佛說淨度三昧經卷第一
undefined:: 
聞如是：
一時，佛在羅閱祇神鳥山中，與大比丘眾俱。
比丘二萬五千，皆阿羅漢，神通已達，脫於恐畏，
已過諸畏，畏無所畏，三脫無礙，空無三昧、
無相三昧、無願三昧，其心空寂，皆入空慧，辨才無礙。
菩薩七萬八千，皆住無畏三昧、普光三昧，
有還淨戒三昧者，已得不動三昧者，已得了生三昧者，有得法雨三昧者。
大尊明士漚和拘舍羅，智積無限，辨才無侶，
智度無極，已寶七藏，心空無礙，淨如水月，
無心意識，已脫死地，度無恐畏，畏無所畏，
五眼明達，觀三界五道轉化，受形顛倒，
羅網圍繞，罪福自追，圍遶其身，迴流不絕。
人物之屬，有識之類，沒溺愛海，苦痛愁惱，
都無覺知，而自謂為樂，遭逢苦厄，不知迷行致之，
而反怨天，遂益愁憂毒心，亂起惡心，滋其沒命，
經入三塗，考治萬端，五毒兼備，受罪數千億劫。
形罪雖竟，化成惡形，更受百畜之身，出一身入一身，
出一識入一識，忘本識，周旋五道，終而復始，
輪轉無際，迴流不絕。
目視三界，生死苦畏，為六欲所溺，其於須彌山，
沒溺大海，無有出期。
雖爾，天地衰老，劫盡火燒，海水乾竭，須彌山猶有出期。
三界之群生，為六欲所溺，甚於須彌山。
菩薩大士觀見審諦，愍傷愚憃凶騃之人，未見生死參差。
世尊開演正法，恤化三界、齊渡五道，斷諸徑路、
滅生死火，開虗無門、安入埿洹宅，現自在之制，
無我結解，見生死之縛，十二癡本六十二見，令眾結解脫無#CB15145;礙。
世尊道化善安利業，諸天人民菩薩大士，
輔佐世尊蕩除三界，開絕三塗開三善路。
世尊滅變，感動魔眾，盡一佛境界天地六返震動，人天易色。
魔眾一切鬼神、龍、阿須倫官屬，悉感動不安。
諸天、龍、鬼神、阿須倫等各各官屬，皆自於所惶怖，自歸命佛。
佛悉愍傷，放白豪相光往而安之。
光明徹照世二天，下照十八地獄，極佛境界薑場佐右莫不歡喜，
尋光即到佛所。諸天、帝釋、天子、王女，天上諸大尊神妙，
諸天神、魔王及諸官屬、司錄、司命、三十二鎮王、
柱天將軍、特進兵王、律法義都曰公科車赤符郎功曹使者、
天侯、太一四天大王、太子、使者，一時悉皆尋光至佛所，
稽首歸命皆佛足，繞佛七迊禮佛訖，玄住空中。
諸龍王、阿須倫、王將官屬，尋光而至、稽首歸命，禮佛畢訖侍佛後面。
諸天神王、釋梵四天王，上至三十二天，
及諸天子、輔天將軍，皆持天上華香、寶王、
赤真珠、摩尼珠、辟玉、金銀、水精、流離、車渠、
馬瑙、幡綵、琦珍、寶蓋、名香、雜香、澤香、揭香、
珍琦寶物，盡天上所有，賷持供養世尊及諸尊菩薩、大弟子。
十八地獄皆悉休息，監官屬皆尋光而至，
歸命稽首，繞佛百二十迊，叩頭悔過，禮拜畢訖，住佛右面。
地獄濫官，玄都王、聖都王、廣武王、晉平王、
玄陽王、武陽王、公陽王、平陽王、廣進王、
都湯王、#CB17450;慰王、平胡王、
璉石王、水官都督、#CB05033;官都督、
火官都督、作官都督、士官都督，十八使者，
各將諸官屬，尋光而至，頭面禮佛足，三自歸命，
悔過拜謝，遶佛七十迊，稽道而立。
國王洴沙，將十億眾，來詣佛所。
清信士、清信女，二百萬五千人，皆來會坐。
凡人數千萬，皆來會坐，別坐左面，聽佛說經。 ^367a8

時國人皆疾疫，及臣民行惡凶危，佛慈愍之，
恐墮三塗，沒溺苦毒，欲度脫之，故還處靈鷲山，
現變感動，無不蒙度。
佛告四部眾，及諸天、龍、鬼神、阿須倫、閱叉、
真陀羅、摩睺勒鬼神，及閻羅官屬，悉皆明聽，
各言：「唯諾，唯諾！今受佛教，願聞聖化，垂哀教戒，當奉行之。」 ^367c14

佛言：「三界眾生，食福無行，還墮地獄；合毒害生，
死入地獄；論諂欺誑，死入地獄；貪利不止，
心懷嫉姤，憍慢自用，更相伺候，共相中害，
死入地獄；中正相嫉，侫諂相讎，耶常自正，
死入地獄；煞、盜、婬、欺、妄言、兩舌、惡口、罵詈、
呪咀，死入地獄；飲酒迷亂，貪色嗜欲，害生可口，死入地獄。
慳貪獨食，死入餓鬼。
多諸瞋恚，喜怒無時，死為賤人。
員責不償，借貸不歸，持頭極觸人，後為畜生。
論諂，後為鬼神。無所倚屬，種福多怒，合毒瞋恚，後則為龍蛇。
戒羸自尊，好為人主，五度不純，死主地獄。
五戒完堅，死則為人。
十善行羸，生忉利天以下。
十善堅強好欲，生六天以下。
一禪生色天，二禪生無色天，三禪不解空，
生二十四天以上，不離於地獄苦。
一切諸身形類之屬，各自從心生，種行得之。
諸天人民，作天行則得天身，作人行則得人身。
龍鬼神，平生為人時，合毒瞋恚，好著巾角叉樹，
是為龍行，死則為龍。
作鬼神行，則墮鬼神中。
作畜生行，墮畜生中。
作奴婢行，墮奴婢中。
作餓鬼行，墮餓鬼中。
作地獄行，則墮地獄。
忍辱得端正，人所樂見。
瞋怒得醜陋。恭敬得長且尊，憍慢得矬小且賤。
種苦得苦，種樂得樂，作是得是，不作是則不得是。
汝等各自種行，隨行受報。
乃今有若干種類，受形各異，尊卑、貴賤、
好醜、長短不等者何？
由心所生，心念不同，故致是報。」
諸天、龍、鬼神、地獄王、人民、四輩菩薩摩訶薩，
聞佛所說正真大法，罪福證驗，實如世尊慈化之教，形類各異。
諸神等無量，各自本未身心，各言：「受教奉行，
願除愚癡，從今更始，立行為本。」 ^367c24

佛言：「能行四恩、四等、無想、無願，入空定，
立八政，行八維務禪、九次第禪，除九思，
行十定法者，則離生死，得出三界，不畏三塗之難，
履刃不傷，蹈火不燒，處欲不汙，在禍不殃，致平等覺。」 ^368a28

舍利弗離坐，正衣服，叉手長跪，白佛言：
「諸天、人民、鬼神、龍、阿須倫、閱义、真陀羅、
迦樓羅、甄多羅、摩睺勒、餓鬼、地獄、飛鳥、
走將、識神一等，行地不同，志趣不齊，罪福所應云何？」 ^368a34

佛言：「眾生受形，隨行獲其果報，所墮之處，
各隨所習，以致殃福。」 ^368a40

文殊師利白佛言：「諸法本淨，何因有罪有福？
法本無二，心本本無，寧有三也？
二千本無尚無一，何況二也？
心無本心，無男女心，無大小心，無尊卑心，
無若干心空，空如泥洹空，心如本無空，
心之無形其心為神，舍神亦無形神，神去法空，
空如神空，神空如本無，三界空、五道空、
萬物空、四大空、地水火風空等無有異，
吾我空、眼耳鼻口身心意識，此八本空、
本來空、本清淨，色本空清淨，痛痒思想生死識本空清淨，
吾我本清淨，身心本清淨，三界本清淨，
人物本清淨，眼耳鼻口身心六事本清淨，
地水火風空本清淨，青赤白黑本清淨，
文字亦空本清淨，一切諸法空清淨，般若波羅蜜本清淨，
三界如幻，人亦如幻，色痛痒思想生死識如幻，
五陰六衰亦如幻，色生色死、色起色滅無常如幻，
痛痒思想生死識、識生識滅無常如幻，
生老病死無常如幻，飢渴寒熱無常如幻，
四大非真，色滅速朽皆歸無常。
計本來無，色痛痒思想生死識亦本無，
吾我本無，五陰六衰本無，地水火風雲本無，
諸法本無，三界本無，人物本無，有我世無我世、
我所非我所本無，有想無想本無，有佛想住如故本無，
佛哀世故化現佛身，欲還眾生使還神本無，
本無無住、無來無去、無捨無取、無著無縛、
無生無死、不存不滅，寂若虗空不起不滅、
無增無減、無苦無樂、無憂不憂，心法本無，是為還神還歸本無。
譬如人遠客遊在他#CB15131;，
窮困積有年歲，數在他#CB15131;犯事閇繫牢獄，
獄吏難惡酷毒掠治，五毒兼備冀望意氣，
孤獨一身僑在他鄉，身在獄中見閈保身無賈用，
外無知識父兄妻子，遠故鄉里既無知者，
受罪窮厄飢不得食困得脫出，今復歸家身得安隱，不乏衣食快樂無極。
人從生死恐畏生老病死痛地獄之苦，
而得歸還本無休神埿洹，寧不喜耶？」 ^368a44

佛言：「如是，如是！眾生從苦得樂、從痛得愈、
從飢得飽、從寒得恩、從熱得涼、從死得生、
從貧得富，其人乃更諸苦各若干返，然後脫此諸苦事事快樂，
其人寧喜不干？」 ^368c6

文殊師利白佛言：「其人前苦今樂，甚大歡喜不可言。」 ^368c14

佛言：「人出大生死，得度至埿洹無為，快樂無極。
所願已得，心即從計，所作已辦，離諸熱惱無復生死，神存自在長得解脫。」 ^368c15

爾時大眾在坐者諸天人民，聞文殊師利說本無，
特千比丘意解漏盡皆得應真，八千菩薩皆得無所從生法忍，
八萬天人皆得不起法忍，五千天人發無上正真道意，
八百清信士皆得歡喜忍，五百比丘發無上正真道意，
六十比丘尼漏盡意解，百萬天人得諸法法眼淨，二百清信女皆得道迹。
說是法時，大人八種聲，上至梵天下聞三塗，
地獄餓鬼苦痛休息，聞法寶音盡發無上正真道意；
畜生飛鳥走狩，聞法之音心發善念，畢此一身得人道者，
我當作沙門行佛道；地獄王監官屬，皆發無上正真道意；
天龍鬼神盡發慈心；國中人民其得病者即皆歸命，亦發無上正真道意。 ^368c20

文殊師利白佛言：「諸天人民群萌之類，
皆更三塗之苦，今皆發慈心，因其善心盡可得度。」 ^368c44

佛告天人：「雜類心意識淨者，便可盡度也。」
佛即放身相光，五色曄曄晃晃，盡恒邊沙佛剎。
其見光者，諸法法眼淨，尋光得六法證，盡入律行。
地獄、餓鬼、走狩、飛鳥，尋光發意：「願畢形受，
得為沙門，奉行清化，當求佛道。」
諸天人民皆得清淨戒，凡人二萬二千皆得道，亦求五戒為清信士女。
佛即許五戒。 ^368c46

地獄王閻羅，起正衣服，正心正意，頭面著佛足，
長跪叉手，白佛言：「我所典治百三十四獄，
其一大埿黎中，有數千億百萬罪人，男女不可計數。
大埿黎有八中埿黎，中埿黎有三十小埿黎，
小埿黎有九十六小埿黎，有千里、二千里、
四千里、八千里、萬六千里者，數千萬里者，罪人滿中。
復有監官、小王、令長、都督、五官使者，盡屬我。
天中天！世尊大赦，大千蒙度，我壽未盡，當何所統攝耶？」 ^369a10

佛告埿黎王：「盡赦百三十四獄囚，并諸餓鬼、
鬼神、龍、阿須倫、飛鳥、走狩，盡放之。
如是不久，王獄隨滿，不過一日。
王莫愁耶！王當發慈心，愍傷眾生，不可求名，
與天王、魔王、阿須倫共諍求名，不可以主民多為尊，
欲求累劫尊貴，約五從、戒行、六度、四恩、
四等、四禪、四諦、忍辱、柔和、布施、調意、寬仁，
慈愍眾生，救濟苦人，卑下天下，損棄強良憍慢之心，
滅除貪婬、斷絕婬鬼之種，立清潔之行。
王當觀察埿黎中罪人，坐何等而見考治？
埿黎中不治善人，但治惡逆、無行、無義、
無仁、無慈、無禮、無信、慳貪、不信三尊、無反復，
唯治貪婬、嫉妬、愚癡人耳。
不問豪尊卑賤，罪同一統，不問男女、少老、
好醜、有識之屬，作罪得罪，作福得福，為罪福所錄，
無有地方所、海水、山石間，脫止不受死。」 ^369a24

王言：「唯受教。輙奉持之，不失尊教。
常宣正法，教化罪人，合發善心，使得解脫憂苦。」 ^369b2

法自在菩薩白佛言：「三界眾生豈得自在？
欲至無上正真大道，以成阿耨多羅三藐三菩提者，
斷滅三塗生死之熱惱，欲求除己之殃，
#CB15072;地獄之罪名，削棄五官之赤籍，
濟度三界往來之難，拔生死之根，滅除五處名籍，
還神本無，蕩除三界之想垢，淨六神宅，
平治泥洹之徑路，為眾生開泥洹門，閉塞三流之川，
斷絕生死之徑，難易云何？」 ^369b6

佛告法自在菩薩：「汝慈心多愍，能為一切眾生重任，
憂念天下人雜類，乃作是問，欲度人故耳。」
佛告法自在菩薩及眾生大士：「皆悉明聽，
善思念之，內著心中。」
佛言：「愚夫樂生死，如睹居漍中，恣情放心意，
自種生死根，輪轉更五道，因立五處籍，
繫綴在五道，迴行不休息，皆由心所種。
貪為死徑，愚癡為泥塗，沒溺不得出，嫉妬為罪本，
貪利為自衰，老不止婬風，夜不學有財，不施不受。」
佛言：「有此八者，為自欺身，放逸入三塗，百罪從心生。
心為泥洹君，道在身中，自心致之，不從他人求，何有難？
于從他人得者，爾乃為難。
心之出入，往來無門，周流遊洋，住止無處，
心無端#CB14197;，亦無端緒，
無形無像，無遠無近，無彼無此，無大無小，
無老無少，無好無醜，無男無女。
心之自然，生死自然，罪福自然，道法自然，
高士制御止意，法自然泥洹。
#CB17447;敘聖諦，入八正行，
却八耶業，除九思，求十慧，致十神力，悉無所畏，
十八不共，積功致泥洹。
寂然無為，不動不搖，無生不生，無死不死，
獨拔持出，滅三界苦，除五處籍，獨步無畏，
得無比行，入大總持門，得無邊底三昧，則得成阿耨多羅三藐三菩提。」 ^369b18

法自在菩薩白佛言：「心得自在，何因有若干種類，為五道主所見錄籍生死名不除？」
佛言：「心者心，不見心有心，不知心之自然，
心尊心使，中心念善即言即行，中心念惡即言即行，
心無黠計心迷行，或心癡意愚計身有常，
親愛是身謂是我許，沐浴櫛疏好衣美食先欲與之，
東西走作懃苦思慮，求索財寶官爵奉祿，
香華瓔珞莊餝是身以求榮，名字定空空無所有，
三界不子空怨求空，名為名色、六入、更樂、
痛痒、思相、生死識，五陰六衰所誤種生死哉，
生沒迴旋往來不絕，繫名五道皆求貪欲，
恩愛為生死本，是法無常，人亦不住，如水常流猶如幻化，忽生忽死亦無常形。
又無常名放心在欲，行者欲增其哉，貪色日夜長#CB03217;，
離愛則無患，貪欲意為田，無厭行為種，
斷貪除利業，離愛無憂患，從是拔苦根，
棄苦昇紫堂，永離生死惱，終如不復更，
長存得自在，五處為都滅，神籍不復用，
制命為人尊，宗仰如帝王，尊獨無能過，是故稽首禮。」 ^369c8

佛說是時，坐中萬菩薩皆得阿惟顏，八百比丘皆得無所從生法忍，
七萬天人皆得法樂忍，三十萬天人發無上正真道意，
三十萬清信士皆得柔順法忍，十萬清信女皆得歡喜忍，
五千比丘尼皆發無上正真道意，六十萬鬼神、
龍王皆還總持門，司#CB16909;司命、
三十二鎮臣、持進王、輔天將軍、太子、使者皆得淨光三昧，
侍從盡得不還道，五道大王與眷屬具足得往來道，
地獄王、小王凡有百三十七人意平等悉得阿惟越致，
官屬、臣下凡十億得信忍，凡士、凡女合十億皆得道迹莫不過度，
病疾除愈，盲者得視，聾者得聽，痾者能語，
拘辟者得手足，女人懷任母子俱安，飛鳥走狩其聞法者，
盡其盡命皆生天上，諸天帝釋皆持七寶蓮華、
名香、揭香、澤香、雜香、繒綵、華蓋、天幡、綄綖以為供養，
天人、天子、玉女各各持華香、幡采、珍琦、
雜寶皆散佛上及諸菩薩、大比丘上，天尊威變化成大殿，
莫不歡喜，發 " resp=無上正真道意，皆禮佛足。 ^369c40

爾時，國王洴沙與大臣長者三百人，離坐叉手，
長跪白佛言：「吾等之在大生死，沒溺穢海，
五毒苦樂，諸道皆更，為老病死恐所司，愁苦叵言。」 ^370a24

佛言：「一切眾生其在大生死中者，有十習苦。
何謂為十習？一者、生苦，二者、老苦，三者、
為病苦，四者、為所愛別苦，五者、一切不可意為苦，
六者、怨憎苦居苦，七者、愁憂苦，八者、飢渴苦，
九者、寒貧苦，十者、死苦。
復有三苦：一者、地獄苦，二者、餓鬼苦，三者、畜生苦。
復有二苦：一者、鬼神龍苦，二者、不得自在苦。
皆由習所致，苦習諸盡者則苦滅。
是十習行事屬五官，五官屬閻羅，閻羅屬佛。」 ^370a28

洴沙王白佛言：「我有併文昆弟流沙無戒，不知屬何官府？
有何罪事？得病三年，于今不差。
世尊難遭，願聞其意。
若令罪大得病當即死，罪小者不應久病。
天地聞盡，有幾許臺閣、官府、監司？
幾部人？犯幾過為罪？
何者為小罪？犯何過為大罪？
人死不同，有老而死者，有壯而死者，有少死者，
有病死者，有平死者，為官府所煞者，賊殺者，
燒死者，水死者，餓死者，涷死者，渴死者，牛馬所煞者。
若干種死，魂神所歸云何？
願佛垂哀，開示盲冥，令知禁防，有可避者不？」 ^370a42

佛告王曰：「凡人無戒，復無七事行者，死屬地獄，
為五官所司錄，命屬地獄天子。
天子名閻羅，典主佛界，諸天人民鬼神龍飛鳥走狩，皆盡屬天子。
小王有八王，復有扶容王三十國，扶容王各復有小統九十六國，
各各所主不同。復有外監五官、都督、司察、
司錄、八王、司者、司#CB12528;等，
與伏夜大將軍、都官#CB17457;騎、
承天帝符，與五道大王，共於八王日，風行覆司，
案行諸天人民夷狄雜類鳥狩，以知善惡，
分別種類若干億萬里數，分部薑界所屬司徵君王臣民，
疏善記惡，以奏上扶容。
扶容王轉奏八王，八王復轉奏大王，大王奏天子。
人民所犯，凡二十事最重，云：失身死不復主，
遂墮三塗，永以不迴，億千萬不可計劫，乃出為畜狩。
二十惡行，引人著三十八大苦處大埿黎中。
中埿黎各有城墎，有八大王，小王三十。
第一平胡王，典主阿鼻摩訶埿黎，中有大釜淮，
廣縱四十里，其深亦爾，罪人滿中，但坐煞生婬盜不孝不中。
第二晉平王，典治黑繩地獄，中有鐵繩，
有三刃者、四孤者、八孤者拼直人身，鋸解之。
或斧斫人身，或四方，或八角，但坐犯五逆煞生柔牟刀斧害人，
及畜狩婬盜嫉妬恚癡。
第三莽都王，典治鐵囚獄，治莖人身，如莖麻油，但坐鎮沓煞人及諸眾生。
第四輔天王，典治合會獄，中有大鐵釘釘人身，
百節痛徹遍人身，空中自然雨大石，碎破人身，
身尛如麵，但坐誹謗聖道，毒念向佛真人菩薩，
反逆不孝，斷法斷功德，輕慢父母師友及所尊，
煞生無道，以致斯殃。
第五聖都王，典治太山獄。
人適入山，山自然合，破碎人身，骨肉#CB01424;尿合碎如苲蒲陶汁。
但坐犯五逆罪，嫉妬愚癡瞋恚，尊己賤人，
不順父母師友君父正教，朋黨賊盜婬欺煞坐所致。
第六玄都王，典主大城獄。
火燒人身燋燃盡。
但坐欺中人無信，衣食他衣食，貪利不肯布施涷倮人，使身貪好服所致。
第七廣武王，主治劒樹獄。
獄中刀劒亂風吹，斫破人身無完皮，復大鷲所食噉。
但坐屠煞射獦心，心為惡故受此殃。
第八武陽王，典主嚾吼獄。
中有狗斷人頭，飲血噉肉。
但坐心口身行煞人及畜狩類，倩人煞人，
教人煞生，故致此殃。
第九牢陽王，主治八路獄。
中有利劒，遍地間無空，人走其上，截足斷趺。
但坐喜行無慈心，齋日相使破壞法橋，
損眾生強，教人犯禁，故致斯殃。
第十都陽王，典治#CB02863;樹獄。
獄中樹#CB02863;長三丈，
人適上樹，#CB02863;下逆人，
人適下樹，#CB02863;上逆貫，刺人身皆破傷。
但坐無戒，受人信施，服餝珍□，常矛刀所#CB02863;，
介#CB17437;鉆鈐，人念愛身，
賤他人□，嫉害眾生，使獲此極殃。
第十一消陽王，主治沸#CB01926;獄。
獄中有熱沸#CB01926;河，入其中身悉爛□。
但坐得羊睹雞，害生可口，飲酒迷亂，臥沙門被枕中，
口出惡語，無有慈心，以獲此殃。
第十二延慰王，典治大噉獄。
鐵城覆蓋，開其門戶，大火四起，燒其罪人。
但坐誣謗三尊及良善人，焚燒山澤，害眾生命，
剝脫人衣，讒害人，不孝三尊及其二親，
憍慢自恣，無戒信故，致此極殃。
第十三，廣進王，典主大阿鼻獄。
五毒治之，破解人身，披挓人身，如張牛皮大釘釘之，
心手足支節皆遍，及眼舌耳鼻皆通徹。
但坐犯五逆、十惡并五戒，以致此殃。
第十四，高都王，主治鐵車獄。
獄中人鐵梨 #CB04780;舌，上車鑠□人身。
但坐虗欺，兩舌無信，輕慢善人，伇人三刀，
自謂應然，故致斯殃。
第十五，公陽王，主治鐵火獄。
炭火然至人膝。坐捨正入邪，不信善人、
沙門、師友、父正教，數行來蹈煞虫#CB01778;，
不持齋，或或心持齋脚行，以致此殃。
第十六，平#CB17442;王，主治沸#CB01424;獄。
廣長極深，罪人入中，身體熟爛，虫攢人身，徹髓筋臰穢。
坐不布施，強迫人煞生養身，以致斯殃。
第十七，柱陽王，主治地獄。
燒人足，到地即燋燃。
坐入律戒，不能忍。
坐數行來白衣舍，齋日脚行，來害眾生所致。
第十八，平#CB17462;王，典治彌離獄。
獄中#CB00047;虫，有如鐵錐，#CB10437;人肌骨皆合盡。
但坐捕撮眾生肌汁，煞生養身，故致其殃。
第十九，璉石王，主治山石獄。
獄中有石，利如刀刃，與人膝等，或高五寸，
足蹈走上，或上或下，截足斷趺，剝脚斷筋，石利如刀。
八王日不行道，心雖念善，足行遊逸，令六神飛揚，
天宮所察，以致斯殃。
第二十，狼耶王，主治多洹獄。
獄中有熱風，與人相逢，吹□辟地。
嗚呼之極，求死不得，求生不得，生時□□惱人所致。
第二十一都官王，主治黎洹獄。
獄中有大噉人鬼，身中出六十#CB02863;而貫人身，
身中出火燒人食之。
但坐婬妹、犯人婦女及畜生、煞眾生，故致斯殃。
第二十二玄陽王，主治飛虫獄。
虫飛來食人不置，四面來無數。
但坐射獦蚊虻之對，故致斯殃。
第二十三太一王，主治湯河獄。
流河水熱，過於世間沸麻油。
但坐煞生羅網、捕魚、#CB02018;卵、
飲酒，亂失十五行，故受此殃。
第二十四合石王，主治大磨獄。
廣縱二千里，磨磨人如麵。
但坐煞生可意硑煞眾生，垣石相須可煞#CB00810;蟣，
故致此殃。第二十五涼無王，主治寒雪獄。
獄中罪人寒涷。但坐涷煞眾生，煞後剝脫他人衣，
禁固眾生著寒中，不施和溫之所致，故受斯殃。
第二十六無原王，主治鐵杵獄。
燒杵正赤，#CB02863;人咽中，脣舌腸#CB00787;皆悉燋爛。
但坐惡口求味、身行惡、心念惡之所致，故受斯殃。
第二十七政始王，主藏鐵柱獄。
燒柱正赤，令人抱之，或臥燒鐵床上，為婬鬼所食。
但坐心口身婬所致，故受斯殃。
第二十八高遠王，主治膿血獄。
血食食生不淨，施人貪婬所致。
第二十九都進王，主治燒石獄。
燒石正赤，令人吞之，燋爛膓 #CB00787;。
俱坐無戒食人信施食，不持齋戒，斷絕人福以為己有之所致，
故受斯殃。第三十原都王，主治鐵輪獄。
燒輪正赤，自然出人頭上。
但坐騎度父母、師友、君王、夫主及所尊特，
頭極觸人，持沙門頭形咲蹇，吃禿人 #CB01113;，
師友父影，火燒人頭，故致此殃。
是為世大劇苦埿黎。
犯是二十大過者，皆更遍三十埿黎，積不可計劫。
大埿黎形竟，次入百四小埿黎，終劫竟，
從地獄出，當更餓鬼、畜生、奴婢、下賤，積億億萬劫，
萬恒邊沙數，一沙為千劫，盡萬恒沙數，
乃復為人，數得為人，口中恒臰，口舌妄來，
多病不利，為人短命。
犯是二十事者，今現世不利，當為諸天地獄所司，
神明聽察，疏記罪福，不□尊卑，一月六奏，
一歲四覆，四覆之日，皆用□□一日。
八王日者，天王案比諸天人民雜類之屬，
考校功罪，有福增壽，有罪減壽奪笇。
天地浩浩，黎庶無數。
諸天地獄五道大王、司命都錄、五官都督、
四鎮王使者、承天大將軍等，春秋冬夏，
承天統攝，禁察非法，總持眾生口藉，制命長短，
毛分不差，人民音冥，了不知天地五官所記，
不能自知生所從來，死至何所，不能自知命之長短，
不知為五官所収錄，不知豫作善求安，
不知豫作功德救罪，亦不曉依附三尊求後世救，不曉求守戒明經道士從求度世道。
如牛老敗不中用，大家言：『此牛老敗不中用，煩勞救養。』
父已無益我家，但當早煞，可得肉食，亦可除煩惱。
人亦如是，不奉持戒禁，亦不作功德，如牛煩勞大家甚多，
不益大家，又不能自活。
人依道生，道氣養之，不肯奉道，亦不能自度，
為五宮所牧，死付地獄。」
□屬世王所持如是。
淨度經卷第一
 ^370b14
