
other:: 無異禪師廣錄卷第十六
editor:: 住博山法孫　弘瀚　彚編
collector:: 首座法孫　弘裕　同集
開示偈〔二〕
other:: 
## 示吳觀我宮諭
示吳觀我宮諭 ^294b29

一口氣不來。畢竟甚處去。
血肉身心非常住。
勘破緣生緣不生。
根塵即是大寶聚。
閙市叢中景物披。
何須山塢與江湄。
負薪樵子機頭婦。
渴飲饑餐步不移。
百草頭邊親祖意。
毋拘路滑恣遊戲。
謾將佛法當真參。
沾著些兒成垢膩。
本來無古亦無今。
肉髻明珠豈外尋。
黃鶴樓前伸轉語。
方知居士問頭深。
other:: 
## 示何芝岳尚書
示何芝岳尚書 ^294b33

一口氣不來。畢竟甚處去。
靈山古佛親分付。
回頭石馬出紗籠。
肯就家庭守珍御。
淨几明窻自在時。
花香雲照碧羅衣。
夜深月下翻清影。
無蒂珊瑚露幾枝。
折杖行兮途路杳。
旋身愈覺乾坤小。
不須別樣問通津。
萬事無如出處好。
眼動眉舒曰妙存。
鴉鳴知是幾黃昏。
依正報中親瞥地。
逈然無佛處稱尊。
other:: 
## 示方廣野居士
示方廣野居士 ^294c2

一口氣不來。畢竟甚處去。
急著娘生雙眼#CB15111;。
洞然無物飽#CB15763;#CB15763;。
畐塞虗空何處住。
既無住處肯干休。
鐵壁銀山迸出頭。
謾道腰纏十萬貫。
端然屋裏販楊州。
世緣那更分清濁。
赤肉團中光閃爍。
撿箇柴頭品字煨。
風流何啻三禪樂。
撫掌捫空意灑然。
浮山湖畔草芊芊。
倒騎驢子都遊遍。
破霧披雲不記年。
other:: 
## 示吳九濤居士
示吳九濤居士 ^294c16

一口氣不來。畢竟甚處去。
百年光景從頭數。
忙忙三萬六千朝。
莫待臨時申苦楚。
長安大道痛加鞭。
行不前兮亦奮然。
直待九重宮殿裏。
金鑪應有暗香傳。
翻雲覆雨曹山墮。
活潑機輪無不可。
纔欲將心度量來。
溫州橘皮不是火。
世間無水謾云波。
吸盡西江奈爾何。
酬渠祖意山頭有。
紫霧紅霞映碧蘿。
other:: 
## 示吳石生居士
示吳石生居士 ^294c30

一口氣不來。畢竟甚處去。
四方八面大火聚。
動即燒兮靜亦然。
出離肯別生疑慮。
不生疑慮直趨前。
覓火還須先見煙。
臭爛不堪皮袋子。
灼然雲外是同年。
同條生不同條死。
瞥地嗔兮瞥地喜。
顛倒塲中識得渠。
原來少箇當門齒。
同門出入自優游。
傑出叢林是趙州。
略彴橋邊度驢馬。
不風流處也風流。
other:: 
## 示趙元振居士
示趙元振居士 ^294c44

一口氣不來。畢竟甚處去。
雲從龍兮風從虎。
旋風八字打將來。
大地山河如目覩。
香樹雲幢處處周。
蓮花朵朵湛清流。
善財不用南詢遍。
彈指豁開彌勒樓。
彌勒樓臺燦珠玉。
寶几明窻清可掬。
鶴唳鶯啼盧舍那。
時人何必棲幽谷。
解開布袋放癡憨。
包納虗空甘不甘。
轉位就功親去就。
舌頭無骨定司南。
other:: 
## 示盛子惠居士
示盛子惠居士 ^295a10

一口氣不來。畢竟甚處去。
一千七百閒言語。
交馳棒喝祖師禪。
蝶夢南華方栩栩。
鳴椎歸位話幽微。
四句離兮絕百非。
却笑仰山清夢裏。
無錢博得口頭肥。
好就風雲看變動。
真機不與時人共。
本無一物獻尊堂。
堆堆何啻千斤重。
掉轉乾坤別樣新。
從來依法不依人。
參禪道者渾無事。
靜聽枝頭鳥語頻。
other:: 
## 示范以都居士
示范以都居士 ^295a24

一口氣不來。畢竟甚處去。
明眼衲僧難共語。
管甚閒忙靜閙時。
四威儀內頻頻舉。
話頭綿密絕周遮。
寶印親懸驗正邪。
清淨界中纔動念。
無端病眼見空花。
一念不生俱解脫。
芥孔鍼鋒誇廣博。
攪亂乾坤不識人。
旋風八字無棲泊。
只須掉轉拄杖頭。
絕無煙火不干休。
通身汗下通身冷。
笑展家風得自由。
other:: 
## 示吳蓮舟居士
示吳蓮舟居士 ^295a38

一口氣不來。畢竟甚處去。
幻化皮囊誰是汝。
險惡塲中走一迴。
靜陸平原應自許。
一步高來一步低。
高低盡處見端倪。
法身烱潔何相似。
白雪清風類不齊。
話頭一句如饑渴。
山自崩兮海自竭。
迸破疑團廓然時。
却笑香塗與刀割。
少林無故把心安。
不識心兮毛骨寒。
突出娘生真面目。
了知生死不相干。
other:: 
## 示盛蓮生孝廉
示盛蓮生孝廉 ^295b4

一口氣不來。畢竟甚處去。
過水拏舟方自渡。
到岸逢人話短長。
即忙覓取來時路。
異種靈苗說似君。
從來絲髮不干人。
解開布袋頻頻看。
賸有山頭一帶雲。
盞子落地成七片。
聊與時人通一線。
無礙光明徹幻軀。
根塵界是摩尼殿。
雲頭按下太生生。
玅用臨機不順情。
斫却中心一樹子。
四方八面任縱橫。
other:: 
## 示胡氷稜縣尹
示胡氷稜縣尹 ^295b18

一口氣不來。畢竟甚處去。
白日青天誰不覩。
還鄉盡道是兒孫。
就裏無容誇佛祖。
箇中原不立階梯。
土面 #CB01926;頭孰與齊。
欲問故鄉睛雨候。
須知脚下有黃泥。
驅耕奪食男兒漢。
步不移兮登彼岸。
何必區區藉世燈。
額上明珠光燦爛。
夜無惡夢日無驚。
大地山河一掌平。
好把虗空百雜碎。
不期華藏宛然成。
other:: 
## 示潘次魯貢元
示潘次魯貢元 ^295b32

一口氣不來。畢竟甚處去。
五蘊山頭張露布。
百萬軍中取勝時。
覿面那容更回互。
重圍力破不為難轉位旋機直下看。
纔起一絲分別想。
脚跟早隔萬重山。
智人當下知端的。
至理無分今與昔。
百劫千生撞出頭。
掃地焚香全利益。
逢人笑展佛家風。
血染山河朵朵紅。
參遍閻浮諸善友。
文殊祇在福城東。
other:: 
## 示宋大山孝廉
示宋大山孝廉 ^295b46

一口氣不來。畢竟甚處去。
晴是日兮陰是雨。
翻來覆去見根源。
裂破胸襟誇步武。
毋拘坐臥及經行。
展似眉毛作麼生。
雨後花香人發笑。
霜前菓熟鳥相爭。
道人嬾與分時節。
囫圇不用頻饒舌。
鐵馬嘶殘劫外風。
大圓覺裏無豪傑。
你既無心我也休。
兩忘何必強追求。
趙州可煞添鹽醋。
傾出當年投子油。
other:: 
## 示方肅之館元
示方肅之館元 ^295c12

一口氣不來。畢竟甚處去。
毋問三千七百祖。
公案交橫眉目間。
無心理會閒家具。
法身清淨廁坑籌。
沒來由處有來由。
一朝拶出通身汗。
始覺從前滿面羞。
著衣喫飯隨時好。
何自稽遲不自了。
抹轉娘生惡面皮。
觸著通身都是寶。
開不成單合不雙。
後園驢子繫枯樁。
翻他#CB15111;井真三昧。
隨處逢人樹法幢。
other:: 
## 示劉雁先居士
示劉雁先居士 ^295c26

一口氣不來。畢竟甚處去。
即此不明是家務。
譬如大路到長安。
前行更不生疑慮。
直入重門興未休。
夜明簾外更清幽。
庭前瑞草和根拔。
淨白無依始徹頭。
徹頭格外知端的。
男兒肯向他尋覓。
謾言#CB15143;子過新羅。
捉活原來在咫尺。
拄杖頭邊眼頓開。
橫拈倒卓不須栽。
家庭懶論耕耘事。
賸有江風帶雨來。
other:: 
## 示胡鼎甫居士
示胡鼎甫居士 ^295c40

一口氣不來。畢竟甚處去。
萬仞懸巖誰作主。
筋斗翻空經幾迴。
敗葉堆頭親眉宇。
當知父母未生前。
氣不來兮理亦然。
勘破箇中些子事。
層巖石虎抱兒眠。
哮吼一聲山嶽動。
金鱗肯別醃虀甕。
倐爾風雲際會時。
騰躍威稜看大用。
萬象森羅聽指呼。
緣生幻法總然徒。
靈山別有拈花意。
笑殺當年碧眼胡。
other:: 
## 示張欽之居士
示張欽之居士 ^296a6

一口氣不來。畢竟甚處去。
生死輪迴無伴侶。
五蘊根塵盡屬魔。
降魔須獲金剛杵。
金剛本體露堂堂。
賊魔難與共商量。
自古護生須是殺。
殺盡安居達本鄉。
諸祖相傳正法眼。
獅兒不是猢猻產。
殘篇斷索盡家珍。
烈漢從來無料揀。
萬象森羅指顧間。
高揮大抹得安閒。
逢人不洩真消息。
笑把芙蓉鎮日看。
other:: 
## 示倪瓊圃侍講
示倪瓊圃侍講 ^296a20

一口氣不來。畢竟甚處去。
大千斂在毫端聚。
堂堂古路絕周遮。
誰敢當陽曰住處。
集雲峯下四藤條。
坐斷春風不放高。
百草頭邊親薦得。
萬花叢裏任逍遙。
空非大兮塵非小。
品彚無如出處好。
十字街頭等箇人。
饑餐渴飲隨溫飽。
撥盡寒爐火一星。
逈無情識不通靈。
脚跟蹋著來時路。
始信澄潭徹底清。
other:: 
## 示孫明都進士
示孫明都進士 ^296a34

一口氣不來。畢竟甚處去。
智人勿以明相覩。
豁開霄漢露羣峯。
得意飄然如鳳翥。
翱翔萬里見方圓。
清光不與市同#CB05567;。
藥山老宿曾親說。
水在缾兮月在天。
大用堂堂絕分齊。
動止還同春富麗。
大方獨蹈境唯心。
誰向虗空誇巨細。
拈花端不涉離微。
勘破靈山老古錐。
無縫墖邊多水草。
龍眠深處鹿兒肥。
other:: 
## 示林卞石居士
示林卞石居士 ^296a48

一口氣不來。畢竟甚處去。
劈頭認取最初步。
縱橫萬里不離天。
莫待臨時泣岐路。
欲知淮甸與江干。
連絡駢闐車馬殘。
散盡浮雲開眼看。
洞庭無葢法身寒。
凍殺法身成底事。
隔岸無分他與自。
塵塵剎剎絕纖蹤。
誰道婬房并酒肆。
峭壁層巖不可攀。
還期陸地見波瀾。
風聲鳥語宣真諦。
都在龍眠煙水間。
other:: 
## 示楊蘭似居士
示楊蘭似居士 ^296b14

一口氣不來。畢竟甚處去。
自古慈門無阻拒。
寶所非遙趨進時。
縱橫原不循規矩。
明中有暗暗中明。
明暗相參罷問程。
拗折驪龍頭上角。
珊瑚枝畔水痕腥。
抖擻通身虗揑恠。
眼耳鼻舌分疆界。
撲碎挪圓總不妨。
自買應須還自賣。
運水搬柴識得渠。
從來就裏絕親疎。
深山佛法依何住。
鳥宿雲藏月上初。
other:: 
## 示胡永胤居士
示胡永胤居士 ^296b28

一口氣不來。畢竟甚處去。
話頭好教頻頻舉。
隨緣透徹未生前。
#CB00589;水松風解法語。
橫趨倒跨不為難。
剎海須彌指顧間。
靈芝瑞草和雲秀。
綺榦仙葩帶露寒。
閒拈竹杖敲空響。
肯向人前呈伎倆。
二時粥飯自家常。
寶網明珠俱不尚。
我曾行遍不欺人。
脚底風雲說似君。
果得箇中消息淨。
根塵界裏活如神。
other:: 
## 示謝中隱居士
示謝中隱居士 ^296b42

一口氣不來。畢竟甚處去。
倒卓眉毛別有路。
#CB01403;地一聲猛省來。
人在煙雲最深處。
心如古井不生波。
笑殺臺山指路婆。
竪起拳頭明歷歷。
放開布袋奈渠何。
覿面縱橫無忌諱。
當機那論剎那際。
十方三世絕周遮。
畐塞誰分心境異。
塵勞堆裏玅蓮香。
東土西天謾舉揚。
更有一言吐不出。
無人處所為商量。
other:: 
## 示夏廣生元甫生生三居士
示夏廣生元甫生生三居士 ^296c8

一口氣不來。畢竟甚處去。
放得開時揑得聚。
脚下泥深水亦深。
水泥深處無憑據。
只須竪起鐵脊梁。
撞破藩籬達本鄉。
識得未生前面目。
通身白汗絕商量。
流通白汗清風古。
敢道山河無寸土。
縱橫不墮悄然機。
烈漢從來跨步武。
金牛飯飽趙州茶。
春到園林樹樹花。
更問西來端的旨。
白雲流水淡生涯。
other:: 
## 示余任甫居士
示余任甫居士 ^296c22

一口氣不來。畢竟甚處去。
沙裏淘金休莽鹵。
五蘊山頭認得真。
從來不出渠門戶。
譬如捉賊須見贓。
獲得贓時謾度量。
分析現前贓與賊。
空門端的好兒郎。
幻化塵勞續慧命。
須知業累性清淨。
十方坐斷不通風。
地轉天旋稱大定。
鑪爇清香試返魂。
香煙盤結嶺頭雲。
倒騎石虎歸家晚。
拍掌徉徜笑語新。
other:: 
## 示玄照鎧禪人
示玄照鎧禪人 ^296c36

一口氣不來。畢竟甚處去。
蹋著頭頭皆寶所。
灼然明月照金沙。
無量光明誰不覩。
只須開眼見光明。
#CB15081;杖尋溪愛路平。
撞著長鬚黑面老。
方知烈漢不通情。
翻身蹋上毗盧頂。
直捷無依還自省。
不問程途深夜歸。
須知露濕衣裳冷。
當門缺齒不關風。
肯向人前論異同。
纔起一絲分別想。
山重重又水重重。
other:: 
## 示一如洞禪人
示一如洞禪人 ^297a2

一口氣不來。畢竟甚處去。
推不前兮留不住。
眉下娘生眼忽開。
肉團元是明珠庫。
明珠庫內寶成堆。
地動天翻響若雷。
不是吾家親眷屬。
方纔趨入又驚回。
那箇人無皮下血。
自心冷煖向誰說。
何勞特地立階梯。
一念無生頓超越。
祖師崖岸滑如苔。
片語投機稱本懷。
謾道分身無量億。
一塵端有一如來。
other:: 
## 示淨休珍禪人
示淨休珍禪人 ^297a16

一口氣不來。畢竟甚處去。
提起如穿荊棘絮。
扯不開時進步難。
解脫還須善調御。
萬花叢裏不粘身。
眼底無筋一世貧。
逼到岸邊行不去。
端然過水見長人。
鐵非硬兮綿非軟。
入門先自防家犬。
揑轉繩頭契祖機。
萬八程途不記遠。
社飲村歌春日和。
翠微深處白雲多。
若將語默通消息。
輸却當年凌行婆。
other:: 
## 示岑伯奯禪人
示岑伯奯禪人 ^297a30

一口氣不來。畢竟甚處去。
直入橫趨帶角虎。
瑞草靈芝香暗傳。
層巖峭壁清風古。
受用家私色色然。
真情端不向人言。
忽朝#CB01403;地一聲子。
始信宗門有別傳。
男兒不借他人力。
肯逐因循消白日。
閒雲流水#CB06171;相交。
古路一條如筆直。
識得娘生枯粹姿。
瑩光皎潔若琉璃。
何用多生熏善業。
風流應出當家兒。
other:: 
## 示夢雲禪人
示夢雲禪人 ^297a44

一口氣不來。畢竟甚處去。
直入無容生怕怖。
若是吾家種草兒。
英靈自有娘生袴。
娘生袴子不尋常。
貼肉連皮謾忖量。
從他孔竅分疎密。
別有鍼鋒一線長。
會得將身藏北斗。
萬派千流皆授首。
纔生擬議隔天涯。
野干難同獅子吼。
綠楊深處一聲鳩。
喚醒渠儂得自由。
山中水草隨緣足。
笑放溈山水牯牛。
other:: 
## 示慈菴禪人
示慈菴禪人 ^297b10

一口氣不來。畢竟甚處去。
淨白地上休染汙。
直跨橫趨達本鄉。
莫來攔我毬門路。
耍笑謳歌識得渠。
從來萬法本如如。
宗乘無限風流事。
獨羨楊岐三脚驢。
真珠撒向紫羅帳。
陳爛葛藤俱不尚。
別有通天路一條。
活句清機如歷掌。
沾著通身似蜜甜。
利生端不涉慈嚴。
三家村裏商量遍。
菱角如錐尖更尖。
other:: 
## 示發光禪人
示發光禪人 ^297b24

一口氣不來。畢竟甚處去。
萬里程從初步起。
撥雲見日未為難。
妙用堂堂須返己。
返己毋勞著眼看。
霜清露冷髑髏寒。
忽然擊竹聲消盡。
賸有千竿與萬竿。
other:: 
## 示念如禪人
示念如禪人 ^297b38

一口氣不來。畢竟甚處去。
重玄奧義從斯起。
閻浮走遍萬千遭。
歷劫何曾離自己。
識得自己是何顏。
毳衲橫披露半斑。
峭壁懸巖穿下過。
方知峯頂有層巒。
other:: 
## 示太初法師
示太初法師 ^297b46

華嚴山中太初老。
雙眸倒視乾坤小。
條眉舒放不尋常。
丈六金身一莖草。
一莖草上有瓊樓。
體露金風得自由。
解脫還期真實相。
鉢囊不挂一絲頭。
與我同鄉復同縣。
非故非親非覿面。
離俗還如相約來。
機緣頓異諸人見。
諸人不識兩行藏。
多笑鄰家稚子狂。
三昧百千誰指註。
權時贏得額頭光。
淨脩三業浮囊渡。
戒德清明人仰慕。
愧我塵緣擺不開。
何日龍眠重會晤。
不須問路不分岐。
壽量恒沙報爾知。
倒跨泥牛吹鐵笛。
白毫光射幾須彌。
other:: 
## 示毒鼓上座
示毒鼓上座 ^297c6

識得吾家真寶藏。
兢兢肯把繩頭放。
了生脫死大因緣。
要在當人能擇上。
身心世界等空花。
露地白牛長者車。
通衢八面清風起。
無底籃兒盛活蛇。
逢緣不把真機洩。
硬似胡綿軟似鐵。
拄杖縱橫得自由。
分明兩口一無舌。
須信懸巖絕後甦。
突然狀出山海圖。
掉轉乾坤何境界。
三更初夜曜金烏。
other:: 
## 示子朴上座
示子朴上座 ^297c26

識得吾家真寶藏。
巖頭萬仞須親上。
拌得娘生一箇身。
好與諸人作榜樣。
登山涉水是尋常。
攫浪拏雲當自強。
透過老僧無味句。
幾多玄玅盡糟糠。
不滯法身貴轉位。
從他花雨呈祥瑞。
萬象都來一口吞。
等閒擲出燎天燧。
一陣胡風劈面來。
優鉢羅花舌上栽。
脚跟步步須親到。
謾言南嶽與天台。
other:: 
## 示我空上座
示我空上座 ^297c40

不住山阿住市#CB04622;。
喜與檀那結善緣。
菴前車馬自駢闐。
月救生靈幾萬千。
多生值遇余居士。
濟生菴子從斯起。
壯麗弘開不二門。
躍淵縱翮無窮已。
不惜娘生一箇身。
何妨州縣往來頻。
毫#CB12530;升合非私畜。
鐵額銅頭見主人。
如斯不媿為僧相。
三德六和真可尚。
始終無改舊行藏。
好去叢林作榜樣。
更須徹究未生前。
不明之處痛加鞭。
掀翻碟子如天大。
#CB15111;破從來不值錢。
other:: 
## 送無擇禪座上羅浮山
送無擇禪座上羅浮山 ^298a6

緬想當年景泰師。
芟茅搆室海之湄。
羅浮絕頂恣遨遊。
鐵橋峯畔連瑤池。
石門方廣容几席。
三更日上海水赤。
旋覆乾坤辯故新。
吞吐風雲度朝夕。
上人今往亦何求。
縱步勤登二石樓。
倒視滄溟如涓滴。
一千瀑布稱雄流。
明月壇邊戒賸有。
殺佛焚經誇抖擻。
錫杖源清浴活龍。
玉鵞峯峻逢華首。
七十二洞奏天樂。
百千草木成瓊閣。
夜深險極轉身難。
踢破指頭親見脚。
我亦將來步此山。
入林端不問人間。
折桂茹芝閒歲月。
時臨清碧照衰顏。
other:: 
## 示靜休禪人塟母
示靜休禪人塟母 ^298a22

恩愛相牽劫數長。
只須瞥地見親娘。
若將骨肉分真假。
管取多生手脚忙。
者一回莫錯過。敲響髑髏誰是。
我今日親逢知識緣。
快須努力痛加鞭。
愛水情山消不盡。
輪迴知是幾千年。
道人心不失照。額上珠光明皎皎。
還將折杖攪長河。
觸著泥沙都是寶。
塵緣何處是吾心。
赤肉掀翻莫外尋。
other:: 
## 示恒一禪人
示恒一禪人 ^298a42

曠劫不變謂之恒。
散步披襟入棘林。
蠲諸名數謂之一。
萬仞峯頭獨足立。
動足揚眉落二三。
無身領荷非端的。
只須古路不逢僧。
地轉天旋似不曾。
草鞋裹向袈裟角。
水底時挑白日燈。
檻外閒人分曙色。
虗空畐塞如漆黑。
豁開兩眼若銅鈴。
何待當來問彌勒。
此是恒常不變心。
從來不向外邊尋。
春風吹入巖阿裏。
靜聽枝頭報好音。
other:: 
## 示棲壑靜主之浙
示棲壑靜主之浙 ^298b8

棲禪嶺表稱耆舊。
鎮海明珠誰不有。
栲栳相傳古及今。
誰是拏雲 #CB05181;浪手。
肉髻深藏知幾秋。
光明普照四神洲。
旋聞返見辯端的。
喫飯穿衣得自由。
果若沾嘗些子味。
蹭蹬如痴亦如醉。
逢人懶話目前機。
正好隨羣與逐隊。
何緣#CB02494;涉博山來。
浙水潮聲莫浪猜。
脚跟蹋著家鄉路。
白汗通身帶活埋。
other:: 
## 示擴安禪人
示擴安禪人 ^298b24

洞徹無依謂之擴。
廓充銷盡塵緣障。
心空境寂謂之安。
唯境唯心難比況。
只須竪起鐵脊梁。
撞破虗空是本鄉。
雲門胡餅金牛飯。
喫過始知滋味長。
千重百匝無遮互。
赤肉團邊彰露布。
趙州略彴古今同。
截斷不容驢馬度。
圓融混合顯全機。
土面#CB01926;頭絕悟迷。
有問衲僧成底事。
清風明月滿前谿。
此是禪人真受用。
聖凡鼻孔從來共。
大抹高揮五兩輕。
端居拱默千斤重。
佛法塵勞一担擔。
無煙火炙骨毛寒。
一朝連擔都拋却。
撮土成金總不難。
無異禪師廣錄卷第十六
 ^298b38
