
undefined:: 般若波羅蜜多心經略疏顯正記卷中
orig:: 
【經】觀自在菩薩。 ^751a35

自下第五、解文者，此既心經，是以無序及流通也。
commentary::  ^751a37

五中疏二：初、總分經三：初、牒章指略。
此既心經等者，意謂三分具足，已彰廣部；
今搜彼要，成此略文。
故喻人身，心藏為主，由是此經無序及流通也。
然序分有、無，詒謀鈔中具有會釋，避煩不引。
orig::  ^751a39

文中分二：初明顯了般若，後即說呪曰下明祕密般若。
commentary::  ^751b2

文中下。二、總分經文。
orig::  ^751b6

所以辯此二者。
commentary::  ^751b8

所以下。三、顯分文意二：初、牒難。
或曰：說一般若，顯祕奚為？
orig::  ^751b10

謂顯了明說令生慧解滅煩惱障，以呪密語令誦生福滅罪業障。
為滅二障成二嚴故，說此二分。
commentary::  ^751b14

謂顯下。二、釋通。謂顯等者，此明初段說顯了意。
大聖至慈顯說法義，欲令有情發生妙慧解空斷惑，聖意在此故云令生慧解等。
以呪等者，此明次節說祕密意。
夫言祕呪唯佛能知不通他解，既不通解無由發慧，
故但誦持獲無漏福，福源既達何有有漏業塵而不蕩乎？
故云生福滅罪等。
然此二段福慧互通，以同是聖言俱名般若，
若明傍正於義無違，學者思之冀無偏執。
為滅下。顯益也。惑業既滅福慧現前，嚴本法身成三德果，故云為滅等也。
orig::  ^751b18

就前文中亦二：初、略標綱要分；二、從舍利子！
色不異空下，廣陳實義分。
commentary::  ^751b36

二、別科釋二：初、顯了般若；疏三、就前下，
初、分經。就前等者，即指顯了般若一段經文也。
綱是網上大繩，能總眾網，故曰要。
欲舒網目，須先舉綱以喻；欲廣義門，須先略示。
故有略、廣二段經也。
orig::  ^751b40

以義非頓顯，故先略標；非略能具，故次廣釋。
又前是據行略標，後即就解廣陳。
commentary::  ^751b48

以義下。二、顯意。以義等者，準向思之。
又前等者，略標中云行深般若，即是據行廣陳一段，顯諸法空意令生解也。
又此二段若更委明，初段但舉行證，次節具明解行斷證，故亦名略標及廣陳也。
具如下記。
orig::  ^751c4

前中有四：一能觀人，二所行行，三觀行境，四明觀行利益。
此初段也。
commentary::  ^751c14

三、隨釋二：初、略標綱要，分經疏；三、前中下，
初、分科。
orig::  ^751c18

觀自在菩薩者，是能觀人也。
謂於理事無閡之境觀達自在，故立此名。
commentary::  ^751c20

二、隨釋一中疏二：初、釋別名。
經觀自在者，別名也，揀非文殊等故。
觀即能觀之智，自在即兼境、智也。
亦名觀世音，觀亦能觀智，世音即所觀境，
皆從境、智為名也。
疏二：初、約二行別明二：初、約自行。
理、事等者，理即真如門，是真諦境；事即生滅門，是俗諦境。
真即俗，故理不閡事；俗即真，故事不閡理。
如此觀達，圓融無閡，唯是一心，故自在矣。
此即自行也。
orig::  ^751c24

又觀機往救，自在無閡，故以為名焉。
commentary::  ^751c38

又觀下。二、約化他。
遇有緣機以無緣力現身說法而救度之，
隨所見聞無不獲益，故云自在。
無閡妙經云應以佛身得度者，即現佛身而為說法等，即此化他也。
orig::  ^751c40

前釋就智，後釋就悲。
commentary::  ^751c48

前釋下。二、約悲智總結。
前自行即上求屬智，次化他即下化屬悲，
悲智二心是萬行本，約斯二義以立別名也。
orig::  ^752a2

菩謂菩提，此謂之覺。
薩者薩埵，此曰眾生。
commentary::  ^752a8

二、釋通名。經菩薩者，即通名也，以文殊等皆得名故。
疏二：初、翻名菩。謂菩提等者，意謂若具足梵語，
須云菩提薩埵；此云覺有情，疏云眾生，即有情也。
以此方好略，故除提埵二字，但云菩薩也。
orig::  ^752a10

謂此人以智上求菩提，用悲下救眾生，從境得名故。
commentary::  ^752a18

謂此下。二、釋義。以智及悲是能求能救之心，
覺及眾生是所求所救之境，以能從所故云從境等。
然釋菩薩具有多義，恐繁不敘。
orig::  ^752a20

【經】行深般若波羅蜜多時。 ^752a26

二、明所行之行。謂般若妙行，有其二種：
一、淺，即人空般若；二、深，即法空般若。
今簡淺辯深，故云行深般若。
commentary::  ^752a28

二中疏二：初、約二空簡顯釋行深。
人空者，亦名我空。
了人、我見畢竟無有，名為人空；此慧現前，
但證偏真，故名為淺。
法空者，照蘊等法緣生無性，名為法空；
此慧若顯，能至菩提，故名為深。
今簡人空慧之淺以顯法空慧之深，由是經文特云行深般若也。
orig::  ^752a32

言時者，謂此菩薩有時亦同二乘入人空觀，
故法華云應以聲聞身得度者，即現聲聞身等。
今非彼時，故云行深時也。
commentary::  ^752a44

謂此下。二、約三乘簡顯釋時字。
有時等者，謂此菩薩或時遇有聲聞緣覺小乘機時，
即權現彼身，示同彼證人空淺智為彼說法也。
故法華下。引證上義亦兼緣覺，故云等也。
今非下。顯今經說非入人空淺智之時，
是入法空深智之時，故經云行深般若時也。
orig::  ^752b2

【經】照見五蘊皆空。 ^752b14

三明觀行境，謂達見五蘊自性皆空，即二空理，深慧所見也。
commentary::  ^752b16

三中經照見二字，即前深智之用也。
五蘊如下，釋。疏達見等者，由前智用通達照了色等五蘊本不曾生，
今亦無滅；既無生、滅，自體元無。
故曰皆空。即二空等者，此顯經中空字總含人、法二空之理也。
深慧下，釋照見二字，謂此二空理即是二空深慧照見也。
淺不至深，故前揀非入人空智；深必該淺，故今是二空智照二空理也。
故云即二空理深慧所見。
orig::  ^752b20

【經】度一切苦厄。 ^752b36

四明觀行利益，謂證見真空苦惱斯盡，
當得遠離分段變易二種生死，證得菩提涅槃究竟樂果，故云度一切苦厄也。
commentary::  ^752b38

四中，疏謂證見真空者，是躡前經文，為今度苦之由也。
謂菩薩行深般若，照五蘊空，觀行成時，
現量親見真如空理，所以得度一切苦厄。
故次云苦惱斯盡也。
此二句是標。當得下，正釋此句經文也。
當得遠離者，是釋度字。
分段下，二句正出所度苦厄之相，亦是釋標中次句也。
一切苦厄，二死收盡。
言分段者，三界凡夫由因緣力，壽有分限，
身有形段，死此生彼，名分段生死。
變易者，地上菩薩由悲願力，變麤身為細質，
易短壽為長年，體是生滅，名變易生死。
具如唯識論說。證菩提等者，預取下文，以成今義。
二死之苦既度，二果之樂必證。
故下經云：依般若故，得菩提、涅槃等。
此釋標中初句。既見真空，必得二果也。
故云下，結意歸經。
orig::  ^752b44

上來略標竟。
commentary::  ^752c22

上來下。三、總結，可知。
orig::  ^752c24

【經】舍利子！色不異空，空不異色；色即是空，空即是色。
受、想、行、識，亦復如是。 ^752c26

自下第二明廣陳實義分，於中有五：一拂外疑，
二顯法體，三明所離，四辯所得，五結歎勝能。
初段文有四釋：一正去小乘疑，二兼釋菩薩疑，
三便顯正義，四就觀行釋。
commentary::  ^752c30

二、廣陳實義分。疏二、自下下，初、標章分科。
此五生起者，疑情若除，方顯法體。
法體所離，唯三科等。
既盡所離，必有所得，皆由般若，須歎勝能。
orig::  ^752c38

初中言舍利子者，舉疑人也。
舍利是鳥名，此翻為鶖鷺鳥，以其人母聰悟迅疾如彼鳥眼，
因立其名。是彼之子連母為號，故曰鶖子。
是則母因鳥名、子連母號，聰慧第一標為上首，故對之釋疑也。
commentary::  ^752c44

二、隨科釋義。五一中二：初、舉疑人。
經：舍利子者。舍利是母名，子之一字正屬尊者，
是舍利之子，故云舍利子。
疏：初、翻名。以其下，乃至因立其名。
是名尊者之母，得名鶖、名鷺之由也。
以此子之母聰慧悟解，辭辯無滯，似彼鳥眼，
動轉分明，故立茲號。
是彼下，釋子之一字，文亦可見，故曰鶖子者，是鶖之子也。
又此人母身形美好，眼珠分明，故有翻為身子、珠子。
聰慧等者，佛弟子中智慧無雙，故對之以釋疑也。
orig::  ^753a4

彼疑云：我小乘中，於有餘位見蘊無人，
亦云法空，與此何別？
commentary::  ^753a22

二拂所疑經色、受、想等，即是五蘊也。
意謂：幻色體空，故色不異空；真空現色，故空不異色。
雖云不異，二相猶存。
恐滯執情，故須重遣，云色即是空等也。
色外無空，故色即是空；空外無色，故空即是色。
色、空俱泯，唯是一心。
色蘊既然，餘四亦爾。
故云受、想等亦如是也。
如是了者，方今經解行之境。
疏：四、初中三：初、約有餘位疑釋。
初二句二：初、舉疑。
初二句總、別標章；彼疑下，出舉疑也。
言有餘者，未能#CB01926;身滅智已前，
有餘身在，故曰有餘。
疑意云：我小乘宗雖未#CB01926;滅，
見蘊法中無我、無人，亦名法空，與此大乘法空何別？
orig::  ^753a26

今釋云：汝宗蘊中無人名蘊空，非蘊自空，是則蘊異於空。
commentary::  ^753a48

今釋下。二、釋遣二：初、正顯彼過。
汝宗但見五蘊法中無我無人名蘊法空，
非解五蘊自性本空，是則蘊法與空有異，故云蘊中無人等。
orig::  ^753b4

今明諸蘊自性本空而不同彼，故云色不異空等。
commentary::  ^753b10

今明下。二、以經釋遣。
今此大乘了斯蘊法皆從緣生本性自空，
非同汝宗蘊與空異，故經遣云色不異空，兼次句經故云等也。
orig::  ^753b12

又疑云：我小乘中入無餘位，身智俱盡，
亦空無色等，與此何別？
commentary::  ^753b18

又疑下，二、明無餘位疑釋。
次二句二：初、舉疑。
言無餘者，#CB01926;滅身智無苦依餘，故曰無餘。
疑意云：我小乘宗入此位時身智俱滅，
蘊法滅後亦名法空，與此大乘法空何別？
orig::  ^753b22

釋云：汝宗即色非空，滅色方空。
commentary::  ^753b30

釋云下。二、釋遣二：初、正顯彼過。
汝宗之中，空須滅色，未滅不空。
orig::  ^753b32

今則不爾，色即是空，非色滅空，故不同彼。
commentary::  ^753b36

今則下。二、以經釋遣。
大乘不爾，蘊體即空不須待滅，故經遣云色即是空等。
orig::  ^753b38

以二乘疑不出此二，故就釋之。
commentary::  ^753b42

以二下。三、總結。文顯可知。
orig::  ^753b44

二、兼釋菩薩疑者，依寶性論云：空亂意菩薩有三種疑：
commentary::  ^753b46

二中三：初、引論舉疑人。
疑空之念，惑亂意根，名空亂意。
然此菩薩位在十信，毛心未決，猶豫多端，亦是鈍根。
利者已信，必無此疑。
orig::  ^753c2

一、疑空異色，取色外空。
commentary::  ^753c8

一、疑下，二、牒疑對經斷三：初、疑空異色。
對前二句二：初、舉疑辭。
空相虗通，色相質閡，名義既別，故取色外空也。
orig::  ^753c10

今明色不異空，以斷彼疑。
commentary::  ^753c16

今明下。二、以經斷。
疏中雖指初句經文，意兼次句，以義無別故也。
orig::  ^753c18

二疑空，滅色取斷滅空。
commentary::  ^753c22

二疑下，二、疑空滅色。
對第三句二：初、舉疑辭。
滅色等者，此疑色不是空，滅色方空。
義若然者，與小何別？
故云取斷滅空也。
orig::  ^753c24

今明色即是空，非色滅空，以斷彼疑。
commentary::  ^753c30

今明下。二、以經斷。
既疑滅色是空，故經斷云：色即是空，不復待滅也。
orig::  ^753c32

三、疑空是物，取空為有。
commentary::  ^753c36

三、疑下。三、疑空是物對。
第四句二：初、舉疑辭。
此疑色外別有實物，是真空體，故疏云是物及為有等。
orig::  ^753c38

今明空即是色，不可以空取空，以斷彼疑。
commentary::  ^753c42

今明下。二、以經斷。
色外無物別是於空，故經斷云空即是色也。
不可以空取空者，所執之物實體元無，即上空字空即無也。
若以所執元無之物為真空者，即是以無取真空也。
決無此理，故云不可等。
orig::  ^753c44

三疑既盡，真空自顯也。
commentary::  ^754a4

三疑下。三、結斷疑利益。
前記云疑情若除，方顯法體者，意在於此。
orig::  ^754a6

三便顯正義者，但色空相望，有其三義。
commentary::  ^754a10

三中二：初、泛以三義通釋色空二：初、牒章總示顯正義者，
疏有四科：前二斷疑，後一約行。
正釋經文色空無閡自在之義，唯是此段，故云顯正義也。
言但色空等者，但即泛指之辭也。
意云：但是色空互相影望，法爾有此相違等三義。
由此三義，為下別釋經文廢己成他等四義之張本也。
下記自配。
orig::  ^754a12

一、相違義。下文云空中無色等，以空害色故。
準此，應云色中無空，以色違空故。
若以互存，必互亡故。
commentary::  ^754a24

一相下。二、正明三義。
三一中，下文空中無色等者，以經證成空色相違義也。
由下經云是故空中無色聲香等，此文正是空違色義。
以空害色者，既云空中無色，是知空能害色，
令色相隱，如冰成水，水害冰相也。
準此等者，空既害色，色亦害空，經雖無文，意乃含有。
若以等者，空現色亡，色在空隱，故云互存等。
以互存亡，故成相違也。
orig::  ^754a28

二、不相閡義，謂以色是幻色，必不閡空；
以空是真空，必不妨色。
commentary::  ^754a42

二中二：初、順明。色既如幻，全體是空，故不閡空；
空既是真空，非異幻色，故不閡色。
orig::  ^754a46

若閡於色，即是斷空，非真空故。
若閡於空，即是實色，非幻色故。
commentary::  ^754b2

若閡下。二、反顯。空若閡色是滅色空故云斷空，
色若閡空是實有色故云實色，反顯上文是幻色真空故不相閡也。
orig::  ^754b6

三、明相作義。謂若此幻色舉體非空，不成幻色，
是故由色即空，方得有色。
commentary::  ^754b12

三中二：初、廣明色作空二：初、反順以明。
謂若下，先反明色不作空也。
色若不空，即知此色不名幻色。
是故下，順明色能作空也。
以色如幻，全是真空；色既本空，方名幻色。
orig::  ^754b16

故大品云：若諸法不空，即無道無果等。
中論云：以有空義故，一切法得成故。
commentary::  ^754b24

故大下。二、引證上義。
先引經證上，反明色不作空；次引論證上，順明色能作空。
文皆可見。
orig::  ^754b28

真空亦爾，準上應知。
commentary::  ^754b32

真空下。二、略例空作色。
意謂空能作色，亦同上文色能作空，故云準上，以真空隨緣能作色故。
orig::  ^754b34

是故真空通有四義。
commentary::  ^754b38

是故下二、成今四義，別釋經文二：初、別明四義二：
初、牒前起後。言是故者，牒前也。
故者，是所以義。意謂是前泛明相違等三種之義，
廣顯色空無閡自在，所以成今空色。
色空互相影望，成廢等兩重四義也。
由前相違，成今初二；次不相閡，成今第三；
後相作義，成今第四。
既互相作，必互相亡，對文可見。
真空通有四義者，此且以空望色，以成四義，別釋經文。
orig::  ^754b40

一、廢己成他義。以空即色，故即色現空隱也。
commentary::  ^754c8

一、廢下。二、以義釋經二：初、以空望色，俱明四義。
四一中，真空為己，幻色為他。
下三準此。以空下，指第四句。
經即色下，正釋此句，是廢己成他義。
既云空即是色，顯是廢己真空，成他幻色，故云即色現等。
orig::  ^754c10

二、泯他顯己義。以色是空故，即色盡空顯也。
commentary::  ^754c18

二中以色下，指第三句。
經即色下，正釋此句，是泯他顯己義。
既云色即是空，顯是泯他幻色、顯己真空，故云即色盡等。
orig::  ^754c20

三、自佗俱存義。以隱顯無二是真空，故謂色不異空為幻色，
色存也；空不異色名真空，空顯也。
以互不相閡，二俱存也。
commentary::  ^754c26

三中以隱顯等者，由茲空色存沒同時故云無二，以無二故方曰真空。
謂不下指初二句經，正是自他俱存義也。
初至色存指第一句經，是色存義。
次不異至空顯指次句經，是空存義，顯亦存也。
以互下明色空俱存所以，準向可見。
orig::  ^754c32

四、自他俱泯義。以舉體相即，全奪兩亡，絕二邊故。
commentary::  ^754c42

四中舉體相即者，還指第三、第四句經，亦是自他俱泯義。
既云色即是空，是空奪色也；空即是色，是色奪空也。
既互相奪，二相不存，故曰兩亡。
色空即是空有二邊，亡故曰絕。
亡、絕皆泯義也。然上四義別釋經者，意令易解。
若其法體常自一心，非自非他，誰分隱顯？
講聽之士宜委思之。
下文通結圓融，意在茲矣。
又上四義即是四門：一、即有門；二、即空門。
俱存兩亦，俱泯雙非，對上可見。
若依此解，能通實相，故約此四以消經文。
orig::  ^754c44

色望於空，亦有四義：一、隱自顯他，二、隱他顯自，
三、俱存，四、俱泯。竝準前思之。
commentary::  ^755a14

色望下，二、以色望空，列名指同。
準前思之者，但前以空望色，今以色望空，
前已是空他是色，今已是色他是空，以此為異隱顯等四，與上成廢四義大同也。
然以經文對此四者，第三、第四二句如次對初二義，
俱存俱泯，經同上配。
又此四義對四門者，初即空門，次即有門，
兩亦雙非，配亦同前。
orig::  ^755a18

是則幻色存亡無閡，真空隱顯自在，合為一味，
圓通無寄，是其法也。
commentary::  ^755a30

則是下，三、總結圓融。
幻色存亡者，初四義中，一、三是存，二、四是亡。
真空隱顯者，一、四是隱，二、三是顯。
次四義中，對文小異，意亦大同，是知色空隱顯存亡，
圓回無閡，唯一實相，何寄托之有哉？
故云一味圓通等。
色蘊既爾，餘四亦然，故經云：受、想、行、色亦復如是。
orig::  ^755a34

四、就觀行釋者，有三：
commentary::  ^755a46

四中二：初、總標。
orig::  ^755a48

一、觀色即空，以成止行；觀空即色，以成觀行。
空色無二，一念頓現，即止觀俱行，方為究竟也。
commentary::  ^755b2

二、別釋；三、一觀下，初、約止觀釋。
觀色下，指第三句經，是依真如門修止義也。
觀色無性，即真如空，故經云色即是空；
真如無相，向即心絕，故疏云成止行也。
觀空下，指第四句經，是依生滅門修觀義也。
觀真如空，隨緣成色，故經云空即是色；
微細照了，性相分明，故疏云成觀行也。
空色下，指初二句經，是止觀同時義也。
言無二者，即經云不異也。
以即觀修止，知色元空，故經云色不異空；
即止修觀，了空即色，故經云空不異色。
色空無二，止觀雙修，非後非前，方成正行，
故云一念頓現，乃至云方為究竟也。
委明此三，如起信論。
orig::  ^755b6

二、見色即空，成大智而不住生死；見空即色，成大悲而不住涅槃。
以色、空境不二，悲、智、念不殊，成無住處行。
commentary::  ^755b28

二、見下，二、約悲智釋。
見色下，釋第三句經也。
愚執色有是生死根，智了色空是菩提本，
既了色空故成大智，由成智故不同凡愚常居生死也。
見空下，釋第四句經也。
若永住空與小何別？
今了真空隨緣現色，故須四攝以順物機，
救彼有情令超苦趣，既能拔苦故成大悲，由成悲故不同彼小永住涅槃也。
以色下，釋初二句經也。
由悲即智故不住生死，智即悲故不住涅槃，
悲智雙修色空無閡，俱亡生涅故云無住處行。
orig::  ^755b34

三智者，大師依瓔珞經立一心三觀義。
commentary::  ^755c4

三智下。三、約他義釋二：初、舉別標圓。
此師依瓔珞經立次第三觀，依大釋論立一心三觀。
今舉次第而標一心者，以一心三觀三一互融難陳行相，故用瓔珞次第三觀以顯一心圓融之義。
彼宗亦云：以次第顯不次第。
今文亦爾，不須多惑。
orig::  ^755c6

一從假入空觀，謂色即空故。
二從空入假觀，謂空即色故。
三空假平等觀，謂色不異空，空不異色，色空無異故。
commentary::  ^755c16

一、從下。二、以別顯圓。
彼文假即俗諦，即今經色字；空即真諦，即今經空字。
今第三句經既云色即是空，即同彼云從假入空觀也。
以第四句經對彼第二從空入假觀，以初二句經對彼第三平等觀。
經云不異，即彼平等義，故疏云色空無異無不也。
對經可解。然此三觀，一念圓修，既不縱橫，
亦非前後，請修觀者，宜善彼意。
orig::  ^755c22

【經】舍利子！是諸法空相。 ^755c36

第二、顯法體。於中有二：先總，後別。
今初也。言是諸法空相者，謂蘊等非一，
故云諸法；顯此空狀，故云空相。
commentary::  ^755c38

總顯經。疏二：初、釋經。
謂蘊等者，蘊即五蘊，等下處、界及餘三門，故云非一。
顯此下，釋經相字。
相即相狀，故云空狀。
orig::  ^755c42

中邊論云：無二有此無，是二名空相。
言無二者，無能取所取有；有此無者，有能取所取無。
是二不二，名為空相。
commentary::  ^755c48

中邊下。二、引證。初二句引論標文。
言無下。至所取無。
是標釋初句也。初標上二字。
無能下。釋也。謂無有能所之有，故云無能取所取有也。
有此下。牒次三字。
有能下。釋也。謂有無能所之無，故云有能取所取無也。
是二下。牒釋次句也。
是二者。是前能所之二也。
不二者。能所既寂唯一真空也。
能所即心境，心境既亡真空理顯，故向云有能取所取無，無即空也。
故總結云名為空相。
orig::  ^756a6

【經】不生不滅，不垢不淨，不增不減。 ^756a22

二別顯中有三對，六不然有三釋。
commentary::  ^756a24

二、別顯。經生、滅等三對，皆由相待而立其名。
真空絕待，故云不生不滅等。
疏二：初、總指。
orig::  ^756a26

一就位釋，二就法釋，三就觀行釋。
初就位釋者，一不生不滅者，在道前凡位，
謂諸凡夫，死此生彼，流轉長劫，是生滅位。
真空離此，故云不生不滅也。
commentary::  ^756a30

一就下。二、別釋。三一中二：初、正對三位三：
初、生滅對凡夫。道前凡位者，三賢十信是內外凡，
亦兼異生通名凡位，俱在初地證真道前，故云道前。
謂諸下。順顯凡位正屬生滅。
真空離此者，反顯真空性非生滅也。
故云下。結意。歸經下。
二、準此。
orig::  ^756a36

二、不垢不淨者，在道中菩薩等位，謂諸菩薩障染未盡、
淨行已修，名垢淨位。
真空離此，故云不垢不淨也。
commentary::  ^756a46

二垢淨對菩薩道中者，十地位在凡夫位後、
極聖位前，故曰道中。
謂諸下順顯此位正屬垢淨，分破所知故云未盡，稱真起行故云已修。
真空下反顯結意，皆同前解。
orig::  ^756b2

三、不增不減者，在道後佛果位中，生死惑障昔未盡而今盡，
是減也。修生萬德昔未圓而今圓，是增也。
真空離此，故云不增不減。
commentary::  ^756b10

三增減對果佛道後者，十地菩薩皆證真道，佛位最極故名道後。
生死下，順明此位正屬增減，生死是報，
惑即煩惱亦兼業也，三障永除故云今盡，因行既滿果德具彰故云修生等。
真空下，亦準上知。
orig::  ^756b16

又佛性論中立三種佛性：一、道前名自性住佛性，
二、道中名引出佛性，三、道後名至得果佛性。
佛性唯一，就位分三；今真空無異，亦就位分異。
commentary::  ^756b24

又佛下。二、引論證成二：初、引佛性論。
彼論佛性，即今經真空，故得引證。
自性住者，在纏真如，體不失故。
既云道前，即前凡位也。
引出者，無漏智引分，顯真空故。
既云道中，即前十地也。
至德果者，從因到果，此性圓彰故。
既云道後，即前佛位也。
佛性下，位自分三，真元無別。
彼論既爾，今經亦然，故云今真空等。
orig::  ^756b30

又法界無差別論中，初名染位，次名染淨位，
後名純淨位，皆同此也。
commentary::  ^756b44

又法下。二、引法界論。
惑障全在名染位，同前凡夫；分破分證名染淨位，
同前十地；障盡德圓名純淨位，同前果佛。
此文亦爾，顯人自有差理乃不殊，故云皆同也。
orig::  ^756b48

二、就法釋者，謂此真空雖即色等，然色從緣起，
真空不生；色從緣謝，真空不滅。
又隨流不染，出障非淨。
又障盡非減，德滿不增。
commentary::  ^756c8

二中二：初、正釋。六、不就法者，對前約人，故今是法也。
謂此真空等者，意顯真空隨緣成色，故前文云空即是色也。
然色下，謂緣會故色生，緣離故色滅，起謝即生滅也。
真空非爾，故經云不生不滅。
又隨下，謂迷故順無明名染，染即垢也；悟故超惑障名淨。
真空非爾，故經云不垢不淨。
又障下，謂證果時二障永除名減，三德圓顯名增。
真空非爾，故經云不增不減。
orig::  ^756c14

此生滅等是有為法相，翻此以顯真空之相，故云空相也。
commentary::  ^756c30

此生下。二、結顯真空。
是有為法相者。如向所說，生滅約色，垢淨約迷悟，增減唯約悟。
色及迷悟皆有為作，故曰有為。
翻此者。翻猶轉也。
謂若了色及迷悟等皆從因緣相待而立本無自性者，
斯則轉此諸法唯是真空，故云翻此以顯真空也。
楞嚴云：若能轉物即同如來。
故前下。證成上義。
以前文云是諸法空相故。
般若波羅蜜多心經略疏顯正記卷中
 ^756c34
