大佛頂首楞嚴經正脉疏卷第七
author:: 京都西湖沙門　交光真鑑述
commentary:: 
上卷開釋四重已竟。
△三總結遠魔分三。
△一酧問重訂嚴戒。
orig::  ^380b32

阿難！汝問攝心，我今先說入三摩地修學妙門。
求菩薩道，要先持此四種律儀，皎如氷霜。
commentary::  ^380b36

初問道場，便說云何攝心入三摩地，故佛結酧前問也。
妙門，即耳門也。末句言持之潔白，無點污也。 ^380b40

△二、拔本必不滋末
orig::  ^380b44

自不能生，一切枝葉。
心三口四，生必無因。
commentary::  ^380b46

四重為諸罪根本，餘為枝葉。
心三，謂貪、嗔、癡。口四，即小妄、綺語、兩舌、惡口。
良以既經細絕，麤必不生也。 ^380b48

問：婬、殺、盜是極麤身業，何反？
謂其細於心三。大妄語是極重口業，何反？
謂其細於口四。 ^380c4

答，婬殺盜，若約身犯極麤，今從心念絕之，
令一念不生，故細於心。
三大妄獲罪雖重，而約稱因果不實，則比惡口等，
似未同其麤鄙，故猶細於四口矣。 ^380c6

△三、絕塵決定遠魔。
orig::  ^380c12

阿難，如是四事若不遺失，心尚不緣色、
香、味、觸，一切魔事云何發生？
commentary::  ^380c16

不遺失，即不漏落一念於四重中也。
於六塵而但舉四塵，語之略也。
蓋塵依念住，念絕而塵何所依？
魔托塵入，塵忘而魔何所托？
故能遠魔也。正教持戒竟。 ^380c20

△二、助以呪力，分為二科。
△一、正以勸持讚勝，又分為三科： ^380c26

△一戒不能除
orig::  ^380c28

若有宿習，不能滅除。
commentary::  ^380c30

宿習，謂過去惑業種子也。
溫陵曰：現業易制，自行可違，宿習難除，必假神力。
今夫行人，好正而固邪，欲潔而偏染，隱然若有驅#CB15081;，
而不能已宿習之使也。 ^380c32

△二、轉教呪遣
orig::  ^380c38

汝教是人一心誦我佛頂光明摩訶薩怛多般怛囉無上神呪。
commentary::  ^380c40

佛頂光，詳現初救阿難時。
溫陵曰：摩訶薩怛多般怛囉，此云大白傘蓋，即藏心也。
量廓沙界曰大，體絕妄染曰白，用覆一切曰傘蓋。 ^380c44

○顯呪全是真心體用，祕密章句威力無量，
能除宿昔惑業習種，其實苦報亦能除之。
今四重正屬惑業，故云然也。 ^380c48

△三、讚呪最勝。
orig::  ^381a4

斯是如來無見頂相無為心佛，從頂發輝坐寶蓮華所說心呪。
commentary::  ^381a8

溫陵曰：無見頂者，華嚴九地知識自說為佛乳母，
初生親捧持，諦觀不見頂，示頂法不可以見見也。 ^381a12

○佛已入定，便表無為光中化佛，顯是無為心佛。
此首二句，表本覺、究竟二妙果也。
頂者，理極無上之相。
蓮者，稱真敷行之相。
此經令行人先明本具極理實相知見，
是為從頂發輝，此屬密因。
然後稱真修證，是為坐寶蓮華，此屬顯因，即修證了義。
故此中二句，表密、顯二妙因也。
末句總結。如來現相見呪中，具詮如是極為殊勝，
當深信持之，必令戒成也。 ^381a16

△二、況顯除習無難。
又二：
△一、促舉無修尚證又三。 ^381a30

△一舉愛習甚深。
orig::  ^381a32

且汝宿世與摩登伽，歷劫因緣恩愛習氣，非是一生及與一劫。
commentary::  ^381a34

△二、示蒙宣脫證。
orig::  ^381a38

我一宣揚，愛心永脫，成阿羅漢。
commentary::  ^381a40

吳興曰：愛心永脫，指初聞呪得阿那含也。
成阿羅漢，指前文殊簡圓通後也。 ^381a42

○四果雖由聞法，推其拔脫之力，仍當歸功於呪。
非呪拔脫，何由而得聞法以至證羅漢哉？ ^381a44

△三、表無修速資。
orig::  ^381a48

彼尚婬女，無心修行，神力冥資，速證無學。
commentary::  ^381b2

但依如來歸功呪力。
△二、況顯發心必除。
分二：
△一、明發無上心。
orig::  ^381b4

云何汝等在會聲聞，求最上乘決定成佛？
commentary::  ^381b8

本以學人，不同本以婬女也。
發無上心，不同無心修行也。 ^381b10

△二喻除之最易
orig::  ^381b12

譬如以塵揚于順風，有何艱險？
commentary::  ^381b14

吳興曰：塵譬宿習，風如神呪。
順風揚塵，散之則易；誦呪除習，脫之匪難。 ^381b16

○呪力雖如風，而復助無上心人，故更是順風。
宿習雖如塵，而有學宿習，更是微塵。
反顯婬女乃為多塵，而無心修行，猶如逆風也。
歷明預先嚴戒已竟。 ^381b18

△二、略示場中定慧。
溫陵謂初標三學而終止四戒者，定慧已備前文，
似亦知定慧屬前圓通，然亦不於場中說定慧處表彰耳門，
遂令行人不知道場中所修復是何門，
豈前語亦大略言之，而非見徹之論乎？
且此初請略說，文中但詳於戒，而生定生慧無處表彰，豈標徒具三而釋之惟一乎？
以定慧既不越前，即不如說戒之詳而已，豈全無耶？
是故今科略示場中定慧也。
又分為二科： ^381b24

△一、因戒生定分三
△一牒戒擇師又三。 ^381b40

△一、牒前持戒
orig::  ^381b41

若有末世欲坐道場，先持比丘清淨禁戒。
commentary::  ^381b44

前雖科為預先嚴戒理實，但以詳明四戒當嚴，
所以此科方是於未入道場之前，實起持戒之行，是以下科方教擇師也。
從心止絕前之四事，故曰清淨，不可更添別戒。 ^381b46

△二、正教擇師。
orig::  ^381c4

要當選擇戒清淨者第一沙門以為其師。
commentary::  ^381c6

△三不遇難成。
orig::  ^381c8

若其不遇真清淨僧，汝戒律儀必不成就。
commentary::  ^381c10

△二、誦呪結界。
orig::  ^381c12

戒成已後，著新淨衣，然香閑居，誦此心佛所說神呪一百八徧，
然後結界，建立道場。
commentary::  ^381c14

真際曰：誦呪百八，表滅百八煩惱也。
○道場詳在後。請上二科，方是因戒意耳。 ^381c18

△三、定中求佛
orig::  ^381c20

求於十方現住國土無上如來，放大悲光來灌其頂。
commentary::  ^381c22

此科方是所生之定。
良以眾生心水淨，諸佛影現中。
若非定中，必無求現之理。
故知此已在定求也。
然定即反聞自性，入流忘所，但加求佛灌頂之念而已。
因戒生定竟。 ^381c24

△二因定發慧又二。
△一、約戒願久定。 ^381c30

前不兼後，後必兼前。
前科但牒戒而生定，此雖總標因定，而文中雙牒戒定為因，
又加發願類求灌頂也。
又為三： ^381c32

△一歷舉行人。
orig::  ^381c36

阿難！如是末世清淨比丘，若比丘尼白衣檀越。
commentary::  ^381c38

白衣兼優婆塞、優婆夷，雖不擇僧俗，而男女決定各從其類，
必非男女混同一場也。 ^381c40

△二、牒戒明願。
orig::  ^381c42

心滅貪婬，持佛淨戒，於道場中，發菩薩願。
commentary::  ^381c44

首句略舉淫戒，次句總該後三戒。
菩薩願不出四洪，亦所以為感佛機也。 ^381c46

△三、尅期久定
orig::  ^381c48

出入澡浴，六時行道，如是不寐，經三七日。
commentary::  ^382a2

凡出道場而復入，則必澡浴，外潔其身也。
六時行道，即專注反聞，經行排遣，內攝其心也。
晝夜十二時，六時行道，六時靜坐，均調昏散矣。
如子時行道，丑時靜坐，寅時行道，卯時坐等是也。
然行中坐中所習，皆反聞自性，入流亡所而已。
末二句結成尅期。
久定不寐有二意，一除昏睡不覺，二戒忘失反聞。
此科正牒定而明，因定二字，下科乃生慧也。 ^382a4

△二、許顯加發慧。
orig::  ^382a16

我自現身至其人前，摩頂安慰，令其開悟。
commentary::  ^382a20

定心為生慧之親因，摩頂安慰佛之威力為助緣，
所謂啐啄同時，朗然大悟也。
然開悟渾含淺深諸相，不可一定。
若得動靜不生，發須陀洹見道之慧；若得聞所聞盡，
發阿羅漢人空慧；若得空所空滅，成法空慧；
若得寂滅現前，發圓通無上知覺慧也。
孤山曰：若見此像，當觀空寂，是佛顯然，是魔則滅。
初請略說一科已竟。 ^382a22

△二重請詳示分二。
△一、重請說道場。 ^382a34

前雖言入道場，而未說道場如何建設，故重請說之。
又分為二科： ^382a36

△一阿難重請又分為二科。 ^382a38

△一、述己開悟。
orig::  ^382a39

阿難白佛言：世尊！
我蒙如來無上悲誨，心已開悟，自知修證無學道成。
commentary::  ^382a42

自揣但習反聞，不須道場可成無學，即聞所聞盡等三空諸果位也。 ^382a46

△二代請軌則。
orig::  ^382a48

末法修行建立道場，云何結界合佛世尊清淨軌則？
commentary::  ^382b2

△二世尊重說分三。
△一道場建設。
此中表法，理所不無，然亦聖心所知之境，
本難盡測，姑就古人舊說存之，以備觀覽，
實非修行正要，學者亦不必過泥，而反誤耳門正修之旨趣矣。
詳之。又分五。 ^382b4

△一所建壇式又二科 ^382b10

△一塗壇地又二。
△一、正用牛糞和香
orig::  ^382b12

佛告阿難：若末世人願立道場，先取雪山大力白牛，食其山中肥膩香草。
此牛惟飲雪山清水，其糞微細，可取其糞和合旃檀以泥其地。
commentary::  ^382b14

溫陵曰：法王法言，即事即理，法不孤起，事不唐設。
如華嚴一字法門，海墨書而不盡；五位行相，即世諦以彰明。
凡所設施，必有取像，則此壇場用度，無非表法也。
山為高土雪山，純淨上信也；大力白牛，
純淨大根也；香草清水，妙善淨智也；茹退，充實遺餘也。
上旃檀為十香之首，十度之總，萬行之冠也。
長水曰：雪山牛乳，純是醍醐，所有茹退，最為香潔。 ^382b20

○茹者，食也。退，即糞也。
十度，謂施、戒、忍、進、定、慧、方便、願、力、智也。 ^382b34

△二揀用黃土合香又四。
△一、揀不堪用。
orig::  ^382b36

若非雪山，其牛臭穢，不堪塗地。
commentary::  ^382b40

略一糞字。
△二、別用黃土。
orig::  ^382b42

別於平原穿去地皮五尺已下，取其黃土。
commentary::  ^382b44

溫陵曰：原為平土，中信也，地皮未淨也。
五數之中，黃色之中，取中中淨信也。 ^382b46

△三、合十種香。
orig::  ^382b48

和上旃檀，沉水蘇合。
熏陵#CB15106;金，白膠青木。
零陵甘松，及雞舌香。
commentary::  ^382c2

溫陵曰：十香，十波羅蜜法香也。
△四、細羅塗地。
orig::  ^382c6

以此十種，細羅為粉，合土成泥，以塗場地。
commentary::  ^382c8

溫陵曰：細羅為粉，推之以為微妙萬行也。
夫欲取如來寂滅場地，必本於廣大信心，
而資乎淨智妙善，以養成純一大根，充實遺餘，
猶足以合法香，冠十度，故可嚴成寂滅場地也。
上信大根有不可得，則求其次焉。
故取中中信心，雖未能冠乎十度萬行，
而能具之者，亦可以嚴成。 ^382c10

△二定壇相。
orig::  ^382c20

方圓丈六，為八角壇。
commentary::  ^382c22

長水謂壇乃除地之墠，似是。
若壘土為之，經當明言層級，今並無之，顯是平地塗為八角也。
溫陵曰：壇，寂滅坦實之體也。
體具八正，故為八角。
為攝八邪，故方丈六。 ^382c24

△二所設莊嚴分四。
△一壇心華鉢。
orig::  ^382c30

壇心置一金、銀、銅、木所造蓮華，華中安鉢，
鉢中先盛八月露水，水中隨安所有華葉。
commentary::  ^382c32

溫陵曰：壇心蓮華，中道妙行也。
蓮之為物，華實同體，染淨同源，表妙行大致也。
用金銀銅木所造者，表妙行云為也。
金銀百鍊愈精而不變，銅剛而能同，義之像也。
木能上草以覆其下，仁之像也。
夫依體起行，精而不變，剛而能同，或以義制，
或以仁覆，無過不及，凡皆會于中道，乃所以為妙行也。
鉢為應器，表隨量應物也。
露為陰澤，以秋降八月秋之中也。
水中華葉，即仁覆之行，隨澤所施，此又隨量應物，陰利潛化之表也。 ^382c36

△二鉢外列鏡。
orig::  ^383a4

取八圓鏡，各安其方，圍繞華鉢。
commentary::  ^383a6

溫陵曰：圓鏡，大圓鏡智也。
各安八方，圍繞華鉢者，智行相依，隨方圓應也。 ^383a8

△三鏡外華爐。
orig::  ^383a10

鏡外建立十六蓮華、十六香爐，間華舖設莊嚴香罏。
commentary::  ^383a12

溫陵曰：鏡外蓮華香爐各十六，而間設者，
華表妙行，香表妙德，鏡外即正智之外，
方便建立，使邪正相攝，德行相熏，庶久而俱化，兩忘邪正也。 ^383a14

△四爐焚沉水。
orig::  ^383a18

純燒沉水，無令見火。
commentary::  ^383a22

溫陵曰：純燒沉水，無令見火者，反德藏用，
滅伏覺觀，然後能契寂滅場地也。 ^383a24

△三、所獻供養分為二： ^383a26

△一八味陳供。
orig::  ^383a27

取白牛乳置十六器，乳為煎餅并諸沙糖、
油餅、乳糜、蘇合、蜜、薑、純酥、純蜜，於蓮華外各各十六圍繞華外，
以奉諸佛及大菩薩。
commentary::  ^383a30

溫陵曰：表以法喜禪悅獻二尊也。
權教開許乳酪，實教遮禁，而復取以享奉者，
意在融權實，同邪正，故八味亦各十六，
圍繞華外，表融權攝邪之法喜，隨行施設也。 ^383a36

△二、兩時致享。
orig::  ^383a42

每以食時若在中夜，取蜜半升用酥三合，
壇前別安一小火爐，以兜樓婆香煎取香水，
沐浴其炭然令猛熾，投是酥蜜於炎爐內，燒令煙盡享佛菩薩。
commentary::  ^383a44

溫陵曰：佛以日中受食，故每以日中致享，中夜例日中也。
蜜成於華，表和融法行也。
酥成於乳，表和融法味也。
半為中數，三為成數。
小香爐方寸，覺心也。
以香沐炭，發覺之法也。
藥王然身，先服兜樓婆香，意取發#CB08504;，
故取沐炭，然令猛熾，投酥蜜於炎爐，燒令煙盡者。
行法既成，不可終滯，當於覺心勇猛煅煉，
使習氣併鑠，緣影俱亡，豁然如所謂紅爐點雪者，然後為佛所享。 ^383b2

△四、所奉尊像又復分為三科。 ^383b16

△一、四外旛華。
orig::  ^383b18

令其四外，徧懸旛華。
commentary::  ^383b20

溫陵曰：四外旛華，外行嚴飾也。
△二四壁內聖又二。 ^383b22

△一、總標。
orig::  ^383b24

於壇室中，四壁敷設十方如來及諸菩薩所有形像。
commentary::  ^383b26

△二別列分二。
△一當陽五如來。
orig::  ^383b28

應於當陽，張盧舍那，釋迦彌勒，阿閦彌陀。
commentary::  ^383b30

溫陵曰：當陽正位盧舍那等，寂場真主也。
彌勒，當來真主也。
阿閦居東，彌陀居西，智悲真主也。 ^383b32

△二、左右二菩薩。
orig::  ^383b34

諸大變化，觀音形像，兼金剛藏，安其左右。
commentary::  ^383b38

溫陵曰：諸大變化觀音形像，上同下合，真主也。
金剛藏常領金剛護持呪人，伏魔斷障，真主也。 ^383b40

△三門側外護。
orig::  ^383b42

帝釋梵王烏芻瑟摩，并藍地迦諸軍茶利，
與毗俱胝四天王等頻那夜迦，張於門側左右安置。
commentary::  ^383b46

溫陵曰：門側左右，釋梵等眾，有力外護也。
末法修行，凡賴於此，一有闕焉，必不成就。
烏芻，火頭金剛。藍地迦，青面金剛。
軍剎利，金剛異號也。
毗俱胝，三目持鬟髻是也。
頻那夜迦，即猪頭、象鼻二使者。 ^383c2

△五、所取照映
orig::  ^383c8

又取八鏡覆懸虗空，與壇場中所安之鏡方面相對，使其形影重重相涉。
commentary::  ^383c12

溫陵曰：壇中之鏡，混物有依，行人之智也。
空中之鏡，離物無依，諸佛之智也。
混物有依者，方能照物，未能照己。
必得乎離物無依，住智交相為用，然後物我互照，
心境雙融，諸佛眾生，身土相入，不勞動步，
不待擬心，法法徧周，事事無礙，舉目千聖齊現，
觸處萬像昭然，一華一香，徧供塵剎，一行一相，
充擴無窮，不假神通，不涉情謂，寂場法法，本如是也。
道場建設竟。 ^383c16

△二修證節次分二。
△一三七、初成定慧，又分為二科。 ^383c30

△一三七、功夫就分為三科
△初一七，禮誦行道。
orig::  ^383c32

於初七中，至誠頂禮十方如來、諸大菩薩、
阿羅漢號，恒於六時誦呪圍壇，至心行道，一時常行一百八徧。
commentary::  ^383c36

溫陵曰：凡所蘄向，以歸依三寶為最初方便，
故初七日至誠頂禮如來、菩薩、羅漢名號，
所以假其不思議力，發行助道也。 ^383c40

○他，力也。
△次二七，專心發願。
orig::  ^383c44

第二七中，一向專心發菩薩願，心無間斷，我毗柰耶先有願教。
commentary::  ^383c48

若圖總略，不出四洪。
溫陵曰：依毗尼教，專心發願也。
行願堅強，則得大勇猛。
吳興曰：先有願教者，如梵網經十大願等是也。 ^384a4

△後三七，一向持呪。
orig::  ^384a8

第三七中，於十二時，一向持佛般怛囉呪。
commentary::  ^384a10

溫陵曰：時無間歇，呪無徧限，一向誦持，
遂能以精誠感格，進力克功也。 ^384a12

△二末日定慧分三
△一、佛現摩頂。
orig::  ^384a14

至第七日，十方如來一時出現，鏡交光處，承佛摩頂。
commentary::  ^384a18

此可見前三七中，亦具麤略定心，但兼禮念願呪，非不攝心反聞也。
若心水不淨，佛何由而現乎？
溫陵曰：鏡交光處，則生佛智照，感應道交也。 ^384a20

△二、定心成就
orig::  ^384a24

即於道場修三摩地。
commentary::  ^384a28

此方專習反聞，不令一念緣彼聲塵，專注前解聞中妙境，所謂入流亡所也。
此應坐習為多時，或經行排遣，但一味反聞無間。 ^384a30

△三、慧心成就
orig::  ^384a34

能令如是，末世修學，身心明淨，猶如琉璃。
commentary::  ^384a36

首句顯定心為親因，道場持呪等為助緣，
因緣力故，所以能令也。
末二句發慧妙境也。
身心意兼真妄，約明字但是真身真心大智慧光明顯現之相，
而淨字雖亦說真，兼顯妄身妄心了不可得，為真淨之所以也。
末句雙喻明淨，且真身真心即是聞性，
聲塵忘而六塵俱捐，故極明淨，此在定中發慧，暫得與寂滅現前境界相應也。
三七，初成定慧已竟。 ^384a38

△二百日頓證聖果分三。
△一、先防不成由不清淨。
orig::  ^384b4

阿難！若此比丘本受戒師，及同會中十比丘等，
其中有一不清淨者，如是道場多不成就。
commentary::  ^384b8

不成就者，但是不能尅期取證，警擇師友，不可濫取非人。 ^384b12

△二、正示期滿有證初果。
orig::  ^384b14

從三七後，端坐安居經一百日，有利根者不起于座，得須陀洹。
commentary::  ^384b16

利根，謂惑障俱輕，慧性明悟者也。
孤山曰：陀洹按位，即圓初信。
若依涅槃，乃是初入別圓地住也。 ^384b20

○依初解，則當齊於動靜，不生斷八十八使。
亦但位齊小乘見道，非真取小果也。
依後解，則當徹至寂滅現前。
位齊別教初地，圓教初住。
二釋俱通涅槃。借小乘四果名位，以次當大乘住行向地矣。 ^384b22

△三、後開未成亦見佛性。
orig::  ^384b30

縱其身心聖果未成，決定自知成佛不謬。
commentary::  ^384b34

若依圓師前解，則位在五觀。
依後解，則位在十信。
次於所證必然之理，即是了了見於佛性，
自信本來尊貴，亦不患於不證，所謂已到不疑之地矣。
修證節次已竟。 ^384b36

△三、結答酧請。
orig::  ^384b42

汝問道場建立如是。
commentary::  ^384b44

吳興曰：壇法行相，此土末世行之惟艱。
然所誦呪，下文亦許不入道場。
故使有緣，隨器受益。
重請說道場已竟。 ^384b46

△二重請說神呪分三。
△一會眾重請又分二。 ^384c2

△一、述己自請，又為三：
△一述遭術遇救又三。
△一、述多聞未證。
orig::  ^384c4

阿難頂禮佛足，而白佛言：自我出家，恃佛憍愛，
求多聞故，未證無為。
commentary::  ^384c8

恃愛前已釋過，小乘以四果為無為。
△二、述被邪呪禁
orig::  ^384c12

遭彼梵天邪術所禁，心雖明了，力不自由。
commentary::  ^384c16

初果力弱故也。
△三、述賴呪轉救。
orig::  ^384c18

賴遇文殊，令我解脫。
commentary::  ^384c20

須補文殊，將呪往護。
△二、敘蒙呪，未聞。
orig::  ^384c22

雖蒙如來佛頂神呪冥獲其力，尚未親聞。
commentary::  ^384c24

天如曰：昔阿難密承呪力得解婬難，故曰冥獲未聞。 ^384c26

△三、請重宣廣利。
orig::  ^384c28

惟願大慈重為宣說，悲救此會諸修行輩，
末及當來在輪迴者，承佛密音身意解脫。
commentary::  ^384c30

身解脫者，謂消業離苦也。
意解脫者，謂破惑證真也。 ^384c34

△二、同眾普請。
orig::  ^384c36

于時，會中一切大眾普皆作禮，佇聞如來祕密章句：
commentary::  ^384c38

△二如來重說分二。
△一正說神呪又三。
△一呪前光相又四 ^384c40

△一、如來放頂光。
orig::  ^384c42

爾時，世尊從肉髻中涌百寶光。
commentary::  ^384c44

斯光所表，具足多義，今略分釋之。
此科與次科，表顯中之密，以自如來當身所現也。
肉髻即無見頂，表法身理。
從頂放光，表依理起智。
光具百寶，表智含萬用。 ^384c46

△二、光中現如來。
orig::  ^385a4

光中涌出千葉寶蓮，有化如來坐寶華中。
commentary::  ^385a6

光中涌蓮，表依智發行。
化佛坐蓮，表行嚴妙果。
△三、化佛放頂光。
orig::  ^385a8

頂放十道百寶光明。
commentary::  ^385a12

此科與次科，表密中之密，以又從化佛重現也。
斯即所謂從佛頂中之佛頂，放寶光中之寶光，
表斯呪尊中之尊，妙中之妙也。
十光，亦表十力深智，具足萬用，無求不應，見攝受之慈。 ^385a14

△四光中現金剛。
orig::  ^385a20

一一光明皆徧示現十恒河沙金剛密跡，擎山持杵徧虗空界。
commentary::  ^385a22

表無量祕密神用，降伏魔外，無惡不摧，見折伏之威。 ^385a26

△二、大眾欽聽：
orig::  ^385a28

大眾仰觀，畏愛兼抱，求佛哀祐，一心聽佛無見頂相放光如來宣說神呪。
commentary::  ^385a30

畏謂畏其威，愛謂愛其慈。
抱，懷也。眾生以此二懷承順如來，而神化無所留滯矣。
呪中密具此諸妙理，故表彰之。 ^385a34

△三神呪章句
orig::  ^385a38

南無薩怛他蘇伽多耶阿羅訶帝三藐三菩陀寫
〔一〕，薩怛他佛陀俱知瑟尼釤〔二〕，南無薩婆勃陀地薩跢 #CB16014;弊
〔三毗迦切〕，南無薩多南三藐三菩陀俱知南
〔四〕，娑舍囉婆迦僧伽喃〔五〕，南無廬雞阿羅漢跢喃
〔六〕，南無蘇盧多波那喃〔七〕，南無娑羯唎陀伽彌喃
〔八〕，南無盧雞三藐伽跢喃〔九〕，三藐伽波囉底波多那喃
〔十〕，南無提婆離瑟赧〔十一〕，南無悉陀耶毗地耶陀囉離瑟赧
〔十二〕，舍波奴揭囉訶娑訶娑囉摩他喃
〔十三〕，南無#CB02494;囉訶摩泥
〔十四〕，南無因陀囉耶〔十五〕，南無婆伽婆帝
〔十六〕，嚧陀囉耶〔十七〕，烏摩般帝〔十八〕，裟醯夜耶
〔十九〕，南無婆伽婆帝〔二十〕，那囉野拏耶
〔二十一〕，槃遮摩訶三慕陀囉〔二十二〕，南無悉羯唎多耶
〔二十三〕，南無婆伽婆帝〔二十四〕，摩訶迦羅耶
〔二十五〕，地唎般剌那伽囉〔二十六〕，毗陀囉波拏迦囉耶
〔二十七〕，阿地目帝〔二十八〕，尸摩舍那泥婆悉泥
〔二十九〕，摩怛唎伽拏〔三十〕，南無悉羯唎多耶
〔三十一〕，南無婆伽婆帝〔三十二〕，多他伽跢俱囉耶
〔三十三〕，南無般頭摩俱囉耶〔三十四〕，南無#CB02494;闍囉俱囉耶
〔三十五〕，南無摩尼俱囉耶〔三十六〕，南無伽闍俱囉耶
〔三十七〕，南無婆伽婆帝〔三十八〕，帝唎茶輸囉西那
〔三十九〕，波囉訶囉拏囉闍耶〔四十〕，跢他伽多耶
〔四十一〕，南無婆伽婆帝〔四十二〕，南無阿彌多婆耶
〔四十三〕，哆他伽多耶〔四十四〕，阿囉訶帝
〔四十五〕，三藐三菩陀耶〔四十六〕，南無婆伽婆帝
〔四十七〕，阿芻#CB16014;耶
〔四十八〕，跢他伽多耶〔四十九〕，阿囉訶帝
〔五十〕，三藐三菩陀耶〔五十一〕，南無婆伽婆帝
〔五十二〕，#CB16014;沙闍耶俱嚧吠柱唎耶
〔五十三〕，般囉婆囉闍耶〔五十四〕，跢他伽多耶
〔五十五〕，南無婆伽婆帝〔五十六〕，三補師毖多
〔五十七〕，薩憐捺囉剌闍耶〔五十八〕，跢他伽多耶
〔五十九〕，阿囉訶帝〔六十〕，三藐三菩陀耶
〔六十一〕，南無婆伽婆帝〔六十二〕，舍雞野母那曳
〔六十三〕，跢他伽多耶〔六十四〕，阿囉訶帝
〔六十五〕，三藐三菩陀耶〔六十六〕，南無婆伽婆帝
〔六十七〕，剌怛那雞都囉闍耶〔六十八〕，跢他伽多耶
〔六十九〕，阿囉訶帝〔七十〕，三藐三菩陀耶
〔七十一〕，帝瓢南無薩羯唎多〔七十二〕，翳曇婆伽婆多
〔七十三〕，薩怛他伽都瑟尼釤〔七十四〕，薩怛多般怛#CB00771;
〔七十五〕，南無阿婆囉視耽〔七十六〕，般囉帝揚岐囉
〔七十七〕，薩囉婆部多揭囉訶〔七十八〕，尼羯囉訶揭迦囉訶尼
〔七十九〕，#CB02494;囉毖地耶叱陀你
〔八十〕，阿迦囉蜜唎柱〔八十一〕，般唎怛囉耶儜揭唎
〔八十二〕，薩囉婆槃陀那目叉尼〔八十三〕，
薩囉婆突瑟吒〔八十四〕，突悉乏般那你伐囉尼
〔八十五〕，赭都囉失帝南，羯囉訶娑訶薩囉若闍
〔八十七〕，毗多崩娑那羯唎，阿瑟吒冰舍帝南
〔八十九〕，那叉剎怛囉若闍〔九十〕，波囉薩陀那羯唎
〔九十一〕，阿瑟吒南〔九十二〕，摩訶揭囉訶若闍
〔九十三〕，毗多崩薩那羯唎〔九十四〕，薩婆舍都嚧你婆囉若闍
〔九十五〕，呼藍突悉乏難遮那舍尼〔九十六〕，
毖沙舍悉怛囉〔九十七〕，阿吉尼烏陀迦囉若闍
〔九十八〕，阿般囉視多具囉〔九十九〕，摩訶般囉戰持
〔一百〕，摩訶疊多〔一百一〕，摩訶帝闍〔一百二〕，
摩訶稅多闍婆囉〔三〕，摩訶#CB02494;囉槃陀囉婆悉你
〔四〕，阿唎耶多囉〔五〕，毗唎俱知〔六〕，誓婆毗闍耶
〔七〕，#CB02494;闍囉摩禮底
〔八〕，毗舍嚧多〔九〕，勃騰罔迦〔十〕，#CB02494;闍囉制喝那阿遮
〔一百一十一〕，摩囉制婆般囉質多〔十二〕，
#CB02494;闍囉擅持〔十三〕，
毗舍囉遮〔十四〕，扇多舍#CB16014;提婆補視多
〔十五〕，蘇摩嚧波〔十六〕，摩訶稅多〔十七〕，阿唎多囉
〔十八〕，摩訶婆囉阿般囉〔十九〕， #CB02494;闍囉商羯囉制婆
〔二十〕，#CB02494;闍囉俱摩唎
〔一百二十一〕，俱藍陀唎〔二十二〕，#CB02494;闍囉喝薩多遮
〔二十三〕，毗地耶乾遮那摩唎迦〔二十四〕，
啒蘇母婆羯囉跢那〔二十五〕，#CB16014;嚧遮那俱唎耶
〔二十六〕，夜囉菟瑟尼釤〔二十七〕，毗折藍婆摩尼遮
〔二十八〕， #CB02494;闍囉迦那迦波囉婆
〔二十九〕，嚧闍那#CB02494;闍囉頓稚遮
〔三十〕，稅多遮迦摩囉〔三十一〕，剎奢尸波囉婆
〔三十二〕，翳帝夷帝〔三十三〕，母陀囉羯拏
〔三十四〕，沙#CB16014;囉懺
〔三十五〕，掘梵都，印兔那麼麼寫〔三十七，
誦者至此句稱弟子某受持〕烏#CB00292;
〔三十八〕，唎瑟揭拏〔三十九〕，般剌舍悉多
〔四十〕，薩怛他伽都瑟尼釤〔四十一〕，虎#CB00292;
〔四十二〕，都嚧雍〔四十三〕，瞻婆那〔四十四〕，
虎#CB00292;〔四十五〕，都嚧雍
〔四十六〕，悉躭婆那〔四十七〕，虎#CB00292;
〔四十八〕，都嚧雍〔四十九〕，波羅瑟地耶三般叉拏羯囉
〔五十〕，虎#CB00292;〔五十一〕，
都嚧雍〔五十二〕，薩婆藥叉喝囉剎娑〔五十三〕，
揭囉訶若闍〔五十四〕，毗騰崩薩那羯囉
〔五十五〕，虎#CB00292;〔五十六〕，
都嚧雍〔五十七〕，者都囉尸底南〔五十八〕，
揭囉訶娑訶薩囉南〔五十九〕，毗騰崩薩那囉
〔六十〕，虎#CB00292;〔六十一〕，
都嚧雍〔六十二〕，囉叉〔六十三〕，婆伽梵〔六十四〕，
薩怛他伽都瑟尼釤〔六十五〕，波囉點闍吉唎
〔六十六〕，摩訶娑訶薩囉〔六十七〕，勃樹娑訶薩囉室唎沙
〔六十八〕，俱知娑訶薩泥帝#CB01237;
〔六十九〕，阿弊提視婆唎多〔七十〕，吒吒甖迦
〔七十一〕，摩訶#CB02494;闍嚧陀囉
〔七十二〕，帝唎菩婆那〔七十三〕，曼茶囉〔七十四〕，
烏#CB00292;〔七十五〕，莎悉帝薄婆都
〔七十六〕，麼麼〔七十七〕，印兔那麼麼寫〔七十八至此句準前稱名，
若俗人稱弟安某甲〕，囉闍婆夜〔七十九〕，
主囉#CB02494;夜〔八十〕，阿祇尼婆夜
〔八十一〕，烏陀迦婆夜〔八十二〕，毗沙婆夜，
舍薩多囉婆夜〔八十四〕，婆囉斫羯囉婆夜
〔八十五〕，突瑟叉婆夜〔八十六〕，阿舍你婆夜
〔八十七〕，阿迦囉蜜唎柱婆夜〔八十八〕，陀囉尼部彌劒婆伽波陀婆夜
〔八十九〕，烏囉迦婆多婆夜〔九十〕，剌闍檀茶婆夜
〔九十一〕，那伽婆夜〔九十二〕，毗條怛婆夜
〔九十三〕，蘇波囉拏婆夜〔九十四〕，藥叉揭囉訶
〔九十五〕，囉叉私揭囉訶〔九十六〕，畢唎多揭囉訶
〔九十七〕，毗舍遮揭囉訶〔九十八〕，部多揭囉訶
〔九十九〕，鳩槃茶揭囉訶〔二百〕，補丹那揭囉訶
〔二百一〕，迦吒補丹那揭囉訶〔二百二〕，悉乾度揭囉訶
〔三〕，阿播悉摩囉揭囉訶〔四〕，烏檀摩陀揭囉訶
〔五〕，車夜揭囉訶〔六〕，醯唎婆帝揭囉訶〔七〕，
社多訶唎南〔八〕，揭婆訶唎南〔九〕，嚧地囉訶唎南
〔十〕，忙娑訶唎南〔十一〕，謎陀訶唎南〔十二〕，
摩闍訶唎南〔十三〕，闍多訶唎女〔十四〕，視比多訶唎南
〔十五〕，毗多訶唎南〔十六〕，婆多訶唎南〔十七〕，
阿輸遮訶唎女〔十八〕，質多訶唎女〔十九〕，
帝釤薩#CB16014;釤〔二十〕，
薩婆揭囉訶南〔二十一〕，毗陀耶闍瞋陀夜彌
〔二十二〕，雞囉夜彌〔二十三〕，波唎跋囉者迦訖唎檀
〔二十四〕，毗陀夜闍瞋陀夜彌〔二十五〕，雞囉夜彌
〔二十六〕，茶演尼訖唎檀〔二十七〕，毗陀夜闍瞋陀夜彌
〔二十八〕，雞囉夜彌〔二十九〕，摩訶般輸般怛夜
〔三十〕，嚧陀囉訖唎檀〔三十一〕，毗陀夜闍瞋陀夜彌
〔三十二〕，雞囉夜彌〔三十三〕，那囉夜拏訖唎檀
〔三十四〕，毗陀夜闍瞋陀夜彌，雞囉夜彌
〔三十六〕，怛埵伽嚧茶西訖唎檀〔三十七〕，
毗陀夜闍瞋陀夜彌〔三十八〕，雞囉夜彌
〔三十九〕，摩訶迦囉摩怛唎伽拏訖唎檀
〔四十〕，毗陀夜闍瞋陀夜彌〔四十一〕，雞囉夜彌
〔四十二〕，迦波唎迦訖唎檀〔四十三〕，毗陀夜闍瞋陀夜彌
〔四十四〕，雞囉夜彌〔四十五〕，闍耶羯囉摩度羯囉
〔四十六〕，薩婆囉他娑達那訖唎檀〔四十七〕，
毗陀夜闍瞋陀夜彌〔四十八〕，雞囉夜彌
〔四十九〕，赭咄囉婆耆你訖唎檀〔五十〕，毗陀夜闍瞋陀夜彌
〔五十一〕，雞囉夜彌〔五十二〕，毗唎羊訖唎知
〔五十三〕，難陀雞沙囉伽拏般帝〔五十四〕，
索醯夜訖唎檀〔五十五〕，毗陀夜闍瞋陀夜彌
〔五十六〕，雞囉夜彌〔五十七〕，那揭那舍囉婆拏訖唎檀
〔五十八〕，毗陀夜闍瞋陀夜彌〔五十九〕，雞囉夜彌
〔六十〕，阿羅漢訖唎檀毗陀夜闍瞋陀夜彌
〔六十一〕，雞囉夜彌〔六十二〕，毗多囉伽訖唎檀
〔六十三〕，毗陀夜闍瞋陀夜彌〔六十四〕，雞囉夜彌#CB02494;闍囉波彌
〔六十五〕，具醯夜具醯夜〔六十六〕，迦地般帝訖唎檀
〔六十七〕，毗陀夜闍瞋陀夜彌，雞囉夜彌
〔六十九〕，囉叉罔〔七十〕，婆伽梵〔七十一〕，印兔那麼麼寫
〔七十二，至此依前稱弟子名〕婆伽梵〔七十三〕，
薩怛多般怛囉，南無粹都帝〔七十五〕，阿悉多那囉剌迦
〔七十六〕，波囉婆悉普吒〔七十七〕，毗迦薩怛多鉢帝唎
〔七十八〕，什佛囉什佛囉〔七十九〕，陀囉陀囉
〔八十〕，頻陀囉頻陀囉瞋陀瞋陀〔八十一〕，
虎#CB00292;〔八十二〕，虎#CB00292;
〔八十三〕，泮吒〔八十四〕，泮吒泮吒泮吒泮吒
〔八十五〕，娑訶〔八十六〕，醯醯泮〔八十七〕，阿牟迦耶泮
〔八十八〕，阿波囉提訶多泮〔八十九〕，婆囉波囉陀泮
〔九十〕，阿素囉毗陀囉波迦泮〔九十一〕，薩婆提#CB16014;弊泮
〔九十二〕，薩婆那伽弊泮，薩婆藥叉弊泮
〔九十四〕，薩婆乾闥婆弊泮〔九十五〕，薩婆補丹那弊泮
〔九十六〕，迦吒補丹那弊泮〔九十七〕，薩婆突狼枳帝弊泮
〔九十八〕，薩婆突澀比#CB02252;訖瑟帝弊泮
〔九十九〕，薩婆什婆唎弊泮〔三百〕，薩婆阿播悉摩#CB02252;弊泮
〔三百一〕，薩婆舍囉婆拏弊泮〔二〕，薩婆地帝雞弊泮
〔三〕，薩婆怛摩陀繼弊泮〔四〕，薩婆毗陀耶囉誓遮#CB02252;弊泮
〔五〕，闍夜羯囉摩度羯囉〔六〕，薩婆囉他娑陀雞弊泮
〔七〕，毗地夜遮唎弊泮〔八〕，者都囉縛耆你弊泮
〔九〕，#CB02494;闍囉俱摩利
〔十〕，毗陀夜羅誓弊泮〔十一〕，摩訶波囉丁羊叉耆唎弊泮
〔十二〕，#CB02494;闍囉商羯囉夜
〔十三〕，波囉丈耆囉闍耶泮〔十四〕，摩訶迦囉耶
〔十五〕，摩訶末怛唎迦拏〔十六〕，南無娑羯唎多夜泮
〔十七〕，毖瑟拏婢曳泮〔十八〕，勃囉訶牟尼曳泮
〔十九〕，阿耆尼曳泮〔二十〕，摩訶羯唎曳泮
〔二十一〕，羯囉檀遲曳泮〔二十二〕，蔑怛唎曳泮
〔二十三〕，嘮怛唎曳泮〔二十四〕，遮文茶曳泮
〔二十五〕，羯邏囉怛唎曳泮〔二十六〕，迦般唎曳泮
〔二十七〕，阿地目質多迦尸摩舍那〔二十八〕，
婆私你曳泮〔二十九〕，演吉質〔三十〕，薩埵婆寫
〔三十一〕，麼麼印兔那麼麼寫〔三十二，至此依前稱弟子名〕，
突瑟吒質多〔三十三〕，阿末怛唎質多〔三十四〕，
烏闍訶囉〔三十五〕，伽婆訶囉〔三十六〕，嚧地囉訶囉
〔三十七〕，婆娑訶囉〔三十八〕，摩闍訶囉〔三十九〕，
闍多訶囉〔四十〕，視毖多訶囉〔四十一〕，#CB02494;略夜訶囉，
乾陀訶囉〔四十三〕，布史波訶囉〔四十四〕，
頗囉訶囉〔四十五〕，婆寫訶囉〔四十六〕，般波質多
〔四十七〕，突瑟吒質多〔四十八〕，嘮陀囉質多
〔四十九〕，藥叉揭囉訶〔五十〕，囉剎娑揭囉訶
〔五十一〕，閉#CB03275;多揭囉訶
〔五十二〕，毗舍遮揭囉訶〔五十三〕，部多揭囉訶
〔五十四〕，鳩槃茶揭囉訶〔五十五〕，悉乾陀揭囉訶
〔五十六〕，烏怛摩陀揭囉訶〔五十七〕，車夜揭囉訶
〔五十八〕，阿播薩摩囉揭囉訶〔五十九〕，宅祛革茶耆尼揭囉訶
〔六十〕，唎佛帝揭囉訶〔六十一〕，闍彌迦揭囉訶
〔六十二〕，舍俱尼揭囉訶〔六十三〕，姥陀囉難地迦揭囉訶
〔六十四〕，阿藍婆揭囉訶〔六十五〕，乾陀波尼揭囉訶
〔六十六〕，什伐囉堙迦醯迦〔六十七〕，墜帝藥迦
〔六十八〕，怛隸帝藥迦〔六十九〕，者突託迦
〔七十〕，昵提什伐囉毖釤摩什伐囉〔七十一〕，
薄底迦〔七十二〕，鼻底迦〔七十三〕，室隸瑟蜜迦
〔七十四〕，娑你般帝迦〔七十五〕，薩婆什伐囉
〔七十六〕，室嚧吉帝〔七十七〕，末陀#CB16014;達嚧制劒
〔七十八〕，阿綺嚧鉗〔七十九〕，目佉嚧鉗〔八十〕，
羯唎突嚧鉗〔八十一〕，揭囉訶揭藍〔八十二〕，
羯拏輸藍〔八十三〕，憚多輸藍〔八十四〕，迄唎夜輸藍
〔八十五〕，末麼輸藍〔八十六〕，#CB02494;唎室婆輸藍
〔八十七〕，毖栗瑟吒輸藍〔八十八〕，鄔陀囉輸藍
〔八十九〕，羯知輸藍〔九十〕，#CB02494;悉帝輸藍
〔九十一〕，鄔嚧輸藍〔九十二〕，常伽輸藍〔九十三〕，
喝悉多輸藍〔九十四〕，#CB02494;陀輸藍
〔九十五〕，娑房盎伽般囉丈伽輸藍〔九十六〕，
部多毖跢茶〔九十七〕，茶耆你什婆囉〔九十八〕，
陀突嚧迦建咄嚧吉知婆路多毗〔九十九〕，
薩般嚧訶凌伽〔四百〕，輸沙怛囉娑那羯囉
〔四百一〕，毗沙喻迦〔二〕，阿耆尼烏陀迦〔三〕，
末囉#CB16014;囉建哆囉
〔四〕，阿迦囉蜜唎咄怛斂部迦〔五〕，地唎剌吒
〔六〕，毖唎瑟質迦〔七〕，薩婆那俱囉〔八〕，肆引伽弊揭囉唎藥叉怛囉芻
〔九〕，末囉視吠帝釤婆#CB16014;釤
〔十〕，悉怛多鉢怛囉〔十一〕，摩訶跋闍嚧瑟尼釤
〔十二〕，摩訶般賴丈耆藍〔十三〕，夜波突陀舍喻闍那
〔十四〕，辮怛隷拏〔十五〕，毗陀耶槃曇迦嚧彌
〔十六〕，帝殊槃曇迦嚧彌〔十七〕，般囉毗陀槃曇迦嚧彌
〔十八〕，哆姪他〔十九〕，唵〔二十〕，阿那隷〔二十一〕，
毗舍提〔二十二〕，#CB16014;囉#CB02494;闍囉陀唎
〔二十三〕，槃陀槃陀你〔二十四〕，#CB02494;闍囉謗尼泮
〔二十五〕，虎#CB00292;都嚧甕泮
〔二十六〕，莎婆訶〔二十七〕
commentary::  ^385a40

孤山曰：諸經神呪，例皆不番。
五不番中，即祕密不番。
於四例中，即番字，不番音。
天台會之，不出四悉。
天如曰：孤山所引天台四悉檀。
悉，徧也。檀，施也。諸聖以四法徧施眾生也。
初世界悉檀者，隨方異說，令生歡喜益也。
二為人悉檀者，生善益也。
三對治悉檀者，破惡益也。
四第一義悉檀者，入理益也。 ^387b42

○祕呪非但只是梵語，仍是一切聖賢祕密之言。
蓋梵語此方不曉，而天竺之人，日用共所曉解者也。
至於祕呪，非但天竺常人不知，理應下位聖賢，不達上位之呪。
大端聖賢弘化，例有顯密二教。
如醫療病，率有二途：一者授方，則顯說病源藥性，
及炮治之法，如佛顯教。
二者授藥，則都不顯說，但惟與藥令服愈病而已，
不必求知何藥何治，如佛密教。
故今祕呪，正同授藥，不必求解。
若解生則呪喪矣。
眾生但當信持之，自蒙諸益也。
又祕呪雖不可作解，亦有少分應知。
三義略盡：一者理法力，謂以一字含無邊妙理，而稱為陀羅尼。
謂總一切法，持無量義。
斯之威力，全具所詮之理。
如此方元亨利貞，亦可避凶致祥矣。
二者威德力，謂諸佛菩薩一切權實聖賢，
威德深重，具大勢力。
稱其名號，隨願如意。
如今世間有勢力人，亦可假其名聲，伏惡脫難也。
三者實語力，佛菩薩一切聖賢，起大悲心，
愍眾生故，出誠實語，呪願眾生離苦得樂，
革凡成聖，故誦之可以隨言成益。
如世之實修行人，尚可呪願吉凶，隨言成就，
何況證理入位聖賢，真慈誓願，安可測度？
此與呪詛義相當也。
略述由此三義，故持之得不測神功。
然須確信專持，功滿方收成効。
若猶豫間斷中輟，或壇戒不能如法，而謗呪無功者，招大罪苦。
良以世俗呪禁蛇蝎瘡瘧者，尚有明驗，
而況聖真威靈所寓，安有虗詞？
切宜戒之。世人有謂呪之不番，隱其鄙俚之言，恐人輕笑。
此真無知妄謗，少有智者，當亦不惑於斯言也。
至於四悉利物者，不止祕呪。
凡佛放光現通說法諸設施，第一便欲人人悟入佛之知見，
所謂惟為一大事因緣，即入理益也。
其人未能悟入者，則且與第二斷除煩惱種習，即破惡益也。
久之障盡，後當悟入矣。
其人又未能破惡者，則且與第三令其興起善心，
建立善行，善力漸強，惡習自退矣。
其人又未能興善，則且與第四令生歡喜，即歡喜益也。
亦是與其且種輕少善根，為上三作遠因緣耳。
其人或又不能生於歡喜，反成憎謗者，
則佛早已鑑機，默然無為也。
若約一大時教，華嚴正惟入理，而略兼後三；
小乘教正惟破惡，而略兼後二；人天教正惟生善，
而略兼後一；諸雜趣正惟歡喜，謂且救護拔苦，
令其生喜，亦可漸向上三矣。
今獨論祕呪四悉，諸師所列，皆從劣向勝為序。
一、世界歡喜者，謂隨方利物，如持之以脫難求財等。
而天台所謂誦神王名，部落驚懼者，但脫鬼難一途而已。
二、為人生善者，如未得戒者令其得戒，未精進者令其精進等。
而天台比於軍號相應，無所訶禁者，亦明生善無礙而已。
三、對治破惡者，如令婬心頓歇等。
而天台譬彼貧人詐瞋，聞偈頓息者，亦以喻明誦呪之人，不自知其惡破之由也。
四、第一義入理者，如入無生忍等是也。
而天台喻以智臣解語，餘人不知者，亦但喻其呪力發悟之由，
人所不測也。大端明祕密四悉利益，非如顯教可知其故。
若可測知，何貴祕密？
行人但當確信堅持，無勞思議也。
正說神呪已竟。 ^387c4

△二說呪利益分二。
△一、諸佛要用。
可見非但眾生離此呪而無賴，諸佛離此而亦缺用多矣。
又分為三： ^388b12

△一、指示全名
orig::  ^388b16

阿難！是佛頂光聚悉怛多般怛囉祕密伽陀微妙章句。
commentary::  ^388b18

頂光聚三字，據實元於頂光化佛說之，仍各有表。
頂表尊勝，光表威靈，聚表神用。
伽陀明其呪中有頌，大段曰章，如分五會是也。
細分曰句。微妙者，明其隱微奧妙不可測也。 ^388b22

△二備彰諸用又三。
△一、總標因果。
orig::  ^388b28

出生十方一切諸佛。
十方如來因此呪心。
得成無上正徧知覺。
commentary::  ^388b32

出生二字，明作密因。
得成二字，表助極果。
見佛初心，究竟皆不能離，誠要用總相也。 ^388b36

△二、別列要用，又復分為六科。 ^388b38

△一、降魔制外用
orig::  ^388b40

十方如來執此呪心，降伏諸魔，制諸外道。
commentary::  ^388b42

以呪威力，令無惑亂也。
△二、現身說法用。
orig::  ^388b44

十方如來乘此呪心，坐寶蓮華應微塵國。
十方如來含此呪心，於微塵國轉大法輪。
commentary::  ^388b46

乘者，依憑之意。呪心者，但依吳興通指全呪為呪心，即心呪之謂也。
蓋祕密藏中精要之法，故稱呪心。
若是，則心字是喻類，如般若心經之心，
非指悉怛等六字為心也，彼是呪名耳。
又詳跢姪他乃即說呪曰，則唵字以下方是正呪，
不過八句三十四字，前皆三寶并諸外護威名及實語助呪之類。
若不能全持者，可從唵字持之，亦如準提九聖字之例是也。
坐蓮普應者，現佛身成道相也。
含者，內祕為本之意，謂本此密理以演顯教也。 ^388c2

△三、自他授記用。
orig::  ^388c18

十方如來持此呪心，能於十方摩頂授記；
自果未成，亦於十方蒙佛授記。
commentary::  ^388c22

摩授者，謂以呪加持令必成佛，此可喻於蜾蠃呪螟蛉也。
自蒙授記者，可見有持此呪者，佛知必成佛道，故授記也。 ^388c26

△四救苦救難用。
orig::  ^388c30

十方如來依此呪心，能於十方拔濟羣苦，
所謂地獄、餓鬼、畜生、盲聾瘖瘂、冤憎會苦、
愛別離苦、求不得苦、五陰熾盛、大小諸橫同時解脫，
賊難、兵難、王難、獄難、風火水難、饑渴貧窮應念銷散。
commentary::  ^388c32

此中所具八苦八難，亦與常途別異。
尋常以生老病死配冤憎等後四為八苦，今以三途及根缺配之為八也。
而又贅以大小諸橫，盡其餘苦耳，如藥師諸橫是也。
八難亦與諸經不同，今以賊兵王獄風水火饑為八也。
饑渴即是饑饉，又贅以貧窮，亦盡其餘難耳。 ^388c40

△五事師嗣法用
orig::  ^389a2

十方如來隨此呪心，能於十方事善知識四威儀中，
供養如意恒沙如來，會中推為大法王子。
commentary::  ^389a4

呪力能令四事具足及得他心，故成事師之用。
又能開心通達法要，故成嗣法之用。 ^389a8

△六、攝親轉小用。
orig::  ^389a10

十方如來行此呪心，能於十方攝受親因，令諸小乘聞祕密藏不生驚怖。
commentary::  ^389a14

親因，即歷劫親緣也。
攝受，如提獎阿難是也。
祕密實乘，必廢三立一，小乘聞多驚疑，呪力能令決了不疑也。 ^389a18

△三、總結始終。
orig::  ^389a22

十方如來誦此呪心，成無上覺，坐菩提樹，入大涅槃。
十方如來傳此呪心，於滅度後，付佛法事，
究竟住持，嚴淨戒律，悉得清淨。
commentary::  ^389a24

前節從初成道以至入涅槃，次節自正法以至末法，
皆憑呪力，可謂始終全用，不能離也。 ^389a30

△三更明無盡。
orig::  ^389a32

若我說是佛頂光聚般怛囉呪，從旦至暮音聲相聯，
字句中間亦不重疊，經恒沙劫終不能盡。
commentary::  ^389a36

此無盡方約諸佛要用，已自無盡，非並眾生用也。
諸佛要用已竟。 ^389a40

△二、眾生利賴。
此眾生理該九界，文多就人二。 ^389a42

△一、別指勝名。
orig::  ^389a44

亦說此呪，名如來頂。
commentary::  ^389a46

比上全名，此為略目。
獨稱佛頂，特顯尊勝，欲眾生至敬奉持，勿慢易也。 ^389a48

△二備彰威力分三。
△一首示行人必賴以勸持又二 ^389b2

△一正誦方遠魔。
orig::  ^389b4

汝等有學未盡輪迴，發心至誠取阿羅漢，
不持此呪而坐道場，令其身心遠諸魔事，無有是處。
commentary::  ^389b6

夫小乘三果以前，未出分段，故云未盡輪迴。
此即如前欲入道場，尅期取證者也。
不持必定招魔，故前道場中教專持也。
今文不持下，反言激勸必當持也。
由是而知，一切行人誰不當持？
哀今世現見山中靜修叢林，多廢持呪，往往發風發顛。
縱不成顛，亦多見於怖人媚人境界，皆此弊也。
聖言豈有虗乎？ ^389b10

問：何無菩薩？
答：此有三義，不缺菩薩。
一者佛用已該，如自果未成，蒙佛授記，
事善知識，推法王子是也。
二者借名該大，如七信前借小聖名，十地去為大羅漢。
故知圓通道場取羅漢者，決菩薩根性，
及己迴心，而非定性也。
三者生有深位，如決定菩提，了知沙劫，
悟無生忍，何非菩薩？ ^389b22

△二、開許不誦書帶。
orig::  ^389b32

阿難！若諸世界隨所國土所有眾生，隨國所生樺皮、
貝葉、紙素、白#CB00626;，書寫此呪貯於香囊，
是人心昏未能誦憶，或帶身上、或書宅中，
當知是人盡其生年，一切諸毒所不能害。
commentary::  ^389b36

白#CB00626;，天竺之物，紙類也。
有價直無量者，此土無之。 ^389b44

△二、詳伸護生助道以出由。
所以必勸持帶者，正由力能護助，故曰出由。
又前勸持中略說助道護生，故此言詳伸也。
又二： ^389b46

△一、總標二意。
orig::  ^389c2

阿難！我今為汝更說此呪，救護世間得大無和，成就眾生出世間智。
commentary::  ^389c4

末四句，二句護生，二句助道也。
△二別列多功分二。 ^389c8

△一、約眾生以顯各益又三。
△一、救護災難又為二： ^389c10

△一紀時指人。
orig::  ^389c11

若我滅後，末世眾生，有能自誦，若教他誦。
commentary::  ^389c14

△二正明救難分二。
△一、惡緣不能成害。
orig::  ^389c16

當知如是誦持眾生，火不能燒，水不能溺，
大毒、小毒所不能害。
commentary::  ^389c18

△二惡生不能加害分二。
△一、不能加害又三
△一加呪不著
orig::  ^389c22

如是乃至龍天鬼神、精祇魔魅，所有惡呪皆不能著。
commentary::  ^389c26

△二、加毒即化
orig::  ^389c28

心得正受，一切呪詛，厭蟲毒藥，金毒銀毒，
草木蟲蛇，萬物毒氣，入此人口，成甘露味。
commentary::  ^389c30

溫陵曰：金銀入藥，或能發毒。
○心得正受呪力，持成三昧也。 ^389c34

問：上却惡呪，何不須於正受？
答：惡呪非形磈之物，可以正呪遮，令不得加身，何須自身三昧？
今有形之毒，已入身中，非自身三昧，安能化為甘露？
故須正受。 ^389c36

△三、起惡不得。
orig::  ^389c42

一切惡星，并諸鬼神，磣心毒人，於如是人，不能起惡。
commentary::  ^389c44

△二、仍加守護。
orig::  ^389c46

頻那夜迦諸惡鬼王并其眷屬，皆領深恩常加守護。
commentary::  ^389c48

溫陵曰：以誦呪利彼故，諸惡鬼王皆領深恩，救護災難已竟。 ^390a2

△二助成道業分六。
△一、資發通明。
為下諸科張本，不先發通明，則隔陰多昏，
豈能長劫脫惡生勝，以至證果乎？
又分三： ^390a4

△一、明聖眷護呪
orig::  ^390a8

阿難當知，是呪常有八萬四千那由他恒河沙俱胝金剛藏王菩薩種族，
一一皆有諸金剛眾而為眷屬，晝夜隨侍。
commentary::  ^390a10

約果德，皆深位菩薩；約現身，則力士奮威之相。
蓋護灾鬼神，可以與力助道，非菩薩不可，是以首明菩薩陰侍。 ^390a16

△二、舉散心亦從。
orig::  ^390a20

設有眾生於散亂心、非三摩地，心憶口持，是金剛王常隨從彼諸善男子。
commentary::  ^390a22

此約悠悠修行之人，未決定常住三摩地者，
但常持呪，故亦隨從，非放逸穢惡之輩。 ^390a26

△三、況菩提心人又分三： ^390a28

△一、先以標人。
orig::  ^390a30

何況決定菩提心者？
commentary::  ^390a32

此須常住三摩中，而又持呪希求速得圓滿菩提是也。
本經所宗，即耳根圓通為妙三摩提。 ^390a34

△二、冥加開發。
orig::  ^390a36

此諸金剛，菩薩藏王，精心陰速，發彼神識。
commentary::  ^390a40

菩薩能以神力加被，令人心開，陰暗速催也。
良以菩薩心精，與行人心精，通脗一體無二。
而菩薩心力，兼彼呪力，故能暗催行人，令其開心矣。 ^390a42

△三、圓證通明。
orig::  ^390a46

是人應時心能記憶，八萬四千恒河沙劫，周徧了知得無疑惑。
commentary::  ^390b2

溫陵曰：即所謂成就眾生出世間智也。
○記憶雖但似於宿命，然河沙紀劫，而又云周徧決洞三世，
且了知無疑似涉三明，何況沙劫逈超小乘八萬，當知仍是菩薩殊勝六通三明矣。 ^390b6

△二、遠離雜趣。 ^390b12

生雜趣中，或染惡習，或墮重苦，深妨道業。
修心人皆發願不生雜趣，故此科在助道業中分三。 ^390b13

△一、標時至果。
orig::  ^390b16

從第一劫，乃至後身。
commentary::  ^390b20

第一劫初發決定菩提心時，後身即因滿降生成佛之身，可見全為中間修行時得無妨礙也。 ^390b22

△二、不生神鬼
orig::  ^390b24

生生不生。藥叉羅剎。
及富單那。迦吒富單那。
鳩槃茶毗舍遮等。
并諸餓鬼。有形無形。
有想無想。如是惡處。
commentary::  ^390b28

藥叉羅剎等，現觀音圓通。
富單那加云迦吒者，亦眷屬類也。 ^390b32

△三不生貧賤。
orig::  ^390b34

是善男子，若讀若誦，若書若寫，若帶若藏，
諸色供養，劫劫不生，貧窮下賤，不可樂處。
commentary::  ^390b36

背念曰誦，圖印曰寫，密佩曰藏。
貧則困苦，賤則役苦，皆妨道業。
離不可樂，定生可樂也。
長水曰：以持尊勝也。 ^390b40

△三、常生佛前
常隨佛學修證必速分三。 ^390b44

△一、共佛功德
orig::  ^390b45

此諸眾生縱其自身不作福業，十方如來所有功德悉與此人。
commentary::  ^390b48

此科尚是生佛界之由，以多福德因緣方生。
今持呪能感諸佛惠錫功德，故得定生。
彌陀經謂念佛即是多福，當由慧錫。 ^390c4

△二、共佛生處。
orig::  ^390c8

由是得於恒河沙阿僧祇不可說不可說劫，常與諸佛同生一處。
commentary::  ^390c10

由是者，由前佛錫功德故，得常共佛生也。
△三、共佛熏修
orig::  ^390c14

無量功德，如惡叉聚，同處熏修，永無分散。
commentary::  ^390c18

此方生後功德既常隨佛，凡佛功德一一有分，
故得生必際會，親炙熏染，長劫而不離也。 ^390c20

△四、眾行成就，又分為五： ^390c22

△一、成具戒律
orig::  ^390c24

是故能令破戒之人戒根清淨，未得戒者令其得戒。
commentary::  ^390c26

△二成精進行。
orig::  ^390c28

未精進者，令得精進。
commentary::  ^390c30

△三、成智慧行
orig::  ^390c32

無智慧者，令得智慧。
commentary::  ^390c34

△四、成清淨行。
orig::  ^390c36

不清淨者，速得清淨。
commentary::  ^390c38

△五成齋戒行。
orig::  ^390c40

不持齋戒，自成齋戒。
commentary::  ^390c42

人有宿障，屢欲齋戒，不得成就，呪能成之。
或業礙地礙，及無師無壇，不得齋戒，許但持呪，同於齋戒。 ^390c44

△諸罪消滅分為四。
△一破戒罪滅又分二。
△一輕重齊銷。
orig::  ^390c48

阿難！是善男子持此呪時，設犯禁戒於未受時，
持呪之後眾破戒罪，無問輕重一時消滅。
commentary::  ^391a4

溫陵曰：未受時者，未持呪時也。
可見持呪之後，不可更造也。 ^391a8

△二、食噉並宥。
orig::  ^391a10

縱經飲酒，食噉五辛，種種不淨，一切諸佛、
菩薩、金剛、天仙、鬼神不將為過。
commentary::  ^391a12

此有三說：酌量觀經之一字，似未持之前經過之事，
持呪之後悉皆宥之，非持呪之人縱恣無度也。
又或持呪人有不得已偶經此事，竝可宥之，亦非縱恣也。
或真慈開許不能具齋戒者，亦聽持之，旋可消罪。
如水投湯之喻，顯呪殊勝而已。
準前未受之語，前二說理長。
若參四律三漸之文，則真修希證之人，清淨持之為上也。 ^391a16

△二、違式罪滅分二。
△一、不淨即淨。
orig::  ^391a28

設著不淨破弊衣服，一行一住悉同清淨。
commentary::  ^391a32

此亦行頭陀行，清貧不備，令持之，勿疑非富饒，故意為此。 ^391a34

△二不壇即壇
orig::  ^391a36

縱不作壇，不入道場，亦不行道。
誦持此呪，還同入壇行道，功德無有異也。
commentary::  ^391a38

前之壇法，極難全備。
此許無壇持呪，勿疑功德差別也。
況若更能常住大定，是真寂滅場地，當亦愈於徒有壇相，而不具定心者矣。 ^391a42

△三極重罪滅。
orig::  ^391a46

若造五逆無間重罪，及諸比丘、比丘尼四棄、
八棄，誦此呪已，如是重業，猶如猛風吹散沙聚，
悉皆滅除，更無毫髮。
commentary::  ^391a48

此未發心持呪之前所犯，可仗呪力滅盡，
不可更疑不盡，決非令持呪無畏，肆犯此惡也。
孤山曰：比丘四棄，即殺、盜、婬、妄四根本重罪，
梵語波羅夷，此云棄，謂犯此者，永棄佛法邊外，
猶如死屍，大海不受也。
比丘尼復加四棄，曰觸八覆隨，即第五不得染心男身相觸，
第六不得染心男捉手、捉衣、入屏處、屏處共立、
共語、共行、身相倚、相期等八事，第七不得覆他重罪，
第八不得隨舉大僧供給衣食，即為僧所舉，
未作共住法者，不得隨彼也。
通上故名八棄。僧所舉者，即舉訐之義也。 ^391b6

△四極遠罪滅又分為二科。 ^391b24

△一、積罪未懺。
orig::  ^391b26

阿難！若有眾生從無量無數劫來，所有一切輕重罪障，從前世來未及懺悔。
commentary::  ^391b28

△二、以呪滅盡。
orig::  ^391b32

若能讀誦書寫此呪，身上帶持，若安住處莊宅園舘，如是積業猶湯消雪。
commentary::  ^391b34

解讀誦者，不書亦可；不解誦者，書帶安置兼之尤妙。 ^391b38

△六、速悟無生。
orig::  ^391b40

不久皆得悟無生忍。
commentary::  ^391b42

圓實初住，便證此忍，別教當在地上。
詳前發通，乃是定心成就所發。
今悟無生，乃是慧心成就所發。
前但了知不昧，未必實證萬法無生，應知後位深於前位。
況得此忍之後，罪福皆空，聖凡情盡，可以魔佛一如，
方能徧涉苦惡諸趣，而無礙無擇。
故知此科超前諸科，而為助道之成功矣。
又所謂出世間智者，發通成始，而無生成終也。
按六料，前四即為人生善悉檀，第五對治破惡，第六第一義入理也。
而前之救難，後之應求，乃世界歡喜悉檀也。
餘可類知。助成道業已竟。 ^391b44

△三、稱遂願求。
前救難屬悲拔苦，此應求屬慈與樂。
分二： ^391c14

△一生前願求分四。 ^391c16

△一求男女
orig::  ^391c17

復次，阿難！若有女人未生男女欲求孕者，
若能至心憶念斯呪，或能身上帶此悉怛多怛般囉者，便生福德智慧男女。
commentary::  ^391c20

△二求長命。
orig::  ^391c26

求長命者，即得長命。
commentary::  ^391c28

△三求果報。
orig::  ^391c30

欲求果報，速圓滿者，速得圓滿。
commentary::  ^391c32

此中福利果報及修行果報，似皆渾含。
若修行果報通上三悉，大端助道業中已有修行果報，此應多是福利果報。 ^391c34

△四、求身色
orig::  ^391c38

身命色力，亦復如是。
commentary::  ^391c40

此是長命，復兼聰明不衰，百體康徤者也。
△二、命終往生。
orig::  ^391c42

命終之後，隨願往生十方國土，必定不生邊地下賤，何況雜形。
commentary::  ^391c46

此約稱願，故別於助道也。
約眾生以顯各利已竟。 ^392a2

△二、約國土以顯普益。
前明各人誦帶各得其益，此惟書寫安置以普益合國合邑等，
此正世界悉檀也。
分三： ^392a4

△一諸難消除又分三。
△一、先舉難處。
orig::  ^392a8

阿難！若諸國土州縣聚落饑荒疫癘，或復刀兵賊難鬬諍，兼餘一切厄難之地。
commentary::  ^392a10

△二安城迎供又分為二科
△一教以安呪
orig::  ^392a14

寫此神呪，安城四門并諸支提或脫闍上。
commentary::  ^392a16

溫陵曰支提，此云可供養處，即淨剎之通稱也。
脫闍云幢。 ^392a18

△二、供佩身家
orig::  ^392a20

令其國土所有眾生奉迎斯呪，禮拜恭敬，一心供養。
令其人民各各身佩，或各各安所居宅地。
commentary::  ^392a22

△三、結難消除。
orig::  ^392a26

一切災厄，悉皆消滅。
commentary::  ^392a28

△二兆民豐樂。
orig::  ^392a30

阿難！在在處處國土眾生，隨有此呪，天龍歡喜，
風雨順時，五#CB01919;豐殷，兆庶安樂。
commentary::  ^392a32

此須約舉國咸知信敬，或君臣守令悉遇知音，
教民敬重，方獲靈通。
譬持呪者，多久方靈，暫時豈能速効？
此亦如是，至敬方靈。
若也呪雖徧有，束之高閣，曾無敬禮，或更置於偎褻之地，
塵穢不收，而責呪無驗者，亦惑之甚也。
餘皆放此，思之。 ^392a36

△三、惡星不現分為二。 ^392a44

△一、略標。
orig::  ^392a46

亦復能鎮一切惡星，隨方變恠，灾障不起，
人無橫夭，杻械枷鎻不著其身，晝夜安眠，常無惡夢。
commentary::  ^392a48

△二、詳釋又分為二科。
△一、釋諸星現灾
orig::  ^392b4

阿難，是娑婆界有八萬四千灾變惡星，
二十八大惡星而為上首，復有八大惡星以為其主，
作種種形出現世時，能生眾生種種灾異。
commentary::  ^392b6

溫陵曰：八萬四千，應眾生煩惱業也。
二十八則四方之紀，八則五行之經，及羅計孛也。
順則福應，逆則災應，所謂惠迪吉，從逆凶也。
能生灾異者，亦應其逆而已。
如彗孛飛流，應同分，非星之為也。 ^392b12

△二、釋鎮銷方量。
orig::  ^392b18

有此呪地悉皆消滅，十二由旬成結界地，諸惡灾祥永不能入。
commentary::  ^392b22

溫陵曰：以呪力叶乎百順，故惡變悉滅於天，灾祥不入其境。
祥，吉凶之先兆也。
二、詳伸護生助道以出由已竟 ^392b26

△三、承明行人必證以結勸。
初科勸持，是舉初修却魔以示勸；此科結勸，
明言決定開心，是舉終證以欣勸也。
分二： ^392b30

△一、承明故說保安
承明佛說本意，多為保安行人爾。
又分二： ^392b34

△一、保護安隱。
orig::  ^392b36

是故如來宣示此呪，於未來世保護初學諸修行者入三摩地，
身心泰然得大安隱。
commentary::  ^392b38

△二、遠離魔冤。
orig::  ^392b42

更無一切諸魔鬼神，及無始來冤橫宿殃，
舊業陳債，來相惱害。
commentary::  ^392b44

△二、正示無過必證，又三：
△一舉現未之人。
orig::  ^392b48

汝及眾生，諸有學人，及未來世，諸修行者。
commentary::  ^392c2

△二、明不犯四過。
orig::  ^392c4

依我壇場如法持戒，所受戒主逢清淨僧，持此呪心不生疑悔。
commentary::  ^392c6

四過，謂一壇差，二戒缺，三師穢，四疑悔。
犯一則難現生，取證遠因而已。
故知前之開許，非許真修之輩也。 ^392c10

△三、決必得心通。
orig::  ^392c14

是善男子於此父母所生之身，不得心通十方如來，便為妄語。
commentary::  ^392c16

父母生身，言不待後身方證也。
吳興曰：心通者，據前所說，不出三義：一者證果，
即端坐百日，有利根者，不起于座，得須陀洹也。
二者發解，謂縱其身心聖果未成，決定自知成佛不謬。
三者宿命，是人應時心能記憶，八萬四千恒河沙劫，
周徧了知，得無疑惑矣。
如來重說已竟。 ^392c20

△三、會眾願護。
問：呪自有力，何勞人護？ ^392c30

答：唵字後方為正呪，前皆歸請三寶威力，
或各心呪，以諸聖護生願同故也。
又有八部神王名號，固亦有本願，而兼遵佛勅，
且以護生功德，嚴自果也。
至於凡類小神，霑呪妙力，脫苦得樂，所謂皆領深恩守護也。
是以行人持呪自力，又兼外護他力，由是持帶功德，巍巍不可測知矣。 ^392c32

問：真慈之於行人，無不可護，何必令其持呪方護？ ^392c42

答：呪有神功，令其先生自力，又假呼請為緣。
且呪如天子之勅，故領勅者尊勝幹國，
諸王臣無不護之，否則卑劣無幹，莫之護也。
又持呪如讀書人，必為世用，王臣無不作養薦拔之，
不讀無用，則養薦何施？
又行人如戰士，呪如利刃甲冑，諸聖如助戰之人，
故甲兵具者，可以助其必勝，不具則助何益哉？
略述少義，足明呪護須兼持者，可勿疑矣。 ^392c44

分二：
△一、外眾護持。 ^393a10

以具世間之相，未標菩薩之號，故云外也。
然其權實不定，若權現，則皆內祕菩薩，外乃假名。
若實凡夫，則外乃實號也。
又分五： ^393a12

△一金剛力士眾。
orig::  ^393a16

說是語已，會中無量百千金剛，一時佛前合掌頂禮，
而白佛言：如佛所說，我當誠心保護如是修菩提者。
commentary::  ^393a18

此現具執金剛身，不同後之菩薩也。
修菩提者，以持呪修耳根圓通為上，後皆放此。 ^393a22

△二、兩天統尊眾。
orig::  ^393a24

爾時，梵王并天帝釋、四天大王，亦於佛前同時頂禮，
而白佛言：審有如是修學善人，我當盡心至誠保護，令其一生所作如願。
commentary::  ^393a28

審，猶果也。一生如願，謂令現生取證及心通也。
此入理悉檀。若作事事如願，即餘三悉矣。 ^393a34

△三、八部統尊眾。
orig::  ^393a36

復有無量藥叉大將，諸羅剎王、富單那王、
鳩槃茶王、毗舍遮王、頻那夜迦諸大鬼王及諸鬼帥，
亦於佛前合掌頂禮：我亦誓願護持是人，令菩提心速得圓滿。
commentary::  ^393a40

誓常護，令大果速成就也。
△四、照臨主宰眾。
orig::  ^393a46

復有無量日月天子、風師、雨師、雲師、雷師并電伯等，
年歲巡官諸星眷屬，亦於會中頂禮佛足而白佛言：
我亦保護是修行人，安立道場得無所畏。
commentary::  ^393a48

師伯，亦主宰統尊之稱。
年歲巡官，即四直功曹之類。
特護道場者，是於尅期取證之人。
倍護，令不畏魔，非全不護，隨便修眾也。 ^393b6

△五地祇天神眾
orig::  ^393b10

復有無量山神海神，一切土地水陸空行萬物精祇，
并風神王無色界天，於如來前同時稽首而白佛言：
我亦保護是修行人，得成菩提永無魔事。
commentary::  ^393b12

山海神，川嶽主也。
土地，地祗類也。水陸空行，舉三居以該多眾也。
萬物精祇，如主樹木苗稼等神。
以上皆有形之類，下該無形。
風神王似舜，若多主空神也。
經云：其形如風。無色界天，無業果色，皆無形類也。
而同言稽首者，或仗佛威光，暫能現身也。
溫陵謂補全三界四大，亦通，但缺火神。
外眾護持已竟。 ^393b18

△二、內聖護持。
本跡雙彰，故標內教之聖。
分三科： ^393b30

△一、指人敘儀。
orig::  ^393b32

爾時，八萬四千那由他恒河沙俱胝金剛藏王菩薩，
在大會中即從座起，頂禮佛足而白佛言：
commentary::  ^393b34

證究竟堅固之理，故稱金剛。
祕跡護持，故稱藏。
慈威尊勝，折攝並行，故稱王。
菩薩是其常儀，降魔則現持杵忿怒金剛之相，故云爾。 ^393b38

△二、顯本久護。
orig::  ^393b42

世尊！如我等輩所修功業，久成菩提不取涅槃，常隨此呪救護末世修三摩地正修行者。
commentary::  ^393b44

功業久成，即歷位斷證已極，不取涅槃，
但不偏取寂滅，而實圓住三祕密藏。
常隨下，表其不捨眾生，帶果行因，以酧護生本願，皆自顯其本。 ^393b48

△三、正明護持，分為四： ^393c4

△一、定散俱護。
orig::  ^393c6

世尊！如是修心求正定人，若在道場及餘經行，
乃至散心遊戲聚落，我等徒眾常當隨從侍衛此人。
commentary::  ^393c8

道場經行，俱攝心正定之時，即反聞自性，入流亡所等時也。
乃至下，亦是發心起修之後，但初心間斷，
有時散心，菩薩亦不以其散心而不護也。
由是而觀，持呪修行之人，亦當自知尊重，
不應作破戒穢行，以仰愧於菩薩也。 ^393c12

△二魔魅盡祛分為二。
△一、正明盡祛
orig::  ^393c20

縱令魔王大自在天。
求其方便終不可得。
諸小鬼神去此善人十由旬外。
commentary::  ^393c24

大自在，亦色界魔天。
△二、開除發心。
orig::  ^393c28

除彼發心樂修禪者。
commentary::  ^393c30

彼指諸小鬼神發心好禪，彼亦自護行人，
故不祛除，許令親近。 ^393c32

△三、違越必滅。
orig::  ^393c34

世尊，如是惡魔、若魔眷屬欲來侵擾是善人者，我以寶杵殞碎其首猶如微塵。
commentary::  ^393c36

殞，壞也。寶杵擬之即碎，不待觸擊。
孤山曰：以上羣靈，皆獲本心，住首楞嚴，
能建大義，示現菩薩諸天鬼神等像，護持行人耳。
而言以寶杵碎首者，若涅槃殺闡提仙，
預誅淨行，皆由住無緣慈，得一子地，乃能如是。 ^393c40

△四、常令如意
orig::  ^393c48

恒令此人，所作如願。
commentary::  ^394a2

如願準前。
自初喻華屋請修以至此文，當為巧修正助周。
夫二修雖皆最初方便，而耳門深入是為正修，而道場持呪皆為助行。
是知方便修人自分利鈍二根，根稍利者固不必道場等助，
而自可解耳根以入圓通，如阿難是也。
根稍鈍而不能促入者，方用後門助之。 ^394a4

問：此既一周，何無證悟之人？
答，證悟在正行之末，此但助行，故無證悟。
其於經題四實法中，正屬修證了義耳。
說三摩提令依妙心一門深入一大科已竟。 ^394a14

△三說禪那。
令住圓定，歷位修證。
此答阿難妙禪那之請也。
然與上科，皆不離前性定華屋。
前如得門而入，此如陞堂入室之次第。
但兼前緣了二因，定慧雙融為勝耳。
分二。 ^394a20

△一阿難謝教請位又三。 ^394a26

△一具儀陳白。
orig::  ^394a28

阿難即從座起，頂禮佛足而白佛言：
commentary::  ^394a30

△二謝教之言又分為二。
△一述過謝益。
此與上科，亦可總屬上謝修之尾，奈文理連下。
今作謝前請後之科又二。 ^394a32

△一、述多聞未修。
orig::  ^394a36

我輩愚鈍，好為多聞，於諸漏心，未求出離。
commentary::  ^394a38

諸漏心，謂微細煩惱，住地深惑，不止四住，
愚則難明，鈍則難斷，況躭強記而未專求，故久未出離也。 ^394a40

△二謝蒙教獲益。
orig::  ^394a44

蒙佛慈誨，得正薰修，身心快然，獲大饒益。
commentary::  ^394a46

慈誨，即前選根、加行二門開示也。
正助分明，進修無惑，故快然饒益也。 ^394a48

△二正以請位又分二。
△一、確指果前
orig::  ^394b2

世尊，如是修證佛三摩地未到涅槃。
commentary::  ^394b6

△二歷請諸位。
orig::  ^394b8

云何名為乾慧之地？
四十四心至何漸次得修行目？
詣何方所名入地中？
云何名為等覺菩薩？
commentary::  ^394b10

乾慧，信前一位也。
長水曰：信住行向及加行，名四十四心也。 ^394b14

○前是舉其中位，下乃原始要終。
故所謂漸次者，即最初乾慧之前三漸次也。
當云：其始也，用何漸次，發足修行。
其終也，詣何方所，深入地上。
末二句易知，窮極因位也。 ^394b16

 ^394b22

此問中所顯五十九位，以彼欲明修因，
故但問因位，加妙覺成六十位矣。 ^394b24

△三拜同眾仰。
orig::  ^394b28

作是語已，五體投地。
大眾一心佇佛慈音，瞪瞢瞻仰。
commentary::  ^394b30

△二、如來對示緣起。
緣起，謂染淨二緣，皆依心起。
眾生依本覺而起，不覺即染緣起，而遂成十二類生無邊生死。
諸聖依不覺而起，始覺即淨緣起，而遂成六十聖位無邊果海。
分為三科： ^394b32

△一、如來讚許。
orig::  ^394b38

爾時，世尊讚阿難言：善哉，善哉！
汝等乃能普為大眾及諸末世一切眾生，
修三摩地求大乘者，從於凡夫終大涅槃，懸示無上正修行路。
汝今諦聽，當為汝說。
commentary::  ^394b40

懸者，遠也，先也。懸示者，言未及深證，預先懸遠，
而談所歷諸位，乃至極證寶所，亦無不委示也。
無上正修者，顯此中所示，皆了義修證，非同不了義也。 ^394b46

△二、大眾誠聽：
orig::  ^394c4

阿難大眾合掌刳心，默然受教。
commentary::  ^394c6

刳者，刮剔也。刳心謂虗淨其心，絕無疑質辯難，但惟一心渴仰承聽之也。 ^394c8

△三、正以說示又二。
△一總以略標復分為二科。 ^394c10

△一、所依真如
orig::  ^394c12

佛言：阿難！當知妙性圓明離諸名相，本來無有世界眾生。
commentary::  ^394c14

妙性即真如，在生滅門即本覺。
圓明謂純是無上知覺，名言未彰，義相未涉，故離諸名相。
凡言世界眾生，且兼依正，名相是假法，依正是實法。
又首句是圓成實性，為能離；次句是徧計執性，
末句是依他起性，為所離也。 ^394c18

△二、所起生滅。
依真如而有生滅分二。 ^394c26

△一、略示染緣起。
orig::  ^394c28

因妄有生，因生有滅，生滅名妄。
commentary::  ^394c30

因妄有生者，即依無明而展轉，遂至無情發生，有情受生也。
滅即無情之壞，而有情之死，此對待必然也。 ^394c32

△二、略示淨緣起。
orig::  ^394c36

滅妄名真，是稱如來無上菩提及大涅槃二轉依號。
commentary::  ^394c38

發真歸元，則世界眾生，一皆消殞。
由是生滅，已復真常。
故曰滅妄名真，此是實果。
下但稱出果名而已。
約名真二字稱菩提，以菩提即真智也。
約滅妄二字稱涅槃，以涅槃即無生滅也。
然菩提轉煩惱，而涅槃轉生死。
故曰二轉依號也。 ^394c40

△二、各以詳示分為二科。 ^394c48

△一、詳示染緣起則徧成輪迴。
又二：
△一、勸識顛倒。 ^395a2

須識顛倒染果，後可番取淨果。
此所以未談聖位，而先敘輪迴之故也。
又三。 ^395a4

△一、按定問意。
orig::  ^395a6

阿難！汝今欲修真三摩地，直詣如來大涅槃者。
commentary::  ^395a8

真三摩地，但宗耳門。
圓通直詣二字，即具含果。
前諸位涅槃，即極果也。 ^395a10

△二、勸先識倒。
orig::  ^395a12

先當識此眾生、世界二顛倒因。
commentary::  ^395a14

凡言眾生世界，則世界即情世間，惟正非依。
吳興曰：世界顛倒，蓋指正報，即十二類生也。 ^395a16

答：阿難！所入地位，位由悟入，悟必由迷。
迷之為凡，悟之為聖，皆正報之事，非器界之謂也。 ^395a18

○此蓋於一正報，分約因果成二倒耳，至後自見矣。 ^395a22

△三、結歸所問。
orig::  ^395a24

顛倒不生，斯則如來，真三摩地。
commentary::  ^395a26

阿難原問佛三摩地中位次，今云不顛倒，
即正定，所謂位由悟入也。 ^395a28

△二徵釋二倒又二。
△一、徵釋眾生顛倒，又分為三： ^395a30

△一徵起
orig::  ^395a32

阿難！云何名為眾生顛倒？
commentary::  ^395a34

△二、正釋，分三：
△一順流成有。
順之一字，即任運所起俱生之惑。
窮源而論，雖遠依無明雙兼二執，而近約分段親依，仍多界內之思惑耳。
成有者，葢從本無生死中，順流而起生死之業也。
分三： ^395a36

△一、推敘從無而有。
orig::  ^395a42

阿難，由性明心、性明圓故，因明發性，性妄見生，從畢竟無成究竟有。
commentary::  ^395a46

溫陵曰：性明心，指真如體也。
性明圓，言不守自性也。
由其不守自性，故因妄明而發妄性，因妄性而生妄見，
於是從無相真，成有相妄。 ^395b2

○明圓，即能流動之意。
故不守自性，乃隨緣義也。
妄明，即無明。妄性，即業識性。
妄見，即二執俱生。
以上竝屬於惑。下之從無成有者，即業成必招果報之相。
此有字，即十二因緣中有支，乃任運趣生之業也。
然究竟二字，即展轉取著造作成就之意。
故此有，且勿作身相會之。
下世界內分段二字，方是身相也。 ^395b6

△二、曉示雖有恒無
orig::  ^395b18

此有所有，非因所因，住所住相，了無根本。
commentary::  ^395b22

上有字即能有之惑，下所有即業也。
次句總明無因，葢明此業非真能因，此惑非真所因也。
住者，相續之謂也。
方生曰有，相總不斷曰住。
蓋有為能住，惑為所住。
末句總言二相，悉皆無本可據也。
既無因無本，所以雖有恒無也。 ^395b24

△三、判決依無妄立。
orig::  ^395b32

本此無住，建立世界，及諸眾生。
commentary::  ^395b34

吳興曰：本此無住者，住即依也。
推本至末，了無所依也。 ^395b36

○無住，即了無根本之惑業也。
此世界在眾生之上，而又加一及字，即所兼帶之依報山河大地等也。
如云：此無住本，不但為眾生之本，而山河大地，
及與眾生，皆依之而建立也。
若是生先界後，方是說情世間。
舊註不達界生先後之辨，有依有正，輙分總別，
不顧與上徵辭矛盾，欠研究耳。
又真心亦有無住之義，如無住處涅槃，
乃不滯一法之謂，非今經意也。
順流成有已竟。 ^395b38

△二、邪復成非。
邪之一字，即欣厭所起分別之惑。
若窮源而論，仍同上科。
遠依無明及兼法執，若近約分段親依，亦多界內之見惑也。
成非者，葢因久流生死，疲厭求復，不知出要，展轉邪修也。
分為三： ^395c4

△一本無可復。
orig::  ^395c12

迷本圓明，是生虗妄。
妄性無體，非有所依。
commentary::  ^395c14

妄業不能虧，曰本圓。
妄惑不能蔽，曰本明。
此本圓明，即不變之性體。
眾生特為迷此不變之性，故生虗妄惑業，
而追窮妄性，了無實體，亦無依據，總言真不變而妄本空也。
然妄既本空，則妄無可離。
真既不變，則真無可復矣。 ^395c16

△二、諸復皆非。
既無可離可復，則凡求復者，皆非真也。
又二科。 ^395c24

△一、先以況顯。又二： ^395c26

△一、先明正復猶非。
orig::  ^395c28

將欲復真，欲真已非真。
真如性。
commentary::  ^395c30

此舉內教小乘及大乘權，漸順正理而復真者，
尚皆非真得於真如之性，亦以其於無可離者而強離，於無可復者而強復故也。
此可見惟圓頓人不離之離，不復之復，方為得矣。 ^395c32

△二、況顯邪復益非。
orig::  ^395c38

非真求復，宛成非相。
commentary::  ^395c40

此指一切外道不見正理，種種邪修盡是，非真求復也。
宛成非相者，言顯然墮於邪妄因果，展轉支離，
違遠圓通，背涅槃城，同後陰魔之黨矣。 ^395c42

△二後以詳陳。
orig::  ^395c46

非生非住，非心非法，展轉發生。
commentary::  ^396a2

此竝屬惑，即是見惑。
下科方結為業，至後世界方以說身即果，故舊釋身受非是。
今非生即非因計因，謂妄計邪修為生果之因也。
非住即非果計果，謂妄計諸無常處為常住之果也。
非心即邪智也，總攝一切邪妄見解標樹宗旨，各各自謂明本來心也。
非法即邪境也，總攝一切邪妄修證建立法門，各各自謂得無上法也。
末句總結，謂邪因邪果邪智邪境互相引發，故展轉發生諸復皆非已竟。 ^396a4

△三、結惑成業。
orig::  ^396a20

生力發明，熏以成業。
commentary::  ^396a22

生力，即邪惑之力。
發明，即依惑造作薰習也。
蓋初薰始稱發明，薰久習定，所謂業已成矣，不可改移也。
亦是薰成業種，必招邪果之隨眠也。 ^396a24

△三、總明招感。
orig::  ^396a28

同業相感，因有感業，相滅相生。
commentary::  ^396a32

總承前二科俱生分別二種惑業，明招感互滅互生之果報也。
良以眾生所以受分段生死者，必親依見思二惑，造業招感。
然見思互有輕重或等分，且窮其初起，
必思先而見後，故經中前後歷敘之。
其於俱生，惑業略而顯妄多，以任運簡易，而妄源不可不首彰也。
於分別，則顯妄少而惑業詳，以邪計多端，而妄源不勞於重敘也。
至此科，乃雙承總明招感也。
同業者，以業同必同聚也。
相感者，以聚久不無順逆二事，互相感動其心也。
因有感業者，亦成業種之意。
如以順事相感動者，則成恩愛不捨之業種。
以逆事相感動者，則成冤恨不捨之業種。
末句略彰隔生之酬報，以見惑業所以為生緣也。
以冤恨聚者則相滅，以恩愛聚者則相生。
此亦約現業以定來果，非正談果報。
在下世界顛倒科中，正釋已竟。 ^396a34

△三、結成。
orig::  ^396b14

由是故有眾生顛倒。
commentary::  ^396b16

由是者，即由此二惑二業之故也。
故知眾生乃約因而說也。
徵釋眾生顛倒一科已竟。 ^396b18

△二、徵釋世界顛倒。
分三： ^396b20

△一徵起
orig::  ^396b22

阿難！云何名為世界顛倒？
commentary::  ^396b24

△二、正釋，分二：
△一、釋成世界名數又二。
△一、釋成名字。
orig::  ^396b26

是有所有，分段妄生，因此界立；非因所因，
無住所住，遷流不住，因此世成。
commentary::  ^396b30

此科釋成世界二字，前之惑業為能有，
今之正報為所有，因果成就，由是分段生死之身，
從無生而妄生，約此分段根身，建立有情之界，
而界之名字，由此而得也。
又此妄生，本非能因所因，本無能住所住，
自是念念遷流不住之法，因此三世相續而成，
而世之名字，由此而得也。 ^396b34

△二、釋成數量。
orig::  ^396b44

三世四方，和合相涉，變化眾生，成十二類。
commentary::  ^396b46

身之四方，即左右前後。
此約世界本數交涉，三四四三，宛轉十二，皆應數而成變化。 ^396b48

△二、推由六想成輪。 ^396c2

問：既曰推由，豈不是因？
答：此取受生時，循聲逐色，而取著成輪，
所謂潤生而非潤業，故屬果不屬因也。 ^396c4

分為三：
△一、示吸塵次第
orig::  ^396c8

是故世界因動有聲，因聲有色，因色有香，
因香有觸，因觸有味，因味知法。
commentary::  ^396c10

吳興曰：最後知法者，知即意根，法即法塵。
以後例前，則有聞聲見色等義，況云六亂妄想？
是知見聞覺知，皆歸妄想。 ^396c14

○夫受生雖由外塵引心，而最初先由自心發動，方乃聞聲等也。
故曰：因動有聲。且塵來應心，聲必先至。
亦以聲最通遠，而耳又偏利，故聲居六亂之先。
循聲必至覓色，故次曰：因聲見色。
近色則必至聞香，聞香則必至覺觸，覺觸則必至嘗味，嘗味則必至知法。
知法，謂緣想不捨也。
蓋是由疎轉親，漸成逼近取著之相。
一切眾生，顛倒趣生，皆由此也。 ^396c18

△二、明成業輪轉。
orig::  ^396c32

六亂妄想成業性故，十二區分由此輪轉。
commentary::  ^396c34

業者，習也。性者，不可改轉之意，所謂習以性成也。
莫作業因會之。塵雖惟六，而一因一有，
迭至六句，則成十二，故感十二區分輪轉。
且因有二字即根塵，故亦合乎十二數矣。 ^396c36

△三、結循塵旋復。
orig::  ^396c42

是故世間聲香味觸，窮十二變為一旋復。
commentary::  ^396c44

略舉四塵，仍攝十二，故曰窮十二變。
旋復者，周而復始之義也。
正釋一科已竟。 ^396c46

△三、結成。
此之結成世界，文甚詳而多者，要顯染緣起而徧成之輪迴，
故番成淨緣亦有多位矣。
分為三： ^396c48

△一、總以結成。
orig::  ^397a4

乘此輪轉顛倒相故，是有世界卵生、胎生、
濕生、化生，有色、無色，有想、無想，若非有色、
若非無色，若非有想、若非無想。
commentary::  ^397a6

乘此輪倒者，即乘上之根塵旋復，此猶迭上潤生無明，
起下文所成之界，是有下方。
詳所成世界，每四生各為一聚，後八生不出色想分別，
迷真成妄，色心二字盡之矣。
此方列名，至下經文自釋。 ^397a12

△二、別以詳列二。 ^397a18

△一、別列類生。
夫輪迴、顛倒、和合、亂想諸類，雖可通具，
而各以偏勝，故有差別。
又三： ^397a20

△一卵胎濕化四生 ^397a22

吳興曰：依#CB00592;而起曰卵生，
含藏而出曰胎生，假潤而興曰濕生，無而忽有曰化生。
如是四生，由內心思業為因，外#CB00592;胎藏濕潤為緣，
藉緣多少而成次第。
卵生具四，所以先說。
胎生具三，濕生具二，化生惟一，謂思業也。
此依瑜伽。 ^397a24

分為四科。 ^397a32

△一卵生
orig::  ^397a33

阿難，由因世界虗妄輪迴動顛倒故，和合氣成八萬四千飛沉亂想，
如是故有卵羯邏藍流轉國土，魚、鳥、龜、蛇其類充塞。
commentary::  ^397a36

溫陵曰：卵惟想生，虗妄即想也。
想體輕舉，名動顛倒。
卵以氣交，名和合氣成。
想多升沉，名飛沉亂想。
故感魚鳥飛沉之類也。
十二類各八萬四千者，各由八萬四千煩惱感變也。
羯邏藍云：凝滑入胎初位，胎卵未分之相也。 ^397a42

○羯邏藍等在胎之位，隨取成文，非各局一也。 ^397b2

△二胎生
orig::  ^397b4

由因世界雜染輪迴欲顛倒故，和合滋成八萬四千橫竪亂想，
如是故有胎遏蒲曇流轉國土，人畜龍仙其類充塞。
commentary::  ^397b6

溫陵曰：胎因情有雜染，即情也。
情生於愛，名欲顛倒。
胎以精交，名和合滋成。
情有偏正，名橫竪亂想，故感人畜橫竪之類。
遏蒲曇云：皰即胎卵漸分之相也。 ^397b12

○偏正者，按後情想均等，生於人間，正也。
情多想少，流入旁生，偏也。
世教言人得五常之全，畜得五常之偏，環師意多在後說也。 ^397b18

△三濕生
orig::  ^397b22

由因世界執著輪迴趣顛倒故，和合煖成八萬四千翻覆亂想，
如是故有濕相蔽尸流轉國土，含蠢蝡動其類充塞。
commentary::  ^397b24

溫陵曰：濕以合感，執著即合也。
合由愛滯，觸境趣附，名趣顛倒。
濕以陽生，名和合煖成。
所趣無定，名翻覆亂想。
故感蠢蝡，翻覆之類也。
蔽尸云：軟肉濕生，初相也。
既不入胎，故無前二位矣。 ^397b30

○濕生染香應改聞香趣附 ^397b36

△四化生
orig::  ^397b38

由因世界變易輪迴假顛倒故，和合觸成八萬四千新故亂想，
如是故有化相羯南流轉國土，轉蛻飛行其類充塞。
commentary::  ^397b40

溫陵曰：化以離應，變易即離也。
離此託彼，名假顛倒；觸類而變，名和合觸成；
轉故趣新，名新故亂想。
故感報亦爾，蛻脫故趣新也。
如虫為蝶，轉行為飛；如#CB15179;為蛤，蛻飛為潛。
凡以不同形而相禪，皆轉蛻也。
羯南云硬肉，蛻即成體，無軟相也。
自下皆稱羯南者，諸類通稱止此。
若第五鉢羅奢佉曰成形，則各隨狀貌，非通稱也。
吳興曰：無而忽有，理合在茲。
天如曰：若論天、獄、鬼等，皆有化相。
則岳師無而忽有之說，亦有理焉，宜備取之。 ^397b46

○化生染處，名和合觸成。
經云：地獄及諸天，一一皆化生。
轉托業化，即宜收盡。
以天染處，地獄聞腥故也。
但速疾無難而已。
是皆轉托業化，非無而忽有，意生妙化也。 ^397c14

△二色想有無四生分四。 ^397c20

△一有色
orig::  ^397c22

由因世界留礙輪迴障顛倒故，和合著成八萬四千精耀亂想，
如是故有色相羯南流轉國土，休咎精明其類充塞。
commentary::  ^397c24

資中曰：事日月水火，和合光明，堅執不捨，名為留礙。
障隔不通，名障顛倒。
精明顯著，因此受生，故名色相。
星辰日月，吉者為休，凶者為咎。
至于爝火蚌珠，皆是此類。
溫陵曰：一切精明神物，皆精耀也。
其想已結成精耀，故但有色而已。
涅槃云：八十神皆因留礙想，元成此精耀。
此雖至精至神，亦未離乎乘彼輪轉顛倒相也。 ^397c30

△二無色。
orig::  ^397c42

由因世界銷散輪迴惑顛倒故，和合暗成八萬四千陰隱亂想，
如是故有無色羯南流轉國土，空散銷沉其類充塞。
commentary::  ^397c44

溫陵曰：厭有著空，滅身歸無，名銷散輪迴。
迷漏無聞，名惑顛倒。
厭有歸無，則依晦昧空，故和合暗成，而名陰隱亂想，即無色界外道類也。
此有想無色，而不成業體，故亦稱羯南。
又有惑業昏重，形色銷磨，體合空昧，識附陰隱，亦空散銷沉類也。 ^398a2

○此之二類，前類即無色界天，不止外道，亦兼凡夫聖人。
聖即鈍根，那含惟無業果色，而有定果也。
更應別屬空散，謂散心即空無色相也。
後類即主空神，方純外道，二色俱無。
更應別屬銷沉，謂惡取空昧，銷磨沉沒也。
又解中，謂有想無色，而又不成業體，憑何亦稱羯南？
仍當云：雖無業體，不妨業繫有生，故亦稱羯南，取義而稱也。 ^398a10

△三有想
orig::  ^398a24

由因世界罔象輪迴影顛倒故，和合憶成八萬四千潛結亂想，
如是故有想相羯南流轉國土，神鬼精靈其類充塞。
commentary::  ^398a26

溫陵曰：虗妄失真，邪著影像，無所託陰，
從憶想生，於罔象中潛結狀貌，其神不明而幽為鬼，
精不全而散為靈，無有實色，但有想相。 ^398a32

○罔相者，似無不無之意。
蓋神鬼精靈，相不可見，而實暗中有相，故曰陰隱潛結。
眾生邪慕靈通，逐影憶想，時或愰忽見之，久當生墮其類矣。 ^398a36

△四無想。
orig::  ^398a42

由因世界愚鈍輪迴癡顛倒故，和合頑成八萬四千枯槁亂想，
如是故有無想羯南流轉國土，精神化為草木金石，其類充塞。
commentary::  ^398a44

資中曰：外道計無情有命，金石堅牢，或習定#CB01926;凝，
思專枯槁，心隨境變，遇物成形，如華表生精，黃頭化石之類是也。
溫陵曰：不了諦理，固守愚癡，癡鈍之極，
則頑冥無知，而精神化為土木金石也。 ^398b2

△三、有無俱非四生。 ^398b8

此之四，生妄之甚，誠如溫陵所謂迷情愈妄，化理轉乖也。
分四： ^398b10

△一非有色
orig::  ^398b12

由因世界相待輪迴偽顛倒故，和合染成八萬四千因依亂想，
如是故有非有色相成色羯南流轉國土諸水母等，以鰕為目其類充塞。
commentary::  ^398b14

溫陵曰：水母之類，以水沫為體，以鰕為目，
本非有色，待物成色，不能自用，待物有用，
迷失天真，綿著浮偽，彼此異質，染緣相合，故曰因依。
資中曰：和合巧偽，屈己從他，或假託因依，
遞為形勢，資身養命，業果相循，不從自類受身，故名非有色相等有情。
身內八萬戶蟲，竝是此類。 ^398b20

○此生若約水母，亦有身形，體如豆粉，
狀類裍褥，人取食之，故不屬無色。
特以待他形用，不能自全色力而言，非有色也。
資中取類戶蟲，亦似矣。 ^398b30

△二、非無色。
orig::  ^398b36

由因世界相引輪迴性顛倒故，和合呪成八萬四千呼召亂想，
由是故有非無色相無色羯南流轉國土，呪詛厭生其類充塞。
commentary::  ^398b38

溫陵曰：邪業相引，使性情顛倒，而乘呪託識，
不由生理，妄隨呼召，即世間邪術呪詛，
精魅厭物，因而有生者也。 ^398b44

○資中引蝦蟆，以聲附卵，收類似寬，不切呪詛。
現見世間有呪樟柳木人，令其說報吉凶，故溫陵之解為是。
此若推論因果，必是生生好為呪詛，害物傷生，
因果相酧，等流相似，故受此生也。 ^398b48

△三非有想
orig::  ^398c8

由因世界合妄輪迴罔顛倒故，和合異成八萬四千回互亂想，
如是故有非有想、相成想羯南流轉國土，彼蒲盧等異質相成其類充塞。
commentary::  ^398c10

溫陵曰：二妄相合，性情罔昧，異質相成，生理回互。
如彼蒲盧，本為桑蟲，非有蜂想，而成蜂想。
吳興曰：以異質故，非有想相；以相成故，成想羯南。 ^398c16

○資中有解：因果似倒。
此必因中好為誣罔，取他納為己有，故果中亦被他物取為己有。 ^398c20

△四非無想。
orig::  ^398c24

由因世界怨害輪迴殺顛倒故，和合恠成八萬四千食父母想，
如是故有非無想相。
無想羯南流轉國土，如土梟等附塊為兒，
及破鏡鳥以毒樹果抱為其子，子成父母皆遭其食，其類充塞。
commentary::  ^398c26

若推論此生，原為懷冤圖報而來，故曰：非無想也。
而輪迴顛倒，皆以冤殺為名。
且以父母生養至恩至愛，而被吞食之苦，
以子蒙至恩至愛，而返逆吞食，若有快於雪恨者，
此誠不忍聞見而恠之甚也，故曰：恠成食，父母想。
此若推論因果，必是蒙人至恩至愛，而反以負恩讐害世間，
現見此事亦甚多也，而被冤對來酧此恨，故成斯生。
舊註獨此生推原不甚明爽，故別解之。 ^398c34

孤山曰：土梟破鏡。
按史記孝武本紀云：祠黃帝用一梟鏡。
孟康曰：梟，鳥名也，食母。
破鏡，獸名也，食父。
黃帝欲絕其類，使百祠皆用之。
破鏡如貙而虎眼。
今云鳥者，恐譯人誤，或鳥字合是等字，後人妄改耳。
別列類生已竟。 ^398c48

△三、勒成名數。
orig::  ^399a8

是名眾生十二種類。
大佛頂首楞嚴經正脉疏卷第七
 ^399a12
