
xu:: 
#  No. 429-A 淨土已訣序
No. 429-A 淨土已訣序
千江月現，停水澄清；四海風生，動波混濁。
葢波動固風，而水停致月耳，豈停波海濁而動水江清者乎？
土之淨穢猶然，佛道悟則淨土莊嚴，凡心迷則穢土缺陷，非道迷土淨而心悟土穢也明矣。
若欲生淨，貴先求悟。
夫悟容受於生死穢耶？
故阿彌陀譯為無量壽、無量光。
量以容受為義，念佛到心不亂時，聖凡情見俱不容受，
直得行樹羅網等莫不念佛法僧，所謂無情說法不思議者是已。
悟此不容受以相應曰壽，用此不容受以轉化曰光，
名含二義，因存其梵語以流通焉。
淨土彌陀非惟心本性而何？
北禪老尊宿與余前三峰先師最為機契，
盡其堂奧，積稔溫研。
先師去後，酧唱者稀，養道歇心，安身於無量壽中，如潛龍而勿用也。
爭奈春雷時動，不免出而興雲，於是縱自性天注淨土已訣一帙，
蓮宗心髓敲出殆盡。
從古迨今，若疏與鈔不下數十家，要且難駕其上者，
非但祇園激揚共轍，即少林單傳亦同風而無異。
永明曰：有禪有淨土，猶如戴角虎。
斯之謂歟？茲既訣以得已，擬推己以訣於人，
將壽諸剞劂氏，用廣傳持，屬弁數言以為序。
愧無文字，何以揄揚？
然贊化願中又辭而不敢，因轉別峰，直與提述。
如向上若曰：無訣可得，是名得訣。
且道是已訣耶？非已訣耶？
吾不能加諸述焉。 ^811c11

崇禎壬午小春晦前日三峰弘證槃談題
other:: 
# 淨土已訣
淨土已訣
other:: 姚秦三藏法師鳩摩羅什譯
author:: 明吳門北禪寺沙門大惠釋
orig::  ^812a12

佛說阿彌陀經
commentary::  ^812a26

梵語阿彌陀，此云無量壽，亦云無量光。
佛說者，即此土我佛世尊讚彼佛名號，
本願殊勝，種種方便接引羣生故。
無量者，約數言之，即壽無量；約理言之，即心無量。
何以故？一切眾生住無量體中，纔起一念，
一念中具生、住、異、滅，即成四念，展轉有無量念，即在一念中流轉。
如是一念具足不可思、不可說神用光明，
炤十方國，名曰無量光。
若眾生依無量體中起一念時，在此一念中徧計，
即成多念，便有無量生死，此是流轉門。
若在還滅門中，而心、意、識不可到，故曰無量，亦為數之極。
如是無量數逆而歸萬，萬歸千，千歸百，
百歸一，一不知歸於何處，故稱無量，方始聖凡心盡十方皆為淨土也。
無量壽即體也，無量光即用也。
此無量光一句，東西兩土盡空，法界總為一句，阿彌陀佛更無剩法。
何以故？心即無量，世界亦無量，所謂法界藏身阿彌陀佛。
佛者，譯名覺也。葢愚智皆具，奈何凡聖情隔，不能入清淨覺耳。
若聖凡俱泯，又為斷滅。
若混而不分，亦名矯亂。
離此多言，十法界皆成圓滿覺性，方可說法，
應一切機，亦名一切種智。
經者，如潤大地之水，未失本源流注故。
所以佛佛始終教義，但用一个經之源，貫通血脉耳。
彼佛經無量劫，單說一个經字，即此一字，一切法具耶？
不具耶？曰：經行十萬億，即在飯食時。
若諦觀實際淨土因緣者，豈文字可詮乎？
離文字，焉有是乎？
惠雖脫舊言新，亦是過中語句。
其餘名相，舊釋已詳，置而不述者，今已訣。
但解一句古彌陀例，於情與無情，皆無欠少。
此經題六字，如是我聞等句，是經家貫通文勢耳。
orig::  ^812a28

如是我聞〔至〕無量諸天大眾俱。
commentary::  ^812b40

如是我聞者，阿難親聞，斷疑生信故。
一時者，世尊說此經時，三時為一時，可為說法之要，覺三心無覔曰佛也。
祇樹給孤獨園者，是說法處所，非是虗空無體之談，
在事相中有體法耳，表無虗妄也。
因人心流注，必須在一微塵聖凡心盡處，方得如如一時大用也。
比丘及大菩薩眾者，甞隨眾也，表無性之理。
所說法不從佛生，不從比丘生，不從佛與比丘菩薩諸天共生，
因此土昏迷眾生而生，所以不是無因而生。
一切眾生因無明緣行，乃至生緣老死，
皆從緣生，無自性故說無生。
一切聖凡身語意業及法界，從地水火風空而生，
如是五大各從緣生，無自性故，是故說無生。
一切有情無情同住本際，三世本是虗妄，無自性故曰無生。
無生淨土旨要，愚者十萬億，智者在目前。
佛雖指西方象，表此土事物上全張，何也？
此土一事一物具一大藏始末，法法皆是因緣所生故。
若以寸土許物分析生空，轉於空生，至於雙炤雙泯圓明，便入無生已。
更有一種有血氣者，在寸土物中不經前途，
用無生無滅、無來無去秘密觀炤，一剎那頃頓入圓音妙旨者，
即世尊四十九年法一時說盡耳。
可見人人無量壽，物物無量光，口口吐蓮華，
步步黃金界，四苦咸極樂，八難皆淨土，
淨手盆中是八功德水，鳥鳴風吹樹，演暢無生義。
未然者，用一句阿彌陀佛念念截斷眾流，終有到遮時節。
此經無問而自說者，何也？
一者、此方弟子無有緣起，直指西方之樂，
令人好樂；二者、無當機故，所以詔告舍利弗：何以故？
欲令現前大眾頓契無量光之句也。
如此說者，為末世眾生出生死捷要；不然，只是方便有餘土耳。
敘分已竟，下云正宗分。
orig::  ^812b42

爾時佛告〔至〕今現在說法。
commentary::  ^813a4

有世界名極樂者，彼國依報莊嚴。
阿彌陀今現在說法，是正報相好。
莊嚴極樂者，是依正之兼備，標一經之大義耳。
此土到彼土，十萬億數，不歷須臾，即登彼國，是事佛土中之理佛土也。
如斯行布圓融，即事理無礙，事事無礙也。
若細推之，明一箇阿字種，方可出情無虗妄也。
阿彌陀今現在說法者，彼佛成道以來，
至今十劫，非但十劫，於無始時，盡彼佛壽，亦可作現在一時。
此意云何？是本際無前後際，故唯有現在一時耳。
若不爾者，一日至於七日，亦為方便。
但生彼國，始知阿彌陀佛與我同生，乃至過去未來現在諸佛，
亦與我同生同說法，皆不離本住法，故言同時說法也。
orig::  ^813a6

舍利弗〔至〕故名極樂。
commentary::  ^813a30

彼土極樂者，對此土極苦而言。
此土眾生雖苦而不發心，故指西方之極樂，
令人好樂，發念佛之志，乃至一心不亂為因，證不思議身為果也。
極樂者，離此土苦樂，假名為樂，是名真樂。
下文顯無量極樂體也。
orig::  ^813a32

又舍利弗〔至〕是故名為極樂。
commentary::  ^813a42

七重欄楯等者，有難問云：此七重在一人耶？
一世界耶？唯佛有耶？
若一人者，不得成隨，乃至惟佛有者，與彼國人民何干？
四寶周帀等皆如是。
答曰：非也。佛與眾生共有七種識，與如來藏同一清淨，
及眾生八種識，皆攝一剎那際中無為之妙用，
故秪因前七種識見聞覺知次第而生，所以不清淨耳。
然而七八合而為一，體無先後，徧計執著，即為嘗寂光也。
假如此土一株樹，將前七種識在現量一剎那中，見耶？
非見耶？分別耶？非分別耶？
即此一際中分得合得，六根互用，自然神妙，
不犯功勳，名為極樂。
orig::  ^813a46

又舍利弗〔至〕成就如是功德莊嚴。
commentary::  ^813b20

七寶池、八功德水者，表極樂之法式也。
八種識攝為一體，分而為眾法，故稱寶也。
八功德水者，即藏識中流出，皆是無量珍寶，
使眾生不枯不住，即是無量妙用。
所住地亦皆金沙，是塵沙妙用。
四邊階道，表地水火風。
上有樓閣，只三乘法也。
總是如來藏中無量種智，所謂金銀乃至瑪瑙，表本際中妙用。
池中蓮華，言法之微妙。
大如車輪，言法之無住。
青色青光，乃至白色白光，法有本位，不錯亂故，
微妙香潔，使眾生愛樂。
不然者，如上境緣，王侯富貴之家，亦可為之，豈淨#CB15131;也哉？
orig::  ^813b22

又舍利弗〔至〕成就如是功德莊嚴。
commentary::  ^813b42

甞作天樂表陀羅尼句，如樂音自然之妙。
然此土樂音必借樂而發音，非人語非不人語，
唯樂人可知，餘不得而知也。
佛語秘密如樂音，悟者方知、迷者無知。
何以故？直指阿彌陀佛無量光明句與樂音句無二，無二故令眾生不思議熏自然信樂。
彼國亦有天與地及六時者，即淨穢兩土當體不二故。
一#CB01366;食時供養十萬億佛土，
佛佛前皆以獻華作禮請說法，要不出受食這一時。
若此土一劫、彼土作一日，本非神通亦非延促，法爾然也。
咸是唯心所現，經劫之嘗即是一日，一日即一時、
一時即一剎那，住斯剎那無去來故。
彼土如斯殊勝，豈不樂乎？
上云報化佛說法，下云法佛說法。
orig::  ^813b44

復次，舍利弗〔至〕成就如是功德莊嚴。
commentary::  ^813c20

雜色之鳥，樹網等是。
法佛說法，眾鳥演暢。
五根五力等者，即此土三十七品助道法也。
彼土單言五根五力等者，甚言其道力也。
何以故？彼土人民，依正無我，不言其苦樂，所以無四念處故。
彼國眾生，越善惡，嘗清淨故，不言伏惡養善，所以無四正勤法故。
彼土自有種種功德，智慧莊嚴，一生補處，
不言其欲等，所以無四如意法故。
何以故？直提上上法。
然而明此上上法者，即在一事中藏身，事事皆演上上之法耳。
彼佛國土，無三惡道，是眾鳥等，是佛所化現，即阿彌陀佛願力弘深故。
若論實理者，法法頭頭，無不是演這一句阿彌陀佛會。
鶯啼鵲噪，水流風動，皆悉念佛念法念僧，無不是嘗寂光現前矣。
倘不會者，必須發願往生。
生彼國已，然諸苦滅，而諸樂現。
然不思議淨土者，在一相中，是不得，非不得，
亦不壞此相，即成無相實相。
此正顯無情說法也。
寶樹羅網，同時俱作者，無次第生故。
東西兩土，盡空法界，俱在一毫頭上，施設種種法，
種種事，咸是念佛念法念僧。
何以故？種種法與相，皆住本際中，無有前後，名曰同時俱作。
orig::  ^813c22

舍利弗！於汝意云何〔至〕故名阿彌陀。
commentary::  ^814a12

阿彌陀佛，從無量劫，修無量壽之光明，
以成聖果，無有障礙。
前皆依正莊嚴，此獨顯正報也。
即阿彌陀佛，在一微塵中，炤十方國，通達無礙。
四聖六凡，亦不出一微塵。
何以故？微塵最微細事，上上之機，不壞一微塵相，故稱廣大。
不即不離，是名微妙。
然阿彌陀佛，最高大身，亦住此微塵中，
說法度生，能舒能捲，故名無量義。
不歷須臾，佛壽無量，眾生壽亦無量，不出一微塵耳。
固然透得微塵義，總持一句，自然明矣。
orig::  ^814a14

舍利弗〔至〕成就如是功德莊嚴。
commentary::  ^814a32

彼佛國土唯有菩薩、聲聞，十劫已來無有惡習眾生，故名成就如是功德莊嚴。
orig::  ^814a34

又舍利弗〔至〕但可以無量無邊阿僧祗說。
commentary::  ^814a38

言彼國之妙生者，便登不退一生補處。
此土因人，即念一句佛名，無思無為，盡一生念去，自然生彼不退。
或一念，或十念，或一日至於七日，將一句佛名，
截斷心意識，如斯念者，即生上上品自力不退。
前云一生念佛，生而不退，非是眾生不退。
彼佛菩薩誓願攝受，皆是聖賢所居之地，
無惡伴侶，是故不退耳。
此土凡聖同居，有惡眾生，故逢善即善，
遇惡即惡，所以有進退之難也。
orig::  ^814a40

舍利弗〔至〕應當發願生彼國土。
commentary::  ^814b8

此念佛人，必須發願往生，一日乃至七日，唯遮一句。
佛現前不見能念所念，亦無念者，連遮一句也。
不知便可通身是佛，如斯念者，方可與念佛三昧相應，
可以一生閑樂樂地，臨命終時，阿彌陀佛與諸聖眾，親垂接引。
有此大利，故說此言。
此土眾生，聞是說者，應當發願。
若無信願者，此土眾苦，難堪難忍，長處三途，
煩惱為伴，無明為侶，何時解脫？
佛言：不可以少善根福德因緣，得生彼國。
若有信力念力，是人福德具足，諸障自除，不期然而坐蓮華耳。
orig::  ^814b10

舍利弗〔至〕一切諸佛所護念經。
commentary::  ^814b30

南方乃至上方，亦復如是。
其國土諸佛名號未詳，故不釋之。
〔是說該釋文，後筆訛此也。〕
orig::  ^814b32

舍利弗！於汝意云何〔至〕皆當信受我語及諸佛所說。
commentary::  ^814b36

此是世尊大方便中說誠實言，猶恐此土眾生不信不思議功德之利，
佛作證明，所謂廣長舌徧覆三千大千世界者。
廣長舌者，一切情與無情水流風動，總攝不思議不二法中，
皆悉念佛、念法、念僧。
何以故？秪一微塵內施設不二法中言佛、
法、僧，世諦語言皆順正法，是故曰說誠實言，
總在一字流出，無前後字餘故。
此顯法身佛說上上法，故言不思議一切諸佛之所護念。
十方佛護念者，即諸佛同為一淨土也。
淨土者，只諸佛眾生本有，非從外得，三僧祗劫去染歸淨，
即到自心淨土，所以不加工而自護念耳。
orig::  ^814b38

舍利弗〔至〕作禮而退。
commentary::  ^814c12

固然。念佛滅，罪福生，已種菩提種芽。
若不發願，不及淨土坐蓮華，一彈指頃，
見阿彌陀佛，便登不退地耳。
已發願，今發願，人所共知。
當發願者，何故早記者哉？
曰：為愚者有是焉耳。
有發願不念佛者，有者念佛不發願故。
當發願者，只為此也。
若念力、願力、信力，有是三種功能，臨終、
畢竟、往生、當生，皆有願力者，佛無誑語故。
此一章，亦為末世眾生流通無斷續故。
所以諸佛共相讚歎此經利益者，只為眾生難信此經耳，所謂濁世之纏縛。
然此濁世，能令眾生厭諸苦惱，樂之清淨，
直至菩提，畢竟成佛。
殊不知濁世，即淨土也。
諸佛讚希之事者，為一切眾生，本來無時，
妄稱時劫；知見本閑，妄生分別；智體本淨，
妄為煩惱；本無五蘊三科，妄作三世流轉；
本無延促，妄為命之長短。
但諸佛俱在五濁惡世，度生說法，無眾生可度，亦無法可說。
何以故？一切眾生，本是具足智慧德相，故讚希有難信之法。
orig::  ^814c14

佛說阿彌陀經〔終〕
orig::  ^814c48

拔一切業障根本，得生淨土陀羅尼
commentary::  ^815a8

拔者，頓也、盡也、力也。
念一句阿彌陀名號及持往生真言功能者，若餘修習倍倍不及可知矣。
一切業障根本頓然消落，非如餘懺悔漸除也。
更加願力深信無疑者，何愁淨土不生耶？
此是往生淨土如斯而矣。
若本生淨土者，即真如為根本，但轉其名不轉其體，
轉識成智無明實體無增減故，是根本為體而得一剎那生為用，
所謂淨土亦名陀羅尼。
此一箇生原在一微塵中出興，所謂一塵現眾塵、
塵塵現一微塵，一切眾生住一佛身、諸佛亦住一眾生身，
諸佛眾生住我身、我身亦住生佛身，是故曰無礙也。
所以此經象示不思議事，故相應事事無礙一門耳。
陀羅尼者，只總持也。
智者現前取決，愚者生去方知，但因途路有別、
到家是同，不可不知不信耳。
〔惠〕德薄福尠、淺學言微，不堪以佛深深旨妄加箋釋，
偶而詮緣起無生，少合聖意用報佛恩，
不負初心志願，代代流傳佛種不斷。
故我佛世尊直指眾生依正東西淨穢，
咸是唯心所現，即斯欄楯樹網七寶八功德等，
皆出法音樂音三寶音，更非奇特。
何以故？即此土事物一一無可表、無可究、
無可釋，直示眼前露逈逈地為未然者，
即宜非思非議、非根非塵非識、非凡非聖，
方如此表、如斯究、如斯釋、如斯學。
世尊釋此經者，但願眾生如斯信、如斯念、
如斯發願，諸佛共相讚歎而矣。
xu:: 
#  No. 429-B 北禪量公二注跋尾
No. 429-B 北禪量公二注跋尾 ^815a10

吾人學問得於授受者淺，得於天機者深，
世學且然，而況佛法？
量公體敦龐之質，積嚮往之誠，矻矻乎欲以悟入處舉化世人，
葢自千山萬水艸鞋邊拾得，并初中後夜蒲團上拈來，
非如世間阿師食人涕唾，從烟黃本子尋活計者也。
去年有般若心經際決行世，未幾彌陀已決，
又出夫從智慧門而收歸淨土，溯流窮源，因枝得本。
昔文殊大智發願求生西方，量公述作本意與之暗合，
當是諸佛憫念其勤，嘿為贊助耳。 ^815b20

壬午小除夕弟子徐波題
xu:: 
#  No. 429-C
No. 429-C ^815b36

若人識得心，大地無寸土。
般若是心智，淨土是心地，二經是心之常理，
二註是心之指南，是故除心則無般若，
亦無淨土，況有二經與二註哉？
二註之中說道微塵際、剎那際者，所謂一念未興心源也。
操持此心源，謂之行深般若；尋到此心源，謂之往生淨土。
行也，往也，必可依指南以知方所，是二經之不可無二註也如此矣。
我禪定老人月舟胡禪師偶得此書，且誦且喜，
欲與眾共之，乃令印生飜刻流通，是大慈心也，
是般若心也，是淨土莊嚴心也。
三心即一心，從彼微塵剎那之二際流出，
蓋天蓋地，浩無邊際。
此心既無邊際，此書流通亦豈有邊際哉？
不肖幸在眾先而看閱之，不知感喜何如也。
因落禿筆於卷尾，聊記年月云爾。 ^815b41

貞享五戊辰歲三月穀旦加州椙樹林大乘護國禪寺　白卍山和南#CB02494;
w:: 阿彌陀經要解　　〔清〕智旭解 ^815c26

〔收于淨土十要第一〕
w:: 阿彌陀經舌相　　〔清〕淨挺著 ^815c35

。
 ^815c41
