金剛經註解卷之三
other:: 
# 離相寂滅分第十四

orig:: 
○離相寂滅分第十四
commentary::  ^785c21

直下頓空，離諸形相。
既離形相，寂滅現前。
orig::  ^785c23

爾時，須菩提聞說是經，深解義趣，涕淚悲泣而白佛言：
希有，世尊！佛說如是甚深經典，我從昔來所得慧眼，未曾得聞如是之經。
commentary::  ^785c25

陳雄曰：深解義趣者，須菩提心悟真空無相義趣也。
涕淚悲泣者，傷我值遇之晚，不獲早覺悟也。 ^785c31

顏丙曰：深解者，大徹大悟也。 ^785c35

李文會曰：須菩提聞說是經，了悟人法二空，
即得中道之理，歎其希有，感極涕零也。
未嘗得聞者，昔得慧眼，於有見空，今聞是經，
於空亦遣，是了中道，將欲起教，以示未來也。 ^785c37

傅大士頌曰：聞經深解義，心中喜且悲。
皆除煩惱斷，無能離所知。
遍計於先了，圓成證此時。
宿乘無礙慧，方便勸人持。 ^785c45

川禪師頌曰：自小年來慣遠方，幾迴衡嶽渡瀟湘。
一朝踏著家鄉路，始覺途中日月長。
orig::  ^786a4

世尊！若復有人得聞是經，信心清淨即生實相，當知是人成就第一希有功德。
commentary::  ^786a8

李文會曰：信心清淨者，信本來心無法可得，
不起妄念，心常空寂，湛然清淨。
即生實相者，豁然了悟萬法，由此淨心建立，是名實相成就。
第一希有功德者，迷即佛是眾生，悟即眾生是佛，
佛佛道齊，無法等比。 ^786a12

陳雄曰：性中具如來法身，夫是之謂生實相。
圓覺經曰：一切實相性清淨，故悟理而至於證實相。
吾知夫成就法身，功德莫能出乎其右者，謂之第一希有。
信乎經以福兼德言者屢矣，而此獨言功德不及福者，
是功成果滿之時，則其福為不足道，所以特經有功德在法身中，
非在於福之句。 ^786a22

傅大士頌曰：未有無心境，曾無無境心。
境亡心自滅，心滅境無侵。
經中稱實相，語妙理能深。
證知唯有佛，小聖詎能任。 ^786a34

顏丙曰：即生實相者，即是悟自性也。
orig::  ^786a40

世尊！是實相者即是非相，是故如來說名實相。
commentary::  ^786a42

顏丙曰：佛云實相無相，所謂是實相者，
即是非相，如太虗空無一形相。
若悟實相不可執著實相，當如大士云彼岸更求離，但說假名實相本無可得。 ^786a44

李文會曰：即是非相者，實相無相，故言為非，不是無實相。
如龜毛兔角，只說龜無毛，兔無角，不說無龜毛兔角；
只說實相無相，不說無實相也。 ^786b2

達磨祖師曰：若解實相，即見非相。
若了非相，其色亦然。
當於色中不生色體，於非相中不礙有也。
正猶水中鹽味，色裏膠青，決定是有，不見其形，此之謂也。 ^786b8

傅大士云：眾生與壽者，蘊上立虗名。
如龜毛不實，似兔角無形。 ^786b16

川禪師曰：山河大地，甚處得來？
頌曰：遠觀山有色，近聽水無聲。
春去華猶在，人來鳥不驚。
〔古人#CB15148;屏詩〕頭頭皆顯露，物物體元平。
如何言不會？秖為太分明。
orig::  ^786b20

世尊！我今得聞如是經典，信解受持，不足為難。
commentary::  ^786b26

王日休曰：信解者，謂信其義而曉解也。
受持者，謂能受其義而持守之也。 ^786b28

陳雄曰：無狐疑心曰信，曉了意義曰解，
欽承不忽曰受，佩服不厭曰持。 ^786b32

李文會曰：但只了悟人法二空，心無取捨，
常令空寂，是名信解受持。
如來慈悲方便，化導迷人，迷即佛是眾生，
悟即眾生是佛，若能了悟萬事皆空，以藥對病，
以悟對迷，以善對惡，以靜對動，以慧對愚，
種種脩行，只是對治，莫作諸惡，勉力為善，
依此脩行，縱橫自在，又且何難？ ^786b36

傅大士頌曰：空生聞妙理，如蓬植在麻。
凡流信此法，同火世蓮華。
恐人生斷見，大聖預開遮。
如能離諸相，定入法王家。 ^786b48

川禪師曰：若不得後語，前話也難圓。
頌曰：難難難，如平地上青天。
易易易，似和衣一覺睡。
行船盡在把梢人，誰道波濤從地起。
orig::  ^786c6

若當來世後五百歲，其有眾生得聞是經信解受持，是人即為第一希有。
commentary::  ^786c12

李文會曰：若人心常空寂，湛然清淨，不著諸相，
悟住無所住心，了得無所得法，是為第一希有。 ^786c16

川禪師曰：行住坐臥，著衣喫飯，更有什麼事？
頌曰：氷不熱，火不寒，土不濕，水不乾。
金剛脚踏地，旛竿頭指天。
若人信得及，北斗面南看。
〔無所不可〕
orig::  ^786c20

何以故？此人無我相、無人相、無眾生相、無壽者相。
所以者何？我相即是非相，人相、眾生相、壽者相即是非相。
何以故？離一切諸相即名諸佛。
commentary::  ^786c26

李文會曰：即是非相者，前言無相，即是滅色以明空義。
復言非相，即是了悟我、人、眾生、壽者四相，
本來不生，故名實相。
離一切相，即名諸佛者，此謂悟實相者，更無等比。
當知是人，不著二邊，不處中道，一切無住，即名為佛。
又云：離相清淨，解悟三空，契合實相，究竟涅槃。
三空之義，初即人空，次即法空，後即空空。
三世如來，同證此理，故名為佛。 ^786c32

川禪師曰：心不負人，面無慚色。
頌曰：舊竹生新筍，新華長舊枝。
雨催行客到，風送片帆歸。
竹密不妨流水過，山高豈礙白雲飛。
orig::  ^786c46

佛告須菩提：如是，如是！
commentary::  ^787a4

李文會曰：如是，如是者，佛以須菩提所解空義，善契如來之法意也。 ^787a6

陳雄曰：華嚴經云：離諸和合相，是名無上覺。
佛以覺言，外覺離一切有相，內覺離一切空相，
於相而離相，於空而離空，得夫真空無相之妙，所以名其為佛。
orig::  ^787a10

若復有人得聞是經，不驚、不怖、不畏，當知是人甚為希有。
commentary::  ^787a18

肇法師曰：得大乘聞慧解，一往聞經，身無懼相，故名不驚。
得大乘思慧解，深信不疑，故名不怖。
得大乘脩慧解，順教脩行，終不有謗，故名不畏。 ^787a22

陳雄曰：不驚則無疑心，不怖則無懼心，不畏則無退心。 ^787a28

李文會曰：不驚、不怖、不畏者，心若空寂，
湛然清淨，等於虗空，有何驚怖？
甚為希有者，諸上根器得聞是經，諦聽受持，
永不退轉，當知是人甚為希有。 ^787a32

傅大士頌曰：如能發心者，應當了二邊，
涅槃無有相，菩提離所緣。
無乘及乘者，人法兩俱捐，欲達真如理，應當識本源。 ^787a38

川禪師曰：秖是自家底。
頌曰：毛吞巨海水，芥子納須彌。
碧漢一輪滿，法光六合輝。
踏得故鄉田地穩，更無南北與東西。
orig::  ^787a46

何以故？須菩提！如來說第一波羅蜜，即非第一波羅蜜，是名第一波羅蜜。
commentary::  ^787b4

疏：鈔曰：何以故者，顯因中最勝明標。
第一波羅蜜者，有十種：一、布施，二、持戒，
三、忍辱，四、精進，五、禪定，六、智慧，七、慈，八、
悲，九、方便，十、不退。
今言第一波羅蜜者，即布施波羅蜜。
何故獨言布施為第一？
曰：布施者，通攝萬行，直至菩提，尚行法施，因布施資生眾善。
言非者，恐有能、所之心，先拂去假名，行無住相施，故曰是名第一波羅蜜。 ^787b8

李文會曰：如來說第一波羅蜜者，若悟非相，
即達彼岸實相無二，故名第一。
非第一波羅蜜者，了悟人法俱空，即無生死可度，
亦無彼岸可到，何處更有第一？
故云非第一也。是名第一波羅蜜者，悟一切法，即知諸法皆是假名。
法華經云：但以假名字，引導於眾生。
於斯了悟，能入見性之門，是名第一波羅蜜也。
故知假名，如將黃葉作金，止小兒啼。
二乘之人，聞說假名，將謂是實，執著脩行，
欲離生死，不知即無生死可離。 ^787b22

傅大士頌曰：波羅稱彼岸，於中十種名。
高卑緣妄識，次第為迷情。
焰裏尋求水，空中覓響聲。
真如何得失，今始號圓成。 ^787b40

川禪師頌曰：是名第一波羅蜜，萬別千差從此出。
鬼臉神頭對面來，此時莫道不相識。
orig::  ^787c4

須菩提，忍辱波羅蜜，如來說非忍辱波羅蜜，是名忍辱波羅蜜。
commentary::  ^787c8

疏：鈔云忍辱波羅蜜者，即十波羅中第三是也。 ^787c12

王日休曰：佛呼須菩提而謂能忍辱，方不起嗔心以昏亂真性，
乃能到諸佛菩薩之彼岸，故云忍辱波羅蜜也。
佛雖有時自稱如來、自稱佛，然亦有時稱我，其稱我則特謂我身爾。
若稱如來與佛，則謂已與諸佛如來皆然也。
盡此一經皆如是。
此佛謂我與諸佛說忍辱波羅蜜，真性中亦豈有此忍辱哉？
故亦非真實，但為虗名而已。
故云是名忍辱波羅蜜。 ^787c14

李文會曰：忍辱波羅蜜者，若有能忍之心，
即是見有身相，不達我、人、眾生、壽者諸非相也。
大陽禪師舉火問僧云：會麼？
僧云：不會。師云：起則遍周沙界，滅則了無所得。
又龐居士問馬祖云：不與萬法為侶者是什麼人？
祖云：迴光自照看，待你一口吸盡西江水，然後向你道。
圜悟禪師曰：參得此語透者，目前萬法平沉，無始妄想蕩盡。
又云：大空無外，大象無形，盡世界撤來如粟米粒，
總虗空似掌中珠，可以拽新羅國與波斯國鬬額，
直得東勝神洲射箭，西瞿耶尼中垛。
所以道：髑髏當千世界，鼻孔摩出家風。
若是未出陰界，尚涉見聞覺知，恁麼說話，
一似鴨聽雷鳴，隔靴抓癢，直饒脫却根塵，
去却機境，尚餘一線路在。
且二途不涉一句作麼生道？
還委悉麼？佛殿堦前石獅子，大洋海裏鐵崑崙。
如來說非忍辱波羅蜜者，了悟人法二空，
即無忍辱之相，是達我、人、眾生、壽者非相，故云非忍辱也。
orig::  ^787c30

何以故？須菩提，如我昔為歌利王割截身體，
我於爾時無我相、無人相、無眾生相、無壽者相。
何以故？我於往昔節節支解時，若有我相、
人相、眾生相、壽者相，應生嗔恨。
須菩提，又念過去於五百世作忍辱仙人，
於爾所世無我相、無人相、無眾生相、無壽者相。
commentary::  ^788a14

肇法師曰：歌利王，即如來因緣中事也。
爾時菩薩得無我解故，所以能忍也。
又曰：五蘊身非有，四大本來空。
將頭臨白刃，一似斬春風。
若以諸大宗師言之，即是先說有為權教，後顯無為實理。
若表法言之，歌者，即是慧之別名。
利者，刀也，非謂世間之刀。
王者，心也，是用慧刀割截無明煩惱之身體也。
應生嗔恨者，謂色身與法身即不同也。
當知割截之時，即不見有身相，亦不見有我、
人、眾生、壽者四相，何處更有嗔恨也。
華嚴經云：譬如虗空，於十方中求不可得，然非無虗空。
菩薩之心，亦復如是。 ^788a24

六祖曰：歌利王是梵語，此云無道極惡君也。
世者，生也。如來因中五百生，脩行忍辱波羅蜜，以得四相不生。 ^788a44

李文會曰：如我昔為歌利王割截身體者，
如來設教方便門多，若作教相言之，只是依文設教，
為歌利王割截身體，節節支解，曾無一念嗔恨之心。
忍辱仙人者，如來五百世中脩忍辱波羅蜜行，
欲令一切眾生成就忍辱波羅蜜法，不著諸相，
見一切人迷悟、賢愚、貧富、貴賤，平等恭敬，
不生輕慢，以至惡罵捶打，皆悉能忍，反生歡喜，不生嗔恨之心。 ^788b2

圜悟禪師曰：大凡為善知識，應當慈悲柔和，
善順接物，以平等無諍自處。
彼以惡聲色來加我，非理相干，訕謗毀辱，
但退步自照，於己無嫌，一切勿與較量，
亦不瞋恨，只與直下坐斷，如初不聞見，久之魔孽自消耳。
若與之較，即惡聲相反，豈有了期？
又不表顯自己力量，與常流何異？
切在力行之，自然無思不服。
且夫見性之人，聞人毀謗，如飲甘露，心自清涼，
不生煩惱，則能成就定慧之力，不被六賊盜竊家寶，功德法財遂從此增長也。 ^788b16

傅大士頌曰：暴虐唯無道，時稱歌利王。
逢君出遊獵，仙人橫被傷。
頻經五百世，前後極時長。
承仙忍辱力，今乃證真常。 ^788b34

川禪師曰：智不責愚。
頌曰：如刀斷水，似火吹光。
明來暗去，那事無妨。
歌利王，歌利王，誰知遠煙浪，別有好商量。
又曰：目前無法，從教柳綠華紅。
耳畔無聞，一任鶯啼燕語。
頌曰：四大元無我，五蘊悉皆空。
廓落虗無理，乾坤萬古同。
妙峰嶷嶷常如故，誰管顛號刮地風。
orig::  ^788c2

是故，須菩提！菩薩應離一切相，發阿耨多羅三藐三菩提心。
commentary::  ^788c14

陳雄曰：夫離一切相，即名諸佛，而菩薩受如來無相教法者也。
欲成佛道，必發菩提無上道心，蓋菩提無上道心，即清淨無相心也。
菩薩應當離一切相者，心常空寂，不生起滅，
湛然清淨，是離一切相也。 ^788c18

川禪師曰：是即此用？
離此用？頌曰：得之於心，應之於手。
雪月風華，天長地久。
朝朝雞向五更啼，春來處處山華秀。
orig::  ^788c28

不應住色生心，不應住聲、香、味、觸、法生心，
應生無所住心，若心有住即為非住。
commentary::  ^788c36

 #CB13886;太傅曰：自定純脩之法，
但於一切時中，隨其辦及，止習無住之住足矣。
僧肇五論云：聖人之心，住無所住。
內解註云：安住無為，名之為住。
住無方所，故名無住。
又六祖壇經云：我此法門，無住為本。
又司馬子微坐忘論翼云：不依一物，而心常住。
又云：出世之法，以無著為本。
華嚴云：一切境界，不生染著，淨身口意，
住無礙行，滅一切障。
世間受生，皆由著我。
若離此著，則無生處。
涅槃經云：凡夫著色，乃至著識。
以著識故，則生食染心，故為色縛，乃至為識之所繫縛。
以繫縛故，則不得免生老病死、憂悲大苦、一切煩惱。 ^788c40

王日休曰：應，當也。
不應住色生心者，謂不當住著於凡有形色而生心也。
若愛廣大居宇、美好器用之類是也。
不應住聲香味觸生心者，謂不當住著於聲音馨香滋味及所觸而生心也。
若愛聲樂謳唱，愛龍檀腦麝，愛飲食異味，
愛嬌嬈婦女，皆是住著於聲香味觸而生心也。
不應住法生心者，謂佛法本為因眾生根器而設化，
若住著之，則是泥於法而無由見真性，故不當住著於此而生心也。
應生無所住心者，謂凡有住著處，皆不得起心念也。
若心有住即為非住者，謂心若有所住著，則其住著之非也。
葢當使一念寂然如虗空然，則可以見真性矣。
此與第十分大略同。
然此再言之者，乃詳言之也。
亦恐有弟子聽之不審者，亦恐有續來聽者，所以再言之。
凡此經中重疊言者，義皆如此。 ^789a14

李文會曰：不應住色聲香味觸法生心者，
心住六塵，即著諸相，取捨憎愛，無有休期。
應生無所住心者，心無所住，隨處解脫，
內外根塵，悉皆銷殞。
若一切無心，即無所住也。
趙州云：我見千百億箇，盡是覓作佛漢子，於中覓箇無心底難得。 ^789a42

僧若訥曰：心本無形，因塵有相。
塵滅心滅，真心湛然。
察禪師心印頌云：問君心印作何顏，心印何人敢授傳。
歷劫坦然無異色，呼為心印早虗言。
須知體自虗空性，將喻紅爐火裏蓮。
莫謂無心云是道，無心猶隔一重關。 ^789b4

圜悟禪師曰：在家菩薩脩出家行，如火中生蓮，
葢名位權勢意氣卒難調伏，而況火宅煩擾煎熬，
百端千緒，除非自己直下明悟本性妙圓，
到大寂大定休歇之場，方能放下，廓爾平常，
徹證無心，觀一切法如夢幻泡空，豁豁地隨時應節消遣將去，
隨自己力量轉化未悟，同入無為無事法性海中，
則出來南閻浮提打一遭，必不為折本也。 ^789b14

黃蘗禪師曰：供養十方諸佛，不如供養一箇無心道人。
何故為無心也？無心者，如如之體，內如木石不動不搖，
外如虗空不塞不礙，是名佛也。
又云：夫恒沙者，佛說是沙，諸佛菩薩釋梵諸天步履而過，
沙亦不喜；牛羊蟲蟻踐踏而行，沙亦不怒；
珍寶馨香，沙亦不貪；糞溺臭穢，沙亦不惡。
此即無心之心，離一切相，眾生諸佛更無差別，但能無心即便是究竟也。
若心有住即為非住者，真如之心本無所住，
若不住諸法相，即與道相應也。
若住於法即違正教，既違正教即為非住也。
orig::  ^789b28

是故佛說：菩薩心不應住色布施。
commentary::  ^789b48

謝靈運曰：不住色，無財物也。 ^789c2

陳雄曰：菩薩心何心也？
無所住之心也。菩薩六根清淨，生無所住心，豈應布施以求其諸欲之滿意哉？
然眾苦所本，眼根不淨為先，佛故斷之曰：不應住色而為之布施也。 ^789c4

李文會曰：不應住色布施者，菩薩不見有身相可捨，
於諸宅舍道路，逢諸一切愚癡貧賤之人，
毀罵捶打，需索財物，若能隨順其意，令生歡喜，
不生阻隔瞋恨之心，即是布施之義。
若秖分辯是非，顧惜物寶，阻逆其意，令生瞋恨，即不名布施也。 ^789c12

黃蘗禪師曰：凡夫不肯空心，恐落於空，不知自心本空。
愚人除事不除心，智者除心不除事。
菩薩心如虗空，一切俱捨，所作福德皆不貪著。
然捨有三等，內外身心一切俱捨，猶如虗空無所貪著，
然後隨方應物能所皆忘，是為大捨。
若一邊行道布德，一邊旋捨無希望心，是為中捨。
若廣脩眾善有所希望，聞法知空遂乃不著，是為小捨。
大捨如火燭在前更無迷悟，中捨如火燭在傍或明或暗，小捨如火燭在後不見坑穽也。 ^789c22

傅大士頌曰：菩薩懷深智，何時不帶悲。
投身憂虎餓，割肉恐鷹飢。
精勤三大劫，曾無一念疲。
如能同此行，皆得作天師。
orig::  ^789c40

須菩提！菩薩為利益一切眾生故，應如是布施。
commentary::  ^790a4

六祖曰：菩薩不為求望自身五欲快樂而行布施，
但為內破慳心，外利益一切眾生而行布施。 ^790a6

陳雄曰：七寶雖滿大千界，等須彌山，亦有時而盡布施，以此焉得人人而給諸菩薩也。
無諸欲之求，無能施之心，亦無所施之物，
凡可以利益一切眾生者，無不為己，則含靈抱識，均被其澤。
布施之心，但應如是。
華嚴經云：不為自身求快樂，但為救護諸眾生。 ^790a10

李文會曰：應如是布施者，儉於自己，奢於他人，是名利益一切眾生。
若人心口相應，行解一般，是名利益於自己也。
所學佛法，自然廣大，雖具見聞覺知，萬境不能染著，
即是解脫了悟之人，豈無利益？ ^790a22

傅大士頌曰：所作依他性，脩成功德林。
終無趨寂意，惟有濟羣心。
行悲悲廣大，用智智能深。
利他兼自利，小聖詎能任。 ^790a30

川禪師曰：有佛處不得住，無佛處急走過。
三十年後，莫言不道。
頌曰：朝遊南嶽，暮往天台。
追之不及，忽然自來。
獨行獨坐無拘繫，得寬懷處且寬懷。
orig::  ^790a36

如來說一切諸相即是非相，又說一切眾生即非眾生。
commentary::  ^790a42

六祖曰：如來說我人等相，畢竟可破壞，非真實體也。
一切眾生盡是假名，若離妄心，即無眾生可得，故言即非眾生。 ^790a46

陳雄曰：經云：凡所有相，皆是虗妄。
人皆謂如來無所說，豈說一切虗妄之相哉？
殊不知如來有所謂真說，而其所說者，
乃真空無相之相，繼之以即是非相者，此耳！
涅槃經云：見佛性者，不名眾生；不見佛性者，是名眾生。
如來說一切諸相者，憫之也。
苟能悟真空無相之理，則見自性佛，繼之以即非眾生者，此耳！ ^790b4

顏丙曰：本性虗明，實無可得，豈更有一切諸相，一切眾生之類？ ^790b18

李文會曰：謂能秉持律儀，脩行善法，而用布施饒益眾生，
不住諸相，諸相本空，故云即是非相。
夫眾生者，五陰和合，假名眾生。 ^790b22

川禪師曰：別有長處，不妨拈出。
頌曰：不是眾生不是相，春煖黃鸝啼柳上。
說盡山煙海月情，依前不會空惆悵。
休惆悵，萬里無雲天一樣。
orig::  ^790b28

須菩提！如來是真語者、實語者、如語者、
不誑語者、不異語者。
commentary::  ^790b34

謝靈運曰：真不偽，實無虗。
如必當理不誑，則非妄。
語不異，則始終恒一。
聖言不謬，故宜修行也。 ^790b38

陳雄曰：是語真實，無妄無虗。
是語如如，契真如理。
非欺誑之語，非怪異之語，所以破眾生狐疑之心故也。 ^790b42

顏丙曰：真而非假謂之真語，實而不虗謂之實語，如如不動謂之如語。
至於不誑語者，佛不誑惑於人。
不異語者，佛語不為怪異。
此五語者，欲人生信心，不必生疑心。 ^790b48

李文會曰：迷即種種皆妄，故不真、不實、
不如，有誑有異也。
悟即一切真、一切實、一切如，不誑不異也。
又曰：真語者，一切含生皆有佛性也。
實語者，一切法空本無所有也。
如語者，一切萬法本來不動也。
不誑語者，聞如是法皆得解脫也。
不異語者，一切萬法本自空寂，將何為異也？ ^790c8

傅大士曰：眾生與蘊界，名別體非殊。
了知心是幻，迷情見有餘。
真言言不妄，實語語非虗。
始終無變異，性相本來如。 ^790c20

川禪師曰：知恩者少，負恩者多。
頌曰：兩箇伍伯是一貫，阿爺元是丈夫漢。
分明對面向渠言，凝水待得春風泮。
真語者，實語者，呵呵呵，喏喏喏。
orig::  ^790c26

須菩提！如來所得法，此法無實無虗。
commentary::  ^790c32

六祖曰：無實者，以法體空寂，無相可得，
然中有恒沙性德，用之不匱，故言無虗。 ^790c34

王日休曰：此法但為眾生而設，非真性中所有，故非為真實也。
然不可不藉此以悟明真性，又非徒然者，故非為虗妄也。 ^790c38

陳雄曰：法即以心傳心，何法不因心之所立？
如來以無所得心，而得夫真空無相之法，此法即此心。
真體常存，一以為實耶？
然實而若虗，莫知其所以為實。
妙用無方，一以為虗耶？
然虗而若實，莫知其所以為虗。
實而無實，虗而無虗，其亦真空之妙歟？ ^790c44

李文會曰：此法無實者，心體空寂，無相可得也。
無虗者，內有河沙功德，用而不竭也。
欲言其實，無形可觀，無相可得。
欲言其虗，見能作用。
是故不可言有，不可言無，有而不有，無而不無，
言辭不及，其惟聖人乎。
若不離相脩行，無由達此法也。 ^791a6

傅大士頌曰：證空便為實，執我乃成虗。
非空亦非有，誰有復誰無。
對病應施藥，無病藥還袪。
須依二空理，頴脫入無餘。 ^791a16

川禪師曰：水中鹽味，色裏膠青。
頌曰：硬似鐵，軟如酥，看時有，覓還無。
雖然步步常相守，要且無人識得渠。
咦！
orig::  ^791a22

須菩提！若菩薩心住於法而行布施，如人入暗，即無所見。
若菩薩心不住法而行布施，如人有目，
日光明照，見種種色。
commentary::  ^791a28

王日休曰：布施謂法施，乃教化眾生也。
若菩薩住於法而行布施，即是教化眾生。
著於法無由而見真性，故如人入暗則無所見。
若不著於法以教化眾生，則眾生由此開悟而見真性，
故如人有目，又得日光明以照之，乃見種種形色也。 ^791a34

僧若訥曰：無相布施，心不住法，則見真如。
如人有目，日光明照，了一切境。 ^791a44

陳雄曰：菩薩云者，脩行人通稱也。
設若菩薩心與法俱勝，故有所住，而行其希求布施，
此則無明暗障，貪愛自蔽，不悟真空妙理者也。
如人處闇室之中，昏昏冥冥，而一無所見矣。
設若菩薩心與法俱泯，故無所住，而行其無希求布施，
此則豁金剛眼，然般若燈，圓悟如來無上知見，
自覺己圓，又能覺他。 ^791a48

李文會曰：如人入暗即無所見者，眾生之心本自無住，
無住之心即見諸法實相，名為菩薩。
二乘之人心住於法，不見諸法實相，背菩提路，何異凡夫？
如人背明而入暗室，如人有目日光明照。
見種種色者，二乘之人不見色而住色，
譬如不見坑穽而墜坑穽；菩薩見色而不住色，譬如見坑穽不墜坑穽。
一切諸法但有假名，二乘之人為無慧眼不辨真假；
菩薩即有慧眼，見種種色悉皆無相故。 ^791b14

達磨祖師曰：不見色即是見色耳。 ^791b30

逍遙翁曰：所見有是有不是，此世間妄眼；
無是無不是，此世間之真眼。
所知有可有不可，此世間妄心；無可無不可，此出世之真心也。
orig::  ^791b32

須菩提！當來之世，若有善男子、善女人，
能於此經受持讀誦，即為如來以佛智慧，
悉知是人、悉見是人，皆得成就無量無邊功德。
commentary::  ^791b38

陳雄曰：當來世者，如來滅後，像法末法之世也。
此經者，載真空無相法之經也。
此經當此世，非種善根者，難可得值。
設若能受持讀誦，不獨為口耳之學，抑亦究心學之妙，茲其所以為能也。
能爾，則如來豈庸釋於我，必以無上知見而昭鑒之，
則無量無邊功德，舉皆成就矣。
非特利於一身，且將普施於群生，非特利於一時，
且將徧及於千萬億劫，所謂無量無邊功德也。 ^791b44

顏丙曰：如來所得見性之法，不屬有無二境，所以道無實無虗。
若菩薩心著於法布施，是為著相。
既曰著相，則無智慧。
故如人入闇室中，生無所見。
若心不著法布施，是人洞達明了，不受人瞞。
故如人本有眼目，加以日光明照，見種種形色，曉然無隱。
若當來之世，有善男善女，能於此經受持讀誦，
直下頓悟，謂之受。
行不暫捨，謂之持。
即為自性如來。以者，用也。
能用佛之智慧。所謂智慧者，見性通徹，又非外道聰明也。
悉知是人，悉見是人，皆得成就無量無邊見性功德。 ^791c12

李文會曰：當來之世者，即是如來滅後後五百歲濁惡之時也。
即為如來以佛智慧者，若人心常精進讀誦是經，
即覺慧性漸開，應當了悟實相人法二空，
不被一切善惡凡聖諸境惑亂，即同如來智慧性也。
悉知悉見是人成就功德者，三世諸佛無不知見了悟之人，
故能成就無量無邊功德。 ^791c32

川禪師曰：因地而倒，因地而起，地向你道甚麼？
頌曰：世間萬事不如常，又不驚人又久長。
如常恰似秋風至，無意涼人人自涼。
other:: 
# 持經功德分第十五

orig::  ^791c44

○持經功德分第十五
commentary::  ^792a2

行持此經者，功德不可量。
orig::  ^792a4

須菩提！若有善男子、善女人，初日分以恒河沙等身布施，
中日分復以恒河沙等身布施，後日分亦以恒河沙等身布施，
如是無量百千萬億劫以身布施。
若復有人聞此經典，信心不逆，其福勝彼，
何況書寫、受持、讀誦、為人解說。
commentary::  ^792a6

王日休曰：初日分謂早晨，中日分謂日午，後日分謂晚間。
蓋西土之言如此，佛生其中，而從其方言也。
然於此經，一起信心，得福尚多。
於此一日三時，以恒河沙等身命，布施百千萬億劫無量無數者，
以彼雖受無量福報，乃世間福耳。
受世間福者，乃染煩惱之因，又因以作惡也。
聞此經典，信心不逆，則自此種善根矣。
善根既種，則曰見增長，愈久而愈盛，此則為出世間福。
故彼不可以比，而勝於彼無量無數也。
且人一日三時，烏得有恒河沙等身命布施哉？
蓋假喻耳，乃極言其不可以比也。 ^792a16

陳雄曰：佛恐世人執著如來忍辱之說，
徒以身布施，而於自己性與他人性無纖毫利益，
故於十三分言之，至此復言屢救其失。 ^792a36

肇法師曰：從旦至辰，名初日分。
從辰至未，名中日分。
從未至戌，名後日分。
於此三時，乃至無量百千萬億劫，捨身布施，
亦不及受持是經，見自性耳。
見自性者，謂深明實相，人法二空，乃是大悟人也。 ^792a42

傅大士頌曰：眾生及壽者，蘊上假虗名。
如龜毛不實，似兔角無形。
捨身由妄識，施命為迷情。
詳論福與智，不及受持經。 ^792b2

李文會曰：信心不逆者，信順於理故云不逆。
法華經云：瞻仰尊顏目不暫捨，心常精進無有間斷也。
受持讀誦者，行解相應謂之受，勇猛精進謂之持，
心不散亂謂之讀，見性不逆謂之誦。
為人解說者，謂己悟入能見自性，方便為人解說此經，令悟實相成無上道。
此為法施無所住相，功德無有邊際，勝前百千萬億劫以身布施功德百千萬倍。 ^792b12

川禪師曰：人天福報即不無，佛法未夢見在。
頌曰：初中後發施心同，功德無邊算莫窮。
爭似信心心不立，一拳打破太虗空。
orig::  ^792b26

須菩提！以要言之，是經有不可思議、不可稱量、無邊功德。
commentary::  ^792b32

肇法師曰：明此法門所有功德，過心境界，故不可以心思也。
過言境界，故不可以口議也。 ^792b36

王日休曰：所謂不可思議者，不可以心思，不可以言議也。
不可稱量者，既言不可議，則此所謂稱者，
非稱說之稱，乃稱量之稱。
古者稱與秤字通用，謂不可以秤秤也。
不可量者，謂不可以器物量之也。 ^792b40

顏丙曰：每日三次以恒河沙比身布施，沙者言其多也。
如是積至無量不可數劫布施，不如於此經典信心不逆，不逆乃順行也。
其福尚能勝彼有為之福，何況更能發心書寫受持讀誦為他人開解講說。
佛以簡要言之，是經有不可思議稱量者，蓋諸佛讚歎不及此功德至大無有邊際也。 ^792b48

李文會曰：無邊功德者，若人於此經典，
了悟人法二空，深明實相，功德廣大，即同佛心，
無有邊際，不可稱量也。
orig::  ^792c12

如來為發大乘者說？
為發最上乘者說？
commentary::  ^792c18

王日休曰：乘乃車乘之乘，大乘謂菩薩乘也。
阿羅漢獨了生死，不度眾生，故云小乘，
蓋如車乘之小者，唯能自載而已。
緣覺之人，半為人，半為己，故為中乘，蓋如車乘之適中者也。
菩薩為大乘者，謂如車乘之大者，普能載度一切眾生也。
此經欲普度一切眾生，故為發菩薩大乘者說也。
發乃起發之發，發大乘，謂起發此乘，以濟度眾生也。
最上乘者，謂佛乘也。
佛又能兼菩薩而載度之，則在大乘之上，故為最上乘。
以此乘之上，不復有乘，故為最上也。
此經又為起發佛乘者說，謂佛之化度菩薩，亦以此經之理也。 ^792c20

李文會曰：為發大乘者說者，智慧廣大，
能見自性，色空俱遣，不著二邊。
二邊既無，即無中道可立，不染萬境，即是大乘菩薩所行之道也。
為發最上乘者說者，不見垢穢可厭，不見清淨可求，
無遣可遣，亦不言無遣，無住可住，亦不言無住，
心量廣大，廓若太虗，無有邊際，即是最上乘諸佛地位也。 ^792c42

黃蘗禪師曰：如來現世欲說一乘真法，
則眾生不信興謗，沒於苦海。
若都不說，則墮慳貪，不為眾生普捨妙道。
遂設方便，說有三乘。
乘有大小，得有淺深，皆非定法。
故云唯有一乘道，餘二則非真也。 ^793a6

川禪師曰：如斬一握絲，一斬一切斷。
頌曰：一拳打倒化城關，一脚趯翻元妙寨。
南北東西信步行，休覓大悲觀自在。
大乘說，最上說，一捧一條痕，一掌一握血。
orig::  ^793a14

若有人能受持、讀誦、廣為人說，如來悉知是人、
悉見是人，皆得成就不可量、不可稱、無有邊、
不可思議功德，如是人等即為荷擔如來阿耨多羅三藐三菩提。
commentary::  ^793a22

謝靈運曰：千載不墜由於人。
弘任持運行，荷擔義也。 ^793a28

李文會曰：廣為人說知見，是人皆得成就不可思議功德者，
此謂上根器人深明此經，了悟佛意，持此大乘經典為人解說，
令諸學者各見自性無相之理，得見本源自心是佛。
當知此人功德無有邊際，不可稱量也。
馬祖云：汝等諸人須信自心是佛，此心即是佛心。
又云：心外無別佛，佛外無別心。
佛國白禪師云：心心即佛佛心心，佛佛心心即佛心。
心佛悟來無一物，將軍止渴望梅林。
華嚴經云：若不信自心是佛，無有是處。
圜悟禪師云：即心即佛，已是八字打開；
非佛非心，重問當陽點破。
不尋其言，一直便透，方見古人赤心片片。
若也躊蹰，則當面蹉過了也。
又心佛頌云：佛即心兮心即佛，心佛從來皆妄物。
若知無佛復無心，始是真如法身佛。
佛佛佛，沒模樣，一顆圓光含萬象。
無體之體即真體，無相之相即實相。
非色非空非不空，不動不靜不來往。
無異無同無有無，難取難捨難指望。
內外圓明到處通，一佛國在一沙中。
一粒沙含大千界，一箇身心萬箇同。
知之須會無心法，不染不淨為淨業。
善惡千端無有無，便是南無大迦葉。 ^793a32

黃蘗禪師曰：汝但除却凡情聖境，心外更別無佛。
祖師西來，直指一切人全體是佛。
汝今不識，執凡執聖，向外馳騁，返自迷心。
所以向汝道：即心是佛，一念情生，即墮異趣。
無始以來，不異今日，無有異法，故名成等正覺。
即為荷擔如來阿耨多羅三藐三菩提者，
聞經解義，如說脩行，廣為人說無相之法，
令諸學者悟明心地，能行無相無著之行，
開發心中智慧光明，離諸塵勞妄念，共成無上菩提。
當知此人負荷自性如來阿耨多羅三藐三菩提，在於身內也。 ^793b22

傅大士頌曰：徧計於先了，圓成證此時。
宿乘無礙慧，方便勸人持。 ^793b42

川禪師曰：擘開太華手，須是巨靈神。
頌曰：堆山積嶽來，一一盡塵埃。
眼裏瞳人碧，胸中氣若雷。
出邊沙塞靜，入國貫英才。
一片寸心如海大，波清幾見去還來。
orig::  ^793b46

何以故？須菩提！若樂小法者，著我見、人見、
眾生見、壽者見，則於此經不能聽受讀誦、為人解說。
commentary::  ^793c6

王日休曰：樂，去聲，好也。
小法，謂外道法也。
外道之法，正為著於有我人眾生壽者，
故為種種之說，如此則於此經不相合矣。
故不能聽受讀誦，為人解說也。 ^793c10

陳雄曰：小法者，小乘法也。
法華經云：鈍根樂小法。
言其志意下劣，不發大乘心者也。
是人墮於邪見，不知所謂大乘最上乘法，
盡在此經，且不聽誦，況能為人解說乎？
著我人見，墮邪見也。
圓覺經云：求大乘者，不墮邪見是也。 ^793c18

李文會曰：若樂小法者，凡夫愚鈍之量，
不能聽信廣學無上菩提，只脩福慧六道輪迴因果之法，
縱能強學，執著多聞，為人解說，被明眼人覷著，
手忙脚亂，一場敗闕。
保寧永禪師云：顏色規模恰似真，人前拈弄越光新，
及乎入火重烹試，到了終歸是假銀。 ^793c28

黃蘗禪師曰：古人心利，纔聞一言，便乃絕學，所以喚作絕學無為閒道人也。
今時人只欲多知多解，廣求文義，喚作脩行。
不知多知多解，翻成壅塞，皆為毒藥，盡向生滅中取。
真如之中，都無此事。
從前所有一切解處，盡須併却令空，即是空如來藏。
如來藏者，更無纖塵可有，即是破有法王出現世間。
亦云：我於然燈佛所，無有少法可得。
此語只為空你情解知量。
但消融表裏，情盡都無依執，是無事人。
三乘教網，只是應機之藥。
隨宜所說，臨時施設，各各不同。
但能了知，即不被惑。
第一不得於心境上守文作解。
何以如此？實無有定法如來可說。
我此宗門，不論此事，但止息念，亡慮即休，更不用思前慮後。
又云：學般若人，不見有一法可得。
絕意三乘，唯一真實，不可證得。
謂我能證能得者，皆增上慢人。
法華會上，拂衣而去者，皆斯徒也。
是故佛言：我於阿耨多羅三藐三菩提，
實無所得，默契而已。
學者思之，但止依正法脩行，放下我、人、
眾生、壽者四相，即不被一切諸境惑亂。
脩行正法眼藏云：若欲脩行，當依正法。
心體離念，相等虗空。
不落聖凡，身心平等。
如是脩者，名為正法也。 ^793c40

川禪師曰：仁者見之謂之仁，智者見之謂之智。
頌曰：不學英雄不讀書，波波役役走長途。
娘生寶藏無心用，甘作無知餓死夫。
爭怪得別人
orig::  ^794a32

須菩提！在在處處若有此經，一切世間天、
人、阿脩羅所應供養，當知此處即為是塔，
皆應恭敬作禮圍遶，以諸華香而散其處。
commentary::  ^794a38

陳雄曰：在在處處，言所在之處不一也。
若有此真經，譬如摩尼寶珠，瑞光輝煥，
則凡在天道、人道、阿脩羅道者，所應供養，
即此處便是如來真身舍利寶塔，其誰不恭敬供養，
禮拜圍遶，以諸華香而散其處。
諸華香，即法華經所謂須曼那華香、闍提華香、
末利華香、瞻蔔華香、青蓮白蓮華香是也。 ^794a44

顏丙曰：大乘者，乃大根大器之人，一撥便轉，不樂小法。
最上乘者，不居佛位，不重己靈，高超十地，明了大法。
此謂百尺竿頭更進一步底人。
長沙云：百尺竿頭坐底人，雖然得入未為真；
百尺竿頭須進步，十方世界現全身。
僧問：果如百尺竿頭，如何進步。
長沙云。朗州山。澧州水。
僧云。不會。長沙云。
四海五湖皇化裏。
此明眼人，即為負荷自性如來阿耨菩提。
若愛樂小法者，小法即世間有為法，則著四相。
既著四相，宜其不能聽受解說此經。
在在處處，若有悟此經，即如佛塔，天人阿脩羅，
皆恭敬作禮，常持華香，而散持經之處，供養此人。
是謂一人辦心，諸天辦供也。 ^794b8

李文會曰：在在處處若有此經者，一切眾生六根運用種種施為，
常在法性三昧之中，若悟此理，即在在處處有此經也。
一切世間者，謂有為之心也。
天人阿脩羅者，天者逸樂心，人者善惡心，
阿脩羅者瞋恨心，但存此心，不得解脫。
所應供養者，若無天人阿脩羅心，是名供養。
即為是塔者，解脫之性巍巍高顯，故云是塔也。
以諸華香而散其處者，當於解脫性中開敷知見，
薰植萬行，即法界性自然顯現。 ^794b36

傅大士頌曰：所作依他性，脩成功德林。
終無趨寂意，唯有濟羣心。
行悲悲廣大，用智智弘深。
利他兼自利，小聖詎能任。
〔小聖乃小乘人也。〕 ^794c6

川禪師曰：鎮州蘿蔔，雲門糊餅。
頌曰：與君同步又同鄉，起坐相從歲月長。
渴飲飢#CB04432;常對面，不須回首更思量。
other:: 
# 能淨業障分第十六

orig::  ^794c20

○能淨業障分第十六
commentary::  ^794c30

若能常清淨，業障盡氷消。
orig::  ^794c32

復次，須菩提！若善男子、善女人受持讀誦此經，
若為人輕賤，是人先世罪業應墮惡道。
以今世人輕賤故，先世罪業即為消滅，當得阿耨多羅三藐三菩提。
commentary::  ^794c34

僧若訥曰：上明生善，今明滅惡。
造作定業，不可逃避。
行般若故，易重為輕。
大論云：先世重罪，應入地獄。
以行般若故，現世輕受。
譬如重囚應死，有勢力護，則受鞭杖而已。 ^794c42

陳雄曰：持此真經，有彌天功德，為天人所恭敬供養，宜矣。
今且為人所輕賤，何也？
蓋是人前生罪業深重，當墮地獄、餓鬼、
畜生、阿脩羅道，永無出期。
以今生持經之功，止為人輕賤罵辱而已，
則前生罪業為之消除，當來世佛果菩提可得成就矣。
世人喜於為惡，嫉於為善者多矣，一見是人為人輕賤，
便謂讀經為無益，福報為虗語，甚者有雲門之罵，
藥山之戒，使人人起退轉心，所以長善而救失云。 ^795a2

顏丙曰：若人前世曾作罪業，故今世被人輕賤，應墮落惡道。
若能受持讀誦此經，直下見性如大虗空，方知罪性本空。
故云：先世罪業即為消滅，又得無上正等正覺。
昔有二比邱，一犯婬罪，一犯殺罪，中心不安，求波離尊者懺悔。
波離即以小乘法為彼雪懺，二比邱愈生疑懼。
後遇維摩大士，却為解說云：罪性本空，不在中間內外。
二比邱聞之頓悟，直下寂然空闊，無罪可得。
所以永嘉云：維摩大士頓除疑，猶如赫日消霜雪。 ^795a18

李文會曰：此謂若人受持讀誦此經，應合得人恭敬。
今復有疾患貧窮諸苦，反為人所憎惡。
世人不達先業，將謂誦經為善，即無應驗，遂生疑惑。
殊不知若非經力，應墮惡道。
以今世人輕賤，故折三塗之報，速得無上菩提。 ^795a36

傅大士頌曰：先身有報障，今日受持經。
暫被人輕賤，轉重復還輕。
若了依他起，能除遍計情。
常依般若觀，何慮不圓成。 ^795a46

張無盡曰：四序炎涼去復還，聖凡只在剎那間。
前生罪業今生賤，了却前生罪業山。 ^795b4

川禪師云：不因一事，不長一智。
頌曰：讚不及，毀不及。
若了一，萬事畢。無欠無餘若太虗，為君題作波羅蜜。
orig::  ^795b8

須菩提！我念過去無量阿僧祇劫，於然燈佛前，
得值八百四千萬億那由他諸佛，悉皆供養承事，無空過者。
若復有人，於後末世，能受持讀誦此經，
所得功德，於我所供養諸佛功德，百分不及一，
千萬億分，乃至算數譬喻所不能及。
commentary::  ^795b14

疏：鈔云：佛言：我之供佛功德千萬億倍，不及持經功德一分。
故云算數譬喻所不能及。 ^795b24

王日休曰：梵語阿僧祇，此云無央數。
梵語那由他，此云一萬萬。
於無量無央數劫，在然燈佛先，則釋迦佛說此經時，去然燈佛已無量無數矣。
又於其先，遇八百四千萬億那由他諸佛出世，
則其劫數固不勝其多，佛眼皆能見之。
以慧性為無窮，故無始以來，事皆知之，此所以為佛也。
人皆有此慧性，但蔽之耳。
供養如是諸佛，其功德終不可及。
此經功德，以彼則為財施，受財施之報者日漸少，而終至於有盡。
此則為善根，善根則日滋長，而終至於成佛，故無窮也。
以有盡比無窮，所以不可及也。 ^795b28

陳雄曰：阿僧祗那由他，梵語皆無數之謂。
歷無數劫，供無數佛，求福而已。
不若持此真經，見自本性，永離輪迴。
五祖云：終日供養，只求福田，不求出離生死苦海。
自性若迷，福何可救？
是故供佛功德，雖百分、百千萬億分，乃至算數之多，
譬如微塵恒沙，皆不及持經功德之一分也。
末世人徒知事佛，而不知佛究竟處，盡在此經，捨經何從而得？
是以作如是說，而第其優劣。
梁武帝造寺布施，供佛設齋，問達磨祖師：有何功德？
答曰：實無功德。後人不了此意。
韶州韋使君因問六祖，六祖大師開示之曰：
造寺布施，供佛設齋，名為脩福，不可將福以為功德。
功德在法身中，非在脩福。
又曰：功德在自性，不是布施供養之所求。
此所以福不及功德，供佛不及持經也。 ^795b48

李文會曰：阿僧祗劫者，梵語也，唐言無數。
時供養阿僧祗恒河沙佛，施寶滿三千大千世界，
捨身數如微塵，所得功德不如有人於此經典得悟真性，勝前所得功德百千萬億。
達磨對梁武帝云：造寺、寫經、供養、布施，
功德只獲人天小果，實非功德也。
川禪師曰：功不浪施。
頌曰：億千供佛福無邊，爭似常將古教看？
白紙上頭書黑字，請君開眼目前觀。
風寂寂，水漣漣，謝家人秪在漁船。
orig::  ^795c28

須菩提！若善男子、善女人，於後末世，有受持讀誦此經，
所得功德，我若具說者，或有人聞，心即狂亂，狐疑不信。
commentary::  ^795c44

僧若訥曰：狐疑者，狐是獸，一名野犴，其性多疑。
每渡河氷，且聽且渡。
上雖較量彰顯福德之多，猶是略說。
若更具說，聞者狐疑，心必狂亂。 ^796a2

李文會曰：所得功德，我若具說者，謂說悟後淨妙境界也。
前為樂小法者，為說降住小乘之法，欲令悟入，
尚茲不信，若便為說見性大乘之法，解通人曠，
得必無涯，狂亂不信，徒使其狐疑也。
orig::  ^796a8

須菩提！當知是經義不可思議，果報亦不可思議。
commentary::  ^796a16

王日休曰：具，盡也。
我若盡說其功德，人聞之心則狂亂，狐疑不信。
以其極大，人則驚怪。
故甚者心則狂亂，其次則疑惑不信也。
當知是經義不可思議，果報亦不可思議者，
謂此經之義不可以心思，亦不可以言議。
若人依此脩行及得果報，亦豈可以心思言議哉。
佛數數言此經功德，至此又極稱之者，豈虗言哉。
以其悟明真性，脫離輪迴之本，是豈有窮盡耶。 ^796a18

顏丙曰：梵語阿僧祗劫，此云不可數劫。
佛於然燈佛前，得值無數諸佛，一一供養承事，未曾空過。
若後世有人，受持讀誦此經，所得見性功德，
比我前供養功德，百分不及他一分。
見性功德，有百千萬億分，算數譬喻所不能及。
佛言：我若說持經功德，或人聞之，心生狂亂，
疑惑不信，當知此經不可思議，果報亦不可思議。
不信佛言，反生誹謗，惡果既熟，必受惡報。 ^796a34

謝靈運曰：萬行淵深，義且難測，菩提妙果，豈得心思。 ^796b2

川禪師曰：各各眉毛眼上橫。
頌曰：良藥苦口，忠言逆耳。
冷煖自知，如魚飲水。
何須他日待龍華，今朝先授菩提記。
other:: 
# 究竟無我分第十七

orig::  ^796b6

○究竟無我分第十七
commentary::  ^796b12

直下究竟，本無我體。
orig::  ^796b14

爾時須菩提白佛言：世尊！
善男子、善女人發阿耨多羅三藐三菩提心，云何應住？
云何降伏其心？佛告須菩提：善男子、善女人發阿耨多羅三藐三菩提心者，
當生如是心：我應滅度一切眾生。
滅度一切眾生已，而無有一眾生實滅度者。
commentary::  ^796b16

疏：鈔曰：言滅度一切眾生已者，時中妄想、
取捨、人、我、貪、嗔、嫉妬一切不善心，即是一切眾生。
以無我心，將忍辱以降伏，令邪惡不生，即是滅度一切眾生已。
已，即盡也。言而無有一眾生實滅度者，
即煩惱、妄念、取捨、貪、嗔一切不善心，本自不有，
因貪財、色、恩、愛情重，方有此心。
今既知覺，以正智而滅之，亦不可見實有滅者。
本自不生，今亦不滅，故云而無有一眾生實滅度者。 ^796b26

陳雄曰：大涅槃經云：自未得度先度他。
懺法曰：先度眾生，然後作佛。
故度一切眾生者，我佛之所應為也，不然則絕物矣，又何以作佛耶？
佛了真空無相，則能所俱寂，雖眾生已滅度，
且不起能度之一念，亦不見所度之眾生，
故曰：無一眾生實滅度者。 ^796b42

李文會曰：云何應住，云何降伏其心者，
注見善現起請分中，當生如是心者，謂二乘之人，
執著諸相，起諸妄念，如來指示，令其心常空寂，湛然清淨。 ^796c4

黃蘗禪師曰：心淨其心，更無別法，此即真佛。
佛與眾生一心無異，猶如虗空無雜無染。
如大日輪照四天下，日升之時明徧天下，
虗空不曾明；日沒之時暗徧天下，虗空不曾暗。
明暗之境自相凌奪，虗空之性廓然不變。
佛與眾生心亦如是，我應滅度一切眾生者。
佛言：我今欲令一切眾生除滅妄念，令見真性。 ^796c10

圭峰禪師曰：覺諸相空，心自無念。
念起即覺，覺之即無。
脩行妙門，唯在此也。 ^796c24

慈受禪師曰：有利根者，一撥便轉；性頑鈍者，只在夢中。
山僧有箇醒磕睡底道理，不免傾心吐膽而為諸人說破。
良久，云：且勤照管鼻孔。
愚者若見此，一如路逢客；智者見點頭，恰如飢得食。
滅度一切眾生已，而無有一眾生實滅度者，此謂不可見有眾生是自己度者。
若有此念，即著我、人、眾生、壽者四相，即非菩薩清淨心也。 ^796c28

川禪師曰：有時因好月，不覺過滄洲。
頌曰：若問云何住，非中及有無。
頭無纖草蓋，足不履閻浮。
細似鱗虗析，輕如蝶舞初。
眾生滅盡知無滅，此是隨流大丈夫。
orig::  ^796c42

何以故？須菩提！若菩薩有我相、人相、眾生相、
壽者相，即非菩薩。
所以者何？須菩提！
實無有法發阿耨多羅三藐三菩提心者。
commentary::  ^797a2

六祖曰：須菩提問佛：如來滅後，後五百歲，
若有人發阿耨多羅三藐三菩提心者，依何法而住？
如何降伏其心？佛言：當發度脫一切眾生心。
度脫一切眾生盡得成佛已，不得見有一眾生是我滅度者。
何以故？為除能所心也，除有眾生心也，亦除我見心也。 ^797a8

王日休曰：此分大槩如第三分所言。
須菩提於此再問者，豈非為續來聽者問乎？
佛再言之，唯增實無有法發阿耨多羅三藐三菩提心者一句。
且上既言發阿耨多羅三藐三菩提心者，當生如是心。
生如是心，則是法矣。
若無法，烏能得見真性而成佛乎？
然此乃言實無有法發阿耨多羅三藐三菩提心，何也？
蓋上言當生如是心者，是心亦非真性中所有，亦為妄爾。
故此言實無有法，其意乃在於實字。
謂究其實，則真性中無此也。
佛恐弟子誤認所謂當生如是心者為真實，故此又說破以為非實也。
然則非徒本無一切眾生，而發此求真性之心者，亦本無法。
蓋真性中本來蕩然空空，所謂一法不立，一塵不染者是也。 ^797a20

顏丙曰：當生如是心者，當發這箇心。
佛度眾生已盡，性本空故，無一眾生可滅度者。
若生四相望報心，即非菩薩，實無有法發阿耨多羅三藐三菩提心者。
蓋實際不受一塵，何有於法？ ^797a46

傅大士頌曰：空生重請問，無心為自身。
欲發菩提者，當了現前因。
行悲疑似妄，用智最言真。
度生權立我，證理即無人。 ^797b6

川禪師曰：少他一分又爭得？
頌曰：獨坐翛然一室空，更無南北與西東。
雖然不借陽和力，爭奈桃華一樣紅。
orig::  ^797b12

須菩提！於意云何？
如來於然燈佛所，有法得阿耨多羅三藐三菩提不？
commentary::  ^797b18

王日休曰：如來，佛自謂也。
然燈佛，乃釋迦牟尼佛本師也。
佛呼須菩提問云：我始於本師然燈佛處，
有法所得，名之為無上正等正覺之真性否？
orig::  ^797b22

不也，世尊。如我解佛所說義，佛於然燈佛所，無有法得阿耨多羅三藐三菩提。
commentary::  ^797b28

六祖曰：佛告須菩提：我於師處，不除四相，得授記不？
須菩提深解無相之理，故言不也。 ^797b32

李文會曰：佛言如來於然燈佛所，有法得三菩提不者，
須菩提謂若有般若了悟心在，即是有法，
尚有所得之心，故云無有法得三菩提也。
orig::  ^797b36

佛言如是。如是
commentary::  ^797b42

李文會曰。佛言如是如是者，善契如來之法意也。 ^797b44

川禪師曰：若不同床睡，爭知紙被穿？
頌曰：打鼓弄琵琶，相逢兩會家。
君行楊柳岸，我宿渡頭沙。
江上晚來疎雨過，數峰蒼翠接天霞。
orig::  ^797b46

須菩提！實無有法如來得阿耨多羅三藐三菩提。
commentary::  ^797c4

王日休曰：佛深以須菩提之言為當，故再稱如是，
復呼須菩提而隨其言，以為實無有法如來所得名為無上正等正覺之真性者，
深然之之意也。
orig::  ^797c6

須菩提！若有法如來得阿耨多羅三藐三菩提者，
然燈佛即不與我授記：汝於來世當得作佛，號釋迦牟尼。
commentary::  ^797c12

王日休曰：若有法可得，則然燈佛即傳之矣。
何待授記，當來世方得作佛耶？
釋迦之義，此云能仁。
牟尼之義，此云寂默。
能仁者，即心性無邊，含容一切。
寂默者，即心體本寂，動靜不干也。
釋迦於周昭王二十四年，歲在甲寅，四月八日化，從母右脇而生。
自行七步，舉其右手，作師子吼：天上天下，惟我獨尊。
九龍空中，吐清淨水，濯太子身，名悉達多，此言頓吉。
至穆王五十三年，歲次壬申，二月十五日，
於俱尸羅國大城娑羅樹間，示般涅槃。
世尊住世七十九年也。 ^797c18

無名氏曰：萬法本空，若於法有得，是為執相。
一心無礙，若於覺有證，是為有我。
能所未除，佛豈印證哉。
授記者，謂能了悟真性，必得成佛也。 ^797c38

李文會曰：若有一切法，是有一切心，故云即非佛法。
若無一切法，是無一切心，云何不是佛？
故龍牙和尚云：深念門前樹，能令鳥泊棲，
來者無心喚，去者不慕歸。
若人心似樹，與道不相違，與我授記，當得作佛。
號釋迦牟尼者，始因智慧而得見性，若有能所之心，
即是有法可得，性同凡夫，如何得授記耶？
然無記可記，是名授記。
若於心上無纖粟停留，即是無法可得，
自性清淨，故云來世當得作佛。 ^797c44

慈受禪師頌曰：一顆靈丹大似拳，服來平地便升仙。
塵緣若有絲毫在，蹉過蓬萊路八千。 ^798a12

川禪師曰：貧似范丹，氣如項羽。
頌曰：上無片瓦，下無卓錐。
日往月來，不知是誰。
噫！
orig::  ^798a16

以實無有法得阿耨多羅三藐三菩提，
是故然燈佛與我授記，作是言：汝於來世當得作佛，號釋迦牟尼。
何以故？如來者，即諸法如義。
commentary::  ^798a20

王日休曰：且此所謂如來者，本謂真性佛。
蓋如者，謂真性徧虗空世界而常自如，
若欲現而為一切無不可者，故謂之如。
又隨所感而來現，故名如來。
是如來者，真性之名也。
故詳言之則為阿耨多羅三藐三菩提，
略言之則為如來，又略言之則為佛。
然則佛與如來者，有時指色身而言，若如來有肉眼不？
如來以其佛智悉知是人是也。
此則謂真性耳。真性又名真如者，謂外物皆妄，唯性為真。
其言如者，乃上文所謂真性自如而無所不可現之意也。
故以真實之性為真如，而又謂之如來也。 ^798a26

僧若訥曰：如來者，即真如也。
真如不離諸法，故云即諸法如義。 ^798a46

陳雄曰：佛辯論如來膺釋迦尊號者，何故？
蓋以了諸法空，得如如之義也。
如者，真如也。楞伽經云：離不實妄想，是名如如。
住如如者，得無所有境界故。
維摩經云：如者，不二不異，一切法亦如也，
眾聖賢亦如也，至於彌勒亦如也。 ^798b2

李文會曰：一切諸法，本來清淨，蓋由取捨分別諸法，
所以濁亂，不得自如。
心若清淨，則自然如中天杲日，歷歷分明，
於諸法上，都無取捨分別，即是諸法如義。
又云：若不脩因，即無證果，須無因果法之可得，
諸法皆如，如理即佛。 ^798b12

傅大士頌曰：法性非因果，如理不從因。
謂得然燈記，寧知是舊身。 ^798b22

川禪師曰：且住且住，文殊與淨名對談不二。
如何是不二？不得動著，動著則三十棒。
頌曰：上是天兮下是地，男是男兮女是女。
牧童撞著看牛兒，大家齊唱囉囉哩。
是何曲調萬年歡？
orig::  ^798b26

若有人言：如來得阿耨多羅三藐三菩提。
須菩提！實無有法佛得阿耨多羅三藐三菩提。
commentary::  ^798b34

王日休曰：佛謂若有人言：佛得無上正等正覺之真性。
是人則為妄語。何則？
真性者，佛本來自有之，止為除盡外妄，乃見真性耳。
凡言得者，皆自外而得，此真性豈有自外而得哉？
故言得者，則為不實語也。
佛乃呼須菩提而自答云：非有法如來得之，名其法為無上正等正覺之真性也。
蓋性則吾之本有，法則自外而來，惟假法以去，
除外妄而明真性，豈謂於法有所得而名為真性哉？ ^798b38

陳雄曰：如來於菩提無上道得之，心傳於法，實無所得。
不善言如來者，言如來有所得，是不明如來心傳之語。
佛故呼須菩提而告之曰：實無有法可得。
蓋沮人言之謬妄也。
orig::  ^798c6

須菩提！如來所得阿耨多羅三藐三菩提，於是中無實無虗。
commentary::  ^798c14

王日休曰：如來所得正覺之法者，謂佛所得以明真性之法也。
此非真性中所有，故曰非實，謂亦為妄也。
然必賴於此以明真性，故云非虗。 ^798c18

陳雄曰：如來了無所得，而其所得者，菩提無上道耳。
蓋菩提無上道，有真空妙理存乎其間，
實而無實，虗而無虗，與十四分如來所得法同。 ^798c24

僧微師曰：無實者，以菩提無色相故。
無虗者，色相空處即是菩提。
故知如來所證菩提之法不空不有，故曰無實無虗。 ^798c30

李文會曰：於是中者，清淨心也。
無實者，真空無分別故。
境界經云：諸欲不染故，敬禮無所觀。
無虗者，妙用也，具河沙德用也。 ^798c36

川禪師曰：富嫌千口少，貧恨一身多。
頌曰：生涯如夢若浮雲，活計都無絕六親。
留得一雙青白眼，笑看無限往來人。
orig::  ^798c42

是故如來說一切法皆是佛法。
commentary::  ^798c48

王日休曰：因是之故，佛說諸法，皆是用之以脩行而成佛之法也。
然則法又豈可以無哉？
今禪家絕不用法，大背經意矣。
佛所以隨說而又掃去者，蓋謂不可泥於法月，豈可絕無法哉？
傅大士之頌曰：渡河須用筏，到岸不須船。
今禪家不用法，乃未到岸而不須船者，
豈不自溺於苦海，且誤人於苦海哉？ ^799a2

陳雄曰：佛即心也，心即法也，有是佛心，則必有佛法。
如來說一切法，無一切外道邪說廁於其間，
故斷之曰：皆是佛法。 ^799a16

馬祖曰：一切眾生從無量劫來不出法性三昧，
長在法性中著衣喫飯，言談秪對，六根運用，
一切施為，盡是法性，不解返源，所以隨名逐相，
迷情妄起，造種種業。
若能一念迴光返照，全體聖心，何處不是佛法？ ^799a22

川禪師曰：明明百草頭，明明祖師意。
頌曰：會造逡巡酒，能開頃刻華。
琴彈碧玉調，爐煉白丹砂。
幾般伎倆從何得，須信風流出當家。
orig::  ^799a32

須菩提！所言一切法者，即非一切法，是故名一切法。
commentary::  ^799a38

王日休曰：脩又恐人泥於法，故又呼須菩提而言。
所言一切法者，即非真實一切法，但假此以脩行耳。
非真性中所有，故虗名為一切法而已。 ^799a40

顏丙曰：如來者，即諸法如義，乃如如不動之意。
於是中無實無虗，無實者向甚處摸索？
無虗者何處不分明？
虗實乃斷見常見。
大士云：斷常俱不染，所以道即非一切法。 ^799a46

川禪師曰：上大人邱乙己頌曰：是法非法不是法，死水藏龍活潑潑。
是心非心不是心，逼塞虗空古到今。
秪者是，絕追尋，無限野雲風捲盡，一輪孤月照天心。
orig::  ^799b6

須菩提！譬如人身長大。
須菩提言：世尊！如來說人身長大，即為非大身，是名大身。
commentary::  ^799b14

王日休曰：須菩提以嘗門佛說此語，故曉此理，
乃呼世尊而答云：如來說人身長大，則非真實大身，是虗名為大身而已。
第十分所言是也。 ^799b18

李文會曰：色身有相，為非大身。
法身無相，廣大無邊，是名大身。
黃蘗有云：虗空即法身，法身即虗空，是名大身也。 ^799b24

川禪師曰：喚作一物即不中。
頌曰：天產英靈六尺軀，能文能武善經書。
一朝識破娘生面，方信閒名滿五湖。
orig::  ^799b30

須菩提！菩薩亦如是，若作是言：我當滅度無量眾生。
即不名菩薩。
commentary::  ^799b38

王日休曰：梵語菩薩，此云覺眾生。
佛又呼須菩提，而言菩薩亦如是者，此如是乃指上文。
蓋謂覺眾生者，亦非為真實，亦如大身之不為真實，徒虗名而已。
何則？真性中豈有覺眾生哉？
唯有佛謂之覺，覺即真性也。
若作是言者，此是言乃指下文。
謂我當滅度無量眾生，即不名菩薩者，
謂以眾生為有，而我乃化之成佛而得滅度。
如此見識，則不可名之為覺眾生。
以一切眾生於真性中本無，惟從業緣中現，故不可以為有也。 ^799b42

李文會曰：即不名菩薩者，二乘之人，若有煩惱妄想，
不能除滅，即同凡夫滅色取空，不了色性，即非菩薩。
淨名經云：色性自空，非色滅空，如病眼人見空中華，無有是處。
orig::  ^799c12

何以故？須菩提！實無有法名為菩薩。
commentary::  ^799c20

王日休曰：佛又自問：何故上文之意，謂一切眾生為有者，不名為覺眾生乎？
乃呼須菩提而自答云：實無有法名為覺眾生者，謂真性中實無法以名為覺眾生也。
且脩行而至於菩薩者，誠賴佛所說之法，故知脩行之理。
而此言實無有法者，特謂真性中無此法耳。 ^799c22

李文會曰：實無有法名為菩薩者，一切空寂，
本來不生，不見有生死，不見有涅槃，不見有善惡，
不見有凡聖，不見一切法，是名見法。
正見之時，了無可見，即是菩薩。
故云：實無有法名為菩薩。
orig::  ^799c34

是故佛說：一切法無我、無人、無眾生、無壽者。
commentary::  ^799c42

王日休曰：是故者，謂上文所言之故也。
乃謂實無有法，名為覺眾生之說也。
佛說一切法無我、無人、無眾生、無壽者，
謂佛說諸法，皆謂我、人、眾生、壽者本無有也。
此四者統而言之，皆謂之眾生。
此眾生既本無有，烏得有覺眾生乎？ ^799c44

陳雄曰：上文言實無有法，尚何有法可說耶？
然佛本無言說，其所說者，不過真空無相。
維摩經云：法無眾生，離眾生垢故；法無有我，
離我垢故；法無壽命，離生死故；法無有人，前後際斷故。
此真空無相法也。
佛說一切法者此耳，外此則我佛無所說。 ^800a6

顏丙曰：色身長大，爭奈有生滅，有限量，即非大身。
若造作此言，我當滅度無量眾生，即不名菩薩。
迷則佛眾生，悟則眾生佛，實無有法名為菩薩，是故佛說一切法無四相可得。 ^800a16

川禪師曰：喚牛即牛，呼馬即馬。
頌曰：借婆衫子拜婆門，禮數周旋已十分。
竹影掃堦塵不動，月輪穿海水無痕。
orig::  ^800a24

須菩提！若菩薩作是言：我當莊嚴佛土。
是不名菩薩。
commentary::  ^800a30

疏：鈔云：言佛土者，心土也。
佛土無相，云何莊嚴？
若有莊嚴，法即是增。 ^800a32

陳雄曰：以定慧之寶，莊嚴心佛土者，菩薩也。
不言其功，而人莫見其迹。
以金珠之寶，莊嚴世間佛土者，凡夫也。
自言其功，而常急於人知。
文殊般若經云：為一切眾生發大莊嚴，而心不見莊嚴之相。
菩薩如是，豈肯自言其功哉？
若作是言，是四種相未除，即凡夫之見，其誰名為菩薩耶？ ^800a36

李文會曰：我當莊嚴佛土。
是不名菩薩者，妙定經云：若人造作白銀精舍，
滿三千大千世界，雖有無量布施福德，
謂心有能所即非菩薩，不如一念無能所心，所得功德勝前功德百千萬倍。
orig::  ^800a48

何以故？如來說莊嚴佛土者，即非莊嚴，是名莊嚴。
commentary::  ^800b8

肇法師曰：此明不達法空，取莊嚴淨土，故非菩薩。
復明離相無為，莊嚴佛土也。 ^800b10

王日休曰：此與第十分之意同。
於此再言者，為續來聽者說，故兼說下文也。 ^800b14

陳雄曰：如來所說者，莊嚴心佛土也。
心佛土本來清淨無相，何假莊飾？
故云即非莊嚴。常人以莊嚴為莊嚴，而如來則以非莊嚴為莊嚴，
有妙莊嚴存焉，是則所以名其為莊嚴。
故淨土論云：備諸珍寶性，具足妙莊嚴，
世人著世間，佛土而不知。
反佛前言，而此復言救弊云爾。 ^800b18

顏丙曰：心常清淨不染世緣，是為莊嚴佛土也。
雖曰莊嚴，不可作莊嚴相，故曰即非莊嚴，但強名而已。 ^800b30

李文會曰：即非莊嚴，是名莊嚴者，實無有法可得阿耨多羅三藐三菩提，
實無有法名為菩薩，豈復取莊嚴相？
如是即逍遙自在，無纖毫罣礙，云何是莊嚴？
云何不是莊嚴？故云即非莊嚴，是名莊嚴也。
orig::  ^800b36

須菩提！若菩薩通達無我法者，如來說名真是菩薩。
commentary::  ^800b44

王日休曰：據楞伽經說二無我，謂人無我與法無我也。
人無我者，謂人無本體，因業而生。
法無我者，謂法無本體，因事而立。
若作富貴之業，則生於富貴中。
作貧賤之業，則生於貧賤中。
是人無本體也。若因欲渡水，則為舟楫之法。
因欲行陸，則為車輿之法。
是法無本體也。一切法皆因事而立，即是假合。
假合即為虗妄。若信此理而悟解之，是真菩薩之見識。
故云：如來說名真是菩薩。 ^800b46

顏丙曰：通達無我法者，直下大悟，如漆桶底脫，
四通八達，廓然無我。
我身既無，何更有法？
人法雙忘，只這真是菩薩，更莫別求。 ^800c14

李文會曰：通達無我法者，於諸法相無所滯礙，是名通達。
若作有所能解，是名我相。
若作無所能解，湛然清淨，是名無我。
故云：真是菩薩。僧問馬祖：作何見解，即得達道？
答云：自性本來具足，但於善惡事上不滯，方喚作修道人。
取善捨惡，觀空入定，皆屬造作。
更若向外馳求，轉疎轉遠，一念妄想，便是三界生死根本。
但無一念是除生死根本，即得法王無上珍寶。 ^800c20

傅大士曰：人與法相待，二相本來如。
法空人是妄，人空法亦袪。
人法兩俱實，授記可非虗。
一切皆如幻，誰言得有無。 ^800c36

川禪師曰：寒即普天寒，熱即普天熱。
頌曰：有我元無我，寒時燒軟火。
無心似有心，半夜拾金針。
無心無我分明道，不知道者是何人。
呵呵！
other:: 
# 一體同觀分第十八

orig::  ^800c42

○一體同觀分第十八
commentary::  ^800c48

萬法歸一，更無異觀。
orig::  ^801a2

須菩提！於意云何？
如來有肉眼不？如是，世尊！
如來有肉眼。須菩提！
於意云何？如來有天眼不？
如是，世尊！如來有天眼。
須菩提！於意云何？
如來有慧眼不？如是，世尊！
如來有慧眼。須菩提！
於意云何？如來有法眼不？
如是，世尊！如來有法眼。
須菩提！於意云何？
如來有佛眼不？如是，世尊！
如來有佛眼。
commentary::  ^801a4

日月殊光如來。解曰：言肉眼者，照見胎卵溼化，色身起滅因緣也。
言天眼者，照見諸天宮殿，雲雨明暗，五星二曜旋伏因緣也。
言慧眼者，照見眾生慧性深淺，上品下生，輪迴託陰因緣也。
言法眼者，照見法身遍充三界，無形無相，盡虗空遍法界因緣也。
言佛眼者，照見佛身世界無比，放光普照，
破諸黑暗，無障無礙，圓滿十方，尋光見體，知有涅槃國土也。
此五眼如來，其中若有上根上智之人，
能識此五種因緣，即名為大乘菩薩也。 ^801a16

陳雄曰：華嚴經云：肉眼見一切色故，天眼見一切眾生心故，
慧眼見一切眾生諸根境界故，法眼見一切法如實相故，佛眼見如來十力故。
大般若經所謂清淨五眼是也。
世尊設五眼之問，須菩提皆答以有如是之理，可謂善問答矣。 ^801a34

顏丙曰化身。觀見為肉眼，普照大千為天眼，
智燭常明為慧眼，了諸法空為法眼，自性常覺為佛眼。
有僧問尊宿云：觀音菩薩用許多手眼作麼？
尊宿云：通身是手眼。
若人於這裏薦得，一眼也無，豈更落三落四？
然雖如是，須是箇漢始得。
能具足此五眼者，唯自性如來也。
五眼度世品經云：佛言：隨世開化，入於五道而淨五眼。
一肉眼，處於世間現四大身，因此開化度脫眾生。
二天眼，諸天在上及在世間未識至道，示以三乘。
三慧眼，其不能解智度無極，皆開化之並入大慧。
四法眼，其在褊局不能恢泰，悉開化之，解法身一無去來令平等三世。
五佛眼，其迷惑者不識正真，陰蓋所覆
〔蓋者遮也〕，譬如睡眠，示以四等四恩之行，
布施、持戒、忍辱、精進、一心、智慧，善權方便進退隨宜，不失一切令發真正道意。 ^801a48

李文會曰：一切凡夫，皆具五眼，而被迷心蓋覆，不能自見。
若無迷心，妄念如得，翳障退滅，五眼開明，見一切色也。
內外空寂，名為肉眼。
見自真性，是法平等，名為天眼。
見自性中，般若之智，名為慧眼。
見諸色相，心不動搖，見一切法，無一切法，
見一切相，無一切相，是名法眼。
見前際無煩惱可斷，中際無自性可守，
後際無佛可求，三際清淨，是名佛眼。
又云：若以無相為法身者，名為慧眼，而見如來。
指空論有，假立名相，名為法眼，而見如來。
若了有無，即非有無，二邊寂滅，全體法身，
周徧法界者，具足佛眼，而見如來。 ^801b30

傅大士頌曰：天眼通非閡，肉眼閡非通。
法眼唯觀俗，慧眼直緣空。
佛眼如千日，照異體還同。
圓明法界內，無處不含容。 ^801c4

川禪師曰：盡在眉毛下。
頌曰：如來有五眼，張三秪一雙。
一般分皂白，的的別青黃。
其間些子爻訛處，六月炎天下雪霜。
orig::  ^801c10

須菩提！於意云何？
如恒河中所有沙，佛說是沙不？
如是，世尊！如來說是沙。
須菩提！於意云何？
如一恒河中所有沙，有如是沙等恒河，
是諸恒河所有沙數佛世界，如是寧為多不？
甚多，世尊！
commentary::  ^801c16

六祖曰：恒河者，西國祇洹精舍側近之河。
如來說法，常指此河為喻。
佛說此河中沙，一沙況一佛世界，以為多不？
須菩提言：甚多，世尊！ ^801c24

王日休曰：恒河中所有沙，有如是沙等。
恒河者，謂一粒沙為一恒河也。
是諸恒河所有沙數，佛世界如是者，是諸恒河，謂一粒沙為一恒河。
如此恒河中所有之沙，則不勝其多矣。
佛世界如是者，謂世界如是之多也。
此其為多，不在所言矣。
然而佛又以問須菩提者，何也？
亦以廣坐說法，欲人先明了於心，故不厭其詳，複而將為下文之說也。
佛世界者，謂凡一大世界，必有一佛設化，
故凡大世界，皆謂之佛世界。 ^801c30

李文會曰：恒河沙數者，欲明眾生有種種妄念，故舉無窮之沙以為喻耳。
orig::  ^801c48

佛告須菩提：爾所國土中所有眾生若干種心，如來悉知。
commentary::  ^802a4

王日休曰：所有眾生，謂彼世界中凡有之眾生，乃一切眾生也。
其眾生之心，如來所以悉知者，以此心為妄想，乃自真性中現。
既生此妄想心，自佛觀之，則有形相矣。
有形相故，可得而知也。
若寂然如虗空，則無得而知矣。
且所謂他心通者，謂彼既起心念，則此可得而知也。
聞有人把棊子於手中，令他心通者觀之，
則知其為棊子，以己知為棊子故也。
然己則不知其數之多寡，使彼言之，則亦不知其數，以己不知其數故也。
由是言之，若一起心念，則如有形相，故可得而知。
如佛者，豈止他心通而已哉？
故無量眾生，一起心念，皆悉知見，無足疑也。 ^802a8

顏丙曰：若干乃幾多之意，若幾多心，如來悉知，
心鏡一明，無不遍知。 ^802a34

僧若訥曰：若干者，若，如也；干，數也。
顏師古云：設數之辭也。
若干有二種：一、世間凡夫心；二、出世間聖人心。
如來盡能知之，故名正遍知也。 ^802a38

李文會曰：若干種心，如來悉知者，眼、耳、
鼻、舌、身、意，若起心動念處，皆是國土。
於國土中，所有眾生，若干種種差別之心，
心數雖多，總名妄心。
既覺是妄，故云悉知。 ^802a44

川禪師曰：曾為浪子偏憐客，慣弄壺觴識醉人。
頌曰：眼觀東南，意在西北。
府謂猴白，更有猴黑。
一切眾生一切心，盡逐無穿聲與色。
喝！
orig::  ^802b4

何以故？如來說諸心皆為非心，是名為心〔為音韋〕。
commentary::  ^802b10

六祖曰：爾所國土中所有眾生，一一眾生皆有若干差別，
心數雖多，總名妄心。
識得妄心非心，是名為心。 ^802b12

顏丙曰：如來說諸心，實無心可得，故曰非心，但強名曰心。 ^802b18

李文會曰：覺妄之心，即是非心。
本無妄念，不起妄心，即是自性本心。
故云：是名為心，即是菩薩心，亦名涅槃心，
亦名大道心，亦名佛心。
故臨濟禪師云：若一念心能解縛，此是觀音三昧法。 ^802b22

川禪師曰：病多諳藥性。
頌曰：一波纔動萬波流，似蟻循環豈了期？
咄！今日為君都割斷，出身方號丈夫兒。
orig::  ^802b30

所以者何？須菩提，過去心不可得，現在心不可得，未來心不可得。
commentary::  ^802b36

肇法師曰：聞說諸心，謂有實心，故須破遣，明三世皆空。
故論云：過去已滅，未來未起，現在虗妄，
三世推求，了不可得。 ^802b40

疏：鈔云：未覺不知，隨時流轉，故有三世。
若悟真一之心，即無過去、現在、未來。
若有過去心可滅，即是自滅；若有未來心可生，即是自生。
即有生滅，即非常住真心，即為依他心、虗妄心。
若一念有生滅心，即成六十二種邪見、九百種煩惱。 ^802b46

王日休曰：常住真心，即真性也。
是以自無量無數劫來，常一定而不變動，
豈有過去、未來、現在哉？
若有過去、未來、現在，則為妄想，此三心是也。
且若飽而未欲食，則欲食之心為未來；
飢而正欲食，則欲食之心為現在；食畢而放匕箸，則欲食之心為過去。
是此心因事而起，事過而滅，故為妄想也。
不可得者，謂無也。
言此三心本來無有，乃因事而有耳。
圓覺經所以言六塵緣影為自心相者，謂眾生以六種塵緣之影為自己之心相也。 ^802c8

僧若訥曰：本生心地觀經云：如佛所說，唯將心法為三界主。
心法本源，不染塵穢。
云何心法染貪瞋癡？
於三世法，誰說為心？
過去心已滅，未來心未至，現在心不住。
諸法之內性不可得，諸法之外相不可得，諸法中間都不可得。
心法本來無有形相，心法本來無有住處。
一切如來尚不可見心，何況餘人得見心法？ ^802c26

顏丙曰：謂思念前事者為過去心，思念今事者為現在心，思念後事者為未來心。
三念總放下著，謂之不可得。
經云：前念後念及今念，念念不被邪見染。
此為三心不可得。
古云：一念不生全體現。
亦謂三際俱斷，三念俱妄，了不可得。 ^802c40

傅大士頌曰：依他一念起俱為妄所行便分大十二九百亂縱橫。
過去滅無滅當來生不生常能作此觀真妄坦然平。 ^803a2

未曾有經云：妙吉祥菩薩因見一人言：
我造殺業，決墮地獄，如何救度？
菩薩即化一人亦曰：我造殺業，決墮地獄。
前人聞已，言：我亦然。
化人告之：唯佛能救。
相隨共詣。化人白佛：我造殺業，怖墮地獄，願佛救度。
佛即告言：如汝所說，造殺業者，汝從何心而起業相？
為過去耶？未來耶？
見在耶？若起過去心者，過去已滅，心不可得；
若起未來心者，未來未至，心不可得；若起見在心者，
見在不住，心不可得。
三世俱不可得故，即無起作。
無起作故，於其罪相何所見耶？
善男子！心無所住，不在內、外、中間；心無色相，
非青、黃、赤、白；心無造作，無作者故；心非幻化，
本真實故；心無邊際，非限量故；心無取捨，
非善惡故；心無轉動，非生滅故；心等虗空，
無障礙故；心非染淨，離一切數故。
善男子！作是觀者，即於一切法中求心不可得。
何以故？心之自性即諸法性，諸法性空即真實性。
由是義故，汝今不應妄生怖畏。
是時化人聞佛說法，即白佛言：我今得悟罪業性空，不生怖畏。
爾時實造業者亦白佛言：我今得悟罪業性空，而不復生怖畏之想。 ^803a16

李文會曰：謂三世心無性可得，故可從緣而生。
肇法師云：聞說諸心，謂有實心，故須破遣，明三世皆空。
故云：過去已滅，未來未起，見在虗妄，三世推求，了不可得。
故云：若悟無法、無相、無事平常真心，即法體空寂，
不生不滅，湛然清淨，豈有前念、後念、今念可得也？ ^803b6

馬祖曰：道不用脩，但莫洿染。
何謂洿染？但有生死，造作趣向，皆是洿染。
若欲直會其道，平常心即是道。
何謂平常心？無造作，無是非，無取捨，無憎愛，無凡聖。
是故經云：非凡夫行，非聖賢行，是菩薩行。 ^803b18

趙州問南泉云：如何是道？
泉云：平常心是道。 ^803b26

圜悟禪師頌曰：欲識平常道，天真任自然。
行船宜舉掉，走馬即加鞭。
若遇飢來飯，還應困即眠。
盡從緣所得，所得亦非緣。 ^803b28

川禪師曰：低聲低聲，直得鼻孔裏出氣。
頌曰：三際求心心不見，兩眼依然對兩眼。
不須遺劒刻舟尋，雪月風華常見面。
金剛經註解卷之三
 ^803b34
