玅法蓮華經文句纂要卷第五
other:: 隋章安尊者　灌頂　結集
other:: 陳隋天台　智者大師　說
other:: 唐荊溪尊者　湛然　述記
author:: 閩鼓山私淑比丘道霈纂要
other:: 
# 化城喻品第七

commentary:: 
△先申品目。次釋經文。
今初。
orig::  ^714b12

玅法蓮華經化城喻品第七
commentary::  ^714b14

釋化城喻品。化者，神力所為也。
以神力故，無而欻有，名之為化。
防非禦敵，稱之為城。
內合二乘涅槃，乃權智所為也。
以權智力，無而說有，用教為化。
防思禦見，名為涅槃。
暫以蘇息，引入寶所，未究竟而言滅度。
權假施設，故言化城。
喻如前說。此因緣釋也。
約教者，若三藏義者，於涅槃生安隱想，生滅度想。
若通教，二乘與三藏同，菩薩不爾。
釋論云：菩薩過險，一脚入城，一脚門外，
憶眾生故，從城入險，誓願扶餘習入生死，而不以空為證也。
別教不道城，如化用城防險，從城門經過，
將城作方便，斷見思惑，不道此為極也。
圓教知無賊病，亦不須城。
今是圓教意，故題為化城，即寶所也。 ^714b16

此品說因緣事，下根得悟，應名宿世品？
答：品初廣說因緣，末則結譬化城。
若從前應稱宿世，經從末故言化城。
又上根疑薄，但取道樹三七思惟以明機緣；
中根疑濃，探取二萬億佛所教無上道以為機緣；
下根疑復厚，則明宿世久達機緣。
若從宿世之始明久遠因緣，語其中間言其化城，
明其究竟言其寶所，經家處中標品收得初後，從此義便故言化城品。 ^714b38

問：化城是權，寶所是實，何意棄實從權？
答：由知城是化，則知寶所是實，故標化不失實也。 ^714c6

△次、釋經文。此品正說因緣，後兩品授記。
初又二：一、明知見久遠，二、明宿世結緣。
此二各有長行、偈頌。
初長行有三：一、出所見事；
orig::  ^714c8

佛告諸比丘〔至〕彼佛滅度已來甚大久遠。
commentary::  ^714c16

△二、舉譬明久遠。
orig::  ^714c18

譬如三千大千世界〔至〕百千萬億阿僧祇劫。
commentary::  ^714c20

△三、結見昔如今。
orig::  ^714c22

我以如來知見力故，觀彼久遠猶若今日。
commentary::  ^714c24

〔如來三達明遠，如見今日所引往事，決定不虗。〕
△二、偈頌有七行，頌前三義：初一行頌所見事。
orig::  ^714c26

爾時，世尊欲重宣此義，而說偈言： ^714c30

我念過去世，無量無邊劫，有佛兩足尊，名大通智勝。
commentary::  ^714c32

△二、四行頌譬久遠。
orig::  ^714c34

如人以力磨〔至〕如是無量劫。
commentary::  ^714c36

△三、二行頌結今昔。
orig::  ^714c38

如來無礙智〔至〕通達無量劫。
commentary::  ^714c40

〔一明知見久遠竟〕。
△第二、正明結緣，為二：初、結緣由，二、正結緣。
由中又二：遠由、近由。
遠由又二：一、大通佛成道，二、十方梵王請法。
今初五：一、佛壽長遠。
orig::  ^714c42

佛告諸比丘〔至〕壽五百四十萬億那由他劫。
commentary::  ^715a2

△二、成道前事有二：一、佛坐道場。
orig::  ^715a4

其佛本坐道場破魔軍已〔至〕猶不在前。
commentary::  ^715a6

諸佛道同，為緣事異。
釋迦苦行六年，草生攢#CB00170;至肘，
不覺諸天哭喚，動地不聞，移坐得道。
彌勒即出家日得道，彼佛十劫猶不現前。
非根有利鈍，道有難易，緣宜賒促，應示長短耳。 ^715a8

△二、諸天供養。
orig::  ^715a14

爾時忉利諸天〔至〕至於滅度亦復如是。
commentary::  ^715a16

 ^715a18

〔二、成道前事竟〕。 ^715a20

△三、明正成道
orig::  ^715a22

諸比丘〔至〕成阿耨多羅三藐三菩提。
commentary::  ^715a24

 ^715a26

△四、明成道後眷屬供養。
orig::  ^715a34

其佛未出家時〔至〕以偈頌曰。 ^715a36

大威德世尊〔至〕歸命無上尊。
commentary::  ^715a38

△五、明請轉法輪。
orig::  ^715a40

爾時十六王子〔至〕重說偈言。 ^715a42

世雄無等倫〔至〕當轉無上輪。
commentary::  ^715a44

〔一大通佛成道竟〕。
△第二、諸梵天請文二。
一、威光照動。
orig::  ^715a46

佛告諸比丘〔至〕勝諸天光。
commentary::  ^715b2

初威光者，過去因果經云：薩婆悉達處胎時，
三千國土朗然大光，日月所不照處大明，其中眾生各得相見。
初成道時亦如是，朝為色天，中為欲天，
晡為鬼神說法，夜亦如是觀解。
忽生眾生者，心性本淨，陰入界覆之則暗。
若修觀慧，本性理顯。
又兩山〔二鐵圍山〕是二諦，其國中間是中道，
日月光是二智，佛光是中道。
無分別智光照，本有三諦洞然明現。 ^715b4

△二、十方梵請。文為二：先九方，後上方。
九方為四：一、東，二、東南，三、南，四、總明六方。
前三方梵文各有七：一、覩瑞，二、驚駭，三、
相問決，四、尋光見佛，五、三業供養，六、請法，
七、默許。皆如文。上方梵止有六，世尊即說，故無默許。 ^715b16

今初。東方
orig::  ^715b26

爾時東方五百萬億諸國土中〔至〕而說偈言。 ^715b28

我等諸宮殿〔至〕徧照於十方。 ^715b30

爾時五百萬億國土諸梵天王〔至〕以偈頌曰。 ^715b32

世尊甚希有〔至〕惟願哀納受。 ^715b34

爾時諸梵天王〔至〕而說偈言。 ^715b36

世雄兩足尊，惟願演說法，以大慈悲力，度苦惱眾生。 ^715b38

爾時，大通智勝如來默然許之。
commentary::  ^715b40

△二東南方。
orig::  ^715b42

又，諸比丘！東南方五百萬億國土〔至〕而說偈言。 ^715b44

是事何因緣〔至〕度脫苦眾生。 ^715b46

爾時五百萬億諸梵天王〔至〕以偈頌曰。 ^715b48

聖主天中王〔至〕今得值世尊。 ^715c2

爾時諸梵天王〔至〕而說偈言。 ^715c4

大聖轉法輪〔至〕忍善者增益。 ^715c6

爾時，大通智勝如來默然許之。
commentary::  ^715c8

△三南方
orig::  ^715c10

又，諸比丘！南方五百萬億國土〔至〕而說偈言。 ^715c12

我等諸宮殿〔至〕為佛出世間。 ^715c14

爾時五百萬億諸梵天王〔至〕以偈頌曰。 ^715c16

世尊甚難見〔至〕惟願垂納受。 ^715c18

爾時諸梵天王〔至〕以偈頌曰。 ^715c20

惟願天人尊〔至〕當演深遠音。 ^715c22

爾時，大通智勝如來默然許之。
commentary::  ^715c24

△四、總明六方
orig::  ^715c26

西南方乃至下方，亦復如是。
commentary::  ^715c30

〔先九方竟〕。
△後明上方
orig::  ^715c32

爾時上方五百萬億國土〔至〕而說偈言。 ^715c34

今以何因緣〔至〕為佛出世間。 ^715c36

爾時五百萬億諸梵天王〔至〕以偈頌曰。 ^715c38

善哉見諸佛〔至〕皆共成佛道。 ^715c40

爾時五百萬億諸梵天王〔至〕而說偈言。 ^715c42

世尊轉法輪〔至〕無量劫習法。
commentary::  ^715c44

舊云：東東南請小，七方請大，上方請小大。
若釋論明梵本請大，佛雖說小，未遂所請。
若依方便品文，梵王請大。
然佛佛道同，不應偏請。
又如今佛自始至終，具轉五味法輪，一一皆酬梵請。
彼亦應然。初十六子請轉滿教，如今佛說華嚴。
東東南二方請轉半教，如今佛說三藏。
後七方請轉對半明滿，如今佛說方等。
上方梵請帶半明滿，如今佛說般若。
後十六子請廢半明滿，如今佛說法華醍醐教也。
今古節目，文義相應。
〔一、結緣遠由竟。〕 ^715c46

○第二、結緣近由。
由佛受請說法，故後得覆講，正作結緣。
文為二：一、先轉半字法輪，二、諸王子請轉廢半明滿字法輪。
初為二：一、受請說法，二、聞法得道。 ^716a14

今初。
orig::  ^716a20

爾時大通智勝如來〔至〕生滅則老死憂悲苦惱滅。
commentary::  ^716a22

此中應說三乘，如序品文。
而今不說者，正為下根論昔結緣、今日開顯，略不言六度耳。
三轉者，謂示、勸、證。
亦將三轉對示、教、利、喜。
示即示轉，教即勸轉，利喜即證轉也。
亦對見、諦、思惟、無學也。
為聲聞三轉？為緣覺再轉？
為菩薩一轉？何故爾？
由根利鈍，此一往說耳。 ^716a24

通，則例皆三轉。何故三轉？
諸佛語法，法至於三，為眾生有三根故。
大論及婆沙悉作此說。
問：初為五人作下根說，今云何作三根耶？
答：當時有八萬諸天密證無生，何云無三根？
為生三慧三道故〔聲聞、緣覺、菩薩〕。
十二行法輪者，有二：一、教，二、行。
教十二者，即示、勸、證是也。
行十二者，三轉皆生眼、智、明、覺。
又教十二為能轉，行十二為所轉，十二行是輪，十二教非輪。
若作二輪義眼、智、明、覺者，約四十八法，
於上下四諦開此四心〔即眼、智、明、覺〕，成十六心，
謂苦法忍為眼，苦法智為智，苦類忍為明，
類智為覺，忍因智果也。
餘三諦亦爾，故成十六心。
三根人各得十六心，故成四十八行也。
十二諦〔約三轉各四諦〕是教法輪，十二行是行法輪。
教輪則能轉，唯是一權智，所轉則有十二教也。
若行法輪，能轉之教有十二，所轉之行亦十二，
或通三人，或約一人。
今就見道三人利根，聞示轉即生眼智明覺，
三人合舉，故言十二行也。
沙門等所不能轉者，沙門不聞尚不能知，何況能轉？
婆羅門雖聞其名，不解其理。
魔梵亦爾。夫轉者，轉此法度入他心，令彼得悟，
破六十二見，乃名轉法輪。
為無此義，魔梵等所不能轉。
小乘四諦以生滅為體，大乘以無生為體。
十二因緣者，還是別相，細觀四諦耳。
約苦集即有無明老死，約道滅即有無明滅乃至老死滅也。
涅槃經云：十二因緣，下智觀者得聲聞菩提，
中智觀者得緣覺菩提，上智觀者得菩薩菩提，上上智觀者得佛菩提。 ^716a34

△二、聞法得道。
orig::  ^716b36

佛於天人大眾之中說是法時〔初會說諦緣時〕，
六百萬億那由他人以不受一切法故，
而於諸漏心得解脫，皆得深玅禪定、三明、
六通，具八解脫。第二〔即方等大乘〕、第三
〔般若〕、第四〔即後說法華〕說法時，千萬億恒河沙那由他等眾生亦以不受一切法故，
而於諸漏心得解脫。
從是已後，諸聲聞眾無量無邊不可稱數。
commentary::  ^716b40

。 ^716c4

△第二、王子重請轉滿字法輪二：初、出家等七段，
二、正結緣。初七段中，一、出家，二、請法，三、
所將亦出家，四、佛受請，五、時眾有解不解，
六、說法，七、說已入定。 ^716c16

今初。
orig::  ^716c22

爾時十六王子〔至〕求阿耨多羅三藐三菩提。
commentary::  ^716c24

諸根者，六根也。六根清淨，故言通利。
又六根互用，故言通。
入佛境界，故言利。
智慧明了者，開示悟入佛知見也。 ^716c26

△二請法。
orig::  ^716c30

俱白佛言〔至〕深心所念佛自證知。
commentary::  ^716c32

彼佛初說圓頓諸子大乘功德悉皆具足，
愍諸方便，重請佛開權顯實也。
聲聞皆已成就者，明其障除機動，是故為請。
我等志願如來知見者，此法華經但明佛之知見，
唯志於此，即正請滿字廢半之文，明顯若此也。 ^716c34

△三所將亦出家。
orig::  ^716c42

爾時轉輪聖王〔至〕王即聽許。
commentary::  ^716c44

△四、佛受請。
orig::  ^716c46

爾時彼佛受沙彌請〔至〕皆共受持諷誦通利。
commentary::  ^716c48

過二萬劫者，上施三既久，不容中間無事。
望下文意，二萬劫中必說方等般若。
文云：說六波羅蜜及諸神通事。
般若是行，神通是事，諸方等經多明不可思議事行也。
頌中又云：分別真實法。
即是大品明實相般若意也。 ^717a2

△五、時眾有解不解。
orig::  ^717a10

說是經時〔至〕千萬億種皆生疑惑。
commentary::  ^717a12

十六沙彌信受，及二乘即信得解者，其餘千萬皆生疑惑，是不解眾。
此不解眾，即與十六子結法華之緣者也。 ^717a14

△六、八千劫說法。
orig::  ^717a18

佛說是經，於八千劫未曾休廢。
commentary::  ^717a20

△七、說已入定。
orig::  ^717a22

說此經已，即入靜室，住於禪定八萬四千劫。
commentary::  ^717a24

明說法已入定，正是結緣之近由。
由佛入定，不出諸疑惑，眾無所諮問，十六於後為不解者覆講說經也。
文中明入定處所即是靜室，正入定即是住於禪定，入定時節即是八萬四千劫。 ^717a26

△第二、正結緣。就此有二：先法說結緣，次譬說結緣。
就法說有三：第一、明昔日共結緣，第二、
明中間更相值遇，第三、明今還說法華。
第一有四：一者、知佛入定，二者、王子覆講，
三者、眾得利益，四者、佛從定起，稱歎十六菩薩。
由佛入定，所以得說。
佛知一化將畢，不復熟此段之人，故令王子共其結緣。
又知此等必由王子究竟得度，所以入定久而不出也。 ^717a36

今初。
orig::  ^717b2

是時十六菩薩沙彌，知佛入室寂然禪定。
commentary::  ^717b4

△二王子覆講。
orig::  ^717b6

各升法座〔至〕廣說分別玅法華經。 ^717b8

△三、說法利益。 ^717b10

一一皆度六百萬億〔至〕三藐三菩提心。
commentary::  ^717b12

皆發菩提心，故云度。
若初發心時，誓願當作佛，已為度竟，不用於一佛乘分別說三也。 ^717b14

△四、佛從定起稱歎勸信。
此中復二：一、正稱歎十六菩薩。
orig::  ^717b16

大通智勝佛〔至〕開示眾生令入其中。
commentary::  ^717b20

△二、勸物親近。
orig::  ^717b22

汝等皆當數數親近〔至〕三菩提如來之慧。
commentary::  ^717b24

〔一、昔日結緣竟〕。
△第二、明中間常相逢值。
orig::  ^717b26

佛告諸比丘〔至〕于今不盡。
commentary::  ^717b28

逢值有三種：若相逢遇，常受大乘，此輩中間皆已成就，
不至于今；若相逢遇，遇其退大，仍接以小，
此輩中間猶故未盡，今得還聞大乘之教。
三、但論遇小，不論遇大，則中間未度，于今亦不盡，
方始受大，乃至滅後得道者是也。
問：如上塵數多許時節，今始得羅漢，當知無生法忍何易可階？
答：一云：大聖善巧，依四悉檀作如是說：
或說佛道長遠，或說佛道易成；對治厭長者說短，
生輕易想者說長；或為發生宿善，或隨世所欲，
或為聞說長短，即得入第一義。
當知皆是權行四悉，引諸實行令入道耳。 ^717b30

△第三、明今日還說法華。
此文復二：一、先會古今，後明還說法華。
先會古今復二：一、結師之古今，二、會弟子古今。 ^717c2

今初。
orig::  ^717c6

諸比丘！我今語汝〔至〕成阿耨多羅三藐三菩提。
commentary::  ^717c8

十六沙彌是古，八方作佛是今也。
△次會弟子古今又二。
一會現在弟子。
orig::  ^717c10

諸比丘！我等為沙彌時〔至〕聲聞弟子是也。
commentary::  ^717c14

現在復四：一、不退者，住三菩提也；二、此諸眾生退轉者，
今住聲聞；三、所以者何下，釋漸入之意；
四、爾時所化下，正結古今。
四段如文，不須分釋也。 ^717c16

△二會佛滅度後弟子。
orig::  ^717c20

我滅後復有弟子〔至〕除諸如來方便說法。
commentary::  ^717c24

疑者云：現在者得聞佛說法華得入一道，
可以入結緣之流；未來者不聞法華而入滅度，此豈能捨小得入一乘？
釋云：雖云滅度，終會得聞我於餘國作佛得聞是經。
餘國者，三乘通教有餘國也。
除諸如來方便說者，斷疑也。
三是方便說，其實無三也〔一會古今竟〕。 ^717c26

△第二、明今日還說法華，又三：一、時眾清淨，
二、正說法華，三、釋前施三意。 ^717c36

今初。
orig::  ^717c38

諸比丘！若如來自知涅槃時到〔至〕深入禪定。
commentary::  ^717c40

涅槃時到者，諸佛出世教道將畢之時即說此經，
如迦葉佛日月燈明等，說此經竟即入涅槃，釋迦說法華竟仍唱當滅眾。
又清淨者，得三藏教益免難也。
信解堅固者，於方等教心相體信也。
了達空法者，聞般若教於空法中心得了達，即轉教意也。 ^717c42

△二、正說法華。
orig::  ^718a4

便集諸菩薩及聲聞眾〔至〕唯一佛乘得滅度耳。
commentary::  ^718a6

集菩薩是聚親族等說此經也。
上釋親族是法身大士為影響眾，以此文驗之，其義明也。
集諸菩薩是會親族，及聲聞眾是命其子也。 ^718a8

△三、釋施三意。
orig::  ^718a12

比丘當知〔至〕是人若聞則便信受。
commentary::  ^718a16

問：若無二乘得滅度者，何故如來前說權教？
謂如來知眾生有小性，欲著五塵，弊五濁，
故先說三，令破弊免難，後說一也。
一法說竟。 ^718a18

△第二、譬說結緣，有開有合。
開譬為二：第一、導師譬，譬上覆講，共結大緣。
第二、將導譬，譬上中間相遇，今還說法華也。
若中間相逢，從我聞法皆為三菩提者，不為此人設譬。
若中間相逢，于今有住聲聞地者，正為此人設譬也。
就初導師譬，其文有五：一、五百由旬譬，
譬上未度之眾，樂著諸有輪迴處所。
二、險難惡道譬，譬上未度之眾，煩惱垢重，於如來智慧難信難解。
三、若有多眾譬，正譬上百千萬億種皆生疑惑不解之眾生也。
四、欲過此道至珍寶處譬，譬上聞覆講法華之眾，
大乘機發，欲至寶所。
五者、一導師譬，譬上第十六王子也。 ^718a24

今初，五百由旬譬。
orig::  ^718a46

譬如五百由旬。
commentary::  ^718b2

五百由旬者，三界果報處為三百，有餘國處為四百，實報國處為五百。
下文合譬云知諸生死，生死即是五百處所明矣。
但佛旨難知，更須廣解。
見惑為一百，五下分為二百〔身見、戒取、
疑、貪、嗔〕，五上分為三百〔掉舉、慢、無明、色染、
無色染〕，塵沙為四百，無明為五百。
下文合譬云煩惱險難惡道，義相扶也。
入空觀能過三百，入假觀能過四百，入中觀能過五百。
下合文云善知險道通塞之相，即雙知因果二種五百，義相扶也。 ^718b4

△二、險難惡道譬。
orig::  ^718b20

險難惡道，曠絕無人，怖畏之處，
commentary::  ^718b22

險難惡道者，譬生死因果也。
分段變易此即果險難也，見思五住即因險難也，由此因果故言惡道也。
無人者，道有二種：一、曠絕有人可依，二、無人可依。
譬生死中有涅槃、煩惱中有菩提，雖復曠絕則有人可依；
若生死煩惱無涅槃菩提，藥中無病、病中無藥，此則曠絕無人可依也。 ^718b24

△三、多眾譬。
orig::  ^718b34

若有多眾。
commentary::  ^718b36

多眾者，此譬王子所化未度之眾也。
△四、欲過險道譬。
orig::  ^718b38

欲過此道，至珍寶處。
commentary::  ^718b42

大乘機發，欲過此險道至於佛果，故言至珍寶處。 ^718b44

△五有一導師譬。
orig::  ^718b46

有一導師，聰慧明達，善知險道通塞之相。
commentary::  ^718b48

導師者，即第十六王子本師釋迦也。
眼耳清淨曰聰，意清淨曰利，總而言之，即六根清淨也。
智即一心三智也，明即具足五眼也。 ^718c2

 ^718c6

〔第一導師譬竟〕。
△第二、將導譬。文為三：一、所將人眾譬，
譬本結緣未得度者，本緣不失，而為導師所將。
二、中路懈退譬，譬上中間相值，退大接小，化城止息。
三、滅化引至寶所譬，譬上還為說法華經，即與火宅等賜大車方便中但說無上道意同也。 ^718c8

今初，所將人眾譬。
orig::  ^718c18

將導眾人，欲過此難。
commentary::  ^718c20

所將人眾者，通是結緣之眾也。
若別論者，昔得大益被將已竟，未得大益正是所將。
若約五百人、三十子，則未得開悟之人也。 ^718c22

△二、中路懈退譬。
文為二：一、退大，二、接小。
退大擬上息一，接小擬上施三。
退大。文為三：一、中路懈退，即擬上無大機。
二、白導師言，擬上不受勸誡。
我等疲極，即是不受勸門。
而復怖畏，即不受誡門。
三、不能復進者，即擬上息化也。 ^718c26

今初，中路懈退。
orig::  ^718c36

所將人眾，中路懈退。
commentary::  ^718c38

中路者，非是半途名中路，但以發心為始，
至佛為終，此兩楹間而起退意，故名中路。 ^718c40

△二白導師。
orig::  ^718c42

白導師言：我等疲極，而復怖畏，
commentary::  ^718c44

白導師者，自有通途慈悲導師，如文云有一導師將導眾人者是也。
自有結緣導師，如文云所將人眾白導師言是也。
自有權智導師，如文云導師多諸方便者是也。
自有實智導師，如文云導師知此人眾是也。
今言白導師者，正白結緣之導師也。
以其退大則大滅，接小則小生，一生一滅，
感於法身，呼此為白王子。
知其退大，即是聞其所白，善根微弱，無明所翳，故言疲極。
憚生死，名為怖畏。 ^718c46

△三不能復進。
orig::  ^719a12

不能復進。前路猶遠，今欲退還，
commentary::  ^719a16

不能復進，前路猶遠者，見思塵沙無明，難可卒斷也。
然用小乘接之，不令退還，人天亦有進義。 ^719a18

△第二、以小接三：一、傷其失寶，譬知有小無大也。
orig::  ^719a22

導師多諸方便〔至〕云何捨大珍寶而欲退還。
commentary::  ^719a26

△二、化作城譬正用方便，有二：一、正化作。
orig::  ^719a28

作是念已〔至〕化作一城。
commentary::  ^719a30

上車譬云：吾為汝等造作此車。
今城是有，故須先作也。 ^719a32

△二、說化。
orig::  ^719a34

告眾人言〔至〕若能前至寶所亦可得去。
commentary::  ^719a36

說化城譬，擬上勸示證也。
汝等勿怖莫得退還者，勸轉令前進入城也。
今此大城乃至隨意所作者，是示轉示城可住也。
若入是城快得安隱，是證轉讚城安隱也。
前至寶所亦可得去者，但於今佛未開顯之前，
不得彰灼而有此語，若論宿世應有是言。
何者？既知退意，王子教化言：汝等若畏生死，
且取涅槃消息，然後更行大道，亦可隨意。
亦如今人欲學大乘，而畏怖生死欲起退心。
有人勸言：汝且斷煩惱證羅漢，然後更取大道，亦可得也。 ^719a38

△三、入城譬譬三乘悟入。
orig::  ^719b6

是時疲極之眾〔至〕生安隱想。
commentary::  ^719b10

大歡喜，即聞慧。未曾有，即煖位。
免惡道，即頂位。快安隱，即忍位。
前入城，即見諦位。
已度想，即無學位。
此與火宅適子願，勇銳推排出宅同也。
生已度想，如得盡智。
安隱想，如得無生智。
又具智德，如已度。
證斷德，如安隱也。
〔二退大接小化作城竟〕。 ^719b12

△第三、滅化引至寶所譬。
寶所者，大經有三文：一、至菩提心，二、至菩提，
三、至大涅槃門。若至菩提心，必至菩提及涅槃。
引此三文者，至菩提心謂至因，菩提、涅槃謂至果。
果中有智斷，菩提是智，涅槃是斷。
具說始終，具說智斷，故說三文也。
然過五百有三義：一、免惡道，二、得好路，
三、是寶所。菩提心，謂度惡道菩提行，如平坦路。
三、得佛道，如至寶所。
下文云：今為汝說實，汝所得非滅。
此明度五百惡道也。
為佛一切智，當發大精進，謂行菩提好道也。
汝證一切智，十力等佛法，謂得佛道也。
何故要須度五百？
二乘度三百，菩薩度四百，佛乘度五百也。
此中有二：一、知息已，
orig::  ^719b20

爾時，導師知此人眾既得止息，無復疲倦。
commentary::  ^719b46

既得止息，無復疲倦者，譬上涅槃時到，
眾又清淨，免難大機發也。 ^719b48

△二向寶所。
orig::  ^719c2

即滅化城。語眾人言〔至〕為止息耳。
commentary::  ^719c4

即滅化城，引向寶所譬。
上正說法華，示真實相。
寶所有二義：若用究竟，則以極果為寶所。
上文云：唯佛與佛，乃能究盡諸法實相也。
若分入，即以初發心住為寶所。
故上文云：無上寶聚，不求自得。
又云：得佛法分，佛子所應得者，皆已得之，寶處在近。
向者大城，我所化作，即舉廢權譬，以帖顯實譬也。
上云：如來智慧，難信難解，是諸人等，應以是法，漸入佛慧。
問：車城皆譬無生智，車何故無？
城何故有？而車三城一，車動城靜？
答：長者道門外，有車有隔，故諸子不見，可得假設。
門外有車，車實無也。
城在迥地，不得假設，故城是有也。
就理教者，執三教取理，則三教皆得理，
此即有義，如城也。
將理取教，理既唯一，此教即無，如車也。
問：化為三車，與化城何異？
答：三車為說法輪作譬，化城為神通輪作譬。
又車約聲作譬，諸子聞而不見；城為色作譬，
故諸子入城，生安隱想也〔二、將導譬竟〕。 ^719c6

問：凡五處開三顯一，為有何異？
答：通論無異，別論有差。
一、方便品約教開三顯一，文云如來但以一佛乘故，
為眾生說法，無二亦無三也。
二、火宅約行開三顯一，車是運義，運則譬行，
文云各乘大車，遊於四方，嬉戲快樂也。
三、信解中約人開三顯一，結會傭作之人，
即是長者之子，我等昔來真是佛子也。
四、藥草喻中約差別、無差別明權實，不的去取，
但明眾生不知，佛令其知。
若七種差別即知權，同依一理無差別即知實，
差別無差別，無差別而差別，令知此意耳，終不說言無一有一。
此約自行權實二智，隨自意語，故佛能知，而眾生不知也。
亦是通前通後知不知明權實也。
五、今化城正約理開三顯一，寶所化城皆是小大兩理，
破除二乘化理，顯於寶所真實一理也。
下去五百領解，舉珠為譬，亦是約理也。 ^719c38

△第二、合譬。先正合，次舉帖合。
初二：一、合導師。
orig::  ^720a20

諸比丘！如來亦復如是〔至〕應去應度。
commentary::  ^720a24

如來，合上導師譬。
汝等，合上諸人眾譬。
知諸生死煩惱惡道險難，合上險惡道譬。
長遠二字，合上五百由旬譬。
應去應度者，合上聰慧明達欲過險道至珍寶處譬。 ^720a26

△二、合將導譬有三：一、合於大無機。
orig::  ^720a32

若眾生但聞一佛乘者〔至〕久受勤苦乃可得成。
commentary::  ^720a36

若眾生三字，合所將人眾譬也。
但聞一佛乘不欲見佛，乃至久受勤苦乃可得成，合中路懈退譬也。
上譬本有退大接小，今具合之。
上退大有三意：但聞一佛乘者，合上中路懈退無機意也。
不欲見佛不欲聞法，合上白導師不受誡勸也。
便作是念者，合上不能前進息化意也。 ^720a38

△二合上退大接小
orig::  ^720a48

佛知是心怯弱下劣〔至〕說二涅槃。
commentary::  ^720b2

佛知是心，合上導師多方便擬宜意也。
怯弱下劣者，合上此等可愍知有小機也。
而於中道為止息故者，合現作化城眾人入城譬也。
而於中道說二涅槃者，三界惑盡塵沙無明未破，
於此兩楹判有餘無餘涅槃，亦是聲聞緣覺涅槃。
又分段已盡變易未除，二死之間判為有餘無餘，故言中道。 ^720b4

△三、合破其住小將向寶所譬。
orig::  ^720b14

若眾生住於二地〔至〕於一佛乘分別說三。
commentary::  ^720b18

〔一正合竟〕。
△第二、牒譬帖合。
牒接退譬來合施三，牒滅化譬來合顯一，如文。
orig::  ^720b20

如彼導師為止息故〔至〕此城非實，我化作耳。
commentary::  ^720b24

〔第一長行竟〕。
△第二、偈頌，有四十九行半偈，為二：初二十二行半頌結緣之由，
次二十七行頌第二、正結緣。
上由有近遠：初頌上遠由，次頌近由。
遠由有二：初頌大通成道，次頌十方梵來請轉法輪。 ^720b26

今初，三行頌將成道前事。
orig::  ^720b34

爾時，世尊欲重宣此義，而說偈言： ^720b36

大通智勝佛〔至〕更雨新好者。
commentary::  ^720b38

△二、一行頌正成道。
orig::  ^720b40

過十小劫已，乃得成佛道。
諸天及世人，心皆懷踊躍，
commentary::  ^720b42

△三、二行頌十六王子請轉法輪，兼頌成道已，
眷屬申供養，略不頌佛壽長遠也。
orig::  ^720b44

彼佛十六子〔至〕充我及一切。
commentary::  ^720b48

〔初大通成道竟〕。
△次六行，頌十方梵請，有二。
今初，一行，威光動耀。
orig::  ^720c2

世尊甚難值，久遠時一現，為覺悟羣生，震動於一切。
commentary::  ^720c6

△二、五行頌十方梵尋光而來。
此中前三行頌東方，次二行總頌九方也。
orig::  ^720c8

東方諸世界〔至〕轉無上法輪。
commentary::  ^720c12

〔一遠由竟〕。
△第二、有十行半頌近由，文二：初五行頌轉二乘法輪，次五行半王子重請轉大乘法輪。
初文又三：今初，半行頌第一、受請。
orig::  ^720c14

無量慧世尊，受彼眾人請，
commentary::  ^720c20

△二、一行半頌第二、正轉二乘法輪。
orig::  ^720c22

為宣種種法〔至〕汝等應當知。
commentary::  ^720c24

△三、有三行頌時眾聞法得道。
orig::  ^720c26

宣暢是法時〔至〕不能得其邊。
commentary::  ^720c28

〔初五行轉小竟〕。
△第二、五行半，王子重請轉大中有五：初二句頌王子出家。
orig::  ^720c30

時十六王子，出家作沙彌，
commentary::  ^720c34

△二、一行半頌正請轉大乘。
orig::  ^720c36

皆共請彼佛〔至〕慧眼第一淨。
commentary::  ^720c38

△三、二行頌。二萬劫中間，說方等般若。
orig::  ^720c40

佛知童子心〔至〕菩薩所行道。
commentary::  ^720c42

△四、半行正頌受請說法華。
orig::  ^720c44

說是法華經，如恒河沙偈，
commentary::  ^720c46

△五、一行頌說經已入定。
orig::  ^720c48

彼佛說經已，靜室入禪定，一心一處坐，八萬四千劫。
commentary::  ^721a2

。
△第二、有二十七行頌正結緣，為二：初八行頌法說，次十九行頌譬說。
上法說有三：初三行頌第一、昔結因緣，
次一行頌第二、中間相值，三、有四行頌第三、今日還說法華。 ^721a4

今初。
orig::  ^721a10

是諸沙彌等〔至〕恒河沙等眾。
commentary::  ^721a12

△二、一行頌中間相遇。
orig::  ^721a14

彼佛滅度後，是諸聞法者，在在諸佛土，常與師俱生。
commentary::  ^721a16

△三、有四行頌今日說法華。
上文二：初、結會古今，有現在、未來。 ^721a18

今初，三行，頌結會現在師弟也。
orig::  ^721a20

是十六沙彌〔至〕引汝趣佛慧。
commentary::  ^721a22

△二、一行頌還說法華。
orig::  ^721a24

以是本因緣，今說法華經，令汝入佛道，慎勿懷驚懼。
commentary::  ^721a26

〔頌上法說竟〕。
△第二、有十九行頌譬說。
譬有開、合：初十一行半頌開譬，後七行半頌合譬。
上開譬為二：初三行頌五百由旬譬；
orig::  ^721a28

譬如險惡道〔至〕在險濟眾難。
commentary::  ^721a34

初一行頌上第二險惡道，二半行頌上第三多諸人眾，三半行頌上第一五百由旬。
次時有一導師一句，頌上第五一導師，後三句頌上聰慧。 ^721a36

△第二、有八行半頌合將導譬，又三：第一行，
初一句頌合所將人眾，次三句頌合中路懈退。
orig::  ^721a40

眾人皆疲倦，而白導師言：我等今頓之，於此欲退還。
commentary::  ^721a46

△二、五行作化接退有二：初、三行方便設化。
orig::  ^721a48

導師作是念〔至〕男女皆充滿。
commentary::  ^721b2

諸舍宅者，諸空觀境也。
園林者，二乘總持無漏法林也。
九次第定為渠流，八解為浴池，重門是三空門，
又是重空三昧，盡無生智為樓閣高出也。
男女是定慧也。觀心解者，智體周備如城隍，
善法圓足如郭之圍繞，畢竟空為舍宅，
直善能成自行，如男能幹家事，慈悲化外如女外適。 ^721b4

△次兩行頌合上勸入城歡喜。
orig::  ^721b16

即作是化已〔至〕自謂已得度。
commentary::  ^721b18

初一偈頌勸，次一偈頌入城歡喜，生安隱想。
△三、兩行半頌上滅化至寶所。
上文有二：今初一句頌第一、知息已；次集眾下，
第二、二行一句頌滅化引向寶所也。
orig::  ^721b20

導師知息已〔至〕當共至寶所。
commentary::  ^721b28

〔上頌開譬竟〕。
△第二、七行半頌上合二譬：初半行頌合第一、
五百譬，次七行頌合第二、將導譬。 ^721b30

今初，上合五百由旬者，即此半行總頌而已。
orig::  ^721b32

我亦復如是，為一切導師，
commentary::  ^721b36

次七行，頌合將導譬，有三：初兩行，頌合懈退譬；
orig::  ^721b38

見諸求道者〔至〕所作皆已辦。
commentary::  ^721b40

初一行合中路懈退，次一行頌合接退作化也。
△二、四行頌合上滅化至寶所，有二：初、半行頌上知息化。
orig::  ^721b42

既知到涅槃，皆得阿羅漢。
commentary::  ^721b48

△次三行半頌，合滅化引向寶所也。
orig::  ^721c2

爾乃集大眾〔至〕乃是真實滅。
commentary::  ^721c4

合息化偈中，即有三德秘密藏義。
汝證一切智，即是般若；具三十二相，即是法身；
乃是真實滅，即是解脫；三法不縱不橫，即是見佛性也。 ^721c6

△後一行頌帖合也。
orig::  ^721c10

諸佛之導師，為息說涅槃，既知是息已，引入於佛慧。
commentary::  ^721c14

〔化城喻品竟〕。
other:: 
# 五百弟子受記品第八

commentary:: 
△先申品目。次釋經文。
今初。
orig::  ^721c16

玅法蓮華經五百弟子受記品第八
commentary::  ^721c18

釋五百弟子受記品。
此品具記千二，而標五百者何？
五百得記，名同五百，口陳領解，故以標品耳。 ^721c20

△次釋經文此品是因緣說中受記段。
就得記二：一、本品授千二百，二、後品授二千。
千二百復二：一、授滿慈，二、授千二百。
滿慈復二：初、序默領解，二、如來述記。
初復二：先敘其得解歡喜，次敘其默念領解。
歡喜復二：一、敘其得解之由，二、敘其得解歡喜。
得解之由有四意：初、聞法譬二周，開三顯一；
二、授身子等五大弟子記；三、復聞宿世結緣之事；
四、復聞諸佛如來三達無礙，觀彼久遠猶若今日，
即是大自在神通之力，斥異二乘，止齊八萬也。 ^721c22

今初，敘得解之由。
orig::  ^721c40

爾時富樓那〔至〕復聞諸佛有大自在神通之力。
commentary::  ^721c44

若從佛聞是智慧，即領方便火宅中顯實。
方便隨宜所說，即領兩處開權，諸大弟子即領開權。 ^721c46

授菩提記，即領顯實。 ^721c48

宿世因緣，即領顯實。
神通之力，即領開權也。 ^722a2

△二、敘其得解歡喜。
orig::  ^722a4

得未曾有心淨踊躍〔至〕瞻仰尊顏目不暫捨。
commentary::  ^722a6

得未曾有二句，明內解歡喜。
即從座起下六句，明外形恭敬。
由昔未聞開權顯實，而今得聞，故言得未曾有。
除涅槃愛，斷破別惑，故言心淨。
開佛知見，是故踊躍得解。
由佛故起恭敬，頭面禮足，瞻仰不捨也。 ^722a8

△第二、正明默念領解，有二：初、默念領解，
二、明默求發迹請記。 ^722a16

今初。
orig::  ^722a18

而作是念〔至〕我等於佛功德言不能宣。
commentary::  ^722a20

上二周得悟，皆發言領解，此何默念？
上為下根未悟，事須彰言勸動，今下根已悟，
無所勸動，故默念不言。
又上來但領解，不求發迹，言則不嫌，今則亦解，
亦發亦解故念，避物譏嫌故默，默念允宜也。
又默念領解，是大領解，如淨名默然，是真入不二法門也。
又權實不可思議，非言非念，而言而念，
非言而言，故上來口陳領解，亦非念而念，故今則默念領解。
上來何不求發迹？
為下根未悟，是故不求發迹，今下根已解，權化事足也。
若下根發迹，則知中上亦權，若約上中，則於下不便故也。
世尊甚奇特，所為希有者，領實智也。
隨順世間若干種性，而為說法，即領權智也。
是七種方便之根性也。
此領方便品中，開權顯實意也。
拔出眾生處處貪著者，即是領火宅中，開權顯實也。
我等於佛功德，言不能宣者，領上藥草喻中，
如來有無量功德，汝等言不能及，既云言不能及，則念亦所不及也。 ^722a22

△二默念求發迹請記。
orig::  ^722b4

唯佛世尊，能知我等，深心本願，
commentary::  ^722b8

我等者，通念請發諸人迹也。
深心是本，今現在是迹。
本願者，大慈誓願也。
大慈下化故我為誓，上求作佛故我有願。
請上求即是求記，請下化即求發迹。
又從深心故明其三世助佛宣化，從本願故即與授記也〔初敘默領解竟〕。 ^722b10

△第二、佛述而記之，有長行、偈頌。
長行有二：一、述本迹，二、與授記。
初有三：一、就釋迦世行因發迹，二、約過去佛世行因顯本，
三、就三世佛所修因行滿。
就釋迦佛所行因發迹復三：一、舉示其人，
二、總標本迹章，三、別釋本迹。 ^722b18

今初。
orig::  ^722b28

爾時，佛告諸比丘：汝等見是富樓那彌多羅尼子不？
commentary::  ^722b30

標言：汝等見不？有二意：一、見其迹為小不？
二、見其本功德不？
眾人但見迹為聲聞，而不能知其本是大菩薩，故問見不。 ^722b32

△二、總標本迹。
orig::  ^722b36

我常稱其於說法人中〔至〕亦常歎其種種功德。
commentary::  ^722b38

我常稱其下，是標其迹。
迹為說法人中最為第一，若非法身玅本，
無以垂於第一勝迹，此舉迹以顯本也。
亦常歎其下，標其本地福慧萬行法門，故云種種也。
本地既有種種功德，何以迹為二乘耶？
此舉本以明迹也。 ^722b40

△三、別釋本迹。
orig::  ^722b48

精勤護持助宣我法〔至〕無能盡其言論之辯。
commentary::  ^722c2

助宣我法者，即是垂迹助宣半滿之法。
迹為下根聲聞，即是護持助宣酪法。
迹在方等示受彈訶，即是護持助宣生酥法。
迹領般若，即是護持助宣熟酥法。
迹在法華得悟，即是護持助宣醍醐法。
上總標本迹中云我常稱歎種種功德者，即此意也。
具足權實功德而迹示五味，助佛調熟實行眾生，豈非精勤助宣之意也。
別釋本迹功德能於四眾示教者，分別半字教也。
具足解釋者，助宣滿字般若教也。
而大饒益者，助佛饒益半滿之眾生也。
同梵行者，是迹所化半滿弟子也。
自捨如來下，別述本地功德。
自捨者，等覺已降無能盡其無礙辯才，故歎於說法人中最為第一也。 ^722c4

△第二、就過去佛世顯其本行。
orig::  ^722c26

汝等勿謂富樓那〔至〕常作佛事教化眾生。
commentary::  ^722c30

二、就過去佛世顯其本行，非直止於我所助宣半滿之法，久遠佛所亦復助宣半滿之法。
取今日助宣為發迹，取過去助宣為顯本。
顯本有二：一、遠本；二、近本。
遠本冥邈，為信良難，故略而不述，但舉九十億。
近本有宿命智，能知近本，故舉近而證遠。
就九十億文具明助佛宣揚五味之教，
調熟眾生，護持明宣，即擬助宣半字酪味法。
佛之正法，即擬助宣方等生酥味法。
又於空法明了者，即擬助宣熟酥味法。
亦如今佛轉教說於般若，明六波羅蜜互相收攝，旋轉無礙。
九十億佛所亦助宣揚，如今無異。
彼佛世人咸皆謂之實是聲聞，于時既未發迹，
但謂被加命轉般若，不言是大菩薩也。
化無量眾生令立三菩提者，即是助宣醍醐味法，在文可解。 ^722c32

△第三、約三世佛所修因。
orig::  ^723a10

諸比丘富樓那〔至〕常勤精進教化眾生。
commentary::  ^723a12

三、約三世佛所修因，如文。
此亦例前助宣半滿五味之法，利益大小也
〔一、述本迹竟〕。 ^723a14

△第二、與授記。文七：一、漸漸具足一句，明因圓。
二、過無量下，明果滿。
orig::  ^723a16

漸漸具足菩薩之道〔至〕天人師佛世尊。
commentary::  ^723a22

△三、明國土廣淨。
四、明國劫名字。五、明佛壽量。
六、明法住甚久。七、明佛滅後供養舍利。
就第三國土廣淨中復五：一、明國大嚴淨。
orig::  ^723a24

其佛以恒河沙等〔至〕兩得相見。
commentary::  ^723a30

地平如掌者，經直言如掌，不言手掌。
手掌不平，則非所引。
海底有石名掌，此石無有一微塵許不平，當是類如海掌石耳。
又賢劫經正明如佛手掌，非引人掌也。 ^723a32

△二、明純是善道
orig::  ^723a38

無諸惡道，亦無女人，一切眾生皆以化生，無有淫欲。
commentary::  ^723a40

純是善道者，於中亦有差品不同，若無女人必無惡道，或時有女人亦無惡道。
如阿閦佛國雖有女人而無女事，無量壽國二種俱無，
所謂諸上善人俱會一處，法明如來國土亦復如是。 ^723a42

△三、明人天福慧具足
orig::  ^723a48

得大神通〔至〕二者禪悅食。
commentary::  ^723b4

月藏第九，法食、喜食、禪食。
經文總言法、喜、禪、悅，別分應有三種差別。 ^723b6

△四、明菩薩聲聞眾數甚多。
orig::  ^723b8

有無量阿僧祇〔至〕及八解脫。
commentary::  ^723b10

△五、總結也。
orig::  ^723b12

其佛國土有如是等無量功德莊嚴成就。
commentary::  ^723b14

〔第三國土嚴淨竟〕。
△第四明國劫名字
orig::  ^723b16

劫名寶明，國名善淨。
commentary::  ^723b18

△第五、明佛壽量。
orig::  ^723b20

其佛壽命無量阿僧祇劫。
commentary::  ^723b22

△第六、明法住甚久。
orig::  ^723b24

法住甚久。
commentary::  ^723b26

△第七、明佛滅後供養舍利。
orig::  ^723b28

佛滅度後，起七寶塔，徧滿其國。
commentary::  ^723b30

〔一長行竟〕。
△二、偈頌有二十一行半，頌上發迹、授記。
初有十四行頌發迹，次七行半頌授記。
初復二：前七行總發諸聲聞迹，頌上我等之意也；後七行頌上發滿慈迹。
總中有五：初一行總標佛子為行難思，已得垂迹之法。
orig::  ^723b32

爾時，世尊欲重宣此義，而說偈言：
commentary::  ^723b42

△初一行誡聽。
orig::  ^723b44

諸比丘諦聽，佛子所行道，善學方便故，不可得思議。
commentary::  ^723b46

△二、一行明垂迹之由
orig::  ^723b48

知眾樂小法，而畏於大智，是故諸菩薩，作聲聞緣覺。
commentary::  ^723c2

△三、兩行明垂迹利益
orig::  ^723c4

以無數方便〔至〕漸當令作佛。
commentary::  ^723c6

小欲者，示求小乘也。
懈怠，示退大乘也。
△四、兩行明內懷大道，外現小失。
orig::  ^723c8

內祕菩薩行〔至〕方便度眾生。
commentary::  ^723c12

非但示為聲聞，亦示作外道及三毒凡夫也。
身子示瞋，難陀示貪，調達示癡，皆此類也。 ^723c14

△五、一行指略抑廣。
orig::  ^723c16

若我具足說，種種現化事，眾生聞是者，心則懷疑惑。
commentary::  ^723c20

〔初總發諸聲聞迹竟〕。
△第二、七行頌發滿慈迹。
上本文有三，今略頌二：初、五行頌顯過去本。
orig::  ^723c22

今此富樓那〔至〕而自淨佛土。
commentary::  ^723c26

△二、有二行，頌三世佛所行因，略不頌七佛及現佛也。
orig::  ^723c28

未來亦供養〔至〕成就一切智。
commentary::  ^723c32

〔初十四行頌發迹竟〕。
△第二、七行半頌授記。
上文有七，今頌其四：初半行頌因圓，次半行頌果圓。
其國名善淨下三句，超頌國劫名號。
菩薩眾甚多下五行三句，頌國土廣淨，
略不頌壽命、法住、滅後起塔也。
orig::  ^723c34

供養諸如來〔至〕我今但略說。
commentary::  ^723c44

〔與富樓那記竟〕。
△第二、授千二百記，有長行、偈頌。
長行有三：一、念請，二、與記，三、領解。 ^723c46

今初。
orig::  ^723c48

爾時千二百阿羅漢心自在者〔至〕不亦快乎。
commentary::  ^724a2

△二、與記有長行、偈頌。
長行三：一、總許千二百記。
orig::  ^724a4

佛知此等心之所念〔至〕三菩提記。
commentary::  ^724a8

△二別授陳如。
orig::  ^724a10

於此眾中〔至〕天人師佛世尊。
commentary::  ^724a12

陳如最初悟道，居僧上座，故別授記。 ^724a14

 ^724a16

△三別授記五百。
orig::  ^724a18

其五百阿羅漢〔至〕名曰普明。
commentary::  ^724a20

佛記五百阿羅漢同名普明，故須別與記，而品亦依此立名也。
問：但見五百得記，不見千二百。
答：此五百即千二百數，頌中末後一行半總受七百，故是千二百也。
又持品云我先總記一切聲聞皆已授記，
即指今一行半，非是止授七百聲聞也。 ^724a22

△二、偈頌有十一行，為二：初九行半頌記陳如及與五百，後一行半總授一切聲聞記。
orig::  ^724a30

爾時，世尊欲重宣此義，而說偈言： ^724a36

憍陳如比丘〔至〕汝當為宣說。
commentary::  ^724a38

〔二與記竟〕。
△三、五百領解。文有長行、偈頌。
長行二：先經家敘其歡喜，次自陳領解。 ^724a40

今初。
orig::  ^724a42

爾時五百阿羅漢〔至〕悔過自責。
commentary::  ^724a44

△次自陳領解有二：一法說，二譬說。
今初。
orig::  ^724a46

世尊！我等常作是念〔至〕而便自以小智為足。
commentary::  ^724a48

從世尊乃至滅度，是悔責昔迷，得少為足，不知求大。 ^724b2

從今乃知之，是責根鈍，始悟不早知之。
如無智者下，自釋知之之意。 ^724b4

△二、譬說有二：一、開譬，二、合譬。
初、開譬又二：一者、醉酒譬。
譬法說自悔得少為足，不知求大，領前法譬宿世中施權意。 ^724b6

二者親友覺悟譬，譬法說自責根鈍難悟今乃知之，領前法譬宿世中顯實。
就初復三意：一者繫珠譬，領上王子結緣。
二者醉臥不覺譬，領上遇其退大。
三者起已遊行譬，領上接之以小。 ^724b10

今初，繫珠譬。
orig::  ^724b18

世尊！譬如有人〔至〕繫其衣裏與之而去。
commentary::  ^724b20

譬如有人者，即二乘人也。
親友者，昔日第十六王子也。
家即大乘教為家也。
醉酒而臥者，當于爾時大機暫發無明暫伏，
以得聞經內心微解，以無明重故還復迷失。
醉有二義：一、重醉，都不覺知；二、輕醉，微覺尋忘亦名不覺。
雖有二義終成繫珠，如毒鼓耳。
官事當行者，明王子餘處機興逗緣應往，故云當行。
弘法化他此非私務，故云官事。
無價寶珠者，一乘實相真如至寶也。
繫其衣裏者，慚愧忍辱能遮瞋恚及防外惡，即是外衣。
信樂之心內裏善根，即是內衣。
于時聞法微信樂欲，即了因智願種子也。 ^724b22

△二醉臥不覺。
orig::  ^724b42

其人醉臥，都不覺知。
commentary::  ^724b44

醉臥不覺知者，無明心重，尋復不憶，此領中間懈退，不受大法也。 ^724b46

△三、起已遊行。
orig::  ^724b48

起已遊行到於他國〔至〕便以為足。
commentary::  ^724c2

遊行他國者，領上中間接之以小，受三乘化也。
善根欲發厭苦求樂，故云起已遊行。
無明覆解，不知向本求大乘衣食，故言向他國求於小乘衣食。
若魔佛相望生死，魔界為他國，佛法大小皆為本國。
就小大相望，小乘未免生死猶是他國，
大乘永免生死乃為本土，究竟還源也。
明背大乘國往小乘土，不知從珠取給而傭作自資，獲一日價得少為足也。 ^724c4

△第二、親友發覺譬領。
上以是本因緣，今說法華等，賜大車也。
orig::  ^724c18

於後親友會遇見之〔至〕常可如意，無所乏短。
commentary::  ^724c22

文三：初、訶責；二、我昔欲令汝得安樂下，
示珠；三、汝今可以此寶下，勸貿。
訶責，譬上動執生疑；示珠，譬宿世因緣；
勸貿，譬得記作佛。 ^724c24

三周皆有此三意。
法說中，我令脫苦縛，即是訶責。
五佛章，即是開示。
身子得記，即是勸貿。 ^724c28

譬說中，我先不言皆為菩提，即是訶責；
三車一車，即是示珠；中根得記，即是勸貿；
下根宿世因緣，汝等善聽，即是訶責；覆講結緣，
還為說大，即是示珠；下根得記，即是勸貿。 ^724c32

繫珠中三意：望三周者，始在佛樹以大擬即是繫珠，
無機息化即是醉臥，尋施方便即是起行。 ^724c38

譬喻中二萬億佛所，即是繫珠。
遣傍人追，悶絕不受，即是醉臥。
三車引得，即是起行。 ^724c42

因緣中，大通智勝佛所，即是繫珠。
中路懈退，即是醉臥。
接之以小，即是起行。
此等皆名領解權也。
某年日月者，指大通佛所也。 ^724c46

△第二、合譬，有二：初、合繫珠譬。
orig::  ^725a4

佛亦如是〔至〕資生艱難得少為足。
commentary::  ^725a6

文有三意：從教化我等下，合初一、繫珠；
而尋廢忘，合二、醉不覺知；既得羅漢下，
合三、起遊行。 ^725a8

△二、合後親友覺示譬。
orig::  ^725a10

一切智願猶在不失〔至〕甚大歡喜得未曾有。
commentary::  ^725a14

文三：一、智願不失者，是合訶責；二、我久令汝下，
合示珠；三、我今乃知下，合勸貿所須也。 ^725a16

△第二、偈頌有十二行半，為二：初、一行半頌內心得解，
又二：初、一行頌慶喜，次、半頌悔責也。
orig::  ^725a18

爾時，阿若憍陳如等欲重宣此義，而說偈言： ^725a24

我等聞無上〔至〕自悔諸過咎。
commentary::  ^725a26

△二、有十一行頌自陳領解。
上文有二：今初，半行頌悔責得少為足。
orig::  ^725a28

於無量佛寶，得少涅槃分。
commentary::  ^725a32

△次半行頌，略舉譬便。
自以為足頌，釋無智意。
orig::  ^725a34

如無智愚人，便自以為足。
commentary::  ^725a36

△次十行頌譬說開合：初六行頌開，後四行頌合。
上開有二：今初四行頌捨寶不知，次二行頌親友覺悟，後四行易見。
orig::  ^725a38

譬如貧窮人〔至〕五欲而自恣。 ^725a44

我等亦如是，世尊於長夜，常愍見教化，令種無上願。
commentary::  ^725a46

繫珠
orig::  ^725a48

我等無智故，不覺亦不知，得少涅槃分，自足不求餘。
commentary::  ^725b2

醉臥。
orig::  ^725b4

今佛覺悟我，言非實滅度，得佛無上慧，爾乃為真滅。
commentary::  ^725b6

示珠
orig::  ^725b8

我今從佛聞，授記莊嚴事，及轉次受決，身心徧歡喜。
commentary::  ^725b10

得珠歡喜〔五百弟子受記品竟〕。
other:: 
# 授學無學人記品第九

commentary::  ^725b12

△先申品目。次釋經文。
今初。
orig::  ^725b14

玅法蓮華經授學無學人記品第九
commentary::  ^725b16

釋授學無學人記品。
研真斷惑名為學，真窮惑盡名無學。
又研修真理，慕求勝見，在三果四向，得真無漏慧，名為學阿羅漢果。
研理已窮，勝見已極，無所復學，名無學也。
約教釋品者，析法研真，名之為學，惑盡真窮，
名為無學，三藏意也。
體法研真，名之為學，無真無惑，名為無學，通意也。
自淺之深，名之為學，通別惑盡，權實理窮，
名為無學，此別意也。
研如來藏，有學與無學，法性實相，非學非無學，
而學而無學，是二千人，或是學，或是無學人，
同是一流，一時受記，同一名號，故別為一品也。 ^725b18

△次釋經文。此品是授記文中第二段也。
就此文為二：一、請記，二、授記。
請中復二：一者二人請，二者二千人請。
二人請記復有二： ^725b36

一默念
orig::  ^725b42

爾時阿難〔至〕設得授記不亦快乎。
commentary::  ^725b44

△二者、發言請記復二：一者、引例亦應有分。
orig::  ^725b46

即從座起，到於佛前，〔至〕唯有如來，我等所歸。
commentary::  ^725b48

△二者、引望
orig::  ^725c2

又我等為一切世間天人〔至〕我願既滿，眾望亦足。
commentary::  ^725c4

二人最親，時眾所望。
羅云是佛子，俗中親重；阿難持佛法藏，道中親勝。
勝重兩人，不蒙別記，則眾望不足也。
問：若重若勝，應同上流，何意在此？
若如列眾，二人在上，數中獲記，何意居下？
答：總與千二百記，二人已同上流，今更索別記耳。
阿難是學人，羅云弟子位，故入學無學章也〔初二人請記竟〕。 ^725c6

△第二、二千請記。
但有默念、引例二意同，故言如阿難、羅云願耳。
無發言者，無重無勝等事也。
orig::  ^725c16

爾時學無學聲聞弟子二千人〔至〕住立一面。
commentary::  ^725c22

〔一請記竟〕。
△第二、授記，復二：一、先記二人，後記二千阿難。
記中復五：一、長行，二、偈頌，三、八千菩薩生疑，
四、如來發迹釋疑，五、阿難顯本述歎。 ^725c24

今初。
orig::  ^725c28

爾時佛告阿難〔至〕而說偈言。
commentary::  ^725c30

△二、偈頌五行。
orig::  ^725c32

我今僧中說〔至〕種佛道因緣。
commentary::  ^725c34

△三、八千菩薩生疑。
orig::  ^725c36

爾時會中新發意菩薩八千人〔至〕得如是決。
commentary::  ^725c38

△四、如來發迹釋疑。
orig::  ^725c40

爾時世尊知諸菩薩心之所念〔至〕故獲斯記。
commentary::  ^725c42

佛即發迹釋疑：昔日與我同發大心即是同學，
由我精進前超得佛，由彼多聞猶故持經。
迹為侍者本地如此，今授玅記何足可疑？ ^725c44

△五、阿難顯本述歎。
orig::  ^725c48

阿難面於佛前〔至〕而說偈言。 ^726a4

世尊甚希有〔至〕護持諸佛法。
commentary::  ^726a6

〔初記阿難竟〕。
△次記羅睺羅。
orig::  ^726a8

爾時佛告羅睺〔至〕而說偈言。 ^726a10

我為太子時〔至〕以求無上道。
commentary::  ^726a12

△後記二千人。
orig::  ^726a14

爾時世尊見學無學二千人〔至〕而說偈言。 ^726a16

是二千聲聞〔至〕如甘露見灌。
commentary::  ^726a18

〔授學無學人記品竟〕。
other:: 
# 法師品第十

commentary::  ^726a20

△先申品目。次釋經文。
今初。
orig::  ^726a22

玅法蓮華經法師品第十
commentary::  ^726a24

釋法師品。此品五種法師：一、受持，二、讀，
三、誦，四、解說，五、書寫。
大論明六種法師：信力故受，念力故持，
看文為讀，不忘為誦，宣傳為說。
聖人經書難解，須解釋成六種法師。
今經合受持為一，合解說為一，開讀誦為二，足書寫為五。
別論四人是自行，一人是化他。
通論若自軌五法，則自行之法師；若教他五法，則化他之法師。
自軌故，通稱弟子；化他故，通稱法師。
今從通義，故名法師品。 ^726a26

若束為三者，受持是意業，讀誦說是口業，書寫是身業。
別論口業是化他，身意是自行。
通論三業自軌即是自行之法師，三業教詔即化他之法師，
故言法師品。 ^726a40

又是三門：行此五法以自熏修，即福德門；
弘宣五法廣利一切，即化他門；自修益彼皆順佛教，即報恩門。 ^726a46

又是三法：讀誦書寫是外行，即如來衣；
受持是內行，即如來座；解說益他是如來室。
如來室，別論是匠；他衣座，別論是自匠。
通論不爾，慈悲覆物，惠利歸己，名之為室；
遮彼惡，障己醜，名之為衣；安心於空，方能安他，
安他安己，名之為座。
此則自軌三法，亦名法師。 ^726b2

又利物必以慈悲入室為首，涉有以忍辱為基，濟他以亡我為本。
能行三法，大教宣通，即世間依止，故名法師。 ^726b14

又慈悲勝一切聲聞緣覺，柔和勝一切凡夫外道，空座勝析體偏等菩薩。
故淨名云：譬如勝怨，乃可為勇。 ^726b18

又慈悲破天魔，柔和破陰魔，空破煩惱魔、死魔。
大品云：化一切眾生，觀一切空，魔不得便。
經言：一切善法，慈為根本，忍辱第一道，無相最上。
若論圓行，說不可盡。 ^726b22

稱法師者，法，軌則也。
師，訓匠也。法雖可軌，體不自弘，通之在人。
五種通經，皆得稱師。
舉法成其自行，皆以玅法為師。
師於玅法，自行成就，故言法師。 ^726b28

又五種人能以玅法訓匠於他，故舉法目師，故稱法師品也。 ^726b34

若自軌法，若法匠他，俱名法師者，則因緣釋品也。
凡多種解，皆約圓教法門釋品也。 ^726b36

前三周是迹門正說領解受記竟。
此下五品是迹門流通，非止蔭益當時，
復欲津洽來世，故有五品流通。
法師、寶塔兩品，明弘經功深福重。
流通達多一品，引往弘經彼我兼益，以證功德深重。
持品八萬大士忍力成者，此土弘經。
新得記者，他土弘經。
安樂行一品，舊云接退流通以外，凡初心欣斯勝福，
願末法弘經，見聲聞畏憚，聞菩薩擯辱。 ^726b42

顧己力弱，無益自他，便生退沒。
佛為此人說安樂行，依之弘法，不慮危苦。 ^726c6

又法師品，釋尊自說弘經功福，命覔流通。
寶塔品，多寶分身，且證且助，勸覓流通。 ^726c14

△次、釋經文法師品。
初、長行偈頌，歎美五種法師能持法人。 ^726c24

後長行偈頌，歎美所持之法，又示通經方軌。 ^726c26

初復二：一、就稟道弟子門功深福重，二、授道師門功深福重。 ^726c28

弟子門又二：一、佛世弟子；二、滅後弟子。 ^726c30

初、因藥王告八萬者，因，憑寄也。
欲以玅法憑寄藥王，使其領受告語，八萬皆流通也。
指人問見不者，的示持經得福之人。
佛世弟子又二：一、揀出眾類；二、揀出得記之緣。 ^726c32

今初。
orig::  ^726c38

爾時世尊因藥王菩薩〔至〕如是等類。
commentary::  ^726c40

若於佛前當機玅悟者，是多聞深解，二千五百者是也。
皆已現前，與總別記竟。
今所揀類，或是八部之類，或是四眾三乘之類。
絓法華座席 ^726c42

△二、揀出得記之緣。
orig::  ^726c48

咸於佛前〔至〕當得阿耨多羅三藐三菩提。
commentary::  ^727a2

咸於佛前者，明其時節，值佛在座也。
一句一偈者，聞法極少也。
乃至一念者，時節最促也。
皆與記當得菩提者，明其聞極少，時極促，
隨喜之功，遂得佛果，何況具足得聞，盡形受持，
五種流通，三業供養。
聞一句一偈者，聞少解淺之類，今皆與記，
少者尚記，況復多深？
以少況多，普廣若此。
下周既爾，中上亦然，可以意知，不俟更說。
見實三昧經別與四天王記，同名火持，
三十三天同名因陀羅幢王，拘翼同名無著，
燄天同名淨智，兜率同名釋法王，上兩天亦通與記，
不顯別名，梵天名大智力，此是聞多解深之類，今記聞少解淺之類耳。
一偈一句者，增一集云：隨取經中要偈，如四諦之流者是也。
十住毗婆沙云：惡賤名厭，不求名無欲心，
無垢名解脫，捨擔名涅槃。
惡賤於集，不求於苦，無垢是道，捨擔是滅。
又云：佛語滿宿：我有四句，所謂四諦、四念處等是也。
若取迹門中要句，開、示、悟、入：乘是寶乘，
遊於四方，四安樂行，勸發四意等是也。
一念隨喜者，自未有行，但隨喜法及人，
功報尚多，況行到耶？
隨喜心有二：若聞開權顯實，即於一念心中深解非權非實之理，
信佛知見。又能雙解權、實，事、理圓融。
雖具煩惱性，能知如來秘密之藏。
此即豎論隨喜。雖未得真隨喜心，能如此解。
法既如此，人亦如是。
此約橫論隨喜。即橫而豎，即豎而橫。
故大經云：寧願少聞，多解義味。
即此意也。後當更說。 ^727a4

△二、明佛滅後弟子。
先出弟子類，略舉於人，例上可知。
次言我亦與記功報，如前解也。
orig::  ^727b10

佛告藥王〔至〕我亦與授阿耨多羅三藐三菩提記。
commentary::  ^727b14

〔一弟子門竟〕。
△第二、師門有長行、偈頌。
長行有二：先別，後總。
別者，人譚上下，時譚現未。
總者，無論下上及以現未，通明逆之得罪，順之得福也。
就別復二：一、明現世，二、明滅後。
就現世又二：先明下品師，後明上品師。
下品師為二：初明師相，次明師功報。 ^727b16

今初。
orig::  ^727b26

若復有人受持讀誦〔至〕乃至合掌恭敬。
commentary::  ^727b28

師相者，即是五種法師、十種供養也。 ^727b30

△次明下品功報也。
orig::  ^727b32

藥王當知〔至〕廣演分別玅法華經。
commentary::  ^727b36

曾供養者，先因深也。
愍眾生故生此人間，明現功大也。
若有人問下，明未來報重也。 ^727b38

△二、明上品師，亦二：先況出上品師相，次明上品功報也。
orig::  ^727b40

何況盡能受持種種供養者〔至〕廣演此經。
commentary::  ^727b44

〔現世師竟〕。
△二、明滅後師亦有下上。
下品亦二：先出下品人者，即是但豎得其意。
orig::  ^727b46

若是善男子、善女人〔至〕乃至一句。
commentary::  ^727c2

有慧無聞止堪竊說，未可處眾，故是下品之師。
竊為一人說一句者，雖得一句之解，既不廣聞多學異義，
不可眾中而說，一切問難有所不通，便令正理不得弘宣。
如釋論明有慧無聞譬如小雨無雷，若欲申此一句正言，且當竊說耳。 ^727c4

△二明其功報。
orig::  ^727c12

當知是人則如來使，如來所遣，行如來事。
commentary::  ^727c14

經是如智所說說於如理，今日行人秉此如教宣於如理，即是如來所使也。
行如來事者，如智照如理為事，今日行人依如教行如理，即是行如來事也。
一如智一如理化眾生為事，今日行人能有大悲，
以此經中真如之理為眾說，令他利益生，亦名行如來事也。
觀心解如來使者，智心觀境境即真如，境來發智智為如所使也。
如來所遣者，觀智從如中來也。
行如來事者，歷一切法無不真如，真如即佛事也。 ^727c16

△二、明上品人略不格量功報，此意可知也。
orig::  ^727c32

何況於大眾中廣為人說？
commentary::  ^727c36

〔一別明竟〕。
△第二、總明五種法師，逆者得罪，順者得福也。
orig::  ^727c38

藥王若有惡人〔至〕三菩提故。
commentary::  ^727c42

此中罪福，不論福田濃瘠，但約初後心，明其輕重。
初心學人，既具煩惱，若加障礙，則所學事廢，故獲罪多。
佛則平等，惡不干偪，豈能障礙？
故言罪輕。供養亦爾，此人有待，若得供養，
所修事成，故施其福勝。
佛則無待，眾事滿足，雖復獻供，於佛無益，故言報劣。
譬如王子在難，供奉所須，其功甚大；若辱王種，
獲罪不輕，故罪福俱重。
若獻大王衣食，為要事微，汝欲侵陵，不能致損，故罪福俱薄。 ^727c44

藥王下。明讀誦如佛莊嚴，即是順之得福。
佛以定慧莊嚴，此人能修定慧故也。
為如來肩荷者，在背為荷，在肩為擔。
修非權非實法身之體，即是為如來荷。
能權能實二智之用，即是為如來擔。
隨所向方應向禮者，上明以法為師，今明堪為物師。
此人趣向悉與實相相應，皆可敬順。
順即是向，敬即是禮。
敬而順之，與供養等〔二、總明竟〕。 ^728a10

△第二、偈頌有十六行，為三：初、二偈不頌長行，別獎勸自行利他。
orig::  ^728a24

爾時，世尊欲重宣此義，而說偈言： ^728a28

若欲住佛道〔至〕并供養持者。
commentary::  ^728a30

△次十三行頌上師門別、總，後一行歎經。
頌別、總中又二：初七行頌別，後六行頌總。
上別門有現、未，今初四行頌現，後三行頌未。
現、未二師各有上、下，今初一行頌現。
下品上半出法師，下半出功報也。
orig::  ^728a32

若有能受持，玅法華經者，當知佛所使，愍念諸眾生。
commentary::  ^728a42

△次三行頌現在上品師。
初半行出上品師，第二二行半頌功報也。
orig::  ^728a44

諸有能受持〔至〕供養說法者。
commentary::  ^728a48

△後三行頌未來二：初二行超頌，況出上品師。
於中，初半行頌法師。
長行中本闕功報，今偈則有二：一行半明功報也。
orig::  ^728b2

吾滅後惡世〔至〕冀得須臾聞。
commentary::  ^728b8

△次一行，結頌下品師。
上半行頌出人，下半行頌功報也。
orig::  ^728b10

若能於後世，受持是經者，我遣在人中，行於如來事。
commentary::  ^728b14

〔初別頌竟〕。
△第二、六行頌上總門，亦二：初、二行頌逆者得罪，
二、四行頌順之得福也。
orig::  ^728b16

若於一劫中〔至〕我今獲大利。
commentary::  ^728b20

△第三、一行歎經尊玅。
orig::  ^728b22

藥王今告汝，我所說諸經，而於此經中，法華最第一。
commentary::  ^728b24

〔上長行偈頌歎美五種法師竟〕。
△第二、歎所持法及弘經方軌。
所持法是自軌法，弘經法是軌他法。
有長行、偈頌。長行初歎經法，次歎方軌。
歎法為五：一、約法歎，亦格量歎；二、約人歎；
三、約處歎；四、約因歎；五、約果歎。
法玅故人貴，人貴故處尊，處尊因圓，因圓果極也。 ^728b26

今初，約法歎。
orig::  ^728b36

爾時佛復告藥王〔至〕猶多怨嫉況滅度後。
commentary::  ^728b38

初歎法者，已、今、當說，此經為最。
言已者，大品已上漸、頓諸說也。
今者，同一座席，謂無量義經也。
當者，謂涅槃也。大品等漸、頓皆帶方便，
取信為易；今無量義一生無量，無量未還一，是亦易信。
今法華論法，一切差別融通歸一；法論人，則師弟本迹俱皆久遠。
二門悉與昔反，難信難解、當鋒難事。
法華已說、涅槃在後，則易可信也。
秘要之藏者，隱而不說為秘，總一切為要，真如實相包蘊為藏。
不可分布者，法玅難信，深智可授、無智益罪，故不可妄說也。
從昔已來未曾顯說者，於三藏中不說二乘作佛，
亦不明師弟本迹；方等、般若雖說實相之藏，
亦未說五乘作佛，亦未發迹顯本。
頓、漸諸經皆未融會，故名為秘。
此經具說昔所秘法，即是開秘密藏，亦即是秘密藏。
如此秘藏未曾顯說，如來在世猶多怨嫉者，
四十餘年不得即說；今雖欲說，而五千尋即退座。
佛世尚爾，何況未來？
理在難化也。 ^728b40

△二、約人歎。
orig::  ^728c24

藥王當知〔至〕則為如來手摩其頭。
commentary::  ^728c26

此法在人，則人尊貴。
如來衣覆者，即是修學大忍為衣也。
上文云如來莊嚴也。
佛護念者，實相為佛，實智為子，尊崇實相，
發生實智，即為諸佛所護念也。
四信為信力，四弘為願力，大智為善根力也。
信則信理，理即法身；志願是立行，行即解脫；
善根根固難動，此即般若。
當知三力即是三德秘密之藏，初心捿此，
與佛不殊，故名與如來共宿也。
又信力修畢竟空，如來智如來捿畢竟空，
為舍此人信力，亦學畢竟空，故與如來共宿。
手摩頭者，此人以願力、善力自行權實以為機感，
機感名頭；如來以化他權實二智名手，
開發前人自行權實之頭，感應道交，故名摩頭。
摩頭即授記也。 ^728c28

△三、約處歎。
orig::  ^729a2

藥王在在處處〔至〕皆近阿耨多羅三藐三菩提。
commentary::  ^729a4

此法在處，即處貴。
夫佛生處，得道、轉法輪、入涅槃等處，法王所遊，皆應起塔。
此經是法身生處，得道之場，法輪正體，大涅槃窟。
此經所在，須塔供養。
不復安舍利者，釋論云：碎骨是生身舍利，經卷是法身舍利。
此經是法身舍利，不須更安生身舍利。
生、法二身，各有全碎，皆可解云云。 ^729a6

 ^729a16

 ^729a20

△四舉因歎。
orig::  ^729a22

藥王！多有人在家出家〔至〕乃能善行菩薩之道。
commentary::  ^729a24

未善行者，稟前三教即是碎散法身舍利未能巧度，
若入圓教即是全身舍利，則是巧度為善行也。 ^729a26

△五、舉果歎。文為五：一、明近果，二、開譬，
三、合譬，四、釋近，五、揀非。 ^729a30

今初。
orig::  ^729a32

其有眾生求佛道者〔至〕得近阿耨多羅三藐三菩提。
commentary::  ^729a34

當知必得近三菩提果者，安樂行中名為近處。
此菩提果，佛眼佛智知見處為體，則有二種：
一者初心菩提，二者後心菩提。
今言近者，正近初住菩提。
又望圓果而修圓因，得似解者名之為近。
前約因歎，修通別因即是未善，去圓果遠也。
若修圓因即是善行，去圓果近也。
今以圓如實智為因還以為果，道前真如即是正因，
道中真如即為緣因亦名了因，道後真如即是圓果。
故普賢觀云：大乘因者即是實相，大乘果者亦是實相。
釋論云：初觀實相名因，觀竟名果。
就理而論，真如實相本無因果亦非前後，若約眾生修行則有前後及以因果也。 ^729a36

△二、開譬。
orig::  ^729b8

藥王！譬如有人渴乏須水〔至〕其心決定知水必近。
commentary::  ^729b12

此譬有觀門、教門二釋。
觀門者，眾生之心具諸煩惱名高原，修習觀智名穿掘，方證理味如得清水。
依通觀乾慧地如乾土性，地為溼土泥，見諦為得清水。 ^729b14

別觀從假入空，但見空，不見不空，斷四住，
如鑿乾土，去水尚遠；從空出假，先知非假，
今知非空，因是二觀，得入中道，能伏無明，
轉見濕土，去水則近也。 ^729b20

圓觀中道，非空非假，而照空假，如漸至溼泥。
四住已盡，無明已伏，已得中道相似圓解，故言如泥。
若入初住，發真中解，即破無明，如泥澄清，
得見中道，如見清水。
法華論云：佛性水，當知次第。
次約教門者，土譬經教，水喻中道。
教詮中道，如土含水。
三藏教門未詮中道，猶如乾土。
方等、般若帶於方便，說中道義，如見溼土。
法華教正直顯露，說無上道，如見泥。
因法華教生聞、思、修，即悟中道，真見佛性，
所發真慧不復依文，如獲清水，無復土相。
故華嚴云：十住菩薩初發心時，即得菩提，
知一切法即心自性，成就慧身，不由他悟也。 ^729b26

△三、合譬
orig::  ^729b46

菩薩亦復如是〔至〕必知得近阿耨多羅三藐三菩提。
commentary::  ^729b48

於法華中獲聞思修，即是圓觀三慧，方能近果，非乾溼等教中聞思修也。 ^729c2

△四、釋得近意也。
orig::  ^729c4

所以者何〔至〕成就菩薩而為開示。
commentary::  ^729c6

一切菩薩者，明諸權因也。
三菩提者，明一切權果也。
權因權果皆攝屬此經，如乾溼等土悉依於水，故言攝屬也。
開方便門，示真實相者，昔所不說，今皆說之。
昔說一切世間治生產業，何曾不是方便？
今皆開之，即是實相，不相違背。
昔說小乘方便及小乘果，其小乘果尚非實相門，況小方便而當是門？
令皆開之，即是實相。
汝等所行是菩薩道，決了聲聞法，是諸經之王。
昔說二為方便門者，今皆開之，即是實相。
寧復是門咸令眾生開示悟入佛之知見，
一色一香無非佛法，若門若非門，悉皆開之，
示真實相，顯佛性水。
若不開者，則深固幽遠，無人能到，而今開之，即得見水無乾土也。 ^729c8

又作三慧釋，一切皆屬此經，即圓聞慧也。
此經開方便，即圓思慧也。
示真實相者，即圓修慧也。
此三幽遠，佛今開示即得覩真。 ^729c30

△五、揀非。
orig::  ^729c36

藥王！若有菩薩〔至〕當知是為增上慢者。
commentary::  ^729c38

若菩薩聞此說驚疑，是新發意聲聞，是上慢。
悉是乾土，尚非溼土，況見水耶？
〔上歎所持法竟〕。 ^729c40

△第二、略示弘經方法，又為二：一、示方法，
二、明利益。 ^729c42

今初。
orig::  ^729c44

藥王！若有善男子、善女人，如來滅後，欲為四眾說是法華經者，
云何應說〔設問徵起〕？
是善男子、善女人，入如來室，著如來衣，
坐如來座，爾乃應為四眾廣說斯經。
如來室者，一切眾生中大慈悲心是。
如來衣者，柔和忍辱心是。
如來座者，一切法空是〔釋三法〕。
安住是中，然後以不懈怠心，為諸菩薩及四眾，
廣說是法華經〔勸修三法〕。
commentary::  ^729c48

修如來室是大慈悲，若就同體即法身也，
若庇蔭眾生即是解脫，能令眾生會於同體即是般若。 ^730a14

修如來衣是柔和忍辱，若就所覆即法身也，
若能覆即寂滅忍也，若和光利物即解脫也。 ^730a16

修如來座即諸法空，若就能坐即般若，
若所坐即法身，身座冥稱即解脫也。 ^730a20

又大慈安樂，即資成軌；柔和伏嗔，即觀照軌；
坐座，即真性軌。安樂行中，還廣此三法。 ^730a24

上文如來莊嚴者，即此衣也。
如來肩所荷者，即此座也。
擔者，即擔運，是入室也。 ^730a26

△第二舉五利益勸獎流通。
orig::  ^730a30

藥王！我於餘國遣化人為其集聽法眾
〔一、遣化人〕，亦遣化比丘、比丘尼、優婆塞、
優婆夷聽其說法，是諸化人聞法信受隨順不逆
〔二、遣化四眾〕。若說法者在空閑處，我時廣遣天、
龍、鬼、神、乾闥婆、阿修羅等聽其說法〔三、遣化八部〕。
我雖在異國，時時令說法者得見我身
〔四、見佛身〕。若於此經忘失句逗，我還為說令得具足
〔五、與總持〕。
commentary::  ^730a34

若初心未淳，止可遣化人，未可遣化四眾八部。
若見天龍倚此自高，妨損其道，故不可令見。
若心無倚著，則堪見佛，況復天龍以得總持，自證利益也。 ^730a46

△二、偈頌有十八行半，為三：初、一行總勸；
orig::  ^730b4

爾時，世尊欲重宣此義，而說偈言： ^730b6

欲捨諸懈怠，應當聽此經。
是經難得聞，信受者亦難，
commentary::  ^730b8

△次十六行半頌上長行，有四：初一行半頌開譬。
orig::  ^730b10

如人渴須水〔至〕決定知近水。
commentary::  ^730b12

△二、有二行半頌合譬。
orig::  ^730b14

藥王汝當知〔至〕近於佛智慧。
commentary::  ^730b16

△三、有三行半頌上通經方軌。
orig::  ^730b18

若人說此經〔至〕念佛故應忍。
commentary::  ^730b20

△四、有九行，頌利益。
文六：初、一行，總明如來以五事利益之意。
orig::  ^730b22

我千萬億土，現淨堅固身，於無量億劫，為眾生說法。
commentary::  ^730b26

正由應身徧滿十方，能為五事守護行人。 ^730b28

△二、一行半頌遣化四眾。
orig::  ^730b30

若我滅度後〔至〕供養於法師。
commentary::  ^730b32

△三、一行半頌遣化人。
orig::  ^730b34

引導諸眾生〔至〕為之作衛護。
commentary::  ^730b36

△四、二行頌令得總持。
orig::  ^730b38

若說法之人〔至〕為說令通利。
commentary::  ^730b40

△五、一行頌令得見佛。
orig::  ^730b42

若人具是德，或為四眾說，空處讀誦經，皆得見我身。
commentary::  ^730b44

△六、二行頌遣八部。
orig::  ^730b46

若人在空閑〔至〕能令大眾喜。
commentary::  ^730b48

〔上頌長行竟〕。
△後一行結勸。
orig::  ^730c2

若親近法師，速得菩薩道，隨順是師學，得見恒沙佛。
commentary::  ^730c4

〔法師品竟〕。
other:: 
# 見寶塔品第十一

commentary::  ^730c6

△先申品目。次釋經文。
今初。
orig::  ^730c8

玅法蓮華經見寶塔品第十一
commentary::  ^730c10

釋見寶塔品。梵言塔婆，此翻方墳，亦言靈廟，
又言支提，無骨身者也。
此塔既有全身不散，則不稱支提。
阿含明四支微〔即支提〕，謂生處、得道、轉法輪、
入滅，四處起塔。今之寶塔，是先佛入滅靈廟。
經云：佛三種身，從此經生。
諸佛於此而坐道場，諸佛於此而轉法輪，諸佛於此而般涅槃。
秪此法華，即是三世諸佛之四支提。
先佛已居，今佛竝坐，當佛亦然。
此塔出來，明顯此事，四眾皆覩，故言見寶塔品。 ^730c12

瓔珞經：善吉問：生身、全身、碎身，功德等耶？
佛言：不等。生身言教化訓，三業具足，清淨眾生，得至道場。
全碎舍利，正可威神光明，供養得福，是故不等。 ^730c26

又問：頂王如來十二那術劫〔即那由他〕
說法教化，舍利亦爾，此應是等？
佛言：皆頂王如來神力所作耳。
彼經格全碎舍利，皆由生身佛力。
今經格生身全碎舍利、法身徧圓舍利，皆從經出。
顯此經功德弘持力大，從地涌來，證明此事，
四眾皆覩，故言見寶塔品。 ^730c32

北地師云：佛為身子說經時，寶塔已現，為作證明。
若說經竟，來證何等？
經家作次第，安置三周後耳。
此乃人情，則不可信。
今依薩雲分陀利經云〔即玅法蓮華〕：佛說法華無央數偈時，
有七寶塔從地湧出，中有金床，床上有佛，
字袍休蘭羅〔梵語〕，漢言大寶〔即多寶〕，歎釋尊言：
我故來供養，願坐我金床，更為我說薩雲分陀利。
依此經證，即是說三周後，更請壽量。
明文聖說，而不肎用人之穿鑿，那可承耶？ ^730c42

此塔正為證前請後，從地湧出，四眾皆覩，故言見寶塔品。 ^731a10

表三身者，多寶表法佛，釋尊表報佛，分身表應佛，
三佛雖三而不一異，應作如是說、如此信解也。 ^731a12

塔出為兩：一、發音聲以證前，開塔以起後。
證前者，證三周說法皆是真實。
若略言真實者，皆與實相相應也。
若廣言真實者，離四句絕百非也。
若處中說者，八不名真實。
塔從地湧示不滅，分座共坐示不生，入塔示不常，
現塔示不斷，分身示不一，全身示不異，
多寶讓座示不來，釋迦坐半座示不去，八不顯然故是真實。
又證迹門流通，持經功深弘宣力大，皆真實也。
平等大慧者，與般若云何？
釋論七十九雲：般若是三世諸佛玅法，如一城門四方皆入。
當知般若亦稱玅法，此經稱平等大慧，二文相指其意可知。 ^731a16

起後者，若欲開塔，須集分身，明玄付囑，
聲徹下方，召本弟子，論於壽量。
久遠之塔，從地湧出，開自在神通之力，顯過去世益物也。
發大音聲，開師子奮迅之力，顯現在十方，開權顯實也。
有大誓願，未來諸佛，若說此經，我之寶塔，
皆到其所，為作證明，開大勢威猛之力，顯未來常住不滅也。 ^731a38

又塔在空中，亦證前起後。
七方便人，藏理未開，無明所隱，如塔在地。
聞三周開三顯實，開佛知見，顯出法身，
如塔湧空，此即證前。
修得法身，久已明著，如塔在空，無能開者，
表本地久成，眾所不識。
若發迹顯本，了達無疑，此即起後也。 ^731b2

觀心解者，依經修觀，與法身相應，境智必會，如塔來證經。
境智既會，則大報圓滿，如釋迦與多寶同坐一座。
以大報圓故，隨機出應，如分身皆集。
由多寶出故，則三佛得顯；由持經故，即具三身。
普賢觀雲：佛三種身，從方等生。
即此義也。 ^731b12

△次、釋經文。此品有長行、偈頌。
長行有三：一、明多寶湧現，二、明分身遠集，
三、明釋迦唱募。初文有六：一、塔現之相，
二、諸天供養，三、多寶稱歎，四、時眾驚疑，
五、大樂說問，六、如來答。 ^731b20

今初。
orig::  ^731b28

爾時佛前有七寶塔〔至〕高至四天王宮。
commentary::  ^731b30

七寶為塔者，明法身之地，以性德七覺七聖財寶塔者，實相之境法身所依處也。
高五百由旬者，是二萬里，豎明因中萬行果中萬德也。
廣二百五十由旬，即是一萬里，橫用萬善莊嚴也。
地者，無明心地也。
以無所破破於無明，以無所住住第一義空。
種種寶物者，眾多定慧而莊挍也。
欄楯是總持也。龕室千萬者，無量慈悲之室，亦是無量空舍。
幢旛是神通勝相也。
垂寶瓔珞者，四十地功德，上莊嚴法身下被眾生也。
寶鈴萬億者，八音四辯也。
四面出香者，四諦道風吹四德香也。
高至四天王宮者，窮四諦理也。 ^731b32

△二、諸天供養。
orig::  ^731c4

三十三天雨天曼陀羅華〔至〕恭敬尊重讚歎。
commentary::  ^731c6

事解可知。更復約理，三十心為三十，十地為一，
等覺為一，玅覺為一，合為三十三，同依實相境也。
雨天曼陀羅者，初心亦具四十二地功德，
後心亦爾，皆以四十地所有因華歸向法身也。
餘諸天龍下，即是內凡外凡等，亦依實相向果行因也。 ^731c8

△三、多寶稱歎，正證前開權顯實不虗也。
orig::  ^731c16

爾時寶塔中出大音聲〔至〕如所說者皆是真實。
commentary::  ^731c20

平等大慧者，即是諸佛智慧，如前行步平正義也。
平等有二，一法等，即中道理。
二眾生等，一切眾生同得佛慧。
大者，如前高廣義也。
約觀心者，空觀豎等，假觀橫等，中觀橫豎平等，
平等雙照，即是平等大慧也。
如是如是者，一如法相是，二如根性是，皆是真實也。 ^731c22

△四、時眾驚疑。
orig::  ^731c34

爾時，四眾見大寶塔住在空中〔至〕却住一面。
commentary::  ^731c36

△五、大樂說因疑請問。
若望下，答意。應為三問：一、問何因有此塔，
二、問何故塔從地出，三、問何故發是音聲也。
orig::  ^731c38

爾時有菩薩摩訶薩〔至〕發是音聲。
commentary::  ^731c44

△第六、佛答。此三：一、先答第二問。
此佛有願，為證法華，故從地湧出也。
orig::  ^731c46

爾時佛告大樂說菩薩〔至〕為作證明。
讚言：善哉！
commentary::  ^732a2

△二、追答第一問。
由彼佛命令造此塔也。
orig::  ^732a4

彼佛成道已〔至〕應起一大塔。
commentary::  ^732a6

△三、答第三。為作證明故，發是音聲也。
orig::  ^732a8

其佛以神通願力〔至〕讚言善哉善哉。
commentary::  ^732a10

釋論明多寶佛不得說法，而取滅度。
師解不爾。彼佛告諸比丘：比丘即是受化之人，何謂不說？
當是多寶亦得開三，不得顯實。
故釋論雲：不得說法耳。
以是義故，雖復滅度，在在處處有說法華經，便隨喜作證也。 ^732a12

。 ^732a28

〔一多寶涌現竟〕。
△第二、明分身遠集。
就此有七：一、樂說請見多寶，二、應集分身，
三、樂說請集，四、放光遠召，五、諸佛同來，
六、嚴淨國界，七、與欲開塔。 ^732b10

今初。
orig::  ^732b16

是時大樂說菩薩〔至〕我等願欲見此佛身。
commentary::  ^732b18

釋初請雲：以佛神力者，欲開塔須集佛，
集佛即付囑，付囑即召下方，下方出即應開近顯遠，
此是大事之由，豈非佛神力令問也？ ^732b20

△二、應集分身。
orig::  ^732b24

佛告大樂說菩薩〔至〕今應當集。
commentary::  ^732b26

△三、樂說請集。
orig::  ^732b28

大樂說白佛言世尊〔至〕禮拜供養。
commentary::  ^732b30

△四、放光遠召。
orig::  ^732b32

爾時佛放白毫一光〔至〕亦復如是。
commentary::  ^732b34

△五、諸佛同來。
orig::  ^732b36

爾時十方諸佛〔至〕并供養多寶如來寶塔。
commentary::  ^732b38

△六、嚴淨國界有三：一、變娑婆世界。
orig::  ^732b40

時娑婆世界即變清淨〔至〕猶故未盡。
commentary::  ^732b42

△二、八方各更變二百萬億那由他。
orig::  ^732b44

時釋迦牟尼佛〔至〕諸天寶華徧布其地。
commentary::  ^732b46

△三、八方又各變二百萬億那由他。
orig::  ^732b48

釋迦牟尼佛〔至〕徧滿其中。
commentary::  ^732c2

三變淨土者，此三昧有三：初變是八背捨變穢為淨，
二變是八勝處轉變自在，三變是十一切處於境無礙。
又三變表破三惑。 ^732c4

 ^732c8

〔六嚴淨國界竟〕。
△第七、與欲開塔，復五：一、諸佛問訊說欲，
二、釋迦開塔，三、四眾皆同見聞，四、二佛分座而坐，
五、四眾請加。 ^732c12

今初。
orig::  ^732c16

是時諸佛各在寶樹下〔至〕亦復如是。
commentary::  ^732c18

諸佛同與欲，開塔如僧中。
作法與欲意也。大集明若干佛與欲，華嚴亦說十方若干佛同說，
華嚴、大品亦云千佛同說，般若皆不雲是釋迦分身。
準今經者，應是分身，彼帶方便，故時中不顯說耳。
今經非但數多，亦直說是分身，咸來與欲也。 ^732c20

△二、釋迦開塔。
orig::  ^732c42

爾時釋迦牟尼佛〔至〕如却關鑰開大城門。
commentary::  ^732c46

開塔者，即是開權。
見佛者，即是顯實。
亦是證前，復將開後〔本門開迹顯本〕。
如却關鑰者，却障機動也。 ^732c48

△三、四眾皆同見聞。
orig::  ^733a4

即時一切眾會〔至〕及釋迦牟尼佛上。
commentary::  ^733a6

△四、二佛分座而坐
orig::  ^733a8

爾時，多寶佛於寶塔中〔至〕坐其半座結跏趺坐。
commentary::  ^733a10

△五、四眾請加。
orig::  ^733a12

爾時大眾見二如來〔至〕皆在虗空。
commentary::  ^733a14

〔二分身遠集竟〕。
△第三、釋迦唱募流通。
orig::  ^733a16

以大音聲普告四眾〔至〕付囑有在。
commentary::  ^733a18

文有三意：一大聲唱募，二付囑時至，三付囑有在。
有在者，若佛在世，隨機利物，自說正法，無待他人。
今佛化緣機盡，欲令此法利益無窮，故須付囑流通也。
付囑有在者，此有二意：一近令有在，付八萬二萬舊住菩薩，
此土弘宣。二遠令有在，付本弟子下方千界微塵，
令觸處流通，又發起壽量也。 ^733a20

△二、偈頌有四十八行，頌上三意。
初三行半頌多寶滅度。
orig::  ^733a32

爾時，世尊欲重宣此義，而說偈言： ^733a36

聖主世尊〔至〕常為聽法。
commentary::  ^733a38

△二、有八行半頌分身集。
orig::  ^733a40

又我分身〔至〕令法久住。
commentary::  ^733a44

△第三、有三十六行，頌釋迦付囑，復二：
初八行半，舉三佛以勸流通；次有二十七行半，舉難持之法以勸流通。
就初有三：初一行半，募覔其人；
orig::  ^733a46

告諸大眾〔至〕自說誓言。
commentary::  ^733b4

△二、有三行正舉三佛以勸持經。
orig::  ^733b6

其多寶佛〔至〕令得久住。
commentary::  ^733b8

△三、有四行。能持此經，即是供養三佛及見三佛，以釋勸意。
orig::  ^733b10

其有能護〔至〕及諸化佛。
commentary::  ^733b14

△第二、有二十七行半舉難持之法以勸流通，
為二：初二十行正舉勸，次七行半釋勸意。
就初復三：初一行誡勸；
orig::  ^733b16

諸善男子！各諦思惟，此為難事，宜發大願。
commentary::  ^733b22

△次十七行，正舉難持，以勸流通。
orig::  ^733b24

諸餘經典〔至〕是則為難。
commentary::  ^733b26

△三、有二行釋難持意。
orig::  ^733b28

我為佛道〔至〕則持佛身。
commentary::  ^733b30

若有能持，即持佛身，此意豈易？ ^733b32

△第二、七行半明能持難持，能成勝德，以釋勸意。
就此復三：初、一行半重募持經人。
orig::  ^733b34

諸善男子〔至〕自說誓言。
commentary::  ^733b38

△二、一行半明能持難持則諸佛喜歎。
orig::  ^733b40

此經難持〔至〕諸佛所歎。
commentary::  ^733b42

△三、四行半明能持難持即成勝行，中具二利。
orig::  ^733b44

是則勇猛〔至〕皆應供養。
commentary::  ^733b46

〔見寶塔品竟〕。玅法蓮華經文句纂要卷第五
 ^733b48
