
undefined:: 
other:: 天聖廣燈錄卷第二十九　　　〔宋碑〕
other:: 
### 南康軍雲居山真如禪院道齊禪師法嗣

other:: 
#### 南康軍雲居山契瑰禪師
南康軍雲居山契瑰禪師
上堂。有僧問。承古有言。
服像雖殊。妙明不二。
為什麼眾生日用而不知　師云。
過在什麼處　學云。
恁麼即明妄非他。
覺明為咎也　師云。
且子細好。 ^566b31

師云。諸上座。人人具足。
各各圓成。僧是僧。
俗是俗。男是男。女是女。
現行現用。譊訛在什麼處。
為什麼特地不知去。
過在阿誰。恁麼說話。
事不獲已。還有會處麼。
於此會得。不妨省徑。
更若意思卜度。轉疎轉遠。
不如歇去。珍重。 ^566b37

上堂。僧問。承古有言。
路逢死虵莫打殺。
無底籃子盛將歸。
未審師還受也無　師云。
儞什麼處得來　學云。
恁麼即不虗施也。 ^566b47

師云。却且提取去。
師又云。諸上座。佛法也無事。
尋常向諸人道。不用求真。
唯須息見。還息得也未。
若也息得。見盡情忘。
體露真修。若也不息。
且問諸人即今見箇什麼。
還有證明處麼。若也明得。
許上座有箇入處。
如若不會。徒學多生。
珍重。 ^566c4

上堂。僧問。如何是佛　師云。
讚嘆不及　學云。
莫秖者箇便是　師云。
不令人讚嘆。 ^566c14

問。皷聲纔罷。大眾雲臻。
佛法省徑處。乞師指示　師云。
便好散去　學云。
恁麼即全因此日也　師云。
禮拜了退。
other:: 
#### 杭州靈隱山南院慈濟文勝禪師
杭州靈隱山南院慈濟文勝禪師 ^566c16

俗姓劉氏。婺州人也。
幼歲出家受具。 ^566c22

造雲居山齊禪師法席。
雲居問。為復學佛法來。
遊山翫水來　師云。
嚮重日久。遠離婺州　居云。
是什麼物恁麼來　師云。
特伸禮覲　居云。
汝若為佛法來。什麼處不是汝悟處　師默然不對。 ^566c24

雲居上堂。舉。龐居士問馬大師。
不與萬法為侶者是什麼人。
大師云。待儞一口噏盡西江水即向汝道。
居士從此頓悟。又云。
不與萬法為侶者。
且道是阿誰　師從此契悟。
更不他遊。後住靈隱寺。 ^566c32

師開堂日。陞座云。
大施門開。所須一任於此構得。
謂之己物現前。還構得麼。 ^566c40

時有僧問。僚宰共臨此會。
緇儒競集茲筵。祖意西來。
請師為眾　師云。
散去得未　學云。
恁麼則一音普潤於沙界。
學人此問不虗施也　師云。
儞作麼生會。 ^566c42

問。昔日梵王請佛。
蓋為群生。今朝大諫請師。
當為何事　師云。
汝也須感謝大諫　學云。
恁麼則非但學人。
人天有賴　師云。
賴箇什麼。 ^566c48

問。承教有言。汝既慇懃三請。
豈得不說。如何是說　師云。
善思念之　學云。
五千退席又如何　師云。
退亦佳矣。 ^567a6

問。祖祖相傳傳祖印。
師今得法嗣何人　師云。
汝爭證明得　學云。
恁麼則歐阜早年親得旨。
靈山今日度群生也　師云。
汝得什麼旨。 ^567a10

問。如何是靈山境　師云。
郢手難圖畫。憑君子細看。 ^567a16

問。古鑑未磨時如何　師云。
古鑑　學云。磨後如何　師云。
古鑑　學云。未審分不分　師云。
更照看。 ^567a18

問。如何是和尚家風　師云。
莫訝荒疎　學云。
忽遇客來。又作麼生　師云。
喫茶去。 ^567a22

師自承天寺辭退法席之後。
數載隱居本州興慶庵。
至天聖四年。朝廷。
以故駙馬都尉。吳元扆宅。
特捨為精舍。御書賜額為慈孝寺。
於京國中肇建禪林。
是年春。詔俾住持。
行至楚州。感疾而逝。
臨終前。有頌云。
　　住亦何依　去亦何滅　休問旨歸　秋天一月
other:: 
#### 台州瑞巖院義海禪師
台州瑞巖院義海禪師 ^567a24

霅川人也。姓胡氏。
冠歲出家受具。 ^567a36

造雲居法席。雲居問。
什麼物恁麼來。師於言下大悟。
遂作一頌。
　　雲居什麼物　問著頭恍惚　直下便承當
　　猶是自埋沒 ^567a38

後歸故里。祥符中。
郡牧刀衎。請師出世。
住報本禪院。 ^567a46

師陞座。僧問。如何是祖師西來意　師云。
若到諸方。但道報本不解答話。 ^567a48

問。如何是和尚家風　師云。
無諱忌　進云。忽遇觸忤和尚又如何　師云。
不解作客。勞煩主人。 ^567b2

問。釋迦掩室於摩竭。
淨名杜口於毗耶。
未審和尚如何示眾　師云。
汝不欲我開談　學云。
未曉師機　師云。
且退。 ^567b6

問。法身還有用也無　師云。
儞特置此問　學云。
如何得不用去　師云。
死漢。 ^567b10

問。如何是無德真人　師云。
者裏無安排儞處。 ^567b14

上堂云。古人道。我今為汝保任此事。
終不虗也。雖然如此。
作麼生會此事。且莫失人保持。
請歇。 ^567b18

師於天聖三年八月三日三更示寂。
焚燒後。収舍利。起塔于本山。
俗壽五十六。僧臘三十二。
other:: 
#### 杭州龍華山悟乘禪師
杭州龍華山悟乘禪師 ^567b20

俗姓程氏。處州人也。
幼歲出家受具。遂至雲居。
問云。如何是大道之源。 ^567b26

雲居云。從甚處流出。
因茲大悟。舉無疑滯。 ^567b28

咸平中。州牧請坐龍華道場。 ^567b30

師開堂日。僧問。一佛出世。
諸天捧足。和尚出世。
什麼人捧足　師云。
足認來意。 ^567b32

問。如何是佛　師云。
向儞道三十二相。
得麼。 ^567b34

問。如何是龍華為人一句。 ^567b36

師云。別無善巧。
問。迦葉門風師紹續。
乞師方便指昏迷　學云。
須知慙愧　學云。
爭奈不明何　師云。
莫謾大眾。 ^567b38

師一坐道場二十餘載。
至乾興元年六月朔旦。
書偈云。
　　吾有一訣　凡聖同轍　珍重禪流　是生是滅 ^567b42

儼然而逝。俗壽五十九。
起塔于本山。
other:: 
#### 明州廣慧禪院志全禪師
明州廣慧禪院志全禪師 ^567b48

錢塘人。俗姓衛氏。
依本郡廣潤院出家受具。
得法於雲居齊禪師。
禪師問。古人道。阿那箇魔魅教儞出家。
阿那箇魔魅教儞行脚。
今日阿那箇魔魅教儞到者裏。
師於言下契悟。 ^567c2

祥符中。信州牧請開堂。
乾興元年。明州請住廣慧禪剎。
師陞堂。僧問。如何是衲僧本分事　師云。
儞莫鈍致我。　僧禮拜　師云。
却是大眾鈍致闍梨。
便下座。 ^567c8

師上堂。僧問。賊不打貧兒家時如何　師云。
說向人也不信　進云。
恁麼則禮拜而退也　師云。
得箇什麼。
other:: 
#### 明州大梅山居煦禪師
明州大梅山居煦禪師 ^567c14

永嘉人。俗姓周氏。
依天台般若寺出家受具。
參雲居齊禪師。雲居問。
汝從甚處來。若從僧堂來。
即是謾語。不從僧堂來。
又是自瞞。汝從甚處來。
師於言下頓悟。 ^567c20

祥符中。住大梅山保福禪院。
師上堂。僧問。見聞不脫。
如水裏月。此理如何　師云。
不可謔儞也　學云。
恁麼則見聞幸有真消息。
水月騰輝更好觀也　師云。
儞却謔我。 ^567c26

問。如何是古佛心　師云。
不用更沉吟。 ^567c32

問。古人面壁。意旨如何　師云。
但恁麼會　學云。
未審如何領會　師云。
且禮拜。 ^567c34

問。玄沙見虎。意旨如何　師云。
儞還曾見麼　學云。
恁麼即處處真塵塵。
盡是本來人也　師云。
大眾且道者僧身命知落處也未。 ^567c38

問。諸方幸有驚人句。
保福如何賜一言　師云。
却成笑殺諸方。
other:: 
#### 處州南明山仁壽院惟宿禪師
處州南明山仁壽院惟宿禪師 ^567c42

開堂日。未陞座。云。
大眾休道此座高廣。
吾不能陞。山僧道常陞此座。
與諸人對談第一義諦。
諸人還信也無。久參上座同共證明。
其如未曉。重涉繁辭。
便陞座。 ^567c46

維那白槌云。法筵龍象眾。
當觀第一義　師云。
更不勞觀。也第一義現前。
若也再觀。却成廢力。 ^568a4

時有僧出禮拜　師云。
勞而無功　問。昔日梵王請佛。
蓋為群生。今日郡牧請師。
當為何事　師云。
都官不虗相請　學云。
恁麼則都官證明。
學人禮謝　師云。
莫謔都官。 ^568a8

問。祖祖相傳傳祖印。
師今得法嗣何人　師云。
儞恐大眾不知。 ^568a14

問。談真則逆俗。順俗則違真。
師如何示人　師云。
儞也不得辜恩　學云。
若不申問。焉曉師機　師云。
飽叢林。 ^568a18

問。法法不隱藏。古今常顯露。
如何是顯露底法　師云。
見示大眾　學云。
恁麼則學人謹退也　師云。
知過必改。
other:: 
#### 杭州龍華山寶乘寺有忠寶月禪師
杭州龍華山寶乘寺有忠寶月禪師 ^568a22

永嘉人也。姓鄭氏。
依本州開元寺出家受具。
造雲居齊禪師法席。
雲居問。從什麼處來　師云。
浙中來　居云。是什麼物恁麼來　師擬祗對　居云。
鈍根阿師。參眾去。 ^568a28

師從此歇心。樞衣數載。 ^568a34

至祥符初。住杭州法雨院。
於天聖年。牧主李及請居龍華道場焉。 ^568a36

師開堂日。僧問。昨日靈山。
今朝法雨。未審是一是二　師云。
更須子細。 ^568a40

問。如何是佛　師云。
孰不瞻仰。 ^568a42

問。如何是西來意　師云。
幾人曾問來。 ^568a44

師住龍華。上堂　僧問。
元首明哉。股肱良哉。
師登寶座。如何談道　師云。
汝作麼生會　學云。
恁麼即一言歸有道。
萬象出無心　師云。
恁麼會。又爭得。
other:: 
#### 湖州報本禪院義圓禪師
湖州報本禪院義圓禪師 ^568a46

開堂日。州牧與大眾既集。
師拈香畢。僧問。朝盡臨筵。
祖風再扇。向上宗乘。
請師舉唱　師云。
郎中證明　學云。
恁麼則一音纔震。
四眾咸聞也　師云。
聞底事作麼生。 ^568b4

問。師登寶座。大眾雲臻。
從上宗乘。如何指示　師云。
若到諸方。切忌錯舉　進云。
恁麼即信受奉行去也　師云。
儞作麼生信受　學云。
三乘教典。曲為今時。
達磨西來。抑而印可也　師云。
未信儞在。 ^568b10

問。如何是祖師西來意　師云。
更答話在。
other:: 
#### 南康軍雲居山慧震禪師
南康軍雲居山慧震禪師 ^568b18

上堂。僧問。靈山一會。
迦葉親聞。此日一會。
何人得聞　師云。
闍梨不妨惺惺　學云。
未審如何領會　師云。
將謂刢利。 ^568b22

問。古鑑未磨時如何　師云。
光彩何分　學云。
磨後如何　師云。
大家總見。 ^568b26

問。皷聲纔絕。清眾咸臻。
為人一句。乞師垂示　師云。
刢利人難得　學云。
恁麼則人天有賴　師云。
閑言語。 ^568b30

問。如何是佛法大意　師云。
大意秖如此。 ^568b34

問。龍女獻珠得成佛。
學人無珠可獻。還得成佛也無　師云。
無珠爭得成佛　學云。
恁麼即學人無分也　師云。
不恁麼會　學云。
未審師意如何　師云。
待汝悟了向汝道。 ^568b36

師又云。大凡佛法。
也須是有箇發明處始得。
若無發明處。假饒千問萬問。
秖是隨言逐句。並無一箇領會處。
枉用工夫。奉勸諸人。
且體究覓箇悟處。
珍重。
other:: 
#### 潤州甘露禪院真禪師
潤州甘露禪院真禪師 ^568b42

開堂日。僧問。昔日梵王請佛。
蓋為群生。知郡請師。
當為何事　師云。
儞道為什麼事。 ^568c2

問。聖教有言。槌鍾告四方。
請師為說法　師云。
儞道大眾不知　學云。
恁麼即甘露門中。
普潤群生也　師云。
也須子細。 ^568c6

問。靈山一會。迦葉親聞。
今日一會。什麼人得聞　師云。
儞幾時到靈山　學云。
恁麼即大眾側聆師子吼也　師云。
莫亂道。 ^568c10

問。承古有言。光非照境。
境亦非存。光境俱忘。
復是何物　師云。
爭敢別注解　學云。
豈無方便　師云。
不妨會人言語。 ^568c14

問。承古有言。毗盧藏中有大經卷即不問。
如何是毗盧藏　師云。
大眾盡見　問。如何是甘露家風　師云。
一切成見　進云。
恁麼即明君垂睿澤。
西祖轉芬芳也　師云。
也不得錯會。 ^568c20

問。生死到來。如何迴避　師云。
那箇是生死。 ^568c26

師上堂云。佛法總不消如此。
祖師西來。直示玄旨。
教諸人有箇省徑入處。
立地參取古佛。如今立地了也。
且道古佛在什麼處。
諸人還見麼。若有會處。
便與善才同參。不必樓閣門前頓超諸位。
亦不讓於諸聖一分子。
秖許他先不可。既有如是風格。
請諸人紹取。依而行之。
久立。珍重。
other:: 
#### 廬山惠日院達禪師
廬山惠日院達禪師 ^568c30

上堂。僧問。師離脩水。
得屆仙居。如何是不動尊　師云。
儞從什麼處來　問。
羅漢也恁麼道。寶覺也恁麼道。
未審惠日如何道　師云。
別處作麼生。 ^568c42

問。馬師登座。百丈捲席。
未審意旨如何　師云。
刢利人難得　學云。
恁麼則師歸方丈。
大眾歸堂　師云。
儞又作麼生會　學人禮拜　師云。
莫虗頭。 ^568c48

師又云。馬祖上堂。
百丈捲席。若是衲僧。
便合知時。不勞久立。 ^569a6

上堂。僧問。青蘿黃緣。
直上寒松之頂。白雲澹泞。
出沒太虗之中。學人上來。
乞師指示　師云。
非君境界　進云。
學人未會。乞師方便　師云。
適來不謾道。 ^569a10

問。如何是仙居家風　師云。
何似諸方。 ^569a14

問。如何是釋迦寶劒　師云。
非但能摧外道心。
亦曾落却天魔膽。 ^569a16

上堂。僧問。祖佛未出世時。
還有佛法也無　師云。
祖佛什麼時出世　進云。
恁麼則未離兜率。
已降閻浮。不度長江。
居少室也　師云。
也是儞恁麼會。 ^569a20

問。一得永得時如何　師云。
儞得底事作麼生　進云。
恁麼則青霄雲外鶴。
獨立萬年松　師云。
我也未信儞在　問。
祖師西來。直指人心。
見性成佛。未審意旨如何　師云。
儞還信得及麼。 ^569a24

問。華開華落人皆委。
秋去冬來事若何　師云。
委底事作麼生　進云。
恁麼則往來人自老。
今古月長新　師云。
有什麼交涉。 ^569a32

師又云。祖師西來。
教外單傳心印。直指人心。
見性成佛。諸上座。
更不用再三。珍重。 ^569a38

師上堂云。此方真教體。
清淨在音聞。隨機設化。
應物施為。古人揀擇一門。
要人易解易入。且如楞嚴會上。
諸大聖人各述箇悟由。
豈是不知。貴要後人從此而去。
如是不思議事。設化多途。
無乖一揆。諸上座。
此事也不在多聞記持。
愽達古今。自信取了。
各自修行。不勞久立。
other:: 
#### 明州大梅山保福居素禪師
明州大梅山保福居素禪師 ^569a42

上堂。僧問。靈山一會。
迦葉親聞。今日一會。
誰人得聞　師云。
迦葉聞底事作麼生　進云。
今日豈是虗施此問也　師云。
適來將謂是　進云。
恁麼即昔日靈山。
今朝梅峯也　師云。
且休得麼。 ^569b6

問。如何是和尚家風　師云。
不避譏嫌。 ^569b14

問。蚌含未剖時如何　師云。
謝見示。
問。欲入無為海。須乘般若船。
如何是般若船　師云。
到岸也未。 ^569b16

問。承古有言。不起纖毫脩學心。
無相光中常自在。
未審此理如何　師云。
又成費力　進云。
乞師再垂方便　師云。
何如古人。 ^569b20

問。一即一切。如何是一　師云。
香臺．露柱　進云。
爭柰香臺露柱何　師云。
情知汝不柰何。 ^569b24

問。佛真法身。猶若虗空。
如今虗空現前。為什麼不見佛　師云。
為汝好眼。 ^569b28

問。如何是道　師云。
問取門前按山　進云。
秖者便是也無　師云。
元來不解問。 ^569b30

問。正說知見時。知見俱是心。
知見即不問。如何是心　師云。
此問不當　道云。
為什麼不當　師云。
為儞無知見。 ^569b34

上堂云。汝但不循動靜合離。
恬變通塞。生滅明暗。
如是十二類諸有為相。
隨#CB15072;一根。
脫黏內復。復歸元真。
發本明耀。耀性發明。
諸餘五黏應#CB15072;圓脫。
不由前塵所起知見。
明不循根。寄根明發。
由是六根互相為用。
諸上座。此是楞嚴經中如來標指。
如今不了者。蓋為外見諸法。
內有一心。能所交馳。
輪迴於生死。元是一精明。
分為六和合。一處成休伏。
六用皆不成。 ^569b40

又道。一根既返源。
六根成解脫。但得返源便得。
儻若返源去也。然後眼得為色。
耳得為聲。鼻得為香。
舌得為味。身得為觸。
意得為法。隨緣了達。
任性縱橫。得無#CB15145;礙。
但恁麼會好。久立。
珍重。 ^569c4

僧問。如何是佛未出世已前事　師云。
眾人要知　進云。
出世後事如何　師云。
待別時來。向汝道。
other:: 
#### 越州清化山寶壽子昌禪師
越州清化山寶壽子昌禪師 ^569c12

姓朱氏。蘇州人。也本州開元寺出家受具。 ^569c18

詣雲居山契悟。於祥符年。
越州清化山請師出世。 ^569c20

師開堂日。維那白槌云。
法筵龍象眾。當觀第一義　師云。
以斯觀者。名為正觀。
若他觀者。非見佛也。
且問諸人。還解恁麼觀得麼。
未能如是。有疑請問。 ^569c24

時有僧問。久乃不聞師子吼。
請師一句震雷音　師云。
儞什麼處去來。 ^569c28

問。鴻鍾大擊。法皷遐聞。
如何是和尚為人一句　師云。
展轉為流通。 ^569c32

問。須菩提唱無說而顯道。
釋梵絕聽而雨華。
未審今日誰是聞者　師云。
秖欠雨華在。 ^569c34

師後住杭州廣法院。
不疾而終。闍維之後。
収舍利。起塔于本山。
師俗壽五十二。僧臘四十五。
other:: 
#### 衢州顯聖寺居曜禪師
衢州顯聖寺居曜禪師 ^569c38

上堂。僧問。祖祖相傳傳祖印。
師今得法嗣何人　師云。
人天大眾前　進云。
恁麼即雲居一隻箭。
今日射三衢　師云。
情知儞恁麼會。 ^569c44

問。如何是祖師西來意　師云。
前後宗師答未休。 ^570a2

問。天得一以清。地得一以寧。
和尚得一又如何。 ^570a4

師云。說什麼天地　進云。
還有利人分也無　師云。
大眾笑儞。 ^570a6

問。如何是和尚家風　師云。
老僧自來秖如此。
other:: 
#### 潭州興化寺善能禪師
潭州興化寺善能禪師 ^570a8

開堂日。僧問。大眾雲集。
請師舉唱宗乘　師云。
好問着　進云。恁麼則不負於師也　師云。
莫用力。 ^570a12

問。久處龍門。如何得達　師云。
汝幸是龍門客。 ^570a16

問。如何是學人深深的的底事　師云。
許儞一著。 ^570a18

問。如何是興化境　師云。
觀瞻不足　進云。
如何是境中人　師云。
還見也未。 ^570a20

問。如何是佛　師云。
儞問不是　進云。
學人不會。乞師指示　師云。
且禮拜著。 ^570a22

上堂云。大眾。道箇省要。
已是周遮。然雖如是。
且莫錯會。久立。珍重。
other:: 
#### 荊門軍清谿山清禪師
荊門軍清谿山清禪師 ^570a26

上堂。僧問。如何披露。
與道相應　師云。
儞幾曾披露。即與道不相應。 ^570a30

問。如何是觀音妙智力　師云。
能救世間苦。 ^570a32

問。如何是祖師意　師云。
問取露柱　進云。
如何是露柱意　師云。
適來向道什麼。 ^570a34

問。古路坦然。如何履踐　師云。
儞是行脚人。 ^570a38

問。心心不動時如何　師云。
者鈍漢　進云。恁麼即禮謝師恩　師云。
且莫麤心。 ^570a40

師上堂。云。初心未會會取。
若會。不壞世間。不出世間。
諸上座。恁麼說底話。
是出世間語。是不出世間語。
要會麼。世間凝然。
一味法界。久立。珍重。
other:: 
#### 潭州北禪崇勝寺覺寧禪師
潭州北禪崇勝寺覺寧禪師 ^570a42

上堂。立云。今日還有人問話麼。 ^570b2

時有僧問。如何是佛法大意　師下座。
歸方丈。 ^570b4

僧問。如何是本來宗旨　師云。
幸是出家人。 ^570b6

問。如何是文殊　師云。
儞須識取普賢　進云。
恁麼即依而行之也　師云。
莫錯會。 ^570b8

問。如何是三界　師云。
儞喚什麼作三界　進云。
恁麼即無三界也　師云。
儞適來問什麼。 ^570b10

問。如何是道　師云。
儞還識得也未　進云。
恁麼即謝師證照也　師云。
速禮拜著。 ^570b14

師上堂云。如來光中。
映令暫現。現即現也。
且喚什麼作如來光。
珍重。
other:: 
#### 杭州南山省堂主
杭州南山省堂主 ^570b18

師姓楊氏。謝池人也。
福州黃蘗出家受具。 ^570b22

後自雲居得法。
一日。因經堂內有僧看經。
召師云。世尊元來三十成道　師云。
日許多時。什麼處去來。
僧無語。 ^570b24

因官人入寺。見木數條。
遂指問師云。良匠無餘材。
者箇什麼處得來　師云。
用不盡底。 ^570b28

僧問。九年面壁。意旨如何　師云。
與天下人為牓樣。 ^570b32

師遂有頌。
　　祖師面壁九年餘　此是西來未上機
　　直至如今天下客　強將言句為施為
other:: 
##### 牧童頌二首
牧童頌二首
　　濛濛烟雨草春肥　牧去隨時忘却歸
　　閑插野草了角上　不能相悉謂狂機
other:: 
##### 又
又
　　牧童自有牧童親　豈與常流作並鄰
　　一笛吹從林下過　逍遙誰愛入紅塵
天聖廣燈錄卷第二十九
 ^570b34
