
other:: 宗門拈古彚集卷第三十一
collector:: 古杭白巖嗣祖沙門　淨符　彚集
△青五
other:: 
## 高安白水本仁禪師
高安白水本仁禪師〔青五洞山价嗣〕 ^177b37

上堂。老僧尋常不欲向聲前色後鼓弄人家男女。
何故。且聲不是聲色不是色。
僧便問如何是聲不是聲。
水曰喚作色得麼。
曰如何是色不是色。
水曰喚作聲得麼。
僧禮拜。水曰。且道為汝說答汝話。
若向者裏會得。許你有個入處。 ^177b39

雪竇顯云白水也甚奇怪要且貪觀天上既非聲前句後且作麼生入。 ^177c4

雲居舜云。白水既已入草。
者僧又落深村。然則陽春雪曲時人難和。
村歌社舞到處與人合得著。 ^177c8

大溈秀云。白水只知橫千不會豎百。
如何是聲不是聲。
莫逐音響。如何是色不是色。
莫逐青黃。且從伊向聲前色後覓個安身。
自然別有生涯。 ^177c12

徑山杲云。白水將一串雲居子換却天下人眼睛。
却被者僧將一條斷貫索不動干戈穿却鼻孔。
雲居道陽春雪曲時人難和村歌社舞到處與人合得著。
是則也是。未免隨摟搜。
杲上座不惜眉毛為諸人說破。
聲不是聲色不是色。
馬後驢前。神出鬼沒。
雪曲陽春和不齊。
村歌社舞且淈#CB05272;。
以拂子擊禪牀云。
者個決定不是聲。
復舉起云。者個決定不是色。
且畢竟是個什麼。
喝一喝云。此時若不究根源。
直待當來問彌勒。 ^177c18

天寧琦云。白水也只道得個聲不是聲色不是色。
別有什麼奇特。白雪陽春雖唱得。
爭奈時人和不得。
誵訛在甚麼處。聲不是聲色不是色。 ^177c36

靈巖儲云。白水掩耳偷鈴。
者僧當面著賊。 ^177c42

佛日晳云。大小白水不惜眉毛。
未免傍觀者哂。隆安尋常無拘無束。
不妨向聲前句後鼓弄人家男女。
何故。祇因聲不是聲色不是色。
設有問如何是聲不是聲。
但云山青水綠。如何是色不是色。
犬吠驢鳴。或云和尚何得顛倒聲色。
便與劈脊一棒云。
不是知音徒勞側耳。
雖然。此中有兩負門。
且道在白水分上隆安分上。
檢點得出。許你具參學眼。 ^177c44

廣教玉逐句下著語云。
老僧尋常不欲向聲前句後鼓弄人家男女。
曾為浪子偏憐客。
自愛貪杯惜醉人。
何故要且聲不是聲色不是色。
綿包特石。鐵褁泥團。
如何是聲不是聲。
金將火試。喚作色得麼。
擔枷過狀。如何是色不是色。
不到烏江不盡頭。
喚作聲得麼。重言不當喫。
且道與你說答你話。
兩段不同收歸上科。
有人辨得曲不藏直。
許你有個入處。誤賺人不少。
復云。古人恁麼提唱。
喚作嚼飯餵嬰孩。
汝等直下掃破迷雲豁開慧日。
不妨於聲色中起倒。
聲色中坐臥。立地見本仁和尚敗闕處。 ^178a10

白水垂語。眼裏著沙不得。
耳裏著水不得。僧便問如何是眼裏着沙不得。
水曰應真無比。如何是耳裏著水不得。
水曰白淨無垢。 ^178a30

天童覺云。白水老人可謂大而無外小而無內。
具足千變萬化。祇個赤手空身不受一滴一塵。
直是滿眼滿耳。還見麼。
立足無閒地。知心有幾人。
other:: 
## 潭州龍牙居遁禪師
潭州龍牙居遁禪師〔青五洞山价嗣〕 ^178a36

問翠微如何是祖師意。
微曰與我將禪板來。
牙遂過禪板。微接得便打。
牙曰。打即任打。要且無祖師意。
又問臨濟如何是祖師意。
濟曰與我將蒲團來。
牙過蒲團。濟接得便打。
牙曰。打即任打。要且無祖師意。
住後僧問。和尚行脚時問二尊宿祖師意。
未審二尊宿明也未。
牙曰。明即明也。要且無祖師意。 ^178a42

五祖戒云。祖師土宿臨頭。
又云。和尚得與麼面長。 ^178b8

雪竇顯云。臨濟翠微只解放不解收。
我當時若作龍牙。
待伊索蒲團禪板。
拈得劈#CB05577;便擿。 ^178b10

溈山喆云。翠微臨濟可謂本分宗師。
龍牙一等是撥草瞻風。
與他後人為龜為鑑。
住後道二尊宿明即明矣要且無祖師意。
瞻前顧後應病與藥不無龍牙。
大溈則不然。待問未審二尊宿明也未。
劈脊便棒。非唯扶豎翠微臨濟。
亦乃不孤他來問。 ^178b14

石門聰云。龍牙無人拶著猶可。
纔被個衲子一拶。
失却一隻眼。 ^178b24

東禪齊云。眾中道佛法即有只是無祖師意。
若恁麼會有何交涉。
且別作麼生會無祖師意底道理。 ^178b28

昭覺勤云。龍牙參來莾鹵學處顢頇。
雖然顧後瞻前。爭奈藏身露影。
既是無祖師意。用明作麼。
若向者裏辨得出。
山僧與你拄杖子。
若辨不出。和鼻孔一時穿却。 ^178b32

博山來云。龍牙者漢一副鐵脊梁直硬到底。
打破大唐國討個頭正尾正的難得。 ^178b40

古南門云。三個老漢靴裏動指頭。
雪竇雖為龍牙出氣。
要且只見錐頭利不見鑿頭方。 ^178b44

明覺地云。龍牙大似塊真金。
千煅萬煉愈精愈淨。
可謂臨危不變真大丈夫。
雖然。却被者僧看破。 ^178b48

龍牙因僧問。如何是祖師西來意。
牙曰待石烏龜解語即向汝道。
曰石烏龜語也。牙曰向汝道什麼。
又僧問香林遠。如何是祖師西來意。
林曰坐久成勞。 ^178c4

天童覺云。一句子仰之彌高。
一句子鑽之彌堅。
一句子瞻之在前。
一句子忽然在後。
還辨得麼。赤心片片知人少。
覿面堆堆覩者稀。 ^178c10

龍牙頌曰。天下名山到因脚。
辛苦年深與襪著。
而今老大不能行。
手裏把柄破木杓。 ^178c16

白雲端云。龍牙老人可謂熟處難忘。 ^178c20

徑山杲云。端和尚恁麼。
大似以己方人。杲上座即不然。
家貧難辦素食。事忙不及草書。 ^178c22

天寧琦云。者一個那一個和本三人一時放過。
是非終日有。不聽自然無。 ^178c26

五祖演云。山僧即不然。
脚也不能著草鞵。
手也不能把木杓。
端坐受供養。施主常安樂。 ^178c30

古南門云。龍牙只為破木杓不能放下。
雖則誇經賣紀。要且有年無德。
山僧則不然。天下名山在雙脚。
辛苦窮途無襪著。
而今思憶轉傷神。
手裏空空無木杓。
既無木杓將個甚麼接待諸人。
今日人事煩倦要睡去。
留與諸人啗#CB10437;。 ^178c34

龍牙因僧問。十二時中如何著力。
牙曰如無手人行拳。 ^178c44

雲居齊云。好言語。
且作麼生會。甞問一僧。
他道無手底人何更行得拳也。
不妨道得是。及問伊佛法。
伊便休去。將知露布說得無用處。
不如子細體取古人意好。 ^178c48

大溈秀云。是則是。
又教人入陰界作活計。
十二時中如何用力。
如有手人行拳。又且如何。 ^179a8

龍牙示眾。學道如鑽火。
逢烟未可休。直待金星現。
歸家始到頭。 ^179a12

神鼎諲別云。學道如鑽火。
逢烟便可休。莫待金星現。
燒脚又燒頭。 ^179a16

翠巖真云。若論頓也。
龍牙猶在半途。若論漸也。
神鼎正欠悟在。畢竟如何。
今年多落葉。幾度掃歸家。 ^179a20

普廕□云。二尊宿不循本分。
將常住地各自分疆列界。
致令後人竟無立足之處。
山僧今日亦有一頌。
從本不曾學。於茲何可休。
當人真活計。不在此兩頭。
且中間一句作麼生道。
白日依山靜。黃河入海流。
參。 ^179a24

龍牙一日在帳中坐。
僧問。不是無身。不欲全露。
請師全露。牙撥開帳曰還見麼。
曰不見。牙曰不將眼來。 ^179a34

報慈嶼云。龍牙老漢只道得一半。 ^179a38

法眼益別云。飽叢林。 ^179a40

古塘□云。龍牙全身獨露。
者僧覿面不逢。當時見伊撥開帳。
便好和身推倒。
other:: 
## 京兆華嚴休靜禪師
京兆華嚴休靜禪師〔青五洞山价嗣〕 ^179a42

在洛浦作維那。因普請白椎曰。
上間搬柴。下間鋤地。
時首座便問。聖僧作什麼。
嚴曰。當堂不正坐。
那赴兩頭機。 ^179a46

泐潭準云。華嚴和尚雖臨時對答應用不失其宜。
然只解順水撑篙。
不解逆風把柁。當時若是準上座。
纔見伊道聖僧作甚麼。
便打一椎云。大眾普請罷。
首座當出院。謹白諸禪德。
且道因什麼如此。
不見道。一朝權在手。
看取令行時。 ^179b4

昭覺勤云。珠鑽九曲休靜可謂神功。
玉解連環山僧更資一路。
或有問聖僧作個什麼。
只對他道。廓如明鏡當臺照。
不動形聲應萬緣。
other:: 
## 瑞州九峰普滿禪師
瑞州九峰普滿禪師〔青五洞山价嗣〕 ^179b14

問僧近離甚處。曰閩中。
峰曰遠涉不易。曰。
不難。動步便到。峰曰有不動步者麼。
曰有。峰曰爭得到此間。
僧無對。峰以拄杖趁下。 ^179b20

洞山瑩云。為人為徹。
殺人見血。固是九峰一片熱腸。
可惜者僧不善為客勞煩主人。
當時若是個衲僧。
但向道和尚大似不曾行脚。
管取者棒別有分付處。
other:: 
## 益州北院通禪師
益州北院通禪師〔青五洞山价嗣〕 ^179b26

問夾山。目前無法。
意在目前。不是目前法。
非耳目之所到。豈不是和尚語。
山曰是。通便掀倒禪牀叉手而立。
山起來打一拄杖。
通乃下去。 ^179b34

法眼益云。是他掀倒禪牀何不便去。
須待夾山打一棒了纔去。
意在什麼處。 ^179b42

愚菴盂云。夾山好拄杖。
祇是分付遲了。待問豈不是和尚語。
驀頭便打。此時北院縱有神用也措手不及。
然雖如是。北院待夾山打一下始行。
是何意思。弄玉已隨蕭史去。
丹青留與後人狂。
other:: 
## 洞山道全禪師
洞山道全禪師〔青五洞山价嗣〕 ^179b46

因僧問。清淨行者不入涅槃。
破戒比丘不入地獄時如何。
山曰。度盡無遺影。
還他越涅槃。 ^179c6

寶壽新云。好個師僧竟不知墮在無影坑中。
憑空以為究竟。若不是洞山重布梯航。
何時復出得見天日。
要識清淨行者麼。
東邊是。要識破戒比丘麼。
西邊是。還信得及麼。
也是無事生事。
other:: 
## 越州乾峰和尚
越州乾峰和尚〔青五洞山价嗣〕 ^179c12

上堂。法身有三種病。
二種光。須是一一透得。
始解歸家穩坐。更須知有向上一竅在。
雲門出問。祇如菴內人。
為什麼不知菴外事。
峰呵呵大笑。門曰猶是學人疑處。
峰曰子是什麼心行。
門曰也要和尚相委。
峰曰直須與麼始解穩坐。
門應曰喏喏。 ^179c20

雪竇顯云。若明得褒貶句。
未必善因而招惡果。 ^179c32

昭覺勤云。動絃別曲。
問一知十。手搦手擡。
以膠投漆。菴內不見菴外。
無孔鐵錘不會。人生相識貴知音。
水入水兮金博金。 ^179c34

溈山果云。乾峰平地生堆。
韶陽因風起浪。然雖合水和泥。
千古叢林榜樣。既是合水和泥。
為什麼是叢林榜樣。
不入洪波裏。爭見弄潮人。 ^179c40

天童覺云。坐著病在膏肓。
用著光不透脫。直饒縱橫十字圓轉千機。
也未知有向上一竅在。
還得穩坐地麼。到頭霜夜月。
任運落前溪。 ^179c46

資福侶云。乾峰無端劃地成牢。
韶陽亦乃就空作跌。
檢點將來。總成笑具。
且道笑個什麼。賊是小人智過君子。 ^180a4

乾峰示眾。舉一不得。
舉二放過。一著落在第二。
雲門出眾曰。昨日有人從天台來。
却往徑山去。峰曰典座來日不得普請。
便下座。 ^180a10

雪竇顯云。諸禪德。
雲門老漢只解一手擡。
不能一手搦。還有共相著力者麼。
試露爪牙看。 ^180a16

雲居元云。此語眾中商量甚多。
會者極少。乾峰夢裏合眼跳黃河。
覺來身在牀上。雲門醉後扶人倒上。
樹醒來只在座中。
二人打作一團。至今分疎不下。
若人知得落處。許你解空第一。 ^180a20

溈山喆云。乾峰善唱。
雲門善拍。唱拍相隨。
風清古格。還有知音者麼。
一堂風冷澹。千古意分明。 ^180a28

育王璉云。舉一黑如漆。
舉二全不是。且道作麼生。
良久云。城東打鼓城西響。
園內花開園外春。 ^180a32

護國元云。道頭知尾。
告往知來。若非彼此共知。
又安能向者裏共出一隻手。
是即是。爭奈猶欠一著在。 ^180a36

徑山杲云。乾峰洗面摸著鼻。
雲門喫飯咬著砂。
二人驀地相逢著。
元來却是舊怨家。
雖然如是。只許老胡知。
不許老胡會。又云。
彼此揚家醜。賴遇無傍觀者。 ^180a42

育王光云。眼親手辨。
彼此作家。檢點將來。
猶欠一著在。鴻福即不然。
舉一不得。舉二放過。
一著落在第二。忽有人出。
劈脊便打。何故。擊碎髑髏消息盡。
從教大地黑漫漫。 ^180b2

天童覺云。坐斷十方。
千差路絕。放開一線。
萬派朝宗。二尊宿開拓家風。
方見衲僧去就。還端的麼。
太平天子寰中旨。
汗血將軍塞外心。 ^180b10

東山報云。古人恁麼說話。
正是抱贓呌屈。東山即不然。
舉一不得。舉二放過。
一著落在第七。到者裏須知有向上一路始得。
如何是向上一路。
良久云。莫守寒巖異草青。
坐著白雲宗不妙。 ^180b16

天童忞云。乾峰恁麼說話。
大似釘樁搖櫓。抱橋柱洗澡。
忒殺無轉智。若是山僧舉一不妨。
舉二放過。一著橫三豎四。
昨日有人從天台來却往徑山去。
呼直歲新年頭已過第三日了也。
今朝好普請。且道天童意在於何。
良久云。春風景裏乾坤大。
無限江山開#CB15148;圖。 ^180b24

古南門云。雲門只解步步登高。
不解從空放下。拈拄杖云。
古南亦乃放過。且任此話大行。 ^180b36

愚菴盂云。二大老要共扶者破砂盆。
一個向高高山頂立。
一個向深深海底行。
山僧今日舉二去也。
乃左右顧眎云。大眾萬福。 ^180b40

廣胤標云。獨掌不浪鳴。
兩掌鳴摑摑。你看雪竇恁麼道。
要且知一不知二。
殊不知雲門是個無孔笛。
遇著氈拍板。說甚五音六律。
直是陽春白雪亦須却步。
何故。自從舞得三台後。
拍拍都來總是歌。 ^180b46

普寧頴云。乾峰丁一卓二。
雲門放兩拋三。雖謂唱拍投機。
然只解順水推舟。
不解逆風把柁。當時待他恁麼道。
何不便與掀倒禪牀。
直饒乾峰全機。也較三千里。 ^180c6

寶慶法云。夫好手終不彰名。
既一個向孤峰頂上放兩拋三。
一個從平地裏神出鬼沒。
已自漏逗了也。後來道典座來日不得普請。
不奈船何打破戽斗。 ^180c14

慧雲盛云。乾峰動絃。
雲門別曲。拍唱拍和。
聲金振玉。洞山門下足可觀光。
若到滹沱。未堪收錄。
且道誵訛在什麼處。 ^180c22

西山音云。一個砧杵敲殘深夜月。
一個井梧搖落故園秋。
西山則不然。為什。
麼大抵還他肌骨好。
不搽紅粉也風流。 ^180c28

乾峰因僧問。十方薄伽梵。
一路涅槃門。未審路頭在什麼處。
峰以拄杖畫一畫云。
在者裏。 ^180c34

雲門偃因其僧持此語請益。
門乃拈起扇子曰。
扇子#CB01387;跳上三十三天。
築著帝釋鼻孔。東海鯉魚打一棒。
雨似盆傾。會麼。 ^180c38

雪竇顯代僧便喝。
有僧請益長慶。慶云問取堂中第二座。
雪竇代僧云。錯。尋有僧問雪竇。
竇云墮坑落壍。又自代云。
作賊人心虗。 ^180c44

黃龍南云。乾峰一期指路。
曲為初機。雲門乃通其變。
故使後人不倦。 ^181a2

大溈秀云。古今盡道乾峰安居祖師之堂。
開後人之徑路。殊不知乾峰老漢被者僧一問。
直得手忙脚亂。諸禪德。
且道誵訛在甚麼處。
良久云。不在水兮不在山。
只在人心返覆間。 ^181a6

東林總云。古德道乾峰搖頭。
雲門擺尾。者僧只是個撞露柱漢。
脚跟下錯過也不知。
便謂東家點燈西家暗坐。
龍銜海寶。遊魚不顧。
山僧今日不可也隨波逐浪。
臨危悚人。殊不知大小乾峰雲門俱被者僧勘破。
且道什麼處是勘破處。
良久云。多時雨水。
不及曬#CB05171;。 ^181a14

寶峰文云。乾峰與麼還夢見也未。
若是真淨則不然。
十方薄伽梵一路涅槃門。
未審路頭在什麼處。
劈脊便棒。却問他路頭在什麼。
處待伊擬開口。熱喝出去。
更有個折脚老比丘。
不分緇素不辨邪正。
拈起扇子道。扇子#CB01387;跳上三十三天築著帝釋鼻孔。
東海鯉魚打一棒雨似盆傾。
似者般和泥合水漢。
糞埽堆頭埋却十個五個有什麼過。
阿呵呵。樂不樂。足不足。
而今幸對山青水綠。
年來是事一時休。
信任身心嬾拘束。
大眾休磕睡好。 ^181a26

黃龍清云。若向乾峰句中會去。
正是死句。坐殺闍黎。
若向雲門語下承當。
業識茫茫。隨波逐浪。
既俱不許。畢竟向甚麼處會。
諸人還知落處麼。
自古上賢猶不識。
造次凡流豈可明。 ^181a44

南華昺云。乾峰曲盡慈悲。
當機提掇。雲門巧開方便。
覿面發機。直得枯木生花。
冷#CB01926;騰#CB08504;。
且道東海鯉魚打一棒雨似盆傾。
明什麼邊事。因風吹火。
用力不多。 ^181b4

徑山琰云。唱愈高。
和愈峻。還他二老。
若是十方薄伽梵一路涅槃門。
總未踏著在。 ^181b12

愚菴盂云。韶陽酬機太奢。
乾峰答話太嗇。奢則不可以便愚蒙。
嗇則不可以周廣眾。
我雲門者裏。九逵八達之路。
其道坦坦。其平如砥。
一任你騎驢跨馬。
奔南走北。只是山僧于津口要路驀展手云。
討將公驗來。 ^181b16

鼓山霈云。乾峰周道如砥。
雲門十字縱橫。若能信步歸來。
方知道常在於其中經行及坐臥。
如或未然。山僧更與饒舌。
十方薄伽梵一路涅槃門路頭在什麼處。
拈拄杖云。下坡不走。
快便難逢。乃卓一卓下座。 ^181b26

廣胤標云。苟可以強國。
不法其故。苟可以利民。
不循其禮。二老漢雖是一等為人。
未免巧盡拙出。若是木菴。
待問十方薄伽梵一路涅槃門未審路頭在甚麼處。
便和聲踏倒。使伊直下得個倒斷。
則庶幾不致于亡羊泣岐矣。 ^181b36

演教泐云。乾峰搖頭。
雲門擺尾。二老神通妙用則不無。
未免被者僧勘破。 ^181b46

白巖符云。變二王真楷作張顛草書。
雲門善得其妙。非久精授陣補戈之法者。
要尋他轉換結搆處斷不可得。
然於他涅槃門路終難指出在。
如今有僧恁麼問。
諸方曲彔牀上漢又當別作個什麼苟當。
不可也依樣#CB15148;葫蘆。 ^181c2

乾峰因雲門問請師答話。
峰曰到老僧也未。
曰恁麼則文偃在遲也。
峰曰恁麼那恁麼那。
曰。將謂侯白。更有侯黑。 ^181c12

報恩秀云。雲門晴空激電。
乾峰旱地奔雷。及乎雙放雙收。
雖作家衲僧難為摸索。 ^181c18

博山來云。非常之問。
非常之答。迅雷不及掩耳。
良駟不及追風。宛轉偏圓各負鉤深索隱的手段。
然檢點將來。好與痛棒。
何也。為他無事生事。
放過即不可。 ^181c22

甌峰承云。兩個漆桶失却鼻孔。
other:: 
## 明州天童咸啟禪師
明州天童咸啟禪師〔青五洞山价嗣〕 ^181c30

簡大德問。學人卓卓上來。
請師的的。啟曰我者裏一屙便了。
有甚麼卓卓的的。
曰和尚與麼答話。
更買草鞋行脚好。
啟曰近前來。僧近前。
啟曰只如老僧與麼祇對。
過在什麼處。簡無對。
啟便打。 ^181c32

天童華云。啟禪師固是本分鉗錘。
塞斷新天童口未得在。
者僧雖深入閫域。
要且未具透關眼。
other:: 
## 澧州欽山文#CB04584;禪師
澧州欽山文#CB04584;禪師〔青五洞山价嗣〕 ^181c42

良禪客問一鏃破三關時如何。
山曰放出關中主看。
良曰與麼則知過必改。
山曰更待何時。良曰。
好箭放不著所在。
便出。山曰且來闍黎。
良回首。山下禪牀把住曰。
一鏃破三關則且置。
試與欽山發箭看。
良擬議。山打七棒曰。
且聽者亂統漢疑三十年。 ^181c46

同安察云。良公雖解發箭。
要且未中的。僧便問未審如何得中的。
安云關中主是什麼人。
欽山聞云。良公若解與麼。
也免得欽山口。然雖如是。
同安不是好心。亦須看始得。 ^182a10

天童覺云。山堆嶽積來。
瓦解冰消去。則時人知有。
與我放出關中主看。
且合作麼生。有的道當時便喝。
當時便掌。然則一期瞎用則得。
要且未是關中主在。
還體得麼。當堂不正坐。
那赴兩頭機。 ^182a18

欽山與巖頭雪峰同到德山。
欽出問。天皇也恁麼道。
龍潭也恁麼道。未審和尚作麼生道。
德山曰汝試舉天皇龍潭道底看。
欽擬議。德山便打。
欽被打歸延壽堂曰。
是即是。打我太煞。
巖頭曰。你恁麼。他後不得道見德山來。 ^182a26

法眼別云。是則是。
錯打我。 ^182a36

雪竇顯云。諸禪德。
欽山置個問端甚是奇特。
爭奈龍頭蛇尾。汝試舉天皇龍潭道底看。
以坐具便摵。大丈夫漢捋虎鬚也是本分。
他既不能。德山令行一半。
若盡令行。雪峰巖頭總是涅槃堂裏漢。 ^182a38

翠巖芝云。欽山只顧其前不顧其後。
如今作麼生與欽山出氣。 ^182a46

五祖戒云。德山只解打死欽山。
不會打活欽山。 ^182b2

溈山#CB15223;云。
德山門下草偃風行。
大溈則不然。待問未審和尚作麼生道。
劈脊便打。且道德山是大溈是。
會麼。橫按鏌鎁全正令。
太平寰宇斬癡頑。 ^182b4

古南門云。雪竇扶強不扶弱。
不知德山老漢被欽山一拶。
直得推過別人。擬議便打。
死馬醫了也。若據令而行。
何待道天皇龍潭。
纔踏步向前便大棒趁出。
定龍蛇。摛虎兕。又有甚麼過。 ^182b10

洞山昱云。大小德山殺活自在。
欽山雖有迎刃之謀。
爭奈龍頭蛇尾。巖頭雪峰坐觀成敗。
義不容誅。若盡令而行。
總須大棒打出。 ^182b18

白巖符云。你試舉天皇龍潭道底看。
喝。者老漢見面不如聞名。
拂袖便出。當時欽山下得者翻手脚。
不但使德山令無所施。
且得增同參十倍意氣。 ^182b24

欽山因僧問。如何是和尚家風。
山曰。錦繡銀香囊。
風吹滿路香。巖頭聞乃令僧傳語曰。
傳語十八姐。好好事潘郎。 ^182b30

天童忞云。#CB04584;老不昧洞上之宗。
奯公無違德山之子。
檢點將來。一人猶挂本來衣。
一人尚行心處路。
未出曹山四禁在。
若是山僧。如何是和尚家風。
似玉珍不御。如簧語帶悲。
遂顧眎左右云。即今莫有傳語底麼。
眾默然。乃云。血染杜#CB15102;春又過。
為君那惜損蛾眉。 ^182b36

靈巖儲云。欽山祇圖賣弄風流。
不顧魂消夢斷。巖頭雖然憲章國法。
爭奈罪不重科。有問山僧。
如何是和尚家風。
向道。明知君不至。
再上小樓頭。顧左右云。
且道山僧恁麼告報意在於何。
良久擊竹篦一下云。
頻呼小玉元無事。
祇要檀郎認得聲。 ^182b48

欽山因德山侍者來參。
纔禮拜遽把住曰。
還甘欽山與麼也無。
侍曰。某甲卻悔久住德山。
今日無言可對。山乃放手曰一任祇對。
侍撥開胸曰。且聽某甲通氣一上。
山曰德山門下即得。
者裏一點也用不着。
侍曰久委欽山不通人情。
山曰累他德山眼目。
參堂去。 ^182c10

徑山筞云。殺人不問。
問人不殺。撥胸吐氣。
彼此孟八。直饒有始有終。
也是戽水相潑。要識欽山與者僧麼。
李順王小破草鞋。
方十三李師囊破襪。 ^182c20

欽山與雪峰巖頭行脚時至一店喫茶次。
山曰不會轉身通氣者不得茶喫。
頭曰若恁麼我定不得茶喫。
峰曰某甲亦然。欽曰者兩個漢話頭也不識。
頭曰甚處去也。欽曰布袋裏老鴉雖活如死。
頭退後曰看看。欽曰。
奯公且致。存公作麼生。
峰以手畫一圓相。
欽曰不得不問。頭呵呵笑曰太遠生。
欽曰有口不得茶喫者多。 ^182c26

昭覺勤云。欽山雖解轉身吐氣。
亦未有喫茶分。何也。
話在。 ^182c40

鵞湖心云。欽山大似忍辱仙人。
節節支解面不改客。
無它子當時若在。
就初問處便與打破茶具。
那有許多瑣碎。 ^182c44

欽山因僧參。山豎起拳又伸掌曰。
開即成掌。五指參差。
復握拳云。如今為拳。
必無高下。汝道欽山還通商量也無。
僧近前卻豎起拳。
山曰你恁麼只是個無開合漢。 ^183a2

雪竇顯云。我即不然。
乃豎起拳云。握則為拳。
有高有下。復開云。
開即成掌。無黨無偏。
且道放開為人好。
把定為人好。開也造車。
握也合轍。若謂閉門造車出門合轍。
我也知你向鬼窟裏作活計。 ^183a10

昭覺勤云。掌亦是手。
握亦是手。商量個什麼。
乃舉一足云。展亦是脚。
收亦是脚。無高無下。
不許商量。且道與欽山是同是別。 ^183a18

南堂欲云。展也不是掌。
握也不是拳。兩頭俱坐斷。
一劍倚天寒。且道還有為人處也無。
喝。西風吹渭水。落葉滿長安。 ^183a24

古南門云。差之毫#CB12530;失之千里。
可惜個無開合漢被欽山熱瞞。
當時纔見伊舉。何不云和尚莫#CB00895;語好。
直令欽山倒戈而退。
雪竇恁麼道。也是隨邪逐惡。 ^183a30

白巖符云。欽山者漢慣會倚勢欺人。
大似自家只管放火燒山。
卻不許人點燈喫飯。
宗門拈古彚集卷第三十一
 ^183a38
