測海集節鈔
author:: 際清彭紹升著
other:: 私淑弟子節鈔
other:: 
# 前文

列朝聖德詩七篇。
每篇數章。今錄一章。
是　　　世宗聖德篇中語。 ^835a12

有曜。睿作聖也　　　世宗明以制事。
嚴以治官。寬以得眾。
敬天勤政。罔或宴息。
委任賢能。庶務就理。
氣志清明。用能默契道原。
路登聖域也〔第五篇〕。 ^835a16

罔盤于田。罔逸于寢。
淵默以居。孰窺其朕。
乃游義海。乃徹法源。
溥博無涯。孰知其然。 ^835a22

思賢詠百六十首。
今錄十餘首。
other:: 
# 修撰蔣超虎臣
修撰蔣超虎臣〔江南金壇人順治四年進士〕 ^835a26

虎臣性淡泊。斷葷血。
好方外交。居京師時。
參大博和尚。一日入朝。
聞唱道聲。豁然有省。
詣大博呈解。大博徵結再三。
可之。尋官順天學政。
清慎得士心。秩滿告歸。
過百泉。謁孫鍾元。
去之匡廬。造鹿門。
遂達峨嵋。居伏虎寺。
已而得疾。為書別親友。
端坐吟詩而逝。翼日有胡生者。
遇諸山椒。頻呼蔣先生。
不應。及入寺。知虎臣已死。
則大驚。 ^835a30

積雪閉陰崖。狼籍虎豹迹。
誰能脫軒冕。來此臥磐石。
偶飲趙州茶。還#CB06078;葱嶺舃。
磵泉有遺音。泠泠漱寒碧。
other:: 
# 學士曹本榮木欣
學士曹本榮木欣〔湖廣黃岡人順治六年進士〕 ^835b2

木欣少好陽明王子書。
及入翰林。得館師胡此菴激發。
退而深思一年。豁然有省。
遷司業。以正學為六館倡。
順治九年冬十月。
應　詔言事　報聞。
十二年四月舉行日講。
詞臣七人充日講官。
木欣與焉。遷左庶子。
十四年九月。肇舉經筵。
以木欣充經筵講官。
遷國史院侍讀學士。
以疾乞歸。卒於揚州。
臨卒。起。沐浴正衣冠。
視日影方中。危坐而逝〔節錄〕。 ^835b8

明主貴勸學。廣益由虗衷。
一言端治本。四海熏王風。
覃思緬遺矩。責難昭靖共。
觀化一何遽。危坐日方中。
other:: 
# 少詹事耿介介石
少詹事耿介介石〔河南登封人順治八年進士〕 ^835b22

介石為人清鯁。踐履篤實。
順治中。官檢討。出為福建巡海道。
恩信大行。康熈元年。
轉江西湖東道。改直#CB12528;大名道。
在官期年。清三百餘案。
丁母憂。從蘇門孫徵君遊。
闡明正學。復嵩陽書院以造士。
二十五年。湯孔伯掌詹事府　召入為少詹事。
並輔導　皇太子。
為執政所嫉。假歸。
仍主嵩陽。講學不輟。
嘗與孔伯書。以為道本中庸。
作不得一些聰明。
執不得一些意見。
逞不得一些精采。
孔伯以其言為然〔節錄〕。 ^835b28

介石砥儒行。到處流仁聲。
歸來一瓢飲。絕世懷羣英。
靈鳳不隱世。翩然眾鳥驚。
同心兩暌隔。寂寞空山盟。
other:: 
# 推官竇可權雲明
推官竇可權雲明〔河南河內人順治九年進士〕 ^835b44

順治中。雲明為汾州推官。
除暴惠良。人稱之曰竇佛。
行部過沁州。州守懷金十鎰。
夜視寢。潛置牀下。
雲明覺之。召守還其金。
其屬有升秩者。大吏挾其陰事以要賂。
雲明持不可。遂劾雲明罷之。
去官日。汾人念其貧。
爭獻錢帛。不受。自汾至#CB17388;鞮數百里。
送者執香花夾道旁。
有泣下者。歸。築室奉親以老。
雲明少時。遇羣兒戲。
嘗獨危坐。袖手觀之。
人以是覘其器焉。 ^835c2

直道天所命。瓠落非吾憂。
焚香拜活佛。戒律森高秋。
別淚灑長路。清風引歸輈。
羣兒空見嚇。一笑青山頭。
other:: 
# 督捕徐越山琢
督捕徐越山琢〔江南山陽人順治六年進士〕 ^835c16

昔　　　世祖朝。
懲明之敝　敕責臣下沽名市恩。
令對狀。諸臣輙惶恐引罪。
山琢官御史。上言。
諸臣精神智慮。但保功名。
每奉　敕回奏。僥倖無事。
推其初心。有不盡然者。
畏懼之念。轉為推諉。
萬幾叢集。專恃獨斷。
所關治忽非淺。請召對大小臣工。
並許反覆指陳。寬好名之禁。
以厲中材。留死徙之刑。
以處大慝。天下幸甚〔節錄〕。 ^835c22

龍德利正中。下交而道泰。
徐君發苦口。言踐剗陋隘。
治河同斯理。下壅則旁潰。
大智講疏瀹。到海得無害。
other:: 
# 尚書湯斌孔伯
尚書湯斌孔伯 ^835c36

孔伯正色立朝。始終一節。
忠主庇民。死生以之。
順治中。由翰林檢討。
出為潼關兵備道。
康熈十七年。以博學宏儒。
徵授翰林侍講。官至禮部尚書。
二十六年九月。改工部尚書。
十月。以疾卒。臨終。
誡子溥曰。汝輩須養乍見孺子入井之心。
令時時發見。全體渾然。
可達天德。若徒襲取于外。
終為鄉原無益也。
其學兼通朱陸。得蘇門孫氏之傳。
乾隆元年。追賜今諡。 ^835c42

湯公邃儒修。忠信洞萬物。
一夫愧推溝。莘野此其匹。
耽耽竟何為。綽綽保終吉。
肫然歲寒心。時至落其實。
other:: 
# 知縣許定升升年
知縣許定升升年〔江南長洲人順治十一年副貢生〕 ^836a8

康熈中。升年官禹城知縣。
始至。問民疾苦。煦煦如家人。
縣有桀黠奴。恃主人威橫鄉里。
升年杖斃之。尸諸道。
民歌之曰。菩薩變金剛。
犯者棄道旁。核縣中丁籍。
減去老弱二千有奇。
以省徭役。暇輙治藥施病人。
每視事。病者繞案訴所苦。
咸予善藥去。三年。
縣以大治。蘇人韓元少。
為作禹城行詳其事。 ^836a14

金剛與菩薩。一體無兩心。
於菟落其愧。仁鳥喧春林。
能為病者藥。乃使呻者吟。
千秋禹城行。可譜雲和琴。
other:: 
# 左都御史沈近思位山
左都御史沈近思位山 ^836a26

位山年十歲。從師學。
輙疑仁是何物。既長。
讀程朱書。澹然有得。
深信力行。踐履日篤。
擢左都御史。卒於位。
生平論學。誦法當湖陸清獻公。
其言論施設。亦仿佛似之〔節錄〕。 ^836a32

渺志測元始。潛淵茂靈根。
靈根挺霜骨。正直排天門。
披腹抒遠慮。和羮奉明恩。
景行未寥闊。當湖薦芳蓀。
other:: 
# 尚書孫嘉淦錫仁
尚書孫嘉淦錫仁 ^836a40

乾隆元年。擢左都御史。
上疏論三習一獘。
略言人君耳習於所聞。
則喜諛而惡直。目習於所見。
則喜柔而惡剛。心習於所是。
則喜從而惡違。自是之根不拔。
則機伏於微。而勢成於不可反。
黑白可以轉色。東西可以易位。
臣願皇上。時時事事。
常存不敢自是之心。
引文王望道未見孔子可以無大過為喻　上嘉納之。
奇氣激忠肝。排雲自傾寫。
良哉諍臣風　君相共陶冶。
一雨被蒼生。四海誦司馬優曇不時開。
望古淚盈把。
other:: 
# 總督于成龍北溟
總督于成龍北溟 ^836a46

康熙二十年。總督江南江西。
日食粗糲。佐以菜。
年饑屑糠雜米為粥。
舉家食之。客至亦以進。
謂曰。如法行之。可得留餘以賬饑民也。
晚歲或有以蜚語　聞者。
北溟心動。時熊文端罷相居江寧。
一日過文端舍。坐梧桐樹下。
語及之。文端曰。公亦慮此耶。
大丈夫勘得透時。
雖生死不可易。何況其他。
北溟曰。先生言是也。
其明年。乞休弗許。
再過文端。有憂色。
文端厲聲曰。遂忘梧桐樹下語耶。
未幾卒於官。 ^836b18

于公令羅城。撫猺若撫子。
及夫守武黃。縛賊猶縛豕。
開府亦尋常。食菜味逾旨。
側側梧桐風。商兌方有喜。
other:: 
# 光祿少卿楊馝靜山
光祿少卿楊馝靜山〔奉天人隷正黃旗〕 ^836b34

康熈中。靜山官固安。
調宛平　聖祖巡畿南。
過固安。老幼爭乞留靜山　聖祖曰。
別與汝固安一好官。
何如。一女子曰。何不別以好官予宛平耶　聖祖大笑。
以為誠。許食知州俸。
知固安縣〔節錄〕。 ^836b40

好官若珍珠。得者懼或奪。
誰能厪如傷。太息此無褐。
春榆映簷低。秋水衝渠活。
迢迢闇昧區。天日一朝豁。
other:: 
# 光祿卿沈起元子大
光祿卿沈起元子大〔江南太倉人康熙六十年進士〕 ^836b48

晚而好易。述孔義集說。
論學兼通朱陸。病中手鈔明道先生語錄。
語其友曰。平生學力無住手處。
年來日夕。檢點身心。
仰不愧。俯不怍。或庶幾焉。
及卒。無他言。菽粟本常味。
活人以為功。時復遇饑饉。
出手蘇疲癃。誠求亦有要。
衾影流清風。洛川一卷書。
觀化無始終。
other:: 
# 徵士孫奇逢啟泰
徵士孫奇逢啟泰〔直隷容城人明萬歷中舉人〕 ^836c6

啟泰當天啟中。周旋東林黨人。
以節概聞天下。後日益韜晦。
其學宗陽明而歸本於慎獨。
先居五公山。既渡河。
止蘇門。入本朝。屢却　徵命。
率眾躬耕。習三代之禮。
人無賢愚。導以為善。
遠近莫不向風。卒年九十二。 ^836c18

驚濤無靜鱗。烈風無休枝。
達人蛻萬物。來往不可羈。
守一眇聞見。善誘無町畦。
默吹揖讓風。開茲太平期。
other:: 
# 徵士李顒中孚
徵士李顒中孚 ^836c28

中孚之學。以致良知為宗。
默坐澄心。改過遷善。
常若不及。客江東。
為後輩講學。往往發人深痛。
康熈中。大吏薦於　朝。
欲強起之。以病固辭。
至拔刀自刺。於是謝學者。
闢土室以居老焉。 ^836c34

先生閉土室。沈冥邂世名。
天光發中夜。良知炯然明。
完得子臣事。了無生死情。
惟餘長養風。到處懷羣英。
other:: 
# 處士謝文洊秋水
處士謝文洊秋水〔江南南豐人明季諸生〕 ^836c42

秋水初學禪。靜坐中灑然有得。
已而篤志程朱。闢程山學舍。
與諸學者。鞭迫近裏。
以畏天命一言為心法。
時寧都易堂九子。
以文章經濟自名。
及過程山講學旬餘。
諸子並服秋水〔節錄〕。 ^836c48

積翠鎖危崖。披襟談古易。
何人善洗心。一往無留迹。
身名謝飄風。吹嘯空四壁。
尋原路不歧。翹首天光白。
other:: 
# 處士汪渢魏美
處士汪渢魏美〔浙江錢唐人明崇正中舉人〕 ^837a8

魏美為人落落。與妻偕隱。
好遊諸名山。事三宜和尚謹。
而不肯被僧服。曰。
吾不忍儒門之空無人也。
臨終為五言詩一章。
絕筆而逝。詩曰。大化無停軌。
道術久殊轍。駐世守頑形。
問途猶未徹。至人本神運。
可會不可說。冰泮水還清。
雲開月方潔。一旦破樊籠。
逍遙從此別。 ^837a14

魏美若野鶴。山水無定居。
回顧杵臼閒。梅花粲窮廬。
攬鏡照華髮。欲去仍踟躕。
樊籠一以破。脫然還太虗。
other:: 
# 處士徐枋昭法
處士徐枋昭法〔江南長洲人明崇正中諸生〕 ^837a26

家貧。自遭喪亂。遁迹山中。
布衣草履。終身不入城市。
晚志道頗篤。時上靈巖。
謁退翁和尚。問佛法。
家貧絕糧。退翁餽之粟。
受之。非退翁弗受也。
湯文正屏車騎訪之。
不得見。太息而去。 ^837a32

靈巖一片月。秋霜寫孤清。
軒冕不敢窺。山僧共平生。
食薇竟何怨。采菊還自榮。
學海逝不息。悠悠終古情。
other:: 
# 處士張光緯次民
處士張光緯次民〔江南無錫人明季諸生〕 ^837a40

次民童年補諸生。
明亡。哭於　文廟。
棄諸生服。年五十餘。
妻子盡喪。讀佛書。
修念佛三昧。布衣蔬食。
持優婆塞戒。一蚊一蟻。
惟恐傷之。年七十餘。
將卒。為終制。自言無營無戀。
無瞋恚煩惱。一心清淨。
時至便行。門人刻其所著書四卷。
名淨土剩言。 ^837a46

一慟謝儒服。回身拜金仙。
誰知首陽薇。幻作東林蓮。
骨肉渺異世。香華度殘年。
臨行了無取。月到天中圓。
other:: 
# 處士畢奇紫嵐
處士畢奇紫嵐〔江南歙縣人〕 ^837b8

紫嵐少閱金剛般若經。
歸信大法。已而入馬首山。
遇異僧。教令參求向上。
苦究五年。豁然大悟。
遊吳門。居支研德雲菴。
終日瞑坐。家人至。
輙引避。子死亦不哭。
遂老於菴中。著別傳錄數卷。
慧辯無礙。切於為人。 ^837b14

瞥眼一塵飛。因緣幻三有。
誰能豁本光。傾盡無明酒。
春風黃獨香。夜月蒲牢吼。
揮手謝妻兒。人間了無偶。
other:: 
# 處士鄧元昌慕濂
處士鄧元昌慕濂〔江西贛州諸生〕 ^837b22

慕濂年二十五。得宋五子書。
始發憤向學。遂棄科舉業。
晚而所造益熟。嘗有詩云。
處處桃源處處津。
不知誰是武陵人。
從今嬾向漁郎問。
鎮日窗前瞌睡頻。 ^837b28

通懷了無吝。談笑諧兒童。
回顧庭戶間。融融自春風。
頫首緬遺冊。精修激悲衷。
桃花滿溪水。源路誰能窮。
xu:: 
#  No. 1212-A 測海集敘
No. 1212-A 測海集敘 ^837b34

孔子曰。大哉堯之為君也。
巍巍乎。唯天為大。
唯堯則之。而古之頌堯者。
曰不識不知。曰帝力何有。
端木氏曰。吾終日戴天。
不知天之高也。豈非然哉。
豈非然哉。予幸生長治之世。
蒙祖父之業。沐浴膏澤。
詠歌太平。竊撰　本朝聖德詩七首。
附以思賢詠百六十首。
題曰測海集。夫海之不可測也。
猶天之不可知也。
測之奈何。亦曰不識不知而已矣。
亦曰帝力何有而已矣今之歌堯者。
猶古之歌堯者也。 ^837b43

乾隆四十四年夏四月朔彭紹升題
 ^837c12
