
other:: 玄沙語錄卷之下
罽賓國王詣師子尊者前。
斬之。出白乳。王臂自落。 ^41a6

師云。大小師子尊者不能與頭作主。
玄覺云。玄沙恁麼道。
要人作主。不要人作主。
若也要人作主。蘊即不空。
若不要人作主。玄沙恁麼道。
意在什麼處。試斷看。 ^41a8

青原令石頭馳書呈南嶽大慧云。
回日與子個鈯斧子住山去。
石頭到後。便問。不慕諸聖。
不重己靈時如何。
慧云。子問太高生。
何不向下問將來。
頭云。寧可永劫受沉淪。
不於諸聖求解脫。
便歸。青原問。子返何速。
書信達不。頭曰。信亦不通。
書亦不達。乃舉前話。
復云。去日蒙和尚許鈯斧子。
而今便請。師垂下一足。
石頭便作禮。 ^41a16

師云。大小石頭被大慧推倒。
至今起不得。 ^41a30

灌溪因僧問。久嚮灌溪。
到來只見漚麻池。
溪云。汝只見漚麻池。
要且不見灌溪。僧云。
如何是灌溪。溪云。
劈箭急。 ^41a32

師云。更學三十年來會禪。 ^41a38

魯祖見僧來便面壁。
南泉聞。乃云。我尋常向僧道。
佛未出世時會取。
尚不得一個半個。
他恁地。驢年去。羅山閑云。
陳老師若見。背上與五火抄。 ^41a40

師云。我當時若見。
也與五火抄。
雲居錫云。羅山．玄沙總與麼道。
為復一般。為復別有道理。
若擇得出。許上座佛法有去處。 ^41a46

太原孚到投子。子云。
久嚮太原孚上座。
莫便是麼。孚作掌勢。
子云。老僧招得。孚便出。
子云。且聽諸方斷看。
孚便回首。子便打。 ^41b4

師云。莫是投子招得麼。 ^41b10

溈山問仰山。甚處來。
仰山云。田中來。溈山云。
田中多少人。仰山插鍬。
叉手而立。溈云。今日南山有人割茆。
仰拽鍬而去。 ^41b12

師云。我若見。即踏倒鍬子。
有人問鏡清怤云。
插鍬意旨何如。 ^41b18

云。狗#CB00881;赦書。
諸侯避道。
又問。玄沙踏倒鍬意如何。 ^41b20

云。不柰船何。打破戽斗。 ^41b22

荷澤到思和尚處。
問。什麼處來。澤云。
曹溪。思云。曹溪意旨如何。
澤振身而立。思曰。
猶帶瓦礫在。澤云。
和尚此間莫有真金與人不。
思云。設有。與汝向什麼著。 ^41b24

師云。果然。
雲居錫云。只如玄沙道果然。
是真金。是瓦礫。 ^41b32

大耳三藏云。得他心通。
肅宗命忠國師試驗三藏。
纔見。師云。汝得他心通耶。
藏云。不敢。師云。汝道老僧即今在什麼處。
藏云。和尚是一國之師。
何得在西川看競渡。
師良久。再問。汝道老僧即今在什麼處。
藏云。和尚是一國之師。
何得向天津橋上看弄猢猻。
至第三次問。三藏良久罔知去處。
師叱云。這野狐精。
他心通在什麼處。
藏無對。 ^41b36

師徵云。汝道前兩度還見麼。 ^41c2

忠國師一日喚侍者。
侍者應諾。如是三喚三應。
師曰。將謂吾孤負汝。
却是汝孤負吾。 ^41c4

師云。却是侍者會。
報慈問僧云。甚處是侍者會處。 ^41c8

僧云。若不會。爭解與麼應。
慈云。汝少會在。又云。
若于此見得。便識玄沙。 ^41c10

雲居錫云。且道侍者會不會。
若道會。國師又道孤負吾。
若道不會。玄沙又道却是侍者會。
且作麼生商量。 ^41c12

香嚴問僧。甚處來。
僧云。溈山來。嚴問。
和尚近日有何言句。
僧云。有人問。如何是西來意。
竪起拂子。嚴乃云。
彼中兄弟作麼生會。
僧云。彼中商量道。
即色明心。附物顯理。
嚴云。會便會。不會。
著甚麼死急。僧却問嚴。
師意如何。嚴還舉拂子。 ^41c18

師云。只這香嚴脚跟相未點地在。
雲居錫云。什麼處是香嚴脚跟未點地在。 ^41c28

僧問香嚴。如何是道。
嚴曰。枯木裏龍吟。
僧曰。學人不會。嚴曰。
髑髏裏眼睛。 ^41c32

師別云。龍藏枯木。 ^41c36

俱胝將順世。謂眾曰。
吾得天龍一指頭禪。
一生用不盡。言訖示滅。 ^41c38

師曰。我當時若見。
抝折指頭。
玄覺云。且道玄沙恁麼道。
意作麼生。 ^41c42

雲居錫云。只如玄沙恁麼道。
肯伊不肯伊。若肯伊。
何言抝折指頭。若不肯。
俱胝過在什麼處。 ^41c44

忠國師因同肅宗到官前。
乃指石師子云。陛下。
這石師子奇特。下取一轉語。
帝曰。朕下語不得。
請師下語。師曰。山僧罪過。
後躭源問忠國師。
皇帝還會麼。師云。
皇帝會且置。汝作麼生會。 ^42a2

師云。大小國師被侍者勘破。 ^42a10

雲巖一日掃地次。
道吾云。太區區生。
巖曰。須知有不區區者。
吾云。恁麼則有第二月也。
巖竪起掃#CB00416;云。
這個是第幾月。吾休去。 ^42a12

師代云。正是第二月。
長慶問云。被他倒轉掃#CB00416;攔面摵。
又作麼生。師休去。 ^42a18

溈山云。道吾平地生堆。
雲巖因行掉臂。玄沙道正是第二月。
面皮厚多少。且道雲巖竪起掃#CB00416;。
意作麼生。十分好個金剛鑽。
攤向門前賣與誰。 ^42a20

泉州王延彬因入佛殿。
指鉢盂問殿主。這個是什麼鉢。
主云。藥師鉢。彬云。
只聞有降龍鉢。主云。
待有龍即降。彬云。
忽遇拏雲 #CB05181;浪來。
又作麼生。主云。他亦不顧。
彬云。話墮也。 ^42a28

師云。盡汝神力。走向什麼處去。 ^42a36

師形短小。精神可掬。
應機接物僅三十載。
致青原．石頭之#CB01481;流轉導來際。
所說法要有大小錄行世。
得法弟子。羅漢琛．天龍真．國泰瑫．臥龍球．
僊宗符．昇出希．螺峰奧．大章如庵主．蓮華興．
南臺誠．睡龍和尚．天台德國清靜上座。 ^42a38

師嘗問羅漢曰。三界惟心。
汝作麼生會。 ^42a46

羅漢指椅子曰。和尚喚這個作什麼。
師曰。椅子。
曰。和尚不會三界惟心。 ^42a48

師曰。我喚這個作竹木。
汝喚作什麼。 ^42b2

曰。桂琛亦喚作竹木。
師曰。盡大地覔一個會佛法底人不可得。
琛自爾愈加激勵。 ^42b4

臥龍問師。如何是第一月。 ^42b6

師曰。用汝個月作麼。
龍從此悟入。
師嘗謂如庵主曰。
子禪已逸格則。他時要一人侍立於後也無。
如自此不務聚徒。
不畜童侍。隱于小界山。
刳大朽杉為庵。容身而已。 ^42b8

靜上座始聞師示眾云。
汝諸人但能一生如喪考妣。
吾保汝究得徹去。 ^42b14

靜乃躡前語而問曰。
只如教中道。不得以所知心測度如來無上知見。
又作麼生。 ^42b16

師曰。汝道究得徹底。
所知心還測度得知否。
靜自此信入。 ^42b20

梁開平二年戊辰十一月二十七日。
師示疾而終。先時閩帥王氏遣子問疾。
仍密請繼座者誰。
師曰。球子得。 ^42b22

王氏默領遺旨。又問鼓山曰。
臥龍法席。孰當其任。 ^42b26

鼓山舉城下具道眼者十有一人。
王氏亦識之。至開堂日。
官僚．僧侶雲集法筵。
王氏忽問眾曰。誰是球上座。
於是眾目屬球。王氏便請上堂。 ^42b28

師壽七十有四。臘四十有四。
閩帥為樹塔。今塔院存。
 ^42b34
