
undefined:: 天聖廣燈錄卷第十九　　　〔宋勒〕
other:: 
## 吉州清源山行思禪師法嗣第七世

other:: 
### 韶州雲門山文偃禪師法嗣

other:: 
#### 韶州雲門山法球禪師
韶州雲門山法球禪師
奉廣主召入宮。升座云。
一言纔剖。該括微塵。
萬派歸源。截流眾壑。
吾皇登殿。野老謳謌。
師子當門。群魔屏跡。
西來大道。若為傳持。
古佛家風。如何指示。
幸逢聖代。偶值明時。
可謂皇風蕩蕩。佛日高舒。
但某若論佛法。直下難言。
唱道之機。強名施設。
三乘分教。各有指歸。
五部律文。但明持犯。
如來法眼。末後相傳。
鱗次契心。教外別演。
此猶是化門之說。
若是衲僧門下。句裏呈機。
徒勞佇思。若是叢林久浸。
飽鬬作家。格外玄談。
對眾證據。 ^513b6

時有僧禮拜。　師云。
對目千差路。迴眸十萬餘。 ^513b22

問。梵王親請佛。國主此延師。
音日靈山會。密記乞師宣　師云。
一音剖之河沙界。
萬法齊生舜日新　進云。
恁麼則四海晏清。
八方肅靜也　師云。
木人歌有道。野者感無私。 ^513b24

問。靈山密記蒙師指。
未審得法繼何人　師云。
九重城裏君王令。
萬里風清罷戰征　學人未委。
乞師的旨　師云。
裂腹剜心猶未報。
何勞測意起多端。 ^513b32

問。如何是西來大道　師云。
當時妄想。至今不絕。 ^513b36

問。如何是古佛家風　師云。
一輪千家月。無處不晶輝。 ^513b38

師又云。問也問不盡。
答也答無窮。蓋曩昔以來。
根塵濃厚。便有多途。
佛法顯然。何須自昧。
捨彼取此。背覺合塵。
不能休歇。速須了却。
莫更苦求。可惜時光逡巡。
又過斯日。開闡不盡稱提。
恭願皇風永扇。慧炬長然。
萬彚滋榮。千祥並集。
以某祇園片葉。謬對威顏。
無住戰灼。王令稍嚴。
伏惟珍重。 ^513b42

師歸院。升堂。示眾云。
言前薦得。辜負平生。
句後呈機。空華亂墜。
且據衲僧眼目。作麼生辨明。
若向者裏辯明得去。
似有出身之分。不昧平生。
若向者裏辯明不得。
墮坑落壍。淪沒蹤由。
如何出得。有出得者。
試對眾道看。 ^513c6

有僧出來便問。西天與東土。
諸佛亦復然。師登師子座。
一句為誰宣　師云。
金輪不隱的。木馬正當軒　進云。
恁麼則人天皆有慶。
樵子處處歌也　師云。
鳥道無迂曲。行人有短長。 ^513c14

問。師唱誰家曲。宗風嗣阿誰　師云。
韶石巖前曾得侍。
曹谿鉢不二三擔　進云。
恁麼則雲門嫡子。
雲嶺玄孫也　師云。
刢利不從人薦得。
先陀由根毋生遲。 ^513c20

問。如何是雲門劍　師云。
長空不匣鋒鋩色　進云。
用者又如何　師云。
四塞唯清日月明。 ^513c26

問。如何是禪　師云。
秋來樹頭鳴。 ^513c30

問。如何是道　師云。
頭上脚下　進云。
如何是道中人　師云。
一任東西。 ^513c32

問。如何是世尊不說說　師云。
對目不見耳　問。
如何是迦葉不聞聞　師云。
閉門哭蒼天。 ^513c34

問。如何是佛　師云。
鼻高眼大。 ^513c38

問。如何是隨色摩尼珠　師云。
色即不無。恁麼生是珠　學云。
不會。特伸請益　師云。
雲有出山勢。水無投#CB00589;聲。 ^513c40

問。牛頭未見四祖時如何　師云。
沓風吹萎華　進云。
見後如何　師云。
更雨新好者　師上堂云。
一法如是。諸法亦然。
萬別千差。不離方寸。
諸禪德。若得如是。
盡十方世界一時拈來向諸人眼睫上。
百千諸佛向眼睫上轉大法輪。
各各踊身向虗空裏。
現一十八變。為三世諸佛說法。
諸人還見麼。若道不見。
可惜父母所生眼。
若道見。且作麼面目。
試對眾道看。良久。
云。買賣不當價。撫掌一下。
久立。珍重。
other:: 
#### 韶州廣悟禪師
韶州廣悟禪師 ^513c44

上堂云。諸佛出世。
早是多端。達磨西來。
更傳心印。大似欺我兒孫。
壓良為賤。三乘十二分教。
不別時宜。若是格外道人。
不用取他為則。直須孤明自己。
省悟前塵。大用現前。
臨機施設。縱橫踢蕩。
方有少分出家。如今還有麼。
不用如何若何。應須直入。 ^514a12

有僧出來禮拜　師便打　學云。
正遇作家　師云。
罪不重科。 ^514a22

問。人人盡唱曹谿曲。
和尚繼嗣在何人　師云。
分明記取。 ^514a24

問。十方國土中。唯有一乘法。
如何是一乘法　師云。
日月自分明。 ^514a26

問。如何是和尚為人一句　師云。
因風吹火。 ^514a28

問。如何是正法眼　師云。
山河大地。 ^514a30

問。如何是覿面事　師云。
赤水遠來。 ^514a32

問。久雨不晴時如何　師云。
追風由恨遲。
問。如何是佛　師云。
清原好山水。 ^514a34

問。如何是佛向上事　師云。
金烏晝夜催。
other:: 
#### 韶州長樂政禪師
韶州長樂政禪師 ^514a36

上堂云。祖師心印。
壁立難提。直下精明。
猶是鈍漢。作麼得箇恰好去。 ^514a40

時有僧便問。祖師心印。
何人提掇　師云。
石人妙在手　進云。
未審學人還有分也無　師云。
木女整不齊。 ^514a42

問。如何是長樂境　師云。
青松長#CB15106;密。
鵠鶴每來翹　進云。
如何是境中人　師云。
獐兒并麋鹿。盡日自成群。 ^514a46

問。北斗藏身。意旨如何　師云。
青山常在。日月何虧。 ^514b2

問。如何是法身　師云。
山河無障礙。 ^514b6

廣主召師入宮。升座。
有僧問。鷲峯演唱。
迦葉低眉。今日王宮。
請師垂示　師云。
一句分明無異跡。
八方咸共賀昇平　進云。
恁麼則三界外人去也　師云。
萬歲。萬歲。 ^514b8

問。人王與法王相見時如何　師云。
月明三島靜。樵子太平歌。 ^514b14

問。文殊與維摩對談何事。
　師默然　進云。
恁麼則無說無聽也　師云。
毗耶離城事又作麼生。 ^514b16

師又云。言無展事。
語不投機。承言者喪。
滯句者迷。不說不默。
又成惑亂。且作麼生辨得邪正去。
若是同道。可希洞鑒。
然雖如是。風不來。
樹不動。久立。珍重。
other:: 
#### 韶州佛陀山遠禪師
韶州佛陀山遠禪師 ^514b20

在廣主宮中。上堂。
有僧問。如何是第一句　師云。
天賜六銖皆挂體。
臣僧百衲對宣揚　問。
如何是法身佛　師云。
木馬嘶時華地錦。
泥牛行處海雲凝　問。
今日一筵。何異靈山　師云。
四海波濤靜。一輪天地明。 ^514b28

問。如何是佛　師云。
銅頭鐵額　學人未會此意如何　師云。
簸土颺塵。 ^514b36

問。寶鑑當軒時如何　師云。
誰敢覻著。 ^514b38

問。如何是祖師西來意　師云。
眼中不著塵。 ^514b40

師云。若也一向問答。
盡未來際也無窮盡。
所以教中云。諸法寂滅相。
不可以言宣。教山僧道什麼即得。
如今事不獲已。且與諸人葛藤即不可。
若是正定道流#CB15111;見。
一場笑具。且道笑我者是什麼人。
直饒儞笑得祥雲現足下。
好與三十棒。久立。
珍重。
other:: 
#### 韶州鷲峯山韶禪師
韶州鷲峯山韶禪師 ^514b42

上堂。僧問。正法無言時如何　師云。
言　進云。學人不會。
乞師端的　師云。
兩重公案　進云。
和尚豈無方便　師云。
無禮難容。 ^514c6

問。學人有口道不得。
請和尚道　師云。
正當今日　進云。
莫便是和尚為人也無　師云。
下坡不走。 ^514c10

問。如何是鷲峯境　師云。
青山淥水　進云。
如何是境中人　師云。
五湖四海賓。 ^514c14

問。祖意教意。是同是別　師云。
日出東方月落西。
other:: 
#### 韶州淨源山真禪師
韶州淨源山真禪師 ^514c18

上堂。僧問。法網無遮。
如何愽詰　師云。
浩然無間斷。觸處有光緣。 ^514c22

問。如何是本來身　師云。
風吹滿面塵。 ^514c24

問。如何是無縫塔　師云。
山深人難見　進云。
如何是塔中人　師云。
路僻更無隣。 ^514c26

問。月未生時如何　師云。
大地人盡望　進云。
生後如何　師云。
照破髑髏寒。 ^514c30

問。如何是一時教　師云。
匿不得。 ^514c32

問。達磨未來時如何　師云。
三家村裏兩兩三三　進云。
來後如何　師云。
千邪不如一直。 ^514c34

問。諸法寂滅相。如何是世間相　師云。
真不掩假。
other:: 
#### 韶州披雲山禪師
韶州披雲山禪師 ^514c38

上堂。僧問。三千里外響師顏。
一句當軒。請師言薦　師云。
斷頭船子。 ^514c42

問。師演靈山句。何人合得知　師云。
刢利秖因生處早。
頑癡多棄世情非。 ^514c44

問。如何是色空　師云。
拾取落幸生舊枝。 ^514c48

問。如何是一塵　師云。
滿目是青山。
問。如何是毗盧藏中有大經卷　師云。
拈不得　進云。為甚拈不得　師云。
特地却成愁。 ^515a2

問。如何是不遷義　師云。
山高不礙白雲飛。
other:: 
#### 韶州月華山禪師
韶州月華山禪師 ^515a6

上堂云。舉一句語。
徧大千界。還有人會得者箇時節麼。
試出來道看。要知親切。
良久。云。不出頭是好手。
久立。珍重。 ^515a10

僧問。如何是月華境　師云。
青蒼無異色　進云。
如何是境中人　師云。
日月豈別論　問。
如何是三乘十二分教　師云。
黃卷赤軸　進云。
畢竟成得什麼邊事　師云。
如是我聞。 ^515a14

問。如何是對機說　師云。
鐵門山難過　進云。
學人不會。乞師再指　師云。
愁顏不展眉　問。
如何是祖師西來意　師云。
梁王不識　進云。
未審如何　師云。
隻履西歸。
other:: 
#### 韶州雙峯山真禪師
韶州雙峯山真禪師 ^515a22

上堂。僧問。如何是雙峯境　師云。
何處不分明　進云。
如何是境中人　師云。
入門先問諱。 ^515a30

問。如何是大用現前　師云。
一刀兩段　學云。
了　師云。蒼天。蒼天。 ^515a34

問。佛法究竟成得什麼邊事　師云。
十方薄伽梵。一路涅槃門。 ^515a36

問。四海晏清。未審王居何位　師云。
寶殿苔生。時人罔措。 ^515a38

問。寶劒未磨時如何　師云。
黑　進云。磨後如何　師云。
四海晏清。 ^515a40

問。一切諸佛及諸佛阿耨多羅三藐三菩提法皆從此經出。
未審此經從何而出　師云。
速禮三拜。 ^515a44

問。從上諸聖以心傳心。
未審何人傳師心　師云。
答即易。問即難。 ^515a48

問。離四句。絕百非時如何　師云。
莫教失却問　進云。
恁麼則學人罪過　師云。
再犯不容。 ^515b2

問。如何是和尚非時為人一句　師云。
喫棒得也未　學人禮拜　師便打。
other:: 
#### 隨州雙泉山郁禪師
隨州雙泉山郁禪師 ^515b6

住舒州海會。上堂。
僧問。如何是舒州境　師云。
魄水逆流山露骨　進云。
如何是境中人　師云。
地有毒蛇砂有虱。 ^515b10

問。佛未出世時如何　師云。
棲巖遁壑　進云。
出世後如何　師云。
誰諕閭閻。 ^515b14

問。如何是祖師西來意　師云。
仙陁不刢利　學云。
再希一言　師云。
瞌睡作什麼。 ^515b18

問。達磨未來時如何　師云。
多少猜疑者　進云。
達磨來後如何　師云。
也尋常。 ^515b20

問。古佛家風。乞師一言　師云。
領　學云。領後如何　師云。
不用別人。 ^515b24

問。如何是大道之源　師云。
深深無間斷　進云。
究竟事如何　師云。
刢利不從他。 ^515b26

師上堂云。佛法不用學。
寒山子欺儞。作麼生得不欺儞去。
有人識得時。與山僧把將出來。
汝若不識。看看燈籠露柱變作寒山子。
與釋迦老子說法了。
却從汝脚跟下走過。
汝不見。却歸西天去也。
有事近前。 ^515b32

時有僧問。如何是毗盧師　師云。
風吹滿面塵　進云。
為什麼却如此　師云。
特地令人愁。 ^515b38

問。如何是和尚家風　師云。
黃陳倉米飯　進云。
忽遇客來。將何祗待　師云。
齊後建谿茶　問。
諸佛出世。當為何事　師云。
不為闍梨　進云。
恁麼則學人無依倚也　師云。
路逢劒客順呈劒。
不是詩人莫獻詩。 ^515b42

問。聖諦義中。還有俗諦也無　師云。
語不虗施。 ^515c2

師上堂。示眾云。春陽發枯枿。
秋氣殺群芳。物理皆如此。
祖令若為當。良久。
云。諸上座。若能於此薦得。
不妨省力。若薦不得。
虗負平生。有商量者近前。 ^515c6

時有僧問。寶劒未出匣時如何　師云。
誰敢#CB15111;著　進云。
出匣後如何　師云。
萬里煙收道太平　問。
如何是第一句　師云。
迴頭終不顧　進云。
如何是第二句　師云。
未語先分付　進云。
如何是第三句　師云。
連根由蔕苦　問。
不涉廉纖。請師便道　師云。
啞得老僧口　進云。
恁麼則學人罪過　師云。
後犯難容。 ^515c10

問。遠遠投師。未審師還接也無。
師云。下坡不走。 ^515c24

進云。恁麼則得遇師顏也　師云。
心不負人。面無慙色。 ^515c26

問。如何是隨色摩尼珠　師云。
到處呈似人　師上堂云。
諸佛出世。已涉繁辭。
達磨西來。壓良為賤。
一言相契。埋沒宗風。
竪拂敲床。那堪更用。
圓相鏡智。亂撦焚燒。
洞上五位君臣。不勞拈出。
臨濟入門便喝。似齋後之鐘。
德山入門便棒。猶是平地陷人。
若是單明自己。泥猪疥狗。
省悟法空。見解未出常流。 ^515c28

俱胝一指。溝壑自沉。
五洩香嚴。不能自救。
丹霞石鞏。正在半途。
肇會不遷。如何敵他生死。
淨名杜口。猶涉多途。
六代宗師。多虗少實。
文殊說法。未稱衲僧。
迦葉傳衣。遭人怪笑。
獨指稱尊。猶不丈夫。
大藏經文。殘羹餿飯。
大溈和尚。罔別是非。
本淨龍牙。見處孤僻。
玄沙促指大徹。末後羞慙。
一宿覺知恃地。方成懡#CB01334;。
馬大師即心即佛。
表我兒孫。盤山非心非佛。
其言極謬。此二尊宿猶是度脚買靴。
看風便帆。衲僧門下爭敢咳嗽。 ^515c38

若將意解度量。迢迢十萬八千。
更乃息念觀空。大似水中捉月。
語上覓會。永劫沉淪。
寂照觀空。編為外道。
中下聞說。罔措是非。
達士同人。方可明鑒。
也擬緘言不說。恐邪正不分。
及至定奪雌黃。大似能所分別。
如斯剖 #CB00701;。
各要知之。免被人謾。
塗糊指注。更有參玄上士。
須知有向上關捩。
四海方袍。莫向死水裏吐氣。
道人相見。爍電猶遲。
豈況忉忉。有何利益。 ^516a6

叢林後代。謬說多途。
棄却本師。不能擇其法眼。
或呈現前三昧。或誇一句之淵。
或呈眾請益。或無說而言宗。
或不問而自說。或主家貪明話頭。
學家不待結絕。或勝負爭強。
驢年未徹。見處不諦。
指月話月。未證言證。
未得言得。將識情而卜度聖意。
用妄心而剖判諸方。
盡是傍生異見。依草附木。
見處偏枯。陰界分別。
多將記持憶想。便當自己家風。
貯在#CB05577;襟。
將作平生眼目。如斯之輩。
河沙相似。說則過頭千尺。
行則金無分寸。口似懸河。
是非長短。達磨門人豈可皮下無血。
不是提綱出手。都緣法爾如然。
饒儞會盡千般。爭奈當門按劒。
直下明得。由是相達。
子父商量。是何言也。
一刀兩段。猶未分明。
師子翻身。直須努眼。
坐斷十方。不通凡聖。
若能如是。方稱出家。
久立大眾。伏惟珍重。
other:: 
#### 連州慈雲山深禪師
連州慈雲山深禪師 ^516a20

初開堂。纔升座。便有僧問。
靈山曾授記。師唱是誰謌　師云。
分明記取舉似人。 ^516a48

問。十方國土中。唯有一乘法。
和尚如何舉唱　師云。
雪嶺好翻身。 ^516b2

問。寶鏡當軒時如何　師云。
天地皆失色。 ^516b6

問。如何是教外別傳一句　師云。
扣牙恐驚齒。 ^516b8

問。慧日騰空人皆仰。
此夕開筵事若何　師云。
皇風一扇。宇宙廓然。
other:: 
#### 廬山化城鑒禪師
廬山化城鑒禪師 ^516b10

上堂。有僧問。如何是一大事　師云。
射紅出。 ^516b14

問。遠遠投師。乞師指示　師云。
漢東米作麼價。 ^516b16

問。露地白牛隨處現。
嘶風木馬事如何　師云。
何不現　學云。嫌箇什麼　師云。
將謂海東舶主。秖是此土商人　進云。
若不張帆。焉知海闊　師云。
放汝三十棒　問。
如何是和尚正法眼　師云。
新羅人迷路。 ^516b18

師上堂。示眾云。十方薄伽梵。
一路涅槃門。諸禪德。
且作麼是涅槃門。
莫是山僧者裏聚會少時。
便為涅槃門麼。莫是僧堂裏衣鉢下坐。
寂默觀空。便為涅槃門麼。
莫錯會好。諸禪德。
總不恁麼會。莫別有商量底麼。
山僧者裏早是事不獲已。
向諸人恁麼道。已是相鈍致了也。
更擬踏步向前。有何所益。
諸禪德。但自無事。
自然安樂。任運天真。
隨緣自在。莫用巡他門戶。
求覓解會。記憶在心。
被他繫縛。不得自在。
便被生死之所拘。
何時得出頭。可惜光陰倐忽。
便是來生。速須努力。
努力。 ^516b28

時有僧問。生死到來。
如何免得　師云。
柴鳴竹#CB15090;驚人耳　學人不會。
請師直指　師云。
家犬聲獰夜不休。 ^516b46

問。如何是菩提路　師云。
月照舊房深。 ^516c2

問。寶鏡當軒時如何　師云。
照破萬家門　問。
如何是和尚家風　師云。
不欲說似人　進云。
為什麼却如此　師云。
家醜不外揚。 ^516c4

問。如何是和尚尋常為人底句　如云。
量才補職　進云。
恁麼則學人無分也　師云。
心不負人。 ^516c8

問。如何是真空　師云。
天河岸上星分異。 ^516c12

問。如何是學人自己　師云。
何得問別人　進云。
問又何妨　師云。
爭怪山僧。 ^516c14

問。北斗藏身。意旨如何　師云。
青山無異的。常伴白雲閑。 ^516c16

問。如是學人行履處　師云。
三門前松徑裏　進云。
究竟又如何　師云。
朝看群峯。夜窺星斗。 ^516c20

問。佛法畢竟成得什麼邊事　師云。
好箇問頭。無人答得　進云。
和尚豈無方便　師云。
雲有出山勢。水無投 #CB00589;聲。 ^516c22

問。如何是向上關捩子　師云。
拔劒攪龍門　問。
臨濟入門便喝。德山入門便棒。
未審意旨如何　師云。
汝試舉臨濟．德山看　學人便喝　師云。
放過一著　學人無語　師便打。 ^516c28

問僧。什麼處來。　僧便喝　師云。
何得容易　僧擬議　師便打。 ^516c34

問新到僧。近離什麼處　進云。
江州　師云。來時主人萬福也無　僧云。
道什麼　師云。耳聾耶　僧云。
是何言歟　師云。
近前來。向汝道　僧近前　師云。
打底不遇作家。參堂去。
other:: 
#### 廬山護國禪師
廬山護國禪師 ^516c36

上堂云。有解問話者出來。
有僧便出來禮拜　師云。
來朝更獻楚王看。 ^516c46

問。久時不聞龍虎嘯。
師登法座意如何　師云。
月照寒潭影。白雲翳石稜。 ^516c48

問。如何是和尚家風　師云。
到處似人　問。如何是性中相見底事　師云。
過者邊來。 ^517a4

問。祖祖相傳。未審傳箇什麼　師云。
說得麼　學云。和尚從何而得　師云。
速禮三拜。 ^517a6

問。有問有答。揑目生華。
不問不答時如何　師云。
普天帀地　進云。
畢竟事如何　師云。
兩重公案。 ^517a10

問。萬法歸一。未審一歸何所　師云。
陽氣發來無硬地。
春晴#CB15222;谷正芬芳。 ^517a14

師上堂云。實際理地。
不受一塵。佛事門中。
不捨一法。又云。一法若有。
毗盧隨在凡夫。萬法若無。
普賢失其境界。諸上座。
作麼生理論。朝夕恁麼上來。
向諸上座說箇什麼則得。
若說三乘十二分教。
自有座主律師。若說世諦因緣。
又非僧家之所議。
若論佛法。從上祖宗。
多少佛法。可與評量。
總不如是。須知各各當人分上事。
作麼生是諸上座分上事。
知有。對眾吐露一箇消息。
以表平生行脚。參善知識。
具爍迦羅目。不被人謾。
豈不快哉。還有麼。
良久。云。若無人出頭。
買賣不當價。徒勞更商量。
伏惟珍重。 ^517a18

師上堂。有僧問。如來為一大事因緣故。
出現於世。和尚出世。
以何法指示於人　師云。
太陽門下威音的　進云。
恁麼則和尚不虗出世也　師云。
當#CB05577;不握節。
語氣不慚惶　問。
如何是世尊不說說　師云。
言中須辨響。 ^517a38

問。如何是和尚尋常說法底口　師云。
舌拄上齶　進云。
恁麼則不從人得也　師云。
即今事又作麼生　學人無語　師云。
掠虗漢。 ^517a46

問。佛未出世時如何　師云。
雲遮海門樹　進云。
出世後如何　師云。
擘破鐵圍山。
other:: 
#### 廬山慶雲禪師
廬山慶雲禪師 ^517b2

上堂云。古人道。盡令提綱。
不寒天下人口。諸上座。
既是盡令提綱。為什麼不寒天下人口。
古人恁麼道。大似不知時。
然雖如是。若是上上之流。
不拘此限。未證據者。
不妨疑著。有不疑著底。
不顧危亡。試對眾施呈看。 ^517b8

時有僧出禮拜　師便打　問。
佛令祖令師已委。
向上機鋒意如何　師云。
令　學人未曉。如何指示　師云。
收。 ^517b16

問。如何是諸佛出身處　師云。
古木堂前石師子　進云。
意旨如何　師云。
生獰不似他。 ^517b20

問。如何是學人行李處　師云。
青松綠竹下。 ^517b24

問。如何是祖師西來意　師云。
庭前無狗樹。 ^517b26

問。如何是佛　師云。
風吹古岸柳依依。
問。佛意祖意。是同是別　師云。
青山常伴白雲閑　問。
如何是佛法大意　師云。
和泥合水。 ^517b28

問。久負勿弦琴。請師彈一曲　師云。
不是鍾子期。聵人徒側耳。 ^517b32

問。如何是透法身句　師云。
泥多佛大　進云。
向上更有事也無　師云。
有　如云。如何是向上事　師云。
麻筋#CB01926;紙。 ^517b36

問僧。什麼處來　僧云。
洪州來　師云。什麼處過夏　僧云。
翠巖　師云。踏破多少草鞋　僧無語　師云。
參眾去。 ^517b40

問僧。不跨石門句作麼生道　僧云。
放專甲過。有箇道處　師云。
放汝過。作麼生道　僧珍重。
便出去　師云。老僧今日失利　師上堂云。
朝日上來下去。有什麼了期。
自是諸上座在寒暑之間。
眾生界內。汝還知麼。
先聖建立門庭。分為五種。
蓋為見解不等。悟有淺深。
且眾生界是無明煩惱。
人我貢高。熾然無間。
深淪六趣。所以諸聖開方便門。
示教化路。故有等差。
若是未明自性底人。
在於閻浮寒暑境界。
常懷疑惑。他聖人見箇什麼道理。
便證如如自在。所以親近知識。
曉夜決擇。得自己分明。
子無生死。本來清淨。 ^517b44

若是未明得自己。
又不能了悟一切塵勞。
不知他聖人證入之門。
便有諸方善知識與儞諸人閑種種法門。
於眾生界。示汝自性。
及外客塵。一時遣蕩。
得大安樂。令人知有一切萬法種種差別。
通明無滯。若不如是。
秖明得自己。不知有萬法。
不得法空。無有通變。
所作不得自在。於十二時中被諸境執。
不能免離。蓋是見處偏枯。
一期被他學家問著。
眼目定動。便生煩惱。 ^517c16

如今奉勸諸人。但於十二時中不依倚一物。
但自無事。從上來明昧一時放却。
自立其志。泯絕諸緣。
休歇根門。於見聞覺知無纖毫可幻。
方可有出身之路。
直須努力。莫更因循。
秖麼空過。須更便是來生。
古人向道。此身不向今身度。
更向何身度此身。
可惜父母所生髮膚之體。
一念若失。千生萬劫。
不復人身。久立。珍重。 ^517c30

僧問。十二時中如何用心。
不被諸境惑　師云。
巍巍堂堂　進云。
爭奈目前何。　師云。
苦心更有苦。 ^517c42

問。三乘十二分教即不問。
如何是直截根源　師云。
十進九退　學云。
如何則是　師云。
何日得休時。 ^517c46

問。如何是佛事門中不捨一法　師云。
放一捉一。 ^518a2

問。一言道斷時如何　師云。
未是極則處　進云。
如何是極則處　師云。
冬後一陽生。 ^518a4

師早參上堂。云。吾有一語。
對面分付。若人不會。
四天東土。良久。云。
直下省力。便恁麼承當得去。
早是不著便漢。久立。 ^518a10

僧問。坐斷毗盧頂。
不稟釋迦文時如何　師云。
老僧一#CB01387;跳三千里。
是汝鼻孔翻轉眼睫裏。
汝又作麼生　學云。
和尚何得特地　師云。
還我話頭來　僧無語　師便打。 ^518a14

問。如何是第一義　師云。
問底是第幾義　學云。
特伸請益　師云。
將為西天來。 ^518a20

問。教中有言。止止不須說。
我法妙難思。如何是難思底事　師云。
不是闍梨問。老僧也不知　學云。
如何得受持去　師云。
朝看雲霞秀。暮聽#CB00589;水冷。 ^518a24

問。如何是衲衣下事　師云。
千山銷斷雲　問。
如何是向上一路　師云。
或進或退　進云。
為甚或進或退　師云。
眼不見鼻　問。諸法實相義。
和尚如何說　師云。
口挂東壁上。天聖廣燈錄卷第十九
w::  ^518a30

〔都句當藏主沙門　介先〕。 ^518a44

〔都勸首住持傳法廣惠大師　達杲〕。 ^518a46

〔前都勸首住持傳法惠空大師　仲真〕。
 ^518a48
