
other:: 首楞嚴經義疏釋要鈔卷第三
other:: 長水沙門　懷遠　錄
二、破妄顯真二：初、責躬遭難。
△請益則起者，彼文云：侍坐於先生，先生問焉，終則對。
請業則起，請益則起。
注云：益謂受說未了，欲師更明也。 ^108a9

△更端則起者，彼云：侍坐於君子，君子問更端，則起而對。
注云：謂異問之端倪，故敬而起對也。 ^108a13

△儒有居與汝言者。
論語、孝經皆有斯語。 ^108a17

△從法空體者，表法說也。
即不動真際，示十界身，普益眾生也。 ^108a19

△肉袒者即西國以卑見尊之禮也。 ^108a21

△覆左露右者。表覆權顯實也。
△荷大法等者。荷，即擔荷也。
自證非權非實之理，即是自荷也。
能起而權而實之化，即荷他也。
今阿難自荷荷他，同入祕密藏中，非重擔耶？ ^108a23

△胡跪者，効胡人而跪也。
△地能生養萬物，故表理也。 ^108a29

△合掌。表權實相即也。
△冥符契合也。 ^108a31

△俾悟入者，智度大海，信為能入。
△斛飯子者。斛飯即淨飯次弟也。
然有經中又云：阿難是白飯王子。
故彼文云：尼休王有四子：一名淨飯王，
有二子：一名悉達，二名難陀。
二名白飯王，亦二子：一名阿難，二名調達。
三名斛飯王，亦二子：一名摩訶男，二名阿那律。
四名耳露飯王，亦二子：一名#CB02494;提，二名婆敷。
各隨經論出也。 ^108a33

△見惑除者。已斷八十八使見惑，得初果也。
此惑能障見道，故云見惑，即真見道所斷之惑也。
又見即是惑，因邪起見故。 ^108a45

△俱生在者，猶有十使。
思三界分為八十一品斷之。
此惑障於修道，以難斷故，分為九地。
欲界一地，自分九品，謂上上品能閏兩反生死，
上中、上下、中上各閏一反生死，中中、中下共閏一反生死，
下上、下中、下下共閏一反生死。
此九品共閏七反生死，即七往天上，七來人間。
若斷前六品盡，證斯陀含果。
斷下三品盡，證那含果。
餘有色界四地，謂初禪、二禪、三禪、四禪。
無色界四地，空處、識處、無處、有處、非非想處。
地地各分九品，八地共有七十二品。
若斷盡，即證羅漢也。 ^108b4

△大教所指示處者，即一實相印也，即今經所顯如來藏理也。
有本作詣字者，詣，至也，即不知真際至極處也。 ^108b22

▲二、請示修行。
△奢摩他路者，教能詮定，即教為定之路也。
定能顯理，即定為理之路也。
今請說妙定，即因教為路。
而得發定，即奢摩他之路。
若即指定為路，是奢摩他即路。
單言止者，圓融之定，即一具三也。 ^108b26

△阿闡提。此云無信根，亦飜無欲，謂不樂欲涅槃也。
由無信故，不能成就善法，故曰焚燒善根。
故知萬善以信為首，是入法之根本，眾行之先容。
華嚴云：信為道源功德母，長養一切諸善法。
左傳云：信不由喪，質〔智音〕無益也。
苟有明信，#CB00589;溪沼沚之芼，
蘋繁薀藻之菜，潢汗行潦之水，可以薦於神明，可以羞於王公。
今此人撥棄世出世間因果，永滅善根，故曰闡提。
亦飜多貪，謂貪樂生死，不求出離也。 ^108b34

△五體表五蘊。
△地表實理。即表以智照五蘊空，證圓常理也。 ^108c2

△翹佇者。翹，懸也；佇，待也。
懸懸待望如來，如來慈音開示誨教也。 ^108c4

二，如來現瑞。
△法利者。將示如來藏心無上法利也。 ^108c8

△聲色用中無非智體者。
聲色之用，皆從無漏智性顯發。
故得若聲若色，當處絕待，全是本智。
即一色一香，無非中道。
古師云：用則波騰鼎沸，全真體以運行。 ^108c10

△種。種者，青黃等色，表眾德也。
△三、世間者，眾生世間、五陰世間、器世間。
佛為總化之主，故曰佛世間也。 ^108c16

△不離本覺者，迷本覺故，為三世間。
世間無性，即是本覺也。 ^108c20

△無明堅厚，土石成形者。
無明堅厚，似土石之堅確也。
又內由堅執，外感土石之形，智定鎔時，
無不亡泯，百年之暗，一燈盡除。 ^108c22

△拔除也
△六種如華嚴者，謂吼、擊、震、起、動、踊，一一各三吼，
徧吼、等徧吼。餘皆倣此。
即十八變也。 ^108c26

△六情妄隔等者。
由眾生六情妄隔，故外感國土差別。
本智或融，詎能隔別，故曰開現。
或可六根取境，各各分限，所謂聽不出聲，
見不超色等，似國土之殊形也。
一相若反，六用通同，似國土開現也。 ^108c30

△誰為自他者？智起則物物咸真，理顯乃高下無別。 ^108c38

△因果不二者。九界即佛界也。
△無明即明者。迷之生死無窮，悟即廓爾解脫。
迷則三道流轉，悟則果中勝用。
又三千在理，同名無明。
三千果成，咸稱常樂。
故云皆住本國。然今現土，土是寂光，以表大眾將取三德真土，
以此經正顯如來藏體三德妙常故也。
七既如是，身亦非低，尊特說經，無所惑也。 ^108c40

△第三、末經是此所表者，下云一切世間諸所有物，皆即菩提妙明元心。
心精徧圓，含累十方。
寧有方所，了然自知。
獲本妙心，常住不滅等。 ^109a2

三、正為開示三：初、總斥不了。
△常等四倒者。此無常計常，不樂計樂，
不淨計淨，無我計我，此凡夫眾生著榮，四倒。
二乘不知本具常樂我淨，而但著無常無樂無我無淨之枯，
四倒也。 ^109a10

△無始無明等者。
從無住本，立一切法。
由法牽生分別事識，起惑造業，網以為種。 ^109a16

△種必有果者，由貪愛煩惱為能熏，本識為所熏，
故得業惑種子，起成現行。
蓋是過去造業為因，招感現今苦報為果。
於苦果身中，又造種種業因，招引當來苦果。
故云子子相生等。
斯則過去二支因，現在五支果。
現在三支因，未來二支果。
三世輪迴，無有斷絕，如線貫珠也。 ^109a18

△經云：即涅槃經也。
本識為法因，諸法即為果。
此諸法必依藏本識中，故曰諸法於識藏。
由諸法作本識因，本識得生即為果。
此本識必依藏諸法中，故曰藏於法亦然。
此則本識能為諸法因，亦為諸法果。
諸法能作本識因，亦為本識果。
故云更互為果性，亦常為因性也。
一蔀生三子，喻惑、業、苦不相離也。
起惑必造業，業必招苦，理如然也。
起信云：動則有苦，果不離因。 ^109a30

△五道即三途人天
△心行理外者，背中道故。
迦葉云：我等自此已前，皆名邪見人。 ^109a44

△殺者能殺法身慧命故。 ^109a46

△通途。即大達也，即失妙奢摩他路也。
二乘教理迂僻，故云幽徑。 ^109a48

▲初示妄源。
△無始者，無初始也。
從來未曾悟，故說妄無始。
斯七種生死中，名流來生死，此不可窮詰初際。 ^109b2

△攀緣者，攀外六塵於內分別也。
下云聚緣內搖，趣外奔逸，造業受報，塵沙劫波莫能遏絕者，
無不由此攀緣妄想以為其本。
保愛此法為自性者，深為誤也。
經云：若有一法勝過涅槃，我亦說為如夢如幻，何況執此虗妄相想為身心也。 ^109b6

△吁，歎聲也。然則法無彼此，得失在人。
如人覽鏡，不觀鏡體團圓，內外明潔，却取像之去來以為鏡者，
誤之甚矣。今所斥者，有斯人也。
苟能體像是全鏡之像，則無像而不是於鏡。
鏡是全像之鏡，則無鏡而不具於像。
此則法界圓融，本來俱現，即是無始菩提，元清淨體。
若得此意，方見佛之本懷，方免偏指之失，方於行者不遠而得矣。 ^109b16

▲二、示真源，初、正示。
△無始、菩提、涅槃、元清淨體者，性、德三因也。
無始者，本具也。本有性了因，故云菩提。
本具性緣因，故云涅槃。
本具性正因，故云元清淨體。
如斯三德，性本具足，非新非故，無去無來。
但迷時全修在性，故即三道流轉。
悟則全性成修，故則果中勝用。
豈同權宗說菩提心是無常耶？ ^109b28

△識精者。精者，揀麤為義，即梨耶也。
然此識體，即是無常，故曰元明。
又識精者，心性也。 ^109b40

△能生者，由斯理性三德，不守自性，隨其染緣，成九界法。
事法既起，真性即隱而不彰。
故曰緣所遺者，如迷東為西，東即為西所覆也。 ^109b42

△對法經。即阿毗達磨經也。
△界者性也 ^109b48

△一切法等者。十界所依故。
故起信云：所言法者，謂眾生心。
是心則攝一切世間、出世間法。
此心若隨染緣，即有六道依正之法。
隨淨緣，即有涅槃三德之法。 ^109c2

▲二、斥迷
△含褁無餘者。寂照含空故也。
華嚴云：一切眾生及國土，三世悉在無有餘。 ^109c8

△日用罔知者。易曰：百姓日用而不知。 ^109c10

△持珠乞丐者。妙經云：譬如有人至親友家，
是時親友官事當行，以無價寶珠繫其衣裏。
是人醉臥，都不覺知，往至貧里，求乞衣食等。
彼明結緣下種之後，為無明酒醉，脫著二乘，
馳流五道，自亡法財，不能取用。
此明本有當心，不能認得，抂入諸趣也。 ^109c12

△懷寶迷#CB15131;者論語中文：
陽貨謂孔子曰：來，予與爾言。
曰：懷其寶而迷其#CB15131;，可謂仁乎？
曰：不可。好從事而亟失時，可謂知乎？
曰：不可。日月逝矣，歲不我與。
孔子曰：諾，吾將仕矣。
意謂孔子有才知而不仕，是懷其寶也；
善於治國之道，不執政事，是迷其#CB15131;也。
意欲夫子仕我，故答曰：諾，吾將仕矣。
今借彼語以況本有圓常之性而不認取，
却自流迸五道，栖栖不及，誰之過歟！ ^109c22

△躓，困也。 ^109c36

二、正權真妄中，四、別推心見。
△汝目可見者，疏二解：一、以目為所見，
意云：汝目在汝面上，顯然令我可見。
二、以目為能見，故云：目實可見我奉相。 ^109c38

△固執既深者，自無始來，確執此心為己心性，
沙數算之不及，故曰河沙叵算。 ^109c42

△相想者，相即六塵，想即分別妄心第六識也。
此是虗妄相家之想也。 ^109c46

△惑者，迷也。相起性隱，故云惑汝真性。
然全所覆，為能迷也。 ^109c48

△嫡生者，正后所生也。
又嫡，親也，非螟蛉也。 ^110a2

二、顯示真心，疏二：初、示心體。
△真心之體。本周法界者，體，量也。 ^110a6

△非妄非真。絕言離相者，離，過也。
△能攝一切等體德也。 ^110a8

△非妄非真者。是非雙絕也。
中論云：若法為待成，是法還成待等。
下云：言妄顯諸真，妄真同二妄等。 ^110a10

△絕言等者。論云：從本以來，離言說相，離心緣相。
下云：非風、非火、非六根、非十八界、非智、非識等。
斯則口談辭喪，心緣慮亡也。
能攝一切等，起信論也。 ^110a14

△世間即六凡。
△出世即四聖。此則十界依正不離自心也。
下云：一切世界因果微塵，因心成體。
又云：諸法所生，唯心所現。 ^110a20

▲初、舉義標門。
△三大者，體相用也。 ^110a24

△二門者，即真如生滅也。
此二門，即寂照二法。
照故，三千俱假，無一法而不立。
寂故，法爾空中，是法咸泯。
寂照平等，即是一心。
初真如門，即一心之體，照而常寂也。
即泯相顯實門，唯就理說，即頓教義。
一切事法，到此門中，無不真實。
如眾器到於#CB08504;爐，咸成一體。
然一言真如有二種：一、依言真如，即以言說，
詮辨真如之相，令人生信。
二、離言真如，唯與觀智相應。 ^110a26

△唯體大者。論云：是心真如相，即示摩訶衍自體義故。
二、生滅門。 ^110a38

△彰染淨者。九界染，佛界淨。
△明體用者。非寂非照為體，而寂而照為用。 ^110a42

△顯真妄者。諸幻滅盡，覺心不動，名真。
幻相虗假，名妄。 ^110a44

△論因果者。餘塵尚諸學，明極即如來。 ^110a46

△有修證者，空所空滅，故名修。
寂滅現前，故名證。 ^110a48

△或破會者。斯是前塵虗妄相想，故名破。
生滅去來本如來藏，故會。 ^110b2

▲二會二相。
△治生等者。治生產業，是差別事法。
如斯之法，全真所成，法法皆妙，故與實相不相違背。 ^110b4

△己界者，即自己一念也。 ^110b8

△眾生者，九界眾生也。
△佛者，究竟覺也。
意顯己之一念，及彼彼眾生心，與諸佛究竟果理，
實無高下，不思議一也。
故華嚴云：心佛及眾生，是三無差別。
二、別示經意二：初、略指。
二、廣釋三：初、通示諸教。
然根利鈍，執輕重，約人皆通橫竪〔云云〕。
乘頓漸，即約行、約理。
教權實，即約教。此四，在今經則皆圓實。 ^110b10

△理須破斥者，為執重者破令情盡，方辯真妄。
如何難正認妄為真？
若便與指為真時，即助彼倒執，益其上慢。
以但見像，猶未識鏡故。 ^110b20

△苦藥等是尚書語。
△瞑眩。即冥昧發動之貌。 ^110b26

△厥，其也。猶良之馬，舉搖鞭影，即歸正路；
若駑駘之馬，徹骨方調。 ^110b28

▲二、廣釋相中，初、破妄顯真。
諸法所生，唯心所現性，一切心實有體性，是顯真。 ^110b30

△不同前塵分別影事即揀妄。
▲三、總結申歎。
△維摩、法華皆有此意者。
然法華破三顯一，似破汝等所行是菩薩道，
決了聲聞法是諸經之王，是會也。
淨名以三破小，以圓斥三，即破貪、恚、癡性，
即是解脫罪性，不在內、外、中間，亦不常自有。
如其心然，罪垢亦然。
及文殊與諸菩薩說不二法門等，並是會也。 ^110b34

阿難申疑中，初發心修行疑。
△寵弟者，寵愛之弟也。 ^110b46

△恒沙國土承事諸佛等。
即弟子顯本義。今經法華後說，可誠證也。 ^110b48

△難行法。事者，自利利他，捐身折骨，拔苦與樂之事也。 ^110c2

▲疏初、引涅槃。
△發菩提心者，菩提智果。
發心希求此果，即菩提之心也。 ^110c4

△不是佛性者，不是正因佛性也。 ^110c6

△先有佛性者，本具正因性也。 ^110c8

△何故復有初發菩提心者？
以權教修緣了難也。
△佛言下。是佛順師子吼問，為赴末代機宜，說緣了性是無常也。
此心雖念念滅謝，若能運運修之不已，
亦能至於菩提智果，涅槃斷果。
故云亦能破暗等。
若實教說本有三種，三理元徧。
如前文云：無始菩提涅槃元清淨體，達性成修，修三亦徧。
欲示眾生本有正性，且示正因體徧。
為赴末代一類眾生，宜聞帶權之說。
故佛覆實緣了，述權緣了也。 ^110c10

▲二、合今教。今阿難執能造善惡之心念念生起，
正同涅槃，似無常修，得緣了佛，性難常住，正因佛性也。 ^110c24

△不辨三因常無常者。
阿難不知發心修行是緣了，而却以斯難正因常徧也。
蓋不辨緣了無常，正因常也。
尚未識正因常住，豈況更識三因俱常。
然在今經，必須三俱常住。
如來善巧，漸次示之爾。
疏語甚略，細研記消，可以意得。 ^110c28

▲三、無心土木疑中。 ^110c36

△發明者，分別也。
意云：若此分別之心，不是我心者，我乃無心，全同土木也。
又發門，即開發明顯也。
若如來開發明示，云不是我心者，我乃無心也。 ^110c38

▲二、總結請。
△離此覺知者。覺知，即分別也。
離此現前覺了，能知心外別無有心也。
然此眾生在迷，理須破折。
洎乎認得其實相，即方知一念即具三千，無欠無餘。
故金錍云：阿鼻依正，全處極聖之自心。
毗盧身土，不逾凡下之一念。 ^110c44

△不早辯者。繫辭云〔坤卦文也〕：由辨之不早辯也。 ^111a4

二、如來正顯二：初、約現法隨緣以顯心。
△欲令心入者。即圓融定慧之心也。 ^111a8

△入者，契入也。
△無生法是理。 ^111a10

△忍是智。得此智時，了一切法無不是如，
印可決定，名無生法忍。
今經第三，漸次得此忍也。 ^111a12

△以手摩頂者。手，智也。
頂，理也。將發圓智，契入無相寂理，故摩頂也。 ^111a14

△通達一切法門者。
初破無明顯法性時，所有百法明門一時開現也。
明門者，明者慧也，門者通達也。
得此忍時，於多百法門而得自在，於剎那頃證百三摩地，應百界化生等。
然斯即是三德開發也。
謂發一切功德，發一切智慧，發一切境界，故名通達。 ^111a18

△總標色心者。諸法雖多，色心包盡，是凡聖、
因果、染淨等法也。 ^111a26

△不守自性為因等者。
由心本具隨緣之義，能造十界依正。
故所造法，全能造心，故云唯心。
十界依正既唯一心，一心豈存能所？
方知心外無法，唯是一心。
然造有二種：一者理造，即性本具，故名造。
二者約事名造，良由理具，方有事用也。 ^111a30

△無始妄想者，根本無明也。 ^111a38

△凡聖總該者。世間因果即六凡，出世因果即四聖。 ^111a40

△別指依報者，竪則四土相望論淨穢，
橫即土土論淨穢〔云云〕。 ^111a42

△亦通轉者，一切因果，一切世界微塵也。 ^111a44

二，正顯妙淨明心。
△三、德具足者。淨即解脫，明即般若，心即法身。
即一而三，故稱妙。
亦可妙對法身。 ^111a48

△不能變動者，以隨緣即不變故。
若隨染緣時，全體為染者，則不能隨淨緣成淨法也。
良以正隨緣時，體不變故，能為一切法所依也。 ^111b2

初就執定其有性。
△覺觀者，語之加行也。
初心在緣名覺，細心分別名觀，即覺麤觀細也。 ^111b10

△思惟尋伺者，思惟即分別也，尋伺謂尋求伺察也，即覺觀也。
又分別即心王，覺觀即心所。 ^111b12

▲初、例對五塵顯。
△因聲分別者。由聲境牽故，方起分別。
此明了意識取現量也。 ^111b16

▲二、單就法塵顯。
△見聞覺知者，見即眼，聞即耳鼻，覺即身，知即舌意。
意云五塵不對之時，有此分別性者，亦非自立，蓋因法塵影象而起。 ^111b20

△明了不行者。不對五塵，故明了意識不起也。 ^111b24

△在獨散位者。獨散，意識比度生解取落謝塵也。 ^111b26

△同五所取者。即明了隨前五識，取現量境也。
初、塵亡體在，容是真常。 ^111b28

△何必求人者。勉其取捨，以智自裁也。
故南岳云：但向己求，莫從他覓。
覓亦不得，得亦不真。
終是他心，不知自性。
自性清淨，即是法身。
猿猴念念，躭著紛紜。
害馬念念，狠戾不調也。
疏引楞伽及下文，並是第八識。
今證意識者，以細況麤也。 ^111b30

▲二、釋成。
△皮之不存者。皮喻六塵，毛喻心也。
文出左傳。 ^111b40

△法身斷滅者，真性即是法身。
汝若執隨境之心為真性者，塵滅心滅，非斷如何？
四、彰其自失。 ^111b42

△默然自失者。無語申通，故默然也。
知執妄非，故自失。
又失前所執緣心，故云自失。 ^111b46

初、正顯失；疏二：一、釋名相。
△滅受想者。滅其領受想念心所法也，即滅盡定也。 ^111c2

△能從一禪至一禪者。
從初禪修念念無間已至二禪，二禪念念無間至三禪等，故云次第。 ^111c4

△能成無漏者。修此定時，善能調伏，漏心不起。
隨所修禪，悉知虗假，不起著心。
發真空慧，斷諸煩惱。
隨所對境，不生見著。
如此修心，三漏永盡，名為無漏。
初唯簡凡夫釋。 ^111c8

△未到定者，未到初禪也，亦名中間禪，位位皆有此名。 ^111c14

△隨禪感果者，本是有漏有著心修。
隨於禪中發支林功德時，忽生愛著，即隨定功力，感生諸界。
如修初禪方便時，有二種心：一、麤心住，
謂方便修習，漸漸虗凝，不復緣慮。
二、細心住，其心泯泯，轉加微細也。
或正得此麤細住時，或將得時，皆有持身法起。
此法起時，身心自然正直，坐久不疲等。
於是若生味著心，即感生未到地中。
諸禪亦然也。 ^111c16

△滅盡定者，滅六全分，盡七染分也。
▲二、通簡三乘釋。 ^111c30

△亦可別斥。前之九定者，即滅受想等小乘無漏定也。 ^111c32

△俱是不了者。未得大乘，中道無漏也。
△過三有者。過界外三有也。
然修心有異，感果遂差。
若凡夫修，則不能厭患世間，但求禪定中樂，
及以果報生見著心等，即名有漏心修也。
二乘即無漏心修，菩薩亦有漏亦無漏心修，
佛以非有漏非無漏心修等，廣如禪波羅蜜說。 ^111c34

▲二、出所以
△若了真妄者。知真本有，達妄元空也。
又了達真妄平等，但有二名也。 ^111c44

二、破妄見，明真見中，疏：初、明次第。
△見有正邪者。依理起見，名為正見。
依妄起見，名為邪見。 ^111c48

▲二會二文 ^112a2

△明心則約見而辨者，即用以明體也〔云云〕。
▲初、正敘。 ^112a4

△身心不相代者。
身不能代心也。
△未染大乘法服者，即以一心三觀為衣，
能蔽三諦，上感能莊嚴三身，即是著如來衣也。 ^112a6

△法食者，即法喜禪悅食也。
於食等者，於法亦等。
於法等者，於食亦等。
即以煩惱為薪，智慧為火。
以是因緣，成涅槃食。 ^112a10

▲二、喻顯。
△雖有多聞等者。
雖聞大法，不修理定，終無所證，故云與不聞等。 ^112a14

△如人有目等，即般若經日喻觀，目喻止，
止觀並修，達種種事即實相故。
故云見種種色，即真善妙色也。 ^112a18

△大論以多聞對慧。
此以多聞對定者，以圓融之行，定慧體一，但以多聞助止觀行也。 ^112a22

△是所說應受者，如說如行也。 ^112a24

二、述迷求解。
△煩惱者。煩者，擾也。
惱者，亂也。擾亂有情，常處生死也。
煩惱當處是障，即持業釋。
若對所知竪論，即四住煩惱，名為通惑。
見思亦名我執，分別我執俱生。
此惑親迷，且迷第六識心也。
若如疏云發妙明心，是除煩惱障者，即該五住煩惱，與所知障齊。
但約迷理，名煩惱障。
迷中道智，名所知障也。 ^112a28

△所知障者，竪論即由無明覆根本智，
於所知理不了，名之為障，即所知之障。
依主釋慈恩云：所知不是障，障所知名為別惑見思也。 ^112a38

△擾惱不生無煩惱障。
△業性不結，是無業障。
誰為生死，是無報障。 ^112a44

△誰為涅槃？是無三德。
此則德障一體，相名都泯，法界獨朗，是曰寂常心性。 ^112a46

△無上覆者，孤幼也。
△權實。父母者，權智幹事即父也，實智長養曰母。 ^112b2

▲初放光灌頂。
△萬字者，表平等理，為萬法之本。
光表從體，發於見用。 ^112b4

△必受安樂者。三德具足，究竟真樂也。
下云安樂解脫。 ^112b6

△天樞者，即則天時於端門外立一所，
以銅鑄，廣一丈二尺，高九十尺，狀似今之幢也。
上列日月星象，并有字標額，上以銀為蓋，
下以銕為山，義似璇璣玉衡之類，以紀德也。 ^112b8

△無漏淨眼普見十方者。
眼即智也，謂圓照十界機也。 ^112b16

△智果同者佛，佛道齊也。
△乘因不二者。同乘一實，到如來地也。
微塵如來一門，超出妙莊嚴路，則諸佛已乘，
菩薩今乘，未來當乘，故曰不二。 ^112b18

二，許為宣說。
△建大法幢者。圓頓大法，超出偏小，故名曰幢。
幢者，高顯之貌。 ^112b24

△建大義者。無上妙教，盡未來際，自利利他，脫苦得樂故也。 ^112b26

△十、地隔羅縠者，有一分微細無明也。 ^112b28

二、答由。
△染部捺陀。此云上勝金。
△觀經疏。即遠法師疏也。 ^112b32

△赩者，盛貌。文選云：瑤草正翕赩。
注云：翕赩，盛#CB15106;貌。 ^112b34

初告語。
△實言告汝者，先按定令諦信也。
佛具五語，不誑眾生。 ^112b38

▲二、正例
△例我拳理者，理，道理也。
△均，同也。今以汝眼類例我拳，義理均否？ ^112b40

△唯然者。唯即應諾之辭。
老子云：唯之與阿，相去幾何？
注云：禮對曰：唯然者，如是也。
順許之辭也。 ^112b42

▲二驗
△所以者何者。所以非見全無者何也。
五、通見黑無別。應立量云：盲者眼根是有，法是見故。
為宗因云：能見暗故，喻如有眼見暗。
有眼見暗既是見，無眼見暗亦是見。
初、牒向執情。 ^112b46

△忽得眼光者。或得金錍決膜，重發勝義，
照了前塵，故曰眼光。
常情所見，咸謂是眼見也。 ^112c6

△燈之與眼，但是見緣者，此二秪是瑜伽九緣二緣也。
眼即根緣，燈即明緣也。 ^112c8

▲三、結歸心見。
△餘是助因者。燈眼是發識助緣也。 ^112c12

△令知其根本者。
已知見之根本，須是心也。 ^112c14

△未辨真妄者。猶未辯折此見是真是妄也。
二、廣約諸相辯釋中，初、阿難佇佛慈音。 ^112c16

△羝羊者。語出周易，如羝羊觸於藩籬，
進為身礙，退被角違，即進退不得之象。
類似阿難，取捨難明也。
故茲默請，覬佛開示也。 ^112c18

▲初、如來問悟因由。
△鹿苑者，梵云波羅奈，此云鹿苑，亦云鹿林，
即先王養鹿之苑囿也〔云云〕。 ^112c24

△五人者，即世尊修道時，遣內族三人、外族二人給侍太子。
後疑世尊所修不真，遂皆捨去，入此苑中，
修外道法，故佛先度也。
憍陳如，是姓，此云火氣。
阿若多，斯云解，是名也。 ^112c26

△相次捨去者。內族三人，執樂為道，即摩訶男婆、
提婆敷，見修若行，謂為非道，忍苦不禁，捨之而去。
外族二人，執苦為道，即憍陳頞#CB16014;，
見食乳麋，乃云太子敗道喪志，遂捨而去。 ^112c34

△三轉者，一、示相轉，謂此是苦，此是集等。
二、勸修轉，謂此是苦，汝應知。
此是集，汝應斷。斯是道，汝應修。
斯是滅，汝應證。三、作證轉，謂此是苦，我已知，
汝應知等〔云云〕。 ^112c40

△說生滅四諦者，所謂若則三相遷移，
集則四心流動，道則對治易脫，滅則滅有還無。
此最麤淺，屬小乘也。
然凡有四種四諦：一、生滅，如上。
二、無生，謂苦無逼迫相，一切皆空故；集無和合相，
因、果俱空故；道不二相，無能治、所治故；
滅無滅相，法本不生，今則無滅故。
三、無量，謂苦有無量相，一界尚有無量，況十界邪？
集有無量相者，貪、瞋、癡、種種心、種種身口集業等。
道有無量相者，謂折體巧拙、方便曲直等。
滅有無量相者，如是方便滅見、滅思惟、
滅塵沙、滅無明等。
四、無作，謂皆是實相，不可思議。
非但第一義諦無若干，一切皆無若干。
迷為苦、集，悟為道、滅。
今疏且約權小說，故屬生滅。
若以開權，後經及下，敘悟須在無作。 ^112c46

△別指集諦者，集即見思煩惱、分別煩惱。
八十八使，見惑俱生，即思惑。 ^113a22

初標所悟。
△我今長老者，此人最有年齒也。
凡諸經列眾，若約年齒，即列陳知為首；
若約慧解，即列身子為首。
又但有德行，皆稱長老，如經中稱阿難為長老。 ^113a26

△獨得解名者最先解，故感諸天在空證云：陳如先解。 ^113a32

△生空者。由不執五蘊，得眾生空也。
▲二、述解二：一、述客義。 ^113a34

△俶裝者，文選云：簡元辰而俶裝。
注云：俶，始裝而行也。 ^113a36

△攸往者，所往也。
易曰：利有攸往。然據圓人不斷五欲而淨諸根，
三道即三德，無明即明，豈同客之去來，塵之搖動？
但以無動而動，無去而去，即不礙圓意也。 ^113a38

▲二、述塵義。
△清陽目也。
△發明者，照現也，喻觀智也。 ^113a44

△塵惑微細觀智斷之。
△主空喻真性者，近言即偏真法性據經，遠言即中道真如佛性也。
須敕陳如說客塵義者，欲令深達即體之見，
本來常住，無去無來，故佛善巧，適時御物。
蓋知陳如所悟法門，最堪引接，故令部折，
以為阿難所悟之筌也，又緣在此人也。 ^113a46

初引手問答。
△屈五、轉指等者。
欲示見性不動，故舉手以示也。
然前問悟因由科中云：舒兜羅綿網相光手。
二句經文，合在斯出〔云云〕。 ^113b10

▲一、就見推窮。已下經疏並可見。
#CB04865;，斜視也。
總責意者，蓋責阿難汝今既能認得見體動靜雙絕，
顯手自有傾搖，云何前來却認攀緣擾壞之心以為真性？
認像失鏡，過莫大焉。
不但汝之一人如此，一切眾生無始至今認生滅妄想，於是執身執境輪替罔休。
有將此文是責阿難不合見手開、合見頭搖動者，甚不便也。
佛意且令阿難明識真妄，一則經文大緊，
二則第二卷中如來示匿王身自遷改、
見性無動，又示阿難諸境自有還滅、見性無遷，
並是孤起，但作如來許今認見之見，責彼前文認妄之非也。
請細詳。〔此下入第二經〕 ^113b14

初述阿難願辨真妄，以此段經無阿難問辭，但是集經之家敘述阿難所懷之事也。 ^113b36

△泰。然者，安然暢泰也。 ^113b38

△真妄虗實者。真實，虗妄也。
△二、發明性者。希覬如來為我開發明示，
何者是真實不生滅性，何者是虗妄生滅之性也。
以阿難因聞阿若多說客塵之義，解知見性無動，
遂疑現前見性為便是真，為別有耶？
而不發問者，但以屢扣佛慈，深蒙指誨，
內慚暗短，未體大猷。
況以師嚴道尊，莫敢容易發言。
賴得匿王發與斯旨。 ^113b40

初、引外敘疑。
△自然見者。此人計道不須修，但八萬劫若盡，自然解脫。
如擲縷丸於高山，線盡自止。
迦旃延、毗羅胝子，即六師中二人也。 ^113c6

△發揮者，發趣揮揚也，語出孝經序。 ^113c10

△諸有漏者，通該未發圓解，未證圓理，皆名有漏。 ^113c12

△狐者，妖獸也。玄中記云：千歲之狐為婬婦，百歲之狐為美女。
述征記云：風勁河氷始合，要須狐行。 ^113c14

二，問答未滅知滅。
△新新。不住者，滅而復生，生已復滅，故曰新新。 ^113c20

▲三、問答先幼何貌。
△已從衰老者漸漸改易。
已至衰年，五十已去，並曰衰年。 ^113c22

△未巾冠者。十五曰童，即未束髮加冠也。
山無草，牛無角，皆曰童。
近於衰耄，即惛忘也。
八十曰老，九十曰耄，今近於耄年也。 ^113c24

△觀五十時宛然強壯者，反觀年五十時，
雖曰衰年，比今六十已高，其五十上宛似強壯，
意顯衰弱，今又甚也。 ^113c30

△微細。四相者，即一剎那心，具生、住、異、滅也。
不同一期四相，故曰微細。
此一晝夜，凡有六百三十八萬剎那。 ^113c34

疏正述中。
△秖於生滅了不生滅者，不離秪今之見，
即是性淨明心也，如波即水。
故圭山云：識如幻夢，但是一心。
秪為根機未堪，故須漸破漸會，方於物物咸見真常。
方便多門，秪為逗機故也。 ^113c40

△相雖麤近者，一往說云：身變而見不動意，
則令了此見即是真常，故云旨甚深微。
下云：此見元是菩提妙淨明體。
肇師云：聖遠乎哉，體之則神。
道遠乎哉，觸事皆真。
既知萬法本無去來，故知見性元無生滅。 ^113c46

▲二、引證。
△如自觀身實相者，謂諸佛解脫，當於眾生心行中求。
一切眾生相，即菩提相。
以眾生與佛，一如無二如故。 ^114a6

▲二、問答見河同異。 ^114a10

△無異之語。甚好思量者，既言無異，合知真妄體一，是顯性常。
然亦非但見性無異，直謂法法圓常。
故經云：世間相常住。
又云：治生產業，皆與實相不相違背。 ^114a12

▲三、斥彼置疑。
△皺者為變者，有為則被行法遷變也。 ^114a18

△不皺。非變者，不是有為，則不被行變。 ^114a20

△趣爾舉者。意云俱是斷見外道，隨便舉也。 ^114a22

初，阿難乘違發問。
△若此見聞必不生滅者。
若此波斯匿王見聞之性必定常住，何以世尊斥云自是前塵虗妄相想耶？ ^114a24

▲二、竪臂以示此出倒見。
△首尾相換者。上下相飜也。
肩處為首，手處為尾。
今若以竪為正，即手却為上，肩却為下，
即是尾却為首，首却為尾也。
故云相換也。 ^114a28

△一倍瞻視者，垂手是正，謂之為倒，是一迷。
堅手是倒，却言是正，是倍迷也。 ^114a34

△以此驗之者。以此見手正倒驗之也。 ^114a36

△正徧知者，二乘非正非偏權，菩薩離邊顯中。
正而非偏，即邊顯中，名正徧知。
初徵倒所在。 ^114a38

△古人作泯相解者，意云：名字尚無，更將什麼號為顛倒？
正真抄云：有正有倒，是凡夫見。
無正無倒，是諸佛見。
不約竪手垂手，隨身不隨身以明。
但約子體，不曾遷移。
竪則全手竪，垂則全手垂。
但執相迷體，故見正倒也。 ^114a42

△血脉不貫者既泯却正倒向下正辨。
正倒，經文孤起，義不連貫也。 ^114b2

三、廣示倒相二：初、與悲敘其常說。
△佛興慈悲者。悲能拔苦，慈能與樂，即拔阿難大眾無明之苦，
與常住真心之樂。 ^114b6

△天鼓者，天帝宮中有鼓，修羅若來，則鼓中預自發聲，云賊軍來也。
海潮無念，而潮至不失其期。 ^114b10

△無緣者，不是先謀後動，但隨眾生根緣，法爾自應也。
如鏡現像，豈先念而方現耶？
然佛有三緣慈：一、眾生緣慈，無心攀緣一切眾生，而於眾生自然現益。
二、法緣慈，無心觀法，而於法自然普照。
三、無緣慈，無心觀理，而於平等第一義中自然安住。 ^114b14

△不待請者。佛為法界眾生不請之友，
但隨根熟眾生自然而應，如箭筈相當，如鏡物相對。 ^114b22

△十一色者，五根六塵。
△八識者，前六末那賴耶。 ^114b26

△不相應二十四者，謂：一、得，二、命根，三、
眾同分，四、異生性，五、無想定，六、滅盡定，
七、無想事，八、名身，九、句身，十、文身，十一、
生，十二、老，十三、住，十四、無常，十五、流轉，
十六、定異，十七、相應，十八、執速，十九、次第，
二十、方，二十一、時，二十二、數，二十三、和合性，
二十四、不和合性。 ^114b28

△五十一、心所者，徧行有五：作意、觸、受、
想、思。別境有五：欲、勝解、三摩地、念、慧。
善有十一：信、精進、慚、愧、無貪、無嗔、無癡、
輕安、不放逸、捨、不害。
煩惱有六：貪、瞋、慢、無明、疑、不正見。
隨煩惱二十：忿、恨、惱、覆、誑、諂、憍、害、嫉、慳、
無慚、無愧、不信、懈怠、放逸、惛沈、心亂、掉舉、
失念、不正知。不定有四：睡眠、惡作、尋、伺。 ^114b38

△六無為者：一、虗空，二、擇滅，三、非擇滅，
四、不動，五、想受滅，六、真如。 ^114c2

△五位者，如上百法，總成五位：一、是心，
二、色，三、心所，四、不相應，五、無為。
既是唯心所現，此之百法，皆性本具，無有一法在心性外。
照故百法宛然，寂故一法不立。
寂照不二，唯是一心。
故得生滅去來，皆如來藏。 ^114c4

△無體可得者。如波無自性，唯一水故。 ^114c12

二、通妨言。
△對妄立者。以對妄法義，立真如之名也。
以真如體即一心故，離一心外，無別真如體也。
斯則不但名假，體亦全無也。
以為一心之所奪故，如云水之濕性，別無波之性也。
權宗不說一心，故云體實。
今云一心所現，豈一心外別有體耶？ ^114c14

▲初、標指。
△心現身。心者，上是妙淨明心，下是幻身妄心。 ^114c22

▲二、責失或可遺失。
妙等三句，經文對中真俗三諦可解。 ^114c24

△認悟中迷者，動寂故為，皆在大覺中也。
理本悟而生自迷也。 ^114c26

△正指倒處者，妄身心也。
▲三、敘妄。
△晦昧者，迷暗也。
最初一念，無明不了，故曰晦昧。
論云：由不如實知真如法一，不覺心起，說名為業。
內有無明妄想故，外感頑空先現，故曰為空。
由無明妄見，與頑空互相摩觸，互相交織故，結成形色。
即有國土山河，正報有情。
故曰色雜妄想，想相為身也。
由是虗妄境界，引起分別妄心。
覽取前境，於內念念分別。
分別不息，遂成分離，取六塵境。
故曰聚緣內搖，趣外奔逸。 ^114c30

▲疏二：初、對，三、細。 ^114c44

△汝見虗空徧十方界者。
妄見頑空，稱法界迷也。
妄想澄凝，則為國土堅確。
妄想知覺，則成有情紛擾。 ^114c46

△空見。不分者，示其微細也。
見未派為六根八識，空未凝相形狀體質，故曰不分。 ^115a2

△業轉二相者，晦昧是業相，業者為因義。
最初一念，為九界染礙之因也。
為空，即第二念起也。
由內有妄見，外感頑空也。
見即轉相，轉前動心，起成能見。 ^115a4

△互相待者。妄見頑空，一動一靜，相形對待，結成形色也。
境界畢具，故曰現相。 ^115a10

▲二、對六麤。
△前二麤者，論云：以有境界緣故，復生六種相等。
前二即智相、相續相，義如玄談釋。 ^115a14

△遂成分離者。即分離事識，取六塵境，
各奔本境，故曰分離。
所謂眼根取色，耳分別聲，鼻齅諸香等。
後二麤，即執取計名也。
執則執著前境。由堅執故，但計善惡名字，即起煩惱。 ^115a16

△煩惱道畢於此者。
此四麤是三道中煩惱道也，後二麤即業、苦二道也。 ^115a24

▲五、結迷。
△緣而執受者。根身種子屬正報，故云內。
第六緣而復執受，故有情有知覺。
山河大地屬依報，是外境，故第六但緣不執受，故無知覺也。 ^115a26

二、約喻結指倒相。
△目為全潮者。但見一漚，却目為全潮大海，便謂已能窮盡大瀛渤澥也。
譬認妄為真也。 ^115a34

△百非者，凡百有為、無為，事、理、染、淨，一切名相都泯也。
又百非者，起信疏中約一、異、有、無四句，
一一句各四，謂：一、非一、亦一亦非一、非一非非一、
異、非異、亦異亦非異、非異非非異。
餘二句傚此。四四成十六句，約三世成四十八。
又約已起、未起各四十八，成九十六。
更加根本四句，即一百也。 ^115a38

△中間以法進退相例者，認妄棄真是法。
進則汝認手既以倒為正，驗知汝認妄為真也。
退則汝認妄為真，恰似認漚為海，疏示今意。 ^115a48

△緣塵事境也。
△名相。則名言法相也。
謂三科、五蘊、七大、八還、四見、因緣、自然、
和合、非合等。今此經中，一時遣蕩也。
隨落一法，即成戲論也。 ^115b6

二、正釋經文中，初、述悟。
△悲救深誨者。從如來輪手下指，問阿難言：汝今見我母陀羅手。
至此經文，皆是如來深誨也。
又從放光宣呪，提獎阿難歸來佛所，是悲救。
從佛問發心至此，為深誨也。 ^115b12

▲二、彰疑。
△#CB04676;所瞻仰者。
允，信也。現以緣心信佛所說妙心，仰瞻佛之相好。
而我徒得信仰之心，未敢認為真常妙性，恐不稱佛所誨旨。
故欲望如來指示，令我除疑。
故云拔我疑根也。 ^115b18

△歸無上道者。道，理也。
疑根若除，可以旋歸無上妙理也。 ^115b26

疏：二、解名相。
△徧窮生界者。佛以一音說法，起十界機緣。
隨一一機，各得開解。
故起信云：圓音一演，異類等解。
此顯如來一音中具一切音，一切音即一音，故曰圓音。
音而非圓，如世間絲竹之類。
圓而非音，如世鐘鼓之類。
唯佛如來，圓而且音。 ^115b30

▲初、指定其非。
△汝等尚以等者，汝等尚以緣塵生滅之心，
緣佛言音，便認此心為自性者，累我所說之法，
亦成所緣塵境，則不能與所詮法性相應。
故曰非得法性。須達文字性離，方與法性冥合也。 ^115b38

△離能所相者。淨名云：其說法者，無說無示。
其聽法者，無聞無得。
圓覺云：未出輪迴，而辯圓覺。
彼圓覺性，即同流轉。
等輪迴，即分別也。 ^115b46

▲初指月雙迷。 ^115c2

△指月俱迷者，認指為月，亦迷指也。
認能詮言為所詮旨，亦失能詮之教，故曰詮旨兩失也。 ^115c4

▲二、明暗俱失，能喻可知。
月，指也。月體明瑩有光曜故，指體皮骨暗昧法故。 ^115c8

▲二、合。以法合喻者，汝若捨詮緣旨，大似因指識月。
汝若執詮失旨，恰如背月認指也。 ^115c10

▲三、合中云：
△若真汝心，則無所去者，有二意：一則若斯分別法音之心是真實者，
應無所去，今且不然。
二則分別法音之心，自有往來，若汝真性，
則不曾往來生滅，故曰則無所去。
初例成無性。 ^115c14

△云何離聲無分別性二句，經文亦可節在前科，
為責結之詞〔云云〕。 ^115c20

△豈唯聲分別心者。
意云：不但分別聲心離聲無性，乃至分別色心離色相外，亦無自性可得。 ^115c24

二、指同外宗。
△非色非空者。塵滅則無，故非色；塵對則有，故非空。 ^115c28

△二十五諦者，是加毗羅外道立。
有十萬偈，即僧佉論，此云數術。
明因中有果，計二為宗：一是從冥初生覺，
過八萬劫前，冥然不知。
亦云世性，世間眾生以斯為本性，得生起故。
以斯生覺諦，亦名大諦。
次從覺生我心，從我心生五惟量，即色、
聲、香、味、觸。從五塵生五大，地、水、火、風、空。
從五大生五知根，眼、耳、鼻、舌、身，有覺知故。
從五知生五作業根，手、足、口、大小便道，能有用故云業。
更有心平等根，能徧緣故。
即二十四諦，即是我所，皆依神我。
神我名為主諦，能、所合論故。
二十五諦冥性是總名，別名三德。
梵云薩埵剌闍荼摩，此云勇塵暗。
由此三德為生因，我思勝境三德，即變起中間二十三諦，為我受用。
餘如疏。俱舍梨是斷見外道。 ^115c30

初、阿難，承前敘難。
△若我心性等者。
意云：我之緣心，既隨六塵還滅，未審如來以何為無還心耶？ ^116a8

△阿難執者是妄者。
然法無彼此，功過在人。
譬猶金為師子，會者便知全是真金。
惑者但見師子，不識真金。
大似阿難因佛開示，已能知真識妄，而猶未達全妄是真。
但執其相，不達其性。
故云執者是妄。 ^116a10

初、約權標指許說。
△權指事為明。元者，迷理而起體，即元明也。 ^116a20

△雖非妙精明心者，非是理性真見也。
然則如來向下，亦非離此見而是真見。
今此且要阿難明識事理，真妄昭彰。
洎乎揀辨分明，還秪指相即性，達事即理，無二別也。 ^116a22

▲初列八境。西國堂舍皆面東，故曰洞開東方。 ^116a28

△戶牖者。書云：一扇曰戶，兩扇曰門。
說文云：牖者，穿壁以木，以交窻也。
爾雅曰：在牆曰牖，在門曰窓。 ^116a30

△觀壅者，障隔不通也。
△分別處者，所分別境也。
或分別即差別，謂前塵差別之處，即見之所緣。 ^116a34

△#CB15106;。
#CB01240;者，#CB15106;盛#CB01240;#CB01240;然起也。
△斂氛者，即霧氣收藏也。
氛即秋氣也。 ^116a38

▲二、明各還。一一合例明境，經家避繁也。
具云：暗還黑月。何以故？
無黑不暗，暗因屬黑，是故還黑。
通還戶牖。何以故？
無牖不通，通因屬牖，是故還牖。
壅還牆宇。何以故？
無牆不壅，壅因屬牆，是故還牆。
緣還分別。何以故？
無境無緣，緣因屬境，是故還境。
#CB15106;#CB01240;還塵。
何以故？無塵不#CB01240;，
#CB01240;因屬塵，是故還塵。
清明還霽。何以故？
無霽不清，清因屬霽，是故還霽。 ^116a40

▲二、釋。 ^116b4

△若還於明等者。
意云：見性若隨明境而滅，則暗相現時，
無復見暗，以其見性隨明滅故。
餘例知。 ^116b6

▲三、結。 ^116b8

△汝不還者非汝而誰者。
汝不滅之見性，若非汝之真見而是，何耶？ ^116b10

▲三、就本彰迷以結責。
△永不離本者。事即理故。
用即體故。從心發見。
見即真心之用也。
今指事即理。如波即水也。
又修即性故。 ^116b12

三、約體用重明中，初申問。
△用約人者。但由人有優劣，故發見用有淺深也。 ^116b18

△體對物論者。物境自有差殊，見體實無移改。 ^116b20

△分二科者，用優劣體無差也。
▲初、用優劣中。 ^116b22

△未得無漏者。以初果人方能斷見，未斷事惑，
未發神通，故借力見。 ^116b24

△菴摩羅果者，奈也，亦飜無垢。 ^116b26

△不寢者。因佛座下不見那律，佛問：何在？
答云：睡未起。因被訶云：咄咄胡為寢？
螄螺蚌蛤類，一睡一千年，不聞佛名字。
於是勤意修行，七日不睡，遂失雙目。 ^116b28

△作意數者。作意，偏修天眼觀智也。
數者，謂百法中有作意一數也。
不同餘人，果後任運發得，故但見小千界也。 ^116b34

△五眼。三智者，肉、天、慧、法、佛五眼也。
佛肉眼見大千麤色，盡理言之，能見法界麤色。
佛天眼見十方世界死斯生彼，及善惡等。
佛慧眼見法界假中俱空。
佛法眼盡法界任運真化，分別藥病，一一方便，皆令得入。
佛眼唯見實相。三智者，一切智〔空〕、道種知
〔假〕、一切種智〔中〕。然斯三智體一，隨其照用，義立三名。 ^116b38

二、敕揀中。
△汝應於斯分別自他者。
由阿難前云：我雖識此見性無，還不知如何別得是我真性。
佛即為阿難示其見秪是一，隨功發用，乃成勝劣。
故知物自有異，見體無差。
阿難遂疑見體隨塵，亦有差異。
此則阿難執見有相。
佛意云：真見之體，離相絕名，無有此彼，如何同物有差殊耶？
於是縱而責云：見若同物有差，你應為我指出見體同物無疑。
故云汝應於此分別自他等。 ^116c4

▲初、明非見之物是前塵。
△是物非汝者。自是物象，且非是汝見性。 ^116c18

△七金山者，七重金山圍繞須彌也。 ^116c20

初正破中。
△若見是物者。或可直作阿難計云：雖言見性同物差殊，
而物象見性混而無別，如何令我辨得自他？
故此牒而破之。則汝下，破意云：汝既見即是物，我見亦即是物。
我見若是物，應被汝見也。 ^116c24

▲二、轉破，疏云： ^116c30

△省略者合云：名為見吾之見，自然非彼不見之相者。
既云不見，須見之不得。
今既可見，則反是見，非不見也。
恰同前云：相有則在，云何無著？ ^116c32

▲三、結破。 ^116c36

△五重者：若不見吾不見之處，一也；亦不見吾見處，
二也；吾見自然非物，三也；汝見亦非是物，
四也；云何非汝真見，五也。 ^116c38

初正破。
△又則者，重復之義也。
無別計詞，但是重破若見是物之執也。
經文語簡，合云又則。
若見是物，汝今見物之時，汝既見物，物亦見汝。
汝意云：若見即是物，應知物中有見。
物既有見，即能見汝也。
既能見汝，汝應反是所見物也。
物有見故，物應反是能見性也。
故云體性紛雜。 ^116c44

△不成安立者，世諦也。
一一各自安立，不可混也。 ^117a6

▲二、顯是。
△若汝見時，是汝非我者，或可云：汝見物時，
自是汝見，且非佛見，故云非我。 ^117a8

▲三、斥疑。 ^117a10

△性汝不真者。能性之心不是真耶？
却來問我求心，豈非錯耶？ ^117a12

△明真見離緣者，不逐緣生，不由境起。
終日塵染，未甞不潔。
終日靈照，未甞不昏。
非昏非照，非染非潔，物我皆如，方曰真見離緣。 ^117a14

四、廣釋中，初申疑。
須彌出海八萬由旬，四王處半腹與日月齊，故曰四萬由旬。
正云俞善那，斯云合應，計應合爾許度量也。
大論有三品：上八十里，次六十里，小四十里。 ^117a20

△堪忍者。悲華云：是諸眾生堪任忍受三毒諸煩惱故。 ^117a26

△廡者，漢書云：全陳廊廡下。
注云：廊，周屋；廡，門屋。 ^117a28

△猶預者疑惑也。
禮云：決嫌疑，定猶預。
猶預皆獸也，此二物皆進退多疑也。
或云猶犬也，此物隨人或前或後不定也。 ^117a30

▲舉喻釋中二，雙破。
△在方器中應無方空者。
意云：空若不定，則見空在方器中時，應知非是空方，自是器方也。
在圓器時，非是空圓，自是器圓。
意云：空體周徧，無彼無此，無方無圓，器自或方或圓，故見空有方圓也。
以喻境自有寬有狹，見性實無舒卷，去來新故，常自安然也。 ^117a34

▲三、合顯。
△云何為在者。見性之義恰似虗空，云何說有舒縮而可在耶？
又見性之義秪如是，此云何却謂不知所在耶？
在，歸著也。 ^117a44

▲三、會通二：初、迷心執境。
△為物所轉者。既見塵境實有，故為物境所轉。
由是境大則觀大，境小則觀小。
是故見不超色，聽不出聲，齅不越香，甞不逾味，
覺不離觸，思不出法。
詎能忘緣，自在無礙。 ^117b2

△境從心變者。心生則種種法生也。 ^117b8

△心隨境轉者。以法生故，種種心生也。 ^117b10

▲二、悟物咸真
△若能轉物者，轉者，體達也。
即以圓融妙智，體達色心諸法，當處即空，全是真實。
無妄可除，無真可得。
法法塵塵，盡如來藏妙真如性。
故曰即同如來。下云：歇即菩提。
又云：知見無見，斯則涅槃。
此即虗空大地，應念化成無上知覺也。
然則如來是究竟果號，義通五即，解行兼含。
始則依言解理，是名字轉物。
乃至妙覺如來，究竟轉物。
由即故，始終俱是。
由六故，凡聖不濫。 ^117b12

△身心圓明者。色心不二，不二之體，周徧法界故也。 ^117b26

△不動道場者，理、智一如，法界獨朗，能起妙用，故云於一毛端等。
由轉物故，即三德圓顯也。
則同如來是智，即般若德；身、心圓明是理，
法身德；於一毛等即解脫德。
此之三法，不可思議，名如來藏。
疏文節釋，可見。 ^117b28

二、破見性離身疑中，初疑。
△現在我前，見必我真者，阿難不了會通萬法唯心，
却執如來令轉目前山河成我真見，故云現在我前。
此現前見必定是我真見者，故云見必我真。
現前物象既是我見，我今身心還是何耶？
故云復是何物。 ^117b38

▲二難。
△若實我心，令我今見者，意云：彼現在我前之見，
實我心性，令我得見，故云令我今見。
現前見性，既實我真，而今之身，應合非我，故云而身非我。 ^117b46

二、牒疑立理。意云：若的可見者，應在處所，
汝可分明指陳示我，故云非無指示。 ^117c6

△疏云：豈成真見離緣者，意云：本來竪窮橫徧，
無所不在，不可聲色求，不可名相取。
若有方所相狀，豈是離緣耶？ ^117c8

▲三、以理推徵
△若空是汝見性，斯則空已成見，復以何者為空？
意云：須是空見兩存，不相傾奪，方名離空有見。
物亦例知。 ^117c12

▲三、答釋不知。
△若樹非見，云何見樹者，意謂若樹即是非見，云何復見於樹？
既稱非見，須見不及。
如前云若見不見，自然非彼不見之相也。 ^117c18

△若樹即見，復云何樹者，若所見樹即是見者，
既喚做見，不可更詺為樹，故云復云何樹。 ^117c22

二、大眾失其守。守即保守，是見非見，二義之中，還守何得？
故云失守。 ^117c28

△非無學者。指學人也。
意以無學果人，經法華後，按位尚入相似，
已達法界，故不惑也。
或可橫來此會之機，及法華起去之徒，
未入祕藏，俱名有學。 ^117c30

▲三、法王安其意。
△如所如說者。上如稱義，下如即真如。
謂稱所證真如以說，故云如所如說。
如來見阿難，推是見不得，印云如是如是。
推非見不得，亦印云如是如是。
恐阿難大眾將謂佛同反印，順外道，故安而慰之，令其諦思。 ^117c36

△四、矯亂者，一、於一切時皆亂其語，二、
但言其無，三、但言其是，四、無容窮詰。 ^117c44

△不死者計不亂。
答：生不死天。 ^117c46

三、會通中，初、敘其不悟。
△發明二種者。不解如來於色空境上，開發明顯是與非是二種義也。 ^118a2

▲二、出其因由。 ^118a4

△應無所矚者。矚，見也。
既云非見，應不可見。
△疇昔等者。非謂大眾宿昔以來，善根鮮少，故生驚怖。
蓋是是非之義，深固幽遠，非淺識之所知也。
自非文殊大智，啟發根元，餘人但抱驚惶而已。
疇，語辭也。 ^118a6

二、如來會通二：初、顯諸法唯心，是非雙絕。
△自住三摩地中，舉其自證法也。
由修一心三止，首楞嚴定證一心三諦之理也。
然此妙定，修通觀行相似，證唯分真究竟。
下云：從聞、思、修入三摩地。
又云：生滅既滅，寂滅現前。
此皆語證也。位當地住，今經即第三漸次。 ^118a14

△見與見緣等者。
修此定時，了根、境、識即是性常，即俗而真，
無法可得，如同空華，全華是空，故曰本無所有。
即真而俗，諸法宛然，如全空是華，故曰此見及緣。
中道雙非，即是法界，故曰元是菩提妙淨明體。
斯則三諦互融，無法可得，平等平等，離言絕相，豈有是非而可在耶？
故曰云何於中有是非，是 ^118a22

△疏：已離業識者，即諸如來究竟證得三摩地故，無有彼此色相迭相見故。
如何更說是非之相耶？ ^118a34

△增上緣者，增上勝力助生識也。 ^118a38

△所緣緣者，由所緣境為緣，能牽生識也。
心如羸人，非杖不行，故假杖境為助緣也。 ^118a40

△不覺即覺者。知見無見，斯則涅槃也。 ^118a42

△念無自相者。念即無明，無明無體，全是真如也。 ^118a44

△離性離相者。即亡性相二執也。
又即真而俗故離性，即俗而真故離相，
性相雙亡，事理無礙，故於法法咸會性常也。 ^118a46

初問：
△更有文殊等者。
意云：如汝文殊，還可名汝為是文殊得否？
又可名為無文殊得否？ ^118b4

▲二答
△有是者則二文殊者。
疏外更一解意云：於真文殊上更添一是文殊，即二文殊也。 ^118b6

▲二、合顯。
△此見妙明者。見能照了前塵，故曰妙明。
又此見從妙明性發，故曰妙明。 ^118b10

△本是妙明等。顯真也。
本具性德真明，故曰妙明。 ^118b14

△無上菩提，即大覺也。
本無九界垢染曰淨，體性周徧曰圓，即本明大覺清淨圓滿常住真心也。 ^118b16

疏：三、斥非顯是。
△二月。空華皆脫體全無，更論什麼大小妍#CB15354;者哉？ ^118b20

△攻異端者。論語云：攻乎異端，斯害也矣。
注云：善道有統，故殊途而同歸，異端不同歸也。
異瑞，喻執權小也。 ^118b22

△居一切時等是圓覺經語。
居一切時不起妄念者，謂四儀中不起貪、
嗔、愛、惡諸雜念慮也。
古人云：有念即眾生，無念即諸佛。
下云：歇即菩提等。 ^118b26

△於諸妄心亦不息滅者，若了諸念元空，有何可息？
如知蛇是繩，無蛇可滅。
古人云：森羅萬象，古佛家風。
碧落青#CB03851;，道人活計。 ^118b32

△住妄想境不加了知者。
諸法無心，本自知覺，更起了知，故曰加也。
古人所謂舉足下足，鳥道無別，坐臥經行，是非懸絕。 ^118b36

△於無了知不辨真實者，忘分別處，不得認為真實。
法愛若生，藥還成病。
古人云：澄元湛水，尚掉孤舟。
圓覺云：種種取捨，皆是輪迴。
斯則終日居晦，未甞不照。
終日昭彰，未甞知覺。
方能語默作做，咸與藏性相應。
豈有是非而可在耶？ ^118b40

三、破因緣自然中，初外計同真難。
△覺緣者，真覺緣由行相也。 ^118c4

△躶形拔髮等。此尼乾外道，此云離繫，
即拔髮露形，無所貯畜。 ^118c6

△五、熱者，四邊火炎，頭上日曝也。 ^118c8

△投#CB01926;者。
梵云幡輪鉢多，此云塗#CB01926;，即徧身塗#CB01926;也。
並苦行也。 ^118c10

△界趣生本者。即三界五趣受生之本，即賴耶為總報主也。 ^118c12

△神我者，即數論外道立二十五諦也。 ^118c14

▲二、自語相違。
△楞伽，城名。彼有山名摩羅，此山出種種寶物，故云能種種現。
斯乃城因所出之寶以彰名也。
或云不可往，唯得通者可詣，故阿難不體。
佛依俗諦，隨他意說，權引機也。 ^118c16

▲三、雙結。
△似非因緣者。今說覺緣，似不同楞伽之談。
若將此比自然外道，似不相違。
未審如何分辯，使正邪不濫耶？ ^118c22

△感外增上者。山河大地諸有物象，皆是眾生增上共業所感。 ^118c26

▲初、牒疑審定。
△約理即云：皆由不知常住真心，性淨明體。
又云：無始菩提涅槃，元清淨體。
又云：因果微塵，因心成體。 ^118c30

△約事即阿難匿王之見。
又云：且汝見我見，精明元等。 ^118c34

△喻即空器、海漚、空華、二月等。 ^118c36

△境即明暗等八境。
手開合，頭搖動等。
△甄明者，甄別明辨也。 ^118c38

▲二破
△若明為自，應不見暗者，若以明為自然見體者，
暗相現前，自然之體，已隨明滅，則不見暗。 ^118c40

二、破因緣中，初、申難。
△防問。善道曰談，諮問親戚為詢，故曰諮詢。 ^118c46

△是義云何合因緣性者。
既非自然，必是因緣。
雖欲謂之因緣，觀其行相道理，與昔因緣之義，似不相符。
故云云何合因緣性。 ^118c48

▲會通中，初亡相顯法。 ^119a4

△不因緣在自然中者。
纔云自然，便即不是因緣也，名異義同也。
由是非却自然，便是非却不因緣也。
亦可既非自然，必須是不因緣也。
如既可是有，必須是無，故可以有影攝於無也。
故知名相咸泯，藥病兩亡。
由是見元，煥然此顯。 ^119a6

△離一切相。即一切法者，照而常寂，故離一切法，
則三諦俱泯，理事咸亡也。
寂而常照，故即一切法，則三諦宛然，含容萬法，
寂照不二，中道了然，不落戲論。 ^119a14

△又即一切法者，表非離法顯真，故云即一切法。
此句即覆疎上句也。
恐聞離一切相，便謂離法求真，故再遮云即一切法。
俾其即法會真，無可滅也。
但除情執，法無所移，方為圓妙。 ^119a20

△此諸法勝等者，意以即於諸法空處，全是真如也。
勝者，空也。 ^119a26

△常如其性者，如亦空也，恒空自性，即是真實也。 ^119a30

△圓成實於彼者。
謂圓成實性，不離彼一切法而顯也。
但於依他之法，不起徧計虗妄倒執，即是圓成實也。 ^119a32

△下廣辯者。三科七大，即法見性，義甚著也。
▲二、結責滯情。 ^119a36

△措，猶舉也。於圓融三諦中，舉心顛倒分別也。 ^119a38

△手掌，喻自然等名相也。
撮摩，喻舉心分別也。 ^119a40

△空喻三諦妙理也。
△秪益自勞者，轉增生死迷倒也。 ^119a42

初申難。
△九緣如前說。
△減五者，欠根本染淨種子，作意及境也。 ^119a46

▲二、反難
△疏：若立見明為見等，是暗立一比量也。
應云：暗時見性是有法，定是見為宗，因云能見暗故。
諸有見者，皆名見故。
同喻如所見明。意云：見明既稱見，見暗亦稱見，以能見暗故。
次量云：明時見性是有法，定不是見為宗，因云不見暗故。
諸不見者，皆非見故。
同喻如所見暗。意云：見暗之時不見明，故名不見。
見明之時不見暗，故亦合名不見。
成則俱成，破則俱破。 ^119a48

▲三、結成俱見。
△自相奪者。明時明奪暗，暗時暗奪明。 ^119b14

會通中，初、會前見性非他所成；疏：二、斥他解。
△見明之時見非是明者。
舊解，見明之時，此見豈非是明境成就得也。
餘三例知。 ^119b18

△文無連貫者。以不貫通前破意也。 ^119b22

△旨非起盡者。始則由阿難執此見性，因於空等四緣而成。
今若云緣四成就見性，即是符彼妄計。
終則令了見性本常，不藉前塵而得。
都不體斯意，故無起盡。 ^119b24

▲二、克示見體離自見相。
△見。見之時者，無分別智契理之時也。
上見是能見之智，下見是所見之理。
今明能見所見，當體俱不可得，故曰見非是見。
若存真見可得，還是未了。
此則若人見般若，亦被般若縛。
疏中三釋甚委。 ^119b30

△見猶離見，見不能及者。
即覆疎上義也。意云：所見之理不可得，能見之智豈得在乎？
故云見不能及。云何更以俗諦虗妄因緣以為難耶？
故云云何復說因緣自然等耶。
疏釋：初解前二句，初約位辨異。 ^119b38

△信解行位者。未證真前，觀行相似位中也。
今經即前二漸次，起圓信，發圓解，修圓行也。
通論即住前地前，但信教仰理，而未證密藏也。
唯識云：現前立少物，謂是唯識性，以有所得故，非實住唯識。 ^119b46

△若以上見為用等者，用是無分別智，體即實相妙理。
智契理時，能所一體，故曰理智#CB04474;然。
#CB04474;，合也。
當爾之時，所見之體，能見之用，俱不可得，故曰見非是見。
般若云：以無所得故，得阿耨等。 ^119c6

△次照體者。全體起智，照三諦時，三諦俱中，
竟無一法可照，故曰見非是見。 ^119c12

△次、上真下妄者。
真即始覺智，妄即九界無明。
無明即明，全是佛界，故無妄法可得。
論云：念無自相，不離本覺。 ^119c16

△唯一法界者。既云唯一，豈存能所待對耶？
三諦圓融，故曰法界。 ^119c20

△無相境者。實相無相，故名實相。 ^119c22

△無緣者，亡分別也。
智無別智，全理是智。
理無別理，全智是理。
故得理智#CB04474;合，如水不分也。 ^119c24

▲二、解中二句，疏並可見。
然此二句，若作躡上破下釋之，文甚便也。
又或可見非是見，是無能照智。
能照尚猶離自見相，故曰見猶離見，豈存所照之理？
故曰見不能及。餘二義例知〔云云〕。
然於疏外更一解：上見即能觀見性，下見即所見森羅。
今了能見、所見自性本無，全是自己如來藏性，故曰見非是見。
能見、所見尚自本空，見不能及，更說甚因緣自然法耶？ ^119c26

▲三、責小中。
△狹劣者，無圓解怠大，行住偏小，但自利，故被斥也。 ^119c40

△菩提路者，勸修楞嚴定路，達到菩提上界，即菩提之路也。 ^119c42

二、酬請中，初舉前置請。
△施大慧目者，說圓頓法，名為大慧。
能破眾生迷暗，如日之照，故名為日。
又因聞教，獲開大智，故曰施大慧目。 ^119c48

▲二、總告許宣。
△總持者，或云遮持。
謂遮惡不起，持善不失。
若約能詮，即多字。
約所詮，即如來藏理，名無字陀羅尼。
謂如來藏心，總持世、出世間一切諸法，
無不具足，故曰總持。
圓覺云：無上法王有大陀羅尼門，名為圓覺。
流出一切清淨真如、菩提、涅槃及波羅蜜、
教授菩薩等，即妙修行之路。
又一心三觀，相即互融，故曰總持。
諸三摩提，即一心三止。
止觀不二，中道難思，名修行路。
此妙修行即路也。 ^120a4

△若不通達等者。
若不先了一法界性，不離一念，圓具諸法，
無欠無餘，以為妙修之本，即所起之行，皆邪僻也。 ^120a20

△奢摩他即止，微密觀照即觀。
以此妙止觀法，冥契一心三諦之境，境觀一如，
唯一法界，方稱微密觀照現量所得。 ^120a24

初、雙標，二、見。
△當處發生者。一念不了，故全迷法性，以成無明。
故云當處發生，如全水為波也。
起信云：由不如實知真如法一，故不覺心動，而有於念。
念無自相，不離本覺，全迷三德，以成三道。
故云當業輪轉，當處發生。
即根木無明，為煩惱道。
當業即業道，輪轉即苦道。 ^120a30

△分別者，無明初動也，即三細中業相也。
△妄見即轉相也。 ^120a40

△當業輪轉，即現相及六麤也。 ^120a42

疏：初、正釋同、別。
△眾生望佛，見、無見殊者。
眾生迷故，心外見法，即無見而見。
諸佛悟故，心外無法，即見而無見也。
故名別業。 ^120a44

△若離業識，則無見相者。
若破業識，則離妄見，如無翳病，則無空華也。
引下經及起信，俱證見無見別也。
此之下去，是明同分義。 ^120a48

▲二、揀異常論。 ^120b4

△常途二業者，即總報業、別報業也。
業力強盛，能牽生諸趣，名總報業，亦名引業，引生諸道故。
雖同一界，受苦樂異，名別報業，亦名滿業，圓滿諸報故。
今此所論，由迷一真，名為妄見。
此之妄業，體即是一，約人異故，立二種名也。 ^120b6

▲二、重出所疑。
△應不名為見精明元者，意云：既名〔去聲〕
真見為見精明元，何以却得無見耶？ ^120b14

▲初破，即燈即見。
△見圓影者，名為何等者，意云：見既成影，
現今見圓影之見，為是何耶？
故曰名為何等。 ^120b18

▲二、總結。
△色實在燈者。斯指清明燈，色喻法性也。 ^120b22

△影見俱眚者，所見影，能見見，俱為眚病也。
亦似迷者，所見法，能見見，俱無明也。 ^120b24

△見眚非病者。見非眚，病也。
非，無也。眼若無病，終不見影。 ^120b26

△終不應言是燈是見者。
終不應言此影是燈上出，是見上出也。 ^120b28

▲初喻。
△揑，猶#CB00178;也。
是形是非形，離見離非見也。
或改離字作是字，恐傳寫誤也〔云云〕。 ^120b32

▲二合
△此亦如是者。此圓影恰似第二月也。 ^120b34

二、同，分二：初、通列外報。
△五天即五印度也
△括結也。易云：括囊無咎。 ^120b38

▲二、別示業緣。
△穢土者，即同居穢也。 ^120b40

△淨土者，疏云：無漏智為體，即實報無障礙土，亦寂光土。 ^120b42

△暈適〔音的，又音式〕皆曰旁氣也。
漢書云：之將食，先有黑氣之變也。
又音讁。禮云：婦順不修，陰事不得。
讁見於天，月為之蝕。
讁者，責也。 ^120b44

△玦者似環而缺。 ^120b48

△人之所佩等者。
禮，臣佩玉以表德，隨功錫之。
準漢書應作背，彼云：向日為抱，向外為背。 ^120c2

△彗。即惡星，亦曰毛頭，亦名劒星、掃星等。
此星若現，流血千里。 ^120c4

△珥者，玉珠也。今氣負之，如耳之帶珥也。
五行志云：抱珥。孟康曰：抱，氣向日也。
珥，形黑點也。黑點似珠在珥也。 ^120c6

△虹蜺者。陰陽和則為雨露，怒則為風雷。
妖氣擊作，散為虹蜺。
鮮盛者為虹，暗昧者為蜺。
詩曰：螮蝀，國將不祥。
故現此相也。 ^120c12

三、雙例所喻二：初、總標。
△進退合明者，前但標舉二喻，未曾合法。
今以二事互相合顯，以明眾生有見，諸佛無見之義也。
進例法者，進圓影、災祥二事有見、無見之喻，
以例法上眾生妄故有見，諸佛真故無見也。
例法之文，凡有二段。
於中先進影喻，例合別業。 ^120c18

△退例喻者。以喻例喻也。
前將影喻己，自合歸法上訖，又却退圓影喻，
與同分喻合之，令二喻理一，然後俱例歸法上，以顯見無見殊。
如此方見進退義也。
經云如彼同分妄見，例彼妄見別業一人等，即是退喻例喻也。
初示妄。圓影全空，眚故似有。 ^120c26

△眚即見。勞者由眚，故有圓影也。 ^120c36

△非色所造者。非清明燈色所造也。
疏中四句，法、喻相參。
若全約法，應云無明所生，非法性造。
若全約喻，應云因眚故起，似有圓影。 ^120c38

▲二、所喻心境二：初、示妄；例汝下，例法也。
應知眾生無明不了諸法熾然，諸佛達解法法元空，故無見也。 ^120c42

▲二、顯真。
△見與見緣，似現前境者。
正顯諸佛無見也。
妄法本無，迷故似有，故曰似境。 ^120c46

▲初、寄喻重釋。
△見所緣眚，覺見即眚。
疏：二解：初全約妄釋，上見字是執著義。
次約覺妄釋，能覺之智，形妄而立，亦即眚病。
故龍樹云：若法為待成，是法還成待。
起信云：以有妄心，能知名義，為說真覺等。
初解於下句能緣見中，必含識心。
次解上見含識心，下見含能見、所見。 ^121a2

△本覺等二句，顯體離過也。 ^121a12

△覺所覺眚者。上覺是智，下覺是惑，能所既立，非眚病耶？ ^121a14

△無知覺。明者三字，離過明之一字，是顯體德。 ^121a16

▲二、寄喻結酬。
△非見眚者無無明。
眚，病也。 ^121a18

△性非眚者者，正結真也。
以是而知見性本無〔或作非字〕，無明眚者，不名有見也。 ^121a20

例合同分中，初能喻一多理齊，此一段正是退喻例喻也。 ^121a24

△俱是無始妄見者。
或可全約喻說，謂無始者，無因也，無因忽然見圓影及不祥相也。 ^121a26

▲二、所喻心境俱妄。 ^121a28

△娑婆者，舉一界也。
△并洎十方諸有漏國及諸眾生者。
九界，依正也。 ^121a30

△無漏覺心等者。
於無漏妙心不如實知，忽然念起，成見聞覺知虗妄病也。
前云認悟中迷。 ^121a32

△和合者。下云與諸無明俱滅俱生是也。 ^121a36

▲二、息妄歸真。
△三、相應染者，智相應染、分別相應染、
執取相應染，此三與心王、心所相應，屬六麤位。 ^121a38

△三、不相應染者。
根本業不相應染，能見心不相應染，所見色不相應染。
此不與心王、心所相應，屬三細也。 ^121a42

△微細念者，根本業不相應也。 ^121a46

四、破和合非合疑二：初、牒前未曉。
△世間人等者。權宗說菩提是四智心品所成，
唯生因所生，如種生芽。
所謂轉八識成四智，是有為也。
唯說理是清淨法界，是無為也。
故彼說有三常之義：一、相續常，是報身。
二、不斷常，是應身。
此二屬有為。三、凝然常，是法身，屬無為。
由是有為無為二性全別，不同性宗所說理智相即，三因俱常故也。 ^121a48

△假因仗緣者。言菩提是假清淨，因緣和合而成也。 ^121b12

△但了因所了者，意以理是本有，唯藉智之照發。
如暗室中元自有物，唯藉燈光照現，不是漸新造成也。 ^121b14

△二諦者，俗諦是權小法，隨他意語也。
真諦談實相法，隨自意語也。
然二諦之語，通大小權實。
天台有七二諦、三二諦。
七二諦者，一、實有為俗，實有空為真。
二、幻有為俗，幻有即空為真。
三、幻有為俗，幻有即空不空為真。
四、幻有為俗，幻有即空不空一切法趣空不空為真。
五、幻有，幻有即空為俗，不有不空為真。
六、幻有，幻有即空為俗，不有不空一切趣不有不空為真。
七、幻有，幻有即空為俗，一切法趣有趣空趣不有不空為真。
然此七中，單俗單真並屬小，複俗複真等皆屬大。
大中有權有實〔云云〕。
三種二諦者，如上七二諦中，一一皆有隨情二諦，
有隨情智二諦，有隨智二諦。
若凡夫人，情性不同，隨情異說，即隨情二諦。
若迷二諦皆俗，若悟諦理，方乃名真。
故經云：凡夫心所見為俗，聖人心所見為真。
此隨情智二諦也。
若聖人悟理，非但見真，亦能達俗，斯名隨智二諦。
又愚法小乘，一向隨他意語，即隨情二諦。
始教隨自他意語，即隨情智二諦。
終頓圓三教，一向隨自意語，即隨智二諦。
斯乃略點大端，令學人知也。 ^121b18

初指出疑情。
△生住異滅是無常性者。
權教既判，屬有為故。
被四相所遷，是無常故。 ^121c6

▲初、明見相雜何形。 ^121c8

△見相可辨者。能見之見，所見之相，現今可辨。
未審見與明相雜之後，還作何狀？
故曰雜何形像。 ^121c10

▲二、若見不見非理。
阿難云：明見雜和之相，決不可見者。
既不可見，云何見明？
以明是雜相中一分故。
若云可見此雜相者，即破云：云何見見？
以見是雜相中一分。
今若可見，即是見又自見也，如眼終不自觀。 ^121c12

▲三、互偏失其和義。 ^121c20

△必見圓滿，何處和明者。
若一切處盡是於見，則更不容於明相。
相，雜也。如一器中盛物已滿，豈可更容他物雜耶？ ^121c22

▲四、俱亡立理不成。
△見必異明者。見與明相，二法各別。
今若雜之，明不成明，見不成見，體性既無，
名字俱失，故云雜則失彼性明名字。
性即見性，明即明境，名字尚不及存，豈有和合義耶？
故云和明非義。 ^121c26

▲二、略例餘塵。
△及諸群塞亦復如是者。
若欲例暗，即以暗字替却經中明字，通塞亦然。 ^121c34

初正推破。
△如鼻聞香者。斯喻見性，縱不隨明滅謝，亦不見暗。
猶如鼻根，對香則聞，對聲則不聞。 ^121c38

▲二、破轉救。 ^121c40

△云何明合了明非暗者。
既不與暗合，不妨見暗，反須與明合時，却不見明。
今又何故與明合時，了知是明非是暗耶？ ^121c42

二、破非和合疑中，初述所解。
因破菩提心非和合有，便謂離根境緣別有體性。
如云：若離依他起，無別有圓成。
又焉可離法求真耶？ ^121c48

△緣塵即境。
△念慮即分別心。 ^122a4

△分別菩提見者，計有計無，皆墮戲論。
初非和，宛成其畔。 ^122a6

△在見在明自何為畔者。
齊至何處，是明邊畔；齊至何許，是見邊畔。
如水火之性，須各有劑，限二不及，畔義全乖。 ^122a8

△若明際中必無見者。
意云：若各有邊際，則見不到明處，明不及見性，如是焉知明相所在？
處尚不知，說何邊畔？
故云何成？ ^122a12

▲二、別破。
△見且不知明相所在者。
既角歒相違，則無以得知明相所在。
如耳，焉知明相所在？
既不及知，豈更能辨合與非合義耶？
如人未曾同事，焉知心性善惡耶？ ^122a16

二、總約諸法以會通中。
△疏：止就一門而顯者，秪就見之一門顯也。
如云：見與見緣，元是菩提。
又云：見見之時，見非是見等。
但且會一見塵，猶未盡歷諸法，徧破徧會。
自今已去，廣會諸法當處常住，乃至三科、
七大，皆如來藏。然今經正為末代鈍根備歷諸法，
破會方能悟入，正同摩訶止觀觀不思議境。
不悟，即發菩提心；發心不入，即巧安止觀；
止觀不入，即破法徧等。 ^122a24

▲初、指物咸真。
△幻者，托物假成，全無真實，如結巾為馬，結草為兔等。 ^122a38

△當處出生者，全理成事也。
全法性為無明，故曰當處出生。
出生之言，包乎九相。
九相無體，全是一真，故云隨處滅盡。
譬猶圓影，本自寂滅，不須更滅，故云隨處滅盡。 ^122a40

▲疏文初正消經文。
△一切法不生，我說剎那義者。
凡夫權小，正以剎那為生滅。
圓實教中，能了剎那念體本自寂滅，是剎那義也。 ^122a46

△愚者不了法本不生，故不可為之說也。
既本不生，故當處即寂也。
良以一切法當處即空即有，亦空亦有，
非空非有，四義即一，一即四義，言思寂絕，名真法界。
是故諸法森然之處，不妨即無生，即寂滅也。 ^122b4

△中論即中觀論，是龍樹造。
不自即，不從自因生。 ^122b10

△不他即不從他緣生。 ^122b12

△不共即不從因緣共生。
△不無因即不自然生。
下云本非因緣，非自然性四句，推撿性相本空，即見無生也。 ^122b14

▲二、答中云：
△空為所依體者。
空華所起，全以空為體。
性如像，全以鏡為體故。
二、答意云：法雖一體，約迷悟異，故立二名。
若克性為言，則真妄咸泯，以生死涅槃如昨夢故。 ^122b18

▲三、結示經旨。 ^122b24

△執喪空明者。二執若亡，中空自顯，如了是繩，蛇相自泯。 ^122b26

二、別列諸妄。三科之設蓋為機宜，故頌云：
愚根樂有三，故說蘊處界。
愚三者，愚，迷也。有類眾生不迷色心但迷心所，
則為說五蘊法，即開心所為三，謂受、想、行也。
有眾生但迷色法，即為說十二處。
有眾生不迷心所而迷色心，即為說十八界。
根三者，上五蘊、中十二處、下十八界。
樂三者，樂略五蘊、樂中十二處、樂廣十八界。 ^122b30

▲三、斥迷圓實。
△異能知者。不能稱所知真如實理而知也。
不達一法界，故能知異所知也。
若生若滅，或去或來，妄情故見。
一真性中，未甞遷動。
故曰：生滅去來，本如來藏。
肇公云：日月歷天而不周，野馬飄鼓而不動，
江河競注而不流，毗嵐偃岳而常靜。
如來是極果之名，理本具足，故名曰藏。 ^122b42

初、破五陰二：初、總徵。
△攝有為盡者。色攝十一全，受想各當一，
七十三行法，八王識蘊收。
無為非積聚，不在蘊門攝。
一百法中，但除六無為，不是積聚法，故蘊不攝也。 ^122c6

▲一、色陰中，初寄喻總標。
△以空目二法喻真性者。
目有照用，空體寂靜，寂照相成，同喻一性，義方足也。
理如於智，智如於理，故重言也。 ^122c12

△故同〔疏無同字〕事者，書云：非大故不行。 ^122c16

▲二、破生處。
△即非虗空者，虗空本無體性，如何出入？ ^122c18

△空若非空者。汝若執云虗空不無體性，故云空若非空也。
即破云：自不容其華相起滅。
意道若是實色，亦不容有華相起滅。
如阿難體是實色，豈可容有出入耶？ ^122c20

△從目出故當合有見者。
母有見，故子亦有也。 ^122c26

△云何晴空號清明眼者。
合云：云何見晴明空號清明眼？
意云：既若見華是好眼，應見晴空却是病眼，又何以世人觀晴空時號清明眼那？ ^122c28

▲三、結成虗妄。
△本非因緣等，即是四性觀推撿，令見無生也。
因即白性計，緣即他性計，因緣合即共性計，
自然即共性計，自然即無因性計。
今推一切法，若自性生，苟無其緣，何能生法？
如水無風，豈自成浪？
若云他緣生者，他又焉能自生法耶？
如風無水，焉能起波？
若云共生，未合各無，共時安有？
又共涉二邊，體屬誰耶？
共生尚非，無因豈有？
此四既空，名字亦絕，性相執除，三空自顯也。 ^122c34

▲二、受陰三：初、寄喻總標。 ^122c48

△手足。宴安者，四肢暢適安然也。
△無形一般者。此喻一真性中，無法可得。 ^123a2

△李陵者，前漢人也。
漢武帝時，領步卒五千出征夷狄，無備數敗，
期兵不至，遂權降匈奴，以免其難。
漢帝不察，謂其悖逆，乃誅三族。
後有書與蘇武云：功大罪小，不蒙明察，
辜負陵心，區區之意，每一念至，忽然忘生。
選注云：每念國家不明察陵心，忽然不知生之有生也。 ^123a4

△變起世間者，梨耶生三境也。 ^123a14

△觸是受因者。約觸以顯受陰也。
三和生觸，由根、境、識三觸，對前境起心領受，故四和生受也。 ^123a16

△假托而生者。無明不了，四法假合，故名受也。 ^123a18

▲二、破生處。 ^123a20

△觸從空生二義。
一、能生空體周徧，所生之觸亦合周徧。
二、空無選擇故。 ^123a22

△一物往來者。冷煖等常在身中往來，不須待合方覺也。 ^123a24

▲三、破想中，初寄喻總標，此下三陰更不標真，直約起妄說也。 ^123a26

△想者，取像也。即想像虗無不實之法，故曰想也。
猶如想崖說梅，便有水酸，豈有實耶？
初標無生。 ^123a28

△如是酢說者。如此說酢也。
但破能說能聞無生處故，即所有之水自不可得，故牒云如是酢說也。 ^123a32

△非從口入者。說酢之聲且不從汝口入，自從汝耳聞也。 ^123a36

▲四、破行陰。初、寄喻總標。 ^123a38

△瀑流即急流也
△不逾越者，前波纔滅，后波續生，次第相續，無有過逾越次也。
初標無生。 ^123a40

△亦非水性者。流非即是水性也。 ^123a42

▲二、破生處。
△性應非水者流之性。
且非水之性也，須能生所生，各有體性。
如樹與果，二性全別。
今流與水，且不如是。 ^123a44

△有所有相者。能有水，所有流，相狀若異，即許從水生也。 ^123a48

△澄時非體者。若此動流，即是水體。
至澄清時，却須不是水體，以動自是水體故。 ^123b2

▲五、破識陰中，初寄喻總標。 ^123b6

△缾喻有情身者，識被業牽，趣他蘊時，
身實不去，但取捨身義說為去。
以身能包識，似瓶之含空也。
將缾入，喻業也。或可以缾喻業，業能繫識受生，似缾能含空。
以將缾人，喻貪愛煩惱潤業受生。 ^123b8

▲二、破生處。
△先合見空從缾出者。
意云：若此方空入汝缾中，須先開孔，見彼方空從缾而出，后始可入得此方空也。 ^123b14

△入此方者。若道缾能將空來此方者，
應須見空從缾內出，入於此方。
〔此下入第三經。〕首楞嚴經義疏釋要鈔卷第三
 ^123b18
