金光明經科註卷第四
collector:: 明　鹽官安國寺比丘　〔受汰〕　集
other:: 
# 流水長者子品第十六

orig:: 
金光明經卷第四 ^572b25

北涼三藏法師曇無讖　譯 ^572b27

金光明經流水長者子品第十六。
commentary::  ^572b29

文云：一、能流水；二、能與水。
與水者，與安樂水也。
一、世安樂；二、出世安樂。
世安樂者，如象負水濟彼枯魚是也。
出世安樂者，如發誓言於未來世當施法食與菩提記是也。
流水者，流除苦惱水也。
一、果報苦惱；二、業因苦惱。
流除果報苦惱，如治諸病人救彼渴魚是也。
流除業因苦惱者，授三歸、說十二因緣、讚佛十號是也。
請父求方欲成流水之義，從王借象欲成與水之義。
今單以流水題品者，文中既彰與水之義，
題品須安流水之名，經文與題二名互顯，出經者之巧為若此也。
長者者，具十種德名長者：一、姓貴；二、位高；
三、大富；四、威猛；五、智深；六、年耆；七、行淨；
八、禮備；九、上歎；十、下歸。
子者，持水之子，故經云持水大長者家中後生一子名曰流水，
故言子也。此文是斷疑中第三結緣之近繇。
orig::  ^572b31

佛告樹神：爾時流水長者子〔至〕多設福業修行布施。 ^572c14

尊重恭敬是長者子〔至〕必是菩薩善解方藥。 ^572c16

善女天時長者子有妻〔至〕一名水空，二名水藏。 ^572c18

時長者子將是二子〔至〕我當隨後逐而觀之。 ^572c20

時長者子遂便隨逐〔至〕見是魚已，生大悲心。 ^572c22

時有樹神示現半身〔至〕倍復增益生大悲心。 ^572c24

善女天！時此空池為日所曝〔至〕還到池上與作陰涼。
commentary::  ^572c26

恃，依也。
orig::  ^572c28

作陰涼已，復更推求〔至〕猶不能成，況我一身。
commentary::  ^572c30

捕捉也。決棄其水。
決音穴。廣雅云：穿也。
說文云：下流也。周易：藩決不羸。
亦音穴也。
orig::  ^572c32

時長者子速疾還返〔至〕利益眾生令得快樂。
commentary::  ^572c36

廐，馬舍也。釋名云：廐，聚也，馬之所聚也。
orig::  ^573a2

是時流水及其二子〔至〕水遂彌滿，還復如本。 ^573a4

時長者子於池四邊〔至〕求索飲食，我今當與。
commentary::  ^573a6

彷徉上扶方反，下以章反。
廣雅云：徙倚也，又徘徊也。
orig::  ^573a8

善女天！爾時流水長者子〔至〕與此魚食令其飽滿。 ^573a12

未來之世，當施法食。 ^573a14

復更思惟曾聞過去〔至〕思惟是已即便入水。 ^573a16

作如是言：南無過去〔至〕生緣老死憂悲苦惱。
commentary::  ^573a18

先稱十號，次說因緣。
十號在悟在果，因緣在迷在因。
迷悟因果，其名雖殊，而體不異。
以十號果是究盡三德，十二因緣是本來三德。
三德不改，因果寧殊？
故普賢觀云：大乘因，諸法實相；大乘果，諸法實相。
諸法是修二，實相是性一。
此三圓融，不縱不橫，全體為因，全體為果。
眾生雖迷，十號無減；諸佛悟極，十二不虧，以世間相皆常住故。
今先唱果，果理已顯，令其解生。
初稱寶勝，乃是別名，名於一佛。
如來等十，乃是通名，三世十方，佛佛皆具。
若以通從別，合得名為寶勝如來、寶勝應供等。
此十通號，今約三三及一總結，以銷十號，令知一一無非祕藏。
初三以如來為首，即法身中三也。
如來是真如，屬法身；應供利生，是解脫；
正徧知具二智，是般若，以法身必具二德故也。
次三以明行足為首，即解脫中三也。
三明之行，是解脫；善逝能趣極，是般若；
解三世間一一常住，是法身，以解脫必具二德故也。
後三以無上士、調御丈夫為首，即般若中三也。
見性名丈夫，故當般若；天人師軌訓眾機，
是解脫；佛是復本大覺，是法身，以般若必具二德故也。
此九即三，此三即一，一無一相，三九宛然。
三千世間，九世剎那，一多延促，究竟自在。
故言：世尊！十二因緣束為三道：無明、愛、
取三支，屬煩惱道；行、有二支，屬業道；識、
名色、六入、觸、受及生、老死屬苦道。
此雖昏迷繫縛輪轉，而全體即是三因佛性，
皆不可思議，隨人觀察顯發不同。
故大經說：下中上智觀此乃得三乘菩提，若上上智觀得佛菩提。
以前三教智有思議，故觀十二止得三乘，唯有圓教不思議智。
體無明等即是性染，非佛、天、人、修羅所造，
一一常住當處圓融，方曰因中具於果性。
又玄文中三道三識雖本有位，與果後三德無二無別，得此意已方可分別十二別名。
無明謂不了六受即空假中，行謂依不了心動作業行，
識謂業牽中陰識託母胎，名色謂二滴為色心但有名，
六入謂名色增長成六入根，觸謂六根對外為塵所觸，
受謂觸生三受苦樂平平，愛謂迷三受故於樂染著，
取謂愛染纏綿四方求索，有謂繇取造業須有來報，
生謂有業既熟未來陰興，老死等謂生須變滅悲惱縈纏。
此十二支或約三世、或約二世、或約一念，
雖三不同，皆以十二而對三道，即事而理一一究竟清淨自在，
不縱不橫而高而廣，如是觀者得佛菩提。
略三歸者義已具也。
蓋三寶三德體本不異，既稱南無寶勝十號，豈非歸命果上三德？
復說甚深十二因緣，乃是心依因中三德，
迷悟極際三德無差，一體義備三皆具足，
常樂我淨真是歸依三寶義究竟成，當知讖師意趣深妙。
orig::  ^573a20

善女天！爾時流水長者子〔至〕既命終已生忉利天。
commentary::  ^573c14

凡初生天，以自業力有三種念：一、自知從其處死，
二、自知今此處生，三、自知先作何業得來生天。
既知曩事，故下酬恩。
orig::  ^573c16

既生天已作是思惟〔至〕隨意自在受天五欲。
commentary::  ^573c22

報恩有二義：一、事；二、理。
事者，真珠、四邊、報水、飲食、因緣、十號等四種澤也。
理者，祇于四事而解四德，故成理益。
以十千魚，繇戒緩故；受鱗介身，繇乘急故。
今遇大乘真善知識，故能于事深解妙理。
受食得命，即表真常；受水得樂，表涅槃樂；
於十二棘林，解自在我；依十號法，獲天報財；
於世淨命，解性淨德。
此四法益，因流水得，故持四萬真珠、瓔珞，報恩供養。
食等四事，既表理益；四萬珠、瓔，豈但事供？
蓋表千界萬如，一一皆具常、樂、我、淨，即四十千真珠、
瓔珞，非嚴而嚴，嚴于法身。
此乃財供成於法供，所以名有妙善根，為得記緣也。
orig::  ^573c24

時閻浮提過是夜已〔至〕何緣示現如是瑞相。 ^573c46

長者子言：我必定知〔至〕王聞是已，心生歡喜。 ^573c48

爾時世尊告道場菩提樹神〔至〕現半身者。
今汝身是。
commentary::  ^574a2

第五、結會古今者，昔佛疑魚數樹神定判十千，
今神疑行淺記深佛為說妙因緣，今昔相關故結會也。
羅睺羅此云覆障，以六年在胎故立斯號。
然本迹事傍文思之，十千今昔必是所化，餘皆能化。
此之能化，據華嚴等諸經所說，皆是劫海修其實因，熟其十千令今得脫。
若取法華久成之意，皆是迹中接此等機令今得記耳。
other:: 
# 捨身品第十七

orig::  ^574a4

金光明經捨身品第十七。
commentary::  ^574a18

捨義甚多，謂財、位、壽命。
今獨以身當名者，此從正要得名，受者須身餘則非要，
施者正捨身餘旁捨爾，故言指身品。
夫行門無量根繇宿熏，四種三昧逐人所尚，
於隨身意善行六度樂行檀者，於身命財無所悋惜，自行教化隨喜讚歎皆在於施。
若於善師及依實教修檀行者，體能施心及受施境，
所施身等即空假中，事行理觀合一而修，
助道正修相資而進，庶四悉俱成二利皆得，故特譚本事令人効行捨於身命。
orig::  ^574a20

爾時道場菩提樹神〔至〕為利眾生受諸快樂。
commentary::  ^574a38

問者：上聞大士治病救魚，實為曠濟。
魚關未來法，食之誓獲成佛。
記例病差者，定於後世為解脫機，是則皆蒙二世之益。
時眾願聞亡身殞命、感深契極之事，行苦而果樂，可得聞邪？
是故請問。
orig::  ^574a40

爾時，世尊即現神足〔至〕眾寶羅網彌覆其上。 ^574a48

爾時，大眾見是事已，生希有心： ^574b2

爾時，世尊即從座起，禮拜是塔，恭敬圍繞，還就本座。 ^574b4

爾時道場菩提樹神〔至〕何因緣故禮拜是塔。 ^574b6

佛言：善女天！我本修行〔至〕阿耨多羅三藐三菩提。 ^574b8

爾時佛告尊者阿難〔至〕六波羅蜜功德所熏。 ^574b10

爾時阿難聞是教勑〔至〕是中舍利其色紅白。 ^574b12

佛告阿難：汝可持來，此是大士真身舍利。 ^574b14

爾時，阿難即舉寶函，還至佛所，持以上佛。 ^574b16

爾時佛告一切大眾〔至〕說是舍利往昔因緣。 ^574b18

阿難！過去之世有王〔至〕小子名曰摩訶薩埵。
commentary::  ^574b20

摩訶羅陀，此番大無罪。
文殊問經云：羅陀翻為中。
摩訶波那羅，或云此翻大度。
摩訶提婆，此翻大天。
摩訶薩埵，此翻大心。
orig::  ^574b22

是三王子於諸園林〔至〕漸到一大竹林憩駕止息。 ^574b28

第一王子作如是言〔至〕能令行人安隱受樂。 ^574b30

時諸王子說是語已〔至〕身體羸瘦命將欲絕。
commentary::  ^574b32

適產七日者，見虎子頭上有七點，知已七日。
出山海經。又云：七日眼開，又七日不食，必死。
虎既垂死，知是七日。
或云：鬼神示悟，如樹神數魚。
orig::  ^574b34

第一王子見是虎已〔至〕作是觀已，尋便離去。 ^574b40

爾時，第三王子作是念言〔至〕與諸眾生無量法樂。
commentary::  ^574b42

觀有二種：一、助觀；二、正觀。
從初至甚可患厭，是助道觀也。
以三藏教假想，對治戀著依正之心。
從是故我今下，正觀也。
至無諸塵累等，即空觀。
無量禪定至諸佛所讚，即假觀。
從證成如是至法樂，即中觀。
說乃前後，修必一心。
orig::  ^574b44

是時王子勇猛堪任〔至〕滅生死怖眾惱熱故。
commentary::  ^574c6

先作方便，次作是言下正起誓。
六句不出四弘：初二依滅諦發成佛願，
三四依道諦發悲智願，第五依苦諦發度生願，第六依集諦發斷惑願。
此依界外滅諦為首，驗發圓心也。
orig::  ^574c8

是時，王子作是誓已〔至〕於高山上投身虎前。 ^574c16

是時大地六種震動〔至〕噉食食其肉唯留餘骨。
commentary::  ^574c18

六種震動者，謂動、起、涌三種是形，震、吼、擊三種是聲。
今於形聲略言其二，故言震動。
orig::  ^574c20

爾時第一王子見地大動，為第二王子而說偈言： ^574c24

震動大地及以大海〔至〕必是我弟捨所愛身。 ^574c26

第二王子復說偈言： ^574c28

彼虎產來已經七日〔至〕今者我天為何所在。 ^574c30

爾時王妃於睡眠中〔至〕心大愁怖。
而說偈言： ^574c32

今日何故大地大水〔至〕失我心中所愛重者。 ^574c34

爾時，世尊欲重宣此義，而說偈言： ^574c36

我於往昔無量劫中〔至〕常捨難捨以求菩提。 ^575a2

我念宿命有大國王〔至〕見新產虎饑窮無食。 ^575a4

時勝大士生大悲心〔至〕儻能還食自所生子。 ^575a6

即上高山自投虎前〔至〕世間皆闇無有光明。 ^575a8

是時二兄故在竹林，〔至〕然後蘇息而復得起。 ^575a10

是時王子當捨身時〔至〕心生愁惱似喪愛子。 ^575a12

於是王妃疾至王所，〔至〕夢是事已，即生憂惱。 ^575a14

我今愁怖，恐命不濟。
〔至〕即時悶絕而復躃地。 ^575a16

王聞是語，復生憂惱〔至〕哀哭悲號，聲動天地。 ^575a18

爾時城內所有人民〔至〕我子今者為死活邪。 ^575a20

爾時王妃念其子故〔至〕不令我子喪失身命。 ^575a22

我所見夢已為得報〔至〕三子之中必定失一。 ^575a24

爾時，大王即告其妃〔至〕汝今且可莫大憂愁。 ^575a26

大王如是慰喻妃已〔至〕舉首號叫，仰天而哭。 ^575a28

先所遣臣，尋復來至〔至〕，不久當至，令王得見。 ^575a30

須臾之頃，復有臣來，〔至〕唯有骸骨，狼藉在地。 ^575a32

是時，大王聞臣語已〔至〕復起舉首，號天而哭。 ^575a34

復有臣來而白王言〔至〕乍復讚歎其弟功德。 ^575a36

是時，大王以離愛子〔至〕可使終保餘年壽命。
commentary::  ^575a38

一亡二存，對竝思忖，亡者叵尋，存者宜取。
orig::  ^575a40

爾時大王駕乘名象〔至〕速令二子覲見其母。 ^575a42

佛告樹神汝今當知〔至〕及舍利弗、目犍連是。
commentary::  ^575a44

輪頭檀，或閱頭檀，此云淨飯。
摩耶，此云天后。調達，亦提婆達多，此云天授，
父母從天乞子，天授與之，是佛堂弟。
瞿夷，此云明女，悉達有三夫人，一瞿夷，
二耶輸，三鹿野，各有二萬采女。
五比丘者，憍陳如、頞#CB16014;#CB02494;提、
十力迦葉、拘利太子。
陳如、十力迦葉，二是母親，餘三是父親。
舍利弗，此云身子，母好身形，故母名身，
是彼之子，故名身子。
目犍連，此云胡豆，姓也。
上古有仙居山，常採菉豆而食，因以命族，尊者是彼之後也。
orig::  ^575a46

爾時大王摩訶羅陀〔至〕即於此處起七寶塔。
commentary::  ^575b16

梵語塔婆，此翻方墳，或云聚相，謂累木石及寶高以為相。
茶毗後分云：佛塔高十三層，上有相輪，
支佛塔十一層，羅漢四層，輪王塔無復層級，以未脫三界故。
十二因緣經：八種塔竝有露盤，佛塔八重，
菩薩七重，支佛六重，四果五重，三果四，
二果三，初果二，輪王一。
凡僧俱蕉葉、火珠而已。
舍利。此云身骨。
orig::  ^575b18

是時王子摩訶薩埵〔至〕常為眾生而作佛事。 ^575b32

說是經時無量阿僧祇〔至〕阿耨多羅三藐三菩提心。 ^575b34

樹神！是名禮塔。往昔因緣〔至〕是七寶塔即沒不現。
other:: 
# 金光明經讚佛第十八

orig::  ^575b36

金光明經讚佛第十八
commentary::  ^575b38

此品從能所得名，能讚是三番菩薩，所讚是一佛世尊，不同前讚歎品。
能讚是往世金龍一人，所讚是三世極果諸佛。
能所合標，故言讚佛品。
章安又謂：三番菩薩是能讚，一佛是所讚；
一佛是能讚，三番是所讚；三番是當佛，一佛是現佛。
通而為言，皆是能讚、皆是佛故。
言讚佛品次第者，因前十七品故有今品。
何者？序品敘大體，如來游於無量甚深法性窮源極邊，
壽量品極果，冥深合廣能起大用。
菩薩修學勸令，如懺品滅惡，讚品生善，空品導成。
四王至散脂，誓願流通說請者之功德。
正論至善集，明說者之功德。
鬼神至流水，說聽者之功德。
捨身，明行者之功德。
如是等利益出現世者，皆是如來大體大智大用金光明力。
既善始令終初中後竟，故諸菩薩等以讚讚佛，
稱揚教及教主，故言讚佛品。
orig::  ^575b40

爾時無量百千萬億諸菩薩〔至〕異口同音而讚歎曰。
commentary::  ^575c22

從此至金寶蓋剎者，正張大其眾，滿中菩薩皆讚釋迦教主也。
供養不出三業，投地是身，同聲是口，口身共暢意業也。
orig::  ^575c24

如來之身金色微妙〔至〕迦陵頻伽孔#CB15179;之聲。
commentary::  ^575c30

如來之身標起也。
金色微妙等三句，是讚第十四金色光微妙一大相也。
身淨者，即讚第十一身清潔一小相也。
柔輭者，讚第十二身柔輭小身也。
圓足無垢二句，讚第二十身滿足小相，亦是讚容儀滿足。
其音清徹下，是重讚梵音一大相，亦是兼讚言音深遠小相海也。
梵聲者，譬佛音深遠也。
師子吼聲者，譬佛音無畏也。
大雷震聲者，譬佛音破迷也。
云六種聲者，諸文皆有八音：一、極好；二、
柔輭；三、和適；四、尊慧；五、不女；六、不誤；七、
深遠；八、不竭。譯人增減不須和會，亦可先舉。
妙如梵聲者，即八音中深遠音也。
師子吼、大雷震，即舉不女音也。
以佛住首楞嚴定，常有世雄之德，久離雌耎之心，
故所出音聲能令聞者敬畏，天魔外道莫不歸伏也。
上既已列二種聲，下但云六種聲者，即舉迦陵頻伽等六種聲也，
以迦陵頻伽番極好聲故。
orig::  ^575c32

清淨無垢威德具足〔至〕光明遠照無有齊限。
commentary::  ^576a26

上以大小相間而讚，蓋顯身相大小咸徧，
辭意雖含尊特未彰，故今復讚身相光明俱無限齊。
言威德者，正巍巍堂堂之相也。
orig::  ^576a28

智慧寂滅，無諸愛習。
commentary::  ^576a34

上句讚智，下句讚斷。
orig::  ^576a36

世尊成就，無量功德，譬如大海，須彌寶山。
commentary::  ^576a38

大論云：尊特身佛者，巍巍堂堂，譬如須彌映臨大海，所有大小相好亦巍巍堂堂。
然如來自行具足三身功德，諸菩薩唯讚尊特者，
上冥下應已攝三身，斯出讚者之巧為若此也。
orig::  ^576a40

為諸眾生憐愍心，於未來世能與快樂。 ^576a48

如來所說，第一深義。
commentary::  ^576b2

體指序品，如來所游，深廣無際，超諸因理，故稱第一。
舉深該廣，即甚深無量也。
宗指壽量，極果所得，過諸菩薩，亦稱第一。
報法體一，深義可知。
orig::  ^576b4

能令眾生寂滅安隱〔至〕安住正道無諸憂苦。
commentary::  ^576b10

初二句是讚上懺品滅惡，寂諸業行之惡，
滅於果報之苦，故言寂滅。
次二句讚上歎品生善，如來敘昔龍尊讚佛，
意生今日當機之善，故能與無量快樂能演無上。
下讚空品雙導甘露者，即長生不死之藥，
文詮中道妙空實相真諦，能過二死迷變，
可生四德常身，故斯理空即名甘露，仍繇染體本淨空名妙法，
從此而入復名法門。
此先讚能導空法之妙，能入等正讚滅惡生善之深。
言解脫者有二意，若就解脫惑業之縛即破惡也，若取無染自在之淨即生善也。
度三有等破惡生善可知。
orig::  ^576b12

如來世尊功德、智慧、大慈力、精進、方便。
commentary::  ^576b32

功德智慧，結上讚能說教主。
慈悲精進，結上讚所說教法。
法之宗用如是者，皆慈悲精進所致也。
orig::  ^576b34

如是無量，不可稱計，我等今者，不能說喻。 ^576b38

諸天世人於無量劫〔至〕無量大海一滴少分。 ^576b40

我今略讚如來功德，百千億分不能宣一。 ^576b42

若我功德得聚集者，迴與眾生證無上道。
commentary::  ^576b44

迴向有三義，現文有二，理含其三。
orig::  ^576b46

爾時信相菩薩即於此會〔至〕合掌向佛而說讚言： ^576b48

世尊百福，相好微妙，功德千數，莊嚴其身。 ^576c2

色淨遠照視之無厭〔至〕又與眾生上妙快樂。
commentary::  ^576c4

色淨遠照下，即第十四、金色光相。
光明熾盛下，即第十五、身光相。
然二種光相若據生身皆有齊限，如云身光面各一丈，
今云如日千光乃至悉能遠照無量佛土，
故知信相昔為龍尊讚佛，尊特發願未來得值釋迦，今日讚佛豈忘其本？
是則大相小相皆寄尊特而讚也。
能滅等，正讚光明能滅苦與樂。
orig::  ^576c6

諸根清淨，微妙第一，眾生見者，無有厭足。
commentary::  ^576c20

如大相中有身端直，皮膚薄細，舌大覆面，
齒白齊密，眼如金精，睫如牛王。
小相中有鼻高好吼不現，耳輪輻相埵成身，
清淨柔輭等諸根皆見者，無有厭足。
orig::  ^576c22

髮紺柔輭猶孔#CB15179;項
〔至〕如是功德悉已聚集。
commentary::  ^576c30

孔#CB15179;、項蜂王等，皆比髮有紺色，
如八十好中，有髮色青珠好等。
此繇清淨慈悲，無量禪定，久皆莊嚴，故髮好柔輭。
orig::  ^576c32

相好妙色嚴飾其身〔至〕在在示現於諸世界。
commentary::  ^577a2

初四句，明嚴身克果之用。
如來下，顯攝生感讚之功。
若相若好，隨大隨小，悉能調伏，令心柔輭，
受諸快樂，故為諸佛所讚。
其光遠照去，正明功德。
具光明故，遠照如日之徧空，高廣若須彌，顯出大海。
orig::  ^577a4

齒白齊密猶如珂雪〔至〕其色微妙如日處空。 ^577a12

爾時，道場菩提樹神復說讚曰：
commentary::  ^577a14

言道場菩提樹神者，如來得道之場在此樹下，故樹以菩提為名。
今女天依此樹而住，故云耳。
orig::  ^577a16

南無清淨無上正覺。
commentary::  ^577a20

南無者，歸命之辭也。
清淨者，佛性論有二種：一、性淨，本無惑染故；
二、相淨，對治離障故。
今總讚如來中邊智滿，法報應圓，故謂無上正覺也。
orig::  ^577a22

甚深妙法隨順覺了〔至〕獨拔而出成佛正覺。
commentary::  ^577a28

初六句是就所覺顯明。
讚佛法身甚深微妙者，法性高廣，諸法融妙，
圓智圓覺，徧一切處。
如來隨順斯理，覺了其性，故遠離非法非道。
法即所生果法，道即能生因道。
苟未離無明，有所修證，皆名為非。
言一切者，即魔外涅槃非法，禪戒非道，
及三乘七方便涅槃非法，戒定非道等。
獨拔而出，成佛正覺者，所謂出纏大法身也。
orig::  ^577a30

知有非有本性清淨〔至〕希有希有佛無邊行。
commentary::  ^577a44

有法、喻、合。法中初二句讚報智。
知者，照也。有即俗，非有即真，本性清淨即中。
以一切種智知照三諦，則冥深契廣，事理周極，名佛無上報智也。
希有二句讚佛助行功德。
重言希有者，歎美之鄭重也。
因中戒定有排障敵惡之力名功，助發大智成佛大果名德。
法華云：久修業所得，即其義也。
喻中言大海須彌者，即喻上報身智行也。
大海喻智，須彌喻行。
其智冥理，窮實相底，故方之大海。
釋論謂：智度大海，佛窮其底。
因中萬行積功累德，喻彼須彌。
如華嚴、涅槃皆云：析骨書經，如彼妙高。
合中智行契理，三法一如，故曰：希有希有，佛無邊行。
orig::  ^577a46

希有希有佛出於世〔至〕希有如來無量大悲。
commentary::  ^577b20

優曇華者，具足云優曇鉢羅，此言瑞應，
亦云靈瑞，輪王出世時感此華。
泥洹經云：閻浮提內有尊樹王，名優曇鉢羅，有實無華。
優曇鉢樹有金華者，世乃有佛，故云時一現耳。
無量大悲垂應本也，以大悲故不住涅槃。
orig::  ^577b22

釋迦牟尼為人中日〔至〕宣說如是妙寶經典。
commentary::  ^577b32

如來鑒機說法，如日照物，無所不徧。
為欲利益者，準金光明力用，須明十種利益〔云云〕。
orig::  ^577b34

善哉如來諸根寂滅〔至〕入於諸佛所行之處。
commentary::  ^577b38

諸根寂滅者，以了眼等性常具無減修，
諸惑死生悉已寂滅，故常居寂定。
而復游入者，將轉法輪，表不妄說。
又三世佛說必須入定，首楞嚴云：雖知諸法常是定相，而示眾生諸禪差別。 ^577b40

言善寂大城者，正讚所入定也，即經初法性三昧。
若入此定，即能善了諸法寂滅，無非法性，
防生死之非，禦涅槃之敵，是以中道善寂而名大城也。
此乃佛之境界，故受清淨無垢之名，為諸佛行處。
orig::  ^577b46

一切聲聞身皆空寂〔至〕一切眾生性相亦空。
commentary::  ^577c8

如來三昧空智，明見聲聞身果性相皆空，
諸佛境界亦空，故云一切聲聞等。
如是一切等者，指上自他依果，國土淨穢，
推性推相，不見差品。
一切眾生，依正境界，推求性相，皆同真淨，無復別異。
然推乎性相，即空觀遣情顯理之要門也。
四句推性不見性，四句推相不見相，祇一妙空，
性相雙遣，具如前說。
orig::  ^577c10

狂愚心故，不能覺知。
commentary::  ^577c24

上讚佛所游三昧，空智徧了，諸有差異，
悉皆泯亡，唯真智獨存，更無染異。
樹神明曉，悲愍凡迷狂愚不了，故請佛出定。
orig::  ^577c26

我常念佛樂見世尊〔至〕清冷法水以滅是火。
commentary::  ^577c32

敘。昔我常念佛者，心游法界，常照三身，
觀力未充，欲求深證，故助之以誓願，加之以戀慕，
修之以大悲，合掌雨淚，皆助成常念之觀也。
orig::  ^577c34

世尊慈愍悲心無量〔至〕是故我今渴仰欲見。
commentary::  ^578a4

樹神自昧如來上位真身，故請佛加願，使我身常得見佛。
復愍於他不見佛之真體，故敘世尊常護一切。
是故渴仰欲見者，即引己及他，請佛現身。
orig::  ^578a6

聲聞之身猶如虗空〔至〕眾生之性如夢所見。
commentary::  ^578a12

即樹神擊請今佛出定也。
如來在定，明了性淨，徹內徹外，即寂即現。
其如眾生未發上定，故樹神頻請出現，發悟斯機。
乃舉六喻，顯乎聲聞色體，非性明體，所證真理，
閴寂無知，如虗空等，皆非實性也。
眾生之性，虗妄現在，亦如夢所見，都無實相。
orig::  ^578a14

如來行處淨如琉璃〔至〕如來行處微妙甚深。
commentary::  ^578a24

正明佛所入定，具慈愍照故；請如來出定，令我及眾得安樂故。
orig::  ^578a26

一切眾生無能知者〔至〕一切緣覺亦不能知。
commentary::  ^578a30

樹神以凡夫小聖，共迷佛所遊境界，故請佛現身，即令明見唯心。
佛現五通神仙者，別舉人趣中有術成仙者，
發得五通，雖有他心宿命，而不知佛所遊定，
照理起應，不離眾生心體。
無漏二乘，雖有三明六通，亦昧佛境唯心，故曰亦不能知也。
orig::  ^578a32

我今不疑佛所行處，惟願慈悲為我現身。
commentary::  ^578a42

樹神述已，於佛行處，明了無滯。
雖知本無隱現，上舉他眾共迷佛境，實有動靜，
故敦請出定云：惟願慈悲，為我現身。
orig::  ^578a44

爾時，世尊從三昧起，以微妙音而讚歎言：
commentary::  ^578b2

爾時者，即樹神請畢之時，佛酬其請示出定之相，
乃云以微妙音而讚歎言，即微細妙好之音而悅四眾也。
問：佛何處入定，此云從三昧起？
答：初將說經游於無量甚深法性，今說將竟故從三昧起，此經首尾皆在法性中說。
orig::  ^578b4

善哉，善哉。樹神善女〔至〕皆入甘露無生法門。
commentary::  ^578b14

佛讚樹神，意含前二，是印成三番菩薩讚教。
以諸菩薩及妙幢，能讚佛所說教，皆是快言。
如來序品以來，明大體大宗大用，是金光明妙三法也，故云快說是言。
若眾生聞此三法，即能發解證悟，明了常住，故云入甘露無生法門耳。
orig::  ^578b16

金光明經卷第四金光明經科註卷第四
〔終〕
w:: 
#  No. 362-B 金光明經感應記
No. 362-B 金光明經感應記
editor:: 明　鹽官安國寺比丘　〔受汰〕　重輯
w:: 
## 前文
 ^578b26

光明一經，大藏具存三譯，惟此北涼所翻文成四卷者，其感應若桴鼓焉。
余自崇禎辛未冬日，既集科注以疏解經王矣。
茲癸酉夏，復念義理淵玄，解入匪易，倘其就一事而即能使人怖果修因，
遷善改惡，則亦惟感應之說為得其要已。
於是即見聞所及，聊錄數則，附之卷末，竝垂流布云。
w:: 
## 敵國交歡
敵國交歡 ^578c9

漢沙門摩騰，中天竺國人也。
美丰儀，解大小乘經，常以游化為任。
往天竺附庸小國，講金光明經。
會敵國侵境，騰曰：經云：能說此法，為地神所護，使所居安樂。
今鋒鏑方始，曾是為益乎？
乃誓以忘身，躬往和勸，遂至二國交歡，繇是顯譽。
豈非金光明經之力與？
w:: 
## 江魚化#CB15179;
江魚化#CB15179; ^578c23

隋天台智者大師，居台州修禪寺。
開皇中，率勵徒眾，貨衣資什物，就土民孔玄達等贖#CB05443;梁為放生池，
一時感化，至捨魚梁五十五所。
甞於其上講金光明經。
忽一日，法堂前見黃#CB15179;無數，
翔集半日，悲鳴而去。
大師見之曰：乃江魚化為黃#CB15179;，來謝吾恩耳。
w:: 
## 金人入夢
金人入夢 ^578c35

隋釋彥琮，趙郡柏人李氏子。
開皇年間，駕東巡，詔扈從。
時煬帝在晉邸，出總河北，旋途并部上謁，講金光明經。
秦王俊鎮太原，居其宅。
一夕，夢人身金色，長三丈餘，授玻瓈酒碗，
曰：可飲爾。辭以律遮不敢。
至是，見王所事像如之。
w:: 
## 燈焰自續
燈焰自續 ^579a2

隋僧法純，姓祝氏，扶風始平人也。
住大興善寺，日講金光明經。
嘗歎曰：身命無常，何可愛保？
檀供難消，吾其行金光明懺法乎？
更四十五年不廢除，飲食便利，不出道場。
遂感燈無油，而光#CB08504;相續者七晝夜。
或聞道場中有演說教授聲，就視之，則寂然。
忽一日，閉室靜坐，弟子惠進見白衣童子，
手捧金光明經，侍立純右。
問曰：此是何人？答曰：第六天頻來召我，
我以著樂，妨於修道，終不許也。
若無佛法處，我則願生，以化迷類。
久之，雙鴿集於衣桁，注目視純，都無懼色。
春秋八十五，無疾端坐，念佛而終。
火化，獲舍利無筭。
w:: 
## 至心泉涌
至心泉涌 ^579a14

唐釋空藏，住京師會昌寺，誦金光明經三百餘卷，說化為業。
遊涼川原，有緣斯赴。
又往藍田負兒山誦經，賷#CB15097;六斗，擬為月料。
乃經三年，日噉二升，猶未能盡。
又感神鼎，不知自何而來。
又至玉泉寺，以為終焉之地。
時經亢旱，泉竭，合寺眾僧將散。
藏乃至心祈請，泉即應時涌溢。
道俗動色，驚歎不已。
w:: 
## 詔講太極
詔講太極 ^579a36

唐僧智聚，俗朱姓，出家蘇州虎山寺。
至德二年，詔於太極殿講金光明經。
天子躬御法筵，臣僚咸集。
於時雲興瓶瀉，莫不歆艶。
w:: 
## 黃#CB15179;翔集
黃#CB15179;翔集 ^579b2

唐釋文舉，婺州東陽人，張氏子。
溫粹而玉，動靜以時，視聽之官有守，言行尤謹，此固律範之出於自然者。
嘗誦金光明經，兼通法華、金光明義疏。
化王天台，至登講訓，儔侶日填，詔為國清寺主。
初，智者大師嘗立金光明道場，每年九月，集四眾熏修懺法。
期滿七七，當時檀施雲臻，供養豐厚。
自大師之沒，世亦變更，道場寖以寂莫，至是幾絕。
舉乃罄己衣資，重建金光明道場。
檀施四遠復集，感黃#CB15179;翱翔而來，眾皆歎異。
舉曰：金光明力也。
後知事僧清蘊謀之於舉，置莊田十二頃，以給金光明會飲食之費。
w:: 
## 無疾示終
無疾示終 ^579b10

唐釋廣修，東陽留氏子。
居禪林寺，日誦金光明經。
每歲建金光明懺法七七日。
後台州刺史韋珩，迎講金光明經大義。
壽七十三，無疾而終，葬於金地道場。
門人良汶，發而茶毗之，獲舍利千餘顆。
w:: 
## 天神擁衛
天神擁衛 ^579b32

唐釋玄#CB15081;，會稽魯氏子。
幼隨父賈至天台，見鄉里為誦金光明經，
會盛甚，蓋隋智者大師所創始也。
其法於每歲九月，合遠近僧俗之眾，無慮千萬人，而#CB15081;心獨偉之。
遂依禪林寺僧廣智師出家，日誦金光明經一部，
修禮懺法，始終不倦。
感天神常來聽法，現形擁衛，四遠檀那，愈加信向。
w:: 
## 大雨如注
大雨如注 ^579b42

唐釋從禮，襄陽人，居台州平田精舍。
慎重莊默，喜怒不形於色，平居必虔誠持戒。
梁乾化年中夏旱，知事僧以園蔬枯悴，請禮祈禱。
遂誦金光明經，未畢而大雨如注，三日乃止，四境霑足。
時武肅王錢氏聞之，召入府，建金光明懺法道場。
所得施利，隨散寒暑。
惟一衲，日惟一食，常坐不臥。
世壽七十九，無疾端坐念佛而逝。
火化，收舍利無筭。
w:: 
## 浮舟放生
浮舟放生 ^579c8

宋釋義寂，溫州永嘉人，姓胡氏。
太平興國年間，居台州黃巖縣海門靈石寺，昔智者冬居道場也。
眾請寂乘舟泛海，講金光明經流水長者品放生，
以為常法，寺為一新。
上聞之，詔遣高品衛紹欽等入山，重建壽昌寺，為所在官僚請法受戒。
壽六十九，無疾，垂誡囑後事，奄爾而化。
w:: 
## 白光自出
白光自出 ^579c24

宋僧晤恩，姑蘇常熟人也，俗姓路。
母張氏，夢僧入其室而娠。
孩童時，見僧必迎拜。
年十三時，聞誦阿彌陀經，有所感悟，因求出家。
漢開運間，依錢塘慈光院志因師，受天台三觀六即之說，
窮覈法華、金光明等義，日誦法華、金光明經各一部。
雍熙三年八月朔，中夜覩白光自出，明滅不恒，
謂其徒曰：吾報盡矣。
自是專念阿彌陀佛不輟。
忽夢祖師灌頂，執金罏，焚香三，繞其室曰：吾來迎汝。
及覺，猶聞香氣馥郁，面西端坐而化。
茶毗，獲舍利無數。
w:: 
## 天王聽法
天王聽法 ^579c38

宋釋岑闍黎，姓楊，臨原人也。
戒行端謹，布衣乞食。
於繖蓋寺西山泉側造誦經室，誦金光明經三千餘部。
每誦經時，感得四天王來擁護聽法。
凡施飯食，鼠#CB15179;馴伏，
競來食噉，竝無畏懼。
w:: 
## 口齒不#CB01926;
口齒不#CB01926; ^580a10

宋釋惟渥，錢塘人也，姓金氏。
幼年離俗，即預法流。
立志深靜，杜門謝事。
平生誦金光明經五千餘部，念佛不輟。
所有善因，莊嚴淨土。
臨終坐亡火化，口齒不#CB01926;。
w:: 
## 莊嚴淨土
莊嚴淨土 ^580a20

宋釋若觀，湖州烏程縣烏鎮人也。
俗姓錢氏，居嘉會院。
立行卓爾，四方欽之。
嘗結緇素輩，修行淨業。
其勸化牓云：某伏念生死無際，輪迴不息。
唯安養之歸，則無退轉。
日誦金光明經一部，始終不倦。
繫念阿彌陀佛，晝夜不輟。
誓與法界眾生，莊嚴淨土。
臨終趺坐茶毗，獲舍利無數。
w:: 
## 乘力遷職
乘力遷職 ^580a28

晉陳堯咨泊舟三山磯，有老叟曰：來日午有大風起，
舟行必覆，宜避之。
來日天晴，萬里無片雲，舟人請解纜。
公曰：更待同行。舟一時離岸，公托以事。
日午，天色恬然，俄黑雲起於天末，大風暴至，
折木飛沙，怒濤若山，同行舟多沉溺。
公驚歎。又見前叟曰：某實非人，乃沿江之遊奕將也。
以公他日當位宰相，面當奉告。
公曰：何以報德？叟曰：吾不求報，貴人所至，龍神禮當衛護。
願得金光明經一部，某乘其力薄，有遷職。
公許之。至京，以金光明經三部，遣人詣三山磯投之。
夢前叟曰：本祇祈一，公賜以三，今連陞數秩。
再拜而去。
w:: 
## 伏法特原
伏法特原 ^580a42

隋計詡，任台州郡守。
開皇年中，甞請智者大師，於江上講金光明經流水品。
漁者聞法，皆好生惡殺，不復業漁。
詡後還都，坐罪下獄。
臨當伏法，詡遙祈大師，伸一救護。
乃夜夢羣魚，吐沫相濡。
明旦降勑，特原詡罪。
w:: 
## 集僧轉誦
集僧轉誦 ^580b16

唐孔恪為遂州總管府記室參軍，武德年中，暴病卒。
一日而甦，自說被二人引至一官府，官問曰：何故殺牛兩頭？
恪云：不殺。官曰：汝教弟殺牛，何謂不殺？
因呼恪弟，弟死已數年矣。
既至，形容枯槁，官語之曰：已追汝兄至矣，
初殺牛時，誰之意也？
弟曰：牛實某所殺，兄不與焉。
官曰：汝雖殺牛，罪歸造意。
汝欲代兄受罪，固是善事，然冥司與陽間不同，
凡有罪者，雖父子不容相代，況弟兄乎？
恪曰：彼時殺牛，實某宴客，故使弟殺之。
官語弟曰：汝便無罪，放汝受生。
言訖，弟忽不見。官又問恪：云何復殺兩鴨？
恪曰：前任縣令，殺鴨供官客耳，豈恪罪也？
官曰：官客自有供，無鴨，汝何以鴨供之？
將以要譽，非罪而何？
又問：何故復殺雞卵六枚？
恪曰：平生不食雞卵，唯憶幼年九歲時，
寒食日，母與雞卵六枚，因煑食之。
官曰：今欲推罪於母乎？
恪曰：不敢，但說其因耳。
此是恪殺之也。官曰：汝殺他命，當自受之。
官遂命主司取恪善惡籍來觀之。
既而謂恪曰：人生於世，所作罪福，冥司悉皆錄之。
如福多罪少，先令受福；如罪多福少，先令受罪。
今汝殺生之罪如此，汝一生善行，略不見有，
福少惡多，宜即受罪。
恪甚恐懼，無以應對。
時有鬼卒數十，竝在階下，將欲執恪而去。
官顧主司曰：更考此人壽命當盡否？
主司取籍視之，對曰：尚有七月壽命未盡。
官曰：壽命盡日，罪報尚在，宜且放還。
語恪曰：我更放汝歸七月，可勤修福。
因遣卒送出，復蘇。
恪乃大集僧眾，轉誦金光明經，修崇功德，精勤懺悔。
至七月，與眾辭訣，俄而命終。
w:: 
## 課經脫罪
課經脫罪 ^580b26

宋紹興年間，淮陰民家喪其女，經寒食節，欲作佛事薦悼而無財。
其母截髮，賣得錢六百，出街請僧。
忽遇五僧過門，迎接作禮，告其故，皆推避。
良久，一僧始留，曰：適不擕經行，能自假借否？
其母訪諸隣，得金光明經以授僧。
方展卷，母涕淚雨傾，僧惻然有感，曰：吾當就市澡浴，為汝盡誠看誦。
經畢，具疏如法，回向受嚫而去。
遇四僧於市，索其所得錢，邀往買酒。
已就座，未及舉杯，忽聞牕外有女聲叫號曰：
轉經僧莫吃酒，我是看經家亡女也，淪滯冥途日久，
今蒙師課經功德，方得脫罪超生。
師若飲酒破齋，令我依前沉墜。
言已不見，僧慚而罷。
其後五僧謹持齋戒，念佛看經，皆證極樂。
w:: 
## 賣莊造經
賣莊造經 ^580c30

宋鄧成，豫章人也。
年二十餘，忽暴死。
經三日蘇，曰：使者領至判官。
判官即成之表丈，刺史公黃麟也。
見成悲喜，具問家事。
成語丈人曰：悉皆無恙。
成因哀求。麟曰：我亦欲得汝歸，傳語於我諸弟。
遂入白王。既出，曰：已論放汝。
言訖，王出，召成問曰：汝在生作何罪業，至有爾許冤對？
然筭猶未盡，當得復還，無宜更作地獄業也。
尋有畜生數十頭來噬成。
王謂曰：鄧成已殺爾，爾復殺鄧成，無益之事。
我今放成回，令為汝作功德，皆使汝託生人間，不亦善乎？
悉云：不要功德，但欲殺鄧成耳。
王曰：如此，於汝何益？
殺鄧成，汝亦不離畜生之身。
曷若受功德，即改為人身也？
諸畜多有去者，唯一驢頻來#CB05736;成。
一狗囓其衣，不肯去。
成曰：為汝造金光明經四卷。
驢狗遂去。王遣原追成吏送之，出見麟鱗，
謂成曰：至喜莫過重生，汝今得還，深足忻慶。
吾雖為判官，然日日恒受罪。
汝且住此，少當見之。
俄一牛頭卒持火來，從麟頂上然至足，麟遂成#CB01926;。
俄一卒持水噴之，復生。
悲涕良久，謂成曰：吾之受罪如是，不可忍也。
汝歸，可傳語我諸弟，努力為造金光明經四卷，
作諸功德，令我得離此苦。
然非吾本物，雖為功德，終不得之。
吾先將官料置得一莊所，今可貨此造佛經，即當得脫。
或恐諸弟恍惚不信，汝可持我玉簪還以示之。
因拔頭上簪與成。
麟前有一大水坑，令成合眼，推入坑中，即活。
其父富於財，喜其子重生，數日之內，為造金光明經，作諸功德。
成既愈，遂往黃氏家，為說麟所託，言造經事，以玉簪還之。
黃氏識簪，舉家悲泣。
數日，乃賣莊宅，為造金光明經。
w:: 
## 臨流建講
臨流建講 ^581a8

宋越州諸暨縣令潘華，敬奉三寶，勤誦佛經，謹依天台智者教法。
每請僧臨于江湖上，講金光明經、流水長者品，仍禁約不許諸人於江湖內捕魚。
是年奉詔還京，夜夢江湖內魚化為人形者數萬，
號泣拜謝，皆云：相公去矣，吾眾不免死矣。
華異之，乃作夢魚記，以囑後來宰邑者。
w:: 
## 冤家自釋
冤家自釋 ^581b14

宋張居道，滄州景城縣人，任溫州治中。
未蒞職日，因嫁女，恣意屠宰猪羊禽獸之類。
未滿一旬，忽得重病而死，唯心尚暖。
經三日復活，云：初見四人來，一人持棒，
一人執索，一人持袋，一人著青，騎馬戴帽。
至門下馬，懷中取文書一紙示居道，乃是猪羊等同詞共訟居道。
其詞曰：猪等雖前身積罪，合受畜生之身，配在世間。
年限未滿，遂被居道枉將屠殺，更歸畜生，再遭刀杌。
有騎馬者，即令從人縛居道去。
直行一道，向北行至半路，使人即語居道：
吾被差來時，檢汝壽筭，元未合死。
但坐汝殺生過多，眾冤共訟。
今冤家盡在閻王殿前待汝。
居道聞之，彌增驚怕，告使人曰：必作何計，可解此冤對乎？
使人曰：但能為所殺生命，發願造金光明經四卷，當得免脫。
居道自發願言：願造金光明經四卷，虔誠供養禮誦，願冤家解釋。
少頃，望見城門，使人引向東入，轉向北，
見閻王殿前，無數罪人，問辯答欵，著枷被鎻，
杻手鐐足，鞭撻狼藉，哀痛叫號，不忍聽聞。
使人即過狀閻王，王曰：急喚訴者來。
使人走出諸處，巡問曹府，咸悉稱無。
即帖五道大神，撿化形案。
少時，有一主者報云：世人張居道，為殺生故，願造金光明經四卷。
依科，其所遭殺者，竝合乘此功德，化生善道。
王乃語居道曰：再歸生路，當宜念善，多修功德。
遣人送出城，如從夢歸。
後居道發心，造金光明經四卷，合家大小，
戒葷止殺，終身行善。
勸化百餘人，斷肉止殺，持誦此經。
w:: 
## 冤化為人
冤化為人 ^581b28

宋溫州安固縣縣丞妻染病，經年不瘥。
獨自狂言，口中叫痛叩頭，狀有所訴。
治中張居道聞之，為丞言曰：如此之狀，
多是冤家所苦，皆緣殺害生命之過。
可急為造金光明經，請僧轉誦，求哀懺悔，病可却。
縣丞遵其教，即便請人書寫。
未畢，妻便醒悟，云：似夢中#CB15151;#CB15151;，
常有猪羊鵞鴨之類，每日三次，競來囓噬，痛不可忍。
後皆化為人身，來與我別，云：雖是冤家，遭汝屠宰。
今汝為我敬造金光明經功德，所以令我得化為人。
今咸解散，不復相尋矣。
言訖即去，病亦漸瘥。
由是溫州一郡，家家斷殺，人人向善。
雖因居道之指示，實金光明經之力宏大也。
w:: 
## 得經受生
得經受生 ^581c30

宋張龍圖，無盡張公之子也。
有僕舟行，見婦人行岸上，提一油缾。
僕熟視之，乃家故婢招喜也。
呼之不應，而行愈疾。
停舟追及而問之，婦人遙指岸側一古木曰：吾居於是。
復問：用油何為？曰：吾遍體創裂，藉以膏潤，則痛少差耳。
因謂僕曰：郭門外精舍老僧，戒行嚴潔，每日持誦金光明經。
若為我誦十部，以資冥福，當即往生也。
僕歸，為訪僧誦經。
還過其處，擊木呼之，見白衣叟自木穴中出，
曰：招喜得經，已受生矣。
煩公為我誦十部。
僕方問：爾何人？忽不見。
w:: 
## 天王救難
天王救難 ^582a6

宋崔紹，從其父直，宦遊南海。
其家甞奉事一天王甚謹。
隣家李氏，蓄一母猫，甞往來紹家捕鼠。
南土風俗，惡他舍之猫產，其家以為不祥。
李之猫產二子於紹家，紹甚惡之。
因命家僮縶三猫，盛於筐，以繩固筐口，
加之以石，沉之於江。
後不逾月，紹忽得熱病，一夕遂重。
忽見二人，手執文帖，云：奉命追公。
紹云：平生履善，不省為惡。
今有何事，被此追乎？
二人曰：公殺無辜，三人冤家上訴。
遂展帖示紹，文字分明。
紹頗畏懼。頃刻間，見一神人來，使者俯伏禮敬。
神謂紹曰：爾識我否？
紹曰：不識。神曰：我，爾奉侍天王也，常為汝供養久矣。
今爾有難，特來相救。
紹拜伏求救。天王曰：爾但共我行，必無憂患。
天王遂行，紹隨之。
使者押紹于後。至一官府，天王先入。
使者先引紹見判官。
判官顧紹曰：爾筭未盡。
判官領紹見大王。
大王與天王對坐。
大王曰：有冤家訴汝，手雖不殺，口中處分。
令投於江中。大王令喚崔紹冤家來。
少頃，有一判官，領一婦人至，兼領二子，
皆人身猫首，號泣不已，稱紹非理相害。
天王向紹言：速開口與作功德。
紹遂發願，各寫金光明經一部。
言訖，不見婦人。大王曰：汝既能作是功德，
又陽壽未盡，且放汝還。
紹拜大王而回。紹與天王同歸，行至半路，
見四人皆人身而魚首，臨一峻坑立，泣拜謂紹曰：
性命危急，欲墮此坑，非公不能相活。
紹曰：僕何力以救公？
四人曰：公但許諾則得。
紹曰：灼然。四人拜謝，又云：性命已蒙公放訖，
更欲啟難發之口，有無厭之求，肯許之乎？
紹曰：但力可及者，盡力而應之。
四人曰：懇公寫金光明經一部，則度脫罪身矣。
紹復許之。言畢，四人不見，却見本身偃臥於牀，以被蒙覆手足。
天王曰：此則公身也，但徐徐入之，莫懼。
如天王言，入本身便蘇。
問家人，死已三日矣，惟胸及口鼻微暖。
蘇後一日許，猶依稀見天王在眼前。
又見階前水盆中蓄四鯉魚，紹問：此魚何來？
家人曰：本買充廚膳，以君疾亟，不及修理。
紹曰：得非臨坑四人乎？
遂命投之於陂池中，即發願寫金光明經四卷，以酬解冤之誓。
自是合家不殺生命，蔬食齋戒，持誦金光明經，終日勸人念佛行善矣。
w:: 
## 光明入室
光明入室 ^582a26

宋秦氏淨堅，家松江，厭惡女身，精持齋戒。
每日誦金光明經一部，禮佛千拜。
久之，有光明入室，面西念佛，安坐而化。
 ^582c2
