
other:: 佛說盂蘭盆經疏孝衡鈔卷下
commentary:: 
【疏】四、正解經文，於中復二：初、釋題目。 ^539b14

【鈔】疏科分二：初、翻譯時主，又二：初、通敘三譯。 ^539b16

【疏】述曰：此經總有三譯：一、晉武帝時，剎法師翻云盂蘭盆經。 ^539b18

【鈔】舊本云剎法師，蓋傳寫之誤。
藏本云西晉三藏竺法護譯。
梵語曇摩羅剎，此云法護，今略云剎也。 ^539b22

【疏】二、惠帝時，法炬法師譯云灌臘經，應此文云具飯百味、
五果、汲灌盆器、香油、錠、燭等故。
三、舊本別錄又有一師翻為報恩經，約所行之行而立名故。 ^539b26

△二、正指此本 ^539b32

【疏】今所釋者，即初譯也。 ^539b34

△二、正釋經題二：初、能說之佛。 ^539b36

【疏】義淨三藏云：頒自我口，暢之彼心，以教合機，故稱佛說。 ^539b38

△二、所說之法二：初、釋所詮三字復二：
初、別明三字。 ^539b42

【疏】盂蘭是西域之語，此云倒懸盆，乃東夏之音，仍為救器。
若隨方俗，應曰救倒懸盆。 ^539c4

【鈔】盆乃東夏之音，即今大宋翻經者言。
舊云盆佐那，略言盆也。
新云門佐羅，亦云門佐曩，華言救器，如前已釋。
若言骨拏迦翻為盆，非經之本意也。 ^539c8

△二、總顯行相。 ^539c12

【疏】斯由尊者之親，魂沈闇道，載饑且渴，
命似倒懸，縱聖子之威靈，無以拯其塗炭。 ^539c16

【鈔】闇道之言，雖通於三塗，今明鬼趣。
載，則也，且，兼也，皆語詞。
塗炭者，鬼趣危苦，如陷泥墜火，無救之者。 ^539c20

【疏】佛令盆羅百味，式貢三尊，仰大眾之恩光，
救倒懸之窘急，即從此義，以立經名。 ^539c26

△二、釋能詮經字二：初、隨文釋義。 ^539c30

【疏】經者，正明為綫，義曰契經。
綫能貫華，經能持緯，謂所詮之義，似緯似華，
能持之文，能持能貫。
今順此方典誥，是以目之為經，借義助名，仍加契字。 ^539c32

【鈔】經者，法苑云：西域呼汲索、衣綫、席經、
聖教，皆名素怛纜。
此有六義，藏教攝三，謂綫經、聖教。
聖教謂律與論，以是經中一分義故，皆名素怛纜。
天親、慈恩各四義釋，如前已錄。
佛地二義，雜心五義，由此多義，故但言經，不言綫等。
疏棄通經而取局綫，違自引論，寐之胡甚！ ^539c38

△二、指同餘論。 ^539c48

【疏】此釋符佛地論二義中貫穿之義，雜心論五義中結鬘之義也
〔餘四者，涌泉出生，繩墨顯示也〕。 ^540a2

【鈔】五義者：一、出生義，令生出苦故；二、涌泉義，
義味無盡故；三、顯示義，明因果相故；四、
繩墨義，去邪取直故；五、結鬘義，如綫貫花，集諸義故。 ^540a6

△二、釋經本文二：初、科判經。
文復二：初、總科一經二：初、科經三分。 ^540a10

【疏】次解本文，分三：一、序分；二、正宗分；三、流通分。 ^540a16

△二指古規模。 ^540a18

【疏】以三分之興，彌天高判，冥符西域，今古同遵。 ^540a20

△二、別科序，分二：初、信起科，復二：初、釋證信意。 ^540a22

【疏】初序分中。諸經多有二序：一、證信序。
謂如是之法，我從佛聞，標記說時、說處，
分明大眾同聞非謬，以為證據，令總信受。
經無豐約，非信不傳，由是經初必須證信。
故智度論云：說時方人，令生信故。 ^540a24

△二、釋發起意。 ^540a32

【疏】二、發起序，發明生起正宗之法，如淨名、
寶蓋、法華、毫光之類。 ^540a34

【鈔】說維摩經時，寶積等五百長者各獻一蓋。
佛受得已，合成一蓋。
略有四義：一、由佛神力，合多為一，欲令施者生不思議想故。
二、合蓋現土，發起施者脩淨土業無上心故。
三、明諸法無定，或多為一，多不定多；或一為多，
一不定一；悟實相者，未曾一多。
四、表諸長者現在同悟無生，未來同成佛故。
廣如彼疏。說法華時，佛於眉間放白毫相光。
疏云：眉者，面首之媚，表所說勝一乘宗。
媚間謂兩中，表說中道。
白為眾色之本，顯此法是三乘之源，放光破闇，警覺羣機也。 ^540a38

△二通別科。 ^540b8

【疏】然證信亦云通敘，諸經皆同故；亦云經後序，佛說法時而未有故。
發起亦云別序，諸經各別故；亦云經前序，
佛先自發起，方說正宗故。 ^540b10

△二、隨科解釋。 ^540b16

【疏】初、證信序者。
orig::  ^540b18

聞如是：一時，佛在舍衛國祇樹給孤獨園。
commentary::  ^540b20

【鈔】疏科二：初、說佛因由，復二：初、總敘問答。 ^540b22

【疏】述曰：則佛臨滅度時，阿難請問四事，佛令置此言也。 ^540b24

【鈔】大術經說：佛受波旬請已，將入涅槃。
阿難悲咽，優波離等教示。
阿難請問佛滅度後所為之事，謂問四事〔云云〕。 ^540b28

△二、別敘四事。 ^540b32

【疏】所問四事，佛一一答，謂：一、依四念處；
二、以戒為師；三、默擯惡性比丘。 ^540b34

【鈔】戒為師者，訓匠軌範名師。
師有二種，謂人與法。
如來在日，以佛為師；佛滅度後，以法為師。
軌則儀範，依戒法故，別解脫戒，為汝等師。
惡性比丘，梵壇治之。
梵，淨也；壇，法也。以清淨法默擯治之，作一羯磨，
七眾不得共語，故云梵壇治之。 ^540b38

【疏】四、一切經初皆云：如是我聞：一時，佛在某處，與某眾若干人俱。 ^540b48

△二、釋經文義二：初、顯經闕異，復二：初、
顯經所闕，又二：初、敘述餘經。 ^540c4

【疏】諸經多具六種成就，文或闕略，義必具之，
謂：一、信，二、聞，三、時，四、主，五、處，六、眾。
六、緣不具，教則不興，必須具六，故云成就。 ^540c8

【鈔】依佛地論，通敘有五：一、如是我聞，為信成就，
總顯已聞，令生信故；二、一時之言，為時成就；
三、佛為教主成就；四、在舍衛國等，為處所成就；
五、與某等眾若干人俱，為眾成就。
此略第五，文具，應云佛在舍衛國祇樹給孤獨園，與大目犍連四輩弟子俱等也。
然今疏主依般若燈論，作六種成就，故云如是者，信成就也。
文窄旨隱，行相難知，指陳何法令生信乎？
所宗既殊，可從佛地。 ^540c14

△二、指此經闕。 ^540c28

【疏】今經闕於列眾也。 ^540c30

△二、顯經所異二：初、指陳標異。 ^540c32

【疏】又聞成就為初異餘經者，各是譯人之意。 ^540c34

△二、釋其所以三：初、餘經四字正倒。 ^540c36

【疏】謂或云如是之法我從佛聞，或云我於佛邊聞如是法，皆是指法之詞也。 ^540c38

【鈔】或云如是我聞，或云我聞如是。
佛地論云：應知說此如是我聞，意避增減異分過失。
謂如是法，我從佛聞，皆離增減異分過失。
乃至云：是故聞者，應正聞已，如理思惟，當勤修學真諦三藏。
依微細律，明阿難陞座集法藏時，身如真佛，
具諸相好；下座之時，還復本形。
集法藏傳亦云：眾生三疑：一疑，佛大悲從涅槃起，
更說妙法；二疑，更有佛從他方來，住此說法；
三疑，阿難轉身成佛，為眾說法。
為除彼疑，指如是法，我昔侍佛，親所曾聞，故云如是我聞。 ^540c42

△二、此經不言我意。 ^541a12

【疏】不云我者，意彰聖人皆證無我理故。 ^541a14

△三、餘經言我之意。 ^541a16

【疏】餘經有者，即阿難自指。
五蘊假者，不同情計之我，亦無過也。 ^541a18

△二、隨文正釋五：初、釋聞如是，又二：初、釋聞字。 ^541a22

【疏】聞，謂耳根發識，聽彼外聲。 ^541a24

【鈔】佛地論云：聞謂耳根發識，聽受所說佛教音聲。
若但聞聲，可唯在耳；若緣名句，便在意中。
瑜伽亦云：聞謂比量，廢別耳意，總言聞也。 ^541a26

△二、釋如是。 ^541a30

【疏】次云如是者，信成就也。
夫信者，言是事如是；不信者，言是事不如是。
故肇公云：信，順之詞也。 ^541a32

【鈔】法華疏云：如是者，感應之端。
如以順機受名，是以無非立稱。
眾生以無非為感，如來以順機為應。
傳法聖者欲顯名教出於感應，故建言如是。 ^541a36

△二、顯一時言二：初、正釋一時復二：初、二義正釋。 ^541a40

【疏】一時者，師資合會，說聽究竟，總名一時，簡異餘時也。 ^541a44

【鈔】一時者，佛地論中二義釋之：一、說者、
聽者，剎那相續，說、聽究竟，法席事畢，總名一時；
二、說者、聽者，共相會遇，無前無後，說、聽同時，故名一時。
配疏應云：說、聽究竟，總名一時；師資合會，名一時也。 ^541a48

△二、以義釋成。 ^541b6

【疏】謂如來說經，時有無量，不能別舉一言略周，
故但云一；諸方時分延促不定，故總言一時。 ^541b10

【鈔】即以疏云年、月、春、秋等無量時也。
若一一別舉，則成繁雜；若止定一時，則不能普應諸方凡聖利鈍機宜。
為欲普應一切機故，總言一時，意取說聽事訖，名一時也。
其中具含長短等義，利根時短，悟解速故；
鈍根時長，悟解遲故。
若舉年月等，不應利根；若舉須臾等，不應鈍根；
若舉四時、十二時等，不應四洲諸天機故。
由此但總言一時也。
諸方下，釋成次上無量時義，意說四洲諸方時分不定，凡聖利鈍延促不定也。 ^541b14

△二、會釋例難二：初、牒前例難。 ^541b30

【疏】然諸經中，不指定時，指定處者。 ^541b32

△二、會釋文意二：初、指慈恩解。 ^541b34

【疏】有解招難，故不用之。 ^541b36

【鈔】有解招難。如玄贊疏云：問：處中有淨穢，
隨機定說處；時中凡聖殊，何容不定說？
答：說處標淨穢，淨穢可定知〔標舍衛等十地菩薩，
謂是淨土；聲聞等眾，謂是穢土。
一處見異，淨穢雙彰也〕；說時有短長，凡聖不可準。
一會機宜，有利有鈍，長時短時，如何定準
〔一時之言，具含長短。
利根謂短，悟解速故；鈍根謂長，悟解遲故〕？
故處可定說，而時但總言一時也。 ^541b38

△二疏主自解 ^541b48

【疏】今詳其意，以處則不過十六國中遊化住止之處，
而有其數，易為標指。 ^541c2

【鈔】十六國者，仁王經云：毗舍離國、憍薩羅國，乃至瞻波國。
今疏云以處則不過十六國中者，雖依智度論，
彼約遊化境界而言，其義局也。
然法王自在天上說法，龍宮集會，於一切處普化六趣，
非唯十六國中，招難之言復歸疏主耳。 ^541c6

【疏】時則年月、春秋、寒熱、晝夜、寅卯、須臾等時，
變異迅速，積數無量，不可說錄，難為標指故。 ^541c16

△三、彰說教主。 ^541c20

【疏】佛者，梵語佛陀，此云覺者，謂覺了真妄性相之者也。
覺有三義：一、自覺我空，簡異凡夫；二、覺他法空，
簡異二乘；三、覺滿俱空，合於本覺，名究竟覺，
或名大覺、妙覺，簡異菩薩。 ^541c22

【鈔】佛陀，翻為覺者。
無漏五蘊假者，有主宰義，故名者也。
覺體是慧，覺察斷障，覺了二諦，謂本智覺了勝義真性，後得覺了世俗妄相。
此有三覺，簡諸凡、聖：一者、自覺，由證我空無為理故，
自覺斷障，簡異凡夫；二者、覺他，由證法空無為理故，
覺他利物，簡異二乘；三者、覺滿，由證人、
法俱空理故，至究竟位，名為覺滿。
依起信論，以無為理名為本覺，以有為智名為始覺，
由以始覺圓合本覺名究竟覺，方廣無際亦名大覺，
勝無比等亦名妙覺，簡異菩薩。
彼雖二覺，然在因位未圓滿故，唯有如來具足三覺，獨名為佛。 ^541c30

△四、辨所化處二：初、釋二處意，復二：初、真諦記釋。 ^542a2

【疏】在舍衛等者，處成就也。 ^542a6

【鈔】上生疏云：梵語室利羅筏悉底，舊云舍衛國，訛略也。
此云豐德城，在中印度，憍薩羅國之都城名也。
為簡南憍薩羅，故以都城為國之稱。
言豐德者：一、足財物，二、妙欲境，三、饒多聞，
四、豐解脫。國豐四德，故以為名。
所言在者，遊化居止之義。
遊化國中，居止園林，故名為在。 ^542a8

【疏】真諦記云：住處有二：一、境界處〔遊歷之境〕，
謂化在俗之流；二、依止處，謂統出家之眾。
初即舍衛，後即祇園。 ^542a20

△二、婆沙釋論。 ^542a26

【疏】婆沙論云：舉舍衛者，令遠人知〔國是總名〕；
舉祇園者，令近人知〔園是別故〕。 ^542a28

△二、釋二處。文二：初、釋遊化處。 ^542a32

【疏】舍衛，此云聞物，謂具足財寶之物，多聞解脫之人，遠聞諸國故。
義淨三藏譯金剛經云名稱大城。 ^542a34

△二、釋居止處二：初、別釋園樹名義，分三：
初、園樹名義，又二：初、釋園樹名。 ^542a38

【疏】祇樹等者，即祇陀太子所施之樹，給孤長者所買之園。 ^542a42

△二、釋施主名。 ^542a46

【疏】祇陀，此云戰勝，波斯匿王太子也。
生時，王與外國戰勝，因以為名。 ^542a48

【鈔】言祇陀者，訛也。
正云誓多，此翻為勝，是鉢剌犀那恃特王。
舊云波斯匿王，訛也。
此云勝軍王，彼王之太子也。
太子生時，隣國怨至，戰而得勝，故為名也。 ^542b4

【疏】給孤獨者，是臣之號，本名須達多，此云善施。
謂給孤獨即是善施，又常行施，故名善施。
鄉人美之，號給孤獨〔孤者，少而無父也；
獨者，老而無子也〕。 ^542b12

【鈔】梵語蘇達多，舊言須達，訛略也。
此云善施，是勝軍王之大臣也。 ^542b18

△二園樹先後。 ^542b20

【疏】然園是須達所買，樹是祇陀所施，園總樹別，先合標園。
今以禮別尊卑，故樹先園後。 ^542b22

△三因顯伽藍此方名寺。 ^542b26

【疏】西國呼寺為僧伽藍摩，此云眾園。
以佛教東流，初至中國，止鴻臚寺，賓異域僧；
僧既漸多，散置別館，存其本號，皆曰寺焉。 ^542b28

【鈔】眾園者，是出家眾所住園。
故後漢第二主孝明皇帝時，摩騰、竺法蘭初到洛陽，
權住鴻臚寺，別剏堂殿安之。
二僧移入新居，不忘其本，故標寺號。
又以白馬#CB00501;經至此而死，
建塔葬於寺中，因名白馬寺。
僧史略云：至後魏太武帝始光元年，剏立伽藍，名為招提。
隋煬帝大業年中，改為道場。
至唐，復為寺也。 ^542b34

△二、買園施樹因由二：初、敘致因由。 ^542b46

【疏】其買園施樹者，涅槃經說：須達長者為兒娉婦，
詣王舍城，因見佛發心，請入舍衛說法。
佛令舍利弗隨歸，先揀住處，擇得祇陀太子之園。
長者問買，太子戲云：側布黃金滿，即賣之。
長者便欲交付，太子云：是戲言，共請斷事之人斷之。
被斷，令依先語。長者載金側布，唯少一隅。
太子見其不惜財寶，知佛殊勝，遂施所餘之地，
置立門屋，施園中樹，以為林蔭。 ^542b48

【鈔】被斷等者，涅槃等說：淨居天子化作斷事之者，斷與須達。
於是布金滿地，高敷五寸，壁方十里，少五百步。
未滿十里，一庫金盡，更欲取金。
太子知意，自思念言：彼尚傾庫修諸福慧，我何所乏而無修建？
語須達言：地雖汝主，林樹屬我，共助成功，具陳供佛。
餘未徧者，五百步地不須復金，請以見與。
我自為佛建立門樓，常使如來經遊出入。
須達許之。是時，須達七日成立大房足三百口，
禪坊淨處六十三所，冬屋、夏房、厨坊、浴室、
洗脚之處、大小圊廁，無不具足。
所設已訖，即執香爐，遙請如來。
佛時懸知是長者心，即與大眾至舍衛城祇陀園林須達精舍，
即住其中。佛告阿難：園地須達所買，林樹祇陀所施，
二人同心，共崇勝福。
自今已後，應謂此地為祇樹給孤獨園。
如佛世尊住王舍城耆闍崛山，說法華經。
慈恩釋云：城勝餘城，無麗物而不出；法勝餘法，
無嘉德而不具；山勝餘山，為好鳥之所棲止；
法勝餘法，為上人之所遊心。
故知玄妙喻通教理。
或教妙如城，含妙理故；理高如山，出二乘故。
有所表矣。此在舍衛國。
國豐四德，表此經中孝順、設供、#CB15072;苦、報恩四義勝故。
樹勝餘樹，為釋子之林蔭；經勝餘經，為孝子之依稟；
園勝餘園，布金買而施佛利生；法勝餘法，設勝會而奉僧拔苦。
祇陀太子依父王命修仁蘊德，表佛弟子依法王教修慈行孝。
須達長者濟近遠之孤貧，行孝順者救父母之幽苦。
佛所施為，事不虗設，皆有表矣。 ^542c16

△二、結歸名號。 ^543a16

【疏】二人共成精舍，請佛居之，故云祇樹等也。 ^543a20

△五、議所化眾。 ^543a22

【疏】闕眾成就者，但文略也，如無常經等。
然有其時，必具徒眾，故經末云：四輩弟子，歡喜奉行。 ^543a24

△二、發起序二：初、釋其定趣。 ^543a28

【疏】二、發起序者。此經既以孝順拔苦為宗，故託救母之緣而為發起。 ^543a30

△二、科經解釋。 ^543a34

【疏】文分為六：第一、目連道滿，第二、知恩欲酬，
第三、攀慕徧尋，第四、得見所在，第五、慟哭往救，
第六、惡習現前。今初。
orig::  ^543a36

大目犍連始得六通。
commentary::  ^543a42

【鈔】疏科二：初、目連名氏，又二：初、顯姓釋名。 ^543a44

【疏】述曰：此人姓大目犍連，唐言採菽氏。
彼國上古有仙，常食菉豆，尊者是彼之種族也。
名尼拘律陀，即樹名也。
尊者二親，因祭此樹神而生尊者，故名此也。 ^543a46

【鈔】法華疏云：梵語摩訶沒特伽羅大目犍連，訛也。
此云大採菽氏。上古有仙，居山寂處，常採菉豆而食，因以為姓。
尊者之母，是彼種族，取母氏姓而合其名，
得大神通，簡餘卑姓，故名大採菽氏。
從父本名俱利迦，亦云拘麗多，舊名俱律陀，訛也。 ^543b6

△二呼姓所以 ^543b14

【疏】是王舍城中輔相之子，時人貴其種，所以稱其氏。 ^543b18

【鈔】上生疏云：目連是婆羅門種，與舍利弗少為親友，
同厭俗塵，各求出離，互相謂言：若先嘗甘露，必同其味。
後舍利弗王舍城中逢於馬勝，為說偈言：
諸法從緣生，緣謝法還滅，我師釋迦文，常作如是說。
舍利弗聞已，即證初果。
復為目連說所聞偈，目連聞已，復證初果。
遂與徒眾二百五十人俱，來到佛所。
世尊遙見，指告眾曰：彼來之者，我弟子中神足第一。
佛呼：善來苾蒭！淨修梵行，得離苦際。
聞是語已，鬚髮自落，俗裳自變，戒品清淨。
經七日已，證阿羅漢果，神通第一。
按十二由經云：佛成道後五年，度目犍連也。 ^543b22

△二、始得六通二：初、總釋經意，復二：初、正釋。 ^543b42

【疏】始得六通者，始即是初。
初得聖道，便度二親，本因親而修道故也。 ^543b46

△二、釋妨。 ^543c2

【疏】道雖無異，本願各殊，故諸聖者，不必皆爾。 ^543c4

△二、別釋六通二：初、釋別名，分六：初、神境通。 ^543c6

【疏】六通者：一、神境通，智證神境故；亦名如意通，
身如其意，欲往即到故。 ^543c8

【鈔】神，謂神變靈妙之德。
境，謂境界雨花等事。
神所變境，名為神境。
境體即神，名為神境。
通者，無擁滯義。變現神境之通，名神境通。 ^543c12

△二天眼通三天耳通二科合 ^543c16

【疏】二、天眼通。三、天耳通，謂能見能聞，若近若遠，
障內障外，色聲等故。 ^543c20

【鈔】天眼通者，清淨色根，照境發識，名之為眼。
依天修得，名為天眼。
有人趣身，引得天眼，眼屬色界，亦名天眼。
謂由天眼引發通故，名天眼通。
天耳通準此。 ^543c24

△四宿命通 ^543c30

【疏】四、宿命通，能知宿世本生本事故。 ^543c32

【鈔】宿命通，亦名宿住通，宿世所住壽命、
本生族望、本所造作善惡事業，如是一切皆能知故。 ^543c34

△五、他心通 ^543c36

【疏】五、他心通，謂於定散，漏、無漏心一切能知故。 ^543c40

【鈔】他心通者，他人心品，若定、若散，有漏、
無漏，善、惡、無記，皆能知故。 ^543c42

△六漏盡通。 ^543c44

【疏】六、漏盡通，謂身中漏盡而能知故。 ^543c46

【鈔】漏盡通者，漏盡身中得此通故，又知自他漏染盡故，
又無為理漏盡顯故，得漏盡名。
漏盡之通，名漏盡通。
六通剋性，皆智為體。
三乘聖人所得神通，勝劣有異，如別處說。 ^543c48

△二、釋通義。 ^544a6

【疏】六皆無擁，故總名通。
第二。知恩欲酬
orig::  ^544a8

欲度父母，報乳哺之恩。
commentary::  ^544a10

【鈔】疏科二：初、子行孝順報恩之相，分三：
初、正顯報恩孝順之相，又二：初、總釋經文。 ^544a12

【疏】述曰：度謂度脫。
然報恩兩字，但是通標虗位，度脫正是其報。
乳謂母乳，哺是嚼哺。 ^544a16

△二、別釋三事二：初、列三事。 ^544a22

【疏】然父母有遠近，恩有輕重，報有分全。 ^544a24

△二、隨列釋三：初、父母遠近，分二：初、略指遠近。 ^544a26

【疏】遠者，七世乃至多世；近者，即生此身。 ^544a28

△二、廣明遠世二：初、七世父母復二：初、依外典說。 ^544a30

【疏】七世者，外教所宗。
人以形質為本，傳體相續，以父祖已上為七世，故偏尊於父。 ^544a32

【鈔】偏尊於父者，以說此身是父遺體，皆從父姓矣。 ^544a36

△二、依內教說二：初、約理正陳。 ^544a38

【疏】佛教所宗人，以靈識為本，四大形質，為靈識所依。
世世生生，皆有父母，生養此身已去，乃至七生，所生父母為七世也。 ^544a40

△二、會經文意。 ^544a46

【疏】然寄託之處，唯在母胎，生來乳哺懷抱，
亦多是母，故偏重母，是以經中但云報乳哺之恩也。 ^544a48

△二、多世父母 ^544b4

【疏】乃至多世者，於中偏取歸依佛已來所有生身父母，
能生我身，修道器故。
諸佛成道之時，多生父母皆相會遇，聞法獲益。 ^544b6

【鈔】此指其時分，以分輕重，故說已前已後。
若無其身，不歸依佛，由其父母生於身器，
方歸依佛，故恩重也。 ^544b12

△二恩有輕重。 ^544b16

【疏】恩有輕重者，此生父母最重，餘漸輕也。 ^544b18

△三、報有分全二：初、雙標分全。 ^544b20

【疏】報有分全者，侍養一生為分，度脫多生為全。 ^544b22

△二、別釋分全。 ^544b24

【疏】故經云，左肩擔父，右肩擔母，徧行大地，亦不能報恩。
故知此生所報為分，設同孟宗董黯董永之類，亦為分也。
今經云欲度父母者，意令得道，明其全也。 ^544b26

△二、古聖恩深難報之相二：初、直顯負恩。 ^544b34

【疏】若總不報，便是不孝罪人，況加逆事！ ^544b36

△二、舉輕況重。 ^544b38

【疏】且泛論一切人恩。
華嚴經云：不知恩者，多遭橫死。
觀佛相海經云：有恩不報，是阿鼻因。
諸恩尚然，況於父母！
父母之恩，無可校量。 ^544b40

△三、父母恩深難報之相二：初、引詩顯示。 ^544b46

【疏】故詩云：蓼蓼者莪，匪莪伊蒿。
哀哀父母，生我劬勞！
乃至無父何怙？無母何恃？
出則銜恤，入則靡至。
父兮生我，母兮鞠我，拊我畜我，長我育我，
顧我復我，出入腹我。
欲報之德，昊天罔極！ ^544b48

【鈔】蓼，音六。蓼蓼者，長大貌也。
匪，非也。伊，唯也。勞苦所役，心昧目昏，見長大者。
莪草，謂非莪草而唯蒿草也。
哀哀者，苦恨之貌也。
哀嗟苦恨，恨己不得終養於父母也。
父母生我，勤劬勞苦，不得終於侍養，所以自恨。
銜者，含也。恤，憂也。
靡，無也。無父依怙，無母倚恃，我出含憂，我入無至。
父兮生我，母兮鞠養，拊拍憐我，畜起悅我，
長我知見，覆育我身。
顧者，旋視也。而旋視我，反復〔音覆〕視我，
父母出入，腹厚於我。
我今欲報如是之德，恩如昊天，罔無窮極而難報之。 ^544c10

△二、三藏指陳。 ^544c28

【疏】故三藏云：父母義高天地，恩深巨海。
是以係仰顧腹之恩，思答劬勞之德。 ^544c30

【鈔】係仰者，係心仰念，顧視腹厚之恩也。
△二、父母恩重子逆之相二：初、引經顯示，
分三：初、父母恩重，復二：初、略示恩深，又二：
初、養育劬勞。 ^544c34

【疏】父母恩重，經云父母懷抱，含笑未語，和和弄聲。
飢時須食，非母不哺；渴時須飲，非母不乳云云。
十指甲中，食子不淨云云。 ^544c40

【鈔】恩重經云：佛告大眾：人生在世，父母為親，
非父不生，非母不育。
是以寄託母胎，十月懷身，歲滿月充，子母俱險。
生墮草上，父母養育；臥在欄車，父母懷抱。
含笑未語，和和弄聲。
饑時須食，非母不哺；渴時須飲，非母不乳。
子若饑時，嚥苦吐甘，推乾就濕，非父不親，非母不養。
慈母養兒，去離欄車十指甲中，食子不淨。
子飲母乳八斛四斗，故言云云。 ^544c46

△二、恩深難報。 ^545a10

【疏】計論母恩，昊天罔極，嗚呼慈母，云何可報云云。 ^545a14

【鈔】次云：阿難白佛言：世尊！
父母之恩，如何可報？
唯願說之！佛告阿難：若有慈孝之子，能為父母於七月十五日僧自恣時，
造盂蘭盆，獻佛及僧，得福無量，能報父母之恩。
若復有人書寫是經，流布世間，受持讀誦，
為他人說，當知是人能報父母之恩。
故言云云。 ^545a16

△二、廣明恩重二：初、母蹔離兒，心驚乳溢，
復二：初、引經顯示。 ^545a26

【疏】至於行來東西隣里，井竈碓磨，不時還家，
母忽心驚，兩乳流出，即知我兒家中憶我，即便還家。 ^545a30

【鈔】齧指者，先賢傳云：蔡順，字君仲，汝南人也。
侍母至孝，曾略出，有客來，急須見之，母遂齧指，順乃心痛走歸。
後漢時人。彼以母思於子，其子心痛；此以子思於母，
其母乳流，故云反如。 ^545a36

△二、問答釋疑二：初、指經伸問。 ^545a42

【疏】問：詳此經文淺朴，偏誡貧賤之流，何也？ ^545a46

△二、三義釋之。 ^545a48

【疏】答：君子自孝，故偏誡小人。
又君子有簞瓢之貧，何妨碓磨等事。 ^545b2

【鈔】論語云：子曰：賢哉回也！
一簞〔笥也〕食，一瓢飲，在陋巷，人不堪其憂，回也不改其樂。
賢哉回也！顏回君子，尚有簞瓢之貧，何妨富者而有碓磨之事！ ^545b6

【疏】又偏敘艱勤之語，始彰鞠養之勞耳。 ^545b14

△二子歡母喜養育忘疲。 ^545b16

【疏】又云：其兒遙見母來，或在欄車搖頭弄腦，
或復曳腹隨行，嗚呼向母。
母為其子曲身下就，長舒兩手，摩拭塵土，
嗚和其口，開懷出乳，以乳乳之。
母見兒歡，兒見母喜，二情相交，恩愛愛重，莫復過是云云。 ^545b18

【鈔】次下云：二歲、三歲，弄意欲行，至於食時，非母不知。
父母行來，值他坐席，或得餅果，不敢噉啜，懷歸與子。
十來九得，恒常歡喜；一迴不得，嬌啼佯哭。
嬌子不孝，必有五摘；孝子不嬌，必有慈順。 ^545b28

△二子長不孝四。
初、子長忘恩父母繫念。 ^545b34

【疏】既生長大，朋友相隨，梳頭摩髮，欲得好衣服。
蓋其身弊，衣故破，父母自著新好綿帛，先與其子。
至於行來，官私急疾，傾心南北，逐子東西。 ^545b38

△二、夫妻娛樂疎棄二親。 ^545b44

【疏】橫簪頭上。子漸長大，為與索妻，得他女子。
父母轉疏，私房室內，共相語樂。 ^545b46

△三親老無依日夜嗟歎。 ^545c2

【疏】父母年老，氣力衰微，終朝至暮，不來借問。
或復父孤母寡，獨守空房，猶如客人寄止他舍，常無恩愛。
或無襦被寒凍，苦辛厄難，遭之太甚。
年老色衰，多饒蚤蝨，夙夜不臥，長吟歎息。
何罪宿愆，生此不孝之子！ ^545c4

△四、違罵父母，喜順妻兒。 ^545c14

【疏】或時呼喚，瞋目驚怒，盡不從順；婦兒罵詈，
低頭含笑，乃至云云。 ^545c16

【鈔】乃至云云者，彼云：婦復不孝，子復五摘，
夫妻和合，同作五逆。
彼時呼喚，急疾走使，父母之語，十喚九違，
盡不從順，罵詈瞋目：何不早死？
強在地上！父母聞之，悲哭懊惱，流淚雙下，
啼哭目腫：汝初小時，非吾不長，但吾生汝，不如本無。
佛告阿難：若有善男子、善女人，能為父母受持、
讀誦、書寫父母恩重大乘摩訶般若波羅密經，
一句、一偈、一經於耳，所有四重、五逆、十惡等罪，
皆悉消滅，永盡無餘，常得見佛聞法，速得解脫。 ^545c20

△三、聞者悲傷。 ^545c36

【疏】帝釋、梵王、諸天、人民、一切眾會，聞經歡喜，
發菩提心，號哭動地，淚下如雨。 ^545c38

【鈔】發菩提心，修行作佛，誓報多生父母之恩，皆得道果。 ^545c42

△二、釋彼經意三：初、母慈子逆。 ^545c44

【疏】評曰：細思其事，誠哉是言！
或有母不如此，兒不如彼者，百中無一也。 ^545c46

【鈔】或有母不如此，初慈後歎；兒不如彼，
初嬌後逆；而能自幼至長，母慈子孝，兒婦養親者，百中無一也。
若百中有一，千中有十，萬中有百，億中有千，孝者甚多也。
目觀時事，行孝順者，萬中有一也。 ^546a2

△二不孝所以 ^546a8

【疏】良由眾生無始無明，迷真執妄，既根本顛倒，故枝末一一皆然。 ^546a12

△三念彼沈淪 ^546a16

【疏】禍哉凡愚，云何可度！ ^546a18

【鈔】禍哉者，驚歎之詞。 ^546a20

【疏】三、攀慕徧尋。
orig::  ^546a22

即以道眼，觀視世間。
commentary::  ^546a24

【鈔】疏科二：初、別釋經文。 ^546a26

【疏】述曰：觀求生處是天眼，通由證道而得，故云道眼。
世間有二，謂三界是器世間，六道是有情世間。 ^546a28

△二、總釋經意。 ^546a32

【疏】然尊者喪親之日，猶是凡夫，不知父母生於何道。
今成聖果，力可追求，故以天眼上下觀視，
於三界處尋六道身，得通便觀，故云即也。 ^546a34

四，得見所在。
orig::  ^546a38

見其亡母生餓鬼中，不見飲食，皮骨連立。
commentary::  ^546a42

【鈔】疏科二：初、會不言父。 ^546a44

【疏】述曰：本觀世間，俱尋父母，父生樂處，不假施勞。
既非經宗，故此不述。 ^546a46

△二、正釋見母三：初、總釋經意。 ^546b2

【疏】母生鬼道，已屬三塗，復在餓中，是鬼之極苦。
拔濟苦者，唯盂蘭盆，發起正宗，意在斯也。 ^546b4

△二、別明因果。 ^546b8

【疏】生餓鬼中，是異熟果，酬引業故。
不見飲食，是等流果，酬滿業故。
是慳貪業之果也。
皮骨連立，是增上果。 ^546b10

【鈔】此況論五果。一者、異熟果，謂有漏善、不善法所招隔世自相續身異熟無記。
謂前世造業，今世受果；或今世造業，來世受果。
異時而熟，名為異熟。
或因通善、惡，果唯無記，異類而熟，名為異熟。
此上二解，異通因、果。
或善、惡業未得果時，興取果用；至得果時，興與果用。
取果與果，功用有殊，名之為異。
復是能熟，變令熟故。
異即是熟，異熟之果，名異熟果。
二者、等流果，此有二類：一、真等流，善等三性自類相望，
種子引種子，種子生現行，現行熏種子，
同等流類，名等流果。
二、假等流果，似先業假，名等流實增上果。
如由殺生招短命報，不殺招長命報等。
故唯識云：謂習善等所引同類，或似先業，
後果隨轉，名等流果。
三者、離繫果，聖道離繫，證無為果。
四者、士用果，謂諸作者假諸作具，所辦事業得成就故。
此有二師解：一云：謂如農夫假諸作具，
辦稼穡果，士用之果也。
二云：非唯外色，通於色、心。
如俱舍說：但有因得俱生、無間、隔越、不生士用果。
如心、心所同聚多法，更互為俱有因，更互為俱生士用果。
前念一聚，齊等有力，引次後念為無間士用果。
今世造業，來世受異熟果，亦名隔越士用果。
無漏心聚，斷障證滅，亦名不生士用果，無為不生故。
五者、增上果。因有勝力，名為增上果，從彼生增上之果也。
然善、惡業總有三種：一、唯感總報，二、唯感別報，
三、通感總、別二報。
由貪、瞋、癡發不善業，招感地獄、鬼、畜之果；
間斷十善，感人趣果；純十善業，感天趣果。
總、別報業亦名引業、滿業。
舊鈔云：問：如何是引、滿二業？
答：善、不善業皆有三品。
此復有三：一、約境，善則於劣不殺為上，
謂蚊蚋等；於勝不殺為下，謂父母等；餘者為中不善。
翻此思之。二、約心，於善、不善，但猛利心作為上，
泛爾心作為下，餘者為中。
三、約時，亦通善、不善業。
三時無悔為上，二時無悔為中，一時無悔為下。
此善、不善業雖通三類，然取有力引生諸趣果者而為引業；
若無勝力引總報果，但於總報之上別別莊嚴者而為滿業。
又凡作業，有加行、根本、後起三心，亦取強勝有力，
名為引業；除別力劣，名為滿業。
此中所明，慳貪發業能得四果，除離繫果。
感總報業，能引鬼趣總異熟故；感別報業，慳思恡食能滿鬼趣饑餓事故。
果似先業，是假等流。
此能感業有增上力，感鬼形狀、皮骨連立，
是增上果；業有士夫力用之功，招感鬼趣色及心品，是士用果。 ^546b16

△三、重廣鬼趣二：初、正明鬼趣，復二：初、
引文廣示，又二：初、正理論說，亦二：初、鬼類差別，
復分三：初、鬼住處。 ^546c48

【疏】準正理論，鬼本住在此洲之下五百由旬，
縱廣亦爾，有琰魔羅界〔一云在此贍部四邊直下等〕，從此展轉散取餘方。 ^547a6

【鈔】由旬，正云瑜繕那，限量義，十六里也。
南北曰縱，東西曰廣。
梵語琰魔羅王，舊名閻羅王，訛略也。
此云靜息王，能善說法，令受苦者息瞋等故。
亦名饒益王，眾生受苦，不憶舊事，王誨示之，
令憶舊事，知諸眾生各自作業，各自受苦，
不生怨恨，新業不作，故業已盡，便得離苦，
由此益物，名饒益王。
婆沙七十二云：鬼世界主，名琰魔王，鬼趣攝也。
瑜伽云：由雜染業，生地獄中，作靜息王。
按纂疏云：靜息王者，琰魔王也。
此有二類：一、大菩薩化作，二、實有情，鬼趣所攝。
由治罰鬼，兼地獄生，故生地獄，非地獄趣，如人治罰諸畜生等。 ^547a12

△二、鬼壽量。 ^547a32

【疏】以人間一月為一日，乘此積月積年，壽五百歲。 ^547a34

△三、鬼流類三：初、總有三種： ^547a36

【疏】然鬼有三種：一、無財鬼，以無福德，不得食故；
二、少財鬼，少得淨妙飲食故；三、多財鬼，多得淨妙飲食故。 ^547a38

△二、別開九類三：初、無財三種，分二：初、引文顯示。 ^547a44

【疏】此三種鬼，復各有三。
無財三者：一、炬口鬼，謂火炬炎熾，常從口出，
由是前生燒壞村柵，焚炙賢良，以此求財，
墮於地獄，從地獄出，墮此鬼中。
故正法念經云：若人貪嫉，枉奪人財，破人城郭，
殺害抄掠，得財奉王大臣，轉增#CB04499;暴，墮熾然餓鬼中。
二、針咽鬼，謂頭大如山，咽如針孔，由於破齋夜食，盜竊眾僧之食故。
故齋法清淨經云：目連路逢數百萬鬼，頭如大山等。
三、臭口鬼，謂口中腐臭，自惡受苦，以多貪名利，
自是非他，讚歎惡人，毀謗賢善故。 ^547a46

△二警誡後人。 ^547b16

【疏】據此三種，寧吞鐵丸，不食信施。 ^547b18

△二、少財三種。 ^547b20

【疏】少財三者：一、針毛鬼，毛利如針，行便自刺，
為貪利故，妄行針灸及刺畜生，但為求財，不愈疾故。
二、臭毛鬼，毛利而臭，自拔受苦，由於販賣猪羊，
烹宰鵝鴨，湯爛刀剝，楚痛難堪，地獄罪終，墮斯鬼趣。
三、大癭鬼，咽垂大癭，自決噉膿，由嫉妒於人，常懷瞋恨故。 ^547b22

△三、多財三種。 ^547b34

【疏】多財三者：一、得棄鬼，謂常得祭祀所棄食故，
由於罪多福少，少施多慳，棄擲之物方惠施故；
二、得失鬼，謂常得巷陌所遺食故，以於現財常生慳著，
疑欲失者而方捨故；三、勢力鬼，謂夜叉、
羅剎、毗舍闍等，所受富樂類於人天，或依樹林，
或住山谷，或居靈廟，或處空宮，形竪而行，屬於鬼趣。
此等變化多端者，由於因地罪福不精，苦樂之因相雜作故。 ^547b36

【鈔】夜叉，正云藥叉，翻為勇健，亦云暴惡，
飛行空中，食噉生類，此雄者也。
雌者地行，名羅剎娑，此云可怖畏鬼。
毗舍闍，正云畢舍遮，此云醜鬼也。 ^547c2

△三、餘指他文。 ^547c6

【疏】付法藏傳說僧伽耶舍比丘遊大海邊，
見妙宮殿，其家鏁二鬼等云云。 ^547c10

【鈔】付法藏傳第六卷說：僧伽耶舍尊者，
遊大海邊，見七寶宮殿，即往乞食。
見鏁二鬼，各著一牀。
舍主以食供養比丘，語言：大德！
慎勿以食與此餓鬼。
比丘見鬼饑困，與少許食。
鬼得食已，即吐膿血，徧流在地，汙其宮殿。
比丘怪問，舍主答言：斯鬼前世，一是吾息，一是兒婦。
我常布施，作諸功德，彼恒恚惱。
我數教誨，都不納受。
因立誓曰：如此罪業，必獲惡報。
若受罪時，我當看汝。
由是因緣，得斯苦惱。
更有多類，如彼說之。 ^547c14

△二歸經所說。 ^547c30

【疏】今尊者之親，是無財鬼中炬口鬼也。 ^547c32

△二、瑜伽論說二：初、鬼類差別。 ^547c36

【疏】又有處說餓鬼有三種：一、外障，得遇水時，
即見有人執刀仗等而障礙故；二、內障，
口有火炬，或咽如針故；三、無障，見河是猛火，
或食糞穢，或自割身肉食噉等。 ^547c38

【鈔】瑜伽論說：餓鬼有三：一、外障礙飲食鬼，
二、內障礙飲食鬼，三、飲食無有障礙鬼。 ^547c46

△二歸經所說。 ^547c48

【疏】今尊者之親，當內障也。 ^548a2

△二、法喻釋成。 ^548a4

【疏】上來諸鬼，皆由自心因行所招，果報必應，譬如影響由於形聲。 ^548a6

△二、勸人省察二：初、直勸修善。 ^548a10

【疏】雖父母至親，不相替代，故諸智者，宜各勵心。
儻遇善緣，不應空過，一朝去世，誰為修崇！
縱託子孫，七分獲一，況無孝子，悔恨何追！ ^548a12

【鈔】言七分獲一者，修福子孫自收六分也。
仍須修者，運大至誠，仗於三寶威德力故，能令亡者獲一分福。
若不至誠，全無所獲，隨願往生。
經說：父母、兄弟、親族為其亡者修福，七分之中獲一分也。
何以故？緣於前世不信道德，故於七分獲一。
若以亡者嚴身之具、堂宅、園林以施三寶，
此福最多，拔地獄苦，往生浮土。 ^548a18

△二、指事令省二：初、示無仁孝復二：初、指陳世事。 ^548a30

【疏】且濁世凡流，鮮懷仁孝，唯憂妻子，豈念幽靈！
貧賤者迫以饑寒，富貴者荒於財色，設能追福，
厭課者多，竭力罄心，萬中無一，世途目擊，豈不昭然！ ^548a34

【鈔】內心不欲，外鼓虗名，謂之厭課。
竭，罄，皆訓盡也。擊，觸也。 ^548a40

△二、引經釋成。 ^548a42

【疏】故恩重經云：夫妻和合，同作五逆，彼時呼喚，急速走使。
父母之語，十喚九違，不相從順，罵詈瞋目。
生存尚爾，歿後可知。 ^548a44

△二子父相承 ^548b2

【疏】自既不仁，兒豈能孝！
故昔有送父林野，乃持輿迴歸。
以古觀今，雖途跡異而心同也。 ^548b4

【鈔】孝德傳云：孫悟之子元啟，時年十歲。
其祖年老，啟父輿送深山。
啟苦諫之，父不從諫。
啟收輿返，父曰：何用？
子曰：後當送父。父遂感之，收親侍養。
啟父不孝，送父深山。
啟亦效之，收輿送父。
上行下效，不孝相承。
以古觀今，古今跡異，相效心同也。 ^548b8

【疏】五、慟哭往救。
orig::  ^548b18

目連悲哀，即以鉢盛飯，往餉其母。
commentary::  ^548b20

【鈔】疏科二：初、目連悲哀，分二：初、疏主潤釋，
復二：初、以義廣釋。 ^548b22

【疏】述曰：悲哀者，生育恩重，如上所陳。
死別隔生，忽然再見，縱使顏容仍舊，亦可啼泣悲傷。
況覩鬼形，皮骨連立，喉中烟#CB08504;，
腹裏空虗，苦似倒懸，命唯喘息，豈不能碎身擗踊，
竭氣號咷，恨罪逆之偷安，痛慈親之受苦！ ^548b26

△二、顯經總相。 ^548b36

【疏】經標總意，但曰悲哀，細察當時，何疑不爾？ ^548b38

△二、引古證成。 ^548b40

【疏】故三藏科云摧慟，釋云：感激徹於骨髓，號呌動於天地。 ^548b42

△二以飯餉母。 ^548b46

【疏】鉢飯往餉者，母既氣綿夕漏，厄在朝饑，
饑而且渴，理須救濟。
濟此之急，飯食為先，故以鉢盛飯，持餉於母。 ^548b48

【鈔】氣綿夕漏者，夕，夜也。
命唯殘喘，氣弱綿微，夜永苦長，漏刻難曉，
厄在晨朝，饑火所逼。
對上夕漏，且云朝饑，實於朝夕皆饑虗耳。 ^548c6

【疏】六、惡習現前。
orig::  ^548c12

母得鉢飯，便以左手障鉢，右手揣食，食未入口，
化成火炭，遂不得食。
commentary::  ^548c14

【鈔】疏科二：初、正釋此文，分二：初、總釋經意，
又分三：初、業果決定，復二：初、總明因果。 ^548c18

【疏】述曰：境隨心變，果藉業成，餓因未除，飽緣寧致！ ^548c22

△二、法喻釋成。 ^548c24

【疏】鬼是炬口，食近口而熾然；水作堅冰，冰近湯而確耳。 ^548c26

△二小聖難移。 ^548c30

【疏】即知神力不禁業力，除饑要且除慳，
故六通往餉而招殃，百味盆維而致苦。 ^548c32

【鈔】禁，平聲。盆，器也。
百味飲食，羅列器中，以奉於母，食變成火，故言致苦。 ^548c36

△三、驚歎勸思。 ^548c38

【疏】大哉！業熟可思者焉。 ^548c40

△二、別釋經文。 ^548c42

【疏】今左手障鉢，慳恐餘侵；右手揣食，貪於自給。
慳貪猛盛，如此現行，飯食劣緣，若何充濟？
故化為火，不得食也。 ^548c44

△二、結歸序分。 ^549a2

【疏】上來序分竟。
自下第二、正宗分。
文分為二：初、目連悲陳苦厄；後、如來廣示因緣。 ^549a4

【鈔】今詳三分：第一、序分。
序致說經初起之源由，為正宗之漸始，名為序分。
第二、自此已下，至慈愛之恩，為正宗分。
正是世尊對機說法，逗令修學，進趣本旨，
所敬所崇，尊主義故，名正宗分。
第三、末後五句，為流通分。
說利已訖，付囑時機，大眾護持，流通不墜，名流通分。
正宗分二：初別示目連救母方便，後普示大眾資親要門，後一復次文是也。
初文分二：初目連悲陳苦厄，後如來廣示因緣。 ^549a8

【疏】今初。
orig::  ^549a24

目連大呌，悲號涕泣，馳還白佛，具陳如此。
commentary::  ^549a26

【鈔】疏科三：初、白佛之意。 ^549a28

【疏】述曰：子急告父，臣急告君，自力不如，理宜投佛。 ^549a30

△二、敘自所得。 ^549a32

【疏】弟子勤觀四諦，已證三明，可以反覆山河，迴轉日月。 ^549a34

【鈔】三、明者，宿住智證明、生死智證明、漏盡智證明，即六通中三通也。
為破三際愚故，立此三明。
如次能知去、來、今世三際之境，明了證知不虗謬故。
智即證明，名智證明。
對三際境，依主可知。 ^549a38

△三、正伸哀懇。 ^549a44

【疏】豈料母縈極苦，命若倒懸，竭其孝誠，
盡其神變，而竟不能令除惡報，蹔濟饑腸，
所以呌泣奔還，備申哀懇。 ^549a48

【疏】後如來廣示因緣，且依三藏，大分八段：
第一、彰母罪深，第二、明子德劣，第三、斥邪無力，
第四、顯正有能，第五、許以救方，第六、示其正法，
第七、孝子領悟，第八、慈母獲益。 ^549b6

【鈔】疏分八段，今束為二：初六，如來廣示救母之方；
後二，眾聞歡喜利益之相。
學者隨文提舉說之。 ^549b14

【疏】今初。
orig::  ^549b18

佛言：汝母罪根深結。
commentary::  ^549b20

【鈔】疏科二：初、引經總釋。 ^549b22

【疏】述曰：有經中說：定光佛時，目連名羅卜，母字青提。
羅卜欲行，囑其母曰：若有客來，孃當具饍。
去後客至，母乃不供，仍更詐為設食之筵。
兒歸問曰：昨日客來，若為備擬？
母曰：汝豈不見設食處耶？
從爾已來，五百生中，慳慳相續，故云罪根深結。 ^549b24

【鈔】上生疏云：定光佛者，即然燈佛也。
△二、釋自經意二：初、次第釋經，又二：初、正釋經文。 ^549b34

【疏】罪，謂身口之業。
根，謂慳貪之心。多生相續為深，交固難解為結。
從慳所起，皆是罪業，非唯彼時一度妄語。 ^549b38

【鈔】罪謂身、口之業者，唯識等云：能動身思，
說名身業；能發語思，說名語業；審決二思，
意相應故，作動意故，說名意業；取不善思，
可怖可厭，名之為罪。
又罪者，摧也，摧善法故。
根謂慳貪之心者，躭著已得財法，不能惠捨秘恡，
名慳；於諸未得有及有具希欲，名貪；由此慳貪，引生諸惡。
慳貪名根，根者，出生義故。
而此慳貪近於心故，名慳貪心也。
身、語、意罪及慳貪根，皆深厚故，皆結縛故，名罪根深結。 ^549b44

△二、釋成三事。 ^549c10

【疏】謂慳貪是苦根，所作是苦業，餓鬼是苦果，為三事也。 ^549c14

△二、重釋根義。 ^549c18

【疏】若準十重戒中，慳亦是業，唯貪為根，起罪業故。 ^549c20

【鈔】慳恡為自困之本，棄生之因；不慳為自富之源，攝生之首。
教示菩薩攝化眾生，制戒遮慳，故名慳戒。
既遮慳已，業無由起，翻以無貪發起施行，攝化眾生。
唯識、瑜伽說業是思，徧行法數；慳依貪立，隨煩惱數。
業體是思，思通三性，故有善惡之業；慳體不爾，無善慳故。
許慳是業，違理背教。 ^549c22

△三、問答釋妨二：初、多生何趣妨，復二：
初、問。 ^549c32

【疏】同五百生慳，為人為鬼。 ^549c36

△二答 ^549c38

【疏】答：人鬼相間，造受相資。
若唯人身，不名惡報；若唯鬼身，不應造業，
或亦為畜，於理無妨。
但慳習不除，即名相續。 ^549c40

【鈔】人趣身上造鬼總業，當受鬼報；鬼趣身上造別善業，
助鬼身中昔時所作，感人趣業，即受人果。
故云造、受相資。疏反釋云：若唯人身，由善業招，
不名惡報，非慳業感故；若唯鬼身，不應惡趣造總報業，感人趣果。
論說三塗無分別煩惱，不能造業，感總報故。
畜趣準此。諸趣通論，經五百生。 ^549c46

△二、偏救青提妨二：初、問： ^550a8

【疏】問目連：自定光佛世已來，所生之母不一，如何偏救彼之青提？ ^550a12

△二答 ^550a16

【疏】答：青提與目連緣深，今生復為其母，
但救此身所生之母，非謂救彼遠世青提。
餘論云云，皆為未達。 ^550a18

第二，明子德劣。
orig::  ^550a22

非汝一人，力所柰何。
commentary::  ^550a24

【疏】述曰：汝母慳心，慳於一切，時經多世，
事歷多人，豈汝一人，力可濟拔！ ^550a26

第三，斥邪無力。
orig::  ^550a28

汝雖孝順，聲動天地，天神、地祇、邪魔、外道、
道士、四天王神，亦不能柰何。
commentary::  ^550a30

【鈔】疏科二：初、總釋經意。 ^550a34

【疏】述曰：三藏云：縱汝感天靈於上界，激地祇於下方，
縱攝邪魔，橫羅外道，統六合以同一家，
總八部以為一眾，併其神力，亦不柰可。 ^550a36

【鈔】六合者，四方、上、下也。
八部者，天、龍、夜叉等。
△二、逐難別釋。 ^550a42

【疏】外道道士者，外道中之道士也，簡內道中之道士。
佛教初傳，此方呼僧為道士故。
四天王者，毗沙門等，護持世界者也。 ^550a46

【鈔】邪魔者，梵語魔羅，此云破壞，破壞勝事，立此號也。
名波卑夜，此云惡者，舊云波旬，訛也。
外道道士者，三乘法外，妄生推求，別為途道，
名為外道，外道自謂我是道德之士也。
姚石書云：始乎漢、魏，終洎符、姚，皆號眾僧以為道士。
至元魏武帝世時〔太建二年〕，有宼謙之輩，
始竊道士之名，私易祭酒之稱。
四天王神者，東方持國，南方增長，西方廣目，
北方毗沙門，此云多聞也。
皆住妙高第四層級，各居一面，統御四洲，
亦住七金山頂，靈通自在，四皆名神。 ^550b4

【疏】第四、顯正有能。
orig::  ^550b22

當須十方眾僧威神之力，乃得解脫。
commentary::  ^550b24

【鈔】疏科二：初、正釋此文。 ^550b26

【疏】述曰：三藏云：一縷不能制象，必假多絲；
一人不能除業，必資眾德。 ^550b28

△二、通前總釋。 ^550b32

【疏】今詳前後經文，以邪正一多相對，乃有四句：
一、正而非多，此不能救，故前非汝一人柰何；
二、多而非正，亦不能救，即前神祇、邪魔、
外道等也；三、亦多亦正，方可救拔，即十方僧也；
四、不多不正，居然不可，故無經文。 ^550b34

第五，許以救方。
orig::  ^550b42

吾今當說救濟之法，令一切難皆離憂苦。
commentary::  ^550b44

【疏】述曰：今當說者，正是許詞。
救濟法者，是所許事。
令一切等者，千鈞之弩，不獨為鼷鼠發機；
三界之尊，豈偏令汝母離苦！ ^550b46

【鈔】十鈞者，三十斤為一鈞，計斤可知。
機，弩牙也。說文：鼷，謂小鼠也。 ^550c4

○經言令一切難離苦者，由此標舉生下通、別救苦之兩意。
別示目連，通示大眾故。 ^550c6

△六、示其正法三：初、科判經文。 ^550c10

【疏】第六、示其正法，於中分二：初教孝子獻供之法，後教眾僧受供之儀。
初復有五：一、定勝時；二、發勝意；三、設勝供；
四、讚勝田；五、獲勝益。 ^550c12

△二、釋五段意。 ^550c18

【疏】謂自恣日為勝，時如春陽之月；孝心為勝，
意如精新種子；百味五果等為勝，供如好牛犂；
以之供養，如能耕墾；賢聖為勝，田如膏腴之地；
存亡父母，六親眷屬，乃至七代，離苦生天為勝，
益如千箱萬斛，秋收冬藏。
經文意勢，豈不然乎！
智者詳之，如指其掌。 ^550c20

【鈔】箱，大車也。詩云：乃求千斯倉，乃求萬斯箱。
鄭氏注云：求千倉以處之，萬車以載之。
斛者，百升為斛，秋既收成，冬則藏稸。
喻意可解。豈不然乎者，五段文勢，豈不道理如是乎？
意趣不遠，如指其掌中之物。 ^550c32

△三、隨科解釋。 ^550c40

【疏】今初，第一，定勝時。
orig::  ^550c42

佛告目連：十方眾僧七月十五日僧自恣時。
commentary::  ^550c44

【鈔】疏科二：初、釋經本，文三：初、十方眾僧，
分二：初、別釋僧義，又二：初、通釋眾和。 ^550c46

【疏】述曰：梵語僧伽，此云眾和合。
謂若眾而不和，如羣商、羣吏及軍眾等，
不名僧寶；若和而不眾，如二人同心之類，亦非僧寶。
眾而和合，為福之因，方名僧寶。 ^551a2

【鈔】僧有二種：證理聖者，名理和僧；未證真理，
具大戒者，名事和僧。
三人已上，方名為眾，眾義狹故。
若於身中有和義者，一人、兩人亦得名僧，是彼類故。
如三千界中麟角聖者，名僧寶故。
言二人同心者，易繫辭云：子曰：君子之道，
或出或處，或默或語。
二人同心，其利斷金；同心之言，其臭如蘭。
解云：君子出、處、語、默，不違其中，則其跡雖異，其道必同。
如金雖斷而分之，其性不異也。
佛教以四人和合成眾，故二人雖和，亦非眾矣。 ^551a10

△二、釋成和合。 ^551a26

【疏】和合者，此有六種，謂身和同事，語和同默，
意和同忍，戒和同修，見和同解，利和同均也。
儒說小人君子或和或同，今釋子比丘和而同也。 ^551a28

【鈔】論語云：君子和而不同，小人同而不和。
何晏解曰：君子心和，然所見異，故曰不同。
小人所嗜好者同之，然各爭利，故曰不和。
釋子比丘具六和德，同出世道，亦和亦同也。 ^551a34

△二、總釋文。 ^551a40

【疏】今云十方者，法無限局，豈隔親疏？
眾僧者，唐梵重標，譯人之拙。 ^551a42

【鈔】譯人拙者，如疏云眾僧受供，蓋取文詞穩順，
令人易解，所以華梵雙標。 ^551a46

△二、七月十五 ^551a48

【疏】七月十五日者，前三月夏安居竟，故可自恣。
自恣有三日，或十四、十五、十六，今舉中間也。 ^551b2

【鈔】西域記云：坐兩安居，舊云坐夏、坐臘。
斯皆邊制，非中國之正旨。
僧祇亦云兩安居。
起世經云：五月十六日，至八月十五日安居滿也。
然準四分、五分、十誦及正法念成佛經、
善見、明了毗尼母、薩婆多、摩德勒伽論等，
或自披讚，或章疏引，或問先德，略有三十餘本教文，皆言夏安居。
議曰：印度節氣稍晚，說兩安居；漢地節氣稍早，說夏安居。
或隨方應機，所說有異，未爽通途。
佛制安居，總有三意：一、無事遊行，妨修出世事業；
二、損傷物命，違慈悲心；三、招世譏嫌。
世譏之云：#CB15179;鼠尚有窟穴，沙門釋子何不知時？
佛因制之。然安居有三，謂前、中、後。
四月十六日，結前安居。
眾僧兩兩相對，各云：大德一心念！
我比丘某甲，於某聚落、某僧伽藍所大界內，前三月夏安居。
房舍破，修治故。〔三說。〕
從四月十七日至五月十五日，相續結之，為中安居。
五月十六日，結後安居。
其前安居至七月十五日滿，後二安居隨前安居自恣。
住待日足，方得出界。
若閏四月，前四月結夏；若閏七月，前七月解夏。
閏五月、六月，亦一百二十日安居。
若前安居滿，受功德衣；後二安居滿，不受功德衣，
以不及時，無功勞故。
然此方僧尼，依四分律，具戒住持。
安居之內，或為三寶事、父母病亡、生善滅惡事等，
若當日往還者，但白同意比丘，即得出界，要護來日明相。
若有經宿，乃至七日緣，應作對首法，七日出界已，還來此中安居。
若七日已外緣，應受半月法；若十六日已外緣，應受一月法。
此二名眾法。須眾僧和合，白二羯磨，方得出界，事訖還來安居。
至安居日滿，僧尼受歲、解夏、自恣、集眾、
行籌等，同布薩法，但以自恣字替布薩字。
應差二人，各具兩種五德者，謂：不愛、不恚、
不怖、不癡、知自恣不自恣，此五名自恣德。
又知時不以非時，如實不以虗妄，利益不以損減，
柔輭不以麤獷，慈心不以瞋恚，此五名舉罪德。
意欲無諍，令人懺悔，美德外彰，能善勸喻，
離過愍物，故差二人，各具兩種五德者也。
上座籌量，令人白二羯磨差之，索欲問和如常，
末後答云：差受自恣人羯磨。
羯磨者，牒云：差受自恣人羯磨。
大德僧聽！苦僧時到，僧忍聽。
僧差比丘某甲、某甲作受自恣人。
白如是。〔作白成不？
答云：成。〕大德僧聽！
僧差比丘某甲、某甲作受自恣人。
誰諸長老忍僧差比丘某甲、某甲作受自恣人者默然，誰不忍者說。
僧已忍差比丘某甲、某甲作受自恣人竟。
僧忍默然故，是事如是持。
〔羯磨成不？答云：成。〕
五德受差已，至上座前，胡跪作和。
〔答云：單白和僧自恣羯磨。〕
大德僧聽！今日眾僧自恣。
若僧時到，僧忍聽，和合自恣。
白如是。白已，令人行草，人別一剪，次第行之。
各說偈云：吉祥長者施輭草，如來受已成正覺。
我等比丘學佛慧，坐草自恣淨三業。
行草已訖，五德至上座前，胡跪告云：一切僧就草坐。
偏袒右肩，胡跪合掌。
〔僧皆依唱〕次正對僧自恣法。
第一、五德至上座前，大敷坐具，胡跪合掌。
上座亦胡跪合掌。
眾僧皆隨上座儀式，應云：大德一心念！
眾僧今日自恣，我比丘某甲亦自恣。
若見、聞、疑罪，大德長老哀愍故語我。
我若見罪，常如法懺悔。
〔三說〕第二、五德至第二座前，第一、五德復至第三座前，乃至下座皆爾。
眾僧說已，五德至上座前，跪云：僧一心自恣竟。
便禮已而退。若五德及眾僧舉得罪者，依法懺之。
律中又云：僧十四日自恣，尼十五日相依問罪，故十六日方得出界。 ^551b6

△三、僧自恣時二：初、評議僧字。 ^552a24

【疏】此剩僧字，去之，又句闕，亦是譯人之失也。
何不云共自恣時？ ^552a26

△二、正釋自恣二：初、釋名顯意，復二：初、以義正釋。 ^552a30

【疏】自恣者，自己之過，恣他所舉，謂一夏安居，
九旬加行，不階四果，亦得四禪。
佛設教門，本意如此，正像、末法、僧等皆然。 ^552a32

【鈔】佛滅度後，有教、行、證，名為正法；但有教、
行，而無果證，名為像法；唯有其教，無行無證，名為末法。
記正、像法皆一千年，末法一萬年，由度尼故，正法減半。
或說不減，依舊千年為尼，行八敬法故。 ^552a38

△二、引經釋妨。 ^552a44

【疏】雖後五百歲，亦有持戒修福者故〔福是定也〕。 ^552a48

△二、重廣行相三：初、自恣之意。 ^552b2

【疏】然將超苦海，謹護浮囊，猶恐當局者迷，
必藉傍觀得失，縱不斷惑證果，還希罪滅福生。 ^552b4

【鈔】謹護浮囊者，涅槃經云：如世有人，欲渡大海，
得一浮囊，專心保守，不令少損。
時有羅剎言：如是浮囊，可全乞我。
彼人不從。如是乞半，乞如手許，乞如指許，
乃至一微塵許，皆不從之。
彼復思惟：一塵雖少，亦不得與，漸令囊損，不能渡海。
如是比丘保守五篇淨戒浮囊，亦復如是，乃至不與煩惱羅剎一微塵許破戒因緣。
若有少損，則不能度生死大海也。
當局傍觀，碁喻可知。 ^552b8

△二自恣之詞。 ^552b22

【疏】故褊袒於眾中白：大德長老！
或見我過，或聞我罪，或疑我犯，恣任所舉，
哀愍語我，我當懺悔。 ^552b24

【鈔】懺悔者，梵語懺摩，此云悔往，亦云悔過，追悔已往之過罪故。 ^552b28

△三自恣之益 ^552b30

【疏】如此，則身心清淨，猶如瑠璃，禪定解脫，或有之矣。 ^552b32

△二、顯福殊勝二：初、疏自顯示。 ^552b36

【疏】供養此者，力用可知，豈不拔濟先亡，資熏現在！ ^552b38

△二、引古釋成。 ^552b40

【疏】故三藏云：比丘受歲之日，大眾自恣之時，
僧多獲道於四果，故能濟厄於七代。 ^552b42

二，發勝意。
orig::  ^552b44

當為七世父母及現在父母厄難中者。
commentary::  ^552b46

【鈔】疏科二：初、疏釋經文二：初、正釋經文。 ^552b48

【疏】述曰：當為者，能救之心。
七世下，所救之境。
約境明心，故云勝也。
七世者，所生父母，不同儒教，取上代祖宗。
厄難中者，通於存歿，歿則地獄鬼畜，存則病痛枷禁，皆名厄難。 ^552c2

△二、別釋疑難。 ^552c10

【疏】七世父母，雖似轉疎，皆是生我修道之器，
既蒙鞠育，豈負深恩！ ^552c12

△二、引古釋意。 ^552c16

【疏】故三藏云，天地覆載，既無憚於劬勞；
幽顯沈淪，理合答於罔極。 ^552c18

三、設勝供。
orig::  ^552c20

具飯百味五果，汲灌盆器，香油錠燭，牀敷臥具，
盡世甘美，以著盆中，供養十方大德眾僧。
commentary::  ^552c22

【鈔】疏科二：初、別釋經文二：初、敷設勝供，
復二：初、釋上五句，又二：初、次第釋經，又分三：
初、別釋味塵。 ^552c26

【疏】述曰：具飯百味者，總標也。
如人盛饌盤筵，邀命賓客，唯云喫飯，故飯為總，統於百味。
百者大數，非定一百。
五果者：一、核果，如棗、杏、桃、李等；二、膚果，
如瓜、梨、柰、椹等；三、殻果，如胡桃、石榴等；
四、糩果，如蘇、荏等；五、角果，如蔆、豆等。
上皆舌所嘗也。 ^552c30

△二、通釋四塵。 ^552c40

【疏】汲灌盆器者，沐浴等所用，并下牀敷臥具，皆身所覺也。
香者，鼻所齅也。油錠燭者，照燎等用，眼所見也。
亦可香油塗身，亦屬身攝。
西域如此，盡世甘美者，亦屬舌也。 ^552c42

△三、結指闕具。 ^553a2

【疏】上來於五欲境中，唯闕聲也。 ^553a4

△二、重廣意趣二：初、依經釋意。 ^553a6

【疏】盡世之言，詳其意趣，有二種盡：謂富貴則盡世所有，
有即須求；貧賤則盡力所及，及則須覔。
即知不定少多之物，但在竭盡其心。 ^553a8

△二、引俗類顯。 ^553a14

【疏】亦類彼享于克誠，馨於明德也。 ^553a16

【鈔】尚書云：鬼無常享，享于克誠。
又云：至治馨香，感于神明。
黍稷非馨，明德唯馨。
彼以克誠之懇，明德之馨，感於鬼神；此以孝誠之懇，
戒德之馨，感於聖賢。
赴會垂恩，救濟存歿。 ^553a18

△二、釋下一句。 ^553a24

【疏】著盆中者，譯經訛錯，如何牀等可置盆中？
應云著盂蘭盆供會之中也。 ^553a26

△二、供十方僧 ^553a30

【疏】供養二句者，正明行也。 ^553a32

△二、總釋經意二：初、疏自釋意。 ^553a34

【疏】據經本意，但以可受用物，供養大德之僧，
不必雕鏤金玉，剪割繒綵，高聳欄架等也。 ^553a36

△二、引古釋成。 ^553a40

【疏】故三藏云：汝須物華四事，盆美八珍，
歷十方而運想，澄一心而供養。 ^553a42

四讚勝田。
orig::  ^553a46

當此之日，一切聖眾或在山間禪定，或得四道果，
或在樹下經行，或六通自在教化聲聞、
緣覺，或十地菩薩大人權現比丘，在大眾中皆同一心，
受鉢和羅飯具清淨戒，聖眾之道其德汪洋。
commentary::  ^553a48

【鈔】疏科二：初科，指文意。 ^553b8

【疏】述曰：初二句，約人讚時而總標；末二句，以威儀讚人而總結。
中間人法，有其五對，但文不次。 ^553b10

△二、依科釋義二：初、分對總釋，又二：初、開為五對釋。 ^553b14

【疏】謂處有山間樹下對，證有四果六通對，
行有自利利他對〔經行自利，教化利他〕，
學有戒定對〔各有其文〕，人有大小對，亦名權實對
〔聲聞、緣覺為實為小，十地、菩薩為權為大〕。 ^553b18

△二、束為一對釋。 ^553b24

【疏】又總束之，不出人法，謂三學、三乘對也。
從初至四果，禪定也；次從或在下，至自在教化，
智慧也；皆同下三句，淨戒也。
三乘，即聲聞、緣覺、十地大人也。 ^553b26

△二、逐難別釋二：初、釋同一心。 ^553b32

【疏】皆同一心，是意和合。
謂受供時，皆同運慚愧殷重心，慈悲報恩救濟心。
人雖位有凡聖，德有優劣，而所運心，一而無異，故云同也。 ^553b34

【鈔】皆同一心者，疏五義釋：一、慚愧心，崇重賢善，
輕拒暴惡；二、殷重心，殷勤鄭重，離憍慢故；
三、慈悲心，愍覆眾生，拔苦與樂；四、報恩心，
念於施主，與福利故；五、拔濟心，資益施主、父母等故。
經標聖眾，有聖之眾故；疏兼凡夫，於設會處有凡僧故。
凡、聖總爾，故曰皆同。 ^553b40

△二、釋受鉢飯二：初、別釋經文，又二：初、釋經文義。 ^553c2

【疏】受鉢和羅飯者，鉢中飯也。
梵云鉢多羅，此云應量器，和字訛也。
今時但云鉢者，略也。 ^553c6

【鈔】鉢和羅者，經音義云：鉢和蘭，此云自恣食。
此義為正，順經意故。 ^553c10

△二因會經題。 ^553c12

【疏】經題云益，即是鉢也。
譯時隨俗，題之云盆，盆之與鉢，皆是器故。
故三藏釋題，翻為救器。 ^553c14

△二、總指經意。 ^553c18

【疏】此一句經，正明自恣大德受盂蘭盆供也。 ^553c20

【鈔】此一段經，今詳分二：初正示勝田，後指喻歎德。
示勝田中，初標，後釋。
當自恣日，赴會聖眾，略示四德：一、禪定，
謂得四禪及九定故；二、聖果，得預流等四道果故；
三、經行，自喜法樂，念利他故，如經布絹之往來，
名經行也；四、得通，六通自在，化眾生故。
具此德者，謂聲聞、緣覺、十地菩薩。
菩薩大人，位高難見，現比丘相，在大眾中。
此三乘人，皆同一心，受自恣飯。
後佛歎云：此三乘人，具清淨戒，聖眾道德，
深而復廣，如水汪洋。 ^553c22

【疏】五、獲勝益。
orig::  ^553c40

有其供養此等自恣僧者，現世父母六親眷屬，
得出三塗之苦，應時解脫，衣食自然。
若父母現在者，福樂百年。
若七世父母生天，自在化生，入天華光。
commentary::  ^553c42

【鈔】疏科二：初科，指經文。 ^553c48

【疏】述曰：此一唱經，有兩節意：初一半者，
蒙悲願之力而離苦；後一半者，蒙慈願之力而得樂，樂中有存亡之異。 ^554a2

【鈔】兩節意者，初二句文貫後節意。
初節復有離苦、得樂二意，如經可知。 ^554a8

△二、依科釋義二：初、別資歿故，分二：初、
父母親眷，復二：初、生身父母，又二：初、依經正釋。 ^554a10

【疏】初云此等自恣僧者，指前五對所說也。
現世父母者，生此身父母也，非謂未亡名為現世，故指得益云出三塗。
其現在未亡之父母，下自有文云福樂百年是也，不應重舉。 ^554a16

△二、指古說非。 ^554a24

【疏】三藏錯會，故作異釋，甚非文意。 ^554a26

【鈔】三藏錯會者，三句破古也。
義淨三藏云：云何現在言出三塗？
答：驗因知果故。若爾，次說現在，便是重繁，故錯會也。 ^554a28

△二、六親眷屬。 ^554a32

【疏】六親者，父母、兄弟、夫妻〔或云男女不取兄弟〕。
眷屬者，一切姻戚，通於表裏。 ^554a34

【鈔】六親者，鄭氏注周禮云：父、母、兄、弟、妻、子也。
善見論云：六親有二：一、父六親，伯、叔、兄、
弟、兒、孫；二、母六親，舅、姨、兄、弟、兒、孫。
皆是同姓義親，不雜餘姓也。
眷屬者，親眷明屬，通於表裏，父母枝派也。 ^554a38

△二、離苦解脫。 ^554a44

【疏】出三塗解脫者，總名離苦也。
衣食自然者，且翻三塗生於人天，故屬拔苦之文，亦可得樂屬於後也。 ^554a48

△二普利存亡 ^554b6

【疏】若父母下，明存亡得樂，文相可知。
天華光者，天上妙華光明也，略快樂之相矣。 ^554b8

自下第二、教眾僧受供養之儀。
orig::  ^554b10

時佛勅十方眾僧，皆先為施主家呪願，
願七世父母行禪定意，然後受食。
初受食時，先安在佛前塔寺中，佛前眾僧呪願竟，便自受食。
commentary::  ^554b14

【疏】述曰：此中，前半淨三業，後半具三寶。
前中，呪願口業，禪定意業，受食身業。
後中，塔前是佛，呪願是法，受食是僧，從他受而後食。
法、律如此，即受字亦屬法也。
塔者，邊國訛語，正云#CB02443;堵波，此云高顯處。
此中，意通殿、塔，塔安舍利，殿安佛像。 ^554b20

【鈔】經家佛勅眾僧受供儀式：應淨三業，然後受食。
呪願，語業；受食，身業。
意業為先，起身、語故，而必有之，故略不言。
其禪定意，屬所為機，不須雜於眾僧三業。
如來在世，眾僧受供，安在佛前；如來滅後，
安塔寺中，佛前供養佛故。
眾僧呪願，即是法、僧，三寶具矣。
呪願雖是僧語，本是佛說，僧但傳之，故屬法寶也。 ^554b30

【疏】自下大文第七，孝子領悟。
orig::  ^554b44

時目連比丘及大菩薩眾皆大歡喜，目連悲啼泣聲釋然除滅。
commentary::  ^554b46

【疏】述曰：淨業既成，必知離苦，觀因驗果，
聲響不差，故喜而止啼也。
如處世刑獄，囑大力人，財賄既行，其心已喜。 ^554c2

【鈔】經言釋然除滅者，釋，解也。
憂悲解散，心喜豁然，啼聲除滅也。 ^554c8

【疏】第八，慈母獲益。
orig::  ^554c12

時，目連母。即於是日得脫一劫餓鬼之苦。
commentary::  ^554c14

【鈔】疏科三。初評議釋經二。
初議經闕略。 ^554c16

【疏】述曰。目連聞經且是受教。
施設盆供合在餘時。
今說經次便云脫餓鬼者。
譯經闕略也。 ^554c18

△二以理潤文。 ^554c22

【疏】應於正宗終處。
敘結集家文云。爾時目連聞是法已。
至七月十五日施設盆供。
供自恣僧已。其母即於是日得脫一劫餓鬼之苦。
則文義俱顯矣。 ^554c24

△二、引古釋意。 ^554c30

【疏】故三藏云：孝子既獻供於此晨，慈母乃除殃於是日。
大哉聖力，速疾如斯！ ^554c32

△三、指陳餘義。 ^554c36

【疏】其餓鬼受苦年劫時分，待檢敘之。 ^554c38

【鈔】此一節，經結集序，致七月十五日目連設供之時，母於是日脫餓鬼苦也。
次云目連復白佛言，顯是一會躡前而起，
故云復白，不須加文。 ^554c40

【疏】自下大文第三，流通分也。 ^554c46

【鈔】流通分者，如何世尊於付囑遺法流通分中，普為大眾顯示盆會利益之相？
逗令修學，奉親行孝，佛心平等，必不於正宗分中開示目連流通分中遺言示眾。
若謂此經前後兩會說者，如何後會抑為流通？
進退詳之，定是正宗。
故目連云：若未來世一切佛弟子，亦應奉盂蘭盆救度父母，
可為爾不？〔為眾請法救度父母，非是請問受持遺法。〕
佛言：大善快問！我正欲說，汝今復問。
乃至廣說設供救親利益之相。
〔非是付囑受持遺法。〕
正義釋者，此經一會，正宗分二：初別示目連救母方便，後普示大眾資親要門。
初段如前，後段分二：初目連啟請，後世尊為說。
說中分二：初讚印許說，後正答所請。
答請分三：初教起勝行，二教起行意，三教常設會。
隨文提舉，可知。 ^554c48

【疏】流通分中有三：一、申請。
orig::  ^555a26

目連復白佛言：弟子所生母，得蒙三寶功德之力，
眾僧威神之力故，若未來世一切佛，弟子亦應奉盂蘭盆，
救度現在父母，乃至七世父母，可為爾不？
commentary::  ^555a28

【疏】述曰：說此語時，亦是設供之後，非一席之事，
至畢鉢羅窟，方始總集為經也。
目連愛其親而及他人，如潁考叔諫莊公也。 ^555a34

【鈔】潁考叔言，春秋傳廣略其要云：鄭武公娶姜氏，生莊公及共叔段。
莊公寤生，驚，姜氏遂惡之。
愛共叔段，欲立之〔欲立以為太子〕。
亟請於武公，公弗許。
及莊公即位，請京，使居之，謂之京城大叔。
大叔完聚〔完城郭，聚人民〕，繕甲兵，具卒乘。
將襲鄭，夫人將啟之〔掩不備曰襲。
啟，開也〕。莊公遣使伐之，大叔出奔共〔音恭，國名也。
共國，今汲郡共縣〕。
遂寘姜氏于城頴，誓曰：不及黃泉，無相見也。
既而悔之。潁考叔為潁谷封人〔封人，典封彊者〕，
聞之，有獻於公。公賜之食，舍肉。
公問之，對曰：小人有母，皆嘗小人之食，
未嘗君之羮，請以遺之。
公曰：爾有母遺，我獨無也。
頴考叔曰：何謂也？
公語之故，且告之悔。
對曰：君何患焉？若掘地及泉，隧而相見，其誰曰不然？
公從之。公入隧中，其樂也融融〔融融，和樂貌也〕。
姜氏出隧，其樂也洩洩〔音曳，舒散貌也〕。
遂為母子如初。君子曰：潁考叔純孝也，
愛其母施〔音異〕。及莊公 ^555a40

【疏】二、讚請。
orig::  ^555b24

佛言：大善快問！我正欲說，汝今復問。
commentary::  ^555b26

【疏】述曰：初句標讚。
大善快問者，深契聖心。
後二句釋所以。以正欲說，即遇問詞，機感相投，
潛通密應，故言快問。
佛本意者，欲說孝道最大故，拔苦事重故，
盂蘭法勝故，世尊覩眾勝緣機熟可教化故。 ^555b28

三、答請，於中有五：一、教起行。
orig::  ^555b36

善男子！若比丘、比丘尼、國王、太子、大臣、
宰相、三公、百官、萬民、庶人行慈孝者，皆應先為所生現在父母、
過去七世父母，於七月十五日、佛歡喜日、
僧自恣日，以百味飯食安盂蘭盆中，施十方自恣僧。
commentary::  ^555b38

【鈔】疏科二：初、釋孝順之人。 ^555b46

【疏】述曰：雖貴賤品隔，僧俗道殊，自非化生濕生，無不有父有母。
慈烏鸚鵡，尚解思恩，豈況人倫，而不濟拔！ ^555b48

【鈔】雜寶藏經說：過去世時，雪山之中，而有鸚鵡，
常採花果稻糓，奉盲父母。
是時田主，案行苗稼，見諸禽蟲剪穀穗處，
便設網羅，捕得鸚鵡。
鸚鵡告言：田主！先有好心，言所種穀，要與眾生而共食噉。
由是之故，咸來採取。
如何今日，而見網捕？
但以種子如父，田似於母，實語如子。
田主如王，擁護由己。
我等如民，依之而住。
田主聞已，即放鸚鵡。
佛言：田主者，舍利弗是。
盲父母者，今淨飯王摩耶夫人是。
取穀鸚鵡者，我身是也。
慈烏如常。 ^555c6

△二、釋孝順之行二：初、總釋孝行，又二：
初、正釋經意。 ^555c22

【疏】孝子利害，已具懸談，既識是非，須依正道，故云應先為所生等也。 ^555c26

△二、因辨藏攝。 ^555c30

【疏】據制令，必為不為，即是違制，故亦當於制教，是以前判亦屬律藏。 ^555c32

△二、縱奪釋成。 ^555c36

【疏】然佛無悲喜，今於此日示現歡喜者，應機緣也。
以佛本出世，只為勸人修行，見人造惡則悲，見人修善則喜。
今比丘九旬加行日滿，倍更懇誠，三千界中，
皆同如此，稱佛本意，寧不欣歡！
此日設供，其福甚矣。 ^555c38

【鈔】九旬者，六藝論云：黃帝佐官大撓造甲子，
立干神十，謂甲、乙、丙、丁、戊己、庚、辛、壬、癸；
支神十二，謂子、丑等。
支干合數，干盡為旬，謂甲子、乙丑乃至癸酉而為一旬，餘甲戌等例知。
三月安居，故成九旬。
三千界者，具云三千大千世界，謂四大洲、
日、月乃至初禪，各有一千，以鐵圍山總而圍之，
量等二禪，名小千界。
復以十箇小千是一萬，百箇小千是十萬，
千箇小千是百萬，以鐵圍山總而圍之，
量等三禪，名中千界。
復以十箇中千是千萬，即此千萬總為一億，
百箇中千是十億，千箇中千是百億，此千中千即是大千世界，
以鐵圍山總而圍之，量等四禪。
以大兼小，合此小千、中千、大千，名為三千大千世界也。 ^555c48

○經言：善男子者，成就信等諸善根故。
比丘者，正云苾蒭。
言含五義：一曰怖魔，初出家時，魔宮動故。
二曰乞士，乞食濟身，乞法資道故。
三曰持戒，漸入僧數，持淨戒故。
四曰淨命，不依於貪，邪活命故。
五曰破惡，漸依聖道，滅煩惱故。
尼者，女聲。女具五德，名苾蒭尼。
宰相者，宰，主也；相，助也。
為主割斷，助於君故。
三公者，起自周時，謂太師、太傅、太保也。
公，正也。有功之臣，忠正無私曰公。
百官者，百司之官。
官，公也，觀也。依公執政，觀察人情，決斷是非也。
萬民者，兼有位者，萬類人民也。
庶人者，庶，眾也。無位之眾，故曰庶人。
總有十類。行慈孝者，如經可知。 ^556a24

【疏】二、教發願。
orig::  ^556a46

願使現在父母壽命百年，無病，無一切苦惱之患，
乃至七世父母離餓鬼苦，生人天中，福樂無極。
commentary::  ^556a48

【疏】述曰：所修必假行門，所獲必由心願。
願者心之樂欲，欲得存歿咸安。
存者保壽於人閒，常無病惱；歿者遷神於天上，永絕冥塗。
行願相資，無所不利。 ^556b4

三教常作
orig::  ^556b10

是佛弟子修孝順者，應念念中常憶父母，
乃至七世父母，年年七月十五日，常以孝慈憶所生父母，
為作盂蘭盆施佛及僧，以報父母長養慈愛之恩。
commentary::  ^556b12

【疏】述曰：是佛弟子修孝順者，反明非佛弟子及不孝順者，即任不設盆供也。
念念常憶者，無終始也。
長養是事，慈愛是心，故前起行及發心願以報之也。
餘文可解。三藏云：父母結愛，既念念不去心；
孝子報恩，須年年不絕供。 ^556b18

【鈔】念念常憶者，孝無終始也。
逆推孝行，法爾常規，故無其始；順推孝行，
盡未來際，故無其終。
所生父母者，意說其子所有生身父母也。 ^556b28

【疏】四、勸受持。
orig::  ^556b34

若一切佛弟子，應當奉持是法，
commentary::  ^556b36

【疏】述曰：智度論云：信力故受，念力故持。
今云奉者，即受之義。
應當者，勗此二力。 ^556b38

【鈔】此下，流通分也。
復分為二：初二句世尊付囑，後三句眾喜奉行。
今初，若凡、若聖，在家、出家，信佛弟子，汝等應當奉行其事，
利益存亡，受持其教，領納文義，故經云爾。 ^556b42

【疏】五、喜而奉命。
orig::  ^556c2

時，目連比丘四輩弟子歡喜奉行。
commentary::  ^556c4

【鈔】疏科二：初、釋四輩弟子。 ^556c6

【疏】述曰：四輩者，僧、尼、士、女，或云人、天、龍、
鬼，疑故兩存。 ^556c8

△二、釋歡喜奉行。 ^556c12

【疏】然凡厥生靈，皆依恃怙，故父母恩均於天地，
此雖至孝，不得其門。
今受神方，信知靈驗，必能除七世之所難，
報二親之劬勞，自知心有所之，是以歡喜承命。 ^556c14

【鈔】自知下，之至也。
四輩弟子聞佛說已，自知孝心而有所至，
是以顏舒而歡，心悅而喜，承佛勅命，信受奉行。 ^556c22

○經言四輩弟子者，藥師經云：比丘、比丘尼、
清信士、清信女。然四眾、四部、四輩，經論常談。
疏中二解，初是後非，不須兩存。
智生師後名弟，解從師生名子，故名弟子。
天親菩薩釋伽耶山頂經云：歡喜奉行，
有其三義：一、能說人清淨，二、所說法清淨，
三、依學之者究竟得果清淨。
由此三義，歡喜奉行。
乃為偈曰：
　　盂蘭盆奧旨，略釋讚幽邈。
　　福利自他親，度苦證常樂。
佛說盂蘭盆經疏孝衡鈔卷下〔終〕
w:: 經疏鈔音釋
w:: 經疏
note:: 剎法師 ^556c26

〔舊本作利字，悞。〕窘
〔巨隕切。迫也。又音郡。〕
有解招難
鴻臚 ^557a7

〔下音閭，九寺名也。
鴻，大也。臚，陳序也。
言大陳序所須，以禮待外國之賓也。〕
菉菽
〔音綠，叔豆也〕拊 ^557a11

〔音撫，拍也。〕簞瓢
〔上音丹，竹器也。下毗消切，蠡也，即匏片持水耳。〕
弄腦
〔舊本作挊，義同。〕襦 ^557a13

〔音儒，短衣。〕蚤蝨
〔音早瑟。〕厭課
揣食 ^557a15

〔上，初委切，私取也。
又準藏中本經音義，亦團呼之，攬取也。〕
豈料 ^557a17

〔料量也。豈料者，不能測量也。〕
居然
〔上音基，語助，出禮記注文。〕
膏腴
〔音高。俞，肥也。〕鼷 ^557a19

〔音兮，名甘口鼠，好食牛角。〕
核
〔音鶻，本下革切，語忌也。〕
糩
蘇荏 ^557a21

蔆 ^557a23

〔音陵，芰也。〕錠
〔音定，燈也。〕燎
〔音了，火也。〕汪洋
〔深大也。〕財賄
潁考叔 ^557a25

勗 ^557a27

〔許六切，勉也，勸也，即勸勉信念二力。〕
今受神方
〔結前目連問教。〕信之靈驗 ^557a33

〔結前設供獲益。〕
w:: 鈔
note:: 載，則也 ^557a35

〔上音再，則也，即是語助，與且字同，不須云荷載。〕
鉢剌
〔下音辢，梵語彈舌呼也。〕
隋煬 ^557a37

〔下音漾，隋朝帝號。〕
圊
〔音青，廁也。〕莪
〔音俄。〕和和
〔二皆去聲，呼之應聲也。〕
厭課 ^557a39

〔厭。去聲。疏音義中音魘，別作一義解，詳義取捨。〕
稸
〔敕六切，積也。〕箱
易繫辭 ^557a41

安居 ^557a43

浮囊 ^557b2

至治 ^557b4

亟請 ^557b6

〔上音器，數也。〕完聚
〔上音洹，兮也。〕舍肉
〔上音捨，置也。〕遺之 ^557b8

已上兩卷音釋，並依原本，略取舍之。
 ^557b10
