
other:: 建中靖國續燈錄卷第二十六　　　〔宋磻〕
collector:: 東京法雲禪寺住持傳法佛國禪師〔臣〕惟白集
對機門
other:: 
## 廬陵清原山行思禪師第九世
廬陵清原山行思禪師第九世
other:: 
### 郢州大陽山警延明安禪師法嗣
郢州大陽山警延明安禪師法嗣
other:: 
#### 舒州投子山義青禪師
舒州投子山義青禪師 ^797b27

姓王氏。青州人也。
師始誕生。父喪母病。
無以育養。遂遺之道左#CB10425;莾間。
有異人過。聞其聲。
乃驚歎曰。此兒他日當得道果。
遂收養之。八歲。依本州妙相寺文秀上人出家。
比試圓具。首聽百法諸論。
次習大經。不俟終軸。
洞曉其旨。緇素命講。
法侶雲臻。 ^797b33

後聞南宗。棄席參問。
抵浮山圓鑑禪師法席。
鑑知其法器。即許入室。
示外道問佛因緣。
一日。巖間坐次。因舉前話。
忽聞板聲。豁然開悟。
歸求印證。鑑印可之。
乃曰。吾昔受明安禪師真像并直裰皮履。
令求法器。以繼其宗。
觀汝所解。無墜前芳。
乃示讖偈。題其首曰。
代吾續大陽宗風。 ^797b43

偈云。
羊廣山頭草。憑若待價純。
異苗飜茂處。深密固靈根。 ^797c6

以海會虗席。堅命主之。
出揚大事。次遷投子。
復應慈濟禪師塔紅再來之記。 ^797c8

開堂日。問。和尚適來拈香祝　聖。
且道當今年多少。 ^797c12

師云。月籠丹桂遠。
星拱北辰高。
僧曰。南山直聳齊天壽。
東海洪波比福源。 ^797c14

師云。雙鳳朝金闕。
丹松古韻高。 ^797c16

僧曰。　聖壽已蒙師指示。
治化乾坤事若何。
師云。不如緘口退。
却是報　皇家。 ^797c18

問。多子塔前。預聞記莂。
白雲峰下。願聽雷音。 ^797c20

師曰。紫鳳階前舞。
金鷄對日啼。
僧曰。若然者。五山高鎮地。
百谷遠朝宗。 ^797c22

師云。雲外千峰翠。
溪聲一樣寒。 ^797c24

僧曰。一片白雲舒世界。
普天無處不垂陰。 ^797c26

師云。龍吟碧#CB00589;。
霧起霜華。
問。昨離舒郡太平。
今到白雲海會。如何是不動尊。 ^797c28

師云。白雲來往青山外。
嶺上寒松帶月高。 ^797c30

僧曰。恁麼則不離此處。
徧至他方。 ^797c32

師云。休問山前路。
孤猿啼處深。 ^797c34

師乃云。若論此事。
豈在高陞法座。下列明賢。
問答主賓。以為出世。
況千賢塞口。萬聖絕言。
古今佛祖分雪無門。
三藏五乘指諭不及。
然雖如是。不可一向弓折箭盡去也。
所以道。千峯鎻色。
萬木凝條。古巖月照風生。
幽洞雲開四面。龍吟枯木。
鳳轉青霄。石牛吼斷長空。
木馬嘶開金戶。靈苗競發。
瑞草爭春。日月同明。
千江共澍。直得如斯。
猶是出世邊事。落在今時。
諸仁者。如何得不落今時去。
良久。云。萬年石逕千雲鎻。
一帶青煙半夜封。 ^797c36

上堂云。魚遁深淵。
必招釣客。玉埋荊谷。
何逆求人。所以刖足楚城。
烟波渭水。蓋不守平常。
致其如是。白雲滿谷。
綠水浮烟。瑞鳥驚晨。
山光眩目。觸事無私。
有何不可。然雖如是。
更須無手能遮日。
釣魚不犯竿。 ^798a6

上堂。見大眾集定。
以拄杖卓一下。良久。
云。一陽生也。所以道。
古佛路外。千聖不遊。
今祖流芳。傳衣表信。
自曹溪之後。列派分枝承師。
各就於一宗轉換。
共揚於斯事。此日一陽屆候。
萬物含靈。嚴風吹綻於雞巖。
玉兔挨開於碧落。
龍生鳳子。虎抱麒麟。
靈苗帶雪生暉。瑞草和雲徧地。
然雖如是。且道妙在體前一句作麼生道。
良久云。一氣纔生天地後。
萬靈何處謝無私。 ^798a14

上堂云。天垂彩露。
地涌祥雲。千江澄萬頃煙波。
四塞賀堯風舜化。
山連碧漢。木起清風。
瓊林花綻於瑤池。
御柳鶯啼於玉苑。
星分紫閣。辰拱天輪。
千#CB15131;賀誕聖之辰。
萬國祝南山之壽。
直得山川擁秀。海嶽呈輝。
金雞報天外之聲。
玉扆受千春之貴。
諸仁者。正當恁麼時。
且道君臣道合一句作麼生道。
良久。云。道泰君臣清宇宙。
時豐齊賀　舜堯年。 ^798a28

上堂云。紅爐#CB08504;裡。
共守寒氷。水石聲中。
寂寥宴坐。霜凝月色。
松鎻青烟。鴈回半夜過長空。
星轉天輪正一色。
諸仁者。作麼生是一色邊事。
良久。云。半夜雲橫嶺。
天明霜滿溪。 ^798a42

上堂云。宗乘若舉。
凡聖絕蹤。樓閣門開。
別戶相見。設使捲簾悟道。
豈免傍觀。春遇桃花。
重增眼病。所以古人道。
向上一路。千聖不傳。
諸仁者。既是不傳。
因甚陝府鐵牛走過新羅國裏。
乃喝一喝。云。達者須知暗裡驚。 ^798b2

上堂。以拄杖卓一下。
良久云。大眾還委悉麼。
春殘景暮。氣序漸暄。
高低花綻於千峰。
遠近煙蒙於四野。
鶯啼谷響。鶴舞鸞翔。
耕人賀　堯舜之豐。
漁父樂昇平之道。
月生雲際。日照長空。
金雞#CB05580;鳳子歸巢。
玉兔渡星河起浪。
靈苗競發。枯木迎春。
白雲綻一帶青山。
流水貫千江合派。
直得如是。猶是遮邊事。
落在今時。諸仁者。
作麼生是那邊事。
良久。云。萬年松徑雪深處。
一帶峯巒雲更遮。
　元豐五年五月初一日夜。
索袈裟自覆。援筆留偈云。 ^798b12

兩處住持。無可助道。
珍重諸人。不須尋討。 ^798b28

闍維。獲舍利。鳥獸悲鳴。
靈應非一。
other:: 
#### 西川雲頂山鵬禪師
西川雲頂山鵬禪師 ^798b30

問。教意與祖意。是同是別。
師云。達磨逢梁武。
摩騰遇漢明。 ^798b32

問。如何是疑底人。
師云。畢鉢羅巖中面面相覰。 ^798b34

僧曰。如何是不疑底人。
師云。如是我聞。須彌粉碎。
other:: 
## 廬陵清原山行思禪師第十世
廬陵清原山行思禪師第十世
other:: 
### 舒州投子山義青禪師法嗣
舒州投子山義青禪師法嗣
other:: 
#### 郢州大陽山楷禪師
郢州大陽山楷禪師 ^798b36

問。師唱誰家曲。宗風嗣阿誰。
師云。金鳳夜棲無影樹。
峯巖纔露海雲遮。 ^798b44

問。寂柱峯頭一朵秀。
優鉢羅花火裡開時如何。 ^798b46

師云。言無展事意。
人迷語路中。 ^798b48

僧曰。莫便是為人處也無。
師云。文彩未彰全體現。
太陽輝後却迷人。 ^798c2

僧曰。喏。喏。
師云。且禮拜著。 ^798c4

問。胡家曲子。不墮五音。
韵出青霄。請師吹唱。
師云。木雞啼夜半。
鐵鳳呌天明。 ^798c6

僧曰。恁麼則一句曲含千古韻。
滿堂雲水盡知音。 ^798c8

師云。無舌童子能斷和。
僧曰。作家宗師。人天眼目。 ^798c10

師云。禁取兩片皮。
問。夜半正明。天曉不露。
如何是不露底事。 ^798c12

師云。滿船空載月。
漁父宿蘆花。 ^798c14

問。如何是曹洞家風。
師云。繩牀風雨爛。
方丈草萊侵。 ^798c16

問。如何是直截根源。
師云。足下已生草。
舉步落危坡。 ^798c18

問。如何是無縫塔。
師云。白雲籠嶽頂。
終不露崔嵬。 ^798c20

問。如何是默時說。
師云。幻人看月色。
僧曰。如何是說時默。 ^798c22

師云。鐵狗吠石牛。
僧曰。不默不說時如何。
師云。相逢不相識。
君東我向西。 ^798c24

問。如何是透法身句。
師云。龍門無宿客。
龜鶴自成仙。 ^798c26

問。一色難分明。如何。
師云。易分雪裏粉。
難辨墨中煤。 ^798c28

問。如何是大紅爛底人。 ^798c30

師云。通身近不得。
問。如何是兼帶之語。
師云。妙用全施該世界。
木人閑步火中來。 ^798c32

問。如何是正位。
師云。言前不布彩。
一句是非前。 ^798c34

僧曰。如何是偏位。
師云。萬仞峯前卓五彩。 ^798c36

僧曰。如何是正中偏。
師云。夜半不須開戶牖。
暗中誰辨往來源。 ^798c38

僧曰。如何是偏中正。
師云。天曉便藏無影木。
依俙兆象霧雲遮。 ^798c40

僧曰。如何是兼中到。 ^798c42

師云。他家自有通心在。
曲新終不落今時。
問。如何是大闡提底人。 ^798c44

師云。佛祖盡攢眉。
問。如何是無底鉢。
師云。漏盡無遺香積飯。
塵塵剎剎盡無餘。 ^798c46

問。如何是退步就己。 ^798c48

師云。從來不出戶。
折屋覓應難。
問。如何是無影樹。 ^799a2

師云。天然無相子。
不挂出塵衣。
問。黑白未分時如何。 ^799a4

師云。夜半不須敲玉戶。
問。如何是道。
師云。勿角泥牛犇夜欄。 ^799a6

問。如何是古鏡。
師云。醜婦從來耻見明。 ^799a8

上堂云。晝入祇陀之苑。
皓月當天。夜登靈鷲之山。
太陽溢目。烏鵶似雪。
孤鴈成群。鐵狗吠而凌霄。
牛泥牛鬪而入海。
正當恁麼時。十方共聚。
彼我何分。古佛場中。
祖師門下。大家出一隻手。
接待往來知識。諸仁者。
且道成得箇什麼事。
良久。云。剩栽無影木。
留與後人看。 ^799a12

上堂云。諸禪德。直饒儞肚裡蹈破脚。
亦且向遮裏休去好。
古殿風清。回廊人靜。
青青庭柏。善說真如。
隱隱石魚。能談法要。
燈籠側耳。露拄點頭。
若也於斯薦得。慶快平生。
若也未明。山僧不免說破。
還會麼。口似鼻孔。 ^799a22

上堂云。月白風清。
水遙山遠。樓臺聳翠。
殿閣生凉。大地山河。
森羅萬象。盡與諸人說了也。
切莫自生退屈。更去問佛問祖。
說道說禪。却恐埋沒諸人去。
還相委悉麼。良久。
云。已落第二月也。 ^799a32

上堂云。臘月三十日已前即不問。
臘月三十日事作麼生。
諸仁者。到遮裡。佛也為儞不得。
法也為儞不得。祖師也為儞不得。
天下老和尚也為儞不得。
山僧也為儞不得。
閻羅老子也為儞不得。
直須盡却今時去。
若也盡却今時。佛也不奈他何。
法也不奈他何。祖師也不奈他何。
天下老和尚也不奈他何。
山僧也不奈他何。
閻羅老師也不奈他何。
諸人且道如何是盡却今時底道理。
還會麼。明年更有新條在。
惱亂春風卒未休。
other:: 
#### 西京少林恩禪師
西京少林恩禪師 ^799a40

問。九鼎澄波即不問。
為祥為瑞事如何。 ^799b10

師云。古今不墜。
僧曰。遮箇且拈放一邊。
向上還有事也無。 ^799b12

師云。太無厭生。
僧曰。作家宗師。
師云。也不消得。 ^799b14

問。達磨九年不敢正眼觀瞻。
未審和尚出世如何舉唱。 ^799b16

師云。遮邊是僧。那邊是俗。
問。天不寒不暖。日不長不短。
和尚出世。當為何事。 ^799b18

師云。知時別宣。
僧曰。若不上來伸此問。
焉能得見法王機。 ^799b20

師云。龍頭虵尾。 ^799b22

僧曰。恁麼則木人夜半穿鞾去。
石女天明戴帽歸。
師云。真師子兒。 ^799b24

問。久飄客路。罕遇知音。
今日上來。請師一接。 ^799b26

師云。有眼無耳朵。
六月火邊坐。
僧曰。頂門不具金剛眼。
幾逐流鸎過短墻。 ^799b28

師云。白雲千里萬里。
問。一箭一群即不問。
一箭一箇事如何。 ^799b30

師云。中也。
僧曰。還端的也無。 ^799b32

師云。同聲相應。同氣相求。
僧曰。恁麼則石鞏猶在。 ^799b34

師云。非但一箇兩箇。
僧曰。好事不如無。
師云。穿却了也。 ^799b36

問。三玄三要即不問。
五位君臣事若何。
師云。非公境界。 ^799b38

僧曰。恁麼則石人拊掌。
木女呵呵。
師云。杓卜聽虗聲。
熟睡饒嚪語。 ^799b40

僧曰。若不上來伸此問。
焉能得見少林機。 ^799b42

師云。放過即不可。
隨後便打。
問。祖師西來。九年面壁。
最初一句。請師舉唱。 ^799b44

師云。面黑眼睛白。 ^799b46

僧曰。三十年後專為流通。
師云。山僧未有語在。 ^799b48

上堂。良久。云。若向遮裏說即心即佛。
大似頭上安頭。若說非心非佛。
何異迷頭認影。賞箇名。
安箇是。立箇非。向甚麼處見達磨祖師。
然雖如此。放一線道。
別有商量。諸仁者。
是復誰是。非復誰非。
是非杳絕。分明萬機。
還會麼。前是官不容針。
後是私通車馬。於斯明得。
晝見日。夜見星。於斯不明。
有寒暑兮促君壽。
有鬼神兮蠧君福。 ^799c2

上堂云。如斯話會。
誰是知音。直饒向一句下千眼頓開。
端的有幾箇是迷逢達磨。
諸人要識達磨祖師麼。
乃舉手作揑勢云。
達磨祖師鼻孔在少林手裏。
若放開去也。從教此土西天說黃道黑。
欺胡謾漢。若不放過。
不消一揑。有人要與祖師作主。
便請出來與少林相見。
還有麼。良久云。果然。
果然。 ^799c14

上堂。拈超拄杖云。
昔日德山．臨濟信手拈來。
便能坐斷十方。壁立千仞。
直得氷河#CB08504;起。
枯木花芳。諸人若也善能橫擔竪夯。
徧問諸方。苟或不然。
少林倒此令去也。
擊禪床一下。 ^799c24

上堂。橫按拄杖云。
便與麼休去。已落二三。
更若忉忉。終成異見。
既到遮裏。又不可弓折箭盡去也。
且衲僧家遠則能照。
近則能明。乃拈起拄杖云。
穿却德山鼻孔。換了臨濟眼睛。
掀翻大海。撥轉虗空。
且道三千里外誰是知音。
於是明得。大似杲日照天。
苟或未明。不免雲騰致雨。
卓一下。 ^799c32

上堂。良久。云。直下明得。
更不用如何若何。
便請休去歇去。其或未然。
三十年後忽然於糞掃堆上斬新拾得舊時物。
方知少林今日已為諸人打破#CB15148;瓶。
還信得及麼。人人鼻孔頭。
豈是無消息。 ^799c42

上堂云。十方共聚。
同此安居。既在少林。
還委少林家風也未。
若委悉得去。石城山下。
今古同風。若未相委。
但見雲生碧嶂。焉知月落寒潭。
君不見古人道。行路難。
行路難。時上眉毛若自看。
other:: 
#### 滁州龍蟠山壽聖寺廣禪師
滁州龍蟠山壽聖寺廣禪師 ^800a2

問。師唱誰家曲。宗風嗣阿誰。 ^800a10

師云。陽廣山頭雲靄靄。
月華菴畔栢青青。
僧曰。恁麼則投子嫡子。
大陽兒孫也。 ^800a12

師云。未跨鐵牛。棒如雨點。 ^800a14

僧曰。今日已知端的。
師云。一任敲甎打瓦。
other:: 
## 廬陵清原山行思禪師第十一世
廬陵清原山行思禪師第十一世
other:: 
### 郢州大陽山楷禪師法嗣
郢州大陽山楷禪師法嗣
other:: 
#### 西京龍門乾元寺南禪師
西京龍門乾元寺南禪師 ^800a16

問。蓮華未出水時如何。
師云。覰不見。 ^800a22

僧曰。出水後如何。
師云。清香徧界。
僧曰。真善知識。 ^800a24

師云。何必如此。
other:: 
### 雲居山道齊禪師法嗣
雲居山道齊禪師法嗣
other:: 
#### 蘇州翠峰山洪禪師
蘇州翠峰山洪禪師 ^800a26

問。如何是翠峰境。
師云。祇聞鸎鳥語。
不見報春來。 ^800a30

問。如何是祖師西來意。
師云。堪嗟立雪僧。
other:: 
#### 明州金鵝山虗白禪師
明州金鵝山虗白禪師 ^800a32

問。如何是直截一路。
師云。鳥道羊腸。 ^800a36

問。如何是一體師子。
師云。駝驢猪狗。
僧曰。恁麼則四生六道去也。 ^800a38

師云。啞。
other:: 
#### 洪州上藍普禪師
洪州上藍普禪師 ^800a40

相國夏公靖問。百骸俱潰散。
那箇是長老主人公。 ^800a42

師云。前月二十日離蘄陽口。
other:: 
#### 杭州承天義海禪師
杭州承天義海禪師 ^800a44

問。法同法性。入諸法故。
此理如何。 ^800a46

師云。汝還見香爐麼。
僧曰。還有不入者無。
師云。賺殺人。 ^800a48

問。如何是正法眼。
師云。覰破一切。
other:: 
#### 廬山萬杉院太超廣知禪師
廬山萬杉院太超廣知禪師 ^800b2

問。如何是和尚家風。
師云。山家秖如此。 ^800b4

問。如何是西來的的意。
師云。大眾總聞。 ^800b6

問。寂默為宗時如何。
師云。謾語。
問。如何是徑截一路。 ^800b8

師云。迂迴多少。
問。如何是最先一句。
師云。此問在後。 ^800b10

問。世尊拈華。意旨如何。
師云。儞還薦得麼。
僧曰。學人不會。 ^800b12

師云。多少分明。
問。世尊三昧。迦葉不知。
如何是世尊三昧。 ^800b14

師云。何處得遮消息。
問。瑞雲滿庭。從何而降。 ^800b16

師云。莫泄真機。
問。如何是無價寶。
師云。甚處得來。 ^800b18

問。如何是祖師西來意。
師云。盡言隻履歸西去。
問。古人捲席。意旨如何。 ^800b20

師云。何不禮拜歸堂。
問。如何是文殊門。 ^800b22

師云。千聖皆從此入。
僧曰。入後如何。
師云。想儞不識。僧禮拜。 ^800b24

師云。酌然。
師乃云。世尊良久。
迦葉起來白槌。馬師纔陞座。
百丈便出來捲席。
可謂摩竭陀令已行。
不可更教山僧重下注脚。
然雖如此。久參高士莫訝周遮。
後學上座也須著些精彩。
更若繁詞恐不及。
珍重。
other:: 
### 南康軍羅漢行林祖印禪師法嗣
南康軍羅漢行林祖印禪師法嗣
other:: 
#### 福州古田靈峰道誠禪師
福州古田靈峰道誠禪師 ^800b26

問。祖祖相傳傳祖印。
師今得法嗣何人。 ^800b38

師云。那箇古人恁麼道。
僧曰。祇如道吾有正法眼藏付囑迦葉。
又作麼生。 ^800b40

師云。不妨具眼。
僧曰。千聖不傳方是的。
一言合道未為真。 ^800b42

師云。早是不合也。
other:: 
#### 真州長蘆贊禪師
真州長蘆贊禪師 ^800b44

問。拈槌舉拂即不問。
如何是喝散白雲底意氣。 ^800b48

師云。喫棒。
僧曰。爭奈人天大眾何。
師云。罪不重科。 ^800c2

問。如何是佛法大意。
師云。老僧奉　　聖旨開堂。 ^800c4

僧曰。恁麼則天人群生類。
皆承此恩力。
師云。知恩方解報恩。 ^800c6

問。一棒打破虗空時如何。
師云。費力。 ^800c8

僧曰。恁麼則百雜碎。
師云。莫費力。
問。終日驅驅。如何得入。 ^800c10

師云。祗為終日驅驅。
師乃云。起動大眾。
若於佛法中。也無可得伸剖。
諸人盡是久參先德。
達佛知見。不可更教遮裏談禪說道。
實為舉足動步。不離道場。
乃至林間宴坐經行。
無非佛事。良久云。
參。
other:: 
#### 袁州崇勝道珍禪師
袁州崇勝道珍禪師 ^800c12

問。如何是佛。
師云。更向什麼處覓。 ^800c20

僧曰。莫祇遮是。
師云。勿交涉。
other:: 
#### 綿州富樂山智靜禪師
綿州富樂山智靜禪師 ^800c22

問。如何是佛法大意。
師云。六耳不同謀。 ^800c24

僧曰。意旨如何。
師云。逢人但恁麼舉。
other:: 
#### 越州天衣山昭愛禪師
越州天衣山昭愛禪師 ^800c26

問。如何是佛。
師云。牛兒不識虎。 ^800c28

問。如何是和尚家風。
師云。臂長衫袖短。
僧曰。忽遇客來。如何。 ^800c30

師云。離中虗。坎中滿。
other:: 
#### 袁州仰山太平興國寺擇和禪師
袁州仰山太平興國寺擇和禪師 ^800c32

問。如何是祖師西來意。 ^800c34

師云。君子不發游言。
問。如來藏中以何為佛事。 ^800c36

師云。香風吹萎花。
僧曰。皆因今日也。
師云。更雨新好者。 ^800c38

問。如何是佛。
師云。真書梵字。
師示眾云。法本不生。
今則無滅。無滅無生。
眼中金屑。古佛家風。
青天明月。
other:: 
### 廬州棲賢澄諟禪師法嗣
廬州棲賢澄諟禪師法嗣
other:: 
#### 湖州西余山寧化體榮禪師
湖州西余山寧化體榮禪師 ^800c40

問。如何是祖師西來意。 ^800c46

師云。神光曾斷臂。
僧曰。來審還當得也無。
師云。粉骨碎身未足酬。 ^800c48

上堂云。一人把火。
自燼其身。一人把冰。
橫死於路。進前。觸途成滯。
退後。噎填#CB05577;。
不進不退。直得上天無路。
入地無門。而今不奈何也。
良久。云。待得雪消去。
自然春到來。
other:: 
#### 南嶽福嚴省賢惠照禪師
南嶽福嚴省賢惠照禪師 ^801a2

問。如何是福嚴境。
師云。#CB15148;也#CB15148;不及。 ^801a10

僧曰。如何是境中人。
師云。且子細。
問。師唱誰家曲。宗風嗣阿誰。 ^801a12

師云。不因汝問。我也不說。
僧曰。恁麼則寶覺分枝去也。 ^801a14

師云。莫亂道。
other:: 
#### 袁州仰山智齊禪師
袁州仰山智齊禪師 ^801a16

師參諟禪師。諟問。
汝是甚處人。 ^801a18

對曰。安州人。
諟曰。汝為什麼却不安。
對曰。今日轉見病源。 ^801a20

諟曰。且莫強惺惺。
師遂禮拜。有頌云。
有口不能言。無舌能解語。 ^801a22

惺惺猶是夢。何處有佛祖。
other:: 
## 廬陵清原山行思禪師第十二世
廬陵清原山行思禪師第十二世
other:: 
### 杭州靈隱文勝禪師法嗣
杭州靈隱文勝禪師法嗣
other:: 
#### 杭州靈隱山蘊聦惠照禪師
杭州靈隱山蘊聦惠照禪師 ^801a24

問。如何是和尚家風。
師云。索喚即有。 ^801a30

僧曰。未審有箇什麼。
師云。天台楖 #CB05175;。
問。古路重修時如何。 ^801a32

師云。平高就下。
other:: 
#### 杭州南院清禪師
杭州南院清禪師 ^801a34

問。西祖傳來。請師通信。
師云。汝道傳什麼來。 ^801a36

僧曰。恁麼則不通信去也。
師云。不妨刢利。
other:: 
#### 江寧府保寧宗禪師
江寧府保寧宗禪師 ^801a38

問。如何是佛。
師云。更問什麼。
僧曰。莫秖遮便是也無。 ^801a40

師云。且莫虗頭。
other:: 
#### 江寧府清凉舉內慈化禪師
江寧府清凉舉內慈化禪師 ^801a42

問。一法本無。萬法何有。
未審和尚說箇什麼。 ^801a44

師云。汝說得分明。
僧曰。恁麼則一切不存去也。 ^801a46

師云。也不信汝。
other:: 
#### 越州新昌石佛有#CB15131;禪師
越州新昌石佛有#CB15131;禪師 ^801a48

問。祖祖相傳傳祖印。
師今得法嗣何人。 ^801b2

師云。布髮掩泥人盡委。
僧曰。恁麼則靈隱一枝。
南明獨秀也。 ^801b4

師云。杓卜聽虗聲。
other:: 
### 杭州龍華悟乘禪師法嗣
杭州龍華悟乘禪師法嗣
other:: 
#### 溫州鴈蕩山靈巖惠瑞宣密禪師
溫州鴈蕩山靈巖惠瑞宣密禪師 ^801b6

問。優鉢華拆人皆委。
祖令親行事若何。 ^801b10

師云。識法者懼。
僧曰。施行有據去也。 ^801b12

師云。人小膽大。
other:: 
### 明州瑞巖山義海禪師法嗣
明州瑞巖山義海禪師法嗣
other:: 
#### 明州大梅文慧禪師
明州大梅文慧禪師 ^801b14

問。祖祖相傳傳祖印。
師今得法嗣何人。 ^801b18

師云。少人定當得。
僧曰。報本嫡子也。
師云。適來向汝道什麼。 ^801b20

問。如何是大梅境。
師云。看。
僧曰。如何是境中人。 ^801b22

師云。喫茶去。
other:: 
#### 明州翠巖嗣元禪師
明州翠巖嗣元禪師 ^801b24

問。如何是祖師西來意。
師云。見錢賣買不曾賖。 ^801b26

僧曰。向上更有事也無。
師云。好不信人直。
other:: 
### 明州大梅保福居照禪師法嗣
明州大梅保福居照禪師法嗣
other:: 
#### 婺州智者嗣如禪師
婺州智者嗣如禪師 ^801b28

問。如何是佛。
師云。量才補職。
僧曰。補職後如何。 ^801b34

師云。天台杖子。
問。如何是真實之體。 ^801b36

師云。今日好寒。
僧曰。意旨如何。
師云。千山萬山雪。
other:: 
### 洪州章口昭達禪師法嗣
洪州章口昭達禪師法嗣
other:: 
#### 蘇州萬壽守堅法印禪師
蘇州萬壽守堅法印禪師 ^801b38

問。如何是道。
師云。誰不履踐。 ^801b42

僧曰。如何是道中人。
師云。來千去萬。
other:: 
## 廬陵清原山行思禪師第十三世
廬陵清原山行思禪師第十三世
other:: 
### 婺州智者山嗣如禪師法嗣
婺州智者山嗣如禪師法嗣
other:: 
#### 婺州浦江華藏虗外禪師
婺州浦江華藏虗外禪師 ^801b44

問。知師久蘊囊中寶。
今日臨筵欲借看。 ^801c2

師云。剔起眉毛。
僧曰。見後如何。
師云。多少分明。 ^801c4

辭世云。少年石女握金環。
獨角犀牛入華山。
波旬撫掌呵呵笑。
碧眼胡兒渡鐵關。
言畢。趺坐而逝。
other:: 
#### 婺州淨土可嵩禪師
婺州淨土可嵩禪師 ^801c6

辭世頌云。
靈木無根。北斗有柄。 ^801c10

大海波瀾。是余壽命。
八尺丈六。誰凡誰聖。
若問去處。春行秋令。 ^801c12

珍重諸賢。形端表正。
言畢。趺坐而逝。
other:: 
#### 婺州承天澄月禪師
婺州承天澄月禪師 ^801c14

問。如何是道。
師云。殘陽戀幽草。 ^801c16

問。如何是佛法大意。
師云。今年柴米貴。
辭世頌云。
去也何之。住兮何所。 ^801c18

去住何從。超然絕侶。
臨歧一句向誰舉。
銀漢夜白孤蟾吐。
other:: 
## 廬陵青原山行思禪師第十四世
廬陵青原山行思禪師第十四世
other:: 
### 婺州承天澄月禪師法嗣
婺州承天澄月禪師法嗣
other:: 
#### 婺州承天仲顏禪師
婺州承天仲顏禪師 ^801c20

問。梵王請佛。蓋為群生。
今日史君請師。當為何事。 ^801c28

師云。大眾知恩。
僧曰。恁麼則人天交接去也。 ^801c30

師云。不妨具眼。建中靖國續燈錄卷第二十六
 ^801c32
