金剛般若波羅蜜經註卷下
other:: 
# 法界通化分第十九
○法界通化分第十九
commentary:: 
遍周法界，一化普通，七寶福田，寧如四句，故受之以法界通化分。 ^558a11

新注十六斷福德例心顛倒疑，　此疑從第十五疑中而來。
orig::  ^558a15

須菩提！於意云何？
若有人滿三千大千世界七寶以用布施，是人以是因緣得福多不？
如是，世尊！此人以是因緣得福甚多。
須菩提！若福德有實，如來不說得福德多；
以德福無故，如來說得福德多。
commentary::  ^558a19

七寶之福，不能成就佛果菩提，故言無也。
以其無量數限，故名曰多。
如能超過，即不說多也。 ^558a27

須菩〔至〕能多　由勝別勞心。
　頌曰：
　　羅漢應供薄，象身七寶珍，
　　雖然多濁富，爭似少清貧。
　　罔象祇因無意得，離婁失在有心親。 ^558a31

新注：　前說眾生心有住著，是為顛倒。
然福由心造，豈亦是顛倒？
若是，何名善法耶？
恐潛此疑，故佛斷之。
福德有實者，住相布施，成有漏因，其福則寡。
福德無者，離相布施，成無漏因，其福乃多。
是則不住於相，心離顛倒，所作之福，無非善法也。
other:: 
# 離色離相分第二十
○離色離相分第二十
commentary::  ^558a39

三身具足，諸相圓成，人法俱忘，即非具足，故受之以於離色離相分。 ^558b6

新注十七斷無為何有相好疑：　此疑從第三之中無為得名而來。
orig::  ^558b10

須菩提！於意云何？
佛可以具足色身見不？
不也，世尊！如來不應以具足色身見。
何以故？如來說具足色身，即非具足色身，是名具足色身。
commentary::  ^558b14

佛意恐眾生不見法身，但見三十二相、
八十種好、紫磨金耀，以為如來真身。
為遣此迷故，問須菩提：佛可以具足色身見不？
三十二相，即非具足色身；內具三十二淨行，是名具足色身。
淨行者，即六波羅蜜是也。
於五根中修六波羅蜜，於意根中定慧雙修，是名具足色身。
徒愛如來三十二相，內不行三十二淨行，即非具足色身。
不愛如來色身，能自持清淨行，亦名得具足色身。
orig::  ^558b20

須菩提！於意云何？
如來可以具足諸相見不？
不也，世尊！如來不應以具足諸相見。
何以故？如來說諸相具足，即非具足，是名諸相具足。
commentary::  ^558b36

如來者，即無相法身是也，非肉根所見，慧眼乃能見之。
慧眼未明，具足生我人等相，以觀三十二相為如來者，即不名為具足也。
慧眼明徹，我人等相不生，正智光明常照，
是名諸相具足，三毒未泯。
言見如來真身者，固無此理，縱能見者，
秪是化身，非真實無相之法身也。 ^558b42

須菩〔至〕具足　官不容針私通車馬。
　頌曰：
　　請君仰面看虗空，廓落無邊不見蹤。
　　若解轉身些子力，頭頭物物總相逢。 ^558c6

新注：　上說諸佛所證乃無為法，云何佛身有八十種好、三十二相而可見耶？
為斷此疑，故有此問。
善現乃會如來法身固非色身可見，而未甞離於色相而不可見，
故云即非具足色身，是名具足色身，即非具足諸相，是名具足諸相。
良由全法身無為之體，起應身相好之用，
是故應身即是法身，乃無相而相，相而無相，
無見而見，見而無見者也。
other:: 
# 非說所說分第二十一
○非說所說分第二十一
commentary::  ^558c12

終日談空，不談一字。
若云有說謗如來故受之，以非說所說分。 ^558c28

新注十八，斷無身何以說法疑。
　此疑從第一疑中即非身相而來。
orig::  ^558c32

須菩提！汝勿謂如來作是念：我當有所說法。
莫作是念。何以故？
若人言：如來有所說法。
即為謗佛，不能解我所說故。
commentary::  ^558c36

須菩〔至〕說故　是即是。
大藏小藏從甚處得來？
　頌曰：
　　有說皆成謗，無言亦不容。
　　為君通一線，日向嶺東紅。
orig::  ^558c42

須菩提！說法者，無法可說，是名說法。
commentary::  ^559a2

凡夫說法，心有所得，故告須菩提：如來說法，心無所得。
凡夫作能解心說。
如來語默皆如所發，言辭如響應聲，任用無心，不同凡夫作生滅心說。
若言如來說法，心有生滅者，即為謗佛。
維摩經云：真說法者，無說無示；聽法者，無聞無得。
了萬法空寂，一切名言皆是假立。
於自空性中，熾然建立一切言辭，演說諸法無相無為，
開導迷人，令見本性，修證無上菩提。 ^559a4

須菩〔至〕說法　兔角杖龜毛拂。
　頌曰：
　　多年石馬放毫光。
　#CB05033;牛哮吼入長江。
　　虗空一唱無蹤跡，不覺潛身北斗藏。
　　且道是說法不是說法？ ^559a20

新注　既云如來色身相好不可得見，如何為人演說之耶？
然如來悲願深重，隨感而應，無說而說，
說即無說，不達此意，是為謗佛。
言無法可說，是名說法者，離性執已，不妨稱性而說也。
orig::  ^559a28

爾時，慧命須菩提白佛言：世尊！
頗有眾生於未來世，聞說是法生信心不？
commentary::  ^559a36

新注：　善現解空第一，與般若空慧相應，
以慧為命，故稱慧命。
前云身乃非身之身，法乃非說而說，身說俱妙，
難信難解，所以有此疑問。
orig::  ^559a40

佛告須菩提：彼非眾生、非不眾生。
commentary::  ^559a46

新注：　眾生有聖有凡，而凡夫眾生於此般若不能生信，聖體眾生乃能信解。
言彼非眾生者，非凡夫眾生也。
非不眾生者，非不是聖體眾生也。
聖體眾生即大乘根器，人豈可視為凡夫眾生不能生信？
尚恐善現未悟，又自釋云：
orig::  ^559a48

何以故？須菩提！眾生、眾生者，如來說非眾生，是名眾生。
commentary::  ^559b10

靈幽法師加此慧命。
須菩提六十二字，是長慶二年，今見在濠州鐘离寺。
石#CB15156;上記六祖解在前，
故無解，今亦存之。 ^559b14

爾時〔至〕眾生　火熱風動水濕地堅。
　頌曰：
　　指鹿豈能成駿馬，言鳥誰謂是翔鸞。
　　雖然不許纖毫異，馬字驢名幾百般。 ^559b20

新注：　眾生眾生者，言凡夫眾生也。
如來說非眾生是名眾生者，言非是凡夫眾生，是聖體眾生能生信解者。
other:: 
# 無法可得分第二十二
○無法可得分第二十二
commentary::  ^559b26

無上正智實無少法，法無所得，正偏歷然，故受之以無法可得分。 ^559b34

新注十九斷無法如何修證疑，　此疑從十二十三疑中而來。
orig::  ^559b38

須菩提白佛言：世尊！
佛得阿耨多羅三藐三菩提，為無所得耶？
佛言：如是，如是！須菩提！
我於阿耨多羅三藐三菩提，乃至無有少法可得，是名阿耨多羅三藐三菩提。
commentary::  ^559b42

須菩提言：所得心盡即是菩提。
佛言：如是，如是！我於菩提實無希求心亦無所得心，以如是故得名阿耨多羅三藐三菩提。 ^559c2

須菩〔至〕菩提　求人不如自求己。
　頌曰：
　　滴水生水信有之，綠楊芳草色依依。
　　秋月春華無限事，不妨閑聽鷓鴣啼。 ^559c8

新注：　前既云實無有法得無上正覺，如何却有修證？
故疑而問之。佛答有三：一、答無法可得，
二、答平等為正覺，三、答正助修善成正覺。
初答如文可見。
other:: 
# 淨心行善分第二十三
○淨心行善分第二十三
commentary::  ^559c14

一法存心，情生高下。
淨心修善，法何窮故？
受之以淨，心行善分。
orig::  ^559c22

復次，須菩提！是法平等，無有高下，是名阿耨多羅三藐三菩提。
commentary::  ^559c26

新注：　二、答平等為正覺也。
orig::  ^559c30

以無我、無人、無眾生、無壽者，修一切善法，則得阿耨多羅三藐三菩提。
commentary::  ^559c32

此菩提法者，上至諸佛，下至昆虫，盡含種智，
與佛無異，故言平等，無有高下。
以菩提無二故，但離四相修一切善法，則得菩提。
若不離四相修一切善法，轉增我人欲證解脫之心，無由可了。
若離四相修一切善法，解脫可期。
修一切善法者，於一切法無有染著，對一切境不動不搖，
於出世法不貪不著不愛，於一切處常行方便，
隨順眾生使之歡喜信服，為說正法令悟菩提，
如是始名修行，故言修一切善法。 ^559c36

復次〔至〕菩提　山高海深日生月落。
　頌曰：
　　僧是僧兮俗是俗，喜則笑兮悲則哭。
　　若能於此善參詳，六六從來三十六。
orig::  ^560a6

須菩提！所言善法者，如來說即非善法，是名善法。
commentary::  ^560a12

修一切善法，希望果報，即非善法。
六度萬行，熾然俱作，心不望報，是名善法。 ^560a14

須菩〔至〕善法。　面上夾竹桃華，肚裏侵天荊棘。
　頌曰：
　　是惡非惡，從善非善。
　將逐符行，兵隨印轉。
　　有時獨立妙香峯，却來端坐閻羅殿。
　　見盡人間祇點頭，大悲手眼多方便。 ^560a18

新注：　三、答正助修善成正覺也。
正助者，正謂正觀空四相也，助謂緣助修一切善法也。
初、答以無法可得為正覺者，達妄即真也。
二、以平等為正覺者，法無高下也。
三、以正助成正覺者，離相修善也。
由離相故，名為善法。
other:: 
# 福智無比分第二十四
○福智無比分第二十四
commentary::  ^560a28

施寶如山，山非無盡，大身妙智，斯即寶山，
故受之以福，智無比分。 ^560a40

新注二十斷所說無記非因疑，　此疑從第十九中修善法而來。
orig::  ^560a44

須菩提！若三千大千世界中，所有諸須彌山王，
如是等七寶聚，有人持用布施；若人以此般若波羅蜜經，
乃至四句偈等，受持讀誦，為佗人說，於前福德，
百分不及一，百千萬億分，乃至算數譬喻所不能及。
commentary::  ^560a48

大鉄圍山高廣二百二十四萬里，小鉄圍山高廣一百一十二萬里，
須彌山高廣三百三十六萬里，以此名為三千大千世界。
就理而言，即貪、嗔、癡、妄念各具一千也。
如爾許山，盡如須彌。
以況七寶數持用布施，所得福德無量無邊，
終是有漏之因，而無解脫之理。
摩訶般若波羅蜜多四句經文雖少，依之修行即得成佛。
是知持經之福能令眾生證得菩提，故不可比。 ^560b8

須菩〔至〕能及　千錐劄地不如鈍鍬一捺。
　頌曰：
　　麒麟鸞鳳不成群，璧璧寸珠那入市。
　　逐日之馬不競馳，倚天長劒人難比。
　　乾坤不覆載，劫火不能壞。
　　凜凜威光混大虗，天上人間總不知。
　　噫！ ^560b24

新注：　前既云從修善法得菩提，佛所說法不能得菩提耶？
蓋所說之法是無記故。
恐有此疑，故佛舉大千世界中施七寶聚如須彌山之多，
且大較之持說四句功德，百千萬億分中乃不及其一。
言無記者，謂所說法離言說相也。
以離相故，能作菩提之因。
故慈氏偈云：雖言無記法，而說是彼因。
彼即菩提也。
other:: 
# 化無所化分第二十五
○化無所化分第二十五
commentary::  ^560b36

化門建立，未脫筌蹄。
以要言之，實無所化。
故受之以化，無所化分。 ^560c4

新注二十一斷平等云何度生疑，　此疑從第十九疑中是法平等而來。
orig::  ^560c8

須菩提！於意云何？
汝等勿謂如來作是念：我當度眾生。
須菩提！莫作是念。
何以故？實無有眾生如來度者。
若有眾生如來度者，如來則有我、人、眾生、壽者。
commentary::  ^560c12

須菩提意謂如來有度眾生心，佛為遣須菩提如是疑心故，
言莫作是念：一切眾生本自是佛。
若言如來度得眾生成佛，即為妄語。
以妄語故，即是我、人、眾生、壽者，此為遣我所心也。
夫一切眾生雖有佛性，若不因諸佛說法，
無由自悟，憑何修行得成佛道？ ^560c18

須菩〔至〕壽者　春蘭秋菊各自馨香。
　頌曰：
　　生下東西七步行，人人鼻直兩眉橫。
　　哆和悲喜皆相似，那時誰更向尊堂。
　　還記得在麼？
orig::  ^560c30

須菩提！如來說有我者，則非有我，而凡夫之人以為有我。
須菩提！凡夫者，如來說即非凡夫，是名凡夫。
commentary::  ^560c38

如來說有我者，是自性清淨常樂我淨之我，
不同凡夫貪嗔無明虗妄不實之我，故言凡夫之人以為有我。
有我人者即是凡夫，我人不生即非凡夫；
心有生滅即是凡夫，心無生滅即非凡夫；
不悟般若波羅蜜多即是凡夫，若悟般若波羅蜜多即非凡夫；
心有能所即是凡夫，心無能所即非凡夫。 ^560c42

須菩〔至〕凡夫。　前念眾生後念佛，佛與眾生是何物？
　頌曰：
　　不現三頭六臂，却能拈匙放筯。
　　有時醉酒罵人，忽爾燒香作禮。
　　手把破砂盆，身披羅綿綺。
　　做摸打樣百千般，驀鼻牽來我是你。 ^561a6

新注　既云是法平等，無有高下，云何如來却度眾生？
故偈曰：平等真法界，佛不度眾生。
以各共彼陰，不離於法界。
各即眾生假名也，陰即五陰實法也。
此假名實法，皆即法界，故云即不離於法界。
既即法界，凡聖一如，豈有眾生可度？
故云佛不度眾生。
如來若謂我為能度，眾生為所度，此則著於四相。
由離四相，則非度而度。
度而非度，則是如來說有我者，真我也。
則非有我者，非妄我也。
若凡夫之我，是我執也。
非凡夫者，論云非生，謂不生聖人法，即毛道凡夫也。
other:: 
# 法身非相分第二十六
○法身非相分第二十六
commentary::  ^561a18

色見聲求，是行邪道。
於慈妙契，獨露真常。
故受之以法，身非相分。 ^561a40

新注二十二，斷以相比知真佛疑。
　此疑從第十七疑中，如來不應以色身諸相而來。
orig::  ^561a44

須菩提！於意云何？
可以三十二相觀如來不？
須菩提言：如是，如是！
以三十二相觀如來。
commentary::  ^561a48

須菩〔至〕如來　錯。
　頌曰：
　　泥塑木雕縑彩畵，堆青抹綠更粧金。
　　若將此是如來相，笑殺南無觀世音。
orig::  ^561b4

佛言：須菩提！若以三十二相觀如來者，轉輪聖王則是如來。
須菩提白佛言：世尊！
如我解佛所說義，不應以三十二相觀如來。
commentary::  ^561b10

世尊大慈，恐須菩提執相之病未除，故作此問。
須菩提未知佛意，乃言如是如是之言，
早是迷心，更言以三十二相觀如來，又是一重迷心，
離真轉遠，故如來為說除彼迷心。
若以三十二相觀如來者，轉輪聖王即是如來，
轉輪聖王雖有三十二相，豈得同如來世尊。
引此言者，以遣須菩提執相之病，令其所悟深徹。
須菩提被問，迷心頓釋，故云如我解佛所說義，不應以三十二相觀如來。
須菩提是大阿羅漢，所悟甚深，得方便不生迷路，
以冀世尊除遣細惑，令後世眾生所見不謬也。 ^561b16

佛言〔至〕如來　錯。
　頌曰：
　　有相身中無相身，金香爐下鉄崑崙。
　　頭頭盡是吾家物，何必靈山問世尊。
　　如王秉劒。
orig::  ^561b36

爾時，世尊而說偈言：若以色見我，以音聲求我，
是人行邪道，不能見如來。
commentary::  ^561b44

若以兩字，是發語之端。
色者，相也。見者，識也。
我者，是一切眾生身中自性清淨，無為無相，
真常之體，不可高聲念佛而得成就。
念須正念分明，方得悟解。
若以色聲求之，不可見也。
是知於相中觀佛，聲中求法，心有生滅，不悟如來矣。 ^561b48

爾時〔至〕能見如來。
　直饒不作聲求色見，亦未見如來在。
且道如何得見？不審不審。
　頌曰：
　　見色聞聲世本常，一重雪上一重霜。
　　君如要見黃龍老，走入摩耶腹內藏。
　　噫！此語三十年後擲地金聲在。 ^561c10

新注：　三十二相者，應身相也。
觀如來者，觀法身如來。
問意謂可於應身相好中觀見法身不？
善現乃知應身相好從法身流出，若見相好即見法身，故答云如是如是。
佛又恐善現於應身取著不達法體，故又以輪王即如來為難，
而善現解佛難意，故云不可以三十二相觀如來也。
既而佛乃說偈以證之，法身之體固不離於聲色，
但凡夫墮於聞見，是行邪道不能見於如來也。
other:: 
# 無斷無滅分第二十七
○無斷無滅分第二十七
commentary::  ^561c20

相而無相，空而且不空，亘古亘今，孰云斷滅？
故受之以無斷無滅分。 ^561c38

新注二十三斷佛果非關福相疑，　此疑從第二十二疑中而來。
orig::  ^561c42

須菩提！汝若作是念：如來不以具足相故，得阿耨多羅三藐三菩提。
須菩提！莫作是念：如來不以具足相故，得阿耨多羅三藐三菩提。
須菩提！汝若作是念：發阿耨多羅三藐三菩提心者，說諸法斷滅相。
莫作是念！何以故？
發阿耨多羅三藐三菩提心者，於法不說斷滅相。
commentary::  ^561c46

須菩提聞說真身離相，便謂不修三十二淨行而得菩提。
佛語須菩提：莫言如來不修三十二淨行而得菩提，
汝若言不修三十二淨行得阿耨菩提者，
即是斷佛種性，無有是處。 ^562a10

須菩〔至〕滅相。　剪不齊兮理還亂，拽起頭來割不斷。
　頌曰：
　　不知誰解巧安挑，揑聚依前又放開。
　　莫謂如來成斷滅，一聲還續一聲來。 ^562a18

新注：　上明如來所證菩提，不從福德而致，
是則菩薩所修福德，不成菩提之因，亦不克果報耶？
為斷此疑，故告之曰：莫作是念，如來不以具足相而得菩提。
具足相，即福德相也。
蓋大乘所修福德之因，所得福德之果，
但離取著之相，不因小乘斷滅之見，故曰於法不說斷滅相也。
下又說喻以告。
other:: 
# 不受不貪分第二十八
○不受不貪分第二十八
commentary::  ^562a26

大心成忍，本自無貪，世福甚多，云何有受？
故受之以不受不貪分。
orig::  ^562a40

須菩提！若菩薩以滿恒河沙等世界七寶持用布施，
若復有人知一切法無我得成於忍，此菩薩勝前菩薩所得功德。
commentary::  ^562a44

須菩〔至〕功德。　耳聽如聾，口說如噁。
　頌曰：
　　馬下人因馬上君，有高有下有疎親。
　　一朝馬死人歸去，親者如同陌路人。
　　祇是舊時人改却舊時行履處。
orig::  ^562b2

須菩提，以諸菩薩不受福德故。
須菩提白佛言：世尊，云何菩薩不受福德？
須菩提，菩薩所作福德不應貪著，是故說不受福德。
commentary::  ^562b10

通達一切法無能所心，是名為忍。
此人所得福德，勝前七寶福。
菩薩所作福德，不為自己，意在利益一切眾生，故言不受福德。 ^562b16

何以〔至〕福德　裙無腰袴無口。
　頌曰：
　　似水如雲一夢身，不知此外更何親。
　　箇中不許容佗物，分付黃梅路上人。 ^562b22

新注：　假使有人，以無量世界七寶行施，
心有所著，所感之福，則成有漏，心若離著，
即成無漏，故云若有人知一切法無我，得成於忍。
無我者，無人法二執也。
忍即無生法忍，初住菩薩所證也。
既得無生法忍，則與彼住相行施者不同，故云勝前菩薩所得福德。
言不受福德者，不受有漏福德也。
善現又疑：既不受福報，云何能獲無生法忍？
須知有漏果報，則不應受，無漏果報，則受而不取。
取謂取著，故云菩薩所作福德，不應貪著也。
other:: 
# 威儀寂靜分第二十九
○威儀寂靜分第二十九
commentary::  ^562b28

去來坐臥，無不如如，故受之以威儀寂靜分。 ^562b48

新注二十四斷化身出現受福疑，　此疑從二十三疑中不受福德而來。
orig::  ^562c2

須菩提！若有人言：如來若來若去、若坐若臥。
是人不解我所說義。
何以故？如來者，無所從來亦無所去，故名如來。
commentary::  ^562c6

如來非來非不來，非去非不去，非坐非不坐，
非臥非不臥，行住坐臥四威儀中常在空寂，即是如來也。 ^562c12

須菩〔至〕如來　山門頭合掌佛殿裏燒香。
　頌曰：
　　衲捲秋雲去復來，幾迴南岳與天台。
　　寒山拾得相逢笑。
　　且道笑箇甚麼？　笑道同行步不擡。 ^562c16

新注：　有去來坐臥者，乃如來應身也。
無來無去者，法身也。
然如來昔行菩薩道時，不受福報，云何至果有去來坐臥之相，
使諸眾生供養獲福？
恐有此疑，故告以釋之。
良以如來法身，如如不動，所有動作，乃應身耳。
other:: 
# 一合相理分第三十
○一合相理分第三十
commentary::  ^562c24

信心不斷，斯即微塵。
信寶徧充，是名世界。
界塵一合，法爾如然。
故受之以一，合相理分。 ^562c36

新注二十五斷法身化身一異疑，　此疑從二十四、
二十三、二十二疑中而來。
orig::  ^562c40

須菩提！若善男子、善女人，以三千大千世界碎為微塵。
於意云何，是微塵眾寧為多不？
世尊！
commentary::  ^562c44

須菩〔至〕世尊　若不入水爭見長人。
　頌曰：
　　一塵纔起翳虗空，碎抹三千數莫窮。
　　野老不能收拾得，任教隨雨又隨風。 ^562c48

新注：　上明應身去來是異，法身無去來是一。
佛恐善現有一異之見，故說喻以釋之。
釋中，初舉世界微塵一異斷疑，次舉言說我法離見。
初釋中，文有三科：一、標界塵一異，以顯無性。
言世界者，喻法身也。
微塵者，喻應身也。
世界一也，微塵異也。
碎界作塵，塵無異性。
合塵為界，界無一性。
喻全法起應，應無異性。
全應即法，法無一性。
故偈云：去來化身佛，法身常不動。
於是法界處，非一亦非異。
然如來體用互融，所以能一能異，非一非異，
自在無碍者，由煩惱淨盡故也。
orig::  ^563a6

何以故？若是微塵眾實有者，佛則不說是微塵眾。
所以者何？佛說微塵眾，即非微塵眾，是名微塵眾。
commentary::  ^563a26

佛說三千大千世界，以喻一切眾生性上微塵之數。
如三千大千世界中所有微塵，一切眾生性上妄念微塵，即非微塵。
聞經悟道，覺慧常照，趣向菩提，念念不住，常在清淨。
如是清淨微塵，是名微塵眾。
新注：　此釋微塵，喻應身無異性。
若知碎世界作微塵，全微塵是即世界，
則世界之與塵，皆無實性。
故曰：即非微塵，是名微塵。
得此喻意，則應身是全法之應，何異性之有哉也。
orig::  ^563a30

世尊！如來所說三千大千世界，則非世界，是名世界。
commentary::  ^563a46

三千者，約理而言，則貪嗔癡妄念，各具一千數也。
心為善惡之本，能作凡作聖，其動靜不可測度，
廣大無邊，故名大千世界。
orig::  ^563a48

何以故？若世界實有者，則是一合相。
如來說一合相，則非一合相，是名一合相。
commentary::  ^563b6

心中明了，莫過悲、智二生，由此二法而得菩提。
說一合相者，心有所得故，即非一合相；
心無所得，是名一合相。
一合相者，不壞假名而談實相。
orig::  ^563b10

須菩提，一合相者即是不可說，但凡夫之人貪著其事。
commentary::  ^563b16

由悲、智二法成就佛果，菩提說不可盡，妙不可言。
凡夫之人貪著文字事業，不行悲、智二法，
若不行悲、智二法而求無上菩提，何由可得？ ^563b20

須菩〔至〕其事　揑聚放開兵隨印轉。
　頌曰：
　　渾崙成兩片，擘破却團圓。
　　細嚼莫空碎，方知滋味全。 ^563b26

新注：　此釋世界，喻法身無一性。
前以世界是一，喻法身是一。
世界若定是一，世尊何故說三千大千世界？
是則世界實性了不可得，故云則非世界，是名世界。
言一合相者，乃眾塵和合為一世界。
言非一合相者，非性執之一合，乃離性一合，故云是名一合相。
此一合相不可思議，而凡夫不了，自生著耳。
良以即應是法，法叵得，何一性之有哉？
other:: 
# 知見不生分第三十一
○知見不生分第三十一
commentary::  ^563b32

四見俱非，是名四見，故受之以知見不生分。
orig::  ^563b48

須菩提！若人言：佛說我見、人見、眾生見、壽者見。
須菩提！於意云何？
是人解我所說義不？
世尊！是人不解如來所說義。
何以故？世尊說我見、人見、眾生見、壽者見，
即非我見、人見、眾生見、壽者見，是名我見、
人見、眾生見、壽者見。
commentary::  ^563c2

如來說此經者，令一切眾生自悟般若智慧，自修行菩提果。
凡夫人不解佛意，便謂如來說我人等見，不知如來說甚深無相無為般若波羅蜜法。
如來所說我人等見，不同凡夫我人等見。
如來說一切眾生皆有佛性，是真我見；
說一切眾生有無漏智性本自具足，是人見；
說一切眾生性本自無煩惱，是眾生見；
說一切眾生性本不生不滅，是壽者見。 ^563c12

新注：　此明離我法二見。
初離我見。夫我見者，有真我之見，有妄我之見。
妄我見者，虗妄分別，眾生見也。
真我見者，遠離執著，如來見也。
既離執著，示有我見、人見、眾生見、壽者見。
此不見而見，在迷眾生以為如來實有四見，故云不解如來所說義也。
善現既解如來所說義，即知四見皆非虗妄分別，
是真我之見，故云是名我見、人見、眾生見、壽者見也。
orig::  ^563c28

須菩提！發阿耨多羅三藐三菩提心者，
於一切法應如是知、如是見、如是信解，不生法相。
須菩提！所言法相者，如來說即非法相，是名法相。
commentary::  ^563c44

發菩提心者，應見一切眾生皆有佛性，
應見一切眾生無漏種智本自具足，應信一切眾生自性本無生滅。
雖行一切智慧方便，接物利生，不作能所之心。
口設無相法，而心有能所，即非法相。
口說無相法，心行無相行，而能所心滅，是名法相也。 ^564a2

須菩提若人言〔至〕是名法相　飯來開口睡來合眼。
　頌曰：
　　千尺絲綸直下垂，一波纔動萬波隨。
　　夜靜水寒魚不食，滿船空載月明歸。 ^564a12

新注：　次離法見。
夫如來說法，要令眾生發菩提心，修行契理，
故聞如來所說，當如法受持。
乃告善現：當如是知見信解，不生法相。
不生法相者，不於法取著也。
法本離相，如來稱性而說，故云即非法相，是名法相。
此一段文，雖正釋離於法執，亦是總結降住正行。
由經初善現請問：若人發無上菩提者，
應云何住，降伏其心？
如來答云：應如是住，如是降伏其心。
故今結云：發菩提心者，於一切法如是知見信解。
此結如是住也。不生法相，此結降伏妄心也。
other:: 
# 應化非真分第三十二
○應化非真分第三十二
commentary::  ^564a20

一念發心，獲福亦爾。
應身化物，豈得已哉？
真佛流通，於事畢矣。
故受之以應，化非身分。 ^564a42

新注二十六斷化身說法無福疑，　此疑從二十五疑中而來。
orig::  ^564a46

須菩提！若有人以滿無量阿僧祇世界七寶持用布施，
若有善男子、善女人發菩薩心者，持於此經乃至四句偈等，
受持讀誦為人演說，其福勝彼。
云何為人演說？
commentary::  ^564b2

須菩〔至〕演說。　要說有何難，即今便請，諦聽諦聽。
　頌曰：
　　行住坐臥，是非人我，忽喜忽嗔，不離這箇。
　　祇這箇，驀面唾。
　　平生肝膽一時傾，四句妙門都說破。
orig::  ^564b10

不取於相，如如不動。
commentary::  ^564b20

七寶福雖多，不如有人發菩提心，受持此經四句，
為人演說，其福勝彼百千萬億不可譬喻。
說法善巧方便，觀根應量，種種隨宜，是名為人演說。
所聽法人，有種種相貌不等，不得作分別之心，
但了空寂如如之心，無所得心，無勝負心，
無希望心，無生滅心，是名如如不動也。 ^564b22

不取於相，如如不動。
　末後一句，始到牢關。
直得三世諸佛，四目相觀。
六代祖師，退身有分。
可謂是江河徹凍，水泄不通。
極目荊榛，難為措足。
到這裏添一絲毫，如眼中著刺減一絲毫，似肉上剜瘡。
非為坐斷要津，蓋為識法者恐。
雖然恁麼，佛法只如此，便見陸地平沈，豈有燈燈續焰川上坐。
今日不免向虎口中奪食，獰龍頷下穿珠。
豁開先聖妙門，後學進身有路。
放開一線，又且何妨。
語則全彰法體，默則獨露真常。
動則隻鶴片雲，靜則安山列岳。
舉一步如象王迴顧，退一步若獅子嚬呻。
法王法令當行，便能於法自在。
祇如末後一句，又作麼生道。
還委悉麼。雲在嶺頭閑不徹，水流#CB00589;下太忙生。
　頌曰：
　　得優游處且優游，雲自高飛水自流。
　　祇見黑風飜大浪，未聞沉却釣魚舟。 ^564b34

新注　此段文有三節：初以無量阿僧祇世界七寶布施，
是假喻也；自若善男子以下，明持說福勝；
自云何為人演說以下，是釋福勝。
所以據經文但明持說功德而論，乃謂化佛說法有無量功德者，
蓋化佛是說經教主，持說是弘經之人，
然所弘之經是佛所說，佛之所說離言說相，
而弘經之人若能離著，其福亦能勝彼也。
如如者，法身理也。
化身既即法身，則無去來，故云如如不動。 ^564c16

新注　二十七斷入寂如何說法疑。
　此疑從第二十六疑中演說與不動而來。
orig::  ^564c32

何以故？
commentary::  ^564c36

新注：　上言如如不動，則佛常住世間為眾生說法，何故言如來入涅槃耶？
恐有此疑，故說偈以釋云：
orig::  ^564c38

一切有為法，如夢幻泡影，如露亦如電，應作如是觀。
commentary::  ^564c44

夢者是妄身，幻者妄念；泡者是煩惱，影者業障。
夢幻泡影業，是名有為法，真實離名相，悟者無諸業。 ^564c46

何以〔至〕如是觀　行船盡在把櫓人。
　頌曰：
　　水中捉月，鏡裏尋頭。
　刻舟求劒，騎牛覓牛。
　　空華陽焰，夢幻浮漚。
　一筆句下，要休便休。
　　巴歌杜酒村田樂，不風流處自風流。 ^565a2

新注：　一切有為法者，一切世間生滅之法也。
佛生人中，示同生滅，亦屬有為無常之法。
無常之法，虗假不實，故以夢、幻、泡、影、露、電六種為喻。
應作如是觀者，觀即般若妙智，以此妙智，
觀有為法，如夢幻等。
能觀既是妙智，所觀無非妙境。
妙境者，一境三諦也。
妙智者，一心三觀也。
三觀者，空、假、中也。
三諦者，真、俗、中也。
即觀有為之法，離性離相之謂空，無法不具之謂假，非空非假之謂中。
諦者，審實不虗之謂。
全諦發觀，以觀照諦，諦既即一而三，觀豈前後而照？
故云如是觀也。能如是觀，乃了化身即法身，無常即常也。
雖即法身，不碍涅槃，常即無常也。
良以如來究竟非常非無常之旨故，所以能常能無常也。
是則終日涅槃，終日說法，不住有為，不住無為，不可得而思議者也。
一經始末，皆稱如是。
始云如是住，如是降伏心，中間節節云如是，至此又云如是觀。
論乃釋云妙智正觀，故知妙智寔一經之宗也。
正宗竟。
orig::  ^565a10

佛說是經已，長老須菩提，及諸比丘、比丘尼、
優婆塞、優婆夷，一切世間天、人、阿修羅，
聞佛所說，皆大歡喜，信受奉行。
commentary::  ^565a44

佛說〔至〕奉行　三十年後，莫教忘却老僧。
不知誰是知恩者，呵呵將謂無人。
　頌曰：
　　飢得食，渴得漿，病得瘥，熱得凉。
　　貧人遇寶，嬰子見娘。
　飄舟到岸，孤客皈鄉。
　　旱逢甘澤，國有忠良。
　四夷拱手，八表來降。
　　頭頭總是，物物全彰。
　古今凡聖，地獄天堂。
　　東西南北，不用思量。
　　利塵沙界諸群品，盡入金剛大道場。 ^565b2

新注：　此流通分也。
流通般若，使之不壅，利益後世眾生也。
天親偈云：佛說希有總持法，不可稱量深句義，
從尊者聞及廣說，回此福德施群生。
orig::  ^565b18

金剛般若波羅蜜經
w:: 
# 印行祝願
 ^565b24

金剛〔至〕蜜經。　崇奉三寶弟子陳友諒窒，
湯氏五娘，男改過善，來家眷算，敬重楮毫，
書寫最上乘經，命工刊梓，施入徐林獨坦東際菴印行。
上答四恩，下資三有。
普願一切有情，俱明般若之因，盡入金剛之地。
　伏冀　莊嚴先所生考君千五監務注公，
先妣閔氏百三娘子，及累世冤親，仗此良因，齊登佛域者也。
w:: 
# 補闕真言
補闕真言 ^565b26

南無喝羅怛那。哆囉夜耶。
佉羅佉羅。摩囉摩囉。
虎囉吽賀賀。蘇怛拏吽。
潑抹拏。婆婆訶。金剛般若波羅蜜經註卷下
〔終〕
w::  ^565b42

金剛經義一卷
author:: 宋　可觀注

 ^565c2
