
xu:: 
#  No. 617-A 法華經卓解自敘
No. 617-A 法華經卓解自敘
諸經皆修行軌則。
獨法華妙義。殷殷開導。
殷殷示方便法門。
種種曉喻。種種現接引神力。
務使未信令信。未解令解。
未善生善。已善增長。
竪窮三際。橫亘十方。
在在醒人敬禮。處處肅人遵奉。
借權顯實。而實之真體。
躍躍在吐露間。懸一通三。
而三之指歸。隱隱在趨步外。
予年屆八旬有五。
精力日憊。資用日窘。
回思大恩未報。駒隙空延。
急集法華諸論。而天台智師之科註為詳。
師詮藏通別圓四教。
而藏中菩薩乘。槩隷為小。
不無遺議。復檢清凉國師。
小始終頓圓五教。
揭其全宗。細將七卷。
句為逗。節為解。一登繕帙。
便付剞劂。彷昔賢豪。
秉燭夜遊之意。亦俾速於披閱。
心目蚤豁。如杲日麗天。
萬象靡不領其光。
荷其照。此經分疏明了。
自軌軌他。或得有功於法寶。
有益於人心。有利於天下後世焉。
若介介擬議於如何玅法。
如何蓮華。是不覷透本根。
徒枝尋葉摘。奚補哉。 ^223c11

康熈丙午仲夏徐昌治覲周父盥題妙法蓮華經卓解卷第一
other:: 姚秦三藏法師　鳩摩羅什　原譯
author:: 武原無依道人徐昌治覲周氏逗註
other:: 
# 序品第一

orig::  ^223c41

○序品第一
commentary::  ^224a11

〔序謂次也。由也。述也。
義類同者。聚在一段。
故名品〕。
　　序法由來一更圓　既非形象豈容言　慈心果欲尋端的　頭上原無兩樣天
orig::  ^224a13

如是。我聞。
commentary::  ^224a17

〔如是。指經。阿難自稱我從佛聞也〕。
orig::  ^224a19

一時。佛。住王舍城。
耆闍崛山中。
commentary::  ^224a21

。 ^224a23

〔釋迦佛說此經。凡三會。
中會在多寶塔內。
前後二會。皆往此山〕。
orig::  ^224a27

與大比丘。眾。萬二千人俱。
皆是阿羅漢。
commentary::  ^224a29

。
orig::  ^224a31

諸漏已盡。無復煩惱。
逮得己利。盡諸有結。
心得自在。
commentary::  ^224a37

。
orig::  ^224a39

其名曰。阿若憍陳如。
摩訶迦葉。
commentary::  ^224a41

〔阿若。名。憍陳如。姓。
迦葉。名飲光。摩訶。
大也〕。
orig::  ^224a43

優樓頻螺伽葉。伽耶迦葉。
那提迦葉。
commentary::  ^224a45

。
orig::  ^224b2

舍利弗。大目犍連。
commentary::  ^224b6

〔舍利。因母目利得名。
弗。即子也。故言身子。
弟子中。神通輕舉。
飛到十方。目連第一〕。
orig::  ^224b8

摩訶迦旃延。
commentary::  ^224b10

〔善分別義。敷演道教。
迦旃延第一〕。
orig::  ^224b12

阿#CB00145;樓#CB00501;。
commentary::  ^224b14

〔名如意。昔於飢世。
以稗飯。施辟支佛。
獲九十一劫。天人之中。
受如意樂〕。
orig::  ^224b16

劫賓那。憍梵波提。
commentary::  ^224b18

〔劫賓。房宿名。因父母禱房星而生。
梵聞佛入滅。即言佛滅我滅〕。
orig::  ^224b20

離婆多。畢陵伽婆蹉。
commentary::  ^224b22

〔離多。星宿名。坐禪入定。
心不亂。伽婆。云餘習。
婆羅門習氣也〕。
orig::  ^224b24

薄拘羅。摩訶拘絺羅。
commentary::  ^224b26

〔拘羅。云善容。年一百六十歲。
絺羅。云大膝。乃舍利弗舅〕。
orig::  ^224b28

難陀。孫陀羅難陀。
commentary::  ^224b30

〔難陀。云善歡喜。孫陀羅。
名好愛。妻名也〕。
orig::  ^224b32

富樓那彌多羅尼子。
commentary::  ^224b34

〔樓那。翻滿願。是父名。
多羅。翻慈。是母名尼者。
女人通稱也〕。
orig::  ^224b36

須菩提。
commentary::  ^224b38

〔菩提。名空生。亦名善吉〕。
orig::  ^224b40

阿難。羅睺羅。
commentary::  ^224b42

〔阿難。名歡喜。多聞廣大。
睺羅。云覆障。是佛親子〕。
orig::  ^224b44

如是眾所知識。大阿羅漢等。
commentary::  ^224b46

〔此結多知識眾。總一法身之性。
一法身之名〕。
orig::  ^224b48

復有學無學。二千人。
commentary::  ^224c2

〔研真斷惑。名為學。
真窮惑盡。名曰無學〕。
orig::  ^224c4

摩訶波闍波提。比丘尼。
與眷屬六千人俱。
commentary::  ^224c6

〔波提。云大愛道〕。
orig::  ^224c8

羅睺羅母。耶輸陀羅。
比丘尼。亦與眷屬俱。
commentary::  ^224c10

〔陀羅。云名聞〕。
orig::  ^224c12

菩薩。摩訶薩。八萬人。
皆於阿耨多羅三藐三菩提。
不退轉。
commentary::  ^224c14

。
orig::  ^224c18

皆得陀羅尼。樂說辯才。
commentary::  ^224c26

〔羅尼。云總持〕。
orig::  ^224c28

轉不退轉法輪。
commentary::  ^224c30

〔輪轉義。亦摧碾義。
摧伏諸魔外道也〕。
orig::  ^224c32

供養無量百千諸佛。
於諸佛所。值眾德本。
常為諸佛之所稱歎。
commentary::  ^224c34

。
orig::  ^224c38

以慈修身。善入佛慧。
通達大智。
commentary::  ^224c40

〔身徧法界言慈。一心三智云通達〕。
orig::  ^224c42

到於彼岸。名稱普聞。
無量世界。
commentary::  ^224c44

〔圓德真實。與名相稱〕。
orig::  ^224c46

能度無數百千眾生。
commentary::  ^224c48

〔依止十法界。安立救護〕。
orig::  ^225a2

其名曰文殊師利菩薩。
觀世音菩薩。
commentary::  ^225a4

〔師利云妙德照窮正性稱觀〕。
orig::  ^225a6

得大勢菩薩。常精進菩薩。
commentary::  ^225a8

〔勢至投足。震動世界。
及魔宮殿。精進為眾生歷劫隨逐不捨〕。
orig::  ^225a10

不休息菩薩。寶掌菩薩。
commentary::  ^225a12

〔心不休息故名。手能出佛故名寶掌〕。
orig::  ^225a14

藥王菩薩。
commentary::  ^225a16

〔藥能治眾生身心二病〕。
orig::  ^225a18

勇施菩薩。寶月菩薩。
月光菩薩。滿月菩薩。
大力菩薩。無量力菩薩。
越三界菩薩。
commentary::  ^225a20

〔法施眾生。名勇施。
明證三諦。名寶月。
圓妙三智除暗。名月光。
三智無缺如滿月。
境智冥合有大力用〕。
orig::  ^225a24

 #CB02494;陀婆羅菩薩。
彌勒菩薩。
commentary::  ^225a26

〔#CB02494;陀云善守。
又云賢首。彌勒云慈氏姓也〕。
orig::  ^225a28

寶積菩薩。導師菩薩。
如是等菩薩摩訶薩。
八萬人俱。
commentary::  ^225a30

〔寶積。積聚智慧道師。
令入正道〕。
orig::  ^225a32

爾時釋提桓因。與其眷屬二萬天子俱。
commentary::  ^225a34

〔恒因云能作。忉利天之主〕。
orig::  ^225a36

復有名月天子。普香天子。
寶光天子。
commentary::  ^225a38

〔三天子。帝釋內臣。
如卿相〕。
orig::  ^225a40

四大天王。與其眷屬。
萬天子俱。
commentary::  ^225a42

〔四天王。帝釋外臣。
如武將。居須彌山四面〕。
orig::  ^225a44

自在天子。大自在天子。
與其眷屬三萬天子俱。
娑婆世界主。梵天王。
尸棄大梵。光明大梵等。
與其眷屬萬二千天子俱。
commentary::  ^225a46

〔梵。是西音。此翻離欲。
尸棄。翻頂髻。光明。
即二禪天等〕。
orig::  ^225b4

有八龍王。難陀龍王。
#CB00849;難陀龍王。
commentary::  ^225b6

〔難陀。云歡喜。#CB02494;云善。
二龍常護國〕。
orig::  ^225b8

娑伽羅龍王。和脩吉龍王。
commentary::  ^225b10

〔伽羅。云醎海。脩吉。
云多頭〕。
orig::  ^225b12

德叉迦龍王。阿那婆達多龍王。
commentary::  ^225b14

〔叉迦。云現毒。達多。
翻無惱〕。
orig::  ^225b16

摩那斯龍王。優鉢羅龍王等。
各與若干百千眷屬俱。
commentary::  ^225b18

〔那斯。大身大力也。
鉢羅。翻黛色蓮華。
從池依住也〕。
orig::  ^225b20

有四緊那羅王。法緊那羅王。
妙法緊那羅王。大法緊那羅王。
持法緊那羅王。各與若干百千眷屬俱。
commentary::  ^225b22

〔緊那羅。神似人而有一角。
故號人非人。乃天帝法樂之神也〕。
orig::  ^225b26

有四乾闥婆王。樂乾闥婆王。
樂音乾闥婆王。美乾闥婆王。
美音乾闥婆王。各與若干百千眷屬俱。
commentary::  ^225b28

〔乾闥婆。云嗅香。以香為食。
乃天帝俗樂之神也〕。
orig::  ^225b32

有四阿脩羅王。婆稚阿脩羅王。
佉羅騫#CB00501;阿脩羅王。
毗摩質多羅阿脩羅王。
羅睺阿脩羅王。各與若干百千眷屬俱。
commentary::  ^225b34

〔阿修羅。云無端正。
騫#CB00501;。
云廣肩脾。質多。云淨心。
#CB02617;羅。
云障持。能障日月〕。
orig::  ^225b40

有四迦樓羅王。大威德迦樓羅王。
大身迦樓羅王。大滿迦樓羅王。
如意迦樓羅王。名與若干百千眷屬俱。
commentary::  ^225b42

。
orig::  ^225b46

韋提希子。阿闍世王。
與若干百千眷屬俱。
commentary::  ^225b48

〔韋提希。云思惟。闍王母也。
阿闍世。云未生怨。
未生之日。相師占之。
此兒生。當害父。故名未生怨〕。
orig::  ^225c2

各禮佛足。退坐一面。
爾時世尊。四眾圍繞。
供養恭敬。尊重讚歎。
為諸菩薩。說大乘經。
名無量義。教菩薩法。
佛所護念。
commentary::  ^225c4

〔大乘經。有七大。法大。
心大。解大。淨大。莊嚴大。
時大也〕。
orig::  ^225c10

佛說此經已。結加趺坐。
入於無量義處三昧。
身心不動。
commentary::  ^225c12

〔三昧。云調直定。又正定。
正受也。無量義。慧定相成。
入者。持於身心也〕。
orig::  ^225c14

是時。天雨曼陀羅華。
摩訶曼陀羅華。曼殊沙華。
摩訶曼殊沙華。而散佛上。
及諸大眾。普佛世界。
六種震動。
commentary::  ^225c16

〔曼陀羅華。云適意。
白華也。曼殊沙。云柔軟。
赤華也。六種者。動起踊。
三種是形。震吼擊。
三種是聲〕。
orig::  ^225c20

爾時會中。比丘。比丘尼。
優婆塞。優婆夷。天。
龍。夜叉。乾闥婆。阿脩羅。
迦樓羅。緊那羅。摩睺羅伽。
人非人。及諸小王。
轉輪聖王。是諸大眾。
得未曾有。歡喜合掌。
一心觀佛。
commentary::  ^225c22

〔龍鬼等。得預法會。
以乘急戒緩故。由乘急。
得聞法。由戒緩。墮龍鬼也。
摩羅伽。大腹蟒神〕。
orig::  ^225c30

爾時。佛放眉間白毫相光。
照東方萬八千世界。
靡不周徧。
commentary::  ^225c32

〔白毫者。佛初生時。
牽長五尺。苦行時。
長一丈四尺。得佛時。
長一丈五尺。中表俱空。
內外清淨〕。 ^225c36

。
orig::  ^225c38

下至阿鼻地獄。上至阿迦尼叱天。
於此世界。盡見彼土六趣眾生。
commentary::  ^225c46

。
orig::  ^226a2

又見彼土。現在諸佛。
及聞諸佛所說經法。
commentary::  ^226a4

〔彼佛此佛。說法同〕。
orig::  ^226a6

并見彼諸比丘。比丘尼。
優婆塞。優婆夷。諸脩行得道者。
commentary::  ^226a8

〔諸修行。三乘修諦緣度之行也。
得道者。得見道修道也〕。
orig::  ^226a10

復見諸菩薩。摩訶薩。
種種因緣。種種信解。
種種相貌。行菩薩道。
commentary::  ^226a12

〔彼佛此佛。三藏之後。
所說意同也〕。
orig::  ^226a16

復見諸佛。般涅槃者。
復見諸佛。般涅槃後。
以佛舍利。起七寶塔。
commentary::  ^226a18

〔彼佛涅槃起塔。與此土佛同。
涅槃。云大滅度。大即法身。
滅即解脫。度即般若〕。
orig::  ^226a22

爾時彌勒菩薩。作是念。
今者世尊。現神變相。
以何因緣而有此瑞。
今佛世尊。入於三昧。
是不可思議現希有事。
當以問誰。誰能答者。
commentary::  ^226a24

〔彌勒因佛放光。圓現十方三世。
而生疑。不知十方三世。
原備於我。而彌勒自狹。
故有重重之問〕。
orig::  ^226a30

復作此念。是文殊師利法王之子。
已曾親近供養。過去無量諸佛。
必應見此希有之相。
我今當問。爾時比丘。
比丘尼。優婆塞。優婆夷。
及諸天。龍。鬼神等。
咸作此念。是佛光明神通之相。
今當問誰。
commentary::  ^226a32

〔神名天心通名慧性〕。
orig::  ^226a40

爾時彌勒菩薩。欲自決疑。
又觀四眾。比丘。比丘尼。
優婆塞。優婆夷。及諸天龍鬼神等。
眾會之心。而問文殊師利言。
以何因緣。而有此瑞神通之相。
放大光明。照於東方。
萬八千土。悉見彼佛國界莊嚴。
於是彌勒菩薩欲重宣此義。
以偈問曰。
　　文殊師利　導師何故　眉間白毫
　　大光普照　雨曼陀羅　曼殊沙華
　　栴檀香風　悅可眾心　以是因緣
　　地皆嚴淨　而此世界　六種震動
　　時四部眾　咸皆歡喜　身意快然
　　得未曾有
commentary::  ^226a42

〔香屬華。華香如檀。
故曰栴檀香風。華集地。
地乃嚴淨〕。
orig:: 
　　眉間光明　照於東方　萬八千土
　　皆如金色　從阿鼻獄　上至有頂
　　諸世界中　六道眾生　生死所趣
　　善惡業緣　受報好醜　於此悉見
　　又覩諸佛　聖主師子　演說經典
　　微妙第一　其聲清淨　出柔軟音
　　教諸菩薩　無數億萬　梵音深妙
　　令人樂聞　各於世界　講說正法
　　種種因緣　以無量喻　照明佛法
　　開悟眾生
commentary::  ^226b16

〔聖主者。諸菩薩中之主也。
師子發聲震吼。喻佛能摧伏魔軍。
示眾十力也〕。
orig:: 
　　若人遭苦　厭老病死　為說涅槃
　　盡諸苦際　若人有福　曾供養佛
　　志求勝法　為說緣覺
commentary::  ^226b38

〔聲聞。三生種福。支佛。
百劫種福〕。
orig:: 
　　若有佛子　脩種種行　求無上慧
　　為說淨道
commentary::  ^226b46

〔真慈悲紹佛種。故言佛子。
修六度。故言種種行。
求佛道。故言無上慧。
六度中無六敝。故言淨道〕。
orig:: 
　　文殊師利　我住於此　見聞若斯
　　及千億事　如是眾多　今當略說
　　我見彼土　恒沙菩薩　種種因緣
　　而求佛道
commentary::  ^226c4

〔恒沙。即殑伽河。細而多。
外人稱為福河。入洗滅罪。
佛亦順俗。故常指之〕。
orig:: 
　　或有行施　金銀珊瑚　真珠摩尼
　　硨磲碼碯　金剛諸珍　奴婢車乘
　　寶飾輦輿　歡喜布施　迴向佛道
　　願得是乘　三界第一　諸佛所歎
　　或有菩薩　駟馬寶車　欄楯華葢
　　軒飾布施
commentary::  ^226c14

〔斬。大夫以上車也〕。
orig:: 
　　復見菩薩　身肉手足　及妻子施
　　求無上道　又見菩薩　頭目身體
　　欣樂施與　求佛智慧　文殊師利
　　我見諸王　往詣佛所　問無上道
　　便捨樂土　宮殿臣妾　剃除鬚髮
　　而被法服
commentary::  ^226c28

〔所問尊極。云無上道。
所棄不輕。云樂土。
剃除。身心俱離也〕。
orig:: 
　　或見菩薩　而作比丘　獨處閒靜
　　樂誦經典　又見菩薩　勇猛精進
　　入於深山　思惟佛道　又見離欲
　　常處空閒　深修禪定　得五神通
commentary::  ^226c42

〔離欲界欲。離二乘欲。
凡夫但五通。二乘具六通〕。
orig:: 
　　又見菩薩　安禪合掌　以千萬偈
　　讚諸法王　復見菩薩　智深志固
　　能問諸佛　聞悉受持
commentary::  ^227a4

〔智深。慧窮理本。志固。
誓願廣大〕。
orig:: 
　　又見佛子　定慧具足　以無量喻
　　為眾講法　欣樂說法　化諸菩薩
　　破魔兵眾　而擊法皷
commentary::  ^227a12

。
orig:: 
　　又見菩薩　寂然宴默　天龍恭敬
　　不以為喜　又見菩薩　處林放光
　　濟地獄苦　令入佛道　又見佛子
　　未甞睡眠　經行林中　勤求佛道
　　又見具戒　威儀無缺　淨如寶珠
　　以求佛道
commentary::  ^227a20

。
orig:: 
　　又見佛子　住忍辱力　增上慢人
　　惡罵捶打　皆悉能忍　以求佛道
commentary::  ^227a36

〔內心能安。忍外所辱〕。
orig:: 
　　又見菩薩　離諸戲笑　及癡眷屬
　　親近智者　一心除亂　攝念山林
　　億千萬歲　以求佛道　或見菩薩
　　肴膳飲食　百種湯藥　施佛及僧
　　名衣上服　價值千萬　或無價衣
　　施佛及僧　千萬億種　旃檀寶含
　　眾妙臥具　施佛及僧　清淨園林
　　華果茂盛　流泉浴池　施佛及僧
　　如是等施　種種微妙　歡喜無厭
　　求無上道　或有菩薩　說寂滅法
　　種種教詔　無數眾生
commentary::  ^227a42

〔寂滅者理也。所說因緣也〕。
orig:: 
　　或見菩薩　觀諸法性　無有二相
　　猶如虗空
commentary::  ^227b18

〔法性空。順性修〕。
orig:: 
　　又見佛子　心無所著　以此妙慧
　　求無上道　文殊師利　又見菩薩
　　佛滅度後　供養舍利　又見佛子
　　造諸塔廟　無數恒沙　嚴飾國界
　　寶塔高妙　五千由旬　縱廣正等
　　二千由旬　一一塔廟　各千幢幡
　　珠交露幔　寶鈴和鳴　諸天龍神
　　人及非人　香華伎樂　常以供養
　　文殊師利　諸佛子等　為供舍利
　　嚴飾塔廟　國界自然　殊特妙好
　　如天樹王　其華開敷
commentary::  ^227b24

〔天樹王。即波利質多羅樹〕。
orig:: 
　　佛放一光　我及眾會　見此國界
　　種種殊妙　諸佛神力　智慧希有
　　放一淨光　照無量國　我等見此
　　得未曾有　佛子文殊　願決眾疑
　　四眾欣仰　瞻仁及我　世尊何故
　　放斯光明　佛子時答　決疑令喜
　　何所饒益　演斯光明　佛坐道場
　　所得妙法　為欲說此　為當授記
　　示諸佛土　眾寶嚴淨　及見諸佛
　　此非小緣
commentary::  ^227b48

〔及我。欲令我問。瞻仁。
欲得仁答。文殊因云。
我與仁者。同居學地。
欲測佛意。難共籌量〕。
orig:: 
　　文殊當知　四眾龍神　瞻察仁者
　　為說何等 ^227c22

爾時文殊師利。語彌勒菩薩。
摩訶薩。及諸大士。
善男子等。如我惟忖。
commentary::  ^227c28

〔惟者思惟。忖者籌量。
惟今如昔。忖昔如今也〕。
orig::  ^227c32

今佛世尊。欲說大法。
雨大法雨。吹大法螺。
擊大法皷。演大法義。
諸善男子。我於過去諸佛。
曾見此瑞。放斯光已。
即說大法。是故當知。
今佛現光。亦復如是。
欲令眾生。咸得聞知。
一切世間。難信之法。
故現斯瑞。
commentary::  ^227c34

〔令眾生聞知者。聞即聞慧。
收無量歸一。改三乘教理。
破無明等。開示入佛知見。
故言難信法〕。 ^227c42

。
orig::  ^227c44

諸善男子。如過去無量無邊。
不可思議阿僧祇劫。
commentary::  ^227c48

〔無量無邊。大數目也。
人心狹小。不自悟本具之性。
佛大現光。令人人頓悟本性。
如是其大也〕。
orig::  ^228a2

爾時。有佛號日月燈明。
如來。應供。正徧知。
明行足。善逝。世間解。
無上士。調御丈夫。
天人師。佛。世尊。
commentary::  ^228a4

。
orig::  ^228a8

演說正法。初善。中善。
後善。其義深遠。其語巧妙。
純一無雜。具足清白梵行之相。
commentary::  ^228a12

〔此文殊引古佛。頓教七善。
與今佛同〕。
orig::  ^228a16

為求聲聞者。說應四諦法。
度生老病死。究竟涅槃。
為求辟支佛者。說應十二因緣法。
為諸菩薩。說應六波羅蜜。
commentary::  ^228a18

。
orig::  ^228a24

令得阿耨多羅三藐三菩提。
成一切種智。次復有佛。
亦名日月燈明。次復有佛。
亦名日月燈明。如是二萬佛皆同一字。
號日月燈明。又同一姓。
姓頗羅墮。彌勒當知。
初佛後佛。皆同一字。
名日月燈明。十號具足。
所可說法。初中後善。
commentary::  ^228a28

〔一相。寂滅相。種種行類。
能知能解。名一切種智。
即佛智也〕。 ^228a38

〔初引一佛。備舉頓漸說法。
與今佛同中引二萬佛。
亦與今佛同。頗羅墮。
此云#CB15162;疾。
亦云利根〕。
orig::  ^228a40

其最後佛。未出家時。
有八王子。一名有意。
二名善意。三名無量意。
四名寶意。五名增意。
六名除疑意。七名響意。
八名法意。是八王子。
威德自在。各領四天下。
是諸王子。聞父出家。
得阿耨多羅三藐三菩提。
悉捨王位。亦隨出家。
發大乘意。常脩梵行。
皆為法師。已於千萬佛所植諸善本。
commentary::  ^228a42

。
orig::  ^228b6

是時。日月燈明佛。
說大乘經。名無量義。
教菩薩法。佛所護念。
說是經已。即於大眾中。
結加趺坐。入於無量義處三昧。
身心不動。是時。天雨曼陀羅華。
摩訶曼陀羅華。曼殊沙華。
摩訶曼殊沙華。而散佛上。
及諸大眾。普佛世界。
六種震動。爾時會中。
比丘。比丘尼。優婆塞。
優婆夷。天。龍。夜义。
乾闥婆。阿脩羅。迦樓羅。
緊那羅。摩睺羅伽。
人非人。及諸小王。
轉輪聖王等。是諸大眾。
得未曾有。歡喜合掌。
一心觀佛。爾時如來。
放眉間白毫相光。
照東方。萬八千佛土。
靡不周徧。如今所見。
是諸佛土。
commentary::  ^228b10

〔昔佛自土六瑞。悉與今同。
如今所見。則知昔佛他土六瑞。
亦與今同〕。
orig::  ^228b30

彌勒當知。爾時會中。
有二十億菩薩。樂欲聽法。
是諸菩薩。見此光明。
普照佛土。得未曾有。
欲知此光。所為因緣。
commentary::  ^228b32

〔昔佛會中疑念。與今彌勒疑同〕。
orig::  ^228b38

時有菩薩。名曰妙光。
有八百弟子。
commentary::  ^228b40

。
orig::  ^228b42

是時。日月燈明佛。
從三昧起。因妙光菩薩。
說大乘經。名妙法蓮華。
教菩薩法。佛所護念。
六十小劫。不起於座。
時會聽者。亦坐一處。
六十小劫。身心不動。
聽佛所說。謂如食頃。
是時眾中。無有一人。
若身若心。而生懈倦。
commentary::  ^228b46

〔昔佛說經劫與今佛同。
食頃。即半日也。聞法之志。
加以佛威。一坐經時。
忘其久耳〕。
orig::  ^228c8

日月燈明佛。於六十小劫。
說是經已。即於梵。
魔。沙門。婆羅門。及天。
人。阿脩羅。眾中。而宣此言。
如來於今日中夜。
當入無餘涅槃。
commentary::  ^228c10

。
orig::  ^228c16

時有菩薩。名曰德藏。
日月燈明佛。即授其記。
告諸比丘。是德藏菩薩。
次當作佛。號曰淨身。
多陀阿伽度。阿羅訶。
三藐三佛陀。
commentary::  ^228c20

。
orig::  ^228c26

佛授記已。便於中夜。
入無餘涅槃。佛滅度後。
妙光菩薩。持妙法蓮華經。
滿八十小劫。為人演說。
日月燈明佛八子。
皆師妙光。妙光教化。
令其堅固阿耨多羅三藐三菩提。
是諸王子。供養無量百千萬億佛。
已皆成佛道。其最後成佛者。
名曰然燈。
commentary::  ^228c30

〔然燈。太子。生時一切身邊。
光如燈故〕。
orig::  ^228c40

八百弟子中。有一人號曰求名。
貪著利養。雖復讀誦眾經。
而不通利。多所忘失。
故號求名。是人亦以種諸善根因緣故。
得值無量百千萬億諸佛。
供養恭敬。尊重讚歎。
彌勒當知。爾時妙光菩薩。
豈異人乎。我身是也。
求名菩薩。汝身是也。
今見此瑞。與本無異。
是故惟忖。今日如來。
當說大乘經。名妙法蓮華。
教菩薩法。佛所護念。
爾時文殊師利。於大眾中。
欲重宣此義而說偈言。
commentary::  ^228c42

〔文殊把前說重拈一遍。
謂古佛如此。今佛亦如此。
乃至十方佛亦如此。
皆開三顯一無二道也〕。
orig:: 
　　我念過去世　無量無數劫　有佛人中尊
　　號日月燈明　世尊演說法　度無量眾生
　　無數億菩薩　令入佛智慧　佛未出家時
　　所生八王子　見大聖出家　亦隨修梵行
　　時佛說大乘　經名無量義　於諸大眾中
　　而為廣分別　佛說此經已　即於法座上
　　加趺坐三昧　名無量義處　天雨曼陀華
　　天皷自然鳴　諸天龍鬼神　供養人中尊
　　一切諸佛土　即時大震動　佛放眉間光
　　現諸希有事　此光照東方　萬八千佛土
　　示一切眾生　生死業報處　有見諸佛土
　　以眾寶莊嚴　琉璃玻瓈色　斯有佛光照
　　及見諸天人　龍神夜叉眾　乾闥緊那羅
　　各供養其佛　又見諸如來　自然成佛道
　　身色如金山　端嚴甚微妙　如淨琉璃中
　　內現真金像
commentary::  ^229a10

〔玻瓈。水玉。琉璃。青色寶。
西域山出。佛道。方便道。
加心修習。任運合理也〕。 ^229a44

〔成佛道是報身。琉瓈是法身。
金像是應物現形。
東方動方也〕。
orig:: 
　　世尊在大眾　敷演深法義　一一諸佛土
　　聲聞眾無數　因佛光所照　悉見彼大眾
　　或有諸比丘　在於山林中　精進持淨戒
　　猶如護明珠　又見諸菩薩　行施忍辱等
　　其數如恒沙　斯由佛光照　又見諸菩薩
　　深入諸禪定　身心寂不動　以求無上道
　　又見諸菩薩　知法寂滅相　各於其國土
　　說法求佛道　爾時四部眾　見日月燈佛
　　現大神通力　其心皆歡喜　各各自相問
　　是事何因緣　天人所奉尊　適從三昧起
　　讚妙光菩薩　汝為世間眼　一切所歸信
　　能奉持法藏　如我所說法　唯汝能證知
　　世尊既讚歎　令妙光歡喜
commentary::  ^229a46

〔世間眼。菩薩為世出世間眼。
化導干人〕。
orig:: 
　　說是法華經　滿六十小劫　不起於此座
　　所說上妙法　是妙光法師　悉皆能受持
commentary::  ^229b26

〔妙光受持昔佛法。
亦如身子受今佛付囑也〕。
orig:: 
　　佛說是法華　令眾歡喜已　尋即於是日
　　告於天人眾　諸法實相義　已為汝等說
　　我今於中夜　當入於涅槃
commentary::  ^229b32

〔昔佛唱滅與今佛同〕。
orig:: 
　　汝一心精進　當離於放逸　諸佛甚難值
　　億劫時一遇
commentary::  ^229b40

〔昔佛囑累與今佛同〕。
orig:: 
　　世尊諸子等　聞佛入涅槃　各各懷悲惱
　　佛滅一何速
commentary::  ^229b46

〔眾聞佛滅而生悲泣。
亦與今佛同〕。
orig:: 
　　聖主法之王　安慰無量眾　我若滅度時
　　汝等勿憂怖
commentary::  ^229c4

〔昔佛慰論眾。亦與今佛同〕。
orig:: 
　　是德藏菩薩　於無漏實相　心已得通達
　　其次當作佛　號曰為淨身　亦度無量眾
　　佛此夜滅度　如薪盡火滅　分布諸舍利
　　而起無量塔　比丘比丘尼　其數如恒沙
　　倍復加精進　以求無上道　是妙光法師
　　奉持佛法藏　八十小劫中　廣宣法華經
　　是諸八王子　妙光所開化　堅固無上道
　　當見無數佛　供養諸佛已　隨順行大道
　　相繼得成佛　轉次而授記　最後天中天
　　號曰然燈佛　諸仙之導師　度脫無量眾
commentary::  ^229c10

〔天中天。一世間天。
二生天。三淨天。四義天。
今佛超出四天。名天中天〕。
orig:: 
　　是妙光法師　時有一弟子　心常懷懈怠
　　貪著於名利　求名利無厭　多遊族姓家
　　棄捨所習誦　廢忘不通利　以是因緣故
　　號之為求名　亦行眾善業　得見無數佛
　　供養於諸佛　隨順行大道　具六波羅蜜
　　今見釋師子　其後當作佛　號名曰彌勒
　　廣度諸眾生　其數無有量
commentary::  ^229c32

〔師子。喻大師子吼。
小師子勇徤。群獸竄伏〕。
orig:: 
　　彼佛滅度後　懈怠者汝是　妙光法師者
　　今則我身是　我見燈明佛　本光瑞如此
　　以是知今佛　欲說法華經　今相如本瑞
　　是諸佛方便　今佛放光明　助發實相義
　　諸人今當知　合掌一心待　佛當雨法雨
　　充足求道者
commentary::  ^229c48

〔上明欲說之由。誡眾令生渴慕。
下教菩薩法〕。
orig:: 
　　諸求三乘人　若有疑悔者　佛當為除斷
　　令盡無有餘
commentary::  ^230a14

〔彌勒聯翩搆疑。文殊頻煩為斷。
事窮理盡。善於問答〕。 ^230a20

。
other:: 
# 方便品第二

orig::  ^230a22

○方便品第二
commentary::  ^230a38

〔方便。即隨方便益。
如一大城。東方來者。
從東門入。西方來者。
從西門入也〕。
　　打破虗空即本真　頭頭物物是全身　當人更欲求方便　依舊蓮華紙上塵
orig::  ^230a40

爾時世尊。從三昧安詳而起。
告舍利弗。
commentary::  ^230a44

〔爾時。即文殊答問竟時也。
三昧。云正受。正定。
正心。如晴空止水。
杲日精金。無毫髮瑕疵。
無不包含虗靜也〕。
orig::  ^230a46

諸佛智慧。甚深無量。
commentary::  ^230a48

〔智慧。即一心三智。
竪徹理底。故言甚深。
橫窮法界。故言無量〕。 ^230b2

。
orig::  ^230b4

其智慧門。難解難入。
一切聲聞辟支佛。
所不能知。所以者何。
佛曾親近百千萬億無數諸佛。
盡行諸佛無量道法。
勇猛精進。名稱普聞。
成就甚深未曾有法。
隨宜所說。意趣難解。
commentary::  ^230b8

〔稱理究竟。故成就。
到彼岸。故甚深。稱機適會。
故隨宜。非七方便所知。
故難解〕。 ^230b16

〔智慧甚深。以曾親近無數諸佛。
親聞而親行其道。
所以有大久遠。大廣博。
大勇猛精進。大成就道德〕。
orig::  ^230b18

舍利弗。吾從成佛已來。
種種因緣。種種譬喻。
廣演言教。無數方便。
引導眾生。令離諸著。
commentary::  ^230b20

。 ^230b24

〔著者。心入諸境。不能消融成一法身。
不能明了成佛知見也〕。
orig::  ^230b28

所以者何。如來方便知見波羅蜜。
皆已具足。舍利弗。
如來知見。廣大深達。
無量無礙。力。無所畏。
禪定解脫三昧。深入無際。
成就一切未曾有法。
commentary::  ^230b30

。
orig::  ^230b36

舍利弗。如來能種種分別。
巧說諸法。言辭柔軟。
悅可眾心。舍利弗。
取要言之。無量無邊。
未曾佛法。佛悉成就。
止舍利弗。不須復說。
commentary::  ^230b42

〔此法深寂。言語道斷。
故止而歎之〕。
orig::  ^230b48

所以者何。佛所成就。
第一希有難解之法。
唯佛與佛。乃能究盡諸法實相。
commentary::  ^230c2

。
orig::  ^230c6

所謂諸法。如是相。
如是性。如是體。如是力。
如是作。如是因。如是緣。
如是果。如是報。如是本末究竟等。
commentary::  ^230c10

〔相屬外。性屬內質為體。
功為力。造為作習為因。
助因為緣。習果為果。
初為本。後為末歸趣為究竟〕。
orig::  ^230c14

爾時世尊。欲重宣此義而說偈言。
　　世雄不可量　諸天及世人　一切眾生類
　　無能知佛者　佛力無所畏　解脫諸三昧
　　及佛諸餘法　無能測量者　本從無數佛
　　具足行諸道　甚深微妙法　難見難可了
　　於無量億劫　行此諸道已　道場得成果
　　我已悉知見　如是大果報　種種性相義
commentary::  ^230c16

。
orig:: 
　　我及十方佛　乃能知是事　是法不可示
　　言辭相寂滅　諸餘眾生類　無有能得解
　　除諸菩薩眾　信力堅固者　諸佛弟子眾
　　曾供養諸佛　一切漏已盡　住是最後身
　　如是諸人等　其力所不堪　假使滿世間
　　皆如舍利弗　盡思共度量　不能測佛智
　　正使滿十方　皆如舍利弗　及餘諸弟子
　　亦滿十方剎　盡使共度量　亦復不能知
　　辟支佛利智　無漏最後身　亦滿十方界
　　其數如竹林　斯等共一心　於億無量劫
　　欲思佛實智　莫能知少分　新發意菩薩
　　供養無數佛　了達諸義趣　又能善說法
　　如稻麻竹葦　充滿十方剎　一心以妙智
　　於恒河沙劫　咸皆共思量　不能知佛智
　　不退諸菩薩　其數如恒沙　一心共思求
　　亦復不能知　又告舍利弗　無漏不思議
　　甚深微妙法　我今已具得　唯我知是相
　　十方佛亦然　舍利弗當知　諸佛語無異
　　於佛所說法　當生大信力　世尊法久後
　　要當說真實　告諸聲聞眾　及求緣覺乘
　　我令脫苦縛　逮得涅槃者　佛以方便力
　　示以三乘教　眾生處處著　引之令得出 ^230c30

爾時。大眾中。有諸聲聞。
漏盡阿羅漢。阿若憍陳如等。
千二百人。及發聲聞辟支佛心。
比丘。比丘尼。優婆塞。
優婆夷。各作是念。
今者世尊。何故慇懃稱歎方便。
而作是言。佛所得法。
甚深難解。有所言說。
意趣難知。一切聲聞辟支佛所不能及。
佛說一解脫義。我等亦得此法。
到於涅槃。而今不知是義所趣。
commentary::  ^231a30

〔一解脫藏教三人。
同一解脫也。得此法到涅槃。
皆是方便。未知何者真實。
故言不知是義所趣〕。
orig::  ^231a42

爾時。舍利弗。知四眾心疑。
自亦未了。而白佛言。
世尊何因何緣。慇懃稱歎諸佛第一方便。
甚深微妙。難解之法。
我自昔來。未曾從佛聞如是說。
今者四眾。咸皆有疑。
惟願世尊。敷演斯事。
世尊何故。慇懃稱歎甚深微妙難解之法。
爾時舍利弗。欲重此義而說偈言。
　　慧日大聖尊　久乃說是法
commentary::  ^231a44

〔三智圓明。能破癡暗。
故云慧日〕。
orig:: 
　　自說得如是　力無畏三昧　禪定解脫等
　　不可思議法　道場所得法　無能發問者
　　我意難可測　亦無能問者　無問而自說
　　稱歎所行道　智慧甚微妙　諸佛之所得
　　無漏諸羅漢　及求涅槃者　今皆墮疑網
　　佛何故說是　其求緣覺者　比丘比丘尼
　　諸天龍鬼神　及乾闥婆等　相視懷猶豫
　　瞻仰兩足尊　是事為云何　願佛為解說
　　於諸聲聞眾　佛說我第一　我今自於智
　　疑惑不能了　為是究竟法　為是所行道
commentary::  ^231b8

〔身子智慧第一。不能了佛權實二智究竟法。
果上疑。所行道。因中疑〕。
orig:: 
　　佛口所生子　合掌瞻仰待　願出微妙音
　　時為如實說
commentary::  ^231b30

〔聞佛說法。法身得生。
故言佛口所生子〕。
orig:: 
　　諸天龍神等　其數如恒沙　求佛諸菩薩
　　大數有八萬　又諸萬億國　轉輪聖王至
　　合掌以敬心　欲聞具足道 ^231b36

爾時。佛告舍利弗。
止止不須復說。若說是事。
一切世間。諸天及人。
皆當驚疑。舍利弗。
重白佛言。世尊。惟願說之。
惟願說之。所以者何。
是會無數百千萬億阿僧祇眾生。
曾見諸佛。諸根猛利。
智慧明了。聞佛所說。
則能敬信。爾時舍利弗。
欲重宣此義而說偈言。
　　法王無上尊　惟說願勿慮　是會無量眾
　　有能敬信者 ^231b44

佛復止舍利弗。若說是事。
一切世間。天人阿修羅。
皆當驚疑。增上慢比丘。
將墜於大坑。爾時世尊。
重說偈言。
　　止止不須說　我法玅難思　諸增上慢者
　　聞必不敬信 ^231c10

爾時。舍剎弗。重白佛言。
世尊。惟願說之。惟願說之。
今此會中。如我等比。
百千萬億。世世已曾從佛受化。
如此人等。必能敬信。
長夜安隱。多所饒益。
爾時舍利弗。欲重宣此義而說偈言。
　　無上兩足尊　願說第一法　我為佛長子
　　惟垂分別說　是會無量眾　能敬信此法
　　佛已曾世世　教化如是等　皆一心合掌
　　欲聽受佛語　我等千二百　及餘求佛者
　　願為此眾故　惟垂分別說　是等聞此法
　　則生大歡喜 ^231c20

爾時世尊。告舍利弗。
汝已慇懃三請。豈得不說。
汝今諦聽。善思念之。
吾當為汝分別解說。
說此語時。會中有比丘。
比丘尼。優婆塞。優婆夷。
五千人等。即從座起。
禮佛而退。所以者何。
此輩罪根深重。及增上慢。
未得謂得。未證謂證。
有如此失。是以不住。
commentary::  ^231c40

〔五濁障多。名罪重。
執小翳大。名根深。
未得三果。謂得三果。
未證無學。謂證無學。
名增上慢〕。
orig::  ^232a2

世尊默然而不制止。
爾時佛告舍利弗。
我今此眾。無復枝葉。
純有貞實。舍利弗。
如是增上慢人。退亦佳矣。
汝今善聽。當為汝說。
舍利弗言。唯然世尊。
願樂欲聞。佛告舍利弗。
如是妙法。諸佛如來。
時乃說之。如優曇鉢華時一現耳。
commentary::  ^232a4

。 ^232a14

。
orig::  ^232a18

舍利弗。汝等當信佛之所說。
言不虗妄。
commentary::  ^232a26

〔恐物生謗。故勸信也〕。
orig::  ^232a28

舍利弗。諸佛隨宜說法。
意趣難解。
commentary::  ^232a30

〔佛隨三種機宜。說方便教〕。
orig::  ^232a32

所以者何。我以無數方便。
種種因緣。譬喻言辭。
演說諸法。
commentary::  ^232a34

〔舉今佛之權能。釋諸佛之方便。
巧慧同〕。
orig::  ^232a38

是法非思量分別之所能解。
唯有諸佛。乃能知之。
所以者何。諸佛世尊。
唯以一大事因緣故。
出現於世。
commentary::  ^232a40

〔佛以無分別智。解無分別法。
即是實義。性廣博名大。
佛儀式名事。眾機感佛為因。
佛乘機而教為緣〕。
orig::  ^232a44

舍利弗。云何名諸佛世尊。
唯以一大事因緣故。
出現於世。諸佛世尊。
欲令眾生開佛知見。
使得清淨故。出現於世。
欲示眾生佛之知見故。
出現於世。欲令眾生悟佛知見故。
出現於世。欲令眾生入佛知見道故。
出現於世。
commentary::  ^232a46

〔佛知見者。即本具性玅覺體也。
迷者不知。諸佛出世。
開示此玅覺之體。
歷代祖師。傳授此玅覺之體〕。
orig::  ^232b8

舍利弗。是為諸佛。
以一大事因緣故。
出現於世。佛告舍利弗。
諸佛如來。但教化菩薩。
諸有所作。常為一事。
唯以佛之知見。示悟眾生。
舍利弗。如來但以一佛乘故。
為眾生說法。無有餘乘。
若二若三。舍利弗。
一切十方諸佛。法亦如是。
舍利弗。過去諸佛。
以無量無數方便。
種種因緣。譬喻言辭。
而為眾生演說諸法。
是法皆為一佛乘故。
是諸眾生。從諸佛聞法。
究竟皆得一切種智。
舍利弗。未來諸佛。
當出於世。亦以無量無數方便。
種種因緣。譬喻言辭。
而為眾生演說諸法。
是法皆為一佛乘故。
是諸眾生。從佛聞法。
究竟皆得一切種智。
舍利弗。現在十方無量百千萬億佛土中。
諸佛世尊。多所饒益。
安樂眾生。
commentary::  ^232b10

〔諸佛以大事因緣出世。
此亦以饒益眾生出世〕。 ^232b34

〔十方大聖。性道無不同。
往古大聖。性道無不同。
後來大聖。性道無有不同。
人人本具之性。亦無不同〕。
orig::  ^232b36

是諸佛。亦以無量無數方便。
種種因緣。譬喻言辭。
而為眾生演說諸法。
是法皆為一佛乘故。
是諸眾生。從佛聞法。
究竟皆得一切種智。
舍利弗。是諸佛。但教化菩薩。
欲以佛之知見。示眾生故。
欲以佛之知見悟眾生故。
欲令眾生入佛之知見故。
舍利弗。我今亦復如是。
知諸眾生。有種種欲。
深心所著。隨其本性。
以種種因緣。譬喻言辭。
方便力。而為說法。
commentary::  ^232b38

〔眾生種種欲。即五乘根性欲。
過去名根。現在名欲。
未來名性。深心所著。
即是根。方便者。隨宜開三也〕。
orig::  ^232c4

舍利弗。如此皆為得一佛乘。
一切種智故。舍利弗。
十方世界中。尚無二乘。
何況有三。舍利弗。
諸佛出於五濁惡世。
所謂劫濁。煩惱濁。
眾生濁。見濁。命濁。
commentary::  ^232c6

〔劫濁是長時。非剎那也。
眾生濁。見。慢。果報。
三濁也。三災起。煩惱濁也。
諸見轉熾。見濁也。
摧言減壽。命濁也〕。
orig::  ^232c12

如是舍利弗。劫濁亂時。
眾生垢重。慳貪嫉妬。
成就諸不善根。故諸佛以方便力。
於一佛乘。分別說三。
commentary::  ^232c14

〔諸佛出見於世。的的本懷。
只欲顯示人人本具圓滿覺性。
別無方便也〕。
orig::  ^232c18

舍利弗。若我弟子。
自謂阿羅漢辟支佛者。
不聞不知諸佛如來。
但教化菩薩事。此非佛弟子。
非阿羅漢。非辟支佛。
又舍利弗。是諸比丘。
比丘尼。自謂已得阿羅漢。
是最後身。究竟涅槃。
便不復志求阿耨多羅三藐三菩提。
當知此輩。皆是增上慢人。
所以者何。若有比丘。
實得阿羅漢。若不信此法。
無有是處。
commentary::  ^232c20

。
orig::  ^232c32

除佛滅度後。現前無佛。
所以者何。佛滅度後。
如是等經。受持讀誦解義者。
是人難得。若遇餘佛。
於此經中。便得決了。
commentary::  ^232c36

〔佛雖入滅。此經尚在。
得聞此經。即便決了。
其人難遇。方便有餘。
名為餘佛〕。 ^232c42

〔此經。即如來前身。
即諸佛慧命〕。
orig::  ^232c44

舍利弗。汝等當一心信解。
受持佛語。諸佛如來。
言無虗妄。無有餘乘。
唯一佛乘。爾時世尊。
欲重宣此義而說偈言。
　　比丘比丘尼　有懷增上慢　優婆塞我慢
　　優婆夷不信　如是四等眾　其數有五千
　　不自見其過　於戒有缺漏　護惜其瑕疵
　　是小智已出　眾中之糟糠　佛威德故去
　　斯人尟福德　不堪受是法
commentary::  ^232c46

〔律儀有失。名缺。定共道共有失。
名漏〕。
orig:: 
　　此眾無枝葉　唯有諸貞實　舍利弗善聽
　　諸佛所得法　無量方便力　而為眾生說
　　眾生心所念　種種所行道　若干諸欲性
　　先世善惡業　佛悉知是已　以諸緣譬喻
　　言辭方便力　令一切歡喜　或說修多羅
　　伽陀及本事　本生未曾有　亦說於因緣
　　譬喻并祇夜　優婆提舍經
commentary::  ^233a14

。
orig:: 
　　鈍根樂小法　貪著於生死　於諸無量佛
　　不行深玅道　眾苦所惱亂　為是說涅槃
　　我說是方便　令得入佛慧　未曾說汝等
　　當得成佛道　所以未曾說　說時未至故
　　今正是其時　決定說大乘　我此九部法
　　隨順眾生說　入大乘為本　以故說是經
　　有佛子心淨　柔軟亦利根　無量諸佛所
　　而行深玅道　為此諸佛子　說是大乘經
　　我記如是人　來世成佛道　以深心念佛
　　修持淨戒故　此等聞得佛　大喜充徧身
　　佛知彼心行　故為說大乘　聲聞若菩薩
　　聞我所說法　乃至於一偈　皆成佛無疑
　　十方佛土中　唯有一乘法　無二亦無三
　　除佛方便說　但以假名字　引導於眾生
　　說佛智慧故　諸佛出於世　唯此一事實
　　餘二則非真　終不以小乘　濟度於眾生
　　佛自住大乘　如其所得法　定慧力莊嚴
　　以此度眾生　自證無上道　大乘平等法
　　若以小乘化　乃至於一人　我則墮慳貪
　　此事為不可　若人信歸佛　如來不欺誑
　　亦無貪嫉意　斷諸法中惡　故佛於十方
　　而獨無所畏　我以相嚴身　光明照世間
　　無量眾所尊　為說實相印
commentary::  ^233a30

〔身相炳著。光色端嚴。
為眾所尊。大乘經但有一法印若有無常無我涅槃三印。
即是小乘〕。
orig:: 
　　舍利弗當知　我本立誓願　欲令一切眾
　　如我等無異
commentary::  ^233b32

〔誓願非但自誓菩提。
亦願眾生同入佛慧〕。
orig:: 
　　如我昔所願　今者已滿足　化一切眾生
　　皆令入佛道
commentary::  ^233b38

〔眾生證佛慧。驗我誓不虗〕。
orig:: 
　　若我遇眾生　盡教以佛道　無智者錯亂
　　迷惑不受教　我知此眾生　未曾脩善本
　　堅著於五欲　癡愛故生惱　以諸欲因緣
　　墜墮三惡道　輪迴六趣中　備受諸苦毒
commentary::  ^233b44

〔五欲者。色聲香味觸也。
癡即無明。愛即貪愛。
從癡有愛。故苦惱〕。
orig:: 
　　受胎之微形　世世常增長　薄德少福人
　　眾苦所逼迫　入邪見稠林　若有若無等
　　依止此諸見　具足六十二　深著虗妄法
　　堅受不可捨　我慢自矜高　諂曲心不實
　　於千萬億劫　不聞佛名字　亦不聞正法
　　如是人難度　是故舍利弗　我為說方便
　　說諸盡苦道　示之以涅槃　我雖說涅槃
　　是亦非真滅　諸法從本來　常自寂滅相
　　佛子行道已　來世得作佛　我有方便力
　　開示三乘法　一切諸世尊　皆說一乘道
　　今此諸大眾　皆應除疑惑　諸佛語無異
　　唯一無二乘　過去無數劫　無量滅度佛
　　百千萬億種　其數不可量　如是諸世尊
　　種種緣譬喻　無數方便力　演說諸法相
　　是諸世尊等　皆說一乘法　化無量眾生
　　令入於佛道　又諸大聖主　知一切世間
　　天人群生類　深心之所欲　更以異方便
　　助顯第一義　若有眾生類　值諸過去佛
　　若聞法布施　或持戒忍辱　精進禪智等
　　種種修福慧　如是諸人等　皆已成佛道
　　諸佛滅度後　若人善輭心　如是諸眾生
　　皆已成佛道　諸佛滅度已　供養舍利弗
　　起萬億種塔　金銀及玻瓈　硨磲與碼碯
　　玫瑰琉璃珠　清淨廣嚴飾　莊校於諸塔
　　或有起石廟　栴檀及沉水　木樒并餘材
　　甎瓦泥土等　若於曠野中　積土成佛廟
　　乃至童子戲　聚沙為佛塔　如是諸人等
　　皆已成佛道　若人為佛故　建立諸形像
　　刻雕成眾相　皆已成佛道　或以七寶成
　　鍮鉐赤白銅　白蠟及鉛鍚　鐵木及與泥
　　或以膠漆布　嚴飾作佛像　如是諸人等
　　皆已成佛道　彩#CB15148;作佛像　百福莊嚴相
　　自作若使人　皆已成佛道　乃至童子戲
　　若草木及茟　或以指爪甲　而#CB16487;作佛像
　　如是諸人等　漸漸積功德　具足大悲心
　　皆已成佛道　但化諸菩薩　度脫無量眾
　　若人於塔廟　寶像及#CB16487;像　以華香幡蓋
　　敬心而供養　若使人作樂　擊皷吹角唄
　　簫笛琴箜篌　琵琶鐃銅鈸　如是眾玅音
　　盡持以供養　或以歡喜心　歌唄頌佛德
　　乃至一小音　皆已成佛道
commentary::  ^233c6

〔唄云讚頌。吹大螺也〕。
orig:: 
　　若人散亂心　乃至以一華　供養於#CB16487;像
　　漸見無數佛　或有人禮拜　或復但合掌
　　乃至舉一手　或復小低頭　以此供養像
　　漸見無量佛　自成無上道　廣度無數眾
　　入無餘涅槃　如薪盡火滅
commentary::  ^234a42

〔子果縛盡。名曰無餘。
機薪盡。故火滅〕。
orig:: 
　　若人散亂心　入於塔廟中　一稱南無佛
　　皆已成佛道
commentary::  ^234b6

〔南無。云南摩。此翻歸命。
或翻敬從〕。
orig:: 
　　於諸過去佛　在世或滅度　若有聞是法
　　皆已成佛道　未來諸世尊　其數無有量
　　是諸如來等　亦方便說法　一切諸如來
　　以無量方便　度脫諸眾生　入佛無漏智
　　若有聞法者　無一不成佛　諸佛本誓願
　　我所行佛道　普欲令眾生　亦同得此道
　　未來世諸佛　雖說百千億　無數諸法門
　　其實為一乘　諸佛兩足尊　知法常無性
　　佛種從緣起　是故說一乘　是法住法位
　　世間相常住　於道場知已　導師方便說
　　天人所供養　現在十方佛　其數如恒沙
　　出現於世間　安隱眾生故　亦說如是法
　　知第一寂滅　以方便力故　雖示種種道
　　其實為佛乘　知眾生諸行　深心之所念
　　過去所習業　欲性精進力　及諸根利鈍
　　以種種因緣　譬喻亦言辭　隨應方便說
　　今我亦如是　安隱眾生故　以種種法門
　　宣示於佛道　我以智慧力　知眾生性欲
　　方便說諸法　皆令得歡喜　舍利弗當知
　　我以佛眼觀　見六道眾生　貧窮無福慧
　　入生死險道　相續苦不斷
commentary::  ^234b12

〔險道中命易斷。命短而猶相續。
即命濁也〕。
orig:: 
　　深著於五欲　如犛牛愛尾　以貪愛自蔽
　　盲瞑無所見
commentary::  ^234c8

〔西南夷長髦牛。就身護尾。
人愛其尾。故殺其身〕。
orig:: 
　　不求大勢佛　及與斷苦法
commentary::  ^234c14

〔劫中無佛。故名為濁。
劫若有佛。雖濁能破〕。
orig:: 
　　深入諸邪見　以苦欲捨苦
commentary::  ^234c18

〔見即是受。受即是苦。
行此苦因。難捨苦果〕。
orig:: 
　　為是眾生故　而起大悲心
commentary::  ^234c22

〔悲五濁眾生。施設方便。
引趣佛慧〕。
orig:: 
　　我始坐道場　觀樹亦經行　於三七日中
　　思惟如是事　我所得智慧　微玅最第一
　　眾生諸根鈍　著樂癡所盲　如斯之等類
　　云何而可度　爾時諸梵王　及諸天帝釋
　　護世四天王　及大自在天　并餘諸天眾
　　眷屬百千萬　恭敬合掌禮　請我轉法輪
　　我即自思惟　若但讚佛乘　眾生沒在苦
　　不能信是法　破法不信故　墜於三惡道
　　我寧不說法　疾入於涅槃　尋念過去佛
　　所行方便力　我今所得道　亦應說三乘
　　作是思惟時　十方佛皆現　梵音慰喻我
　　善哉釋迦文　第一之導師　得是無上法
　　隨諸一切佛　而用方便力
commentary::  ^234c26

〔釋迦是姓。云能文。
為一施三。引入佛慧〕。
orig:: 
　　我等亦皆得　最玅第一法　為諸眾生類
　　分別說三乘　少智樂小法　不自信作佛
　　是故以方便　分別說諸果　雖復說三乘
　　但為教菩薩　舍利弗當知　我聞聖師子
　　深淨微玅音　稱南無諸佛　復作如是念
　　我出濁惡世　如諸佛所說　我亦隨順行
　　思惟是事已　即趣波羅奈　諸法寂滅相
　　不可以言宣　以方便力故　為五比丘說
commentary::  ^235a6

〔波羅奈河名。即鹿苑。
初為陳如。說四諦。
次為頞鞞#CB02494;提。
說生天。三為迦葉。
拘利。度聖果。五比丘〕。
orig:: 
　　是名轉法輪　便有涅槃音　及以阿羅漢
　　法僧差別名
commentary::  ^235a24

〔轉佛心中化他之法。
度入他心。名轉法輪。
涅槃名生。故名為音〕。
orig:: 
　　從久遠劫來　讚示涅槃法　生死苦永盡
　　我常如是說　舍利弗當知　我見佛子等
　　志求佛道者　無量千萬億　咸以恭敬心
　　皆來至佛所　曾從諸佛聞　方便所說法
　　我即作是念　如來所以出　為說佛慧故
　　今正是其時　舍利弗當知　鈍根小智人
　　著相憍慢者　不能信是法　今我喜無畏
　　於諸菩薩中　正直捨方便　但說無上道
　　菩薩聞是法　疑網皆已除　千二百羅漢
　　悉亦當作佛　如三世諸佛　說法之儀式
commentary::  ^235a30

〔權引物。是儀式〕。
orig:: 
　　我今亦如是　說無分別法　諸佛興出世
　　懸遠值遇難　正使出於世　說是法復難
　　無量無數劫　聞是法亦難　能聽是法者
　　斯人亦復難　譬如優曇華　一劫皆愛樂
　　天人所希有　時時乃一出　聞法歡喜讚
　　乃至發一言　則為已供養　一切三世佛
　　是人甚希有　過於優曇華　汝等勿有疑
　　我為諸法王　普告諸大眾　但以一乘道
　　教化諸菩薩　無聲聞弟子　汝等舍利弗
　　聲聞及菩薩　當知是玅法　諸佛之祕要
　　以五濁惡世　但樂著諸欲　如是等眾生
　　終不求佛道　當來世惡人　聞佛說一乘
　　迷惑不信受　破法墮惡道　有慚愧清淨
　　志求佛道者　當為如是等　廣讚一乘道
　　舍利弗當知　諸佛法如是　以萬億方便
　　隨宜而說法　其不習學者　不能曉了此
　　汝等既已知　諸佛世之師　隨宜方便事
　　無復諸疑惑　心生大歡喜　自知當作佛
妙法蓮華經卓解卷第一
 ^235b4
