大方廣佛華嚴經綱要卷第四十
other:: 于闐國三藏沙門實叉難陀　譯經
other:: 清涼山大華嚴寺沙門澄觀　疏義
other:: 明匡山法雲寺憨山沙門德清提挈
other:: 
# 第七重會普光明殿
第七重會普光明殿
commentary:: 
毗盧遮那如來說阿僧祇數量法門，及如來隨好光明功德，
及普賢等諸菩薩說十大三昧等等覺法門，
從四十卷起，至五十二卷止，共十一品經。 ^846c28


pin:: 
## 十定品第二十七

pin:: 十定品第二十七之一
commentary::  ^846c36

初明來意。先辨會來。
會來有二：一約圓融，謂前明普門中所具差別正位故歷人天，
今明位後德用不離普門，是則會別入普有此會來，
重會普光意在斯矣，等妙二位全同如來普光明智故。
二約次第，前明十地，今顯等妙二覺故來，
以極果由於始信故重會普光，謂前依本不動智體起差別之位，
今位極成不離本智之因，後出現因果，
因是果中之因，得位不捨因故，果是果中之果，大用無涯故。
二品來者，為答第二會中十定問故。
第二釋名。會名有二：約處名，重會普光明殿會，
由第二會已會會此故，重意如前；約法名，說普門法會。
二品名者，定謂心一境性，十是數之圓極，
以普賢深定妙用無涯，寄十以顯無盡，
故云十定品，即帶數釋。
若依梵本，具云如來十三昧品，以等覺三昧上同佛故，
三世諸佛之所行，故云如來三昧。
譯家以義通因果，故略如來二字。
然三昧為定，雖非敵對，由等持心至一境故，義旨相順。
又別行本名等目菩薩所問三昧，經皆人法雙舉，
梵本是依主釋，別行即依土釋。
三宗趣者，會以普賢因果德用圓備為宗，
令物證入為趣；品以普賢三昧無礙自在無邊大用而為宗趣。
次正釋文。此會有十一品，經分二：前六明因圓，後五明果滿。
若依古德，前九謂生解因果，後二明平等因果。
前中亦二：前六品明先後因相，後三品明差別果相。
然六品之因，若約次第，與前五會，俱是差別之因；
若約圓融，等同果相，故與果同會。
果是對因之果，與因同會。
平等因果由差別成，亦與此同會。
今初。此因即是等覺。
然文有等覺之義，而無等覺之名者，以此等覺亦即十地之勝進故。
是以諸教開合不同，仁王等合此勝進入於十地，是以不立等覺。
故教化品中約五忍分位，於寂滅忍唯有上、
中、下。忍中行名為菩薩，即第十地；上忍中行為薩婆若，此謂如來。
若依瓔珞，開此勝進為無垢地，即是等覺。
然等覺照寂，妙覺寂照。
又賢聖學觀中說六種性及六堅、六忍等，
瑜伽具有二義，引深密說十一地第十、
法雲十一，說名佛地，唯有二十二愚。
得佛地時，由斷二愚：一、於一切所知境極微細著愚，
即俱生極微細所知障種；二、極微細礙愚，即是任運煩惱障種。
斷此便能證大菩提，更不別說等覺斷證。
論復有文亦立等覺。
又菩薩地云：此菩薩雖已修行功德海滿，
由未能捨三種法故，不名妙覺：一、由未捨劣無漏法，
二、由未捨白淨無記法，三、由未捨有漏善法。
至妙覺位方捨此三。
今經欲顯開合無礙，故存其義，不彰其名。
下離世間品智慧助道具中，既云隨順六堅固法，有等覺明矣。 ^847a2

補義曰：楞嚴說九地為因因，十地為因中之果，
等覺金剛喻定為因圓，即入妙覺。
古師皆依仁王瓔珞釋之，似無容議。
唯此經圓宗逈異諸經，故古德以差別、平等二種因果總判全經。
且差別中有因因、因果，平等中有果因、
果果，以顯因該果海，果徹因源，故難與三乘漸教同日論也。
請試論之：唯此經以智立體，即毗盧遮那普光明智為根本實智也；
以行成德，即普賢稱法界性所修妙行也。
故二會普光明殿文殊說十信法，正以文殊為根本大智而為行本。
此智乃佛之果智，今為發覺初心，是以果智為因心，
故此經不立信位，以後四十二位總不離普光明智信地故，
所謂發心、畢竟二無別故。
六會他化說十地法，則行布門中差別因圓。
今第七重會普光明殿說十一品經，而首十定品說普賢十種三昧，
而判為等覺一位者，此正以普賢十種三昧妙行融前先後差別之相，
以成一位真因，以為因中之果。
故古德以前九品謂生解因果融前差別支流入法性海，
是為等覺；以後普賢行品辨因該果海，
如來出現品辨果徹因源，為平等因果，
是為妙覺；謂會前差別之因果而為圓融果海，是為果果。
此通辯毗盧遮那廣大因果，以稱性而修為真因，
頓契法界為妙果，以顯我毗盧遮那曠劫修如是因，
感如是果，欲令菩薩頓生圓解，以便依此圓解發起圓行，故判此前十信起至後如來出現三十一品經為修因契果。
生解分疏中單就等覺一位辨其有無，
特未申明通途大旨，故令學人難知歸趣耳。 ^847b44

大科七重會普光明殿，有十一品經。
前十定等六品，明等覺位為差別因圓。
今文六品分二：前三品正答前問，總顯深廣。
今初分二：前二品明業用廣大，後一品明智慧深玄。
前中亦二：初品就定明用，後品就通明用。
orig::  ^848a2

爾時，世尊在摩竭提國阿蘭若法菩提場中。
commentary::  ^848a12

前中分五：一、序分，二、請分，三、示說者分，
四、本分，五、說分。初中三：初、總顯三成就，
二、始成下別顯三成就，三、與十佛剎下別顯眾成就。
orig::  ^848a14

始成正覺，於普光明殿入剎那際諸佛三昧，
以一切智自神通力現如來身，清淨無礙，
無所依止，無有攀緣，住奢摩他最極寂靜，
具大威德無所染著，能令見者悉得開悟，
隨宜出興不失於時，恒住一相所謂無相。
commentary::  ^848a20

二中分三：初約主顯時，二於普光明下約主彰處，三入剎那下就德顯主。
於中十句即攝二十一種功德中二十別句，總句即前結成正覺故。
一入剎那際三昧者，即窮法真源，謂時之極促名曰剎那，
窮彼剎那時相都寂，無際之際名剎那際。
即攝二句，謂二行永絕及達無相法，若有二行則有剎那，
二行既絕則剎那無際，由達清淨真如本無相故。
所以此中特名入剎那際者，為顯將說等覺位故。
菩薩地盡唯有果累無常，生相未寂猶名識藏，
若以無間智覺心初起，心無初相遠離微細念故即無剎那，
若入此際即見心性常住名究竟覺，故云諸佛三昧，亦顯差別歷位不離最初剎那際故。
二以一切智自神通力現如來身者，依通起用。
此攝二句，一切智通即住於佛住，謂由一切智無有功用，自神通力常作佛事故。
次現如來身即攝得佛平等，謂依上一切智現身利樂有情故。
三清淨無礙攝三句，謂清淨攝二句：一攝到無障處，謂慣習覺慧永斷所治故云清淨。
二攝不可轉法，由清淨故他不能轉，無礙者即所行無礙，世間八法不能礙故。
四無所依止無有攀緣，即立不思議，謂雖立教法不依世間，
故非諸世所能攀緣故。
五住奢摩他最極寂靜，即普見三世，以見三世平等如理無異為最寂靜。
六具大威德，即身恒充滿一切世間，現受用變化身大利樂故。
七無所染著，即智恒明達一切諸法，謂於諸法善決定故無有染也。
八能令見者悉得開悟，此攝二句：一攝了一切行，謂知有情性行差別隨開悟故。
二攝除一切疑，謂知彼遠劫微少善根亦令開悟故。
九隨宜出興不失於時，亦攝二句：一攝無能測身，
謂如其勝解而示現身如摩尼珠，名隨宜出生不失於時。
二攝一切菩薩等所求智，謂調伏有情攝受付囑皆不失時故。
十恒住一相所謂無相，攝餘五句，謂到佛究竟無二彼岸等。
隨義雖殊，皆由一相無相而成，可以意得。
餘如昇兜率品辯。
orig::  ^848a30

與十佛剎微塵數菩薩摩訶薩俱。
commentary::  ^848c2

第三顯眾成就中五：一舉數，二靡不下歎德，
三其名下列名，四如是等下結數，五往昔下集意。
orig::  ^848c4

靡不皆入灌頂之位，具菩薩行，等於法界無量無邊，
獲諸菩薩普見三昧，大悲安隱一切眾生，
神通自在同於如來，智慧深入演真實義，
具一切智降伏眾魔，雖入世間心恒寂靜，住於菩薩無住解脫。
commentary::  ^848c8

二、歎德中十一句：初二句總，位極行圓故；餘九為別。
前四自分德：初二行相：一、深，二、廣；後二行體：
一、定，二、悲。後五勝進德：前三同佛，三業大用可知；
後二同佛，無住涅槃。
初句釋，謂不住涅槃，故入世間；不住生死，故心恒寂靜。
後句結德，屬人。
orig::  ^848c16

其名曰：金剛慧菩薩、無等慧菩薩、義語慧菩薩、
最勝慧菩薩、常捨慧菩薩、那伽慧菩薩、
成就慧菩薩、調順慧菩薩、大力慧菩薩、
難思慧菩薩、無礙慧菩薩、增上慧菩薩、
普供慧菩薩、如理慧菩薩、善巧慧菩薩、
法自在慧菩薩、法慧菩薩、寂靜慧菩薩、
虗空慧菩薩、一相慧菩薩、善慧菩薩、如幻慧菩薩、
廣大慧菩薩、勢力慧菩薩、世間慧菩薩、
佛地慧菩薩、真實慧菩薩、尊勝慧慧菩薩、
智光慧菩薩、無邊慧菩薩。
commentary::  ^848c26

三、列名中，一百菩薩初有三十同名慧者，表純德故。
orig::  ^848c42

念莊嚴菩薩、達空際菩薩、性莊嚴菩薩、
甚深境菩薩、善解處非處菩薩、大光明菩薩、
常光明菩薩、了佛種菩薩、心王菩薩、一行菩薩、
常現神通菩薩、智慧芽菩薩、功德處菩薩、
法燈菩薩、照世菩薩、持世菩薩、最安隱菩薩、
最上菩薩、無上菩薩、無比菩薩、超倫菩薩、
無礙行菩薩、光明#CB08504;菩薩、
月光菩薩、一塵菩薩、堅固行菩薩、霔法雨菩薩、
最勝幢菩薩、普莊嚴菩薩、智眼菩薩、法眼菩薩、
慧雲菩薩、總持王菩薩、無住願菩薩、智藏菩薩、
心王菩薩、內覺慧菩薩、住佛智菩薩、陀羅尼勇徤力菩薩、
持地力菩薩、妙月菩薩、須彌頂菩薩、寶頂菩薩、
普光照菩薩、威德王菩薩、智慧輪菩薩、
大威德菩薩、大龍相菩薩、質直行菩薩、
不退轉菩薩、持法幢菩薩、無忘失菩薩、
攝諸趣菩薩、不思議決定慧菩薩、遊戲無邊智菩薩、
無盡妙法藏菩薩、智日菩薩、法日菩薩、
智藏菩薩、智澤菩薩、普見菩薩、不空見菩薩、
金剛踊菩薩、金剛智菩薩、金剛#CB08504;菩薩、
金剛慧菩薩、普眼菩薩、佛日菩薩、持佛金剛祕密義菩薩、普眼境界智莊嚴菩薩。
commentary::  ^848c46

次七十菩薩別名者，表雜德故。
orig::  ^849a34

如是等菩薩摩訶薩十佛剎微塵數。
commentary::  ^849a36

四，結數。
orig::  ^849a38

往昔皆與毗盧遮那如來同修菩薩諸善根行。
commentary::  ^849a40

五，集意。
orig::  ^849a42

爾時，普眼菩薩摩訶薩承佛神力從座而起，
偏袒右肩，右膝著地，合掌白佛言：世尊！
我於如來、應、正等覺欲有所問，願垂哀許。
commentary::  ^849a44

大文第二請，分四：一、普眼請問，要以普眼方見普法故。
orig::  ^849b2

佛言：普眼！恣汝所問，當為汝說，令汝心喜。
commentary::  ^849b6

二，如來許。問：
orig::  ^849b8

普眼菩薩言：世尊！
普賢菩薩及住普賢所有行願諸菩薩眾，
成就幾何三昧解脫，而於菩薩諸大三昧，
或入、或出、或時安住？
以於菩薩不可思議廣大三昧善入、出故，
能於一切三昧自在，神通變化無有休息。
commentary::  ^849b10

三、舉法正問。
orig::  ^849b18

佛言：善哉！普眼！汝為利益去、來、現在諸菩薩眾而問斯義。
commentary::  ^849b20

四，歎問利益。
orig::  ^849b24

普眼普賢菩薩，今現在此。
commentary::  ^849b26

大文第三、示說者分，以法屬普賢，故示其令請。
於中有六：一、示人令問，二、聞名獲益，三、
推求不見，四、教起見方，五、依教而求，六、為現身相。
今初，分三：一、示處。
orig::  ^849b28

已能成就不可思議自在神通，出過一切諸菩薩上，
難可值遇；從於無量菩薩行生，菩薩大願悉已清淨，
所行之行皆無退轉，無量波羅蜜門、無礙陀羅尼門、
無盡辯才門皆悉已得；清淨無礙，大悲利益一切眾生，以本願力盡未來際而無厭倦。
commentary::  ^849b36

二，歎德。
orig::  ^849b46

汝應請彼，彼當為汝說其三昧自在解脫。
commentary::  ^849b48

三教問。
orig::  ^849c2

爾時，會中諸菩薩眾聞普賢名，即時獲得不可思議無量三昧，
其心無礙，寂然不動，智慧廣大難可測量，
境界甚深無能與等，現前悉見無數諸佛，
得如來力，同如來性，去、來、現在靡不明照，
所有福德不可窮盡，一切神通皆已具足。
commentary::  ^849c4

第二聞名獲益中獲十種益。
orig::  ^849c14

其諸菩薩於普賢所，心生尊重，渴仰欲見，
悉於眾會周徧觀察而竟不覩，亦不見其所坐之座。
此由如來威力所持，亦是普賢神通自在使其然耳。
commentary::  ^849c16

第三推求不見中，有三推求皆悉不見：
一、渴仰推求不見，二、重觀察不見，三、以三昧力推求不見。
文各有十。今初先求不見，後此由下釋不見。
所以威力持者，欲令大眾渴仰得顯深旨故。
orig::  ^849c22

爾時，普眼菩薩白佛言：世尊！
普賢菩薩今何所在？
佛言：普眼！普賢菩薩今現在此道場眾會，
親近我住，初無動移。
commentary::  ^849c30

二、重求中三：一、審問重示。
法本湛然，故初無動移。
orig::  ^849c36

是時，普眼及諸菩薩復更觀察道場眾會，
周徧求覓，白佛言：世尊！
我等今者猶未得見普賢菩薩其身及座。
commentary::  ^849c38

二推求不見，猶謂可見故。
orig::  ^849c44

佛言：如是，善男子！
汝等何故而不得見？
commentary::  ^849c46

三、釋不見所由。於中二：初、印定徵起。
orig::  ^849c48

善男子！普賢菩薩住處甚深不可說故。
普賢菩薩獲無邊智慧門，入師子奮迅定，
得無上自在用，入清淨無礙際，生如來十種力，
以法界藏為身，一切如來共所護念，於一念頃悉能證入三世諸佛無差別智，
是故汝等不能見耳。
commentary::  ^850a2

後正釋所由，以住處甚深故。
文有十句：初句總，次八句別，後一句結。
別中四對：一廣智勝定深，謂智門無邊，以有邊之智焉覩定用？
起伏無畏展促自在，唯以出世定求故不可見。
次二外用內證深，次二得力成身深，後二多護速證深，由上八深故不能見。
orig::  ^850a12

爾時，普眼菩薩聞如來說普賢菩薩清淨功德，得十千阿僧祇三昧。
commentary::  ^850a24

第三、以三昧力推求不見。
於中分四：一、新獲三昧。
orig::  ^850a28

以三昧力復徧觀察，渴仰欲見普賢菩薩亦不能覩，其餘一切諸菩薩眾俱亦不見。
commentary::  ^850a30

二、以定推求
orig::  ^850a34

時普眼菩薩從三昧起，白佛言：世尊！
我已入十千阿僧祇三昧，求見普賢而竟不得，
不見其身及身業、語及語業、意及意業，座及住處悉皆不見。
commentary::  ^850a36

三自陳，不見。
orig::  ^850a42

佛言：如是，如是。善男子！
當知皆以普賢菩薩住不思議解脫之力。
commentary::  ^850a44

四、釋不見所由。於中五：一、約法總標，由住難思解脫翻上三昧，
可思入故。
orig::  ^850a48

普眼！於汝意云何？
頗有人能說幻術文字中種種幻相所住處不？
答言：不也！佛言：普眼！
幻中幻相尚不可說，何況普賢菩薩祕密身境界、
祕密語境界、祕密意境界，而於其中能入、能見！
commentary::  ^850b4

二、以近況遠。
orig::  ^850b12

何以故？
commentary::  ^850b14

三、徵釋所由。
orig::  ^850b16

普賢菩薩境界甚深，不可思議，無有量、已過量。
commentary::  ^850b18

釋中二：初、略標深廣，翻上三昧尚有數故。
orig::  ^850b20

舉要言之，普賢菩薩以金剛慧普入法界，
於一切世界無所行、無所住，知一切眾生身皆即非身，
無去、無來，得無斷盡、無差別自在神通，
無依、無作、無有動轉，至於法界究竟邊際。
commentary::  ^850b22

後舉略顯廣，文有十句：初句總，以金剛慧達差別法界俱空故；
餘句別，由了空故：一、世界無住處，二、眾生無可化，
三、寂無去來，四、竪無斷盡，五、橫泯差別，
六、體非體故不礙現通，七、用非用故無依無作，
八、不離如如故無動轉，九、理事圓故窮法界邊。
orig::  ^850b30

善男子！若有得見普賢菩薩，若得承事，
若得聞名，若有思惟，若有憶念，若生信解，
若勤觀察，若始趣向，若正求覓，若興誓願，
相續不絕，皆獲利益，無空過者。
commentary::  ^850b40

四、彰見之益。
orig::  ^850b46

爾時，普眼及一切菩薩眾，於普賢菩薩心生渴仰，
願得瞻覲，作如是言：南無一切諸佛！
南無普賢菩薩！如是三稱，頭頂禮敬。
commentary::  ^850b48

五，歸敬彌增。
orig::  ^850c6

爾時，佛告普眼菩薩及諸眾會言：諸佛子！
汝等宜更禮敬普賢，殷勤求請；又應專至觀察十方，
想普賢身現在其前；如是思惟，周徧法界，
深心信解，厭離一切，誓與普賢同一行願，
入於不二真實之法；其身普現一切世間，
悉知眾生諸根差別，徧一切處集普賢道。
若能發起如是大願，則當得見普賢菩薩。
commentary::  ^850c8

第四教起見方中勸令策進前心。
次又應下別示深觀，上捨境別求故未識其體，
今令十方齊觀知其體周，下依此觀是以得見。
後誓與下起願思齊，具上三心則能得見。
orig::  ^850c20

是時，普眼聞佛此語，與諸菩薩俱時頂禮，求請得見普賢大士。
commentary::  ^850c28

第五、依教修行。然普眼位深而猶重習觀修者，
略有二義：一、位未等故，二、示深獎物故。
orig::  ^850c32

爾時，普賢菩薩即以解脫神通之力，如其所應，
為現色身，令彼一切諸菩薩眾皆見普賢親近如來，
於此一切菩薩眾中坐蓮華座；亦見於餘一切世界一切佛所，
從彼次第相續而來；亦見在彼一切佛所，
演說一切諸菩薩行，開示一切智智之道，
闡明一切菩薩神通，分別一切菩薩威德，示現一切三世諸佛。
commentary::  ^850c36

第六、為現身相。於中五：一、為眾現身，不見顯深，現不礙用故。
orig::  ^850c48

是時，普眼菩薩及一切菩薩眾，見此神變，
其心踊躍，生大歡喜，莫不頂禮普賢菩薩，
心生尊重，如見十方一切諸佛。
commentary::  ^851a4

二、眾覩喜敬。
orig::  ^851a10

是時，以佛大威神力，及諸菩薩信解之力、
普賢菩薩本願力故，自然而雨十千種雲。
所謂：種種華雲、種種鬘雲、種種香雲、種種末香雲、
種種蓋雲、種種衣雲、種種嚴具雲、種種珍寶雲、
種種燒香雲、種種繒采雲。
不可說世界六種震動；奏天音樂，其聲遠聞不可說世界；
放大光明，其光普照不可說世界，令三惡趣悉得除滅；
嚴淨不可說世界，令不可說菩薩入普賢行，
不可說菩薩成普賢行，不可說菩薩於普賢行願悉得圓滿，
成阿耨多羅三藐三菩提。
commentary::  ^851a12

三，現瑞成益。
orig::  ^851a30

爾時，普眼菩薩白佛言：世尊！
普賢菩薩是住大威德者、住無等者、住無過者、
住不退者、住平等者、住不壞者、住一切差別法者、
住一切無差別法者、住一切眾生善巧心所住者、住一切法自在解脫三昧者。
commentary::  ^851a32

四、歎德廣深。於中十句無等者，下無等故。
無過者，上無過故。
orig::  ^851a40

佛言：如是，如是。普眼！
如汝所說，普賢菩薩有阿僧祇清淨功德，
所謂：無等莊嚴功德、無量寶功德、不思議海功德、
無量相功德、無邊雲功德、無邊際不可稱讚功德、
無盡法功德、不可說功德、一切佛功德、稱揚讚歎不可盡功德。
commentary::  ^851a44

五、如來印述：初印，後述。
述中十一句：初句總；後所謂下，別。
別有十德：一、二嚴德，二、圓明德，三、深廣德，
四、色相德，五、慈覆德，六、超勝德，七、知法德，
八、絕言德，九、同佛德，十、讚無盡德。
orig::  ^851b6

爾時，如來告普賢菩薩言：普賢！
汝應為普眼及此會中諸菩薩眾說十三昧，
令得善入，成滿普賢所有行願。
commentary::  ^851b14

大文第四。本文有四：一、舉益令說；二、何者下，
列所說名；三、此十大下，歎定勝德；四、是故普賢下，結勸成益。
今初。初分二：初、勸說成益。
orig::  ^851b20

諸菩薩摩訶薩說此十大三昧故，令過去菩薩已得出離，
現在菩薩今得出離，未來菩薩當得出離。
commentary::  ^851b26

後引例證勸，以三世諸菩薩若說此定，皆成益故。
orig::  ^851b30

何者為十？一者、普光大三昧；二者、妙光大三昧；
三者、次第徧往諸佛國土大三昧；四者、
清淨深心行大三昧；五者、知過去莊嚴藏大三昧；
六者、智光明藏大三昧；七者、了知一切世界佛莊嚴大三昧；
八者、眾生差別身大三昧；九者、法界自在大三昧；
十者、無礙輪大三昧。
commentary::  ^851b32

第二、列名中皆云大者，因滿之定稱法界故。
一、普光者，身心業用周徧全包為普，智照自在名光。
二、妙光者，身智徧照為光，勝用交暎為妙。
三、十方無餘之剎，皆至入定為偏，往往無雜亂，
不礙時節，歷然為次第，即能起用，名神通。
以智用如理，本自徧故。
四、名達諸法本自清淨，離於想念，契理深心，
依此起用，徧供諸佛，請法起說，名之為行。
五、佛出劫剎等事，皆名莊嚴。
過去門中包此無盡為藏，亦名過去清淨藏者，
入定能入劫，一念無緣，起定能受法，三輪無著，皆名清淨。
六、未來藏中包含諸佛及佛法等，名之為藏。
智慧照徹，稱曰光明。
七、現在諸佛作用眾會，身相益物，皆曰莊嚴。
橫徧十方，故云一切。
現可目覩，故不云藏。
八、於差別眾生身內外，入定、起定皆自在故。
雖通三種，世間從多，但云眾生。
前後諸定，皆從多說。
九、於眼等十八界自在入出，又知事法界邊際與理法界無礙自在故。
十、無礙輪者，三輪攝化皆自在故。
又得十無礙，滿佛果故。
無盡大用，一一無礙皆悉圓滿，能摧伏故。
尋初後際，不得邊故。
orig::  ^851b44

此十大三昧，諸大菩薩乃能善入，去、來、
現在一切諸佛已說、當說、現說。
commentary::  ^851c34

第三、歎定勝德。於中四：一、約人以歎，人勝故法勝。
orig::  ^851c38

若諸菩薩愛樂尊重，修習不懈，則得成就。
commentary::  ^851c40

二、約修以歎。於中二：先明修成。
orig::  ^851c42

如是之人，則名為：佛，則名：如來，亦則名為：
得十力人，亦名：導師，亦名：大導師，亦名：
一切智，亦名：一切見，亦名：住無礙，亦名：
達諸境，亦名：一切法自在。
commentary::  ^851c44

後修益，於中亦二：初有十句，明上等佛果亦是等覺，等覺之義顯矣。
然一品始末，等佛義多。
orig::  ^852a2

此菩薩普入一切世界，而於世界無所著；
普入一切眾生界，而於眾生無所取；普入一切身，
而於身無所礙；普入一切法界，而知法界無有邊。
親近三世一切佛，明見一切諸佛法，巧說一切文字，
了達一切假名，成就一切菩薩清淨道，
安住一切菩薩差別行；於一念中，普得一切三世智，
普知一切三世法，普說一切諸佛教，普轉一切不退輪；
於去、來、現在一一世，普證一切菩提道；
於此一一菩提中，普了一切佛所說。
commentary::  ^852a6

後明身智徧周，皆言普入者，一一皆窮帝網境故。
orig::  ^852a22

此是諸菩薩法相門，是諸菩薩智覺門，
是一切種智無勝幢門，是普賢菩薩諸行願門，
是猛利神通誓願門，是一切總持辯才門，
是三世諸法差別門，是一切諸佛示現門，
是以薩婆若安立一切眾生門，是以佛神力嚴淨一切世界門。
commentary::  ^852a24

三、直就法歎，明此十定該攝諸法體、相、
用等，一一超勝。故十門五對：一、境智通悟，
二、因果游入，三、通辨出處，四、佛法所從，
五、嚴土攝生。罔不由此。
orig::  ^852a34

若菩薩入此三昧，得法界力無有窮盡，
得虗空行無有障礙，得法王位無量自在，
譬如世間灌頂受職，得無邊智一切通達，
得廣大力十種圓滿，成無諍心入寂滅際，
大悲無畏猶如師子，為智慧丈夫然正法明燈，
一切功德歎不可盡，聲聞、獨覺莫能思議。
commentary::  ^852a40

四、約證以歎。前約修歎，望於佛果以顯終同。
此約證歎，直就此定以明業用，亦二十句。
前十明勝德無限。
orig::  ^852b2

得法界智，住無動際，而能隨俗種種開演；
住於無相，善入法相；得自性清淨藏，生如來清淨家；
善開種種差別法門，而以智慧了無所有；
善知於時，常行法施，開悟一切，名為智者；
善攝眾生，悉令清淨；以方便智示成佛道，
而常修行菩薩之行無有斷盡；入一切智方便境界，示現種種廣大神通。
commentary::  ^852b8

後明智德自在。
orig::  ^852b20

是故，普賢！汝今應當分別廣說一切菩薩十大三昧，今此眾會咸皆願聞。
commentary::  ^852b22

四、結勸。文並可知。
orig::  ^852b26

爾時，普賢菩薩承如來旨，觀普眼等諸菩薩眾而告之言：
commentary::  ^852b28

大文第五說分中三：初承旨總告，二佛子云何下別釋十定，
三第四十三卷末云佛子此是下總結十數。
orig::  ^852b32

佛子！云何為菩薩摩訶薩普光明三昧？
commentary::  ^852b38

二、別中十定即為十段，各有標、釋、結。
orig::  ^852b40

佛子！此菩薩摩訶薩有十種無盡法。
何者為十？所謂：諸佛出現智無盡、眾生變化智無盡、
世界如影智無盡、深入法界智無盡、善攝菩薩智無盡、
菩薩不退智無盡、善觀一切法義智無盡、
善持心力智無盡、住廣大菩提心智無盡、住一切佛法一切智願力智無盡。
佛子！是名：菩薩摩訶薩十種無盡法。
commentary::  ^852b42

就初定中分五：一、智無盡，二、心無盡，三、
定自在，四、智巧現，五、觀超絕。
各有佛子以為揀別。
五中，初二定方便，次一定體，後二定用。
又前三各有標、徵、釋、結。
今初十中，十句五對：初二所事、所化；次二化處、
化法，如影者，無實故，隨現故；次二攝護始、
終；次二所持、能持；後二始心、終願。
orig::  ^852c6

佛子！此菩薩摩訶薩發十種無邊心。
何等為十？所謂：發度脫一切眾生無邊心；
發承事一切諸佛無邊心；發供養一切諸佛無邊心；
發普見一切諸佛無邊心；發受持一切佛法不忘失無邊心；
發示現一切佛無量神變無邊心；發為得佛力故，
不捨一切菩提行無邊心；發普入一切智微細境界，
說一切佛法無邊心；發普入佛不思議廣大境界無邊心；
發於佛辯才起深志樂，領受諸佛法無邊心；
發示現種種自在身，入一切如來道場眾會無邊心。
是為十。
commentary::  ^852c18

二、心無邊者，前明所知無盡，今辨對境發心，以境無邊故心無邊。
有十一句者，增數十也。
orig::  ^852c36

佛子！此菩薩摩訶薩有十種入三昧差別智。
何者為十？所謂：東方入定西方起，西方入定東方起，
南方入定北方起，北方入定南方起，東北方入定西南方起，
西南方入定東北方起，西北方入定東南方起，
東南方入定西北方起，下方入定上方起，上方入定下方起。
是為十。
commentary::  ^852c40

第三、定自在者，由前大智大心故，於三昧自在方處非一、
入出不同，故云差別。
orig::  ^853a4

佛子！此菩薩摩訶薩有十種入大三昧善巧智。
commentary::  ^853a8

第四、智巧現，分三：初、標。
orig::  ^853a10

何者為十？
commentary::  ^853a12

二徵
orig::  ^853a14

佛子！菩薩摩訶薩以三千大千世界為一蓮華，
現身徧此蓮華之上，結加趺坐；身中復現三千大千世界，
其中有百億四天下，一一四天下現百億身，
一一身入百億百億三千大千世界，於彼世界一一四天下現百億百億菩薩修行，
一一菩薩修行生百億百億決定解，一一決定解令百億百億根性圓滿，
一一根性成百億百億菩薩法不退業。
commentary::  ^853a16

三釋中分三：初法說，二舉喻，三以劣況勝。
今初法說中亦二：初十句別明展轉深細。
orig::  ^853a30

然所現身非一非多，入定出定無所錯亂。
commentary::  ^853a34

第二、總顯離相分明。
orig::  ^853a36

佛子！如羅睺阿修羅王，本身長七百由旬，
化形長十六萬八千由旬，於大海中出其半身，與須彌山而正齊等。
佛子！彼阿修羅王雖化其身長十六萬八千由旬，
然亦不壞本身之相，諸蘊、界、處悉皆如木，
心不錯亂，不於變化身而作他想，於其本身生非己想，
本受生身恒受諸樂，化身常現種種自在神通威力。
commentary::  ^853a38

二、舉喻。
orig::  ^853b2

佛子！阿修羅王有貪、恚、癡，具足憍慢，尚能如是變現其身，
何況菩薩摩訶薩能深了達心法如幻，
一切世間皆悉如夢，一切諸佛出興於世皆如影像，
一切世界猶如變化，言語音聲悉皆如響；
見如實法，以如實法而為其身；知一切法本性清淨，
了知身心無有實體；其身普住無量境界，以佛智慧廣大光明淨修一切菩提之行。
commentary::  ^853b4

三，以劣況勝。
orig::  ^853b18

佛子！菩薩摩訶薩住此三昧，超過世間，
遠離世間，無能惑亂，無能暎奪。
佛子！譬如比丘，觀察內身，住不淨觀，審見其身皆是不淨。
菩薩摩訶薩亦復如是，住此三昧，觀察法身，
見諸世間普入其身，於中明見一切世間及世間法，於諸世間及世間法皆無所著。
commentary::  ^853b20

第五觀超絕中分三：初法，二喻，三合。
異前化現，故云法身。
法性包含，故一時頓見。
由此異故，無能暎奪，故云皆無所著。
orig::  ^853b30

佛子！是名：菩薩摩訶薩第一普光明大三昧善巧智。
commentary::  ^853b36

後總結：
orig::  ^853b38

佛子！云何為菩薩摩訶薩妙光明三昧？
commentary::  ^853b40

二、妙光明大三昧，分三：初、標。
orig::  ^853b42

佛子！此菩薩摩訶薩能入三千大千世界微塵數三千大千世界，
於一一世界現三千大千世界微塵數身，
一一身放三千大千世界微塵數光，一一光現三千大千世界微塵數色，
一一色照三千大千世界微塵數世界，一一世界中調伏三千大千世界微塵數眾生。
commentary::  ^853b44

二釋分二：初法中分四：初明身雲展入。
orig::  ^853c8

是諸世界種種不同，菩薩悉知，所謂：世界雜染、
世界清淨、世界所因、世界建立、世界同住、
世界光色、世界來往；如是一切，菩薩悉知，菩薩悉入。
commentary::  ^853c10

二、明身智俱入。
orig::  ^853c16

是諸世界，亦悉來入，菩薩之身。
commentary::  ^853c18

三、明其卷入。
orig::  ^853c20

然諸世界無有雜亂，種種諸法亦不壞滅。
commentary::  ^853c22

四、明展卷無礙。
orig::  ^853c24

佛子！譬如日出，繞須彌山，照七寶山，其七寶山及寶山間皆有光影分明顯現。
commentary::  ^853c26

二、喻。文有二喻，喻前互入無雜亂義。
文分為二：一、寶山光影喻，二、幻師善巧喻。
先喻有五：初、明日光影現喻。
七寶山者，即七金山，如十地末所列其名，
但除妙高及雪、香二山。
山間有七香海，海現日影，山以淨金亦能現影。
orig::  ^853c30

其寶山上所有日影，莫不顯現山間影中；
其七山間所有日影，亦悉顯現山上影中；
如是展轉，更相影現。
commentary::  ^853c40

二、明兩影互現，正喻菩薩自他互入，以彼影明淨如今之鏡，
故能互現。
orig::  ^853c44

或說日影出七寶山，或說日影出七山間；
或說日影入七寶山，或說日影入七山間。
commentary::  ^853c48

第三、得名不同。謂水中本影現山上影時，
此所現影從山上出，來入山間；若山上本影現水中影時，
此所現影從山間出，入七金寶山上。
故正入時，即名為出。
orig::  ^854a4

但此日影，更相照現，無有邊際。
commentary::  ^854a12

第四、明重現無盡，喻菩薩帝網身土。
古德立帝網義，經有帝網之名，而無廣說之處。
以昔未有此品經文，故此一段文可誠證也。
orig::  ^854a14

體性非有亦復非無，不住於山不離於山，不住於水亦不離水。
commentary::  ^854a20

五、明體離二邊。既離二邊，故能互現而無雜亂。
謂取不可得故非有，影現分明故非無。
不住不離者，謂不住成上非有，不離成其非無。
若有定住，則不能相入；若其離者，則無可相入。
故不住不離，方能相入。
orig::  ^854a24

佛子！菩薩摩訶薩亦復如是，住此妙光廣大三昧，
不壞世間安立之相，不滅世間諸法自性；
不住世界內，不住世界外；於諸世界無所分別，
亦不壞於世界之相；觀一切法一相無相，
亦不壞於諸法自性；住真如性，恒不捨離。
commentary::  ^854a34

二法合，直明不壞不住，故得互入。
無亂，明不壞性相。
謂若壞性相，則無可相入。
若住內外，則不能相入。
謂若住世間，內則不能身包世界。
若住世界，外則不能徧入世界。
由俱無住，故能互入。
次釋其所以。由定無分別，而不壞相。
慧觀一相，而不壞諸。
既事理雙游，故不壞不住。
若不壞不住，則住真如，恒不捨離。
既即事不捨，故相隨性而融通。
如無不在，故同真如而內外互入。
orig::  ^854a44

佛子！譬如幻師善知幻術。
commentary::  ^854b12

二、幻師善巧喻二：初、總喻；二、別喻。
初中有三：一、總明能幻。
orig::  ^854b14

住四衢道作諸幻事。
於一日中一須臾頃。
或現一日或現一夜。
或復現作七日七夜。
半月一月一年百年。
隨其所欲皆能示現。
城邑聚落泉流河海。
日月雲雨宮殿屋宅。
如是一切靡不具足。
commentary::  ^854b18

二、明本時處現幻，時處喻互相入。
orig::  ^854b26

不以示現經年歲故，壞其根本一日一時。
不以本時極短促故，壞其所現日月年歲。
幻相明現，本日不滅。
commentary::  ^854b28

次本末互不相礙，喻不壞相。
orig::  ^854b32

菩薩摩訶薩亦復如是，入此妙光廣大三昧，
現阿僧祇世界，入一世界。
其阿僧祇世界，一一皆有地、水、火、風、大海、
諸山、城邑、聚落、園林、屋宅、天宮、龍宮、夜叉宮、
乾闥婆宮、阿修羅宮、迦樓羅宮、緊那羅宮、
摩睺羅伽宮，種種莊嚴皆悉具足；欲界、
色界、無色界，小千世界、大千世界，業行果報，
死此生彼；一切世間所有時節、須臾、晝夜、
半月、一月、一歲、百歲、成劫、壞劫，雜染國土、
清淨國土、廣大國土、狹小國土，於中諸佛出興于世，
佛剎清淨，菩薩眾會周帀圍繞，神通自在，
教化眾生；其諸國土所在方處，無量人眾悉皆充滿，
殊形異趣種種眾生，無量無邊不可思議，
去、來、現在清淨業力，出生無量上妙珍寶。
如是等事，咸悉示現，入一世界。
commentary::  ^854b34

後合中亦五：一、明一多相容不同，合上現多時處。
orig::  ^854c10

菩薩於此普皆明見，普入普觀，普思普了，以無盡智皆如實知。
commentary::  ^854c12

二明智鑒不昧，合前能幻之術。
orig::  ^854c16

不以彼世界多故，壞此一世界；不以此世界一故，壞彼多世界。
commentary::  ^854c18

三、合不壞本末之相。
orig::  ^854c22

何以故？
commentary::  ^854c24

四、徵釋所由。先徵意云何？
以互入得不壞相。
orig::  ^854c26

菩薩知一切法皆無我故，是故入無命法、無作法者。
菩薩於一切世間勤修行無諍法故，是名住無我法者。
菩薩如實見一切身皆從緣起故，是名住無眾生法者。
菩薩知一切生滅法皆從因生故，是名住無補伽羅法者。
菩薩知諸法本性平等故，是名住無意生、無摩納婆法者。
commentary::  ^854c28

釋意有三：一、由知人無我故。
人無我之相，已見上文。
orig::  ^854c40

菩薩知一切法本性寂靜故，是名住寂靜法者。
菩薩知一切法一相故，是名住無分別法者。
菩薩知法界無有種種差別法故，是名住不思議法者。
commentary::  ^854c44

二，知法無我。
orig::  ^855a2

菩薩勤修一切方便，善調伏眾生故，是名住大悲法者。
commentary::  ^855a4

三、得同體大悲故，由此故能融通事理。
orig::  ^855a8

佛子！菩薩如是能以阿僧祇世界入一世界，
知無數眾生種種差別，見無數菩薩各各發趣，
觀無數諸佛處處出興；彼諸如來所演說法，
其諸菩薩悉能領受，亦見自身於中修行。
commentary::  ^855a10

五、結成上義。於中三：一、結上多入一。
orig::  ^855a18

然不捨此處而見在彼，亦不捨彼處而見在此，
彼身、此身無有差別，入法界故。
commentary::  ^855a20

二，結上不壞性相。
orig::  ^855a24

常勤觀察無有休息，不捨智慧無退轉故。
commentary::  ^855a26

三、結上明鑒。
上寶山光影喻合竟。
orig::  ^855a28

如有幻師隨於一處作諸幻術，不以幻地故壞於本地，不以幻日故壞於本日。
commentary::  ^855a30

第二、別喻中，有三逆喻。
總中三段：一、幻不壞本喻，別喻不壞相；
二、如世幻者下，幻必依處喻，別喻前依本時、
處，現多時、處；三、如彼幻師作諸幻事下，
明幻師不迷喻，別喻前能幻。
今初，先喻。
orig::  ^855a34

菩薩摩訶薩亦復如是，於無國土現有國土，
於有國土現無國土；於有眾生現無眾生，
於無眾生現有眾生；無色現色，色現無色；
初不亂後，後不亂初。
commentary::  ^855a42

後合中有二：先正合。
orig::  ^855a48

菩薩了知一切世法悉亦如是，同於幻化；
知法幻故，知智幻；知智幻故，知業幻；知智幻、
業幻已，起於幻智觀一切業。
commentary::  ^855b2

後釋其所以。
orig::  ^855b8

如世幻者，不於處外而現其幻，亦不於幻外而有其處。
commentary::  ^855b10

第二、幻必依處喻。
先喻，後合。喻中略無幻必依時。
orig::  ^855b14

菩薩摩訶薩亦復如是，不於虗空外入世間，亦不於世間外入虗空。
commentary::  ^855b16

合中分二：先合依處，後合依時。
前中，初總合，以記物現故。
空即事空。
orig::  ^855b20

何以故？虗空、世間無差別故。
commentary::  ^855b24

次徵釋所由，理無差故。
orig::  ^855b26

住於世間亦住虗空。
菩薩摩訶薩於虗空中。
能見能修一切世間種種差別妙莊嚴業。
commentary::  ^855b28

後結成自在。
orig::  ^855b32

於一念頃，悉能了知無數世界若成若壞，
亦知諸劫相續次第，能於一念現無數劫，亦不令其一念廣大。
commentary::  ^855b34

二合依於時，於中先正顯。
orig::  ^855b38

菩薩摩訶薩得不思議解脫幻智，到於彼岸，
住於幻際，入世幻數，思惟諸法悉皆如幻，
不違幻世，盡於幻智，了知三世與幻無別，決定通達心無邊際。
如諸如來住如幻智，其心平等；菩薩摩訶薩亦復如是，
知諸世間皆悉如幻，於一切處皆無所著、無有我所。
commentary::  ^855b40

後釋其所由，以得幻智同於佛故。
orig::  ^855c2

如彼幻師作諸幻事，雖不與彼幻事同住，而於幻事亦無迷惑。
菩薩摩訶薩亦復如是，知一切法到於彼岸，
心不計我能入於法，亦不於法而有錯亂。
commentary::  ^855c4

第三，幻師不迷喻。
文並可知。
orig::  ^855c10

是為菩薩摩訶薩第二妙光明大三昧善巧智。
commentary::  ^855c12

三，結名也。大方廣佛華嚴經綱要卷第四十
 ^855c14
