
other:: 大方廣佛華嚴經疏卷第六〔入第一卷經第四紙〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△第十、釋文。第一會中，前總四十眾，大分為二：
初一同生，餘是異生。
故地論云：解脫月是同生眾故。
又云：同生眾請。則知兼有地前，明知不約地位。
餘釋云云，不符論意。
云何名為同異生耶？
然有二義：一、謂雜類作諸異生種種形故；
菩薩得法性身，同人作一類菩薩形故。
二、菩薩為同者，通諸位故；神等為異，法界差別德故。 ^649c29

其四十眾，文皆有三：一、標數辨類，二、列名結數，
三、攝德圓周。今初，同生眾三：初、標數辨類。
orig::  ^649c41

有十佛世界微塵數。
commentary::  ^650a2

標數也。下辨世界，略有三類：一、世界；二、
種；三、海。今云世界，則非種非海，權實共許一三千界一佛化境，
故或名佛剎、佛土，皆準此也。
微塵者，七極微量也。
謂抹三千界並為微塵，一塵為一菩薩，
則數已難量矣，況舉十數表無盡耶？
orig::  ^650a4

菩薩摩訶薩所共圍繞。
commentary::  ^650a14

辨類也。即揀非餘眾，具云菩提薩埵、摩訶薩埵，今從略耳。
然有三釋：一、菩提是所求佛果，薩埵是所化眾生，
即悲智所緣之境，從境立名故名菩薩。
二、菩提是所求之果，薩埵是能求之人，能所合目故名菩薩。
三、薩埵此云勇猛，謂於大菩提勇猛求故，摩訶云大。
大有四義：一、願大，求大菩提故；二、行大，
二利成就故；三、時大，經三無數劫故；四、
德大，具足一乘諸功德故。
前二通地前，後二或唯地上，更有諸大亦不出此。
此等並是舍那佛內眷屬，動止常隨，故云所共圍繞。 ^650a16

△二、列名結數者。
夫聖人無名，為物立稱。
雖得名千差，而多依行德。
行德皆具，而隨宜別標。
文二：初、列十同名。
orig::  ^650a34

其名曰：普賢菩薩摩訶薩。
commentary::  ^650a40

先十同名普者，顯具法界總相德故；後十異名者，顯具法界別相德故。
總別相融，同一法界。
今初，十名之普，是別之總普；下十異顯，
即普能別，普義方成。
此是古今諸佛同行普賢之行，隨於諸位差別不同，
縱成正覺，亦普行攝，故先明之。 ^650a42

言普賢者，體性周徧曰普，隨緣成德曰賢，此約自體。
又曲濟無遺曰普，鄰極亞聖曰賢，此約諸位普賢。
又德周法界曰普，至順調善曰賢，此約當位普賢。
又果無不窮曰普，不捨因門曰賢，此約佛後普賢。
位中普賢，悲智雙運；佛後普賢，智海已滿而運。
即智之悲，寂而常用，窮未來際。
又一即一切曰普，一切即一曰賢，此約融攝。
所以先列者，為上首故，法門主故，法界體故，
一切菩薩無不乘故，無一如來非此成故，令諸聞者見自身中如來藏性行普行故。
上雖多義離釋，今從別稱合釋。
無處不賢，名曰普賢，即體普也。
此一為總，餘九為別。
orig::  ^650b2

普德最勝燈光照菩薩摩訶薩。
commentary::  ^650b26

二、德普，謂稱性之德，充於法界，以為最勝，
委照無遺，如燈之光。
orig::  ^650b28

普光師子幢菩薩摩訶薩。
commentary::  ^650b32

三慧普徧照嚴剎，決定高出故。
orig::  ^650b34

普寶#CB08504;妙光菩薩摩訶薩。
commentary::  ^650b36

四行普，內行圓淨，智#CB08504;外燭，故稱為妙。
orig::  ^650b38

普音功德海幢菩薩摩訶薩。
commentary::  ^650b40

五音普具一切音，演佛淨土深廣高出之行故。
orig::  ^650b42

普智光照如來境菩薩摩訶薩。
commentary::  ^650b44

六智普照佛法界無盡境故。
orig::  ^650b46

普寶髻華幢菩薩摩訶薩。
commentary::  ^650b48

七、心普智寶嚴於心頂，通行等華高出物表故。
orig::  ^650c2

普覺悅意聲菩薩摩訶薩。
commentary::  ^650c4

八覺普徧，覺性相聲，皆悅機故，無不歸者。
orig::  ^650c6

普清淨無盡福光菩薩摩訶薩。
commentary::  ^650c8

九福普障無不淨，稱真無盡故。
orig::  ^650c10

普光明相菩薩摩訶薩。
commentary::  ^650c12

十相普無光相之光相，徧益眾生，故六相圓融。
思之。 ^650c14

△二、列十異名。
orig::  ^650c16

海月光大明菩薩摩訶薩。
commentary::  ^650c18

十德、十山，皆依大海；十地、十度，皆依佛智。
海中看月，淨而且深；依智嚴剎，深而且淨。
如海即大，如月即明，故以名也。
orig::  ^650c20

雲音海光無垢藏菩薩摩訶薩。
commentary::  ^650c26

講如雷震，故曰雲音。
辯才汎灩，猶如海光。
又海上有光，天涯無際。
佛智起用，一念普周。
淨惑無窮，名無垢藏。
orig::  ^650c28

功德寶髻智生菩薩摩訶薩。
commentary::  ^650c34

修治二嚴，猶如淨寶，祕密高顯，故有髻言。
orig::  ^650c36

功德自在王大光菩薩摩訶薩。
commentary::  ^650c38

法王出現，作用自在，二嚴圓滿，為功德光。
orig::  ^650c40

善勇猛！蓮華髻菩薩摩訶薩。
commentary::  ^650c42

勇猛化生，不染化相，雨法玄妙，如解髻珠。
orig::  ^650c44

普智雲日幢薩摩訶薩。
commentary::  ^650c46

慈雲智日，互相資映。
長劫普應，高出如幢。
orig::  ^650c48

大精進金剛#CB01001;菩薩摩訶薩。
commentary::  ^651a2

堅利智慧與精進俱故，得稱大智為行本。
若#CB01001;為壽因。
orig::  ^651a4

香燄光幢菩薩摩訶薩。
commentary::  ^651a8

戒等行發，是為香#CB08504;。
種智高直，故曰光幢。
orig::  ^651a10

大明德深美音菩薩摩訶薩。
commentary::  ^651a12

智光徧照，是大明德。
稱真適物，名深美音。
orig::  ^651a14

大福光智生菩薩摩訶薩。
commentary::  ^651a16

大智發光，徧照佛境，令福非福相，所以稱大。
△二、結略顯廣。
orig::  ^651a18

如是等而為上首，有十佛世界微塵數。
commentary::  ^651a22

△三、攝德圓滿二：初、別歎勝德二：
初二句就緣歎。
orig::  ^651a24

此諸菩薩往昔皆與〔至〕共集善根修菩薩行。
commentary::  ^651a26

前句往因同行，顯主伴有由。
毗，即徧也。盧遮那，光明照義。
迴就方言，應云光明徧照。
然有二義：一、身光，徧照盡空法界，乃至塵道；
二、智光，徧照真俗重重法界。
身智能所，合為一身，圓明獨耀，具德無邊，故立斯號。
又毗者，種種義。盧遮，障義。
那者，盡義、入義。即種種障盡，種種德圓。
故普賢觀經云：釋迦牟尼名毗盧遮那，徧一切處。
即身亦徧，非唯光徧。
又云：其佛住處，名常寂光。
即土亦光矣。又云：常波羅蜜所攝成處，我波羅蜜所安立處。
即德圓義。又云：淨波羅蜜滅有相處。
即障盡義。又云：樂波羅蜜不得身心相處，不見有無諸法相處。
即證入義。又云：如寂解脫，乃至般若波羅蜜，是色常住法。
故明皆即應即真，為本師矣。
此經文證，本品當辨。 ^651a28

言共集善根即備道資糧，修菩薩行即作所應作。
云何共集？互為主伴故。
主伴有三：一迴向主伴、二同行主伴、三如相主伴，皆稱共集。
orig::  ^651b4

皆從如來善根海生。
commentary::  ^651b12

後句從德海生，明長為輔翼，謂佛德無邊，
積集妙寶，智定盈洽，故稱為海。
從生有四：一、從自佛善根海生，謂已圓十身故；
二、從本師海生，佛為勝緣，曾已攝受，授法令行，
得成滿故；三、與遮那同於餘佛海生，以上云共集故；
四、從法性佛海生，以上德海，諸佛共同，
平等一味，但稱性修，即是從生，不揀自他，故梵本云與佛同一善根海生。 ^651b14

△第二、就行德以歎。
夫大士必崇德廣業，虗心外身。
崇德故，進齊佛果。
廣業故，行彌法界。
虗心故，智周萬法而不為。
外身故，功流來際而非已。
故德難名矣。略分為三：初、自分因行德，三。 ^651b26

初自利行圓。
orig::  ^651b34

諸波羅蜜悉已圓滿。
commentary::  ^651b36

諸度行滿，謂六度、十度、八萬四千多劫積集，
究盡事理，故云圓滿。
orig::  ^651b38

慧眼明徹，等觀三世。
commentary::  ^651b42

十眼明徹，分別名慧，照矚稱眼。
障翳斯盡，智無不矚，故云明徹。
五眼之中，慧眼觀理，理無異味，故云等觀。
十眼之中，慧眼觀事，事無不見，故名等觀。
是則委見其事為明，深達其性為徹。
欲以一眼合諸，具通事理，但舉其慧。
orig::  ^651b44

於諸三昧，具足清淨。
commentary::  ^651c6

深定已滿三昧者，此云等持。
遠離沉掉，平等持心，趣一境故。
而云諸者，其餘諸緣亦一境故。
真如三昧為其定體，隨境入別，塵數多端，故云諸也。
橫則無定不窮，竪則深入無際，故云具足。
定障永亡，故云清淨。 ^651c8

△二、利他行滿，有三句，即三輪化益。
orig::  ^651c16

辯才如海，廣大無盡。
commentary::  ^651c18

語含四辯，即正教輪。
辯謂巧顯深理，才謂巧應機宜。
萬法咸演，則廣大無涯；千難殊對，則無竭盡。
故如海也。又海遇風緣，則洪浪雲涌；智逢機請，則口辯波騰。
請者既許無邊，辯亦廣大無盡。
orig::  ^651c20

具佛功德，尊嚴可敬。
commentary::  ^651c28

身業神通輪，謂三業無失，智深叵撓，為具佛功德故，
得外儀儼若，肅然可敬。
orig::  ^651c30

知眾生根，如應化伏。
commentary::  ^651c34

意業記心輪。根義總明，文含性欲。
言如應者，根有生熟，化不失時；器有大小，授法無謬。
化謂教化，即應攝受者而攝受之；伏謂調伏，
即應折伏者而折伏之，由此具行入正法故。 ^651c36

△三、證理位極亦三句。
orig::  ^651c42

入法界藏，智無差別。
commentary::  ^651c44

證理法也，謂以大智證入平等真法界藏。
依佛性論說有五藏：一如來藏，謂在纏含果法故；
二自性清淨藏，謂在纏不染；三法身藏，
謂果位為功德所依；四出世間上上藏，
謂出纏超過二乘菩薩；五法界藏，謂通因果。
外持一切染淨有為，故名法界；內含一切恒沙性德，故復名藏。
此義寬通，故今證入。
言智無差別者，所證之藏平等，要無分別方契。
此則智自無差，即由上義能所不殊。
又此能證智與所證藏冥合一味，無有境智之異，故云無差。
此復有二：一同無相，故下經云：無有少法為智所入，亦無少智而入於法。
二同法界故，則能所各互攝盡，故下云：
無有智外如為智所入，智攝如盡故；亦無如外智能證於如，
如全攝故。若皆一味，豈令智同於境而無智耶？
古德釋云：智相盡故不有，能令智相盡故不無。
不爾，豈令諸相皆盡而智獨存？
是故於境則不礙真而恒俗，於智則不礙寂而恒照，
即境智非一；境則不礙俗而恒真，智則不廢照而恒寂，即境智非異。
境則空有無二，智則寂照雙融，故云無差別也。
上來所釋，約真理寂寥與止寂相順，俗諦流動與觀照相順。
起信等中且為此釋，未盡其源，以令照真不得名照，照俗之時不即寂故。
今正釋者，謂言用則同而異，由境不能照，
智有照故；言寂則異而同，境智無異味故。
同故無心於彼此，忘心契合故；異故不失於照功，智異木石故。
故真智照理，境則唯寂，智則寂而常照。
若約照俗，則以後得智照差別之境。
若約融真俗者，境則真俗不二，智則權實雙行，
亦為一味而不失止，以雖雙行而即寂故。
若約三觀及融境智，至下常辨。
orig::  ^651c46

證佛解脫，甚深廣大。
commentary::  ^652b6

證果法解脫者，謂作用自在，如不思議法品說，
於一念中建立三世一切佛事等，總有十種，廣如彼說。
即用而真故甚深，用無涯畔故廣大，上窮彼際故云證也。
orig::  ^652b8

能隨方便入於一地〔至〕恒與智俱盡未來際。
commentary::  ^652b16

得位極，謂普賢身徧於六位，隨在一位，以願海力持於一切。
故舊經云：在於一地，普攝一切諸地功德。
今此文順西國，若順此方，應云能以方便隨入一地，以願海力攝持一切地也。
然有引梵本，廣明此中句數開合不同，不必應爾。
何者？夫譯梵為唐，誠乃不易。
苟文小左右，貴於旨不乖中。
若理不可通，則正之以梵本；譯人意近，則會之以舊經。
言異意同，何必廣引？
言恒與智俱者，明智窮來際，文含二義：
一、望前，謂雖在因中一地，而願力持一切地功德，
皆與智俱，盡未來際，不離一地。
如一地，餘地亦爾。
是故因門盡於未來，但是一一諸位菩薩，不見作佛時。
二、望後，以盡未來之大智，入如來之果海也。
雖有二義，順前義勝。 ^652b18

△二、勝進果行德二：初、得果法。
orig::  ^652b42

了達諸佛，希有廣大，祕密之境。
commentary::  ^652b46

入佛密境，此有二意：一、佛即密境，以三業業具，非餘測故。
謂非色現色，摩尼不能喻其多；非量現量，
應持不能窮其頂；不分而徧，一多不足異其體；
全為法身，一毛不可窮其際。
此身祕密也。佛言聲也，非近非遠，目連尋之無際，
身子對而不聞；非自非他，若天鼓之無從，
猶谷響而緣發；無邊法海，卷之在一言；
無內圓音，展之該萬類。
是謂佛口密也。意則無私，成事等覺，尚不能知，密之至也。
皆廣大無涯，超絕奇特，故云希有。 ^652b48

二、佛之密境，謂即一乘如來知見、禪定、
解脫，深入無際帝網之境，時乃說之，故云希有。
久默斯要，甚為祕密。
又權實隱顯，唯佛方知，故云祕密。
今洞見其源，故云了達。
orig::  ^652c16

善知一切，佛平等法。
commentary::  ^652c24

入佛平等亦有二意：一、佛佛平等，謂一切諸佛體性平等，
法身無二故；智慧平等，德無增減故；內用平等，悲願普應故。
二、佛所證法平等，即第一義。
此二無二，稱此而了，故名善知。
orig::  ^652c26

已踐如來普光明地。
commentary::  ^652c34

明得佛位，謂佛有十地，如大乘同性經說一甚深難知廣明地，
乃至第十名毗盧遮那藏海智地。
此十同是佛地，約德用成別，今普光明當其第一。
普即廣義，光明即明甚深難知。
此文雖略，義在普中，舉初攝後，理實皆踐。
又普光明亦十地之總，總不出於普法智光故。
orig::  ^652c36

入於無量，三昧海門。
commentary::  ^652c48

證佛三昧，謂海印等定，皆深廣如海，並通一實，故得稱門。 ^653a2

△二、起果用。文有三業：
orig::  ^653a4

於一切處皆隨現身，世法所行悉同其事。
commentary::  ^653a6

一，現佛身業徧世同事。
orig::  ^653a8

總持廣大，集眾法海。
commentary::  ^653a10

二、同佛意業總持大法。
orig::  ^653a12

辯才善巧，轉不退輪。
commentary::  ^653a14

三、得佛語業能轉法輪不退有四：一、稱理不退，
無改說故；二、應機不退，無虗發故；三、利益不退，
聞已必定故；四、制伏不退，天魔外道不能動故。
復有四種不退，謂信、位、證、念。
今當第四念不退也。 ^653a16

△三、二行無礙德。
謂引攝佛德，不礙修因故。
文有五句：
orig::  ^653a22

一切如來，功德大海，咸入其身。
commentary::  ^653a26

一、引攝佛德。然有二義：一則行成攝果，二則諸佛同加。
orig::  ^653a28

一切諸佛，所在國土，皆隨願往。
commentary::  ^653a32

二、隨佛徧生，不揀淨穢也。
orig::  ^653a34

已曾供養一切諸佛，無邊際劫歡喜無倦。
commentary::  ^653a36

三、供佛集福。十方無邊，三世無際，此一切佛皆供養故，
歡慶有遇；不住福相故，長時無厭。
orig::  ^653a38

一切如來得菩提處，常在其中親近不捨。
commentary::  ^653a42

四、長為輔翼，義通真應。
orig::  ^653a44

恒以所得普賢願海，令一切眾生智身具足。
commentary::  ^653a46

五，悲願。調生不以偏小，利物唯以同體。
普願攝物，令證菩提，方顯智體圓足。 ^653a48

△二、總結多門。
orig::  ^653b2

成就如是無量功德。
commentary::  ^653b4

無得而稱也，菩薩之德焉。
言不可周，宜以類取，故云如是無量。 ^653b6

△第二、異生眾中，總三十九眾，相從為三：
第一、雜類諸神眾，第二、八部四王眾，第三、欲色諸天眾。
今初，有十九眾通名神者，靈祇不測，故文皆三叚。
初、金剛神眾三：初、標數辨類。
orig::  ^653b8

復有佛世界微塵數。
commentary::  ^653b16

標數
orig::  ^653b18

執金剛神。
commentary::  ^653b20

辨類也。以執持此杵守護佛故。
然一一類皆通有所表，如地表心地，海表德海等，觀其歎德則知通意。
今此表般若堅利，導於眾行到彼岸故。 ^653b22

△二、列名結數。
orig::  ^653b26

所謂：妙色那羅延執金剛神。
commentary::  ^653b30

然諸眾立名，皆隨所得法門為物立稱。
那羅延者，此云堅固，由見佛妙色皆不可壞，故受此名。
orig::  ^653b32

日輪速疾幢執金剛神。
commentary::  ^653b36

見佛身毛猶如日輪，現種種光速摧障惱，故名曰幢。
orig::  ^653b38

須彌華光執金剛神。
commentary::  ^653b42

見佛身光映蔽一切，猶如須彌顯于大海，神通等法如華開敷故。
orig::  ^653b44

清淨雲音，執金剛神。
commentary::  ^653b48

圓音隨類，如雷震故。
orig::  ^653c2

諸根美妙，執金剛神。
commentary::  ^653c4

現為世主，以美妙根，令物悟故。
orig::  ^653c6

可愛樂光明執金剛神。
commentary::  ^653c8

智光演法，令愛樂故。
orig::  ^653c10

大樹雷音執金剛神。
commentary::  ^653c12

寶飾妙相，如華嚴樹；方便警物，如雷震音。
orig::  ^653c14

師子王、光明執、金剛神。
commentary::  ^653c16

福深相妙，炳著光明，如師子王，處眾無畏。
orig::  ^653c18

密#CB08504;勝目執金剛神。
commentary::  ^653c20

慈眼視物，為吉祥目。
神通之#CB08504;，密現物前。
orig::  ^653c22

蓮華光摩尼，髻執金剛神。
commentary::  ^653c24

雨此嚴具及光明，故下諸眾皆類此知。
至得法處名當自顯，恐厭繁文，下略不釋。
orig::  ^653c26

如是等而為上首，有佛世界微塵數。
commentary::  ^653c30

△三、攝德圓滿，十句分二：初、二句總彰願行。
orig::  ^653c32

皆於往昔無量劫中恒發大願，願常親近供養諸佛。
commentary::  ^653c34

由昔願力，得預法會，常為親侍。
orig::  ^653c36

隨願所行，已得圓滿，到於彼岸。
commentary::  ^653c38

由今行滿，故能徧侍。
△二、八句別顯滿相。
orig::  ^653c40

積集無邊清淨福業。
commentary::  ^653c42

福積淨業。
orig::  ^653c44

於諸三昧，所行之境，悉已明達。
commentary::  ^653c46

智達定境，事定之境，隨事百千；理定之境，
即真如實相；不思議定，則以無礙而為其境。
今皆智照，故云明達。
orig::  ^653c48

獲神通力，隨如來住。
commentary::  ^654a6

通隨佛住。
orig::  ^654a8

入不思議解脫境界。
commentary::  ^654a10

入用難思。
orig::  ^654a12

處於眾會，威光特達。
commentary::  ^654a14

處眾超絕。
orig::  ^654a16

隨諸眾生所應現身而示調伏。
commentary::  ^654a18

應物調生。
orig::  ^654a20

一切諸佛，化形所在，皆隨化往。
commentary::  ^654a22

隨佛化形。
orig::  ^654a24

一切如來，所住之處，常勤守護。
commentary::  ^654a26

護佛住處。
△二、身眾神三：初、標辨類。
orig::  ^654a28

復有佛世界微塵數身眾神。
commentary::  ^654a30

有二義：一、身，謂神之自身。
眾，即同生、同名及所隨者。
凡有其一，必更有二，共有其三，三故名眾。
能、所合目，名身眾神。
二、約所主，謂此類神專以變化多身為佛事故。 ^654a32

△二、列名結數。
orig::  ^654a38

所謂：華髻莊嚴身眾神光〔至〕有佛世界微塵數。
commentary::  ^654a40

△三、攝德圓滿。
orig::  ^654a42

皆於往昔，成就大願，供養承事，一切諸佛。
commentary::  ^654a44

△三、足行神三：初、標數辨類。
orig::  ^654a46

復有佛世界微塵數足行神。
commentary::  ^654a48

亦有二義：一、謂依止足行眾生及守護故，
如下善見比丘足行之神持華承足，故下德中戀仰如來。
二、足所行處即道路神通，表修行履佛所行故。 ^654b2

△二、列名結數。
orig::  ^654b6

所謂：寶印手足行神〔至〕有佛世界微塵數。
commentary::  ^654b10

△三、攝德圓滿。
orig::  ^654b12

皆於過去無量劫中，親近如來隨逐不捨。
commentary::  ^654b14

△四、道場神三：初、標數辨類。
orig::  ^654b16

復有佛世界微塵數道場神。
commentary::  ^654b18

從所依所守得名，下諸神眾類皆同此。
言道場者，非唯護佛道場，但有莊嚴道場之處，即於中護。
故下德中願供養佛，表護萬行道場及修行者故。 ^654b20

△二、列名結數。
orig::  ^654b24

所謂：淨莊嚴幢道場神〔至〕有佛世界微塵數。
commentary::  ^654b28

△三、攝德圓滿。
orig::  ^654b30

皆於過去，值無量佛，成就願力，廣興供養。
commentary::  ^654b32

△五、主城神三：初、標數辨類。
orig::  ^654b34

復有佛世界微塵數主城神。
commentary::  ^654b36

表行德防御，法城心城故，如摩耶處說。
△二、列名結數。
orig::  ^654b38

所謂：寶峯光耀主城神〔至〕有佛世界微塵數。
commentary::  ^654b42

△三、攝德圓滿。
orig::  ^654b44

皆於無量，不思議劫，嚴淨如來，所居宮殿。
commentary::  ^654b46

以己德行嚴佛宮殿者：一、佛殿為所守之最，
瑩飾為尊佛故；二、主伴善根互融攝故；
三、瑩飾自心佛安處故。 ^654b48

△六、主地神三：初、標數辨類。
orig::  ^654c4

復有佛世界微塵數主地神。
commentary::  ^654c6

表深重願，荷負行德故；亦表心地，為依持故。
△二、列名結數。
orig::  ^654c8

所謂：普德淨華主地神〔至〕有佛世界微塵數。
commentary::  ^654c12

△三、攝德圓滿。
orig::  ^654c14

皆於往昔發深重願，常親近諸佛如來，同修福業。
commentary::  ^654c16

△七、主山神三：初、標數辨類。
orig::  ^654c18

復有無量主山神。
commentary::  ^654c20

通表萬德高勝，性皆閑寂，別表智德最高故。
△二、列名結數。
orig::  ^654c22

所謂寶峯開華主山神〔至〕而為上首其數無量。
commentary::  ^654c26

△三、攝德圓滿。
orig::  ^654c28

皆於諸法，得清淨眼。
commentary::  ^654c30

云清淨眼者，名中多有光稱。
△八、主林神三：初、標數辨類。
orig::  ^654c32

復有不可思，議數主林神。
commentary::  ^654c36

表以無漏智導於眾行森聳建立，故德中云皆有可愛光明。 ^654c38

△二、列名結數。
orig::  ^654c40

所謂布華如雲主林神〔至〕而為上首不思議數。
commentary::  ^654c42

△三、攝德圓滿。
orig::  ^654c44

皆有無量可愛光明。
commentary::  ^654c46

△九、主藥神三：初、標數辨類。
orig::  ^654c48

復有無量主藥神。
commentary::  ^655a2

表行德伏惑，資益法身。
若約利他，則三業不空，如藥樹王。
故下德中，性皆離垢，即伏惑去病也。
仁慈祐物，即進善補益也。 ^655a4

△二、列名結數。
orig::  ^655a8

所謂吉祥主藥神〔至〕益氣明目主藥神。
commentary::  ^655a10

總名主藥。藥既不同，神神各別。
吉祥者，主香茅之類也。
清淨光明，謂乳石之流。
名稱普聞，如藥樹王、雪山、忍草等。
明見十方，謂眼藥等。
約法準之。
orig::  ^655a12

如是等而為上首，其數無量。
commentary::  ^655a18

△三、攝德圓滿。
orig::  ^655a20

性皆離垢，仁慈祐物。
commentary::  ^655a22

△十、主稼神三：初、標數辨類。
orig::  ^655a24

復有無量主稼神。
commentary::  ^655a26

稼者，樹五穀也。表萬行法味，資益自他，
他益稱心，故德中大喜成就。 ^655a28

△二、列名結數。
orig::  ^655a30

所謂柔輭勝味主稼神〔至〕而為上首其數無量。
commentary::  ^655a32

△三、攝德圓滿。
orig::  ^655a34

莫不皆得，大喜成就。
commentary::  ^655a36

△十一、主河神三：初、標數辨類。
orig::  ^655a38

復有無量主河神。
commentary::  ^655a40

即河伯之流也。表法河流注，潤益羣品。
又於生死瀑流，拯彼漂溺。
江河淮濟，清濁俱河，故生死法流，此皆神主。 ^655a42

△二、列名結數。
orig::  ^655a46

所謂：普發迅流主河神〔至〕而為上首有無量數。
commentary::  ^655a48

△三、結德圓滿。
orig::  ^655b2

皆勤作意，利益眾生。
commentary::  ^655b4

勤益生者，謂遇#CB00403;流則平波息浪，
逢泝泳則微動輕風，水性之屬深止而住居，
陸行之流富生而應采，導百川而去害，
灌萬頃而開利，為勤作意利益眾生，約所表法隨意消息。 ^655b6

△十二、主海神三：初、標數辨類。
orig::  ^655b12

復有無量數海神。
commentary::  ^655b16

即海若之輩，表具含萬德，一一皆深廣也。
△二、列名結數。
orig::  ^655b18

所謂：出現寶光主海神〔至〕海潮雷音主海神。
commentary::  ^655b22

三名遠塵離垢者，瑜伽八十六云：現斷煩惱離故遠塵，彼隨眠離繫故離垢。
今約近事，塵謂塵境，垢即煩惱。
六根對境，了彼性空，故曰遠塵。
眾惑不行，誠為離垢。
心境相藉，離垢由於遠塵。
orig::  ^655b24

如是等而為上首，其數無量。
commentary::  ^655b32

△三、攝德圓滿。
orig::  ^655b34

悉以如來，功德大海，充滿其身。
commentary::  ^655b36

△十三、主水神三：初、標數辨類。
orig::  ^655b38

復有無量主水神。
commentary::  ^655b40

通上河海等水，及雨露霜雪等也。
表法水含潤等，多義理故。 ^655b42

△二、列結數。
orig::  ^655b44

所謂：普興雲幢主水神〔至〕而為上首其數無量。
commentary::  ^655b46

△三、攝德圓滿。
orig::  ^655b48

常勤救護，一切眾生，而為利益。
commentary::  ^655c2

拯溺為救，濟危為護。
謂已溺邪見，貪愛水者救之，將沈者護之，而為利益。
即雲雨等潤，發生萬物也。
法合可知。 ^655c4

△十四、主火神三：初、標數辨類。
orig::  ^655c8

復有無數主火神。
commentary::  ^655c10

即宋無忌之流也。
以顯知慧火燒煩惱薪，成熟善品破無明闇耳。 ^655c12

△二、列名結數。
orig::  ^655c14

所謂普光#CB08504;藏主火神
〔至〕而為上首不可稱數。
commentary::  ^655c16

△三、結德圓滿。
orig::  ^655c18

皆能示現，種種光明，令諸眾生，熱惱除滅。
commentary::  ^655c20

夫火有二能：一、能為益，二、能為損。
今用益止損，表法亦爾。
示慧光以去闇，用益也；除惑苦之熱惱，止損也。 ^655c22

△十五、主風神三：初、標數辨類。
orig::  ^655c26

復有無量主風神。
commentary::  ^655c28

通表方便無住、無所不摧。
別表如下：
△三、列名結數。
orig::  ^655c30

所謂無礙光明主風神〔至〕而為上首其數無量。
commentary::  ^655c34

△三、攝德圓滿。
orig::  ^655c36

皆勤散滅我慢之心。
commentary::  ^655c38

△十六、主空神三：初、標數辨類。
orig::  ^655c40

復有無量主空神。
commentary::  ^655c42

表法性空別，即離染周徧等，亦各如名辨。
△二、列名結數。
orig::  ^655c44

所謂淨光普照主空神〔至〕而為上首其數無量。
commentary::  ^655c48

△三、攝德圓滿。
orig::  ^656a2

心皆離垢，廣大明潔。
commentary::  ^656a4

若情塵亂起，翳本性空，智日高升，則情雲自卷。
空有日而廓爾無際，智合理而杳然無涯，故云爾耳。 ^656a6

△十七、主方神三：初、標數辨類。
orig::  ^656a10

復有無量主方神。
commentary::  ^656a12

即東方青帝等類也。
表顯邪正方隅，使行無迷倒。 ^656a14

△二、列名結數。
orig::  ^656a16

所謂徧住一切主方神〔至〕而為上首其數無量。
commentary::  ^656a18

△三、攝德圓滿。
orig::  ^656a20

能以方便，普放光明，恒照十方，相續不絕。
commentary::  ^656a22

身智教光，無不引攝，名普放也。
無時不放，所以稱恒。
如日周天，故云相續不絕。 ^656a24

△十八、主夜神三：初、標數辨類。
orig::  ^656a26

復有無量主夜神。
commentary::  ^656a30

表於無明、黑暗、生死、長夜，導以慧明，令知正路。
△二、列名結數。
orig::  ^656a32

所謂：普德淨光主夜神〔至〕而為上首其數無量。
commentary::  ^656a36

△三、攝德圓滿。
orig::  ^656a38

皆勤修習，以法為樂。
commentary::  ^656a40

夜分亡寢，是曰勤修。
翻彼長迷，故以法為樂。
△十九、主晝神三：初、標數辨類。
orig::  ^656a42

復有無量主晝神。
commentary::  ^656a46

於晝攝化顯行，德常明也。
△二、列名結數。
orig::  ^656a48

所謂：示現宮殿主晝神〔至〕而為上首其數無量。
commentary::  ^656b2

△三、攝德圓滿。
orig::  ^656b4

皆於妙法，能生信解，恒共精勤，嚴飾宮殿。
commentary::  ^656b6

先修正解，後勤正行。
有信無解，增長無明。
有解無信，還生邪見。
信因解淨，解籍信深，晝之義也。
上來多主器界，故但名神。
準梵本，除金剛神，餘皆女神，表慈育故。
菩薩同於彼類，以攝眾生。
自下攝領有情，皆受王稱，並是丈夫。 ^656b8

△第二、八部四王眾，文有八段：前四雜類，
後四能統是天王，所統是八部。
初、阿修羅王三：初、標數辨類。
orig::  ^656b16

復有無量阿修羅王。
commentary::  ^656b22

亦云阿素落，梵音楚夏耳。
婆沙譯為非天。佛地論云：天趣所攝，以多行諂媚，
無天實行，故曰非天。
依阿毗曇，亦鬼趣攝，諂曲覆故。
正法念經鬼、畜二攝，以羅睺阿修羅是獅子子故。
伽陀經天、鬼、畜攝，具上說故。
由此或開六趣，或合為五，多好鬪諍，懷勝負故。
或居眾相山中，或居海下，如正法念說。
然有大力者，廣修福故。
今之修福，有懷勝負諂媚心者，多生其中。 ^656b24

△二、列名結數。
orig::  ^656b38

所謂羅睺阿修羅王〔至〕妙好音聲阿脩羅王。
commentary::  ^656b40

羅睺，此云攝惱，以能將手隱攝日月令天惱故。
二毗摩，此云絲也，質多羅，種種也，謂此王能以一絲幻作種種事故。
orig::  ^656b42

如是等而為上首，其數無量。
commentary::  ^656b48

△三、攝德圓滿。
orig::  ^656c2

悉已精勤，摧伏我慢，及諸煩惱。
commentary::  ^656c4

實者，因果俱慢，故權應偏摧，非不斷餘，故云及也。 ^656c6

△二、迦樓羅王三：初、標數辨類。
orig::  ^656c8

復有不可思議數迦樓羅王。
commentary::  ^656c10

昔云金翅，正云妙翅，以翅有種種寶色莊嚴故。
此就狀翻。若敵對翻，此云大嗉項，以常著龍於嗉中故。
此鳥能食魚龍七寶。
然鳥及龍各具四生，謂卵、胎、濕、化。
後後勝，前前劣，不能食勝。
謂卵生鳥不能食胎等，勝能啗劣。
化食四生，如增一辨。
以化食化，蹔得充虗，亦表菩薩攝生。
故離世間品云：菩薩迦樓羅，如意為堅足，
乃至搏撮人天龍，安置涅槃岸。 ^656c12

△二、列名結數。
orig::  ^656c26

所謂：大速疾力迦樓羅王〔至〕普音廣目迦樓羅王。
commentary::  ^656c28

大速疾力者，增一中說：此鳥食龍，從金剛山頂鐵杈樹下入海取龍，
水未合間還至本樹，是為速疾大海處。
攝持力者，即是攝彼命將盡者食之，而龍受三歸及袈裟一縷在身，
則不可取。菩薩亦爾，如前引離世間品說。
又出現云：攝取善根熟眾生置佛法中，此為命盡。
若心有邪歸斷見所覆，則不可取。
普觀海者，即周四天下求命盡龍。
orig::  ^656c30

如是等而為上首不思議數。
commentary::  ^656c44

△三、攝德圓滿。
orig::  ^656c46

悉已成就，大方便力，普能救攝，一切眾生。
commentary::  ^656c48

大方便力，即雖了眾生空而能入有，是十力止觀也。
普能救攝，即鼓生死大愛海水。
取善根熟者，如出現品說。 ^657a2

△三、緊那羅王三：初、標數辨類。
orig::  ^657a6

復有無量，緊那羅王。
commentary::  ^657a8

緊那羅者，此云疑神，謂頂有一角，形乃似人，
面極端正，見者生疑：為是人耶？
為非人耶？因此立稱。
依雜心論，畜生道攝，亦云歌神，以能歌詠，
是天帝執法樂神，即四王眷屬，表菩薩示眾生形而非眾生，
常以法樂娛眾生故。 ^657a10

△二、列名結數。
orig::  ^657a18

所謂善慧光明天緊那羅〔至〕而為上首其數無量。
commentary::  ^657a20

△三、攝德圓滿。
orig::  ^657a22

皆勤精進，觀一切法，心恒快樂，自在游戲。
commentary::  ^657a24

要勤觀察，則得法樂怡神，自他兼樂，為自在游戲。 ^657a26

△四、摩睺羅伽王三：初、標數辨類。
orig::  ^657a28

復有無量摩睺羅迦王。
commentary::  ^657a30

摩睺羅伽，此云大腹行，即蟒之類，亦表菩薩偏行一切而無行也。 ^657a32

△二、列名結數。
orig::  ^657a34

所謂善慧摩睺羅伽王〔至〕而為上首其數無量。
commentary::  ^657a36

△三、攝德圓滿。
orig::  ^657a38

皆勤修習，廣大方便，令諸眾生，永割癡網。
commentary::  ^657a40

此類聾騃故，令方便捨癡。
△五、夜叉王三：初、標數辨類。
orig::  ^657a42

復有無量夜叉王。
commentary::  ^657a46

初一是北方天王，即毗沙門是也。
若從能領，是天眾攝，今從所領為名。
然四王各領二部，從一立稱夜叉，此云輕捷，
飛空速疾，故亦云苦活。
此天又領一部名羅剎，此云可畏。 ^657a48

△二、別名結數。
orig::  ^657b6

所謂毗沙門夜叉王〔至〕力壞高山夜叉王。
commentary::  ^657b8

毗沙門者，此云多聞，以福德之名聞四方故。
此一是天，夜叉之王；餘九是夜叉，夜叉即王。
雖一是天，又從所領，況九皆夜叉，故非天眾。
下三例然。如龍中娑竭羅王，豈是天耶？
orig::  ^657b10

如是等而為上首，其數無量。
commentary::  ^657b18

△三、攝德圓滿。
orig::  ^657b20

皆勤守護，一切眾生。
commentary::  ^657b22

此類飛空噉人，故菩薩示為其王，翻加守護，
亦令愛見羅剎，不害法身慧命。 ^657b24

△六、龍王三：初、標數辨類。
orig::  ^657b26

復有無量，諸大龍王。
commentary::  ^657b30

亦初一是天，即西方天王。
此王主二部，謂龍及富單那。
當單那者，此云熱病鬼也。 ^657b32

△二、列名結數。
orig::  ^657b34

所謂毗樓博叉龍王〔至〕無熱惱龍王。
commentary::  ^657b36

毗樓博叉，唐三藏譯云醜目。
毗樓，醜也；博叉，目也。
日照三藏譯云：毗，徧也，多也。
樓者，具云嚕波，此云色也。
博吃叉，此云諸根也。
謂眼等諸根有種種色，故以為名，此不必醜。
娑竭羅，此云海也。
於大海中，此最尊故，獨得其名。
德又迦，舊云多舌，以嗜語故，正云能害，害於所害。
德叉者，能害也；迦者，所害也。
謂若瞋、噓、視，人、畜皆死也。
無熱惱者，即阿耨達池之龍也。
諸龍有四熱惱，今皆離故。
四熱至下當釋。智度論云：此龍是七地菩薩。
須彌藏經云：是馬形龍主。
又一切龍總有五種形類：一、象形，善住龍王為主；
二、蛇形，難陀龍王為主；三、馬形，阿那婆達多龍王為主；
四、魚形，婆樓那龍王為主；五、蝦蟇形，摩那斯龍王為主。
orig::  ^657b38

如是等而為上首，其數無量。
commentary::  ^657c16

△三、攝德圓滿。
orig::  ^657c18

莫不勤力，興雲布雨，令諸眾生，熱惱消滅。
commentary::  ^657c20

外則雲行雨施，散去炎毒。
內則慈雲廣被，法雨普霑，散業惑之熱惱。 ^657c22

△七、鳩般茶王三：初、標數辨類。
orig::  ^657c24

復有無量，鳩槃茶王。
commentary::  ^657c26

初一是南方天王，即毗樓勒叉，此云增長主，謂能令自他善根增長故。
此王更領一部，謂薜茘多。
薜茘多者，此云厭魅鬼。
餘如音義。 ^657c28

△二、列名結數。
orig::  ^657c32

所謂增長鳩槃茶王〔至〕而為上首其數無量。
commentary::  ^657c36

△三、攝德圓滿。
orig::  ^657c38

皆勤修學，無礙法門。
放大光明。
commentary::  ^657c40

此類障礙深重，故偏明無礙，自學權實無礙法界智光，以利眾生。 ^657c42

△八、乾闥婆王三：初、標數辨類。
orig::  ^657c44

復有無量，乾闥婆王。
commentary::  ^657c46

乾闥婆，此云尋香，謂諸樂兒不事生業，
但尋諸家飲食香氣，即往設樂求食自活，
因此世人號諸樂人為乾闥婆，彼能執樂故以名焉。
亦云食香，止十寶山間食諸香粖，即帝釋執樂神也，帝釋須樂此王身有相現。
提頭賴咤，即東方天王，此云持國，謂護持國王安眾生故。
此從所領為名，更領一部名毗舍闍，此云噉精氣，謂噉有情及五穀精氣故。 ^657c48

△二、列名結數。
orig::  ^658a12

所謂持國乾闥婆王〔至〕而為上首其數無量。
commentary::  ^658a16

△三、攝德圓滿。
orig::  ^658a18

皆於大法深生信解，歡喜愛重，勤脩不倦。
commentary::  ^658a20

大法，即大緣起法也。
信解故歡喜，深心故愛重，既歡既重，故不替修行。 ^658a22

△第三、欲色諸天。
眾天者，自在義、光明義、清淨義。
智論云：天有三種：一、人天，謂帝王。
二、生天，謂欲、色等。
三、淨天，謂佛、菩薩、第一義天。
今通後二。然諸天壽之長短、身之大小、
衣服輕重、宮殿勝劣，俱舍十一及瑜伽等論、
起世等經，皆廣辨之，恐繁不敘。
文中先有七段，明欲界天。
後有五段，明色界天。
前中即分為七。初、月天子三：初、標數辨類。
orig::  ^658a24

復有無量月天子！
commentary::  ^658a40

月者，缺也，有虧缺故。
下面頗胝迦寶，水精所成，能冷能照，表菩薩得清涼慈，
照生死夜，如云菩薩清涼月等。 ^658a42

△二、列名結數。
orig::  ^658a46

所謂月天子〔至〕大威德光明天子。
commentary::  ^658a48

初一是總，雖標總稱，即受別名，下皆準此。
orig::  ^658b2

如是等而為上首，其數無量。
commentary::  ^658b4

△三、攝德圓滿。
orig::  ^658b6

皆勤顯發，眾生心寶。
commentary::  ^658b8

水珠見月，則流潤發光。
淨心遇緣，則慈流智發。
生了既發，正因顯然。
生由性成，則了非外入。
生與不生無二，發乃發其本心，故顯發雙辨。 ^658b10

△二、日天子三：初、標數辨類。
orig::  ^658b14

復有無量日天子。
commentary::  ^658b18

日者，實也，常充實故。
下面亦頗胝迦寶火精所成，能熱能照，表菩薩智照故。
又日以陽德，月以陰靈。
一能破暗，表根本破惑；一能清涼，表後得益物。
又依寶性論，法日有四：一、破暗如慧，二、
照現如智，三、輪淨如解脫，四、上三不相離如同法界也。 ^658b20

△二、列名結數。
orig::  ^658b28

所謂日天子〔至〕普光明天子。
commentary::  ^658b32

可畏敬幢者，為惡者畏其照明，為善者敬其辨業，以斯超出故以名幢。
orig::  ^658b34

如是等而為上首，其數無量。
commentary::  ^658b38

△三、攝德圓滿。
orig::  ^658b40

皆勤修習，利益眾生，增其善根。
commentary::  ^658b42

居者，辨業成就本行等利益也。
生長穀稼，開敷覺華等，為增長善根，如出現品。 ^658b44

△三、三十三天王三：初、標數辨類。
orig::  ^658b46

復有無量三十三天王。
commentary::  ^658c2

佛地論等皆言妙高山四面各有八大天王，
帝釋居中，故有三十三也。
下釋天名皆依佛地。 ^658c4

△二、列名結數。
orig::  ^658c6

所謂釋迦因陀羅天王〔至〕自在光明能覺悟天王。
commentary::  ^658c10

釋迦，能也。因陀羅，主也。
具足應云釋迦提桓。
因陀羅提桓，天也，即云能天主。
撫育勸善，能為天主故。
更有異釋，如音義說。
orig::  ^658c12

如是等而為上首，其數無量。
commentary::  ^658c18

△三、攝德圓滿。
orig::  ^658c20

皆勤發起，一切世間，廣大之業。
commentary::  ^658c22

發起廣大業者，令修普賢行故。
以此天居地天之頂，總御四洲，雖勝事頗多，猶懼修羅之敵。
若修善者眾，則天侶增威；苟為惡者多，則諸天減少。
故多好勸發，況受佛付屬，大權應為。
至如堅常啼之心，施雪山之偈，成尸毗大行，
破盧志巨慳，談般若於善法堂中，揚大教於如來會下等，皆是發起廣大業也。 ^658c24

△四、須夜摩天三：初、標數辨類。
orig::  ^658c36

復有無量須夜摩天王。
commentary::  ^658c38

須者，善也，妙也。夜摩，時也。
具云善時分天。論云：隨時受樂，故名時分。
又大集經：此天用蓮華開合，以明晝夜。
又云：赤蓮華開為晝，白蓮華開為夜。
故云時分也。隨此時別，受樂亦殊，故論云隨時受樂也。 ^658c40

△二、列名結數。
orig::  ^658c48

所謂善時分天王〔至〕而為上首其數無量。
commentary::  ^659a2

△三、攝德圓滿。
orig::  ^659a4

皆勤修習，廣大善根，心恒喜足。
commentary::  ^659a6

喜足在於第四，今慕上而修。
△五、兜率天王三：初、標數辨類。
orig::  ^659a8

復有不可思議數兜率陀天王。
commentary::  ^659a12

兜率陀。此云喜足。
論云：後身菩薩於彼教化，多修喜足之行，
故得少意悅為喜，更不求餘為足。 ^659a14

△二、列名結數。
orig::  ^659a16

所謂知足天王〔至〕而為上首不思議數。
commentary::  ^659a20

△三、攝德圓滿。
orig::  ^659a22

皆勤念持，一切諸佛，所有名號。
commentary::  ^659a24

彼天是諸佛上生之處，故令脩念佛三昧也。
召體曰名，響頒人天為號，通號別號，皆悉念也。
不計一方，故云一切。
以諸如來同一法界，體德均故，念即明記，
而慧逾增，持而不忘，故無間斷。
以佛為境，何五塵之能惑哉？ ^659a26

△六、化樂天王三：初、標數辨類。
orig::  ^659a34

復有無量化樂天王。
commentary::  ^659a36

論云：樂自變化，作諸樂具，以自娛樂。
又但受自所化樂，不犯他故，名為善化也。
變謂轉變，轉麤為妙；化謂化現，無而忽有。 ^659a38

△二、列名結數。
orig::  ^659a42

所謂善變化天王〔至〕而為上首其數無量。
commentary::  ^659a44

△三、攝德圓滿。
orig::  ^659a46

皆勤調伏，一切眾生，令得解脫。
commentary::  ^659a48

以出世化，故得解脫。
△七、他化自在天王三：初、標數辨類。
orig::  ^659b2

復有無數他，化自在天王。
commentary::  ^659b6

論云：令他化作樂具以自娛樂，顯己自在故。
△二、列名結數。
orig::  ^659b8

所謂得自在天王〔至〕因陀羅力妙莊嚴光明天王。
commentary::  ^659b12

寂靜境門者，境為入理之處，即是門也。
根無躁動故稱寂靜，根即門也。
根無取著方見境空，合為門也。
故鴦掘經云：明見來入門，具足無減修。
orig::  ^659b14

如是等而為上首，其數無量。
commentary::  ^659b20

△三、攝德圓滿。
orig::  ^659b22

皆勤修習，自在方便，廣大法門。
commentary::  ^659b24

物我自在，即廣大法門。
△第二、色界諸天，眾有五眾，以第四禪有二眾故。
然四靜慮攝天多少，下經頻列。
至十藏品，當會釋之，多依十八。
初、二、三禪各攝三天，皆舉最上，以勝攝劣，故但列一。
下文說頌徧觀諸天，第四靜慮自攝九天。
上五小乘聖居，非此正被。
異生位中，廣果至極，故今列之。
大自在天，三千界主，所以別列。
初、大梵天王眾三：初、標數辨類。
orig::  ^659b26

復有不可數大梵天王！
commentary::  ^659b42

佛地論云：離欲寂靜，故名為梵。
具云梵摩，此云清潔寂靜。
謂創離欲染，故名清潔；得根本定，名為寂靜。 ^659b44

△二、列名結數。
orig::  ^659b48

所謂尸棄天王〔至〕悅意海音天王。
commentary::  ^659c2

尸棄，此云持髻，謂此梵王項有肉髻，似螺形故，亦名螺髻。
或云火頂，以火災至此故。
貌如童子，身白銀色，衣金色衣，禪悅為食。
orig::  ^659c4

如是等而為上首，不可稱數。
commentary::  ^659c10

△三、攝德圓滿。
orig::  ^659c12

皆具大慈，憐愍眾生，舒光普照，令其快樂。
commentary::  ^659c14

本修慈心，得生梵世，等流相續，還慜眾生。
好請轉法，故智光照物；不為汙行，故身光發揮。
若有遇之，身心悅樂。 ^659c16

△二、光音天三：初、標數辨類。
orig::  ^659c20

復有無量光音天王。
commentary::  ^659c22

二禪第三天也。智論亦云：第二禪通名光音，
彼天語時，口出淨光故。
有云：彼無尋伺言語，亦無用光當語，故名光音。
瑜伽名極光淨，謂淨光徧照自他處故。 ^659c24

△二、列名結數。
orig::  ^659c30

所謂可愛樂光明天王〔至〕而為上首其數無量。
commentary::  ^659c32

△三、攝德圓滿。
orig::  ^659c34

皆住廣大，寂靜喜樂，無礙法門。
commentary::  ^659c36

定生喜樂，離尋伺故，得寂靜名。
然凡得之，捨動求靜，故非廣大。
味定之喜，非無礙法。
今菩薩即動而靜，不散不味，是為廣大無礙法門也。 ^659c38

△三、徧淨天三：初、標數辨類。
orig::  ^659c42

復有無量徧淨天王。
commentary::  ^659c46

此天離喜，身心徧淨故。
△二、列名結數。
orig::  ^659c48

所謂清淨名稱天王〔至〕而為上首其數無量。
commentary::  ^660a2

△三、攝德圓滿。
orig::  ^660a4

悉已安住，廣大法門，於諸世間，勤作利益。
commentary::  ^660a6

身心徧淨，未為廣大。
物我無二，普益世間，方為廣大也。
四、廣果天三：初、標數辨類。
orig::  ^660a8

復有無量廣果天王。
commentary::  ^660a12

即第四禪、第三天，於異生善果此最廣故，所有功德勝下三故。 ^660a14

△二、列名結數。
orig::  ^660a16

所謂：愛樂法光明幢天王〔至〕而為上首其數無量。
commentary::  ^660a18

△三、攝德圓滿。
orig::  ^660a20

莫不皆以寂靜之法而為宮殿，安住其中。
commentary::  ^660a22

此天離八災患，世中最寂，今以實智住本寂之宮。 ^660a24

△五、大自在天三：初、標數辨類。
orig::  ^660a26

無有無數大自在天王。
commentary::  ^660a28

梵云摩醯首羅是也。
於三千界最自在故。
智論第二云：此天有八臂三目，乘白牛，
執白拂，一念之間能知大千雨滴。
下經同此。智論第一過五淨居，有十住菩薩住所，
亦詺淨居，號大自在天王。
又三乘中立此為淨土，是報身所居，約實但是第十地菩薩，
攝報之果多作彼王耳。 ^660a30

△二、列名結數。
orig::  ^660a40

所謂妙#CB08504;海天王
〔至〕而為上首不可稱數。
commentary::  ^660a42

△三、攝德圓滿。
orig::  ^660a44

皆勤觀察，無相之法，所行平等。
commentary::  ^660a46

三千界頂，非無相不超，非離相求，故所行平等。
然上釋名歎德，多從義便，以順類殊。
若約實德，無不互有，皆可虗求。
大方廣佛華嚴經疏卷第六
 ^660a48
