妙法蓮華經卓解卷第三
other:: 姚秦三藏法師　鳩摩羅什　原譯
author:: 武原無依道人徐昌治覲周氏逗註
other:: 
# 藥草喻品第五

orig:: 
○藥草喻品第五
commentary::  ^248b11

。
　　翠竹黃華真面目　春風原沒兩般心　既能直下知端的　葉底枝頭總法音
orig::  ^248b13

爾時世尊。告摩訶迦葉。
及諸大弟子。善哉善哉。
迦葉善說如來真實功德。
誠如所言。如來復有無量無邊阿僧祇功德。
汝等若於無量億劫。
說不能盡。迦葉當知。
如來是諸法之王。
若有所說。皆不虗也。
commentary::  ^248b19

〔佛法雖多。不出權實。
權實之外。更無別法。
故舉法王發言誠諦以勸信也〕。
orig::  ^248b27

於一切法。以智方便。
而演說之。
commentary::  ^248b29

〔一切法。即七方便法也〕。
orig::  ^248b31

其所說法。皆悉到於一切智地。
commentary::  ^248b33

〔地者。實相也。性廣博。
名一切。寂常照。名智〕。
orig::  ^248b35

如來觀知一切諸法之所歸趣。
亦知一切眾生深心所行。
通達無礙。
commentary::  ^248b37

〔能照權也。能識藥也。
能知病也。各有歸趣。
即戒善等也〕。
orig::  ^248b41

又於諸法。究盡明了。
示諸眾生。一切智慧。
commentary::  ^248b43

〔諸法明了者。是實智。
佛眼所見言明。實智所知言了。
一切藥。一切病。實智照也〕。
orig::  ^248b45

迦葉。譬如三千大千世界。
山川谿谷土地。所生卉木叢林。
及諸藥草。種類若干。
名色各異。
commentary::  ^248c2

〔大千世界。譬眾生。
山川谿。譬五陰。藥治病。
如法治惡治惑。五乘七方便。
因果種子不一。故言種類〕。
orig::  ^248c6

密雲彌布。遍覆三千大千世界。
commentary::  ^248c8

〔以慈悲薰應身說法。
徧十法界。故言彌布〕。
orig::  ^248c10

一時等澍。其澤普洽。
卉木叢林。及諸藥草。
小根小莖。小枝小葉。
中根中莖。中枝中葉。
大根大莖。大枝大葉。
commentary::  ^248c12

〔法雨普潤。眾生所有習因。
種子即生。根莖枝葉。
信為根。戒為莖。定為枝。
慧為葉。大根。即菩薩戒定慧〕。
orig::  ^248c16

諸樹大小。隨上中下。
各有所受。一雲所雨。
稱其種性。而得生長。
華果敷實。
commentary::  ^248c18

〔稱其種性。即施權稱機。
即是七種習報因果〕。
orig::  ^248c22

雖一地所生。一雨所潤。
而諸草木。各有差別。
commentary::  ^248c24

〔小艸喻人天。中草喻二乘。
上草喻藏教菩薩。
小樹喻通教菩薩。
大樹喻別教菩薩。
皆一佛性。皆大乘〕。
orig::  ^248c26

迦葉當知。如來亦復如是。
出現於世。如大雲起。
以大音聲。普徧世界。
天。人。阿修羅。如彼大雲。
徧覆三千大千國土。
commentary::  ^248c28

〔大雲起。明如來大慈覆育也。
大音聲。佛口也。天人等。
舉三善道。即三乘根性也〕。
orig::  ^248c34

於大眾中。而唱是言。
我是如來。應供。正徧知。
明行足。善逝。世間解。
無上士。調御丈夫。
天人師。佛。世尊。
commentary::  ^248c36

〔唱十號〕。
orig::  ^248c40

未度者令度。未解者令解。
未安者令安。未涅槃者令得涅槃。
commentary::  ^248c42

〔四弘誓。亦約四諦。
能出生死至安樂也〕。
orig::  ^248c46

今世後世。如實知之。
commentary::  ^248c48

〔宿命達過去。天眼達未來。
漏盡達現在〕。
orig::  ^249a2

我是一切知者。
commentary::  ^249a4

〔具足三智〕。
orig::  ^249a6

一切見者。
commentary::  ^249a8

〔具足五眼〕。
orig::  ^249a10

知道者。開道者。說道者。
commentary::  ^249a12

〔三業智俱〕。
orig::  ^249a14

汝等天人阿修羅眾。
皆應到此。為聽法故。
爾時無數千萬億種眾生。
來至佛所。而聽法。
如來于時。觀是眾生。
諸根利鈍。精進懈怠。
commentary::  ^249a16

〔上譬卉木差別。今明根有利鈍〕。
orig::  ^249a22

隨其所堪。而為說法。
種種無量。皆令歡喜。
快得善利。
commentary::  ^249a24

〔隨其所堪。即是稱會機宜。
無增減之失。歡喜得善利。
即是各蒙法潤受益也〕。
orig::  ^249a26

是諸眾生。聞是法已。
現世安隱。後生善處。
以道受樂。亦得聞法。
既聞法已。離諸障礙。
於諸法中。任力所能。
漸得入道。
commentary::  ^249a28

〔佛如大雲。普覆一切。
三途。亦得沾濶增長。
如說般若。離諸障礙。
是現世安隱〕。
orig::  ^249a34

如彼大雲。雨於一切。
卉木叢林。及諸藥草。
如其種性。具足蒙潤。
各得生長。如來說法。
一相一味。所謂解脫相。
離相。滅相。究竟至於一切種智。
commentary::  ^249a36

。
orig::  ^249a42

其有眾生。聞如來法。
若持讀誦。如說修行。
所得功德。不自覺知。
commentary::  ^249a48

〔持說不同。修行亦異。
人天作戒善之解。
三乘作諦緣度解。
解既不同。即是差別〕。
orig::  ^249b4

所以者何。唯有如來。
知此眾生。種相體性。
commentary::  ^249b6

〔三道。是三德種〕。
orig::  ^249b8

念何事。思何事。修何事。
云何念。云何思。云何修。
以何法念。以何法思。
以何法修。
commentary::  ^249b10

〔此是三慧取境聞法〕。
orig::  ^249b14

以何法得何法。
commentary::  ^249b16

〔五乘之因。各得其果。
即是差別。眾生諸佛。
一如無二。即無差別〕。
orig::  ^249b18

眾生住於種種之地。
唯有如來如實見之。
明了無礙。
commentary::  ^249b20

〔七方便。住於七位。
故言種種。如來隨他意語。
方便演說。悉到一切智地〕。
orig::  ^249b22

如彼卉木叢林諸藥草等。
而不自知上中下性。
如來知是一相一味之法。
所謂解脫相。離相。
滅相。究竟涅槃常寂滅相。
終歸於空。
commentary::  ^249b24

〔大乘究竟歸空。即無差別。
皆非二乘有餘。無餘乃是究竟涅槃也〕。
orig::  ^249b30

佛知是已。觀眾生心欲而將護之。
是故不即為說一切種智。
汝等迦葉。甚為希有。
能知如來隨宜說法。
能信能受。
commentary::  ^249b32

〔能知隨宜說法。述其能領開三。
能信能受。述其能領顯一〕。
orig::  ^249b38

所以者何。諸佛世尊。
隨宜說法。難解難知。
爾時世尊。欲重宣此義而說偈言。
　　破有法王　出現世間
commentary::  ^249b40

〔因果不亡為有。二十五王三昧。
破二十五有。云破有法王。
二十五有者。即三界。
欲有。色有。無色有也〕。
orig:: 
　　隨眾生欲　種種說法　如來尊重
　　智慧深遠　久默斯要　不務速說
commentary::  ^249b46

〔大機未發。故不速說〕。
orig:: 
　　有智若聞　則能信解　無智疑悔
　　則為永失　是故迦葉　隨力為說
　　以種種緣　令得正見
commentary::  ^249c4

〔大乘為正見〕。
orig:: 
　　迦葉當知　譬如大雲　起於世間
　　徧覆一切　慧雲含潤　電光晃曜
　　雷聲遠震　令眾悅豫　日光揜蔽
　　地上清涼　靉靆垂布　如可承攬
commentary::  ^249c12

。
orig:: 
　　其雨普等　四方俱下　流澍無量
　　率土充洽　山川險谷　幽#CB15035;所生
　　卉木藥草　大小諸樹　百糓苗稼
　　甘蔗葡萄　雨之所潤　無不豐足
　　乾地普洽　藥木並茂　其雲所出
　　一味之水　草木叢林　隨分受潤
commentary::  ^249c22

〔百糓即五糓。譬五乘。
能生百善也。甘蔗葡萄。
譬定慧。乾地普洽。
譬未信者令信也〕。
orig:: 
　　一切諸樹　上中下等　稱其大小
　　各得生長　根莖枝葉　華果光色
　　一雨所及　皆得鮮澤　如其體相
　　性分大小　所潤是一　而各滋茂
　　佛亦如是　出現於世　譬如大雲
　　普覆一切　既出於世　為諸眾生
　　分別演說　諸法之實　大聖世尊
　　於諸天人　一切眾中　而宣是言
　　我為如來　兩足之尊　出於世間
　　猶如大雲　充潤一切　枯槁眾生
　　皆令離苦　得安隱樂　世間之樂
　　及涅槃樂
commentary::  ^249c40

。
orig:: 
　　諸天人眾　一心善聽　皆應到此
　　覲無上尊　我為世尊　無能及者
　　安隱眾生　故現於世　為大眾說
　　甘露淨法　其法一味　解脫涅槃
　　以一妙音　演暢斯義　常為大乘
　　而作因緣　我觀一切　普皆平等
　　無有彼此　愛憎之心　我無貪著
　　亦無限礙　恒為一切　平等說法
commentary::  ^250a18

〔佛為七種眾生說法。
如雨注。不擇溪谷。
分彼此〕。
orig:: 
　　如為一人　眾多亦然　常演說法
　　曾無他事　去來坐立　終不疲厭
　　充足世間　如雨普潤　貴賤上下
　　持戒毀戒　威儀具足　及不具足
　　正見邪見　利根鈍根　等雨法雨
　　而無懈倦　一切眾生　聞我法者
　　隨力所受　住於諸地　或處人天
　　轉輪聖王　釋梵諸王　是小藥草
commentary::  ^250a38

〔人天未斷惑〕。
orig:: 
　　知無漏法　能得涅槃　起六神通
　　及得三明　獨處山林　常行禪定
　　得緣覺證　是中藥草
commentary::  ^250b8

〔二乘俱有智斷〕。
orig:: 
　　求世尊處　我當作佛　行精進定
　　是上藥草　又諸佛子　專心佛道
　　常行慈悲　自知作佛　決定無疑
　　是名小樹
commentary::  ^250b16

〔六度菩薩。勝二乘。
望下偽優。比上為劣〕。
orig:: 
　　安住神通　轉不退輪　度無量億
　　百千眾生　如是菩薩　名為大樹
commentary::  ^250b26

〔自行化他。高廣為勝〕。
orig:: 
　　佛平等說　如一味雨　隨眾生性
　　所受不同　如彼草木　所稟各異
　　佛以此喻　方便開示　種種言辭
　　演說一法　於佛智慧　如海一滴
　　我雨法雨　充滿世間　一味之法
　　隨力修行
commentary::  ^250b32

〔世間者。十法界三十種世間也。
法本一味。修之不同。
故云隨力修行〕。
orig:: 
　　如彼叢林　藥草諸樹　隨其大小
　　漸增茂好　諸佛之法　常以一味
　　令諸世間　普得具足　漸次修行
　　皆得道果
commentary::  ^250b46

〔普得具足。是頌現世安隱。
漸次修行。是頌後世以道受樂也〕。
orig:: 
　　聲聞緣覺　處於山林　住最後身
　　聞法得果　是名藥草　各得增長
commentary::  ^250c8

〔明二乘增長〕。
orig:: 
　　若諸菩薩　智慧堅固　了達三界
　　求最上乘　是名小樹　而得增長
commentary::  ^250c14

〔明通教菩薩堅固。
是體法之智。了達三界。
是斷惑盡〕。
orig:: 
　　復有住禪　得神通力　聞諸法空
　　心大歡喜　放無數光　度諸眾生
commentary::  ^250c20

〔明別教菩薩法空。
十住修空也。度生。
十行修假也〕。
orig:: 
　　如是迦葉　佛所說法　譬如大雲
　　以一味雨　潤於人華　各得成實
commentary::  ^250c26

〔一味雨。頌上無差別。
各成實。頌上無差別之差別〕。
orig:: 
　　迦葉當知　以諸因緣　種種譬喻
　　開示佛道　是我方便　諸佛亦然
　　今為汝等　說最實事　諸聲聞眾
　　皆非滅度　汝等所行　是菩薩道
　　漸漸修學　悉當成佛
other:: 
# 授記品第六

orig::  ^250c32

○授記品第六
commentary::  ^250c44

〔授記。即記莂。保其人於千萬年劫之後。
還如今日之言。無少更變也〕。
　　頓空四相自忘機　此是如來妙總持　不爾更他求妙道　我知終與性非宜
orig::  ^250c46

爾時世尊。說是偈已。
告諸大眾。唱如是言。
我此弟子。摩訶迦葉。
於未來世。當得奉覲三百萬億諸佛世尊。
供養恭敬。尊重讚歎。
廣宣諸佛。無量大法。
commentary::  ^251a2

〔初行因〕。
orig::  ^251a8

於最後身。得成為佛。
名曰光明。如來。應供。
正徧知。明行足。善逝。
世間解。無上士。調御丈夫。
天人師。佛。世尊。國名光德。
劫名大莊嚴。佛壽十二小劫。
commentary::  ^251a10

〔二得果〕。
orig::  ^251a16

正法住世。二十小劫。
像法亦住。二十小劫。
國界嚴飾。無諸穢惡。
瓦礫荊棘。便利不淨。
其土平正。無有高下。
坑坎堆阜。琉璃為地。
寶樹行列。黃金為繩。
以界道側。散諸寶華。
周徧清淨。其國菩薩。
無量千億。諸聲聞眾。
亦復無數。無有魔事。
雖有魔及魔民。皆護佛法。
爾時世尊。欲重宣此義而說偈言。
commentary::  ^251a18

〔阿閦佛剎。波旬魔王不能障礙。
菩薩聲聞。而皆信樂。
今迦葉成佛。亦例彼佛國土也〕。
orig:: 
　　告諸比丘　我以佛眼　見是迦葉
　　於未來世　過無數劫　當得作佛
　　而於來世　供養奉覲　三百萬億
　　諸佛世尊　為佛智慧　淨修梵行
　　供養最上　二足尊已　修習一切
　　無上之慧　於最後身　得成為佛
　　其土清淨　琉璃為地　多諸寶樹
　　行列道側　金繩界道　見者歡喜
　　常出好香　散眾名華　種種奇妙
　　以為莊嚴　其地平正　無有丘坑
　　諸菩薩眾　不可稱計　其心調柔
　　逮大神通　奉持諸佛　大乘經典
　　諸聲聞眾　無漏後身　法王之子
　　亦不可計　乃以天眼　不能數知
　　其佛當壽　十二小劫　正法住世
　　二十小劫　像法亦住　二十小劫
　　光明世尊　其事如是 ^251a30

爾時。大目犍連。須菩提。
摩訶迦旃延等。皆悉悚慄。
一心合掌。瞻仰尊顏。
目不暫捨。即共同聲而說偈言。
commentary::  ^251b18

〔三人記中。各有行因。
得果。劫國。壽命。法住數量〕。
orig:: 
　　大雄猛世尊　諸釋之法王　哀愍我等故
　　而賜佛音聲　若知我深心　見為授記者
　　如以甘露灑　除熱得清淨　如從飢國來
　　忽遇大王膳　心猶懷疑懼　未敢即便食
　　若復得王教　然後乃敢食　我等亦如是
　　每惟小乘過　不知當云何　得佛無上道
　　如未敢便食　若蒙佛授記　爾乃快安樂
　　大雄猛世尊　常欲安世間　願賜我等記
　　如飢須教食 ^251b22

爾時世尊。知諸大弟子。
心之所念。告諸比丘。
是須菩提。於當來世。
奉覲三百萬億那由它佛。
供養恭敬。尊重讚歎。
常修梵行。具菩薩道。
於最後身。得成為佛。
號曰名相。如來。應供。
正徧知。明行足。善逝。
世間解。無上士。調御丈夫。
天人師。佛。世尊。劫名有寶。
國名寶生。其土平正。
玻璃為地。寶樹莊嚴。
無諸丘坑。沙礫荊棘便利之穢。
寶華覆地。周徧清淨。
其土人民。皆處寶臺。
珍妙樓閣。聲聞弟子。
無量無邊。算數譬喻。
所不能知。諸菩薩眾。
無數千萬億那由它。
佛壽十二小劫。正法住世。
二十小劫。像法亦住二十小劫。
其佛常處虗空。為眾說法。
度脫無量菩薩。及聲聞眾。
爾時世尊。欲重宣此義而說偈言。
　　諸比丘眾　今告汝等　皆當一心
　　聽我所說　我大弟子　須菩提者
　　當得作佛　號曰名相　當供無數
　　萬億諸佛　隨佛所行　漸具大道
　　最後身得　三十二相　端正姝妙
　　猶如寶山　其佛國土　嚴淨第一
　　眾生見者　無不愛樂　佛於其中
　　度無量眾　其佛法中　多諸菩薩
　　皆悉利根　轉不退輪　彼國常以
　　菩薩莊嚴　諸聲聞眾　不可稱數
　　皆得三明　具六神通　住八解脫
　　有大威德　其佛說法　現於無量
　　神通變化　不可思議　諸天人民
　　數如恒沙　皆共合掌　聽受佛語
commentary::  ^251b42

〔八解脫。即八背捨。
背是淨潔五欲。捨是著心。
若發真無漏。斷三界結業盡。
即名解脫〕。
orig:: 
　　其佛當壽　十二小劫　正法住世
　　二十小劫　像法亦住　二十小劫 ^251c46

爾時世尊。復告諸比丘眾。
我今語汝。是大迦旃延。
於當來世。以諸供具。
供養奉事八千億佛。
恭敬尊重。諸佛滅後。
各起塔廟。高千由旬。
縱廣正等。五百由旬。
以金銀琉璃。硨磲碼碯。
真珠玫瑰。七寶合成。
眾華瓔珞。塗香末香燒香。
繒葢幢幡。供養塔廟。
過是已後。當復供養二萬億佛。
亦復如是。供養是諸佛已。
具菩薩道。
commentary::  ^252a4

〔由旬。曰踰繕那。此云限量。
大者八十里。中者六十里。
下者四十里〕。
orig::  ^252a16

當得作佛。號曰閻浮那提金光。
如來。應供。正徧知。
明行足。善逝。世間解。
無上士。調御丈夫。
天人師。佛。世尊。其土平正。
玻璃為地。寶樹莊嚴。
見者歡喜。無四惡道。
地獄餓鬼畜生。阿修羅道。
多有天人。諸聲聞眾。
及諸菩薩。無量萬億莊嚴其國。
佛壽十二小劫。正法住世。
二十小劫。像法亦住二十小劫。
爾時世尊。欲重宣此義而說偈言。
　　諸比丘眾　皆一心聽　如我所說
　　真實無異　是迦旃延　當以種種
　　妙好供具　供養諸佛　諸佛滅後
　　起七寶塔　亦以華香　供養舍利
　　其最後身　得佛智慧　成等正覺
　　國土清淨　度脫無量　萬億眾生
　　皆為十方　之所供養　佛之光明
　　無能勝者　其佛號曰　閻浮金光
　　菩薩聲聞　斷一切有　無量無數
　　莊嚴其國 ^252a18

爾時世尊。復告大眾。
我今語汝。是大目犍連。
當以種種供具。供養八千諸佛。
恭敬尊重。諸佛滅後。
各起塔廟。高千由旬。
縱廣正等五百由旬。
以金銀琉璃。硨磲碼碯。
真珠玫瑰。七寶合成。
眾華瓔珞。塗香末香燒香。
繒葢幢幡。以用供養。
過見已後。當復供養二百萬億諸佛。
亦復如是。當得成佛。
號曰多摩羅#CB02494;栴檀香。
如來。應供。正徧知。
明行足。善逝。世間解。
無上士。調御丈夫。
天人師。佛。世尊。劫名喜滿。
國名意樂。其土平正。
玻瓈為地。寶樹莊嚴。
散真珠華。周徧清淨。
見者歡喜。多諸天人菩薩聲聞。
其數無量。佛壽二十四小劫。
正法住世。四十小劫。
像法亦住四十小劫。
爾時世尊。欲重宣此義而說偈言。
commentary::  ^252b4

〔多摩羅跋栴檀香。
云性無垢〕。
orig:: 
　　我此弟子　大目犍連　捨是身已
　　得見八千　二百萬億　諸佛世尊
　　為佛道故　供養恭敬　於諸佛所
　　常修梵行　於無量劫　奉持佛法
　　諸佛滅後　起七寶塔　長表金剎
　　華香伎樂　而以供養　諸佛塔廟
　　漸漸具足　菩薩道已　於意樂國
　　而得作佛　號多摩羅　栴檀之香
　　其佛壽命　二十四劫　常為天人
　　演說佛道　聲聞無量　如恒河沙
　　三明六通　有大威德　菩薩無數
　　志固精進　於佛智慧　皆不退轉
　　佛滅度後　正法當住　四十小劫
　　像法亦爾　我諸弟子　威德具足
　　其數五百　皆當授記　於未來世
　　咸得成佛　我及汝等　宿世因緣
　　吾今當說　汝等善聽
commentary::  ^252b28

。 ^252c16

。
other:: 
# 化城喻品第七

orig::  ^252c18

○化城喻品第七〔神力為化。
防禦為城〕
commentary::  ^252c22

〔化作不實之城。止息退墮之眾。
既得止息。進力漸生。
乃滅化城。復使其進〕。
　　本具圓明淨覺身　元非因果及根塵　當人肯堅最初念　法界依然只一真
orig::  ^252c24

佛告諸比丘。乃往過去。
無量無邊。不可思議。
阿僧祇劫。爾時有佛。
名大通智勝。如來。
應供。正徧知。明行足。
善逝。世間解。無上士。
調御丈夫。天人師。
佛。世尊。其國名好城。
劫名大相。諸比丘。
彼佛滅度已來。甚大久遠。
譬如三千大千世界。
所有地種。假使有人。
磨以為墨。過於東方千國土。
乃下一點。大如微塵。
又過千國土。復下一點。
如是展轉。盡地種墨。
於汝等意云何。是諸國土。
若算師。若算師弟子。
能得邊際。知其數不。
不也世尊。諸比丘。
是人所經國土。若點不點。
盡抹為塵。一塵一劫。
彼佛滅度已來。復過是數。
無量無邊。百千萬億。
阿僧祇劫。我以如來知見力故。
觀彼久遠。猶若今日。
爾時世尊。欲重宣此義而說偈言。
commentary::  ^252c28

〔地種。也大種。能增減損益也〕。
orig:: 
　　我念過去世　無量無邊劫　有佛兩足尊
　　盡此諸地種　皆悉以為墨　過於千國土
　　乃下一塵點　如是展轉點　盡此諸塵墨
　　如是諸國土　點與不點等　復盡抹為塵
　　一塵為一劫　比諸微塵數　其劫復過是
　　彼佛滅度來　如是無量劫　如來無礙智
　　知彼佛滅度　及聲聞菩薩　如見今滅度
　　諸比丘當知　佛智淨微妙　無漏無所礙
　　通達無量劫
commentary::  ^253a4

〔無礙者。於三諦法。
無漏失也〕。
orig::  ^253a24

佛告諸比丘。大通智勝佛。
壽五百四十萬億那由它劫。
其佛本坐道場。破魔軍已。
垂得阿耨多羅三藐三菩提。
而諸佛法。不現在前。
如是一小劫。乃至十小劫。
結跏趺坐。身心不動。
而諸佛法。猶不在前。
爾時忉利諸天。先為彼佛。
於菩提樹下。
commentary::  ^253a26

〔菩提樹。即道樹〕。
orig::  ^253a36

敷師子座。高一由旬。
佛於此坐。當得阿耨多羅三藐三菩提。
適坐此座。時諸梵天王。
雨眾天華。面百由旬。
香風時來。吹去萎華。
更雨新者。如是不絕。
滿十小劫。供養於佛。
乃至滅度。常雨此華。
四王諸天。為供養佛。
常擊天皷。其餘諸天。
作天伎樂。滿十小劫。
至於滅度。亦復如是。
諸比丘。大通智勝佛。
過十小劫。諸佛之法。
乃現在前。成就阿耨多羅三藐三菩提。
其佛未出家時。有十六子。
其第一者。名曰智積。
諸子各有種種珍異玩好之具。
聞父得成阿耨多羅三藐三菩提。
皆捨所珍。往詣佛所。
諸母涕泣而隨送之。
其祖轉輪聖王。與一百大臣。
及餘百千萬億人民。
皆共圍遶。隨至道場。
咸欲親近大通智勝如來。
供養恭敬。尊重讚歎。
到已。頭面禮足。遶佛畢已。
一心合掌。瞻仰世尊。
以偈頌曰。
　　大威德世尊　為度眾生故　於無量億歲
　　爾乃得成佛　諸願已具足　善哉吉無上
　　世尊甚希有　一坐十小劫　身體乃手足
　　靜然安不動　其心常憺怕
commentary::  ^253a38

〔憺怕。即淡泊。恬靜無為也〕。
orig:: 
　　未曾有散亂　究竟永寂滅　安住無漏法
　　今者見世尊　安隱成佛道　我等得善利
　　稱慶大歡喜　眾生常苦惱　盲瞑無導師
　　不識苦盡道　不知求解脫　長夜增惡趣
　　減損諸天眾　從冥入於冥　永不聞佛名
　　今佛得最上　安隱無漏道　我等及天人
　　為得最大利　是故咸稽首　歸命無上尊 ^253b26

爾時十六王子。偈讚佛已。
勸請世尊。轉於法輪。
咸作是言。世尊說法。
多所安隱。憐愍饒益。
諸天人民。重說偈言。
　　世雄無等倫　百福自莊嚴　得無上智慧
　　願為世間說　度脫於我等　及諸眾生類
　　為分別顯示　令得是智慧　若我等得佛
　　眾生亦復然　世尊知眾生　深心之所念
　　亦知所行道　又知智慧力　欲樂及脩福
　　宿命所行業　世尊悉知已　當轉無上輪 ^253b42

佛告諸比丘。大通智勝佛。
得阿耨多羅三藐三菩提時。
十方各五百萬億諸佛世界。
六種震動。其國中間。
幽冥之處。日月威光。
所不能照。而皆大明。
其中眾生各得相見。
咸作是言。此中云何忽生眾生。
又其國界諸天宮殿。
乃至梵宮。六種震動。
大光普照。徧滿世界。
勝諸天光。
commentary::  ^253c12

。
orig::  ^253c24

爾時。東方五百萬億諸國土中。
梵天宮殿。光明照曜。
倍於常明。諸梵天王。
各作是念。今者宮殿光明。
昔所未有。以何因緣。
而現此相。是時諸梵天王。
即各相詣。共議此事。
時彼眾中。有一大梵天王。
名救一切。為諸梵眾而說偈言。
　　我等諸宮殿　光明昔未有　此是何因緣
　　宜各共求之　為大德天生　為佛出世間
　　而此大光明　徧照於十方 ^253c28

爾時五百萬億國土。
諸梵天王。與宮殿俱。
各以衣裓。盛諸天華。
共詣西方。推尋是相。
見大通智勝如來。
處于道場。菩提樹下。
坐師子座。諸天龍王。
乾闥婆。緊那羅。摩睺羅迦。
人非人等。恭敬圍繞。
及見十六王子。請佛轉法輪。
即時諸梵天王。頭面禮佛。
繞百千帀。即以天華而散佛上。
其所散華。如須彌山。
并以供養佛菩提樹。
其菩提樹。高十由旬。
華供養已。各以宮殿奉上彼佛。
而作是言。惟見哀愍饒益我等。
所獻宮殿。願垂納處。
時諸梵天王。即於佛前。
一心同聲。以偈頌曰。
　　世尊甚希有　難可得值遇　具無量功德
　　能救護一切　天人之大師　哀愍於世間
　　十方諸眾生　普皆蒙饒益　我等所從來
　　五百萬億國　捨深禪定樂　為供養佛故
　　我等先世福　宮殿甚嚴飾　今以奉世尊
　　惟願哀納受
commentary::  ^253c44

〔頭面。是身業。作是言及說偈讚歎。
是口業。一心。即意業〕。
orig::  ^254a26

爾時諸梵天王。偈讚佛已。
各作是言。惟願世尊轉於法輪。
度脫眾生。開涅槃道。
時諸梵天王。一心同聲。
而說偈言。
　　世雄兩足尊　惟願演說法　以大慈悲力
　　度苦惱眾生 ^254a28

爾時大通智勝如來。
默然許之。又諸比丘。
東南方五百萬億國土。
諸大梵王。各自見宮殿光明照曜。
昔所未有。歡喜踴躍。
生希有心即各相詣。
共議此事。時彼眾中。
有一大梵天王。名曰大悲。
為諸梵眾而說偈言。
　　是事何因緣　而現如此相　我等諸宮殿
　　光明昔未有　為大德天生　為佛出世間
　　未曾見此相　當共一心求　過千萬億土
　　尋光共推之　多是佛出世　度脫苦眾生 ^254a38

爾時。五百萬億諸梵天王。
與宮殿俱。各以衣裓。
盛諸天華。共詣西北方。
推尋是相。見大通智勝如來。
處於道場。菩提樹下。
坐師子座。諸天龍王。
乾闥婆。緊那羅。摩睺羅伽。
人非人等。恭敬圍遶。
及見十六王子。請佛轉法輪。
時諸梵天王。頭面禮佛。
遶百千匝。即以天華而散佛上。
所散之華。如須彌山。
并以供養佛菩提樹。
華供養已。各以宮殿奉上彼佛。
而作是言。惟見哀愍。
饒益我等。所獻宮殿。
願垂納受。爾時諸梵天王。
即於佛前。一心同聲。
以偈頌曰。
　　聖王天中王　迦陵頻伽聲　哀愍眾生者
　　我等今敬禮　世尊甚希有　久遠乃一現
　　一百八十劫　空過無有佛　三惡道充滿
　　諸天眾減少　今佛出於世　為眾生作眼
　　世間所歸趣　救護於一切　為眾生之父
　　哀愍饒益者　我等宿福慶　今得值世尊
commentary::  ^254b6

。
orig::  ^254b36

爾時諸梵天王。偈讚佛已。
各作是言。惟願世尊。
哀愍一切。轉於法輪。
度脫眾生。時諸梵天王。
一心同聲。而說偈言。
　　大聖轉法輪　顯示諸法相　度苦惱眾生
　　令得大歡喜　眾生聞此法　得道若生天
　　諸惡道減少　忍善者增益 ^254b40

爾時。大通智勝如來。
默然許之。又諸比丘。
南方五百萬億國土。
諸大梵王。各自見宮殿光明照曜。
昔所未有。歡喜踊躍。
生希有心。即各相詣。
共議此事。以何因緣。
我等宮殿。有此光曜。
而彼眾中。有一大梵天王。
名曰妙法。為諸梵眾而說偈言。
　　我等諸宮殿　光明甚威曜　此非無因緣
　　是相宜求之　過於百千劫　未曾見是相
　　為大德天生　為佛出世間 ^254c4

爾時。五百萬億諸梵天王。
與宮殿俱。各以衣裓。
盛諸天華。共詣北方。
推尋是相。見大通智勝如來。
處於道場。菩提樹下。
坐師子座。諸天龍王。
乾闥婆。緊那羅。摩睺羅伽。
人非人等。恭敬圍遶。
及見十六王子。請佛轉法輪。
時諸梵天王。頭面禮佛。
遶百千帀。即以天華而散佛上。
所散之華。如須彌山。
并以供養佛菩提樹。
華供養已。各以宮殿奉上彼佛。
而作是言。惟見哀愍。
饒益我等。所獻宮殿。
願垂納受。爾時諸梵天王。
即於佛前。一心同聲。
以偈頌曰。
　　世尊甚難見　破諸煩惱者　過百三十劫
　　今乃得一見　諸飢渴眾生　以法雨充滿
　　昔所未曾覩　無量智慧者　如優曇鉢華
　　今日乃值遇　我等諸宮殿　蒙光故嚴飾
　　世尊大慈愍　惟願垂納受 ^254c20

爾時諸梵天王。偈讚佛已。
各作是言。惟願世尊。
轉於法輪。令一切世間諸天。
魔。梵。沙門。婆羅門。
皆獲安隱而得度脫。
時諸梵天王。一心同聲。
以偈頌曰。
　　惟願天人尊　轉無上法輪　擊于大法皷
　　而吹大法螺　普雨大法雨　度無量眾生
　　我等咸歸請　當演深遠音 ^254c48

爾時。大通智勝如來。
默然許之。西南方。
乃至下方。亦復如是。
爾時上方五百萬億國土。
諸大梵王。皆悉自覩所止宮殿。
光明威曜。昔所未有。
歡喜踊躍。生希有心。
即各相詣。共議此事。
以何因緣。我等宮殿。
有斯光明。時彼眾中。
有一大梵天王。名曰尸棄。
為諸梵眾而說偈言。
　　今以何因緣　我等諸宮殿　威德光明曜
　　嚴飾未曾有　如是之妙相　昔所未聞見
　　為大德天生　為佛出世間 ^255a12

爾時。五百萬億諸梵天王。
與宮殿俱。各以衣裓。
盛諸天華。共詣下方。
推尋是相。見大通智勝如來。
處于道場。菩提樹下。
坐師子座。諸天龍王。
乾闥婆。緊那羅。摩睺羅伽。
人非人等。恭敬圍遶。
及見十六王子。請佛轉法輪。
時諸梵天王。頭面禮佛。
遶百千帀。即以天華而散佛上。
所散之華。如須彌山。
并以供養佛菩提樹。
華供養已。各以宮殿奉上彼佛。
而作是言。惟見哀愍。
饒益我等。所獻宮殿。
願垂納處。時諸梵天王。
即於佛前。一心同聲。
以偈頌曰。
　　善哉見諸佛　救世之聖尊　能於三界獄
　　勉出諸眾生　普智天人尊　哀愍群萌類
　　能開甘露門　廣度於一切　於昔無量劫
　　空過無有佛　世尊未出時　十方常闇瞑
　　三惡道增長　阿修羅亦盛　諸天眾轉減
　　死多墮惡道　不從佛聞法　常行不善事
　　色力及智慧　斯等皆減少　罪業因緣故
　　失樂及樂想　住於邪見法　不識善儀則
　　不蒙佛所化　常墮於惡道　佛為世間眼
　　久遠時乃出　哀愍諸眾生　故現於世間
　　超出成正覺　我等甚欣慶　及餘一切眾
　　喜歎未曾有　我等諸宮殿　蒙光故嚴飾
　　今以奉世尊　惟垂哀納受　願以此功德
　　普及於一切　我等與眾生　皆共成佛道 ^255a30

爾時。五百萬億諸梵天王。
偈讚佛已。各白佛言。
惟願世尊。轉於法輪。
多所安隱。多所度脫。
時諸梵天王而說偈言。
　　世尊轉法輪　擊甘露法皷　度苦惱眾生
　　開示涅槃道　惟願受我請　以大微妙音
　　哀愍而敷演　無量劫習法 ^255b28

爾時大通智勝如來。
受十方諸梵天王。
及十六王子請。即時三轉十二行法輪。
commentary::  ^255b40

。
orig::  ^255b44

若沙門。婆羅門。若天。
魔。梵。及餘世間所不能轉。
commentary::  ^255c2

。
orig::  ^255c4

謂是苦。是苦集。是苦滅。
是苦滅道。
commentary::  ^255c8

。
orig::  ^255c10

及廣說十二因緣法。
無明緣行。行緣識。
識緣名色。名色緣六入。
六入緣觸。觸緣受。
受緣愛。愛緣取。取緣有。
有緣生。生緣老死憂悲苦惱。
commentary::  ^255c20

。
orig::  ^255c26

無明滅。則行滅。行滅。
則識滅。識滅。則名色滅。
名色滅。則六入滅。
六入滅。則觸滅。觸滅。
則受滅。受滅。則愛滅。
愛滅。則取滅。取滅。
則有滅。有滅。則生滅。
生滅。則老死憂悲苦惱滅。
commentary::  ^255c34

〔苦集即有無明。道滅即無明滅。
無明為本。故無明滅。
則行滅〕。
orig::  ^255c42

佛於天人大眾之中。
說是法時。六百萬億那由它人。
以不受一切法故。
而於諸漏心。得解脫。
皆得深妙禪定。三明六通。
具八解脫。第二。第三。
第四。說法時。千萬億恒河沙那由它等眾生。
亦以不受一切法故。
而於諸漏心。得解脫。
從是已後。諸聲聞眾。
無量無邊。不可稱數。
commentary::  ^255c44

〔不受一切法者。不受諸見。
悟初果也。得解脫者。
脫子果兩縛。得無學也。
深妙定者。即得解脫也〕。
orig::  ^256a8

爾時。十六王子。皆以童子出家。
而為沙彌。諸根通利。
智慧明了。已曾供養百千萬億諸佛。
淨修梵行。求阿耨多羅三藐三菩提。
commentary::  ^256a10

〔沙彌。云息慈。息惡行慈也。
諸根者。六根也。六根清淨。
故通利〕。
orig::  ^256a16

俱白佛言。世尊。是諸無量千萬億大德聲聞。
皆已成就。世尊亦當為我等。
說阿耨多羅三藐三菩提法。
我等聞已。皆共修學。
世尊。我等志願。如來知見。
深心所念。佛自證知。
commentary::  ^256a18

〔明其障除。大乘機動。
是故為請〕。
orig::  ^256a26

爾時。轉輪聖王。所將眾中。
八萬億人。見十六王子出家。
亦求出家。王即聽許。
爾時彼佛。受沙彌請。
過二萬劫已。乃於四眾之中。
說是大乘經。名妙法蓮華。
教菩薩法。佛所護念。
說是經已。十六沙彌。
為阿耨多羅三藐三菩提故。
皆共受持。諷誦通利。
commentary::  ^256a28

〔般若是行神通是事〕。
orig::  ^256a38

說是經時。十六菩薩沙彌。
皆悉信受。聲聞眾中。
亦有信解。其餘眾生。
千萬億種。皆生疑惑。
佛說是經。於八千劫。
未曾休廢。說是經已。
即入靜室。住於禪定。
八萬四千劫。是時十六菩薩沙彌。
知佛入室。寂然禪定。
各升法座。亦於八萬四千劫。
為四部眾。廣說分別。
妙法華經。
commentary::  ^256a40

〔由佛入定。所以得說〕。
orig::  ^256b4

一一皆度六百萬億那由它恒河沙等眾生。
示教利喜。令發阿耨多羅三藐三菩提心。
commentary::  ^256b6

〔發菩提心。云度。即七方便。
彼岸。義也〕。
orig::  ^256b10

大通智勝佛。過八萬四千劫已。
從三昧起。往詣法座。
安詳而坐。普告大眾。
是十六菩薩沙彌。
甚為希有。諸根通利。
智慧明了。已曾供養無量千萬億數諸佛。
於諸佛所。常修梵行。
受持佛智。開示眾生。
令入其中。汝等皆當數數親近而供養之。
所以者何。若聲聞辟支佛。
及諸菩薩。能信是十六菩薩。
所說經法。受持不毀者。
是人皆當得阿耨多羅三藐三菩提。
如來之慧。佛告諸比丘。
是十六菩薩。常樂說是妙法蓮華經。
一一菩薩。所化六百萬億那由它。
恒河沙等眾生。世世所生。
與菩薩俱。從其聞法。
悉皆信解。以此因緣。
得值四萬億諸佛世尊。
于今不盡。
commentary::  ^256b12

。
orig::  ^256b34

諸比丘。我今語汝。
彼佛弟子。十六沙彌。
今皆得阿耨多羅三藐三菩提。
於十方國土。現在說法。
有無量百千萬億菩薩聲聞以為眷屬。
其二沙彌。東方作佛。
一名阿閦。在歡喜國。
二名須彌頂。東南方二佛。
一名師子音。二名師子相。
南方二佛。一名虗空住。
二名常滅。西南方二佛。
一名帝相。二名梵相。
西方二佛。一名阿彌陀。
二名度一切世間苦惱。
西北方二佛。一名多摩羅#CB02494;栴檀香神通。
二名須彌相。北方二佛。
一名雲自在。二名雲自在王。
東北方佛。名壞一切世間怖畏。
第十六我釋迦牟尼佛。
於娑婆國土。成阿耨多羅三藐三菩提。
commentary::  ^256b40

〔娑婆。亦曰索訶。此云堪忍。
乃三千大千世界。
為一佛之化境也。
阿彌陀。無量壽〕。
orig::  ^256c14

諸比丘。我等為沙彌時。
各各教化。無量百千萬億恒河沙等眾生。
從我聞法為。阿耨多羅三藐三菩提。
commentary::  ^256c16

〔此言下大種之後。
中間不退。住無上道〕。
orig::  ^256c20

此諸眾生。于今有住聲聞地者。
我常教化阿耨多羅三藐三菩提。
是諸人等。應以是法。
漸入佛道。所以者何。
如來智慧。難信難解。
commentary::  ^256c22

〔此言下種之後。中間退小向小。
住聲聞位。佛以大乘教化。
漸入佛道。惟不信佛慧。
所以退大向小〕。
orig::  ^256c28

爾時。所化無量恒河沙等眾生者。
汝等諸比丘。及我滅度後。
未來世中。聲聞弟子是也。
我滅度後。復有弟子。
不聞是經。不知不覺。
菩薩所行。自於所得功德。
生滅度想。當入涅槃。
我於餘國作佛。更有異名。
是人雖生滅度之想。
入於涅槃。而於彼土求佛智慧。
得聞是經。唯以佛乘而得滅度。
更無餘乘。除諸如來方便說法。
commentary::  ^256c30

〔爾時。下種時也。餘國作佛。
終當得聞是從。餘國者。
即方便有餘土也〕。
orig::  ^256c44

諸比丘。若如來自知涅槃時到。
眾又清淨。信解堅固。
了達空法。深入禪定。
commentary::  ^256c46

。
orig::  ^257a2

便集諸菩薩。及聲聞眾。
為說是經。世間無有二乘。
而得滅度。唯一佛乘得滅度耳。
比丘當知。如來方便。
深入眾生之性。知其志樂小法。
深著五欲。為是等故。
說於涅槃。是人若聞。
即便信受。
commentary::  ^257a8

〔如來施三乘。乃方便權智。
因眾生小性欲。著於五塵。
弊於五濁。故說三乘涅槃。
令破弊免難。後說一〕。
orig::  ^257a16

譬如五百由旬險難惡道。
曠絕無人怖畏之處。
commentary::  ^257a18

〔分段變易。二種生死。
此即果險難也。見思塵沙無明。
此即因險難也。由此因果。
故言惡道也〕。
orig::  ^257a20

若有多眾。欲過此道。
至珍寶處。
commentary::  ^257a22

〔二乘斷見思。出三界。
故言欲過此道。更斷塵沙無明。
求至無上種覺。故言至珍寶處〕。
orig::  ^257a24

有一導師。聰慧明達。
善知險道通塞之相。
commentary::  ^257a26

〔導師。即第十六王子也。
眼耳清淨曰聰。意清淨曰達。
即六根清淨也。慧即一心三智。
明即具足五眼〕。
orig::  ^257a28

將導眾人。欲過此難。
所將人眾。中路懈退。
commentary::  ^257a30

〔人眾即退大取小之人。
中路者。發心為始。
至佛為終。此兩楹之間。
而起退大意。故名中路〕。
orig::  ^257a32

白導師言。我等疲極。
而復怖畏。
commentary::  ^257a34

〔退大則大滅。接小則小生。
一生一滅。感於法身。
善根微弱。無明所翳。
故言疲極。憚生死。
名為怖畏〕。
orig::  ^257a36

不能復進。前路猶遠。
今欲退還。導師多諸方便。
而作是念。此等可愍。
云何捨大珍寶。而欲退還。
作是念已。以方便力。
於險道中。過三百由旬化作一城。
commentary::  ^257a38

〔此正用方便之教。
教化二乘。斷見思惑。
出三界苦。權證真空涅槃。
故云化作一城〕。
orig::  ^257a44

告眾人言。汝等勿怖。
莫得退還。今此大城。
可於中止。隨意所作。
若入是城。快得安隱。
若能前至寶所。亦可得去。
commentary::  ^257a46

〔此即勸示證三轉也。
莫得退還。是勸轉。
可於中止隨意所作。
是示轉。入城安隱。
是證轉〕。
orig::  ^257b4

是時疲極之眾。心大歡喜。
歎未曾有。我等今者。
免斯惡道。快得安隱。
於是眾人。前入化城。
生已度想。生安隱想。
commentary::  ^257b6

。
orig::  ^257b12

爾時導師。知此人眾。
既得止息。無復疲倦。
即滅化城。語眾人言。
汝等去來。寶處在近。
向者大城。我所化作。
為止息耳。
commentary::  ^257b14

〔寶所化城。皆是大小兩理。
破除二乘化理。顯於寶所真實一理也〕。
orig::  ^257b20

諸比丘。如來亦復如是。
今為汝等。作大導師。
知諸生死煩惱惡道。
險難長遠。應去應度。
若眾生但聞一佛乘者。
則不欲見佛。不欲親近。
便作是念。佛道長遠。
久受勤苦。乃可得成。
佛知是心。怯弱下劣。
以方便力。
commentary::  ^257b22

〔合上此等可愍。知有小機也〕。
orig::  ^257b30

而於中道。為止息故。
說二涅槃。若眾生住於二地。
如來爾時。即便為說。
汝等所作未辦。汝所住地。
近於佛慧。當觀察籌量。
所得涅槃。非真實也。
但是如來方便之力。
於一佛乘。分別說三。
如彼導師。為止息故。
化作大城。既知息已。
而告之言。寶處在近。
此城非實。我化作耳。
爾時世尊。欲重宣此義而說偈言。
commentary::  ^257b32

。
orig:: 
　　大通智勝佛　十劫坐道場　佛法不現前
　　不得成佛道　諸天神龍王　阿修羅眾等
　　常雨於天華　以供養彼佛　諸天擊天鼓
　　并作眾伎樂　香風吹萎華　更雨新好者
　　過十小劫已　乃得成佛道　諸天及世人
　　心皆懷踊躍　彼佛十六子　皆與其眷屬
　　千萬億圍遶　俱行至佛所　頭面禮佛足
　　而請轉法輪　聖師子法雨　充我及一切
　　世尊甚難值　久遠時一現　為覺悟群生
　　震動於一切　東方諸世界　五百萬億國
　　梵宮殿光曜　昔所未曾有　諸梵見此相
　　尋來至佛所　散華以供養　并奉上宮殿
　　請佛轉法輪　以偈而讚歎　佛知時未至
　　受請默然坐　三方及四維　上下亦復爾
　　散華奉宮殿　請佛轉法輪　世尊甚難值
　　願以本慈悲　廣開甘露門　轉無上法輪
　　無量慧世尊　受彼眾生請　為宣種種法
　　四諦十二緣　無明至老死　皆從生緣有
　　如是眾過患　汝等應當知　宣暢是法時
　　六百萬億姟　得盡諸苦際　皆成阿羅漢
　　第二說法時　千萬恒沙眾　於諸法不受
　　亦得阿羅漢　從是後得道　其數無有量
　　萬德劫算數　不能得其邊
commentary::  ^257b44

。
orig:: 
　　時十六王子　出家作沙彌　皆共請彼佛
　　演說大乘法　我等及營從　皆當成佛道
　　願得如世尊　慧眼第一淨　佛知童子心
　　宿世之所行　以無量因緣　種種諸譬喻
　　說六波羅蜜　及諸神通事　分別真實法
　　菩薩所行道　說是法華經　如恒河沙偈
　　彼佛說經已　靜室入禪定　一心一處坐
　　八萬四千劫　是諸沙彌等　知佛禪未出
　　為無量億眾　說佛無上慧　各各坐法座
　　說是大乘經　於佛宴寂後　宣揚助法化
　　一一沙彌等　所度諸眾生　有六百萬億
　　恒河沙等眾　彼佛滅度後　是諸聞法者
　　在在諸佛土　常與師俱生　是十六沙彌
　　具足行佛道　今現在十方　各得成正覺
　　爾時聞法者　各在諸佛所　其有住聲聞
　　漸教以佛道　我在十六數　曾亦為汝說
　　是故以方便　引汝趣佛慧　以是本因緣
commentary::  ^257c48

〔今日時眾。免難機發。
以本昔因緣也。十六王子者。
八識也。識本八。各具事理。
開為十六〕。
orig:: 
　　今說法華經　令汝入佛道　慎勿懷驚懼
　　譬如險惡道　逈絕多毒獸　又復無水草
　　人所怖畏處
commentary::  ^258a38

〔無水草者。喻不修習菩薩之道。
水澄渟表定。草差別表慧〕。
orig:: 
　　無數千萬眾　欲過此險道　其路甚曠遠
　　經五百由旬　時有一導師　強識有智慧
　　明了心決定　在險濟眾難　眾人皆疲倦
　　而白導師言　我等今頓乏　於此欲退還
　　導師作是念　此輩甚可愍　如何欲退還
　　而失大珍寶　尋時思方便　常設神通力
　　化作大城郭　莊嚴諸舍宅　周帀有園林
　　渠流及浴池　重門高樓閣　男女皆充滿
commentary::  ^258a46

。
orig:: 
　　即作是化已　慰眾言勿懼　汝等入此城
　　各可隨所樂　諸人既入城　心皆大歡喜
　　皆生安隱想　自謂已得度　導師知息已
　　集眾而告言　汝等當前進　此是化城耳
　　我見汝疲極　中路欲退還　故以方便力
　　權化作此城　汝今勤精進　當共至寶所
　　我亦復如是　為一切導師　見諸求道者
　　中路而懈廢　不能度生死　煩惱諸險道
　　故以方便力　為息說涅槃　言汝等苦滅
　　所作皆已辦　既知到涅槃　皆得阿羅漢
　　爾乃集大眾　為說真實法　諸佛方便力
　　分別說三乘　唯有一佛乘　息處故說二
　　今為汝說實　汝所得非滅　為佛一切智
　　當發大精進　汝證一切智　十力等佛法
　　具三十二相　乃是真實滅　諸佛之導師
　　為息說涅槃　既知是息已　引入於佛慧
commentary::  ^258b16

〔息處故說二者。即上文為止息故。
說二涅槃也〕。 ^258c4

〔○二十五有偈〕。
　　四州四惡趣　六欲并梵天　四禪四空處　無想及那含
妙法蓮華經卓解卷第三
 ^258c6
