
other:: 冥報記輯書卷第六
other:: 
## 唐汾州孝義縣人路伯達
唐汾州孝義縣人路伯達
至永徽年中。負同縣人錢一千文。
後乃違契拒諱。及執契往徵。
遂共錢主於佛前為信誓曰。
若我未還公。願吾死後與公家作牛畜。
言訖未逾一年而死。
至二歲時向錢主家牸牛產一赤犢子。
額上生白毛為路伯達三字。
其子姪等恥之。將錢五千文求贖。
主不肯與。乃施與隰城縣啟福寺僧真如。
助造十五級浮圖。
人有見者發心止惡。
競投錢物布施。
other:: 
## 唐右金吾兵曹京兆韋知十
唐右金吾兵曹京兆韋知十 ^319a20

至永徽中煑一羊脚。
半日猶生。知十怒家人曰。
用柴十倍於常。不知何意。
如此更命重煑。還復如故。
乃命剖之。其中遂得一銅像。
長徑寸焉。光明照灼相好成就。
其家一生不敢食酒肉。
中山郎餘令親聞說之。
other:: 
## 唐坊州人上柱國王懷智
唐坊州人上柱國王懷智 ^319a36

至顯慶初亡歿。其母孫氏及弟懷善懷表並存。
至四年六月。壅州高陵有一人。
失其姓名。死經七日背上已爛而甦。
此人於地下見懷智云。
見任泰山錄事。遣此人執筆。
口授為書。謂之曰。
汝雖合死今方便放汝歸家。
宜為我持此書至坊州訪我家。
通人兼白我孃。懷智今為太山錄事參軍。
幸蒙安泰。但家中曾貸寺家木作門。
此既功德物。請早酬償之。
懷善即死。不合久住。
速作經像救助。不然恐無濟理。
此人既蘇之後。即齎書故送其舍。
所論家事無不闇合。
至經三日懷善遂即暴死。
合州道俗聞者莫不增修功德。
 #CB16759;州人勳衛侯智純說之。
other:: 
## 夏侯均
夏侯均者 ^319b2

冀州阜城人也。顯慶二年病經四十餘日昏亂殆死。
自云。被配作牛頻經苦訴。
訴云。嘗三度於隱師處受戒懺悔。
自省無過。何忍遣作牛身受苦如是。
均已被配磨坊。經二十日。
苦使後為勘當受戒。
是實不虗。始得免罪。
此人生平甚有膂力。
酗酒好鬬。今現斷酒肉。
清信賢者。為隱師弟子齋戒不絕。
other:: 
## 唐京都西市北店有王會師
唐京都西市北店有王會師者 ^319b24

其母先終。服制已畢。
至顯慶二年內。其家乃產一青黃母狗。
會師妻為其盜食。
乃以杖擊之數下。
狗遂作人語曰。我是汝姑。
新婦杖我大錯。我為嚴酷家人過甚。
遂得此報。今既被打羞向汝家。
因即走出。會師聞而洟泣拘以歸家。
而復還去。凡經四五。
會師見其意正乃屈請市北大街中。
正是己店北大牆。
後作小舍安置。每日送食。
市人及行客就親者極眾。
投餅與者不可勝數。
此犬常不離此舍。
過齋時即不肯食。
經一二歲莫知所之。
other:: 
## 唐汾州孝義縣縣泉村人劉摩兒
唐汾州孝義縣縣泉村人劉摩兒 ^319b36

至顯慶四年八月二十七日。
遇患而終。其男師保明日又死。
父子平生行皆險詖。
其北隣有祁隴威。
因採樵被車輾死。
經數日而蘇。乃見摩兒男師保在鑊湯中。
須臾之間。皮肉俱盡。
無復人形。唯見白骨。
如此良久。還復本形。
隴威問其故。對曰。
為我射獵故受此罪。
又謂保曰。卿父何在。
對曰。我父罪重不可卒見。
卿既即還。請白家中。
為修齋福。言訖被使催促。
前至府舍。見館宇崇峻。
執仗者二十餘人。
一官人問之曰。汝比有何福業。
對曰。隴威去年正月在獨村看讀一切經。
脫衫一領布施。兼受五戒。
至今不犯。官人乃云。
若如所云。無量功德。
何須來此。乃索簿勘見簿曰。
其人合死不虗。側注云。
受戒布施福助更合延壽。
乃遣人送還。當即蘇活。
other:: 
## 唐冀州舘陶縣主簿姓周
唐冀州舘陶縣主簿姓周 ^319c6

忘其名字。至顯慶四年十一月奉使於臨渝關互市。
當去之時。將佐史等二人從往。
周將錢帛稍多。二人乃以土囊壓而殺之。
所有錢帛咸盜將去。
唯有隨身衣服充斂。
至歲暮乃入妻夢。
具說被殺之狀。兼言所盜財物藏隱之處。
妻乃依此告官。官司案辯具得實狀錢。
帛竝獲二人。皆坐處死。
相州智力寺僧慧永云。
當親見明庭觀道士劉仁實說之。
other:: 
## 唐隴西李虔觀
唐隴西李虔觀 ^319c32

今居鄭州。至顯慶五年丁父憂。
乃刺血寫金剛般若經及般若心經各一卷隨願往生經一卷。
出外將入。即一浴身。
後忽聞院中有異香非常。
郁烈隣側。並就觀之無不稱歎。
中山郎餘令。曾過鄭州見彼親友。
具陳說之。
other:: 
## 唐相州#CB15652;陽縣人信都元方
唐相州#CB15652;陽縣人信都元方 ^320a12

少有操尚。尤好釋典。
年二十九。至顯慶五年春正月死。
死後月餘。其兄法觀寺僧道傑。
情切友情。乃將一巫者至家。
遣求元方與語。法觀又頗解法術。
乃作一符攝得元方。
令巫者問其由委。
巫者不識字。遣解書人執筆。
巫者為元方口授。
作書一紙。與同學馮行基。
具述平生之意。并詩二首。
及其家中亦留書。
啟文理順序言詞悽愴。
其書疏大抵勸修功德。
及遣念佛寫經。以為殺生之業。
罪之大者。無過於此。
又云。元方不入地獄。
亦不墮鬼中。前蒙冥官處分。
令於石州李仁師家為男。
但為隴州吳山縣石名遠於華嶽祈子。
乃改與石家為男。
又云。受生日逼忽迫不得更住。
從二月受胎。至十二月誕育。
願兄等慈流就彼相看也。
言訖洟泣而去。河東薛大造寓居#CB15652;陽。
前任吳山縣令自云。
具識名遠。智力寺僧慧永法真等說之。
other:: 
## 唐封元則
唐封元則 ^320a22

渤海長河人也。至顯慶中為光祿寺太官掌膳。
時有西蕃客于闐王來朝。
食料餘羊。凡至數十百口。
王並託元則送於僧寺。
放作長生。元則乃竊令屠家烹宰。
收其錢直。龍朔元年夏六月。
雒陽大雨震雷霹#CB15439;元則。
於宣仁門外大街中殺之。
折其項裂血流灑地。
觀者盈衢莫不驚愕。
冥報記輯書卷第六
 ^320b4
