
xu:: 
#  No. 421-A 阿彌陀經句解序
No. 421-A 阿彌陀經句解序
夫同生五濁，念佛勤求出離，苟非解法逗根，何以頓釋疑情而獲大受用？
〔余〕寓德藏琅函閣，適正宗上人出，元稟天台妙觀越溪澄師句解佛說阿彌陀經一袠，
集緣梓行，遂一披閱，開卷了然。
雖云至簡至易，即此可以融通至奧至深。
昔清涼判華嚴為極談，天台標法華最無上，然二經皆以淨土終焉。
至永明延壽禪師嗣法眼之宗，著宗鏡錄一百卷，
研窮禪髓，復立四料簡，懇懇以淨土為歸。
因斯流通，快覩廬山遠公蓮灟遍注寰區，
如曰徹法遡源，詳具智者大師玄義等諸詮。
正宗始自太虗師開發，以清象先為兄，
又參依妙峯法師有年，波瀾授受，的非孟浪。
雖然，解誠妙矣，傳更廣矣。
惟願導之者忍耐洞達，既不失之縱習氣以動正念，
又不失之蓄纖疑以茁業根，轉娑婆而為極樂，特在伸臂間爾。
頃因問序，直以忠讜諗之云。 ^538b7

萬曆甲申圓通成道日方道成熏沐百拜譔
other:: 
# 阿彌陀經句解
佛說阿彌陀經句解
orig::  ^538b35

佛說阿彌陀經
author:: 越溪沙門　性澄　句解
commentary::  ^538c8

夫天台釋經，以五章釋總題，三分分經文，
總別相須，教觀可識。
此經以單人為名，實相為體，勸脩行願為宗，
捨苦得樂為用，生酥大乘為教相。 ^538c12

第一、釋名者，諸經皆有通、別二名，通則經之一字，
別則有七，單三複三，具足者一。
今經乃屬單人，佛即此土教主能說釋迦之通名，
阿彌陀即彼土教主所說彌陀之別號，
經同一化，故為通也。
初、別名者，梵語佛陀，此翻覺者，又翻知者。
智論云：知三世眾生數、非眾生數，常、無常等一切諸法，
菩提樹下了了覺知，故名為佛。
說者，悅也。孤山云：得機設教，稱悅佛懷，故阿彌陀翻無量壽。
佛有三身，謂法、報、應。
一、法身者，師軌法性，以法為身；二、報身者，
脩行感報，以如如智照如如境也；三、應身者，應同萬物為身也。
三義皆有身、壽、量三，今言其量，必攝前二。
無量者，此是應身，其實有量，但其壽長，
人天莫數，故云無量。
具如法華文句，四句分別〔云云〕。
然佛之三身、三壽、三量，不可並別一異，
法體融妙，即一而三，即三而一也。
次、通名者，梵語脩多羅，此翻契經。
契理契機，故訓法訓常，十界同遵，三世不易，故言經也。 ^538c18

第二、辨體者，即一實相為經正體，無量功德共莊嚴，
種種眾行之歸趣，言說問答而詮辨，譬眾星之環北辰，
如萬派之宗東海，故以實相為經體也。 ^539a10

第三明宗者，此經以勸脩行願為宗，由佛無問自說不待發起，
故曰勸脩。言行願者，淨土之行要在於願，
如此土人稟教脩行，無往生願多致退屈，
故佛勸云眾生聞者應當發願生彼國土，故以行願為宗也。 ^539a16

第四論用者，用謂力用。
此經以捨苦得樂為用，以欣厭二門依經脩習，
能捨娑婆之眾苦，得安養之極樂。
斯經力用，其在茲焉。 ^539a26

第五、判教相者，此經部屬生酥，大乘教攝二藏明義，
菩薩藏收四教脩法，正意在圓而通被四教之機，乃至博地凡夫稱名願生皆獲果遂。
蓋部屬方等調機入頓，故機雖有四教自是圓，權巧方便其妙若此。
淨名略記云：三藏教中無淨土教，通別二教猶非正意，
秪可汎論以為格量〔文〕。
或問：教既是圓，前三教人如何用觀？
答：雖未能稱性繫念，以迴向發願求生之心即是圓心，雖被四機同一願行。
此經凡有兩譯：一、什師，即今本也；二、唐奘師，譯名稱讚。
淨土佛攝受經釋題竟。
orig::  ^539a32

姚秦三藏法師鳩摩羅什奉　詔譯
commentary::  ^539b4

秦有四，今云姚秦，即後秦姚氏也。
鳩摩羅翻童壽，什是華言，以深善此方文字之什得名。
本丘慈國人，後秦弘始三年入長安譯經論，
凡九十八部，合四百二十一卷，位證三賢。
南山感應傳云：七佛已來譯經師也。 ^539b6

○初序分六。
△初、所聞法體。
orig::  ^539b16

如是！
commentary::  ^539b18

經前六事，名證信序。
如來滅後，阿難結集，奉教安列，以為證信。
如是者，指下一經所聞法體也。
天台云：諸法實相，古今不異，名如；如理而說，名是。
四明云：四教言理，皆稱如是，而有淺深。
唯圓初心，即了諸法一一中實，當處皆如；
稱理而談，無非曰是。 ^539b20

△二舉能持人。
orig::  ^539b28

我聞：
commentary::  ^539b32

阿難！無見我慢，我為傳化不絕，順俗立名字，
我指如是之法，我親從佛而聞也。 ^539b34

△三、聞持和合。
orig::  ^539b36

一時。
commentary::  ^539b38

如來說法，機應和合，會在一時。
天台云：今不論長短，說此經竟，總為一時也。 ^539b40

△四明化主。
orig::  ^539b42

佛。
commentary::  ^539b44

此云覺者，自覺、覺他，覺行圓滿，一切智異外道，
慈悲異二乘，平等異小菩薩，尊極名為佛。 ^539b46

△五、論住處。
orig::  ^539b48

在舍衛國祇樹給孤獨園。
commentary::  ^539c4

舍衛，翻聞物，謂具足欲塵財寶物，多聞解脫人也。
祇樹，即祇陀太子所施之樹。
給孤獨園，乃須達多長者側布黃金，從太子所買之園。
祇陀，翻戰勝，波斯匿王之子。
須達多，翻善勝。祇陀施樹，長者買園，共造伽藍，
請佛供養，故云祇樹給孤獨園也。 ^539c6

△六、列同聞三：初、聲聞六： ^539c14

初明類。
orig::  ^539c16

與大比丘僧。
commentary::  ^539c18

與者，共也。今經阿難與眾同聞，故云共也。
大有三義，謂大、多、勝。
天王大人所敬，故大；徧解內外經書，名多出九十五種上，
故號勝；此等無學小乘中極，故云大也。
比丘，翻乞士，又破惡，又怖魔。
僧者，具云僧伽，此翻眾和合也。 ^539c20

△二列數。
orig::  ^539c28

千二百五十人俱。
commentary::  ^539c30

三、迦葉兄弟有千弟子，身子、目連共二百五十人。
此等先並事火，艱苦累載，都無所獲，翻邪入正，
一遇見佛，便得上果，感佛深恩，常隨侍佛，為同聞眾。 ^539c32

△三明位
orig::  ^539c38

皆是大阿羅漢。
commentary::  ^539c40

阿羅漢含三義：一、應供，為人天福田，此乃乞士之果也。
二、殺賊，斷盡煩惱故，此乃破惡果也。
三、無生，不受後有故，此乃怖魔之果也。 ^539c42

△四歎德
orig::  ^539c46

眾所知識。
commentary::  ^539c48

天台云：聞名欽德名知，觀形敬奉為識。
或云：見形為知，見心為識。
或云：知即是識。 ^540a2

△五列名
orig::  ^540a4

長老！
commentary::  ^540a6

年高臘長，學解廣深，故通貫下文十六尊者也。
orig::  ^540a8

舍利弗！
commentary::  ^540a10

翻身子，母好形身，身之所生，故云身子。
又翻珠子，其母聰明，相在眼珠，以子顯母，為作此名。
七歲登議論床，十六大國議論無雙，至佛所七日，
徧達佛法，得阿羅漢。
orig::  ^540a12

摩訶目犍連。
commentary::  ^540a20

摩訶，翻大目犍連，姓也，翻讚誦神通第一。
orig::  ^540a22

摩訶迦葉！
commentary::  ^540a24

此云大龜氏，其先代學道，靈龜負仙圖而應，從德命族。
真諦翻飲光迦葉身，光能暎物，故頭陀苦行最為第一。
orig::  ^540a26

摩訶迦旃延！
commentary::  ^540a32

此翻文飾善分別義敷演第一。
orig::  ^540a34

摩訶俱絺羅。
commentary::  ^540a36

此翻大膝，舍利弗舅。
增一云：得四辨才觸，難能答第一。
orig::  ^540a38

離婆多！
commentary::  ^540a42

此翻星宿，父母從星辰乞子，既其感獲，因星作名。
orig::  ^540a44

周利槃陀伽。
commentary::  ^540a46

亦名槃特，此云路邊。
生母懷孕還家，路邊誕子，因名路邊出家。
以愚暗時久，都無所解。
兄槃陀伽先入道，恠曰：徒淹歲月，全無知會。
遣歸俗舍。弟倚寺門，嗟嘆流涕。
佛見，令付掃帚，每日誦習，記一忘一。
後乃省悟，掃帚除穢令淨為義，佛令我除斷身中惑垢也。
因茲證果。
orig::  ^540a48

難陀！
commentary::  ^540b12

此云善懽喜。淨飯王偪十萬釋出家，即一人也。
orig::  ^540b14

阿難陀！
commentary::  ^540b16

此云歡喜，淨飯王太子出家成佛，王大歡喜，
白飯王奏云：生子舉國忻忻，因名歡喜。
二十五為佛侍者，侍佛二十五年，佛所說法，記憶不忘。
orig::  ^540b18

羅睺羅！
commentary::  ^540b24

此云覆障。太子求出家，父王不許，殷勤不已，
王言：汝若有子，聽汝出家。
菩薩以指指妃腹：却後六年，汝當生子。
在胎六年，故言覆障。
佛索出家，父王不許，耶輸將上高樓，目連飛空來取，佛度出家。
既出家已，王位亦失，故言覆障。
orig::  ^540b26

憍梵波提！
commentary::  ^540b36

此云牛呞音寺。增一云：昔五百世曾為牛王，
牛若食後，恒事虗哨，餘報未夷，唼唼常嚼，時人稱為牛呞。
orig::  ^540b38

賓頭盧頗羅墮。
commentary::  ^540b44

上是名翻不動，下是姓翻捷疾。
柰耶律云：樹提長者以旃檀鉢置於剎上，
告云：有神通能取。
便與尊者騁通取之。
佛呵責已，云：汝自今後不得入滅，留身久住，受請應供。
今時齊會所供聖僧是也。
orig::  ^540b46

迦留陀夷。
commentary::  ^540c6

此云麤黑顏色，因夜行乞食人驚，戒禁夜行乞食。
orig::  ^540c8

摩訶劫賓那。
commentary::  ^540c10

此云房宿，父母禱房宿感子，因名房宿。
又初出家未見佛，始向佛所值雨，寄食陶師家，
後比丘來共宿，即是佛聞法得道，從得道處為名也。
orig::  ^540c12

薄拘羅。
commentary::  ^540c18

此翻善容，色貌端正，故言善容。
年一百六十歲，無病不夭。
有五不死報：母置熬盤釜中、水中，魚食刀破皆不死。
昔持不殺戒故，九十一劫命不中夭。
orig::  ^540c20

阿 #CB00145;樓陀。
commentary::  ^540c26

亦云阿那律，此云無貧，是解飯王次子。
出家多睡，佛乃呵責，七日七夜，眼睫不交，因喪肉眼。
佛令求天眼，增一云：我佛法中，天眼那律第一。 ^540c28

△六、總結。
orig::  ^540c32

如是等諸大弟子。
commentary::  ^540c34

學在師後稱弟，解從師生稱子。
弟則顯師謙讓，子乃明資尊仰。 ^540c36

△二、菩薩三。
初明類。
orig::  ^540c38

并諸菩薩摩訶薩。
commentary::  ^540c40

天台云：具存。云：菩提薩埵，什師嫌煩，略提埵二字。
菩提翻道，薩埵翻心，摩訶翻大。
此諸人等，皆求廣博大道，又能成熟眾生，
是大道心之氣類，故云諸菩薩等。 ^540c42

△二列名
orig::  ^540c48

文殊師利！
commentary::  ^541a2

此翻妙德，又妙吉祥。
orig::  ^541a4

法王子！
commentary::  ^541a6

大論云：佛為法王，菩薩入正法位，乃至十地，悉名法王子。
荊溪云：文殊稱法王子，此諸菩薩，何人非法王子？
答：有二：一、於王子中，德推文殊；二、諸經中，
文殊並為菩薩眾首〔文〕。
orig::  ^541a8

阿逸多菩薩。
commentary::  ^541a16

阿逸多，名也，翻無勝。
彌勒，姓也，翻慈氏。
orig::  ^541a18

乾陀訶提菩薩。
commentary::  ^541a20

此翻不休息，行諸梵行過恒河沙劫然後授記，心不休息故。
orig::  ^541a22

常精進菩薩。
commentary::  ^541a26

寶積經云：是菩薩為一眾生，經無量劫，
隨逐不捨，猶不受化，無一念棄捨，以身心俱進，名常精進。
天台云：常精進者，見法性常住，成無作正勤。 ^541a28

△二、總結。
orig::  ^541a32

與如是等，諸大菩薩，
commentary::  ^541a36

靈芝云：菩薩名通初後，如上莫非深位補處，
或權現影響，故稱大也。 ^541a38

△三、雜眾。
orig::  ^541a40

及釋提桓因等，無量諸天大眾俱。
commentary::  ^541a42

釋提桓因翻能作，能作忉利欲界天主，
三界天眾甚多，故云無量。
更兼道俗四眾、天龍八部，故云大眾俱。
若據結文，既云一切世間，則何趣不攝耶？ ^541a44

○二、正宗分三，此下依慈雲科。
△初、廣讚依正引物忻求二：初、廣讚二報二： ^541b2

初、標列所讚。
orig::  ^541b4

爾時，佛告長老舍利弗：
commentary::  ^541b6

爾時者，機應和合，佛初說經之時也。
告舍利者，經家敘對告人也。
不告菩薩天龍者，淨覺云：應有四悉意：
一、是左面弟子，大小法集多居其首故；
二、由智慧第一，四眾八部罔不欽仰故；
三、為令四眾聞佛淨土自鄙絕分故；四、復欲小乘未取證者回心向大故。
佛凡說法必獲四悉檀益。
orig::  ^541b8

從是西方過，十萬億佛土，
commentary::  ^541b20

一、佛土是大千界，即過十萬億大千界也。
或問：淨土既居十萬億剎之外，眾生一念安得往生？
曰：有二義故：一者、眾生念力。
十疑論云：但使眾生淨業成就，臨終在定之心即是淨土，受生之心動念即是。
生淨土時，如人有夢，身雖在床，而心、意、識徧至他方。
生淨土亦爾，動念即至，不須疑也。
二者、如來願力。四十八願經云：設我成佛，
十方眾生至心信樂，欲生我國，乃至十念。
若不生者，不取正覺。
然此二義不出感應，皆由眾生心性本具塵剎，
雖十萬億之遙，無非性具此心。
如帝網之一珠，影含眾珠；如大海之一浪，具全潮體。
非但互具，亦乃互即。
故四明云：若心性不具塵剎，則生無感見之功，佛無應現之理。
orig::  ^541b22

有世界名曰極樂。
commentary::  ^541b48

極樂者，對此娑婆極苦而得名也。
或問：四土各有淨穢。
天台云：五濁輕重，同居淨穢；體析巧拙，
方便淨穢；次第頓入，實報淨穢；分證究竟，寂光淨穢。
今云極樂，於四種中何淨土耶？
答：答：所談依正，屬同居淨土。
若眾生念力淺深不同，如病須藥，本為身安，
求得仙方，脩合服之，不但身安，兼得輕骨。
身安可喻生同居淨土，輕骨可喻感上三土。
又復散心稱念，雖則多感同居淨土，既生彼國，
任運增進，感上三土，亦義通四種淨土也。
orig::  ^541c2

其土有佛，號阿彌陀，今現在說法。
commentary::  ^541c20

佛有三身，名法、報、應。
荊溪云：法定不說，報通二義，應化定說。
今言說法，即是應身。
然淨土教主，有二不同。
如觀經所說，佛身高六十萬億那由他由旬，乃他報尊特勝應身也。
三十二相，八十隨形好，丈六身佛，乃劣應身也。
勝應之身，乃圓七信之所感見。
今經通被四機，正是劣應常所見身，繫念稱名，
心存目想，為所對境。
圓名字人，雖知佛身全法界作，而見思尚熾，
事識彌隆，所見佛身，無非劣應。
圓人尚爾，況前三教。
若五品人，能以一心三觀，圓伏五住煩惱，
雖未能見六十萬億勝應尊特之身，以三十二相常所見身相，
相達無邊故也。 ^541c22

△二、正讚依正二：初、讚依果四： ^541c42

初珠網瓊林。
orig::  ^541c44

舍利弗！彼土何故名為極樂？
commentary::  ^541c46

初且徵名。
orig::  ^541c48

其國眾生無有眾苦，但受諸樂，故名極樂。
commentary::  ^542a2

總釋名義。
orig::  ^542a4

又，舍利弗！極樂國土七重欄楯。
commentary::  ^542a6

寶樹周圍有七重。
欄，楯也。橫曰欄，竪曰楯。
欄，檻也。莊嚴寶樹，繞圍華叢。
orig::  ^542a8

七重羅網。
commentary::  ^542a12

瑞相經云：無量寶網，皆以金縷珍珠，百千雜寶，
奇妙珍異，莊嚴校飾，周匝四面，垂以寶鈴，
光色異曜，盡極嚴麗，羅覆樹林。
orig::  ^542a14

七重行樹。
commentary::  ^542a20

七重寶樹，行列國中，長開異華，更無凋瘦。
orig::  ^542a22

皆以四寶周帀圍繞，是故彼國名為極樂。
commentary::  ^542a24

四寶者，金、銀、琉璃、玻瓈也。
慈恩云：欄、楯、羅網、行樹各有七重者，表生彼國得七覺支故，
身口七支無諸過故，有七聖財故。
靈芝云：凡佛菩薩居處皆然。
非謂一國只有七重耳。 ^542a26

△二寶池蓮華。
orig::  ^542a32

又，舍利弗！極樂國土有七寶池。
commentary::  ^542a34

彼國有八池，七寶所成，池中之水亦七寶色。
orig::  ^542a36

八功德水，充滿其中。
commentary::  ^542a38

八德者，天台云：一、輕，二、清，三、冷，四、軟，五、
美，六、不臭，七、飲時調適，八、飲已無患。
清是色入，不臰是香入，輕、軟、冷是觸入，
美是味入，調適、無患是法入。
故四明云八德，而對五入水流說法，即聲入。
雖成六入，無非妙境，故令行者速證無生。
諸疏所列八德，依稱讚淨土經列法，相少不同。
經中輕、軟為一，天台、開為二；經中開潤澤、
安和二，天台合一不臭。
恐諸譯不同，今且依天台所列。
orig::  ^542a40

池底純以金砂布地。
commentary::  ^542b8

觀經去渠下，皆以雜色金剛以為底砂。
orig::  ^542b10

四邊階道，金銀琉璃。
commentary::  ^542b12

此云不遠，以西域有此山，至波羅奈城不遠，
山出此寶，故以名之。
orig::  ^542b14

玻瓈合成
commentary::  ^542b18

亦云頗胝迦，此云水玉，或云水精。
orig::  ^542b20

上有樓閣，亦以金、銀、琉瑙、玻瓈、#CB00221;璖。
commentary::  ^542b22

如大車之渠，故曰車磲，謂車輞也。
orig::  ^542b24

赤珠
commentary::  ^542b26

佛地論云：赤虫所出。
大論云：真珠出魚腹中，或竹中，或蛇腦中，不必唯生蚌胎也。
orig::  ^542b28

碼碯。
commentary::  ^542b32

此寶色如馬之腦，因為其名。
orig::  ^542b34

而嚴飾之。
commentary::  ^542b36

然眾寶且就此土釋，其所出淨土乃自然而有者。
orig::  ^542b38

池中蓮華，大如車輪。
commentary::  ^542b40

靈芝云：車有大小，難為定準。
此方極大不過數尺，可依輪王為量。
十住婆沙云：輪王千輻金輪，種種珍寶莊嚴其輞，
琉璃為轂，周圓十五里。
準此未及半由旬，亦約小者耳。
或問：觀經云：一一池中有六十億七寶蓮華，團圓正等十二由旬。
何與今經優劣不同耶？
曰：觀經蓮華是第四觀，觀力稍著，行者到此已能圓伏五住，
當五品初心所見，豈比今經通被散心眾生忻樂求生之境？
大本云：池中蓮華或一由旬乃至百千由旬，
亦是被四教機，約機所見，故有一由旬乃至百千之不同也。
夫佛之依正本無數量，約機淺深所見高下耳。
四明云：大本中說佛所浴池廣四萬八千里，小本蓮華大如車輪鼓音王等。
經說安養依正雖淨雖勝，但與娑婆分於五濁輕重而已，
豈比觀經專明妙觀所顯法身尊特，身量相好逈拔非常耶？
orig::  ^542b42

青色青光，黃色黃光，赤色赤光，白色白光，微妙香潔。
commentary::  ^542c24

此列蓮華色香也。
orig::  ^542c26

舍利弗！極樂國土成就如是功德莊嚴。
commentary::  ^542c28

四十八願經云：彼佛於大眾建此願已，一向專志莊嚴妙土等。
功德者，有功之德也。
功收願行，德歸三諦，下文皆然。 ^542c30

△三天樂裓衣。
orig::  ^542c34

又，舍利弗！彼佛國土常作天樂。
commentary::  ^542c36

觀經云：無量樂器，懸處虗空，不鼓自鳴。
或林或幢，皆懸樂器，悉自和鳴。
隨眾生意，皆奏法音。
人天聞者，俱發道心。
或歌六度，或讚三乘。
orig::  ^542c38

黃金為地。
commentary::  ^542c44

準觀經，彼國以琉璃為地，以黃金繩雜廁間錯，兼以七寶界其分齊。
今言黃金，乃地面莊嚴耳。
orig::  ^542c46

晝夜六時雨，天曼陀羅華，
commentary::  ^543a2

彼國光明常照，無日月光。
准大本經，彼以華開鳥鳴為曉，蓮合鳥棲為夜。
曼它羅，此翻適意，又翻白華。
orig::  ^543a4

其土眾生，常以清旦，各以衣裓，盛眾妙華。
commentary::  ^543a10

衣裓者，真諦云：外國盛華器也。
orig::  ^543a12

供養他方，十萬億佛。
commentary::  ^543a14

蓋遊歷十方，佛前聞法，進登深位也。
此據生彼破惑得道人言，若未破惑，未必能也。
如觀經九品，唯上三品皆云遊歷十方，
中三品、下三品皆不云遊歷，未破惑故也。
orig::  ^543a16

即以食時，還到本國，飯食經行，
commentary::  ^543a24

飯食者，大本云：宮殿、衣服、飯食，猶第六天自然之物。
若欲食時，七寶應器自然在前，百味飲食自然盈滿。
雖有此食實無食者，但見色聞香自然飽足，食已化去時至復現也。
orig::  ^543a26

舍利弗！極樂國土成就如是功德莊嚴。
commentary::  ^543a34

△四、化禽風樹二：初、化禽二。
初列。
orig::  ^543a36

復次，舍利弗！彼國常有種種奇妙雜色之鳥，
白鶴、孔 #CB15179;、鸚鵡。
commentary::  ^543a38

此三可曉。
orig::  ^543a42

舍利！
commentary::  ^543a44

此云春鶯，或翻鶖鷺。
orig::  ^543a46

迦陵頻伽。
commentary::  ^543a48

此云妙聲在#CB00592;中，其音已起眾鳥。
orig::  ^543b2

共命之鳥。
commentary::  ^543b4

兩首一身，異神識，同報命，故名共命。
法華經名命命。
orig::  ^543b6

是諸眾鳥晝夜六時出和雅音，其音演暢。
commentary::  ^543b10

和雅，謂音聲悅人。
演暢，謂說法無滯。
orig::  ^543b12

五根五力
commentary::  ^543b14

五根，謂信、進、念、定、慧也。
能生名根，五根增進，堪任排障，故曰五力。
orig::  ^543b16

七，菩提分。
commentary::  ^543b20

菩提翻覺分，亦支也，謂念、擇、進、喜、輕、定、捨。
orig::  ^543b22

八聖道分。
commentary::  ^543b24

諸經或云八正道，謂正見、正思惟、正語、
正業、正精進、正定、正念、正命。
orig::  ^543b26

如是等法。
commentary::  ^543b30

慈恩云：三十七道品文，缺四念處、四正勤、
四如意足三科，以等字兼之。
orig::  ^543b32

其土眾生聞是音已，皆悉念佛、念法、念僧。
commentary::  ^543b36

孤山云：念佛如醫王，念法如良藥，念僧如瞻視人。
三者既備，則煩惱之病可瘥也。
此念別相三寶。又觀自心寂而常照，則諸法炳然，
名念佛；照而常寂，無法可得，名念法；寂照不二，
即存而亡，亡存和合，名念僧。
此同體三寶也。古崖云：道品三寶，皆通四教，隨機各解。 ^543b38

△二、釋疑。
orig::  ^543b48

舍利弗！汝勿謂此鳥實是罪報所生。
commentary::  ^543c2

恐身子心疑，既有雜鳥，則有畜趣，此三惡道之一，何名淨土耶？
orig::  ^543c4

所以者何？彼佛國土無三惡道。
commentary::  ^543c8

大本法藏願云：設我成佛，國土有地獄、
畜生、餓鬼者，不取正覺。
orig::  ^543c10

舍利弗！其佛國土尚無惡道之名，何況有實？
commentary::  ^543c14

大本云：彼國無有三途苦難之名，但有自然快樂之音，是故其國名曰安養。
orig::  ^543c16

是諸眾鳥，皆是阿彌陀佛欲令法音宣流變化所作。
commentary::  ^543c20

此增廣化事也。豈唯珍禽說法，抑亦風樹水聲，皆演妙音。
若非眾生性具，安能果上色心互融，依正皆妙。 ^543c22

△二風樹。
orig::  ^543c26

舍利弗！彼佛國土微風吹動，諸寶行樹及寶羅網出微妙音，
譬如百千種樂同時俱作。
聞是音者，自然皆生念佛、念法、念僧之心。
commentary::  ^543c28

諸寶樹等，即前七重樹網，風動成音。
準觀經，水流成音，演說苦、空、無常、無我諸波羅蜜。
驗此樹音，無不演法。
否則，可令國中眾生聞音，皆生念佛、念法、念僧之心耶？
orig::  ^543c34

舍利弗！其佛國土成就如是功德莊嚴。
commentary::  ^543c42

△二讚正報二。
初讚化主。
orig::  ^543c44

舍利弗！於汝意云何？
彼佛何故號阿彌陀？
commentary::  ^543c46

審問別號，既無所對，故為釋通。
orig::  ^543c48

舍利弗，彼佛光明無量，照十方國無所障礙，是故號為阿彌陁。
commentary::  ^544a2

梵語阿彌陀，此翻無量：一、光明無量；二、壽命無量。
義如經列。或問：只一梵語，何翻二義？
私謂：彌陀法身，體德明靜，寂而常照，故光而明；
照而常寂，故靜而壽。
光即般若，壽即解脫，即一而二，即二而一，
法相融妙，故得經中二義釋之。
初、無量光者，大本云：無量壽佛威神光明最尊第一，
諸佛光明所不能及，是故號為無量光佛。
orig::  ^544a6

又，舍利弗！彼佛壽命及其人民，無量無邊阿僧祇劫，故名阿彌陀。
commentary::  ^544a20

二、無量壽者，大本云：彼佛壽命長久，不可稱計。
假使十方無量眾生皆成聲聞、緣覺，都共集會，
竭其智力，百千萬劫悉共推筭，不能窮盡。
又云：聲聞、菩薩、人、天之眾，壽命長遠，亦復如是。
阿僧祇，此云無數。
然約光壽，雖稱無量，乃是三十二相常所見身，與觀經勝應尊特身不同。
orig::  ^544a24

舍利弗！阿彌陀佛成佛以來，於今十劫。
commentary::  ^544a36

今經部屬方等，乃是一時赴機之說。
若依法華，顯本必長。
以迹門所說，彌陀既在十六王子之數，
釋迦本門開顯壽量塵劫，彌陀顯本壽亦難思也。 ^544a38

△二、讚眷屬二。 ^544a42

初列三乘。
orig::  ^544a44

又，舍利弗！彼佛有無量無邊聲聞弟子，皆阿羅漢。
commentary::  ^544a46

阿羅漢揀異前三果也。
不言緣覺攝在聲聞數中，亦可以弟子二字總收三乘也。
orig::  ^544a48

非是算數之所能知。
諸菩薩眾亦復如是。
commentary::  ^544b4

聲聞兼藏、通兩教，菩薩則通四教。
或問：今經正意在圓，何關二乘耶？
曰：彼佛為慣習小者，成就小果，示聲聞法，然後引小入大。
或問：往生論云：二乘種不生。
何耶？天台云：正處小行不生，要由臨終發大乘種，亦乃得生。
以先學小故，至彼聞苦、空、無常，發其本解，先證小果。
證已，不住於小，必還入大。
orig::  ^544b6

舍利弗！彼佛國土成就如是功德莊嚴。
commentary::  ^544b18

靈芝云：此亦彌陀所化，來生彼國，脩因證果，為國莊嚴。 ^544b20

△二生不退
orig::  ^544b22

又，舍利弗！極樂國土眾生生者，皆是阿#CB16014;#CB02494;致。
commentary::  ^544b24

眾生亦可義通九品。
阿#CB16014;#CB02494;致云：不退轉。
十疑論云：彼國有五因緣故不退：一、彌陀願力攝持，
二、佛光常照，三、水鳥樹林常演說法，四、
純諸菩薩為友，五、壽命永劫。
orig::  ^544b26

其中多有一生補處，其數甚多，非是算數所能知之，但可以無量無邊阿僧祇說。
commentary::  ^544b34

若此娑婆生彼土者，多未破惑不論位次，如前云五種因緣故得不退。
若到彼已聞法入真，方可論位行念三不退也。
若不爾者，文云多有一生補處，豈此土初生之人便登等覺耶？
一生補處如觀音勢至位隣妙覺，次補佛處無量無邊，亦顯其多也。
廣讚依正竟。 ^544b38

△二、勸修願行二。
初願。
orig::  ^544b48

舍利弗！眾生聞者，應當發願願生彼國。
commentary::  ^544c2

勸修行願，正明一經宗要。
願行本一，今先願後行者，揀異此土行人，
稟教脩行，無往生願，故於此土聞法入真，
多致退失，故須先願。
夫願有總有別，菩薩多發四弘，及總願也。
今求生淨土，乃別願也。
以此土塵境麤強，聖果難成，願生淨土，速證菩提。
orig::  ^544c4

所以者何？得與如是諸上善人俱會一處。
commentary::  ^544c14

諸上善人，指上三乘聖眾，欲顯此土三惡充滿，
皆不善聚，為可厭耳。
一處者，古崖云：雖是同居淨土，指此無非寂光理土，
而此寂光全是眾生三德理藏，不指此藏，何得名一處哉？ ^544c16

△二行四。
初揀勉。
orig::  ^544c22

舍利弗！不可以少善根福德因緣得生彼國。
commentary::  ^544c24

少善根等者。此土四教脩行之人，若無正信迴向，
發願求生淨土，皆名為少。
少之一字，貫下二句，亦云少福德、少因緣。
善根明正行，福德約助行。
如觀經云：欲生彼國，當脩三福：一者孝養父母，
奉事師長，慈心不殺；二者受持三歸，具足眾戒；
三者發菩提心，深信因果，讀誦大乘等。
乃至立寺、造像、禮誦、坐禪、懺念，若行一切福業，皆助行也。
因緣二字，總結正助。
正行為因，助行為緣也。
下科經文，但明正行，不明助行者，蓋文義互現，譯人之巧耳。
或問：此土脩圓頓者，亦名少善根耶？
曰：娑婆縱稟圓頓，修行亦多退失。
若不求生淨土，亦名善根涼薄，故勉進須求生也。 ^544c26

△二、正明行
orig::  ^544c48

舍利弗！若有善男子、善女人！
commentary::  ^545a2

即能脩之機，該乎四教及博地凡夫。
orig::  ^545a4

聞說阿彌陀佛，執持名號，若一日、若二日、
若三日、若四日、若五日、若六日、若七日，一心不亂。
commentary::  ^545a6

此正明脩行，應有三意：初、明所念境；二、
正明繫念；三、制明限。
初意者，先須了知彌陀世尊雖居十萬億剎之外，
全我一心本具，但為久迷，背於本性。
今欲稱念，正為顯自心性。
此之心性不出三諦妙境，故果上所顯三身四土不離心性，
故經聞說阿彌陀佛。
若不因聞妙解本具，則佛從外來，是因緣法。
二、正明繫念者，經云執持名號，即繫念聖號也。
言一心不亂者，有事一心，有理一心。
初事者，先須斂念，面向西方，合掌正身，
遙想彼佛丈六金容、三十二相、八十種好，
現坐道場，依正莊嚴，光明無量。
自慨此身久沉苦海，漂流生死，孤露無依，
譬如嬰兒墮在坑穽，叫呼父母，急救危亡，
一志依投，懇求免脫，聲聲相續，念念不移。
感佛哀憐，此心專注，不為塵緣之所擾亂，故曰一心不亂。
二、理一心者，體達事中，一心稱名。
能念之心本無自性，所念之佛當體空寂，
聲相亦空，呼響不實，所稱能稱既絕思議，
皆不可得，名為即空。
雖即本空，而我此心能成妙感，彌陀妙應全心所現，
如水不上升，月不下降，感應道交，任運顯益，名為妙假。
假不定假，空亦非空，空假不二，顯於中道。
由此心性是毗盧體，體非能所，亦非形相，
非不形相，名為即中。
中以不偏為義，絕待為功，既無待對，空假叵得，
中道不存，不一不異，思議泯亡，故名一心不亂。
又分字解者，圓觀妙境，三諦皆空，三諦皆假，
三諦皆中，體既無異，故曰一心。
雖則本融，空彰蕩相，假彰立法，中彰絕待，
於一心中，有三德用，不可混雜，故曰不亂。
如是觀念，圓脩三觀，圓念三身，圓破三惑，
圓證三德，豈但得生同居淨土，亦能分證寂光理體。
但觀有微著，念力偏強，惑有厚薄，故成觀行相似分證之殊。
又復此文，非但明於一念事理，亦顯一心三慧具足。
如云：聞說阿彌陀佛，執持名號。
聞即聞慧，執謂執受在心，即是思慧，持謂任持不忘，即是脩慧。
即聞而思，二慧導行，任持不失，故於一心，顯圓三慧。
若無聞慧，無受潤因，聞而不思，無深旨趣，
思而不脩，終無證理，三慧若備，得道不疑。
三明期限者，利根一日，鈍或至七，故言若一日二日等，
七日行成，縱未破惑，定為往生之因。
又此一心不亂之句，文有兩屬，若論正明觀法一經，
唯指此句，若論行成功顯，亦指此之一句。
以淨業既成，故我一心不為煩惑所亂，
得感臨終往生，故曰臨命終時等，則屬下科得果也。
或問：四教人稱名，前三如何能脩三觀？
曰：前三稱名，唯得事中一心，則屬散善。
若圓人稱名，非但事理俱得，亦顯事理不二，則屬定善。
前三但以迴向發願，得往生耳。 ^545a10

△三得果
orig::  ^545b48

其人臨命終時，阿彌陀佛與諸聖眾現在其前。
commentary::  ^545c2

行者臨終，以脩願行，定力所持，感佛來迎，
亦是彌陀大願，願力攝受。
大本云：十方眾生，至心發願，欲生我國，
臨命終時，假令不與大眾圍繞，現在其前者，不取正覺。
靈芝云：聖眾現前，亦有多別，或真佛、化佛、
觀音、勢至，隨其品位，委在觀經。
或謂臨終見佛，以為魔者；或謂自心業現，無他佛來者。
斯蓋不知生佛一體，感應道交，自障障他，為過不淺矣。
orig::  ^545c4

是人終時，心不顛倒，即得往生阿彌陀佛極樂國土。
commentary::  ^545c18

靈芝云：凡人臨終，識神無主，善惡業行，無不發現。
或起惡念，或起邪見，或生貪戀，或發猖狂，
惡相非一，皆名顛倒。
因前誦習，罪滅障除，淨業內熏，慈光外攝，
脫苦得樂，一剎那間，頓超樂土。
下文勸生，其利在此。 ^545c20

△四、結勸。
orig::  ^545c28

舍利弗！我見是利故說此言。
若有眾生聞是說者，應當發願生彼國土。
commentary::  ^545c30

此經無發起序，不同他經當機辨道，乃無問自說，
故云我見是利，故說此言。
如竹菴云：不待發起，如急救法也，應當發願。
淨土之行，要在於願，故重叮嚀。 ^545c34

△二、六方引同，敦勉生信二：初、引同二：
初，釋迦讚歎。
orig::  ^545c40

舍利弗！如我今者，讚歎阿彌陀佛不可思議功德之利。
commentary::  ^545c44

欲明六方同讚，先結釋迦稱揚，故云如我今者等。
功德不可同福德之名，福德屬事、功德屬理，
有功之德故曰功德，功收願行、德歸三諦。
若不爾者，安云不可思議耶？
前文頻云功德莊嚴，當依此釋。 ^545c48

△二、諸佛讚歎六。 ^546a6

初東方。
orig::  ^546a8

東方亦有阿閦#CB16014;佛。
commentary::  ^546a10

唐譯具有十方，秦譯略明六方。
亦有者，領上之詞。
非但我釋迦稱讚十方諸佛，亦現稱讚諸佛別名。
靈芝云：相承不釋，今以義詳。
或從色相、或取言音、或約行業、或從譬喻，
大略不出果德三身，收無不盡。
文或偏舉，義必兼含。
古崖云：凡釋經，必約教、觀二義。
不約教，則不識能詮之名、被機之相；不約觀，
則如貧數寶，於我何為？
如約教，先明因緣事相，考尋經論所出及法門表對之義釋之。
阿閦#CB16014;，此云不動，不為二邊而動故。
orig::  ^546a12

須彌相佛。大須彌佛。
須彌光佛。
commentary::  ^546a30

須彌翻妙高，妙則三德圓融，高則超過因位。
相與大並表解脫，斷德光表般若智慧也。
orig::  ^546a32

妙音佛！
commentary::  ^546a36

語音圓妙，說法稱機立名。
諸佛雖三身一體，皆以應佛當名。
orig::  ^546a38

如是等恒河沙數諸佛。
commentary::  ^546a42

恒河亦云殑伽河，其沙多而細，佛近彼河說法諸經，故多引喻。
orig::  ^546a44

各於其國出廣長舌相，徧覆三千大千世界。
commentary::  ^546a48

慈恩云：舌相廣長，表無量劫口離四過。
凡證小事，即覆面門以至髮際。
今覆大千，證大事故。
或問：此勝應耶？劣應耶？
曰：若論現相，只表所說不虗，不可以舌驗身，然必是勝應尊特也。
orig::  ^546b2

說誠實言：汝等眾生當信是。
commentary::  ^546b10

慈恩云：觀此經勢，蓋他方諸佛告自國聽眾，
釋迦轉引彼佛意，言證彼西方，令此會眾生信敬也。
靈芝云：正當釋迦說此經時，十方諸佛同時勸讚，令信是經。
然二師之義皆通，靈芝尤得經旨。
orig::  ^546b12

稱讚不可，思議功德，一切諸佛，所護念經。
commentary::  ^546b20

此十六字是舉經題，唐譯依此題名稱讚淨土。
佛攝受經不可思議者，文中有四不可思議：
一者依報，雖是同居淨土，此用即體無非寂光；
二者正報，雖是應身指應即法；三者脩因；
四者感果；七日持名即感聖果。
因果不二亦不思議，故今唱題名不可思議功德也。
又此一題示五章義。
何者？不可思議即是經體，願行功德即是宗要，
諸佛護念即是力用，護故捨苦念故得樂。
總此三義即是釋名，稱讚此四即當教相。 ^546b22

△二南方
orig::  ^546b38

舍利弗！南方世界有日月燈佛。
commentary::  ^546b40

名日月燈，表於三智。
orig::  ^546b42

名聞光佛。
commentary::  ^546b44

名稱普聞，如光徧照。
orig::  ^546b46

大#CB08504;肩佛
commentary::  ^546b48

肩表二智，#CB08504;表照理。
orig::  ^546c2

須彌燈佛。
commentary::  ^546c4

須彌是眾山之王，自證之體。
燈表化他之用。
orig::  ^546c6

無量精進佛。
commentary::  ^546c8

從行為名，方便度生未甞暫懈，眾生無量悲智亦然。
orig::  ^546c10

如是等恒河沙數諸佛，各於其國出廣長舌相，
徧覆三千大千世界，說誠實言：汝等眾生，當信是稱讚不可思議功德一切諸佛所護念經。
commentary::  ^546c14

△三西方
orig::  ^546c20

舍利弗！西方世界有無量壽佛。
commentary::  ^546c22

慈恩云：儒宗尚不自伐其善，何故彌陀自讚難思？
答：據文勢，即是諸佛稱讚。
又設若彌陀自讚，於理何違？
引轉眾生，令生勝意。
靈芝云：同名甚多，決非法藏所成之彌陀也。
古崖謂二師之義皆通，慈恩又從容也。
orig::  ^546c24

無量相佛。
commentary::  ^546c34

相好無量。
orig::  ^546c36

無量幢佛。
commentary::  ^546c38

無量功德，高峻如幢。
orig::  ^546c40

大光佛。大明佛。
commentary::  ^546c42

大光大明，並喻佛智，自行化他，破障除惑。
orig::  ^546c44

寶相佛。
commentary::  ^546c46

相好如寶，可尊可貴。
orig::  ^546c48

淨光佛。
commentary::  ^547a2

智光最淨。
orig::  ^547a4

如是等恒河沙數諸佛，各於其國出廣長舌相，
徧覆三千大千世界，說誠實言：汝等眾生，當信是稱讚不可思議功德一切諸佛所護念經。
commentary::  ^547a6

△四北方
orig::  ^547a12

舍利弗，北方世界有#CB08504;肩佛。
commentary::  ^547a14

二智照理，如肩發#CB08504;。
orig::  ^547a16

最勝音佛。
commentary::  ^547a18

說法稱機，梵音最勝。
orig::  ^547a20

難沮佛。
commentary::  ^547a22

內證實相，四魔不能沮散。
orig::  ^547a24

日生佛
commentary::  ^547a26

日表智慧，從法身生。
orig::  ^547a28

綱明佛。
commentary::  ^547a30

智慧如綱，覆徧十方。
orig::  ^547a32

如是等恒河沙數諸佛，各於其國出廣長舌相，
徧覆三千大世界，說誠實言：汝等眾生，當信是稱讚不可思議功德一切諸佛所護念經。
commentary::  ^547a34

△五下方
orig::  ^547a40

舍利弗！下方世界有師子佛。
commentary::  ^547a42

佛是眾聖之尊，故以獸王比之。
又師子一吼，百獸惱裂，聞之皆死，喻佛說法，魔外消亡。
orig::  ^547a44

名聞佛。
commentary::  ^547a48

名稱普聞，徧十方界。
orig::  ^547b2

名光佛。
commentary::  ^547b4

名如日光，徧照一切。
orig::  ^547b6

達磨佛。
commentary::  ^547b8

達磨翻法，約所證說。
orig::  ^547b10

法幢佛。
commentary::  ^547b12

以幢表法，高大熾盛。
orig::  ^547b14

持法佛。
commentary::  ^547b16

以中道法，雙持二邊。
orig::  ^547b18

如是等恒河沙數諸佛，各於其國出廣長舌相，
徧覆三千大千世界，說誠實言：汝等眾生，當信是稱讚不可思議功德一切諸佛所護念經。
commentary::  ^547b20

△六上方
orig::  ^547b26

舍利弗！上方世界有梵音佛。
commentary::  ^547b28

法音清妙，聞者悅心。
orig::  ^547b30

宿王佛。
commentary::  ^547b32

宿，音秀。星宿中王佛如北辰，居其所而眾星拱之。
orig::  ^547b34

香上佛。
commentary::  ^547b36

如薝蔔林中不嗅餘香，佛德之香更無過上者。
orig::  ^547b38

香光佛。
commentary::  ^547b40

香喻斷德，光喻智德，二德能顯本有法身。
亦可德香屬自行，光有照明屬化他。
orig::  ^547b42

大#CB08504;肩佛
commentary::  ^547b46

二智如肩，能照如#CB08504;，照理廣大故也。
orig::  ^547b48

雜色寶華嚴身佛。
commentary::  ^547c2

自行因華，如寶莊嚴，果德之身，
orig::  ^547c4

娑羅樹王佛。
commentary::  ^547c6

娑羅翻牢固，亦翻最勝。
orig::  ^547c8

寶華德佛。
commentary::  ^547c10

常樂我淨，德如寶華。
orig::  ^547c12

見一切義佛。
commentary::  ^547c14

洞見諸法，甚深義趣。
orig::  ^547c16

如須彌山佛。
commentary::  ^547c18

須彌出眾山之上，如佛為眾聖之尊，
orig::  ^547c20

如是等恒河沙數諸佛，各於其國出廣長舌相，
徧覆三千大千世界，說誠實言：汝等眾生，當信是稱讚不可思議功德一切諸佛所護念經。
commentary::  ^547c22

△二勸信二。
初釋經題。
orig::  ^547c28

舍利弗！於汝意云何？
何故名為一切諸佛所護念經？
commentary::  ^547c30

佛自徵問經題之義。
orig::  ^547c32

舍利弗，若有善男子、善女人，聞是經受持者。
commentary::  ^547c34

釋出聞、受、持者，此三慧也。
聞即聞慧；受謂執受，即是思慧；持謂任持不忘，即修慧也。
orig::  ^547c36

及聞諸佛名者。
commentary::  ^547c40

靈芝云：聞經受持者，牒上二報莊嚴，正明行法文也。
及聞諸佛名者，牒上六方，引同文也。
orig::  ^547c42

是諸善男子、善女人，皆為一切諸佛之所護念。
commentary::  ^547c46

護謂覆護，不使魔撓；念謂記念，不令退失。
眾生聞經受持，能順佛意，故為諸佛所護念也。
orig::  ^547c48

皆得不退轉於阿耨多羅三藐三菩提。
commentary::  ^548a4

轉指上聞經念佛，或事或理，或定或散，
或淺或深，盡證不退，故云皆得也。
阿耨多羅，此飜無上，三藐翻正等，三菩提飜正覺，
即無上正等正覺，此即佛之果號也。 ^548a6

△二正信
orig::  ^548a12

是故，舍利弗！汝等皆當信受我語及諸佛所說。
commentary::  ^548a14

是故者，結上之詞。
皆當者，勸勉之語。
佛法如大海，信為能入。
如來金口，無不實語。
更引十方，果覺誠言。
其鄭重叮嚀，有如此者。
orig::  ^548a16

舍利弗！若有人已發願、今發願、當發願，
欲生阿彌陀佛國者，是諸人等皆得不退轉於阿耨多羅三藐三菩提。
commentary::  ^548a22

已即過去，今即現在，當即未來。
發願是過、現、未來求生之因。
orig::  ^548a28

於彼國土，若已生、若今生、若當生。
commentary::  ^548a32

生即是生彼之果，三因三果，分對可知。
orig::  ^548a34

是故，舍利弗！諸善男子、善女人若有信者，應當發願生彼國土。
commentary::  ^548a36

是故下。總結。勸欲生淨土者，唯恐無願，
有願必生，定無漏失。
十疑論云：生彼國已，悉得無生，未有一人退落三界，為生死業縛等。 ^548a40

△二、舉難況易便聞者知歸二。 ^548a44

初、諸佛互讚以況。
orig::  ^548a46

舍利弗！如我今者稱讚諸佛不可思議功德，彼諸佛等亦稱讚我不可思議功德。
commentary::  ^548a48

古崖云：若據上科六方之文，乃是諸佛出廣長舌，同釋迦稱讚彌陀。
今此却云稱讚諸佛者，何耶？
良以彌陀與諸佛同一身智。
華嚴經云：十方諸如來，同共一法身，一身一智慧，力無畏亦然。
是故釋迦稱讚彌陀，即是稱讚諸佛也。
又經上文云聞是經受持者，及聞諸佛名者，
亦是稱讚諸佛，故今總結也。
彼諸佛等亦稱讚我者，既言諸佛，則彌陀亦同諸佛稱讚釋迦也。
orig::  ^548b4

而作是言：釋迦牟尼佛能為甚難希有之事。
commentary::  ^548b20

釋迦此云能仁，牟尼此翻寂默，能仁則大悲應物，寂默則大智冥理。
甚難希有事者，一於五濁得菩提難，二為眾生說此難信法難。
舉此二難，意顯淨土脩行之易，令聞者知歸求往生也。
初意者，謂此五濁障重，而修行人多致退屈，
唯我釋迦能忍濁惡脩行成佛，可謂甚難。
第二意者，七日持名下至十念，臨終感佛決定往生而獲聖果，
如此法門在濁惡世，為眾生說而令信受，可謂甚難。
orig::  ^548b22

能於娑婆國土。
commentary::  ^548b38

梵語娑婆，此云堪忍，以眾生堪忍受三毒故。
orig::  ^548b40

五濁惡世：劫濁、見濁、煩惱濁、眾生濁、命濁中，得阿耨多羅三藐三菩提。
commentary::  ^548b42

此明一於五濁得菩提難。
五濁者，有體有相。
體者，劫濁無別體，劫是長時，剎那是短時，但約四濁立此假名。
眾生濁亦無別體，攬見慢果報上立此假名。
煩惱指五鈍使為體，見濁指五利使為體，命濁連持色心為體。
相者，四濁增劇聚在此時，瞋恚增劇刀兵起，
貪欲增劇飢饉起，愚癡增劇疾疫起。
三灾起故，煩惱倍隆，諸見轉熾，催年減壽，
眾濁交湊，如水奔昏，風波鼓怒，時使之然，是名劫濁相。
煩惱者，貪海納流未甞飽足，瞋蚖吸毒撓諸世間，
癡暗頑嚚過於漆墨，慢高下視陵忽無度，
疑網無信不可告實，是為煩惱濁相。
見濁者，無人謂有人，有道謂無道，十六知見、
六十二見等猶如羅網，又似稠林纏縛屈曲不能得出，是為見濁相。
眾生濁者，攬於色相立一主宰，譬如黐膠無物不著，
流蕩六道處處受生，或長或短，或貧或富，是為眾生濁相。
命濁者，朝生暮殞，晝出夕沒，波轉烟迴，
瞬息不住，是為命濁相。
眾生濁多，不能具說。
orig::  ^548b46

為諸眾生說是一切世間難信之法。
commentary::  ^548c32

此明二，於五濁為眾生說此難信之法，
令生信為難，意在敦勉脩證也。 ^548c34

△二、釋迦結難以況。
orig::  ^548c36

舍利弗當知，我於五濁惡世行此難事，
得阿耨多羅三藐三菩提，為一切世間說此難信之法，是為甚難。
commentary::  ^548c38

孤山云：五濁行難，行而得菩提，其事已難，
復說此難信之法，二事兼之，是為甚難。
大本云：若聞經信樂受持，難中之難，無過此難。
靈芝云：念佛法門，不擇愚智，不擇豪賤，
不論久近，不選善惡，唯取決誓，猛信臨終惡相，
十念往生，亦是具縛凡夫，屠沽下類，剎那超越成佛之法，可謂一切世間甚為難信也。 ^548c42

○三流通分
orig::  ^549a8

佛說此經已，舍利弗及諸比丘，一切世間天、
人、阿脩羅等，聞佛所說，歡喜信受，作禮而去。
commentary::  ^549a10

一切世間者，義該十界。
別舉三趣者，以三善道多受化之機故也。
又以前列眾望，今已該九界，雖無畜生一道，
必有八部在座，但是文略以大眾俱兼之，
唯缺地獄眾，或是苦重乘戒俱緩不預法會，或一切之言兼之。
歡喜信受者，歡喜則聞法得利，信受則脩習流通也。
佛說阿彌陀經句解〔終〕
w:: 
# 拔一切業障根本得生淨土神呪
拔一切業障根本得生淨土神呪
translator:: 宋元嘉年求那#CB02494;陀奉　制譯 ^549a14

南無阿彌多婆夜哆〔一〕，他伽跢〔二〕〔音剁〕，
夜哆地〔三〕〔音豸〕，夜他阿彌唎〔四〕〔音里〕，都婆毗
〔五〕，阿彌唎哆〔六〕，悉耽婆毗〔七〕，阿彌唎哆
〔八〕，毗迦蘭諦〔九〕，阿彌唎哆〔十〕，毗迦蘭哆
〔十一〕，伽彌膩〔十二〕，伽伽那〔十三〕，枳多迦隷
〔十四〕，莎婆訶〔十五〕。 ^549b12

此呪五十九字，十五句出彌陀不思議神力，傳在養字函。
世人持誦，句字多誤，合依藏本，今在貞字函。 ^549b20

若有善男子、善女人能誦此呪者，阿彌陀佛常住其頂，
日夜擁，無令怨家而得其便，現世常得安隱，臨命終時任運往生。
w:: 
# 呪字音切
呪字音切
note:: 哆 ^549b26

〔音掇。〕他
〔逸戈切，音柂。〕跢
〔都臥切。〕地
〔宅買切。〕枳
〔音止。〕
other:: 
# 後敘
 ^549b32

此經廼極樂之易簡秘書也。
自唐迄宋，慈恩基師、孤山圓師、淨覺岳師、
靈芝照師皆有疏記，古崖新師復有集註，義釋備矣。
猶盧道俗，未暇詳覽。
自惟衰耄，去日非遙，輒取優長，分文句解，
與眾結往生緣，匪獵名也。 ^549b35

至正元年解制日，七十七歲苾蒭性澄後敘
 ^549c4
