
other:: 宗鑑法林卷五十八
editor:: 集雲堂　編
大鑒下四世
other:: 
## 秀州華亭船子德誠禪師
秀州華亭船子德誠禪師〔藥山儼嗣〕 ^629c9

因夾山初住鶴林。
道吾到遇上堂。僧問如何是法身。
山曰法身無相。曰如何是法眼。
山曰法眼無瑕。吾失笑。
山下座請問。某甲抵對必有不是。
致令失笑。吾曰。和尚一等是出世。
未有師在。山曰甚處不是。
吾曰某甲終不說。
請往華亭船子處去。
山曰此人如何。吾曰此人上無片瓦。
下無卓錐。若去須易服而往。
山乃散眾直造華亭。
師纔見便問大德住甚麼寺。
山曰寺即不住住即不似。
師曰不似似箇什麼。
山曰不是目前法。
師曰甚處學得來。
山曰非耳目之所到。
師曰一句合頭語。
萬劫繫驢橛。師又問。
垂絲千尺意在深潭。
離鉤三寸子何不道。
山擬開口。被師一橈打落水中。
山纔上。師又曰道道。
山擬開口。師又打。
山豁然大悟乃點頭三下。
師曰。竿頭絲綫從君弄。
不犯清波意自殊。
山遂問拋綸擲釣師意如何。
師曰絲懸淥水浮定有無之意。
山曰。語帶玄而無路。
舌頭談而不談。師曰釣盡江波錦鱗始遇。
山乃掩耳。師曰如是如是。 ^629c11

泛舟駕險三十春。
繫處竿頭死活人。
夾嶺桂分千古韻。
朗江山翠萬重新。
〔投子青〕 ^630a2

不犯清波不擲鉤。
怪哉當面觸鰲頭。
微茫一噴#CB15167;朧雨。
萬壑千溪水逆流。
〔保寧勇〕 ^630a6

長竿放去隨波浪。
絲線收來獲錦鱗。
橈下翻身何脫灑。
回頭不見舊時人。
〔佛迹昱〕 ^630a10

白雲檻外思悠哉。
密密金刀剪不開。
幽洞不拘金鎖意。
縱橫無繫去還來。
〔丹霞淳〕 ^630a14

離鉤三寸如何道。
駐擬還同眼裏沙。
篷底月明載歸去。
劫前風韻落誰家。
〔真歇了〕 ^630a18

三寸離鉤摵一橈。
百千毛竅冷颼颼。
雖然兩手親分付。
要在渠儂自點頭。
〔無際派〕 ^630a22

無相無瑕便倒戈。
祇因輕信智頭陀。
若還不到華亭上。
鐵鑄船橈奈汝何。
〔南叟茂〕 ^630a26

三十餘年在藥山。
鬼家活計豈能傅。
當時不得夾山老。
你且耐煩橕破船。
〔清溪徹〕 ^630a30

一葉扁舟浪裏遊。
釣絲牽動澥天秋。
蘭橈驀口誰遭痛。
夾嶺雲山暗點頭。
〔果清亮〕 ^630a34

離鉤三寸已周遮。
臭口纔開隔海涯。
贏得雲山渺秋水。
至今長映夕陽斜。
〔孤雲權〕 ^630a38

陽關破後馬空蹄。
煙鎖雲封露日低。
話到昔年風襲翠。
斷#CB15156;古路少人題。
〔伴我侶〕 ^630a42

和烟把釣秋江畔。
笑指金鱗直上鉤。
劈口一橈凡聖絕。
點頭全體賣風流。
〔天嵩嶽〕 ^630a46

船子囑夾山曰。汝向去直須藏身處沒踪迹。
沒踪迹處莫藏身。
吾二十年在藥山祇明斯事。
汝今既得。它後莫住城隍聚落。
但向深山裏钁頭邊覓取一箇半箇接續。
勿令斷絕。山辭行頻頻回顧。
師遂喚闍黎。山回首。
師豎起橈曰汝將謂別有。
乃覆船而逝。 ^630b2

長蘆了云。棹頭撥轉。
河漢星輝。船子蹋翻。
天地黯黑。豎起拂子云。
者個是钁頭邊乾白露淨底。
還知沒踪跡處隱身不得底麼。 ^630b14

夾山橈下悟心休。
何患身名蹋覆舟。
今古華亭埀釣者。
煙波江上使人愁。
〔昭覺總〕 ^630b20

不犯清波意自殊。
口開目瞪尚踟蹰。
漁舟覆却無踪跡。
落日秋風戰荻蘆。
〔佛陀遜〕 ^630b24

藏身無迹更無藏。
脫體無依便廝當。
古鏡不磨還自照。
淡煙和露溼秋光。 ^630b28

夾山不在一橈上。
明月蘆花夜夜寒。
誰謂華亭消息斷。
儼然秋色在江山。
〔解空觀〕 ^630b32

一棹綠楊灣。金鱗得處難。
長江深有恨。不合蹋翻船。
〔西巖惠〕 ^630b36

藏身處沒踪跡。無影樹頭靈鳥宅。
沒踪跡處莫藏身。
不萌枝上春花折。
有來由。誰辨的。天曉西風拂拂吹。
松鍼一徑爭拋擲。
〔東谷光〕 ^630b40

笙歌院裏低昂舞。
錦字梭腸宛轉看。
近日洞庭秋水滿。
古帆風便過千灣。
〔雪關誾〕 ^630b46

三十夜裏。月亮堂堂。
我去看稻。賊來偷秧。
跳板頭上。翻身夾頭。
一把揪來。端端是個和尚。
〔朝宗忍〕 ^630c2

趯倒太虗空。嚇殺帝釋子。
雷公令方行。神通三萬里。
〔飲川海〕 ^630c6

杜宇聲中芳艸春。
王孫不見枉勞神。
最堪惆悵苦伶仃。
消息斷。水#CB05523;#CB05523;。
珊瑚枝上月痕新。
〔盟石息〕 ^630c10

春色凋零別洛陽。
月明疎影上東牆。
去年幾見堂前燕。
今又飛來繞畫梁。
〔丹巖峋〕 ^630c14

船子有偈曰。千尺絲綸直下垂。
一波纔動萬波隨。
夜靜水寒魚不餌。
滿船空載月明歸。 ^630c18

秦州歌兒歌調苦。
聞之一聲淚如雨。
向使逢著漢帝憐。
董賢氣咽不得語。
〔夫山儲〕 ^630c22

船子偈曰。三十年來海上遊。
水清魚現不吞鉤。
釣竿斫盡重栽竹。
不計工程得便休。 ^630c26

百丈雪云。我則不然。
數十年來山上遊。
艸深林密獸羣稠。
等閒撒下漫天網。
也有金毛也有猴。
且道猴子堪作何用。
尋常翻個筋斗子。
惹得旁觀笑不休。
顧左右云。莫有金毛獅子麼。
出來抖擻牙爪看。 ^630c30

每嗟漁父慣垂綸。
恒泊溪邊荻映身。
人問不言頭自點。
恐驚魚去不應人。
〔海舟慈〕
other:: 
## 宣州#CB15152;樹慧省禪師
宣州#CB15152;樹慧省禪師〔藥山儼嗣〕 ^630c38

因洞山來參。師問曰來作甚麼。
曰來親近和尚。師曰。
若是親近。用動兩片皮作麼。
山無對。 ^630c42

曹山聞舉乃云。一子親得。 ^630c48

從來父子不相離。
石女何勞更問伊。
昨夜寒巖無影木。
白雲深處落橫枝。
〔丹霞淳〕
other:: 
## 鄂州百顏明哲禪師
鄂州百顏明哲禪師〔藥山儼嗣〕 ^631a2

因洞山與密師伯到乃問闍黎近離甚處。
山曰湖南。師曰觀察使姓什麼。
曰不得姓。師曰名什麼。
曰不得名。師曰還治事也無。
曰自有廊幙在。師曰還出入也無。
曰不出入。師曰豈不出入。
山拂袖便出。明日師入堂。
召二上座曰。昨日對闍黎一語不相契。
一夜不安。今請上座別下一語。
若愜老僧意。便開粥相伴過夏。
山曰請和尚問。師曰不出入事作麼生。
山曰太尊貴生。師乃開粥過夏。 ^631a6

昭覺勤云。正偏回互祇要圓融。
直截當機惟崇尊貴。
洞山觀機而作。百顏理長則就。
雖然如是。在蔣山者裏須別作個眼目始得。
當時待伊道不委名。
便好一拶道他不委你你不委他。
敢問者裏合道得什麼語。
若有道得。山僧也不開粥。
祇分付個龜毛拂子。
若道不得。更參三十年。
　天童傑云。明投暗合。
八面玲瓏。不犯當頭。
轉身有路。曹洞門下足可觀光。
若是臨濟兒孫。棒折也未放在。
當時見道不委姓。
劈脊便與一拳。者裏挨得轉身。
非但開粥相延。亦且明窗下安排。
喝一喝云。漆桶參堂去。
　天童覺云。主張門戶自有旁來。
拱默威嚴誰敢正視。
借功施設轉位提持。
左右分權不犯尊貴一路。
還知尊貴處麼。寶殿無人空侍立。
不種梧桐免鳳來。
　天寧琦云。要會尊貴一路麼。
報恩不開兩片皮。
你諸人向甚處摸索。 ^631a24

香消人靜杳無聲。
苔滿丹墀皓月明。
入戶當堂慵正坐。
出門猶懶下階行。
〔丹霞淳〕 ^631b4

枯木巖前烟嶂昏。
#CB05201;羊挂角覓無門。
玉梭暗擲千峰外。
一線虗通嘵色分。
孤迥迥。絕瘢痕。萬古寒潭攪不渾。
正坐當堂金殿冷。
回頭盡是我兒孫。
〔自得暉〕 ^631b8

清晨雨過蘿垣溼。
入夜星攢碧嶂明。
金殿巍巍全意氣。
玉階凜凜豈彰名。
好大哥。好大哥。一夏松風饒不盡。
渾身偏惹御香多。
〔與峰智〕 ^631b14

律呂宮商調轉奇。
都俞喜起聖明時。
堯天舜日同欽戴。
却羨巢由總不知。
〔雲壑弁〕 ^631b20

玉爐香散寂無聲。
紫閣簾垂禮不成。
深夜暗宮誰得旨。
寒侵金闕冷沉沉。
〔頻吉祥〕
other:: 
## 藥山高沙彌
藥山高沙彌〔藥山儼嗣〕 ^631b24

藥山問見說長安甚鬧。
師曰我國宴然。曰。
汝從看經得。請益得。
師曰。不從看經得。
亦不從請益得。曰。
大有人不看經不請益。
為甚麼不得。師曰。
不道它不得。祇是它不肯承當。 ^631b28

法眼益於我國宴然處別云。
見誰說。 ^631b36

興亡虗去又虗來。
為渠國土絕纖埃。
須彌頂上無根艸。
不受春風花自開。
〔投子青〕 ^631b38

撞破虗空七八片。
迸開金鎖兩三重。
轉身直入青霄外。
多少行人覓路蹤。
〔枯木成〕 ^631b42

千斤擔。一肩挑。高著眼。
低過橋。古路從來直坦平。
行者自分低與高。
〔司衡秘〕 ^631b46

高沙彌初參藥山。
山問甚處來。師曰南嶽來。
曰何處去。師曰江陵受戒去。
曰受戒圖箇什麼。
師曰圖免生死。曰。
有一人不受戒。亦無生死可免。
汝還知否。師曰恁麼則佛戒何用。
曰者沙彌猶挂脣齒在。
師乃禮拜而退。更不受戒。 ^631c2

雲居顯云。高沙彌向一言點撥處直下知歸。
雖然。若一向恁麼喪我兒孫。
雲居不解弄死蛇頭。
祇是應病與藥。今日用十支法。
黑漆衣鉢向人天眾前兩手分付。
何故。曹溪波浪如相似。
無限平人被陸沉。
　龍淵法云。者漢被藥山換却眼睛。
要識那一人還未在。
　桐峰竟云。善垂香餌設錦穽。
可稱漁獵。能豎赤幟拔連城。
還他勇敢。祇如道有一人不受戒。
亦無生死可免。且道是那一人。 ^631c12

三十未封侯。顛狂遍九州。
生平鏌鎁劍。不報小人讐。
〔且拙訥〕 ^631c28

高沙彌結菴藥山之陽。
一日來禮拜。值雨。
藥山問你來也。師曰是。
曰可煞溼。師曰不打者鼓笛。
雲巖曰。皮也無。打甚麼鼓。
道吾曰。鼓也無。打甚麼皮。
山曰今日大好一場曲調。 ^631c32

青龍斯云。山僧若在。
祇向道大好不打者鼓笛。 ^631c40

偶爾埀言借問伊。
知音爭使落今時。
邊笳不犯宮商曲。
玉笛橫將劫外吹。
〔丹霞淳〕 ^631c42

一門無事弄蹺蹊。
不顧通身入水泥。
猶把家私狼藉盡。
祇餘春樹囀黃鸝。
〔#CB04636;鑑衡〕 ^631c46

高沙彌一日齋時見藥山自打鼓。
師乃捧鉢作舞入堂。
山便擲下椎曰是第幾和。
師曰是第二和。曰如何是第一和。
師就桶舀一杓飯便出。 ^632a2

廣胤標云。我當時若在。
和飯桶一齊踢翻。
看二老作何去就。
　法林音云。因齋慶讚即不無。
二老若是第一和。
驢年夢見麼。 ^632a8

父子相投氣味同。
擎盂打鼓展家風。
雖然百味般般有。
爭奈風吹別調中。
〔枯木成〕 ^632a14

聲鼓拈椎第二籌。
鉢盛香飯飽還休。
東風扇後韶光美。
別岸垂楊弄翠柔。
〔雪峯預〕 ^632a18

鼠驚樵客沿蒼壁。
猿戲山頭撼紫檉。
別有一條投水筧。
竹筒斜引到茶鐺。
〔徧聞馨〕
other:: 
## 京兆府終南山翠微無學禪師
京兆府終南山翠微無學禪師〔丹霞然嗣〕 ^632a22

龍牙問。自到和尚法席。
每每上參不蒙一法示誨。
意在於何。師曰嫌少箇甚麼。
牙又問洞山。山曰爭怪得老僧。 ^632a26

法眼益別云。祖師來也。
　翠峰顯云。兩個老漢被者僧穿却。
惟有法眼與他同參。
若是雪竇門下。喫棒了趁出。
　雲居齊云。此三尊宿還有親疎也無。 ^632a32

翠微一日在法堂內經行。
投子進前接禮問。
西來密旨。和尚如何示人。
師駐步少時。子曰乞師垂示。
師曰更要第二杓惡水那。
子便禮謝。師曰莫躲跟。
子曰時至根苗自生。 ^632a38

曾扣西來問翠微。
經行駐步大慈悲。
當時投子如能薦。
惡水重將更潑誰。
〔水菴一〕 ^632a46

師子出窟。驪龍入穴。
擡眸風生。眾獸腦裂。
更弄爪牙。翻成漏泄。
時至須憑返躑機。
分明蹋破澄潭月。
〔投子青〕 ^632b2

承當不是克家子。
立到何年得轉身。
風送海門帆影斷。
渡頭猶有待舟人。
〔幻寄庭〕
other:: 
## 吉州孝義寺性空禪師
吉州孝義寺性空禪師〔丹霞然嗣〕 ^632b6

因僧來參。師乃展手示之。
僧近前復退後。師曰父母俱喪略不慘顏。
僧呵呵大笑。師曰少時與闍黎舉哀。
僧乃打筋斗而出。
師曰蒼天蒼天。 ^632b10

蔣山懃云。展開兩手。
祇見錐頭利。進前退後。
不見利頭錐。呵呵大笑。
笑裏有刀。連哭蒼天。
弓折箭盡。且道畢竟如何。
良久云。若不共同橋上過。
爭信橋流水不流。
　法林音云。二俱不了。 ^632b18

孝義因僧參。人事了。
師曰與麼下去還有佛法道理也無。
曰某甲結舌有分。
師曰老僧又作麼生。
曰素非好手。師便仰身合掌。
僧亦合掌。師乃拊掌三下。
僧拂袖便出。師示偈曰。
烏不前。兔不後。幾人於此茫然走。
祇有闍黎達本源。
結舌何曾著空有。 ^632b26

進不前。退不後。頭尾中間兩處走。
胡僧撫掌笑呵呵。
此土西天未曾有。
〔佛鑑懃〕 ^632b36

入林不動艸。入水不動波。
曾經達本源。結舌更無過。
若是參方士。須達末後句。
〔大圓智〕 ^632b40

晝復夜。初中後。金烏飛。
玉兔走。於此茫然與悄然。
總是蝦跳不出斗。
〔石溪月〕
other:: 
## 長沙僊天禪師
長沙僊天禪師〔大川嗣〕 ^632b44

披雲和尚來。纔入方丈便問。
未見東越老人時作麼生為物。
曰。祇知雲生碧嶂。
焉知月落寒潭。師曰祇與麼也難得。
曰莫是未見時麼。
師便喝。雲展兩手。
師曰。錯怪人也。有甚麼限。
雲掩耳而出。師曰死却者漢平生也。 ^632b48

眼明慣識陣雲頭。
兩手揮戈戰不休。
世事若將公道斷。
將軍歸去合封侯。
〔絕象鑒〕 ^632c10

作者相逢箭拄鋒。
其中綿密不通風。
要須惜取眉毛好。
免使全身落艸中。
〔竹屋簡〕 ^632c14

僊天因新羅僧參。
纔展具便捉住曰。
未發本國時。道取一句來。
僧無語。師便推出曰。
問伊一句。便道兩句。 ^632c18

廣胤標云。那裏是者僧道底兩句。
分析得出。僊天被汝勘破。
分析不出。孤負僊天。
　松庭嚴云。佛鑑道祇見錐頭利。
不見鑿頭方。未免得失商量。
大圓道。賣金須遇買金人。
一狀領過。山僧見處也要諸仁共知。
卓拄杖云。殺人刀活人劍。
具眼者辨取。復卓兩卓。 ^632c24

入門展具便生擒。
一拶無言喪膽魂。
縱使盧醫能起死。
那知死死不生生。
〔松若昭〕 ^632c34

僊天因僧參擬作禮。
師曰野狐兒見什麼了便禮拜。
曰老禿奴見什麼了便恁麼問。
師曰。苦哉苦哉。僊天今日忘前失後。
曰要且得時終不補失。
師曰爭不如此。曰誰甘。
師呵呵大笑曰遠之遠矣。
僧四顧便出。 ^632c38

高峰妙云。一問一答。
有賓有主。盡謂二俱作家。
若據山僧檢點。者僧猶自可。
僊天笑殺人。 ^632c48

武侯太尉智崔嵬。
掠地勤王酒半杯。
何事山河難一統。
祇緣各自負奇才。
〔白巖符〕 ^633a4

僊天因洛缾和尚到。
乃問甚處來。曰南溪。
師曰還將得南溪消息來麼。
曰。消即消已。息即未息。
師曰最苦是未息。
曰且道未息箇什麼。
師曰一回見面千載忘名。
洛拂袖便行。師曰弄死蛇手有甚麼限。 ^633a8

□□□云。僊天也是明于責人。
若是弄死蛇手。千百年後其實令人難甘。 ^633a16

僊天因僧參。纔展具。
師曰。不用通寒暄。
還我文彩未彰時道理來。
曰。某甲有口。啞却即閒。
苦死覓箇臘月扇子作麼。
師拈棒作打勢。僧把住曰。
還我未拈棒時道理來。
師曰隨我者隨之南北。
不隨我者死住東西。
曰隨與不隨且置。
請師指出東西南北。
師便打。 ^633a20

將軍帳下孰能過。
不易僧初善切磋。
蛇尾龍頭弓箭折。
烏藤三十未為多。
〔本覺一〕 ^633a32

拳踢既相應。正奇各有術。
無奈末梢虧。一機晦其密。
〔東暉普〕
other:: 
## 漳州三平義忠禪師
漳州三平義忠禪師〔大顛通嗣〕 ^633a36

陞座次。有道士出眾。
從東過西。又有一僧從西過東。
師曰適來道士却有見處。
師僧未在。士出作禮曰謝師接引。
師便打。僧出作禮曰乞師指示。
師亦打。復召眾曰。
此兩件公案作麼生斷。
眾無對。師曰既無人斷。
老僧為斷去也。乃擲下拄杖歸方丈。 ^633a40

溈山#CB15223;云。
若不是三平老漢。
幾乎作道理斷却。
不見石鞏道。三十年一張弓兩隻箭。
祇射得半個聖人。
果然。 ^633b4

三平偈曰。即此見聞非見聞。
無餘聲色可呈君。
箇中若了全無事。
體用何妨分不分。 ^633b10

天童覺云。正相逢。
沒交涉。六戶不掩。
四衢絕蹤。遍界是光明。
通身無向背。正恁麼時作麼生。
機絲不挂梭頭事。
文彩縱橫意自殊。 ^633b14

三平問大顛。不用指東畫西。
請師直指。顛曰。幽州江口石人蹲。
師曰猶是指東畫西。
顛曰若是鳳凰兒。
不向那邊討。師禮拜。
顛曰。若不得後句。
前話也難圓。 ^633b20

徹底老婆心。不向那邊討。
父子要投機。無端入荒艸。
〔圓悟勤〕
other:: 
## 馬頰山本空禪師
馬頰山本空禪師〔大顛通嗣〕 ^633b28

僧問。去却即今言句。
請師直指本來性。
師曰你迷源來得多少時。
曰即今蒙和尚指示。
師曰。若指示你。我即迷源。
曰如何即是。師示頌曰。
心是性體。性是心用。
心性一如。誰別誰共。
妄外迷源。祇者難洞。
古今凡聖。如幻如夢。 ^633b32

佛鑑懃云。問不徒然。
答無虗設。纔隨語轉。
覿面千山。後偈中雖有收有放。
其奈錯下名言。山僧重為別過。
乃頌。 ^633b42

心本非心。性本非性。
心性兩忘。誰少誰剩。
老倒本空。灼艾求病。
妄外迷源。孤負凡聖。 ^633b48

心性從來體一同。
有無空處透真空。
古今妄外迷源者。
春入園林處處紅。
〔塗毒策〕 ^633c4

本空上堂。祇者施為動轉。
還合得本來祖翁麼。
若合得。十二時中無虗棄底道理。
若合不得。喫茶說話往往喚作茶話在。
僧便問如何免得不成茶話去。
師曰你識得口也未。
曰如何是口。師曰兩片皮也不識。
曰如何是本來祖翁。
師曰大眾前不要牽爺恃孃。
曰大眾忻然去也。
師曰你試點大眾性看。
僧作禮。師曰伊往往道一性一切性在。
僧欲進語。師曰孤負平生行脚眼。 ^633c8

參禪學道莫悤悤。
動轉無非觸祖翁。
口在面門猶不見。
喫茶清話故難通。
水中鹽味如相似。
色裏膠青信不空。
欲得不招無間業。
莫將情解謗宗風。
〔南堂靜〕
other:: 
## 本生禪師
本生禪師〔大顛通嗣〕 ^633c24

拈拄杖曰。我若拈起。
汝便向未拈起時作道理。
我若不拈起。汝便向拈起時作主宰。
且道老僧為人在什麼處。
有僧出曰不敢妄生節目。
師曰也知闍黎不分外。
曰。低低處平之有餘。
高高處觀之不足。
師曰節目上更生節目。
僧無語。師曰。掩鼻偷香。
空招罪犯。 ^633c30

翠峰顯云。者僧也善能切磋。
爭奈弓折箭盡。總不如本生是作家宗師。
拈起也天回地轉。
應須拱手歸降。放下也艸偃風行。
必合全身遠害。還見本生為人處麼。
拈拄杖云。太平本是將軍致。
不許將軍見太平。
　古南門云。本生翠峰二俱作家。
宗師竭力為人。爭奈節目太多。
不若者僧一時坐斷。
何故。不見道。毗婆尸佛早留心。
直至如今不得妙。
拋下拄杖云。是什麼。
other:: 
## 韓愈文公
韓愈文公〔見大顛通〕 ^633c42

因憲宗迎佛舍利入大內供養。
夜放光明。早朝宣問。
羣臣皆賀。陛下聖德所感。
唯文公不賀。上宣問。
羣臣皆賀。獨卿不賀。
公因奏對。微臣嘗看佛書。
況佛光非青黃赤白等相。
此乃龍神衛護之光。
上宣問如何是佛光。
公無對。因以罪謫出。 ^634a8

雪竇顯代云。陛下高垂天鑒。
　萬峰蔚云。帝迎佛舍利。
現五色光。眉毛罅裏耀古騰今。
愈云佛光非青黃赤白黑。
見即成邪。可惜韓愈末後無對。
若問嵩山佛光作麼。
即噓兩噓。復頌。 ^634a20

帝王法王。口放常光。
一統乾坤。此土西方。
other:: 
## 潭州石室善道禪師
潭州石室善道禪師〔長髭曠嗣〕 ^634a28

每見僧來便豎起拄杖曰三世諸佛盡由者箇。
對者少得冥契。長沙聞乃曰。
我若見即令放下拄杖。
別通箇消息。三聖將此語抵對。
被師認破為長沙語。
杏山聞三聖失機。
乃親到石室。師見來乃潛入碓房碓米。
杏曰。行者接待不易。
貧道難消。師曰。穿心盌子盛將來。
無底盤兒合取去。
說甚麼難消。杏便休。 ^634a30

昭覺勤云。石室置個問端不妨孤峻。
若非長沙爭得投機。
雖然。祇知恁麼不知不恁麼。
遂舉拄杖云。過去諸佛不恁麼。
現在諸佛不恁麼。
未來諸佛不恁麼。
若總道放下拄杖子。
我也知你是個學語之流。
生機處道將一句來。
　天寧琦代杏山云。
何得將常住物入衣鉢下用。
　報恩琇云一。個綿包特石。
一個鐵褁泥團。放行則在廟之圭璋。
把住乃處堂之燕#CB15179;。
拈拄杖云。恁麼也不是。
不恁麼也不是。放下放不下總不是。
卓一下云。倚天長劍逼人寒。
　慧雲盛代杏山云。
切忌脹破肚皮。　天培鑑云。
當時若有衲僧見恁麼道。
向前云蒼天蒼天。
管教石室滿面慚惶退身無地。 ^634a44

石室一夕與仰山翫月。
山問。者箇月尖時圓相甚麼處去。
圓時尖相又甚麼處去。
師曰。尖時圓相隱。
圓時尖相在。 ^634b18

雲巖晟云。尖時圓相在。
圓時無尖相。　道吾智云。
尖時亦不尖。圓時亦不圓。
　丙元悟云。仰山憑空架閣。
石室就地營臺。達磨一宗埽土矣。
宗鑑法林卷五十八
 ^634b24
