徹悟禪師語錄卷下
collector:: 嗣法門人　了梅等　集
other:: 
# 雜著
雜著
other:: 
## 般若淨土兩門大義
般若淨土兩門大義
般若乃即緣起而明性空。
雖性空而不壞緣起。
淨土乃即性空而明緣起。
雖緣起而不礙性空。
此則空有兩門。互不相礙也。
不特於此。正以緣起故性空。
若非緣起。說誰性空。
此則緣起為性空之所以。
又以性空故緣起。
若非性空。何從緣起。
此則性空為緣起之所以。
若然者。空有兩門。
不但不相礙。且復迭互相成矣。
如古所謂萬象參天。
觀之而無色。羣音揭地。
聽之而無聲。愈有愈空。
愈空愈有者矣。夫緣起性空。
既在同時任運。便有雙泯雙存之面目。
雙泯雙存同時無礙。
即是向上圓融不思議第一義諦。
圓融第一義諦。即是當人本源心性之異名。
是知佛說種種般若門。
無非顯示此本源心性。
佛說種種淨土門。
亦無非顯示此本源心性。
從本源心性。流出種種般若淨土法門。
而種種般若淨土法門。
皆悉指歸本源心性。
所謂無不從此法界流。
無不還歸此法界也。
昔有人問雲棲大師云。
參禪念佛。如何得融通去。
大師答云。若然是兩物。
即用融通得著。噫。
旨哉言乎。夫禪者。
淨土之禪。淨土者。
禪之淨土。本非兩物。
用融通作麼。然則般若淨土兩門。
既唯一本源心性。
不唯分無可分。亦且合無可合。
分合尚著不得。況可更論其相成相礙也哉。
other:: 
## 西有解
西有解 ^343a15

西有者。謂西方的的是有。
但含事理空有等種種義相耳。
若謂定方實有。不可移易。
此凡情執著之常有也。
若謂一切境界。循業發現。
即其現處。當體全空。
此則非有。而有。有即非有。
真空妙有二諦交徹之有也。
若互奪雙亡。二諦俱泯。
則非空非有之有也。
若相成兩立。二諦俱存。
則即空即有之有也。
若正雙泯時便雙存。
正雙存時便雙泯。
雙泯雙存同時無礙之有也。
又此有緣起性空。
不墮有句。性空緣起。
不墮空句。二義只成一法。
不墮亦有亦空句。
一法宛具二義。不墮非有非空句。
此則四句全超之有也。
又此有性空緣起。
該得有句。緣起性空。
該得空句。二諦雙存。
該得亦有亦空句。
二諦俱泯。該得非有非空句。
此則四句全該之有也。
又唯全超故全該。
設有一句不超。亦不能全該四句。
唯全該故全超。設有一句不該。
亦不能全超四句也。
此則圓教有門之有也。
又西方依正莊嚴。
皆一切眾生性所本具。
特借彌陀大願為增上緣因。
一顯發耳。曾何片法之新得哉。
此則西有者。乃自性本具真善妙有之有也。
又有句固是有句。
有句亦是空句。有句亦是亦有亦空句。
有句亦是非有非空句。
一句即四句也。一句既即四句。
四句亦即一句。有句固是有句。
空句亦是有句。亦有亦空句亦是有句。
非有非空句亦是有句。
全一即四。全四即一。
一四圓融。不可思議。
又此有空等四句。
執之則成四種邪見。
通之則為四方便門。
執成邪見網。永墮外道種族。
通為方便門。便入聖賢階位。
故曰般若如大火聚。
觸著便燒。此謂四邊不容執著也。
又曰般若如清涼池。
隨方可入。此謂四門皆堪入道也。
然全大火聚是清涼池。
非離火聚別有涼池。
全清涼池是大火聚。
非離涼池別有火聚。
所謂毫#CB12530;有差。
天地懸隔。毫釐無差。
天地懸隔也。
other:: 
## 華嚴經節略要旨
華嚴經節略要旨 ^343b12

大方廣佛華嚴經者。
乃毗盧遮那如來。
於菩提場初成正覺。
七處九會。一音頓演稱性法門也。
案西域記。此經有三本。
上中二本。其偈品以世界微塵論。
下本猶有十萬偈。
四十八品。結集之後。
收入龍宮。以上中二本。
非閻浮提人心力能持。
故龍樹大士。但於龍宮記出此本。
流布人間。而經來此土。
有晉唐兩譯。佛陀波陀羅所譯六十卷。
三十四品。唐實叉難陀所譯八十卷。
三十九品。即今經也。
然文雖未備。義已周圓。
神而會之。存乎其人。
文中前後共有七處九會。
古德判為五周四分。
曲盡精詳。今古同遵。
第一會。說毗盧遮那如來依正因果法門。
經文凡十一卷。六品。
即四分中舉果勸樂生信分。
五周中所信因果周也其次六會。
以次說十信十住十行十回向十地等妙二覺法門。
共四十一卷。三十一品。
即四分中修因契果生解分。
五周中差別因果平等因果二周也。
第八一會。說離世間法門。
普慧雲興二百問。
普賢缾瀉二千酧。
重明因果行相。共七卷。
一品。即四分中託法進修成行分。
五周中成行因果周也。
第九一會。有本有末。
初如來現相放光。
具答諸菩薩心念所請果海中事三十問。
令其現證。為本會。
後文殊於福城東際大塔廟前令六千比丘頓證十信滿心。
指善財童子南參諸善知識。
為末會。共二十一卷。
一品。即四分中依人證入成德分。
五周中證入因果周也。
以前三十八品。雖廣談法界因果。
但令生信開解起行造修。
至此方始證入。苟無此證。
前之信解行俱為虗設。
故以證終焉。詳夫全經之大旨。
統唯一真法界。葢圓該萬有。
唯是一心。覿體全真。
融通交攝。是為諸佛極證之果海。
亦即眾生本有之心源也。
然法界勢含四重。
〔謂理法界。事法界。
理事無礙法界。事事無礙法界也〕重重無盡。
因果緣起六位。〔即前信住行向地等妙二覺也〕位位圓融。
圓融不礙行布。行布於圓融。
差別非離平等。平等其差別。
初則舉法界而全成因果。
萬德萬行昭然。後乃融因果而混同法界。
一毫一塵廓爾。雖四重六位有殊。
隱顯開合無定。而原始要終。
究不離乎一真法界。
故曰無不從此法界流。
無不還歸此法界也。
是以一心萬法。舒卷自由。
三際十方。縱橫無礙。
十世古今互現。無邊剎境交羅。
猶帝網之千珠。光含眾影。
類天池之一滴。味具百川。
故界標華藏。具見染淨之融通。
而佛號毗盧。直示應真之不二。
五周四分之金文。
瀾翻於口海。六相十玄之妙旨。
星燦於義天。可謂教啟無上圓宗。
法窮甚深理窟者矣。
故得若聞若見。圓文殊智鑒於自心。
或誦或持。啟普賢行門於徧界。
人人入金剛之藏。
塵塵樹功德之林。
直得一生事辦。則我即善財。
但使法界願周。而誰非淨滿。
經云。此經不入一切餘眾生手。
論云。唯付屬最上大心凡夫。
斯言豈無謂哉。故知排斥久修開士。
聾瞽上德聲聞。是皆所以融權執。
引大心之深意也。
然則食金剛之少許。
固已植乎聖因。剖大經於微塵。
終有待夫智者。況一字法門。
海墨書而不盡。千重樓閣。
指聲彈而頓開非貝葉之所能詮。
豈管窺可得而測。
勉述大端。聊備采覽云爾。 ^343c26

如欲詳明者。藏中有清涼觀國師疏鈔。
棗柏李長者合論。
其疏盡精微。沖深包博。
而論得大體。痛快直截。
二者參而觀之。則華嚴大旨。
無餘蘊矣。
other:: 
## 楞嚴二決定義
楞嚴二決定義 ^344b30

初義葢示根中之湛性為真因。
真因得而後果證可期。
二義葢指根中之結相為惑本。
惑本明而後斷修有要。
湛性者。六根之性也。
不變之真也。結相者。
六根之相也。隨緣之妄也。
斯則唯一六根。特相妄性真之別耳。
惟其相妄。故須解之令盡。
惟其性真。故可依而為因。
然真既不變。則妄即本空。
而妄既緣起。則真必全隱。
約妄緣起而真全隱。
修德固不可缺。且真不變而妄元空。
性德尤所當明。性德固資修德而顯。
修德全依性德而成。
合二門之義觀之。
真妄交融。性修雙妙之旨。
無餘蘊矣。然則推此而往。
根身世界。物物頭頭。
真也妄也。圓陀陀活潑潑。
渾無定相。云為動作。
心心念念。性也修也。
淨灑灑赤躶躶。了無定執。
如是則何惑不斷。
何果不成。而實亦無斷無不斷。
無成無不成。特對迷心倒見者強分別耳。
other:: 
## 楞嚴頓歇漸修說
楞嚴頓歇漸修說 ^344b38

前云汝但不隨分別三種相續。
狂性自歇。歇即菩提何藉劬勞肯綮修證。
似令一念頓歇也。
此云菩提涅槃尚在遙遠。
非汝歷劫辛勤修證。
雖復多聞。祇益戲論。
似令歷劫漸修也。
阿難之根。不劣於滿慈。
而滿慈之位。差勝於阿難。
何其修證難易之相懸若是耶。
此葢世尊據念劫圓融之理。
頓漸不二之宗。顯妄空以奪法執。
斥徒聞而#CB15081;真修。
即所謂看孔著楔。
應病與藥也。試論之。
一念歇狂。頓也。不了則流為長劫。
歷劫勤修。漸也。究亦不離於一念。
此念劫頓漸。似相懸而實不離也。
況乃念性元空。時節無體。
迷時似有隔異。悟後本自圓融。
一念本不殊長劫。
而長劫原祇是一念。
復何念劫頓漸之可疑哉。
向使滿慈不索妄因而執實有。
阿難不溺多聞而廢進修。
則世尊頓歇漸修之說。
亦不容拈出矣。
other:: 
## 金剛經實有法發菩提心說
金剛經實有法發菩提心說 ^344c20

金剛經。圓明五眼。
洞徹三心。一段。乃解上文實無有法發菩提心者之義。
謂眾生所以為眾主者。
為有妄心故也。三心既不可得。
眾生豈復可得眾生不可得。
誰為能發之人。三心不可得。
何為所發之心。故曰實無有法發菩提心者。
又妄心不可得。則全妄即真。
眾生不可得。則全生即佛。
果見到全妄即真全生即佛。
是為不發而發。稱性開發阿耨多羅三藐三菩提心。
如此發心。何更有法可得。
故曰實無有法發菩提心者。
other:: 
## 楞嚴經知見無見說
楞嚴經知見無見說 ^345a2

楞嚴經知見無見一語。
至為要妙。總攝一切諸要妙句。
以其即是見猶離見也。
華屋之門也。狂心頓歇也。
不取無非幻也。聞復翳根除也。
歸無所得也。滅妄名真也。
全修在性也。覓心了不可得也。
心空及第歸也。子轉身而就父也。
臣退位以朝君也。
父子投機也。君臣道合也。
以少方便疾得成佛也。
緣起無生也。知之一字眾妙之門也。
剎那而登正覺也。
體得無心道也休也。
諸聖所知轉相傳授妄想無性也。
一超直入如來地。
回頭慚愧好兒孫也。
自是不歸歸便得。
故鄉風月有誰爭也。
撒手到家何所似。
更無一物獻尊堂也。
知而無知。不是無知而說無知也。
即此見聞非見聞。
無餘聲色可呈君也。
根既不立。塵無所緣。
根塵兩亡。靈光獨耀也。
類此句義。不能盡舉。
唯此四句。攝盡無餘。
所謂緊要處佛法無多子也。
果能一念相應。是為真轉全經。
古德如慈明圓權大道棲賢舜廣道者等諸人。
於大見道後。皆作此工夫。
謂之無心體道。以其是還鄉要路。
歸真祕訣也。
other:: 
## 一乘決疑論說
一乘決疑論說 ^345a22

欲得不招無間業。
莫謗如來正法輪。
此古德大慈悲心淚出痛腸語也。
良以我釋迦如來。
為眾生故。修證此法。
無央數劫。行諸一切難行法行。
捨所愛之國城妻子頭目腦髓。
不知其幾千萬億。
至於道成。仍以平等大悲。
順悉檀義而敷衍之。
故凡一句一字。皆無明長夜之寶炬。
生死苦海之慈航。
凡在有情。孰不蒙益。
而諸子以依通之見。
肆口詆訶。障正法明。
瞎將來眼。疑誤眾生。
殊非小小。謂其無罪。
寧有是處。茲以一乘之理。
剖決羣疑。正大光明。
直截痛快。蕩迷雲而淨盡。
耀佛日以重光。誠為法門一大金湯矣。
當是時也。諸子天眼法執。
果得已通已忘。自能深生隨喜正使未忘未通。
定當頓獲勝益。故知此論之作。
非特有益於法門。
實則有益於諸子。
不唯有益於諸子。
且深有益於天下後世之學者。
請即流通以廣法施。
other:: 
## 相相離相心心印心略解
相相離相心心印心略解 ^345b10

原夫境逐念生。念泯則相相離相。
妄依真起達真則心心印心。
惟其離也。有相皆歸實相。
即斯印矣。無心不屬真心。
是以滯相迷真。頭頭障礙。
背塵合覺。法法圓通。
心相大端。略申管見。
精微詳釋。以俟多聞。
other:: 
#  #CB02494;
#CB02494;
other:: 
## 淨土津梁#CB02494;
淨土津梁#CB02494; ^345b40

乙巳仲秋。衍法志公和尚。
會刻淨土經論文集成。
屬 #CB02494;數語。
余因歷觀。三經明因舉果。
大開淨土之門。三論顯理破迷。
的示唯心之要。龍舒文。
導初機而精詳曲盡。
指歸集。采眾善於事理圓通。
或問數紙。搜抉禪者孤陋之疑。
法語一章。力振行人因循之弊。
雲棲願文自注戒殺放生等篇。
莫非往生急務。助行要門。
至若蓮華世界詩。
雖文出游戲。而理實圓常。
況寫境傳神。引心入觀。
攝化門中為不可少。
善哉。念佛一門。得此諸說。
無機不被。無路不通。
統萬流而歸淨土。
誠為一大津梁矣。
爰為題名曰淨土津梁。
然而津梁雖設。履踐在人。
撩起便行。阿誰無分。
所貴賈勇先登。占寶蓮之上品。
玄關直踏。獲法忍於無生。
佛記早承。願輪速轉。
徧剎網而縱橫應化。
盡劫波以展轉津梁。
則苦海勞生。由是而蒙利濟者。
可復量哉。如其逐世波而忘返。
趨險道以苟安。或則玩津梁而不進。
守津梁以自足。不驚汩沒竛竮之苦。
卒致問橋戀筏之譏。
其何以慰集者之苦心。
且深昧夫命名者之大義也矣。
或曰。和尚秉單傳之宗。
以祖道自任。當依本分。
直截示人。夫唯心淨土。
當處現成。自性彌陀覿體不隔。
乃為是津梁之說。
以起人心外有法。
去來取捨之見乎。
噫。通元峰頂。不是人間。
心外無法。滿目青山。
本分直截耶。去來取捨耶。
於此緇素分明。許汝會唯心自性。
如或未然。莫寐語好。
other:: 
##  #CB02494;德全禪人血書蓮華經
#CB02494;德全禪人血書蓮華經 ^345c4

無我而靈者。佛知見也。
有我而昧者。眾生知見也。
生佛知見無殊。特一妄我間之耳。
夫大迷之本存乎我。
而我之最愛者莫過身。
苟眾生之身見不亡。
我執不破。則生死輪回。
曷能自已。德禪人密發九品淨願。
書成七軸蓮經。以無情之霜刀。
刺難出之身血。十指瀝乾。
一心不動。偉矣哉。
真無邊苦海中。頓空我見。
直出生死之勇猛丈夫也。
噫。禪人初發是念。
蓮華種植時也。日漸刺書。
蓮華增長時也。七卷功圓。
蓮華光香具足時也。
如是則禪人之淨因已成矣。
但當莫忘本願。繫心念佛。
直待此方報謝。彼土華開。
即見佛聞法因圓果滿時也。
雖然。即今試問禪人。
方金刀裂肉血筆縱橫時。
其知疼痛而成點畫者。
靈耶。昧耶。我耶。非我耶。
佛知見耶。眾生知見耶。
於此了然。則佛國非遙。
寶蓮正放。或猶未也。
請分明記取。以質諸彌陀老子。
other:: 
##  #CB02494;明初禪人血書蓮華經
#CB02494;明初禪人血書蓮華經 ^346a4

金刀未舉。班管未拈。
盡十方是部血淋淋的妙法華經。
於斯見徹。謂靈山一會未散可也。
謂靈山一會本不曾會亦可也。
向當時喝散可也。
於今日再會亦可也。
大用現前。不存軌則。
如王寶劒。殺活臨時。
如是刺血。如是書經。
是真精進。是名真法供養如來可以暢本師出世之懷。
何以來古佛泥洹之塔。
直令十二類生。迎刃而命根頓斷。
無邊法藏。點筆而文采全彰。
莫不滴滴歸源。言言得髓。
奚止刺無能刺。書無所書。
鋪好華於錦上。指明月於天邊也哉。
明禪人年齒尚少。
向道唯誠。刺血書經。
歸心樂土。果能聞是說而不生驚怖。
是為解第一義。上品生因。
如其未然直須十二時中。
四威儀內。以書經之念。
念念忘緣。刺血之心。
心心憶佛。管取金臺可以坐待。
妙諦不日親聞。否則必見我為能書。
經為所書。彼是刺血時。
彼是書經處。以生滅心。
取實相法。轉不輕行。
為我慢幢。不特全迷妙法。
遠背佛心。且深負此一點百劫千生不易發起之勇猛淨信。
為可惜矣。禪人其勉之。
other:: 
## 書蓮華經普門品後
書蓮華經普門品後 ^346a34

題標妙法。何法也。
品號普門。何門也。
說者謂。一光東照。
十界圓彰。隨類現身。
應念脫苦。未為非是。
特其末耳。直須未舉以前。
向世尊開口不得處。
大士回避不及時。
親見法法此法。門門此門。
正與麼時不與麼會。
始具看經眼。否則入海算沙。
執指為月。不唯埋沒己靈。
見惜明眼。將恐普門。
漸閉而妙法終隱矣。
默超居土有見於此。
得是經而裝帙之。
屬綴數語。普為見聞隨喜者。
震塗毒鼓。食少金剛。
其意豈淺淺哉。
other:: 
## 二有室#CB02494;
二有室#CB02494; ^346b22

經云。從是西方過十萬億佛土。
有世界名曰極樂。
其土有佛。號阿彌陀。
今現在說法。此金口誠言。
分明指示。而世之昧者。
猶謬執唯心。橫生異議。
可悲也。因特書此以名余室。
用警省焉。 ^346b40

余以二有名室。或者淺之。
吁。是尚不知即空之有。
有而非有。況復雙泯雙存。
超四句。該四句。圓教有門之有。
與夫性具本有之有耶。
其謂之淺也宜矣。
無庸辯。
other:: 
##  #CB02494;禪人勇建血書楞嚴經莊嚴淨土
#CB02494;禪人勇建血書楞嚴經莊嚴淨土 ^346b48

首楞嚴者。稱性大定之名也。
以如來藏心而為體性。
以耳根圓通而為入門。
以窮極聖位而為究竟。
此依藏性之理。起稱性之行。
還復證入。藏性全體。
一經大旨。義盡於斯。
故文殊於是請結經名。
此後復明昧此難免七趣沈淪。
修此須防五魔擾亂者。
但反襯正宗。以補足其間要務耳。
經中兼明淨土。其處有四。
第一大勢至法王子。
親稟念佛法門於超日月光佛。
其所陳念法。至為切要。
而大士修因契果。
自利利他。唯以念佛。
皆悉具足。第二乾慧地中云。
現前殘質不復續生。
夫乾慧地。雖圓伏五住。
見思尚猶未斷。何以便不續生。
葢超同居穢土。生同居淨土矣。
智者大師是其明證。
第三情想升沈中云。
純想即飛。必生天上。
若飛心中。兼福兼慧。
及與淨願。自然心開。
見十方佛清淨國土。
隨願往生。前乾慧地。
猶屬聖位。此則博地凡夫。
純想之心。便往生有分。
此葢我釋迦如來大慈悲心。
熾然輪回之中。特地拈出此橫出三界之要道耳。
古今未入聖位之人。
臨終往生者。是其證也。
第四流通分中。若有一人身具重罪。
將招極惡。一念宏法。
變其所受地獄苦因。
為安樂國。重罪尚然。
況輕罪乎。況無罪乎。
無福尚然。況有福乎。
況多福乎。一念尚然。
況多念乎。況終年終身乎。
其往生不在中下品矣。
古今宏法諸師。現相往生者。
皆其證也。夫念佛法門。
專逗十方之機。三根齊被。
耳根圓通。專逗此方之機。
唯利上根。且示阿難以就路還家。
故文殊大士曲為揀選。
非謂耳根獨勝。念佛便劣也。
讀經者不可不知。
禪人血書此經。流通大法。
實為希有難能之行。
其於往生當必有分焉。
other:: 
# 書問
書問
other:: 
## 覆香嚴居士書
覆香嚴居士書 ^346c8

月內二十九日。得尊札。
備悉一切。欣慰無量。
讀札內有念佛期過三七尚未見相好云云。
觀此用心之切。立行之猛。
此百日內。當必有大不思議之成就。
但此時不可預存期効之心。
存之則增躁動而翻為障礙矣。
此係修行門中微細心病。
不可不知。直須深信諦了。
心外無佛。佛外無心全心即佛。
全佛即心。一念現前。
即一念相應。念念現前。
即念念相應。但使此念常現在前。
便是真實効驗。離此念外別求効驗。
便是間斷。便不親切。
便入岐路矣。經云。
是心作佛。是心是佛。
正此之謂也。鄙見如此。
不識居士於意云何。
至如長水之問。琅琊之答。
鍼鋒直截明白。不可更為蛇足。
果能於此正眼洞開。
覻破瑯琊。捉敗長水。
楞嚴大旨。思過半矣。
然雖如此。正好擲向他方世界。
且自一心念佛。若曰開少解路。
則更不勞拈出矣。
柴紫錄久聞其名。
第未親見其書。未可懸斷。
寺中近日唯嘉園居士兼旬或一至。
此外別無客跡。不慧逐日與諸衲子揮麈談經。
罷即焚香晏坐。或讐校華嚴。
或檢閱津梁。別亦無事楞嚴已講竟六卷。
約於後七月間。可圓全部。
因思半載之內。兩終此經。
亦閻浮提人生一大快事也。
然唯循行數墨而已。
絕無一字之新得。
并書以博一笑。
other:: 
## 答江南彭二林居士書
答江南彭二林居士書 ^347a18

仰惟居士。深入淨宗。
廣陳法施。自他並利。
解行俱圓。可謂現居士身。
修菩薩行。不違本願。
不忘佛屬者矣。向得三經新論。
妄為評題。不見罪責。
已出分外。茲復寄示種種新刻。
屬令論定。益覺赧顏。
山野唯教乘大旨。
粗知向方。而幼失問學。
語不成文。故兩處住持。
二十餘年。檀護之門。
未投隻字。今感居士虗懷遠問。
為法之誠。遂頓忘固陋。
罄己所知。直詞以告。
其當否去取。唯高明以自裁焉。
念佛決疑兩論。皆發前人所未發。
一以見慧解之超卓。
一以彰衛道之真切。
並沒量大人出格作用。
可續入藏。永永流通。
序#CB02494;皆精當。
間有可商之處。簽辯於後。
other:: 
## 與瑞一李居士書
與瑞一李居士書 ^347b14

屢有書來。曾未覆答。
師資心契。諒不我疑。
聞在南中。竭力辦公。
盡心護法。修持不輟。
勸導維殷。此則自行化他。
二利並舉。世法佛法。
一道齊行。或雁信時通。
或口#CB15156;傳誦。
每一聞見。且慰且欣。
因思道無不在。豈分朝野。
而修證之際。實有易難。
的論修道。出家尚不易。
況在家耶。居家已難。
況居官耶故知即塵勞為佛事。
化熱惱作清涼。苟非忍證無生。
位登不退。深入如來之室。
權現宰官之身者。
恐終不免塵緣漸染。
而道念日微也。今賢契信向此道未久。
便能於衝繁官署。
猛切乃爾。非宿善根力。
謂之何哉。雖然。猶須痛念三界無安。
肉身苦惱。生死路險。
人命無常。幸聞佛法。
幸生信心。幻境幻緣。
隻眼覰破。佛心佛行。
赤體儋當。淨業得修且修。
宦場可下便下。無少生留戀。
無虗棄光陰。務期事辦一生。
華開上品。庶幾不負自己多生熏習之善願。
我佛長劫護念之慈恩。
而成一世出世間之勇猛丈夫焉。
w:: 
#  No. 1182-D 念佛伽陀(附)
No. 1182-D 念佛伽陀〔附〕
author:: 嗣法門人　了如等　述錄
w:: 
## 教義百偈
教義百偈
　　一句彌陀　我佛心要　豎徹五時　橫該八教
　　一句彌陀　意旨如何　知音常少　木耳偏多
　　一句彌陀　大意分明　蛇生弓影　藥出金瓶
　　一句彌陀　名異方便　普攝羣機　旁通一綫
　　一句彌陀　開往生門　是多福德　非少善根
　　一句彌陀　臨終佛現　四辯親宣　六方共讚
　　一句彌陀　成佛標準　以念佛心　入無生忍
　　一句彌陀　證三不退　祇此一生　便鋪佛位
　　一句彌陀　滿十大願　豈得普賢　錯教了辦
　　一句彌陀　白牛駕勁　其疾如風　行步平正
　　一句彌陀　如來藏心　水外無浪　器原是金
　　一句彌陀　妙真如性　春在華枝　像含古鏡
　　一句彌陀　清淨實相　絕議絕思　難名難狀
　　一句彌陀　圓融法界　覿體全真　交羅無礙
　　一句彌陀　大圓智鏡　身土影含　重重掩映
　　一句彌陀　空如來藏　萬法未形　一真絕相
　　一句彌陀　圓滿菩提　天更無上　雲不與齊
　　一句彌陀　大般涅槃　一輪明月　萬里空寒
　　一句彌陀　開般若門　十虗萬法　一口平吞
　　一句彌陀　華屋門開　從者裏入　快隨我來
　　一句彌陀　入王三昧　似地均擎　如天普葢
　　一句彌陀　得大總持　轉一切物　使十二時
　　一句彌陀　性本自空　星皆拱北　水盡朝東
　　一句彌陀　法界緣起　淨業正因　菩提種子
　　一句彌陀　如鏡照鏡　宛轉互含　重疊交暎
　　一句彌陀　似空合空　了無痕縫　卻有西東
　　一句彌陀　一大藏經　縱橫文彩　絕待幽靈
　　一句彌陀　一大藏律　瞥爾淨心　戒波羅蜜
　　一句彌陀　一大藏論　當念心開　慧光如噴
　　一句彌陀　一藏祕密　發本神通　具大威力
　　一句彌陀　渾全大藏　戒定慧光　流出無量
　　一句彌陀　繩本是麻　奈何不會　翻疑作蛇
　　一句彌陀　罕聞罕睹　影現鏡林　響宣天鼓
　　一句彌陀　無可譬喻　古鏡當臺　水銀墮地
　　一句彌陀　老婆心苦　運萬斛舟　發千鈞弩
　　一句彌陀　明明是有　四辯八音　婆心苦口
　　一句彌陀　的的是無　鎔他萬像　入我洪鑪
　　一句彌陀　亦無亦有　夢裏山川　鏡中華柳
　　一句彌陀　非有非無　捺著便轉　水上壺盧
　　一句彌陀　第一義諦　尚超百非　豈落四句
　　一句彌陀　妙圓三諦　最清涼池　大猛火聚
　　一句彌陀　得大自在　轉變聖凡　融通世界
　　一句彌陀　有功者賞　王膳盈前　髻珠在掌
　　一句彌陀　里仁為美　居卜來歸　枯樁非鬼
　　一句彌陀　非難非易　九品蓮華　一生心力
　　一句彌陀　就路還家　可惜癡人　棄金擔麻
　　一句彌陀　橫出娑婆　儞信不及　吾末如何
　　一句彌陀　歸元捷徑　緊要資糧　唯信願行
　　一句彌陀　要在信深　蓮芽九品　抽自此心
　　一句彌陀　要在願切　寸心欲焚　雙目流血
　　一句彌陀　要在行專　單提一念　斬斷萬緣
　　一句彌陀　誓成片段　拌此一生　作箇閒漢
　　一句彌陀　只恁麼念　百八輪珠　綫斷重換
　　一句彌陀　不急不緩　心口一如　歷歷而轉
　　一句彌陀　愈多愈好　如人學射　久習則巧
　　一句彌陀　攝心密持　如人飲水　冷煖自知
　　一句彌陀　譬猶掘井　就下近泥　價廉工省
　　一句彌陀　類如鑽火　木煖煙生　暫停不可
　　一句彌陀　全身頂戴　人命無常　光陰不再
　　一句彌陀　如救頭然　盡十分力　期上品蓮
　　一句彌陀　妙圓止觀　寂寂惺惺　無雜無間
　　一句彌陀　險路砥平　直抵寶所　不住化城
　　一句彌陀　如水清珠　紛紜雜念　不斷自無
　　一句彌陀　頓入此門　金翅擘海　直取龍吞
　　一句彌陀　塵緣自斷　師子遊行　驚散野干
　　一句彌陀　驀直念過　一踏到底　香象渡河
　　一句彌陀　無相心佛　國土莊嚴　更非他物
　　一句彌陀　無為大法　日用單提　劒離寶匣
　　一句彌陀　無漏真僧　雪山藥樹　險道明燈
　　一句彌陀　滿檀那度　裂破慳囊　掀翻寶聚
　　一句彌陀　滿尸羅度　都攝六根　圓淨三聚
　　一句彌陀　滿羼提度　二我相空　無生忍悟
　　一句彌陀　滿毗梨度　不染纖塵　直踏玄路
　　一句彌陀　滿禪那度　現諸威儀　藏甚枯樹
　　一句彌陀　滿般若度　境寂心空　雲開月露
　　一句彌陀　想寂思專　未離忍土　已坐寶蓮
　　一句彌陀　一朵寶蓮　唯心之妙　法爾如然
　　一句彌陀　一朵寶蓮　凡情不信　亦宜其然
　　一句彌陀　一朵寶蓮　決定不信　真箇可憐
　　一句彌陀　一朵寶蓮　直饒不信　已染識田
　　一句彌陀　宏通敢惰　入大悲室　坐法空座
　　一句彌陀　無盡寶藏　八字打開　普同供養
　　一句彌陀　斷諸煩惱　全佛全心　一了百了
　　一句彌陀　滅除定業　赫日輕霜　洪爐片雪
　　一句彌陀　能空苦報　世界根身　即粗而妙
　　一句彌陀　圓轉三障　即惑業苦　成祕密藏
　　一句彌陀　解難解冤　慈光共仰　法喜均沾
　　一句彌陀　報未報恩　裂纏緜網　入解脫門
　　一句彌陀　空諸惡趣　萬德洪名　那容思議
　　一句彌陀　機逗人天　參差三輩　掩暎九蓮
　　一句彌陀　化兼小聖　回狹劣心　向無上乘
　　一句彌陀　超然無礙　文殊普賢　大人境界
　　一句彌陀　微妙難思　唯佛與佛　乃能知之
　　一句彌陀　列祖奉行　馬鳴造論　龍樹往生
　　一句彌陀　因緣時節　異香常聞　蓮社創結
　　一句彌陀　利大象龍　永明禪伯　智者教宗
　　一句彌陀　感應非輕　少康化佛　善導光明
　　一句彌陀　有教無類　雄俊入冥　惟恭滅罪
　　一句彌陀　是無上禪　一生事辦　曠劫功圓
　　一句彌陀　理非易會　百偈俄成　三尊加被
w:: 
## 宗乘百偈
宗乘百偈
　　一句彌陀　五宗公案　八裂七華　不勞判斷
　　一句彌陀　指向上路　不可言傳　直須神悟
　　一句彌陀　切忌莽鹵　瓜徹蒂甜　瓠連根苦
　　一句彌陀　何敢相嘲　合取狗口　打折驢腰
　　一句彌陀　現成公案　但辦肯心　必不相賺
　　一句彌陀　正好活埋　拗折竹杖　燒卻草鞋
　　一句彌陀　死了未燒　佛曾有約　天不須招
　　一句彌陀　莫問宗教　未擲藤條　先焚疏鈔
　　一句彌陀　計甚易難　三條竹蔑　七箇蒲團
　　一句彌陀　拳拳牢執　捏鐵稱錘　出黃金汁
　　一句彌陀　親切受持　一牛飲水　五馬不嘶
　　一句彌陀　念來便好　不用分疏　耑蒙合道
　　一句彌陀　悟機尤妙　念極情忘　寒#CB01926;豆#CB15090;
　　一句彌陀　誰知如此　百丈鼻頭　雲門足指
　　一句彌陀　正好轉身　山盡無路　谿回有邨
　　一句彌陀　踏上頭關　水不是水　山依舊山
　　一句彌陀　萬重關透　佛手驢脚　面皮多厚
　　一句彌陀　格外宗通　泥牛吼月　木馬嘶風
　　一句彌陀　三玄三要　除卻楊修　阿誰知妙
　　一句彌陀　天然五位　只為分明　卻難領會
　　一句彌陀　全賓全主　師子咬人　鵝王擇乳
　　一句彌陀　四重料揀　收放卷舒　頂門有眼
　　一句彌陀　四種藏鋒　巖頭去後　誰善斯宗
　　一句彌陀　藏身無跡　此意誰知　華亭空憶
　　一句彌陀　本分禪宗　橫擔楖栗　直入千峰
　　一句彌陀　密轉不已　自己山河　山河自己
　　一句彌陀　大有來由　暗中書字　窗裏出牛
　　一句彌陀　誰善舉揚　龜毛拂短　兔角杖長
　　一句彌陀　六八宏願　冷便穿衣　飢來喫飯
　　一句彌陀　是何宗旨　雪峰輥毬　天龍竪指
　　一句彌陀　得要明宗　攬草成藥　破壁飛龍
　　一句彌陀　全機勘破　勝金剛王　超木上座
　　一句彌陀　舊案全翻　喝退臨濟　棒走德山
　　一句彌陀　法身向上　如何若何　徒勞讚謗
　　一句彌陀　一點靈明　無星稱上　兩頭恰平
　　一句彌陀　一箇主翁　若然兩物　用著融通
　　一句彌陀　坐鎮寰宇　燒返魂香　擊塗毒鼓
　　一句彌陀　切莫顢頇　月圓當戶　日出連山
　　一句彌陀　重新指點　拽下禪牀　未是正眼
　　一句彌陀　成羣合夥　覰井覰驢　是渠是我
　　一句彌陀　居不待卜　盜入賊家　僧投寺宿
　　一句彌陀　父子投機　慈顏咫尺　愧久背違
　　一句彌陀　君臣道合　聖德天淵　慚難報答
　　一句彌陀　且淺商量　薰風南來　殿閣微涼
　　一句彌陀　子細商量　心外無法　東土西方
　　一句彌陀　的當商量　店中焚被　庫下賣薑
　　一句彌陀　含靈普育　日麗山川　春榮草木
　　一句彌陀　九品蓮華　種豆得豆　種瓜得瓜
　　一句彌陀　九品蓮華　布帛非儉　錦繡非奢
　　一句彌陀　九品蓮華　故鄉作客　別國為家
　　一句彌陀　九品蓮華　壺盧架上　卻結冬瓜
　　一句彌陀　曾聞多觜　雁過長空　影沈寒水
　　一句彌陀　今重告語　生實不生　去決定去
　　一句彌陀　念者為誰　會得了也　猶欠鍼錐
　　一句彌陀　撥塵見佛　佛亦是塵　塵是何物
　　一句彌陀　於意云何　兩段不同　收歸上科
　　一句彌陀　願樂欲聞　草木真香　山水清音
　　一句彌陀　惟德是馨　山不在高　水不在深
　　一句彌陀　別啟玄關　一般雲月　各自谿山
　　一句彌陀　是殺人刀　當場拈起　鬼哭神嘷
　　一句彌陀　是活人劒　略露鋒鋩　龍騰豹變
　　一句彌陀　轟雷掣電　法眼卷簾　三平斷案
　　一句彌陀　臨機自由　芭蕉拄杖　黃龍拳頭
　　一句彌陀　不用曉曉　但歸山去　自有柴燒
　　一句彌陀　頗深意致　買石雲饒　移華蜨至
　　一句彌陀　說山中話　六月松風　人間無價
　　一句彌陀　安樂故土　胡不歸來　閙市有虎
　　一句彌陀　轉身就父　無計承歡　何敢背忤
　　一句彌陀　法本常住　綠樹啼鶯　動便飛去
　　一句彌陀　不勞融貫　心佛眾生　本來一串
　　一句彌陀　佛眼難窮　通身緜密　八面玲瓏
　　一句彌陀　[fg_../figures/X/X62p0350_01.gif]字三點　喚破沙盆　作正法眼
　　一句彌陀　千車同軌　王庫寶刀　祖庭真髓
　　一句彌陀　坐大寶蓮　彌勒非後　釋迦不前
　　一句彌陀　全心相委　似金博金　如水投水
　　一句彌陀　百千卷經　水中鹽味　色裏膠青
　　一句彌陀　常寂滅相　時至華開　鶯啼柳上
　　一句彌陀　是究竟道　下士聞之　呵呵大笑
　　一句彌陀　殊非草草　救取丹霞　喚回趙老
　　一句彌陀　萬古空平　當人面目　大地眾生
　　一句彌陀　明珠走盤　看則有分　道即應難
　　一句彌陀　豐儉隨家　香巖錐子　真淨袈裟
　　一句彌陀　建大法幢　寰中道契　化外魔降
　　一句彌陀　震大法雷　臥龍奮迅　蟄戶洞開
　　一句彌陀　吹大法蠃　木童撫掌　石女高歌
　　一句彌陀　擊大法鼓　日月停輪　山河起舞
　　一句彌陀　無邊眾生　同時度竟　豈待更稱
　　一句彌陀　無盡煩惱　輥成一團　全身靠倒
　　一句彌陀　無量法門　慈氏樓閣　武陵桃源
　　一句彌陀　無上佛道　不許夜行　投明須到
　　一句彌陀　且不是佛　名本非名　物原無物
　　一句彌陀　何止唯心　山自高高　水自深深
　　一句彌陀　心佛雙彰　兩輪互照　一統無疆
　　一句彌陀　心佛兩亡　水歸滄海　雲去帝鄉
　　一句彌陀　離見超情　水清月現　印壞文成
　　一句彌陀　恰有明證　趙州狗子　卻無佛性
　　一句彌陀　宗提格外　劫火洞然　者箇也壞
　　一句彌陀　道出大方　寂光有相　佛性無常
　　一句彌陀　人人知有　從東過西　進前叉手
　　一句彌陀　大家委悉　向下文長　付於來日
一信生必有死〔普天之下。
從古至今。曾無一人逃得〕。
二信人命無常〔出息雖存。
入息難保。一息不來。
即為後世〕。三信輪回路險〔一念之差。
便墮惡趣。得人身如爪上土。
失人身者如大地土〕。
四信苦趣時長〔三途一報五千劫。
再出頭來是幾時〕。
五信佛語不虗〔此日月輪。
可令墮落。妙高山王。
可使傾動。諸佛所言。
無有異也〕。六信實有淨土〔如今娑婆無異。
的的現有〕。七信願生即生。
八信生即不退〔境勝緣強。
退心不起〕。九信一生成佛〔壽命無量。
何事不辦〕。十信法本唯心〔唯心有具造二義。
如上諸法。皆我心具。
皆我心造〕。 ^347b38

信佛語故。則造後四。
不信佛語。但造前四。
故深信佛言。即深信自心也。
修淨業者。能具此十種信心。
其樂土之生。如操左券而取故物。
夫何難之有。 ^350c24

甲子七月訥堂道人書
xu:: 
#  No. 1182-E 徹悟禪師行略
No. 1182-E 徹悟禪師行略 ^350c30

師諱際醒。字徹悟。
一字訥堂。又號夢東。
京東豐潤縣人。俗姓馬。
父諱萬璋。母高氏。
師幼而穎異。長喜讀書。
經史羣籍。靡弗采覧。
二十二歲。因大病。
悟幻質無常。發出世志。
病已。至房山縣。投三聖菴榮池老宿薙髮。
越明年。詣岫雲寺恒實律師圓具。
次年。聞香界寺隆一法師開演圓覺。
師預會焉。晨夕研詰。
精求奧義。遂悟圓覺全經大旨。
復依增壽寺慧岸法師。
聽講相宗。妙得其要。
後歷心華寺徧空法師座下。
聽法華楞嚴金剛等經。
圓解頓開於性相二宗三觀十乘之旨。
了無滯礙。乾隆三十三年冬。
參廣通粹如純翁。
明向上事。師資道合。
乃印心焉。是為臨濟三十六世。
磬山七世也。三十八年。
粹翁遷萬壽寺。師繼席廣通。
率眾參禪。#CB15081;厲後學。
津津不倦。十四年如一日。
聲馳南北。宗風大振。
每憶永明延壽禪師。
乃禪門宗匠。尚歸心淨土。
日課十萬彌陀。期生安養。
況今末代。尤宜遵承。
遂捿心淨土。主張蓮宗。
日限尺香晤客。過此惟禮拜持念而已。
五十七年。遷覺生寺。
住持八年。百廢盡舉。
於淨業堂外。別立三堂。
曰涅槃。曰安養。曰學士。
俾老病者有所依託。
初學者便於誦習。
師於禪淨宗旨。皆深造其奧。
律己甚嚴。望人甚切。
開導說法。如瓶瀉雲興。
與眾精修。蓮風大扇。
遐邇仰化。道俗歸心。
當時法門為第一人。
嘉慶五年。退居紅螺山資福寺。
以期終歲。衲子依戀追隨者眾。
師為法為人。心終無厭。
遂復留眾。俄成叢席。
擔柴運水。泥壁補屋。
一飲一飡。與眾共之。
如是者又十年。十五年二月。
詣萬壽寺。埽粹祖塔。
辭諸山外護。屬曰。
幻緣不久。人世非常。
虗生可惜。各宜努力念佛。
他年淨土好相見也。
三月。還山。命預辦茶毗事物。
十月十七日。集眾付院務。
命弟子松泉領眾住持。
誡曰。念佛法門。三根普被。
無機不收。吾數年來。
與眾苦心建此道場。
本為接待方來。同修淨業。
凡吾所立規模。永宜遵守。
不得改弦易轍。庶不負老僧與眾一片苦心也。
臨示寂半月前。覺身微疾。
命大眾助稱佛號。
見虗空中幢旛無數。
自西而來。乃告眾曰。
淨土相現。吾將西歸矣。
眾以住世相勸。師曰。
百年如寄。終有所歸。
吾得臻聖境。汝等當為師幸。
何苦留耶。十二月十六日。
命監院師貫一設涅槃齋。
十七日申刻。告眾曰。
吾昨已見文殊觀音勢至三大士。
今復蒙佛親垂接引。
吾今去矣。眾稱佛號愈厲。
師面西端坐合掌曰。
稱一聲洪名。見一分相好。
遂手結彌陀印。安詳而逝。
眾聞異香浮空。供奉七日。
面貌如生。慈和豐滿。
髮白變黑。光潤異常。
二七入龕。三七茶毗。
獲舍利百餘粒。門弟子遵遺命。
請靈骨葬於普同塔內。
師生於乾隆六年十月十四日未時。
終於嘉慶十五年十二月十七日申時。
世壽七十。僧臘四十九。
法臘四十有三。所著有示禪教律念佛伽陀行於世。
嘉慶十七年壬申。
九月既望。有師之弟子惺聰者。
持師行實。請述於余。
余與師相契有年。
素蒙開誨。啟廸良多。
師真過量人也。六根通利。
解悟超常。既具辯才。
兼持苦行。終始如一。
余所目覩。故此述不容一字假飾。
愧余不文。特質言之以傳信云爾。 ^350c37

拈華寺慕蓮杜多體寬通申敬述徹悟禪師語錄卷下
〔終〕
 ^351b42
