古尊宿語錄卷第七
other:: 
# 汝州南院禪師語要(南嶽下七世嗣興化)
汝州南院禪師語要〔南嶽下七世嗣興化〕
other:: 
## 語要

師諱慧顒。河北人也。
上堂云。赤肉團上。
壁立千仞。　有僧問。
赤肉團上。壁立千仞。
豈不是和尚語。　師云。
是。僧便掀倒禪牀。
　師云。你看。這瞎漢亂做。
僧擬議。師便打趂出院。 ^41c31

上堂云。諸方只具啐#CB10437;同時眼。
不具啐#CB10437;同時用。
　僧問。如何是啐#CB10437;同時用。
　師云。作家不啐#CB10437;。
啐#CB10437;同時失。
　僧云。猶是學人問處。
　師云。你問處作麼生。
　僧云。失。師便打。
其僧不肯。　後到雲門會裏。
舉前因緣。說不肯。
其時有傍僧云。當時南院棒折那。
僧聞此語。言下大悟。
方見南院答話處。
僧却來汝州省覲。
值南院已遷化。却上風穴禮拜。
　風穴認得。便問。
上座是當時問南院啐#CB10437;同時話者否。
　僧云。是。　穴云。
會也未。　僧云。會也。
　穴云。當時作麼生。
　僧云。當時如在燈影裏行相似。
　穴示。你會也。　問。
大用不逢人時如何。
　師云。鷄鵝舞道。
引入千峯。　問。十方通暢時如何。
　師云。八極連門禍。
　問。龍躍江湖時如何。
　師云。瞥嗔瞥喜。
　問。傾湫倒岳時如何。
　師云。老鵶無觜。
　問。從上古人見不盡處。
師還見也無。　師云。
握髮吐飡人不顧。
滿朝盡道好周公。
僧向口上打。　師云。
道者大煞瞎。　僧云。
有恁麼瞎老漢恁麼道。
師便打。　問。從上諸聖向什麼處去也。
　師云。不上天堂。
即入地獄。　僧云。
和尚作麼生。　師云。
你還知寶應老落處也無。
　僧擬議。師便打一拂云。
你還知喫拂子底麼。
　僧云。不會。　師云。
正令却是你行。又打一拂子。
　問。如何是第一句。
　師云。你試道看。
僧便喝。　師拍手云。
大眾。好喝。僧又喝。
師便打。　問。回旋空中時如何。
　師云。四面連架打。
　問。龍獸相交時如何。
　師云。狗脊坡頭。
　問。丹霄獨步時如何。
　師云。日馳五百。
　問。金榜題名。請師印可。
　師云。日下拽脚。
　問。大震虹霓。請師引驗。
　師云。日下三刻。
　問。黃巢過後。何處回避。
　師云。六纛旗下。
　問。忽遇捉著時如何。
　師云。賊首頭犯。
　問。寶劒未出匣時如何。
　師云。泥乾跌宕。
　僧云。出匣後如何。
　師云。天魔唱快。
　問。楊朱泣歧時如何。
　師云。白狗臨刑莫怨天。
　問。人逢碧眼時如何。
　師云。鬼爭漆桶。
　問。獨步青霄時如何。
　師云。四眾圍繞。
　僧云。四眾圍遶時如何。
　師云。梵音絕處行。
　問。寂寂無聲時如何。
　師云。打了拖聲勢。
　問。鳳栖不到處時如何。
　師云。忽聞庭前撲煞老鴟梟。
　問。如何是歸宗理事絕。
　師云。納孺處錯。
　問。如何是日輪正當午。
　師云。理事甚分明。
便打。　問。如何是獨步四山頂。
　師云。深深海底行。
　問。如何是自在如師子。
　師云。金鎚勒咽索。
白棒擁將行。　問。
久在貧中。如何得濟。
　師云。滿掬摩尼親自捧。
　學云。教人眼瞎。
　師云。眼裏無筋一世貧。
　學云。挑筋了瞎。
師便打。　問。奔流度刃。
疾焰過風時如何。
　師云。住。　學云。
住即瞎。師打禪床。
僧便喝。　師拈棒。
僧云。老和尚。莫掣猱。
奪棒打老和尚去在。
　師云。今日被這瞎漢鈍置煞我。
　僧云。陣敗不禁苕菷掃。
　問。疋馬單槍來時如何。
　師云。且待我斫棒。
　問。如何是佛法大意。
　師云。無量大病源。
　僧云。請師醫。　師云。
世醫拱手。　問。師唱誰家曲。
宗風嗣阿誰。　師云。
掌塔戴鵰冠。口中更河海。
　問。如何是無相涅槃。
　師云。前三點。後三點。
　僧云。無相涅槃。
請師證照。　師云。
三點前。三點後。　問。
萬里無雲時如何。
　師云。飢虎投崖。
　問。古殿重興時如何。
　師云。明堂瓦插簷。
　僧云。與麼則莊嚴畢備也。
　師云。斬草虵頭落。
　問。二王相見時如何。
　師云。十字街頭吹尺八。
　問。如何是無相道場。
　師云。斫破鬼神村。 ^41c39

上堂云。是你諸人盡會向諸方去來。
不是不知不見。還知老僧這裏有諱麼。
　僧便問。請和尚諱。
　師云。推筭決疑。
　問。如何是薝蔔林。
　師云。鬼厭箭。　問。
如何是不動尊。　師云。
邂逅到崖州。　問。
擬驀要津時如何。
　師云。#CB01926;糞堆。
　問。百了千當時如何。
　師云。未是好手。
　問。大義爭權時。
如何支擬。　師云。
光漆文社。　僧云。
將何奉獻。　師云。
切以生蒭祭惟驢糞。
　問。如何是乾坤主。
　師云。周人遺刀。
心剜九竅。　問。麟閣圖形。
請師憐念。　師云。
纓拂面塵。　問。如何是解脫漿。
　師云。苞茆滲血。
簋物不多。　問。如何是金剛不壞身。
　師云。老僧在你脚底。
僧便喝。　師云。未在。
不是。僧又喝。師便打。
　問。南宗北祖。如何顯示。
　師云。大庾嶺頭雲。
太行山下賊。　僧云。
如何明會。　師云。
幽燕經劫殺。吳越笑呵呵。
　僧云。畢竟如何。
　師云。莫言無法說。
最苦是新羅。　問。
薄地天龍。如何辨識。
　師云。有什麼難辨。
　僧云。便請辨。　師云。
瘦眼生盲。莖毛磔索。
　僧云。如何醫治。
　師云。氣針抉舌上。
雷電震雲間。　僧云。
忽遇葉公時如何。
　師云。見假不知驚著否。
至今猶是眼飜天。
　問。日出扶桑時如何。
　師云。閻浮樹下過。
　問。凡聖同居時如何。
　師云。兩箇猫兒一箇獰。
　問。栴檀鬱密時如何。
　師云。獨柳樹下坐。
　問。近不得時如何。
　師云。冤家難解脫。
　問。萬仞龍門今朝透過時如何。
　師云。全存霹#CB15439;聲。
　僧云。恁麼則全承布雨去也。
　師云。泥人眼赤。
　問。如何是道。　師云。
鷹過長空無一物。
　問。獨遊滄海時如何。
　師云。雷震青空。
畜生燒尾。　問。運足不知路時如何。
　師云。鳥道盲人遇。
　問。中間不會時如何。
　師云。靜處踝了打。
　問。投機不遇時如何。
　師云。足下全身去。
　問。金鏁斷時如何。
　師云。失。　僧云。
金鏁既斷。為什麼却失。
　師云。崖州路上問行人。
　問。燃燈前即不問。
燃燈後亦不問。如何是正燃燈。
　師云。滅。僧從東過西邊立。
　師云。野狐精。　問。
不施寸刃。便登九五時如何。
　師云。單杖控天街。
太白過後望。　問。
如何是無縫塔。　師云。
八花九裂。　問。如何是塔中人。
　師云。頭不梳。面不洗。
　問。萬里無雲時如何。
　師云。寸步不可過。
　問。剪鐵鏌鎁猶恨鈍。
齧鏃當鋒事如何。
　師云。剪即死。僧便喝。
師拍膝一下。僧又喝。
師拈棒。　僧云。老和尚。
莫盲枷瞎棒。奪却棒來打老和尚去。
莫言不道。　師云。
今日無端黃面浙子鈍置一場。
　僧云。老和尚。莫掣猱好。
　問。如何是佛。　師云。
如何不是佛。　問。
惜宗風。護三乘。如何是道。
　師云。更夢見什麼。 ^42b46

上堂云。過去祖佛盡皆恁麼道。
　時有僧問。道箇什麼。
　師云。大哉。　問。
上上根器人來。師還接也無。
　師云。接。　僧云。
便請和尚接。　師云。
且喜共你平交。　問。
如何是佛。　師云。
我不曾知。僧禮拜。
師便打。 ^43a26

上堂云。有解問話者出來。
時有僧出禮拜。　師云。
是者老漢罪過。便下座。
　問。如何是和尚家風。
　師云。秋收冬藏。
　問。如何是寶應正主。
　師云。杓大椀小。
　問。如何是寶應水。
　師云。了。　云。飲者如何。
　師云。了。　問。牛頭未見四祖時如何。
　師云。今日不答話。
　問。擬伸一問。師意如何。
　師云。是何公案。
僧應諾。　師云。放你三十棒。
　問。如何是祖師西來意。
　師云。五男二女。
　問。如何是寶應劒。
　師云。天下老和尚答話了也。
將此語別處問去。
　僧云。用者如何。
師便打。　問。祖意與教意。
是同是別。　師云。
黃尚書．李僕射。　僧云。
不會。　師云。牛頭南。
馬頭北。　問。萬代留名時如何。
　師云。光漆郊社。
　問。如何是佛法大意。
師便喝。　僧云。老和尚莫探頭好。
師又喝。僧便禮拜。
　師云。放過即不可。
便打。　問。如何是佛法大意。
師便喝。僧便禮拜。
　師云。今夜兩箇俱是作家禪客。
與寶應老稱提臨際正法眼藏。
若要一喝下辨賓主。
問取二禪客。　問。
學人有一問在和尚處時如何。
　師云。你問道什麼。
僧便喝。師便休。　至明日。
上堂。眾集。師云。昨日問話師僧在什麼處。
僧才出。師拈棒便打。
　問。如何是佛。　師云。
待有即向你道。　僧云。
與麼則和尚無佛也。
　師云。正當好處。
　僧云。如何是好處。
　師云。今日是三十日。 ^43a34

上堂云。諸方盡是把虵頭求歇。
終不敢向第二頭答賓家話。
若是本色衲僧。便莫共語。
作麼生是本色衲僧。
良久。云。有輸有贏。
　有防禦使問。長老還具見聞覺知也無。
師與一踏踏倒。
other:: 
## 勘辯
勘辯 ^43b26

問僧。近離什麼處。
　云。襄州。　師云。
來作什麼。　僧云。
特來禮拜和尚。　師云。
恰遇寶應不在。僧便喝。
　師云。向你道不在。
又喝作什麼。僧又喝。
師便打。僧禮拜。　師云。
這棒本是你打我。
我且打你。要此話行。
瞎漢。參堂去。　師見新到來。
竪起拂子。僧云。敗闕。
師放下拂子。　僧云。
猶有這箇在。師便打。
　問園頭。瓠子開花也未。
　僧云。開花已久。
　師云。還著子也無。
　僧云。昨日遭霜了也。
　師云。大眾喫箇什麼。
僧擬議。師便打。　問風穴。
南方一棒作麼商量。
　穴云。作奇特商量。
　穴却問。和尚此間一棒作麼商量。
　師拈拄杖云。棒下無生忍。
臨機不讓師。　問僧。
近離甚處。　云。長水。
　師云。東流。西流。
　僧云。總不恁麼。
　師云。作麼生。僧珍重。
師便打。　問僧。近離什麼處。
　僧云。龍興。　師云。
發足莫離葉縣否。
僧便喝。　師云。好好問你。
又惡發作什麼。　僧云。
喚作惡發即不得。
　師便喝云。你既惡發。
我也惡發。近前來。
僧近前。　師云。我也沒量大罪過。
瞎漢。參堂去。　師有時把住一僧云。
作麼。作麼。僧無對。
　師云。三十年來弄馬騎。
　有時把住一僧云。
會麼。　僧云。不會。
　師云。牛頭南。馬頭北。
　問僧。夏在什麼處。
　僧云。五臺。　師云。
文殊還說著老僧也無。
　僧云。不說著。　師云。
今日遇作家。　有時見僧來參。
便把住參頭云。是什麼。
僧無語。　師云。三十年弄馬騎。
今日被驢撲。又自云。
大眾。莫道閑處語。
　問僧。近離甚處。
　云。襄州。　師云。
什麼物恁麼來。　云。
和尚試道看。　師云。
適來禮拜底。　僧云。
錯。　師云。錯箇什麼。
　僧云。再犯不容。
　師云。三十年弄馬騎。
今日被驢子撲。瞎漢。
參堂去。　問。大德講什麼經。
　僧云。維摩經。　師指云。
會麼。　僧云。不會。
　師云。侍者。點茶來。
　問僧。夏在什麼處。
　云。湖南。　師云。
喚維那來。上板頭安排著。
　問僧。名什麼。　云。
普參。　師云。忽遇屎橛。
作麼生。僧不審。師便打。
other:: 
# 風穴禪師語錄(南嶽下八世嗣南院)
風穴禪師語錄〔南嶽下八世嗣南院〕 ^43b36

師諱延沼。餘杭劉氏子也。
上堂。舉。寒山詩曰。
梵志死去來。魂識見閻老。
讀盡百王書。未免受捶栲。
一稱南無佛。皆以成佛道。
　問。滿目荒郊翠。
瑞草却滋榮時如何。
　師曰。新出紅罏金彈子。
簉破闍黎鐵面皮。
　問。如何是互換之機。
　師曰。和盲愂愬瞎。
　問。真性不隨緣。
如何得證悟。　師曰。
猪肉案上滴乳香。
　問。如何是清淨法身。
　師曰。金沙灘頭馬郎婦。
　問。一色難分。請師顯示。
　師曰。滿罏添炭猶嫌冷。
路上行人祇守寒。
　問。如何是學人立身處。
　師曰。井底泥牛吼。
林間玉兔驚。　問。
如何是道。　師曰。
五鳳樓前。　曰。如何是道中人。
　師曰。問取皇城使。
　問。不傷物義。請師便道。
　師曰。劈腹開心。
猶未性燥。　問。未定渾濁。
如何得照。　師曰。
下坡不走。快便難逢。
　問。如何是衲僧行履處。
　師曰。頭上喫棒。
口裏喃喃。　問。靈山話月。
曹谿指月。去此二途。
請師直指。　師曰。
無言不當瘂。　曰。
請師定當。　師曰。
先度汨羅江。　問。
任性浮沉時如何。
　師曰。牽牛不入欄。
　問。凝然便會時如何。
　師曰。截耳臥街。
　問。狼煙永息時如何。
　師曰。兩脚捎空。
　問。祖令當行時如何。
　師曰。點。　問。不施寸刃。
便登九五時如何。
　師曰。鞭屍屈項。 ^43c48

上堂。舉。古云。我有一隻箭。
曾經九磨煉。射時徧十方。
落處無人見。　師云。
山僧即不然。我有一隻箭。
未甞經磨煉。射不徧十方。
要且無人見。　僧便問。
如何是和尚箭。師作彎弓勢。
僧禮拜。　師曰。拖出這死漢。
　問。牛頭未見四祖時如何。
　師曰。披席把盌。
　曰。見後如何。　師曰。
披席把盌。　問。未達其源時如何。
　師曰。鶴冷移巢易。
龍寒出洞難。　問。
不露鋒鋩句。如何辯主賓。
　師曰。口銜羊角鰾膠粘。
　問。將身御險時如何。
　師曰。布露長書寫罪原。
　問。學人解問誵訛句。
請師舉起訝人機。
　師曰。心裏分明眼睛黑。
　問。生死到來時如何。
　師曰。青布裁衫招犬吠。
　曰。如何得不吠去。
　師曰。自宜軃避寂無聲。
　問。如何是真道人。
　師曰。竹竿頭上禮西方。
　問。魚隱深潭時如何。
　師曰。湯盪火燒。
　問。如何是諸佛行履處。
　師曰。青松綠竹下。
　問。如何是大善知識。
　師曰。殺人不眨眼。
　曰。既是大善知識。
為甚麼殺人不眨眼。
　師曰。塵埃影裏不拂袖。
畵戟門前磨寸金。
　問。一即六。六即一。
一六俱亡時如何。
　師曰。一箭落雙鵰。
　曰。意旨如何。　師曰。
身亡跡謝。　問。摘葉尋枝即不問。
直截根源事若何。
　師曰。赴供凌晨去。
開塘帶雨歸。　問。
問問盡是揑恠。請師直指根源。
　師曰。罕逢穿耳客。
多遇刻舟人。　問。
正當恁麼時如何。
　師曰。盲龜值木雖優穩。
枯木生花物外春。 ^44a38

上堂。大眾集定。師曰。
不是無言。各須英鑒。
　問。大眾雲集。師意如何。
　師曰。景謝祁寒。
骨肉疎冷。　師在南院作園頭。
一日。南院到園問云。
南方一棒作麼生商量。
　師曰。作奇特商量。
良久。師却問。和尚此間作麼生商量。
　南院拈棒云。棒下無生忍。
臨機不讓師。師於是豁然大悟。
　南院云。汝乘願力來荷大法。
非偶然也。汝聞臨濟將終時語不。
　曰。聞之。　南院云。
臨濟道。誰知吾正法眼藏向這瞎驢邊滅却。
渠平生如師子。逢人即殺。
及其將死。何故屈膝妥尾如此。
　對曰。密付將終。
全主即滅。　又問。
三聖如何亦無語乎。
　對曰。親承入室之真子。
不同門外之遊人。
南院頷之。　又問。
汝道四種料簡語。
料簡何法。　對曰。
凡語不滯凡情即墮聖解。
學者大病。先聖哀之。
為施方便。如楔出楔。
　云。如何是奪人不奪境。
　曰。新出紅罏金彈子。
簉破闍黎鐵面門。
　又問。如何是奪境不境人。
　曰。蒭草乍分頭腦裂。
亂雲初綻影猶存。
　又問。如何是人境俱奪。
　曰。躡足進前須急急。
促鞭當鞅莫遲遲。
　又問。如何是人境俱不奪。
　曰。常憶江南三月裏。
鷓鴣啼處百花香。
　又問。臨濟有三句。
當日有問。如何是第一句。
臨濟云。三要印開朱點窄。
未容擬議主賓分。
師隨聲便喝。　又問。
如何是第二句。臨濟云。
妙解豈容無著問。
漚和爭赴截流機。
　師曰。未問已前錯。
　又問。如何是第三句。
臨濟云。但看棚頭弄傀儡。
抽牽全藉裏頭人。
　師曰。明破即不堪。
　於是南院以為可以支臨濟。
不辜負興化先師所以付託之意。
師依止六年。而南院歿。
　後唐長興二年。
雲遊至汝水。見草屋數椽依山。
如逃亡人家。問田父。
此何所。　田父云。
古風穴寺。世以律居。
僧物故。又歲饑。眾棄之而去。
餘佛像皷鐘耳。　師曰。
我居之可乎。　田父云。
可。　師乃入留止。
晝乞村落。夜燃松脂。
單丁者七年。檀信為新之成叢林。
　晉天福二年。州牧聞其風。
盡禮致之。上元日。
開法嗣南院。漢乾祐二年。
牧移守郢州。師又避#CB02480;往依之。
牧舘於郡齋。陞座曰。
祖師心印。狀似鐵牛之機。
去即印住。住即印破。
只如不去不住。印即是。
不印即是。　時有蘆陂長老出問。
某甲有鐵牛之機。
請師不搭印。　師曰。
慣釣鯨鯢澄巨浸。
却嗟蛙步#CB03060;泥沙。
　蘆陂佇思。師喝曰。
長老何不進語。　蘆陂擬議。
師打一拂子曰。還記得話頭麼。
試舉看。蘆陂擬開口。
師又打一拂子。　牧主云。
信知佛法與王法一般。
　師問曰。太守見何道理。
　牧主云。當斷不斷。
反受其亂。師便下座。
　#CB02480;平。
汝州有宋太師者。
施第為寶坊。號新寺。
迎師居焉。法席冠天下。
學者自遠而至。周廣順元年。
賜寺名廣惠。師凡住二十有二年。
以皇宋開寶六年癸酉八月旦日登座說偈曰。
道在乘時須濟物。
遠方來慕自騰騰。
他年有叟情相似。
日日香烟夜夜燈。
　至十五日。跏趺而化。
前一日手書別檀越。
閱世七十有八。坐五十有九夏。
古尊宿語錄卷第七
 ^44b32
