
other:: 宗鑑法林卷三十八
editor:: 集雲堂　編
大鑒下三十五世
other:: 
## 龍池萬如通微禪師
龍池萬如通微禪師〔天童悟嗣〕 ^507b6

上堂。開口成雙橛。
無言喪本宗。須知此段事。
誰敢絕形容。豎拂曰。
個中識得文殊老。
管取無煩過別峰。 ^507b8

庭外梅花開滿樹。
堤邊楊柳綠千莖。
要知個事真消息。
忽聽枝頭鳥一聲。
〔鐵機信〕 ^507b14

龍池因僧問。樹凋葉落時如何。
師曰。過蟻難尋穴。
歸禽易見巢。 ^507b18

西風乍起冷颼颼。
兩岸蘆花覆小舟。
解#CB15274;便能歸故國。
一輪明月湛如秋。
〔培風澤〕 ^507b22

龍池因僧問。日落西山去。
林中事若何。師曰。
虎行樵子徑。鳥宿故枝頭。 ^507b26

獨坐幽篁霜月寒。
何來琴客喜盤桓。
高山流水知音少。
鴈落平沙孰解彈。
〔松若昭〕
other:: 
## 越州平陽弘覺道忞禪師
越州平陽弘覺道忞禪師〔天童悟嗣〕 ^507b30

僧問。雪山夜半覩明星。
正覺今朝道始成。
如何是正覺山前事。
師曰秋壟此時驅健犢。
曰如何是出世因緣事。
師曰道山何日跨歸鸞。
曰即今事作麼生。
師曰看脚下。 ^507b34

撲滅無盡燈。倒拈臨濟藤。
四海郵亭上。玲瓏雙劍痕。
山前事。後日因。江南江北走兒孫。
〔最嬾根〕 ^507b42

詞林不禁玉堂通。
敕下綸音滴漏中。
紫氣淩空霄漢外。
底今脚下起高風。
〔紫凝曉〕 ^507b46

五嶺爭雄。蜿蜒挺出。
產斯偉人。與世罕匹。
咳唾落九天。隨風生珠玉。
正覺道初成。秋田驅健犢。
豈不聞。常山有寶兮存之傳國。
空馳諸子兮獨賢母恤。
〔對山青〕 ^507c2

悠悠仙子五雲謠。
能跨金龍四海寥。
脚下才郎咸白雪。
松花滿地勝漁樵。
〔溟高峰〕 ^507c8

平陽上堂。百丈得大機。
黃檗得大用。更有一人得箇甚麼。
喝一喝曰。迥超今古格。
不共汝同盤。卓拄杖。 ^507c12

承天怡云。平陽要與百丈黃檗平分風月。
割裂疆土。莫道不得。
直饒得去。也是以五十步笑百步。
　法林音云。我不似平陽。
百丈得大機黃檗得大用。
更有一人得箇甚麼。
賊人空室。復頌。 ^507c18

風前一曲遏雲行。
海水騰波樹作聲。
浩蕩乾坤無閒歇。
知音端的問誰人。 ^507c26

平陽示眾。今夜總教諸人徹底悟去。
還肯與麼承當麼。
良久曰。且莫壓良為賤。 ^507c30

嵩又啟云。弘覺老人如金翅擘海直取龍吞。
不肖兒孫今夜也總教諸人徹底悟去。
還肯與麼承當麼。
良久云。一翳在眼。
空花亂墜。復頌。 ^507c34

冰輪皎皎挂天心。
大地山河荷照臨。
打破乾坤親覿面。
光輝萬里溢清明。 ^507c40

平陽埀問。有一人朝參暮誦不離禪教。
忽遭雷擊時如何。
自代曰。擊碎蟠桃核。
露出舊時仁。 ^507c44

南北不分猶墮見。
聖凡路絕尚存塵。
一槌腦後齊翻轉。
脫體無依自絕倫。
〔古菴溟〕 ^507c48

平陽一日牽驢巡堂一帀。
命眾下語不契。自作驢鳴而出。 ^508a4

若翁臻云。大小平陽善向異類中行。
要且無大人相。山僧若在。
將把艸塞向驢口。
於驢背上拍兩拍。
它若更作驢鳴。但打版三下。
引繩出堂。教他潑天伎倆也無容身之處。
復頌。 ^508a8

千年古木久成精。
特地相將異類行。
信步蹋歌音弄巧。
無人自和作驢鳴。 ^508a16

平陽一夜入堂大叫曰。
適來欄中不見了牛。
普請大眾把火上山尋牛去。
一僧纔出。師便低頭歸方丈。 ^508a20

古雪#CB15223;云。
平陽欄裏牛雖不見。
要且頭角全彰。翠巖一頭水牯牛常在欄中。
祇是無踪迹可尋。
敢問大眾。既是常在欄中。
為甚却無踪迹。 ^508a26

平陽晚參。松直棘曲。
鵠白烏玄。大盡三十。
小盡廿九。是人知有。
祇如背後有人喚你。
你便回首。且道明甚麼邊事。
布袋肚皮寬。金剛手版闊。 ^508a32

薪傳瀾云。者老漢齒不關風。
自言自語。當時若向明甚麼邊事處便休去。
不妨令人疑著。却道布袋肚皮寬金剛手版闊。
何異教人上樹與賊過梯。
豈不誘壞人家男女。
乃拈拄杖云。還有不甘者麼出來。
我正要問汝。回頭轉腦是明甚麼邊事。
other:: 
## 雪竇石奇通雲禪師
雪竇石奇通雲禪師〔天童悟嗣〕 ^508a38

上堂。長安甚閙。我國晏然。
拈拄杖曰。不可道拄杖子不晏然也。
遂點曰。低聲低聲。 ^508a48

長安市裏人烟靜。
我國晏然事轉多。
若是金毛獅子子。
三千里外見誵譌。
〔培風澤〕 ^508b6

雪竇上堂。月朔月望月圓月缺。
一句全提萬機寢削。
卓拄杖曰。看看。擲下來也。
咄。 ^508b10

江天銓云。靈山指出。
曹溪畫出。總不如雪竇老漢一番掀露。
爭奈盡大地人皆在拄杖上會却。
other:: 
## 潤州鶴林牧雲通門禪師
潤州鶴林牧雲通門禪師〔天童悟嗣〕 ^508b14

僧問。世尊未拈花。
迦葉不微笑。意旨如何。
師曰討甚麼盌。僧曰迦葉笑後又如何。
師曰一場敗闕。 ^508b18

十八嬰孩出畵堂。
公公不識與麼揚。
逢人謾謂詢知友。
一片冰心付野塘。
〔溟高峰〕 ^508b24

眼中不著沙。耳裏不著水。
八兩共半斤。一倒還一起。
擬思量。隔萬里。落花風雨多。
香溼流鶯#CB01040;。
〔對山青〕 ^508b28

一片渾圇太古心。
是誰巧鑿喪真淳。
任有補天煉石力。
無奈東君逗早春。
〔妙雲雄〕 ^508b32

古南上堂。拋拄杖曰。
撲落非他物。復擎起作舞曰。
縱橫不是塵。還見山河及大地全露法王身麼。
復擊香几曰。一片榆楠木。
敲來響殺人。 ^508b36

鸞鏡臺前巧畵眉。
自塗脂粉自稱奇。
穿簾透戶風流勝。
蘇合荼香滿面吹。
〔粟菴鼎〕 ^508b42

古南上堂。大海不宿死屍。
虗空不著五色。大火聚中不藏蚊蚋。
無住法中不立迷悟。
諸人圖參禪悟道。
三生六十劫。 ^508b46

永寧鼎云。古南若不立四禁門。
爭顯得自己脚跟浮逼逼地。 ^508c4

無端平地起波瀾。
巨海一漚納百川。
若問中流的的意。
萬溪千壑盡從淵。
〔德實信〕
other:: 
## 吳江報恩浮石通賢禪師
吳江報恩浮石通賢禪師〔天童悟嗣〕 ^508c8

上天童省覲。童仍命侍者。
一日值雪。童問好雪因甚不落別處。
師曰祇為大地無寸土。
童曰既無寸土畢竟落在甚處。
師曰前山與後山。 ^508c12

鶯窠頂上夜徘徊。
目擊尸塗便解開。
殿閣微凉親看破。
新羅#CB15143;子笑盈顋。
〔靈常奫〕 ^508c20

寂寞空庭一笛吹。
風聲欹枕謾相宜。
孤燈夢斷分香淚。
暗寫愁腸寄與誰。
〔自休滿〕 ^508c24

纔涉清關兩眼醒。
玲瓏巖下沒疎親。
風生殿角凉如洗。
滕六飛花遍界新。
〔拳石沃〕 ^508c28

報恩因僧問。明不犯之令。
還許他悟也無。師曰猶落第二。
曰。易開終始口。難保歲寒心。
師曰自領出去。 ^508c32

虜騎無端入禁城。
進前退後強支牚。
中庭主將能行令。
不動干戈建太平。
〔護國嶽〕 ^508c38

報恩上堂。烏飛兔走急如梭。
明暗何曾昧得他。
個裏本來無可說。
謂言無說已成多。
豎拂曰。是有說是無說。
擲拂子。 ^508c42

纔開臭口事如麻。
東魯西秦不住家。
說甚有無重卜度。
自塗脂粉向人誇。
〔粟菴鼎〕 ^508c48

報恩因僧問破沙盆意旨如何。
師曰七零八落填溝壑。
僧於此有省。 ^509a4

七零八落填溝壑。
老大為人添注脚。
不肖當年若在傍。
一坑兩箇都埋却。
〔萍寄普〕
other:: 
## 通玄林野通奇禪師
通玄林野通奇禪師〔天童悟嗣〕 ^509a8

上堂。吾有一句。普天匝地。
舉似諸人。切莫擬議。
是甚麼句。 ^509a12

資福玉云。者藏頭露尾漢。
既已舉出。又道是甚麼句。
忽有人掀倒禪牀。
如何廻避。 ^509a16

通玄上堂。法身報身化身一串穿却。
雖然。太煞省要。免得諸人摸索。
大家好快樂。卓拄杖曰。
祥#CB08525;祇有一隻角。 ^509a20

清曉佳人出洞房。
迎風釵釧別宮商。
霓裳綰就冰心結。
月裏嫦娥莫并雙。
〔粟菴鼎〕 ^509a26

通玄因僧問如何是一念不生。
師曰百雜碎。曰如何得命根斷處去。
師曰休著力。 ^509a30

魯菴遠云。命根斷處自然休。
著力只如一念不生。
果能百雜碎也未。
other:: 
## 京口竹林林臯本豫禪師
京口竹林林臯本豫禪師〔磬山修嗣〕 ^509a34

示眾。石裏壓油。水中取火。
不是動轉勞人。祇貴當陽吐露。
趙州老子太惺惺。
切忌道青州布衫重七斤。 ^509a38

竹牀高枕渾無事。
門外不知何處風。
驀地喚回秋夜夢。
窗前明月上孤峰。
〔銕機信〕 ^509a44

竹林因僧問。明月堂前花開枯木。
是賓家句主家句。
師曰石女哭蒼天。 ^509a48

勝法榮云。林臯老人雖則不負來機。
若是斬釘截鐵起死回生。
猶欠一著在。 ^509b4

竹林因僧問。天不蓋地不載。
甚處安身立命。師打出方丈。
次日又問。某甲昨日喫棒。
今日和尚痛否。師復打出。 ^509b8

承天怡云。夾山作略不愧為一代龍門。
撿點將來。未免瞎却閏州一城人眼去在。
other:: 
## 杭州西天目玉林通琇禪師
杭州西天目玉林通琇禪師〔磬山修嗣〕 ^509b14

僧問。昔日高祖道。
海底泥牛銜月走。
巖前石虎抱兒眠。
鐵蛇鑽入金剛眼。
崑崙騎象鷺鷥牽。
意旨如何。師曰好兒終不使爺錢。 ^509b18

截流香象。河水成珠。
虎生三子。終有豹菟。
海底翻波兮湧出龍圖。
鷺鷥立雪兮明月何殊。
高峰自古清如許。
漫說東家富有餘。
〔最嬾根〕 ^509b26

獨剏家財萬頃。非圖祖父田莊。
五車豈借些兒。個裏現用大方。
一句標題千古案。
好兒郎。燈燈續#CB08504;活埋堂。
〔溟高峰〕 ^509b32

萬斛明珠傾不盡。
五車書卷用何窮。
東西兩目同春令。
千載弘傳誦有風。
〔師憨鏡〕 ^509b38

縱奪俱歸掌握權。
神兒爭受止啼錢。
嘉聲吳越高風遠。
撼動江山五嶽天。
〔紫凝曉〕 ^509b42

高踞追蹤肖古風。
西峰拔地更玲瓏。
拈來瓦礫黃金重。
豈肯逢人問石崇。
〔與菴歸〕 ^509b46

河目海口。通身劍刃。
作略滔天。全體奮迅。
滿盤托出。好兒郎。
寶藏打開誰識贐。
〔南宗傳〕 ^509c2

鐵牛隨處吼雲濤。
萬里江山紫氣高。
就裏乾坤藏世界。
千秋不道是兒曹。
〔朴仁義〕 ^509c6

出格男兒當自強。
豈誇祖父廣田莊。
胸藏萬卷無窮盡。
諸子從他四海揚。
〔宗麟翔〕 ^509c10

天目因秋色大盛。
示眾。山僧說得一篇好佛法。
懸在雨花橋上。大眾各自看取。
良久曰。伯樂曾三顧。
千金孰解增。贈君君不納。
完璧倚枯藤。 ^509c14

晦石琦云。琦孫當初若在。
只向道老和尚自領一上罰。
因甚如此。不合將常住物作自己人情。 ^509c20

天目示眾。老窗敗屋。
紙帳青鐙。此中有人得些子意味否。
夜來風色峭。釀雪已三分。 ^509c24

永寧鼎云。盡謂天目乃一國之師。
看來乞兒拾得開元寶。
那堪字畫不完全。 ^509c28

天目因僧問如何是本分事。
師曰管人家烟沖大小。 ^509c32

勝法榮云。天目祇知者僧管人家烟沖大小。
不知自己忘却杓柄短長。 ^509c36

傾國傾城自不知。
斜簪玉鳳出羅帷。
時開金鏡照顏色。
猶整新妝倩畵眉。
〔#CB00589;菴怡〕 ^509c40

天目一日問戴庭丞雲從何生。
曰從和尚問處生。
師曰山僧罪過。 ^509c44

永寧鼎云。天目老人也是垛生招箭。
　培風澤云。鐵丸驀口塞。
誰是解吞人。 ^509c48

天目因僧問撾鼓鳴鐘所為何事。
師曰換人眼睛。 ^510a4

晦石琦云。我若作者僧。
便與禮拜歸眾。看者老漢如何合煞。
other:: 
## 杭州理安箬菴通問禪師
杭州理安箬菴通問禪師〔磬山修嗣〕 ^510a6

因僧問大悲千手眼那隻是正眼。
師曰急水灘頭下釣絲。 ^510a10

急水垂絲千眼迷。
隨波東去又拋西。
金翅掣斷滄溟竭。
雷雨轟轟過九溪。
〔天笠珍〕 ^510a14

千尺絲綸釣碧波。
遊魚一見急如梭。
無窮底意隨流水。
正眼分明奈若何。
〔旭雲端〕 ^510a18

嚴陵不受漢家封。
急水灘頭開正眼。
忽見錦鱗破浪來。
釣絲牽得乾坤轉。
〔北溟湛〕 ^510a22

懶向街頭輥繡毬。
却來斷岸擲金鉤。
游鱗逐浪烟波杳。
漁父徒牚載月舟。
〔#CB14136;山偉〕 ^510a26

古岸風清坐釣磯。
灘高水急浪如飛。
大悲千眼由來瞎。
空載滿船明月歸。
〔可達衍〕 ^510a30

葉公縱有點睛手。
難點大悲腦後瞳。
急水灘頭纔下釣。
十方震動看飛龍。
〔妙偉俊〕 ^510a34

理安因送雪嶠大師至山門。
見狗子吠。雪曰者無佛性東西。
師曰却搔著大師癢處。
雪大笑。師亦大笑而別。 ^510a38

三昧真云。既無佛性。
因甚搔著癢處。須知二大老之笑。
各有一種白拈在。 ^510a44

理安因僧問對面不識時如何。
師曰刀斧斫不開。 ^510a48

法林音云。老僧自老僧。
闍黎自闍黎。假借一點得麼。
若是闍黎無分。全歸老僧。
十個有五雙。盡道太煞穿鑿。
今日有七棒。權且封好寄庫。
以待三十年後。 ^510b2

金錘腦後用來麤。
武帝曾輸碧眼胡。
大戰燕山銘再勒。
斬新收復舊皇都。
〔海慧惺〕 ^510b8

孫吳當日起艱難。
吮疽分醪隊伍間。
數萬雄兵如父子。
同生同死在邊關。
〔勝法榮〕 ^510b12

理安因僧問如何是法身三種病。
師曰炙瘡瘢。曰如何是二種光。
師曰覰著則瞎。 ^510b16

法林音云。不向威音那畔又那畔打幾個#CB01387;跳。
未免觸途成滯。三種病二種光拈却了也。
且喚甚麼作法身。
吹餘雖是他嫡骨兒孫。
實不曾嗅著他些汗臭氣。
待我推倒大人峰。
吸乾法雨泉。那時再緩緩向你道。 ^510b20

國手從來無正方。
祇將雞屎攪麻糖。
虗空一服病全愈。
猶勝透瓶九轉香。
〔勝法榮〕 ^510b28

理安因僧問如何是佛。
師曰低聲低聲。 ^510b32

要透重關也不難。
含元休更問長安。
堪悲錯路貪程客。
依舊千山與萬山。
〔梅谷悅〕 ^510b34

理安因無隱再參。
師問一向在甚麼處住。
隱曰興化。師便打。
隱曰者老漢猶作者箇見解。
師又打。隱曰恁麼為人瞎却人眼去在。
師復打曰今日瞎却一箇。
隱曰自納敗闕。師便噓。
隱曰蒼天蒼天。師復噓。
隱便出。 ^510b38

德菴心云。賓中有主。
主中有賓。互換投機。
一場納敗。雖然。當時更與三十。
豈不光前裕後。 ^510b48

理安因僧問。一切眾生皆孝道。
因甚土梟食母。師曰冤家路狹。 ^510c4

奯舟元云。師翁向鑊湯內拋出冰團。
虎口裏奪得活 #CB15179;。
非但換却諸方眼目。
瞎却天下人眼去在。 ^510c8

理安因僧問。大徹底人本脫生死。
因甚命根不斷。師曰螺螄吞却鴨。 ^510c12

螺螄吞却鴨。照用全賓主。
一語定綱宗。千鈞機發弩。
〔瑯琊真〕 ^510c16

理安因僧問一貧赤骨時如何。
師曰。有件破衲頭。
要便與你。僧擬議。
師曰穿不著。 ^510c20

妙偉俊云。者僧家貧遭劫徹體無依。
師翁看風使帆縱奪可觀。
檢點將來。猶欠一著在。
具眼者辨取。 ^510c24

未必心頭似口頭。
到來知己反為讐。
逢人但說三分話。
客作成羣落二籌。
〔曉菴昱〕
other:: 
## 南嶽綠蘿山茨通際禪師
南嶽綠蘿山茨通際禪師〔磬山修嗣〕 ^510c28

僧問如何是超佛越祖句。
師豎拄杖曰向者裏薦取。
僧便喝。師便打。僧擬進語。
師連棒趁出。 ^510c32

杖頭指出中天月。
池內風飄#CB15850;萏香。
若問西來超祖句。
徒勞獨自費評章。
〔友石微〕 ^510c38

一句全提。迥超佛祖。
再偪生蛇。素非敏手。
遊人端不解回途。
空使東君頻折柳。
〔寒松操〕 ^510c42

相詢越祖句。拋出鐵饅頭。
沾著些兒味。令人飽不休。
〔此念正〕 ^510c46

淡蕩烟霞遶綠蘿。
懸巖倒挂影#CB15408;娑。
掀翻佛祖閒窠窟。
乞與遊人價倍多。
〔雪輪潔〕 ^511a2

南嶽因僧問。如何是學人安身立命處。
師曰待山僧有安身立命處即向汝道。 ^511a6

勝法榮云。南嶽雖然途中得力。
爭奈終日區區。若要歸家坐享太平。
三生六十劫。 ^511a10

南嶽因僧問。手握利刃劍。
因甚猢猻子不死。
師曰全承渠力。 ^511a14

鐵機信代云。元來和尚也祇在此間作活計。 ^511a18

江天詮云。承利劍之力。
猢猻子死矣。承猢猻之力。
用利劍何為。具眼者分別看。 ^511a20

南嶽因僧問。齩破鐵酸餡。
因甚路上有饑人。
師曰同途不同轍。 ^511a24

資福玉云。者#CB15828;也敢稱禪客。
何不更云。恁麼則與師隔生也。
管教南嶽分半院有分。
other:: 
## 陽山松際通授禪師
陽山松際通授禪師〔磬山修嗣〕 ^511a28

上堂。門對千峰碧。
沿溪一徑幽。更求玄妙旨。
撥火覓浮漚。 ^511a32

承天怡云。陽山恁麼提唱。
雖則老婆心切。未免辜負他先聖。
喪我兒孫。 ^511a36

陽山因僧問。二十五聖本無優劣。
為甚獨選耳根圓通。
師曰翠為毛死。 ^511a40

一等共行官馬路。
須持虎節令權衡。
雖然奪得高標轉。
未免擔枷帶杻行。
〔#CB15162;菴敏〕
other:: 
## 建寧府紫雲峰普明衡石悟鈞禪師
建寧府紫雲峰普明衡石悟鈞禪師〔普明用嗣〕 ^511a44

參普明。明問。化人問幻事。
谷響答泉聲。欲識吾宗旨。
泥牛水上行。意旨如何。
師曰夢眼見空花。
明曰。臨濟有一句子。
你又作麼生。師便喝。
明便打。師又喝。明直打出曰元來是瞎驢。
師拂袖便出。 ^511a48

頂門眼。打教徹。迢迢官路透雲穴。
蕩蕩不存佛祖則。
孤危危。高突突。祥#CB08525;一掣金鎖開。
正眼還從瞎驢滅。
杏花風送暮雲沉。
萬里光含一片月。
〔牧公謙〕 ^511b10

碓#CB01040;忽生耳。
虗空自放花。象龍騰蹋處。
縱奪有生涯。者瞎驢。
足堪誇。任有補天鍊石手。
畵符必定用硃砂。
〔晦嶽旭〕
other:: 
## 嘉興金明介菴悟進禪師
嘉興金明介菴悟進禪師〔普明用嗣〕 ^511b16

參鴛湖。纔跨門。鴛曰是甚麼。
師擬對。鴛震聲一喝。
師豁然契悟便掩耳而出。
鴛一日上堂。舉拂子曰。
世尊拈一枝花。老僧舉一枝拂。
且道是同是別。師出禮三拜歸位。
鴛深肯。 ^511b22

惡辣鉗錘老古錐。
入門擬對喝如雷。
豁然掩耳翻身出。
惹得洪音匝地來。
〔素弘理〕 ^511b32

陜路相逢驀一拶。
根源徹底不知窮。
迅雷斷送黃昏雨。
四海漫漫鼓黑風。
〔夢堂倪〕 ^511b36

當軒撾毒鼓。聞者喪膽魂。
獅子兒返躑。晴空日月昏。
〔世高則〕 ^511b40

敲出金鸞五色髓。
撲碎驪龍明月珠。
天上人間俱結舌。
一段風流出鏡湖。
〔山舞在〕
other:: 
## 嘉興府永正一初悟元禪師
嘉興府永正一初悟元禪師〔普明用嗣〕 ^511b44

金明來訪曰前日地動。
師曰我者裏不動。
明顧左右曰動底是不動底是。
師休去。 ^511b48

一動一不動。行人無處躲。
甜瓜徹蒂甜。苦瓠連根苦。
〔空諸性〕 ^511c6

前日地動。海水岌嶪。
者裏不動。須彌飄拂。
動靜兩忘阿誰辨。
別別別。拋出大家看。
畢竟是何物。咄。〔牧公謙〕宗鑑法林卷三十八
 ^511c10
