
other:: 
pin:: 大方廣佛華嚴經綱要卷第五
other:: 于闐國三藏沙門實叉難陀　譯經
other:: 清涼山大華嚴寺沙門澄觀　疏義
other:: 明匡山法雲寺憨山沙門德清提挈
pin:: 世主妙嚴品第一之五
orig:: 
復次，普賢菩薩摩訶薩入不思議解脫門方便海，
入如來功德海，所謂：有解脫門，名：嚴淨一切佛國土調伏眾生令究竟出離；
有解脫門，名：普詣一切如來所修具足功德境界；
有解脫門，名：安立一切菩薩地諸大願海；
有解脫門，名：普現法界微塵數無量身；
有解脫門，名：演說徧一切國土不可思議數差別名；
有解脫門，名：一切微塵中悉現無邊諸菩薩神通境界；
有解脫門，名：一念中現三世劫成壞事；
有解脫門，名：示現一切菩薩諸根海各入自境界；
有解脫門，名：能以神通力化現種種身徧無邊法界；
有解脫門，名：顯示一切菩薩修行法次第門入一切智廣大方便。
爾時，普賢菩薩摩訶薩以自功德，復承如來威神之力，
普觀一切眾會海已，即說頌言：
　　佛所莊嚴廣大剎，等於一切微塵數，
　　清淨佛子悉滿中，雨不思議最妙法，
　　如於此會見佛坐，一切塵中悉如是，
　　佛身無去亦無來，所有國土皆明現，
　　顯示菩薩所修行，無量趣地諸方便。
　　及說難思真實理，令諸佛子入法界。
　　出生化佛如塵數，普應羣生心所欲，
　　入深法界方便門，廣大無邊悉開演，
　　如來名號等世間，十方國土悉充徧，
　　一切方便無空過，調伏眾生皆離垢。
　　佛於一切微塵中，示現無邊大神力，
　　悉坐道場能演說，如佛往昔菩提行。
　　三世所有廣大劫，佛念念中皆示現，
　　彼諸成壞一切事，不思議智無不了，
　　佛子眾會廣無限，欲共測量諸佛地，
　　諸佛法門無有邊，能悉了知甚為難，
　　佛如虗空無分別，等真法界無所依，
　　化現周行靡不至，悉坐道場成正覺。
　　佛以妙音廣宣暢，一切諸地皆明了，
　　普現一一眾生前，盡與如來平等法。 ^512b31

復次，淨德妙光菩薩摩訶薩，得徧往十方菩薩眾會莊嚴道場解脫門；
普得最勝燈光照菩薩摩訶薩，得一念中現無盡成正覺門教化成熟不思議眾生界解脫門；
普光師子幢菩薩摩訶薩，得修習菩薩福德莊嚴出生一切佛國土解脫門；
普寶#CB08504;妙光菩薩摩訶薩，
得觀察佛神通境界無迷惑解脫門；普音功德海幢菩薩摩訶薩，
得於一眾會道場中示現一切佛土莊嚴解脫門；
普智光照如來境菩薩摩訶薩，得隨逐如來觀察甚深廣大法界藏解脫門；
普覺悅意聲菩薩摩訶薩，得親近承事一切諸佛供養藏解脫門；
昔清淨無盡福威光菩薩摩訶薩，得出生一切神變廣大加持解脫門；
普寶髻華幢菩薩摩訶薩，得普入一切世間行出生菩薩無邊行門解脫門；
普相最勝光菩薩摩訶薩，得能於無相法界中出現一切諸佛境界解脫門。
爾時，淨德妙光菩薩摩訶薩，承佛威力，
普觀一切菩薩解脫門海已，即說頌言：
　　十方所有諸國土，一剎那中悉嚴淨，
　　以妙音聲轉法輪，普徧世間無與等。
　　如來境界無邊際，一念法界悉充滿，
　　一一塵中建道場，悉證菩提起神變。
　　世尊往昔修諸行，經於百千無量劫，
　　一切佛剎皆莊嚴，出現無礙如虗空，
　　佛神通力無限量，充滿無邊一切劫，
　　假使經於無量劫，念念觀察無疲厭，
　　汝應觀佛神通境，十方國土皆嚴淨，
　　一切於此悉現前，念念不同無量種。
　　觀佛百千無量劫，不得一毛之分限，
　　如來無礙方便門，此光普照難思剎，
　　如來往劫在世間，承事無邊諸佛海，
　　是故一切如川騖，咸來供養世所尊。
　　如來出現徧十方，一一塵中無量土，
　　其中境界皆無量，悉住無邊無盡劫，
　　佛於曩劫為眾生，修習無邊大悲海，
　　隨諸眾生入生死，普化眾會令清淨。
　　佛住真如法界藏，無相無形離諸垢，
　　眾生觀見種種身，一切苦難皆消滅。 ^513a4

復次，海月光大明菩薩摩訶薩，得出生菩薩諸地諸波羅蜜教化眾生及嚴淨一切佛國土方便解脫門；
雲音海光離垢藏菩薩摩訶薩，得念念中普入法界種種差別處解脫門；
智生寶髻菩薩摩訶薩，得不可思議劫於一切眾生前現清淨大功德解脫門；
功德自在王淨光菩薩摩訶薩，得普見十方一切菩薩初詣道場時種種莊嚴解脫門；
善勇猛蓮華髻菩薩摩訶薩，得隨諸眾生根解海普為顯示一切佛法解脫門；
普智雲日幢菩薩摩訶薩，得成就如來智永住無量劫解脫門；
大精進金剛#CB01001;菩薩摩訶薩，
得普入一切無邊法印力解脫門；香#CB08504;光幢菩薩摩訶薩，
得顯示現在一切佛始修菩薩行乃至成就智慧聚解脫門；
大明德深美音菩薩摩訶薩，得安住毗盧遮那一切大願海解脫門；
大福光智生菩薩摩訶薩，得顯示如來徧法界甚深境界解脫門。
爾時，海月光大明菩薩摩訶薩，承佛威力，
普觀一切菩薩眾莊嚴海已，即說頌言：
　　諸波羅蜜及諸地，廣大難思悉圓滿，
　　無量眾生盡調伏，一切佛土皆嚴淨，
　　如佛教化眾生界，十方國土皆充滿，
　　一念心中轉法輪，普應羣情無不徧。
　　佛於無量廣大劫，普現一切眾生前，
　　如其往昔廣修治，示彼所行清淨處。
　　我覩十方無有餘，亦見諸佛現神通，
　　悉坐道場成正覺，眾會聞法共圍繞。
　　廣大光明佛法身，能以方便現世間，
　　普隨眾生心所樂，悉稱其根而雨法。
　　真如平等無相身，離垢光明淨法身，
　　智慧寂靜身無量，普應十方而演法，
　　法王諸力皆清淨，智慧如空無有邊，
　　悉為開示無遺隱，普使眾生同悟入。
　　如佛往昔所修治，乃至成於一切智，
　　今放光明徧法界，於中顯現悉明了。
　　佛以本願現神通，一切十方無不照，
　　如佛往昔修治行，光明網中皆演說，
　　十方境界無有盡，無等無邊各差別，
　　佛無礙力發大光，一切國土皆明顯。
commentary::  ^513b28

自下同生眾歎德。
初普賢菩薩歎。初總歎入不思議解脫門方便海。
言不思議解脫乃毗盧果海。
然果海離言，今欲宣說，即為方便。
所以說者，為入如來功德海故。
此則總彰此會說法之由致。
次列十解脫門，皆顯入果海之方便，有長行、偈頌。
次異名菩薩，各得一種解脫門，經但列四。
疏釋眾解脫門，各有一義至海月光大明菩薩止。
orig::  ^514a6

爾時，如來師子之座，眾寶妙華、輪臺、基陛及諸戶牖，
如是一切莊嚴具中，一一各出佛剎微塵數菩薩摩訶薩，
其名曰：海慧自在神通王菩薩摩訶薩、
雷音普震菩薩摩訶薩、眾寶光明髻菩薩摩訶薩、
大智日勇猛慧菩薩摩訶薩、不思議功德寶智印菩薩摩訶薩、
百目蓮華髻菩薩摩訶薩、金#CB08504;圓滿光菩薩摩訶薩、
法界普音菩薩摩訶薩、雲音淨月菩薩摩訶薩、善勇猛光明幢菩薩摩訶薩。
如是等而為上首，有眾多佛剎微塵數同時出現。
此諸菩薩各興種種供養雲，所謂：一切摩尼寶華雲、
一切蓮華妙香雲、一切寶圓滿光雲、無邊境界香#CB08504;雲、
日藏摩尼輪光明雲、一切悅意樂音雲、
無邊色相一切寶燈光#CB08504;雲、
眾寶樹枝華果雲、無盡寶清淨光明摩尼王雲、
一切莊嚴具摩尼王雲，如是等諸供養雲，有佛世界微塵數。
彼諸菩薩，一一皆興如是供養雲，雨於一切道場眾海，相續不絕。
現是雲已，右繞世尊，經無量百千帀，隨其方面，
去佛不遠，化作無量種種寶蓮華師子之座，各於其上結加趺坐。
是諸菩薩，所行清淨，廣大如海，得智慧光照普門法，
隨順諸佛，所行無礙，能入一切辯才法海，
得不思議解脫法門，住於如來普門之地；
已得一切陀羅尼門，悉能容受一切法海，
善住三世平等智地；已得深信，廣大喜樂，
無邊福聚，極善清淨，虗空法界靡不觀察，十方世界一切國土所有佛興咸勤供養。
爾時，海慧自在神通王菩薩摩訶薩，承佛威力，
普觀一切道場眾海，即說頌言：
　　諸佛所悟悉已知，如空無礙皆明照，
　　光徧十方無量土，處於眾會普嚴潔。
　　如來功德不可量，十方法界悉充滿，
　　普坐一切樹王下，諸大自在共雲集。
　　佛有如是神通力，一念現於無盡相，
　　如來境界無有邊，各隨解脫能觀見，
　　如來往昔經劫海，在於諸有勤修行，
　　種種方便化眾生，令彼受行諸佛法。
　　毗盧遮那具嚴好，坐蓮華藏師子座，
　　一切眾會皆清淨，寂然而住同瞻仰。
　　摩尼寶藏放光明，普發無邊香#CB08504;雲，
　　無量華瓔共垂布，如是座上如來坐。
　　種種嚴飾吉祥門，恒放燈光寶#CB08504;雲，
　　廣大熾然無不照，牟尼處上增嚴好。
　　種種摩尼綺麗牕，妙寶蓮華所垂飾，
　　恒出妙音聞者悅，佛坐其上特明顯。
　　寶輪承坐半月形，金剛為臺色#CB08504;明。
　　持髻菩薩常圍繞，佛在其中最光耀。
　　種種變化滿十方，演說如來廣大願。
　　一切影像於中現，如是座上佛安坐。 ^514a20

爾時，雷音普震菩薩摩訶薩，承佛威力，
普觀一切道場眾海，即說頌言：
　　世尊往集菩提行，供養十方無量佛，
　　善逝威力所加持，如來座中無不覩。
　　香#CB08504;摩尼如意王，
填飾妙華師子座，
　　種種莊嚴皆影現，一切眾會悉明矚。
　　佛座普現莊嚴相，念念色類各差別，
　　隨諸眾生解不同，各見佛坐於其上。
　　寶枝垂布蓮華網，華開踊現諸菩薩，
　　各出微妙悅意聲，稱讚如來坐於座。
　　佛功德量如虗空，一切莊嚴從此生。
　　一一地中嚴飾事，一切眾生不能了。
　　金剛為地無能壞，廣博清淨極夷坦，
　　摩尼為網垂布空，菩提樹下皆周徧，
　　其地無邊色相殊，真金為末布其中，
　　普散名華及眾寶，悉以光瑩如來座。
　　地神歡喜而踊躍，剎那示現無有盡。
　　普興一切莊嚴雲，恒在佛前瞻仰住。
　　寶燈廣大極熾然，香#CB08504;流光無斷絕。
　　隨時示現各差別，地神以此為供養。
　　十方一切剎土中，彼地所有諸莊嚴，
　　今此道場無不現，以佛威神故能爾。 ^514c14

爾時，眾寶光明髻菩薩摩訶薩，承佛威力，
普觀一切道場眾海，即說頌言：
　　世尊往昔修行時，見諸佛土皆圓滿，
　　如是所見地無盡，此道場中皆顯現。
　　世尊廣大神通力，舒光普雨摩尼寶，
　　如是寶藏散道場，其地周迴悉嚴麗，
　　如來福德神通力，摩尼妙寶普莊嚴，
　　其地及以菩提樹，遞發光音而演說。
　　寶燈無量從空雨，寶王間錯為嚴飾，
　　悉吐微妙演法音，如是地神之所現。
　　寶地普現妙光雲，寶炬#CB08504;明如電發，
　　寶網遐張覆其上，寶枝雜布為嚴好，
　　汝等普觀於此地，種種妙寶所莊嚴，
　　顯示眾生諸業海，令彼了知真法性。
　　普徧十方一切佛，所有圓滿菩提樹，
　　莫不皆現道場中，演說如來清淨法。
　　隨諸眾生心所樂，其地普出妙音聲，
　　如佛座上所應演，一一法門咸具說，
　　其地恒出妙香光，光中普演清淨音，
　　若有眾生堪受法，悉使得聞煩惱滅，
　　一一莊嚴悉圓滿，假使億劫無能說。
　　如來神力靡不周，是故其地皆嚴淨。 ^515a10

爾時，大智日勇猛慧菩薩摩訶薩，承佛威力，
普觀一切道場眾海，即說頌言：
　　世尊凝睟處法堂，炳然照耀宮殿中，
　　隨諸眾生心所樂，其身普現十方土。
　　如來宮殿不思議，摩尼寶藏為嚴飾，
　　諸莊嚴具咸光耀，佛坐其中特明顯。
　　摩尼為柱種種色，真金鈴鐸如雲布，
　　寶階四面列成行，門闥隨方咸洞啟。
　　妙華繒綺莊嚴帳，寶樹枝條共嚴飾，
　　摩尼瓔珞四面垂，智海於中湛然坐。
　　摩尼為網妙香幢，光#CB08504;燈明若雲布，
　　覆以種種莊嚴具，超世正知於此坐。
　　十方普現變化雲，共雲演說徧世間。
　　一切眾生悉調伏，如是皆從佛宮現。
　　摩尼為樹發妙華，十方所有無能匹，
　　三世國土莊嚴事，莫不於中現其影。
　　處處皆有摩尼聚，光#CB08504;熾然無量種。
　　門牗隨方相間開，棟宇莊嚴極殊麗。
　　如來宮殿不思議，清淨光明具眾相，
　　一切宮殿於中現，一一皆有如來坐，
　　如來宮殿無有邊，自然覺者處其中，
　　十方一切諸眾會，莫不向佛而來集。 ^515b6

爾時，不思議功德寶智印菩薩摩訶薩，
承佛威力，普觀一切道場眾海，即說頌言：
　　佛昔修治眾福海，一切剎土微塵數，
　　神通願力所出生，道場嚴淨無諸垢，
　　如意珠王作樹根，金剛摩尼以為身，
　　寶網遐施覆其上，妙香氛氳共旋繞。
　　樹枝嚴飾備眾寶，摩尼為幹爭聳擢，
　　枝條密布如重雲，佛於其下坐道場。
　　道場廣大不思議，其樹周迴盡彌覆，
　　密葉繁華相庇暎，華中悉結摩尼果。
　　一切枝間發妙光，其光徧照道場中，
　　清淨熾然無有盡，以佛願力如斯現。
　　摩尼寶藏以為華，布影騰暉若綺雲，
　　帀樹垂芳無不徧，於道場中普嚴飾。
　　汝觀善逝道場中，蓮華寶網俱清淨，
　　光#CB08504;成輪從此現，鈴音鐸響雲間發。
　　十方一切國土中，所有妙色莊嚴樹，
　　菩提樹中無不現，佛於其下離眾垢。
　　道場廣大福所成，樹枝雨寶恒無盡，
　　寶中出現諸菩薩，悉往十方供事佛。
　　諸佛境界不思議，普令其樹出樂音，
　　如昔所集菩提道，眾會聞音咸得見。 ^515c2

爾時，百目蓮華髻菩薩摩訶薩，承佛威力，
普觀一切道場眾海，即說頌言：
　　一切摩尼出妙音，稱揚三世諸佛名，
　　彼佛無量神通事，此道場中皆現覩。
　　眾華競發如纓布，光雲法流徧十方。
　　菩提樹神持向佛，一心瞻仰為供養。
　　摩尼光#CB08504;悉成幢，
幢中熾然發妙香，
　　其香普熏一切眾，是故其處皆嚴潔。
　　蓮華垂布金色光，其光演佛妙聲雲，
　　普蔭十方諸剎土，永息眾生煩惱熱。
　　菩提樹王自在力，常放光明極清淨，
　　十方眾會無有邊，莫不影現道場中。
　　寶枝光#CB08504;若明燈，
其光演音宣大願，
　　如佛往昔於諸有，本所修行皆具說，
　　樹下諸神剎塵數，悉共依於此道場，
　　各各如來道樹前，念念宣揚解脫門。
　　世尊往昔修諸行，供養一切諸如來，
　　本所修行及名聞，摩尼寶中皆悉現。
　　道場一切出妙音，其音廣大徧十方，
　　若有眾生堪受法，莫不調伏令清淨，
　　如來往昔普修治，一切無量莊嚴事，
　　十方一切菩提樹，一一莊嚴無量種。 ^515c46

爾時，金#CB08504;圓滿光菩薩摩訶薩，
承佛威力，普觀一切道場眾海，即說頌言：
　　佛昔修習菩提行，於諸境界解明了，
　　處與非處淨無疑，此是如來初智力。
　　如昔等觀諸法性，一切業海皆明徹，
　　如是今於光網中，普徧十方能具演。
　　往劫修治大方便，隨眾生根而化誘，
　　普使眾會心清淨，故佛能成根智力。
　　如諸眾生解不同，欲樂諸行各差別，
　　隨其所應為說法，佛以智力能如是。
　　普盡十方諸剎海，所有一切眾生界，
　　佛智平等如虗空，悉能顯現毛孔中，
　　一切處行佛盡知，一念三世畢無餘。
　　十方剎劫眾生時，悉能開示令現了。
　　禪定解脫力無邊，三昧方便亦復然，
　　佛為示現令歡喜，普使滌除煩惱闇。
　　佛智無礙包三世，剎那悉現毛孔中，
　　佛法國土及眾生，所現皆由隨念力，
　　佛眼廣大如虗空，普見法界盡無餘，
　　無礙地中無等用，彼眼無量佛能演。
　　一切眾生具諸結，所有隨眠與習氣，
　　如來出現徧世間，悉以方便令除滅。 ^516a42

爾時，法界普音菩薩摩訶薩，承佛威力，
普觀一切道場眾會海已，即說頌言：
　　佛威神力徧十方，廣大示現無分別，
　　大菩提行波羅蜜，昔所滿足皆令見。
　　昔於眾生起大悲，修行布施波羅蜜，
　　以是其身最殊妙，能令見者生歡喜。
　　昔在無邊大劫海，修持淨戒波羅蜜，
　　故獲淨身徧十方，普滅世間諸重苦。
　　往昔修行忍清淨，信解真實無分別，
　　是故色相皆圓滿，普放光明照十方。
　　往昔勤修多劫海，能轉眾生深重障，
　　故能分身徧十方，悉現菩提樹王下。
　　佛久修行無量劫，禪定大海普清淨，
　　故令見者心歡喜，煩惱障垢悉除滅。
　　如來往修諸行海，具足般若波羅蜜，
　　是故舒光普照明，克殄一切愚癡闇。
　　種種方便化眾生，令所修治悉成就。
　　一切十方皆徧往，無邊際劫不休息，
　　佛昔修行大劫海，淨治諸願波羅蜜，
　　是故出現徧世間，盡未來際救眾生。
　　佛無量劫廣修治，一切法力波羅蜜，
　　由是能成自然力，普現十方諸國土。
　　佛昔修治普門智，一切智性如虗空，
　　是故得成無礙力，舒光普照十方剎。 ^516b38

爾時，雲音淨月菩薩摩訶薩，承佛威力，
普觀一切道場眾海已，即說頌言：
　　神通境界等虗空，十方眾生靡不見。
　　如昔修行所成地，摩尼果中咸具說。
　　清淨勤修無量劫，入於初地極歡喜。
　　出生法界廣大智，普見十方無量佛，
　　一切法中離垢地，等眾生數持淨戒，
　　已於多劫廣修行，供養無邊諸佛海。
　　積集福德發光地，奢摩他藏堅固忍，
　　法雲廣大悉已聞，摩尼果中如是說。
　　 #CB08504;海慧明無等地，善了境界起慈悲。
　　一切國土平等身，如佛所治皆演暢，
　　普藏等門難勝地，動寂相順無違反，
　　佛法境界悉平等，如佛所淨皆能說，
　　廣大修行慧海地，一切法門咸徧了。
　　普現國土如虗空，樹中演暢此法音。
　　周徧法界虗空身，普照眾生智慧燈。
　　一切方便皆清淨，昔所遠行今具演。
　　一切願行所莊嚴，無量剎海皆清淨，
　　所有分別無能動，此無等地咸宣說。
　　無量境界神通力，善入教法光明力，
　　此是清淨善慧地，劫海所行皆備闡，
　　法雲廣大第十地，含藏一切徧虗空，
　　諸佛境界聲中演，此聲是佛威神力。 ^516c38

爾時，善勇猛光幢菩薩摩訶薩承佛威神，
觀察十方，即說頌言：
　　無量眾生處會中，種種信解心清淨，
　　悉能悟入如來智，了達一切莊嚴境。
　　各起淨願修諸行，悉曾供養無量佛。
　　能見如來真實體，及以一切諸神變，
　　或有能見佛法身，無等無礙普周徧，
　　所有無邊諸法性，悉入其身無不盡。
　　或有見佛妙色身，無邊色相光熾然，
　　隨諸眾生解不同，種種變現十方中。
　　或見無礙智慧身，三世平等如虗空，
　　普隨眾生心樂轉，種種差別皆令見。
　　或有能了佛音聲，普徧十方諸國土，
　　隨諸眾生所應解，為出言音無障礙。
　　或見如來種種光，種種照耀徧世間，
　　或有於佛光明中，復見諸佛現神通，
　　或有見佛海雲光，從毛孔出色熾然，
　　示現往昔修行道，令生深信入佛智。
　　或見佛相福莊嚴，及見此福所從生，
　　往昔修行諸度海，皆佛相中明了見，
　　如來功德不可量，充滿法界無邊際，
　　及以神通諸境界，以佛力故能宣說。
commentary::  ^517a38

此下師子座內流出眾，以海慧自在神通王等十菩薩而為上首，
有眾多佛剎微塵數各興種種供養雲。
興供養已，各就方面化作寶蓮華師子之座，
各結加坐，乃歎其德能徧十方，咸勤供佛，
各說偈頌，歎佛一種功德：初、歎佛身座，
二、歎座及地，三、歎場地，四、歎宮殿，五、通歎樹自在，
六、歎場樹，七、歎佛十力，八、歎佛十度，九、
歎佛十地，十、歎佛體、用。
疏：各有義。
orig::  ^517b34

爾時，華藏莊嚴世界海，以佛神力，其地一切六種、十八相震動。
所謂：動、徧動、普徧動，起、徧起、普徧起，踊、
徧踊、普徧踊，震、徧震、普徧震，吼、徧吼、普徧吼，
擊、徧擊、普徧擊。此諸世主，一一皆現不思議諸供養雲，雨於如來道場眾海。
所謂：一切香華莊嚴雲、一切摩尼妙飾雲、
一切寶#CB08504;華網雲、
無邊種類摩尼寶圓光雲、一切眾色寶真珠藏雲、
一切寶旃檀香雲、一切寶蓋雲、清淨妙聲摩尼王雲、
日光摩尼瓔珞輪雲、一切寶光明藏雲、一切各別莊嚴具雲。
如是等諸供養雲，其數無量，不可思議。
此諸世主，一一皆現如是供養雲，雨於如來道場眾海，靡不周徧。
如此世界中，一一世主，心生歡喜，如是供養；
其華藏莊嚴世界海中，一切世界所有世主，悉亦如是而為供養。
其一切世界中，悉有如來坐於道場，一一世主，
各各信解，各各所緣，各各三昧方便門，
各各修習助道法，各各成就，各各歡喜，
各各趣入，各各悟解諸法門，各各入如來神通境界，
各各入如來力境界，各各入如來解脫門。
如於此華藏世界海，十方盡法界、虗空界，
一切世界海中，悉亦如是。
commentary::  ^517c2

此下明天地徵祥，謂動地興供即是顯證。
上來佛成正覺眾海雲集，各申慶讚顯佛高深，
而下稱機情上恊佛願，故世主為之興供，天地為之呈祥。
就文先動地次興供，自陿之寬且云華藏，約下結通實周法界。
然座流之眾乃至呈祥興供，亦總成妙嚴。 ^517c40

上總明教起因緣竟。
下辨說法儀式。大方廣佛華嚴經綱要卷第五
 ^518a4
