
other:: 
pin:: 大方廣佛華嚴經疏卷第一百一十七〔入第七十八經〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△二、諮問。文二：初、自陳發心。
orig::  ^933b33

爾時善財童子〔至〕發阿耨多羅三藐三菩提心。
commentary::  ^933b35

△二、正問法要三：初、標所問。
orig::  ^933b37

而我未知菩薩云何學菩薩行？
云何修菩薩道？
commentary::  ^933b39

△二、歎慈氏有能答之德，即以此德而為問端。
orig::  ^933b41

大聖一切如來授尊者記〔至〕阿耨多羅三藐三菩提。
commentary::  ^933b43

上總下別。
orig::  ^933b45

若一生當得無上菩提〔至〕已能速踐一切智位。
commentary::  ^933c2

別有五十句，皆因圓果滿德。
△三、結問請說兼顯問意。
orig::  ^933c4

大聖！菩薩云何學菩薩行〔至〕如是等事願皆為說。
commentary::  ^933c8

△三、稱歎授法二：先、稱歎二：初、為大眾歎。
善財即是難人二：初、指人示眾。
orig::  ^933c10

爾時彌勒菩薩摩訶薩〔至〕問菩薩行諸功德不。
commentary::  ^933c14

△二、正讚其德四：初、求友精勤二：初、總顯精勤。
orig::  ^933c16

諸仁者！此長者子勇猛精進〔至〕處處尋求承事請法。
commentary::  ^933c18

△二、別示精勤之相。
orig::  ^933c20

諸仁者！此長者子〔至〕未曾暫起一念疲懈。
commentary::  ^933c22

謂一時之勤猶未可歎，以其善財自始暨末一念無懈，故為可稱。
言一百一十善知識者，古有多釋。
一云：理應具有，但文脫漏。
賢首釋云：前後諸友總五十四位，分出德、
生有德為二，則五十五人各有自分勝進，故有一百一十。
若依此解，違此已言。
既云經由百一十已方至彌勒，彌勒等三非在一百一十之數，
其義明矣。有云：百一十言，減數十耳。
約實唯有一百八人，謂此前除去徧友，
但五十一，各具主、伴，成百二人。
徧友童子指示眾藝，雖非主友，而是伴友，為一百三。
更加無厭足王處空天，瞿波處無憂德神，
摩耶處蓮華法德身眾神及妙華光明神，
守護法堂善眼羅剎，合前總有一百八人。
以空天等相問答故，得在友數，非前主友稱名指示，
故非主友，但名伴友。
若爾，則違下餘城之言。
下自釋云：前至童子童女已經一百一十，
今更往後文殊所，故云餘也。
謂若以此為百八者，加於慈氏尚為百九，
并後文殊方成一十，何有餘耶？
若通會者，三釋皆得一種，取前更加不動處覺悟菩薩天、
如來使天，足成一百一十之數，餘義亦成。
以彼二聖亦教善財，故得為伴友。
其餘已之言但是譯者之意，晉經中無餘已之言，通取前後於義無妨。
然下復云百一十城，又云過百一十由旬，
皆言百一十者，有所表故。
謂除佛位，取其證入十地等覺為百一十，
一中具十，是故成其一百一十，亦顯位位十十相融。
設有三賢亦唯具十，若合等覺屬在十地勝進中攝，
則開十信以為其一，進退行布及與圓融皆順百一十之言，
何必須要剋定前後？ ^933c24

△二、所乘廣大三：初、總難希奇。
orig::  ^934a28

諸仁者此長者子〔至〕修諸廣大助道之法。
commentary::  ^934a32

△二、別明難遇二：初、標舉。
orig::  ^934a34

如是之人，難可得聞，難可得見，難得親近、
同居、共行。
commentary::  ^934a36

△二、徵釋二：初、徵。
orig::  ^934a38

何以故？
commentary::  ^934a40

△二、釋。釋意云：非濟深廣，故即開前總中救護眾生。
於中又二：初、總護一切。
orig::  ^934a42

此長者子發心救護〔至〕斷癡惑出生死。
commentary::  ^934a46

△二、約類別明。
orig::  ^934a48

諸仁者！此長者子，為被四流漂汩者，造大法船。
commentary::  ^934b2

汩者，流急之貌。
orig::  ^934b4

為被見泥沒溺者〔至〕住界城者示諸脫門。
commentary::  ^934b6

言界城者，即十八界一一根境識中別別解脫故。
orig::  ^934b8

在險難者導安隱處〔至〕界蛇所纏解以聖道。
commentary::  ^934b10

界蛇，即地等四界。
orig::  ^934b12

著於六處空聚落者，以智慧光引之令出。
commentary::  ^934b14

六處空聚，癡闇無人，不以智光引之，必為塵賊所劫。
orig::  ^934b16

住邪濟者令入正濟〔至〕令其趣入一切智城。
commentary::  ^934b20

△三、總結所作。
orig::  ^934b22

諸仁者此長者子〔至〕常樂順行未曾違逆。
commentary::  ^934b24

△三、具德無缺。
orig::  ^934b26

諸仁者！若有眾生〔至〕應知展轉倍更難得。
commentary::  ^934b28

有十三句，有一在己已為希有，況有二三乃至全具，是故經云展轉難得。
又復後後難於前前，故云展轉。 ^934b30

△四、速證超權。
orig::  ^934b34

諸仁者！餘諸菩薩〔至〕乃能親近諸佛菩提。
commentary::  ^934b36

此依權修。
orig::  ^934b38

此長者子於一生內，則能淨佛剎，則能化眾生。
commentary::  ^934b40

以依實教修行故也。
謂以即於凡身一生，亦解行生。
故千年之烏，不及朝生之鳳。
普賢行位，互融攝故。
依實修者，悉皆能爾。
胡不勉旃。文有十句。
上二句總明具諸位行。
orig::  ^934b42

則能以智慧深入法界。
commentary::  ^934c2

三入十住。
orig::  ^934c4

則能成就諸波羅蜜，則能增廣一切諸行。
commentary::  ^934c6

四五入十行。
orig::  ^934c8

則能圓滿，一切大願。
commentary::  ^934c10

六入迴向。又上四句，亦皆十地行。
又上四義，義含通別。
orig::  ^934c12

則能超出一切魔業〔至〕則能具足普賢諸行。
commentary::  ^934c16

此之四句，通諸地位。
△二、為善財讚菩提心，即是歎法。
文二：初、結前生後。
orig::  ^934c18

爾時彌勒菩薩〔至〕令無量百千眾生發菩提心已。
commentary::  ^934c22

△二、正歎四：初、標歎發心。
orig::  ^934c24

告善財言：善哉善哉〔至〕發阿耨多羅三藐三菩提心。
commentary::  ^934c26

△二、正明讚歎發心之器成其利益。
orig::  ^934c28

善男子！汝獲善利〔至〕已為善友共所攝受。
commentary::  ^934c30

△三、廣舉菩提心德釋成二：初、徵。
orig::  ^934c32

何以故？
commentary::  ^934c34

徵意云：所以歎善哉獲善利者，何耶？
△二、釋意云：大菩提心具眾德故，文有二百二十一句，
皆通三種發心，頓具諸位功德。
且分為二：初一百一十八句明菩提心徧該諸地，後一百三句明菩提心頓具諸位功德。
又前多明信成就及解行發心，後段多明證位發心，是故經文多云得也。
又前段明菩提心殊勝功德高齊佛果，後段喻菩提心自在功德廣多無量。
今初段中分二：初、別明，文通橫豎。
橫則一一發心皆具諸句之德，豎則別配諸位發心。
以從菩薩種性至於究竟，不出三種發心故。
光統配十二住，分十二段：初、種性住。
orig::  ^934c36

善男子菩提心者〔至〕能持一切諸世間故。
commentary::  ^935a10

今初，三句即種性住，故云如種如田，亦如大地，皆是種子發生之義。 ^935a12

△二、明勝解行住中之益。
orig::  ^935a14

菩提心者猶如淨水〔至〕能放種種法光明故。
commentary::  ^935a16

△三、極喜增上住。
orig::  ^935a18

菩提心者猶如淨目〔至〕一切願中得自在故。
commentary::  ^935a20

皆初地中義故。
△四、戒增上住。
orig::  ^935a22

菩提心者猶如大海〔至〕不染一切世間法故。
commentary::  ^935a24

△五、增上心住。
orig::  ^935a26

菩提心者如調慧象〔至〕能熏法界悉周徧故。
commentary::  ^935a28

△六、覺分相應增上慧住。
orig::  ^935a30

菩提心者如善見藥王〔至〕菩提心者如毗笈摩藥。
commentary::  ^935a32

毗笈摩者，此云普去。
orig::  ^935a34

能拔一切諸惑箭故〔至〕能清一切煩惱濁故。
commentary::  ^935a36

△七、諸諦相應增上住。
orig::  ^935a38

菩提心者如如意珠〔至〕能護一切理心故。
commentary::  ^935a40

△八、緣起流轉止息相應增上住。
orig::  ^935a42

菩提心者猶如利刀〔至〕能#CB15072;一切身見刺故。
commentary::  ^935a44

△九、無相有功用住。
orig::  ^935a46

菩提心者猶如臥具〔至〕能雨一切妙法雨故。
commentary::  ^935a48

△十、無相無功用住。
orig::  ^935b2

菩提心者猶如命根〔至〕出生一切覺分寶故。
commentary::  ^935b4

△十一、無礙解住。
orig::  ^935b6

菩提心者如好種性〔至〕不取聲聞解脫果故。
commentary::  ^935b8

言壽行者，梵本云：則為礠石，不吸聲聞解脫果故。 ^935b10

△十二、最上菩薩住。
orig::  ^935b12

菩提心者如淨瑠璃〔至〕能伏煩惱阿修羅故。
commentary::  ^935b14

梵本云：因陀羅網，網取煩惱阿修羅故。
orig::  ^935b16

菩提心者，如婆樓那風。
commentary::  ^935b18

此云迅，猛風也。
orig::  ^935b20

能動一切所應化故〔至〕一切世間應供養故。
commentary::  ^935b22

其中文義，皆與彼位相應，恐繁不屬，故始於種子，
終於惑習，明豎義彰矣。
然斷習等，推功歸本，由初發心，則橫具諸德，於理明矣。 ^935b24

△二、總結。
orig::  ^935b28

善男子！菩提心者〔至〕普能攝取一切智道。
commentary::  ^935b30

即知功成由於始簣。
故初心具於諸德。
況復初後圓融。 ^935b32

△二、有一百三句明菩提心自在功德。
於中各有喻、合之文。
說聽之人所見深遠，故所引喻多非凡境，亦顯不共菩提心故。
雖通橫豎，且約豎配。
文分五段：初有七句攝十住德；次有十句攝十行德；
三、有九喻攝十迴向；四、六十句攝十地德；
五、十七句攝等覺位，以金剛智終成無上大菩提故。
其間梵語，廣如音義翻對解釋。
今初，攝十住德。
orig::  ^935b34

善男子！譬如有人〔至〕諸覺觀煙不能熏害。
commentary::  ^935b48

覺心自性，離惡覺等。
orig::  ^935c2

善男子！譬如有人〔至〕一切智樹初無所損。
commentary::  ^935c4

△二、攝十行德。
orig::  ^935c6

善男子！譬如帝釋著摩尼冠〔至〕煩惱龍蛇不能為害。
commentary::  ^935c8

△三、攝十迴向德。
orig::  ^935c10

善男子！譬如帝釋著摩尼冠〔至〕猶如法界性清淨故。
commentary::  ^935c12

△四、有六十喻攝十地德，即分為十：初、四攝初地德。
orig::  ^935c14

善男子！譬如有寶〔至〕一切功德悉於中現。
commentary::  ^935c18

△二、有三喻攝二地德。
orig::  ^935c20

善男子！如有寶珠〔至〕心王大寶，餘無及者。
commentary::  ^935c22

謂持戒頭陀，等淨功德故。
△三、有四喻攝三地德。
orig::  ^935c24

善男子！譬如有人〔至〕令其具足智慧清涼。
commentary::  ^935c26

入諸禪定，離惑熱等故。
△四、有四喻攝四地德。
orig::  ^935c28

善男子！如須彌山〔至〕悉得同其一切智色。
commentary::  ^935c30

同一切智燄，得無漏故。
orig::  ^935c32

善男子！譬如波利質多羅樹〔至〕百千劫熏所不能及。
大方廣佛華嚴經疏卷第一百一十七
 ^935c34
