
xu:: 
#  No. 899-A 因明入正理論題辭
No. 899-A 因明入正理論題辭
諸法本因曰正理。
徹諸法本因曰正智。
理由智顯。宗假因明。
因智為能入。正理為所入。
菩薩證真現量真比量。
故有真能立真能破。
以智照理。以自悟他。
故曰因明入正理。
如立真如則入真如正理。
立唯識則入唯識正理。
立無常則入無常正理。
苟非證真之人。則一開口而三十三過隨之。
立量豈易乎哉。譬如禮樂征伐自天子出。
則諸候拱手聽命。
而天下治。自諸候大夫出。
則四夷交侵。民無所措其手足矣。
故閱此論者。如客兒閱帝王世譜。
雖知昭穆次序。而不能冐神明之胄。
又如盡識三千律條。
而身非刑官。遂欲加之有罪。
其誰服之。然則學者所急。
務在證真哉。務在證真哉。 ^471c10

秀水真實居士　馮夢禎　題
 ^471c32
