律苑事規卷第六
author:: 四明演忠律寺住持嗣祖比丘省悟編述
other:: 
# 歲　專使請住持
歲　專使請住持
凡住持補處公帖已定文命下寺庫司會兩班耆舊茶卜日通先書命製山門疏茶湯榜擇才德人用絹素製榜脩廣如法庫司送紙諸寮作書差能事行者老郎通書　請人充專使或上首知事耆舊後堂維那等和會已定若耆舊頭首充專使知事一人同去掌財議事具寫本寺該管田產什物須知迎接從儀一切畢備管待專使一行人至超程日詣諸寮人事帶行僕從聲喏大眾門送山門講茶湯禮上首知事去下首知事行禮頭首去上首知事行禮揖坐了燒香揖香了歸位點茶再起燒香揖香點湯収盞了便上轎行山門下釘挂面裏設位請兩班耆舊光伴專使到彼寺先見知客同到庫司接送安下備門狀見頭首草寮無門狀詣侍司詳稟來歷侍者令客頭#CB05903;堂鋪設卓袱安疏帖侍者入方丈呈門狀住持出專使問訊請趺坐住持廟立專使插香大片展具三拜進前云又三拜詞云復三拜収具住持低身祗受
〔禪規各答一拜今不行者為觸禮妨衣也〕
詞云〔叨膺請命有玷宗風且厪遠來不勝多感〕
專使呈疏帖住持領已侍者揖坐喫茶了送客位堂司行者鳴鐘首座領眾詣方丈申賀庫司送香首座知事各插香一片詞云住持答云眾散知客領專使巡寮畢次第呈納本寺須知從儀什物如住持未#CB04676;所請再三勸請#CB04676;命行禮
〔同前〕當晚特為湯罷藥石夜湯果皆請兩班耆舊光伴庫司排辨受請已次第煎點專使點對簿書交割什物卜日起程。
other:: 
# 律　西堂頭首住持
律　西堂頭首住持 ^115c8

專使到寺先見知客同到侍者引見方丈插香展拜相看禮同喫茶送客位次詣諸寮人事了稟侍香同詣方丈咨稟
〔某〕寺今請〔某〕人住持稟訖侍者同詣受請人寮中相見插香行禮
〔同前〕如不#CB04676;即詣方丈咨扣同伸勸請受請了方丈請新命及兩班耆舊茶新命送客位次第受賀巡寮人事當晚方丈請新命專使特為湯藥石湯果兩班光伴。
other:: 
# 呂　頭首受請法嗣
呂　頭首受請法嗣 ^116a22

若頭首是嗣法弟子先誦侍司通稟住持請求法衣至日詣#CB05903;堂伺住持出問訊付法衣有法語新人受衣亦有語抽衣了却披法衣住持趺坐大展三拜已詞云又三拜詞云又三拜収具進前問訊住持云次拈疏帖各有語若例禪規住持引座座左設前住持位右排列疏帖下座了新命出住持前問訊付法衣有語受衣亦有語拈疏帖舉話有無不拘然亦在人行之。
other:: 
# 調　煎點住持當代
調　煎點住持當代 ^116a40

專使先當與住持議定齋嚫輕重合禮兩班耆舊鄉人法眷辨事貽嚫齋料費用專使親送納庫司置齋至日專使詣方丈插香三拜請初展詞云兩班單寮方丈客頭同專使行者一一詣寮稟請挂牌僧堂鋪設主席知客板頭排專使位至齋時專使僧堂前伺住持入堂問訊接送歸位揖坐歸中問訊揖眾坐中爐上下間外堂燒香了往住持前問訊次堂內先上間次下間外堂先下間次上間問訊了中央問訊食徧燒香一炷下#CB01321;了出外堂歸位齋了折水出鳴皷專使入堂燒香中爐上下間堂外已往住持前問訊上下間外堂了行茶徧如前問訊了収住持盞專使行禮三拜云送住持出再歸堂燒香一炷大展三拜巡堂一迊并堂外歸中問訊収盞鳴皷三下退座專使詣庫司謝辨齋次請住持至晚藥石夜湯果皆當請兩班
〔耆舊光伴〕。
other:: 
# 陽　煎點西堂頭首新命
陽　煎點西堂頭首新命 ^116b16

專使詣新命前議定方丈嚫施堂嚫貼嚫至日粥罷專使詣方丈插香稟請云答云
〔謹遵來命〕復詣新命前稟請同前禮方丈客頭同專使行者請諸寮齋時覆新命赴堂堂前俟住持同入堂問訊隨入先揖住持歸位次揖新命歸住持分手位燒香行禮並同前下食行#CB01321;茶畢先収新命盞專使至前行禮並同前
〔禪規二展三禮〕送新命出後門專使入住持前行禮
〔如上〕展具三拜送住持出前門歸堂炷香展三拜巡堂一帀并外堂中間問訊収盞鳴皷三下退座晚湯果藥石光伴
〔同前〕。
other:: 
# 雲　山門管待新命當代專使
雲　山門管待新命當代專使 ^116c4

眾知事會議管待嚫禮食品如儀上首知事隔日詣新命前插香拜請次詣客位稟請專使令庫司客頭請兩班耆舊光伴詞語行禮並特為同釘挂#CB05903;堂鋪設住持廟位專使住持上首兩班住持左右耆舊對面侍者接知事下位遠接僕從#CB15097;#CB01366;當支犒勞。
other:: 
# 騰　西堂頭首受命管待
騰　西堂頭首受命管待 ^116c30

亦就#CB05903;堂敷設住持主位新命對面位專使新命分手位兩班耆舊光伴左右位詞語行禮並同前。
other:: 
# 致　辭眾上座茶湯
致　辭眾上座茶湯 ^116c42

當代住持起離日上座〔有退院法語〕致謝兩班耆舊大眾下座鳴皷三下面法座立普與大眾問訊
〔禪規觸禮三拜〕鳴樓鐘等法器送出僧眾門送兩班由近及遠行僕外排立候送山門首預當釘挂設庿位面裏坐西堂大耆舊分手光伴首座居主東西班兩邊朝坐首座行禮揖坐揖香歸位點茶収盞再起燒香揖香點湯湯罷便上轎兩班耆舊備轎遠送住持當力免之專使一行人先詣諸寮辭別鳴樓鐘俟住持轎隔遠方可止之。
other:: 
# 雨　見職首座辭眾
雨　見職首座辭眾 ^116c48

須令專使詣方丈稟備法座上堂〔有法語〕
辭眾座不敷設下座先辭住持次面座立普辭大眾問訊山門首設位講特為茶湯兩班耆舊光伴上首知事行禮鳴樓鐘送山門若西堂次頭首辭眾臨行先同專使上方丈插香稟辭
〔禪觸禮三拜〕次巡方寮辭則山門首講茶湯兩班光伴行禮鳴大鐘送並同前禮。
other:: 
# 露　入院古法
露　入院古法 ^117a20

挑包頂笠而至如遇迎接下笠問訊或值官貴放包祗揖到山門首下包笠炷香
〔有法語〕至僧堂前歇包後架濯足回僧堂前取衣披搭入堂有參隨人同進聖僧前大展三拜巡堂一迊參隨人先出維那送歸鉢位問訊
〔禪觸禮三拜〕挂搭已到佛殿有語禮拜次土地堂祖堂有語知事請入方丈據室次開堂祝壽禪宗近代大川和尚赴淨慈笑翁和尚入育王後無所聞也。
other:: 
# 結　入院新法
結　入院新法 ^117a34

新命到來當看安泊處近遠近則眾往祇迎遠則兩班耆舊而已專使預當計稟批免勞眾兩班耆舊炷香人事罷光伴陽果至日入院庫司當一一排辨堂司行者隔宿挂牌至時鳴大鐘等器大眾門迎行僕列外新命到門炷香舉語至佛殿燒香法語大展三拜斂鐘歸僧堂挂搭眾入堂已新命入堂炷香大展三拜參隨人同展三拜維那引巡堂一迊
〔參隨先出〕送歸鉢位挂搭〔禪觸禮三拜〕
或有兩班送歸鉢位次土地堂祖堂炷香皆有法語入方丈據室侍者燒香一炷問訊了垂語知事先具狀備卓袱問訊行者呈寺記印新命看封付知事開封視篆訖就狀先僉押書日子打印過付衣鉢侍者収知事全班列前上首知事插香三拜云
〔禪規二展三禮〕諸山各插香草賀〔却當免香〕首座領眾插香展賀耆舊各插香鄉人道舊法眷隨賀于后客頭揖請諸山兩班耆舊就座献湯次請官客諸山舛座前點心若前代別遷未赴或退作東堂據室之前講交代禮受賀了鳴僧堂前鐘新命躬送前代歸寮炷香人事次首座領大眾人事行僕眾皆三拜。
　　　呈寺記狀式　當寺庫司比丘
〔某甲〕寺印一顆　右謹申納　新命堂頭大和尚伏候　慈旨　　　年　月　日　當寺庫司比丘　
〔某甲〕　狀
other:: 
# 為　庫司請新住持齋
為　庫司請新住持齋 ^117b2

據室人事了知事預具狀備拌袱爐燭詣方丈插香請齋三拜云
〔禪規二展三拜〕呈狀方丈客頭収庫司客頭鋪設僧堂住持位
〔管待禮同〕。　　　狀式　　　　　　　　　當寺庫司比丘　
〔某甲〕　右〔某甲〕啟取今辰午刻就雲堂聊備水#CB01366;祗迎伏望　尊慈特垂　降重　謹狀　　　年　月　日　當寺庫司比丘　
〔某〕等　狀　伏請　新命堂頭和尚大宗主
〔尊座前〕　　　　　　　　　　具位　
〔某等〕　謹封
other:: 
# 霜　開堂祝聖
霜　開堂祝聖 ^117c4

古者輦下列剎朝廷差官馳命敦請就
〔某〕寺開堂官給錢料設齋近來開堂座下設位至時侍者分付客頭鋪設法座報寮挂牌#CB00832;陞座了巡寮具寫官員諸山名位預呈方丈專使分付座左鋪卓袱排疏帖和會宣讀人先送看過公文例係維那宣山門疏首座宣餘疏次頭首宣庫司備香送上方丈預請諸山白槌座前對面排官員位次裝香秉燭覆侍者次覆方丈鳴皷集眾禮與常法同侍者同專使入請住持行者鳴鈸花幡挑灯從引至法堂位前如受請時未拈衣當舉語披法衣次專使插香行禮三拜云先呈公文有法語付維那宣白行者拈疏次山門諸山江湖疏一一呈拈舉話宣讀若見任官疏請開堂官員須先親自呈疏次山門疏住持指座有語陞座拈香祝聖次拈府縣官寮香若建寺捨田大檀越當拈香
〔侍者逐一度香〕惟法嗣香懷中拈出拈了自插爐中據坐侍者燒香下座兩班出班問訊畢侍者登座燒香問訊禮與常同座右白槌云提綱敘謝官員諸山云專使兩班耆舊大眾略提過謝之結座白搥云
〔諦觀法王法法王法如是〕下座諸山及官客略送一兩步知事接送客位管伴客頭行者即進爐燭一字排前先專使人事堂司行者喝云諸山人事次西堂人事
〔當免香禮〕知事一班人事〔三拜　禪規二展三拜〕
次首座耆舊諸寮大眾各插香人事〔三拜〕
次莊庫庵塔法眷鄉人暫到先同眾行禮通用詞云
〔禪規觸禮三拜〕答云〔叨據名藍不勝愧悚〕
進罣罳掎子據坐侍者插香大展九拜小師插香大展九拜皆無詞語次諸山行者方丈行者親隨人六局次參頭領眾插香禮三拜轎番直斤莊甲作頭諸寮供過老郎寮主領頭參拜住持即往客位致謝官員諸山
〔以盡禮也〕。
other:: 
# 金　新命巡寮
金　新命巡寮 ^117c28

諸寮舍敷陳香几位次爐燭香各具威儀次第俟巡寮方丈客頭先行通覆住持至諸寮頭首先於門前下手立迎入請趺坐插香住持答香略敘寒溫致謝送出听呌収香次第巡寮畢歸方丈照拂官客諸山。
other:: 
# 生　僧堂特為茶湯
生　僧堂特為茶湯 ^118a46

住持若要省事預批免茶湯榜庫司寫請狀備拌袱爐燭詣方丈插香行禮
〔禪規二展三拜〕請云請已呈狀令客頭請兩班耆舊光伴挂牌報寮僧堂鋪設住持位齋#CB15180;聞長板鳴炷香展拜巡堂請茶齋退鳴皷集眾上首知事揖住持入堂歸位揖坐燒香一炷住持前揖香中問訊立行茶畢瓶出往住持前揖茶退身龕右出炷香展三拜出堂引全班至住持前行禮謝茶詞語
〔即日云云如常〕送出復歸堂炷香上下間問訊収盞退座若有榜當先安下處呈新命入院日挂僧堂前上下間茶湯只炷香稟請繼覆云請和尚湯罷就座藥石。
　　　狀式　　　　　　　　　當寺庫司比丘　
〔某甲〕　右〔某甲〕啟取今辰齋退就雲堂點茶用伸陳賀之　儀伏望　尊慈特垂　降重　謹狀　　　年　月　日　當寺庫司比丘　
〔某甲〕　狀　　湯狀只改湯字餘並同　
〔可漏〕端狀拜請　新命堂頭大和尚〔尊座前〕
　　　　　　　　當寺庫司比丘　
〔某甲〕　謹封
other:: 
# 麗　檀越諷經
麗　檀越諷經 ^118b8

建寺捨田大檀越庫司差人嚴設祠堂備供養粥了集眾詣僧堂知事先到燒香點茶湯上供養住持至炷香歸位維那舉經回向。
other:: 
# 水　管待專使
水　管待專使 ^118c2

知事預稟住持專使厚嚫宣疏帖人#CB01321;衣鉢閤備貼 #CB01321;重輕合節至日#CB05903;堂釘掛鋪設位次請兩班耆舊光伴中設專使特為位請客侍者躬請專使餘人則方丈客頭稟請禮與特為同。
other:: 
# 玉　留請兩班
玉　留請兩班 ^118c10

兩班俟管待專使畢午後俱詣方丈咨稟告退方丈垂情委曲送出侍者令客頭備柈袱爐燭湯具住持同侍者一一詣寮點湯勉留客頭先報寮出門外右邊迎住持入門居主位分坐侍者燒香行湯収盞住持詳盡勸勉已送出門諸寮庫司同若職滿俟久亦當詣諸寮點湯勉留盡主禮也候住持齋後閑時再上稟辭次第進退。
other:: 
# 出　參放出入
出　參放出入 ^118c20

入院之先未參府縣官屬即當具門狀參見次謁檀越寄居官貴諸山亦用門狀合訪及處在知事逐一稟覆住持出門令行者傳語首座維那諸頭首知事當詣方丈候送庫司當探計住持歸斯令堂司掛牌報眾候入山鳴僧堂前鐘集眾門迎住持出轎問訊云
〔勿勞大眾〕即往佛殿土地堂燒香首座領眾至方丈接已眾退客頭揖請兩班耆舊献湯略敘話而退方丈行者插香禮拜次參頭領眾禮拜住持須巡寮報禮城郭近便朝暮出入無#CB15181;不必講行凡公出遠歸首座領眾迎接住持傳語免詣方丈或密歸鉢位伴眾食挂鉢了方丈客頭喝云
〔方丈和尚巡堂人事〕眾下地住持燒香一炷巡堂一迊出堂喝云繼上方丈或密回方丈兩班耆舊皆當詣方丈問起居當炷香献茶欵曲敘話而散。
other:: 
# 崑　交割什物
崑　交割什物 ^118c36

方丈請兩班大耆舊茶詳說家務次至謝庫司茶眼同撿視御書寶器砧基物件先呈方丈次呈頭首耆舊逐一點對交割計筭財糓簿書分明見管若干具呈方丈參照須知諸莊佃戶換契住持備榜諸莊曉示諸方多於住持交換之際執事作弊苛取錢物後患非輕可不審諸庫司此日備點心。
other:: 
# 崗　方丈小座湯
崗　方丈小座湯 ^119a18

律院亦此行之不無少異禪規云前輩四節行禮惟結夏一次兄弟恃強位爭高下因而止之叢林蔑聞良可嘆也按式有三座第一座分二出東堂西堂首座光伴第二座四出兩班耆舊頭首一出頭首二出知事三出西班耆舊四出東班耆舊第三座分六出本山辨事諸方辨事首座光伴隨職高下分座職同者次之侍者預備草圖呈方丈議定略有差池各須容忍至日依名書照牌午後備卓袱作一二三座陳列#CB05903;堂下間東西堂前堂都寺請客侍者各詣寮請云
〔堂頭和尚請今晚就寢堂特為献湯〕餘頭首諸寮方丈客頭行者請之#CB05903;堂釘挂排位秉燭裝香竟客頭行者覆侍者次覆方丈鳴皷　第一座客集侍者迎揖住持接敘寒溫入位立定侍者特為人前巡揖坐問訊坐已歸中燒香一炷往特為人前揖香問訊歸中立鳴板二下行湯復進特為人前揖湯問訊歸中燒香伴香鳴板一下収盞鳴鼓三下退座　第二座客至迎入位立兩侍者上下相望巡問訊揖坐燒香一炷分位頭巡揖香揖湯燒光伴香収盞鳴皷三下退座展具謝湯免則止之　第三座客集迎接行禮並同前此座位多分座頭巡問訊須要倫序庶雅。 ^119a32

〔禮法禪規四月十五日結制十四日參前請小座湯行禮〕。 ^119c2

 [fg_../figures/X/X60p0119_01.gif]律苑事規卷第六
 ^119c4
