雜毒海卷四
editor:: 京都栢林嗣祖沙門　性音　重編
other:: 
# 鈔化

other:: 
## 蓋大殿
蓋大殿
黃面老子眼#CB05190;眵。
千方百計討便宜。
而今無著渾身處。
却要兒孫蓋覆伊〔松源岳〕。 ^72c39

瞿曇老子面皮黃。
一箇渾身沒處藏。
普請為渠遮蓋去。
免教赤體露堂堂〔秀嵒瑞〕。
other:: 
## 挂鐘
挂鐘 ^72c43

重似鴻毛輕似山。
當陽挂起大家看。
一聲直透威音外。
撼動一天星斗寒〔浙翁#CB15572;〕。 ^73a4

一模脫就轉風流。
平地教休不肯休。
要得洪音喧宇宙。
直須更上一層樓〔枯禪鏡〕。
other:: 
## 五十三參壁
五十三參壁 ^73a8

幸得十方無壁落。
誰將五彩畫虗空。
善財眼裏生花翳。
去却一重又一重〔西嵓慧〕。
other:: 
## 鑄鐘
鑄鐘 ^73a14

通身祇是一張口。
百鍊爐中輥出來。
斷送夕陽歸去後。
又催明月上樓臺〔雪嵓欽〕。 ^73a20

大爐鞴裏翻身出。
不犯鉗錘勢萬鈞。
一擊清風徧寰宇。
喚回多少夢中人〔簡菴清〕。 ^73a24

大爐鞴裏翻身轉。
開口當知有賞音。
多少師僧齊側耳。
聽渠號令震叢林〔呆菴莊〕。
other:: 
## 化藏
化藏 ^73a28

八面渾無刀斧痕。
堆金抹綠要爭新。
出門遇著經綸手。
撥轉如來正法輪。 ^73a34

瞿曇老賊口親屙。
驢屎相兼馬屎多。
打得一團都撥轉。
潑天臭氣柰渠何〔長翁淨〕。
other:: 
## 化燈
化燈 ^73a38

一點光明未發輝。
燈籠露柱暗攢眉。
驀然觸著星兒子。
照破瞿曇鐵面皮〔簡堂機〕。 ^73a44

點著心光便發花。
從教千古照河沙。
假饒大地毗嵐起。
到底如何滅得他〔谷源道〕。 ^73a48

劫初一點光明種。
猛烈工夫拶出來。
瀉入碧琉璃裏去。
百千諸佛笑顏開〔唯菴然〕。
other:: 
## 水燈
水燈 ^73b4

萬里煙波接素秋。
銀釭耿耿泛中流。
自從一點光明見。
逐浪隨波未肯休〔癡絕沖〕。
other:: 
## 血書蓮經
血書蓮經 ^73b10

大丈夫兒皮有血。
自家針劄自家知。
一毫頭上能通變。
紅菡萏花三四枝〔雲谷〕。
other:: 
## 寫經
寫經 ^73b16

以字不成八字非。
當陽拈出大家知。
釋迦老子舌無骨。
黃葉拈來嚇小兒〔雲巢嵓〕。
other:: 
## 焙經
焙經 ^73b22

始終鹿苑#CB02494;提河。
四十餘年口過多。
爐炭上頭遭拔舌。
莫言有罪不重科〔黃龍南〕。
other:: 
## 寫法華塔為僧
寫法華塔為僧 ^73b28

此經一字何曾有。
莫寫浮屠謗老胡。
若謗老胡終有報。
定教鬚髮一莖無〔谷源道〕。
other:: 
## 化鹽
化鹽 ^73b34

紅爐鼓浪立教乾。
突出銀山照膽寒。
便是馬師胡亂後。
要須不被舌頭瞞〔松源岳〕。 ^73b40

合水和泥一處烹。
水乾泥盡雪花生。
乘時索起撩天價。
公驗分明孰敢爭〔潛菴光〕。
other:: 
## 化柴
化柴 ^73b44

一刀兩段絕誵訛。
未免依然入草窩。
直得通身紅爛後。
變生作熟總由他〔浙翁#CB15572;〕。
other:: 
## 化炭
化炭 ^73c2

黑漆渾身鐵面皮。
當頭觸著火星飛。
檀那切莫輕酬價。
煆聖鎔凡總是伊〔復菴〕。
other:: 
## 賀澤藏山修涅盤堂把鍼閣贖所溺坑等緣
賀澤藏山修涅盤堂把鍼閣贖所溺坑等緣 ^73c8

涅盤一路盡掀翻。
觸處工夫見不難。
洗面驀然摸著鼻。
繡針眼裏好藏山〔會藏主〕。
other:: 
## 求度
求度 ^73c14

天書入手頂門開。
解道心空及第來。
翻笑當年負舂老。
半生擔閣在黃梅〔浙翁#CB15572;〕。 ^73c20

我儂嫌佛不肯做。
子要伽黎搭半肩。
一等共行山下路。
眼頭各自看風煙〔天目禮〕。
other:: 
## 化浴
化浴 ^73c24

渾身脫下赤條條。
滿杓盛來痒處澆。
但得通身冷汗出。
自然百病一時消〔竹菴珪〕。 ^73c30

洗到無塵垢轉多。
杓頭拋下看如何。
對人不是揚家醜。
祇要添柴助熱鍋〔標指堂〕。
other:: 
## 化馬祖殿瓦
化馬祖殿瓦 ^73c34

寄語江西老古錐。
從教日炙與風吹。
不是兒孫無料理。
要見冰消瓦解時〔土竺悟二〕。
other:: 
## 德彬修雙陽墖求頌
德彬修雙陽墖求頌 ^73c40

九層墖聳青霄外。
七佛靈蹤在上方。
山冷雲寒當午夜。
惟聞天樂散天香。
other:: 
## 老僧乞偈募龕
老僧乞偈募龕 ^73c46

藏身無地復何藏。
冰骨仙人玉作裳。
佛眼謾云窺不見。
分明北斗曬斜陽〔梅逢忍〕。
other:: 
## 修船
修船 ^74a4

生死河邊箇破舟。
七穿八落半沉浮。
娑婆業海風波惡。
苦勸諸君努力修〔孤雲鑑〕。
other:: 
## 重鞔法鼓
重鞔法鼓 ^74a10

膽在渾身肯便藏。
惡聲一任播諸方。
乾坤未信知音少。
骨露皮穿總不妨〔呆翁悅〕。
other:: 
## 鄮嶺接待
鄮嶺接待 ^74a16

玉几峯高難措足。
行人多向半途休。
無棲泊處開門戶。
箇箇教伊到地頭〔佛照光〕。
other:: 
## 大亭接待裝泗洲
大亭接待裝泗洲 ^74a22

潮生潮落三江口。
人去人來四路頭。
放下便知安樂處。
泗洲元不在揚州〔無準範〕。
other:: 
## 大芙蓉接待
大芙蓉接待 ^74a28

水雲何處覓行蹤。
踏遍天台雁宕峯。
脚力盡時消息盡。
小芙蓉接大芙蓉〔無準範〕。
other:: 
## 風月接待
風月接待 ^74a34

不蓄莖虀并粒米。
要餐風月任從伊。
莫嫌冷澹無滋味。
一飽能消萬劫饑〔商源〕。
other:: 
## 雞鳴接待
雞鳴接待 ^74a40

一粒米從檀度乞。
一莖菜是別人栽。
家私不與諸方比。
也要開門接往來〔商隱予〕。
other:: 
## 黃漢嶺開接待
黃漢嶺開接待 ^74a46

路繞懸崖萬仞頭。
行人到此一場愁。
驀然得箇休歇處。
重疊關山信脚遊〔高原泉〕。
other:: 
## 漁浦接待
漁浦接待 ^74b4

吳山那畔越山前。
有飯充饑有榻眠。
到此便能休歇去。
帝鄉猶隔一潮船〔絕岸湘〕。
other:: 
## 進月軒
進月軒 ^74b10

桂輪孤朗碧天寬。
簾卷清風入座寒。
底事明明人不薦。
又隨花影上欄杆〔大川濟〕。
other:: 
## 留江心
留江心 ^74b16

孤嶼江心浪潑天。
漁翁來看釣魚船。
煙蓑雨笠渾無用。
收卷絲綸展脚眠〔竹菴珪〕。
other:: 
## 三教圖
三教圖 ^74b22

各立門庭各自尊。
談禪談道又談文。
桃紅李白薔薇紫。
畢竟根苗一樣春〔雲山〕。
other:: 
## 三笑圖
三笑圖 ^74b28

三箇難分劣與優。
你心頭似我心頭。
不堪說破祇堪笑。
笑到驢年未肯休〔無準範二〕。
other:: 
## 祖圖
祖圖 ^74b34

等是清平世界人。
為因閒事長無明。
使他箇箇能安分。
圖上緣何有姓名。
other:: 
## 宗派圖
宗派圖 ^74b40

虗名驚世刻舟痕。
乃祖初無一法存。
流出胸中蓋天地。
祇今子子又孫孫〔東山源〕。 ^74b46

列派分宗定此圖。
繩繩相貫若聯珠。
不知佛祖未興日。
還有許多消息無〔癡絕冲〕。
other:: 
## 枯松圖
枯松圖 ^74c2

瘦骨槎牙耐歲寒。
碧雲深處老龍蟠。
笑他摘葉尋枝者。
到此如何著手攀〔谷源道〕。
other:: 
## 選佛圖
選佛圖 ^74c8

百千諸佛及眾生。
休向圖中強較量。
心印當陽輕擿出。
堂堂端坐寂光場〔一源靈〕。
other:: 
## 題天目弔和菴主
題天目弔和菴主 ^74c14

西丘老人八十餘。
頭髮白盡黃牙疎。
買得扁舟如葉大。
哭和菴主過東湖〔竺元道〕。
other:: 
## 大義渡
大義渡 ^74c20

白頭望盡萬重山。
曠劫恩波徹底乾。
不是胸中藏忤逆。
出家端的報親難〔天目禮〕。
other:: 
## 歸湖上
歸湖上 ^74c26

鳥不驚飛水不流。
碧潭空濶冷涵秋。
一絲頭上無香餌。
風輥蘆花落釣舟〔石菴玸〕。
other:: 
## 海山寄興
海山寄興 ^74c32

午窗定起晝沉沉。
觸目虗凝一片心。
好鳥關關知我意。
盡情啼破綠楊陰〔大歇謙〕。
other:: 
## 翠嵓寺
翠嵓寺 ^74c38

野僧迎客下煙嵐。
試問如何是翠嵓。
門近洪厓千尺井。
石橋分水繞松杉〔張無盡〕。
other:: 
## 三墖
三墖 ^74c44

山前三墖要重修。
凡聖齊教著地頭。
肯似疎山窮鬼子。
一錢不使逞風流〔或菴體〕。
other:: 
## 善權洞
善權洞 ^75a2

嵓下寒泉曲有聲。
洞中丹竈紫霞生。
現成門戶入不得。
白日茫茫把火行〔雪山〕。
other:: 
## 登祝融峯
登祝融峯 ^75a8

南岳諸峯七十二。
惟有祝融峯最高。
九千七百三十丈。
下視寰海如秋毫〔虗堂愚二〕。 ^75a14

岷峩華頂遠俯伏。
九華五老來相朝。
上方老僧日無事。
興來以手摩雲霄。
other:: 
## 東林
東林 ^75a18

白薝蔔花露滴滴。
碧苾蒭草香濛濛。
田地更無塵一點。
是何人合住其中〔禪月〕。 ^75a24

一山南北煙霞裏。
兩寺東西林麓間。
開眼如今渾似夢。
莫言真箇在盧山〔竹菴珪〕。
other:: 
## 西林
西林 ^75a28

橫看成嶺直成峯。
向背高低各不同。
不識廬山真面目。
祇緣身在此山中〔蘇東坡〕。 ^75a34

作家爐鞴烹佛祖。
客來更撾茶毒鼓。
昨夜南山鼈鼻蛇。
齩殺大雄白額虎〔竹菴珪一作題雪峯〕。
other:: 
## 鼈鼻菴
鼈鼻菴 ^75a38

毒氣炎炎未肯休。
草中交輥沒蹤由。
如今橫在平坡上。
誰敢當先摸鼻頭。
other:: 
## 詠大椒
詠大椒 ^75a44

萬木凋殘方吐#CB04732;。
埀埀先實綴枝頭。
從來辣性天然在。
嚼著通身白汗流〔夢菴格〕。
other:: 
## 呈遠錄公
呈遠錄公 ^75b2

誰能一日兩梳頭。
撮得髻根牢便休。
大抵還他肌骨好。
不搽紅粉也風流〔圓通秀〕。
other:: 
## 丈亭
丈亭 ^75b8

青山歷歷映江流。
半見明州半越州。
亭下寒潮亭上客。
不知來往幾時休〔朴翁銛〕。
other:: 
## 涅槃臺
涅槃臺 ^75b14

當陽立箇鬼門關。
未死偷心過者難。
火急翻身開得眼。
屋頭元是舊青山。
other:: 
## 生香亭
生香亭 ^75b20

一種靈苗發秀時。
須知花綻不萌枝。
其間氣息難藏處。
不假春風特地吹。
other:: 
## 生公石
生公石 ^75b26

講經聲在轆轤間。
要見生公却又難。
一曲欄杆千古意。
老僧無語石頭頑。
other:: 
## 荷葉沼
荷葉沼 ^75b32

徹骨貧來更有誰。
#CB16017;鬖壞衲藕絲垂。
春風池面添新綠。
又見冰蠶作繭時。 ^75b38

遇物令人仰祖風。
弊衣遺在一池中。
秋風吹破春風補。
不犯清波一綫功。
other:: 
## 他山堰
他山堰 ^75b42

截斷寒流疊石基。
海潮從此作回期。
行人自老青山在。
#CB00589;闊水聲無絕時〔隱山〕。
other:: 
## 破草鞵
破草鞵 ^75b48

踏遍山邊與水邊。
歸來脫向法堂前。
僧參不用袈裟裹。
問汝何時脚底穿〔夢菴格〕。
other:: 
## 和菴主故居
和菴主故居 ^75c6

影落深雲不自名。
午香菰米雜黃精。
不知那裏欠綿密。
長有人來問二靈〔象潭泳〕。
other:: 
## 三生石
三生石 ^75c12

去來今世互相瞞。
休弄精魂業識團。
一片石頭遭帶累。
幾人來拂蘚痕看。
other:: 
## 一聲軒
一聲軒 ^75c18

瓦礫聲中喪髑髏。
門風從此轉蕭條。
最憐萬竹當欄立。
雨洗風磨恨不消。
other:: 
## 棋盤石
棋盤石 ^75c24

明明黑白未分來。
一片方方嶮似崖。
試向機前投著看。
春風春雨幾莓苔。
other:: 
## 蘇公隄
蘇公隄 ^75c30

春風細細柳抽條。
十里湖光落畫橈。
覿面坡仙知蹉過。
古祠猶在第三橋。
other:: 
## 龍湫瀑布
龍湫瀑布 ^75c36

懸崖萬丈似危簷。
放下珠簾六月寒。
幾度風來半遮掩。
不容収卷祇容看。
other:: 
## 龍鼻水
龍鼻水 ^75c42

洞裏當中忽迸開。
磷磷青石滑如苔。
五湖四海翻桃浪。
盡向鼻端流出來。 ^75c48

石龍滴滴鼻中水。
二十名泉#CB05224;莫齊。
白髮老僧貪潄齒。
杖黎日日過嵓西〔橫川珙〕。
other:: 
## 石臺
石臺 ^76a4

天地生來本現成。
最稜層處坦然平。
其中自有點頭底。
祇是無人解講經。
other:: 
## 老馬
老馬 ^76a10

營司牽浴柳邊池。
吐沫垂涎步較遲。
洗見箭瘢知有恨。
將軍忘却未侯時〔藏雲二〕。
other:: 
## 桃源圖
桃源圖 ^76a16

綵雲綻處落欹斜。
雞犬無聲祇幾家。
五百年中興廢事。
紛紛紅雨落桃花。
other:: 
## 牛圖
牛圖 ^76a22

三三五五戲平蕪。
踏裂春風百草枯。
莫寫溈山僧某甲。
恐人喚作祖師圖〔希叟曇〕。
other:: 
## 中峯
中峯 ^76a28

狐猿呌落中巖月。
野客吟殘半夜燈。
此景此時誰會得。
白雲深處坐禪僧〔無量壽〕。
other:: 
## 妙高臺
妙高臺 ^76a34

鴛鷺池塘芳草雨。
綺羅簾幙杏花風。
何如月在欄杆夜。
長嘯一聲千嶂中〔蘿月瑩〕。 ^76a40

松枯石老凍雲摧。
到此虗空漸覺低。
脚力盡時情興遠。
與誰#CB06078;手上天梯〔虗堂愚〕。
other:: 
## 琉璃泡觀音
琉璃泡觀音 ^76a44

一氣工夫做出來。
圓陀陀地絕纖埃。
都盧一箇圓通境。
門戶不將容易開〔古梅友二〕。
other:: 
## 血書金剛經入佛腹藏
血書金剛經入佛腹藏 ^76b2

點點滴滴孃生血。
狼狼藉藉給孤園。
盡大地人收不得。
依然返本又還源。
other:: 
## 燈華
燈華 ^76b8

休將春色擬栽培。
脫略人工巧翦裁。
遊子滿園覓不得。
祇因伊向火中開〔磬山修〕。
other:: 
##  #CB15090;竹
#CB15090;竹 ^76b14

看取當場手眼親。
胸中毒氣種來深。
借他一點無明種。
擊碎千層與萬層〔箬菴問〕。 ^76b20

紙裹麻纏解不開。
因緣時至出頭來。
一聲霹靂驚天地。
曠劫無明當下#CB01926;〔愍生念〕。
other:: 
## 燈籠
燈籠 ^76b24

靈明豈藉三光照。
慣向昏衢立大功。
祇為寸心恒不昧。
輝天鑑地自玲瓏〔琅琊真〕。
other:: 
## 破衲
破衲 ^76b30

零零落落幾經年。
信手拈來搭半肩。
午夜定回和束倒。
箇中消息許誰傳〔柏嵓凝〕。 ^76b36

住山將就度流年。
窮漢家私不直錢。
一領衲衣冬又夏。
熱來脫却冷來穿〔箬菴問二〕。
other:: 
## 破被
破被 ^76b40

長將破被蒙頭臥。
地老天荒總不知。
此是死心真受用。
失便宜也得便宜。
other:: 
## 觸衣碎甚作
觸衣碎甚作 ^76b46

不挂寸#CB02133;方免寒。
何須特地裊長竿。
而今落落零零也。
七佛之名何處安〔印首座〕。
other:: 
## 走馬燈
走馬燈 ^76c4

團團馳走不停留。
無箇明人指路頭。
滅却心中些子火。
刀槍人馬一齊休〔無際悟〕。 ^76c10

槍如雨刺馬如風。
殺入重圍不放鬆。
不是不容鍼劄空。
目前住脚幾英雄〔養菴心〕。 ^76c14

業風吹得走如梭。
鬬勝爭強不放過。
未得中間星火盡。
不知何日息干戈〔且菴蒭〕。
other:: 
## 破錢
破錢 ^76c18

半輪殘月掩塵埃。
依稀猶有開元字。
暗想清光未破時。
買盡人間不平事〔毗陵女子〕。
other:: 
## 芳塘
芳塘 ^76c24

芳塘雨霽綠初肥。
折得青條串露歸。
一樹殘花喧鬬 #CB15179;。
紅香滿徑撲人飛〔天隱至〕。
other:: 
## 漁父
漁父 ^76c30

籃裏無魚欠酒錢。
酒家留下釣漁船。
幾迴欲脫蓑衣當。
又恐明朝是雨天〔西湖僧〕。
other:: 
## 過天目山活埋菴
過天目山活埋菴 ^76c36

自古名高累不輕。
飲牛終是上流清。
吾師未死先埋却。
又向巢由頂上行〔紫柏可〕。
other:: 
## 宿永慶寺(建文帝)
宿永慶寺〔建文帝〕 ^76c42

杖錫南遊歲月深。
山雲水月傍閒吟。
塵心消盡無些子。
不受人間物色侵〔建文帝〕。
other:: 
## 宿深邨
宿深邨 ^76c48

行行一宿深邨裏。
雞犬豐年閙如市。
黃昏見客合家喜。
月下取魚戽塘水〔禪月三〕。
other:: 
## 深山逢老僧
深山逢老僧 ^77a6

衲衣綫麁心似月。
自把矩鉏同榾柮。
青石谿邊踏葉行。
數片雲隨兩眉雪。
other:: 
## 臨川道中
臨川道中 ^77a12

出谷入谷路迴轉。
秋風已至歸期晚。
舉頭何處望來蹤。
萬仞千山鳥飛遠。
other:: 
## 宿雪峯菴
宿雪峯菴 ^77a18

雪深麋鹿無行跡。
雲外樵歸何處笛。
老禪騎虎不驚人。
猿拾荒苔挂高石〔笑隱訢〕。
other:: 
## 虎丘禮隆祖墖
虎丘禮隆祖墖 ^77a24

爪牙曾展此峰頭。
睡虎耽耽莫敢儔。
千古知恩誰箇是。
空階落葉響深秋〔牧雲門〕。
other:: 
## 送可生禪人省親
送可生禪人省親 ^77a30

六尺堂堂稟最靈。
此身來處要分明。
春風送上新安路。
一片依依望母情。
other:: 
## 受業處題偈行脚
受業處題偈行脚 ^77a36

古佛放光留不住。
鐵牛無脚也須行。
雖然未踏曹谿路。
且喜今朝離火坑〔大慧杲〕。
other:: 
## 宿北山贈唯山主
宿北山贈唯山主 ^77a42

載雲松老響晴濤。
數轉谿灣見把茅。
深閉竹籬春不管。
亂啼山鳥踏花稍〔三宜盂〕。
other:: 
## 臨平道中
臨平道中 ^77a48

風蒲獵獵弄輕柔。
欲立蜻蜓不自由。
五月臨平山下路。
藕花無數滿汀洲〔道潛〕。
other:: 
## 舁母渡錢塘
舁母渡錢塘 ^77b6

母在籃輿子在途。
子行不上母先呼。
斷橋流水斜陽外。
羞見寒林返哺烏。
other:: 
## 石門道中
石門道中 ^77b12

枝頭蜀魄一聲聲。
百里春山送又迎。
拈得泐潭潭上月。
直教千古照人清〔古雪#CB15223;〕。
other:: 
## 登維摩金粟堂憶洞聞和尚
登維摩金粟堂憶洞聞和尚 ^77b18

青山滿目祇如前。
初地尋師憶往年。
不二法門無異相。
空庭添得草芊芊〔牧雲門〕。
other:: 
## 暢情
暢情 ^77b24

花無長在樹。人無長在世。
有花須當賞。有酒須當醉。
秋霜上#CB15150;來。
春風吹不去〔鄧青陽〕。
other:: 
## 普請罷書偈
普請罷書偈 ^77b30

茶芽蔍蔌初離焙。
筍角狼忙又吐泥。
山舍一年春事辦。
得閒誰管版頭低〔志芝菴主〕。
other:: 
## 遣興
遣興 ^77b36

小鍋煑菜上蒸飯。
菜熟飯香人正饑。
一補饑瘡了無事。
明朝依樣畫貓兒〔祖某主〕。
other:: 
## 自適
自適 ^77b42

雪裏梅花春信息。
池中月色夜精神。
年來可是無佳趣。
莫把家風舉似人〔#CB01900;菴樞〕。
other:: 
## 偶成
偶成 ^77b48

簷頭密布蜘蛛網。
砌下高堆曲蟮泥。
達磨眼睛渾不顧。
尋常讀作一聯詩〔中峰本二〕。 ^77c6

秋雲片片秋空闊。
秋葉沉沉秋雨寒。
林下野人難曬 #CB05171;。
眉毛終日不曾乾。
other:: 
## 遣興
遣興 ^77c10

逸興應須傚皎然。
此生瀟灑老詩禪。
何妨剩得驚人句。
詠徧江山一萬篇〔明教嵩〕。
other:: 
## 立玉亭
立玉亭 ^77c16

山當崖斷孤亭立。
竹樹迴環翠萬層。
倒看夕陽深#CB00589;底。
不知雲外有歸僧〔玉芝聚〕。
other:: 
## 冷泉畫廊壁
冷泉畫廊壁 ^77c22

一一塵中堅密身。
改頭換面轉精神。
誰知東壁打西壁。
盡是靈山會上人〔雙杉〕。
other:: 
## 屋子
屋子 ^77c28

甎瓦泥#CB01926;假合成。
周縫隙罅用功深。
就中有箇安身處。
多少迷人不識門〔無用寬〕。
other:: 
## 佛母堂
佛母堂 ^77c34

熱鐵洋銅地獄坑。
禍胎今日又重生。
黃梅山下人無數。
誰解門前掉臂行〔中峰本〕。
other:: 
## 湖上草堂
湖上草堂 ^77c40

山居不買剡中山。
湖上千峰處處閒。
芳草白雲留我住。
世人何事得相關〔皎然〕。
other:: 
## 天台石橋
天台石橋 ^77c46

橋橫飛#CB00589;上崔嵬。
#CB00589;瀑千尋吼怒雷。
五百聲聞看不破。
至今活塟在嵓隈〔天目禮〕。
other:: 
## 過東坡影堂
過東坡影堂 ^78a4

力將正說排邪說。
夢到黃州與惠州。
竹屋數椽容老貌。
大江千古祇東流〔大慧杲二〕。
other:: 
## 過秦檜祠
過秦檜祠 ^78a10

路傍一對新華表。
見說昔年官不小。
爭知道冷煙疎雨埋荒草。
other:: 
## 鰕子禪
鰕子禪 ^78a16

杖黎何處問鰕禪。
回首胥村鎖暮煙。
一曲漁歌秋浦外。
腥風吹滿渡頭船〔夢觀仁〕。
other:: 
## 雷遷墖
雷遷墖 ^78a22

一念慈容元不隔。
何須特地肆乖張。
平高就下婆心切。
惱得雷公一夜忙〔石田薰〕。
other:: 
## 女官墓
女官墓 ^78a28

隴頭死樹丫微活。
路口崩亭脚半斜。
玉骨年深無祭祠。
變成蝴蝶撲松花。
other:: 
## 廬山佛手嵓
廬山佛手嵓 ^78a34

清淨身中金色臂。
匡廬叠叠曉雲開。
為人隻手無伸處。
且聽勞生空望崖〔中峰本〕。
other:: 
## 迥耀峰
迥耀峰 ^78a40

草徑離離山影斜。
寒清入骨半牕紗。
數聲啼鳥破幽寂。
晚色不侵茅屋家〔雪嶠信四〕。
other:: 
## 青龍泉
青龍泉 ^78a46

不假雲雷勢自豪。
一噴平地盡波濤。
溶溶流入浙江水。
飲者如何風調高。
other:: 
## 出生臺
出生臺 ^78b4

何處啼烏去復來。
朝朝上我出生臺。
有時粥飯因緣盡。
脫落皮毛眼豁開。
other:: 
## 曉發
曉發 ^78b10

葛捲衣邊秋捲蕉。
曉行寒露草頭飄。
邨中尚未炊煙火。
且逐雞聲過版橋。
other:: 
## 試心石
試心石 ^78b16

 #CB05466;屼高懸可試心。
幾回獨立畏崖深。
忽然脚踏虗空碎。
石上風生大地春〔磬山修〕。
other:: 
## 漂母祠
漂母祠 ^78b22

一諾千金肯背盟。
始知義重見身輕。
滔滔淮水長流在。
愧盡王孫怨不平〔箬菴問三〕。
other:: 
## 淮陰墓
淮陰墓 ^78b28

墓石能存漢姓名。
驚濤拍岸似猶爭。
功成祇說英雄貴。
跨下何殊走狗烹。
other:: 
## 西亭懷古
西亭懷古 ^78b34

千古朱涇得釣名。
覆舟何處問途程。
一天霜月無人夜。
散作蕭蕭折葦聲。
other:: 
## 寶刀隴
寶刀隴 ^78b40

從來利刃號吹毛。
萬樹松絲繫獨牢。
莫謂鈍根虧斷得。
此中原是活人刀〔蓮池宏〕。
雜毒海卷四
 ^78b46
