釋迦如來成道記註
orig:: 
釋迦如來成道記 ^1a8

唐　太原　王勃　撰
commentary:: 
author:: 錢唐月輪山居慧悟大師賜紫道誠　註 ^1a10

釋迦者梵語也。華言能仁。
即娑婆世界化佛之姓也。
謹按長阿含經云。
昔有轉輪王。姓甘蔗氏。
聽次妃之譖。擯四太子至雪山北自立城居。
以德歸人。不數年間蔚為強國。
父王悔憶。遣使往詔。
四子辭過不皈。父王乃三歎曰。
我子釋迦。因命氏焉。
如來者梵云多陀阿伽度。
秦言如來。十號之一也。
謂從如實道來成正覺也。
成道者法王啟運之謂也。
夫諸佛之道無得為得。
非常道也。且釋迦如來成道已來甚太久遠。
非即今世以慈悲大誓化現身相接物利生。
亦有始末。故云成道。 ^1a14

唐書。王勃。高宗朝博士。
福時第三子也。與兄勮．勔俱有才名。
時稱為王氏三珠樹。
勃少與楊烱．盧照隣．駱賓王齊名海內。
號為四傑。乾封中沛王聞其才名辟入府。
時諸王尚鬪鷄。勃戲為檄英王鷄文。
高宗怒曰此即交搆之漸。
乃黜虢州參軍。有滕王閣記．釋迦畫像記．維摩畫像碑並盛行於世。
orig::  ^1a34

觀夫釋迦如來之垂迹也。
commentary::  ^1b4

觀夫者。發語之端緒也。
釋迦如來見上註。
垂迹者。祐法師云。
蓋聞菩提之為極也。
神妙寂通。圓智湛照。
道絕形識之封。理畢生滅之境。
豈實誕於王官。寧真謝於固林哉。
但憫群萌長寢。同歸大覺緣來斯化。
感至必應。若應而不生。
誰與悟俗。化而無名。
何以導世。是以標號釋迦。
擅種剎利。體域中之尊。
冠人天之秀。然後脫履儲宮。
真觀道樹。捨金輪而馭大千。
明玉毫而制法界。
此其所以垂迹也。
orig::  ^1b6

淨法界身本無出沒。
commentary::  ^1b22

將紀化迹始末。乃先談法身。
夫法身者。即化身之本體。
清淨法界也。強名頗多。
此不備敘。秦僧肇云。
如來者。法界為體。
形無不在。量出規矩之外。
道超言議之表。凝然湛寂。
非色非相。不生不滅。
無來無去。故云本無出沒。
orig::  ^1b24

大悲願力示現受生。
commentary::  ^1b34

此句明有出沒也。
言大悲者。佛四等心之一。
是佛道之根本。以#CB15072;苦為用。
用在佛果。故稱大也。
願者。即大誓也。力者。
十力也。此十波羅密。
隨舉其二。夫諸佛有大悲故不住涅槃。
有大智故不住生死。
有大願故所以涉苦彌勤。
從真入假方便有身。
故云示現受生。
orig::  ^1b36

洎兜率陀天。
commentary::  ^1b48

梵云率兜陀。或云覩史多。
華言知足。即欲界第四天也。
涅槃經云。此天欲界最勝。
故補處菩薩皆示生此天。
為教化眾生故。
orig::  ^1c2

為護明菩薩。
commentary::  ^1c8

護明即釋迦佛因地。
於此賢劫過去人壽二萬歲時。
值迦葉波佛。最後受當來成佛記時名也。
及生兜率亦用此名。
若今之慈氏也。菩薩。
梵語具足云菩提薩埵。
此云覺有情。從行立稱。
今略云菩薩。
orig::  ^1c10

降迦毗羅國。
commentary::  ^1c18

梵云迦毗羅蘇都。
華言妙德城。即中天竺也。
orig::  ^1c20

號一切義成。
commentary::  ^1c22

梵云薩婆頗他悉陀。
華言一切義成。即釋迦佛最初小字也。
或訛略云悉達。瑞應經云。
菩薩王宮生時。國中釋種同日生五百男子。
廐中象馬各生五百駒子。
宮中五百伏藏現海中。
五百商人採寶歸。
各獻珍琛。父王見其瑞事。
故立此名。攝大乘論云。
立名有五因。謂因生類。
因相。因假。因輕賤。
因敬重。太子立名因相也。
謂生時有多瑞相故。
orig::  ^1c24

金團天子選其家。
commentary::  ^1c38

本行經云。護明謂天人金團曰。
往昔補處菩薩托生之家。
須具六十種功德。
三代清淨。汝下閻浮為我觀察。
金團曰。迦毗羅城王名淨飯。
夫人名摩耶。於諸世間具足功德清淨。
有大名稱。堪生彼家。
護明曰。善哉。我定生彼。
orig::  ^1c40

自淨飯王為其父。
commentary::  ^2a2

梵云首圖駄那。此云淨飯。
本行經云。謂財德純備故。
orig::  ^2a4

玉象乘日。
commentary::  ^2a8

夫釋迦如來示生此土始終。
有其八相。一兜率來儀相。
二嵐毗尼園降生相。
三四門遊觀相。四逾城出家相。
五雪山示修道相。
六菩提樹下降魔成道相。
七鹿野苑轉法輪相。
八娑羅林下般涅槃相。
此初相也。普曜經云。
菩薩當行白象形入胎。
何以故。三獸渡河。
象窮底故。
orig::  ^2a10

示來於大術胎中。
commentary::  ^2a22

梵語摩訶摩耶。華言大術。
即佛母也。是天臂城中善覺長者第八女也。
相師占曰。此女當生轉輪聖王。
時淨飯王聞。乃娶為妃。
本行經云。摩耶夫人夢白象日輪右脇而入。
具以白王。召相師問之。
曰女人此夢必生轉輪聖王矣。
嘗試論之。經不云。
菩薩九十一劫不墮惡道。
如何最後生中有身為白象耶。
然婆娑論云。此非實事。
以彼國尊日貴象。
凡有此夢為大吉祥。
欲令占者言之。故示其相爾。
問曰。最後生菩薩實受胎耶。
答華嚴經云。為欲成就小心劣解眾生。
不欲彼作念是自然化生。
功德智慧不從修得。
是故示現受胎。又云。
菩薩在母胎中。室樓珍殿一如天宮。
行住坐臥不令母有苦患。
日日三時十方諸佛入來安慰說受生法門。
十方同行菩薩及諸天人。
皆入問訊聽法。以此明證非實事也。
orig::  ^2a24

金輪作王。
commentary::  ^2b6

輪王有四。一鐵輪王。
治一天下。二銅輪王。
治二天下。三銀輪王。
治三天下。四金輪王。
統治四天下。有七寶千子。
七寶者。一金輪。二玉女。
三馬。四象。五主藏神。
六主兵臣。七如意珠。
此七物聖王受位之日皆自空來。
由是凌虗周遊四天。
一切國土見金輪飛至皆自臣伏。
本行經云。太子生已。
善相者云。具三十二相顯著。
必為轉輪聖王。
orig::  ^2b8

創誕於無憂樹下。
commentary::  ^2b22

此第二嵐毗尼園降生相也。
瑞應經云。摩耶夫人胎月將滿。
思遊此園。到已即舉右手攀無憂樹枝。
從右脇而生太子。
天帝以天妙衣裹手承接。
天人持金抦傘蓋。
諸天龍神散香華皷音樂。
十方大地六種震動。
有三十二種瑞應事。
文多不錄。按今古論衡周書異記云。
姬周昭王二十四年甲寅歲四月八日。
江河泉井泛溢山川。
宮殿震動。常星不現。
有五色光貫大微宮。
王問群臣。太史蘇由奏曰。
西方有聖人生。却後千年教法來此。
王令鐫石埋於南郊誌之。
orig::  ^2b24

八十種隨形之妙好餐若芬華。
commentary::  ^2b44

婆娑論云。八十種好。
在諸相間。隨諸相轉莊嚴佛身。
言芬華者。具足梵語芬陀利華。
此云白蓮華。涅槃經云。
如來之身。非胎所污。
如芬陀利華。本性清淨故。
orig::  ^2b46

三十二大士之相儀皎如圓月。
commentary::  ^2c6

涅槃經云。示現三十二相以自莊嚴。
如十五日夜盛滿之月。
orig::  ^2c8

四方而各行七步。
commentary::  ^2c12

瑞應經云。菩薩初生之時。
無人扶持於。四方面各行七步。
自然蓮華承足。華嚴經云。
現於世間最無比故。
金剛仙記云。如來示行有三種。
一運神通凌虗而行。
二自然蓮華承足。
三行時足底離地四指。
千輻輪相印地分明。
orig::  ^2c14

九水而共沐一身。
commentary::  ^2c24

普曜經云。菩薩生時。
九龍在空降微細雨。
不冷不熱。浴菩薩身。
orig::  ^2c26

現優曇華。
commentary::  ^2c30

優曇鉢羅華。金輪王生。
此華方現。以世間有名難見。
故喻佛出世難值也如是。
本行集經云。阿私陀僊白大王曰。
如優曇鉢羅華。無量無邊億百千年時一出現。
佛亦如是。阿含經云。
當觀如來出世如優曇鉢羅華。
涅槃經云。佛如優曇華值遇生。
orig::  ^2c32

作師子吼。
commentary::  ^2c42

因果經云。太子生時。
一手指天一手指地。
作大師子吼云。天上天下惟我獨尊。
夫世間師子百獸之長也。
一吼有四事。一百獸聞則腦裂。
二香象降伏。三飛鳥墮落。
四水族潛伏。今喻佛聲盖取無畏之義也。
亦有四事。一佛聲說法百法俱破。
二天魔降伏。三外道邪見墮落。
四一切煩惱伏斷。
法喻平等其若此也。
orig::  ^2c44

言胎分之已盡早證常身。
commentary::  ^3a10

常身者。淨法界法身也。
法華經云。如來成佛已來甚大久遠。
若然者則胎分已盡。
不受後有。今何生耶。
orig::  ^3a12

為度以還來今垂化迹。
commentary::  ^3a18

諸佛之心。大慈悲是也。
以眾生界無盡。故大悲亦無盡。
所以為度眾生出現世間爾。
問曰。佛既成道久遠。
具大自在。何不直便化生成佛。
何用入胎誕脇耶。
答曰。大善權經云。
菩薩欲不由胎生一頃成佛。
恐彼小心劣解眾生疑是變化不肯受教。
若生貧賤設易出家。
人謂避飢寒故。是以示入胎誕脇生帝王家。
種種順俗而後出家。
orig::  ^3a20

於是還覉襁褓示類嬰兒。
commentary::  ^3a34

涅槃經云。如來身者即是法身。
非是血肉筋骨所成。
隨順世間眾生法故。
示為嬰兒。釋名曰。
#CB15109;前曰嬰提之。
嬰前以乳養之。故曰嬰兒。
orig::  ^3a36

為占相也悲悵於阿私陀仙。
commentary::  ^3a42

梵云阿私陀。華言無比。
是西域長壽仙人。
有人倫之鑒。本行經云。
淨飯王詔阿私陀仙相太子。
其仙悲啼哽咽。王問其故。
仙曰。太子具三十二相．八十種好。
分明顯著。非是轉輪聖王。
決定出家成佛。轉大法輪。
安樂一切眾生。我今自慨年耆。
不見法化。失其大利。
故悲悵爾。
orig::  ^3a44

往効祠也驚起於大自在廟。
commentary::  ^3b8

瑞應經云。淨飯王嚴駕抱太子謁大自在天神廟時。
諸神像悉起禮拜太子足。
父王驚嘆曰。我子於天神中更尊勝。
宜字天中天。此即佛第二小字也。
orig::  ^3b10

或為童子。
commentary::  ^3b16

華嚴經云。現居童子地。
欲示現通達世間一切事業故。
orig::  ^3b18

或學聲聞。
commentary::  ^3b22

天竺大論有五明。
一聲明。二工巧明。
三毉方明。四因明。
五內明。其聲明論釋詁訓。
天竺聰明者方教之。
太子周學五明。此舉其一。
則四從之。
orig::  ^3b24

為講武也箭塔箭井猶存。
commentary::  ^3b30

太子師羼提提婆此云忍天學武。
本行經云。太子年十五。
與諸釋種鬪射。一箭穿透七金皷。
又一箭徹一鐵猪。
其箭透出著地入土。
幽泉迸涌。時天帝釋取其箭歸忉利天上建塔盛貯供養。
此天上四塔之始一也。
其泉涌處。人名為箭井。
唐三藏西域記云。
箭井在迦毗羅城東南三十里。
其水味甘如醴。病者飲之即愈。
民于今利之。
orig::  ^3b32

為捔力也象跡象坑仍在。
commentary::  ^3b46

經云。太子與弟難陀．調達出園捔力已。
調達前行。見一大象當門。
以手搏之而斃。次難陀出見象。
當途引手拽之道傍。
後太子出見。用左手提起。
右手托而擲之。象墮城外。
地為之陷。故呼為象坑。
orig::  ^3b48

受欲樂於十歲。
commentary::  ^3c8

色聲香味觸此之五塵。
欲界生者無不貪著為樂。
故名欲樂。本行經云。
太子在宮。具足五欲。
娛樂自在。十年不曾外出。
故云受樂十歲。
orig::  ^3c10

現遊觀於四門。
commentary::  ^3c16

此第三四門遊觀之相。
為出家之張本也。
orig::  ^3c18

樂沙門身厭老病死。
commentary::  ^3c20

沙門者。出家弟子之通稱也。
本行經云。太子宮中樂極思遊園苑。
王勑嚴淨街衢。莊嚴園觀。
選一智臣為侍。備於顧問。
初出東門。淨居天人化一老人尫羸倚杖。
太子見問侍臣曰此何人耶。
答曰此老人也。問何名老人。
答昔曾少壯。以寒暑迭遷。
血氣衰變。人生世間無免老者。
次出南門。天化一病人。
太子問。侍臣答。此病人也。
夫人嗜欲不節。飲食過度。
四大不調。轉變成疾。
眾痛迫惱。存亡無期。
人生無有免者。次出西門。
天化一死人。太子問。
侍臣答曰。此死人也。
以壽數向盡。精魄已去。
四大各離。六根無覺。
父母妻子情深愛重。
無能留者。世人無貴賤無賢愚皆不免死。
太子由是情思不悅。
迴駕歸宮。或問曰。
經云。王勑嚴淨街衢。
瓦礫草#CB16829;不容遺餘。
安有病死之人敢當法駕之前耶。
答。本行經云。淨居天人挾緣而化。
惟太子侍臣見之。
乃至侍臣應答皆天力使之然也。
問曰。天何人哉。而強化斯事。
答皆菩薩夙世同行善友知識。
以誠誓所持故。常隨左右作諸變相。
俾太子在樂生厭。
不忘出家也。太子次出北門。
天化一沙門。持錫掌鉢徐行駕前。
太子問曰汝何人耶。
答我佛弟子沙門也。
問何名沙門。答曰。
三界兮擾擾六。趣兮昏昏。
識心達本源。故號為沙門。
言訖騰空而去。太子瞻仰而喜曰。
惟此為快哉。當修學。
於是還宮。
orig::  ^3c22

於是澡缾天子以驚覺彰伎女之醜容。
commentary::  ^4a20

太子因四門歷觀諸相。
忻厭之意愈一日。
由是父王益其伎樂以悅之。
每至夜分有淨居天人名澡缾。
住在空中發言驚#CB15081;。
復使樂器皆出五欲非樂世間無常涅槃寂靜速須出離之聲。
乃至令眾伎女熟睡。
衣裳披露不淨流溢。
太子歷見倍增厭離。
夫如來於淨法界大悲心中現斯影事。
豈實愛欲樂而待空言賴警#CB15081;而生厭離。
若然則與凡夫何別耶。
盖欲教化世間而示同世間之業也。
大方等無相經云。
若言如來實生王宮乃至八相成佛。
則是謗如來。
orig::  ^4a22

淨居天人以捧持躍車匿而嚴駕。
commentary::  ^4a42

此第四逾城出家相也。
至此據大乘宗說。
太子已年二十九歲。
車匿者。太子御人也。
本行經云。太子屢以出家心白父王。
父王語曰。汝當作轉輪聖王。
七寶千子。統四天下。
如何以剃髮染衣為樂耶。
太子對曰。期成正覺。
統御大千。攝化眾生。
令出長夜。豈以七寶四天下為好耶。
父王但加侍衛。增伎樂。
曉夜惑之。一夜淨居天人於空中告太子曰。
行矣。時也。乃召車匿#CB16825;馬王犍陟至。
太子上馬。四夜叉承馬足。
天人持盖。梵王居左。
帝釋侍右。天王從衛。
使國官諸門自然間闢。
守禦者都不覺知。
乘虗而行至雪山苦行林中。
詰旦已行八百里。
華嚴經云。最後身菩薩。
法爾如是。欲令著家眾生捨離家法。
為現自在不屬它故。
宣揚出家功德勝故。
是以示現出家。
orig::  ^4a44

逾春城於八夜。
commentary::  ^4b24

當二月八日夜半時逾城出家。
按論衡云。周昭王四十二年壬申之歲也。
orig::  ^4b26

棲雪嶺於六年。
commentary::  ^4b30

言六年者。是太子在雪山示修苦行究竟之數。
orig::  ^4b32

人辭愴戀王之心。
commentary::  ^4b34

人謂御人車匿也。
本起經云。太子至山。
語車匿曰。所難作事。
汝與揵陟已能作之。
可但還國。車匿悲啼悶絕曰言。
如何教我獨還宮中。
orig::  ^4b36

馬#CB02549;落連珠之淚。
commentary::  ^4b42

馬王犍陟聞太子言已。
屈膝#CB02549;太子足。
淚下不絕。
orig::  ^4b44

揮寶刀而落紺髮塔天宮。
commentary::  ^4b46

本行經云。太子自以寶裝佩刀。
左手握紺青之髮而發願云。
我今落此髮。誓與眾生斷除煩惱及與習障。
尋即截下擲向空中。
天帝釋接往忉利天建塔安貯供養。
此天上四塔之二也。
orig::  ^4b48

將袞服以貿皮衣形參山鹿。
commentary::  ^4c8

本行經云。太子自顧衣裳。
非出家者所服。時淨居天人化作獵人披袈裟衣。
太子見乃脫珍服換得披著。
喜曰。我今始為出家人也。
如經云。天人化作獵人披袈裟者梵語。
此云壞色。盖非五方正色。
此惟佛法出家者所服。
然西域獵人多竊此衣著入山者。
山中多師子。見此色衣謂是沙門即不害之。
彼天欲太子問此衣。
即為讚嘆衣之功德故。
又經云。換鹿皮衣。
又車匿白太子言。
如何捨彼妙衣。皆與諸麋鹿同處耶。
orig::  ^4c10

扣林仙之所得了世定之非真。
commentary::  ^4c28

此第五雪山修道相也。
林仙者。謂苦行林中外道也。
所得者。外道所修之定。
謂心帶異計。忻上厭下。
而修雖得生天。乃是世間有為有漏。
故云世定。假令修得非想非非想定。
壽八萬劫。限滿仍前墮落欲界。
或生三惡道酬償夙業。
金剛經頌云。饒經八萬劫。
終是落空亡。即世定也。
本行經云。太子至雪山苦行林中問諸仙曰。
汝勤苦修行。當求何果。
仙曰求生諸天。太子不悅。
捨而前行。至阿藍迦蘭并 #CB15106;頭藍弗二大仙處。
問四空處定。作是思惟。
俱非究竟解脫之法。
亦捨而去。
orig::  ^4c30

食麥食麻降苦降樂。
commentary::  ^5a2

本行經云。太子至伽耶山尼連河側思惟觀察。
一切眾生根緣。六年後方可度之。
乃示修苦行。日惟食一麻一麥以此自試。
是降樂也。後悟此非真修。
乃受美食洗浴香塗。
是降苦也。
orig::  ^5a4

且瑤琴奏曲必自中而曲成。
commentary::  ^5a12

此釋成降苦樂意也。
如佛在日。有大富長者子名億耳。
投佛出家。為求道故日夕精勤苦行。
乃至足破血流久無所證。
將欲反道。佛知之問曰。
汝在家日能彈琴耶。
答能。佛問絃太急太緩時如何。
答聲不成曲。又問絃得中時如何。
答曲韻方成。佛言。
我法中出家求道者亦如是。
太急則疲倦。太緩則懈怠。
得中則其道成矣。
億耳奉教。不月證阿羅漢果。
orig::  ^5a14

佛果圓因亦假中而果滿。
commentary::  ^5a28

此句合前喻也。梵云佛陀。
此云覺。謂自覺覺陀覺行圓滿。
今略稱佛也。果即二空大涅槃也。
因謂六度萬行也。
謂求佛圓果。非太急太緩可成。
惟處中方成矣。
orig::  ^5a30

由是擇其處也過龍窟。
commentary::  ^5a38

處謂菩提場也。在閻浮提地方之中。
三世諸佛皆向此處成道。
故須擇也。本行經云。
菩薩往菩提場。彼路有一龍王名迦茶。
其龍長壽。曾見往古三佛成道瑞相。
乃以眷屬具香華音樂幡盖迎菩薩供養。
又至文鱗盲龍在處。
水邊坐。放光照水。
龍目暫開。亦備香華音樂出水迎奉供養。
龍有七頭。以身繞佛三迊。
昂頭覆菩薩頂。
orig::  ^5a40

浴其身也入連河。
commentary::  ^5b6

經云。菩薩入尼連河浴時。
有諸天持種種華香散河中。
浴訖時有樹神按樹枝低手。
引菩薩出水登岸。
orig::  ^5b8

示其食也受難陀之乳糜。
commentary::  ^5b14

涅槃經云。如來之身已於無量阿僧祇劫不受飲食。
為諸聲聞說。先受二牧牛女乳糜故。
本行經云。菩薩將往道樹時。
有天人告善生林主二女。
一名難陀。華言喜。
二名婆羅。華言力。
曰汝可最初施食。
於是二女以乳烹糜。
其釜上現種種瑞相。
乃用鉢盛奉獻。菩薩食已。
將其鉢擲向尼連河中。
天帝釋收歸天上建塔安置供養。
此四塔之三也。
orig::  ^5b16

示其座也受吉祥之茆草。
commentary::  ^5b30

天竺坐法必敷草為藉。
時天帝釋化為刈茆人。
菩薩問其名。答名吉祥。
乃受其茆。茆色青綠柔軟。
光滑若孔#CB15179;頂。
orig::  ^5b32

以最後之勝體。
commentary::  ^5b38

補處菩薩只此一身。
更不受後有。故云最後勝體。
orig::  ^5b40

詣菩提之道場。
commentary::  ^5b42

梵云菩提。華言道。
謂佛在彼成道。故曰道場。
西域記云。在摩竭國尼連河西南十里。
有樹名菩提。本行集經云。
菩薩將至彼處。色界諸天先以天繒幡盖懸於樹上。
用為標幟。
orig::  ^5b44

圓解脫之深因。
commentary::  ^5c4

解脫者障惑俱遣。
縱任無礙。塵累不能拘。
世趣不能攝。能令修短改度巨細相容。
即是所證之聖果也。
言深因者。謂三祇中所修一切行願并二空根本智。
此時功滿。故云圓也。
orig::  ^5c6

登金剛之寶座。
commentary::  ^5c14

俱舍論云。此座下連金輪。
故云金剛座。三世諸佛皆於此座成道。
古今有此土僧親至禮拜供養。
orig::  ^5c16

一百四十功德不共二乘。
commentary::  ^5c20

依法相宗。佛不共功德有一百四十。
謂三十二相．八十種好．十力．四無所畏．
三念住．三不護．四一切清淨．大慈大悲．
無忘失．一切種妙智。
惟佛果具足。故云不共。
orig::  ^5c22

八萬四千法門高超十地。
commentary::  ^5c30

為世之則謂之法。
眾聖所由謂之門。
以眾生塵勞有八萬四千。
故法門之數亦爾。
盖病以藥對待也。
言十地者。一歡喜地。
二離垢地。三發光地。
四#CB08504;慧地。
五難勝地。六現前地。
七遠行地。八不動地。
九善慧地。十法雲地。
瑜伽論云。永斷最極微細煩惱及所知障。
無著無礙。於一切種所知境界現正等覺。
故名佛地。在十地之上。
故云高超也。
orig::  ^5c32

由是魔軍威懾於慈刀悉怖旅歸。
commentary::  ^5c46

此第六菩提樹下降魔成道相也。
如來至此三十五。
瑜伽論云。魔有四種。
一天魔。二死魔。三煩惱魔。
四五陰魔。今言魔軍。
即天魔也。理實四魔俱降。
從顯立談。故云天魔。
本行集經云。菩薩初坐道場。
即放眉間一光。名降魔。
直照魔王宮殿。令失常也。
一時震動。魔將兵眾現種種可畏形狀。
各執器仗欲害菩薩。
是時菩薩入慈心三昧。
一切刃首皆生蓮華。
由是魔眾驚懾潰散。
orig::  ^5c48

媚女敗毒於定心#CB15354;羸變質。
commentary::  ^6a16

魔有四女。端正無倫。
共來菩薩前呈諸姿態。
欲壞梵行。時菩薩以慈心力。
四女皆變為老醜羸弱之狀。
羞愧而退。
orig::  ^6a18

於是堅窂地神踊躍而作禮。
commentary::  ^6a24

觀佛三昧經云。彈王問佛。
汝之功德誰為證明。
佛即垂無畏手指地。
一切大地六種震動。
時堅牢地神涌出唱言。
我是證明。
orig::  ^6a26

虗空天子展轉而報知。
commentary::  ^6a32

菩薩成佛已。地神報空神。
空神報天神。乃至上天展轉相報。
orig::  ^6a34

類蓮華而出水赫煥無方。
commentary::  ^6a38

涅槃經云。如來出世清淨無染。
猶如蓮華。
orig::  ^6a40

若桂月以懸空光明洞徹。
commentary::  ^6a42

涅槃經云。如來出世猶如秋月十五夜。
清淨圓滿無雲翳。
一切眾生無不瞻仰。
orig::  ^6a44

經七日受提謂之#CB00595;蜜警以少小之言。
commentary::  ^6a48

七日者。如來成道已來日數也。
提謂者。北竺二商人也。
#CB00595;蜜者。
天竺常食也。本行經云。
佛成道七日。有樹神告二商人。
一名提謂。一名波利云。
汝可備供養如來。
於是各獻#CB00595;蜜。
佛受之。為說布施因果。
故云少小之言。
orig::  ^6b2

垂一音授賈客之戒歸賜與人天之福。
commentary::  ^6b12

佛聲無漏故云一音。
賈客即提謂也。戒謂五戒。
歸謂三歸。持戒果報。
死生天上。次生人間。
故云賜與人天之福。
夫諸佛教化常法。
有其七要。先發人心。
一說布施。二說持戒。
三說生天果報。四說果報樂味。
五說果報過患。六教離世間。
七難涅槃功德。今方成道。
投機觀根。且說歸戒爾。
orig::  ^6b14

既成佛已觀所化緣。
commentary::  ^6b26

觀察何者堪先度脫。
orig::  ^6b28

悲二仙而不遇雷音。
commentary::  ^6b30

二僊謂阿藍迦蘭并#CB15106;頭藍弗也。
念此二外道垢薄根利。
欲先度之。彼死七日。
嗟其不遇正法。華嚴經云。
震實法雷音。雷音者。
如來具五種聲之一也。
orig::  ^6b32

喜五人而堪從法化。
commentary::  ^6b38

五人者。一憍陳如。
二#CB02494;提離。
三婆沙波。四阿奢輪。
五摩訶南。佛次觀此五人在鹿野苑。
根緣僅僅熟可以度。
orig::  ^6b40

然以塵根昧劣聖智淵深。
commentary::  ^6b46

一切煩惱能坌污淨心目之為塵。
是生死之本。故名根也。
唯佛一切種妙智。
於三世一切法照見無不自在。
故曰聖智。
orig::  ^6b48

順其法則法不應根順其根則根不達法。
commentary::  ^6c6

如來化儀法有權實。
眾生所欲根有大小。
大根者授以小法。
若內穢食於寶器。
小根者說與大乘。
猶使蚊負於高山。
苟不觀根。則人法俱失。
orig::  ^6c8

莫不為愛河之長溺緣痴樂之所盲。
commentary::  ^6c14

順正理論云。愛者三界貪也。
隨所樂境轉。能汩沒有情。
喻之河也。眾生不能自出。
經無數時。故云長溺。
癡者謂三界無明也。
使不見正道。謂之盲夫。
一切眾生皆具正眼。
與佛無異。但由無明妄想覆蔽。
不見正道。故法華經云。
眾生諸根鈍。著樂癡所盲。
orig::  ^6c16

苟不利於當聞仍假言而入滅。
commentary::  ^6c26

此方便張本也。法華經云。
若但讚佛乘。眾生沒在苦。
不能信是法。墜於三惡道。
我寧不說法。疾入於涅槃。
orig::  ^6c28

於是忉利帝釋雲驅於三十三天。
commentary::  ^6c34

梵云多羅夜登陵舍。
訛略云忉利。華言三十三天。
謂妙高山頂有四朵。
每朵有八天。中間帝釋所居善現宮善法堂。
共成三十三也。帝釋者即彼天王。
梵云釋迦提婆〔上聲〕那因。
秦言能主。總師三十三天王也。
orig::  ^6c36

堪忍界王霧擁於一十八梵。
commentary::  ^6c46

梵語娑婆。或云索訶薩訶。
華言堪忍。即大千界之都名也。
自誓三昧經云。謂此土人剛強難忍。
故云堪忍也。界王即大梵天王。
是娑婆世主也。言一十八梵者。
謂初禪有三天。謂梵眾．梵補．大梵。
二禪有三天。謂少光．無量光．光音。
三禪有三天。謂少淨．無量淨．遍淨。
四禪有九天。謂福生．福愛．廣果．無想．無煩．
無熱．善現．善見．色究竟。
共有一十八天也。
禪之與梵皆清淨義。
雲駈霧擁者。來見佛時眾多如是也。
orig::  ^6c48

頭面作禮致敬精專請轉法輪隨宜說。
commentary::  ^7a18

頭面著地。五輪具足。
是佛法中上品禮。
蓋敬之至也。觀請者五法中一也。
具自他二利。故諸佛凡有所說。
皆名轉法輪也。梵王帝釋皆觀請人也。
隨宜說者。方便之義也。
orig::  ^7a20

如來尋念善逝通規順古佛之嘉謨應群機之鄙欲。
commentary::  ^7a28

如來者即釋迦也。
善逝自過去佛也。
謂成等正覺。已出生死長夜。
具一切種智二利功德。
善事已畢。故云善逝。
通規嘉謨。皆佛方便善巧也。
鄙欲者。樂小之心也。
法華經云。尋念過去佛。
所行方便力。我今所得道。
亦應說三乘。
orig::  ^7a30

于時十方佛現同興讚美之詞。
commentary::  ^7a40

如來思惟方便之時。
十方諸佛皆現前讚云。
善哉釋迦文。第一之導師。
可用方便。隨宜說法。
orig::  ^7a42

一法乘分共創塵勞之域。
commentary::  ^7a46

此方便門開也。涅槃經云。
一乘之法。隨宜說三。
生死煩惱界中。謂之塵勞域。
orig::  ^7a48

由是起道樹詣鹿園。
commentary::  ^7b4

此第七鹿野苑轉法輪相也。
道樹者。成佛處菩提樹也。
既受勸請。將轉法輪。
離彼樹下。故云起也。
鹿園者。即初轉法輪處也。
西域記云。在波羅奈國。
昔釋迦佛因地修菩薩行時。
化身為鹿王。名善鹿王。
提婆達多名惡鹿王。
各有五百眷屬同止此林。
時國王名梵摩達。
遊獵此林。二鹿王并眷屬俱在圍中。
時善鹿王遂至王前啟白王曰。
大王挍獵。燎原之次。
我徒一千死在今日。
然鹿死肉多。即日腐臰。
願王恩宥。許日供一鹿入王大厨。
王有割鮮之膳。我徒延朝夕之命。
王善其辭。遂俞所請。
其兩群內。日輪一鹿。
未甞敢失。一日當次惡鹿群。
一雌鹿鹿有胎。故告王延。
俟後期不#CB04676;乃投善鹿王。
王曰。悲哉慈母。恩及未形。
汝自安心。吾當可代。
時善鹿王自詣王厨。
宰夫奏。王問其故。
對曰。今日次一雌鹿有胎。
乞延下次。無宜代者。
然一日之命。誰不保惜。
我今不忍。又慮失供。
故自赴厨。願王聽許。
王歎曰。善哉。汝有此心。
我乃獸心爾。當斷肉味。
無復日供。乃施此林為養鹿之園。
佛觀此地有昔因緣。
首來說法。報地恩也。
orig::  ^7b6

三月調根五人得度憍陳如悟慈尊之首喝剏解標名。
commentary::  ^7b44

三月調根者。俟其時也。
佛觀五人根緣僅熟。
乃往化度。猶未信受。
佛現神變種種調練。
計經三月。乃為三轉四諦十二行法輪。
五人中憍陳如先悟解得法眼淨。
即證阿羅漢。佛稱為阿若憍陳如。
為出世第一弟子。
梵云阿若。華言解。
故云剏解標名也。
餘四人相次得道。
且憍陳如或云陳那。
此云火器。蓋祖先因事火命姓也。
率先得度。蓋有宿因。
按因果經云。釋迦因地為忍辱仙人。
在一山中修道。時憍陳如為國王。
名歌利。受性暴惡。
一日將諸婇女入山。
獵倦假寐。時諸侍臣入林採華。
行至仙人菴前。仙為說法。
良久王窹。不見諸女。
擕劒尋覔。見在仙菴前。
王怒問曰。汝何人。
答忍辱仙人。又問得上地定耶。
答未。王曰既未得上定。
乃是凡夫。遂拔劒截下仙手足。
見仙神色不動。遂問汝恨我耶。
仙曰。不恨。願我成佛先度於王。
今既得道。先度陳如。
即歌利王也。
orig::  ^7b48

舍利弗逢馬勝以傳言於途見諦。
commentary::  ^7c32

梵云舍利弗多。此云鶖子。
從母立名也。始為刪闍耶外道弟子。
愽達十八大論。辨才無敵。
然常慨所學所師俱非真正。
又鄙外道事行麤惡。
一日途次逢馬勝比丘。
持錫掌鉢衣裳楚楚。
行步徐雅。悅而問之汝師是誰。
馬勝報曰。佛大沙門。
是我之師。又問說何法。
答曰。我出家日淺而無強記。
今略以一偈相示。
曰諸法因緣生。亦從因緣滅。
我佛大沙門。常作如是說。
于時舍利弗言下悟解。
諦者實義也。馬勝即鹿苑初度五人中阿奢輪也。
orig::  ^7c34

採菽氏繼踵以師事率門屬以同歸。
commentary::  ^8a4

採菽氏即大目乾連姓也。
先與舍利弗同師。
甞立要云。若得甘露。
願共分之。其日見舍利弗歸。
神色怡悅。乃問之。
兄得勝法耶。舍利弗乃說其所遇。
仍以偈示。目連亦悟正理。
相謂曰。外道之法徒勞耳。
二人同心。各領徒二百五十人投佛出家。
佛命善來。鬚髮俱落。
袈裟著身。佛告大眾。
此二弟子。舍利弗智慧第一。
目乾連神通第一。
orig::  ^8a6

迦葉氏彚跡以降心領火徒而迴席。
commentary::  ^8a20

迦葉氏即事火外道優婁頻羅姓也。
佛欲化之。故往寓宿。
迦葉辤無舘舍。佛指龍堂。
答云。龍性暴惡。恐害於仁。
佛言無畏。即攝衣自入中坐。
至夜龍歸。見佛遂怒。
放火燒佛。佛入火光三昧。
擔宇洞然。龍竄無所。
惟見佛鉢清涼。乃躍入其中。
迦葉是夕見火熾然。
謂其徒曰。彼沙門必受苦矣。
至旦。佛擎鉢出。示於迦葉。
心既稍伏。請佛少住供養。
然未肯受法。佛現五百神變。
方乃歸依。與徒二百五十人一時剃落出家。
障盡意解。成阿羅漢。
所有祭火器悉棄水中。
有親弟二人居于下流。
一名伽耶。一名那提。
亦事火龍。見流中祭器。
奔來看省。見兄已成沙門。
問其故。兄為說法。
亦與徒二百五十人投佛出家。
皆證道果。彚。類也。
優婁為類。首二弟從之。
易云。拔茅彚征之謂也。
各與其徒棄火事佛。
故云迴席。
orig::  ^8a22

莫不甘露洪澍末尼普應。
commentary::  ^8b4

甘露者天之上味。
喻一乘妙法也。末尼者或云摩尼。
此云無垢。即珠寶也。
以其珠體圓瑩。對物現色。
喻佛自在。普應群機。
隨根授法也。
orig::  ^8b6

天界人界。
commentary::  ^8b12

天界者。佛成道二十七日。
在他化自在天宮。
天王請說十地經。
後來又在彼說般若理趣經。
在摩醯首羅天宮說文殊千鉢經。
在忉利天宮普遍光明閣說一字奇特佛頂經。
并為母摩耶夏三月說法等。
人界者謂五竺十六諸國等處。
orig::  ^8b14

鸚林尸林。
commentary::  ^8b24

鸚林者。百緣經云。
佛自舍衛國行詣摩竭提國。
中途有鸚鵡林。其鸚鵡王并諸眷屬飛翔宮中。
迎請世尊眾僧。願於我林一宿。
使我供養。佛即許之。
與僧俱入林中坐定。
鸚鵡眾見佛相好光明。
眾僧威儀寂靜。各生歡喜信心。
同日命終。生忉利天。
尸林者。涅拌經云。
佛一時在恒河岸尸首林中。
爾時世尊取少樹葉告諸比丘。
我今手中葉多耶。
一切大地葉多。諸比丘言。
世尊。一切大地葉多。
不可稱計。如來手中。
少不足言。佛言。我所覺了一切諸法。
如大地草木葉。為諸眾生所宣說者。
如我手中葉也。
orig::  ^8b26

或鷺池。
commentary::  ^8b46

王舍城迦蘭陀竹林園有白鷺池。
佛說第十六會般若經。
orig::  ^8b48

或鷲嶺。
commentary::  ^8c4

在王舍城。梵云耆闍崛山是也。
佛說大般若并法華等諸經。
orig::  ^8c6

或海殿。
commentary::  ^8c10

佛在難陀龍王宮吉祥摩尼寶藏大雲道場寶樓中說大雲輪請雨經。
orig::  ^8c12

或菴園。
commentary::  ^8c16

菴摩羅果名也。園中多植此果。
佛說淨名等經。
orig::  ^8c18

或獼猴江。
commentary::  ^8c20

近毗耶離城有獼猴池。
池上有山精舍。佛在中入不動三昧。
度五百商人。皆證阿羅漢。
時大眾問佛耶輸陀羅比丘尼及五百商人往昔因緣等。
orig::  ^8c22

或火龍窟。
commentary::  ^8c28

西域記云。北印土城西有大洞窟。
是瞿波龍王所居。
其龍忽發惡心。欲害王壞國。
佛知乃運神足往彼。
龍王見佛歡喜。惡心乃息。
佛為說法。授不殺戒。
因請留佛住此受我供養。
佛言。吾將寂滅。今為汝留影至吾滅度後。
汝惡心若起。當觀吾影。
仍遣五百羅漢住此受汝供養。
作福田也。因茲國王城邑永無憂患。
記云。唐三藏弉法師親往禮拜供養。
佛影遠望則金色炳耀。
近則無視。
orig::  ^8c30

或住波羅奈。
commentary::  ^8c46

正梵語云波羅痆斯。
華言江遶國。佛說出曜．時世．轉法輪等經。
orig::  ^8c48

或居摩竭提。
commentary::  ^9a4

唐言無恚害國。佛說華嚴．本起．賢愚等經。
orig::  ^9a6

或依堅固林。
commentary::  ^9a8

梵云沙羅。此云堅固。
瑤法師譯云堅林。
即佛臨滅最後說大般涅槃等經。
orig::  ^9a10

或止音樂樹。
commentary::  ^9a14

在維耶離城。佛居樹下說灌頂拔除生死得度經。
orig::  ^9a16

或海濵楞伽頂。
commentary::  ^9a18

山在南天竺海邊。
梵云楞伽。華言不可往。
唯得神通者可到。
佛居彼說經。名入楞伽山經。
orig::  ^9a20

或山際補陀岩。
commentary::  ^9a24

梵語具云補怛洛迦。
今訛略云補陀。此云小白華。
謂此山多生此華。
香氣遠聞。是觀自在菩薩住處。
佛在彼說十一面觀自在經。
orig::  ^9a26

或迦蘭陀竹園。
commentary::  ^9a32

梵云迦蘭陀。華言好音。
即西域禽名也。謂迦蘭陀長者同類婆娑羅王同施立精舍。
請佛眾住止。
orig::  ^9a34

或舍衛國金地。
commentary::  ^9a38

梵云室羅伐。訛云舍衛。
華言聞物城。其中有長者名須達拏。
華言善施。常賑恤孤貧。
國人重之。同號給孤獨長者。
因往王舍城護彌長者家為子求婦。
見其家備設香華飲饌。
來日請佛。須達拏本事外道。
乍聞佛名。心寒毛竪。
是夜便往禮佛聞法。
即發先業。得正信心。
便證初果。遂請佛歸國。
佛許之。及歸家。卜勝地。
惟祇陀太子園高爽方廣。
堪建精舍。往白太子。
太子戲曰。若布金滿園。
即我當賣。須達喜曰。
此園屬我矣。歸家運金亥布八十頃。
由是買得。建立精舍。
曰祇桓。今呼佛寺為金地金田者。
因此也。
orig::  ^9a40

或應念而空現。
commentary::  ^9b14

波斯匿王及末利夫人遇佛信法已。
共言。我女勝鬘。聰慧利根通敏易悟。
若得見佛必速得道。
宜遣信報之。勝鬘聞佛功德。
歡喜頂受。說偈贊佛。
願佛慈慜令我得見。
作此念時。釋迦如來忽於空中現無比身。
勝鬘見之。對佛說十受三願等一十五章。
名勝鬘經。
orig::  ^9b16

或沒山而出宮。
commentary::  ^9b28

佛從鷲峯山沒。忉利宮出。
須彌山沒。炎摩宮出。
乃至已上說華嚴等經。
orig::  ^9b30

或說法假於六方。
commentary::  ^9b34

優婆塞戒經云。善生長者子白佛言。
外道諸師教人晨朝禮六方。
則得長壽富貴。佛法中有此禮否。
佛言。亦有。所謂禮東方是檀波羅密多。
禮南方尸波羅蜜多。
禮西方羼提波羅蜜多。
禮北方毗梨耶波羅蜜多。
禮下方禪波羅蜜多。
禮上方般若波羅蜜多。
若能日日正觀禮拜供養。
即得長壽富貴。
orig::  ^9b36

或化身變為三尺。
commentary::  ^9b48

懼師羅長者身長三尺。
佛為教化令歸正法。
亦化身長三尺。經所謂應以此身得度者即現此身而為說法是也。
orig::  ^9c2

或掌覆而指變。
commentary::  ^9c8

掌覆者。楞嚴經云。
世尊以閻浮檀金手摩阿難頂。
即時十方普佛世界六種震動。
微塵如來住世界者各放寶光。
同時來祇陀林灌阿難頂焉。
指變者。淨名經云。
螺髻梵王語舍利弗言。
我見此土如自在天宮。
舍利弗言。我見此土丘陵坈坎穢惡充滿。
於是世尊以足指按地。
即此時三千大千世界皆是七寶莊嚴。
如寶莊嚴佛國。
orig::  ^9c10

或光流佛來或一身普集於多身。
commentary::  ^9c24

法華經。大樂說菩薩欲見釋迦如來分身諸佛。
爾時世尊放白毫相光。
遍照十方各五百萬億那由佗河沙佛土。
是時諸佛各將一大菩薩而為侍者皆來此土。
如是諸佛皆是釋迦佛所化之身。
orig::  ^9c26

或此界便明於他界。
commentary::  ^9c34

觀無量壽佛經。韋提希夫人求生淨土。
爾時世尊即現十方諸佛淨土。
令韋提希目觀自選願生何處。
韋提希即指阿彌陀佛國。
我願生彼。佛教修十六觀。
orig::  ^9c36

或變淨而以淨覆穢。
commentary::  ^9c44

佛方便報恩經。佛放大光照十方佛剎。
有無量百千諸菩薩至。
此時娑婆世界無諸山川林藪等。
又法華經。三變土田十方嚴淨。
又仁王經。佛為大眾現不可思議神變。
令一佛土入無量佛土。
無量佛土入一佛土。
淨復現穢。穢復現淨。
orig::  ^9c46

或隨俗而即俗明真。
commentary::  ^10a8

佛所說法不出二諦。
二諦者。俗諦．真諦也。
或言在俗諦而理歸真實。
或即俗即真。或因俗明真。
仁王經。波斯匿王問言。
勝義諦中有世俗諦否。
佛言。我今無說。汝今無聽。
無說無聽是名一義二義也。
又十六國王咸作是念。
世尊大慈。普得利益。
我等如何護國。由是如來因此說菩薩護佛果真實甚深般若。
orig::  ^10a10

若空谷之答響洪鐘之待扣矣。
commentary::  ^10a24

此如來隨機赴感說法也。
orig::  ^10a26

其間所說阿含四有般若八空。
commentary::  ^10a28

佛成道三十年內說此二教。
蓋隨機投根故也。
梵云阿含。華言法歸。
是小乘教。有四部。
一長阿含。二中阿含。
三雜阿含。四增一阿含。
此教說一切法有。
故名四有。梵云般若。
華言淨慧。是大乘教。
說一切法空。有八部。
故云八空。
orig::  ^10a30

密嚴華嚴佛藏地藏。
commentary::  ^10a40

此四部大乘經名也。
言地藏即十輪經也。
orig::  ^10a42

思益天之請問。
commentary::  ^10a44

思益者。一梵天人名也。
請問法義。從人立題。
orig::  ^10a46

楞伽山之語心。
commentary::  ^10a48

入楞伽山經。大乘經也。
此經以心為宗。故云語心。
orig::  ^10b2

萬行首楞嚴。
commentary::  ^10b4

首楞嚴者。三昧名也。
此經從所詮立題。
orig::  ^10b6

一乘無量義。
commentary::  ^10b8

無量義處。亦三昧名也。
從所詮立稱。
orig::  ^10b10

大悲芬陀利。
commentary::  ^10b12

梵云芬陀利。此云白蓮華。
從喻彰名也。
orig::  ^10b14

法炬陀羅尼。
commentary::  ^10b16

梵云陀羅尼。此云總持。
以法總持。有寂照之用。
喻如炬。此從能喻所喻二名立稱。
orig::  ^10b18

無垢稱之說經。
commentary::  ^10b22

梵云維摩羅詰。華言淨名。
或云無垢。皆一義。
蓋譯者巧拙也。
orig::  ^10b24

須達拏之瑞應。
commentary::  ^10b28

梵云須達拏。此云善施。
即釋迦因地作太子捨一妻二子時之名也。
此經從所詮立題。
釋迦如來成道記註卷之上
 ^10b30
