
other:: 大乘起信論疏筆削記會閱卷第六
other:: 唐　西京太原沙門　法藏　述疏
other:: 　　終南草堂沙門　宗密　錄註
other:: 宋　秀州長水沙門　子璿　修記
editor:: 清　錢塘慈雲沙門　續法　會編
other:: 　　順天府府丞　戴京曾　閱定
commentary:: 
△二不覺義。 ^630a39

【記】不覺者。即棃耶識中第二義不覺無明也。
是即無明之別號。
亦名癡。亦名為迷。
無知等。斯約染法以明心生滅義。
然生是虗生。滅亦是妄滅也。 ^630a41

△文三。初根本不覺。
二枝末不覺。三結末歸本。 ^630b2

【記】此三段。亦可初體。
次相。後即結相同體。 ^630b4

△初根本不覺〔二〕。
一依覺成迷。二依迷顯覺。
一依覺成迷〔三〕。初法。
次喻。三合。 ^630b6

初法。
orig::  ^630b8

所言不覺義者。
謂不如實知真如法一故。
不覺心起而有其念。 ^630b10

念無自相。不離本覺。
commentary::  ^630b12

【疏】不覺句。牒章。
謂下。釋義。
不如知者。不了如理一味故。
釋根本不覺義。如迷正方也。 ^630b14

不覺起念者。謂業等相念。
即邪方也。 ^630b16

念不離覺者。邪無別體。
不離正方也。 ^630b18

【記】論云不如實知真如法一者。
不。違逆義。如實知。
一切覺也。即能達智。
真如。平等理也。即所達境。
法一。一法界心也。
即二所依體。於上三法皆違逆故。
故云不如實知真如法一也。 ^630b22

疏云不了等者。如理平等。
本唯一相。無不覺之異。
今既不如理知。故云不了。
不了。即無明也。由無明故。
妄生異相。首楞嚴云。
無同異中。熾然成異也。 ^630b28

迷正方者。不了是正東故。 ^630b34

論云不覺心起而有念者。
不覺。根本無明。念即業等。
枝本無明。謂違背上三法故。
不覺無明忽然生起。
遂有業等妄想念也。 ^630b36

疏云業等相者。指三細言。
論云起念。起即是動。
動即是業相也。經中亦名為起。
故文云起為世界。
靜成虗空。 ^630b40

邪方者。前雖迷其正方。
但且不了是東。今於東處。
別作西解。故云邪方。
前即迷真。此即起似也。
然根本無明中。有迷真執妄二義。
今論此段。并下三細。
是迷真義。下智相等。
即執妄義。亦即楞嚴背覺合塵義。
經云。迷失本妙圓心寶明妙性。
認悟中迷等。此則具明二義也。
華嚴云。於第一義不了。
名為無明。此迷真也。
圓覺云。妄認四大緣慮為身心等。
此執妄也。然迷真必執妄。
執妄必迷真。故此二經。
各舉一義也。 ^630b44

邪不離正者。西處即東故。
不覺處即覺故。 ^630c12

△次喻。
orig::  ^630c16

猶如迷人。依方故迷。
若離於方。則無有迷。
commentary::  ^630c18

【記】依方迷者。依東方故。
迷為西方。若離正東。
即無邪西。 ^630c20

亦如依水起波。若離於水。
則無有波。 ^630c22

△三合。
orig::  ^630c24

眾生亦爾。依覺故迷。
若離覺性。則無不覺。
commentary::  ^630c26

△二依迷顯覺。
orig::  ^630c28

以有不覺妄想心故。
能知名義。為說真覺。
若離不覺之心。則無真覺自相可說。
commentary::  ^630c30

【疏】於中二。初。明妄有起淨之功。
後。明真有待妄之義。 ^630c34

良以依真之妄。方能顯真。
隨妄之真。還待妄顯故也。 ^630c36

【記】初義者。即文云。
以有不覺等。妄待真也。
後義者。即文云。若離不覺等。
真待妄也。此即節釋其文也。 ^630c40

良以下。正辨其意。
依真下。顯初意。如依金之器。
方能顯金。反之則不可也。
隨妄下。顯後意。如隨器之金。
還待器顯。反之亦不可也。 ^630c44

前依覺故迷。則為妄之所損。
今依迷顯覺。則為妄之所益也。 ^630c48

然論之大意。明不覺與覺。
皆是相待。以顯生滅染淨。
無有自相。皆不可得也。
此中初言以有不覺妄想心者。
無明所起妄想分別。
由此分別。能知名義。
故有言說。說於真覺。
是明真覺之名。待於妄立也。
若離不覺。即無真覺。
自相可說者。是反明真覺。
必待不覺。若不相待即無自相。
自相既無。他亦不立。
是顯染淨無所得義。
故後譯云。然彼不覺。
自無實相。不離本覺。
復待不覺。以說真覺。
不覺既無。真覺亦遣。
如下文云。當知一切染法淨法。
皆悉相待。無有自相可說。
故圓覺云。依幻說覺。
亦名為幻。智論亦云。
若世諦如毫#CB18618;許有實者。
第一義諦。亦應有實。
此之謂也。 ^631a2

△二枝末不覺。 ^631a28

【疏】此一段文。略作二種釋。
初。約喻說意。二。就識釋文。
初者。本覺真如。其猶淨眼〔一〕。
熱翳之氣。如根本無明〔不覺也二〕。
翳與眼合。動彼淨眼。
業識亦爾〔三〕。由淨眼動故。
有病眼起。能見相亦爾〔四〕。
以有病眼。向外觀故。
即見空華。妄境界現。
境界相亦爾〔五〕。以有空華境故。
令其起心。分別好華惡華等。
智相亦爾〔六〕。由此分別。
堅執不改。相續相亦爾〔七〕。
由執定故。於違順境。
取捨追求。執取相亦爾〔八〕。
由取相故。於其相上。
復立名字。若彼相未對之時。
但聞名即執。計名字相亦爾〔九〕。
既計名取相。發動身口。
攀此空華。造善惡業。
起業相亦爾〔十〕。受苦樂報。
長眠生死而不能脫。
業繫苦相亦爾〔十一〕。
皆由根本無明力也。 ^631a30

【記】疏有十一重翳喻法合。
義相昭然。尋文易解。
又以首末比況。最切者夢喻。
已見前說。 ^631b6

皆由無明力者。即下結云。
無明能生一切染法。
一切染法。皆不覺相。 ^631b8

△次釋文者。分二。
一無明為因生三細。
二境界為緣生六麤。 ^631b14

【記】楞伽云。妄想為因。
境界為緣。和合而生。
妄想。即無明也。疏中用此經句以科論文也。 ^631b18

△一無明為因生三細。 ^631b22

【記】據下論文。乃是展轉相生。
今但約根本而言。
故云無明為因。 ^631b24

△中又二。初總標。
二別解。
初總標。
orig::  ^631b28

復次依不覺故。生三種相。
與彼不覺。相應不離。
commentary::  ^631b30

【疏】相不離體故。末不離本故。
依無明起妄心。依妄心起無明故。 ^631b32

【記】相不離體者。業等九相。
不離不覺體故。以即體之相。
即相之體。故不相離。 ^631b36

末不離本者。三細六麤之枝末。
不離不覺無明之根本。
以即本之末。即末之本。
故不相離。 ^631b38

依無明起妄心者。
即不覺生三相〔三細相也〕。
如下云。以依無明有棃耶。
依妄心起無明者。
即三相〔三細也〕與不覺相應。
下云。以依阿棃耶。
說有無明。其猶依水起波。
波相起已。不離於水。
由斯義故。名曰相應。
非約心王心數說相應義。
以此三種〔三細〕。是不相應染故。 ^631b42

△二別解二。初徵。
次釋。
初徵。
orig::  ^631c6

云何為三。
commentary::  ^631c8

【疏】總徵起也。 ^631c10

【記】何為依於不覺生三相耶。 ^631c12

△次釋〔三〕。一業相。
二轉相。三現相。 ^631c14

【記】三相文中。各有標名。
所依。正釋。詳之。 ^631c16

△一業相。
orig::  ^631c18

一者。無名業相。
以依不覺故。心動說名為業。
覺則不動。動則有苦。
果不離因故。
commentary::  ^631c20

【疏】初句。標名。
依不覺。釋標中無明也。
即根本無明。 ^631c24

心動為業。釋標中業也。
此中業有二義。一。
動作是業義。即此心動。
是也。 ^631c26

覺則不動者。反舉釋成。
既得始覺時。即無動念。
是知今動。只由不覺也。 ^631c28

動則有苦者。二。為因是業義。
此既招苦。即為因也。
如得寂靜無念之時。
即是涅槃妙樂。故知今動。
則有生死苦患也。 ^631c30

果不離因者。不動既樂。
即知動必有苦。動因苦果。
既無別時。故云不離也。 ^631c36

此雖動念而極微細。
緣起一相。能所不分。
即當棃耶自體分也。
如無相論云。問。此識何相。
何境界。答。相及境界。
不可分別。一體無異。
當知此約賴耶業相義說也。
下二。約本識見相二分為二。 ^631c38

【記】論云無明業相者。
初。標名。意表此二。
無有異體也。所以知者。
前說業相盡處。便見心性成究竟覺。
但以約義。故說相依。
顯體無別。故今雙舉。
又揀本覺隨染業相。
故云無明業相。顯覺不覺皆有業相。
而真妄不同也。 ^631c48

論中依不覺。句。二。
所依也。根本無明者。
以是所依。故當根本。
如夢依睡也。 ^632a8

論心動下。三。正釋。
動名業者。能依也。 ^632a10

動作是業義者。是無明之業用。
後之八相。亦是動作。
亦是無明業用。然約別義以立其名。
唯此最初起用之始。
故名為業。 ^632a12

反舉等者。如不睡則無夢。 ^632a16

始覺者。即始究竟時也。
為因是業義者。然九中前八。
皆得名因。所以不言業者。
亦約別義故。今此初相。
能為苦本。故名業也。 ^632a18

如得下。反顯。以靜是妙樂之因故。
反知動念。即是苦因也。 ^632a22

動因苦果無別時者。
以一念起動。即具微細四相。
四相之苦果。不離一念之動因。
據此位中。即是棃耶行苦。
若準前明四相俱時有故則四相攝於九相。
分段麤苦。亦在其中。
所以次第說者。文不頓書故。
義有因依故。若約時說。
則一念不覺無有前後。
故有說云。一念不覺。
五蘊俱生。即斯義也。 ^632a26

此雖下。上則別解論文。
今是通明行相也。
此乃九相之端。細中之細。
未有轉現心境差別。
故云一相不分。 ^632a36

自體。即自證分也。
如無相下。引證。相。
即自體。境界。即所緣。 ^632a42

當知下。會彼同此。 ^632a44

△二轉相。
orig::  ^632a46

二者。能見相。
以依動故。能見。不動。
則無見。
commentary::  ^632a48

【疏】初句。標也。即是轉相。
以依等者。依前業識。
轉成能見。 ^632b2

不動無見者。若依性淨門。
則無能見也。反顯能見。
必依動義。如是轉相。
雖有能緣。以境界微細故。
猶未辨之。如攝論云。
意識緣三世境。及非三世境。
是即可知。此識所緣境。
不可知故。既云所緣不可知。
即約能緣以明本識轉相義也。 ^632b4

【記】依前下。轉。猶起也。
是前業相。起為此見。
然餘相皆有起義。
不名轉者。亦約別義故。
如依於夢而有夢心。 ^632b14

若依下。約果海性淨不動。
則無有彼此之見。
應知有見者。但依動故。
如無於夢。則無夢心。 ^632b18

如是下。就此一相位中以明。
不說境界所以。以微細故。
且說能見以為轉相。
然此境界。便是向下現相。
以論中分能見所見各為一相。
今此見相。由內所發。
非託境生。故名為轉。
依此轉相。帶起所緣。
復立現相。非謂於此能見之中。
又自別有微細境故。 ^632b20

攝論下。引證。意識。
即第六識智相是也。
三世境者。諸有為法。
非三世境者。諸無為法。
斯皆意識所緣之境。
可知者。意識麤浮。
能所緣念。可以現今分別取解也。
以有三世等境為可知故。 ^632b30

此識等者。即第八也。
以無可知境故。既無境可知。
故唯就能緣見分以明此識也。
如說十二因緣。始不可知。
此亦如是。唯識亦云。
不可知執受處。 ^632b38

既云下。結意。 ^632b44

△三現相。
orig::  ^632b46

三者。境界相。
以依能見故。境界妄現。
離見。則無境界。
commentary::  ^632b48

【疏】初句。標也。即是現相。
以依下。依前轉相。
能現境界。 ^632c2

離見句。反釋。 ^632c4

【記】依前等者。如依夢心而有夢境。
反釋者。應云。聖人離見。
既無此境。當知此境。
定從見生。如無夢心。
則無夢境。 ^632c6

然上三相。皆反以釋成者。
以此是八地已上所知境界。
非下位所覺。由是以聖人不見相等。
比決反驗。令義明了。
可證可信也。 ^632c10

△二境界為緣生六麤。 ^632c16

【疏】即分別事識也。
如楞伽經云。境界風所動。
種種諸識浪。此之謂也。 ^632c18

問。三細屬賴耶。六麤屬意識。
何故不說末那識耶。 ^632c20

答。有二義意。一。前既說賴耶。
末那必執相應。故不說。
瑜伽論云。賴耶識起。
必二識相應故。 ^632c22

又由意識緣外境時。
必內依末那為染污根。
方得生起。是故既說六麤。
必內依末那故。亦不別說。 ^632c26

二。以義不便故。略不說之。
不便相者。以無明住地。
動本淨心。令起和合成棃耶。
末那既無此義。故前三細中略不說。
又由外境。牽起事識。
末那無緣外境義。
故六麤中。亦略不說。 ^632c30

亦可計內為我屬前三細。
計外為我所。屬後六麤。
故略不論也。 ^632c36

楞伽經中。亦同此說。
故彼經云。大慧。略說有三種識。
廣說有八種相。何等為三。
謂真識。現識。分別事識。
乃至廣說。 ^632c38

經中現識。即是三細中現相也。
分別事識。即是下六麤也。
所以知者。彼經下釋分別事識中乃云攀緣外境界。
起前事識等。故知事識。
非是末那。此論下文。
並同此說。宜可記之。 ^632c44

【記】即下。初。引經指配事。
即是境。分別六塵境事之識。
故名分別事識。楞伽等者。
具云。藏識海常住〔本識〕。
境界風所動〔現識〕。
種種諸識浪。騰躍而轉生〔事識〕。
問下。二。問答釋妨三。
初。問。末那者。具云訖利瑟吒耶末那。
此云染汙意。謂與四惑相應。
故云染汙。恒審思量。
故云意。即第七也。 ^633a4

答下。二。答三。初。六八相從答二。
初。約能執從所執故不說。
必執相應者。謂第七種子。
在第八中。第八見分。
為第七所執。故曰相應。
況二識相依。互為根耶。 ^633a14

瑜伽下。引證。可知。
又由下。二。約所依從能依故不說。
內依等者。以第八第七互依。
第六依於七八。前五依六七八。
及同境依。故有偈云。
五四六有二。七八一俱依。
但說能依。必知有所。
故略不云。 ^633a20

二下。次。以義不便答二。
初。無和合義故不說。
無明等者。前說無明。
與真和合。成棃耶識相。
末那但一向生滅。
無和合義。若言和合。
自成棃耶。若無和合。
識從何生。義既不便。
求說不及。 ^633a28

又由下。二。無緣外義故不說。
末那無緣外者。以前五唯緣外塵。
第八緣內根身。種子及器世間。
第六通緣一切。第七唯緣第八見分。
今六麤皆緣外境。
故不說也。亦可下。
三。約計內外答。此約我我所分。
亦屬六八。故不言第七。
意云。第七正是執我我所。
今分兩處。無體可言楞下。
三。證二。先。引經。宋譯文也。 ^633a36

經中下。次。釋義。現識等者。
正配釋。彼經云。譬如明鏡。
持諸色像。現識處現。
亦復如是。 ^633a48

所以下。辨事識義也。 ^633b2

攀緣外境界等。亦是義取。
宋云。取種種塵。及無始妄想熏。
是分別事識因。唐云。
分別事識。以分別境界。
及無始戲論習氣為因。
既云緣外塵境。非六而誰。
由是論依經說。故不復論第七識也。 ^633b4

故知下。結會彼此。
然上多義。明此論中不說第七者。
要異海東曉公。說下智相。
即第七故。故彼文云。
言智相者。是第七識。
麤中之始。始有慧數。
分別我塵。故名智相。
夫人經說。六識及心法智。
今之智相。即心法智也。
若具而言之。緣於本識〔內也。
末那細分緣者〕。計以為我。
緣所現境〔外也。末那麤分緣者〕。
計為我所。今就麤現說之。
依境界心起分別。
又此境界。不離現識。
猶如影像。不離鏡面。
此第七識。直爾內向。
計我我所。而不別計心外有塵。
故餘處說。還緣彼識〔如唯識三十頌等〕。
問。云何得知第七末那。
非但緣〔內〕識。亦緣〔外〕六塵。
答此有二釋。一。依比量。
二。聖言量。比量者。
量云。意根是有法。
必與意識同境故是宗。
因云不共所依故。
同喻如眼等根。異喻如次第滅意。
三支無過。故知意根。
遍行六塵。聖言量者。
一。金鼓經云。眼根受色。
耳分別聲。乃至意根分別一切諸法。
大乘意根。即是末那。
故知遍緣一切也。
二。對法論。十種分別中言。
第一相分別者。謂身所居處。
所受用義。彼復如其次第。
如諸色根器世間色等境界為相。
第二相顯分別者。
謂六識身及意。如前所說所取相而顯現故。
此中五識。唯現色等塵。
意識及意。通現色根。
及器世間色等境界。
設使末那。不緣色根器世界等。
即能現分別。唯應取六識。
而言及意。故知通緣。
已上皆略彼疏而說。
今此疏意。明無第七。
乃是影攝。無違常式意不緣外。
故有多義也。 ^633b10

△文中二。先躡前總標。
次立名別釋。
先躡前總標。
orig::  ^633c12

以有境界緣故。復生六種相。
commentary::  ^633c16

【記】此之六相。雖則展轉各有所依。
今亦但取根本而言。
故云依境界緣生六相也。
楞伽云。境界風所動。
種種諸識浪。騰躍而轉生。
斯之謂歟。 ^633c18

△次立名別釋〔二〕。
初徵。二釋。
初徵。
orig::  ^633c24

云何為六。
commentary::  ^633c26

【記】云何緣現境界生六相耶。 ^633c28

△二釋〔六〕。一起計。
二生受。三取著。四立名。
五造業。六受報。 ^633c30

一起計。
orig::  ^633c32

一者。智相。
依於境界。心起分別。
愛與不愛故。
commentary::  ^633c34

【疏】於前現識所現相上。
不了自心所現。故創起慧數。
分別染淨。執有定性。 ^633c36

【記】依於境心起者。
此但外由境緣牽起。
內根發生也。 ^633c40

於前等者。不知內發。
謂是外來。楞伽云。
外實無有色。唯自心所現。
愚夫不覺知。妄分別有為。
不知外境界。種種皆自心。
智者悉了知。境界自心現。 ^633c42

創起等者。隨其心王。
復起心數。揀擇染淨。
決定如此。故名智也。
體是別境心所中慧。
故云慧數。 ^633c46

△二生受。
orig::  ^634a4

二者。相續相。
依於智故。生其苦樂覺心。
起念相應不斷故。
commentary::  ^634a6

【疏】謂依前分別。愛境起樂受覺。
不愛境起苦受覺。
數數起念。相續現前。
此明自相續也。又能起惑潤業。
引持生死。即令他相續也。
故下文云。住持苦樂等。 ^634a10

【記】依前等者。於順情可愛之境。
心與喜俱。名樂受覺。
於違情不愛之境。
心與瞋俱。名苦受覺。
不苦即樂。不樂即苦。
違順之境既續。苦樂之心豈斷。
略以辨麤。故不論其捨受。
而理實有之。但在苦樂之間耳。 ^634a18

自相續者。當相不斷故。
又能等者。以自相續故。
復能發起煩惱。潤於已熟之業令受報。
未熟之業令成熟。
由是引導任持。令其生死。
不斷不絕。此則令他後四。
相續不斷也。 ^634a26

廣如下生滅因緣五意中釋。 ^634a32

△三取著。
orig::  ^634a36

三者。執取相。
依於相續。緣念境界。
住持苦樂。心起著故。
commentary::  ^634a38

【疏】苦樂句。上皆前相續相也。
起著句。是此執取相也。
謂於前苦樂等境。
不了虗無。深起取著。
故下文云。即此相續識。
依諸凡夫。取著轉深。
計我我所等也。 ^634a42

【記】論云住持者。謂於苦樂境上。
堅固停止。無有變改。
執持不捨也。 ^634b2

疏云上皆等者是執取相所依。
故具牒之。 ^634b4

是此下。正是明第三相。
以不知違順境如空華。
不了苦樂心如幻化。
的取為實。確然不改。
故云深取。 ^634b6

故下等者。即下因緣意識中文。 ^634b10

△四立名。
orig::  ^634b12

四者。計名字相。
依於妄執。分別假名言相故。
commentary::  ^634b14

【疏】依前顛倒所執相上。
更立假名。是分別故。
楞伽云。相名常相隨。
而生諸妄想。故云依於妄執等也。 ^634b16

上來起惑。自下造業受報。 ^634b20

【記】依前下。境本非善。
以順己之情。便名為善。
境亦非惡。以違己之情。
便名為惡。且善惡相。
已自不實。況於名字。
起諸倒情。寧非是假。
何以故。他人於此。
或以善為惡。或以惡為善。
二皆不定故。肇公云。
物無當名之實。名無得物之功。
由此名故。不待眼見違順之相。
但耳聞善惡之名。
便生喜怒。是故目為計名字也。 ^634b22

楞伽下。引證。
上來下。結前生後以配三障也。
自此已上。直至根本無明。
盡名為惑。若準佛名經云。
獨頭無明。為煩惱種。
次則別開無明。以為煩惱所依。
其實無明是癡。乃根本六惑之數也。
若合論之。皆名煩惱。
開合雖異。俱是惑門。 ^634b34

自下等。即業苦。斯則三障即三道也。 ^634b42

△五造業。
orig::  ^634b46

五者。起業相。
依於名字。尋名取著。
造種種業故。
commentary::  ^634b48

【疏】謂執相計名。依此麤惑。
發動身口。造一切業。
即苦因也。 ^634c2

【記】執相等者。謂於我執貪瞋愛見。
發動身口七支。造善。
惡。不動等無量差別之業。
於中雖有善及不動。
然俱有漏。不出三界。
三界無安。猶如火宅。
故皆苦因也。 ^634c6

△六受報。
orig::  ^634c14

六者。業繫苦相。
以依業受報。不自在故。
commentary::  ^634c16

【疏】業因已成。招果必然。
循環諸道。生死長縛。 ^634c18

【記】必然者。必。定。然。
是也。斯有兩義。一。
不得不受故。二。善不為苦。
惡不為樂故。書曰。
天作孽。猶可違。自作孽。
不可逭。涅槃經云。
非空非海中。非入山石間。
無有地方所。脫之不受報。
故云必然。 ^634c20

三界輪轉。無有罷期。
故曰循環。 ^634c26

死此生彼。不能脫免。
故云長縛。 ^634c28

如螘循環。如蠶作繭。
終而復始。不自在故。
正法念云。如繩繫飛鳥。
雖遠攝即還。眾生業所牽。
當知亦如是。苟非覺悟。
無有解期。 ^634c30

△三結末歸本〔二〕。
初正釋。二轉釋。
初正釋。
orig::  ^634c36

當知無明。能生一切染法。
commentary::  ^634c38

【疏】三細六麤。總攝一切染法。
皆因根本無明。不了真如而起。 ^634c40

【記】染法雖多。不出三界因果惑業。
今以三細六麤攝之。
罄無不盡。如是染法。
皆由根本無明。迷真所起。
故論云當知等也。 ^634c44

△二轉釋。
orig::  ^635a2

以一切染法。皆是不覺相故。
commentary::  ^635a4

【疏】問。染法多種。差別不同。
如何根本。唯一無明。
答。染法雖多。皆是無明之業氣。
悉是不覺之差別相。
故不異不覺也。 ^635a6

【記】問意可知。
答文便是解論意也。
業氣。即別相。此根本無明別相。
皆是不覺業用氣分。
然此不覺。是九相之總名。
九相。乃不覺之別號。
故圓覺云。身心等相。
皆是無明。即斯義也。 ^635a12

△三雙辨同異。 ^635a20

【記】雙辨者。向說覺與不覺染淨迢然。
又說依覺故迷。不離本覺。
若言其異。云何依覺故迷。
若言其同。云何染淨不等。
又若定同定異。皆無進修之門。
何也。同則聖凡一等。
欣猒都絕。異則染淨抗行。
迷悟永隔。由昧二門不即不離之旨。
故有斯惑。然於相無相宗失意者。
各墮一邊。故今辨釋。
用祛迷謬。 ^635a22

△中分二。先標列。
次解釋。
先標列。
orig::  ^635a34

復次覺與不覺。有二種相。
云何為二。
一者。同相。二者。異相。
commentary::  ^635a36

【疏】覺不覺。雙牒。
有二相。標也云何二。
徵也。
一者下。列也。 ^635a40

【記】同相。則以生滅望真如說。
以相望性。明其同也。
異相。秪就生滅一門。
染淨自相望以成異也。
詳下論釋。思之。 ^635a44

△次解釋二。初同。
二異。
初同〔三〕。一喻。二合。
三證。 ^635b2

一喻。
orig::  ^635b4

同相者。
譬如種種瓦器。皆同微塵性相。
commentary::  ^635b6

【疏】初句。牒名也。染淨二法。
同以真如為性。真如以此二法為相。 ^635b8

種種瓦器。喻染淨法。
性相者。器以塵為性。
塵以器為相。 ^635b10

【記】染淨等者。染即不覺三細六麤。
淨則覺義二相四鏡。 ^635b14

以者。用也。緣真如是總相門。
故能通與二法為性。
又真如無相。故以此二法為相。
斯則二相同依一性。
一性同生二相。由是同字。
性相俱用。 ^635b16

喻染淨者。器有精麤故。
器以等者。器喻生滅門中染淨諸法。
塵喻真如門無相一理。
瓦器皆同以微塵為性。
微塵皆同以瓦器為相。
詳之。 ^635b20

△二合。
orig::  ^635b28

如是無漏無明種種業幻。
皆同真如性相。
commentary::  ^635b30

【疏】無漏。始本二覺也。
無明。本末二不覺也。
業幻者。此二皆有業用顯現。
而非實有。故云幻。
此等合種種器也。 ^635b32

皆同性相者。以動真如門。
作此生滅門中染淨二法。
更無別體。故云性也。
真如亦以此二法為相。
淨相可知。其染相者。
下文云。但以無明而熏習故。
即有染相。 ^635b36

【記】此二者。即上無漏無明。
義如下說。
非實有者。從分別生故。
經云。幻妄稱相。然幻之一喻。
諸教多引。以喻染淨其體不實。
良以五天。此術頗眾。
今依古德釋義。法喻略開五種。
喻之五者。如結一巾。
幻作一馬。一。所依巾。
二。幻師術法。三。所幻馬。
四。馬有即空。五。癡執為實。
法之五者。一。真性。
二。識心。三。依他起。
四。我法即空。五。迷執我法。 ^635b44

此等合者。無漏業。
合精器。無明業。合麤器。 ^635c8

更無別體者。經云。
其性真為妙覺明體。
此明染淨二法。皆同以真如為性也。 ^635c10

真如句。明真如亦同以染淨二法為相也。 ^635c12

淨相。即智淨不思議業。
及後二鏡。已見前文。 ^635c14

下文。即熏習中文。
然則前三細六麤。
雖是染相。以約不覺義說。
故不引用。今別引下文者。
意證此染。是真如相。
故文云。真如之法。
實無有染。但以無明而熏習故。
則有染相。若前九相。
初標後結。皆約不覺。
不言皆是真如相故。 ^635c16

準前末應結云。此合皆同微塵性相也。
業幻皆同真如為性。
合瓦器皆同微塵為性。
真如同以業幻為相。
合微塵同以瓦器為相。
疏不云者。例上思知。 ^635c26

△三證〔二〕。先正引。
次釋疑。
先正引。
orig::  ^635c34

是故修多羅中。依於此義。
說一切眾生。本來常住。
入於涅槃。 ^635c36

菩提之法。非可修相。
非可作相。畢竟無得。
commentary::  ^635c38

【疏】是下。依此同相門。
如上本末二不覺。
本來即真如故。說一切眾生。
自性涅槃。不更滅度。
故淨名經云。一切眾生。
即涅槃相。不復更滅。 ^635c40

菩提下。依此同相門。
如上始本二覺。即真如故。
諸佛菩提。非修等也。 ^635c44

又前約不覺即如。
故眾生舊來入涅槃。
今約覺智即真。故諸佛菩提。
無新得也。 ^635c48

非修者。望前涅槃。
非是了因所顯。非作者。
望前菩提。非是生因所作。
無得者。此之二果。
性淨本有故也。 ^636a2

【記】依此句。即釋論中依於此義。
以此義一句。貫於下二門故。 ^636a8

眾生。即不覺也。不覺無體。
即是真如。真如之理。
即涅槃性。性自寂滅。
何待更滅。滅度涅槃。
即此彼方言也。 ^636a10

淨名下。彌勒章文。
大品亦云。斷一切結入涅槃者。
是世俗法。非第一義。
何以故。空中無有滅。
亦無所滅者。諸法畢竟空。
即是涅槃故。 ^636a14

菩提。梵音。秦言云覺。
覺即始本二覺。二覺既是真如。
菩提豈從修得。故大品云。
以何義故名菩提。
空義故是菩提。如義。
法性義。實際義等。
是菩提也。上約眾生不覺即真如故。
本來涅槃。此明諸佛覺亦真如故。
菩提不可修作。既言修作。
應知約果所得。故云諸佛。
以本有故。何須修作而後得耶。
故云非可修作。 ^636a18

又前下。重以真如二字。
釋此二段也。舊入者。
圓覺云。始知眾生。
本來成佛。又云。一切眾生。
即究竟覺。故云無得。
然舊來入與無新得。
義同文異。但以如為涅槃。
真為菩提為別也。
又時人多謂涅槃為相所累。
故說不覺即如。本來涅槃。
妄計菩提修因所生。
故說覺性即真。亦非新得。
由是相即無相。故約不覺說涅槃。
非是修生。元自本有。
故約真性說菩提。 ^636a32

望涅槃者。涅槃合是修其智了所顯。
以不覺即如。如即涅槃。
豈待了因了之方顯。
斯則未嘗不顯。何待更顯。
故上文云。舊來入涅槃。 ^636a46

望菩提者。菩提合是生因所作。
以菩提是覺。覺性即真。
故不待作之始生。
斯則未甞不有。更何作耶。
故上文云菩提無新得。 ^636b2

然據前云諸佛菩提非修等。
即將此二句。獨就菩提而論。
今又分此修作以望兩處所說。
知之。 ^636b8

此之下性淨。揀非離垢淨。
本有。揀非新近生。
既是本有之法。不合言得。
以體如實常不變故。
不同妄法。無實可得。
斯無得法。元真實故。 ^636b12

△次釋疑。
orig::  ^636b18

亦無色相可見。
而有見色相者。唯是隨染業幻所作。
非是智色不空之性。 ^636b20

以智相無可見故。
commentary::  ^636b22

【疏】亦下。疑云若眾生已入涅槃。
更無新滅者。即已同諸佛。
何故不能現報化等色身。
故此釋云。法性自體。
本無色相可見。如何使現色等相耶。 ^636b24

【記】疑下。初。敘疑。約聖疑凡難也。
故此下。二。釋通。依體捨用釋也。
楞伽云。真實中無物。
云何起分別。又經云。
佛真法身。猶若虗空。
此皆約無色也。 ^636b30

【疏】而有下。又疑云。
若以法性。非是色相可見法。
故不現色者。諸佛何故現報化等種種色耶。
故此釋云。彼見諸佛種種色相等者。
並是隨眾生染幻心中。
變異顯現。屬後異相門。
非此同相門中本覺智內。
有此色等不空之性也。
又亦可本覺不空恒沙德中。
亦無此色故也。 ^636b36

【記】又下。三。轉難。約應疑真難也。
故此下。四。轉釋。依本捨末釋也。
謂佛果海。但有大定智悲而無色相。
眾生見有報化色等相者。
是彼菩薩業識。凡小事識所現。
屬於無明差別之相。
故下文云。但隨眾生見聞得益。
故說為用也。 ^636b48

非此下。約離相釋。
下云。諸佛如來。唯是法身智相之身第一義諦。
無有世諦可見。既云是第一義。
無有世諦。豈於此中。
而有色等不空性耶。 ^636c8

又下。云以色性即智故。
色體無形。說名智身。
楞嚴云。性色真空。
故本覺智性內。無有不空色相等也。 ^636c14

又亦下。約性德釋。
彼是真善妙色。即性之相。
雖名為色。亦非可見之相。
故云智色。下文云。
以智性即色故。說名法身。 ^636c18

【疏】以智下。問。何以得知彼法體中無色相耶。
故此答云。以本覺智。
非是可見之法故也。 ^636c24

【記】問下。五。隨難。約相疑性難也。
故此下。六。隨釋。依真捨妄釋也。
以本覺不空性中智慧德相。
亦無有相可取。故前云所言覺義者。
謂心體離念。離念境界。
唯證相應故。後云。
諸佛法身。無有彼此色相迭相見故。 ^636c28

△二異。
orig::  ^636c38

異相者。
如種種瓦器。各各不同。
如是無漏無明。隨染幻差別。
性染幻差別故。
commentary::  ^636c40

【疏】初句。牒名。
如下。喻也。
如是下。合也。無漏無明。
總指。隨染下。別明。
無漏法也。性染句。
是無明法也。 ^636c44

以彼無明。迷平等理。
是故其性。自是差別。
故下文云。如是無明自性差別故也。 ^636c46

諸無漏法。順平等性。
直論其性。則無差別。
但隨染法差別相故。
說無漏法有差別耳。
如下文中。對業識等差別染法。
故說本覺恒沙性德。 ^637a2

又由對治彼染法差別。
故成始覺萬德差別也。 ^637a8

如是染淨。皆是真如隨緣顯現。
似有而無體。故通名幻也。 ^637a10

【記】喻中。種種器。譬生滅門中染淨法相。
各不同者。譬染法內。
三細異於六麤。淨法內。
二相異於四鏡。 ^637a14

別明者。以無漏淨法。
體是覺性。覺性無差。
但隨無明。故現差別。
有差無差。故別明也。 ^637a18

以彼下。先。釋性染句。
明無明本性。自是差別。
若不差別。則不能迷平等理也。 ^637a20

下文。即真如體相熏習中文。
諸無下。次。釋隨染句。
先。約本覺義說。無漏。
即通指本始二覺修性功德也。 ^637a24

直論性者。尅就真體說也。
是前門中所示真如體故。
但隨下。約對染差別說淨差別。
即後門中所示本覺相也。
比如一月。影現萬水。
月本無差。隨水影別下文。
即相大文也。 ^637a28

又由下。次。約始覺義說。
由為治慳貪等染法。
成布施等波羅蜜無漏淨行。
及果上十力四無畏等萬德之義也。
前則待差染以成差。
此則治差染以成差。
亦可前相後用耳。
又以隨差別眾生以成差也。
二句中皆有此一義。
前已問答。故此闕之。
具此三義。故云隨染差別等也。 ^637a34

如是下。釋染淨法皆如幻義以對待之。
法本不立故。如經云。
若有一法勝過涅槃。
我亦說為如夢幻等。
金剛亦云。凡所有相。
皆是虗妄。 ^637a46

然上所說同異之義。
即是真如生滅二門不相離義。
約生滅門。即同而異。
約真如門。即異而同。
苟得一心二門之旨。
即無惑於此。 ^637b2

△二釋上生滅因緣。 ^637b10

【記】生滅因緣者。以上立義分云。
是心生滅因緣相。
於中心生滅。已如上釋。
今則釋因緣兩字。
然是生滅家之因緣。
故復言生滅也。 ^637b12

△文分二。初明生滅因緣義。
二重顯所依緣體。 ^637b18

初明生滅因緣義三。
先總標。次徵問。三別釋。
先總標。
orig::  ^637b20

復次生滅因緣者。
所謂眾生。依心意意識轉故。
commentary::  ^637b24

【疏】初句。牒前以標也。
棃耶心體。不守自性。
是生滅因。根本無明。
熏動心體。是生滅緣。
又無明住地。諸染根本。
是生滅因。外妄境界。
動起識浪。是生滅緣。
依是二義以顯因緣。 ^637b26

所下。諸識生滅相集而生。
故名眾生。而無別體。
唯依心體。故言依心。
即是棃耶自相心也。
能依眾生。是意意識。
依心體起。故云轉。
轉者。起也。 ^637b32

【記】初下。初。解牒文。
牒前標者。謂牒前立義分中之所宗。
標為此下論文之所釋。
棃耶下一重。是能生三細之因緣。 ^637b40

心體。即真如。於中唯取隨緣一義。
以不守自性故。根本等者。
以是親迷真覺。故不取枝末。
又此唯當成事之義。
不取體空。 ^637b44

又無明下一重。是能生六麤之因緣。 ^637b48

葢此兩重因緣。正如楞伽所說。
不思議熏變。及取種種塵無始妄想熏等。
廣如下說。又此兩重。
但有三法。謂真如唯因。
境界局緣。無明望真則為緣。
望境則為因。結文可知。 ^637c2

諸識下。二。解標文。
然此但唯約心。故云諸識。
若云五陰和合中生。
斯則兼於色也。 ^637c8

而無下。如波無別體。
唯依於水。上云。依如來藏故。
有生滅心等。 ^637c12

自相心者。即前不守自性。
生滅因也。 ^637c14

能依等者。但以約法約人立名有異。
意與意識。即是眾生。
無別體也。即前諸識生滅相集而生也。
又眾生是總。意等是別。
總別雖殊。其體一也。
皆從心起。以心為依。
然此中能所依起〔心望意。
心。能起。意。所起。意望心。
意。能依。心。所依。意望意識。
依起例知。下五意。
亦准之〕。 ^637c16

以心意意識相望分別。
有通有局。思之可見。 ^637c24

楞伽亦云。藏識說名心〔第八識〕。
思量性名意〔第七識〕。
能了諸境相。是則名為識〔前六識〕。
今此心是如來藏。
意是五意。識唯第六。
故不同彼。 ^637c28

△次徵問。
orig::  ^637c34

此業云何。
commentary::  ^637c36

【疏】此心作眾生義云何。 ^637c38

【記】既云眾生。依於心體。
有意等起。其相云何。 ^637c40

△三別釋〔三〕。初釋所依心。
二釋意轉。三釋意識轉。 ^637c42

初釋所依心。
orig::  ^637c44

以依阿棃耶識。說有無明。
commentary::  ^637c46

【疏】棃耶者。是上所說心。
即是生滅之因。無明者。
於棃耶識二義中。
此是不覺義。即生滅之緣。
欲明依此因緣。意意識轉故。
故言以依等也。 ^637c48

上總中略指其因。
故但言依心。此別釋中具顯因緣。
故說依心及無明也。 ^638a4

【記】先。釋文也。
是上等者。以棃耶是總。
覺及無明。是總中別義。
今既說無明依棃耶有。
應知唯取覺義為所依也。 ^638a10

論文約總取別。故云棃耶。
疏中釋出別義。故云是上所說心。
即不守自性真如也。
餘文可知。 ^638a14

欲明等者。此但指前第一重之因緣也。
上總下。或問曰。前云依心有意等轉故。
今兼云無明者。何謂也。
故此釋之。 ^638a18

【疏】問。上說依覺有不覺。
由此不覺力故。動彼心體。
令起滅和合。方有棃耶業相等識。
何故此中。說依棃耶有無明乎。 ^638a24

答。此有三釋。
一。由此棃耶。有二種義故。
謂由無明。動彼真心。
成此棃耶。又即此棃耶。
還却與彼無明為依。
以不相離故。何者。
謂依迷起似故。即是動真心成業識。
迷似為實故。即是依棃耶而有無明也。 ^638a28

二云。以棃耶有二義。
謂覺不覺。前別就本說。
故云依覺有不覺。
今就都位論。故云依棃耶有無明也。
此即二義中不覺之義。
正在棃耶中。故說依也。 ^638a36

三云。此中正意。唯取真心隨緣之義。
此隨緣義。難名目故。
或就未起說。依真如有無明。
或約成就起已說。
依棃耶有無明。 ^638a42

然此二名。方盡其義。
是故文中。前後綺互言耳。 ^638a46

【記】次。問答也。初。問。
上說。舉前所說也。
如云依覺故迷。又云依如來藏有生滅心等。
今此却云依棃耶有。
豈同前說。 ^638b2

答下。二。答。中〔二〕。初。
正答三。初。約迷真執似釋。 ^638b6

與無明為依等者。
如風動水成波。風還依此波中。
故前云風相水相不相捨離。
又云依不覺生三種相。
與彼不覺相應不離故。 ^638b8

何者下。重釋前義。
依迷者。是依無明迷真而有棃耶。
真與妄俱。似一似常故。
即迷真義也。經云。
迷本圓明。是生虛妄。 ^638b12

迷似等者。依棃耶有無明。
迷似一為實一。迷似常為實常。
經云。所既妄立。生汝妄能。
即執妄義也。 ^638b18

即此二義。一識所論。
前後互出。故不相違。 ^638b20

二云下。次。約總別義異釋。
別就本者。尅就真體豎說也。
覺即是本。依本起末故。 ^638b22

就都位者。即通約真妄橫說也。
如風動水成波。風水俱在波中也。 ^638b26

三云下。後。約未起已起釋。
唯取真心隨義緣者。
心有隨緣不變二義。
今唯取隨緣一義也。 ^638b28

難名目者。隨緣中具未起已起之義。
難以一義目之也。 ^638b32

未起等者。從未有棃耶時說。
起已等者。據已有棃耶處說。 ^638b34

然此下。二。結成。意云。
若唯取初義。則似真前妄後之失。
亦有悟後再迷之過。
亦同數論冥初生覺。
若唯取後義。則似諸法。
不由迷真而成。但從本識建立。
則有真妄別體之失。
亦何異法相宗耶。
今以後義免前過。
以前義免後過。故互言也。
以二義更互用之。
隱顯相成如綺之文。
故云綺互。 ^638b36

△二釋意轉〔三〕。初略明識相。
二廣辨五名。三結歸一心。 ^638c2

初略明識相。 ^638c4

【疏】略明五種識相也。 ^638c6

【記】別開有五識。總唯一意耳。
orig::  ^638c8

不覺而起。能見。能現。
能取境界。起念相續。
故說為意。
commentary::  ^638c10

【疏】不覺起者。所依心體。
由無明熏。舉體而動。
即是業識也。前依棃耶有無明。
即依似起迷。今熏淨心成棃耶。
即依迷起似。此二義一時。
說有前後耳。 ^638c12

能見者。即彼心體。
轉成能見。是轉識也。 ^638c16

能現者。即彼心體。
復成能現。即是現識也。 ^638c18

能取者。能取現識所現境界。
是為智識也。 ^638c20

起念者。前所取境。
起諸麤念。是相續識也。 ^638c22

依此五義。次第轉成依止。
依止此義而生意識等。
故說為意。故攝論云。
意以能生依止為義也。 ^638c24

【記】論中前四句明意相。
後一句結意義。
疏中依似起迷者。
即依妄心。起枝末無明也。 ^638c30

依迷起似者。即依根本不覺。
起妄心也。 ^638c32

此言似者。即以創迷真性。
成此妄心。微細流注。
似其不動。似無差別。
故云似一似常。楞嚴呼為妄覺影明。
斯之謂也。 ^638c34

此二下。義有前後。
時無前後。如前三義答問。
秖就一識一時而說。
故不可作前後之異。
餘文可知。 ^638c38

依此等者。謂依〔依止義。
下准知〕心起〔生起義。
下例知〕業識。乃至依智識起相續。
及於意識。斯則後依止前。
前能生後。次第依止。
及與能生也。於中能所依生〔能生。
所依也〕。前後相望。
有通有局。如文可解。 ^638c42

攝論下。引證。可知。 ^639a6

△二廣辨五名〔二〕。
初標徵。二列釋。
初標徵。
orig::  ^639a8

此意復有五種名。
云何為五。
commentary::  ^639a10

【疏】有五。標也。云何。
徵也。 ^639a12

△二列釋〔五〕。一業。
二轉。三現。四智。五續。
一業。
orig::  ^639a14

一者。名為業識。
謂無明力。不覺心動故。
commentary::  ^639a16

【疏】一下。立名也。下四準此。
無明。根本無明。即所依緣也。
明心不自起。起必由緣。 ^639a18

心動者。正明起相。
釋成業義。起動是業義故。 ^639a20

【記】心不自起等者。
心非動性故。性雖不動。
隨緣故動。以不守自性故。
如水不自浪。因風力也。
由此免於無窮之過。 ^639a24

正明起相者。以覺則不動。
不動則無相。不覺則動。
動則相起也。 ^639a28

起動是業者。於二義中。
不舉為因一義。亦含在其中也。
以動即有苦果故。 ^639a30

△二轉。
orig::  ^639a34

二者。名為轉識。
依於動心。能見相故。
commentary::  ^639a36

【疏】依於等者。依前業識之動。
轉成能見之相。
轉識有二。若就無明所動轉成能見者。
在本識中。若其境界所動轉成能見者。
在事識中。此中轉相。
約初義也。 ^639a38

【記】依前下。正釋此文。
轉識下。對下辨異。
無明所動者。此從內起。
位屬本識。當於三細。
名為轉識。 ^639a46

境界所動者。此從外起。
位屬事識。當於六麤。
名為智識。上如泉涌之波。
此如風擊之浪。 ^639a48

但常途所明轉識。
唯取前七。今說轉識。
在本識中。恐相混濫。
故特揀之。 ^639b4

△三現。
orig::  ^639b10

三者。名為現識。
所謂能現一切境界。
猶如明鏡。現於色像。 ^639b12

現識亦爾。隨其五塵。
對至即現。無有前後。
以一切時。任運而起。
常在前故。
commentary::  ^639b14

【疏】依前轉識之見。
起此能現之功。故云能現境界。
以其心體。與無明合。
熏習力故。現於種種無邊境界故也。 ^639b18

明鏡現像。喻可知也。
現識下。且舉五塵麤顯以合色像。
而實通現一切境界。
故法說中云一切也。
若依瑜伽論中。則現五根。
種子。及器世間等。
今此論中。偏就五塵者。
以此約牽起分別事識義。
故作是說也。 ^639b22

非如六七識。有時斷滅。
故云常在前。又為諸法本。
故明此識在諸法之先。
以是諸法所依。故揀異末那識也。 ^639b30

【記】能現功者。即前轉識。
能現相故。就此功能。
便名現識。 ^639b36

以其下。釋行相也。
故下文云。以有妄心。
即熏習無明。不了真如法故。
不覺念起。現妄境界。 ^639b38

通現一切者。謂有漏無漏色心諸法。
非獨五塵也。法說。
指喻前文。 ^639b40

若依下。引論對辨。
五根。即眼等五色根。
及根依處。一種子。
即善惡無記等三性種子〔二〕。
器世間。即山河大地等〔三〕。
此三類境。皆是第八相分。
然此相分。皆為第八執受。
執。謂攝義。持義。受。
謂領以為境。令生覺受。
於中種子具三義。
一。攝為自體。二。持令不散。
三。領以為境。根身具二。
闕攝為自體故。器界唯一。
但領以為境故。故唯識云。
不可知執受處。亦可種子根身。
緣而執受。器世間量。
但緣非執受故。 ^639b44

今此下。或問。若然者。
何故此中唯言現五塵耶。
故此釋也。以對所牽事識。
故於一切境中。偏舉此五。
論云對至即現。意在此也。 ^639c12

非如下。約相續不斷義以解一切時常在前也。
如第六識。在於五無心位。
即有斷滅。故唯識頌云。
意識常現起。除生無想天〔一〕。
及無心二定〔二三〕。
睡眠〔四〕與悶絕〔五〕。
又第七識。入於滅盡定時。
雖云淨分不斷。然有盡七之言。
為約染分。亦成斷義。
唯識論云。此染汙意。
學位滅定出世道中。
俱暫伏滅。故說無有等。
詳在五卷中釋。又唯識論所熏四義中云。
若法始終一類相續。
能持習氣。乃是所熏。
此揀前七轉識。如風聲等。
既如風聲。則非相續有間斷故。 ^639c16

又為下。約為先義以解任運常在前也。
意云前者。先也。以迷時先有為諸法本。
更無有法先於此故。
末那無此義。如唯識云。
是識名末那。依彼〔第八〕轉緣彼〔第八〕。
故此揀異之也。 ^639c34

然前揀六七之文。
是海東意。後揀第七一義。
是今疏意。故云又也。 ^639c42

△四智。
orig::  ^639c46

四者。名為智識。
謂分別染淨法故。
commentary::  ^639c48

【疏】即事識內微細分。
謂不了前心所現境故。
起染淨微細分別。
故云智識。 ^640a2

【記】微細分者。法執俱生故。
迷唯心境。見從外來。
起微細心。分別染淨。
故云不了。 ^640a6

△五續。
orig::  ^640a10

五者。名為相續識。
以念相應不斷故。
住持過去無量世等善惡之業。
令不失故。 ^640a12

復能成熟現在未來苦樂等報。
無差違故。 ^640a14

能令現在已經之事。
忽然而念。未來之事。
不覺妄慮。
commentary::  ^640a16

【疏】亦是事識中細分。
前六相中相續相也。
以念等者。法執相應。
得長相續。此約自體不斷釋相續義。 ^640a20

住持下。以此識能起潤業煩惱。
能引持過去無明所發諸行善惡業種令成。
堪任來果之有。若無惑潤。
業相焦亡故也。此則引生令熟。 ^640a24

復能下。又復能起潤生煩惱。
能使已熟之業。感報相應。
成熟無差。如是三世因果流轉。
連持不絕。功由意識。
以是義故。名相續識。 ^640a28

能令下。顯此識用麤分別相。
不同智識微細分別故也。 ^640a34

此上所解。但屬此相續識。
約其功能釋相續義。 ^640a36

又為一解。從住持下。
總辨前五意功能。
初住持業果。是前三細功能。
屬梨耶。從念已未之境。
是後二功能。屬事識細分。 ^640a38

【記】五下。初。立名。亦細分者。
此是法執分別。麤於俱生。
故除微字。但云細分。
此上二識皆云細者。
以是麤中之細故。
同是法執故。以念下。
次。釋義二。先。直明本相。 ^640a44

住持下。次。別顯功能二。
一。能起潤惑。初。起潤業惑。
住。謂留住。持。謂任持。
謂留住任持。令業不失也。 ^640b2

此識等者。謂過去無明。
所發業行種子。未成熟者。
以有此識。發愛取煩惱潤之。
使令成熟。堪為來世感果之有。
有。即業種變異也。 ^640b6

若無下。如植種於土。
無水則焦。結業待果。
無貪則敗。經云愛水。
由潤業故。 ^640b10

復能下。二。起潤生惑。
又復等者。謂潤已熟業。
令受果報。善惡樂苦。
自然相應。如印印物。
不相違反。故曰無差。
現在。即現報。未來。
即生後二報。 ^640b14

如是下。通收前段以結其名也。
斯則潤過去未熟業。
令成現在已熟業。
潤現在已熟業。令招未來果報。
如是循環。無有斷絕。
由不斷絕。故名相續。
然其潤業潤生。即是令他相續義也。 ^640b18

能令下。二。能起念慮。
已經者。是過去。追念不忘也。
未來事。逆慮而起也。
現在境。緣持不斷也。 ^640b26

顯此識用等者。以此識既能起麤分別。
念慮三世。與前智相微細不同。
非法執分別而誰。 ^640b30

此上下。上則正釋當文。
此則通前重示也。
先。結屬此識。 ^640b34

又為下。次。總通前五。
從住持下等者。反顯從住持上。
別明相續識功能也。
三細功能者。以第八識。
能集種子。起現行故。
後二功能者。於中但約分別不斷而分二異。
故攝論云。意識緣三世境等。
即斯義也。 ^640b36

△三結歸一心〔二〕。
初正結屬心。二釋疑廣辨。
初正結屬心。曲分二段。
初順結三界。二反結六塵。 ^640b46

初順結三界。
orig::  ^640c2

是故三界虗偽。唯心所作。
commentary::  ^640c4

【疏】是前一心。隨無明動。
作五種識故。故說三界唯心轉也。
此心隨熏。現似曰虗。
隱其虛體。詐現實狀曰偽。
虗偽之狀。雖有種種。
然窮其因緣。唯心所作。
十地經中。亦同此也。 ^640c6

【記】是下。解是故二字。
故說等者。三界不出五意。
五意唯依一心。故三界唯心作也。
以現識中。具有根身種子器世間故。
故楞伽云。從於無色界。
乃至地獄中。普現為眾生。
皆是唯心作。 ^640c14

現似曰虗者。依他起法。
如麻上繩。似有其相。
究體不實。 ^640c20

詐現曰偽者。徧計所起。
如繩上蛇。相畢竟無。
分別妄現。 ^640c22

唯心作者。性圓成實。
如繩蛇無體。不離麻故。 ^640c24

十地經者。華嚴十地品云。
了知三界依心有。
十二因緣亦復然。
一切皆由心所作。
心若滅者生死盡。 ^640c26

△二反結六塵。
orig::  ^640c32

離心。則無六塵境界。
commentary::  ^640c34

【疏】離彼現識。則無塵境。
反驗六塵。唯是一心。 ^640c36

【記】心起成識。依識有塵。
究其根本。唯一心作。
故經云。由心生故。
種種法生。又圭山云。
生法本空。一切唯識。
識如幻夢。但是一心。
然此三界六塵。皆攝色心等法。
是故順結反結。皆歸一心。 ^640c38

△二釋疑廣辨〔三〕。
初問。二答。三結。
初問。
orig::  ^640c46

此義云何。
commentary::  ^640c48

【疏】現有塵境。云何唯心。 ^641a2

【記】意云。若是唯心。
不合有境。以心無相。
不可見故。既有所見。
云何唯心。 ^641a4

△二答。
orig::  ^641a8

以一切法。皆從心起。
妄念而生。
一切分別。即分別自心。 ^641a10

心不見心。
無相可得。
commentary::  ^641a12

【疏】以一切法。皆是此心隨熏所起。
更無異體。故說唯心。 ^641a14

妄念而生者。又疑云。
何以此心作諸法耶。
故此釋云。由妄念熏故。
生起諸法。亦可疑云。
法既唯心。我何不見。
而我所見。唯是異心。
釋云。言異心者。是汝妄念分別而作。 ^641a16

一切下。境唯識現。
無外實法。是故分別。
但分別自心。此一句顯無塵唯識義爾。 ^641a22

心不見心者。既塵無相。
識不自緣。是故無塵。
識不生也。 ^641a26

無相可得者。能所俱寂也。
攝論云。無有少法。
能取少法。 ^641a28

【記】以下。答有二。先。
答無塵。三界塵境。
皆是心隨染淨緣熏而起。
既一切法從心起故。
所起無體。即唯一心。
故楞伽云。心亦唯是心。
非心亦心起。種種諸色相。
通達皆是心。 ^641a32

又疑下。即躡所答處以起此疑也。
意云。既唯一真淨心。
因何起諸染法。楞嚴滿慈。
圓覺剛藏。皆同此意釋中妄念。
即根本等無明也。
由無量妄念熏故。
遂有諸法。其猶淨眼。
不見空華。但以翳覆。
便見華相。 ^641a38

亦可下。又是前疑中之別意。
非續次所起。以二種疑釋。
論文皆通故。但前約依他。
此約遍計疑意云。
諸法既唯是心。我心中何不見。
而我心中所見。唯有異心無法。 ^641a46

釋云下。言異心者。
是汝種種妄念。彼一切法。
正由汝之異心妄念分別而作。
如見空華。是汝眼病。
楞伽云。如愚不了繩。
妄取以為蛇。不了自心現。
妄分別外境。 ^641b4

一下。次。顯唯心。境唯識者。
如像唯鏡現。故分別像者。
即是分別鏡也。楞嚴云。
自心取自心。非幻成幻法。 ^641b10

無塵唯識者。如唯識頌云。
唯識無境界。以無塵妄見。
如人目有翳。見毛月等事。 ^641b14

心不見心者。意云。
心是一心。不合自見。
故楞伽云。如刀不自割。
如指不自觸。而心不見心。
其事亦如是。當知有所見者。
皆是妄也。 ^641b18

既塵等者。釋也。意云。
塵境若存。則可以心緣境。
塵既不有。縱有心在。
亦不能自緣也。 ^641b24

是故等者。結也。意云。
以有塵故。牽彼識生。
既無塵境。識不生也。
故經云。由法生故。
種種心生。今法既不生。
心亦不生也。 ^641b26

無相得者。既無他可見。
自亦不能見。所見無故。
能見不成也。 ^641b32

能所寂者。心無心相。
是能緣寂。境無境相。
即所緣寂楞伽云。
能見及所見。一切不可得。
此中大意。欲顯一心。
本無能所。能所俱寂。
方是真心。亦非泯之令寂。
本自寂也。 ^641b34

攝論下。引證。具云。
所說諸法。唯識所現。
無有少法。能取少法。
以唯識心中。離二取相故。 ^641b40

亦可從以一切下。
正答彼問。妄念下。
展轉釋疑。此句疑釋。
如疏兩意。 ^641b44

一切下。疑云。由分別妄念。
故生起諸法。然起能別心。
必有所別境。是法既無。
云何分別。故此釋云。
一切分別。即分別自心。 ^641b46

心不句。疑云。若如是者。
即應見心。故此釋云。
心不見心。反明分別。
悉皆是妄。 ^641c4

無相句。疑云。如何心不見心。
故此釋云。無相可得。
斯則心無相故。不可見心。
心外又無一法。當知有見相者。
皆妄見也。二取相忘。
唯一心在。即不空門中所顯真性也。
故經云。諸幻滅盡。
覺心不動。 ^641c6

△三結。
orig::  ^641c16

當知世間一切境界。
皆依眾生無明妄心而得住持。 ^641c18

是故一切法。如鏡中像。
無體可得。唯心虗妄。
以心生則種種法生。
心滅則種種法滅故。
commentary::  ^641c20

【疏】無明。根本也。妄心。
業識也。以一切境界。
由此而成。即現識等也。
若無明未盡以還。
此識住持境界不息。
此即結相屬心也。 ^641c24

鏡像。喻況也。此境離心之外無體。
又即心故無體。如像離鏡之外無形。
鏡內復無其體。 ^641c28

唯心句。又疑云。既其無體。
何以宛然顯現。故此釋云。
此並真心之上。虗妄顯現。
何處有體而可得耶。 ^641c32

以心下。又問。何以得知心上顯現。
故此答云。反驗唯心顯現成妄也。
以心生法生等故知也。 ^641c36

此中以無明力。不覺心動。
乃至能現一切境等。
故言心生種種法生。
此則心隨熏動。故云生也。
若無明滅。境界隨滅。
諸識分別。皆滅無餘。
故言心滅則種種法滅。
此則心源還淨。故云滅也。
既心隨不覺。妄現諸境。
即驗諸境。唯心無體也。
問。上說生滅。結過屬無明。
此文辨因緣。云何結屬心耶。
答。前以無明。動彼靜心。
令其生滅。故此生滅。
功在無明。今此因緣和合道理。
成辦諸法。無性義顯。
不住義彰。故結和合屬於心也。 ^641c40

【記】論當知下。初。正結。
先。法。根本。揀非枝末。
業識。揀非轉現。依無明力而任持。
託業識心而安住。
故下文云。以有無明染法因故。
即熏習真如。以熏習故。
則有妄心。以有妄心。
即熏習無明。不了真如法故。
不覺念起。現妄境界等。
故云由此而成也。 ^642a10

現識等者。等下六麤。
皆是所現色心境界也。
此一切境。依彼住持。 ^642a18

若無明等者。以依無明。
故有妄心。依妄心故。
現妄境界。所以無明未盡。
心境不滅。如風未息。
波浪不滅。 ^642a22

相屬心者。境唯心現。
心外無境故是故下。
次。喻。離心無體者。
皆從心起。非外來故。 ^642a26

即心無體者。所起之法。
同能起故。 ^642a28

鏡喻兩意。合法可知。
論唯心下。二。釋成二。
初。正釋。虗妄現者。
妄念熏真。起諸虗妄法故。
此中釋前諸法無體。
有二所以。一。唯心故。
二。虗妄故。如彼鏡像。
一。體同鏡故。二。體不實故。
由斯諸法。無體可得也。 ^642a30

論以心等者。二。轉顯。
疏中二。先。正解今文三。
先。略問答。問中意云。
何知心上妄現。非法自生耶。
答中意云。法既隨心生滅。
即知生法皆妄。疏中反驗等者。
此文正顯心生法亦生。
心滅法亦滅。對上文真心有體。
妄法無體。是反顯耳。
唯心成妄。即上唯心虗妄二義。
以心生等者。出反顯所以。
等指心滅法滅。由心生心滅。
故知心真有體。釋成上之唯心顯義也。
由法但隨心之生滅。
故知法妄無體。釋成上之虗妄現義也。 ^642a38

此中下。次。詳解文。
初。明生義。即指前段論文也。
此則下。顯意。非謂心。
是能生。法是所生。
以真心隨熏。全體成動而作諸法。
如金生器等。故云心生也。 ^642b6

若無明下。次。明滅義。
即下文因滅故緣滅等也。
此則下。顯意。明此心體。
返本還源。獨顯性淨。
此但心中無其妄動。
寂故名滅。故云心滅也。 ^642b12

上約真心顯生滅義。
若約妄心說者。即業轉二識。
名之為心。斯則妄心於真心中。
若生若滅。真心不生滅也。
前云。相續心滅。智性不壞。
若波相滅。濕性不壞。
如上約真約妄。雖皆有生滅之義。
究實而論。皆妄有生滅。
真無生滅也。 ^642b18

既心下。三。總結成。
即結上文無體義也。
上云。以一切法。如鏡中像。
無體可得。故此結成。 ^642b28

問下。次。對前釋妨。
問意云。前明九相生滅。
後結云。當知無明。
能生一切染法。一切染法。
皆不覺相。今文復云。
唯心虗妄。心生法生。
心滅法滅。前後何不同耶。 ^642b30

答下意云。前辨生滅。
單就不覺說。故結過屬無明。
以功在不覺故。 ^642b36

今此下。明今文意。
意謂此文。具說真如為因。
無明為緣。由此因緣。
道理和合。成就色心諸法。
既屬因緣。遂令諸法無性之義。
顯然可見。真如隨緣不住之理。
煥然明矣。 ^642b40

故結下。既明和合。
本因真如隨緣。成和合義。
今結屬心。正其宜也。
如水初動。功在於風。
故前文中結屬無明。
動無別體。則全屬於水。
故此文中結屬心也。
然不可言波無別體。
而唯屬於風。法理亦爾。
知之。 ^642b46

△三釋意識轉〔五〕。
初約人辨麤〔至〕。五識起所依。 ^642c8

初約人辨麤。
orig::  ^642c10

復次言意識者。
即此相續識。依諸凡夫。
取著轉深。
commentary::  ^642c12

【疏】初句。牒前以標。
相續識者。此生起識。
麤細雖殊。同是一識。
更無別體。故即指前第五識也。
但前就細分法執分別相應。
依止義門。則說為意。
此中約其能起見愛麤惑相應。
從前起門。說名為意識。
謂意之識。故名意識。 ^642c14

凡夫者。簡非聖人意識也。
以前智識。及相續識。
通在二乘。及地前所起。
故今約凡。顯其麤也。 ^642c22

取著者。以無對治故。
追著妄境。轉極麤現。
故云深也。 ^642c26

【記】生起識者。謂此意之識。
是前第五相續識之所生。
故名生起識也。 ^642c30

然無異體。但約麤細而分二別。
故云同是一識。 ^642c32

若更細論。亦即是前智識也。
以同依境界之所起故。
今不指此而偏指相續者。
以是意識親所依故。 ^642c34

但前下。對前辨異。
以相續識。是法執分別。
望於我執見愛。彼名細惑。
又約能生依止義邊。
說之為意。 ^642c38

此中下。明今義。謂依前細相之上。
生起此之麤分別識。
此識與人我貪瞋見愛麤惡煩惱相應。
故下文云。此識依見愛煩惱增長義故。 ^642c42

即就所起義說。故云從前起門。
即是執取計名也。 ^642c48

以是分別之中麤分別故。
名為意識。
意之識者。依於五意所起之識。
故本疏云。依意之識。
依主釋也。 ^643a2

簡非聖者。即二乘及地前菩薩也。
此二種人。已能遠離意之識故。
故約凡夫以顯麤也。
又以五意。亦名意識。
恐有所濫。故此約人揀之。
其實五意名識。是持業釋。
故不同此。 ^643a6

取下。取。即執取。著。
即計名。若與前料揀之。
智識。是法執俱生。
細中細也。相續識。
是法執分別。細中麤也。
執取相。是我執俱生下云。
計我我所。名意識。
麤中細也。計名相。
是我執分別。下云。
分別六塵。名事識。
麤中麤也。故前疏云。
麤細雖殊。同是一識。
其斯之謂與。 ^643a12

無對治等者。謂無始覺觀智慧也。
二乘三賢。得人空觀。
既無取著。當知凡夫取著深者。
葢無觀慧故也。其猶重病。
既不與藥。厥疾寧瘳。 ^643a22

△二出其惑體。
orig::  ^643a30

計我我所。種種妄執。
commentary::  ^643a32

【疏】非直心外計境為塵。
亦復於身計我。於塵計所。 ^643a34

種種執者。顯計我之相也。
或執即蘊。或執離蘊。 ^643a36

【記】論云。計我我等。
正釋取相。由計我及我所。
起種種執。故名為深。
此即意識俱生愛執取相也。 ^643a38

疏中心外計境者。
此是法執。屬前智相及相續相。 ^643a40

亦復等者。正明此識。
屬於我執。 ^643a42

即蘊。謂凡夫所執我。
但通執自五蘊為主宰故。 ^643a44

離蘊。即外道所執神我。
然有三宗。一。數論計我體常而量周遍。
猶如虗空。二。勝論計我體常而量不定。
隨身卷舒。猶如牛皮。
三。無慚計我體常。
猶如微塵。應於根門。
如是眾多。故云種種。 ^643a46

△三執所依緣。
orig::  ^643b8

隨事攀緣。分別六塵。
commentary::  ^643b10

【疏】但緣於倒境之事。
不了正理。故名隨事等。 ^643b12

【記】論云。隨事攀等。
正釋著相。由彼事事攀緣。
塵塵分別。故名轉深。
此即事識分別見計名相也。 ^643b14

疏中緣倒境者。如執苦為樂。
不淨計淨。無我計我。
無常計常等也。 ^643b16

不了理者。謂不知無我等真正理也。
故金剛云。凡夫之人。
貪著其事。 ^643b20

△四制立其名。
orig::  ^643b24

名為意識。亦名分離識。
又復說名分別事識。
commentary::  ^643b26

【疏】此論就一意識。
義分出五識。故說意識分別六塵。
分離者。依於六根。
別別取六塵故。 ^643b28

分別事識者。又能分別去來內外種種事相故。 ^643b30

【記】此論等者。乃是料揀宗說不同也。
難云。此意識中。為唯一耶。
為兼五耶。兼五。不應單名為意識。
唯一。則眼等五識何居。
答云。略料揀之。三宗不同。
小乘宗中。唯立一意識。
而義說為心意識三。
相宗開立八識。實有四分見相。
性宗依一藏心。而義分為五意意識。
次又依一意識。而義分出眼等五識。
今此論就性宗說也。
謂於一意識中。分出眼等五識。
兼本成六。以對六塵。
故上文說意識者。
種種妄執。分別六塵。
則知唯依一意之識。
起於眼等六用也。 ^643b34

然前智相續識。亦緣六塵。
以彼不與愛見相應。
故屬前意。今與愛見相應。
故名意識。前云六麤皆屬意識者。
智續相。屬細分。執計相。
屬麤分。思之。 ^643c4

上料揀竟。約義訓者。
依前五意。展轉生起。
故名為意。了別六塵。
生長見愛。故名為識。
疏不釋者。初已明故。 ^643c8

依六根等者。謂依內六根。
發於六識。緣外六塵。
斯則聚緣內搖。趣外奔逸。
既以一為六。六用又不同。
即分離義也。如佛頂經云。
元依一精明。分成六和合。
光明經云。六情諸根。
各各自緣諸塵境界。
不行他緣等。 ^643c14

又能下。去來。豎窮三世也。
以此意識。遍緣一切。
通三量故。假實俱緣。
如前云。能令現在已經之事。
忽然而念。未來之事。
不覺妄慮。 ^643c22

內外。橫量十方也。
謂內根外塵色心諸法。
亦即計我我所又以此三名配上四句。
計我妄執。名意識也。
分別六塵。名分離識。
隨事攀緣。名事識也。 ^643c26

△五識起所依。
orig::  ^643c34

此識依見愛煩惱增長義故。
commentary::  ^643c36

【疏】見。謂見一處住地。
即見道惑。
愛。謂欲。色。有。三愛。
即修道惑。 ^643c38

以此見修二惑。熏於本識。
令生此分別事識。
故云增長。 ^643c40

上六麤中執取。計名。
及起業相。並相從入此意識中。
及後六染中執相應染。
亦入此攝也。 ^643c42

【記】見一處者。五住地中之一數。
此是三界分別麤惑。
迷理起者。同於見道處斷。
故名見道惑。 ^643c48

欲色有三愛。即三界俱生〔任運也〕細惑。
迷事起者。於修道位中所除斷。
故名修道惑。 ^644a6

以此等者。謂以此見愛煩惱熏於第八。
令彼識中第六種子。
有生長增益故。即起現行也。 ^644a12

上六下。類攝。然執取計名。
正當此識。起業一相。
是此所生。總別報業。
是此識造。今約所造從能造說。
亦此識攝。故云相從入也。 ^644a14

執相應者。於六染中。
唯此合執計二相以為一染。
正當此識攝也。 ^644a20

△二重顯所依緣體〔二〕。
初略明緣起甚深。
二廣顯緣起差別。 ^644a24

初略明緣起甚深〔二〕。
初標歎甚深。二出深所以。 ^644a26

初標歎甚深。
orig::  ^644a28

依無明熏習所起識者。
非凡夫能知。亦非二乘智慧所覺。 ^644a30

謂依菩薩。從初正信。
發心觀察。若證法身。
得少分知。乃至菩薩究竟地。
不能盡知。 ^644a32

唯佛窮了。
commentary::  ^644a34

【疏】依無明者。牒上所說。
依根本無明。起彼靜心。
成業等識也。 ^644a36

非凡夫等者。凡小非分也。
二乘但覺四住。不了無明。
故此無明所起之識。
非其境也。 ^644a38

依菩薩下。明菩薩分知。
初正信者。十信之初。
發心之時。即觀本識自性緣起因果之體。
得成正信也。 ^644a40

發心句。三賢位中。
並言比觀。故云觀察。 ^644a44

少分不能盡者。地上證之未窮故。
以其但覺住相。不覺生相。 ^644a46

唯佛者。四相俱了。
故得窮源。 ^644a48

【記】牒上等者。上云。
謂無明力。不覺心動。
故名業識等。謂心與無明和合。
起成業等三細也。 ^644b4

非凡下。依位別歎三。
先。凡小非分。凡夫尚不知意之識。
況此三細耶。二乘方覺事識中麤分。
尚不覺細分。正認三細以為涅槃。
是以無明所起之識者。
非其境界也。於五住地中。
但覺前四。是前見愛所增長識也。
若根本無明。是第五住。
非彼所覺。依下。二。
菩薩分知。十信等者。
謂此菩薩。雖位在外凡而能信教。
了知本識。因緣所生。
無有自性。決定無體。
唯是真如。方成正信。
故下說十信菩薩。
信真如。及修真如三昧。
以成正信之行。 ^644b6

因果體者。因即無明。
果即本識三相。體即真如也。 ^644b24

三賢等者。異前位之信。
殊後位之證。故言觀察。
比觀者。既未親證。
但比度觀察。即相似覺也。 ^644b26

法身。即初地已去。
究竟。即十地。乃至之言。
攝於中八隨分覺故。
不能盡知。然初地且約破法執。
故說為少知。若克就識論。
八地方覺此識現相也。 ^644b30

唯下。三。唯佛能窮。
以覺前者。則不覺後。
覺後者。必能覺前。
故云四相俱了。前云。
若得無念者。則知心相生住異滅。 ^644b36

△二出深所以〔二〕。
初徵。二釋。
初徵。
orig::  ^644b42

何以故。
commentary::  ^644b44

【疏】緣起妙理。貫通凡聖。
何故說見。唯在果人。 ^644b46

【記】真如為因。無明為緣。
起成諸識。斯則性起為相。
是不思議微妙理趣。
故云緣起妙理。問意可知。 ^644b48

△二釋〔三〕初即淨而染。
二即染常淨。三結成難測。 ^644c4

初即淨而染。
orig::  ^644c6

是心從本以來。自性清淨。
而有無明。
為無明所染。有其染心。
commentary::  ^644c8

【疏】性淨者。一。緣起體。
即因也。
無明者。二。發緣起之由即緣也。 ^644c12

染心者。三。顯緣起之相。
即不染而染也。 ^644c14

【記】因即棃耶心體。
是其覺義。即不思議變者。
緣即根本無明。是不覺義。
即不思議熏者。 ^644c16

染心。即業等諸識。
以於不可熏變處而熏變故。 ^644c18

不染而染者。即前自性心體。
非是染法。以不守自性故。
隨熏成染。故下云。
真如之法。實無於染。
但以無明而熏習故。
則有染相。 ^644c20

△二即染常淨。
orig::  ^644c28

雖有染心。而常恒不變。
commentary::  ^644c30

【疏】釋緣起甚深義。
即染而不染也。 ^644c32

【記】即染等者。雖隨熏成染。
其體常淨。如鏡現穢。
其體不動。 ^644c34

斯則正由不動而得隨緣。
正由隨緣。顯得不動。 ^644c36

△三結成難測。
orig::  ^644c40

是故此義。唯佛能知。
commentary::  ^644c42

【疏】勝鬘經云。自性清淨心。
難可了知。彼心為煩惱所染。
亦難可了知。乃至結云。
唯佛能知。 ^644c44

楞伽經中。亦同此說。
故彼經云。如來藏是清淨相。
客塵煩惱垢染不淨。
乃至廣說。下結云。
我今與汝。及諸菩薩甚深智者。
能了分別也。 ^644c46

【記】論云此義。指上即淨即染二義也。
唯佛知者。欲言其淨。
則九相紛然。欲言其染。
則一味無變。若非佛智。
孰能知焉。 ^645a6

前問緣起妙理。何故唯在果人。
故作此結答也。 ^645a10

【記】疏云自性難了者。
以能隨緣成染故。
所染難了者。以即染而常淨故。 ^645a14

甚深智者。即八地已上。
少分而知。以覺轉現相故。
然從初地。亦得少知。
以證真故。前云若證法身。
得少分知。 ^645a16

能了別者。了如來藏。
不染而染別煩惱垢。
染而不染也。 ^645a20

△二廣顯緣起差別〔二〕。
初緣起體相。二更重料揀。 ^645a24

初緣起體相〔三〕。初顯上不變之義。
二顯上無明緣起之由。
三顯上緣起之相。 ^645a26

初顯上不變之義。
orig::  ^645a28

所謂心性常無念故。
名為不變。
commentary::  ^645a32

【疏】雖舉體動而本來靜。
故云常無念。顯上緣起因體也。 ^645a34

【記】雖舉等者。如杌不作鬼。
繩不為蛇。東處無西等。 ^645a38

無念。即覺義。既常是覺。
即無不覺。無不覺故。
名為不變。緣起體者。
即前自性清淨心。
故云因也。 ^645a40

△二顯上無明緣起之由。
orig::  ^645a44

以不達一法界故。
心不相應。
忽然念起。名為無明。
commentary::  ^645a46

【疏】此顯根本無明。
最極微細。未有能所王數差別。
即心之惑。故云不相應。
非同心王心數相應。 ^645a48

唯此無明。為染法之源。
最極微細。更無染法。
能為此本。故云忽然念起也。
如纓絡本業經云。
四住地前使。無法起故。
名無始無明住地。
是則明其無明之前。
無別有法為始集之本。
故云無始。即是此論忽然義也。
此約麤細相依之門。
說為無前。亦言忽然。
不約時節以說忽然也。 ^645b2

【記】此顯下。初。釋心不相應。
此明無明之體。初起微細。
未分王數心境之相應故。
又此無明。是全性之惑。
故云即心。亦可此惑。
是與真心不相應之法。
如前云。從本以來。
不與妄染相應故。
今以不如實知故。
忽然而起。說此以為根本無明也。
唯此下。二。釋忽然念起三。
初。正釋今義。是諸染法始起之源本故。
故約忽起以表其先也。 ^645b16

如纓下。二。引經證成。
四住前使者。即無明使也。 ^645b28

無法起者。意顯無明使外。
別無有法。為能起無明之本也。 ^645b30

是則下。三。會彼同此二。
先。正會。如文。 ^645b32

此約下。二。結揀。意明無前之忽然。
非有始之忽然也。
言無前者。以此無明最微細故。
更無有法前於此者。
前。即始也。由無始起之本。
故說忽然。故本疏云。
以起無初。肇公亦云。
如鏡忽塵。如空忽雲即斯義也。 ^645b34

△三顯上緣起之相。 ^645b44

【疏】謂顯上有其染心之句也。 ^645b46

△中三。初標。二徵。
三釋。
初標。
orig::  ^645b48

染心者。有六種。
commentary::  ^645c2

【記】染心六者。以上云。
無明所染。有其染心。
故今釋此心相。有其六種差別不同也。 ^645c4

△二徵。
orig::  ^645c8

云何為六。
commentary::  ^645c10

△三釋。 ^645c12

【疏】然此六染。逆次配六麤中前四。
及後三細。由此第一。
合彼麤中三四。故但六也。
便借此名以科此六。 ^645c14

六中各二。皆初障。
後治。 ^645c18

【記】逆次配者。前說隨流生起。
故從細至麤為順次。
今明反流除斷。故從麤至細為逆次。
前取近理為先。今取易斷為先也。 ^645c20

由此下。配第一染。
以二乘三賢。同斷此故。 ^645c24

便借下。將前科此。
免更會同也。 ^645c26

△科分六者。初執取計名字相〔至〕。
六業相。
初執取計名字相。
orig::  ^645c28

一者。執相應染。
依二乘解脫。及信相應地遠離故。
commentary::  ^645c32

【疏】一下。是六麤中第三第四相也。
亦是上意識見愛煩惱所增長義。
亦是上四相中麤分別執著相也。
但麤心外執。與境相應。
汙其淨行。故云執相應染也。 ^645c34

二乘解脫者。至無學位。
見修煩惱。究竟離也。 ^645c40

及下。十解已去。信根成就。
無有退失。名信相應。
故地論云。地前總名信行地菩薩。
無著論中。亦同此說也。
此菩薩得人空。見修煩惱。
不得現行。故云遠離。
非約隨眠以留惑故。
故攝論云。若不斷上心。
則不異凡夫。若不留惑種子。
則不異二乘。又二意留惑。
為自他也。此約終教說。
若約始教。初地已上。
方說留惑。如餘論說。
今此菩薩。非直斷四住人執。
亦分斷無明住地故。
此論下云。不了一法界義者。
從信相應地觀察學斷故。
今但為顯人我麤執。
故不論彼也。 ^645c42

【記】初。障也。是六等者。
據用科名。合無此說。
今此重對者。為通前類攝故。
此即九相中二相。 ^646a14

見愛等。即五意中意之識。 ^646a16

麤分別。即異相也。
但麤下。釋執別名。
外執於境。與境相應。
內起見愛。計我我所故。 ^646a18

汙其句。釋染通名。
淨行。即真如根本智也。
此智有二。一。人空智。
二。法空智。此智不起者。
由染心有力。為能障故。
名之為汙。若漸修此觀。
觀成智起。即翻染心。
便名為治。斯則敵體相違。
故成治義。然此以對始覺名染義也。
若據論意。則約對本覺之淨以明其染。
故前文云。是心從來自性清淨。
而有無明。為無明所染。
有其染心。問。障染何別。
答。體雖無別。名義有殊。
障則對始覺立。如下文云。
能障真如根本智故。
染則對本覺立。如上所引。
是心從來自性清淨等。 ^646a20

二乘下。次。治也。無學等者。
此明見愛四住煩惱。
辟支羅漢。悉能離故。 ^646a40

十解下二。初。約三賢以明行位二。
初。正顯行位。據此。
則三賢菩薩。同受此名。
以皆不退失故。 ^646a42

故地下。二。引論證成。
無著論。即金剛論。
彼論三地。謂信行地。
淨心地。究竟地也。 ^646a46

此菩薩下。二。對二乘以顯斷惑。
又二。初。覈劣以明麤惑二。
初。表異凡小。得人空者。
以此菩薩得此觀故。
能伏現行。不同凡夫。
然於種子不盡除滅。
不同二乘。言隨眠者。
種子異名。謂隨逐有情。
眠伏藏識。今此論中。
約現行說。名為遠離。
非約種子。 ^646a48

攝論下。引證。上心。
即現行也。 ^646b10

二意者。留此惑種。
潤於故業。受分段身。
修習種智。斷所知障。
即自利也。兼俯就羣品。
攝化利益。即利他也。
若不留惑種。即同二乘。
獨出三界。二利俱失也。
故圓覺云。菩薩示現世間。
非愛為本。但以慈悲。
令彼捨愛。假諸貪欲而入生死。
問。菩薩既留惑種。
後起現行。受分段身。
與凡夫何異。答。前引圓覺。
足辨其異。雖留惑種受分段身。
以有智故。終不起過。
假此分段為所依故。
廣修種智。及行大悲。
終不令此起於新業。
如禁蛇法。雖不令死。
亦不噬人。故攝論云。
煩惱伏不起。如毒呪所害。
留惑〔煩惱〕至惑盡〔所知〕。
證佛一切智。 ^646b12

此約下。二。揀定權實。
初地下。約頓悟說。
謂此菩薩在地前時。
以二空觀。雙伏二障分別。
至見道位。種現俱斷。
從此位去。若智增者。
便伏煩惱現行。至佛方斷。
若悲增者。故意令生。
極至八地。現行方伏。
留隨眠惑。以助願力。
化利眾生。今此論中。
約生起時。一向豎說。
及至斷時。從麤至細。
故在地前。已除我執俱生分別。
至登地時。唯斷法執分別。
二地已去。秪斷法執俱生。
更無煩惱。不同彼教。
橫說二障種子在第八中。
良以權實教異。 ^646b32

與此相望。校一僧祗。
如餘論者。即瑜伽唯識等廣明。 ^646c2

今此下。二。超勝以除細執三。
初。正明。以是實教菩薩。
從初正信。便達真如本有。
無明本空。隨順無念。
於此地前。能修法空真如三昧。
自然令彼法執不生。
伏於無明。與真相應。
故云分斷。但伏故名斷也。 ^646c4

故此下。二。引證。不了法界。
即無明也。下說發直等三心。
修無住等四方便。
及施等六度。皆此觀斷義也。 ^646c12

今但下。三。結意。以是約執取人。
非約人明執。故不論也。 ^646c16

△二相續相。
orig::  ^646c20

二者。不斷相應染。
依信相應地。修學方便。
漸漸能捨。得淨心地。
究竟離故。
commentary::  ^646c22

【疏】二下。六麤中第二也。
從此至六。又逆配前五意中。
此位第五。但執法續生。
生起不斷。即是相續義也。 ^646c26

依信下。十解已去。
修唯識觀。尋伺方便。
乃至初地。證三無性。
徧滿真如。法執分別。
不得現行。 ^646c30

【記】障中但執等者。
即是法執相續。生起不斷。
故前云相續。今云不斷。
其義一也。 ^646c34

治中十解等者。謂從三賢位中。
觀察尋伺。分斷此染。
直到初地。方能全離。 ^646c36

修唯識觀者。即資糧位中。
習行順解脫分。尋伺方便者。
即加行位中習行順決擇分。 ^646c40

初地。即見道信。無漏智火。
燒煩惱薪。通達佛法。
名歡喜地。 ^646c42

三無性者。謂遍計相無性。
依他無自然性。圓成無前徧計我法之性。
故唯識云。初即相無性。
次無自然性。後由遠離前。
所執我法性。 ^646c44

徧滿真如者。即遍行真如。
所言遍者。唯識云。
謂此真如。二空所顯。
無有一法而不在故。 ^647a2

所言證者。以無分別智。
契無差別理。能所兩亡也。
故唯識云。若時於所緣。
智都無所得。 ^647a6

爾時住唯識。離二取相故。
法執等者。由修習唯識觀故。
至此成就無漏智相。
分得現行。由是此執分別。
永得除滅。 ^647a10

△三智相。
orig::  ^647a16

三者。分別智相應染。
依具戒地漸離。乃至無相方便地。
究竟離故。
commentary::  ^647a18

【疏】三下。六中第一。
五中第四。以能分別世出世諸法染淨。
故云智也。是法執修惑。 ^647a22

依具下。七地已還。
有出入觀異。故於境界。
有微細分別。然地地分除。
故云漸離。八地已去。
無出觀緣境。故於七地盡此惑也。
云究竟離。以二地三聚戒具。
故云具戒地。以七地前無相觀。
有加行方便。有功用。
故云無相方便地。
八地已上。無相無方便功用故。 ^647a24

【記】障中以能下。釋名。
可知。
法執修惑者。所知障中。
俱生之分。以修道所斷。
故名修惑。 ^647a36

治中七地等者。此等已還。
法空觀。有間斷。有相。
有功用。遂於染淨境界。
未免分別。然從二地已來。
分分除斷。故云漸也。 ^647a38

八地下。釋得離此染所以。
若殘此染。則不登七地。
豈況至八。故至七地門中。
都盡此染也。 ^647a44

以二地下。釋二地名。
謂攝律儀。善法。眾生。
三聚具足。名具戒地。
又以遠離微細破戒垢故。
亦名為離垢地。準華嚴說十地。
如次修十波羅蜜。
此正當戒波羅蜜。
餘地非不持戒。以約增勝說故。 ^647a46

以七下。釋七地名。
斯則八地名無相。
七地名方便。謂與無相地作方便故。
乃是無相之方便也。 ^647b6

八地下。反顯可知。 ^647b10

△四境界相。
orig::  ^647b12

四者。現色不相應染。
依色自在地能離故。
commentary::  ^647b14

【疏】四下。三細五意中。
皆當第三。此即依根本無明。
動彼淨心。令現境界也。 ^647b16

依色下。以八地中得三種世間自在。
色性隨心。無有隔礙。
故云色自在地能離也。
以色不自在位。現識不亡。
故此位中。遣彼相也。 ^647b18

【記】初句。障。根本等者。
無明動心。成業轉現相。
現相。即現境界也。
今當現相。 ^647b26

依句。治。色性無礙者。
以色自心生故。心能變色故。
由是。能毛容剎海。
芥納須彌。色心不相妨。
自他無分隔也。本業經云。
所謂無相大慧。方便大用。
無有色習。無明亦盡。
百萬劫事。無量佛土事。
以一念心。一時行現。
如佛形現一切眾生形。
以一念心中。一時行已。
無功用故。 ^647b28

三世間自在者。謂此菩薩。
觀此三種麤細之色。
無不通達。無分別智。
任運相續。相用煩惱。
不能動故。 ^647b38

以色下。舉下位以反顯。
意云。七地已前。現識不亡。
故色不自在。今得自在者。
葢現識亡也。然於七地觀斷。
至八地盡。前後皆然。
應知之。 ^647b42

△五能見相。
orig::  ^647c2

五者。能見心不相應染。
依心自在地能離故。
commentary::  ^647c4

【疏】五句。三中五中。
皆當第二。以根本無明。
動令能見。上文云。
依於動心。成能見故。 ^647c6

依心下。以九地中。
善知眾生心行十種稠林。
故云心自在。此於他心得自在。
又以自得四十無礙智。
出華嚴經。有礙能緣。
永不得起。 ^647c8

【記】障文可知。
治中善知下。於他心得自在也。
十稠林者。華嚴云。
此菩薩以如實智慧知眾生。
一心稠林。二煩惱。
三業。四根。五解。六性。
七樂願。八隨眠。九受生習氣相續。
十三聚差別。一一皆云稠林者。
此等諸法。稠密如林。
故以喻之。淨名云。
善知眾生往來所趣。
及心所行。此歎九地菩薩。
本業經云。一切功德行皆成就。
心習已滅。無明亦除也。 ^647c16

又以下。明於自心得自在。
四十無礙智者。準華嚴說。
有十種四無礙智。
四者。一法。二義。三詞。
四樂說。十者。世親判為十相。
一自相。二同相。三行相。
四說相。五智相。六無我相。
七業相。八因相。九果相。
十住持相。一一具四。
故成四十。廣如彼說。 ^647c28

有礙下。結所離之染。
礙。即障染。能緣。是智。
起。即不自在。不起。
即如前云心習已滅也。 ^647c38

△六業相。
orig::  ^647c44

六者。根本業不相應染。
依菩薩盡地。得入如來地能離故。
commentary::  ^647c46

【疏】六句。三中五中。
皆當第一。以無明力。
不覺心動故。 ^648a2

菩薩下。十地終心金剛喻定。
無垢地中。微細習氣。
心念都盡。故上文云。
得見心性。心則常住故。 ^648a4

【記】障中。心動。業也。
治中。盡地。即究竟地。
如前云。乃至菩薩究竟地。
有本多云地盡。義亦有在。
不如地字在下義順。
以前後皆結云地故。
此即第十地也。如來。
即妙覺。斯則從九地觀斷。
佛地方盡。無垢地。
即如來地。與十地終心。
竟無有異。然本業經中。
等覺為無垢地。彼即別開。
今此所明等妙二覺。
合為一位也。餘可知。 ^648a8

△二更重料揀〔三〕。
初辨上無明約治料揀。
二釋上相應不相應義。
三舉上染心及無明約境成二礙義。 ^648a22

初辨上無明約治料揀。 ^648a26

【記】如上六染。但是無明所起之法。
已分配因果諸位明斷竟。 ^648a28

然上云不達一法界故。
名為無明。未知此使。
依何位人能遠離耶。
故今辨之。
orig::  ^648a30

不了一法界義者。
從信相應地。觀察學斷。
入淨心地。隨分得離。
乃至如來地。能究竟離故。
commentary::  ^648a34

【疏】不句。標也。從下。
初麤者。至初地離。
後細者。至佛地盡故也。 ^648a38

此即是上染心所依無明住地。
能染真如。成染心故。
上文云。破和合識者。
滅無明故。滅相續心者。
斷染心故。 ^648a40

今無明與染心。雖說有前後。
然治滅並一時也。 ^648a44

【記】麤者。枝末無明。
從初地漸離。至七地方盡。
細者。根本無明。從八地始斷現相。
至十地盡業。佛地滅不覺也。 ^648a48

此即下。上說自性清淨心。
為無明所染。有其染心。
當知無明。是染心之所依。
染心。是無明之所起也。 ^648b4

上云者。即智淨相文。
然此六染位中。各有三分。
一分屬於無明。一分屬於染心。
以皆有和合。及相續義故。
但約與前和合。迷執不改。
即是無明。約展轉起後。
相續不斷。即是染心。
由是地前。便有斷無明義也。
今言初地方離者。
以約破法執位明其斷義。
不乖諸說。故標此位也。 ^648b8

今無明下。明生起時。
義說前後。以論因緣和合義故。
若除斷時。則無前後以能依所依。
不相離故。 ^648b18

△二釋上相應不相應義。 ^648b24

【記】以上六染中。有相應不相應言。
義猶未顯。今此特顯之。 ^648b26

△於中二。初釋相應。
二釋不相應。
初釋相應。
orig::  ^648b30

言相應義者。
謂心念法異。依染淨差別。
而知相緣相同故。
commentary::  ^648b32

【疏】相應者。六染中前三。
是相應。此有二釋。
一。約王數釋。此三種皆是麤心故。
二。約心境釋。以此三種。
依境生故。 ^648b36

心念法異者。心。謂心王。
念法。謂心所。王數不同。
故云異也。迦旃延論中。
名為心及心所念法故。
又心念。謂能緣心。
法。謂所緣境。異。謂心境不同。 ^648b40

差別者。是所依分別境。
同者。若心王知染。
心法亦同。心王緣淨。
心法亦同。知相。即能知同。
緣相。即所緣同。又於染境作染解。
於淨境作淨解。故云同也。 ^648b46

【記】初句。標也。皆麤心者。
以是前六緣總別相。
行相麤顯故。 ^648c6

依境生者。既依境生。
則與境為相應也。
謂下。釋也二。初。約法辨異。 ^648c8

心謂下。約王數釋。
心王。即前六識心王。
心所。即遍行等六位心所。
然六識中心所。多少不同。
今此總名念法。亦可舉一蔽諸。
故言念。即別境之一心所法也。 ^648c10

迦旃下。引證。即通指心所。
俱名心所念法。然論王數相應。
總有五義。一。同所依根。
二。同緣一境。三。同一行相。
謂同作青色等解。
四。同一心事。王所同一事體故。
五。同一時。王所同一剎那故。
由是故得相應。 ^648c16

又心下。約心境釋。
可知。 ^648c24

所依等者。識依此境所引生故。
又是彼識所分別故。
以有此染淨為所依故。
遂起心王心數令相應也。
以有此境為所分別故。
遂與能分別為相應也。 ^648c26

而句。二。正顯相應。
先約王數釋同義。
如師往資隨。其事不異。
然雖云王數相應。
理須約境以辨。能知同者。
此體有二。以王數相應故。
名為同也。所緣同者。
此唯一境以望王數。
故名同也。斯則能所雖皆云同。
而同義有異也。 ^648c32

又於下。次約心境釋同義。
此即心隨於境。名之為同。
同。即相應也。 ^648c40

△二釋不相應。
orig::  ^648c44

不相應義者。
謂即心不覺。常無別異。
不同知相緣相故。
commentary::  ^648c46

【疏】不相應者。六染中後三及無明。
皆名不相應心。 ^649a2

亦二釋。
一。約王數。此顯根本無明。
動彼靜心之體。即此動心。
是不覺相。更無王數之別。
故云即心不覺常無別異。
此翻前心念法異也。
既無王數之別。何有同知同緣。
翻前可見。以此三種。
依不覺起。不異不覺。
故云即也。上文云。
依不覺故。生三種相。
與彼不覺。不相捨離者。
是此即心之不覺。
故云不離。非是相應而不離也。
下文亦云。無明滅故。
不相應心滅。 ^649a4

二。亦約心境釋中。
言即心不覺等者。
謂此無明。即此染心而無別體。
不約與外境相應。
方為此不覺。但在本心之上。
故云即心等也。不同知相等者。
揀前相應也。 ^649a18

此不相應心。既是棃耶識。
於中不分王數義。
及不與外境相應義。
并有覺不覺義等。
並與諸論相違。和會如別記中說。 ^649a24

【記】不句。標也。
無明者。以前云。不達一法界故。
心不相應。名無明等。
故今指也。 ^649a30

謂下。釋也。疏中二。
先。正釋論文。又二。
初。約王數釋二。先。
顯無別異。即此等者。
心是真心。由動故成不覺。
不覺與覺。一體無異。
故云即也。尚無覺不覺異。
豈有王數耶。 ^649a32

既無下。二。正遣相應二。
初。正釋翻前義。如單己一人。
與誰為同。故無相應義也。 ^649a38

以此下。二。重釋前即義三。
初。正釋。然前說不覺即動心。
今說染心即不覺。
有斯異耳。 ^649a42

上文下。次。引證。既展轉相即。
動無動相。元即靜心也。 ^649a46

非是下。三。揀濫。此中言不相離者。
以染心即不覺故。
非謂有於王數相應而言不離。
以相應不離。二義別故下文。
引證。是下生滅相文。
此則雙證二義。一證不相離義。
二證不是相應義。
思之。二亦下。次。約心境釋。
亦二。先。顯無異。意云。
染心即無明。無明是不覺。
不覺依於覺。覺即是本心。
都無外境相應。故云即心不覺。
此言即心。亦即本覺真心也。
文中通於真妄二心。
詳之易見。 ^649a48

不同下。次。揀相應。
既無境為相對。約何以明其相應耶。 ^649b14

此不下。二。指陳違妨。
以相宗說此第八識。
有遍行心所。又與器界外境相應。
仍不說有覺義故。
諸論。唯識瑜伽等也。
和會如別說者。尋檢未見所出。
今且略會二宗所說者。
如法相宗。說第八識。
能緣三境。以彼秪據現在成就位中。
橫說八識。不明根本始起元由。
但言一切眾生。法爾皆具八種識。
從自種生。皆能緣慮自分境界。
以同是識了別義故。
故能緣境。又說此識從自種生。
雖從自種。而假境為所緣緣故。
方得生起。故須緣境。
雖能緣境。微細難知。
不同前七執我執法。
今此論中。豎說諸識。
迷真所成。從細至麤。
不說種生。故第八識。
但有生境之功。而無緣境之義。
以從無明內熏習起。
非外境界牽故令生。
故經說為流注生滅者。
是此內起也。由是故無緣境之義。
今若會彼同此論者。
彼宗既言此識緣境。
微細難知。當知密同今論之意。
以彼宗說從種生故。
同是識分。不得不說緣境界也。
又若會此同彼說者。
此論所明前六緣境。
即是第八麤分功用。
由於境界。熏彼本識。
起此分別。斯則本識有緣境義。
以是麤故。隔為事識。
不名第八。又彼宗說第八心王。
有遍行五心所相應者。
由說此識能緣境界。
是故有王所相應。
如正緣境時。須有作意。
能警其心。引心趣境。
以趣境故。根境識三。
分別變異。令心觸彼。
以觸境故。四種和合。
領納違順。以領納故。
於境取像。施設種種名言之事。
以取像故。遂令其心。
造作驅役。此五皆由緣境故得。
是故第八。有五相應。
今論既不說此緣境。
亦無心所與之相應。
故不同彼。又彼宗中。
不說第八生起元由。
從真起妄。但據現在成就位說。
故無覺義。然亦說有無始本有菩提種子。
而不即是本覺真如。
以未了故。且隱密說。
今論所明。依如來藏。
有生滅心。以迷覺故。
成於不覺。雖成不覺。
覺性不變。故有覺義。
以依實教顯了相說。
故不同彼。若彼已說有覺義者。
如何彰此二教淺深。
知之〔崔傳云。原疏兩卷。
別記一卷。會通文詳彼記〕。 ^649b16

△三舉上染心及無明約境成二礙義。 ^649c36

【記】舉上六染之心。
以及無明。對於所障之境。
束為二礙。以一切障染。
不離二種。所謂煩惱。
及以所知。今此染心。
及以無明。二障分別。
如何收攝。故此明之。 ^649c38

△中亦二。初標立。
二重釋。
初標立〔二〕。初惑障。
後智障。 ^649c46

初惑障。
orig::  ^649c48

又染心義者。名為煩惱礙。
能障真如根本智故。
commentary::  ^650a2

【疏】染心者。六染心也。
能障下。顯其礙義。
謂照寂妙慧如理之智。
名根本智。即上文智淨相也。
染心諠動。違此寂靜。
故名染心為煩惱礙。
以煩惱動故。 ^650a4

今此且依本末相依門。
以無明所起染心。
為煩惱礙。能起染心之無明。
名為智礙。不約人法二執以明二礙。 ^650a8

【記】初二句。標法定名也。
六染心者。各取於中一分相續義故。
以此一分。諠擾動亂不寂靜故。
名為煩惱。 ^650a16

能障句。顯礙釋義也。
先。釋文。
照寂下。釋所障智名。
復名真智。證體智。
實智等。以能證如實理。
故名如理智。能生後得。
故名根本智。 ^650a20

上文下。出所障智體也。 ^650a24

染心下。釋成礙相。
可知。
今此下。次。通妨。或問曰。
如諸處說。依於二執。
起於二障。與此何別。
又前秖將六麤前四以配二障。
何故此中六染。俱名煩惱耶。
故此釋之。彼依二執起二障者。
依五意上起所知。
意之識上起煩惱。
今此則以染心所依無明為所知。
能依染心為煩惱。
故不同也。應知若約二執說二障。
即局。此依染心說二障。
即通。有斯異也。 ^650a26

△後智障。
orig::  ^650a40

無明義者。名為智礙。
能障世間自然業智故。
commentary::  ^650a42

【疏】無明。根本無明也。
能障下。顯其礙義。
謂後得如量智。即上不思議業用。
以無明昏迷。無所分別。
違此智用。名為智礙。
從所障得名。 ^650a44

此明聖智用。如月頓應。
於水無心。不同外道自然。 ^650a48

【記】無下。亦標法定名也。
根本無明者。若取諸識中之一分。
亦兼枝末。以末從本。
故作此標。 ^650b4

能障等者。亦顯礙釋義也。
初釋文。後得下。釋所障智名。
復名徧智。俗智。權智等。
以根本智證真如後。
方得起故。名後得智。
如其事量而知。名如量智也。 ^650b6

即上下。出所障智體。 ^650b12

以無明下。釋其礙相。
從所障得名者。智之礙故。
依主釋也。不同煩惱即礙。
是持義釋。 ^650b14

此明下。二。通妨。或問。
此言自然。與外道自然何別。
故此釋之。此心無心應物。
任運現化為自然。
不同外道撥無因果之自然。
斯則言同而義異也。 ^650b16

△二重釋〔二〕。先徵。
次釋。
先徵。
orig::  ^650b24

此義云何。
commentary::  ^650b26

【疏】先問云。既此無明。
動靜心體。成於染心。
則無明是細。應障理智。
染心是麤。應障量智。
何以不然。 ^650b28

【記】先問等者。約麤細以成難也。
秖合細法障細法。
麤法障麤法。方是其宜。
何故不爾耶。 ^650b32

△次釋〔二〕。初釋煩惱礙。
二釋智礙。
初釋煩惱礙。
orig::  ^650b36

以依染心。能見能現。
妄取境界。違平等性故。
commentary::  ^650b38

【疏】能見能現者。獨約後三細前二染。
妄取境者。通攝前三染心。
以同依境起故。 ^650b40

違平等性者。釋成礙義。
以此染心。能所差別。
乖根本智能所平等。
所以障於理智。 ^650b42

【記】前二染者。以業相微細。
未分能所。欲成礙義。
難見相違。故今偏約轉現二相以酬前難。
然雖不言。意亦含攝。
以依動心。說能見故。
可以意知。 ^650b48

前三染。即分別智染已前三者。
皆是事識。故依境起。 ^650c4

以此等者。以理智無能所。
染心有能所。敵體相違。
故成礙義。 ^650c6

△二釋智礙。
orig::  ^650c12

以一切法常靜。無有起相。
無明不覺。妄與法違故。
不能得隨順世間一切境界種種知故。
commentary::  ^650c14

【疏】法靜相者。舉無明所迷法性。
與法違者。正顯無明迷前法性。
以不了如法寂靜。
妄有起滅。與法乖違故也。 ^650c18

不能得者。正釋障如量智義也。 ^650c22

【記】所迷法性者。此是即真之俗。
故常靜無起。無起即真。
故云法性。前文云。
一切法離言說相。
乃至無有變異。不可破壞。
唯是一心等。 ^650c24

不了等者。正釋違義。
法性寂靜。而無明起動。
動靜相反。故成違義。 ^650c28

正釋等者。本疏云。
以內迷真理。識外見塵。
故於如量之境。不能隨順種種知也。
如人動目。天地傾搖。
故不能得如實知也。
然前則約麤細而難問。
今則約相違而通釋也。
故下文云。無明頓盡。
名一切種智。大乘起信論疏筆削記會閱卷第六
w:: 音釋
note:: 熾 ^650c30

音翅。火勢盛貌。末那 ^650c48

此云意。第七識名。
騰 ^651a2

音滕。奔飛也。環 ^651a4

音寰。圓轉也。孽 ^651a6

音逆。罪惡也。逭 ^651a8

音換。逃迭轉也。蠶 ^651a10

俗作蚕。吐絲蟲。繭 ^651a12

與蠒同。音簡。抗 ^651a14

音慷。相乖也。涌 ^651a16

音永。水涌出也。悶 ^651a18

門。去聲。氣掩不通也。
焦 ^651a20

音椒。火傷也。煥 ^651a22

音喚。光明也。逸 ^651a24

音葉。奔游。縱放也。
杌 ^651a26

音厄。木無枝也。汙 ^651a28

音烏。同汙。垢染也。
噬 ^651a30

音示。#CB18624;也。
稠 ^651a32

音柔。叢密也。迦旃延 ^651a34

此云文飾。檢 ^651a36

音簡。尋覓也。警 ^651a38

音景。誡#CB15081;也。
驅 ^651a40

音區。遣使也。崔傳 ^651a42

崔致遠翰林所撰賢首國師傳也。
諠 ^651a44

同喧。諠譁。傾 ^651a46

音輕。搖動也。
 ^651a48
