
undefined:: 天聖廣燈錄卷第十四　　　〔宋勒〕
other:: 
## 南嶽山懷讓禪師第六世

other:: 
### 魏府大覺禪師法嗣

other:: 
#### 廬州大覺禪師
廬州大覺禪師
上堂。時有僧問。牛頭未見四祖時如何　師云。
有恁麼盍生無所知　進云。
見後如何　師云。
無恁麼盍生有所知。 ^483b43

問。覺人久處沉迷。
請師一接　師云。
接　僧禮拜　師便打。 ^483b47

問。四眾圍遶時如何　師云。
不聞梵音聲　進云。
聞後如何　師云。
往來不障礙。 ^483c2

問。目下無雲時如何　師云。
摸　進云。却被雲遮時又如何　師便喝　僧亦喝　師拈棒　僧擬議　師便打。
other:: 
#### 廬州澄心閩德禪師
廬州澄心閩德禪師 ^483c6

上堂。有僧問。如何是澄心　師云。
我不作者活計　進云。
未審作麼生　師便喝　進云。
大好不作活計　師便打。 ^483c12

問。如何是道　師云。
老僧久住澄心院　進云。
如何是道中人　師云。
破衲長披經歲年。 ^483c16

問。露地不通風時如何　師云。
漆。 ^483c20

問。既是澄心。為什麼出來入去　師云。
鼻孔上著炙　僧禮拜　師便打。
other:: 
#### 荊南府竹園山禪師
荊南府竹園山禪師 ^483c22

上堂。有僧問。久響和尚會禪。
是否　師云。是　學云。
蒼天。蒼天　師近前。
以手掩僧口云。低聲。
低聲　僧便打一掌　師拓開云。
山僧招得　僧拂袖出去　師笑云。
早知如是。悔不如是。 ^483c26

問。既是竹園。還生笋也無　師云。
千株萬株　進云。
恁麼即學人有分也　師云。
汝作麼生　僧擬議。
　師便打。
other:: 
#### 宋州法華院禪師
宋州法華院禪師 ^483c34

初開堂日。有僧問。
如何是佛　師云。
獨坐五峯前。 ^483c40

問。如何是初生月　師云。
不高不低　進云。
還許學人瞻敬也無　師云。
三日後看。 ^483c42

問。如何是法華家風　師云。
寒時寒殺。熱時熱殺　進云。
如何是寒時寒殺　師云。
三三兩兩抱頭行　進云。
如何是熱時熱殺　師云。
南北東西見者嗤。 ^483c46

問。學人手持白刃。
真進化問時如何　師云。
儞試用看　僧便喝　師擒住　僧隨手打一掌　師便拓開云。
老僧今日失利　僧作舞出去　師云。
賊首頭犯。
other:: 
### 鎮州寶壽沼禪師法嗣

other:: 
#### 汝州西院思明禪師
汝州西院思明禪師 ^484a4

初參寶壽。問。踏破化城來時如何　壽云。
不斬死漢　師云。
斬　壽便打　師連道斬　壽又隨聲打　壽却迴來。
遂云。適來者箇僧。
將赤肉抵佗乾棒。
有甚死急。 ^484a12

後有僧啟和尚。問話底僧在大覺處來。
兩人同在者裡。見解總恁麼。
問話底僧已後委悉和尚法道。
須是趁出二人同參。
若不趁出。已後難得人承嗣。
壽便趁出報事僧。 ^484a18

問。學人有一問在和尚處時如何　師云。
設有。斬為三段　僧禮拜　師便休。 ^484a24

會下有僧在臨濟處。
來見此僧問話。乃於下面相逢。
遂云。堂頭和尚道即大殺道。
未在　問話僧便拽其僧到堂頭。
云。者僧不肯和尚　師云。
上座不肯老僧耶　僧云。
某甲不曾說　師一時喝下去　僧行到法堂上。
又云。說什麼道即大殺道。
直下未在　問話僧又拽上去　師又問。
上座是不肯老僧　僧云。
莫信者僧。今日三度見伊風發也　師總令下去。 ^484a30

問。如何是臨濟一喝　師云。
千鈞之弩。不為鼷鼠發機　進云。
忽遇大殺活人來時如何　師便打。 ^484a44

有從#CB15138;上座在師會下。
常道。莫道要會佛法。
覔箇舉話人也難得　師聞舉。
一日上堂頭來。師遙見。
喚云。從#CB15138;　#CB15138;舉頭　師云。
錯　#CB15138;又行一兩步　師又云。
錯　#CB15138;近前　師云。
適來兩錯。是思明老漢錯。
是上座錯　#CB15138;云。
是從#CB15138;錯　師云。
錯。 ^484a48

師遂云。上座且在者裡過夏。
共儞商量者三錯　從#CB15138;上座不肯。
便去。 ^484b8

後住天平山。上堂。
舉此話示眾云。我當初行脚時。
被風吹到汝州風穴。
有思明長老勘我兩錯。
更待留我過夏。共我商量者兩錯。
某甲不說恁時錯。
我當初發足向南方行脚時。
早知道錯了也。 ^484b14

師未住時。在許州聞汝州南院和尚。
住元是同參。特往看。
人事了。啟和尚。某甲別無人事。
買得江西剃刀獻上和尚　南院便問。
汝從許州來。甚處得江西剃刀　師把南院手掐　院喚侍者。
收。收　師以衣衲拂一拂。 ^484b22

院云。阿莿莿。阿莿莿。 ^484b30

問。如何是清淨伽藍　師云。
荊棘叢林　進云。
如何是伽藍中人　師云。
獾兒．狢子　問。如何是不變易底物　師云。
打帛石。
other:: 
#### 第二代寶壽禪師
第二代寶壽禪師 ^484b32

在先寶壽處為供養主。
得數年。一日。寶壽問云。
供養主。父母未生時。
還我本來面目來　師道不得。
三兩日後。却來下供養主　寶壽云。
汝不用下。 ^484b38

後經月十日間。因在街坊見二人買賣不和相打。
師見。忽然大悟。歸院。
舉似寶壽　寶壽云。
儞悟也。不用道。 ^484b44

寶壽臨遷化時。付囑三聖。
請師開堂。
師開堂日。三聖為請主。
纔升座。三聖便推出一僧。
師便打　三聖云。
總似恁麼為人。不但瞎却者僧眼。
兼瞎却鎮州一城人眼去在。
師便下堂。 ^484b48

問。萬里無雲時如何　師云。
青天也須喫棒　進云。
青天有甚麼遇　師便打。 ^484c8

問。八面旋機時如何　師云。
打　僧云。打誰　師云。
不干汝事　僧禮拜。
　師便打。 ^484c10

問。不占閫閾。請師不謗　師云。
莫　又云。不得。又搖手　又云。
野狐精。 ^484c14

問。種種華嚴。慇懃獻奉時如何　師便唾　又云。
惡　又云。滅　又云。
老胡者裡不是草店　又云。
莫汙我心田　又云。
九尾野狐精。 ^484c18

師欲順世。謂眾云。
汝等諸人還知吾行履處麼　眾云。
知和尚一生長不臥。 ^484c24

師又令近前來。眾人近前。
　師喝云。汝非吾眷屬。
言訖。端然而化。
other:: 
### 鎮州三聖院然禪師法嗣

other:: 
#### 鎮州大悲禪師
鎮州大悲禪師 ^484c26

上堂。時有僧問。除上去下。
請師別道　師云。
開口即錯　進云。
真是學人師　師云。
今日向弟子手中死。 ^484c30

問。如何是和尚密作用　師拈棒　僧轉身受棒　師拋下棒云。
不打者死漢。 ^484c34

問。如何是諦實之言　師云。
舌拄上齶　僧云。
為什麼如此　師便打。 ^484c36

問。不著聖凡。請師答話　師云。
好。　僧擬議　師便喝。 ^484c40

問。如何是大悲境　師云。
千眼都來一隻收　進云。
如何是境中人　師云。
手忙脚亂　問。如何是真如佛性　師云。
執手共談生死路。
前頭莫問往來人。
other:: 
###  #CB04569;州剋符道者法嗣

other:: 
#### 鎮州談空禪師
鎮州談空禪師 ^484c42

上堂。有僧問。如何是佛　師云。
麻纏紙裡。 ^485a2

問。如何是古佛心　師云。
有耳未曾聞　僧便喝　師云。
瞎。 ^485a4

問。百了千當時如何　師云。
和聲打。 ^485a6

問。一飽忘百饑時如何　師云。
貧兒遇餿飯。 ^485a8

問。如何是談空禪。
師云。塵埃滿面上。
雨打轉新鮮。 ^485a10

問。格外之談。請師舉唱　師云。
隘路不通風　進云。
莫秖者便是也無　師云。
噓。噓。
other:: 
#### 濟上座
濟上座 ^485a12

師行脚到路京南禪安下。
有朱行軍設齋。入僧堂內顧視上下云。
直下是又作麼生。
行香次。口不住道。
至下間。師便問。直下是箇什麼　行軍便喝　師云。
行軍幸是會佛法底人。
又惡發作什麼　軍云。
喚作惡發即不得　師便喝　軍云。
鉤在不疑之地　師又喝。 ^485a16

行軍齋起。令客司請下喝底上座來。
師便至行軍處。並不顧諸人　僧錄云。
啟行軍。適來爭容得者僧恁麼無禮　行軍云。
若是儞諸人喝。某甲有劒　僧錄云。
某甲諸人不會。是他暺長老始得　師云。
若是南禪長老。也未多見。 ^485a26

問。如何是佛法的的大意　師云。
龍騰滄海。魚躍深潭　進云。
畢竟如何體悉　師云。
夜聞祭鬼皷。朝聽上灘謌。 ^485a34

問。如何是上座家風　師云。
三脚蝦蟇背大象。 ^485a38

問。如何是玄中玄　師云。
壁上倒行船　進云。
如何是玄中旨的　師云。
失脚到崖州。迴來無處覔　進云。
未審向上更有事也無　師云。
有　進云。如何是向上事　師云。
兩手攀枝面向南。
other:: 
### 魏府興化院存獎禪師法嗣

other:: 
#### 汝州寶應禪院顒禪師
汝州寶應禪院顒禪師 ^485a40

初開堂。纔升座。有僧問。
師喝誰家曲。宗風嗣阿誰　師云。
寧塔戴鵰冠。口中更河海。 ^485b2

問。如何是佛法大意　師云。
沒量大病源　學云。
請師醫　師云。世醫拱手。 ^485b6

問。如何是佛　師云。
如何不是佛　僧擬進話　師便打。 ^485b8

問。薄地無龍。如何識辨　師云。
有什麼難辨　僧云。
請師辨　師云。瘦眼生盲毛格磔　進云。
如何醫治　師云。
氣針扶舌上。雷電震雲間　進云。
忽遇葉公時又如何　師云。
見假不知驚著否。
瞻之猶自眼翻天。 ^485b10

問。迴旋空中時如何　師云。
四面連枷打　問。
龍獸相交時如何　師云。
狗脊坡頭。 ^485b18

問。丹霄獨步時如何　師云。
日馳五百。 ^485b22

問。金牓題名。請師印可　師云。
日下拽脚。 ^485b24

問。凡聖同居時如何　師云。
兩箇貓兒一箇獰。 ^485b26

問。日出扶桑時如何　師云。
閻浮樹下過　問。
栴檀#CB15106;密時如何　師云。
獨柳樹下坐。 ^485b28

問。大震虹電。請師引驗　師云。
日下三刻。 ^485b30

問。黃巢過時。向什麼處迴避　師云。
六纛旗下　進云。
或遇捉著時如何　師云。
賊首頭犯。 ^485b32

問。寶劍未出匣時如何　師云。
尼乾失蕩　進云。
出匣後如何　師云。
天魔暢快。 ^485b36

問。十方通暢時如何　師云。
八極連問禍。 ^485b40

師上堂。示眾云。赤肉團上。
壁立千仞　有僧出問。
赤肉團上。壁立千仞。
豈不是和尚恁麼道　師云。
是。　僧便掀禪牀　師云。
儞看者瞎漢亂做　僧擬議。
　師便打。 ^485b42

問。楊朱泣路時如何　師云。
白狗臨刑莫怨天。 ^485b48

問。人逢碧眼時如何　師云。
鬼爭漆桶　問。龍躍江湖時如何　師云。
瞥瞋瞥喜　學云。
傾湫倒嶽時如何　師云。
老鵶沒觜。 ^485c2

問。如何是解脫漿　師云。
苞茆滲酹。簋物不多。 ^485c6

問。如何是乾坤主　師云。
周人遺粟。心剜九竅。 ^485c8

問。大擬爭權時如何　師云。
光漆郊社　學云。
將何奉獻　師云。
切與生芻。祭遺驢糞。 ^485c10

問。近不得時如何　師云。
冤象難解脫。 ^485c14

問。萬仞龍門透過時如何　師云。
全存霹靂聲　學云。
恁麼即全承布雨　師云。
泥人眼赤。 ^485c16

問。獨遊滄海時如何　師云。
雷震青空。畜生燒尾。 ^485c18

問。運足不知路時如何　師云。
鳥道盲人過。 ^485c20

問。中間不會時如何　師云。
靜處裸了打。 ^485c22

問。投機不遇時如何　師云。
足下全身去。 ^485c24

問。大用不逢時如何　師云。
鷄鵝舞道。引入千峯。 ^485c26

問。金銷斷時如何　師云。
失　學云。金銷斷。
為什麼却失　師云。
崖州路上問行人。
　問。然灯前後即不問。
如何是正然燈　師云。
滅。　僧從東邊過西邊立　師云。
野狐精。 ^485c28

問。萬里無雲時如何　師云。
寸步不可過。 ^485c34

問。從上古人見不盡處。
師還見否　師云。
握髮吐餐人不識。
滿朝盡道好用公　學云。
口上打　師云。首者大殺瞎　學云。
有恁麼瞎老漢　師便打。 ^485c36

問。從上諸聖向什麼處去　師云。
不上天堂。即入地獄　學云。
和尚作麼生　師云。
你還知寶應老落處麼　僧擬議　師打一拂。
云你還知喫拂子道理麼　僧云。
不會　師云。令却是你行。
隨後又打一拂。 ^485c42

問。如何是第一句　師云。
汝誠道看　僧便喝　師拍手云。
大眾。好喝　僧又喝　師拈棒　僧擬議　師便打。 ^486a2

師上堂示眾云。諸方秖具啐啄同時句。
不具啐啄同時用　時有僧問。
如何是啐啄同時用　師云。
作家不啐啄。啐啄同時失　進云。
猶未是學人問處　師云。
汝問處又作麼生　僧云。
失　師便打。 ^486a8

其僧不肯。後到雲門會裡。
因聞舉前因緣不肯底道理。
時有一僧云。當初南院棒折作什麼。
問話僧於此言下大悟。
方見得南院答處。
却來汝州省覲南院。
南院已示寂。風穴出世。
到彼禮拜　風穴認得。
便問。上座莫是當時問南院啐啄底麼　僧云。
是　穴云。還會世未　僧云。
專甲會也　穴云。
汝當時作麼生　僧云。
某甲當時如燈影裡　穴云。
汝會也。 ^486a14

師一日問風穴云。
南方一棒作麼生商量　穴云。
作奇特語商量　風穴却問師。
和尚此間一棒作麼生商量。 ^486a28

師拽柱杖云。棒下無生忍。
臨機不見師。 ^486a32

問。獨步青霄時如何　師云。
四家圍遶過　學云。
四眾圍遶時如何　師云。
梵音絕處打　問。
寂寂無聲時如何　師云。
打了拋聲勢。 ^486a36

問。鳳飛不到時如何　師云。
忽聞庭樹撲殺鴟梟。 ^486a40

問。如何是歸宗事理絕　師云。
納如處錯。 ^486a42

問。如何是日輪正當午　師云。
事理分明打。 ^486a44

問。如何是獨步四山頂　師云。
深深海底行。 ^486a46

問。久在貧中。如何得濟　師云。
滿掬摩尼親自棒　學云。
教人眼瞎　師云。
眼裡無筯一世貧　學云。
挑筯了瞎　師便打。 ^486a48

問。如何是自在師子　師云。
金條勒咽嗉。白棒擁前行。 ^486b4

問。奔流度刃。疾焰過鋒時如何　師云。
住　僧云。住即瞎　師打禪牀一下　僧便喝　師便打　僧接住棒云。
老和尚。莫縛猱好。
奪棒却打著和尚。
莫言不道　師云。
今日被者瞎漢鈍致寶應老　僧云。
敗了掃#CB00416;撲。 ^486b6

問。截鐵鏌鎁猶是鈍。
當鋒齧鏃事如何　師云。
截即死　僧便喝　師以手拍膝一下　僧便喝　師招棒　學云。
和尚。莫盲枷瞎棒。
却奪棒打著和尚。
莫言不道　師云。
今日被者黃面浙子鈍致寶應老一場　僧云。
和尚。莫縛猱好　問。
匹馬單槍時如何　師云。
且待老僧斫棒。 ^486b14

師上堂云。是汝諸人盡曾諸方去來。
不是不知不見。還知得老僧諱麼。 ^486b28

時有僧問。便請和尚諱　師云。
推筭決疑。 ^486b30

問。無相涅槃。請師證照　師云。
前三點。後三點。 ^486b32

又問。如何是無相涅槃　師云。
三點前。三點後。 ^486b34

問。萬里無雲時如何　師云。
餓虎投崖。
問。古殿重興時如何　師云。
明堂瓦插簷　僧云。
恁麼即莊嚴畢備　師云。
斬草蛇頭落。 ^486b36

問。二王相見時如何　師云。
十字路頭吹尺八。 ^486b40

問。如何是無相道場　師云。
斫破鬼神村。 ^486b42

問。如何是薝蔔林　師云。
鬼厭箭。 ^486b44

問。如何是不動尊　師云。
邂逅到崖州　問。
擬驀要律時如何　師云。
#CB01926;糞堆。 ^486b46

問。凌閣圖形。請師憐念　師云。
纓拂面塵。 ^486b48

問。如何是金剛不壞身　師云。
老僧在汝脚底　僧便喝　師云。
未在　僧又喝　師便棒。 ^486c2

問。如何是南宗北祖　師云。
大瘦嶺頭雲。太行山下賊　學云。
如何明會　師云。
幽燕平劫殺。吳越笑呵呵　學云。
畢竟又如何　師云。
莫言無法用。最苦是新夢。 ^486c6

問。不施寸刃。便登九五時如何　師云。
單杖控天街。太白遏後望。 ^486c12

問。悉宗乘。護三業。
如何道　師云。多見什麼。 ^486c14

問。上上根器人來。
師還接也無　師云。
接　學云。便請和尚接　師云。
且喜平交。 ^486c16

問。如何是道　師云。
雁過長空無一物。 ^486c20

師上堂云。過去祖德盡皆恁麼道。
時有僧問。道什麼　師云。
大哉。 ^486c24

問。祖意教意。是同是別　師云。
王尚書．李僕射　學云。
不會意旨如何　師云。
牛頭南。馬頭北。 ^486c26

問。如何是寶應劒　師云。
天下老和尚答了也　學云。
用者如何　師便打。 ^486c30

問。如何是祖師西來意　師云。
五男二女　問。擬伸一問。
師意如何　師云。
是何公案　僧云。
喏　師云。放汝二十棒。 ^486c32

師上堂。示眾云。有解問話底出來。
便有僧出禮拜　師云。
是老漢罪過。便下座。 ^486c38

問。萬代留名時如何　師云。
光漆郊社。 ^486c40

問。如何是和尚家風　師云。
秋收冬藏。 ^486c42

問。學人有一問在和尚處時如何　師云。
汝問道什麼　僧便喝　師便休。 ^486c44

至明月。上堂。眾集　師云。
昨日問話僧在什麼處。
其僧便出　師便打。 ^486c48

問。如何是寶應正主　師云。
杓大盌小。 ^487a2

問。如何是寶應水　師云。
了　學云。飲者如何　師云。
了。 ^487a4

問。牛頭未見四祖時如何　師云。
今日不答話。 ^487a6

師上堂云。你諸方盡是把虵頭歇公案。
待第二頭答話。本色衲僧更莫共語。
良久。云。作麼生是本色衲僧。
眾無對　師云。有嬴即有輸。 ^487a10

師一日把住僧問。
會麼　僧云。不會　師云。
牛頭南。馬頭北。 ^487a14

師又見僧來。竪起拂子　僧云。
敗闕　師却放下拂子　僧云。
猶有箇在　師便打。 ^487a16

師一日問園頭。瓠子開華也未　頭云。
開華久矣　師云。
還結子也未　頭云。
昨夜遭霜了　師云。
大眾喫箇什麼　頭擬議　師便打。 ^487a20

師見一僧。便問。名什麼　僧云。
普參　師云。忽遇木橛。
又作麼生　僧不審　師便打。 ^487a26

防禦使問。大善知識還具見聞覺知否　師便掌　使不肯。
來到風穴處。再問云。
大善知識還具見聞覺知否　穴云。
荊棘荒榛。棄來久矣　進云。
妙用又如何　穴云。
王子帶刀全意氣。
貧人擒倒語聲#CB00349;　使深肯之。 ^487a28

遂却舉先問南院答底語　穴云。
南院深是相為　使方似委悉。 ^487a36

師問僧。近離什麼處　僧云。
襄州　師云。來作什麼　僧云。
特來禮拜和尚　師云。
恰遇寶應老不在　僧便喝　師云。
向汝道不在。又喝作什麼　僧又喝　師便打　僧禮拜　師云。
者棒本分是你打我。
我且打你。要此話行。
瞎漢。參堂去。 ^487a40

問僧。近離什麼處　僧云。
龍興　師云。發足莫過葉縣也無　僧便喝　師云。
好好問你。又惡發作麼　僧云。
喚作惡發即不得　師却喝云。
你既惡發。我也惡發。
近前來。我也沒量罪過。
你也沒量罪過。瞎漢。
參堂去。 ^487a48

問僧。近離什麼處　僧云。
五臺　師云。文殊還說老僧麼。 ^487b10

僧云。不說　師云。
今日遇作家。
問僧。近離什麼處　僧云。
長水　師云。東流。
西流　僧云。總不恁麼　師云。
作麼生　僧便珍重　師便打。 ^487b12

問僧。近離什麼處　僧云。
襄州　師云。是什麼物恁麼來　僧云。
和尚試道看　師云。
適來禮拜底　僧云。
錯　師云。禮拜底錯箇什麼　僧云。
再犯不容　師云。
三十年弄馬騎。今日被驢撲。
瞎漢。參堂去。 ^487b16

師見僧纔入門。便把住云。
是什麼　僧無語　師推出云。
三十年弄馬騎。今日被驢撲。
又召云。莫道是閑處道底語　師問座主。
講何經論　主云。
講維摩經　師遂指繩牀云。
會麼　主云。不會　師云。
侍者。點茶來。
other:: 
#### 淄州水陸禪師
淄州水陸禪師 ^487b24

師上堂。有僧問。如何是學人用心處　師云。
用心即錯　僧云。
不起一念時如何　師云。
沒用處漢　僧云。
此事如何保任　師云。
切忌。 ^487b34

問。狹路相逢時如何　師便欄胷拓　問。
如何是大機成辨去　師云。
普天布雲雨。雷電不銷多。 ^487b38

問。如何是最初一句　師便喝　僧禮拜　師以拂子點云。
且放。
other:: 
#### 大行山禪房院克賓禪師
大行山禪房院克賓禪師 ^487b42

初開堂。纔升座。有僧問。
如何是祖師西來意　師云。
庭前看綠竹　進云。
畢竟如何　師云。
兩林松柏青　問。
如何是學人自己　師云。
或在市廛。或在曠野　進云。
如何是或在市廛　師云。
千人不相識　進云。
為什麼不相識　師云。
語笑自分明　進云。
如何是或在曠野　師云。
獨坐獨臥　進云。
為什麼却如此　師云。
八風吹不動。 ^487b48

問。大用現前。請師辨白　師云。
點頭不吐舌　進云。
恁麼即難為親近　師云。
竹韻謌聲　問。狹路相逢時如何　師云。
老僧罪過　僧便喝　師云。
好喝。　僧又喝　師乃近前掫住云。
你看。者瞎漢猶作主在　僧擬議　師便打。
other:: 
#### 魏府天鉢禪師
魏府天鉢禪師 ^487c14

初開堂。升座。時有僧問。
師喝誰家曲。宗風嗣阿誰　師云。
雲綻家家月　僧云。
恁麼即徧天徧地　師云。
一任鑽龜打瓦。 ^487c24

問。如何是祖師西來意　師云。
冬天日短。 ^487c28

問。如何是學人親切處　師云。
來無蹤。去無蹟　問。
如何是道　師云。
衫長袴短　僧云。
如何是道中人　師云。
仰面大家笑。
other:: 
#### 守廓上座
守廓上座 ^487c30

師行脚到襄州華嚴和尚會下。
華嚴一日上堂。云今日賜鄉無畏。
若是臨濟．德山．高亭．大愚．鳥窠．船子兒孫。
不用如何若何。真須單刀直入。
華嚴與汝證據　師出禮拜。
起便喝　嚴亦喝　師又喝。
　嚴亦喝　師便禮拜。
起云。大眾。看者瞎漢一場敗闕。
便喝。拍手歸眾　嚴下座歸方丈。 ^487c36

風穴時為維那。上去問訊　嚴云。
維那。你來也。叵耐。
守廓適來把老僧細揑一上。
待集眾打一頓。趂出　穴云。
趂他遲也。況和尚言過。
他是臨濟下兒孫。
本分恁麼　嚴方息怒　風穴下來。
言前事舉似師　師云。
維那。著什麼來由勸者漢。
我未問前。早要棒喫。
得我話行。如今不打我。
榻却我話也。遂與風穴同過夏。
各話南北家風。遞相舉論。 ^487c46

師在鹿門和尚會下。
一日。在僧堂後架坐。
鹿門下來。見楚禪和便問。
終日披披搭搭作什麼　楚云。
和尚見某甲披披搭搭耶　門便喝　楚亦喝　兩家便休。 ^488a14

師云。看者兩箇瞎漢一場敗闕。
隨後便喝　門便歸方丈。
遂令侍者下來喚師。
門云。適來楚禪和與老僧賓主相見。
什麼處敗闕　師云。
轉見病深　門云。
老僧昔日見興化來　師云。
和尚見興化時。某甲在彼為侍者。
記得此時語　門云。
你試舉看　師便舉　興化問鹿門。
什麼處來　門云。
五臺山來　化云。
還見文殊麼　門便喝　化云。
我問你見文殊。又喝作什麼　門又喝　化不語。 ^488a20

至來日。興化教某甲來喚。
待。問當早已去也　化上堂云。
大眾。你看者箇師僧。
擔一條斷貫索向南方去也。
已後也道我見興化來。 ^488a34

和尚今日公案恰似恁麼時底　門云。
興化恁麼時為什麼不語　師云。
興化知道和尚不會　門方肖悟。 ^488a40

來日特為師煎茶。
晚後上堂。告眾云。
夫參學龍象。直須子細。
入室決擇。不得容易。
綽得箇語。便為極則。
即道我刢利。我當初見興化時。
認得箇轉動底。見人一喝兩喝便休。
以為佛法。今日被明眼人覻著。
却成一場笑。且徒什麼。
祇為我慢無明。不能迴轉親近上流。
賴得明眼道人不惜身命。
對眾出來。為鹿門老證據。
實為此恩難報。何以如此。
無化云。直饒你喝得興化在虗空裡住。
撲下來。一點氣也無。
待我蘇息起來。向你道未在。
何故如此。興化未曾向紫羅帳裡撒真珠興你諸人。
亂喝作什麼。道流。
如今明解取去。豈不是慶快平生。
參學事畢。
other:: 
### 鄂州灌谿閑禪師法嗣

other:: 
####  #CB11031;州曾祖山教禪師
#CB11031;州曾祖山教禪師 ^488a44

開堂日。有僧問。如何是目前事　師云。
絲竹未將為樂器。
架上葫蘆猶未收　問。
如何是孤峯獨宿底人　師云。
日午打三更。 ^488b18

問。進向無門時如何　師云。
太鈍生　僧云。不是太鈍。
直下進向無門時如何　師云。
靈機未曾論邊際。
執法無門在眼中。 ^488b22

問。如何是祖師西來意　師云。
今日不答話　僧云。
大好答話　師便打。
天聖廣燈錄卷第十四
 ^488b28
