新刻三續玄言釋經精解評林卷之二　恕集
other:: 
# 大佛頂如來密因脩證了義諸菩薩萬行首楞嚴經　第四
大佛頂如來密因脩證了義諸菩薩萬行首楞嚴經　第四
orig:: 
爾時富樓那彌多羅尼子〔至〕次第遷流終而復始。
commentary::  ^241b15

。 ^241b17

長水曰：如來藏心，不空不有，即性即相，名第一義。
是佛所證，決定無妄，審實名諦。
然清淨則宜無諸相，本然則宜無遷流。
orig::  ^241b25

又如來說地水火風〔至〕宣流大慈開我迷雲。
commentary::  ^241b31

。 ^241b33

溫陵曰：二問皆攝前四科七大之文。
起，疑也。意以性相相違，理事相礙，實常情疑滯，故致此問。
orig::  ^241b37

佛言富樓那：如汝所言〔至〕我常聞佛宣說斯義。
commentary::  ^241b41

。 ^241b43

孤山曰：性覺妙，明本覺。
明妙者，萬法體用異稱也。
能性一切曰性覺，性覺之妙顯乎明，即自體而出見於萬法者也。
性之所本曰本覺，本覺之明藏乎妙，即自用而反冥於一真者也。
了斯二義，則體用一覺，物我一妙，無復諸相之異矣。
orig::  ^241b51

佛言：汝稱覺明為復性明〔至〕為覺不明稱為明覺。
commentary::  ^241c10

。 ^241c12

長水曰：為復性本自明，靈然不昧，故稱之為覺邪？
為復性自不明，用心覺之，故稱之為明覺邪？
靈然不昧者，真覺也。
用心覺之者，妄覺也。
orig::  ^241c16

富樓那言：若此不明名為覺者，則無所明。
commentary::  ^241c22

。 ^241c24

泐潭曰：富那未解詰意，乃以覺不明者為是，
故此答云：若此不明名為覺者，則無所明。
意謂必有所明，方名為覺。
殊不知纔有所明，即墮明覺，無窮妄業，由是而生。
故下文云：覺非所明，因明立所，所既妄立，生汝妄能。
orig::  ^241c30

佛言：若無所明則無明覺〔至〕無明又非覺湛明性。
commentary::  ^241c40

。 ^241c42

補註曰：若無所明，則無明覺者，如云若得果無所明，
則無明覺矣，豈不幸哉。
盖明覺之妄，由所明起也。 ^241c48

孤山曰：有所非覺者，若有所明，則非真覺，以真覺之性離能所故。
無所非明者，若無所明，則無妄明，以因妄明立能立所故。
非明之明，指妄明也。
無明又非覺湛明性者，無明即妄明也。
以無覺湛之真明，故曰無明。
orig::  ^241c52

性覺必明，妄為明覺。
commentary::  ^242a10

〔一說，妙明則真，必明則妄，所以妄為明覺，未妥。〕。 ^242a12

吳興曰：本性之覺，必具湛明之性。
以不了，故妄為能明之明，所覺之覺。
orig::  ^242a14

覺非所明，因明立所。
所既妄立，生汝妄能。
commentary::  ^242a18

。 ^242a20

吳興曰：性覺之體，本非所明，但因妄明，
對能立所，此即因惑立所見之相也。
所見之相既立，能見之相即生，能所同時，前後異說耳。
orig::  ^242a24

無同異中熾然成異〔至〕因此復立無同無異。
commentary::  ^242a30

〔此一節，謂因上無明而成世界、虛空及眾生也。〕。
。 ^242a32

溫陵曰：能所既立，心境互分，故無同異中熾然成異，即轉相也。
以彼熾然之異為異，復因異相立同，又因其有同有異，故復立無同無異。
一真體中本無是事，皆由能所對待妄立。
orig::  ^242a38

如是擾亂相待生勞〔至〕由是引起塵勞煩惱。
commentary::  ^242a46

〔此一節，躡楞前義，而且隱然示三種之情狀也。〕。 ^242a48

吳興曰：指前因明立所，動雜真性，故曰擾亂。
所既妄立，生汝妄能，即相待生勞，無同異中，
熾然成異等，即勞久發塵，自相渾濁也。
上言勞者，且屬無明。
下云塵勞，正謂見思煩惱。
塵即世界眾生，由世界眾生而有業果，故復云由是引起塵勞煩惱。
orig::  ^242b4

起為世界靜成虗空〔至〕彼無同異真有為法。
commentary::  ^242b14

 ^242b16

吳興曰：妄覺動則勞擾發塵，故起為世界。
妄覺伏則頑然冥漠，故靜成虗空。
法界一空曰同，情器萬殊曰異。
此乃於無同異中，熾然成異。
故曰：彼無同異，真有為法。 ^242b20

補註曰：此章問答，良有以焉。
前佛舉地水火風空見識，以該萬法，則世界虗空，
眾生業果，皆在其中矣。
惟其談七大之相，則曰如來藏中，循業發現。
談七大之性，則曰周徧圓融，本如來藏。
富那至是未達其循發徧融之義，因此二疑，而興二問。
問：清淨本然，即如來藏性也。
山河大地，即世界虗空也。
諸有為相，即眾生及業果也。
以其未達循發之義，故曰云何忽生，此四字為要緊問也。
如來遂指性覺之中，妄為明覺者喻之，
而斷之曰因明立所，此四字為要緊答也。
盖明即妄明，妄明即無明也。
所即山河大地，諸有為相發現之由也。
要而言之，因明立所者，即是因無明而生起世界虗空，眾生業果也。
然則循業發現之疑，云何忽生之問，一答俱銷，不勞餘說。
立所以後，雖復隱顯發揚，總別開示，特不過鋪陳世界眾生業果之說，
以終其說耳。然此猶是總顯，自覺明空昧以後，
始別開三節，詳敘三種之相續。
詳敘既終，復云如是三種顛倒相續，皆是覺明，
明了知性，因了發相，從妄見生，山河大地，
諸有為相，次第遷流，因此虗妄，終而復始者。
此又總結一章答意，以牒示之也。
第二問答，後文別釋。
orig::  ^242b28

覺明空昧相待成搖〔至〕以是因緣世界相續。
commentary::  ^242c18

。 ^242c20

溫陵曰：萬法自五行變化，五行由妄覺發生，
故世界起始，肇於覺明，而依乎風金水火，以生成萬物也。
真覺妙空，本非明昧，由妄為明覺，遂有昧空。
明昧相傾，則不覺心動，故曰覺明。
空昧相待成搖，故有風輪。
世界最下，依風輪住，故曰執持世界。
因空生搖等者，因空昧動念，覺明堅執，而立礙感金也。
大地最下，依金輪起，故曰保持國土。
堅覺寶成等者，因堅覺妄搖，觸起傾惱，而感火也。
內外二界，革生為熟，化有為無，皆火大所變，故曰為變化性。
寶明生潤等者，由堅覺生識，而蒸以煩惱，
積情發愛，而感水也。
世界居大海內，故曰含十方界。
火騰水降等者，妄覺煩起，妄識橫流，交結立礙，而感土也。
地性堅礙，故曰立堅。
其高為山，其深為海，皆土也。
水阜曰洲，沙汀曰潬，諸皆肇於妄覺，感於五行，
故曰交妄發生，#CB06171;相為種也。
土水生木，木土生金，金木生火，火金生水，水火生土。
世界初由覺明發識為水，空昧結色為土，
相待成搖，為風為木，即土水生木也。
又因空昧之土，生搖為木，而堅明立礙，即木土生金也。
餘文甚明。土由水火所生，君子受父母氣分，
故海中火起，潬中水注也。
五行以我尅為妻，夫劣然後陰陽和而生子，
故水劣火為山，土劣水為木，焰融明水火氣分，燒絞明土水氣分也。
此世界相續之由也。 ^242c40

。
orig::  ^243a32

復次，富樓那明妄非他〔至〕同業相纏合離成化。
commentary::  ^243a44

 ^243a46

吳興曰：明妄，即妄明也。
非他者，言此妄明之體，更非他法所成，
全是真覺，起於妄明，而為過咎。
覺明為咎，所妄既立，遂成隔礙，故明理不踰。
故聽見六根，於是妄局；色香六塵，於是妄染；
覺知六識，於是妄分；根塵識三為業性，故發起妄業。
於是同業相纏，合離成化，此六道四生之始也。
同業，即胎卵類，因父母己三者業同，故相纏著而有生。
合離，即濕化類，不由父母，但由己業。
或合濕而成形，即蠢蝡也；或離異而託化，如天獄鬼等類也。
orig::  ^243a52

見明色發明，見想成異見〔至〕以是因緣眾生相續。
commentary::  ^243b16

 ^243b18

溫陵曰：妄見所明，而顯發妄色，曰見。
明色發，此由心生境也。
因明起見，而因見生想，曰明。
見想成，此由境生情也。
見異則境違，故成憎。
想同則心順，故成受。
三受交注曰流，三想相投曰納。
受為輪迴根本，故流受為種。
想為傅命之媒，故納想成胎。
藉交遘而發生，由同業而吸引，此受生托質之始也。
胎中五位，七日一變。
羯羅籃，華言凝滑，初七日之相也。
遏蒲曇云皰，二七日之相也。
以至鉢羅奢佉等也。
四生之類，卵應於想，胎應於情，濕應於合，
化應於離，故曰隨其所應也。
亂思曰想，結愛曰情，氣附曰合，合濕而生也。
形遁曰離，離此生彼也。
情想合離，有生皆具，此以多分言耳。
卵生居首者，想念初動，情受後起，又兼胎濕故也。
此文論想，乃內分染想，非外分淨想。
論化，乃轉蛻業化，非意生妙化也。
情想合離，更相變易者，或情變為想，合變為離，無定業也。
卵易為胎，濕易為化，無定質也。
故所受業報，或升或沉，無定趣也。
此眾生相續之由也。
orig::  ^243b36

富樓那想愛同結〔至〕是等則以盜貪為本。
commentary::  ^243c16

 ^243c18

長水曰：父母子孫，非愛不聚，非欲不生，
胎卵濕化，以弱遭食，緣貪起教，不與而取曰盜。
又陰取曰盜，以人食羊，不與取也。
羊死為人，互來相噉取也。
世間相噉，陰取也。
世間相噉，皆盜貪也。
婬殺盜三，為業果根本。
orig::  ^243c28

汝負我命，我還汝債〔至〕以是因緣業果相續。
commentary::  ^243c38

。 ^243c40

溫陵曰：上明業果之本，此明相續之由。
負債，殺盜由也。愛憐，欲貪由也。
惟殺下，結顯也。
orig::  ^243c46

富樓那，如是三種〔至〕因此虗妄終而復始。
commentary::  ^243c50

。 ^243c52

溫陵曰：總牒前文，結答世界眾生業果，皆覺明為咎也。
覺明，明了知性，即妄為明覺者也。
了發相，即因明立所者也。
妄見，即生汝妄能者也。
此虗妄，指覺明也。
前問云何忽生大地至終而復始，此全牒其辭，而指覺明以答也。
orig::  ^244a4

富樓那言：若此妙覺〔至〕有為習漏何當復生。
commentary::  ^244a14

。 ^244a16

〔孤山曰：無狀，猶言無故也。〕。 ^244a20

資中曰：妙覺，指無真妄之體也。
本妙覺，明依真起妄者也。
orig::  ^244a22

佛告富樓那：譬如迷人〔至〕覺迷迷滅，覺不生迷。
commentary::  ^244a26

。 ^244a28

吳興曰：聚落，村市也。
聚落喻性分，南北喻迷倒。
然南北初不易，則性分本無倒。
故曰：迷本無根，悟非生迷。 ^244a36

補註曰：昔本無迷，似有迷覺，謂本無有迷，
亦無有覺，覺即悟也。
然今既因迷而得悟，則似有覺迷之覺矣。
覺乃始覺也，覺至始本不異，惟一妙覺，
則不復生迷，此顯既覺不迷。
orig::  ^244a40

亦如翳人見空中華〔至〕何當更出山河大地。
commentary::  ^244a48

。 ^244a50

溫陵曰：翳喻妄見，華喻山河，空華滅地喻妙空明覺。
佛言下，謂既了所喻，何復前疑。
orig::  ^244b2

又如金鑛雜於精金〔至〕菩提涅槃亦復如是。
commentary::  ^244b6

。 ^244b8

溫陵曰：金喻菩提果覺無變，#CB01926;喻涅槃果德無生。
果至無變無生，則習漏不生可知矣。
前以聚落喻既不迷，復以空華喻妙空無習。
然四喻之意，前二明習本無迷，迷由妄起。
後金#CB01926;二喻，明習漏妄緣，證乃永斷。
若但舉前二，恐謂妄不妨真，惑能自滅，成撥無執。
但舉後二，恐謂覺本非淨，性本有生，成雜染見。
所以四喻兼舉，使知迷悟雖妄，而不廢脩證也。 ^244b10

。
orig::  ^244b26

富樓那！又汝問言〔至〕而不拒彼諸相發揮。
commentary::  ^244b30

。 ^244b32

。 ^244b34

真際曰：虗空非諸相，而諸相依空而發。
真體非四大，而四大由真而成。
先非水火，故不相拒。
orig::  ^244b38

所以者何？富樓那〔至〕云何復問不相容者。
commentary::  ^244b42

。 ^244b44

。 ^244b46

溫陵曰：所以下，示諸相。
於意下，明相容也。
觀相元妄，陵滅亦妄，觀性一真，無不容者，
隨處而發，故曰殊方。
彼指日雲等也。
orig::  ^244b52

真妙覺明亦如是〔至〕若俱發明則有俱現。
commentary::  ^244c4

〔資中曰：以真如不守自性，隨緣所現，有種種相。〕。
。 ^244c6

泐潭曰：汝以空明等者，以事言之，如鑿井出空，照燧生火是也。
以業言之，如起為世界，靜成虗空，風金相摩，故有火光是也。
以心言之，妄起空見，則有空現。
地水火風，亦復如是。
故曰：各各發明，則各各現。
各各，謂前後也。俱，謂同時也。
orig::  ^244c10

云何俱現富樓那〔至〕宛轉虗妄無可憑據。
commentary::  ^244c20

 ^244c22

溫陵曰：釋俱現之相也。
日影隨人不一，如七大隨緣成異，先無準的，不應詰難。
orig::  ^244c28

富樓那汝以色空〔至〕故發勞有世間相。
commentary::  ^244c32

。 ^244c34

溫陵曰：迷失真體，分別緣影，名背覺合塵。
了相元妄，觀性元真，名滅塵合覺。
orig::  ^244c40

我以妙明不滅不生〔至〕故發真如妙覺明性。
commentary::  ^244c44

 ^244c46

吳興曰：妙明謂寂照之智，不滅不生謂智體真常，
此皆能合，如來藏即所合也。
而如來藏牒所合之理，惟妙覺明牒能合之智，圓照法界示鑑物之用。
以譬言之，如來藏如鏡之體，妙覺明如鏡之光，
圓照法界如鑑現像，雖三而一，雖一而三，
一為量等，皆顯此義也。
一為無量，無量為一，小中現大，大中現小者，總別四義。
不動下，別示其相。
不動道場徧十方界者，一為無量也。
身含十方無盡虗空者，無量為一也。
於一毛端現寶王剎，坐微塵裏轉大法輪者，小中現大也。
毛端現剎即正中現依，塵裏轉輪即依中現正也。
滅塵合覺等者，總結前義也。
orig::  ^245a2

而如來藏本妙圓心〔至〕非常非樂非我非淨。
commentary::  ^245a24

。 ^245a26

溫陵曰：雖滅塵發真，於一多小大，能一切如，
而本妙圓體，初無變異，故非心非空，乃至非世出世法也。
非心至非火。謂非七大五陰也。
心即識大，而攝五陰也。
非眼非耳至非意識界。
謂非十八界，亦攝十二處。
此上為世間法也。
非明無明至非老死盡。
謂非緣覺法也。緣覺觀十二緣，有生起相，
有脩斷相，此兼舉之。
自緣覺至涅槃，皆為出世法也。
orig::  ^245a40

以是俱非世、出世故。
commentary::  ^245b2

〔溫陵曰：結上起下也。〕 ^245b4

孤山曰：世結六凡也，出世結四聖也。
藏理即空，無有十界，故並非之。
orig::  ^245b6

即如來藏元明心妙〔至〕即常即樂，即我即淨。
commentary::  ^245b10

。 ^245b12

溫陵曰：體雖無變，用乃如如，故即心即法，即法即心也。
orig::  ^245b16

以是俱即世出世故〔至〕離即離非，是即非即。
commentary::  ^245b20

。 ^245b22

溫陵曰：既非而即，即即而非，妙絕心言，不容測度矣。
此文似乎矯亂，而各有所主。
初曰本妙圓心，自體言也。
次曰元明心妙，自用言也。
終曰妙明心元，合體用言之也。
本妙圓心，是本非末，是圓非徧，是心非物，
乃真淨妙體，故非一切法也。
元明心妙，是元非本，是明非體，乃如如之妙用，故即一切法也。
妙明心元，是妙之明，是心之元，徼妙並觀，
故離即離非，是即非即。
妙造乎此，則體用圓泯，情塵斯絕，而藏心妙姓，廓無瑕玷矣。 ^245b32

長水曰：本妙圓心，非心非空等，約非相以明真諦也。
元明心妙，即心即空等，約即相以明俗諦也。
妙明心元，離即離非，是即非即者，約遮照以明中道諦也。
此約二門不二，惟是一心。
雙遮真俗，故曰離即離非。
雙照真俗，故曰是即非即。
三諦一體，故皆云即如來藏。 ^245b48

〔補註曰：是即非即者，加云不離即，不離非也。〕。
orig::  ^245c8

如何世間三有眾生〔至〕用世語言入佛知見。
commentary::  ^245c10

。 ^245c12

泐潭曰：結妙絕心言，責其妄度。
盖為擬心動念，即乖法體也。
orig::  ^245c18

譬如琴瑟箜篌琵琶〔至〕愛念小乘得少為足。
commentary::  ^245c22

。 ^245c24

。 ^245c30

真際曰：琴音雖具，非指不發；人心雖圓，非師不悟。
前之多方顯如來藏，即佛之按指也。
身心萬法，當處照然，即海印發光也。
而富那等隨語生解，疑慮紛紜，是塵勞先起也。
此由不求無上覺道，愛念小乘之咎也。
今夫宗師扣擊，直下歷然，學者因之，競生狂解，
皆由情塵易起，故動涉疑妄。
使知無上覺道，則一唱一酬，足以廓清天地，何復塵勞之有？
閻浮萬像，皆現海中，故名海印。
orig::  ^245c36

富樓那言我與如來〔至〕自蔽妙明此淪溺。
commentary::  ^245c52

。 ^245c54

溫陵曰：躡上各各圓滿之言，發問也。
既悟無二，益顯妄淪，而不知妄之所由，故請窮其因。
orig::  ^246a8

佛告富樓那：汝雖除疑〔至〕是人心狂更無他故。
commentary::  ^246a12

。 ^246a14

溫陵曰：演若達多云：祠授從神乞得故也。
愛鏡中頭，責己狂走，喻因執影明，遂迷本真，妄隨流轉。 ^246a24

補註曰：引達多照鏡為喻，而言其無故狂走。
使知狂走無故，則知妄元無因矣。
orig::  ^246a26

佛言：妙覺明圓，本圓明妙〔至〕妄性如是，因何為在？
commentary::  ^246a32

。 ^246a34

。 ^246a36

溫陵曰：妙覺明圓，指我與如來無二。
圓滿者，本圓明妙，言本無虧欠，本無迷妄，此人人本來面目也。
柰何以妄二之虧之，遂分物我，強起憎愛，
諸妄相因，迷輪不返。
識迷下，因富那自恨昔遭妄想，而稱世尊諸妄圓滅，
似謂迷有所因，妄有可滅，故告以此。
如彼城中下，牒喻重顯，令了妄無因無可滅者。
orig::  ^246a40

汝但不隨分別世間業果〔至〕何藉劬勞肯綮脩證。
commentary::  ^246a52

。 ^246a54

溫陵曰：世間業果眾生，皆妙心影明，如鏡中頭，
分別則妄，故不隨分別，則狂性自歇也。
以世間業果眾生為三緣者，妄心緣之而起也。
以殺盜淫為三因者，妄心因之而有也。
所謂自諸妄想，展轉相因，故斷而不生，則狂性自歇也。
歇即菩提等者，所謂但離妄緣，即如如佛。
骨間肉曰肯，內結處曰綮。
莊子技經：肯綮之未甞。
今以肯綮譬微細惑結，盖劬勞脩證，只為妄惑，
妄因既息，惑結自除，故不勞肯綮脩證也。
orig::  ^246b12

譬如有人於自衣中〔至〕方悟神珠非從外得。
commentary::  ^246b30

〔溫陵曰：得珠之喻，亦喻妄息真現，不勞修證也。〕 ^246b32

吳興曰：衣喻五陰，珠喻藏性。
由無明故不覺，乏妙用故窮露。
佛界如本國，九界如他方。
求人天樂，取偏小益，猶乞食馳走，妄情暫失。
真性本圓，猶雖貧珠。
在佛如智者，教如示珠，證理起用，則致大饒富，方知真性不從外得。
orig::  ^246b34

即時阿難在大眾中〔至〕我從因緣心得開悟。
commentary::  ^246b44

。 ^246b46

溫陵曰：#CB06171;躡上文起難，為後學決疑也。
上稱緣斷而因不生，斯正因緣之義，何前言頓棄邪？
今棄因緣，則外道自然之說為當也。
orig::  ^246b50

佛告阿難即如城中〔至〕因緣自然理窮於是。
commentary::  ^246c4

 ^246c6

溫陵曰：狂因既滅，則自然性出，不狂之前，二皆本無。
由是觀之，凡所謂因緣自然，本皆不有，
悉因狂妄而立，故曰理窮於是。
orig::  ^246c10

阿難演若達多頭本自然〔至〕何因緣故怖頭狂走。
commentary::  ^246c16

〔溫陵曰：此以因緣破自然也。〕。 ^246c18

泐潭曰：自然者，本自天然，不假因緣也。
若本自然，則或狂不狂，無所然而非自矣。
夫何又假照鏡因緣而後狂走？
此自然之計墮矣。
orig::  ^246c20

若自然頭因緣故狂〔至〕曾無變易何藉因緣。
commentary::  ^246c26

。 ^246c28

溫陵曰：此以自然破因緣也。
若本自不狂，假因緣故狂，則本自不失，盍假因緣故失。
頭既不失，特由狂妄，則因緣之計墯矣。
orig::  ^246c34

本狂自然本有狂怖〔至〕頭本無妄，何為狂走。
commentary::  ^246c40

〔携李曰：此破因緣自然之說也。〕 ^246c42

溫陵曰：若狂怖本於自然，則是本有狂怖，
然既無所潛，非本狂矣。
若狂怖不本於自然，則頭本無妄，何為狂走？
非本不狂矣。既非本狂非不本狂，足知自然因緣之說，皆妄立矣。
orig::  ^246c44

若悟本頭，識知狂走〔至〕此句方名無戲論法。
commentary::  ^246c52

。 ^247a2

。 ^247a6

溫陵曰：菩提心中，本無生滅，亦無自然。
若謂菩提心生，生滅心滅，此但生滅，非菩提也。
若謂滅生俱盡，無功用道，有自然者，因是則明自然心生，
生滅心滅，此亦生滅，非菩提也。
而又反指無生滅者，名為自然，皆則戲論。
譬如因有雜和，故說和合，而又反指非和合也。
稱本然性，皆是對待，妄立戲論之法，直使然與非然，
合與非合，一切遠離，亦無遠離之心，乃真無功用道，無戲論法也。
orig::  ^247a16

菩提涅槃尚在遙遠〔至〕如恒河沙只益戲論。
commentary::  ^247a32

泐潭曰：至此乃責其妄計戲論。
戲論未斷，即狂心未歇，難契菩提。
故云：菩提涅槃，尚在遙遠。
苟非歷劫修證，雖持多經妙理，只益戲論也。 ^247a34

〔補註曰：此責阿難之妄計也。〕。
orig::  ^247a40

汝雖談說因緣自然〔至〕遠離世間憎愛二苦。
commentary::  ^247a42

。 ^247a44

泐潭曰：因緣自然，有益於辨，無益於道。
多聞第一，有益於名，無益於實。
故雖積劫熏持，不如一日修無漏業。
無漏業者，首楞真定也。
得此定者，永滅諸漏，故離憎愛苦。
orig::  ^247a50

如摩登伽宿為婬女〔至〕如何自欺尚留觀聽。
commentary::  ^247b4

 ^247b6

。 ^247b8

溫陵曰：如摩登伽下，明熏無漏業之速效也。
宿因，即歷世貪愛苦因也。
出纏，登伽也。授記，耶輸也。
如何下，結責阿難，令捨苦本，脩無漏道，無以貪愛存於心目也。
自初決擇真妄，發明覺性，乃至深窮萬法，
決通疑滯，使其信解真正，為因地心。
因心既真，斯可圓成果地脩證。
故前經為見道分者，止此下文別起為修道分也。
盖雖見性真，非脩莫證，故即前了義，示脩行門。
orig::  ^247b18

阿難及諸大眾聞佛示誨〔至〕引諸沉冥出於苦海。
commentary::  ^247b34

。 ^247b36

吳興曰：惑銷心悟，身意輕安。
謝發明覺性，決通疑滯之益也。
多方誨示，為無上大悲。
洗我塵垢，為清淨寶王。
orig::  ^247b42

世尊！我今雖承如是法音〔至〕得陀羅尼入佛知見。
commentary::  ^247b48

。 ^247b50

溫陵曰：失性如旅泊，見性如華屋。
見性不脩，如獲屋不入。
故請如來本發心路，冀入佛知見也。
無餘涅槃，圓果也。
本發心路，圓因也。
既已見性，又求入佛知見者，見方開示，脩乃悟入。
orig::  ^247c2

爾時世尊哀愍會中〔至〕由是始終無壞滅故。
commentary::  ^247c10

 ^247c12

。 ^247c14

。 ^247c18

真際曰：汝當照明諸器下，使先審有為法無非幻妄，
例名己身，即幻妄本唯湛圓，真體終無滅壞，是為真基也。
妄體無常，終從變滅，真性常住，安有壞闌？
orig::  ^247c24

則汝身中堅相為地〔至〕汝濁五重亦復如是。
commentary::  ^247c32

 ^247c34

溫陵曰：四大假幻妄之身，縛性為纏。
五疊織見覺之妄，汩湛為濁。
纏為生死根本，濁為惑業根本，故應審明。
譬如清水，清水覺湛，明性也。
塵沙煩惱，惑業也。
性不相循，真妄染淨異也。
世間人非出世智也，故起惑汩湛，使性渾濁。 ^247c44

。
orig::  ^247c54

阿難汝見虗空徧十方界〔至〕是第一重名為劫濁。
commentary::  ^248a2

。 ^248a4

溫陵曰：覺非空色，由一念不覺，妄見空相，
以生發遍迷，故空見不分。
以不分故，有空無體，為雜於見也；有見無覺，為雜於空也。
此起明初起混茫之相也，故為第一重。
涅槃名無織。織者，兩物相涉，經緯造作之義。
涅槃之體，自性清淨，不涉眾緣，離編織故。
今以無空之體，織無覺之見，以無覺之見，
織無空之體，乃妄見空而兩無其實，即土失留礙者，不渾濁真性乎？
orig::  ^248a10

汝身現摶四大為體〔至〕是第二重名為見濁。
commentary::  ^248a26

。 ^248a28

孤山曰：此濁依於受陰。
夫領納所緣，名之為受，而有六種，謂六觸因緣，生於六受。
六受為四大所壅，故令留礙，所以見不超色，聞不出聲。
四大為六受所旋，故令覺知也。
二法交織，妄為受陰，以其見境，領納渾濁真性，故名見濁。
orig::  ^248a32

又汝心中憶識誦習〔至〕是第三重名煩惱濁。
commentary::  ^248a42

〔長水曰：憶過去境，識現在塵，誦習未來境界。〕。 ^248a44

孤山曰：此濁依於想陰，能取所領之緣相，名為想。
而有六種，謂取所領六塵之相，為六想也。
性發如見，謂能取六想。
容現六塵，謂所取六塵之相也。
以此相織，妄成想陰。
既取著所領，則擾亂甚前。
既渾真性，故名煩惱濁。
orig::  ^248a52

又汝朝夕生滅不停知見〔至〕是第四重名眾生濁。
commentary::  ^248b8

。 ^248b10

溫陵曰：生滅不停為行，行相遷流，故曰業運。
妄想知見，即行陰體。
諸行無常，故國土每迁，隨趣受生，此所以為眾生也。
orig::  ^248b16

汝等見聞元無異性〔至〕是第五重名為命濁。
commentary::  ^248b22

。 ^248b24

。 ^248b28

孤山曰：此濁依於識陰，了別所緣之境，名為識。
識有六種，即是六識也。
元無異姓者，了別之心惟一故。
眾城隔越者，六塵不同故，牽生六識，故云無狀異生。
性中相知，釋上元無異性也。
用中相背，釋上無狀異生也。
眼不別聲，耳不別色，是相背也。
同異失準者，適言其同，則用相背；適言其異，
則性相知，故無定準。
以此交織，妄成識陰，識住命存，識去命謝，
渾濁真性，故名命濁。
orig::  ^248b32

阿難！汝今欲令見聞覺知〔至〕皆合涅槃清淨妙德。
commentary::  ^248b48

 ^248b50

。 ^248c4

。 ^248c10

溫陵曰：見聞覺知，六受用根也。
常樂我淨，涅槃妙德也。
生死根本，五濁業用也。
夫欲反妄契真，先當擇去生死妄本，依不生滅圓湛之性，以成其功。
如澄濁水，必於靜器以湛旋其虗妄，使伏還元覺。
如以靜沉其沙土，使清水現前也。
此則初伏客塵煩惱而已。
盖方旋之使伏，非真無生滅性也。
及得其本元真明之覺無生滅性，則無明之根本永斷，
而覺湛明相於是精純，一切變現，不為煩惱。
如去泥純水，一任攪淘，無復汩濁，乃可為因地心也。
因心如此，則果地修證無有不圓，涅槃妙德無有不合，故因心不可不審也。
orig::  ^248c16

第二義者汝等必欲〔至〕云何降伏取如來位。
commentary::  ^248c38

。 ^248c40

泐潭曰：無明發業，愛取潤生。
六識能作，梨耶能受。
潛為煩惱根本，發為虗妄根塵。
知之乃可降伏，降之乃可取果。
發業潤生，指煩惱也。
誰作誰受，推根本也。
意顯六根自作自受。
orig::  ^248c52

阿難！汝觀世間解結之人〔至〕於器世間不能超越。
commentary::  ^249a4

。 ^249a6

溫陵曰：汝觀下，釋上須知其處也。
引空義者，謂除無結則無解，而孰能無結哉？
則汝下，示虗妄根塵顛倒也。
眼等六媒，妄根也。
媒引六賊，妄塵也。
自劫真性，顛倒也。
orig::  ^249a12

阿難！云何名為眾生世界〔至〕各各功德有千二百。
commentary::  ^249a20

 ^249a22

 ^249a38

溫陵曰：眾生世界，亦具四方，即左右前後是也。
世者，三際迭遷；界者，各從定位。
界位有十，世數有三，一身所具，理自互涉，
故曰身中貿遷，世界相涉。
界方雖十，常數惟四，三四互涉，故曰宛轉。
三世流變，故有三疊，自一疊十，十疊百，
百疊千，成千二百，六根各具。
然此權依世論，以顯妙用大略耳。
若夫六解一亡，互用圓照，則何數量所及哉？ ^249a48

吳興曰：此約十二遷流變易，共成三重也。
一、十、百、千者，通舉增數之法耳。
謂增一為十，增十為百等。
今且以方涉世，明三疊者：第一、約四方各論三世，
共成十二也；第二、於東方三世變一為十，
成三十，南、西、北方亦復如是，四方各三十，
成一百二十也；第三、於東方三十變十為百，
成三百，三方亦爾，四方各三百，成一千二百也。
以世涉方，其例可解。
斯盖如來只指凡夫六根，根塵相織，世界相涉，
從麤至細，且至三疊，以彰厥德。
大意令知現前見聞覺知，剎那剎那皆涉方世麤細之相也。
orig::  ^249b4

阿難！汝復於中克定優劣〔至〕當知眼惟八百功德。
commentary::  ^249b26

 ^249b28

溫陵曰：先顯織妄，欲明根結之始。
次辨優劣，欲明耳根圓通，使知所選也。
orig::  ^249b34

如耳周聽十方無遺〔至〕圓滿一千二百功德。
commentary::  ^249b38

。 ^249b40

溫陵曰：能周聽，故功全也。
動若等者，隨彼之動，則似有近遠；在我之靜，則周聰無邊。
orig::  ^249b44

如鼻齅通出入息〔至〕當知鼻惟八百功德。
commentary::  ^249b48

 ^249b50

溫陵曰：出能取香，入能聞香，出入之中無能，故闕中交。
orig::  ^249c4

如舌宣揚盡諸世間〔至〕圓滿一千二百功德。
commentary::  ^249c8

。 ^249c10

溫陵曰：世出世智所知之境，惟舌詮顯，
其言雖局，其理不窮。
orig::  ^249c14

如身覺觸識於違順〔至〕當知身惟八百功德。
commentary::  ^249c18

。 ^249c20

溫陵曰：離闕一分，合全二分，曰離一合雙。
orig::  ^249c24

如意默容十方三世〔至〕圓滿一千二百功德。
commentary::  ^249c26

〔吳興曰曰：意根了境，通於三世，謂過去、
現在、未來也。〕。 ^249c28

真際曰：意識獨生，徧緣諸法，故云默容。
orig::  ^249c30

阿難汝今欲逆生死〔至〕與不圓根日劫相倍。
commentary::  ^249c32

 ^249c34

溫陵曰：流根，即妙湛不動者也。
決之而出，流逸奔境，名生死流。
逆之而入，反流全一，名不生滅。
六、受用根，即上所明者。
循圓則合性而深，不圓則離性而淺，深淺相遼，
故遲速之功，日劫相倍。
夫欲速返，須擇圓根也。
orig::  ^249c38

我今備顯六湛圓明〔至〕彼六知根一時清淨。
commentary::  ^249c48

。 ^249c50

吳興曰：六湛圓明等，指六根妄明功德，全是真明本性所具。
由真具故，所以妄具。
orig::  ^250a2

阿難白佛言世尊〔至〕生住異滅分劑頭數。
commentary::  ^250a6

 ^250a8

溫陵曰：湛圓因惑而分，一六因惑而生。
故將告一六之義，先與辨惑之小乘見道門，
斷三界嗔癡等十分別惑，乃證初果，故曰已得陀洹，已滅見惑。
修道門斷三界貪嗔癡慢四俱生惑，亦曰思惑。
此乃根中累生無始虗習，三果乃斷，所以阿難未知也。
況此根中更有生住異滅諸微細惑，共分劑頭，
數盡此惑，六湛乃圓。 ^250a16

〔又非阿難所知者斷。〕。
orig::  ^250a30

今汝且觀現前六根〔至〕雖得六銷猶未亡一。
commentary::  ^250a32

 ^250a34

。 ^250a38

泐潭曰：耳不見，足無語，不可以為一也。
耳聞法而身口同，不可以無六也。
既無定趣，則一六之義，非本元有，由顛倒生。
須陀洹已斷麤惑，不入色聲香味觸法，
是得六銷，而尚滯法執，是未亡一也。
以後文證之，此乃方得人空，而未能成法解脫，
至俱空不生，乃亡一矣。
然小乘必銷六，然後亡一，大乘直亡一，使六自消。
叔世窮道，雖曰得妙，竟涉離微，求其真能亡一者，不可多得。
覆尋聖言，深有所發。 ^250a42

。
orig::  ^250b6

如太虗空參合群器〔至〕六文用根亦復如是。
commentary::  ^250b10

。 ^250b12

溫陵曰：虗空本非同異，喻圓湛本非一六。
合器除器，喻一六義生之由也。
知虗空之同異是非，子無所立，則一六併亡，而圓湛不分矣。
一六既無，而現有六根者，由粘湛妄發耳。
故下原其妄發之源以示之。
orig::  ^250b20

由明暗等二種相形〔至〕浮根四塵流逸奔色。
commentary::  ^250b30

。 ^250b32

溫陵曰：見精，眼識也；色，眼塵也。
二者妄結，以成眼根。
此根之元，攪四大而成體，以未奔境，故名清淨。
方是之時，如葡萄而已。
盖體雖具而識未流，所謂但如鏡中，無別所知者是也。
及乎流逸，奔境則染，故轉名浮根四塵，而不名清淨四大。
orig::  ^250b36

由動靜等二種相擊〔至〕浮根四塵流逸奔法。
commentary::  ^250b46


。 ^250b48

 ^250b54

。 ^250c2

 ^250c6

孤山曰：粘湛發知者，妄慮知也。
根元下此眼肉團心根，為慮知之所託也。
故勝義根還是清淨四大，如幽室見，即浮塵根為意託附，如處幽室。
正法念經云：如蓮華開合者是也。
orig::  ^250c10

阿難！如是六根由彼覺明〔至〕無滅無生了知安寄。
commentary::  ^250c18

。 ^250c20

孤山曰：由彼覺明，真明也。
有明明覺，妄明也。
迷彼真明，故云失彼精了。
成此妄明，故云粘妄發光。
orig::  ^250c24

汝但不循動靜合離恬變〔至〕由是六根互相為用。
commentary::  ^250c28

。 ^250c30

〔孤山曰：用有真似，似如法華，真如華嚴。〕。 ^250c32

溫陵曰：彼十二相能粘六根，障湛明，故#CB15072;一根而本明發。
本明一發，則妄粘皆脫而圓矣。
粘妄則由前塵循浮根，故成隔礙。
脫粘則不由不循，特寄根而已，故能互用。
orig::  ^250c34

阿難！汝豈不知今此會中〔至〕圓明了知不因心念。
commentary::  ^250c42

 ^250c44

。 ^250c48

溫陵曰：那律尊者因精進失明而能見，
賢喜龍王無耳能听，恒河之神無鼻聞香，
驕梵受牛哨報，故曰異舌。
舜若多神，主空神也，其質如風而能覺觸。
修滅盡定得空寂者，意根斯滅，如大迦葉雖滅意根而能了知。
orig::  ^250c56

阿難！今汝諸根若圓#CB15072;已
〔至〕云何覺明不成圓妙。
commentary::  ^251a10

。 ^251a12

吳興曰：真智如湯，妄境如冰。
了妄即真，化成知覺。
前明知覺不由於根，故舉那律無目能見等。
今示真覺不假於緣，故指世人暗中有辨也。
彼人，即指合眼之人。
循體，謂繞他人之體。
知覺是同，言暗中知覺與明中所見不殊。
凡夫尚有不假明緣而能有辨，況聖人真覺何藉緣發乎？
緣見下，指妄。不明下，顯真。
略示明暗，諸緣例爾。
orig::  ^251a26

阿難白佛言世尊〔至〕欲獲如來七常住果。
commentary::  ^251a40

 ^251a42

。 ^251a50

溫陵曰：離幻復真，常住不壞，名常住果。
而見听六用，離塵無體，是斷滅法。
依斷滅因，求常住果，烏得相應邪？
此誤認緣塵，迷失常性也。
由失常性，故難契常果，實脩證大患，故須難明也。
諸佛所得曰菩提，寂靜常樂曰涅槃，不妄不變曰真如，
離過絕非曰佛性，分別一切而無染著曰菴摩羅識，
一法不立煩惱蕩盡曰空如來藏，洞照萬法而無分別曰大圓鏡智。
菴摩羅，此云無垢，即第九白淨識也。
此已成智而名識者，以能分別故。
orig::  ^251b2

世尊若離明暗見畢竟空〔至〕惟埀大慈開我蒙恡。
commentary::  ^251b20

。
orig::  ^251b22

即時如來勑羅睺羅〔至〕音響雙絕則名無聞。
commentary::  ^251b26

。
orig::  ^251b28

如來又勑羅睺擊鐘〔至〕音響雙絕則名無聲。
commentary::  ^251b32


orig::  ^251b34

佛言阿難及諸大眾〔至〕令汝聞性為有為無。
commentary::  ^251b38

。 ^251b40

。 ^251b44

溫陵曰：聲塵或有或無，聞性未甞有無，
所謂聲無亦無滅，聲有亦非生，此即不生不滅，真常性也。
夫知無者，亦因聞根，不可謂無聲則無聞也。
是故阿難下，牒上顯常也。
orig::  ^251b50

汝尚顛倒惑聲為聞〔至〕此性云何為汝銷滅。
commentary::  ^251c4

。 ^251c6

溫陵曰：此騐勞生，雖在倒妄，生死常性，不昏不滅也。
orig::  ^251c12

以諸眾生從無始來〔至〕云何不成無上知覺。
commentary::  ^251c16

。 ^251c18

泐潭曰：不悟性常，故逐諸生滅。
能守常性，常果可冀矣。
前令審擇常性為因地心，而阿難牒難，故此結告也。
常光現前，根塵銷落者，謂得其常心，則妄塵自滅。
妄塵既滅，法眼自明。
以此為因，則七常住果於是可獲。
故曰：云何不成無上知覺？
other:: 
# 大佛頂如來密因脩證了義諸菩薩萬行首楞嚴經　第五
大佛頂如來密因脩證了義諸菩薩萬行首楞嚴經　第五
orig::  ^251c22

阿難白佛言世尊〔至〕得免輪迴不落三有。
commentary::  ^251c39

。 ^251c41

。 ^251c45

携李曰：前第二義門，令審業云：不見所結，云何如解？
故此牒而請。諸無明，通根本枝末也。
始無所始，故名無始。
俱滅俱生者，積迷不覺，而為生住異滅妄相所遷，
根本之惑，方能暫伏，旋復旋發，未能永斷，
故如隔日瘧，由不知結解真要故也。
同體無明，品數至多，又迷境不一，故曰諸。
生滅去來，常在妄中，故曰俱。
無明，即愚癡也。俱舍以瘧為無明故，唯識以愚為無明故，
婆娑以不達、不解、不了為無明故。
身心結惑，實未來若難之本，解結之元，
實免脫輪迴之要，此阿難之所以復請也。 ^251c49

。
orig::  ^252a18

爾時世尊以閻浮檀〔至〕亦汝六根更非他物。
commentary::  ^252a24

〔携李曰：各放寶光，表同破無明也。〕
。 ^252a26

溫陵曰：先摩其頂者，表無上開示也。
六震者，動起踊吼震繫，表破六根妄結也。
諸佛頂光灌釋迦頂者，示同發明無上頂法。
異口同告者，示諸佛脫生死證菩提，皆由斯要也。
俱生即根本無明也。
生死妙常同因六根者，知見立知故輪生死，
知見無見即證妙常，如下所明。
orig::  ^252a30

阿難雖聞如是法音〔至〕云何是中更客他物。
commentary::  ^252a42

 ^252a44

。 ^252a50

泐潭曰：根塵相因而有，故曰同源。
縛脫由此而起，故曰無二。
夢識無初，故譬空華。
物境成有，故由塵發知，因根有相。
此根塵識，譬如束蘆，互相依倚，雖粗有相，其體全空。
故曰：相見無性，同於交蘆。
既無自性，則隨緣轉變。
故於知見立識知之心，則結為無明之本。
於知見無見覺之妄，則解為涅槃真淨。
既曰真淨，豈容立知？
故曰：云何是中更容他物？
此總示妄結依根塵識起，但妄識不立，則妄結自解。
是為解結真要，所以學道務去識情也。 ^252b2

。
orig::  ^252b20

爾時世尊欲重宣此義〔至〕無起滅不實如空華。
commentary::  ^252b26

 ^252b28

吳興曰：真性即根塵之源也，有為即縛脫之相也。
若真性在迷，能生九界根塵之相，名之為縛。
若真性出纏，能起十界根塵之用，號之為脫。
此縛與脫，皆即真而俗，故曰有為。
亦即俗而真，故曰空也。
緣生故如幻，釋成有空義也。
有為之法，皆從緣生。
凡夫以惑業為緣，聖人以機感為緣。
二緣所生，俱是假名，故云如幻。
此頌根塵同源，縛脫無二也。
orig::  ^252b38

言妄顯諸真〔至〕中間無實性。
是故若交蘆。
commentary::  ^252b52

。 ^252c2

 ^252c4

携李曰：起滅之法皆無，則妄識元無，此頌識性虗妄，猶如空華也。
妄法既無，真亦不立，若言妄顯真，真還同妄，
真與非真，尚猶雙非，見與所見，云何復存？
當知俱無實體，若交蘆耳。
此頌相見無性，同於交蘆也。 ^252c8

孤山曰：諸，之也，語助耳。
言根塵虗妄，則顯涅槃真實。
對妄說曰真，待對不絕，真亦成妄，故云二妄。
猶非能遣也真，非真所遣也。
非真即妄，見即是根，所見即境。
對妄說真，猶皆遣蕩，云何更有妄中根境乎？
中間，謂根境二法，體中無性也。
orig::  ^252c16

結解同所因，聖凡無二路〔至〕即無明發明便解脫。
commentary::  ^252c26

 ^252c28

吳興曰：欲明解結，泛舉所因。
所因者，六根也。前諸佛同告云：汝欲識知生死結根，
乃至速證安樂解脫，惟汝六根，更非他物。
似同此義。 ^252c32

孤山曰：汝觀下。重牒前喻令審觀也。
言空則蘆有外相，言有則蘆中本空，以喻根境妄執似有其體元空。
迷晦下。頌知見立知及知見無見等。
orig::  ^252c36

解結因次第，六解一亦亡，根選擇圓通，入流成正覺。
commentary::  ^252c44

〔溫陵曰：躡前結解解之義，起後圓通之文也。〕。 ^252c46

孤山曰：六解則根#CB15072;，一亡則湛圓。
選得圓根，則入聖流，證聖果矣。
orig::  ^252c48

陀那微細識，習氣成暴流，真非真恐迷，我常不開演。
commentary::  ^252c52

 ^253a2

溫陵曰：陀那下，頌根結初起之由也。
陀那，此翻執持。執持種子，發起現行，即第八梨耶。
含藏種子為習氣，積生識浪為暴流，湛由是分，結由是起也。
此識依真如，合生滅，雜乎真妄之間，故曰真非真也。
若以為真，恐迷妄習而自誤；以為非真，恐迷自性而外求。
故權小教中，皆不開演也。
orig::  ^253a8

自心取自心，非幻成幻法〔至〕尚不生，幻法云何立。
commentary::  ^253a20

〔資中曰：此頌解結入圓之要也。〕。 ^253a22

溫陵曰：一切諸法，惟心所現，而於中取著，
妄成根結，是自心取自心，非幻成幻法也。
由妄取故，有幻非幻；若不妄取，非幻亦無。
非幻尚無，幻法何有？
幻法不立，則根塵頓淨，圓通現前矣。
orig::  ^253a24

是名妙蓮華金剛王寶覺〔至〕一路涅槃門〔偈文止此〕。
commentary::  ^253a32

。 ^253a34

溫陵曰：此結頌也。
此之法門，於淨不著，於染不汙，名妙蓮華。
根境結惑，擬之則銷，名金剛王覺。
即為無為，亡情絕解，名如幻正受。
依此修進，一彈指間，可超無學而入圓位也。
阿毗達磨云：無比法，十方如來迥出生死，
速證寂常，莫不由斯。
故曰：十方薄伽梵，一路涅槃門。
薄伽尊號具六義，謂自在、熾盛、端嚴、名稱、
吉祥、尊貴。
orig::  ^253a42

於是阿難及諸大眾〔至〕施以法音洗滌沉垢。
commentary::  ^253b4

。 ^253b6

。 ^253b8

溫陵曰：不因長行，但諷美而頌之。
二頌合明，故云雜糅。
精瑩，此指能詮也。
妙理精徹，此謂所詮也。 ^253b12

溫陵曰：無遮大悲，言其愽濟也。
性淨妙常，真實法句，則真妄兩忘，稱性之談也。
沉垢微細，結惑也。
orig::  ^253b14

即時如來於師子座〔至〕次第酬佛。
此名為結。
commentary::  ^253b20

。 ^253b22

 ^253b26

溫陵曰：涅槃，僧裏衣也。
僧伽梨，大衣也。劫波羅云時分，即夜摩天所獻巾也。
綰，縈結也。巾喻一性，綰喻妄動，結喻六妄。
一一詳問者使悞，凡所妄動，皆為結業也。
orig::  ^253b30

佛告阿難我初綰巾〔至〕畢竟同中生畢竟異。
commentary::  ^253b38

。 ^253b40

 ^253b42

泐潭曰：一真如體，無異無同。
六妄結根，確然異執。
orig::  ^253b48

佛告阿難：汝必嫌此六結〔至〕六解一亡亦復如是。
commentary::  ^253b50

 ^253b52

溫陵曰：不成，謂是非鋒起，不成一體也。
願樂一成，莫非解除，結惑不生，則同異圓泯。
故曰：尚不名一，六云何成？
orig::  ^253c4

由汝無始心性狂亂〔至〕皆即狂勞顛倒華相。
commentary::  ^253c10

 ^253c12

溫陵曰：前明所結惑業之理，此明能結狂妄之心也。
狂心之結妄境，如勞目之見狂華，故曰皆即狂勞。
orig::  ^253c18

阿難言此勞同結〔至〕若欲除結當於結心。
commentary::  ^253c24

。 ^253c26

。 ^253c28

吳興曰：左右牽掣，俱不能解。
喻觀二邊，皆不能破根本無明。
凡夫外道，以斷常為二邊。
二乘菩薩，以空有為二邊。
雖曰伏斷，猶存巾結。
若欲除結，當於結心者，知見立知，即名為結。
觀知中道，是謂結心。
結不離巾，解之則一。
知不異道，亡之則中。
orig::  ^253c34

阿難！我說佛法從因緣〔至〕諸妄銷亡，不真何待。
commentary::  ^253c44

 ^253c46

。 ^253c54

溫陵曰：令依出世正智，審擇根結本因而解之也。
若得正智，不惟能知根結本因，雖沙界萬類，皆了元由矣。
世謂六凡，出世謂四聖。
知此十界，皆因於心。
隨無明之染緣，則出九界。
隨教行之淨緣，則出佛界。
故法華云：佛種從緣起。
涅槃云：亦有因緣，因滅無明，則得熾然三菩提燈。
佛有權實二智，實智冥理，權智鑑物。
發明世出世法，乃至知其種種元由者，皆權智所鑑也。
既於情無情，照了不昧，顯今所說解結之法，
及選根之義，悉是鑑物宜然，固無差謬矣。
orig::  ^254a8

阿難！吾今問汝，此劫波羅巾〔至〕則結解時云何同除。
commentary::  ^254a28

。 ^254a30

吳興曰：綰巾成結，雖有次第，粘湛成根，
必無倫緒，故不可以喻而難於法也。
盖言見聞覺知，六用差別，如次第綰生也。
選擇六根，隨於一根發觀，如次第而解也。
orig::  ^254a34

佛言：六根解除亦復如是〔至〕從三摩地得無生忍。
commentary::  ^254a42

 ^254a44

溫陵曰：了煩惱結，皆由著我，則於我無著，
離煩惱障，是得人空也。
了所知結，皆由著法，則於法無著，離所知障，
是得法空，名法解脫。
人法雙解，是名俱空，而俱空亦泯，心無所起，是從正受得無生忍也。
觀音初於聞中，入流亡所，動靜二相，了然不生，即先得人空也。
如是漸增，聞所聞盡，盡聞不住，覺所覺空，即成法解脫也。
空覺極圓，空所空滅，即俱空不生也。
生滅既滅，寂滅即現前，即得無生忍也。 ^254a52


orig::  ^254b16

阿難及諸大眾白佛言〔至〕惟垂大悲慧我秘嚴。
commentary::  ^254b20

〔長水曰：此阿難問詞。〕。 ^254b22

溫陵曰：慧覺圓通，存乎一心，已蒙開示，故身心皎然。
圓通本根，冥乎萬法，猶未通達，故冀佛冥授也。
密言，即發明慧覺之言也。
秘嚴，即圓通本根祕要也。
慧覺圓通，我固有之，故雖因密言，還同本悟。
若不開秘嚴，則與未聞無異，故別求開示也。
orig::  ^254b28

爾時世尊普告眾中〔至〕從何方便入三摩地。
commentary::  ^254b38

 ^254b40

泐潭曰：圓通二十五門，即十八界七大也。
七大自十八界開，故此不言。
夫根器萬法，惟十八界七大攝盡，故此備陳。
欲令行人於根身器界種種法上，顛沛造次，
得真圓通，無少滯也。
orig::  ^254b48

憍陳那！五比丘即從座起〔至〕如我所證音聲為上。
commentary::  ^254c4

 ^254c6

〔孤山曰：妙音密圓者，密悟圓理也。〕。 ^254c10

孤山曰：阿若多因聲圓悟，故曰妙音密圓。
下云妙色密圓，妙香密圓，因味覺明，妙觸宣明，妙法開明。
又意同此二十五門。
初標聲塵者，先此方教體也。
雞園無憂王造，以迎佛也。 ^254c12

吳興曰：如來說法初中後妙，豈彼妙名便同法華之妙乎？
只如下文說緣覺聲聞云：勝妙現圓及勝性現圓。
又說：大梵善見身心妙圓及妙見圓澄。
豈此妙圓亦同圓覺妙明之性乎？
應知如來先令諸聖次第說竟，後告文殊言：
此二十五無學諸大菩薩及阿羅漢，各說最初成道方便，皆言脩習真實圓通。
彼等脩行實無優劣前後差別，斯則開權會實之正文。
orig::  ^254c18

優波尼沙陀即從座起〔至〕如我所證色因為上。
commentary::  ^254c34

 ^254c36

溫陵曰：優波尼沙陀，此翻近少，亦云塵性，謂微塵是色之少分也。
因塵悟解，故得此名。
昔多貪欲，佛令作不淨觀。 ^254c46

長水曰：因觀色塵本如來藏，故曰悟諸色性。 ^254c50

吳興曰：不然。既云觀佛最初成道，正是小乘無漏行法。
言悟諸色性者，斯乃聲聞悟性念處也。
orig::  ^254c52

香嚴童子即從座起〔至〕如我所證，香嚴為上。
commentary::  ^255a6

携李曰：非木則不住有，非空則不住無，
有無俱非，中道顯矣。 ^255a8

〔携李曰：宴，安息也。
晦，冥寂也。清靜之室，謂之清齋。〕
。 ^255a12

 ^255a14

溫陵曰：偏觀有為，而因香圓悟，得童真位，故名童子。
辭佛宴悔者，宴坐晦迹，齋心作觀也。
木烟皆非，去來不有，意無所緣故。
由是意銷，而發明無漏塵氣滅，故妙香密圓也。
orig::  ^255a22

藥王藥上二法王子〔至〕如我所證味因為上。
commentary::  ^255a30

 ^255a32

溫陵曰：善救功成，堪紹佛位，名法正子，
曠劫為醫，常善救人也。
言分別味因者，謂了知味性，而發明非空有離即之圓因，
乃指圓通本根，非謂因之悟入也。
前言色因，後言水因，法因同此，若酢等六味也。
眾味共成，名和合味。
直爾采用，名俱生味。
修煉炮炙，名變異味。
orig::  ^255a40

 #CB02494;陀婆羅并其同伴
〔至〕如我所證觸因為上。
commentary::  ^255a52

。 ^255b2

。 ^255b6

孤山曰：#CB02494;陀婆羅，
此云賢守，亦云賢護。
自守護賢德，亦守護眾生。
洗塵洗體，及塵體之中，少有所得，皆妄觸妄覺故。
得無所有，則妙觸宣明，成佛真子，名佛子住。
以善能守護，令妄不起，令覺不動，故名賢護。
orig::  ^255b10

摩訶迦葉及紫金光〔至〕知我所證法因為上。
commentary::  ^255b20

 ^255b22

。 ^255b24

〔長水曰：紫金光尼，在家時婦也。〕。 ^255b26

溫陵曰：摩呵迦葉，大飲光也。
其身金色，光吐日月，因觀塵變，悟法空寂，
遂脩滅盡定，以滅意根，不緣法塵，得無生滅，故超百千劫如彈指頃。
于今於雞足山待彌勒，乃入此定也。
頭陀，新云杜多，此翻抖擻，以能抖擻法塵為號。 ^255b28

〔補註曰：紫金光既同時發心，則非一世眷屬也。〕。
orig::  ^255b38

阿那律陀即從座起〔至〕旋見循元，斯為第一。
commentary::  ^255b40

 ^255b42

長水曰：那律即阿#CB00145;樓駄，
此云無貧，亦云如意，乃白飯王子也。
過去世以一食施辟支，感九十一劫受如意樂。 ^255b48

孤山曰：增一阿含云：佛在給孤園為眾說法，
那律於中眼睡，佛說偈呵曰：咄咄何為睡？
螺螄蚌蛤精，一睡一千年，不聞佛名字。
那律於是達曉不眠，眼根便失，因是脩禪得四大淨色，
半頭而見，觀三千界猶如掌果。
今云金剛三昧觀見十方精真洞然，而與昔異者，
此經開顯故約內秘以談，昔引物機乃約現小而說。 ^255b52


orig::  ^255c12

周利槃特迦即從座起〔至〕反息循空斯為第一。
commentary::  ^255c20

。 ^255c22

溫陵曰：槃特，此云斷道，即誦帚比丘也。
宿以恡法，報性散鈍，佛令數息攝心，因而了悞生住異滅諸行無常，
故反生滅息，循無生空而得圓證。
orig::  ^255c30

憍梵鉢提即從座起〔至〕還味旋知，斯為第一。
commentary::  ^255c36

。 ^255c38

溫陵曰：憍梵體提，此云牛呞。
佛為遮謗，賜之數珠，令常念佛，是謂一味心地法門。
能滅心緣，得入正受，亦因教觀舌根，常味入道。
觀舌之知，不從體生，以迷淪有漏，由心緣不斷故。
滅心絕緣，即超諸漏，遺器界也。
不著塵味，不隨妄知，是謂還味旋知。
orig::  ^255c44

畢陵伽婆蹉即從座起〔至〕純覺遺身斯為第一。
commentary::  ^255c54

。 ^256a2

。 ^256a10

携李曰：畢陵伽婆蹉，此云餘習，多慢習也。
不可樂事，一切苦事也。
思不可樂法，而觸不可樂事，因而正觀，
為有知故，知此深痛。
雖覺有知之心，能覺深痛，反覺清淨之心，曾無痛覺。
然此存雙覺，其覺未純，故又思而進之，
至於身觸皆亡，故諸漏虗盡，知痛俱寂，故純覺遺身也。
orig::  ^256a14

須菩提即從座起〔至〕旋法歸無，斯為第一。
commentary::  ^256a26

 ^256a28

溫陵曰：須菩提曠劫解空，非唯一世，了身空寂，
故心得無礙，洞達宿命；了境空寂，故十方成空；
自覺覺他，故亦令眾生證得空性。
然此唯小乘所證之空，於性覺真空猶未圓明，
故逮今發明性覺真空，乃能頓入寶明妙性真空之海，離二乘見而同佛知見也。
諸相入非，能所皆盡，盖融於寶明空海也。
旋諸有法，復歸至無，盖歸於寶明空海也。 ^256a36

。
orig::  ^256a50

舍利弗即從座起〔至〕光極知見斯為第一。
commentary::  ^256a54

。 ^256b2

長山曰：心見，眼識也。
識清淨故，種種通利；心無際故，見覺圓明。
心見發光，光極知見者，由心見發明而圓照萬法也。
迦葉兄弟，即優樓頻螺等，或云遇馬說偈。
彼乃小乘因緣，非圓通所取。
身子智慧第一，聲德居長，故稱長子。
orig::  ^256b6

普賢菩薩即從座起〔至〕分別自在斯為第一。
commentary::  ^256b16

 ^256b18

。 ^256b20

携李曰：行彌法界曰普，位鄰極聖曰賢，
此非地前之賢，乃是金剛，喻定居眾佛之頂，名之為賢。
orig::  ^256b24

孫陀羅難陀即從座起〔至〕明圓滅漏斯為第一。
commentary::  ^256b28

〔吳興曰：數息所以發識，觀息所以駐識。〕。 ^256b30

孤山曰：孫陀羅云好愛，妻名也。
難陀云豔喜，佛親弟也。
前數息依根，所以攝心。
此觀白依識，所以駐心也。
息由風火而起，鼓煩惱濁，故其狀如煙。
昧者不覺，唯諦觀能見。
六爻見火燒息，能為黑煙紫焰，皆煩濁所發也。
爭觀發明，則煩濁漸消，故內明外虗，而煙消成白。
及乎漏盡，無復煩惱，內瑩發光，故出入息化為光明也。
銷息即銷煙成白，□滅漏即心開漏盡也，皆鼻識發明。
orig::  ^256b32

富樓那彌多羅尼子〔至〕消滅諸漏斯為第一。
commentary::  ^256b48

。 ^256b50

真際曰：說法第一，辨才無礙，因以降魔滅漏，皆舌識力也。
苦空實相者，世間諸法，一切無常，一切皆苦，
一切皆空，而中有真常，不苦不空，如涅槃四德，即實相也。
佛以身口意三輪應物，無滯音聲，即口輪也。
orig::  ^256c8

優波離即從座起〔至〕一切通利斯為第一。
commentary::  ^256c18

〔孤山曰：優波離，此云上首，以其持律為眾綱紀故。〕。
。 ^256c20

。 ^256c22

真際曰：優波離云：近執謂親近執待於佛也。
言親隨親觀乃至脫欲承教，皆明身識欽承也。
行住坐臥律儀各二百五十，對三聚成三千，
復以三千配身口七支，復配四分煩惱成八萬四千。
性業即殺盜婬等根於性者，遮業即支末愆失因過遮上者。
戒律為眾紀綱，親印我心，言眾所印可也。
我以執身等者，言由持戒故身與身識無不圓通也。
律中得度波離第一，僧中得度憍陳最初，
故今堂置憍陳、壇置波離，各立本也。
orig::  ^256c28

大目揵連即座起〔至〕久成清瑩斯為第一。
commentary::  ^256c46

。 ^256c48

。 ^256c50

孤山曰優樓頻螺，此云木瓜癃，胸前有癃，如木瓜故。
伽耶，山名，即象頭山也，亦云成城，近此山故。
那提，河名，一兄二弟，故身子云：逢迦葉波兄弟，即其人也。 ^257a2

溫陵曰：因緣深義，謂非世間和合麤相，
乃發明世出世法，故因之發心，得大通達，神通如意也。
旋湛者，旋意識而復妙湛，故久成清瑩，
通力圓明，清淨自在也。
orig::  ^257a8

烏芻瑟摩於如來前〔至〕登無上覺斯為第一。
commentary::  ^257a16

〔資中曰：法門精麤無二，故塵勞欲火，俱證圓通。〕。
。 ^257a18

携李曰：烏芻瑟摩云：火頭，即火頭金剛也。
多婬之人，本由煖觸迫發，生為欲火，死為業火，
業力增熾，故成猛火聚也。
徧觀煖氣者，令悟火大無礙流通也。
諸礙既消，故神光內凝，成智慧火，發於頭上，故名火頭。
生大寶#CB08504;，即火光三昧也。
orig::  ^257a30

持地菩薩即從座起〔至〕成無上道斯為第一。
commentary::  ^257a40

。 ^257a42

 ^257a44

泐潭曰：平險防損，代人濟牛，無彼我相，
表善平心地，無有高下也。
毗舍浮，此云遍一切自在，亦由平心故，一切自在也。
我即心開，下皆依地，大圓悟也。
身界二塵，本如來藏，虗妄發上，故不相摩觸。
了本虗妄，即悟無生矣。
妙蓮花佛知見地，即諸佛心地法門也。
行實圓契，染淨兩忘，名妙學華。
逈出三乘，深造一實，名佛知見地。
持地所持，在此而已。
故得身界塵消，無上智圓也。
orig::  ^257a54

月光童子即從座起〔至〕圓滿菩提斯為第一。
commentary::  ^257b14

 ^257b16

。 ^257b32

。 ^257b38

。 ^257b42

 ^257b44

溫陵曰：月，太陰水精也。
昔師水天，修習水觀，水性圓明，故號月光。
修習水精，謂觀水精性也。
水性無奪者，內之津血，外之剎海，水相雖異，
而性不相奪，此即因水悟圓也。
浮幢王剎者，世界海外諸香水海通號也。
我於是時至身質如初。
敘作觀之緣也。但見其水，謂專於一觀，
未融四大，故未得無身。
舍利弗於恒河岸入定，遭怨害之鬼所擊，
而出定頭痛，亦未得無身故也。
山海自在通王，即於地水諸大得妙圓通者也。
月光至此，乃融四大，故方得無身，而性合真空，初由水性一味流通耳。
orig::  ^257b50

琉璃光法王子即從座起〔至〕傳一妙心，斯為第一。
commentary::  ^257c12

 ^257c14

吳興曰：界為方位故安立，世為遷流故動時，時即過現未也。 ^257c30

孤山曰：逢佛未幾者，未多也。
orig::  ^257c32

虗空藏菩薩即從座起，〔至〕妙力圓明斯為第一。
commentary::  ^257c34

 ^257c36

真際曰：因證空性故，性中所有一切皆空，
身與剎海涉入無礙，號虗空藏。
定光，即然燈佛也。
於定光所得無邊身者，法身如空，無有邊際，必假心燈寂照而後發明也。
執四寶珠等者，由觀四大無依，妙力圓明，
而照了法界一切皆空，所謂虗空無二，佛國本同也。
又於自心現大圓鏡等者，亦由四大無依，
妙力圓明，於圓洞心內瑩發光，而交徹融攝也。
幢王剎，即華嚴法界剎名。
orig::  ^257c46

彌勒菩薩即從座起〔至〕得無生忍斯為第一。
commentary::  ^258a6

。 ^258a8

。 ^258a10

 ^258a12

携李曰：彌勒，此云慈氏，為慈隆即世，非臻後劫，
愍物迷識，故示跅發明也。
心重世名，好遊族姓者，迷識著境，故外慕妄求也。
從燈明教，而明心頓歇者，了識依智，則迷妄自除也。
然燈佛現，乃成妙圓者，迷妄既除，心燈即現，
心燈既現，則萬境妙圓矣。
得是妙圓三昧，遂了三界唯心，萬法唯識，
於盡空如來，皆我心變，國土淨穢，亦我心變，
無量佛性，從此發揮，是謂流出。
orig::  ^258a22

大勢至法王子與其同倫〔至〕得三摩地斯為第一。
commentary::  ^258a38

 ^258a40

溫陵曰：觀經云：以智慧光普照一切，令離三途，
得無上力，名大勢至。
又云：夫念佛者，不得一彈指頃念世五欲，是謂繫念。
辟如有人下，示必須繫念，然後相應。
不專念佛，則雖逢不逢，雖見不見，染香則襲香，
念佛則見佛，故以念佛妙熏，名香光莊嚴也。
other:: 
# 大佛頂如來密因脩證了義諸菩薩萬行首楞嚴經　第六
大佛頂如來密因脩證了義諸菩薩萬行首楞嚴經　第六
orig::  ^258a56

爾時觀世音菩薩〔至〕從聞思脩入三摩地。
commentary::  ^258b15

 ^258b17

溫陵曰：觀音者，觀世言音，圓悟圓應之號也。
於音言觀者，以觀智照之，不以耳識聞之也。
所師之佛，亦名觀音者，因果相符，古今一道也。
達耳之謂聞，著心之謂思，治習之謂修，
三者圓明，是名三慧。
orig::  ^258b27

初於聞中入流亡所〔至〕生滅既滅寂滅現前。
commentary::  ^258b35

。 ^258b37

泐潭曰：釋從三慧入圓通也。
入流亡所者，不隨聲塵，頓入法流，而亡其所入也。
音聲之性，由動靜顯，故所入既寂，則動靜不生，此聞慧也。
既達乎耳，復著於心，如水之漸，如土之增，
使能聞所聞，情境俱泯，而盡聞之心，亦復不住，
以合真覺，此思慧也。
既著於心，還以治習，使能覺所覺，皆合妙空，
則空覺不二，是謂極圓，能空所空，亦復不立，
乃為盡道，此脩慧也。
夫然後生滅滅生，情境俱盡，而真寂真滅，
圓通之體，於是現前，即所謂入三摩地也。
以圓覺配之，入流亡所等，即應當遠離幻妄境界也。
如是漸增等，即心如幻者，亦復遠離也。
覺所覺空，即遠離為幻，亦復遠離也。
空所空滅，即離遠為幻，亦復遠離也。
生滅既滅，則得無所離，即除諸幻也。
寂滅現前，即譬如磨鏡，垢盡明現也。
造至於此，則圓通之體極矣。 ^258c2

溫陵曰：三空觀智，即盡聞不住覺，所覺空也。
上句遣前盡相，下句正空觀智。
覺謂覺照，即智體也。
四滅諦理，即空覺極圓空，所空滅也。
上句顯重空之智，下正滅重空之理。 ^258c32

。
orig::  ^258c40

忽然超越世出世間〔至〕與諸眾生同一悲仰。
commentary::  ^258c44

。 ^258c46

吳興曰：上云慈力者，慈既與樂，必能拔苦，應以力字兼於悲義也。
下云悲仰者，悲謂悲苦，仰謂仰樂，此非屬應，盖言其機也。
是故厭患苦道，則以悲為機；欣慕樂果，則以仰為感。
菩薩所證圓通之理，徧在眾生悲仰之中，
故曰與也，同也。
orig::  ^259a2

世尊蒙彼如來〔至〕令我身成三十二應入諸國土。
commentary::  ^259a12

〔携李曰：幻喻三慧體不可得，金剛喻摧堅之能也。〕 ^259a14

溫陵曰：幻人作為，本於無作，故此言如幻三昧，後言無作妙力。
此之三昧，始從熏習，訖無修證，皆以決定智斷，
究竟堅固，而為正受。
三十二應者，現十法界身，圓應群機，開之有三十二，
惟四聖六凡，攝盡群類也。
orig::  ^259a16

世尊！若諸菩薩入三摩地〔至〕而為說法令其解脫。
commentary::  ^259a26

。 ^259a28

真際曰：修正定，取正果，曰進修無漏。
境智兩忘，情解俱泯，名勝解現圓，斯可以得佛。
故現佛身，為說果法也。
orig::  ^259a36

若諸有學寂靜妙明〔至〕而為說法令其解脫。
commentary::  ^259a42

 ^259a44

溫陵曰：獨覺者，出無佛世，觀物變易，自覺無生，故號獨覺。
樂獨善寂，求自然慧，故曰寂靜妙明。
緣覺者，稟佛之教，觀緣悟道也。
知迷勝性，由十二緣於是斷之。
自無明滅，至憂悲苦惱滅，則緣斷而勝性現矣。
性因緣斷而現，故曰緣斷勝性。 ^259a48


orig::  ^259b6

若諸有學得四諦空〔至〕而為說法令其解脫。
commentary::  ^259b10

。 ^259b12

携李曰：斷四諦下麤惑，名得四諦空，依道諦修而證滅諦果，
名修道入滅，此未能妙物獨證空性，故曰勝性現圓也。
四聖不舉菩薩者，兼在佛位。
orig::  ^259b20

若諸眾生欲心明悟〔至〕而為說法令其成就。
commentary::  ^259b26

。 ^259b28

泐潭曰：梵天超出欲界，故心能明悟，不犯欲塵，
身根清淨，即得生彼也。
帝釋為忉利天主，統三十三天，解脫令離欲塵也。
自在遊行，名自在天，即欲頂他化也。
飛行虗空，名大自在天，即色頂摩醯也。
初舉梵王至此，乃自欲天、色天而超至色頂，
意兼無色，以明無剎不現也。
orig::  ^259b42

若諸眾生愛統鬼神〔至〕而為說法令其成就。
commentary::  ^259b54

〔溫陵曰：上舉正統，此舉臣輔也。〕。 ^259b56

孤山曰：天將軍為帝釋上將，統領鬼神。
四天王臣於帝釋，統領世界。
四天太子，即那吒之類，能驅鬼神者也。
orig::  ^259c2

若有諸天樂出天倫〔至〕而為說法令其成就。
commentary::  ^259c8

。 ^259c10

 ^259c20

溫陵曰：此天龍八部等類，樂人修人者，
此類似人而非，故樂生人道。
諸非人，指有形無形，有想無想，即休咎精明，空散消沉類也。
六、凡不舉獄鬼畜者，此類方沉幽昏，未能聞法，則以施無畏力拔之。
orig::  ^259c28

是名妙淨三十二應〔至〕無作妙力自在成就。
commentary::  ^259c36

。 ^259c38

溫陵曰：迹示同類，心絕愛見，名妙淨。
依無作智，起大神用，名妙力。
無作無為，隨緣泛應，名自在成就。
orig::  ^259c44

世尊！我復以此聞熏聞脩〔至〕獲十四種無畏功德。
commentary::  ^259c48

。
orig::  ^259c50

一者由我不自觀音〔至〕施無畏力福備眾生。
commentary::  ^259c54

 ^259c56

。 ^260a4

。 ^260a10

。 ^260a16

溫陵曰：不自觀音者，不隨聲塵所起知見也。
以觀觀者，謂旋倒聞機，反照自性也。
不起知見，則無所妄，反照自性，則一切真寂，無復苦惱可得。
此則真觀、淨觀、大智慧觀，能破癡暗，能伏灾難，一也。
內外四大，常相交感，見覺屬火，聞聽屬水，
故見業交則見猛火，聞業交則見波濤。
今知見旋復，則無見業，觀聽旋復，則無聞業，
二也，三也。妄想滅，則心無殺害，四也。
熏於妄聞，成真聞性，一根既圓，則六根銷復，
同於聲聽，無復形礙，五也。
聞熏精明，爍彼幽暗，六也。
音性圓銷，則內無所繫，觀聽返入，則外無所累，七也。
音聞兩立，則物我成敵，今滅音圓聞，則內外無待，八也。
眾生以欲習合塵，故為色劫，能以金則三昧，
熏聞成性，遂能離塵，成性則欲愛乾枯，
離塵則根境不偶，九也。
瞋由違情而起，對境而生，音性純淨，無復妄塵，
故圓融無違，無能所對，十也。
癡由妄塵所蔽，無明所覆，銷塵則無蔽，
旋明則無覆，故外之法界，內之身心，凝瑩朗徹，十一也。
融形則礙滅，復聞則性真，故涉入世間，
而無動無壞，能徧十方，供微塵佛，稟承其法，
各為法子，供佛足福，稟法足慧，而能紹繼法王，
有男子之道，十二也。
六根圓通下，謂圓故無二，通故含界，明照則大，
圓鏡智之質也，含界則空，如來藏之體也，
具此故能承順法門，受領無失，承順即坤儀柔德，
受領即閨門能事，有女之道，十三也。
法華亦有此之較量，及觀今經，方曉彼意。
盖此方眾生，耳根利故，受道者多，所以觀音化勝；
餘根鈍故，受道者少，所以諸聖化劣。
是知行位雖齊，對機有異，總彼恒河沙數，
但敵觀音一人，故使特名二福正等。
據此所說，已自密簡耳根圓通，為未曉者，更俟文殊詳擇。
百億日月者，百億剎土也。
是名下，總結也。十四
orig::  ^260a22

世尊我又獲是圓通〔至〕四不思議無作妙德。
commentary::  ^260b28

溫陵曰：現眾多容，誦一一呪，攝化眾生，
圓應所求，理出於無為，神應於不測，名不思議無作妙德。
orig::  ^260b30

一者由我初獲妙妙聞心〔至〕救護眾生得大自在。
commentary::  ^260b34

。 ^260b36

。 ^260b40

 ^260b44

溫陵曰：言初獲者，指本因也。
首為六用之總，辟表提接之悲，目表照了之智，各依本數充之。
以至八萬四千者，表依根本六用，根本智悲，
而汎應塵勞，得大自在，此十一地等覺妙行也。
華嚴十地已前，猶依本智長養大悲，至十一地長養功終，
純是大悲，為法界體，與智圓現，故觀音手眼，
通身徧身，而以大悲稱也。
orig::  ^260c6

二者、由我聞思脫出六塵〔至〕捨身珍寶求我哀愍。
commentary::  ^260c20

。 ^260c22

。 ^260c24

溫陵曰：本根清淨，則一切無著，故能令眾生捨諸慳著也。
求我哀愍者，哀愍受之，而為施作佛事也。
orig::  ^260c28

四者、我得佛心證於究竟〔至〕求大涅槃得大涅槃。
commentary::  ^260c32

。 ^260c34

溫陵曰：得佛心證，慧足也。
珍寶供養，福足也。
福慧兩足，故傍及眾生，使彼所求如願也。
orig::  ^260c40

佛問圓通我從耳門〔至〕故觀音名徧十方界。
commentary::  ^260c44

。 ^260c46

溫陵曰：初於聞中入流亡所，是從耳門得圓照也。
由得圓照，故隨緣應化，得大自在。
orig::  ^260c54

爾時世尊於師子座〔至〕梵唄詠歌自然敷奏。
commentary::  ^261a4

〔溫陵曰：前說圓通之法，此顯圓通之瑞而應之也。〕。
。 ^261a6

泐潭曰：諸佛五體同放寶光者，表證性明極，
則寶覺圓融，全體發現也。
互相灌頂者，頂為圓極之相，表諸佛證性圓極。
若此會中菩薩羅漢，即二十四聖之儔，
佛光亦灌其頂者，印其脩證等無優劣也。
林木池沼皆演法音交光相羅者，圓通既現前，
則一切聲是佛聲，一切色是佛色，無非悟入之處，無非圓通之理也。
大眾普獲金剛三昧者，因此皆能破惑障，悟圓通也。
天雨寶華，空現寶色，地隱山河，界含塵剎，
表證圓通性，則無作妙行自然分披，寶明空覺自然發現，
有為習漏當不復生，眾塵廓然無復隔越也。
梵唄詠歌自然敷奏者，能使法界永離眾苦，常得妙樂也。
聖人所演圓通法門，奧旨妙利詳悉若此，故眾瑞詳而應之。
orig::  ^261a12

於是如來告文殊師利〔至〕實無優劣前後差別。
commentary::  ^261a38

 ^261a40

溫陵曰：三諦具足，名如來藏。
俗諦不空，真中俱空。
故二十五聖中，凡聲聞所證，或析俗見真，
或體俗見真，皆分入空藏也。
菩薩所證，或離俗顯中，或即俗顯中，皆全入空藏也。
今以藏性融會，全分無差，即同法華開方便門，
示真實相，決了聲聞法是諸經之王。
orig::  ^261a48

我今欲令阿難開悟〔至〕何方便門得易成就。
commentary::  ^261b8

。 ^261b10

吳興曰：上從證性，會同圓通，今為逗根，令簡方便。
性如華屋，根如入門，若得其門，方受其賜。
世人以解為證，請思最初入通方便，與二十五聖，孰為其倫乎？
orig::  ^261b14

文殊師利法王子，奉佛慈旨，說偈對佛〔此下皆偈文也〕。
commentary::  ^261b22

〔携李曰：文殊既與觀音同證，故奉慈旨，如自來矣。〕。 ^261b24

吳興曰：此下欲簡圓通，先明覺性，次辨迷妄，
後示歸元，於歸元中選耳根為易。
orig::  ^261b26

覺海性澄圓，圓澄覺元妙。
commentary::  ^261b30

〔溫陵曰：此人人本來圓通者也。〕。
。 ^261b32

吳興曰：真覺之性，辟如大海，澄湛圓融，皆喻寂而常照也。
復牒圓澄所喻之覺，示其本來照而常寂，故曰元妙。
orig::  ^261b36

元明照生所，所立照性亡〔至〕知覺乃眾生。
commentary::  ^261b42

〔孤山曰：元明照，即上本明之性也。〕 ^261b44

溫陵曰：從元妙中忽起妄明，曰元明。
妄有所照，曰生所。
所謂覺非所明，因明立所也。
所明既立，則照性隱矣。
亡非無也，入亡而已。
性真既隱，空覺遂分，根器二界，遂因迷頑妄想安立。
故妄想凝結，則成無情國土。
妄識知覺，則成有情眾生。
則彼澄妙者，遂莫得而圓，莫得而通矣。
orig::  ^261b50

空生大覺中，如海一漚發〔至〕況復諸三有。
commentary::  ^261c10

。 ^261c12

〔吳興曰：有漏兼有情，三有含情器。〕。 ^261c16

溫陵曰：大覺海中，本絕空有，由迷風飄鼓，
妄發空漚，而諸有生焉。
迷風既息，則空漚亦滅，所依諸有，遂不可得，
而空覺圓融，復歸元妙矣。
諸三有，指微塵國土中三有也。
orig::  ^261c18

歸元性無二，方便有多門〔至〕遲速不同倫。
commentary::  ^261c26

。 ^261c28

〔吳興曰：此揀六塵。〕。 ^261c30

溫陵曰：二十五聖，同一圓通，所謂無二，
所謂多門，在乎聖性，逆順皆通，不容料揀，
其如初心，遲速異宜，故須選擇也。
orig::  ^261c32

色想結成塵，精了不能徹〔至〕云何獲圓通。
commentary::  ^261c38

。 ^261c40

溫陵曰：憍陳那、大迦葉等，各因六塵悟圓，
而此皆揀去者，彼所謂聖性無不通，此所謂初心不同倫，
則凡所不取，皆以不宜，初心意取，耳根獨宜也。
今揀六塵，以色能起想結塵，使精性不徹，
聲唯局名句，味不該不徧。
味，意味也。伊，猶惟也。
香、味、觸，如文。法塵非相，獨意能緣，內潛意根，故稱內塵。
orig::  ^261c46

見性雖洞然，明前不明後〔至〕云何獲圓通。
commentary::  ^262a6

。 ^262a8

真際曰：鼻闕中交，故云支離。
舌不因味而能覺了，乃為無端。
身與所觸，各成涯異。
冥會者，因觸知身也。
亂思動相，故名湛了。
orig::  ^262a18

識見雜三和詰本稱非相〔至〕云何獲圓通。
commentary::  ^262a24

。 ^262a26

。 ^262a28

吳興曰：舌識開悟，乃是先曾成就音文之者。
如富樓那，從曠劫來，辨才無礙，佛教說法，
成阿羅漢，豈非開悟先成者邪？
然其所說名句之體，且非出世無漏之法，
斯亦一非含一切，是故簡之。
問：波離執身，次第執心，俱得通利，今何但云束身而已？
答：聲聞執心，亦防六聚七支之非，況今言身，識在其中矣。
目連神通，由宿習所得，雖云旋湛，心光發宣，
非關於法，分別而現。
又小乘神通，皆是作意，緣物則有，離物則無。 ^262a38

〔携李曰：法分別，即意識也。〕
orig::  ^262b2

若以地性觀堅礙非通達〔至〕云何獲圓通。
commentary::  ^262b4

。 ^262b6

溫陵曰：持地平填，尚涉有為，非實聖性。
月光水觀，未離想念，難契如如。
盖如如之理，非覺觀之法故也。
烏芻瑟摩聞說欲火而生厭，離是厭有也。
琉璃光觀風性，動則與寂對，有對非覺也。
晦昧為空，故云昏鈍。
彌勒惟脩識觀，而所觀之識，念念生滅，
存心觀之已妄，況獲圓通耶？
orig::  ^262b18

我今白世尊。佛出娑婆界〔至〕實以聞中入。
commentary::  ^262b30

。 ^262b32

溫陵曰：聖人設教，隨方不同。
或有佛土，以佛光明而作佛事；或有佛土，
以佛菩提樹而作佛事；乃至或以園林臺觀，
或以虗空，或以寂無說示。
如香積佛國，無文字說，但以眾香，令諸天人得入律行。
而此方教體，必藉音聞，欲取正定，必由聞入者，各隨機緣故也。
盖彼諸佛土，無非利智，故機緣默契，出乎言象。
而堪忍眾生，迷本循聲，昏惑障重，必藉聞熏聞修，
以銷塵除障，然後可入。
然以聞為入者，特得其門而已，必期於遺聞反聞，然後為至也。
夫至於遺聞反聞，則佛光明、菩提樹，乃至寂無說示處，皆可入矣。
orig::  ^262b38

離苦得解脫。良哉觀世音〔至〕出世獲常住。
commentary::  ^262c6

。 ^262c8

。 ^262c10

携李曰：於沙劫入塵國，歎三十二應也，
得自在施無畏，歎四不思議十四無畏也。
妙音觀音，歎隨德之名也，梵音潮音，歎隨名之實也。
以說法不滯為妙音，尋聲救苦為觀音，
音性無著為梵音，應不失時為潮音。
orig::  ^262c14

我今啟如來如觀音所說〔至〕是則通真實。
commentary::  ^262c24

。 ^262c26

。 ^262c28

吳興曰：此明圓通，且寄耳用，以顯聞性異於五根也。
用有時方遠近之量，恐未達者謂之無常，故有下文明常真實。
orig::  ^262c34

音聲性動靜，聞中為有無〔至〕身心不能及。
commentary::  ^262c40

 ^262c42

溫陵曰：動靜有無，皆屬聲塵，耳根圓離，
不隨生滅，是則常性之真也。
無聲號無聞，指阿難聞鐘事也。
orig::  ^262c48

今此娑婆國，聲論得宣明〔至〕旋流獲無妄。
commentary::  ^262c52

。 ^262c54

溫陵曰：聲論者，依聲論明本聞自性，以覺迷本循聲，妄取淪替者。
如阿難者，徒事強記，誤落邪思，豈非為循聲之所流轉邪？
使能旋流返聞，則無妄淪矣。
娑婆學者，多徒事強記，落邪淪妄，不知返本，故託阿難以警之。
orig::  ^263a8

阿難汝諦聽，我承佛威力〔至〕何不自聞聞。
commentary::  ^263a18

。 ^263a20

溫陵曰：金剛如幻三昧，即觀音如來所受如幻聞熏聞修金剛三昧也。
三世諸佛皆從此出，故名佛母。
佛佛，謂佛之佛性也。
聞聞，謂我之聞性也。
阿難護持諸佛秘藏，而空畜多聞，不能反悟，
故責阿難空持佛佛，不自聞聞，意使從聞思修入三摩地者，
務在反聞自性也。
orig::  ^263a26

聞非自然生，因聲有名字〔至〕六根成解脫。
commentary::  ^263a38

。 ^263a40

吳興曰：聞耳根也，聲耳境也，根因境有，
皆則妄塵，故應旋而脫之，而無能脫者，
斯返真源，一源返真，六皆脫妄矣。
orig::  ^263a46

見聞如幻翳，三界若空華〔至〕誰能留汝形。
commentary::  ^263a52

。 ^263a54

溫陵曰：見聞幻翳，通指妄根也。
三界空華，通指妄境也。
以皆妄故，聞復則翳除，塵銷則覺淨，所以一返源而六解脫也。
淨極光達，寂照含虗，根解脫也。
却觀世間，猶如夢事，境解脫也。
然則摩登正為夢境，了不可得，誰能留汝使不解脫哉？
orig::  ^263b4

如世巧幻師作諸男女〔至〕諸幻成無性。
commentary::  ^263b14

。 ^263b16

携李曰：幻師妄性也，一機妄識也，性由識動，
故息機歸寂，則諸幻無性而各解脫也。
orig::  ^263b20

六根亦如是，元依一精明〔至〕明極即如來。
commentary::  ^263b24

。 ^263b26

。 ^263b28

携李曰：一精，明識精也。
六根因之，與塵和合，而幻作諸妄，故一處休復，
六皆不成，而想塵識垢，應念消亡，得妙圓通矣。
細惑未盡曰餘塵，分證未滿曰餘學，惑淨明極，即如來矣。
orig::  ^263b32

大眾及阿難，旋汝倒聞機〔至〕非惟觀世音。
commentary::  ^263b40

。 ^263b42

溫陵曰：能旋倒妄，反聞自性，必資此性，
成無上道，此圓通法門實効也。
orig::  ^263b46

誠如佛世尊，詢我諸方便〔至〕淺深同說法。
commentary::  ^263b50

。 ^263b52

 ^263c2

溫陵曰，成就不生不滅涅槃妙心，惟耳根為最。
餘則佛之威神加被，令即己事而捨塵勞，
非始終長脩，淺深同說之法也。
欲令其長修同說，無如觀音法門矣。
orig::  ^263c8

頂禮如來藏無漏不思議〔至〕真實心如是〔偈文止此〕。
commentary::  ^263c16

。 ^263c18

泐潭曰：結讚聞熏三時真如來藏無漏法門，
勸使未來依此修證，可超餘三昧真實心要，如是而已。
orig::  ^263c22

於是阿難及諸大眾〔至〕明了其家所歸道路。
commentary::  ^263c26

。 ^263c28

吳興曰：第三卷阿難偈云：銷我億劫顛倒想，不歷僧祇獲法身。
洎第四卷請入華屋前云：聞佛示誨，疑惑銷除，心悟實相。
至第五卷如來偈後云：心目開明，歎未曾有。
及請圓通又云：我等今日，身心皎然，快得無礙。
以前兼此，凡經五番，彰灼領悟。
圓師判此為阿難增道，理必然矣。
應知經家指妙覺菩提涅槃為家，真修耳根圓通為路。
若不爾者，慶喜之性，幾乎檮昧也。
orig::  ^263c32

阿難整衣服於大眾中〔至〕於菩提心得無退屈。
commentary::  ^263c48

。
orig::  ^263c50

爾時世尊於大眾中〔至〕汝今諦聽，當為汝說。
commentary::  ^264a4

〔孤山曰：戒定慧學，大小均修，示以决定進脩之旨。〕。
orig::  ^264a6

阿難大眾唯然奉教〔至〕是則名為三無漏學。
commentary::  ^264a8

。 ^264a10

溫陵曰：三藏之中，毗柰耶律藏也，此大小乘戒通稱也。
不乘稟法為戒，粗治其末；大乘攝心為戒，細絕其本。
法戒則無犯而已，心戒則無思犯也。
夫能攝心，則定由是生，慧由是發，三者圓明，
則諸漏永盡，故名三無漏學。
orig::  ^264a16

阿難！云何攝心我名為戒〔至〕各各自謂成無上道。
commentary::  ^264a26

〔孤山曰：能持則出纏，犯則落邪魔矣。〕。
。 ^264a28

。 ^264a32

溫陵曰：眾生皆因婬欲而正性命，故纏生死。
若欲愛乾枯，則殘質不續矣。
魔亦多智脩禪，為不斷婬故，不成聖道。
帶婬修禪，必落此類。
orig::  ^264a36

我滅度後末法之中〔至〕第一決定清淨明誨。
commentary::  ^264a42

。 ^264a44

溫陵曰：諸經戒殺居首為設化，以慈悲為本。
此經婬戒居首為真修，以離欲為本。
盖欲氣麤濁，染汙妙明，欲習狂迷，易失正受，
續生死，喪真常，莫甚於此。
故須首戒而為清淨第一明誨也。
orig::  ^264a54

是故阿難若不斷婬〔至〕不如此說。
即波旬說。
commentary::  ^264b6

 ^264b8

。 ^264b10

携。李曰：本質不美，求冀謾勞。
orig::  ^264b14

阿難！又諸世界六道眾生〔至〕食眾生肉名為釋子。
commentary::  ^264b16

〔行簡子曰：此合下一節，示眾生以斷殺修禪。〕。
。 ^264b18

 ^264b24

溫陵曰：汝負我命，我還汝債。
所以相續，殺心不除。
下謂帶殺修禪，必墮神類。 ^264b34

孤山曰：問：諸律並明魚肉為時食，惟楞伽、
涅槃及今經悉唱斷肉，何邪？
答：說法被機，事有頓漸。
定慧既爾，戒律亦然。
故梵網頓制，對別、圓機，久斷食肉。
但鹿苑以來，毗尼漸制，對藏、通機，故開三淨。
化道將終，則収漸歸頓，於是三經俱唱斷肉。
楞伽且制藏、通菩薩，此經則兼制三乘。
故下云清淨比丘及諸菩薩不蹋生草等。
洎至涅槃，更獨制聲聞，殷勤告示矣。 ^264b36

。
orig::  ^264b52

汝等當知是食肉人〔至〕不如此說。
即波旬說。
commentary::  ^264b56

。
orig::  ^264c2

阿難！又復世界六道眾生〔至〕各各自謂成無上道。
commentary::  ^264c8

。 ^264c10

携李曰：邪道奸欺，故偷者必落鬼類。
orig::  ^264c14

我滅度後末法之中〔至〕無量眾生墯無間獄。
commentary::  ^264c16

 ^264c18

溫陵曰：方，法也。僧祇律云：乞食謂之分衛，
謂分施眾僧，衛護道力。
orig::  ^264c30

汝教世人脩三摩地〔至〕不如此說。
即波旬說。
commentary::  ^264c34

〔行簡子曰：此合上二節，示眾生以斷偷脩禪也。〕。 ^264c36

行簡子曰：此下尚有大妄語戒，不錄。
溫陵曰：初標三學，而終止四戒者，定慧已備前文也。
other:: 
# 大佛頂如來密因脩證了義諸菩薩萬行首楞嚴經　第七
大佛頂如來密因脩證了義諸菩薩萬行首楞嚴經　第七
orig::  ^264c38

阿難汝問攝心我今先說〔至〕一切魔事云何發生。
commentary::  ^265a9

〔携李曰：四律為本，餘戒為末。〕
。 ^265a11

溫陵曰：內攝為要，故先說妙門，先持四律。
四律潔淨，則枝葉不生，緣塵不偶，而魔事潛消，正定可入矣。
心三即意三，備舉十重也。
orig::  ^265a17

且汝宿世與摩登伽〔至〕揚于順風有何艱險。
commentary::  ^265a23

。 ^265a25

。 ^265a27

吳興曰：愛心永脫，指初聞呪得阿那含也。
成阿羅漢，指前文殊簡圓通後也。
若爾，由聞法故方成無學，何謂神力冥資邪？
良以密承呪力顯藉法音，內資外薰乃能速證。
若但因呪而不因法者，何故前云性比丘尼聞說偈已成阿羅漢？
orig::  ^265a31

阿難白佛言世尊〔至〕合土成泥以塗場地。
commentary::  ^265a41

。 ^265a43

。 ^265a45

。 ^265a47

。 ^265a49

溫陵曰：法王法言，即事即理。
法不孤起，事不唐設。
如華嚴一字法門，書海墨而不盡。
五位行相，即世諦以彰明。
況所設施，必有取像。
則此壇場用度，無非表法也。
山為高土，雪山純淨，上信也。
大力白牛，純淨大根也。
香草清水，妙善淨智也。
茹退充實，遺餘也。
上旃檀為十香之首，十度之總，萬行之冠也。
原為平土，中信也。
地皮，未淨也。五數之中，黃色之中，取中中淨信也。
十香，十波羅蜜法香也。
細羅為粉，推之以為微妙萬行也。
orig::  ^265b10

方圓丈六為八角壇〔至〕水中隨安所有華葉。
commentary::  ^265b28

。 ^265b30

〔長水曰壇者，除地為之，即今之墠也。〕
。 ^265b32

溫陵曰：壇，寂滅坦實之體也。
體具分正，故為八角。
為攝八邪，故方丈六。
壇心蓮華，中道妙行也。
蓮之為物，華實同體，染淨同源，表妙行大致也。
用金銀銅木所造者，表妙行云為也。
金銀百煉愈精而不變，銅剛而能同，義之像也。
木能上草以覆其下，仁之像也。
鉢為應器，表隨量應物也。
露為陰澤，以秋降八月秋之中也。
水中花葉，即仁覆之行，隨澤所施，此又隨量應物，陰利潛化之表也。
orig::  ^265b40

取八圓鏡各安其方〔至〕純燒沉水無令見火。
commentary::  ^265c4

 ^265c6

溫陵曰：圓鏡，大圓鏡智也。
各安八方，圍繞華鉢者，智行相依，隨方圓應也。
鏡外蓮華香爐各十六而間設者，華表妙行，香表妙德也。
orig::  ^265c12

每以食時，若在中夜，〔至〕燒令煙盡，享佛菩薩。
commentary::  ^265c18

。 ^265c20

 ^265c22

溫陵曰：佛以日中受食，故每以日中致享，中夜例日中也。
蜜成於華，表和融法行也。
酥成於乳，表和融法味也。
半為中數，三為成數。
小香爐方寸，覺心也。
以香沐炭，發覺之法也。
然令猛熾，投酥蜜於炎爐，燒令煙盡者，
行法既成，不可終滯，當於覺心勇猛煅煉，
使習氣併鑠，緣影俱亡，豁然如所謂紅爐點雪者，然後為佛所享。
orig::  ^265c24

又取八鏡覆懸虗空〔至〕使其形影重重相涉。
commentary::  ^265c38

。 ^265c40

溫陵曰：壇中之鏡，混物而有依，行人之智也。
空中之鏡，離物而無依，諸佛之智也。
混物有依者，方能照物。
未能照已，必得乎離物無依，住智交相為用，
然後物我互照，心境雙融。
orig::  ^265c48

阿難！若此比丘本受戒師〔至〕汝問道場建立如是。
commentary::  ^266a6

〔溫陵曰：得須陀洹者，謂得入聖流，非指小果也。〕
。 ^266a8

孤山曰：陀洹按位，即圓初信。
若依涅槃，乃是初入別圓地住也。
苟不然者，豈得自知成佛不謬邪？ ^266a14

溫陵曰：從第四卷中，請入華屋以來，齊此通名修道分。
下文別起，名證果分。
阿難於證果分初，獨問修證地位。
世尊答文，首敘十二類生，而後明五十七位者，
意使一切眾生，依此法門，從凡入聖，重重研極，
至盡妙覺，成無上道而後已。
orig::  ^266a16

阿難即從座起而白佛言〔至〕云何名為等覺菩薩。
commentary::  ^266a28

 ^266a30

孤山曰：阿難所請，斯有二意：一者、既受行門，
必有位次，如得門入宅，須知堂室淺深，是故請之。
二者、經初佛語阿難：心言直故，如是乃至終始地位中間，永無諸委曲相。
前解行圓融，則心言直矣。
地位無曲，未知其相，因此請之。
orig::  ^266a38

爾時，世尊讚阿難言〔至〕斯則如來真三摩地。
commentary::  ^266a48

 ^266a50

。 ^266b2

 ^266b6

吳興曰：前世界相續，惟在依報，謂四大因起等。
今世界顛倒，盖指正報，即十二類生也。
所以然者，由前答富樓那問云何忽生山河大地故，今答阿難脩三摩地所入地位故。
何則？位由悟入，悟必由迷，迷之為凡，悟之為聖，
皆正報之事，非器界之相，故異前說也。
脩三摩地能識倒因，乃能斷治，倒妄不生，
則復正性，故曰斯則如來真三摩地。
orig::  ^266b12

阿難！云何名為眾生顛倒〔至〕建立世界及諸眾生。
commentary::  ^266b26

。 ^266b28

溫陵曰：性明心，指真如體也。
性明圓，言不守自性也。
由其不守自性，故因妄明而發妄性，因妄性而生妄見，
於是從無相真，成有相妄，故曰從畢竟無，成究竟有。
然此能有所有，能住所住，悉皆非因所因，
悉皆無根，本文互見也。
本此無住，建立世界眾生，則知二者無因無木，全即倒妄而已。
orig::  ^266b34

迷本圓明是生覺妄〔至〕由是故有眾生顛倒。
commentary::  ^266b46

。 ^266b48

〔長水曰：生滅婬欲故相生，殺盜故相滅。〕。 ^266b56

溫陵曰：因迷本性，故欲復真。
然希欲心生，自已失真，故曰欲真已非真。
真，如性也。以非真而求復於真，則宛轉成妄，故曰宛成非相。
遂使生住心法，百非競發。
展轉重感，故眾相競生焉。
無而忽有曰生，生而暫停曰住，緣慮相續曰心，染淨差別曰法。
眾生顛倒，由是發生也。
orig::  ^266c2

阿難！云何名為世界顛倒〔至〕變化眾生成十二類。
commentary::  ^266c14

。 ^266c16

孤山曰：從畢竟無，成究竟有，故有東西南北之分段。
指此分段，名之為界。
然其所有，本無其因，故云非因所因。
此惟妄住，故云無住所住。
既非真性常住，則有過現未來，遷流不住，三世成矣。
以世涉方，以方涉世，俱成十二。
所以眾生正報，因果和合，亦成十二也。 ^266c28

吳興曰：第四卷，方世相涉，加流變三疊。
彼對依報，顯於正報，六根功德，各千二百也。
此中相涉，以依從正，明世界顛倒，立十二類生也。
即前云功德，此云顛倒。
古師用此釋前三疊者，其可順乎？
orig::  ^266c38

是故世界因動有聲〔至〕窮十二變為一旋復。
commentary::  ^266c48

 ^266c50

孤山曰：萬物皆從流動生形，動則有聲，形即色也。
故曰：因動有聲，因聲有色。
香、味、觸、法，皆相因而具焉。
由此六境，發起六情，名六亂妄想，正為惑業之本，故名業性。
十二類生，因此輪轉也。
世間聲、香、味、觸，牒上六亂妄想之類也。
謂其區分既各十二，窮變亦各十二，故六亂妄形，
自無明緣行而變，以至老死，終而復始。
故曰：窮十二變為一，旋復
orig::  ^267a4

乘此輪轉顛倒相故〔至〕若非有想若非無想。
commentary::  ^267a18

〔泐潭曰：明業、惑、果三，而卵生、胎生等，即果類也。〕 ^267a20

補註曰：此總標也。
由十二區分，窮變旋復，故輪轉顛倒，各具十二，
而變化眾生，成十二類也。
orig::  ^267a22

阿難由因世界虗妄輪迴〔至〕人畜龍仙其類充塞。
commentary::  ^267a26

。 ^267a28

溫陵曰：卵惟想生，虗妄即想也。
想體輕舉，名動顛倒。
卵以氣交，名和合氣成。
想多升沈，名飛沈亂想。
故感魚鳥飛沈之類也。
十二類各八萬四千者，各由八萬四千煩惱感變也。
羯邏藍云：凝滑入胎，初位胎卵未分之相也。
胎因情有，雜染即情也。
情生於愛，名欲顛倒。
胎以精交，名和合滋成。
情有偏正，名橫竪亂想。
故感人畜橫竪之類。
遏蒲曇云：皰即胎卵漸分之相也。
虗妄雜染，執著留礙等，有情皆具，但隨偏重者感類耳。 ^267a38

〔携李曰：依#CB00592;而起，曰卵生。
携李曰：含藏而出，曰胎生。〕
orig::  ^267b4

由因世界執著輪迴〔至〕含蠢蝡動其類充塞。
commentary::  ^267b6

 ^267b8

溫陵曰：濕以合感，執著即合也。
合由愛滯，觸境趨附，名趣顛倒。
濕以陽生，名和合煖成。
所趣無定，名翻覆亂想。
故感蠢蝡翻覆之類也。
orig::  ^267b16

由因世界變易輪迴〔至〕轉蛻飛行其類充塞。
commentary::  ^267b22

。 ^267b24

 ^267b28

溫陵曰：化以離應，變易即離也。
離此託彼，名假顛倒。
觸類而變，名和合觸成。
轉故趣新，名新故亂想。
故感報亦爾，蛻脫故趣新也。
如虫為蝶，則轉行為飛。
如#CB15179;為蛤，則蛻飛為潛。
凡以不同形而相禪，皆轉蛻也。
orig::  ^267b34

由因世界留礙輪迴〔至〕休咎精明其類充塞。
commentary::  ^267b44

 ^267b46

 ^267b52

資中曰：事日月水火，和合光明，堅執不捨，
障隔不通，名為留礙。
精明顯著，因此受生，故名色相。
星辰日月，吉者為休，凶者為咎。
至于爝火蚌珠，皆是此類。
orig::  ^267b56

由因世界銷散輪迴〔至〕空散銷沉其類充塞。
commentary::  ^267c8

 ^267c10

溫陵曰：厭者著空，滅身歸無，名銷散輪迴。
迷漏無聞，名惑顛倒。
厭有歸無，則依晦昧空，故和合暗成，而名陰隱亂想，即無色界外道類也。
orig::  ^267c16

由因世界罔象輪迴〔至〕神鬼精靈其類充塞。
commentary::  ^267c22

 ^267c24

資中曰：蹈跡附影之類，皆從憶想所生。
論因，或如外道凡夫，詞禱神明，託附形像，
終身奉事，志慕靈通，因果相酬，故生其類。
orig::  ^267c30

由因世界愚鈍輪迴〔至〕化為土木金石其類充塞。
commentary::  ^267c36

。 ^267c38

 ^267c40

資中曰：外道計無情有命，金石堅牢，或習定#CB01926;凝，
思專枯槁，心隨境變，遇物成形，如華表生精，黃頭化石之類是也。
orig::  ^267c46

由因世界相待輪迴〔至〕以鰕為目，其類充塞。
commentary::  ^267c52

 ^268a2

資中曰：和合巧偽，改故作新。
或假託因依，#CB06171;為形勢。
資身養命，業果相循。
不從自類受身，故名非有。
色相等有情身內八萬戶蟲，並是此類。
orig::  ^268a8

由因世界相引輪迴〔至〕呪詛厭生其類充塞。
commentary::  ^268a14

。 ^268a16

資中曰：有一類生，因聲呼名，引發性成，如蝦蟆等。
以聲附卵論因，或是樂為淫聲，習以生著，
從自性類，不假他成名，非無色相。
藉聲誕質，故云無色。
orig::  ^268a22

由因世界合妄輪迴〔至〕異質相成其類充塞。
commentary::  ^268a28

。 ^268a30

資中曰：誣罔取他，納為己有，名罔顛倒。
背親向義，寄死託孤，忘本蒸嘗，認彼宗嗣，是其因也。 ^268a34

吳興曰：以異質故，非有想相；以相成故，成想羯南。
orig::  ^268a36

由因世界怨害輪迴〔至〕皆遭其食其類充塞。
commentary::  ^268a40

。 ^268a42

溫陵曰：怨害相酬，傷殺相反，生理恠誕，
棄絕倫義，故感土梟之類，因土塊毒果成形，
非無鳥想，而本無想也。 ^268a48

資中曰：父母有愛，名非無想相。
怨無有愛，故云無想。
問：既是怨對，無感生緣，何得用附而生，怨中有愛？
答：如畜猪羊，貪殺故養，豈非怨中亦有愛乎？
orig::  ^268a52

是名眾生十二種類。
commentary::  ^268b6

溫陵曰：此皆不了妙覺明心，迷陷情欲，
積妄發生，望隨輪轉，非正修行，莫能免脫，故下文示以除妄修證之法焉。
 ^268b8
