
other:: 無異禪師廣錄卷第十七
editor:: 住博山法孫　弘瀚　彚編
collector:: 首座法孫　弘裕　同集
開示偈〔三〕
other:: 
## 示汪省菴居士
示汪省菴居士 ^298c21

叚心地主汪居士。
今日相逢有甚奇。
解道聖凡同一體。
夙緣密行少人知。
疑情隱隱天機現。
華藏光明祇一線。
洞徹曹源滴水時。
夜叉心即菩薩面。
早知父母未生前。
不妨痛處更加鞭。
山頭雲霧都收盡。
濁水澄清月正圓。
月圓不許將心會。
寶墖無形入也未。
六窗虗靜絕纖塵。
兒女團圞非分外。
other:: 
## 示黃心鏡居士
示黃心鏡居士 ^298c25

從來大隱隱#CB04622;市。
居士今朝身便是。
塵勞堆裏發靈苗。
真俗何嘗有二致。
高原陸地不生蓮。
沙水淤泥花始鮮。
選官選佛憑君選。
佛法何妨兒女邊。
翻思昔日維摩士。
毗奈耶城弘大智。
推倒文殊不二門。
笑携竿木恣遊戲。
誰云恩愛障修行。
無生原不礙生生。
但知生理元無性。
何慮菩提道不成。
分明今日老龐家。
山海敲氷來煑茶。
撒手那邊千聖外。
須彌頂上浪生花。
世間恩愛妄疎親。
白日青天鬼繫人。
看破傀儡棚上索。
莫教辜負好時辰。
銀山鐵壁丈夫志。
明月清風道者心。
世界從他滄海變。
佛聲終不愧東林。
other:: 
## 送盛翀吾居士
送盛翀吾居士 ^298c39

曾自吳山越水來。
而今復過姑蘇臺。
故鄉景色堪徘徊。
幻化場中隻眼開。
木蘭亭下人如電。
縹緲霓裳今罕見。
海湧峯頭虎亦潛。
北畆南阡經幾變。
此身即是真法聚。
莫逐根塵生怖懼。
木人花鳥本無情。
宦途榮顯閒家具。
我將此語餞君行。
越水吳山一掌平。
更有太湖流不輟。
待將清湛濯塵纓。
other:: 
## 示本宗禪人
示本宗禪人 ^299a16

如何是本古路崚。
嶒蹋得穩。如何是宗澄江水。
底日頭紅。麻三斤與乾屎橛。
蹭蹬如吞栗棘蓬。
識得此心無二法。
動容不待眉毛眨。
破爛袈裟撩亂遮。
崢嶸蹄角恣騰蹋。
不學諸方五味禪。
清風過耳自悠然。
聖凡家業都拋却。
撒手徉徜笑掣顛。
旋身不蹋無明草。
佛法塵緣都潦倒。
本源靈湛絕週遮。
海底珊瑚和日皎。
other:: 
## 示林野禪人
示林野禪人 ^299a30

真修行辦己事。願與釋迦為嫡子。
逈脫塵勞大丈夫。
好將名字標僧史。
住深山棲巖谷。那管春花秋草綠。
一箇閒人天地間。
饑寒飽煖隨緣足。
鋤為枕草為氈。睡眼摩挲白晝眠。
西來大意山頭有。
何必臨機更竪拳。
不勞心枉費力。華藏莊嚴在咫尺。
大千沙界絕遮攔。
煩惱無明都解釋。
不動步是真修。體露金風得自由。
看破世間顛倒事。
青林深處一聲鳩。
other:: 
## 示白齋禪人
示白齋禪人 ^299a44

為僧難為僧難。喫盡人間苦與酸。
是非憎愛風穿耳。
度量還同海樣寬。
華藏界謾盤桓。無邊剎海一毫端。
 #CB15111;破緣生無實性。
了知生死不相干。
心外境亦何繁。流水青山鎮日看。
三十年來知是錯。
分明月照髑髏寒。
覓不得始心安。徹底無根見肺肝。
祖佛相傳祕密旨。
大似將空挪作丸。
直教生鐵流金汁。
湧沸都來掌上觀。
會得者些關棙子。
不妨隨處種旃檀。
other:: 
## 示碧輝禪人
示碧輝禪人 ^299b12

為僧易。為僧易。要在男兒有大智。
雪山真寶囊衣中。
烈#CB08504;何須更迴避。
任毀謗從罵詈。恩愛冤家都遠離。
孤標獨立絕親疎。
濁惡世間恣翫戲。
逢人化敷妙義。譬如大鵬輕展翅。
又如鉛汞與真金。
入火始能辯真偽。
不求師不斷臂。不圖名兮不愛利。
了無一物挂心懷。
饑來喫飯困打睡。
胡張三黑李四。從來不問渠名字。
空花落盡見青天。
敢道頓然超十地。
other:: 
## 示順涯禪人
示順涯禪人 ^299b28

入僧數非難易。蹈矩循規理不違。
韜光混俗渾閒事。
動止無非振祖威。
棲巖壑住柴扉。騰騰養得肚皮肥。
就中一種真三昧。
猛火叢中片雪飛。
知也未察幾微。晴空白日雨霏霏。
光明八萬四千土。
土土皆作黃金輝。
袈裟紫衲衣緋。驀地逢人拄杖揮。
三餐茶飯隨時度。
渴飲清泉饑食薇。
男兒到此恣豪放。
更當勇力破重圍。
都城祖意須親薦。
淨白途中芳草菲。
other:: 
## 示古航關主
示古航關主 ^299b44

君不見。天目山頭石作船。
高峯大士居其巔。
三十餘年瓔珞飯。
至今人把清名傳。
吾徒靜室亦何有。
口不開兮足不走。
赤身惟剩兩條眉。
白手空拳誇抖擻。
又不見朗公禪。鋤為枕子草為氈。
佛法世緣何所似。
磐石多恣白晝眠。
吾徒不聞鋤與草。
磐石藤蘿何處討。
開窻祇可見青天。
一道靈明光皜皜。
莫將此際當尋常。
光非照境境非光。
倐然廓徹通無礙。
便是心空及第郎。
other:: 
## 示李希仁居士
示李希仁居士 ^299c12

君不見。此事不與教乘合。
敢將外典分優劣。
坐斷虗空逼塞時。
大千沙界無遺子。
是途中非考輟。只須吐出廣長舌。
無情敷演妙伽陀。
塵說剎說眾生說。
山可傾海可竭。日可冷兮月可熱。
獨有禪門不動尊。
笑看紅爐飛白。雪#CB15090;得斷卒得折。
旋機轉位誇豪傑。
四方八面任縱橫。
何妨弄巧翻成拙。
鼓是非稱奇絕。金毛跳入野狐穴。
捋虎搏龍興未闌。
泥人肋下三條鐵。
大因緣好時節。為君細解同心結。
列聖叢中向上關。
熟讀斯文真口訣。
other:: 
## 示禪人
示禪人 ^299c30

人生天壤間。幻質若浮漚。
虗脆無真實。苦向身外求。
譬如朝露花。又如塗地油。
須臾便斂跡。胡為不知休。
人身優曇開。芥子針鋒投。
赤肉明珠窟。青山碧玉樓。
披襟彌寶色。動步遂清幽。
肯逐塵緣使。竛竮空白頭。
other:: 
## 示方赤城侍御
示方赤城侍御 ^300a2

紅光彌雉堞。清瘦晏居中。
鬚髮皤然白。衣冠興愈濃。
名言蘇困躓。門第鼓祥風。
燕#CB15179;高眉宇。
圖書飽幼童。寂住添靈翠。
浮山起彥嶐。溪聲清過樂。
雲勢活如龍。他日重遊處。
相將看嶺松。
other:: 
## 示六義禪人
示六義禪人 ^300a12

誰云有六義。寧知一字無。
寄身如浮雲。經世一須臾。
男兒氣浩然。眉宇動天樞。
灼然沒巴鼻。逈與生死殊。
打開大散關。壯哉始自娛。
莫學班白人。喃喃讀梵書。
論義如流水。究竟若茭蘆。
真是獅子兒。生成鐵額顱。
又如猛丈夫。抒海求明珠。
只教親瞥地。裂破祖師圖。
other:: 
## 示陳□□居士
示陳□□居士 ^300a22

遍界不曾藏。眼根豈能見。
除是悟心人。當下討方便。
單提句話頭。深追與力究。
纔欲涉思惟。圓明成過咎。
譬如破重關。力與萬人敵。
通身都是膽。輸贏在咫尺。
那復論危亡。亦不分彼我。
抹轉上頭關。無可無不可。
果是獅子兒。不向那邊討。
力就解翻身。根塵光皎皎。
清風拂夜月。旭日盡朝露。
萬象咸點頭。森羅盡回互。
喚作無事人。喚作猛烈漢。
更擬問如何。水浸石頭爛。
other:: 
## 示李借假居士
示李借假居士 ^300a34

念佛與參禪。法門最直路。
鎮海傾明珠。樂#CB15131;宣淨土。
和盤盡托出。覿面絕差互。
遠祖蓮花開。趙州驢馬度。
抑揚激教源。高下辯宗譜。
塵界毫端析。法身全體露。
花開德水清。酒醒衣珠悟。
謾言佛土佛。須識主中主。
念佛與參禪。祥雲和紫霧。
隨方布德澤。切莫生猶豫。
付囑應弘通。化儀非小補。
果得兼行之。真如帶角虎。
other:: 
## 示詹智安居士
示詹智安居士 ^300b2

實相毋容寄足。虗空豈是真心。
坐斷十方窠臼。頂門痛下金針。
掉轉乾坤何境界。
拈來。沙土盡黃金。
other:: 
## 示古輝維那
示古輝維那 ^300b16

提起話頭。倚天長劍。
斷生死流。碎魔軍殿。
不斬黧奴。豈肯放手。
直破重圍。先須知有。
知有體玄。如臨深淵。
約不退後。推不向前。
勇不顧身。命根始斷。
絕後再甦。救得一半。
一半倔強。拗折拄杖。
絕思惟時。來喫痛棒。
other:: 
## 示殊常二禪人
示殊常二禪人 ^300b22

一歸何處。是擎天柱。
抹轉額顱。笑破了去。
別子江上。浪花麤分。
明月照珊瑚樹。只饒坐斷清虗。
解活也須回互。雙雙行也雙雙行。
須知一住一不住。
other:: 
## 示智和禪人
示智和禪人 ^300b32

遇午一餐。遇晚一宿。
此是何緣。無非順俗。
忽朝踢破指頭。敢道。
玄沙受屈。屈不屈。
聽叮囑。藍田片玉本來輝。
脫#CB00592;烏龜火裏浴。
other:: 
## 示玄機禪人
示玄機禪人 ^300b40

癡癡獃獃。好去邏齋。
昨日南嶽。今朝天台。
兩瓢熱水。一束乾柴。
梅子熟也。還我核來。
若將持呪為禪要。
天下禪人盡活埋。
other:: 
## 示徐六嶽宮保元勛
示徐六嶽宮保元勛 ^300b48

不忘靈山親付囑。
長安大道行人速。
一鞭木馬蹋花飛。
九重宮殿爐煙馥。
閒拈拄杖撞虗空。
逼塞誰分心境同。
到得還家花未老。
白雲依舊故山中。
other:: 
## 示方心寰徹侯
示方心寰徹侯 ^300c8

不忘靈山親付囑。
大鵬久住金剛窟。
但問歸家歸未曾。
休將古德商遲速。
虗樓百尺倚晴空。
門閉梯捐路自通。
不動步時彈指入。
樓前木馬夜嘶風。
other:: 
## 示詹見五勛卿
示詹見五勛卿 ^300c16

不忘靈山親付囑。
紅塵豈障參禪骨。
雲衣不挂忽然甦。
滿目桃花春簇簇。
春風吹樹看春來。
露柱生兒笑滿腮。
識得無生親的子。
任君掩耳過經臺。
other:: 
## 示顧醒石鴻臚
示顧醒石鴻臚 ^300c24

不忘靈山親付囑。
者箇都非心佛物。
驀爾通身熱汗流。
一味之間百味足。
百味誰甞一味非。
旅中無繫自知歸。
解道澄江淨如練。
令人常憶謝玄暉。
other:: 
## 示徐南高冏卿
示徐南高冏卿 ^300c32

不忘靈山親付囑。
紅藕池邊波可掬。
通身獨露放光明萬里山河清淨目。
庭生瑞草未為奇。
瓮裏醃虀變紫芝。
碧眼胡師吞未盡。
酸甜祇貴大家知。
other:: 
## 示何天玉冏卿
示何天玉冏卿 ^300c40

不忘靈山親付囑。
識取未生前面目。
柳風梧月主人醒。
掃花閒殺樵青僕。
春到黃鶯語亦親。
半塘遙隔見通津。
還他寶釧金羇子。
任我穿衣喫飯人。
other:: 
## 示俞容自勛卿
示俞容自勛卿 ^300c48

不忘靈山親付囑。
學道先教無猒足。
假饒已悟更加鞭。
管取千魔俱殞沒。
護持須護自心玉。
氷雪中間別有香。
大著眼眶看仔細。
丈夫眉宇舊昂藏。
other:: 
## 示徐孟麟侍御
示徐孟麟侍御 ^301a8

不忘靈山親付囑。
光明智火燒殘牘。
逢人何處著商量。
盡日芙蓉看未足。
芙蓉霜刃向雲磨。
魔佛由來奈爾何。
露布已聞鐃吹奏。
太平端許臥山阿。
other:: 
## 示任文升侍御
示任文升侍御 ^301a16

不忘靈山親付囑。
緣生世諦多林麓。
剖開慧眼顯全機。
肯向塵緣空碌碌。
突出衣中無價珍。
從來見處不依人。
大圓覺體光明藏。
淨白元無一點塵。
other:: 
## 示吳黃嶽侍御
示吳黃嶽侍御 ^301a24

不忘靈山親付囑。
清光靄靄彌山谷。
舉頭誰不見青天。
男兒肯向他尋逐。
待客迎賓事事長。
跬步何曾離本鄉。
了知動轉非他物。
優鉢羅花遍界香。
other:: 
## 示朱羅青民部
示朱羅青民部 ^301a32

不忘靈山親付囑。
回頭紙穴癡蠅出。
疑情舉處要分明。
莫把心量重卜度。
大千經卷一塵微。
只貴當人剖出之。
曾向洛陽宮裏過。
春花春鳥總宜詩。
other:: 
## 示蔡聖龍祠部
示蔡聖龍祠部 ^301a40

不忘靈山親付囑。
慧燈好向風前續。
青天白露鷲峯明。
更從何處分真佛。
無分無別阿誰知。
當下知歸我是誰。
猛火煅成清淨土。
一聲孤雁夜聽遲。
other:: 
## 示龐序皇司馬
示龐序皇司馬 ^301a48

不忘靈山親付囑。
春氣非傳紅與綠。
一念攀緣眼底花。
片言玄玅膺中物。
空諸所有實諸無。
活殺從來是丈夫。
山色溪聲還跳出。
閙藍風雨對屠沽。
other:: 
## 示曹安祖司馬
示曹安祖司馬 ^301b8

不忘靈山親付囑。
浩然氣宇餐天祿。
堂堂妙用絕周遮。
百匝千重光晃昱。
底事分明說似君。
碧空花雨亂紛紜。
飯餘柳岸經行慣。
清風微動水成紋。
other:: 
## 示吳泊如繕部
示吳泊如繕部 ^301b16

不忘靈山親付囑。
海外波斯雙赤足。
夜來龍藏掌中生。
鎚碎休教添碌碌。
俊鶻摩天秋氣高。
虗空無物見纖毫。
驅耕奪食男兒事。
一任西風爽布袍。
other:: 
## 示王季常繕部
示王季常繕部 ^301b24

不忘靈山親付囑。
雪冷須彌偏突兀。
拈來青棗大如瓜。
見後桃花清似菊。
熱油鐺#CB02549;大方饞。
莫使重留貼肉衫。
到得感恩知愧日。
許君親見老香嚴。
other:: 
## 示白雉衡虞部
示白雉衡虞部 ^301b32

不忘靈山親付囑。
社舞村歌堪薦入。
歌聲鼓節遣誰聞。
耳中供箇觀音佛。
虗空消殞一人邊。
草淨湖南萬里天。
一句相憑重道當。
石人雙耳聽聲前。
other:: 
## 示周敏山水部
示周敏山水部 ^301b40

不忘靈山親付囑。
珊瑚影映澄江綠。
清風明月兩相知。
蓮花水面如車軸。
石頭城外草芊芊。
蹋月穿雲知幾年。
一自洞庭歌罷後。
至今花雨尚蹁蹮。
other:: 
## 示金蘿石田曹
示金蘿石田曹 ^301b48

不忘靈山親付囑。
禪牀直竪蒼山骨。
逈然一念射當人。
此是吾家真種族。
空花輪轉本來無。
迷悟俱非井覰驢。
討得钁頭些子味。
臥雲嘯月種松株。
other:: 
## 示吳鬯膏田曹
示吳鬯膏田曹 ^301c8

不忘靈山親付囑。
刻刻須教深入木。
和身迸透頂門開。
六六原來三十六。
鐵船無恙海潮通。
月落沙寒釣已窮。
若向此中親薦得。
竹簫吹過斷蘆中。
other:: 
## 示丁蓮侶國博
示丁蓮侶國博 ^301c16

不忘靈山親付囑。
寶華淨界無延促。
眉眶之下鼻頭垂。
何人解把舟行陸。
方舟渡子不曾迷。
說著河源却未知。
雪滿短蓑寒夢破。
自驚身是釣魚師。
other:: 
## 示林如冲奉常
示林如冲奉常 ^301c24

不忘靈山親付囑。
熟處當生生處熟。
却將生熟一鐺煎。
跛鱉盲龜稱萬福。
出門何地不青山。
傍晚征夫閒未閒。
開徹碓花供醉眼。
磨成磚鏡照衰顏。
other:: 
## 示吳文孫中祕
示吳文孫中祕 ^301c32

不忘靈山親付囑。
頭頭法法光明域。
虗堂無事一聲雷。
野狐跳入金毛窟。
金毛獅子解翻身。
者裏分明不昧因。
吐却狐涎入狐隊。
出山人是住山人。
other:: 
## 示汪叔度進士
示汪叔度進士 ^301c40

不忘靈山親付囑。
康莊車馬偏難忽。
黃塵冉冉遍天涯。
憑君拭洗青山俗。
青山無況著秋煙。
鹿草龍芝種玉田。
獨有一年收未得。
祖珍拋散禁城邊。
other:: 
## 示沈得一孝廉
示沈得一孝廉 ^301c48

不忘靈山親付囑。
得意驊騮風趂足。
奔騰蹴蹋見分明。
萬里空山尋古宿。
尋人花影落繽紛。
玉帶誰教報衲裙。
合有臨行饒舌處。
鍾山雲似博山雲。
other:: 
## 示陳賁生孝廉
示陳賁生孝廉 ^302a8

不忘靈山親付囑。
白石蒼松堪擊筑。
擊出針鋒一線通。
千流萬派看漩澓。
山頭白浪海中塵。
囊裏無錢賸買春。
月滿珊瑚枝自露。
跏趺應笑劫前身。
other:: 
## 示徐六虗孝廉
示徐六虗孝廉 ^302a16

不忘靈山親付囑。
宗門豈傍他人入。
英雄眼底笑男兒。
清風古路無迂曲。
參禪先令識心閒。
錦鯉成龍一躍間。
皮袋生光情愛盡。
淡將言句寫溪山。
other:: 
## 示曹清之奉常
示曹清之奉常 ^302a24

不忘靈山親付囑。
參禪莫就禪中宿。
當日惟知劍柄長。
而今始覺毬門複。
枯樁未始是枯樁。
觸處風搖白玉幢。
萬里泥牛奔影去。
碧雲無賴滿春江。
other:: 
## 示陳允嘉廣文
示陳允嘉廣文 ^302a32

不忘靈山親付囑。
斷崖峰頂黃茅屋。
十方坐斷見春風。
撥雲夜看千花谷。
跨著楊岐三脚驢。
不逢渠處也逢渠。
解開布袋憑人看。
妙用臨機果不殊。
other:: 
## 示張時華參軍
示張時華參軍 ^302a40

不忘靈山親付囑。
十年豫造征人服。
征人未免挂征鞍。
會免臨期多倉卒。
繡幢煙影碧油車。
放出南山鼈鼻蛇。
若道葛藤猶未斷。
一杯清供趙州茶。
other:: 
## 示周元執參軍
示周元執參軍 ^302a48

不忘靈山親付囑。
牧童明月騎歸犢。
未到人牛不見時。
休隨草色平川綠。
雨餘芳草是前村。
牧笛無端欲斷魂。
却向古鄰荒寺去。
大家扶起破沙盆。
other:: 
## 示劉斗樞司馬
示劉斗樞司馬 ^302b8

不忘靈山親付囑。
縱橫出沒無拘束。
閒雲蹤跡渺天壤。
魔佛從來皆眷屬。
放生容易殺生難。
火宅之中呌野干。
露地白牛車上坐。
寶鈴珠網夜天寒。
other:: 
## 示吳淳太光祿
示吳淳太光祿 ^302b16

不忘靈山親付囑。
鉢盂中是千鍾粟。
橫吞一粒齒牙香。
却笑饑人果空腹。
一粒原來何處生。
大千心畝廓然平。
夜來#CB15838;有栽秧雨。
好向綠楊聽曉鶯。
other:: 
## 示葉翼所典謁
示葉翼所典謁 ^302b24

不忘靈山親付囑。
花蜂豈就空枝宿。
鑽向銀山鐵壁中。
他家好似無情物。
場開選佛看登壇。
莫道心空及第難。
踢殺猢猻縛殺鬼。
不知菩薩是何官。
other:: 
## 示丘言思宮端
示丘言思宮端 ^302b32

不忘靈山親付囑。
彌陀一句無真俗。
數珠繩斷佛聲消。
卞和剖破荊山玉。
分明寶鏡映千燈。
擇葉尋枝我未曾。
識得燒菴真供養。
泥牛搖尾過窗櫺。
other:: 
## 示李在璞孝廉
示李在璞孝廉 ^302b40

不忘靈山親付囑。
脩幢拗折瀟湘竹。
實相門開聲悄然。
短衣破笠黃金域。
江風淡蕩法身寒。
江雨凄清夜未殘。
休把#CB15102;啼比鶯語。
萬花叢裏現優曇。
other:: 
## 示葉白於中翰
示葉白於中翰 ^302b48

不忘靈山親付囑。
期君試聽無生曲。
無手人彈無耳聽。
聚合從前親骨肉。
團圞何處問他方。
一片空心選佛場。
打鼓却看誰作主。
釣魚原是謝三郎。
other:: 
## 示余集生冏卿
示余集生冏卿 ^302c8

不忘靈山親付囑。
爾自彈絲我吹竹。
合成一調供眾生。
梵天花雨成禾糓。
攪不清兮燒不香。
捉賊須教有正贓。
溺器踢翻清夜曉。
傳燈名字間僧行。
other:: 
## 示余周生都閫
示余周生都閫 ^302c16

不忘靈山親付囑。
日午虗窻剔明燭。
厨前巧婦細思量。
自笑能炊無米粥。
諸天同器不同餐。
肘後金符近已刓。
馬足似雲弓似月。
將軍今夜下三韓。
other:: 
## 示方士雄太學
示方士雄太學 ^302c24

不忘靈山親付囑。
青山滿目原非物。
荊棘叢中穿過時。
何論橫趨與直入。
旋風八字打將來。
寶網金繩觸處開。
萬壑千巖春自暖。
兔光和露護珠胎。
other:: 
## 示汪吉所居士
示汪吉所居士 ^302c32

不忘靈山親付囑。
加鞭倒跨泥牛犢。
牛背頻將鐵笛吹。
聲聲韻出無生曲。
無生曲子孰賡和。
石人解拍木人歌。
遊遍支那歸去晚。
衣冠之下古彌陀。
other:: 
## 示陳旻昭文學
示陳旻昭文學 ^302c40

不忘靈山親付囑。
瓊苗遠發瀏陽佛。
揚吾家醜。逼吾忙。
管保千生受塗毒。
千生祇在一朝圓。
毒鼓聲騰萬馬先。
廓爾子韶明物格。
紫雲金殿暗香傳。
other:: 
## 示余得之居士
示余得之居士 ^302c48

不忘靈山親付囑。
日用何妨耕與讀。
書中全露聖賢心。
大似良田獲嘉糓。
聖賢俱自道場來。
儒釋源流莫浪猜。
會得拈花微笑旨。
龜毛拂子舞三台。
other:: 
## 示剡水禪人
示剡水禪人 ^303a8

不忘靈山親付囑。
波澄三昧銀鷥浴。
自從不解倒跨牛。
石人淚墮相思曲。
相思難寫夢初分。
半是思君半恨君。
若使琵琶能訴出。
指端應現博山雲。
無異禪師廣錄卷第十七
 ^303a16
