宗門拈古彚集卷第四十四
collector:: 古杭白巖嗣祖沙門　淨符　彚集
other:: 
# 南十四
△南十四
other:: 
## 江州圓通道旻圓機禪師
江州圓通道旻圓機禪師〔南十四泐潭乾嗣〕
因左丞范冲宇致虗守豫章時過謁。
茶罷曰。冲行將老矣。
墮在金紫行中。去此事稍遠。
通呼內翰。公應諾。
通曰何遠之有。公躍然曰乞師再垂指誨。
通曰此去洪都有四程。
公佇思。通曰見即便見。
擬思即差。公豁然有省。 ^254b11

灜山誾云。圓通老人囊中有妙藥。
能起死回生在頃刻。
左丞雖於此省入。
去此事不遠。怎奈鄉音猶易識。
家國尚茫然。
other:: 
## 成都府昭覺寺克勤佛果禪師
成都府昭覺寺克勤佛果禪師〔南十四五祖演嗣〕 ^254b21

上堂。逈無依倚。超宗越格。
非物非心。萬仞壁立。
桑樹上著箭。柳樹上出汁。 ^254b27

天井新云。直饒恁麼也只道得一半。
且道是那一半聻。
聽事不真。喚鐘作甕。 ^254b33

昭覺示眾。通身是眼見不到。
通身是耳聞不及。
通身是口說不著。
通身是心鑑不出。
通身即且置。或若無眼作麼生見。
無耳作麼生聞。無口作麼生說。
無心作麼生鑑。若向者裏撥得一線路。
便與古佛同參。且道參什麼人。 ^254b37

徑山杲云。惜乎徑山當時不在。
若在。點一把火照看者老漢面皮厚多少。
即今莫有旁不甘底出來道和尚也是普州人。
又作麼生。即向他道。
西天斬頭截臂。者裏自領出去。 ^254c2

昭覺示眾。古德道結夏已十一日。
寒山子作麼生。又有道結夏已十一日。
水牯牛作麼生。山僧即不然。
結夏已十一日。燈籠露柱作麼生。
若識得燈籠露柱即識得水牯牛。
若識得水牯牛即識得寒山子。 ^254c10

徑山琇云。大眾。碎金鸞頭。
出五色髓。固是他三大老之手。
若是新靈巖總無許多事。
何故。家家門前赫日月。
太平不用將軍威。 ^254c18

白巖符云。我要問昭覺。
寒山子作麼生識。
眼目定動。便與掀倒禪床。
other:: 
## 舒州龍門佛眼清遠禪師
舒州龍門佛眼清遠禪師〔南十四五祖演嗣〕 ^254c24

一日不安。僧問生死到來時如何。
遠曰皖公山。曰。為復只者個。
別有在。遠曰桐城縣。
有僧舉似禮首座。
座曰。遠兄不相見三十年。
者漢徹也。 ^254c28

薦福行云。禮首座與先師同參。
可憐死在句下。 ^254c36

白巖符云。海龍王宮裏無凡物。
佛眼答話不妨驚羣。
怎奈賞鑑非人。致成鈍置。
我若作禮首座。不恁麼道。
且作麼生道。遠兄不相見三十年。
尤作者般見解。夢見也未。
other:: 
## 嘉州九頂清素禪師
嘉州九頂清素禪師〔南十四五祖演嗣〕 ^254c38

因太守呂公來瞻大像。
問既是大像為什麼肩負大楹。
素曰船上無散工。
守乃作禮。 ^254c46

昭覺勤云。疑殺天下人。 ^255a4

薦福行云。將謂無人。
又云。本有餘力。 ^255a6

大溈果別云。全身擔荷。
other:: 
## 元禮首座
元禮首座〔南十四五祖演嗣〕 ^255a8

僧問。金剛經曰修一切善法。
如何是善法。禮遽起曰上是天。
下是地。中間坐底坐立底立。
喚什麼作善法。僧無對。
禮便打。 ^255a10

薦福行云。大眾。道無橫徑。
理當即行。敢道禮首座鼻孔落在者僧手裏。
若人撿點得出。天下橫行。 ^255a16

法閦上座〔南十四五祖演嗣〕到東林度座下。
見其得平實之旨。
一日拈一枝花。繞度禪床一匝。
背手插香罏中曰。
和尚且道意作麼生。
度屢下語皆不契。
踰兩月度遂問閦曰。
你試為我說。看閦曰某甲祇將花插香罏中。
和尚自疑有什麼事。 ^255a20

南#CB00589;問於和尚且道意作麼生處云。
者野狐精。我當時若作東林。
便與劈脊打趂出。
免得#CB15325;相鈍置。
於和尚自疑有什麼事處。
乃噓兩噓云。古今盡道閦上座驅耕夫牛奪饑人食。
有奪有縱能殺能活。
若約山僧撿點將來。
似者般底也祇是個龍頭蛇尾漢。
自救未得在。 ^255a30

平田本云。家無白澤之圖。
必無如是妖怪。
other:: 
## 金陵俞道婆
金陵俞道婆〔南十四瑯瑯起嗣〕 ^255a42

凡有僧至則曰兒兒。
僧擬議。即掩却門。
佛燈珣往勘之。婆見如前問。
燈曰爺在甚麼處。
婆轉身拜露柱。燈即踏倒曰將謂有多少奇特。
便出。婆躡起曰。兒兒。
來惜你則個燈。竟不顧。 ^255a44

白巖符云。靈龜負圖自取喪身之兆。
婆子固為可惜。何山雖鐵符在握。
善掃狼烟。然只解明擊不解暗攻。
具眼者為何山別出一隻手看。
other:: 
# 青十四
△青十四
other:: 
## 潭州嶽#CB15835;海禪師
潭州嶽#CB15835;海禪師〔青十四開先宗嗣〕 ^255b4

因僧問。進前三步時如何。
麓曰撞頭磕額。退後三步時如何。
麓曰墮坑落塹。不進不退時如何。
麓曰立地死漢。 ^255b12

白巖符云。海和尚祇知嚴霜酷暑。
不解暖日春風。者裏則不然。
進前三步時如何。
金花滿酌。退後三步時如何。
紫誥榮歸。不進不退時如何。
仙翁顧問慵回首。
天子招呼不上船。
other:: 
## 明州天童宗珏禪師
明州天童宗珏禪師〔青十四長蘆了嗣〕 ^255b18

因僧問。如何是道。
童曰十字街頭休斫頭。 ^255b26

灜山誾云。天童老漢向當陽指出八達康莊。
人人可得而履。固稱作者。
然猶未是衲僧痛快。
或有問山僧如何是道。
便與劈面掌云。誰教你草窠裏走出去。
other:: 
## 無為軍吉祥元實禪師
無為軍吉祥元實禪師〔青十四天衣聰嗣〕 ^255b30

參天衣。一日偶失笑喧眾。
衣擯之。中夜宿田里。
覩星月粲然有省。
歸呈衣。衣見乃問。
洞山五位君臣如何話會。
祥曰我者裏一位也無。
衣令參堂。乃謂侍僧曰。
者漢却有個見處。
奈不識宗旨何。入室次。
衣預令行者五人分序而立。
祥至俱召實上座。
祥於是密契奧旨。
遂述偈曰。一位纔彰五位分。
君臣叶處紫雲屯。
夜明簾卷無私照。
金殿重重顯至尊。
衣稱善。 ^255b38

薦福如云。天衣為其向上關未透。
大法未明。乃一時婆心所至。
妙手巧心有難於形容者。
自非吉祥未易神會。
然祖師門下果有如是事乎。
抑果無如是事乎。
吉祥云一位纔彰五位分。
我要問他五位且置。
只者一位從甚處得來。
other:: 
# 南十五
△南十五
other:: 
## 杭州徑山大慧宗杲禪師
杭州徑山大慧宗杲禪師〔南十五昭覺勤嗣〕 ^255c6

開堂日下座次。少卿馮公楫問。
和尚常言不作者般蟲豸。
因甚今日敗缺。山曰盡大地是個杲上座。
你作麼生見。馮擬議。
山便掌。 ^255c18

天童忞云。馮濟川可謂運斤有法。
其奈斵堊無功。若是山僧。
盡大地是個杲上座你作麼生見。
但云恁麼則世界總被和尚占却。
待他動靜。隨後便喝。
豈不增色宷僚。雖然。
也須扶起大慧。正當今日有問山僧。
又當對他個什麼。
雲綻家家月。春來處處花。 ^255c26

白巖符云。馮少卿向洪波浩渺裏要見長人。
却似個斗筲器量慣搜人短。
怎奈妙喜是個摩天金翅。
不但不嬰其羅縶。
且能直取龍吞。雖然。
撿點將來。猶少機關在。
今日有問新寶壽。
和尚常言不作者般蟲豸。
為什麼又在者裏。
向道符上座性命今日在你手裏。 ^255c38

徑山初在雲居首眾。
圓悟命秉拂小參。
昭覺元出問。眉端掛劒時如何。
山曰血濺梵天。悟於座後喝采曰。
住住。問得極好。答得更奇。
元乃歸眾。山由此名著。 ^256a2

龍翔訢云。奇哉奇哉。
一千七百人善知識生氣凜然。
誰知二百年後金陵城中再逢作者。
如獅子筋琴一奏則眾絃皆絕。
如塗毒鼓一擊則聞者皆喪。
我此一眾親近承事勿生疲厭。
各隨根器成就法器。
雖然。有際天之雲濤。
可容吞舟之魚。有九萬里之風。
可負垂天之翼。 ^256a8

東明際云。圓悟老人雖是養子之緣。
怎奈旁觀者哂。 ^256a20

大慈#CB15358;云。
奇則奇矣。怎奈憐兒不覺醜。
看他父子法戰一合下馬。
何如百戰場中見作家耶。
者裏撿點得出。許你向劒刃上翻身。
其或未然。未免傷鋒犯手。
咄。 ^256a24

徑山問僧。道不用修但莫染污。
如何是不染污底道。
曰某甲不敢道。山曰為甚不敢道。
曰怕染污。山高聲呌曰。
行者將糞箕苕帚來。
僧茫然。山便打出。 ^256a32

白巖符云。者僧將成九仞之山欠進一簣之土則且置。
祇如大慧與麼道。
還免得無過也未。
我若作者僧。待道如何是不染污底道。
但捧水一盆置妙喜前便出。 ^256a38

徑山問僧。不是心不是佛不是物。
你作麼生會。僧曰領。
山曰領你屋裏七代先靈。
僧便喝。山曰適來領。
如今喝。干他不是心不是佛不是物什麼事。
僧擬議。山打出。 ^256a46

瑞巖慍云。大慧老人提持個一著子。
縱以太虗空為口。
須彌盧為舌。亦難擬其用處。
然撿點將來。未免有得有失。
當時者僧若是個人。
見他與麼問。只向道三更過鐵圍。
豈不光前絕後。擊拂子云。
竹杖化龍去。癡人戽夜塘。 ^256b6

徑山謂子韶曰。你只知格物。
不知物格。韶便問如何是物格。
山曰。你不見唐明王斬閬守故事麼。
韶因有省乃曰。子韶格物。
妙喜物格。欲識一貫。
兩個五百。 ^256b16

寶壽方云。妙喜子韶雖曰議論風生千古希遘。
然只解依樣畵葫蘆。
者裏則不然。或有問如何是物格。
向道者枚如意是陶宗伯送底。
還會麼。紅日一輪天外曉。
癡人盡向霧中看。
喝一喝。 ^256b22

光相得云。釜中點沸不如竈裏抽薪。
惟善識者能之。妙喜老人固是其手。
子韶便爾知歸不妨伶俐。
撿點將來。大似蝦跳不出斗。 ^256b30

徑山問僧。香嚴上樹話。
你作麼生會。曰好對春風唱鷓鴣。
山曰。虎頭上座道。
樹上即不問。樹下道將一句來。
又作麼生。曰適來向和尚道了也。
山曰。好對春風唱鷓鴣。
是樹上語樹下語。
僧擬對。山便打。 ^256b36

大珠□云。惜乎者僧龍頭蛇尾。
好對春風唱鷓鴣是樹上語樹下語。
只消道個疑則別參。
敢保徑山氷消瓦解。
other:: 
## 安吉州何山佛燈守珣禪師
安吉州何山佛燈守珣禪師〔南十五太平懃嗣〕 ^256b44

既見佛鑑有所證入。
是夕厲聲謂眾曰。
者回珣上座穩睡去也。
圓悟聞得。疑其未然欲與勘過。
遂召至。因與遊山。
偶到一水潭。悟乃推燈入水。
遽問曰牛頭未見四祖時如何。
燈曰潭深魚聚。曰見後如何。
燈曰樹高招風。曰見與未見時如何。
燈曰伸脚在縮脚裏。
悟乃稱賞之。 ^256c2

南堂欲云。何山得即得。
未免帶水拖泥。圓悟高則高。
怎奈使心用行。雖然。
不入驚人浪。難逢稱意魚。 ^256c14

白巖符云。水不將杖探。
不知水之深淺。金不將火試。
不知金之真偽。何山之於昭覺既試矣探矣。
使大方老作家見。
必為噴飯。為什麼。
本是同根生。相煎何太急。
other:: 
## □州樞密吳居厚居士
□州樞密吳居厚居士〔南十五圓通旻嗣〕 ^256c18

擁節歸鍾陵謁圓通曰。
某頃赴省試過此。
過趙州關甞問前住訥老。
透關底事如何。訥曰且去做官。
今不覺五十餘年。
通曰曾明得透關底事麼。
公曰。八次經過。常存此念。
然未甚到脫洒處。
通度扇與之曰請使扇。
公即揮扇。通曰有甚不脫洒處。
公忽有省曰。更請末後句。
通却揮扇兩下。公曰親切親切。
通曰吉撩舌頭三千里。 ^256c26

灜山誾云。圓通若無後語。
未免鈍置。吳公只向揮扇處弄精魂。
有甚了期。祇如道吉撩舌頭三千里。
是何意旨。
other:: 
## 洪州分寧尚書莫將居士字少虗
洪州分寧尚書莫將居士字少虗〔南十五大隨靜嗣〕 ^256c40

官西蜀。謁南堂咨決心要。
堂使其向好處提撕久無所入。
適如廁急。穢氣甚急。
以手掩鼻。遂有省徹。
見南堂相為乃呈以偈曰。
從來姿韻愛風流。
幾笑時人向外求。
萬別千差無覔處。
得來元在鼻尖頭。
堂印之。 ^256c46

灜山誾云。尚書雖是苦心造到。
撿點將來。猶帶些穢氣在。
何故。為他向廁坑頭著倒。
other:: 
# 南十六
△南十六
other:: 
## 台州國清簡堂禪師
台州國清簡堂禪師〔南十六護國元嗣〕 ^257a8

住江州圓通日上堂。
圓通不開生藥舖。
單單只賣死猫頭。
不知那個無思筭。
喫著通身冷汗流。 ^257a14

盤山嵩云。盤山者裏既不開生藥舖。
也不賣死猫頭。只把一枝無孔笛。
臨風吹斷楚江秋。
other:: 
# 南十八
△南十八
other:: 
## 杭州靈隱松源崇嶽禪師
杭州靈隱松源崇嶽禪師〔南十八天童傑嗣〕 ^257a20

臨終示眾。久聚正路行者有。
只不能用黑豆法。
難以荷負正宗。臨濟佛法到此平沉。
痛哉痛哉。 ^257a26

雲居莊云。松源老祖壓良為賤。
若是黑豆法用得有甚奇特。
直須將斷貫索穿過從上佛祖鼻孔方有自由分。
時有僧問斷貫索莫在和尚手中麼。
莊云者瞎漢。拈拄杖便打。
other:: 
# 南二十
△南二十
other:: 
## 海鹽天寧楚石梵琦禪師
海鹽天寧楚石梵琦禪師〔南二十元叟端嗣〕 ^257a32

上堂。通身是眼為什麼看不見。
通身是耳為什麼聽不聞。
通身是口為什麼說不到。
通身是心為什麼鑒不出。
報恩有一道聰明神呪。
布施諸人去也。便下座。 ^257a42

大覺昇云。山僧即不然。
通身是眼有什麼看不見。
通身是耳有什麼聽不聞。
通身是口有什麼說不到。
通身是心有什麼鑒不出。
也無聰明神呪布施諸人。
珍重歸堂喫茶去。 ^257b2

天寧因僧問。如何是山裏禪。
曰猢猻上樹尾連顛。
如何是城裏禪。曰十字街頭一片磚。
如何是村裏禪。曰扶桑人種陝西田。
曰謝師答話。寧曰蒼天蒼天。 ^257b10

天目律云。大小楚石恁麼答話。
若不得後語。大似光景未忘。
寶壽則不然。山裏禪。
虗巖午夜鎖輕烟。
城裏禪。肉案頭邊唱哩嗹。
村裏禪。牯牛#CB01132;跳出猪圈。
謝師答話。潑油救燃。
祇者末後一句。一任天下衲子鑽研。
other:: 
## 明州育王橫川如珙禪師
明州育王橫川如珙禪師〔南二十天目禮嗣〕 ^257b16

晚參。少室無門戶。
如何便得通。夜深寧耐立。
聽我說西東。 ^257b26

保寧茂舉畢召大眾云。
也有權也有實。也有照也有用。
只是不得恁麼會。
珍重。 ^257b30

普明用云。大好無門戶。
other:: 
## 杭州淨慈斷橋妙倫禪師
杭州淨慈斷橋妙倫禪師〔南二十徑山範嗣〕 ^257b34

參無準。準以狗子因何有業識。
令下語凡三十轉。
皆不契。倫云可無方便乎。
準乃舉真淨頌示之。
倫悚然良久。忽聞板聲大悟。 ^257b36

金明進云。徑山養子之緣。
不顧脚跟泥水。倫祖白汗通身。
要難恩酬罔極。有問金明。
狗子因何有業識。
向道伏惟和尚珍重萬福。
如更眼目定動。便與掀倒禪床。
何故。牽藤引蔓恐辱先也。 ^257b44

龍淵法云。無準老漢慣將死語開人活眼。
可謂婆心太切。倫祖雖然瞥地收回劫外風光。
要且尤欠一籌。何也。
不見道。道泰不傳天子令。
時清休唱太平歌。 ^257c4

淨慈上堂。德山低頭。
夾山點頭。俱胝豎起手指頭。
玄沙#CB05218;破脚指頭。
拈棒云。都來不出山僧拄杖頭。
何以見得。卓拄杖云。
一葉落。天下秋。 ^257c12

瓶山謙云。開疆闢土。
革故鼎新。固是淨慈老漢為人的赤心片片。
瓶山今日也要平分風月。
貴在諸昆仲共知。
驀拈如意云。德山．玄沙．夾山．俱胝總在瓶山如意頭上。
各各顯揚無量妙義。
還委悉麼。不因夜來鴈。
怎見海門秋。
other:: 
# 南二十一
△南二十一
other:: 
## 杭州天目高峰原妙禪師
杭州天目高峰原妙禪師〔南二十一仰山欽嗣〕 ^257c18

上堂。海底泥牛 #CB03340;月走。
巖前石虎抱兒眠。
鐵蛇鑽入金剛眼。
崑崙騎象鷺鷥牽。
此四句內有一句。
能殺能活能縱能奪。
若人撿點得出。一生參學事畢。 ^257c30

寶壽方問僧云。高峰道此四句內有一句能縱能奪能殺能活。
且道是那一句。僧乃彈指云。
只者一句也能縱能奪能殺能活。
和尚請定當看。壽叱云。
挑葱賣韭漢出去。
你那裏得知。 ^257c38

古南門云。山僧亦有四句。
五更撞鐘脚落地。
三更接板狗子吠。
二時粥飯濕匙筯。
半夜放參霜點被。
此四句中有一句全用。
有一句全體。有一句全體即用全用即體。
有一句體用雙忘。
騰騰任運任運騰騰。
若人撿點得出。便請歸家穩坐。 ^257c46

崆峒慈云。山僧亦有四句。
水流濕。火就燥。雲從龍。
風從虎。中有一句能縱能奪能殺能活。
若人撿點得出。不惟參學事畢。
亦且堪與人天為師。 ^258a8

道林志云。高峰道內有一句能縱能奪能殺能活。
且道是那一句。諸人還定當得出麼。
如其不然。乃驀竪如意云。
敢煩者個上座與汝通個消息。
遂擊案一下。 ^258a14

光相得云。山僧亦有四句。
開田而食。鑿井而飲。
日出而作。日沒而息。
內有一句能縱能奪能殺能活。
若人辨得。一生參學事畢。
且道與高峰是同是別。 ^258a22

□□#CB15839;云。
藏春色於壺天。栽犢角於馬首。
固是高峰作略。若論擒飛龍捉猛虎。
猶未可在。 ^258a28

高峰示眾。竪拂子曰。
大眾。到者裏進一步也不得。
退一步也不得。總不恁麼也不得。
畢竟如何。不得不得。 ^258a32

佛川宗云。埜山則不然。
乃竪拂子云。大眾。
到者裏進一步也得。
退一步也得。總不恁麼也得。
畢竟如何。得得。且道與高峰相去多少。
良久云。兩彩一賽。 ^258a36

慧慶詮云。二老與麼提持。
直截不妨直截。義學看來不免被得失進退瞞過。
者裏則不然。乃驀竪拂子云。
切忌頭上安頭。便擲下。
other:: 
# 南二十九
△南二十九
other:: 
## 秀州天寧法舟道濟禪師
秀州天寧法舟道濟禪師〔南二十九吉菴祚嗣〕 ^258a42

因陸五臺問。畫前元有易否。
寧曰。若無。將甚麼畫。
曰畵後如何。寧曰元無一畫。
曰。現有六十四卦。
何得言無。寧曰居士莫著文字好。
曰請師離文字發一爻看。
寧召五臺。臺應諾。
寶曰者一爻從何處起。 ^258b2

普明用云。畫前畫後。
論有論無。總與大易無涉。
直饒一喚一諾爻象分明。
也未是衲僧極則。
畫前元有易否。天寧者漢何不當頭便喚五臺。
待他應諾。却好云元有易否。
陸公者裏必然別有所入。
且免後來許多周遮。
other:: 
# 南三十一
△南三十一
other:: 
## 金陵月心笑巖德寶禪師
金陵月心笑巖德寶禪師〔南三十一龍泉聰嗣〕 ^258b12

侍龍泉無聞聰圍爐次。
泉問。人人有個本來父母。
子之父母今在何處。
巖曰一火焚之。泉曰恁麼則子無父母耶。
巖曰。有即有。佛眼#CB15111;不見。
泉曰子還見麼。巖曰某甲亦不見。
泉曰為甚麼不見。
巖曰若見則非真父母。
泉然之。 ^258b24

白巖符云。二老與麼酬對。
自非親從廣堂深奧中履歷過來。
要如此絲來線去血脈聯絡。
則三家村賣柴漢問他九重禁殿中事斷所不知。
而今主張直截痛快者。
卑為聯纖。是又何曾嗅著他一點汗臭氣聻。
雖然。若論本來父母。
猶隔遠在。為什麼。
不見道。若有所見則非真父母。 ^258b34

笑巖上堂拈拄杖曰。
有麼有麼。時有僧出作禮。
巖劈脊便打曰多口作麼。
曰。某甲一言也未。
何為多口。巖復打曰。
再犯不容。 ^258b46

萬峰藏云。俊則太煞俊。
未免著忙在。
other:: 
## 杭州徑山無幻性冲禪師
杭州徑山無幻性冲禪師〔南三十一敬畏空嗣〕 ^258c4

因編無趣錄歸。趣云。
子一向做得個甚麼。
山云。性冲買得一段田。
收得原本契書。請和尚僉押。
乃將錄呈上。趣接得云。
者個是我底。你底聻。
山云和尚莫攙奪行市。
趣擲下錄本。山便出。 ^258c6

金明進云。我若作敬畏。
待云請和尚僉押。
便乃垂下一足。他更如何。
但云念子遠來且坐喫茶。
不特不負來機。要且主賓有禮。
若作徑山。待云者個是我底你底聻。
遽好與一掌。何故。
大丈夫捋虎鬚未為分外。 ^258c16

古林如云。我若作徑山。
待道者個是我底你底聻。
便與作禮云。今日念和尚老大。
other:: 
# 南三十二
△南三十二
other:: 
## 荊溪龍池禹門正傳禪師
荊溪龍池禹門正傳禪師〔南三十二笑巖寶嗣〕 ^258c26

因僧問。如何是祖師西來意。
池曰屋北鹿獨宿。
僧曰不會。池曰溪西雞齊啼。 ^258c32

夾山豫云。師翁答話雖則一椎兩當。
未免令者僧分西著北。
不肖孫則不然。今日或有問如何是祖師西來意。
但向道。面臨江水濶。
早晚看行舟。更曰不會。
向道。兩岸蘆花裏。
清風引白鷗。
other:: 
## 繡州興善南明慧廣禪師
繡州興善南明慧廣禪師〔南三十二徑山冲嗣〕 ^258c38

示眾。五峯頭卓朔。
雙徑尾顛先喝。石巖一任#CB01387;跳。
明月池覆地傾天。
此四句中。有一句有殺人刀無活人劒。
有一句有活人劒無殺人刀。
有一句殺人刀活人劒俱有。
有一句殺人刀活人劒俱無。
揀點得倜儻分明。
許你參學事畢。 ^258c46

龍淵法云。興善雖然殺活縱奪通身手眼。
撿點將來。不無鈍置殺人。 ^259a10

空諸性云。四句外尚有一句子。
百味具足不獨殺活也。
然雖南明終未能舉出在。
且道是那一句。良久云。
#CB15111;著則瞎。 ^259a14

興善因看雪次。僧云滿山都是雪。
善云隨聲逐色漢。
僧云請師離聲色道一句。
善却云滿山都是雪。 ^259a20

普明用云。者僧身挨白刃。
活得命來不妨好手。
南老人費盡鹽醬。
究竟不獲稱心。者裏還有向聲色外別道一句者麼。
良久云。切忌道滿山都是雪。 ^259a24

藕菴衍云。興善老漢慣將官物欺壓平人。
此間有為者僧雪屈者麼。
出來與藕菴拄杖子相見。 ^259a30

永寧振云。大小南明却被者僧看破。
且道看破在甚處。
具眼者辨看。
other:: 
# 南三十三
△南三十三
other:: 
## 明州天童密雲圓悟禪師
明州天童密雲圓悟禪師〔南三十三龍池傳嗣〕 ^259a34

因僧問。如何是不動尊。
童曰此去徑山五百里。 ^259a40

翠巖#CB15223;云。
天童老漢慣用金剛王寶劒覿面全提。
可惜者僧不知落處。
若知落處。便好向百草頭上卸却干戈。
雖然。者裏則不然。
或有問如何是不動尊。
但向道。露柱騎牛登五老。
燈籠踏雪返西峰。 ^259a44

天童因僧問。學人遠來。
要問和尚討個佛做。
童曰佛也是你分外事。 ^259b4

翠巖#CB15223;云。
斬釘截鐵本分宗師。
直下知歸罕逢達者。
還委悉麼。渾身已在含元殿。
何事嘮嘮問帝都。 ^259b8

白巖符云。者老漢生平一條白棒不順人情。
不管是佛是魔驀頭便與一揕。
在者裏為什麼不用聻。
少年曾決龍蛇陣。
淹倒還同稚子歌。 ^259b12

天童因挂牌入室。
有僧纔跨門即曰。
不用拈提。請師便棒。
童曰為什麼聻。僧無語。
童便打。 ^259b18

天童忞云。者僧將成九仞之山。
尚虧一簣之土。若是山僧。
待道為什麼聻。但向道。
橫趨金殿過。定惹 #CB03458;爐香。
敢保先師拄杖子兩手分付。 ^259b22

積翠潤云。老天童祇有順水之波。
且無逆潮之浪。若是山僧。
待渠道不必拈提。
聲未絕直與打出方丈。
令渠倒疑三十年。
不致後人向者裏軃跟。
雖然。如今有恁麼僧來又作麼生。
乃喝一喝云。曹溪波浪如相似。
無限平人被陸沉。
other:: 
## 建寧普明鴛湖妙用禪師
建寧普明鴛湖妙用禪師〔南三十三興善廣嗣〕 ^259b28

同雪嶠上弦夜翫月次。
嶠指月問那半箇在那裏去了。
明良久云會麼。嶠云也只得半箇。
明却問那半箇在那裏去了。
嶠亦良久。明云也只得半箇。
嶠乃呵呵大笑。 ^259b38

金明進云。二老舉揚箇事。
如善舞太阿終不傷鋒犯手。
雖然。撿點將來。太殺艸窠裏輥。
金明若在。見他恁麼。
便好拂袖而出。何故。
不見道。此夜一輪滿。
清光何處無。 ^259b46

永正元云。塤篪#CB15325;奏互換可觀。
還他二老作家。然只好明者一半事。
若是那一半事。敢曰未在。
且作麼生是那一半事。
待月落後與你道。 ^259c6

龍淵法云。二老道即太殺。
祇道得一半。金明雖則善為折衷。
以小子看來大似凑成三個擔板。 ^259c12

退菴智云。二老為那半個費却許多腕頭力作麼。
者裏若有問。那半個在那裏去了。
但舉拳云。鑑。他更如何。
劈面便掌。 ^259c16

瓶山謙云。向上一著即三世諸佛只得口挂壁上。
二大老合水和泥。
直是笑破人口。向上云乎哉。
到瓶山者裏。好各與三十笤#CB00416;。
宗門拈古彚集卷第四十四
 ^259c22
