高峰龍泉院因師集賢語錄卷之六
other:: 
# 薦亡偈讚門
薦亡偈讚門
other:: 
## 薦亡通用
薦亡通用
　　人生薤露固難延　去若孤舟逐逝川
　　百歲光陰今已矣　九泉冥路太茫然
　　筵堆玉饌天厨供　香爇金爐海岸煙
　　好聽良因功德力　迢迢直造率陀天
又
　　積功累德性溫溫　庭玉森然列子孫
　　未滿百年身色夢　已歸一路涅槃門
　　燈燃七級資冥福　經演三題悼去魂
　　彈指直趍無垢界　超凡入聖契真源 ^22b43

又
　　青天明月尚虧圓　人世那能有十全
　　本謂百年膺五福　何期一旦返重泉
　　滿堂兒女肝腸斷　合族親姻涕淚漣
　　仰冀尊魂承佛力　白毫光裏禮金仙
other:: 
## 婦人
婦人
　　夫人淑德絕纖瑕　歸配于門積善家
　　列砌芝蘭森後裔　滿堂金玉足生涯
　　本期壽等龜齡永　豈謂魂隨蝶夢賖
　　拜佛燃灯資托化　從今世世會龍華
other:: 
## 老人
老人
　　康寧富壽獨兼全　堪作人間不老仙
　　子舍騰芳咸起敬　孫枝競秀總推賢
　　已看一鴞摩雲表　未覩双龍化眼前
　　憑仗佛慈伸薦#CB15072;　英魂騰踏率陀天
other:: 
## 薦公
薦公
　　興家#CB16555;業事堪悲　西沒東升似落暉
　　逝魄雲程今有路　孝孫雨淚痛沾衣
　　雖言高壽元無憾　爭奈卑懷遽失依
　　我佛慈悲求引接　好隨隻履共西歸
other:: 
## 薦婆
薦婆
　　夫人懿德配于門　勤儉宜家眾所尊
　　舉目雖云無一子　承顏幸喜有諸孫
　　本期壽等靈椿固　豈意身隨逝水奔
　　今夜孝孫崇妙果　願隨我佛步天閽
other:: 
## 父母
父母
　　藥師灌頂妙難論　仰仗慈悲薦二魂
　　法雨洒除冤業障　惠燈照破生死門
　　當年已荷劬勞德　是夜難酬怙恃恩
　　伏願双親乘妙善　蓮臺上品禮慈尊
other:: 
## 薦父
薦父
　　先君一夢熟黃粱　霧慘雲愁去路茫
　　對景已枯双淚眼　臨風空結九回腸
　　文章千古留清世　魂魄今宵返故鄉
　　陟岵興嗟崇妙果　願隨我佛往西方 ^22c8

又
　　愁雲黯黯淚盈腮　追憶先君幾七來
　　陟岵興嗟人不見　蓼義託詠事堪哀
　　清華堂上知何往　縞素帷中喚不回
　　唯仗今宵功德力　慈悲接引步蓮臺
other:: 
## 薦母
薦母
　　斷機昔日卜芳鄰　一別音容不可尋
　　忍見稻粱収畎畝　愁聞楓葉落平林
　　望雲幾度思親面　泣笋無因表孝心
　　特設伊蒲伸薦果　大千佛國震雷音 ^23a30

又
　　三年泣血淚霑紅　鞠育還如一夢中
　　輟社當年懷舊恨　感鄰今日有遺風
　　本期椿筭綿綿遠　豈謂萱堂寂寂空
　　願假目連行孝力　慈親從此往天宮
other:: 
## 母小祥
母小祥
　　積功累行播三從　順色承顏孝道終
　　萱草一從凋晚景　桃花重見笑春風
　　白雲望斷關山隔　青鳥歸無信息通
　　拜佛修因酬罔極　騰身高躡九蓮宮
other:: 
## 母大祥
母大祥
　　先親一夢返蓬萊　逝魄滔滔去不回
　　先逐白雲歸洞府　却隨青鳥過瑤臺
　　一從諼草凋零別　三見梅英漏泄開
　　哀子崇因伸孝道　早隨彌勒下生來
other:: 
## 薦夫
薦夫
　　千行血淚欲崩城　不見當年結髮人
　　座上難聞新笑語　筆端空寫舊精神
　　鸞飛鏡裏嗟孤影　鳳立釵頭恨隻身
　　拜佛薰修功莫大　回頭業鏡絕纖塵 ^23b2

又
　　本期偕老百年中　豈謂夫天遽壽終
　　昔日齊眉人不在　今朝結髮事成空
　　欲超苦海深沉趣　須藉慈舟度脫功
　　望石興悲何以報　惠燈七級燦蓮紅
other:: 
## 薦妻
薦妻
　　夫妻本望百年双　豈意恩情不久長
　　綉閣蕭條人不見　粧臺冷落鏡無光
　　斷絃情慘終難續　結髮恩深寔可傷
　　好聽良因歸內院　六銖衣帶拂天香 ^23b42

又
　　雲歸仙島景荒凉　絃斷令人亦斷腸
　　舊事鼓盆人謾笑　新愁結髮事堪傷
　　清晨露冷鸞臺鏡　午夜風銷鳳閣香
　　願借佛乘方便力　扶持懿魄上天堂
other:: 
## 妻產死
妻產死
　　平生淑德正傳芳　一旦俄聞殞#CB15148;堂
　　花為果殘真可恨　蚌因珠碎實堪傷
　　月沉香閤人何在　霧慘冥關路更長
　　魂魄想歸巫峽去　早回兜率禮醫王
other:: 
## 薦兄
薦兄
　　連枝同氣荷恩光　一旦俄驚手足傷
　　原上鶺鴒難濟急　雲間鴻鴈不成行
　　竹林遊處空愁淚　棠棣陰中欲斷膓
　　唯願亡兄乘佛力　蓮臺九品往西方
other:: 
## 兄新及第死
兄新及第死
　　棘#CB16559;高折桂枝芳　黃甲榮登譽遠揚
　　莅政未甞三鼎祿　辭親俄返九泉鄉
　　鶺鴒原上悲無侶　鴻鴈雲中痛斷行
　　良夜設齋酬厚德　台魂願入普光堂
other:: 
## 薦弟
薦弟
　　來時拖後去爭先　去與來時反倒顛
　　鴻鴈失群悲夜月　鶺鴒無伴泣朝煙
　　欲資逝魄超升去　須仗慈悲秘密宣
　　好奉彌陀歸極樂　早生上品步紅蓮
other:: 
## 弟曾領舉
弟曾領舉
　　文場得雋冠羣英　況是才華發妙齡
　　棠棣本期齊秀韡　庭荊誰料半凋零
　　失羣嘹喨同鴻鴈　分翼飛鳴類鶺鴒
　　手足舊恩何以報　特崇佛果薦英靈
other:: 
## 薦男
薦男
　　尋常咳唾總成珠　秀挺英姿#CB15148;不如
　　白玉樓成催去速　黃粱夢斷頓成虗
　　双親徒洒盈眸淚　萬卷空留滿按書
　　便好直歸兜率去　不須回首戀蓬壺 ^23c14

又
　　鳳雛怱旦返丹霄　杳杳雲愁去路遙
　　堂上明珠知暗失　堦前玉樹覺香銷
　　箕裘事業誰承續　忠孝門庭景寂寥
　　好藉現前諸佛果　輪迴三界望高超
other:: 
## 薦子(琴碁書#CB15148;)
薦子〔琴碁書#CB15148;〕
　　君家傑出寧馨兒　年少蜚聲四海馳
　　一局爛柯誰敢敵　千鈞徤筆眾咸推
　　丹青入妙欺摩詰　山水知音遇子期
　　可惜哲人萎太速　臨風無不淚双垂
other:: 
## 子幼亡
子幼亡
　　妙齡耿耿氣如虹　豈謂天年遽爾終
　　流水生涯駒過隙　浮雲世事電飛空
　　生來既稟香囊戒　死去宜歸寶月宮
　　若悟法身無罣碍　好乘雲馭步圓通 ^24a36

又
　　膝前不見寧馨兒　頓遣双親雨淚垂
　　蘭葉辭柯今已矣　鳳雛離穴復何之
　　深嗟誰續箕裘業　不覺虗增眷屬悲
　　惟仗佛乘資薦力　珠還合浦耀軒墀
other:: 
## 薦女
薦女
　　芝蘭德行玉精神　窈窕冰姿逈絕倫
　　機織巧同天上女　剪裁工勝世間人
　　鏡臺空鎻秋蟾彩　斗帳閑生野馬塵
　　惆悵花顏留不住　願乘佛力悟良因 ^24b18

又
　　芝蘭香殞不成叢　撫育前恩總一空
　　玉女見歸蓬島界　月娥今返廣寒宮
　　眉間柳#CB16547;三春綠　臉上蓮凋九夏紅
　　佛力指歸何處去　香雲捧足九霄中 ^24b38

又
　　双親滿眼淚汪汪　為失深閨窈窕娘
　　鳳去秦樓添舊恨　花殘閬苑起新傷
　　已馳香斾歸仙島　徒想嬌顏返慶堂
　　但願懿魂乘妙果　參隨佛母證真常 ^24b48

又
　　天然淑質逈殊常　一旦俄聞殞#CB15148;堂
　　天上鵲橋無復渡　人間花燭未同房
　　雲迷巫峽歸魂杳　月冷泉關去路茫
　　願與觀音為伴侶　補陀山上任翱翔
other:: 
## 姉妹
姉妹
　　同枝天屬幾經時　俄返泉關失所依
　　憶昔萱堂同受教　豈期鴈序各分飛
　　悲風永日推香閤　淚雨殘宵滴翠幃
　　先〔姉妹〕懿靈何託化　月娥仙子引同歸
other:: 
## 丈人
丈人
　　婦翁一枕夢南槐　對景追思哭更哀
　　轉眼俄驚梁木壞　傷心惟嘆泰山頺
　　痛嗟淚雨流無極　悲慘愁眉鎻不開
　　半子恩深何以報　英魂願得見如來 ^24c10

又
　　冰清姿皃儼堪追　娥返泉臺不復迴
　　方喜東床聊以中　豈期泰岳遽然摧
　　外家遺恨雲埋迹　半子傷恩淚拂腮
　　今夜好乘追薦力　便隨彌勒下生來
other:: 
## 丈母
丈母
　　外姑一旦殞高堂　霧慘風悲動白楊
　　無奈真魂歸北府　空留遺愛在東床
　　傷心謾有千行淚　報德須憑一瓣香
　　更聽三題真般若　好乘妙果往西方 ^24c40

又
　　生來死去本無憑　杳隔冥關幾萬程
　　不謂外親今去世　痛教半子倍傷情
　　北堂忍見愁雲黯　東坦空聞淚雨盈
　　願假陰功資薦枝　早隨王母上蓬瀛
other:: 
## 薦女壻
薦女壻
　　輪迴生死最堪悲　凶耗纔聞淚染衣
　　昔日乘龍人不見　今朝坦腹迹何歸
　　不聞半子重來面　忍見東床寂掩扉
　　菩薩引生兜率界　好瞻金相皃巍巍
other:: 
## 遶棺
遶棺
　　人生有似夢魂中　四大全拋總是空
　　六片木頭圍繞匝　三千世界悉包容
　　利名韁鎻從今脫　罪業樊籠永不逢
　　良夜遶茲伸十念　頓超有漏步西宮
other:: 
## 葬父
葬父
　　汪汪淚眼幾曾乾　每恨先君去不還
　　數載暫停馴虎舍　來朝已返臥龍山
　　佳城葱#CB15106;人皆羨　華表巍峨鶴自閑
　　行看焚黃林闕下　滿堂孫子列朝班
other:: 
## 葬母
葬母
　　纔聞唱起挽歌聲　孝子思親淚雨傾
　　丹旐翩翩迎素轝　青松#CB15106;#CB15106;鎻佳城
　　魂離慶館行雲慘　魄往瑤宮伴月明
　　珍重真靈乘佛果　率陀天上指歸程
other:: 
## 停喪新葬
停喪新葬
　　死生一別見應難　追想音容淚不乾
　　目斷碧山雲黯黯　風飄黃葉露漫漫
　　靈輀在昔停雖久　丹旐於今卜已安
　　更藉佛光垂接引　回頭身在紫雲端
other:: 
## 移葬安墳
移葬安墳
　　昔年卜地得回龍　今日移來向此中
　　朝水回環臨曲#CB00589;　案山重疊聳寒空
　　慶源衮衮傳千代　贈誥駸駸下九重
　　恭建蓮灯安墓禁　子孫享福永無窮
other:: 
## 薦朋友新第
薦朋友新第
　　精神洒落玉壺冰　藉藉聲猷藹帝京
　　豈謂玉樓催作記　頓教金榜謾留名
　　藍袍虗拜天恩重　蘭友徒增雨淚傾
　　緬想舊遊情契厚　特修妙果助雲程
other:: 
## 薦官員
薦官員
　　府君槩義更雍容　不願當時祿萬鍾
　　倜倘每存高士節　逍遙真得古人風
　　一朝世數推行盡　滿腹文章總是空
　　惠炬建崇伸薦悼　棲身高造九蓮宮
other:: 
## 老人官
老人官
　　春秋八十德彌高　晚歲蒙恩掛綠袍
　　富貴在天非易得　死生由命固難逃
　　孤男泣血垂珠淚　寡室崇因拜玉毫
　　彈指直歸安養國　不須回首戀仙桃
other:: 
## 武官
武官
　　榮葉富貴罕如公　浩氣飄飄萬丈虹
　　坐指干戈寧里閈　恩加爵祿壯英雄
　　本期更享龜齡永　豈為俄隨蝶夢終
　　逝魄既歸無垢地　聖朝誰為掃戀成逝
other:: 
## 老儒
老儒
　　胸襟富有五車書　表表雄才一巨儒
　　至大至剛存氣節　有恩有惠及鄉閭
　　回頭忽作莊周夢　篤志徒勤董遇餘
　　尚望尊魂今就釋　心空及第步雲衢
other:: 
## 少儒
少儒
　　青春飽學眾難儔　一旦功名萬事休
　　几案書存人不見　眷姻腸斷淚空流
　　早歸佛國三千界　休戀仙家十二樓
　　色即是空空是色　分明大海一浮漚
other:: 
## 赴省道亡
赴省道亡
　　玉鞭遙指帝京遊　春牓將期占狀頭
　　那料出門身已化　剛令折桂事還休
　　江邊不是歸蓬島　天上應須記玉樓
　　惆悵武陵〔館名〕源下水　至今千載為君流
other:: 
## 士人溺死
士人溺死
　　才華卓犖冠群賢　擬作龍門第一仙
　　折桂浪隨波底月　乘槎悞泛水中天
　　還源當造菩提岸　極溺須憑般若船
　　蕩漾香魂何處去　金沙池畔步紅蓮
other:: 
## 薦僧
薦僧
　　慈悲妙德實彰彰　念佛持經不暫忘
　　剗地拋离人世界　依前歸去佛家鄉
　　禪心皎潔明如月　戒行精嚴淨若霜
　　欲識至真何處去　桂輪空裏露清光 ^25a12

又
　　涅槃去去萬緣休　高掛中瓶已徹頭
　　隻履歸時棺謾閑　一花謝後景難留
　　法門梁棟誰能剏　苦海舟航不復遊
　　三寶位中留不住　前江千古水東流
other:: 
## 醫僧
醫僧
　　平生恭儉孰能同　百衲三衣破又縫
　　常把靈丹醫眾疾　每將貝葉究真宗
　　身形有類千年鶴　節操還同萬丈松
　　一旦支離圓寂後　空留晨夕坐禪蹤
other:: 
## 法眷
法眷
　　拜師學道幸連枝　一旦俄聞隻履歸
　　法眷堂中空慘切　鴈行雲裏嘆分飛
　　冀超十地清凉境　頓悟三乘解脫機
　　回此片緣申報德　更祈相會永同衣
other:: 
## 修行人
修行人
　　八功德水影涵空　九品蓮開淨土宮
　　勢至布橋迎佛子　觀音垂手接仙童
　　靈禽韻韻空三諦　寶樂喧喧贊六通
　　未審英魂承薦悼　一靈生在那花中
other:: 
## 僧薦恩母
僧薦恩母
　　登堂不見太夫人　頓使千行淚滿襟
　　來似片雲生晚谷　去同孤月落寒岑
　　回頭證果三千滿　撚指時當五七臨
　　釋子蒙恩何以報　灯燃七級表誠心
other:: 
## 佃薦恩主
佃薦恩主
　　一朝恩主奄然終　感泣傷嗟動我農
　　納粟不聞新咳唾　省田徒憶舊行蹤
　　蘭庭有淚悲風冷　蕙帳生塵慘霧濃
　　久荷帡幪何以報　願乘佛力步天宮
other:: 
## 薦師巫
薦師巫
　　廬山學法到人間　救度群生不暫閑
　　巾斗打飜神世界　靈符鎮斷鬼門關
　　身藏自謂終難老　尸解因何去不還
　　鳴角一聲天外去　想君依舊到廬山
other:: 
## 薦娼妓
薦娼妓
　　年當二八艶陽春　一笑千金價莫論
　　絃管堂中消白日　綺羅帳裏度黃昏
　　生前解有千人愛　死後寧無一點恩
　　惟有多情天上月　清宵長為照孤墳
other:: 
## 娼殺死
娼殺死
　　如蓮出水正芬芳　一旦嬌姿遽殞亡
　　身臥黃沙空渺渺　魂隨白刃去茫茫
　　生前情識双垂淚　熟底親知寸斷腸
　　五濁漏身乘薦悼　白毫光裏禮醫王
other:: 
## 縊死
縊死
　　生平東注太英雄　視死還同一夢中
　　步步那能踏實地　頭頭直欲撞虗空
　　化身直入虗無境　撒手還歸快樂宮
　　惟願佛慈垂接引　綵雲捧足禮金容
other:: 
## 焚死
焚死
　　夜深方鎻六窻猴　人在莊周夢裏遊
　　恍惚此身歸大幻　倉皇無計下層樓
　　風回火轉三更後　煙滅#CB01926;飛萬事休
　　子母不須頻抱恨　火光三昧任遨遊
高峰龍泉院因師集賢語錄卷之六
 ^26a28
