
other:: 第二之一大佛頂首楞嚴經疏解蒙鈔卷第二〔之一〕
author:: 海印弟子　蒙叟錢謙益鈔
commentary:: 
〔◑二、就破顛倒漸明真見，躡前文廣約諸見辨釋第二母科，
是中又生起子科二〕。
。 ^556c23

〔#CB17561;初中又二：一、述阿難所懷，願辨真妄。〕。
orig::  ^556c25

爾時阿難及諸大眾，聞佛示誨身心泰然，
念無始來失却本心，妄認緣塵分別影事，今日開悟如失乳兒忽遇慈母。
commentary::  ^556c27

【疏】悟知緣塵之心是影事，又識對境之見是不動，
翻思往日，認妄失真，流浪既深，睧惑難曉。
幸遭嘉會，遭此良時，法乳既滋，如子遇母，不亦快哉！ ^556c33


orig::  ^557a2

合掌禮佛，願聞如來顯出身心真妄虗實，現前生滅與不生滅。
二、發明性。
commentary::  ^557a6

【疏】前文叱責此非汝心，蓋令識妄，仍指諸法唯心所現。
此又令了所現之妄，本無自性，元是一真，
一真未嘗動搖，諸法何曾生滅！
佛意欲其即妄見真，遂印對境之見元來無動，
廣責認物為己，性心失真。
阿難罔測佛之深旨，將謂真妄二體全殊，生滅之外有不生滅。
若如是者，唯心之言虗設，妄法之語徒施，
逐語迷旨，終成顛倒。
雖懷疑念，未敢形言，故云合掌禮佛願聞等。 ^557a10

△〔資中疏〕由前佛言：云何汝今以動為身，
以動為境，念念生滅，遺失真性，顛倒行事？
故有斯請也。 ^557a24

 ^557a34

。 ^557a38

〔#CB17561;二、明匿王引外請證不生四〕。
〔#CB17567;一、引外敘疑〕。
orig::  ^557b8

時，波斯匿王起立白佛：我昔未承諸佛誨勅，
見迦旃延、毗羅胝子，咸言：此身死後斷滅，名為涅槃。
commentary::  ^557b10

【疏】迦旃延，姓也，名迦羅鳩#CB00501;，此外道執一切法亦有亦無。
刪闍夜，是名毗羅胝母號，此外道起自然見。
外計雖多，不出斷常二見，此二皆斷見類，故云咸言斷滅。
此人異計，不知業種相生，妄謂死後即是涅槃。 ^557b14

。
orig::  ^557b24

我雖值佛，今猶狐疑，云何發揮證知此心不生滅地？
今此大眾諸有漏者，咸皆願聞。
commentary::  ^557b46

【疏】昔聞死後斷滅，今聞不滅不生，孰是孰非，
猶豫不決，故云狐疑〔狐性多疑，凡遇冰處，
聽水無聲，然後方行〕。
匿王深體阿難所懷，知於生滅之外求不生滅，
心雖密請，口不形言，故引外宗，冀佛開示。
近破外道斷見，令知死後續生，深引阿難悟真，
不離生滅妄識，故云證知此心不生滅地。 ^557c2

〔#CB17567;二、述身遷改四〕
〔#CB05151;一、問答身常不常〕。
orig::  ^557c14

佛告大王：汝身現在，今復問汝：汝此肉身為同金剛常住不朽？
為復變壞？世尊！我今此身終從變滅。
commentary::  ^557c16

【疏】佛舉此問，欲顯生滅中有不生滅，如前頭自搖動，見無所動。 ^557c20

〔#CB05151;二、問答未滅知滅〕。
orig::  ^557c26

佛言：大王！汝未曾滅，云何知滅？
世尊！我此無常變壞之身，雖未曾滅，我觀現前，
念念遷謝，新新不住，如火成#CB01926;，
漸漸銷殞，殞亡不息，決知此身當從滅盡。
commentary::  ^557c28

【疏】前念滅，後念生，剎那變異，如火燒薪，必歸磨滅。
俱舍云：以諸有為法，有剎那盡故。 ^557c34

〔#CB05151;三，問答老少何貌。〕。
orig::  ^557c38

佛言：如是，大王！汝今生齡已從衰老，顏貌何如童子之時？
commentary::  ^557c40


orig::  ^557c44

世尊！我昔孩孺，膚腠潤澤。
commentary::  ^557c48

〔始生曰孩，始行曰孺。
孺，濡也，言濡溺也。
膚，布也，布在表也。
文理光美曰腠。此皆童子時相。〕
orig::  ^558a2

年至長成，血氣充滿。
commentary::  ^558a4

。
orig::  ^558a6

而今頺齡，迫於衰耄。
commentary::  ^558a8

。
orig::  ^558a10

形色枯瘁，精神昏昧，髮白面皺，逮將不久，如何見比充盛之時？
commentary::  ^558a14

〔老少相異，云何世尊見此相比？〕。
〔#CB05151;四、問答頓漸流年〕。
orig::  ^558a18

佛言：大王！汝之形容應不頓朽。
commentary::  ^558a20

〔【疏】前敘相變，今問年變，由年變故，令其相變。
不頓朽，言要敘漸老，念念遷移。〕
orig::  ^558a22

王言：世尊！變化密移，我誠不覺，寒暑遷流，漸至於此。
何以故？我年二十，雖號年少，顏貌已老；
初十歲時，三十之年，又衰二十；於今六十，又過於二。
commentary::  ^558a24

〔據因果經及釋迦譜，匿王與世尊同日生，
證知楞嚴會上，世尊年亦六十有二。〕。
orig::  ^558a30

觀五十時，宛然強壯。
世尊！我見密移，雖此殂落，其間流易，且限十年。
commentary::  ^558a32

〔【疏】十年為限，麤相而觀。
殂，往也。落，猶不住也。
少壯不住，往而不遷，故云殂落。
流，變；易，改也。〕
orig::  ^558a36

若復令我微細思惟，其變寧唯一紀、二紀，實為年變。
commentary::  ^558a38

〔此以一年為限，年年變改，何啻十年。
十二年曰紀也。〕
orig::  ^558a40

豈唯年變，亦兼月化。
commentary::  ^558a42

〔此以一月為限，月月不同，不唯約年也。〕
orig::  ^558a44

何直月化，兼又日遷。
commentary::  ^558a46

〔何直，猶不但也。此以一日為限，日日更訛，不但約月。〕。
orig::  ^558a48

沉思諦觀，剎那剎那念念之間不得停住，故知我身終從變滅。
commentary::  ^558b2

【疏】已上從寬至狹四限，觀察無常之相，
猶是麤浮，未為微細。
〔沉思下〕此至細而觀也。
若以沉靜其思，審諦觀察，即剎那不停，
念念流變，此即微細四相，遷流不息。
凡夫心麤，殊不知覺。
古德偈云：如似一睫毛，置掌人不覺；若安眼睛上，違害極不安。
愚人如手掌，不覺行苦遷；智者如眼睛，違極生厭患。
言剎那者，時之極少也。
俱舍論說：時之極少，名曰剎那；時之極長，
名之為劫；乃至年之與月，俱是時之分劑。 ^558b6

 ^558b24

。 ^558b26

。 ^558b40

〔#CB17567;三、示性不滅三〕
。
orig::  ^558b42

佛告大王：汝見變化遷改不停，悟知汝滅，亦於滅時知汝身中有不滅耶？
波斯匿王合掌白佛：我實不知。
commentary::  ^558b46

【疏】生滅麤相，如前可知。
不生滅性，亦在汝身，汝知之否？
匿王舉外敘疑，俾欲世尊明示，今蒙佛問，故答不知。 ^558c2

〔#CB05151;二、許示無生廣辨無改文二〕。
〔#CB17565;一許示無生〕。
orig::  ^558c8

佛言：我今示汝不生滅性。
commentary::  ^558c10

【疏】許於正生滅時，示無生理也。
△〔宗鏡〕如眾生八識之中，前眼、耳、鼻、舌、
身等五識，及第八識，俱緣現量，得諸法之自性，
不帶一切名言，又無二種分別。
計度隨念分別，即現前不生滅性。
若六、七二識，落在比、非二量，及具計度隨念分別，
即念念常生滅，亦是於生滅中有不生滅性。
已上經文，此因匿王示疑，寄破外道斷見，
有此方便，分別生滅、不生滅二性。
若不執斷常見性之人，則八識心王，同一真性，
皆是實相，無有生滅。
是知顏性雖童耄，見性未曾虧。
明暗自去來，靈光終不昧。
則是現今生滅中，指出不生滅性。
方知窮子衣中寶，乃輪王髻裏珠。
貧女室中金，是輪王藏中物。
【疏】此下約觀河不變，以明見性。
意顯只於生滅，了不生滅。
相雖麤近，旨甚深微。
一令匿王驗麤相，而知捨生趣生。
一使塵喜發深解，而知滅元不滅。
即相顯性，在此密談。
頭自搖動，見無所動，是此意也。
維摩云：如自觀身實相，觀佛亦然。
肇公云：以萬物即不遷，何但於見。
下文佛答文殊，及會三科文首，分明顯會，始現其意。 ^558c12

〔#CB17565;二、徵詰廣辨三〕
〔#CB17563;一問答見河之初〕。
orig::  ^559a4

大王！汝年幾時見恒河水？
王言：我生三歲，慈母攜我謁耆婆天，經過此流，爾時即知是恒河水。
commentary::  ^559a6

【疏】此以年問見者，意明年變見不變也。 ^559a10

 ^559a12

〔#CB17563;二問答見河同異〕。
orig::  ^559a14

佛言：大王，如汝所說，二十之時衰於十歲，
乃至六十日月歲時念念遷變，則汝三歲見此河時，至年十三其水云何？
王言：如三歲時宛然無異，乃至於今年六十二亦無有異。
commentary::  ^559a16

【疏】無異之語，甚好思量，一往麤浮，再思有旨。 ^559a24

〔#CB17563;三問答見有童耄〕。
orig::  ^559a26

佛言：汝今自傷髮白面皺，其面必定皺於童年，
則汝今時觀此恒河，與昔童時觀河之見，有童耄不？
王言：不也。世尊！
commentary::  ^559a28

【疏】色身麤相，童耄易知；見性不遷，誠難覺了。
對此辨異，令悟無生也。 ^559a34

。
orig::  ^559a38

佛言：大王！汝面雖皺，而此見精〔標出見精二字〕
性未曾皺，皺者為變，不皺非變，變者受滅，
彼不變者元無生滅，云何於中受汝生死？
而猶引彼末伽梨等，都言此身死後全滅。
commentary::  ^559a42

【疏】克，指常性也。生滅但遷有為，無為不受生死。
若知不變，即見無生。
〔而猶下〕斥彼置疑也。
此指與匿王所引異者，俱是外道，趣爾指也。
〔〔孤山〕等者，等取迦延胝子也。〕
色身變異，可說無常；見性不遷，理非斷滅。 ^559b2

 ^559b10

〔#CB17567;四信悟續生〕。
orig::  ^559b20

王聞是言，信知身後捨生趣生，與諸大眾踴躍歡喜，得未曾有。
commentary::  ^559b22

【疏】敘其淺悟，但云捨生趣生；鞠彼深意，必知滅元不滅。
〔〔海印云〕：苟知滅元不滅，則知生本無生。〕
隨宜領解，主伴同置，未即顯言也。
〔〔熏聞云〕：此且約佛與王俱，未顯談生滅與不生滅，故猶同置。〕 ^559b26

 ^559b30

。 ^559b32

。 ^559b34

 ^559b36

。 ^559b38

〔#CB17564;二、正對阿難破其常見二〕。
。
orig::  ^559b40

阿難即從座起，禮佛合掌長跪白佛：世尊！
若此見聞必不生滅，云何世尊名我等輩遺失真性顛倒行事？
願興慈悲洗我塵垢。
commentary::  ^559b44

【疏】據此觀河之見，與我見聞無殊，於王即云不滅不生，於我即云遺失真性。
王之與我，孰親孰疎？
苟或殊途，如何分辨？
〔資中文〕然此問意，由來久矣。
始因手自開合，見無開合；頭自動搖，見無動搖。
一一佛印，皆言如是。
此則如來令於妄見，即辨真見，無離生滅，有不生滅。
阿難罔知佛旨，猶謂生滅與不生滅別，
合掌禮佛，願聞如來顯出身心真妄虗實，現前生滅與不生滅二發明性。
匿王知其懷抱，又不發問伸誠，於是引外六師，
執身死後斷滅，所冀佛親開示，即妄見真，貴引阿難無執二別。
阿難古佛，豈茲不了？
蓋為今日惑重情深，須示瞢然，確陳拒諍，故茲問也。 ^559c2

。 ^559c26

。 ^559c28

〔#CB17561;二、如來驗破執情三〕。
〔#CB17567;一、驗出倒情二〕
〔#CB05151;一、垂手以問引出常情四〕。
〔#CB17565;問〕
orig::  ^559c34

即時，如來垂金色臂，輪手下指示阿難言：
汝今見我母陀羅手，為正？
為倒？
commentary::  ^559c36

【疏】下指，指下也。母陀羅，此云印。
此意欲明見手不同，有正有倒，以況其見亦有正倒。 ^559c40

〔#CB17565;二答〕
orig::  ^559c46

阿難言：世間眾生以此為倒，而我不知誰正誰倒？
commentary::  ^559c48

【疏】此推世人以此為倒，而我不知云何。 ^560a2

。 ^560a6

〔#CB17565;三徵〕
orig::  ^560a8

佛告阿難：若世間人以此為倒，即世間人將何為正？
commentary::  ^560a10

【疏】若復以垂為倒，將復以何為正？ ^560a12

〔#CB17565;四釋〕
orig::  ^560a14

阿難言：如來竪臂兜羅綿，手上指於空，則名為正。
commentary::  ^560a16

【疏】竪手為倒，却以為正，以不順身，故比阿難。
不辨真妄，執妄失真，故如來責顛倒行事。
既了妄本無體，合知真自寂然，遂許對頭動之見，
觀河之性，即是性真，無別真也。
慶喜依前不了，將謂妄外有真，遂不甘我為顛倒之人，王是無生之性。
阿難既陳諍問，如來就事以驗，逆順之境不辨，顛倒之情難脫。
下文即破〔〔標指〕，此驗出凡夫執正為倒之情〕。 ^560a18

〔#CB05151;後竪臂以示，比出倒見。〕。
orig::  ^560a30

佛即竪臂告阿難言：若此顛倒首尾相換，諸世間人一倍瞻視。
commentary::  ^560a32

【疏】既云竪臂為正，佛便竪臂隨而責之，此即正是顛倒也。
指本垂下，今却逆上，故云首尾相換。
世人不依本分，以正為正，而別生異見，
以倒為正，故云一倍瞻視。 ^560a36

 ^560a44

 ^560a48

〔△〔雪浪云〕：一倍瞻視，猶言一切皆如此瞻視也。〕
orig::  ^560b2

則知汝身與諸如來清淨法身比類發明，
如來之身名正徧知，汝等之身號性顛倒。
commentary::  ^560b18

【疏】若以此驗之，則知汝身與如來身比竝類例，
顯發彰明佛身是正，汝身是倒。
亦可若以佛之見、手類顯佛身，明知佛身名正徧知；
若以汝之見、手比竝汝身，明知汝身號性顛倒，汝胡非是顛倒行事？
正徧知者，離倒名正，窮盡法界名徧，凡夫、
二乘無此號者，皆顛倒故。 ^560b22

 ^560b34

〔#CB17567;二、徵其倒處二〕
〔#CB05151;一，徵倒所在。〕。
orig::  ^560b36

隨汝諦觀汝身佛身，稱顛倒者名〔名去聲〕
字，何處號為顛倒？
commentary::  ^560b38

【疏】隨者，猶任從也。
任汝心中諦審觀察，佛若是倒，汝名佛身何處是倒？
汝若是倒，汝名自身何處是倒？
此則令其識顛倒處也。
名字，猶詺目也。古人於此作泯相解，遂令下經正辨顛倒，
血脈不貫，便成孤起。
既絕正倒，如來何故却說顛倒？
學者請詳，無見榮古。
〔〔孤山云〕：令審自身望佛，正知汝稱顛倒過，由何處得顛倒名？〕 ^560b42

。 ^560c4

 ^560c6

〔#CB05151;二、敘其罔知。〕。
orig::  ^560c16

于時阿難與諸大眾，瞪瞢瞻佛目睛不瞬，不知身心顛倒所在。
commentary::  ^560c18

【疏】瞪，直視貌〔定目直視也〕。
瞢，昏悶不了也。聞徵倒處，瞢然不了，既不措其一辭，但知向佛直視。 ^560c22

。 ^560c28

〔#CB17567;三、廣示倒相二〕
〔#CB05151;一、興悲告語敘其常說。〕。
orig::  ^561a24

佛興慈悲，哀愍阿難及諸大眾，發海潮音，
徧告同會：諸善男子，我常說言，色心諸緣及心所使，諸所緣法唯心所現。
commentary::  ^561a26

【疏】天鼓無思，隨人發響；海潮無念，要不失時。
此表無緣慈悲，應機而說，不待請也。 ^561a32

 ^561a36

△〔資中疏〕色、心、諸緣等，總有五法：一、色法
〔【疏】色，謂十一種色〕，二、心法〔心，謂八識心王〕，
三、心所有法，四、不相應法，五、無為法〔諸緣，
即總指色、心，或可別指二十四不相應行。
心所使，即五十一心所。
諸所緣，謂六種無為也〕。
此五皆真心所現，如鏡中像。
【疏】此上五位，都一百法，攝諸法盡，皆是真心之所現起，
如鏡現像，不離於鏡，無體可得。 ^561a38

問：前五無為，名體俱假，可同前法無體如影。
真如無為，名假體實，何言無體如影像耶？
答：此宗所說真如，猶是對妄而立。
既因對待，還成妄法。
如下經云：言妄顯諸真，妄真同二妄。
無為無起滅，不實如空華。
圓覺云：流出一切清淨真如、菩提、涅槃等。
由是五位諸法，唯心所現，皆同影像也。
〔〔二楞云〕言色心五位，皆如來藏心所現。〕 ^561b6

 ^561b20

〔#CB05151;二、顯真示妄斥其倒情二〕
〔#CB17565;一、就法辨釋迷情五〕。
orig::  ^561b26

汝身汝心，皆是妙明真精妙心中所現物。
commentary::  ^561b30

【疏】心現身心，如鏡現物。
物不是鏡，物體虗故；鏡不是物，物體實故。
虗實既辨，由是顛倒，於茲可識。 ^561b32

 ^561b36

〔#CB17563;二責失〕
orig::  ^561b38

云何汝等遺失本妙〔牒遺失真性〕？
圓玅明心，寶明妙性，認悟中迷。
commentary::  ^561b40

【疏】心即是性，體徧故圓，無昧故明。
具法可重，故名為寶。
元來自爾，非適今也，故云本。
言語道斷，心行處滅，故稱妙。
再三歎美，故疊言之。
悟即是覺，圓明性也；迷即不覺，妄身心也。
不覺處覺，如象處鏡，虗實可辨。
今棄如鏡之本性，執似象之身心，不辨虗實，
斯為大失，故云認悟中迷。
前云名字何處號為顛倒，今正指此顛倒處也。 ^561b44

 ^561c10

〔△〔熏聞云〕：眾生不了真性，是在諸佛悟中而迷。〕。 ^561c16

 ^561c18

 ^561c20

〔#CB17563;三示妄〕
orig::  ^561c28

晦昧為空，空晦暗中，結暗為色，色雜妄想，
想相為身，聚緣內搖，趣外奔逸。
commentary::  ^561c30

【疏】無明體暗，故云晦味〔〔直解云〕：晦昧即根本無明。
論云：不覺即晦昧也〕。
外現空相，故云為空。
此則最初劫濁也。
下文云：迷妄有虗空。
又云：汝見虗空徧十方界，空見不分，有空無體，
有見無覺，相織妄成，是第一重，名為劫濁。
此三細中，業、轉二相，亦云同異，亦云動靜。 ^561c34

 ^561c44

△由此動靜互相待故，於此二相暗中結成形色，即根身器界也。 ^561c48

。 ^562a6

△形色既現，想處其中。
色想相雜，有知覺處，成於根身。
想澄凝處，即是器界。
此則第三現相也。 ^562a8

 ^562a14

△以有境緣故，牽起麤識，念念分別，相續不斷，故云聚緣內搖。
此前二麤也。〔一、智相，二、相續相。〕
由念念相續，熏習不斷，遂成分離。
取六塵相，流趣不息，故云趣外奔逸。
〔浮根四塵，流逸奔色，此則外逸。〕
此從二麤分離識也。
從微至著，三細四麤，為煩惱道，備於此矣。 ^562a16

〔#CB17563;四顯執〕
orig::  ^562a28

昏擾擾相，以為心性。
一迷為心決定，惑為色身之內。
commentary::  ^562a30

【疏】世人不知元是無明，展轉麤動，將此昏迷擾攘之相，便為真實心性。
一從迷執，決定不改，謂言我心在色身內，
遂起有情無情之異，有性無性之殊，認妄心為佛心，一何鄙見！ ^562a32

〔△〔標指〕謂不如實知自性，彼我既分，色心有異，愛情取捨也。〕。
〔#CB17563;五結迷〕
orig::  ^562a42

不知色身外洎山河虗空大地，咸是妙明真心中物。
commentary::  ^562a44

【疏】根身種子屬內，緣而執受；山河大地屬外，但緣非執受。
此之三境，皆是賴耶相分。
又此空界，從迷妄生，識所變故。
能變之識，全是無明，迷真而起，亦無自性，
能變所變，皆是鏡心所現影像。
故前文云：汝身汝心，皆是真心中所現物。
不知此理，却執我心在色身內，故此結示。 ^562a46

〔#CB17565;二、約喻結指倒相。〕
orig::  ^562b10

譬如澄清百千大海，棄之唯認〔牒認倍中迷〕
一浮漚體，目為全潮，窮盡瀛渤。
commentary::  ^562b12

〔孤山〕百千大海，喻真心非徧而徧；一浮漚體，喻妄心非局而局。
背真趣妄，如棄海認漚；執妄為真，如認漚為海。
全潮則徧海而湧，故云窮盡瀛渤。
orig::  ^562b16

汝等即是迷中倍人，如我垂手等無差別，如來說為可憐慜者。
commentary::  ^562b28

【疏】例前結指也。棄之本海，是一迷也；認漚為海，是倍迷也。
垂手是正執為倒，一迷也；竪手是倒認為正，倍迷也。
前舉事以驗，後引喻以況，中間以法進退相例，
正指倒相，皎然明白，如何謂言是泯相耶？
有智請詳。 ^562b32

 ^562b42

。 ^562b44

〔◑三廣約緣塵正顯真見，躡前文廣約知見辨釋第三母科，
是中又生起母科四〕。
。 ^562b46

 ^562c2

〔#CB17561;一、阿難述悟彰疑二〕。
〔卍一述悟〕。
orig::  ^562c6

阿難承佛悲救深誨，垂泣叉手而白佛言：
我雖承佛如是妙音，悟妙明心元所圓滿常住心地。
commentary::  ^562c8

【疏】因佛廣示顛倒，顯出真心，於能詮言音，
悟所詮心地，心有能生可依止義，喻之地也。 ^562c12

〔卍二彰疑〕。
orig::  ^562c16

而我悟佛現說法音，現以緣心，允所瞻仰，
徒獲此心，未敢認為本元心地。
願我哀愍，宣示圓音，拔我疑根，歸無上道。
commentary::  ^562c18

【疏】佛以言音詮此真性，今我領解，復是緣心所悟真性。
能悟緣心，還同如來前所責言，如汝今者承聽我法，
此則因聲而有差別，有何別耶？
由是未敢認為本元心地。 ^562c24

。 ^562c34

言圓音者，以佛一一語言，徧窮生界，而其音韻，
常不雜亂，如起信疏解。 ^562c36

〔#CB17561;二、如來約喻顯釋二〕。
〔#CB17567;一指定其非〕
orig::  ^563a4

佛告阿難：汝等尚以緣心聽法，此法亦緣，非得法性。
commentary::  ^563a6

〔宗鏡〕阿難尚認緣心聽佛說法音，以為常住真心，取佛定旨。
佛言：若執因緣心聽，只得因緣法，以法隨心變，境逐心生故。
【疏】因聲而有分別，此分別性，即是生滅。
淨名云：無以生滅心，行說實相法。
說既不可，聽豈可耶？
緣心者，但緣語言文字，故云非得法性。 ^563a8

〔△〔桐洲注〕此法亦緣，以說法音亦前塵故。〕。
。 ^563a22

。 ^563a24

〔#CB05151;一、執指忘月，斥認能詮二〕。
〔#CB17565;一喻二〕
〔#CB17563;一指月雙迷〕
orig::  ^563a26

如人以手指月示人，彼人因指當應看月。
若復觀指以為月體，此人豈唯亡失月輪，亦亡其指。
何以故？以所標指為明月故。
commentary::  ^563a28

〔宗鏡〕三乘十二分教，如標月指，若能見月，了知所標。
若因教明心，從言見性，則知言教如指，心性如月。
真悟道者，終不滯言；實見月人，更不存指。
或看經聽法，不一一消歸自己，但逐文句名身而轉，即是觀指以為月體。
豈惟不見自性，亦且不辨教文。
指月雙迷，教觀俱失，故云乃至亦亡其指。
【疏】指喻能詮言教，月喻所詮真理。
若欲見月，須亡指以觀之；若欲見性，須亡言而體之。
不能亡言，豈能見性？
不能遺指，豈識月輪？
圓覺云：修多羅教，如標月指，若復見月，
了知所標，畢竟非月。
一切如來種種言說開示菩薩，亦復如是。 ^563a34

。 ^563b8

〔#CB17563;二明暗俱失〕
orig::  ^563b12

豈惟亡指，亦復不識明之與暗。
何以故？即以指體為月明性，明暗二性無所了故。
commentary::  ^563b14

〔宗鏡〕又既亡其指，非唯不了自心之真妄，
亦乃不識教之遮表，錯亂顛倒，莫辨方隅。
猶鳥言空，如鼠云即，似形音響，豈合正宗！
故云豈惟亡指等。
【疏】言教屬有為，無記故暗；真理屬無為，性善故明。
能喻可解。〔〔孤山云〕教是聲塵，故如暗；理是真心，故如明。〕 ^563b18

〔#CB17565;二合〕
orig::  ^563b26

汝亦如是。
commentary::  ^563b28

【疏】以法合喻，如上可辨。 ^563b30

〔#CB05151;二、客去主留責滯緣想二〕
。 ^563b32

〔#CB17563;一法〕
orig::  ^563b34

若以分別我說法音為汝心者，此心自應離分別音有分別性。
commentary::  ^563b36

〔孤山〕如前文云：若離前塵有分別性，即汝真心。
既離塵無體，自知是妄也。
【疏】若因佛說法生分別心，此分別心本無自性，
故屬緣塵，隨塵有無，非是常住，但如其客。 ^563b40

〔#CB17563;二喻〕
orig::  ^563b48

譬如有客寄宿旅亭，蹔止便去，終不常住
〔緣上不住名客〕，而掌亭人都無所去，名為亭主〔住名主人〕。
commentary::  ^563c2

【疏】此明緣心隨境往來，真心湛然常住，
以客喻妄，以主喻真。 ^563c6

〔#CB17563;三合〕
orig::  ^563c10

此亦如是，若真汝心，則無所去〔牒上常住心地〕。
commentary::  ^563c12

【疏】下經云：聲無既無滅，聲有亦非生，生滅二圓離，是則常真實。 ^563c14

〔#CB17565;二、約緣塵反責無性三〕。
〔#CB17563;一例成無性〕
orig::  ^563c18

云何離聲無分別性〔依宗鏡應點屬上段〕？
斯則豈唯聲分別心，分別我容離諸色相無分別性？
commentary::  ^563c20

〔資中〕客喻妄心蹔止，主喻真心不去。
云何離聲無分別性？
責任妄也。【疏】緣心若是真性，應如其主，何得隨聲來去？
以離聲時無分別故。
豈同真心周徧法界，湛然常住〔？
資中〕以聲例色，相從而說，非但聲分別心離聲無體，色分別心離色相外亦無其體。
【疏】隨聲之心既然，隨色之心亦爾，故云豈唯等。 ^563c24

○〔宗鏡釋〕又定緣佛聲音是自心者，若說法聲斷時，分別心應滅。
此心如客，不常住故。
是以若實真心，不逐他心而起分別，湛然恒照，性自了故。
如掌亭人，都無所去。
云何離聲無分別性？
此須得旨，親見性時，方知離聲色諸緣，
性自常住，不假前塵所起知見。 ^563c38

 ^564a6

〔#CB17563;二指同外宗。〕
orig::  ^564a16

如是乃至分別都無，非色、非空、拘舍、離等昧為冥諦。
commentary::  ^564a18

〔孤山〕：如是，指上聲、色，乃至例餘四塵。
分別都無，謂分別六塵之心，皆離塵無性也。
【疏】前舉色、聲，顯心無體，亦合徧歷香、味、
觸、法。今此超過，故云乃至分別都無。
不可見故非色，緣會有故非空。
言冥諦者，或云冥性，或云自性。
梵云僧伽，此云數論。
立二十五諦，最初一諦名為冥性，計以為常。
第二十五，名為神我，亦計為常。
我思勝境，冥性即變。
二十三諦，為我受用。
我既受用，為境纏縛，不得解脫。
我若不思，冥諦不變。
既無纏縛，我即解脫，名為涅槃，如別處說。
拘舍梨者，非即數論，是彼類耳，趣爾舉也。
〔迦毗羅是僧佉論師，六師元祖。
拘舍梨等，是其支派。
故云彼類，趣爾舉也。〕 ^564a20

。 ^564b6

。 ^564b14

 ^564b16

〔#CB17563;三、結責非主。〕
orig::  ^564b20

離諸法緣無分別性，則汝心性各有所還，云何為主？
commentary::  ^564b22

【疏】真心如主，妄想如客，客有來去，主無移動。
若緣法塵無分別性，顯汝心性隨塵各還，
是則為客，云何名主？ ^564b24

。 ^564b30

。 ^564b36

〔◑二，示見性無還二〕。
。
orig::  ^564b38

阿難言：若我心性各有所還，則如來說妙明元心，云何無還？
唯垂哀愍，為我宣說。
commentary::  ^564b42

【疏】心性之言，通於真妄。
阿難執者是妄，如來示者是真。
今以所執之生滅，疑於所示之妙明，故云則如來說。
云何無還？還，猶滅也。 ^564b46

 ^564c8

。 ^564c10

〔#CB17561;二、如來約相對辨三〕。
〔#CB17567;一、約權標指以許說。〕。
orig::  ^564c14

佛告阿難：且汝見我見精明元。
commentary::  ^564c16

【疏】且者，權宜之辭，權指阿難能見之心為明元也。 ^564c18

〔△〔吳興云〕妙心無朕，發悟良難，故託見精，方便指示。〕
orig::  ^564c22

此見雖非妙精明心，如第二月非是月影。
汝應諦聽，今當示汝無所還地。
commentary::  ^564c28

【疏】此之明元，非本真性，其猶揑目所見之月，本無所有。
非月影者，非水中之影也。
水中月影，從真月降，可喻妙應感而遂通；
揑目所觀，全體虗妄，從病眼生，堪喻妄見本不可得。
只就此見，權示無還也。 ^564c32

 ^564c42

 ^564c48

 ^565a12

 ^565a16

〔#CB17567;二、約境可還以明辨二〕
〔#CB05151;一、明境有還二〕。
〔#CB17565;一列八境〕
orig::  ^565a28

阿難！此大講堂，洞開東方〔西國堂舍皆面東〕。
日輪昇天，則有明曜。
中夜黑月，雲霧晦暝，則復昏暗。
戶牖之隟，則復見通。
牆宇之間，則復觀壅。
分別之處，則復見緣。
頑虗之中，徧是空性。
#CB15106;#CB01240;之像，則紆昏塵。
澄霽斂氛，又觀清淨。
commentary::  ^565a30

【疏】舉此明、暗、通、塞、空、有、染、淨八種之相，
皆仗因訖緣以立其像也〔別本疏云：經列八種塵相，今以八字收束〕。 ^565a40

 ^565a42

 ^565a44

 ^565b2

〔#CB17565;二、明各還。〕
orig::  ^565b4

阿難！汝咸看此諸變化相，吾今各還本所因處。
云何本因？阿難！此諸變化明還日輪。
何以故？無日不明，明因屬日，是故還日。
暗還黑月，通還戶牖，壅還牆宇，緣還分別，
頑虗還空，#CB15106;#CB01240;還塵，
清明還霽，則諸世間一切所有不出斯類。
commentary::  ^565b6

【疏】此之八境，既從緣有，還從緣無，有去有來，非同真見。 ^565b16

〔#CB05151;二、示見無還三〕。
〔#CB17565;一標〕
orig::  ^565b20

汝見八種見精明性，當欲誰還？
commentary::  ^565b22

【疏】能觀八種之見，名為見精明性。
既非緣生，當還何所？
豈同八境，各有所歸？ ^565b24

〔#CB17565;二釋〕
orig::  ^565b28

何以故？若還於明，則不明時無復見暗；
雖明暗等種種差別，見無差別。
commentary::  ^565b30

【疏】真見離緣，緣還見在。
若隨境去，後更誰觀？
境自有差，見且無別。 ^565b34

〔△〔桐洲注〕正辨無還之見，即是見精。
故曰：見精明性，當欲何還？〕
orig::  ^565b38

諸可還者，自然非汝；不汝還者，非汝而誰？
commentary::  ^565b42

【疏】八境可還，自非汝見；汝不還性，正是汝真。
此若非真，孰為真耶？
〔〔孤山云〕：唯有見精，自然屬汝，的非他物，故云非汝而誰？〕 ^565b44

。 ^565b46

 ^565c6

〔#CB17567;三、就實彰迷以結責〕
orig::  ^565c8

則知汝心本妙明淨，汝自迷悶喪本受輪，
於生死中常被漂溺，是故如來名可憐慜。
commentary::  ^565c10

〔宗鏡〕故知一切眾生，即今見精明心，非定真妄。
昧之即鹿，明之即妙。
只於八種不還之中，了了見性常住。
云何隨境流轉，失本真常，永沒苦輪，常漂死海？
阿難示起疑心，寄破情執。
如來微細開演，直指覺源。
可謂不易凡身，頓成聖體，現於生滅，顯出真常。
宗鏡明文，全證於此。
【疏】前將八境以對妄見，權示無還。
由是則知本妙明心，未嘗生滅。
本有真性，迷而不知，却執緣塵，自取流浪。
如前文云：由汝無始，至于今生，認賊為子，
失汝元常，故受輪轉。
然雖權指，意顯即是，以末不離本故。 ^565c14

〔◑三，約體用重明二〕。
〔#CB17561;一伸問〕
〔#CB17561;二答釋〕。
orig::  ^565c44

阿難言：我雖識此見性無還，云何得知是我真性？
commentary::  ^565c46

【疏】阿難問意：前對八境，權指妄見有無還義，
因是識得本元真性不生不滅，為復只此表知性常，為更有義別得真妄？
故云云何得知等。 ^565c48

。 ^566a6

。 ^566a8

。 ^566a16

〔#CB17567;一、約用優劣以廣明〕。
orig::  ^566a20

佛告阿難：吾今問汝，今汝未得無漏清淨，承佛神力見於初禪得無障礙。
commentary::  ^566a22

【疏】得初果證，方斷分別，故云未得無漏。
自無定力，假他而見，故云承佛神力〔〔融室云〕。
阿難但證初果，越六欲諸天，得見色界初禪，佛神力故〕。
借通令見者，意欲阿難信知自己見之真用，有若是也。
色界之首，梵眾、梵輔、大梵，俱名初禪。
orig::  ^566a26

而阿那律見閻浮提，如觀掌中菴摩羅果。
commentary::  ^566a38

【疏】阿那律〔緣起具第五卷〕，未入道時，為性多睡，
為佛所訶，因是不寢，遂失明耳。
佛教修天眼，用見世事，用是修得，見三千界，如觀掌果。
大論所明，大阿羅漢見小千界，大辟支見百佛界，諸佛見一切佛土。
那律獨見大千者，以彼偏脩作意數故，
於諸聲聞，天眼第一〔作意憶數脩天眼，亦詳第六卷〕。
今言閻浮者，以大千皆有閻浮，以別顯總，亦不相違。 ^566a40

。
orig::  ^566b12

諸菩薩等，見百千界。
commentary::  ^566b18

【疏】初地菩薩見百佛土，二地見千世界，乃至十地見無量不可說佛剎微塵數世界。
orig::  ^566b20

十方如來，窮盡微塵，清淨國土，無所不矚。
commentary::  ^566b26

【疏】佛具五眼三智，所見窮盡法界。
已上四位堦級，所見淺深不同，葢真見之用，
隨證所得，漸明漸遠也。 ^566b28


orig::  ^566b32

眾生洞視，不過分寸。
commentary::  ^566b36

【疏】隔紙膜不見外物，隔皮膚不見五藏，豈同前聖真見之用！
斯則真見妄見，前後五重，條然可辨。
而云云何得知是我真性，胡不察焉！ ^566b38

 ^566b44

 ^566b48

〔#CB05151;一、正辨見體非物二〕。
〔#CB17565;一標塵〕。
orig::  ^566c2

阿難，且吾與汝觀四天王所住宮殿，中間徧覽水陸空行，
雖有昏明種種形像，無非前塵分別留礙。
commentary::  ^566c4

【疏】分別者，差別也。
或可前塵留礙，即是所分別之境〔〔直解云〕。
昏是山林、樹木、雲霧、風霾等，明謂日月、星辰等〕。 ^566c8

。 ^566c10

 ^566c12

〔#CB17565;二勅揀〕
orig::  ^566c16

汝應於此分別自他，吾今將汝擇於見中，誰是我體？
誰為物象？
commentary::  ^566c18

【疏】此標勸也。汝應於此所緣境中，試分自他，令其差別。
自即見性，他即物象。
將，請也。誰，何也。我今請汝於所見中詳而擇之，
何者是汝見體，何者是其物象。
此正勸令揀。 ^566c22

〔#CB17565;三正辨二〕
〔#CB17563;一明非見之物是前塵〕
orig::  ^566c30

阿難，極汝見源，從日月宮，是物非汝；至七金山，
周徧諦觀，雖種種光，亦物非汝；漸漸更觀，
雲騰鳥飛，風動塵起，樹木山川，草芥人畜，咸物非汝。
commentary::  ^566c32

【疏】極，窮也。研窮汝之見性，自遠至近，所見無非物象，非是汝之見性。
〔〔融室云〕從日月宮觀來，下極輪圍，中極萬物，故曰極汝見源。〕 ^566c38

 ^566c40

。 ^566c44

。 ^566c48


orig::  ^567a4

阿難，是諸近遠諸有物性雖復差殊，同汝見精清淨所矚，
則諸物類自有差別，見性無殊，此精妙明誠汝見性。
commentary::  ^567a8

【疏】物類雖殊，見性常一，不隨境異，即是汝真。
此顯真見平等無差。
汝前問云：云何得知是我真性？
今明境自差別，見性無殊，由是得知是汝真性。 ^567a14

 ^567a20

 ^567a26

 ^567a38

〔#CB17567;二、廣破展轉執情二〕。
〔#CB05151;一、師資能見#CB28575;緣破三〕。
orig::  ^567a46

若見是物，則汝亦可見吾之見。
commentary::  ^567b2

【疏】汝若執言：汝能見心，同所見物，亦有差別。
斯則見即是物，佛之見性亦合是物，應被汝見。 ^567b4

 ^567b8

 ^567b10

〔△〔溫陵云〕：物則可見，躡上咸物，非汝之言，重辨也。〕 ^567b14

〔#CB17565;二轉破〕。
orig::  ^567b16

若同見者，名為見吾。
吾不見時，何不見吾不見之處？
commentary::  ^567b18

【疏】汝若執言：我與世尊同緣物時，世尊之見既著彼物，
我見物時，便是見佛之見。
經文省略，但云見吾，此牒所計也。
即便破云：吾不見時，何不見吾不見之處？
意云：我若不緣彼物之時，名為不見。
此不見體，汝應合見，為何不見也？ ^567b20

。 ^567b32


orig::  ^567b34

若見不見，自然非彼不見之相。
commentary::  ^567b40

【疏】此破轉計也。汝若執言我亦見佛不見之體，復有何失？
即便破云：自然非彼不見之相。
意云：不見之體已被汝見，此則何成不見之相？
不見之體已被見故。 ^567b42

 ^567c2

 ^567c4

 ^567c8

 ^567c10

〔#CB17565;三破妄〕
orig::  ^567c14

若不見吾不見之地，自然非物，云何非汝？
commentary::  ^567c16

【疏】此文之意，展轉結歸，都有五重，以顯阿難見性經文，存三而隱二意。
若具論者，合云：若不見吾不見之地〔一重〕，
亦不見吾見處〔二重〕〔○所隱之一〕；既不見吾見處，
吾見自然非物〔三重〕；吾見既非是物，汝見亦非是物
〔四重〕〔○所隱之二〕；汝見既非是物，云何非汝真見？ ^567c18

 ^567c32

。 ^567c36

〔#CB05151;二、心境更觀雜亂破三〕。
〔#CB17565;一正破〕
orig::  ^567c44

又則汝今見物之時，汝既見物，物亦見汝，
體性紛雜，則汝與我并諸世間不成安立。
commentary::  ^567c46

【疏】又若汝執見性是物，亦應彼物即是於見，
如是則應汝見物時，物亦見汝，斯則人物如何分辨？
物體見性，自然雜亂，物即是汝，汝即是物，
世間一切俱不成立，如何名為安立諦耶？ ^568a2

。 ^568a10

〔△〔直解〕見若是物，則萬物敵對，皆有體質。〕。 ^568a12

。 ^568a14

〔#CB17565;二顯是〕。
orig::  ^568a20

阿難！若汝見時，是汝非我，見性周徧，非汝而誰？
commentary::  ^568a22

【疏】若汝現見物時，宛然分辨阿難非佛，
佛非阿難，此則世間顯然安立，皆汝見性周徧了知。
此周徧性，若非汝真，復是何耶？
故結云非汝而誰？ ^568a24

 ^568a30

 ^568a32

 ^568a34

〔#CB17565;三、斥疑〕
orig::  ^568a36

云何自疑汝之真性〔結問真性〕？
性汝不真，取我求實。
commentary::  ^568a38

〔宗鏡〕若信入之時，自然洞濫。
圓明了達之際，尚不因於心念，何況就他人而求自法，取彼眼以作圓通？
數寶終不濟貧，說食焉能得飽？
但自親到，頓入絕學之門；唯在發明，方達無為之旨。
【疏】責其不認也。此是汝之真性。
能性於汝，謂性一切心也。
前云汝身汝心，皆是妙明真精妙心中所現物，
而不自識，却從他求，豈不迷倒？ ^568a40

此之大意，明真見離緣，周徧法界，湛然常住，
妙用無邊，平等清淨，體非差別。
用釋前文，云何得知是我真性。 ^568b6

○〔宗鏡合釋〕見性周徧湛然，似鏡常明，如空不動。
萬象自分出沒，一性未曾往還。
但隨生滅之緣，遺此妙明之性。
是以一切祖教，皆指見性識心。
不從生因之所生，唯從了因之所了。
相麁易辨，性密難明。
且如正見相時，是誰為見相？
以六塵鈍故，名不自立，相不自施。
以六根利故，強自建立，而為緣對。
若能了境本寂，識自無生，則入平等真空，方謂究竟見性。
故云：見性周徧，非汝而誰？
故知明暗差別，是可還之法。
〔從八還去，通釋下段。〕
真如妙性，乃不遷之門。
若隨物觀，局大小之所在。
〔辨縮舒。〕若就性見，絕器量之方圓。
〔除方空。〕見性即成如來，於一毫端，見十方之寶剎。
〔轉物。〕徇物即為凡庶，向真空裏，現六界之狴牢。
變易在人，一性無異。
迷悟由己，萬法不遷。 ^568b12

〔◑四，就疑難廣釋。
躡前文約緣廣顯，真見子科重生母科之第四科。
是中又重生子科有五。〕。
。 ^568b40

〔#CB17561;一伸疑〕
orig::  ^568b42

阿難白佛言：世尊！
若此見性，必我非餘〔領見性本來周徧〕。
我與如來觀四天王勝藏寶殿，居日月宮，
此見周圓，徧娑婆國。
退歸僧舍，秪見伽藍；清心戶堂，但瞻簷廡。
commentary::  ^568b44

【疏】敘見近遠也。因前開示，雖了是真，泊觀遠近，不無疑惑。
四天宮殿，與日月齊，同四萬由旬。
娑婆，此云堪忍。大千，界之都名，今舉總顯別也。
僧伽藍摩，此云眾園。 ^568c2


orig::  ^568c12

世尊！此見如是，其體本來周徧一界，今在室中唯滿一室，為復此見縮大為小？
為當牆宇夾令斷絕？
我今不知斯義所在，願垂弘慈，為我敷演。
commentary::  ^568c18

【疏】一界，初天也。一室，講堂也。
借力見寬，自力見狹。
〔〔補遺〕前明以加被見初禪，乃小千之分齊，
今指四天為初，則非借力。〕
寬狹既著，縮斷堪疑。
以阿難未證真如，未發真用，佛隨外相，
對物辨真，既未親證，故難領會。
此之疑意，亦約外相以明縮斷，乘前起難，以洗物情。 ^568c24

〔#CB17561;二、正破三〕。
〔#CB17567;一、總斥其非〕
orig::  ^568c34

佛告阿難：一切世間大小內外諸所事業各屬前塵，不應說言見有舒縮。
commentary::  ^568c36

【疏】大小內外，對待假立，俱屬前塵，能見真心，何舒何卷！
故此總責，令知其非。
〔〔孤山云〕：大如一界，小如一室，內外如牆宇夾斷。〕 ^568c40

 ^568c44

〔#CB17567;二、舉喻釋義四〕。
〔#CB05151;一雙問〕
orig::  ^568c46

譬如方器中見方空，吾復問汝：此方器中所見方空，為復定方？
為不定方？
commentary::  ^568c48

【疏】器喻前塵，空喻見性，空之方圓喻疑見舒縮。 ^569a4

〔#CB05151;二雙破〕。
orig::  ^569a6

若定方者，別安圓器空應不圓；若不定者，在方器中應無方空。
commentary::  ^569a8

【疏】方器中空，若定方者，除去方器，別著圓器，此處虗空應無圓相。
若言虗空不定方者，顯是方器無方虗空。
〔〔海眼注〕方器方空，圓器圓空，若定不定，二俱非義。〕 ^569a12

〔#CB05151;三合顯〕。
orig::  ^569a16

汝言不知斯義所在，義性如是，云何為在？
commentary::  ^569a18

【疏】汝疑見性縮斷，要在一義。
決定見性之義，猶如虗空，虗空豈有方圓而可在耶？
此明真見周徧，無有方所，如彼虗空。
故涅槃云：有常之法，徧一切處。
虗空常故，無處不徧。
如來亦爾，徧一切處，是故為常。
無常之法，此有彼無。
如來不爾，是故為常。 ^569a20

 ^569a30

〔#CB05151;四會釋〕。
orig::  ^569a32

阿難，若復欲令入無方圓，但除器方，空體無方，不應說言更除虗空方相所在。
commentary::  ^569a34

【疏】入，達解也。若欲達解無方圓義，但去器之方圓，不可更除虗空方相。
若欲達解無大小義，但去塵境大小，不可說言見性寬狹。 ^569a38

〔△〔宗鏡云〕若能除器觀空，自無方圓長短。
知心是境，豈有高下是非？〕 ^569a46

〔#CB17567;三、就疑難破二〕
〔#CB05151;一以延破縮疑〕。
orig::  ^569b4

若如汝問，入室之時，縮見令小，仰觀日時，汝豈挽見齊於日面？
commentary::  ^569b6

【疏】若汝執言縮見成小，應可引見令伸，
等到日邊，挽引齊等。
面，猶邊也。 ^569b10

〔#CB05151;二，以續破斷疑。〕。
orig::  ^569b14

若築牆宇，能夾見斷，穿為小竇，寧無續迹？
是義不然。
commentary::  ^569b16

【疏】竇，孔穴也。若執夾令見斷，應可接令相續。
若相接者，應有續跡。 ^569b18

 ^569b22

〔#CB17561;三會通二〕
〔#CB17567;一、迷心執境〕
orig::  ^569b28

一切眾生從無始來，迷己為物，失於本心，
為物所轉，故於是中觀大觀小。
commentary::  ^569b30

【疏】迷真性之己，成色心之物，色心既成，
真性即隱，故云失於本心。
前文云能生諸緣，緣所遺者，境從心變，
心隨境轉，故見大小之異，內外之殊。
不能離緣觀性，但知隨境生執，故有前來種種疑倒。 ^569b34

 ^569b44

 ^569b48

〔#CB17567;二、悟物同真〕
orig::  ^569c4

若能轉物，則同如來身心圓明不動道場，於一毛端徧能含受十方國土。
commentary::  ^569c6

〔宗鏡引鈔〕若能轉物，則同如來者，心外無物，物外無心。
但心離分別為正智，正智即是般若，周徧法界，無有障礙。
所以如來一一根門，徧塵剎土，乃至毛端，而為說法。
如今但得離念，便同如來真實知見。
【疏】若了色心因緣和合，虗妄有生；因緣別離，虗妄名滅。
生滅去來，本如來藏。
性真常中，求於去來、迷悟、死生，了無所得。
則了妄唯真，無物可轉，為真轉物，背塵合覺，同諸佛矣。 ^569c10

〔△〔溫陵云〕：為物所轉，如空隨器變。
若能轉物，譬除器觀空。〕
身心圓明者，身圓明則毛端現土，心圓明則徧照法界。
此乃悟物咸真，即成妙用。
故下文云：我以不生不滅，合如來藏。
而如來藏，唯玅覺明，圓照法界。
是故於中，一為無量，乃至坐微塵裏，轉大法輪等。 ^569c32

 ^569c48

 ^570a2

然上諸文，俱約對境辨見，顯不生滅。
如對手之開合，身之遷變，境之可還，物之差別，鹿相而辨。
密示生滅即不生滅，尚見外境是生滅法。
今此會通，令了心之與境，皆是迷己所成，無心外法可以相對。
則法法皆如，塵塵咸徧，分明顯示，令悟本真，同如來耳。
下文縱有破諸疑難，一一隨文會通，皆此意也。 ^570a4

〔經文長水本知汝身中有不滅耶，乾道紹興二本並作汝知身中。〕。 ^570a28

〔吾今將汝擇於見中，一本作今吾將汝身心圓明，
溫陵本作即心圓明，非是。〕
大佛頂首楞嚴經疏解蒙鈔卷第二〔之一〕
第二之二大佛頂首楞嚴經疏解蒙鈔卷第二
〔之二〕
author:: 海印弟子　蒙叟錢謙益鈔
commentary::  ^570a30

。 ^570b12

〔#CB17561;一、申疑三〕
〔卍一疑〕。
orig::  ^570b14

阿難白佛言：世尊！
若此見精必我妙性，今此妙性現在我前，
見必我真，我今身心復是何物？
commentary::  ^570b16

【疏】若此物處見精，定是我之真性，顯是此性在我眼前，已離我體。
此現前見既是真我，現今身心須不是我，復是何物？ ^570b20

 ^570b28

。 ^570b30

。
orig::  ^570b36

而今身心分別有實，彼見無別分辨我身。
若實我心令我今見，見性實我而身非我。
commentary::  ^570b40

【疏】若以現理而推，今此身心實有分別，
緣於境界，彼在前見，且無別〔彼列〕識〔分別之別，
筆別切，與蹩同音。
無別之別，皮列切〕分辨我身。
彼若實有真心令我見者，彼既真我，我應非我。 ^570c2

。 ^570c10

。 ^570c12

〔卍三結〕。
orig::  ^570c26

何殊如來先所難言佛能見我？
唯垂大慈開發未悟。
commentary::  ^570c28

【疏】設使彼見能有分辨，何殊前難！
汝既見物，物亦見汝，則諸世間不成安立。 ^570c30

〔#CB17561;二、廣破三〕。
〔卍一如來破其疑三〕。
orig::  ^570c34

佛告阿難：今汝所言，見在汝前，是義非實。
commentary::  ^570c38

【疏】前顯諸法，故云若能轉物。
不了斯旨，妄謂見在眼前，雖形其言，實無其理。 ^570c40

〔#CB17567;二、牒疑立理〕
orig::  ^570c44

若實汝前，汝實見者〔牒〕，則此見精，既有方所，非無指示。
commentary::  ^570c46

【疏】設若眼前可見，應有處所可指，豈成真見，離名絕相？ ^571a2

〔#CB17567;三、依理正破二〕
〔#CB05151;一、約離物以推，是見三。〕
〔#CB17565;一、推徵其體。
四〕
。
orig::  ^571a10

且今與汝，坐祇陀林，徧觀林渠，及與殿堂，
上至日月，前對恒河。
汝今於我，師子座前，舉手指陳，是種種相：
陰者是林，明者是日，礙者是壁，通者是空。
如是乃至，草樹纖毫，大小雖殊，但可有形，無不指著。
commentary::  ^571a14

【疏】物象差異，巨細雖殊，形相既分，必歸指示。 ^571a22

〔#CB17563;二，勸指見精。〕
orig::  ^571a24

若必其見現在汝前，汝應以手確實指陳：何者是見？
commentary::  ^571a26

【疏】見性若在汝前，便同物像可指，見性如何？ ^571a28

〔#CB17563;三、以理推徵〕
orig::  ^571a30

阿難當知，若空是見，既已成見，何者是空？
若物是見，既已是見，何者為物？
commentary::  ^571a32

【疏】諸像雖差，不離空有，故將二事以辨是見也。 ^571a36

〔#CB17563;四使其明示〕
orig::  ^571a38

汝可微細披剝萬象，析出精明淨妙見元，
指陳示我，同彼諸物，分明無惑。
commentary::  ^571a40

【疏】披，開；剝，拆；析，辨也。
物象現前，洪纖咸見，應於此處開析分辨，
令此見精，分明出現，如諸物像，更無迷亂。
〔〔定林云〕：清淨性識，明妙性覺，合二不離，是謂精明淨妙見元。〕 ^571a44

 ^571a48

〔#CB17565;二、答釋不能〕。
orig::  ^571b2

阿難言：我今於此重閣講堂，遠洎恒河，
上觀日月，舉手所指，縱目所觀，指皆是物，無是見者。
commentary::  ^571b4

【疏】目觀手指，但是經塵，於諸物中，不辨是見。
orig::  ^571b8

世尊！如佛所說，況我有漏初學聲聞乃至菩薩，
亦不能於萬物象前剖出精見，離一切物別有自性。
commentary::  ^571b12

【疏】若如佛說，令指見精，分明無惑，至於證真大菩薩等，
亦不能於諸物之中分出其見，況我聲聞初學者乎！ ^571b16

〔#CB17565;三印成難辨〕。
orig::  ^571b22

佛言：如是，如是！
commentary::  ^571b24

【疏】印其不能分出見性。 ^571b26

〔#CB05151;二、約即佛以推，非見四。〕
〔#CB17565;一，牒前無是。〕。
orig::  ^571b28

佛復告阿難：如汝所言，無有精見離一切物別有自性，則汝所指是物之中無是見者。
commentary::  ^571b30

【疏】既不能於物中辨出見性，斯則所指咸物，無於是見。
既無是見，應即非見，故下徵之。 ^571b34

〔#CB17565;二、徵此有非。〕
orig::  ^571b38

今復告汝，汝與如來坐祇陀林，更觀林苑乃至日月種種象殊，
必無見精受汝所指。
汝又發明，此諸物中何者非見？
commentary::  ^571b40

【疏】所指物象，既不是見，反應非見。
若了唯真，更無是見非見。
以不了故，隨語生執。
洎乎徵詰，岡知所從，向下會通，皎然可見。 ^571b46

〔#CB17565;三、答釋不知〕。
orig::  ^571c4

阿難言：我實徧見此祇陀林，不知是中何者非見？
何以故？〔何以下，釋不知所以。〕
若樹非見，云何見樹？
若樹即見，復云何樹？
如是乃至若空非見，云何見空？
若空即見，復云何空？
我又思惟：是萬象中，微細發明，無非見者。
commentary::  ^571c6

【疏】若也樹不是見，應離能見之外，見所不及，云何現今復見於樹？
又若此樹即是於見，云何更名此以為樹？
空例此釋〔〔溫陵云〕：若樹非見，何能見樹？
若即是見，樹當名見，云何名樹〕。 ^571c16

。
orig::  ^571c20

佛言：如是，如是！
commentary::  ^571c24

【疏】如汝所見，無非見者，無乃是乎？ ^571c26

 ^571c28

 ^571c30

 ^571c34

〔卍二大眾失其守〕。
orig::  ^571c44

於是大眾非無學者，聞佛此言，茫然不知是義終始，
一時惶悚，失其所守。
commentary::  ^571c46

【疏】能見所緣，俱為勞相；是非即離，咸是緣塵。
既法空之慧未開，智障之惑難破，是見義既失，
非見理復乖，終始難明，守歸何所！
由是非無學者，一時惶悚。
〔〔真際云〕：向敘心境各別，相見歷然；今蒙一異推之，是非不決。
心無所措，于是茫然。〕 ^572a2

 ^572a8

 ^572a12

。 ^572a16

〔卍三法王安其意〕。
orig::  ^572a18

如來知其魂慮變慴〔變，動；慴，懼〕，心生憐愍，
安慰阿難及諸大眾：諸善男子！
無上法王是真實語，如所如說，不誑不妄，非末伽棃四種不死矯亂論議。
汝諦思惟，無忝哀慕。
commentary::  ^572a20

〔資中〕世間王者，尚無二語，何況法王親證而說？
故曰如所如說。佛有五語：真語、實語、如語、
不誑語、不異語。〔無偽曰真，稱理曰實，不變曰如，
心境相應曰不誑，懸見未然曰不異。〕 ^572a28

。 ^572a32

【疏】知時知機，應根而說，豈同外道不死矯亂？
四種矯亂，至下當辨。
此意所明，是非雙離，心境俱融，顯真妙體，無戲論相。
故令諦而思惟，不須心辱哀慕。 ^572a34

〔#CB17561;三會通二〕
〔卍一文殊旁為請問二〕。
〔#CB17567;一、述意敘疑〕。
orig::  ^572a46

是時，文殊師利法王子愍諸四眾，在大眾中即從座起，
頂禮佛足，合掌恭敬而白佛言：世尊！
此諸大眾不悟如來發明二種精見色空，是非是義。
commentary::  ^572a48

【疏】大眾茫然，不知所措，雖聞安慰，令諦思惟，
智慧不明，罔解所問。
文殊智德，旁為發機，先敘不悟，後方請示。
言二種者，謂於色空之上，辨於精見是與非是之二義也。 ^572b6

〔#CB17567;二、騰疑請示〕。
orig::  ^572b14

世尊！若此前緣色空等象，若是見者應有所指，
若非見者應無所矚，而今不知是義所歸故有驚怖，非是疇昔善根輕尠。
唯願如來大慈發明，此諸物象與此見精元是何物？
於其中間無是非是。
commentary::  ^572b16

【疏】自是是非難明，非謂善根尠少。
阿難前云無是見者，無非見者，如來一一印許，意令於真法界達無是非。
及至魂慮變慴，又囑汝諦思惟，深欲令了法界一相。
文殊愍眾，請佛明示此見與緣，元是何物，無是非相。 ^572b24

。 ^572b34

〔卍二如來正與會通三〕。
〔#CB17567;一顯諸法唯真，是非雙絕〕。
orig::  ^572b40

佛告文殊及諸大眾：十方如來及大菩薩，於其自住三摩地中。
commentary::  ^572b42

〔宗鏡〕若未自住三摩地中，不信心外無法，
以分別智，解心不亡，但緣他境，未住自地，
如首楞嚴經自住三摩地〔云云〕。
所云大菩薩者，即八地已上。
若八地菩薩，尚心外見淨土，以智緣理，不名自住。
【疏】自住之定，即首楞嚴三昧也。
諸法如幻，法界一相。
起信云：諸佛已離業識，無自他相見。
登地已上，分證此法，亦如佛見也。 ^572b46

〔△〔桐洲注〕佛及大士自住三摩地，名等持法界觀慧地中。〕。
。 ^572c16

。
orig::  ^572c18

見與見緣并所想相，如虗空華本無所有。
此見及緣元是菩提妙淨明體，云何於中有是非是？
commentary::  ^572c24

【疏】見謂識體。見緣即根，是增上緣，能生識故。
所想相即境也，是所緣緣，牽生識故。
下文云：想相為塵，識情為垢。
或可見即是根，見緣即境，所想相即識。
此根、境、識，即十八界，攝一切盡〔桐洲、溫陵，
皆依長水次義〕，即龍樹四句中因緣所生法也。
此根、境、識〔疏亦躡次義解〕，從妄心有，其體元無，
如空中華，翳病故見。
下文云：見聞如幻翳，三界若空華。
此則我說即是空，雖如幻華，本無其體。
世俗諦中說名根、境，即亦名為假名。
諸法無體，不覺故有；不覺即覺，元是菩提。
起信云：念無自相，不離本覺；若離覺性，則無不覺。
下經亦云：見與見緣，似現前境，元我覺明。
即亦是中道義也。
文殊前問此諸物象及此見精，元是何物等，
故佛答云：元是菩提妙淨明體。
此則顯一真法界離性離相，圓收諸法無不是如，
云何更說是見非見〔〔融室云〕：見及緣既歸如體，
咸沒其名，如何於妙淨體中論是非是〕？
即洗滌前來緣塵辨見，或見或塵，是非之相。
若不以三昧遣蕩，何能契此一如？
故淨名息言，意在於此。 ^572c28

。 ^573a16

〔#CB17567;二、引文殊為例，二相元無三。〕
〔#CB05151;一、引例二〕
〔#CB17565;一例〕
orig::  ^573a20

文殊！吾今問汝，如汝文殊〔一問真文殊〕，
更有文殊是文殊者〔二問是文殊〕，為無文殊〔三問無文殊〕？
commentary::  ^573a22

【疏】佛意問云：如汝文殊，是一體性。
〔一問〕吾欲於此更立是名，為是文殊？
〔二問〕復欲於此立一無名，為無文殊？
〔三問〕為得已否？意顯一真體上，不立是名，不立無相。
是即對非以立，無即待有而稱。
是非有無，戲論之見，豈會一真？
前約觀門，無是非相，唯證乃真。
若不指事以明，未證如何領解？
故託文殊以明一相。 ^573a26

〔#CB17565;二答〕
orig::  ^573a40

如是〔領旨〕。世尊！我真文殊〔答一問〕，無是文殊〔答次問〕。
何以故？若有是者，則二文殊〔釋無是所以〕。
然我今日非無文殊，於中實無是、非二相。
commentary::  ^573a42

【疏】先答無是。若立是者，即須對非，便有二相，故云則二文殊。
次答無無。若立無者，即成斷滅，將何名為真文殊體？
但於真體無是非相，亦不可說真體全無。
見之與緣，同是一真，故無二相也。 ^573a48

〔△〔真際云〕：若立二身，即有是非之相；既唯一體，終無對待之名。〕。 ^573b8

 ^573b12

 ^573b16

〔#CB05151;二合顯〕。
orig::  ^573b20

佛言：此見妙明與諸空塵亦復如是，本是妙明無上菩提淨圓真心，
妄為色空及與聞見。
commentary::  ^573b22

【疏】此見及緣，皆是妄心分別故有，說何為是而更立非？
若了法界一相咸是一如，即同文殊無是非相，
故云亦復如是〔〔標指〕一切幻化皆生覺心〕。 ^573b26

。 ^573b30

〔#CB05151;三重喻〕。
orig::  ^573b32

如第二月，誰為是月？
又誰非月？文殊！但一月真，中間自無是月非月。
commentary::  ^573b34

【疏】本唯一月，未曾有二，病眼不了，二相俄生。
既知第二無體，更欲名誰為是月非月？ ^573b38

〔△〔補遺〕第二月是相待義，合二文殊。
但一月是絕待義，合真文殊。〕
〔#CB17567;三、指妄顯真，結成得失〕。
orig::  ^573b44

是以汝今觀見與塵，種種發明名為妄想，不能於中出是非是。
由是真精妙明覺性，故能令汝出指非指。
commentary::  ^573b46

【疏】妄想若存，心境難脫，故不能出是非是相。
若一念不生，前後際斷，唯一妙覺，湛然周徧，於中更無是相非相。
指即是見也，非指即非見也，但文變耳。 ^573c2

 ^573c12

〔△〔無盡云〕種種發明，是非鋒起，孤光逈照，逈出指陳。〕。
。 ^573c14

 ^573c16

 ^573c18

〔△〔王舜鼎曰〕出指非指，所謂見月忘指也。〕
。 ^573c20

〔◑一，破自然二〕。
〔#CB17561;一伸難三〕
〔卍一外計同真難〕。
orig::  ^573c22

阿難白佛言：世尊！
誠如法王所說，覺緣徧十方界，湛然常住性非生滅，
與先梵志娑毗迦羅所談冥諦，及投#CB01926;等諸外道種，
說有真我徧滿十方，有何差別？
commentary::  ^573c24

【疏】覺之緣，由行相也。
周徧無生，即是其緣。 ^573c30

婆羅門，此云梵志，或淨志。
投#CB01926;等，即苦行外道，
躶形拔髮，鞭纏棘刺，五熱炙身也。
我徧十方者，此外道不知阿賴耶識為界趣生本，
含藏種子，惑潤受生，遂計身中有一神我，
常在不滅，處處受生，徧十方界。
彼之所說，計我行相，似濫真覺，故云有何差別。 ^573c32

。 ^574a8

 ^574a12

〔卍二、自語相違難〕。
orig::  ^574a26

世尊亦曾於楞伽山為大慧等敷演斯義，
彼外道等常說自然，我說因緣非彼境界。
commentary::  ^574a28

【疏】佛為大慧說楞伽經，明諸因緣，破彼外道執自然見因緣之義，
非是外道所知境故。 ^574a32

 ^574a40

。 ^574a42

 ^574a44

〔卍三雙結，請開示。〕。
orig::  ^574b4

我今觀此覺性自然，非生非滅，遠離一切虗妄顛倒，
似非因緣與彼自然，云何開示不入群邪，獲真實心玅覺明性？
commentary::  ^574b6

【疏】今觀覺性，本是無生，離諸虗妄，有似不同。
楞伽所說，與彼外道自然執見，如何分辨？
此不知如來隨宜說法，在楞伽時，為破外道不了業種熏習，
感外增上，遂即妄計烏自然黑，鶴自然白等。
故佛說有因緣，約世間相緣起道理。
今此直明一真法性，豈同因緣隨他意語耶？ ^574b12

。 ^574b30

。 ^574b36

〔#CB17561;二，正破二〕。
〔卍一牒疑審定〕。
orig::  ^574b40

佛告阿難：我今如是開示方便真實告汝，汝猶未悟惑為自然。
阿難！若必自然，自須甄明有自然體。
commentary::  ^574b42

【疏】示方便者，約理、約事、就喻、就境，一一無非顯真實性
〔〔溫陵云〕即自住三摩地等文〕。
尚此不了，迷作自然。
若是自然，必須有體，如何甄別？ ^574b46

 ^574c4

〔卍二、就緣推破二〕。
〔#CB05151;一徵〕
orig::  ^574c8

汝且觀此妙明見中，以何為自？
此見為復以明為自，以暗為自，以空為自，以塞為自？
commentary::  ^574c10

【疏】自然之體，為何所在？
故約四境以問，顯體無得。 ^574c14

〔#CB05151;二破〕
orig::  ^574c16

阿難！若明為自應不見暗，若復以空為自體者應不見塞，
如是乃至諸暗等相以為自者，則於明時見性斷滅。
云何見明？
commentary::  ^574c18

〔慤公玄贊〕慶喜所疑，唯約真體，如來何故約相而破？
然一體凝然，理無能所，既興能計，必有所緣。
緣則約相方生，離相必無緣理。
是以假緣推自，自且不成，相息心亡，永袪邪計。
【疏】若四境即是見之自體，則互相乖反，
為自不成，隨屬一境，即不見三。
今汝不然，云何妄執〔？
宗鏡〕若執此性是自然者，應須現推自然之理。
且如本性，以何法為自體？
故知恒常之性，不逐緣生。
若隨明暗幻化之法以為自體，明暗等法緣散之時，此性應隨斷滅。 ^574c24

〔◑二，破因緣二〕。
〔#CB17564;一、翻前為難二〕
〔#CB17561;一伸難〕
orig::  ^574c42

阿難言：必此妙見性非自然，我今發明是因緣生，
心猶未明諮詢如來，是義云何合因緣性？
commentary::  ^574c44

【疏】既非自然，必是因緣。
因緣之義，無常生滅，此有彼無，體非周徧，
豈同覺性湛然常住，圓滿十方？
行相相違，故云云何合因緣性。 ^574c48

〔#CB17561;二，正破二〕。
〔卍一破因義〕。
〔#CB05151;一徵〕
orig::  ^575a6

佛言：汝言因緣，吾復問汝。
汝今因見，見性現前。
此見為復因明有見？
因暗有見？因空有見？
因塞有見？
commentary::  ^575a8

【疏】以境為因，有此見性，故云因見。
還以四境徵其見因。 ^575a12

〔#CB05151;二破〕
orig::  ^575a16

阿難，若因明有應不見暗，如因暗有應不見明，
如是乃至因空、因塞同於明暗。
commentary::  ^575a18

【疏】四境相違，一三互闕，為因不成。 ^575a22

〔卍二破緣義二〕。
〔#CB05151;一徵〕
orig::  ^575a24

復次，阿難！此見又復緣明有見，緣暗有見，
緣空有見，緣塞有見。
commentary::  ^575a26

【疏】因親緣疎，分為二門，互相違破，四義徵訖。 ^575a30

〔#CB05151;二破〕
orig::  ^575a32

阿難！若緣空有，應不見塞；若緣塞有，應不見空。
如是乃至緣明、緣暗，同於空塞〔如文〕。
commentary::  ^575a34

〔△〔孤山云〕：因略空塞，緣略明暗，佛言之巧，相例可知。〕
。 ^575a38

 ^575a42

〔#CB17561;三會通二〕
。
orig::  ^575a46

當知如是精覺妙明，非因、非緣，亦非自然、
非不自然，無、非不非，無是、不是，離一切相即一切法。
commentary::  ^575b2

【疏】所亡之相，通有八句：謂因緣也，自然也，
是也，非也，此四是病；非因緣，非自然，非是，
非非，此四是藥。經文從非因緣下三句，雙亡因緣自然之藥病。
謂非因緣，非自然，非不因緣〔補句〕，非不自然不因緣，義在自然中也。
無非下二句，雙亡是非之藥病。
謂無非無不非，無是無不是，藥病雙亡，
無跡可滯，心行處滅，言語道斷，故云離一切相。
以前諸相，皆是虗妄徧計執故。
精覺妙明，非別有體，但於諸法，遠離前來虗妄徧執，即是圓成妙覺明性。
故起信云：是故一切法，從本已來，離言說相，
離名字相，離心緣相，乃至唯是一心，故名真如。
唯識亦云：此諸法勝義，亦即是真如，常如其性故，即唯識實性。
又云：圓成實於彼，常遠離前性。
下經廣辨，須預此知。 ^575b6

。 ^575b44

〔#CB17567;二、結責滯情〕。
orig::  ^575b46

汝今云何於中措心？
以諸世間戲論名相而得分別，如以手掌撮虗空摩秪益自勞，
虗空如何隨汝執捉？
commentary::  ^575b48

【疏】因緣自然，皆是世間戲論名相，如何以此於真覺中舉心分別？
如下云：汝蹔舉心，塵勞先起，名相手掌，
摩真覺空，勞黷自為，一無所益。
〔宗鏡〕因緣自然，皆是世間言論；有無真俗，悉是分別識心。
應須親到，不俟更言。
如鏡照容，直須心口相似；如魚飲水，方能冷暖自知。
若不直見其事，欲以意解情求，如持兔角弓，
駕龜毛箭，以無手人擬射須彌山，似壓熱沙油點無燈火，
貯漏巵內欲破鐵圍昏，徒役狂勞，終無是處。 ^575c4

。 ^575c20

 ^575c24

〔#CB17564;二、引經為難二〕。
〔#CB17561;一伸難〕
orig::  ^575c30

阿難白佛言：世尊！
必妙覺性非因非緣。
世尊！云何常與比丘宣說見性具四種緣，
所謂因空、因明、因心、因眼？
是義云何？
commentary::  ^575c32

【疏】此依俗諦具緣，能見為難。
唯識說九緣，此唯出四。
〔〔孤山云〕：今經及涅槃但明四種，廣略異耳。〕
約小乘義，減大五緣，心即分別緣也。 ^575c38

。 ^575c44

 ^575c48

 ^576a16

。 ^576a28

。 ^576a30

〔#CB17561;二，正破二〕。
。
orig::  ^576a40

佛言：阿難！我說世間諸因緣相非第一義。
commentary::  ^576a44

【疏】說第一義，故非諸相，今以世諦因緣為難。
如說鏡體明淨，以像差別為難，於理如何？ ^576a46

。
orig::  ^576b4

阿難！吾復問汝：諸世間人說我能見，云何名見？
云何不見？
commentary::  ^576b14

【疏】徵審世諦見與不見之由。 ^576b18

〔#CB17567;二、別答雙難二〕
〔#CB05151;一答〕
orig::  ^576b20

阿難言：世人因於日、月、燈光見種種相，
名之為見；若復無此三種光明，則不能見。
commentary::  ^576b22

【疏】此舉由一明緣，以答見種種相。
世間之法，假因託緣，方始名見，非是離相湛然之見。
如下文云：緣見因明暗成，無見不明自發，則諸暗相永不能昏。
〔〔溫陵云〕：因三種光而後能見，名和合相，非真見證。〕 ^576b26

 ^576b32

〔#CB05151;二難二〕
〔#CB17565;一正難〕
orig::  ^576b34

阿難！若無明時名不見者，應不見暗。
若必見暗，此但無明，云何無見？
commentary::  ^576b36

【疏】若無明相名不見者，暗時無明，應不見暗。
若實見暗，只可說無明相〔無日月燈之明相〕，不可說為無見。 ^576b40

〔#CB17565;二反難〕
orig::  ^576b44

阿難！若在暗時不見明故名為不見，今在明時不見暗相還名不見，
如是二相俱名不見。
commentary::  ^576b46

【疏】若汝執言雖然見暗，只名不見者，以不見明故。
此牒計也。次即破云：今雖見明，亦合名為不見，以不見暗故。
若立見明為見，見暗亦合名見；若立見暗為不見，見明亦合名不見。
故云俱名不見。 ^576c2

〔#CB17567;三結成俱見〕。
orig::  ^576c10

若復二相自相陵奪，非汝見性於中蹔無，如是則知二俱名見。
云何不見？
commentary::  ^576c12

【疏】明暗自有相陵，見性未曾移動，斯則見明見暗，
俱名為見，不可說言見暗之時名為不見。 ^576c16

〔△〔交光云〕：暗中有見，尚不因眼，何假空明，多緣分別？
顯一暗見，四緣都破。〕 ^576c20

 ^576c22

。 ^576c24

〔△【疏】〕
。 ^576c28

〔#CB17567;一、會前見性，非他所成〕。
orig::  ^576c30

是故，阿難，汝今當知，見明之時，見非是明；
見暗之時，見非是暗；見空之時，見非是空；
見塞之時，見非是塞，四義成就。
commentary::  ^576c32

【疏】明等四境，自屬前塵。
見性未曾生滅，雖見四境，而非四境成就於見。
譯人巧略，故別列而總結也。
若欲經文當句中具者，應云見明之時，
見非是明成就，乃至見非是塞成就。
此之四見，古今多解。
不看前文及此非字，但見成就之語，便別作意度解釋。
文無連貫，旨非起盡，孤然作解，豈稱佛心？
然此經意，明真見不假，明暗等緣而體常照。
故下經云：不由前塵所起知見，明不循根，
寄根明發，則諸暗相永不能昏等。
見性既然，聞性亦爾。
故下文云：聲無既無滅，聲有亦非生，生滅二圓離，是則常真實。
豈得復言因空、因明、因心、因眼耶？ ^576c38

 ^577a12

〔△〔天如云〕：此明離緣之見，即見精也。
向於八還中指見精為不還，今於下文則遣之矣。〕
。
orig::  ^577a14

汝復應知，見見之時，見非是見。
commentary::  ^577a18

【疏】前約信解行位，明此真見不逐緣生，
不因境起，仍留真見，不亡自相。
今此所明，約見道已去，直至極果，真用顯發，
照真體時，體之與用，俱非見相。
若以上見為用，下見為體，用照體時，理智#CB04474;然，
無體可得，用相亦亡，故云見非是見〔上用下體是第一義〕。
若以上見為體，下見為用，體發用時，無法可照，
亦不名見〔上體下用是第二義〕。
若以上見為真，下見為妄，真覺妄時，無妄可得，
亦不名見〔上真下妄是第三義〕。
唯一法界，無二相故。
斯則由無相境發無緣智，以無緣智緣無相境，
境智冥合，如水投水，不可分別，說名為見。
唯識云：若時於所緣等。 ^577a20


orig::  ^577a46

見猶離見，見不能及。
commentary::  ^577b4

【疏】真見自體，尚離見相，無體可得，豈令見用照所及乎〔上用下體〕！
又，見體尚無體，豈及有見用〔上體下用〕！
又，所覺之妄，尚無有體，能覺之見，豈能及乎〔上真下妄〕！ ^577b6

 ^577b10

 ^577b22

 ^577b30

 ^577b32

 ^577b40


orig::  ^577b44

云何復說因緣、自然及和合相？
commentary::  ^577c4

【疏】此則結責，以世間戲論名相，分別真見也。
或可從見猶離見下，名結真息妄。
意云：真見自體，離自見相，尚不可以見之名字之所能及，云何更說屬乎因緣及自然等耶？
〔〔直解云〕阿難說見性四緣，即和合相也。〕 ^577c6

。
orig::  ^577c12

汝等聲聞狹劣無識，不能通達清淨實相，
吾今誨汝當善思惟，無得疲怠妙菩提路。
commentary::  ^577c16

【疏】實相無相，即見無見。
識劣智昧無法，空慧如何通達？
故勸善思不怠，大行可庶幾矣。 ^577c20

△〔宗鏡〕應須尅己辦事，曉夜忘疲。
若問程而不行，家鄉轉遠。
似見寶而不取，拄受貧窮。
〔〔溫陵云〕離緣離相，言說不及，是清淨實相，妙菩提路。〕 ^577c24

。 ^577c28

。 ^577c30

〔#CB17561;二、酬請廣釋二〕。
。 ^577c38

〔#CB17561;一，承前置請〕。
orig::  ^577c48

阿難白佛言：世尊！
如佛世尊為我等輩，宣說因緣及與自然諸和合相與不和合，
心猶未開而今更聞，見見非見重增迷悶。
伏願弘慈施大慧目，開示我等覺心明淨。
作是語已，悲淚頂禮承受聖旨。
commentary::  ^578a2

【疏】宣說因緣等，指已聞也。
已知真見非是因緣及自然相〔下文佛自指云：
阿難，汝雖先悟本覺妙明，性非因緣，非自然性〕。
諸和合下，述未悟也。
心中猶疑此見和合與不和合，未得開解
〔下文而猶未明如是覺元非和合生及不和合〕，是一迷悶。
和合等義尚未明白，何堪更聞見非是見？
斯則醉更洪飲，孰能醒悟？
故云重增迷悶。求法空智，名施大慧目。
見實相理，名覺心明淨。
此明真見離緣絕相，言思不及，非二乘境界，故增迷悶。
非承決擇，孰能通曉？
故垂淚禮請〔〔溫陵云〕。
諸和合相，即因日月燈有見者。
不和合相，即非明暗空塞者〕。 ^578a10

 ^578a26

 ^578a32

〔#CB17561;三總告許宣〕。
orig::  ^578a42

爾時，世尊憐愍阿難及諸大眾，將欲敷演大陀羅尼諸三摩提妙修行路。
commentary::  ^578a44

【疏】陀羅尼，此云總持。
然有一字、多字、無字之異。
若指下神呪，即多字也；若顯實相妙理，即無字也。
今此所明真覺妙心，是諸三昧妙修行門之基址故。
若不通達而修行者，皆為邪解，故指此法為通衢耳。 ^578a48

 ^578b16

。 ^578b28

〔次下答三摩禪那近師，疑誤接踵，今皆削正。〕。
orig::  ^578b38

告阿難言：汝雖強記但益多聞，於奢摩他微密觀照心猶未了。
汝今諦聽，吾當為汝分別開示，亦令將來諸有漏者獲菩提果。
commentary::  ^578b42

【疏】此之妙心，若欲眾生生信解者，故可詮辨，種種開示。
若欲明證親顯此境，應以微密觀照奢摩他中現量所得，
離諸分別，方名親證。
故起信中說：離言真如，是觀智境；依言真如，是生信境。
今斥多聞強記，不修理觀，故於此境，心猶未了。
故般若云：以無所得故，得阿耨菩提。 ^578b48

。 ^578c12

〔#CB17561;三、舉事開曉三〕。
〔#CB17567;一、雙標二見〕。
orig::  ^578c28

阿難！一切眾生輪迴世間，由二顛倒分別見妄，
當處發生、當業輪轉。
云何二見？一者、眾生別業妄見，二者、眾生同分妄見。
commentary::  ^578c30

〔宗鏡引疏釋〕別業妄見者，分別煩惱也。
同分妄見者，俱生無明也。
【疏】一念心動，名為分別。
動故有見，俱無實體，故云見妄。
〔〔吳興云〕：以分別性離塵無體，故云見妄。〕
此一念動，無別所依，只迷一真，忽然而起，故名當處發生。
此即無始無明義也。
起信云：以不達一法界故，忽然念起，名為無明。
即此無明動心，名之為業。
動即有苦，果不離因，故云當業輪轉。
〔〔吳興云〕：妄即無明，發生即見，見即成業，業即有苦。
所以輪轉，為顯惑、業、苦三，更非異時，故曰當處發生等。〕 ^578c36

〔△〔手鑑云〕：一念迷真，三業具足，俱時而有，如惡叉聚。〕
此顯無始根本無明，亦名為業，亦名見妄。
如下文云：汝見虗空，徧十方界。
空見不分，有空無體，有見無覺，名為劫濁也。
妄見是一，約人分二，故有同別之名。
眾生望佛，見無見殊。
又眾生妄識，緣境有異，故名分別。
如下文云：見我及汝，并諸世間，皆即見眚。
性非眚者，故不名見。
起信云：若離業識，則無見相。
應知未離業識，則皆有見。
無見即真，有見皆妄，故云妄見。
此之妄見，約眾生界，彼彼皆然，故云同分。
是知妄見則一，約人名異。
故不可將常途二業，而得相配，恐失經旨。 ^579a10

下文即云：一病目人，同彼一國。
彼見圓影，眚妄所生。
此眾同分，所現不祥。
同見業中，瘴惡所起。
俱是無始，見妄所生。
問：阿難此疑，見見非見，故請開示。
如來何故不便直答，而却廣明二種妄見耶？
答：若不廣示妄見有見，不能顯於真見無見。
若據阿難所疑，既名真見，合須有見，如何却云見見非見？
而不知寂而常照，故名真見。
照而常寂，故非是見。
故佛廣約一人、多人，對辨真妄見無見異。
應知未離無明眚病，俱名有見。
眚病若亡，彼見精真，故不名見。
如下細辨。 ^579a32

 ^579b12

〔#CB17567;二、雙釋能喻二〕。
〔#CB05151;一、別業三〕。
〔#CB17565;一、別徵略示〕。
orig::  ^579b22

云何名為別業妄見〔徵〕？
阿難！如世間人〔趣舉一人為例〕，目有赤眚，
夜見燈光，別有圓影，五色重疊。
commentary::  ^579b24

〔宗鏡〕夜見燈光，五重圓影者，喻五見也。
蘊喻燈光。此之五見，於蘊上起，妄生推度，
是徧計性，情有理無。
此況迷心為己之人，不知境是自心，如燈上圓光，認為他境。
【疏】目喻真見，眚喻業相〔赤眚喻妄心〕，眚因熱氣逼成，
業因無明所動，燈喻法性〔燈喻本具真理〕，
夜見喻妄見，圓影喻五蘊。
斯則由不知真如法一故，不覺心動，說名為業。
以依動故能見，依能見故境界妄現，以有境緣故起心分別等。 ^579b28

〔#CB17565;二、廣破即離三〕。
〔#CB17563;一別破二〕
〔#CB17566;一破即燈即見〕
orig::  ^579b46

於意云何？此夜燈明所現圓光，為是燈色？
為當見色〔五句標審〕？
此若燈色〔二義問色〕，則非眚人何不同見？
而此圓影唯眚之觀。
若是見色，見已成色，則彼眚人見圓影者，名為何等？
commentary::  ^579b48

【疏】若此圓影是燈上現，無眚之人應合俱見，
何以獨有眚人自觀，餘無見者？
影若從彼眚者見發，其見爾時已成於影，不合名見。
見圓影者，復是何物？
色即影也。 ^579c8

 ^579c14

〔△〔孤山云〕：非眚人，喻佛界也。〕
〔#CB17565;二，破離燈離見〕。
orig::  ^579c16

復次，阿難！若此圓影〔二義問影〕離燈別見
〔辨非離燈〕，則合旁觀屏悵几筵有圓影出。
離見別有〔燈辨非離〕，應非眼矚，云何眚人目見圓影？
commentary::  ^579c18

【疏】若離燈外別有圓影，旁見餘物，何無影出？
色若離見別有體者，不合眚眼見於圓影，几案屬筵席也。
〔〔溫陵云〕：即燈見既無實體，離燈見又無定處。
足徵妄矣。〕 ^579c24

〔#CB17563;三總結〕
orig::  ^579c28

是故當知，色實在燈，見病為影，影見俱眚，
見眚非病，終不應言是燈是見，於是中有非燈非見。
commentary::  ^579c30

〔宗鏡〕依他蘊性，緣起不無，故云色實在燈。
我見體空，從妄心起，故云見病為影。
影見俱眚者，能執所執，分別惑故。
正證真時，了知徧計脫體全空，故云見眚非病。
分別惑亡，同一真性，離能所取，故云終不應言是燈是見，及非燈非見。
即釋上來見見之時，見非是見。 ^579c34

〔△長水第二解同此。〕
【疏】色，燈光也。燈實有光，不曾有影。
今見影者，乃是眚病使之然也。
以此而推，所見之影，能見之見，俱為眚病。
見無眚病之人，自然無影。
可緣說誰是燈是見，非燈非見。
亦可見是了知義。
了知五影是眚所成，則無執影之病，終不說影有生處也。
下文云然見眚者，終無見咎。
〔亦可一科，同永明古釋。〕 ^579c48

 ^580a16

 ^580a18

〔#CB17565;三重，以喻顯二。〕
〔#CB17563;一喻〕
orig::  ^580a22

如第二月，非體非影。
何以故？第二之觀，揑所成故。
諸有智者，不應說言：此揑根元，是形非形，離見非見。
commentary::  ^580a24

【疏】非是真月之體，又非水中之影。
但是捺目，根識參差，故見二相，其實無體。
如彼圓影，目眚所成，無體可得。
揑猶月也，非形見也，非見形也。
智人不言此月生處是形是見，離形離見，
譯人用巧，變斯文耳。 ^580a28

 ^580a38

〔#CB17563;二合〕
orig::  ^580a40

此亦如是，目眚所成，今欲名誰是燈是見？
何況分別非燈非見？
commentary::  ^580a42

【疏】以喻顯喻，合前可思。
〔宗鏡〕本來無月，將何為形？
形既不立，非形亦無，是非一相，能所俱亡，故云何況非燈非見。 ^580a46

〔#CB05151;二、同分二〕
〔#CB17565;一、通列外報〕。
orig::  ^580b4

云何名為同分妄見〔徵〕？
阿難！此閻浮提除大海水，中間平陸有三千洲，
正中大洲東西括量，大國凡有二千三百，
其餘小洲在諸海中，其間或有三兩百國，
或一或二，至於三十、四十、五十。
commentary::  ^580b6

【疏】水中可居曰洲。
三干總號閻浮，中而復大者，是此五天也。
括，結也。量，數也。國，域也，有限域也。 ^580b14

 ^580b18

〔#CB17565;二、別示業緣〕。
orig::  ^580b26

阿難！若復此中有一小洲秪有兩國，唯一國人同感惡緣，
則彼小洲當土眾生，覩諸一切不祥境界，
或見二日或見兩月，其中乃至暈適珮玦、
彗孛飛流、負耳虹蜺種種惡相，但此國見，彼國眾生本所不見亦所不聞。
commentary::  ^580b28

【疏】兩國，二土也。眾生穢土，以有漏識為體，
煩惱造業所共感故；諸佛淨土，以無漏智為體，真如淨用之所現故。
暈適，謂日月之暈。
適，近也，近日月也。
珮玦，玉器也。妖氣近日月，如珮玦之形也。
彗孛飛流，此皆妖星。
其光似#CB00416;，孛孛然起，
絕跡而去曰飛，光跡相連曰流。
負耳虹蜺，氣負日邊，如耳之有珥也。
〔五行志作抱。珥，抱氣向日也。
珥，形點黑也。〕雄曰虹，雌曰蜺，即陰陽之精也。
所見不一，故云種種，皆是災惡所表前相。
凡夫五濁，同業共感，如惡相國；諸佛淨土，
唯一清淨，如不見國。 ^580b38

〔#CB17567;三、雙例所喻二〕
〔#CB05151;一、總標〕
orig::  ^580c20

阿難！吾今為汝以此二事進退合明。
commentary::  ^580c22

【疏】進例於法，退例於喻，互相合顯，以明見與無見也。
〔真際〕今將同例別，以別例同，故曰進退。 ^580c24

 ^580c28

〔△〔雪浪云〕：此是總標之文，下文正是退別例同，進同例別。〕 ^580c32

。 ^581a6

〔#CB05151;二、別例二〕
〔#CB17565;一、例合別業二〕
〔#CB17563;一、舉喻例法二〕
〔#CB17566;一、能喻燈眚二〕
。 ^581a14

〔●次下夾注牒文，並依雪浪標本〕。
orig::  ^581a16

阿難！如彼眾生別業妄見，矚燈光中所現圓影，
雖現似境，終彼見者目眚所成，眚即成勞，
非色所造〔牒上，色實在燈〕。
commentary::  ^581a18

【疏】妄心變起，似有不真，眚病所生，故非色造。 ^581a24

 ^581a26

。
〔▽二，顯真〕。
orig::  ^581a28

然見眚者，終無見咎〔牒上見眚非病〕。
commentary::  ^581a30

【疏】若知五影因眚故見，終不執影是實有體，
既無所見，能見何立？
故無見咎。此約喻釋見無見也。
〔宗鏡〕若知眚即是眼病，終不執影以為實有，故無見咎。
〔〔融室云〕然其見眚之者，妙見真精，不曾為眚，故云終無見咎。〕 ^581a32

。
orig::  ^581a38

例汝今日以目觀見山河國土及諸眾生，
皆是無始見病所成〔此是法中總舉之文〕。
commentary::  ^581a42

【疏】國土眾生，依正二報，皆是妄念分別故有。
若離於念，則無一切境界之相。
華嚴云：眾生妄分別，有佛有世界；若了真法性，無佛無世界。 ^581a46

 ^581b4

。 ^581b6

。 ^581b8


orig::  ^581b10

見與見緣，似現前境〔合喻中所現圓影，
雖現似境〕，元我覺明。
commentary::  ^581b18

【疏】見之與境，皆如空華，本無所有，故云似現前境。
此見及緣，元是菩提妙淨明體，故云元我覺明。 ^581b20

○〔宗鏡〕見與見緣，似現前境者，皆是真心變起，非實有境。
見相二分，俱不離心。
況是徧計，唯影無識。
此釋妄見也。 ^581b28

〔#CB17563;二，重釋結酬二〕。
〔#CB17566;一、寄喻重釋〕。
orig::  ^581b44

見所緣眚〔合喻中，終彼見者，目眚所成〕，
覺即見眚〔合喻中，然見眚者〕。
commentary::  ^581b46

【疏】覺，猶見也。若實有所緣之境及能緣見，
皆是眚病，以能所緣如空華故。
或可見與見緣，已俱是眚，若起智覺，覺此二空，此能覺者亦是眚也。
圓覺亦云：依幻說幻，亦名為幻。
〔〔標指〕能見所緣，俱是心病，若起覺妄之見，亦是病也。〕 ^581b48

〔△〔定林云〕覺明起見，而見所緣眚。
彼所覺見，即是眚也。〕
。 ^581c8

○〔宗鏡〕元我覺明者，本元真覺，以真能覺妄，
了彼妄見，及與所緣，俱是眚故。
orig::  ^581c10

本覺明心，覺緣非眚〔合喻中終無見咎〕。
commentary::  ^581c16

【疏】此顯真覺玅明，非生非滅，遠離一切虗妄顛倒，
湛然常住，故非眚也。
〔〔標指〕此顯真覺妙明之緣，對物而照，故非對待之眚病。〕
言覺緣者，覺之緣由行相也。
如前云：誠如法王所說，覺緣徧十方界等。 ^581c18

〔△〔定林云〕：此本覺明心覺，彼見覺能緣所緣，而此本覺心非是眚也。〕。 ^581c26

○〔宗鏡〕覺見即眚，本覺明心。
覺緣非眚，釋成真妄二覺也。
妄見即是於眚能覺真心，不是於眚但能覺彼妄緣。
體非是眚，故云覺緣非眚。 ^581c28


orig::  ^581c34

覺所覺眚〔牒上覺見即眚〕。
覺非眚中〔牒上覺緣非眚〕。
commentary::  ^581c38

【疏】此雙結真妄也。
若能起覺，覺於所覺，俱是眚病。
真覺之體，非能所中，故云覺非眚中。
〔宗鏡〕覺所覺眚者，牒妄覺能所俱眚也。
覺非眚中者，牒真覺非眚也。 ^581c40

〔△〔融室云〕：能覺是眚。
能覺中之覺者，不墮眚中，故云覺非眚中。〕
orig::  ^581c48

此實見見，云何復名覺聞知見？
〔結答上問〕。
commentary::  ^582a8

〔宗鏡〕此之真妄二見，俱離能見所見，故云此實見見，以證真時無此二見故。
能見所見既不安立，云何復名覺聞知見？
【疏】此無能所妙覺明心，名為見見。
以寂而常照，照而常寂故，於此豈名見聞知等？
然一切眾生，自無始來，由見聞知以為病本，
分能立所，顛倒從生。
今聞非見，碩乖先志，於是迷悶。
由此廣示，妄故有見，真元無見，是故指云此實見見，云何可立覺聞知見？
圓覺經中無知覺明，正同此也。 ^582a10

〔#CB17566;二、寄喻結詶〕。
orig::  ^582a28

是故汝今見我并諸世間十類眾生者，
即見眚，非見眚者〔合前覺見即眚〕。
彼見真情性非眚者，故不名見。
commentary::  ^582a30

〔宗鏡〕何故真見不名見耶？
以無眚病故。只由見病分能分別，遂見世間自他相異，故云皆即見眚。
言非見眚者，真見非是眚也。
以真無見相可立，故不名眚。
既不名眚，亦不名見，正明離見之意。
是以有見即妄，徧計情生，如眚目人見夜燈之圓影；
無見即真，圓成智現，如明目人見虗空之清淨。
【疏】分別彼此，生佛依正，皆屬見妄。
無見妄者，說名真精，無境可見，故不名見。
如前觀燈，有圓影者，皆屬於眚。
見若無眚，說名淨眼。
此真淨眼，無影可見，故不名見。
此則結詶前問，見非是見也。
〔〔標指〕非見眚者，即了真法性也。〕 ^582a34

〔△〔補遺云〕彼見真精，性非眚者，即真月也，以非眚故。〕 ^582b6

 ^582b8

〔#CB17565;二例合同分二〕
〔#CB17563;一、舉例喻法二〕
orig::  ^582b10

阿難！如彼眾生同分妄見，例彼妄見別業一人，
一病目人〔合別喻見病為影〕，同彼一國〔合上唯一國人同感惡緣〕。
此眾同分所現不祥，同見業中瘴惡所起
〔即見天上灾星等〕，俱是無始見病所生〔牒別業法中皆是無始見病所成〕。
commentary::  ^582b14

【疏】一人所見，與多人同。
由眚病故，見圓影出；由瘴惡故，感災祥起。
瘴，即病也。將有惡病，預見此事。
末一句，約法雙結。
汝及眾生，一多雖殊，分別世間業果眾生，更無有異。
斯則俱是無始無明分別見妄，反顯真心本非見也。 ^582b22

〔△〔雪浪云〕：上來先舉別業法喻，例定向下，
以別業之喻對同業之喻，以別業之法對同業之法。〕。
。 ^582b40


orig::  ^582b42

例閻浮提，三千洲中，兼四大海，娑婆世界，
并洎十方，諸有漏國。
〔合別業中，例汝今日，以目觀見，山河大地，及諸眾生。〕
同是覺明，無漏妙心，見聞覺知，虗妄病緣，
和合妄生，和合妄死。
commentary::  ^582b46

〔宗鏡〕別業妄見，如增上惡業熟，生身變為蛇虎等。
此不動總報，自受別報，唯自識業變，不同業者即不見，如一人目眚。
同分妄見，如同造地獄等，同受總報，同苦無間，
不同其惡業者即不見，如一國瘴惡。
故知苦緣、樂緣，總報、別報，因緣和合，當處出生，
因緣離散，當處滅盡，未有一法不出我心。
【疏】從一眾生，止十方眾生，以少及多，若依若正，皆不了一法界相。
於無漏心，忽起見妄，而分見聞覺知，以為虗妄病緣，遂見一切差別境界。
生之與死，俱不離妄，故云和合。
和合者，不相離義也。
故下文云：見聞如幻翳，三界若空華。
起信亦云：三界虗偽，唯心所作，離心則無六塵境界。 ^582c6

 ^582c30

 ^582c32

〔#CB17563;二息妄歸真〕
orig::  ^582c36

若能遠離諸和合緣及不和合，則復滅除諸生死因
〔合別業法中覺見即眚〕，圓滿菩提不生滅性，
清淨本心本覺常住〔合別業法中本覺明心覺緣非眚〕。
commentary::  ^582c38

〔宗鏡〕又若分別煩惱，則麁因邪思而方起；
俱生無明，則細自任運而常生。
雖分麤細之文，俱同妄識。
眾生界中，凡有一切見聞之事，皆如一人別業之眚影，與多人同分之不祥。
若能知燈影是目眚所成，識灾境乃瘴惡所起，
則燈上之重光自滅，天中之兩日俄沉。
如不動一心，萬緣都寂，則見聞和合之病，
分別全消；根本生死之灾，俱生永絕。
【疏】三相應染，名為和合；三不相應，名不和合。
此是麤細妄念起信，名為染心〔即論中三細六麤也〕，
是生死本，輪迴之因。
若能遠離，即滅生滅。
生滅既滅，寂滅現前，菩提涅槃，二轉依果，
於斯成就，故曰圓滿，即同起信。
遠離微細念故，得見心性，心即常住，名究竟覺。 ^582c44

。 ^583a22

〔#CB17564;四、破和合非和合疑二〕。
〔#CB17561;一，牒前未曉。〕
orig::  ^583a34

阿難，汝雖先悟本覺妙明性非因緣、非自然性，而猶未明如是覺元非和合生及不和合。
commentary::  ^583a36

【疏】前文敘云諸和合相及不和合，心猶未開，故今牒也。
然因緣自然，和合非和合，義雖無別，詮言有殊，
故隨其門，一一徧破。
以世間人說能證智是菩提心，假因仗緣，
和合而生，其所證理，名為涅槃，不從因緣。
但了因所了，一向偏執有為無為二性全別，
不知如來常依二諦說法，遂成戲論，皆障一真法界，
能所宛然，微細法執，故此破之。 ^583a40

 ^583b8

。 ^583b10

 ^583b14

。 ^583b20

 ^583b22

。 ^583b26

 ^583b30

〔#CB17561;二、別破疑情二〕。
〔#CB17567;一、破和合疑二〕
orig::  ^583b36

阿難！吾今復以前塵問汝〔牒前文，破因緣用明暗四塵〕，
汝今猶以一切世間妄想和合諸因緣性，
而自疑惑證菩提心和合起者〔總牒〕。
commentary::  ^583b40

〔宗鏡〕此妙明性，既非因緣自然，則無有一法不從和合而生。
如無所證之真如，何由發能證之妙智？
則境智和合，能成見性。
答：若智外有真如，則可為所證；真如外有智，則可為能證。
今智外無如，如外無智，欲將何法以為和合非和合耶？
【疏】執方便教，依安立說，遂疑勝義一真菩提從和合有，
生、住、異、滅是無常性，即違淨名寂滅是菩提，
滅諸相故，乃至無為是菩提，無住、滅、異、滅故。 ^583b46

 ^583c14

 ^583c16

。 ^583c18

〔#CB17565;一破和二〕
〔#CB17563;一總徵〕
orig::  ^583c20

則汝今者妙淨見精，為與明和？
為與暗和？為與通和？
為與塞和？
commentary::  ^583c22

【疏】見若是和，和必從境，故舉此四，總而徵之。 ^583c26

〔△〔私謂〕妙淨見精，即重指見精也。〕
〔#CB17563;二別破二〕
〔#CB17566;一、就明推破四。〕
。
orig::  ^583c28

若明和者，且汝觀明，當明現前何處雜見？
見相可辨雜何形像？
commentary::  ^583c32

【疏】明屬前境，見屬內心，齊何處所而論其雜？
見之與相，目擊可辨，若其相雜，作何形像？
〔資中文〕 ^583c36

 ^583c38

。 ^583c42

〔▽〔二、若見不見非理〕〕。
orig::  ^583c44

若非見者，云何見明？
若即見者，云何見見？
commentary::  ^583c46

【疏】若此雜相不可見者，應亦不見明相。
若此雜相即可見者，雜中有見，應合見見。 ^583c48

 ^584a4

。 ^584a6

。
。
orig::  ^584a12

必見圓滿，何處和明？
若明圓滿，不合見和。
commentary::  ^584a16

【疏】若一切處徧是於見，則無明相可和；
若一切處徧是於明，則無有見可雜〔〔孤山云〕：
圓滿，猶言周徧也〕。 ^584a18

。 ^584a20

 ^584a22

 ^584a24

〔▽四俱亡，立理不成〕。
orig::  ^584a26

見必異，明維則。失彼性，明名字。
雜失明性，和明非義。
commentary::  ^584a28

【疏】心境不同，能所殊體，故云必異。
明見若雜，各失其義，明則非明，見亦非體。
二義既失，名字亦亡。
猶如微塵與水相和，但見泥團，不名塵水。
明見既失，將何名和？
故云非義〔和雜既失明性兩名，則知謂見和明，不成義理〕。 ^584a30

〔△〔海眼刪修云〕：見必異明，將何名和？
和明非義。〕
。 ^584a38

〔#CB17566;二、略例餘塵〕
orig::  ^584a42

彼暗與通及諸群塞，亦復如是。
commentary::  ^584a44

【疏】明相既爾，餘境亦然。 ^584a46

〔#CB17565;二破合二〕
〔#CB17563;一總徵〕
orig::  ^584a48

復次，阿難！又汝今者妙淨見精，為與明合？
為與暗合？為與通合？
為與塞合？
commentary::  ^584b2

〔資中〕上明和義，如水和土。
今明合義，如蓋合函。 ^584b6

【疏】和則如水雜塵，合則如函與蓋，故成二門。 ^584b8

〔#CB17563;二別破二〕
〔#CB17566;一、就明推破二〕
〔▽，一正推破〕。
orig::  ^584b10

若明合者，至於暗時明相已滅，此見即不與諸暗合。
云何見暗？
commentary::  ^584b12

【疏】見與明合，暗相現時，明相必滅。
既與明合，應隨明滅，不應見暗。
設使不滅，亦不見暗，以此不與諸暗合故。
合即有見，不合無見，如鼻聞香。 ^584b16

〔▽二，破轉救〕。
orig::  ^584b22

若見暗時不與暗合，與明合者應非見明。
既不見明，云何明合了明非暗？
commentary::  ^584b24

【疏】彼若救云：我此見性，雖不與暗合，無妨見暗。
斯有何失？故此牒云：若見暗時，不與暗合。
隨即破云：與明合者，應非見明。
若許不合有見，即應合必無見，復云何言見與明合？
了明非暗，故知見明而無合義。
和合見性，既而不成菩提證心，因和合有，從茲破矣。
〔〔融室云〕：暗若即明，可言見暗即是明合。
了別明相，實非是暗，安得見暗而言明合？〕 ^584b28

 ^584b38

。 ^584b40

〔#CB17566;二、略例餘塵〕
orig::  ^584b42

彼暗與通，及諸群塞，亦復如是〔如文〕。
commentary::  ^584b44

〔#CB17567;二、破非和合疑二〕
〔#CB05151;一述所解〕。
orig::  ^584b46

阿難白佛言：世尊！
如我思惟，此妙覺元與諸緣塵及心念慮非和合耶？
commentary::  ^584b48

【疏】由前破菩提心不從因緣和合而得，
便計離緣別有體性，執菩提心有別異相，
從分別生，還成法執，障一真性，故今破之。
淨名云：當令此諸天子捨於分別菩提之見。 ^584c4

 ^584c12

。 ^584c14

〔#CB05151;二破所計二〕
〔#CB17565;一、破非和三〕
orig::  ^584c18

佛言：汝今又言：覺非和合。
吾復問汝：此妙見精非和合者，為非明和？
為非暗和？為非通和？
為非塞和？
commentary::  ^584c22

〔#CB17563;二、就明推破二〕
〔#CB17566;一非和，宛成其畔。〕
orig::  ^584c28

若非明和，則見與明必有邊畔。
汝且諦觀，何處是明？
何處是見？在見在明自何為畔？
commentary::  ^584c30

【疏】若見明時，明見不和，明之與見，應分邊際。
汝今細審，於見於明，齊何處所而論邊畔？ ^584c34

 ^584c38

〔#CB17566;二不及，畔義全乖。〕
orig::  ^584c40

阿難！若明際中必無見者，則不相及，自不知其明相所在，畔云何成？
commentary::  ^584c42

【疏】如或定不相和，見應緣明不及，尚自不知明相，約何以分畔義？ ^584c46

〔△〔溫陵云〕：相及乃有畔，畔義不成。
非，非和也。〕 ^585a2


orig::  ^585a4

彼暗與通及諸群塞，亦復如是。
commentary::  ^585a8

〔#CB17565;二、破非合三〕
〔#CB17563;一總徵〕
orig::  ^585a10

又妙見精非和合者，為非明合，為非暗合，
為非通合，為非塞合。
commentary::  ^585a12

〔四義徵訖〕。
〔#CB17563;二別破〕
orig::  ^585a16

若非明合，則見與明性相乖角，如耳與明了不相觸。
見且不知明相所在，云何甄明合非合理？
commentary::  ^585a18

【疏】若見明時不與明合，明見二性應相乖異。
如牛之角，敵對各立，曾不相應〔〔孤山云〕
角猶隅也，物在隅則不相對〕。
亦如耳根對於明緣，何曾相觸？
耳但聞聲，不緣明故。
若以此例，見須不知明相所在。
若非明相，亦不顯見。
明見既無，如何分別合與非合二種義耶？ ^585a22

〔△三、例餘〕
orig::  ^585a34

彼暗與通及諸羣塞，亦復如是。
commentary::  ^585a36

。 ^585a38

。 ^585a46

〔經文無有精見，離一切物，宋本並同。
合解云：集解作無有見精，未見其本。〕。 ^585b2

〔然我今日非無文殊，流俗本云無非文殊，乃依交光妄改。〕。 ^585b4

。 ^585b6

大佛頂首楞嚴經疏解蒙鈔卷第二〔之二〕
第二之三大佛頂首楞嚴經疏解蒙鈔卷第二
〔之三〕
author:: 海印弟子　蒙叟錢謙益鈔
commentary::  ^585b10

〔#CB15002;大科破阿難認妄迷真，
顯如來藏，是第一大文之首科。
出生子科二〕。
。 ^585b26

。 ^585b28

 ^585b30

 ^585b34

 ^585b38

 ^585b42

。 ^585c4

 ^585c6

〔○文三〕
〔◑一正就三科顯性二〕。
〔#CB17564;一、會緣入實以總標四〕。
orig::  ^585c18

阿難！汝猶未明一切浮塵諸幻化相，當處出生，
隨處滅盡，幻妄稱相，其性真為玅覺明體。
commentary::  ^585c22

【疏】總指諸相。前文雖就眼之一門顯真見體，
離緣絕相，非生非滅，略會見之與緣，元是菩提玅淨明體，
而未明三科諸法皆如幻化，故此指也。
浮虗不實，塵翳真性，故曰浮塵。
段託虗偽，妄設情名，稱幻無而忽有，畢竟無體，稱之曰化。
當處出生，隨處滅盡，謂剎那不相到也，此剎那性亦不可得。
此諸幻相，本無所依，但是迷真，忽然而起，故云當處出生。
生即無生，本自寂滅，故云隨處滅盡。
楞伽經云：一切法不生，我說剎那義，初生即有滅，不為愚者說。
中論云：諸法不自生，亦不從他生，不共不無因，是故知無生。
彼之無生，即此之滅盡也。
以妄見取，似有浮相，畢竟無體，猶如幻事，故云幻妄稱相。
無體之處，元是菩提玅覺明性，故云其性真為玅覺明體問：
幻相不實，畢竟無體，何得復云其性真為妙覺明體？
答：譬如空華，由依翳病觀空故有，離空無別華相。
空華雖無自性，然以虗空為所依體。
若翳病差，華相雖滅，空性不滅。
諸法性相亦復如是，幻相雖滅，真性不動。
問：若如是者，斯則真如即萬法，萬法即真如，何得一體立真立妄？
答：亦如空華，翳者妄見。
若無翳目，唯見晴空而無華相。
故知萬法雖真，唯證乃知，非是識心之所能見。
以凡夫人心識麤動，唯見世間麤動之相，
執此麤相為相所礙，不見真性。
故前文云：迷己為物，故於是中觀大觀小。
故今廣破，執喪空明，由是悟入佛之知見。
故華嚴云：一切法無生，一切法無滅，若能如是解，諸佛當現前。
前文亦云：若能轉物，即同如來。
皆斯義也。 ^585c26

〔#CB17567;二、別列諸妄〕。
orig::  ^586a36

如是乃至五陰、六入，從十二處至十八界，
因緣和合虗妄有生，因緣別離虗妄名滅。
commentary::  ^586a38

〔宗鏡〕覺皇隨順世法，曲徇機宜，欲顯無相之門，
先明有相之理，因方便而開真實，假有作而證無生。
於四俗諦中，立第二隨事差別諦，說三科法門。
今欲會有歸空，應當先立後破，須知窟穴，方可傾巢。
【疏】諸法名數，不能盡言，但舉三科，自攝一切，故云乃至。
三科者，謂蘊、處、界。
今於處中別出六根，故有六入。
此之三科，乃是世間虗妄分別，幻因緣合，
假名為生，幻因緣離，假名為滅，實無有體可生可滅。 ^586a42

 ^586b12

 ^586b24

〔#CB17567;三、斥迷圓實〕。
orig::  ^586b32

殊不能知，生滅去來，本如來藏，常住妙明，
不動周圓，妙真如性。
commentary::  ^586b34

〔宗鏡〕此心是凡聖之宅，根境之元。
凡夫執作賴耶之識，成生死苦惱之因；
聖者達為如來藏心，受涅槃常樂之果。
此阿賴耶識，即是真心，不守自性，隨染淨緣，
不合而合，能含藏一切真俗境界。
如明鏡不與影像合，而含影像，故名藏識。
此約有和合義邊。
若不和合義者，即體常不變，故號真如。
若有不信阿賴耶識即是如來藏，別求真如理者，
如離鏡覔像，即是惡慧。
如起信真如生滅二門無礙，唯是一心者，
所以楞嚴云：生滅去來，本如來藏。
如今人隨情執重，故多認阿賴耶，不信者如來藏。
不知云阿賴耶，則有名無體，以情執有，
不究竟故，若證聖時，其名即捨；若云如來藏心，
則有名有體，以本有非執故，至未來際不斷故。
如以金作鐶，鐶體虗，金體露現；如來藏作賴耶，
賴耶相虗，藏性現。
憑虗則妄執所宜，從實則佛所印可。
【疏】殊不知者，斥其異乎能知也。
一切諸法，本自不生，今則無滅，非三世法，故無去來。
生滅去來，既不可得，如來藏性，元自常住，
本不曾動，周徧湛寂。
眾生迷倒，為物所轉，殊不覺知，是迷圓實也。 ^586b38

。 ^586c30

。 ^586c32

。 ^586c44

〔○〔如來藏經云〕：一切眾生貪瞋癡諸煩惱中，
有如來身，乃至常無染汙，德相具足，如我無異。〕。
。 ^586c46

〔#CB17567;四、結顯超情〕。
orig::  ^587a4

性真常中，求於去來，迷悟生死，了無所得。
commentary::  ^587a6

〔宗鏡〕十二因緣，一人一念，悉皆具足。
一日一夜，凡幾起念，念念織幾十二因緣，成六趣無窮之生死。
是以生死無體，全是如來藏第一義心，
迷悟昇沈，了不可得。
【疏】了，畢竟也。迷悟，生佛也，亦真妄也。
生佛真妄，去來生死，一切對待，情謂故有。
一真如性，尚無此名，況有諸法對待相耶？
情忘體現，畢竟無得。 ^587a8

 ^587a22

 ^587a26

。 ^587a40

〔◑一，破五陰二〕。
〔#CB17561;一，總徵〕。
orig::  ^587a42

阿難！云何五陰本如來藏妙真如性？
commentary::  ^587a44

〔宗鏡〕只如五蘊初科，四大元始，以何為義？
答：蘊者，藏也，亦云五陰。
陰者，覆也，即蘊藏妄種，覆蔽真心。
雜集論云：蘊者，積聚義。
〔蘊是積聚，陰是葢覆，積聚有為，葢覆真性。〕
又荷雜染擔，如肩荷擔。
此約俗諦以釋。若論真諦，無一法可聚，
以各無自體，亦無自性故。 ^587a46

。 ^587b16

 ^587b22

△【疏】此陰有五，攝有為盡，何所不該？
前文總標，乃至五陰等皆如來藏。
今此別徵，逐科推檢，令知虗妄本非因緣及自然有，元是藏體妙真如性。 ^587b30

 ^587b48

 ^587c4

〔#CB17561;二別破五〕。
〔#CB17565;一色陰〕
。 ^587c10

。 ^587c12

。 ^587c20

〔#CB17563;文三。
一、寄喻總標〕
orig::  ^587c22

阿難，譬如有人以清淨目觀晴明空，唯一晴虗逈無所有。
其人無故，不動目睛瞪以發勞，則於虗空別見狂華。
復有一切狂亂非相，色陰當知亦復如是。
commentary::  ^587c24

【疏】喻真性本空也。
目喻智，空喻理。以果海無別色聲，唯如如理及如如智獨存。
其人下，喻迷真起妄也。
故，事也。瞪，直視貌。
不由別事，只因自不動目，直視於空，目睛勞倦，
遂見華相，或見毛輪第二月等，故云一切。
色陰亦爾，以不如實知真如法一，故不覺動念，
現六塵境，即色陰起也。 ^587c30

。 ^587c44

 ^587c46

〔#CB17563;二、約喻廣破二〕。
〔#CB17566;一標無生〕。
orig::  ^588a2

阿難！是諸狂華非從空來、非從目出。
commentary::  ^588a4

【疏】空元無華，妄見生起，說誰出來？
真元無色，妄分質礙，復何從所？
〔〔融室云〕狂華若從空來，色則屬自然生；
若從目出，屬因緣有。〕 ^588a6

 ^588a8

〔#CB17566;二破生處〕。
orig::  ^588a14

如是，阿難！若空來者，既從空來還從空入，若有出入即非虗空。
空若非空，自不容其華相起滅，如阿難體不容阿難。
commentary::  ^588a16

【疏】破空生也。見華既從空生，不見應從空入。
空無內外，何出入之有？
設有出入，即是實色，不合名空。
既非虗空，云何華出？
見實物時，無華生故。
如阿難體是其實色，見汝體時，豈容更有阿難出耶？ ^588a22

〔△〔融室云〕：如彼空室，可容阿難。
阿難自體，寧容自體？〕。
。
orig::  ^588a30

若目出者，既從目出還從目入，即此華性從目出故當合有見。
若有見者，去既華空旋合見眼；若無見者，出既翳空旋當翳眼。
又見華時目應無翳，云何晴空號清明眼？
commentary::  ^588a38

【疏】此下，破目出。如人從屋，出必有入。
目既有見，能出於華，華應有見。
從目出去，能華於空，自空歸目，合見於眼。
若此華性雖從目出，而無有見，斯但為翳。
既從目出，去翳虗空，歸目之時，合應翳眼。
若汝執言實不成翳，無妨見華。
既無翳目而能見華，見晴明空應是翳眼，云何見空號清明眼？ ^588a46

。 ^588b16

〔#CB17563;三、結成虗妄〕
orig::  ^588b18

是故當知，色陰虗妄，本非因緣、非自然性。
commentary::  ^588b20

〔資中〕若知華相即空，則顯色陰本如來藏。
【疏】華無所出，色陰不生，本妙真常，何曾起滅？
而說因緣自然，真為虗妄。 ^588b22

〔#CB17565;二受陰〕。 ^588b36

 ^588c2

〔△〔析玄云〕：六根各具五受。〕
orig::  ^588c6

阿難！譬如有人手足宴安百骸調適，忽如忘生性無違順，
其人無故以二手掌，於二手中妄生澀滑冷熱諸相，受陰當知亦復如是。
commentary::  ^588c10

【疏】喻一真也。宴靜，調和適悅也。
骸，體也。忘生，忘形也。
身肢安靜，恬然暢適而無苦樂；二境相逼，忽然如其無形一般。
斯葢但以捨受相應，不覺此形之有生也。
〔〔證真云〕忘生，猶忘形也。
謂身肢安悅，不興苦樂憂喜；諸受相應，
恬然靜住，似無形命。〕
李陵云：每一念至，忽如忘生。
其人下，喻起妄也。
性無違順，喻真性寂然。
妄本無因，故云無故。
真妄和合，如兩手相摩；領納違順，如妄生澀滑。
阿賴耶識變起世間，故云生澀滑等。
或可二手及空，喻根境識。
根境識三，和合生觸，觸是受因，從此領納，故知受陰。
無明妄念，迷真和合，假託而生，故下破之。 ^588c16

 ^588c38

。 ^588c40

 ^588c48

 ^589a4

〔#CB17563;二、約喻廣破二〕。
〔#CB17566;一標無生〕。
orig::  ^589a6

阿難！是諸幻觸不從空來、不從掌出。
commentary::  ^589a8

【疏】冷煖本無，手合故有，故云幻觸。
受陰不實，妄緣假生，故無來處。 ^589a10

〔#CB17566;二破生處〕。
orig::  ^589a14

如是，阿難，若空來者，既能觸掌，何不觸身？
不應虗空選擇來觸。
commentary::  ^589a16

【疏】破空生也。虗空平等，無所不在，豈能選擇不觸乎身而觸於掌！
〔〔溫陵云〕：空體常徧，不應有擇。〕
orig::  ^589a20

若從掌出，應非待合。
又掌出故，合則掌知，離即觸入臂腕骨髓，應亦覺知入時蹤跡。
必有覺心知出知入，自有一物身中往來，何待合知？
要名為觸。
commentary::  ^589a24

【疏】已下，破掌出。若此澀滑從掌而出，掌未合時，何無澀滑？
〔〔溫陵云〕：掌當自出，不應有待。
〔融室云〕：幻觸若自掌出，孤掌即出，應非待合。〕
若汝執言，掌雖生觸，須待合時，此觸方出。
若爾，合既觸出，離應觸入。
若觸入時，所經之處，應亦覺知觸入蹤跡。
若實覺知觸常在體，應須常知，何待合知？ ^589a30

〔△〔溫陵云〕：若從掌出，出必有入。
然合而觸時，掌雖有知；離而入時，臂且不覺。
既無定入，全一虗妄。〕
orig::  ^589a44

是故當知，受陰虗妄本非因緣、非自然性。
commentary::  ^589a48

【疏】既知幻觸能生於受，推其觸性都無，故知受陰虗妄。 ^589b2

〔#CB17565;三想陰〕
。 ^589b6

。 ^589b8

。 ^589b12

〔#CB17563;文三。
一、寄喻總標〕
orig::  ^589b16

阿難！譬如有人談說酢〔酢音醋〕梅，口中水出，
思蹋懸崖，足心酸澀，想陰當知亦復如是。
commentary::  ^589b18

【疏】想以想像為義。
想像不實，從虗妄有，故以說酢水生，思崖酸起為喻。
因說親酸，因思想峻，故有水酸。
以想喻想，近取譬耳。 ^589b22

〔△〔溫陵云〕：說梅思崖，無實相也。
口水足酸，由心成相也。
凡想如之。〕 ^589b28

 ^589b30

。 ^589b34

〔#CB17566;一標無生〕。
orig::  ^589b36

阿難，如是酢說，不從梅生，非從口入。
commentary::  ^589b38

【疏】以水喻想，今推酢說，說既不有，水從何生？ ^589b40

〔#CB17566;二破生處〕。
orig::  ^589b42

如是，阿難，若梅生者，梅合自談，何待人說？
若從口入，自合口聞，何須待耳？
若獨耳聞，此水何不耳中而出？
commentary::  ^589b44

【疏】因人說梅，梅何有說？
故非梅生。若因人說，水便口流，口既流水，
應合聞說，何用耳聞？
口若不聞，唯耳聞者，耳既聞說，亦合流水，故云此水何不耳中流出？
說不得梅，梅不至口，耳自聞說，水却口流，
說梅與水，二俱叵得。 ^589b48

〔#CB17566;三類思崖〕。
orig::  ^589c10

想蹋懸崖，與說相類。
commentary::  ^589c12

【疏】類說應云：如是崖想，不從崖生，不從足入。
若崖生者，崖合自思，何待人想？
若從足入，足應有思，何須心想？
若獨心思，此酸只應心中自有，何以足心却有酸澀？ ^589c14

〔#CB17563;三、結成虗妄〕
orig::  ^589c22

是故當知，想陰虗妄本非因緣、非自然性。
commentary::  ^589c24

【疏】說酢思崖，水酸形體，想像虗偽，能所俱空，
元是菩提妙覺明性，何因緣自然之有耶？ ^589c26

〔#CB17565;四行陰〕
。 ^589c32

。 ^589c36

〔#CB17563;文三。
一、寄喻總標〕
orig::  ^589c38

阿難！譬如暴流波浪相續，前際後際不相踰越，行陰當知亦復如是。
commentary::  ^589c40

【疏】行以遷流造作為義。
剎那無常，念念遷謝生死，死生如旋火輪，
無有休息，故以暴流波浪相續無踰越義以為喻也。
〔〔孤山云〕：前念滅，後念生，後不至前，故云不相踰越。〕 ^589c44

。 ^589c48

 ^590a6

 ^590a16

〔#CB17563;三、約喻廣破二〕。
〔#CB17566;一標無生〕。
orig::  ^590a20

阿難，如是流性，不因空生，不因水有，亦非水性，非離空水。
commentary::  ^590a22

【疏】即空即水，離空離水，求暴流體，俱不可得。
行陰亦爾，本無生處。 ^590a26

〔#CB17566;二破生處〕。
orig::  ^590a30

如是，阿難，若因空生，則諸十方無盡虗空成無盡流，世界自然俱受淪溺。
commentary::  ^590a32

【疏】破空生流也。流從空生，空體常在，流應常生；
虗空性徧，流亦應徧。
斯則但見暴流，應無世界，又如何分水陸空行耶？
〔〔講錄云〕虗空無盡，瀑流有盡，喻真如寂然無盡，行陰遷流有盡。〕
orig::  ^590a36

若因水有，則此暴流性應非水有，所有相今應現在。
commentary::  ^590a42

〔資中〕：若因其水別有流性，因果性別，則暴流性應不是水。
能有是水，所有是流，二相若殊，俱應現在。
【疏】破水生流也。流從水生，水與暴流，兩體應異。
水為能生，流為所生，如樹生果，果不是樹，二俱現在。
〔如因樹有果，能生之樹與所有之果，歷然見在。〕
今且不然，如何因水耶？
〔〔溫陵云〕：有所有相，謂流應離水，別自有體相也。〕
orig::  ^590a44

若即水性，則澄清時應非水體。
commentary::  ^590b8

【疏】破流，即水也。流相漂動，水性澄清。
若此漂動便是水相者，至澄清時，應非是水，
暴流漂動，已是水故〔〔二楞云〕暴流盡則水澄，行陰盡而心淨〕。
orig::  ^590b10

若離空水，空非有外，水外無流。
commentary::  ^590b16

【疏】破離空離水也。
離空有流，空且無外，何離之有？
若離水有，水外求波，故應非理。
流既無生，行陰元寂。
〔〔溫陵云〕：空非有外，水流其間，水外無流，流終依水。〕 ^590b18

 ^590b22

。 ^590b24

〔#CB17563;三、結成虗妄〕
orig::  ^590b26

是故當知，行陰虗妄，本非因緣，非自然性〔如文可解〕。
commentary::  ^590b28

〔#CB17565;五識陰〕
。 ^590b30

 ^590b32

〔○〔毗婆沙云〕：遠行是心業，即第八識續生心也。
第八名藏識。〕。 ^590b42

〔#CB17563;文三。
一、寄喻總標〕
orig::  ^590b44

阿難！譬如有人取頻伽缾，塞其兩孔滿中擎空，
千里遠行用餉他國，識陰當知亦復如是。
commentary::  ^590b46

〔宗鏡〕此破識陰也。
缾喻於身，空喻於識。
若執有識隨身往來者，此處識陰滅，往彼處生時，
如將此方虗空遠餉他國〔意云無有是處，明虗妄也〕。
【疏】頻伽，好聲鳥也。
缾形似彼〔〔溫陵云〕缾作鳥形，有名無實，
喻眾生妄身也〕，識陰無形，在有情身，如缾盛空〔此則缾喻于身〕。
遠餉他國者，阿賴耶識為業所使，隨處受生，
此陰若滅，彼陰續生，如人擎空，遠餉千里
〔〔標指〕第八識是三界生滅根業〕。 ^590c2

 ^590c14

 ^590c18

死有至時，諸根不通，如塞兩孔。 ^590c22

〔△〔融室云〕兩孔即理、智二法。〕。
〔△〔海印云〕：缾喻中陰，身兩孔喻人死，見聞塞絕。〕。 ^590c30

〔#CB17563;二、約喻廣破二〕。
。
orig::  ^590c32

阿難，如是虗空，非彼方來，非此方入。
commentary::  ^590c36

【疏】虗空非出入，喻識無往來。
既無往來，將何為識而了別耶？
〔〔孤山云〕：非從彼方來入此方。
〔補遺云〕：謂非將彼空來入此方也。〕 ^590c38

。 ^590c40

〔#CB17566;二破生處〕。
orig::  ^590c42

如是，阿難，若彼方來，則本缾中既貯空去，
於本瓶地應少虗空；若此方入，開孔倒瓶應見空出。
commentary::  ^590c44

〔宗鏡〕若此陰實滅，於本瓶地應少虗空。
若彼陰復生，如開孔倒瓶，應見空出。
故知虗空不動，識無去來。
【疏】彼方，瓶來方也，名本瓶地空。
若彼方來於此方，本瓶來處應少虗空。
本處既無所少，應知非彼方來。
瓶到之地，名為此方。
若此方空，入於瓶內，先合見空，從瓶而出，方知空入。
出空既無，入空何有？
空既無出入，識何曾往來？
又此方入者，入此方也，其文易解。 ^590c48

〔#CB17563;三、結成虗妄〕
orig::  ^591a16

是故當知，識陰虗妄，本非因緣、非自然性。
commentary::  ^591a18

〔〔標指〕空無出入，識陰不生。
本妙真常，何曾起滅。
如執因緣，自然皆是虗妄。〕。 ^591a20

○〔宗鏡合釋〕大智度論明乾闥婆城、野馬、谷響等。
無智人亦如是，空陰入界中，見吾我及我法。
淫瞋心者，四方狂走，求樂自滿，顛倒欺誑，窮極懊惱。
若以智慧知無我無實法者，是時顛倒願息。
故知色陰如勞目睛，忽現空華之相。
受陰如手摩觸，妄生冷熱之緣。
想陰如人說醉梅，口中自然水出。
行陰如水上波浪，觀之似有奔流。
識陰如瓶貯虗空，持之用餉他國。
斯則非內非外，不即不離。
和合既不成，自然亦非有。
若此況是實，則五陰不虗。
既並世相而非真，審知陰入而無體。
唯是性空法界，如來藏心，無始無終，平等顯現。 ^591a22

。 ^591a46

。大佛頂首楞嚴經疏解蒙鈔卷第二〔之三〕
 ^591b2
