嘉泰普燈錄卷第二十七
editor:: 平江府報恩光孝禪寺〔臣〕僧　〔正受〕　編
other:: 
# 頌古上
頌古上
other:: 
## 法昌遇禪師七首
○法昌遇禪師七首
other:: 
### 法身
法身
螺螄吞大象。石虎齩番馬。
驚起段家龍。踏落雲屋瓦。
other:: 
### 廬陵米價
廬陵米價 ^459b16

烏龜三眼赤。祥麟一角尖。
騰雲生暮雨。溪月夜明簾。
other:: 
### 風幡
風幡 ^459b20

不是風兮不是幡。
黑花貓子面門斑。
夜行人只貪明月。
不覺和衣渡水寒。
other:: 
### 麻三斤
麻三斤 ^459b24

火麻皮子若何分。
臘雪煎茶解醉君。
更有路行人未到。
野華含笑舊枝春。
other:: 
### 三玄
三玄 ^459b30

體中玄。獨角泥牛水上眠。
轉身觸破澄潭月。
巫山頂上浪滔天。 ^459b36

用中玄。征人帶甲眠。
春華風掃盡。黃葉落堦前。 ^459b40

句中玄。遠道絕人煙。
甜瓜甜似蜜。苦瓠苦如蓮。
other:: 
## 蔣山佛慧泉禪師三首
○蔣山佛慧泉禪師三首 ^459b42

龐居士云。此是選佛場。
心空及第歸。 ^459b46

幞頭塵土靴襴破。
選佛場中無兩箇。
若道心空及第歸。
頂上一椎難放過。
other:: 
### 金剛經云於是中無實無虗
金剛經云。於是中無實無虗 ^459c2

菩提無實亦無虗。
幾箇男兒是丈夫。
丹冗不歸金鸑鷟。
碧潭空浸玉蟾蜍。
other:: 
### 石霜虔侍者
石霜虔侍者 ^459c8

石霜會裏擇高才。
上首貪程去不回。
只愛寒#CB01926;無焰起。
不能枯木放華開。
#CB05418;侍者亦堪哀。
先師意旨雖明得。
未免長拖破艸鞋。
other:: 
## 翠巖真禪師七首
○翠巖真禪師七首
other:: 
### 百丈再參馬祖
百丈再參馬祖 ^459c14

踏著船頭把釣竿。
浪麤風緊得魚難。
翻思幾處解雲雨。
只見四方雲出山。
other:: 
### 臨濟栽松
臨濟栽松 ^459c24

帶礪山河畫土疆。
漢高殿下有張良。
千言萬語無人會。
又逐流鶯過短墻。
other:: 
### 首山答佛法大意
首山答佛法大意 ^459c30

楚王城畔水東流。
南地禪僧北地游。
眼目直教從淺辯。
權衡爭奈出常流。
金篦為子挑除翳。
驢上穿靴背打毬。
other:: 
### 玄沙三種病人
玄沙三種病人 ^459c36

一二三見聞覺。更是誰頓銷礫。
華蔟蔟處鷓鴣啼。
艸薰薰時鴛鴦飛。
玄沙老。玄沙老。賴遇當年欠一著。
諦當之言徒唯然。
中間樹子半零落。
other:: 
### 馬祖即心即佛後云非心非佛
馬祖即心即佛。後云非心非佛 ^459c44

百萬雄兵出。將軍獵渭城。
不閑弓矢力。斜漢月初生。
other:: 
### 麻三斤
麻三斤 ^460a4

如何是佛。麻皮三斤。
咄。大地茫茫愁殺人。
other:: 
### 野狐
野狐 ^460a8

百丈野狐。語至言麤。
怛薩阿竭。吾有吾廬。
other:: 
## 白雲端禪師十二首
○白雲端禪師十二首
other:: 
### 外道問佛
外道問佛 ^460a12

萬丈寒潭徹底清。
錦鱗夜靜向光行。
和竿一掣隨鈎上。
水面茫茫散月明。
other:: 
### 二祖安心
二祖安心 ^460a18

終始覓心無可得。
寥寥不見少林人。
滿庭舊雪重知冷。
鼻孔依前搭上脣。
other:: 
### 勘婆
勘婆 ^460a24

干戈中立太平基。
塊雨條風勝古時。
婆子為君勘破了。
趙州脚跡少人知。
other:: 
### 三頓棒
三頓棒 ^460a30

一拳拳倒黃鶴樓。
一趯趯翻鸚鵡洲。
有意氣時添意氣。
不風流處也風流。
other:: 
### 無位真人
無位真人 ^460a36

春風浩浩喧天地。
是處山藏煙靄裏。
無位真人不可尋。
落華又見隨流水。
other:: 
### 臨濟將示寂囑三聖
臨濟將示寂囑三聖 ^460a42

劈破泰山雷未猛。
照開滄海月非光。
瞎驢滅却正法眼。
直得哀鳴滿大唐。
other:: 
### 德山見龍潭
德山見龍潭 ^460a48

明暗相凌不足云。
絲毫有解未為親。
紙燈忽滅眼睛出。
打破大唐無一人。
other:: 
### 麻三斤
麻三斤 ^460b6

斤兩分明不付君。
眼中瞳子莫生嗔。
百年三萬六千日。
得欣欣處且欣欣。
other:: 
### 汝是慧超
汝是慧超 ^460b12

一文大光錢。買得箇油餈。
喫向肚裏了。當下便不饑。 ^460b18

芭蕉拄杖。雲蓋鵬和尚與雙泉雅禪師向火次。
舉此話。鵬擬開口。
雅以火筯一#CB05530;。
鵬豁然有省。 ^460b20

與奪雙行驗正邪。
纔爭拄杖便忘家。
驀然鐵棒如風至。
失却從前眼裏華。
other:: 
### 洗鉢盂
洗鉢盂 ^460b26

梅華落盡杏華披。
未免春風著出褫。
一氣不言含有象。
萬靈何處謝無私。
other:: 
### 北斗裏藏身
北斗裏藏身 ^460b32

五陵公子游華慣。
未第貧儒自古多。
冷地著他人富貴。
等閑不奈幞頭何。
other:: 
## 保寧勇禪師十三首
○保寧勇禪師十三首
other:: 
### 達磨見武帝
達磨見武帝 ^460b38

燒得通紅打一鎚。
周遭無限火星飛。
十成好箇金剛鑽。
攤向門前賣與誰。
other:: 
### 清淨行者不入涅槃
清淨行者不入涅槃 ^460b46

生平疎逸無拘檢。
酒肄茶坊信意游。
漢地不收秦不管。
又騎驢子下揚州。
other:: 
### 不與萬法無侶
不與萬法無侶 ^460c4

風吹日炙露屍骸。
泣問山人覓地埋。
忍俊不禁多口老。
陰陽無處可安排。
other:: 
### 日面佛月面佛
日面佛月面佛 ^460c10

蒲團上端坐。針眼裏穿線。
西風一陣來。落葉兩三斤。
other:: 
### 仰山打破溈山鏡
仰山打破溈山鏡 ^460c16

溈山古鏡仰山提。
日上東方月照西。
撲落不知誰拾得。
秋風索索艸萋萋。
other:: 
### 臨濟問黃檗佛法大意
臨濟問黃檗佛法大意 ^460c20

雷電喧轟海嶽昏。
一家愁閉雨中門。
狂風忽起烏雲散。
白日滿天星斗分。
other:: 
### 臨濟囑三聖
臨濟囑三聖 ^460c26

出門握手再叮嚀。
往往事從叮囑生。
夜逈路長休把火。
大家吹殺暗中行。
other:: 
### 須彌山
須彌山 ^460c32

萬仞峰頭立大乖。
須臾眨眼落懸崖。
通身不損毫毛者。
天上人間安敢埋。
other:: 
### 漸源吊慰
漸源吊慰 ^460c38

終日挨門復倚樓。
幾回明鏡照梳頭。
一從事却潘郎後。
也解人前不識羞。
other:: 
### 大隨龜
大隨龜 ^460c44

露足藏頭可笑奇。
千年誰謂是靈龜。
雨傾不解乘流去。
浮木相逢又幾時。
other:: 
### 靈雲悟道玄沙未徹
靈雲悟道。玄沙未徹 ^461a2

萬年松下忽相逢。
#CB15072;樹鳴條浩浩風。
堪笑晚來無處覓。
崔嵬和雨在雲中。
other:: 
### 大禪佛半夜於僧堂前叫云我悟也
大禪佛半夜於僧堂前叫云。我悟也 ^461a8

夜半高聲似少神。
箇中明白有疎親。
如今隨例傳其響。
也道師姑是女人。
other:: 
### 芭蕉拄杖
芭蕉拄杖 ^461a14

你有面前枯取去。
如無背後奪將來。
可怜黑漆光生底。
擊著千門萬戶開。
other:: 
## 泐潭真淨雲庵文禪師八首
○泐潭真淨雲庵文禪師八首
other:: 
### 栢樹
栢樹 ^461a20

庭前栢樹子。我道不如松。
枯枝折落地。打著去年#CB07716;。
other:: 
### 吹布毛
吹布毛 ^461a28

鳥窠吹布毛。紅日午方高。
趙王因好劒。滿國人帶刀。
other:: 
### 保壽開堂
保壽開堂 ^461a32

探騎飛來捧下寧。
瞎人翻滿鎮州城。
太平本是將軍致。
不許將軍見太平。
other:: 
### 狗子無佛性
狗子無佛性 ^461a36

言有業識在。誰云意不深。
海枯終見底。人死不知心。
other:: 
### 臨濟參黃檗後到大愚
臨濟參黃檗。後到大愚 ^461a42

資糧更不著些些。
岐路年深恐轉賒。
直下痛施三頓棒。
夜來依舊宿蘆華。 ^461a46

便言黃檗無多法。
大丈夫見豈自乖。
肋下三拳明有信。
不從黃檗付將來。
other:: 
### 百丈再參馬祖
百丈再參馬祖 ^461b2

客情步步隨人轉。
有大威光不能現。
突然一喝三日聾。
那吒眼開黃檗面。
other:: 
### 野狐
野狐 ^461b8

不落藏鋒不昧分。
要伊從此脫狐身。
相逢盡道休官去。
林下何曾見一人。
other:: 
## 淨因枯木成禪師二首
○淨因枯木成禪師二首
other:: 
### 達磨見武帝
達磨見武帝 ^461b14

閑將一段秦川錦。
裁作人間巧婦衣。
幾度著來呈伎倆。
暗中曲調少人知。
other:: 
### 三頓棒
三頓棒 ^461b22

山藤六十輕分付。
肋下三拳已太遲。
堪笑不能知痛癢。
上堂猶道拂蒿枝。
other:: 
## 慧林慈受深禪師四首
○慧林慈受深禪師四首 ^461b28

溈山一日坐次。仰山從外而入。
溈山以兩手握拳相交示之。
仰山便作女人拜。
溈山曰。如是。如是。 ^461b34

佳人十八正嬌癡。
一曲當前舞柘枝。
只有玉郎知雅態。
更無人道柳如眉。
other:: 
### 女子出定
女子出定 ^461b40

長江輥底浪如銀。
秋日白蘋紅蓼新。
莫怪扁舟到彼岸。
行船猶在把梢人。
other:: 
### 麻三斤
麻三斤 ^461b46

洞山麻三斤。斤兩不謾人。
語稀難問事。貌古易傳神。
other:: 
### 世尊生下
世尊生下 ^461c4

一火鑄成金彈子。
團圝都不費鉗鎚。
拈來萬仞峰頭放。
打落天邊白鳳兒。
other:: 
## 雪峰妙湛慧禪師一首
○雪峰妙湛慧禪師一首
other:: 
### 二祖安心
二祖安心 ^461c8

覓心不得得心安。
安得心來有幾般。
好把山藤贈二十。
免教千古弄泥團。
other:: 
## 泐潭湛堂準禪師七首
○泐潭湛堂準禪師七首
other:: 
### 楞嚴吾不見時
楞嚴吾不見時 ^461c16

老胡徹底老婆心。
為阿難陀意轉深。
韓幹馬嘶青艸渡。
戴嵩牛臥綠楊陰。
other:: 
### 黃龍三關
黃龍三關 ^461c24

我手佛手。十八十九。
雲散月明。癡人夜走。 ^461c30

我脚驢脚。放過一著。
龐公笊籬。清平木杓。 ^461c32

人人生緣。北律南禪。
道吾打鼓。華亭撑船。
other:: 
### 洗鉢盂
洗鉢盂 ^461c34

之乎者也。衲僧鼻孔。
大頭向下。若也不會。
問取東林王大姐。
other:: 
### 勘婆
勘婆 ^461c38

行路難。行路難。最難難是過臺山。
唯有趙州公驗正。
昂頭掉臂總閑閑。
other:: 
### 提婆達多受罪
提婆達多受罪 ^461c44

好笑提婆達多。入捺落十小劫波。
然得三禪妙樂。吹布毛須還鳥窠。
other:: 
## 泐潭闡提照禪師五首
○泐潭闡提照禪師五首
other:: 
### 南泉斬猫
南泉斬猫 ^462a2

縮水酒越濃。負心人越窮。
鐵剛刀自利。不用苦磨礱。
艸鞋頭戴今何在。
我見牽來劈面春。
other:: 
### 女子出定
女子出定 ^462a10

小樹子傍山栽。華從葉裏開。
枝高攀不得。和樹折將來。
other:: 
### 巴陵雞寒上樹
巴陵雞寒上樹 ^462a16

梨華一枝春帶雨。
金色頭陀笑不語。
龍宮海藏月明前。
織女姮娥相對舞。
笑者笑。舞者舞。十方無虗空。
大地無寸土。
other:: 
### 南泉為馬祖忌日設齋垂語
南泉為馬祖忌日設齋垂語 ^462a22

千尺絲輪直下垂。
一波纔動萬波隨。
江上晚來堪盡處。
漁人披得一簑歸。
other:: 
### 曹山去亦不變異
曹山去亦不變異 ^462a30

齋時一鉢飯。飯後一覺睡。
睡起去放尿。洗手成變異。
other:: 
## 太平佛鑑懃禪師七首
○太平佛鑑懃禪師七首
other:: 
### 達磨見武帝
達磨見武帝 ^462a36

始聞阿閣一聲鐘。
日暖蒼龍睡正濃。
再擊鳳凰臺上鼓。
夜半祥鸞未飛舞。
帝基永固如磐石。
胡僧枉費平先力。
回指少林歸去來。
春風一陣華狼藉。
other:: 
### 日面佛月面佛
日面佛月面佛 ^462a42

東街柳色拖煙雨。
西巷桃華相映紅。
左顧右盻看不足。
一時分付與春風。
other:: 
### 世尊陞座
世尊陞座 ^462b2

一輪明月挂天心。
四海生靈荷照臨。
何必西風撼丹桂。
碧霄重送九秋音。
other:: 
### 離四句絕百非
離四句絕百非 ^462b8

美如西子離金閣。
嬌似楊妃倚玉樓。
猶把琵琶半遮面。
不令人見轉風流。
other:: 
### 十身調御
十身調御 ^462b14

捉賊分明要見贓。
十身調御下禪床。
曾經巴峽猿啼處。
鐵作心肝也斷腸。
other:: 
### 三聖逢人即出
三聖逢人即出 ^462b20

城南措大騎驢子。
市北郎君跨馬兒。
各各四蹄俱著地。
三春同到月明池。 ^462b26

南泉示眾云。文殊起佛見．法見。
貶向二鐵圍山。 ^462b30

彩雲影裏仙人現。
手把紅羅扇遮面。
無人著眼看仙人。
却看隨後紅羅扇。
other:: 
## 天寧佛果圜悟勤禪師七首
○天寧佛果圜悟勤禪師七首
other:: 
### 德山小參不答話
德山小參不答話 ^462b34

大冶烹金。忽雷驚春。
艸木秀發。光輝日新。
不費纖毫力。擒下夭麒麟。
全威殺活得自在。
千古照耀同氷輪。
話作兩橛。句中眼活。
龍頭虵尾。以指喻指。
撞著露柱瞎衲僧。
塞斷咽喉無出氣。
擬議尋思隔萬山。
咭嘹舌頭三萬里。
other:: 
### 女子出定
女子出定 ^462b42

大定等虗空。廓然誰辨的。
女子與瞿曇。據令何調直。
師子奮迅兮搖乾蕩坤。
象王回旋兮不資餘力。
孰勝孰負。誰出誰人。
雨散雲收。青天白日。
君不見馬駒踏殺天下人。
臨濟未是白拈賊。
other:: 
### 須彌山
須彌山 ^462c6

石笋抽條。泥牛吼月。
誰料同舟自胡越。
應機涌出須彌盧。
一念不生何處雷。
無處雪。金剛寶劒當頭截。
other:: 
### 麻谷持錫到章敬又到南泉
麻谷持錫到章敬。又到南泉 ^462c16

如是不是。去却藥忌。
擬犯封疆。全軍失利。
杖頭突出古菱華。
舉世風流出當家。
other:: 
### 透網金鱗以何為食
透網金鱗以何為食 ^462c22

百艸頭出沒。三界外遨遊。
從布漫天網。虗下鈎鼇鈎。
搖麟振#CB15168;撼乾坤。
兀目昂頭洪浪噴。
棒雨點。唱雷奔。肯將爭戰定功勳。
other:: 
### 麻三斤
麻三斤 ^462c28

鐘在扣。谷受響。池印月。
鏡含僧。曾非展事投機。
豈是預搔待癢。點鐵成金。
舉直措枉。一箭鵰一雙。
一摑血一掌。君不見疎而不漏兮恢恢天網。
other:: 
### 雲門示眾云人人盡有光明在
雲門示眾云。人人盡有光明在 ^462c36

夜明簾外千峰秀。
鸞鏡臺前萬象虗。
掃蹤滅跡。不立錙銖。
誰為佛殿。誰是香厨。
敲出鳳凰五色髓。
擊碎驪龍明月珠。
other:: 
## 龍門佛眼遠禪師五首
○龍門佛眼遠禪師五首
other:: 
### 俱胝指
俱胝指 ^462c44

老大宗師竪指頭。
一生用得最風流。
玄沙拗折無人會。
年來年去冷颼颼。
other:: 
### 玄沙三種病人
玄沙三種病人 ^463a6

玄沙三種病人。有理不在高聲。
引得香嚴老子。却來樹上懸身。
other:: 
### 野狐
野狐 ^463a12

醉眠醒臥不歸家。
一身流落在天涯。
祖佛位中留不住。
夜來依舊宿蘆華。
other:: 
### 溈山撼門扇三下
溈山撼門扇三下 ^463a18

春至百華開。朱顏安在哉。
可憐園裏色。不入鏡中來。
other:: 
### 罽賓斬師子尊者
罽賓斬師子尊者 ^463a24

楊子江頭楊柳春。
楊華愁殺渡頭人。
一聲羗笛離亭晚。
君向瀟湘我向秦。
other:: 
## 開福寧禪師三首
○開福寧禪師三首
other:: 
### 女子出定
女子出定 ^463a28

抹粉塗杯恰我獃。
神頭鬼面舞三臺。
千千萬萬人窺看。
子細不知誰見來。
other:: 
### 風幡
風幡 ^463a36

非風幡動唯心動。
猶涉廉纖強指陳。
大地未曾添寸土。
不知誰是點頭人。
other:: 
### 風頭稍硬
風頭稍硬 ^463a42

風頭坐斷進還難。
衲子相將不易看。
未到潼關天已曉。
不堪回首望長安。
other:: 
## 大隨南堂靜禪師六首
○大隨南堂靜禪師六首
other:: 
### 即心即佛
即心即佛 ^463a48

即心即佛。鐵牛無骨。
戲海獰龍。摩天俊鶻。
西江吸盡未為奇。
火裏生蓮香#CB05304;#CB05304;。
other:: 
### 狗子無佛性
狗子無佛性 ^463b8

趙州狗子無佛性。
七佛如來合掌聽。
須彌岋崿舞三臺。
海水騰波行正令。
other:: 
### 野狐
野狐 ^463b14

長虵偃月。鐵旗鐵鼓。
坐斷乾坤。輝騰今古。
曾騎鐵馬入重城。
手握金鞭賀太平。
other:: 
### 女子出定
女子出定 ^463b20

懷藏日月。八面玲瓏。
袖裏金鎚。鮮血通紅。
香風#CB05304;#CB05304;。
華雨濛濛。兵隨印轉處。
萬里長虹。將逐符行時。
些子神通。
other:: 
### 僧問瑯瑘清淨本然
僧問瑯瑘清淨本然 ^463b26

清淨本然。云何忽生山河大地。
大小瑯瑘禪師。借人鼻孔出氣。
出得氣。有巴鼻。昨夜那吒生八臂。
other:: 
### 無縫塔
無縫塔 ^463b34

皎潔天心月。#CB15167;朧徧九垓。
三秋黃葉落。二月牝丹開。
每覩南來鴈。常訽北方五臺。
均提童子報。拾得在天台。
other:: 
## 龍牙言禪師九首
○龍牙言禪師九首
other:: 
### 趙州衫
趙州衫 ^463b40

趙州老。對面人難曉。
一歸何處。青州布襖。
金銀瑠璃。硨磲瑪瑙。
other:: 
### 靈雲桃華
靈雲桃華 ^463c2

春風二月半。桃華紅爛熳。
靈雲到處逢。衲僧著眼看。
看看。短棹孤舟。誰居彼岸。
other:: 
### 仰山推枕子
仰山推枕子 ^463c8

田中插鍬。床上推枕。
千手千眼。不審不審。
other:: 
### 百丈再參馬祖
百丈再參馬祖 ^463c14

風雲會合又相期。
覿面難明第一機。
霹靂一聲天地逈。
西河師子却生兒。
other:: 
### 栢樹
栢樹 ^463c18

庭前栢樹子。不是祖師心。
莫執一時見。便忘千古音。
other:: 
### 雲門放洞山三頓棒二
雲門放洞山三頓棒二 ^463c24

汗馬功勞要立身。
將軍一等掃邊塵。
全身只待英雄士。
不遇英雄愁殺人。 ^463c28

查渡湖南涉路歧。
雲門不惜兩莖眉。
萬古碧潭空界月。
再三撈摝始應知。
other:: 
### 有句無句
有句無句 ^463c32

仰之彌高。鑽之彌固。
昭昭明明。如藤倚樹。
大笑呵呵跨白牛。
碧雲繚繞無尋處。
other:: 
### 斬貓
斬貓 ^463c38

當日臨崖看滸眼。
至今觀水憶南泉。
趙州頭戴艸鞋去。
漁翁腰帶好牽船。
other:: 
## 勝因戲魚靜禪師四首
○勝因戲魚靜禪師四首
other:: 
### 勘婆二
勘婆二 ^463c44

婆子只知指路。雞犬被人偷去。
直待趙州勘了。這回緊閉門戶。 ^464a4

趙州老老大大。不解山中打坐。
自言去勘婆了。倒被婆子勘破。
other:: 
### 犀牛扇
犀牛扇 ^464a8

扇上犀牛從古#CB15148;。
索來既破要元牛。
縱教戴子重描出。
不是當時那一頭。
other:: 
### 四不遷
四不遷〔心墳時起〕 ^464a14

掐珠不念佛。開眼不見色。
喫飯誰擇日。任東西南北。
other:: 
## 薦福常庵崇禪師二首
○薦福常庵崇禪師二首
other:: 
### 風幡
風幡 ^464a20

浪靜風恬正好看。
秋江澄澈碧天寬。
漁人競把絲輪擲。
不見冰輪蘸水寒。
other:: 
### 趙州三不度
趙州三不度 ^464a26

金佛不度爐。窮源有處無。
木佛不度火。渾崙齩不破。
泥佛不度水。何處不是你。
真佛屋裏坐。趙州言是禍。
水牯會耕田。黃牛能拽磨。
other:: 
## 寶華佛慈鑑禪師二首
○寶華佛慈鑑禪師二首
other:: 
### 世尊拈華
世尊拈華 ^464a32

拈華親付老頭陀。
平地俄興一丈波。
後代釘樁搖櫓者。
竹篙量水轉殽訛。
other:: 
### 樓子和尚悟道
樓子和尚悟道 ^464a42

你若無心我也休。
鴛鴦帳裏懶擡頭。
家童為問深深意。
笑指紗窻月正秋。
other:: 
## 淨慈月堂昌禪師四首
○淨慈月堂昌禪師四首
other:: 
### 忠國師問紫璘供奉艸作何色
忠國師問紫璘供奉。艸作何色 ^464a48

慣使渡頭船。如今不記年。
愛他風浪惡。方是趂麤錢。
other:: 
### 秀才讀千佛名經
秀才讀千佛名經 ^464b8

千佛居何處。題詩黃鶴樓。
感恩并積恨。終日在眉頭。
other:: 
### 盤山光非照境
盤山光非照境 ^464b12

光非照境境非存。
光境俱忘復是痕。
百鳥不來春已老。
落華流水繞江村。
other:: 
### 丹霞燒木佛
丹霞燒木佛 ^464b16

慣行私路。乍赴公筵。
幞頭脚短。腰帶夸圓。
不是伴郎來勸酒。
誤他年少覓青氈。
other:: 
## 天童宏智覺禪師一首
○天童宏智覺禪師一首
other:: 
### 野狐
野狐 ^464b22

一尺水。一丈波。五百生前不奈何。
不落不昧商量也。
依前撞人葛藤窠。
阿呵呵。會也麼。若是你洒洒落落。
不妨我哆哆和和。
神歌社舞自成曲。
拍手其間唱哩囉。
other:: 
## 華嚴真懿蘭禪師五首
○華嚴真懿蘭禪師五首
other:: 
### 五位
五位 ^464b30

正中偏。拈轉虗空過那邊。
夜半金雞生鐵卵。
明明誰辨暗中圓。 ^464b42

偏中正。曉月梳雲華弄影。
石人驚起夢魂消。
帶雪烏雞回鳳嶺。 ^464b46

正中來。玉兔團天耀九垓。
萬古碧潭無影像。
紅爐焰裏雪華開。 ^464c2

兼中至。錦縫金針雙鏁備。
靴頭線綻足知音。
有耳不臨流水流。 ^464c6

兼中到。眼裏雙瞳齊喝道。
少室山前鐵馬駒。
三便喫盡無根艸。
other:: 
## 上方益禪師二首
○上方益禪師二首
other:: 
### 臨濟見普化喫生菜
臨濟見普化喫生菜 ^464c10

艸裏相逢兩赤眉。
交鋒一陣疾如飛。
東西旗號渾相似。
試問何人得勝歸。
other:: 
### 香嚴上樹
香嚴上樹 ^464c18

狹路轉身難。東西盡是山。
行人不到處。風定落華閑。
other:: 
## 淨因蹣庵成禪師四首
○淨因蹣庵成禪師四首
other:: 
### 夾山境話
夾山境話 ^464c24

古路雪深覆。好山雲更遮。
鴈聲天外急。遊子夜還家。
other:: 
### 德山托鉢
德山托鉢 ^464c30

巫峽山頭窈窕女。
朝為行雲暮為雨。
王孫一見空斷腸。
便作紅霞隱身去。
other:: 
### 女子出定
女子出定 ^464c34

文殊頭白。罔明頭黑。
女子冶容。瞿曇是賊。
山僧不犯鋒鋩。直下并贓捉獲。
other:: 
### 龍牙問翠微臨濟佛法大意
龍牙問翠微臨濟佛法大意 ^464c40

駕與青龍不解騎。
人人盡道阿師癡。
爛泥中有傷人刺。
三度曾施陷虎機。
other:: 
## 黃龍死心新禪師二首
○黃龍死心新禪師二首
other:: 
### 秀才問長沙千佛
秀才問長沙千佛 ^464c46

黃鶴樓前法戰時。
百千諸佛竪降旗。
渠無國土居何處。
留得多才一首詩。
other:: 
### 魯祖面壁
魯祖面壁 ^465a6

魯祖垂慈不用功。
逢僧面壁顯家風。
若遇上乘同道者〔請續此句〕。
other:: 
## 木庵瓊首座二首
○木庵瓊首座二首
other:: 
### 達磨見武帝
達磨見武帝 ^465a12

掩耳不及忽雷奔。
天低尺五兩傾盆。
葉隨流水歸何處。
牛帶寒鵶過別村。 ^465a20

世尊一日坐次。見二人舁猪。
乃問。這箇是甚麼。
云。佛具正徧知。為甚麼猪也不識。
世尊曰。也要問過。 ^465a24

捨筏懷兼濟。逢耕更問津。
却將未歸意。說與欲行人。
other:: 
## 欽山方禪師二首
○欽山方禪師二首 ^465a30

乾峰示眾云。法身有三種病．二種光。 ^465a34

三種病兮二種光。
衲僧於此共商量。
商量得到無疑地。
野艸閑華滿地香。
other:: 
### 燒木佛
燒木佛 ^465a36

覿面難藏最上機。
家風千古為人施。
銀山鐵壁重重透。
賴有丹霞院主知。
other:: 
## 南華昺禪師二首
○南華昺禪師二首
other:: 
### 僧問清平有漏無漏
僧問清平有漏無漏 ^465a42

笊籬木杓錢貫。井索打瓦鑽龜。
徒勞卜度休卜度。
麒麟只有一隻角。 ^465b2

僧問雪竇明覺。如何是佛。
曰。四山圍繞。 ^465b6

狂狗逐塊。瞎驢趂隊。
只許我知。不許你會。
other:: 
## 文殊道禪師四首
○文殊道禪師四首
other:: 
### 野狐
野狐 ^465b8

石崇富貴籛鏗壽。
潘岳容儀子建才。
但願東風齊著力。
一時吹入我門來。
other:: 
### 勘婆
勘婆 ^465b14

三月春光上國游。
祥雲瑞氣鏁龍樓。
親從宣德門前過。
更問行人覓汴州。
other:: 
### 狗子無佛性
狗子無佛性 ^465b20

狗子佛性無。老蚌吐明珠。
西川鳴杜宇。江南啼鷓鴣。
other:: 
### 燒木佛
燒木佛 ^465b26

彭祖八百乞延壽。
秦皇登位更求仙。
昨向天津橋上過。
石崇猶自送窮船。
other:: 
## 龍牙囌嚧才禪師二首
○龍牙囌嚧才禪師二首 ^465b30

溈山百年後。向山前檀越家作一頭水牯牛去。 ^465b36

翻手書空字已成。
忙忙人向兩頭爭。
屈原不是尋漁父。
千古誰人論獨醒。
other:: 
### 玄沙白紙
玄沙白紙 ^465b40

踏飜漁艇成家業。
笑出蘆華月正圓。
地闊天長三幅紙。
同風千里為重宣。
other:: 
## 何山佛燈珣禪師五首
○何山佛燈珣禪師五首
other:: 
### 南泉示眾文殊起佛見法見
南泉示眾。文殊起佛見．法見 ^465b46

鴛鴦繡出世無雙。
好手元來更有強。
呈罷各歸香閣去。
金針難把度蕭郎。
other:: 
### 德山入門便棒
德山入門便棒 ^465c6

入門便棒沒商量。
拶出紅流便廝當。
不是奴奴情淡薄。
無錢難作好兒郎。
other:: 
### 臨濟入門便喝
臨濟入門便喝 ^465c12

張公未醉李公扶。
從此嘉聲滿道途。
却被金剛開口笑。
誰能愛你護身符。
other:: 
### 央崛取世尊指頭
央崛取世尊指頭 ^465c18

急行緩步無前後。
渾踏長安路一條。
央崛回頭知住處。
便能平步出雲霄。
華冠不用孃生指。
鬚髮寧煩費力搖。
好似移華兼蝶至。
等閑買石得雲饒。
other:: 
### 外道問佛
外道問佛 ^465c24

露影藏身問世尊。
瞿曇一點不加文。
迷雲舒卷從斯入。
十倍精神減八方。
other:: 
## 龍翔竹庵珪禪師六首
○龍翔竹庵珪禪師六首
other:: 
### 女子出定
女子出定 ^465c32

不假文殊神通。休要罔明彈指。
爾時靈山會中。女子從定而起。
other:: 
### 國師三喚侍者
國師三喚侍者 ^465c40

世路風波不見君。
一回見面一傷神。
水流華落知何處。
洞口桃源別是春。
other:: 
### 趙州勘婆
趙州勘婆 ^465c46

劈面三拳。連腮七掌。
盡大地人。不知痛癢。
other:: 
### 趙州七斤衫
趙州七斤衫 ^466a4

夜半墨漆黑。提得一箇賊。
點火照來看。元是王大伯。
other:: 
### 南泉油餈
南泉油餈 ^466a8

近在口皮邊。遠過河沙國。
世間多少人。不得油餈喫。
other:: 
### 罽賓斬師子尊者
罽賓斬師子尊者 ^466a12

船子下揚州。浮萍逐水流。
一聲河滿子。千古動悲愁。
other:: 
## 大溈牧庵忠禪師三首
○大溈牧庵忠禪師三首
other:: 
### 女子出定
女子出定 ^466a16

秤鎚落井。只有秤衡。
兩兩相憶。分物不平。
方始取出秤鎚。忽又失却秤衡。
始去隣家借覓。衡上不曾釘星。
休。休。重者從他重。
輕者從他輕。
other:: 
### 新婦騎驢
新婦騎驢 ^466a22

柳惲江頭賞白蘋。
小風吹處曉煙輕。
漁翁坐釣秋亭月。
翻憶苕溪說性情。
other:: 
### 非心非佛
非心非佛 ^466a30

二月春光景氣浮。
少年公子御街游。
銀床踞坐傾盃樂。
三箇孩童打馬毬。
other:: 
## 鳥巨雪堂行禪師五首
○鳥巨雪堂行禪師五首
other:: 
### 達磨見武帝
達磨見武帝 ^466a36

西天屠子氣雄豪。
欺負神洲罪莫逃。
武帝當頭輕一拶。
果然提起活人刀。
other:: 
### 風幡
風幡 ^466a44

不是風幡動。天生李老君。
出胎頭上髮。寸寸白如銀。
other:: 
### 陳操尚書驗衲僧
陳操尚書驗衲僧 ^466b2

一語離窠窟。千生出蓋纏。
夜來風雪惡。木折古巖前。
other:: 
### 二祖安心
二祖安心 ^466b6

金不博金。水不洗水。
二祖腦後露腮。達磨當門無齒。 ^466b10

夫妻相打到官。官問。
你有誰證見。各云。
有親兒證見。兒到官。
欲證父不得。證母不得。 ^466b12

生死自憐同室穴。
因何中路隔關山。
一朝忽得親兒證。
趯踏方知蓋覆難。
嘉泰普燈錄卷第二十七
w:: 音釋 ^466b16

　蟾時占切　蜍常如切　褫音池　柘音蔗　咭巨吉切　嘹力吊切　#CB15168;音獵　罽居例切　岋魚及切　崿五各切　滸音虎　掐苦洽切　舁音餘　籛音箋　惲音蘊
 ^466b26
