高峰龍泉院因師集賢語錄卷之十一
other:: 
# 總願碎語門
總願碎語門
other:: 
## 總願全段
總願全段
上祝　當今皇帝道踰堯舜之君。
在位大臣德邁皐夔之列。
霧掃胡塵而干戈盡偃。
月沉邊燧而文軌皆同。
有民皆樂於春臺。
無俗不躋於壽域。
次異鄉閭寧。謐家室康安。
免逢山水之蒙。常遇地天之泰。
鑿井耕田而各安生業。
含哺鼓腹而咸樂天真。
商歌廛而物阜財豐。
士修學而功成名遂。
蠶桑春富家家繅白雪之絲。
禾稼秋成處處刈黃雲之穗。
夜絕覆梁之輩。時聞擊壤之童。
牛羊茁壯滿千山。
雞犬相聞達四境。
獄囚永息。疫癘潛消。
圓滿一切願心。成就無邊福利。
other:: 
## 為官者
為官者 ^41c37

居官無恙。理事如神。
人思召伯之甘棠。
世競郭公之竹馬。
早錫千鍾之祿。榮膺一尺之書。
享台筭以綿長。履仕途而遷擢。
other:: 
## 修文者
修文者 ^42a12

舒卷韓窻之編簡。
富饒鄴架之詩書。
禹門三級願先登。
郄桂一枝祈早折。
茂延百福。永殄千災。
other:: 
## 習武者
習武者 ^42a20

六篇明豹路。三尺撫龍泉。
孫吳之事業益精。
衛霍之勳名早遂。
彎弓馳射功収百步之穿楊。
衣錦榮歸堂慶双親之戲綵。
other:: 
## 治家者
治家者 ^42a26

理家有道。妙筭無遺。
產業山崇還如王愷。
貨財泉溢有若陶朱椿老。
桂芳益顯竇家之陰德。
蘭森玉立茂揚謝砌之休聲。
other:: 
## 事公者
事公者 ^42a34

為吏事官多享祿。
招財遇貴得安身。
結案疑而無錯無差。
覆官員而允順允聽。
常願保全之美。永無過失之虞。
家道榮華。公庭清吉。
other:: 
## 務農者
務農者 ^42a42

水耨敢辭頻。火耕當作苦。
春帶一犂江上雨。
秋収千畒隴頭雲。
大田常獲豐登。高廩益充委積。
犬無吠夜。吏不登門。
other:: 
## 養蚕者
養蚕者 ^42b2

帝釋密扶。馬鳴默佑。
採空五畒無餘葉。
繰就千機有細絲。
縑帛豐盈。貨財富衍。
other:: 
## 工匠者
工匠者 ^42b10

性天曉了。心匠玲瓏。
胸中自有規摹。手內多施巧妙。
動止常居吉地。工夫每遇貴人。
倍収日至之財。行見天書之詔。
other:: 
## 商賈者
商賈者 ^42b16

貿遷如意。出塗収鉅萬之財。
斡運隨心。藏市獲倍蓰之利。
錢流地上。貨衍日中。
世業增崇。家聲赫奕。
other:: 
## 攻醫者
攻醫者 ^42b24

傳不傳之秘方。治難治之篤疾。
活人之功為甚愽。
濟世之道願益行。
福德藏王常密扶於動履。
安樂菩薩更茂介於禎祥。
other:: 
## 尅擇者
尅擇者 ^42b30

水法深明宗妙。山形洞曉玄機。
胷包造化之工。數衍星辰之妙。
常遇貴人持掣。頻蒙富室招延。
錢財衣食如願如心。
富貴榮華從謀從望。
other:: 
## 漁釣者
漁釣者 ^42b38

數尺絲綸長在手。
一簑煙雨任平生。
江魚美可求。湘水清堪汲。
壽比岡陵之久。福如江海之深。
other:: 
## 開酒肆者
開酒肆者 ^42b46

馬相如之滌器。卓文君之當壚。
挑錢之客常來。盜飲之人已去。
息収萬倍。願應千般。
other:: 
## 開店肆者
開店肆者 ^42c4

百神擁護。萬聖維持。
店舍興隆長似孟甞門下。
資財進入常如王愷藏中。
官非口舌逐時消。
福祿吉祥隨日至。
other:: 
## 為屠戶者
為屠戶者 ^42c10

割肉固殊於方朔。
操刀濫學於庖丁。
殺生之罪業冰消。
潤屋之貨財山積。
other:: 
## 為愽弈者
為愽弈者 ^42c18

妙筭隨心。取財遂意。
但要見機喝采。終須得手盈錢。
從教一擲之時。自獲百萬之利。
官非不惹。盜賊無侵。
行藏消不測之災。
動止納新來之福。
other:: 
## 為蒿工者
為蒿工者 ^42c24

運篙持漿永無波浪之憂。
遇險臨灘常有龍神之護。
凡來往滄波之上。
如安行平陸之中。
事事亨通。頭頭利濟。
other:: 
## 為僧行者
為僧行者 ^42c32

天龍外護。梵行內清。
行住坐臥而百福資扶。
春夏秋冬而千災殄滅。
other:: 
## 為道士者
為道士者 ^42c40

星冠离洞府。霞帔下煙霄。
六匣風雷藏寶劒。
一壺天地養靈丹。
茨福駢臻。椿齡有永。
other:: 
## 為尼姑者
為尼姑者 ^42c46

眉攢柳綠栖身眾妙之門。
臉映桃紅勵志自然之教。
無為洞達。大道勤行。
弘持清淨之規。延續神仙之壽。
other:: 
## 為師巫者
為師巫者 ^43a4

救四百四病之苦。
有百發百中之功。
靈符鎻斷鬼門關。
巾斗飜開人世界。
三元尊聖時時大降吉祥。
諸部吏兵日日勤加護衛。
other:: 
## 相士論命者
相士論命者 ^43a10

術妙高古。藝精動人。
論吉#CB04846;則究五星五行之奧旨。
觀貴賤則有百發百中之奇功。
何須西蜀問君平。
不待江南尋郭璞。
笑傲壺中之日月。
優淤物外之煙霞。
other:: 
## 牙儈者
牙儈者 ^43a18

持心正直。秤物公平。
會四遠之經商。合兩家之交易。
居多財貨只憑辯口之懸河。
輻湊舟車常見滿門而成市。
other:: 
## 娼妓者
娼妓者 ^43a26

雲水之生涯日進。
煙花之活計風流。
朝陪四海豪奢。暮伴五陵年少。
綺羅叢裏潛消口舌官非。
絃管聲中常獲金珠璧玉。
高峰龍泉院因師集賢語錄卷之十一
 ^43a34
