天台涅槃疏卷第七私記〔三本〕
collector:: 天台沙門　行滿　集
other:: 
# 釋現病品第十八
○釋現病品第十八
莊嚴第二周者。取前問答竟為一周。
今為第二也。 ^69b39

梁武中後者。釋太奢漫如前破也。 ^69b41

開前答離一切病者。
由前答問竟。故以現病如來久離病因。
今為眾生故現斯病也。 ^69b43

何妨更說者。意云前雖說三種病兒。
何妨今更重說還答前文也。 ^69c2

望後為正者。生於五行也。 ^69c6

一病行乃至第五嬰兒等者。
聖梵為因。天行為果。
病□□□□□□□。 ^69c8

而文明無病者。如下文三推如來文。
離病因□□□□□說法廣談無病之相也。 ^69c12

眾苦併除者。文無病因故也。 ^69c16

偏言四分者。此屬思惟煩惱。
若是利使背上。鈍使亦屬此攝也。 ^69c18

經云教大迦葉人中象王等者。
此是迦葉童子請。
故舉大以標別號。
此迦葉等於法華中已得受記。
或為後表。聲聞未入大乘。
方便請可。或依昔稱名也。 ^69c22

此亦是四悉意者。
一弟子不同即世界□□請大乘第一義也。
三教不退生善之極。
四治惡人即對治也。 ^69c28

單慢開為兩。單只是慢。
開為小中。上等中等二慢也。 ^69c32

慢慢者。於他勝謂己等。
又於己等謂己勝也。 ^69c34

等中上上中等者。
謂等中謂上。上中謂等也。 ^69c36

著我所由者。由著我故慢也。 ^69c38

決定四趣業能障初果者。
且約小乘作決定說。
若望大乘。此業不障菩提也。 ^69c40

果中說因者。此之重惡皆猶業造。
故云說因也。 ^69c44

皆先業果者。猶先世造業。
故此業還酬來果。
名之為報。先習多欲。
今感#CB15179;身等。
即是報也。 ^69c46

先長行略後偈廣請者。
文中廣略相似。以偈文分三段。
謂正請釋結。故云廣也。 ^70a2

凡稱瞿曇亦有所簡者。
如律中稱小瞿曇為牛糞甘蔗曰炙種。
即同外道所喚。此是大瞿曇之本族得名。
故非慢也。 ^70a6

經云唯有諸菩薩乃至善射人□。
請意云。文殊等諸大菩薩前以聞常。
更有後來聲聞諸鈍根者故請也。 ^70a12

光從身出表法身者。
即是從真起應。現於蓮華以表於因。
現其化佛以表於果。
從因至果皆為眾生。
故云華能含果等。
豈是如來有病能現斯事耶。 ^70a16

大悲薰身者。悲能拔苦。
故云身也。慈能與樂。
故云心也。 ^70a22

一一華中化佛利益者。
依正大小種種不同也。 ^70a26

經云所有眾生遇斯光者。
獲冥顯兩益也。 ^70a28

經云爾時一切天龍下。
但用華香供養者。
此以過中不須獻食。
故用華香耳。故云先供後請也。 ^70a30

經云如何一旦棄本誓者。
如來久行弘誓。今日何故棄捨我等入於涅槃。
故勸請也。 ^70a34

例世間天生天淨天乃至第一義天云云者。
此約教不同故也。 ^70a38

經云諸耶風者。不為界內外二邊諸耶傾動也。 ^70a42

離外惡緣者。諸魔外道也。 ^70a44

及內惡因者。強軟八風也。 ^70a46

得內善因者。微妙智慧也。 ^70a48

及外善緣者。已曾供養也。 ^70b2

舉十二事密語者。
不病無病為密語也。 ^70b4

此中三種病人異前三人者。
謂此三人不可治據不發心故。
前三病人據發心者也。 ^70b6

此乃與奪之意者。
前奪不得受持等也。
此與許為諭諂等也。 ^70b10

不差差者未開者。
後開為五種病也。 ^70b14

差者開出怖畏至六事等者。
即是菩薩之人或為自行化他兼於餘四。
故云六事。 ^70b16

書寫下即是五種法師并前六事成三十也。 ^70b20

中者後更開五種病人者。
二乘之人居不差差中。 ^70b22

後更者。開出四果緣覺并前三十成三十五。
更足前三不可治人。
即都成三十八種。
此等帶病修行者。
四果等人無明未除。
名之為病也。 ^70b24

菩薩在因亦應例此者。
謂初心圓人似位之中亦名病也。 ^70b30

須會釋之者。八萬等皆約權教。
如三恒聞法信等故也。
other:: 
# 釋聖行品第十九
○釋聖行品第十九
other:: 
## 上
 ^70b34

前略廣門說涅槃果者。
略是純陀品中明常住五果。
衰歎明勝三修新伊等果。
後迦葉菩薩三十四問廣答長壽因果。
乃至大眾問品廣明果也。 ^70b38

十德聚功獎勸行因者。
皆說如來果上功德十力四無畏等。
如華嚴中依正融融令慕果行因也。 ^70b44

何者下。是今家正後。 ^70b48

前明圓極之果者。
皆論佛性常住之果也。
何得圓果永躡漸因。
故今不用也。 ^70c2

不應言佛之所行者。
意云佛是極果故也。 ^70c6

不應言菩薩修行者。
菩薩是因人故也。 ^70c8

又且今破五行非圓因者。
次第別因故。十德非極果者。
分證果故也。 ^70c10

聖行是開空法道者。
五行之法。是畢竟空家之道。
道是因故。故云法道也。 ^70c14

是第一義理者。證畢竟空理也。 ^70c18

不來不去者。來無自性故空。
去無所至。即中道空也。 ^70c20

是如來密語者。對病說於無病。
無病即空。此之五行道名為空。
何故云五行是有也。 ^70c22

今得聞知者。即是有所得也。 ^70c26

廣明大般涅槃施者。
始自純陀經常終至大眾受供中間隨問施與。
無非佛性常住。故云竟也。 ^70c28

服此方法者。正以次第顯不次。
以為方法也。 ^70c32

諸佛菩薩之所行者。
聖所行故。名為聖行也。 ^70c34

通稱聖行其義未顯者。
通則攝。別不別不攝通。
聖則是通。行則有別。
故今更論次不次等也。 ^70c36

真不知俗者。十行出假不思議俗也。 ^70c40

俗不知中者。謂地前未具一行一切行一切智等。
行是所觀。智是能觀。
以智契行。故云一切也。 ^70c42

梵者淨也者。即取究竟淨邊。
能起慈悲應於六道。
故云涉有。不同其塵猶如蓮華。
雖處淤泥不為所染。
有即二十五有生處。
約化他已辨功能也。 ^70c46

嬰兒行就譬立名者。
如下文有漸嬰兒木牛黃藥之喻等圓嬰兒即不來不去不作大小等。
皆約喻也。 ^71a4

就所治立名者。約不差差等五種病兒一種菩薩也。 ^71a8

就圓人立名者。發心畢竟二不別。
初觀涅槃行道也。 ^71a10

不住名行者。約行因說名為不住。
既因果滿後能化他。
令他修行。故云令他不住也。 ^71a12

病同他惡乃是枝末者。
如來無病同於眾生。
故非本也。今取一行是本。
五行是枝。本通枝別也。 ^71a16

緣於涅槃者。約理而論修。
還將中理而化於他。
即約慈悲本為。故云梵行也。 ^71a20

乘理自進名天行者。
即是證乘。一家名義亦名行乘。
亦名教乘。得初住理乘。
此理進到第二住。
名為進也。 ^71a24

棄本從末者。斥他取病行為本。
却成末也。 ^71a28

能作病行者。文同有病說無病也。 ^71a30

若論五行次第從淺至深等者。
以聖行中戒聖行居初次第成淺。
病行即是如來果上云用。
故合居後也。 ^71a32

若論一行等者。即不次第行。
一行之中皆令五行。
今從初說。故云病行備於五行也。 ^71a36

若判通別者。將別判通。
天行為通以約理故。
餘四則別。將通判別非無五行也。 ^71a40

不可一向者。一一行中皆具通別故也。 ^71a44

上能束散於下者。
不次第行能束五行。
同歸一行。能開一行即是五行。
名之為散。 ^71a46

下不能卷舒於上者。
次第之行戒行居初。
不能五一自在也。 ^71b2

說三不說二者。二即天病二行。
若取現病居初。即成說四不說一。
今從五行次第。故云說三耳。 ^71b6

私謂以雜華中者。
即是華嚴廣明初住行位。
故指往尋也。 ^71b10

不逾一理者。彼經普賢門中初住已上行願因果依正融融相即皆證天然之理。
理已攝者無非法界也。 ^71b14

天之行故者。約於真因進趣邊說。
名之為行。行即理故。
故名天行也。 ^71b18

為天修行者。從初發心。
本求於理。故名為天也。 ^71b22

遠指於天者。約始覺果。
名之為遠。別教次第約未證邊。
亦名為遠也。 ^71b24

有通有別者。天行名通。
餘四行別。 ^71b28

道後自彰但說三行者。
天行病行即自分明也。 ^71b30

次未有者。梵兒二行也。
所緣理者。謂專心修習也。 ^71b32

治之即差等者。正是上文五種病兒有病行處。
勸修涅槃也。 ^71b34

以如來自行即因人者。
菩薩之人依於圓因。
即是果家之因。故名如來也。 ^71b38

即因而果者。大乘者諸法實相。
大乘果者亦諸法實相因果不二也。 ^71b42

不結勸者。此是如來之行。
不同二乘所行。故不須勸也。 ^71b46

答同緣涅槃立行有異者。
一以涅槃心修次第行故。
二以圓修發心畢竟二不別故。
故偏圓不同也。 ^71c2

一雙釋五行一行者。
聖行之中開戒定慧釋後。
皆有次不次行結。
故云雙釋也。 ^71c6

若從聲聞是遇瞻病者。
大論中如來為大醫。
經教如藥方。聲聞猶如看病者。
今云從聲聞者。或如般若中加說大乘。
或佛滅後四依菩薩作聲聞形說於大乘也。 ^71c10

是為可治者。猶遇人法具足故也。 ^71c18

經云興大戰諍者。
魔是諍人。故云諍耳。
菩薩之人實無諍也。
譬說中從四重去。
即是五篇之罪。大乘之中不分篇聚。
但合釋也。 ^71c20

經云令汝安隱得入涅槃者。
此以五欲之樂名涅槃。
非是如來真實涅槃也。 ^71c26

二具事理者。事即事戒。
大乘之。戒帶事約理。
故云事理也。 ^71c30

前後眷屬者。偷蘭為前方便。
及第二篇通持下四為後方便也。 ^71c34

防意地者。有漏定也。 ^71c38

道共戒者。道論謂無漏聖道初果已上能具此戒也。 ^71c40

性重為本者。性重若壞。
餘或不全也。 ^71c42

經#CB01167;衣。
#CB01167;字〔而用反〕說文#CB01167;。
案毳飾也。或作#CB02166;〔而容反〕。
謂古貝垂毛也。 ^71c44

經#CB18179;子者。
#CB18179;字〔姊葉反〕案字詁文。
#CB18179;今作接。
謂木之子也。蒂音者非此意也。 ^71c48

八道行城是塞戲者。
西國兵戲二人各使二十玉象。
此方亦有#CB15148;板為道也。 ^72a4

願與他共等者。大論中問菩薩與他為當與因與果。
何者若與他因菩薩之行則闕要。
與其果自行滿足。
迴果與他也。 ^72a8

彼此窮底者。於初發持戒心達實相底。
即是自利利他究竟滿足彼岸之底也。
應招報果去當生處果也。 ^72a14

今不近不遠者。近即人天。
遠即究竟分證初地故也。 ^72a18

初地真解者。真如妙解也。 ^72a20

證道同處者。同圓家初住也。 ^72a22

三云約地經者。謂十地經將十波羅蜜具對十地。
今是戒故即二地也。 ^72a24

則入理名住者。此約次第行人證真諦理也。 ^72a28

行以自在為義者。
出假化物種種法緣。
故云自在也。 ^72a30

無所畏地者。離五怖畏也。 ^72a32

文意不單者。明次不次也。 ^72a34

常故不動者。法身之體不為二邊之所動也。 ^72a36

樂故不墮。涅槃之樂不墮四趣也。 ^72a38

我故不退者。以自在故不同小乘有退也。 ^72a40

淨故不散者。不為世間八風之所能壞也。 ^72a42

今取尋常者。世間法尒不同大經也。 ^72a44

一舉偏圓兩人者。
佛及菩薩也。 ^72a46

經腦曉者。曉字〔依字說文古木反足大指恐非今用〕按義宜作解音。
謂腦解也。按無上依經解三十二相中。
二如來頂解是也。 ^72a48

未得是堪忍地者者。
文云作是觀已。故云未得也。 ^72b6

此中關十六特勝等者。
謂相關洗入也。 ^72b8

既非根本者。非是四禪有漏心修此之觀慧。
皆是無漏入於初地等也。 ^72b10

發開身倉者。如世間倉。
開見五縠等物分明也。 ^72b14

不生味著者。不同根本。 ^72b16

此似九想之證者。
除三欲故。此文猶雜。
故云似也。 ^72b18

忍貪欲飢渴是法忍者。
此約無情之境。蚊虻等有情境。
故云生忍也。 ^72b20

二明圓定者。即犯之處是持也。 ^72b24

既持毀自在者。於犯明持而得自在也。
即戒而定。即犯而持。
此戒即定也。 ^72b26

經云頗有因緣得破不者。
意云忽為大利益之緣。
得不故問也。 ^72b30

經云佛答有因緣故可得破戒者。
若有見機四悉感應之因緣。
亦得破戒也。 ^72b34

經云若有菩薩知以破戒者。
知之一字正是見機菩薩也。 ^72b38

經云我寧一劫墮獄等者。
此以涅槃心修至初住前未破無明。
報身猶在。故受此報也。 ^72b42

事乖理順者。事乖破戒。
理順見機。為護法故。 ^72b46

經云斷其命根者。
即是其王見機破戒。
從煞發心。其婆羅門即墮地獄。
一切眾生至地獄時。
皆生三念。一知謗大乘。
二知被王煞。三知今受。
此苦即便發心。乘此念力生甘露法鼓。
如來所經於百劫等〔云云〕。 ^72b48

他云此是開合之義者。
開合之語即得未知開。
何教四諦合歸何教。
畢竟空中即是無諦。
何得更有諦名邪。 ^72c8

開四為十六等者。
即如下文知苦滅。
知苦滅知苦道等。
一諦為頭互為十六也。 ^72c12

而名義不同者。生滅無生義各別也。 ^72c16

對緣悉異者。對四教機四緣異也。 ^72c18

大有所關者。四種四諦不同。
一諦又開十六。一諦又有四門。
四四一十六門門四悉等。
名之為異也。 ^72c20

今一往對三藏等者。
且依次第對緣。意在不次。
四種四諦。故云一往耳。 ^72c24

次第亦成者。謂大涅槃心修從折入體十住觀空等也。 ^72c28

境智相成者。亦有在義。
不知是何境智相成。
所以未當也。 ^72c30

非境非智等者。前之二諦是境非智。
後之二諦是境是智。
苦集二諦有為有漏。
道諦有為無漏。滅諦無為無漏。
苦集二諦世間因果。
道滅二諦出世因果故以有雙也。 ^72c34

四諦義多者。如前四教五味所關處多也。 ^72c42

悉是菩薩觀境者。
以為圓菩薩之所觀也。 ^72c44

能所合論者。無作為能觀。
前三為所觀。無作為能開。
前三為所開。故有四種四諦也。 ^72c46

身是苦本者。謂三苦八苦等皆因身有也。 ^73a2

若一往者。且依三藏菩薩。
二往皆以大涅槃心修次第行也。
別教之人初從生滅次第入故。
復是一往也。 ^73a4

苦是現相者。三八苦現也。 ^73a8

因相微密故言轉相者。
善惡難知名之密。
以因轉能趣果也。 ^73a10

見著知微從微至著等者。
見果知因名之著。
從因至果名之為微。
如水渧雖漸盈大器。
即其義也。 ^73a14

兩心轉變者。以因心轉至果心為兩心也。 ^73a18

習讀不斷名為集者。
從一生死至一生死。
名為不斷也。 ^73a20

五明制立者。制謂制名立。
謂立法即是約法定其因果。
故名立也。 ^73a24

義說為二者。因果體一從證言二。
故云義說也。 ^73a28

六胞增長者。先約身分。
次兩手兩足及頭等。
故云六也。 ^73a30

年疾增長者。年之與疾俱是增長也。 ^73a34

經云念念老者。剎那時異也。 ^73a36

雜病客病即攝地大者。
如人患熱。忽增冷病。
非是本有。名之為客。
以不定故。復名雜也。 ^73a38

經云心病者。如諸文中煩惱為心病。
今即不爾。何者取過分邊。
亦名為病。皆從心起。
如人憂愁。亦是病也。 ^73a42

一由過去二因互別者。
或復布施而殺生。
即是有福而壽短。
或復持戒而慳尅。
即是命長而福盡也。 ^73a46

經云死為大苦者。
有四苦皆名為死。
故云大苦也。 ^73b2

五陰盛是其別體者。
以生等八皆猛盛故。
若作總名。即是五盛陰。
以感前七。故云總也。 ^73b4

方便五陰則非苦體者。
四善根人名為方便也。 ^73b8

又簡出一苦者。如經除老苦老不必定者。
佛及天人一向無也。 ^73b10

女譬生果者。生即是果。
故云生果。亦名惡家之果也。 ^73b14

觀生初起者。初受身時託五陰舍也。 ^73b16

主人譬菩薩檢責者。
以用觀智知生虗實也。 ^73b18

經云供養等者。菩薩還保護此身令趣菩提。
故云禮拜也。 ^73b20

生果之處多有榮華者。
貧之與富隨有住處。
已自為樂。貴賤可知。
名榮華也。 ^73b24

金心已還者。既不受生死即真無生為所止也。 ^73b28

三菩薩喜慶者。以智契境了達生死。
名之為喜也。 ^73b30

生境檢讓凡心者。
意云凡夫知生必有於死。
以無智故不肯俱捨也。 ^73b32

凡心應境者。初度身時生境相應故。
經云令住我家也。 ^73b36

幼童解行淺弱者。
三藏菩薩未斷惑故。
名之為幼也。 ^73b40

糞中果者。未斷煩惱身為糞中。
且取生天應兼於人。
故云果也。 ^73b42

有智人者。即通菩薩見地離欲已上也。 ^73b46

意呵責者。汝何不求無上菩提。
取於人天果也。 ^73b48

經云為欲洗淨還棄捨之者。
菩薩被呵作不淨觀。
棄於人天也。 ^73c2

一往接之者。五戒十善也。 ^73c6

第二觀老者。經中有十二復次。
皆有譬合。以老過患多故。
故重釋之也。 ^73c8

第四觀死苦經有十復次釋死。
或譬法不同故也。 ^73c12

未全免死者。等覺已還猶有一品無明也。 ^73c14

初名佛為菩薩者。
意云佛尚名眾生。
況不名菩薩也。 ^73c16

此不會經者。經唯除菩薩住大涅槃。
不名佛應也。 ^73c18

生死尚不能生死者。
全生死是涅槃。故非生死也。 ^73c20

不能傷磐峙金剛者。
磐廣大石也。峙者高貌也。
即喻圓菩薩人具足高廣三德之體。
不為前之三教碎。
散金剛。法雨所壞竪利皆成也。 ^73c22

若離即成二十句者。
依文點出只有十句。
細分成二十也。 ^73c28

經云於嶮難處無有資粮者。
有處非難復有資粮。
如前唯除菩薩住大涅槃也。 ^73c32

去處懸遠而無伴侶者。
有處雖遠而有伴侶等。 ^73c36

晝夜常行不知邊際者。
有時常行而有邊際也。 ^73c38

深#CB15035;幽闇無有燈明者。
有處深#CB15035;而有燈明。
下文諸句例皆文說可尋也。 ^73c40

必有來處者。死已更生六道受報。
故云來處也。 ^73c44

其路無窮者。生已復死。
死已復生。故云無窮也。 ^73c46

死為窮道者。生崖已盡無有避處也。 ^73c48

非是惡色者。初死之時眼耳宛然更無異處也。 ^74a2

命絕中陰者。此陰身中也。 ^74a4

從離緣生即是壞苦者。
緣生即是依正所愛之緣也。 ^74a6

離己心難者。愛由心故。
名之為難也。 ^74a8

頂生是應生者。取文中然會則我身。
是即是應為王也。 ^74a10

髦尾者。髦字〔莫高反〕禮記大夫在國乘髦馬。
說文髦髮也。謂毛中之髦也。 ^74a14

劉孝標者。隱金華山作山栖誌有七。
不出而不任也。 ^74a18

為海髦傑者。謂文長德重之仕也。 ^74a20

此各為時所重云云者。
意云有子無子既殊。
但取所重為寶女也。 ^74a22

經云唯有視瞬者。
瞬字矌同〔度潤反〕或作眴。
說文作瞬云目數搖也。
呂氏春秋云萬代視一瞬。
莊子云終日視不瞬也。 ^74a26

心領境逼者。若心不領安之。
若空即無苦也。 ^74a32

今昔義乖者。舉昔難今。
唯苦無樂。佛答意昔實是於苦。
隨他意語。橫計為樂。
與今無別也。 ^74a34

今具舉六根等者。
探取下文意也。 ^74a38

五難玄解者。如來只云於下苦中橫生樂想即是玄解。
何者昔隨他意。苦樂不同。
今皆是苦也。 ^74a40

佛意以輕為下苦者。
於三苦中取有少樂。
望苦為輕。迦葉難意。
將三途重苦為下。
又分三品之苦。故云謬傾。
亦為末代凡夫恐生謬計。
故此難耳。 ^74a44

次倒難者。將下樂生苦。
故云倒也。 ^74b2

據事難者。如人受千杖。
一下若過餘者。未伏應生樂不。
佛答且然。其言未伏是樂。
佛意不爾。何者若受千杖一下便放計得脫邊。
只可樂是。如其未放。
何得有樂。 ^74b4

一三受教二三苦教等者。
教謂今昔二教。三苦之名通於今昔故也。 ^74b12

點三受者。點示以對三苦。
名之為單點也。 ^74b16

但此二苦不須境逼者。
行苦細故壞苦無境。
但被無常壞變。名之為壞。
不同重苦。故無苦逼也。 ^74b18

重牒問以求答者。
明前世善二乘菩薩等樂求答也。 ^74b22

更飾其辭者。飾謂裝飾。
如經世尊文。於無量乃至已離虗妄等。
是也。 ^74b24

菩提根本者。以根能生。
以因即是緣。因為生也。 ^74b28

舊云乃至有於生因者。
謂言世法始有故。
佛果了因者。長養菩提一實之智。
能了於境。成法身果也。 ^74b30

今謂有因緣者。即四悉之因緣亦得說於生因。
為緣了之因故也。 ^74b34

後明為苦緣者。由先樂故。
即有苦來。名之為緣。 ^74b38

釋聖行品中。 ^74b40

是陰因緣者。謂六因四緣。
以為集因之緣也。 ^74b42

本是煩惱者。由煩惱故。
能潤於業也。 ^74b44

無明無所行平等行世間等者。
達無明體。即是法界。
故無所行也。平等行世間者。
謂無明修環遍於六道。
名為平等也。 ^74b46

又十二緣不生滅等者。
達此十二緣。即是佛性。
名不生滅也。 ^74c4

成辨於愛者。謂於果身上。
能成此愛也。 ^74c8

所須是所者。所謂我所。
即是依正之上而先起愛也。 ^74c10

皆先舉果者。有宿業故。
今身習於業緣也。 ^74c12

煩惱因緣者。由習因故。
起煩惱習也。 ^74c14

經云分別校計等者。
即是凡夫邪誰五陰計我我所六十二等。
所見不同故。云無量也。 ^74c16

若望解了得名為諦者。
菩薩了俗。故得諦名也。
若復隨情。則稱於俗。
以隨機化物。復名為俗也。 ^74c20

先引四經者。如經。
於餘經中為諸眾生說業為因緣。
或說憍慢等。以為四經也。
餘經者。謂阿含等諸小乘經也。 ^74c24

如四識住處者。即是受等四陰住於色中。
故云五盛陰也。 ^74c30

經云非為非因者。
如諸煩惱非不是因。
但親能盛果。故因於愛也。 ^74c34

二乘未斷習如還財未盡者。
謂未斷別惑。名為未盡也第三料簡者。
於苦集後。無生四諦望別圓於其中間。
故與生滅對辨。故云料簡也。 ^74c38

忘前是忘生死者。
謂生滅苦集也。 ^74c44

忘後是忘涅槃者。
謂忘道滅也。無生四諦皆能忘於前後故也。 ^74c46

即令第二三四番皆顯者。
謂無量無作等同生滅文中料簡。
後皆可解也。 ^75a2

所以者何者。徵起四種四諦。
何不釋四諦文了。
而料簡之今意者。
只於世間苦集。即是無生道滅。
何者滅理同。故不須待後。
後之二諦文自結之。
故云皆顯也。 ^75a6

空中無生者。無苦集生也。
道不二解能解所解故也。 ^75a12

明二邊無生者。世間因果為有邊不生。
出世因果為無邊不生。
故云無生也。 ^75a14

其意無量者。略言四諦。
廣則十二因緣。生滅無生四門四悉一一差別。
始自色心終乎種智。
皆是無生也。 ^75a18

還就簡四諦為四章者。
只就生滅苦集。後釋無生四諦為四章也。 ^75a22

若新定本者。謝公治定以為南本也。 ^75a26

而與奪之者。與有諦無真實也。 ^75a28

二乘之人有少分智者。
出世無漏智也。 ^75a30

不能觀苦等者。簡異菩薩也。
以二乘人不能觀滅非諦。
二乘之人已證滅理故也。 ^75a32

第三廣明滅諦者。
釋生滅道滅也。 ^75a36

即是斷章門者。約能斷也。
是離章門者。約所離釋也。 ^75a38

菩薩具智德等四事〔云云〕者。
德謂四德也。 ^75a40

或謂五德者。即第五句我常為二。
并前成五也。 ^75a42

今且作四德者。如經。
斷煩惱名常者。擇滅無為常也。
則寂滅真諦理也。 ^75a44

則得受樂者。小乘涅槃也。 ^75a48

求因緣故故名為淨者。
十二因緣滅也。 ^75b2

故名為我者。以不二十五有生即得自在我也。 ^75b4

經云見麤細之物者。
麤即世間因果。細即出世因果。 ^75b6

照物即常無常等者。
常謂凡夫所計無常二乘真也。 ^75b8

有為無為者。世間即有為。
出世即無為。眾生非眾生。
正報即眾生。依報非眾生也。 ^75b10

物非物者。世間六塵名為物。
不可見故為非物。
苦樂我無我世出世可知也。 ^75b14

淨不淨乃至實不實等。
皆約世間出世間釋也。 ^75b18

乘非乘者。人天等乘即非乘出世等乘即是乘也。 ^75b20

知無知者。世間即無智。
出世即是智也。 ^75b22

陀驃非陀驃者。此是外計主諦。
非陀羅驃即是正計也。 ^75b24

求那非求那者。外計依謝非求那。
能是正計也。 ^75b28

見非見者。世門非見出世正見也。 ^75b30

色非色者。世間名色。
出世非色。 ^75b32

道非道者。世間非道也。
出世名道也。 ^75b34

解非解者。世間非解。
出世名解。 ^75b36

終是一道者。通於世間出世間無漏之道也。 ^75b38

信心乃至布施者。
以信為本。是入道初緣故。
法華云。以信得入也。 ^75b40

一以今難昔者。將今八正道難昔諸經說不同也。 ^75b44

經云久離錯謬者。
難意我亦知。如來無有錯謬。
為眾生故。故作是問。
令今昔是同故。如來皆難許之也。 ^75b46

經云以是因緣者。
以是昔說十四種之因緣何故不同也。 ^75c2

會齊故理同者。開前諸經同名八正故也。 ^75c6

波利聲論水名者。
或有此聲勢呼此水名也。 ^75c8

經云於一法相者。
只一無漏道法也。 ^75c10

經云然不離金者。
如八聖道一用之不同也。 ^75c12

開善謂是攝法盡不盡者。
不智於何法為盡。
何教不盡。但有其言。
未有所出。會通四諦。
准此可智也。 ^75c14

先舉昔事者。未知何經。
今謂阿含中已有無量意也。 ^75c18

分別相貌彼竟不說者。
謂建立法相也。 ^75c20

以名往收者。無量四聖諦也。 ^75c22

種則不同者。分別無量四諦也。 ^75c24

經云我於彼經者。
指昔阿含等經也。 ^75c26

凡聖五陰者。即十界六凡四聖差別不同也。 ^75c28

於一一陰等者。即是三千世間百界千如等。
故云無量也。 ^75c30

一一身法者。身即十界法即十如也。 ^75c34

一一解脫復有無量者。
如前百句。一一轉釋。
以為眷屬等也。 ^75c36

名稱同異者。同名四諦。
則是攝盡。異則無量不盡也如大地一名為無量者。
大地只一。是實無量四諦十界不同。
譬如大地一能生種種耳等。
即其義也。 ^75c40

四人上判中者。二乘佛菩薩等經中約人故也。 ^75c46

菩薩陰則蓋覆生死涅槃者。
即覆陰利生不同葢覆義也。 ^75c48

則不能至於寶所者。
三百由旬止宿化城也。 ^76a4

二乘陰樂者。證偏真涅槃也。 ^76a6

菩薩陰雙是者。能得涅槃入生死雙照之義也。 ^76a8

佛陰雙非者。入於中道即邊而中也。 ^76a10

次知入為門者。入謂更相涉入。
門者由之往來。眼能入色。
色來入眼等。名之為入。
亦名輪門也。 ^76a12

乃至意亦如是者。
入般若波羅蜜也。 ^76a16

寂靜門平等門者。
寂靜門即是薩波若果。
平等門即法界也。 ^76a18

不苦門者。涅槃門也。 ^76a22

亦樂亦苦門者。自行為樂。
化他為苦也。 ^76a24

又知界分性者。界謂差別。
性不分改即十八界不同也。 ^76a26

不能聞聲者。且約一根具足應云聞香覺觸等也。 ^76a30

即能見色聞聲等者。
如華嚴經中十種六根互用也。 ^76a32

懷善壞定者。壞於十善四禪八定等也。 ^76a36

壞因壞果等者。能壞世間果因也。 ^76a38

壞有壞無者。能壞二十五有二乘涅槃之無也。 ^76a40

佛色壞上諸壞者。
九界之色皆能壞同一佛性也。
六道色壞樂能壞涅槃也。 ^76a42

初覺無漏下云云者。
乃至支佛皆無漏也。
又斯陀含覺欲界三品思盡。
那含九品四果三界盡也。 ^76a46

即覺不覺等者。覺即佛寶。
不覺是法。非覺非不覺是僧。
一體具足也。 ^76b2

飲苦食毒者。六道皆是無常也。 ^76b6

是後陰因緣者。能生未來之身也。 ^76b8

是無等等色者。等覺菩薩只有一品無明。
以無有與等。故云無等等也。 ^76b10

是色解脫者。即真解脫也。 ^76b14

差已還生者。謂外道凡夫有漏心修斷非想九品八地。
還墮三途也。#CB01926;斷不起#CB01926;身入滅也。
離善之惡趣於四惡也。 ^76b16

離惡之善者。趣於人天也。 ^76b22

無離無至者。道即法界故是趣不過。
云何當有趣非趣也。 ^76b24

一切諸法即是佛道故者。
淨名云。行於非道通達佛道。
是為不二法門等云云。 ^76b28

動見修道品等者。
此之四句約教判。
初即生滅。二是無生。
三即無量。四即無作。
道品不同故注云云。
亦應更約開會同入無作不思議之理也。 ^76b32

直知三法印者。如經無常無我涅槃寂滅等小乘名三法印。
大乘以實相為印。
即一法印也。 ^76b38

世間人但言第一義真諦者。
通途古人但明二諦之義。
安得今家第一義中有無量相。
校計不知。況復四四一十六門等。
故云無邊也。 ^76b42

四諦十六諦者。小乘但明四諦之中。
各四行相。名為十六也。 ^76b48

四相續者。只是相續假耳。
六因生只是因成假也。 ^76c4

五事理者。事即是俗。
理即真也。 ^76c6

六親疎者。俗為疎。
真即親也。第一義無過。
離於真俗也。 ^76c8

不虗誑故者。真俗皆實也。 ^76c12

有隨情審者乃至情智審實者。
今意隨情則有俗。
隨智則有真。隨自他則有真俗。
皆名為諦。不同他人也。 ^76c14

寧當一體者。破也。
誰復部中即無中體也。 ^76c18

只就二諦開合非一者。
今家正解有七重。
二諦不同。 ^76c20

經云將非如來虗妄說耶者。
意云如來既非虗妄二諦如何差別也。 ^76c22

皆出經者互現其文者。
真中無俗。俗中無真等。
真俗相即始是今意。
故云世諦即第一義諦也。 ^76c26

還成一諦者。前已問竟。
今更難之。故云還也。 ^76c30

善巧方便為緣說二者。
若審實論。如汝所問。
只是一諦。一諦尚無安得有二。
為順世間世流布。
故說有二諦也。 ^76c32

如隨醉人說有轉日者。
如轉真為俗則有二名。
如其不醉只是一真。
更無轉相也。 ^76c38

一師云七種一統者。
此師意雖有七種只是一實諦。 ^76c42

可隨緣說異者。今斥隨何等緣說何教異也。 ^76c44

一師言七種各異者。
斥亦同前也。 ^76c46

名雖不同其義可會者。
彼法華玄文中七重與此經名不同。
彼約四教開合有此七重。
開權顯實歸第一義。
此但隨情說七。約隨智邊。
只一實諦也。故云其義可會也。
三單俗複真者。別教當體合中之真。
故云複也。四單俗單中者。
圓接通也。五複俗單中者。
別接通以但中故。
六複俗複中者。圓接別也。
七是圓教當體。此之七重圓接通文。
單俗單中者。其名由顯。
又與玄文不同。今未測其意也。 ^76c48

佛意難知且出一師之見者。
此是疏主謙退之辭。
我今且依大師所為七種也。 ^77a16

攬陰名生者。陰是實法。
名是假名。即有某甲宰主名字不同也。 ^77a20

即陰離陰等者。解苦無苦而有真諦也。 ^77a24

與法相稱者。色即空故空即是色。
故言相稱也。 ^77a26

不得言苦集滅道是第一義者。
苦集即真道滅。即中今含真中。
故云複真也。 ^77a28

法譬互舉者。前譬後法。
此之五法皆如涅槃。
故法譬皆空同是單俗也。 ^77a32

心無顛倒者。具足應云八倒單指中道。
以為如實即圓中也。 ^77a36

此明有作無生等者。
藏等實有同是幻有故。 ^77a40

指下一實者。不思議中也。 ^77a42

即以兩始者。約初燒割體折兩也。
雨終死壞可知也。 ^77a44

複俗如向者。有作無生真俗同名為俗等。 ^77a48

猶是單俗複真二諦者。
謂同前圓接通意也。 ^77b2

止論七種何足驚恠者。
他人但作一種二諦解釋。
何足恠也。 ^77b4

第三明一實諦者。
此是醍醐之教。與法華味同實相無別。
若法華開了同名一實已竟。
今為未入實故。前明七重二諦開別六重說一實諦。
最初三藏生滅。今明一實即第一義也。 ^77b8

舉四舉二等者。徵起也。 ^77b16

束四為二其義則便者。
一者經便。二者義便。
三二只是開合之殊其義不別也。
苦集為俗。道滅是真。
若束為三。真中更開第一義諦。
故云少不便耳。其義則通故云少也。 ^77b18

除妄顯梨耶者。以梨耶中有染淨三分種子故。
意除一分染種。顯淨分也。 ^77b26

中假師者。古弘中論師名未詳。 ^77b30

興皇悉不用者。總非前法師。
能依破佛果。所依破一實也。 ^77b32

對邊說中者。破中假師也。 ^77b36

待妄說實者。即是相待之意豈是絕待之實也。 ^77b38

若隨緣異說者。今家意許興皇說一實諦故不斥之也。 ^77b40

經云無顛倒者。即是四倒八倒等。
以心不顛倒。故名之為實。
四約人。如經名曰大乘。
即是能乘之人也。
文殊普賢大人之所乘故。 ^77b42

六約因者。如經一道清淨即是因義。
從因至果。故云清淨也。 ^77b48

興皇名初為實滅章門者。
意約煩惱為實。能斷為滅也。 ^77c4

取理為滅實者。理義則通不知滅。
何教實證何等理也。 ^77c8

不二為實者。境智不二苦即是諦。
名之為實也。 ^77c12

除兩句只用實為諦者。
即是有苦有諦非實。
但取有實一句為諦。
以實為義也。 ^77c14

經云非苦非諦是實者。
前後俱實有何差別。
何者前約有苦。今約非苦。
總非前三。即是今實故也。 ^77c18

後三諦亦爾者。集等三諦皆約雙非。
如來佛性亦復如是。 ^77c22

顯名如來隱名佛性等者。
如來是果故顯。佛性在因故隱。
若具論之。佛性亦通因果也。 ^77c26

虗空取隱顯不二者。
虗空之體不當因果。
故云不二也。 ^77c30

次釋諦實皆如文者。
即此一實諦。在昔四諦文。
後皆名為實。故云次也。 ^77c32

又解苦無苦者。通教三乘與其諦名。
若約藏教二乘。奪而言之。
仍不名諦也。 ^77c36

未窮理實者。未得中理故無實也。 ^77c40

經云如來非有為非有漏等者。
亦應例言。虗空佛性非有為有漏等但文略耳。 ^77c42

進退兩望者。進不以倒為實退。
則攝法不盡。故云過。 ^77c46

經云一切顛倒不名為實者。
難意若顛倒非實者。
云前文四諦攝盡。
答意皆苦諦中攝。
故非實也。 ^77c48

二事可見者。如經。
眾生二乘虗妄二事不同故也。 ^78a4

冥初生覺者。冥因五大等果也。 ^78a6

主諦依諦者。主因也。
依果也。 ^78a8

經云佛法中無可難意如來是實。
外道是實外。既種種說實佛法則無也。 ^78a10

八據形相者。如經瓶衣車乘等。
皆從微至著。瓶從泥。
衣從縷。車從木。悉皆是有。
若是無常。不應念念增長。
大地形相者。以成就故。
一切皆常也。若是無常。
應有斷絕也。三據淨器。
人天諸佛菩薩法身等器淨也。 ^78a14

八據伴類者。由有我故知有伴侶。
若是無常誰知伴侶也。 ^78a22

經前云如人負貴等者。
若是無常行不應壽故知是常也。
other:: 
## 下
○釋聖行品下 ^78a26

常我是執之端首者。
一切外計以常我為本。
今但其常樂淨自去。
故云略也。 ^78a32

法塵對意而起此計者。
根塵相對轉入意地。
即是從緣而生也。 ^78a36

即舉是對非者。舉佛無生為是。
廣對外道之非。非其斷常。
故云去來等。非三世攝也。 ^78a40

舊云當果佛性者故不生滅者。
經中現文非未來等。
云何言當果也。 ^78a44

若見此理者。一體三寶之理也。 ^78a48

經云非因所作非無因作者。
或計自然。或計斷常。
及宰主。故云作者。
或計青黃赤白等色。
故云非想非無想者。
或計微塵世性父母而生。
非有名非無名者。
計邪常為有名。計斷等為無名也。 ^78b2

非色非長非短者。
或五陰是我。故非色非長唯有神我名之為非短。
又計我遍身名之為長。
或計如母指名之為短。 ^78b10

經云後見相似者。
諸外所計前後相續名之為常。
不了時異即是無常也。
此過非小。將小擇大。
其過不輕也。 ^78b16

闡提信作不信無作者。
闡提信於有漏之善。
名之為作。不信大乘無漏無作也。 ^78b22

為證何等無作耶者。
為小為大。若依前聖戒行文。
皆以大般涅槃心修具足五支淨戒。
攝得大小諸戒。即是今之無作意耳。 ^78b26

然此但明四大五色者。
謂心色二種為五色。
色即四大。心即無作色。
故云五也。 ^78b32

下文明十一色者。
五根五塵并無表也。 ^78b36

互現一邊不專一處者。
此舉五根非不對塵。
下文舉塵非不對根。
及無表故也。 ^78b38

經云眼識相應異者。
眼自與色相應。乃至意與法相應。
不能一根具於諸根。
故云異也。若是於常不應有異。
故云無常也。 ^78b42

又出沒不同者。復前八中四此剩四文。
與前不同也。不破據因等四文。
不破字貫下敏生等也。 ^78b48

經云凡所讀誦不應增長者。
若是常不應云從一阿含至一阿含。
阿含此云無比法。
既有增長。即是無常也。 ^78c4

先結前生後者。如經。
其義已顯即是然前。
復當為汝即是生後也。 ^78c10

八壞合異者。即此陰滅彼陰還生。
名之為合。中陰滅已此陰還生故也。 ^78c14

竊得此言者。但有常樂等名也。 ^78c18

第七卷中已答者。
謂第七經中四倒品答也。 ^78c20

記中者。或別有章記未詳。 ^78c22

苦及不苦不樂亦爾者。
即是三受之中皆無我也。 ^78c24

經云於佛法中取少許分者。
外道亦觀五陰有漏斷惑。
故云少也。 ^78c26

破前分別心者。破分別四諦二諦一諦等心也。 ^78c30

慧行被破等者。今意不許他釋。
展轉有妨。惠行最居後故。
前既不破。後何著也。 ^78c32

五行若破即無所修者。
聖梵是因天行是果。
因既被破果豈得存。
故無也。 ^78c36

當知此文明圓慧行者。
前文七二諦第七中圓及一實諦。
若論次第。即屬別教地前十迴向。
後心中修此文。即初住圓位。
准經文意論其次第。
即是地前論不次第登地初住。
又難引玄文七重二諦。
來此消經。與彼稍別。
彼約圓教開前六重。
同成一圓。今論次第。
七重消釋。且約地前未論開會。
至不次第。即初地初住故也。 ^78c40

初發起者。即是發起前機。
令如來說故。文殊為發請之端也。 ^79a6

方復更轉一實真諦者。
方猶當也。前已說竟名之為更也。 ^79a10

一寄文殊嗟於未達者。
未達即是五十二眾。
謂於如來入般涅槃。
故言云何涅槃即不涅槃也。 ^79a14

二難文殊為是未達者。
如經。常住不變不般涅槃。
汝何故云。如來臨般涅槃耶。 ^79a18

凡歷七事者。謂因果以之為事也。 ^79a22

豎結者。唯約如來所證究竟深入。
名之為竪。前文既即事即理。
令橫入豎令豎入橫。
橫豎不二。唯佛境界也。 ^79a24

先明異故不更者。
約今昔相對以辨。
昔未曾轉。何得云更。
何者如從於王家行至張家。
更來王家行。至此即是更我昔所說小乘法。
轉今說大乘。故云不更也。 ^79a30

同故不更者。昔轉法輪即是。
今轉更無差別差即無差。
何故云更也。 ^79a36

四德異者。從修行說。
有其中上也。 ^79a40

八聲遍異者。橫豎不同遍於十方也。 ^79a42

經云下根即一闡提者。
約人天善非三乘機感佛出世也。 ^79a44

善始令終者。有始有終其唯聖人乎。 ^79a48

前佛復宗通結竟者。
即是如來對文殊。
以告迦葉。後迦葉之宗也。
如來別結唯約諸佛諸行。
故云別也。 ^79b2

如來開結者。開謂開示。
五種病人及菩薩等所修行也。 ^79b6

二乘之人得有修義者。
由戒聖行約次第論。
名之為修也。 ^79b10

拙度菩薩者。即三藏菩薩雖未斷惑。
亦同二乘名病行處故也。 ^79b14

悉皆得差者。聞經菩薩發圓信解者至於初住。
故云差也。 ^79b18

及此法門者。如來圓行也。 ^79b22

此結次第者。次第五行也。 ^79b24

從初地至六地者。
古人為一地。從七地至法雲為二地也。 ^79b26

通道疾利者。通謂神通。
道即化道。從七地去。
即能神通化用也。 ^79b30

通道鈍者。者今家難意前文。
戒定文後不令然不動堪忍二地之名既其然。
同是一地之果。何不亦通至深法雲。
故云二地通至法雲。
二地只不動等二也。 ^79b34

今明只是一地者。
雖有不動無畏等三名不同。
隨處所用同證初地也。 ^79b40

不應更開者。重斥古人。
不應開二地。更結惠果也。 ^79b44

此文與地經合者。
即十地經亦云十地論也。 ^79b46

其名小異者。此經不畏貪恚。
彼名無不活畏也。 ^79b48

一不活畏者。謂世間資生之具用此活身。
今證法身。故無不活也。 ^79c2

二無死畏者。謂世間有身即有死等。
今既離於二死。故無死畏也。 ^79c6

三無惡道畏者。既證初地。
必不入三途等苦。
故云無畏。 ^79c10

四無惡名畏者。初地菩薩終不誹謗方等犯四重等名。
故無惡名畏也。 ^79c14

五無大威德畏者。
未證初地。於他不了。
名之為畏。既得法身能降內外。
於大眾中自在無畏也。 ^79c18

無死畏即常者。此五怖畏若次第論之。
即是離於界內分段。
今初地即是離界內外二死常等四德之名也。 ^79c22

名諸三昧王等者。
三昧是一隨其破惑不同名之為諸。
雖有諸名同是一王三昧也。 ^79c28

總攝諸三昧者。前來次第四諦七重二諦等。
皆入此第一義圓三昧中也。 ^79c32

如日光月光等即為人意者。
日能生長百物。令人歡喜即是生善。
月能清涼即真諦三昧。
成俗諦三昧中道三昧成皆能生理善也。 ^79c36

如不退心樂等即對治意者。
由畜生有退故。今得此不退三昧。
即破思退塵沙退無明退。
故云不退。又樂能除苦即對治也。 ^79c42

一明諸有過患者。
通論三惑別論四趣最重也。 ^79c48

二本法功德者。即是本所證得名為本法也。 ^80a2

三結行成者。證首楞嚴定能入初地也。 ^80a4

四慈悲破有者。從於初地起四弘誓。
百佛世界教化眾生拔苦與樂也。 ^80a6

別生處者。經中且舉地獄一界以例諸界。
別中總也。 ^80a10

結下況高者。然初地之下況德。
佛果地之高不可說也。 ^80a12

問是菩薩功德悉等者。
意問佛及菩薩既同證法身云何更有為下不等耶。
今用他人所釋不同也。 ^80a16

橫豎亦復何定者。
古人意橫即是等。
豎論則有淺深。若爾者還成不定云何論等。
今若論等者。橫中有豎。
豎中論。橫橫豎不二名之為等。
非無高下也。譬如大車高廣不二。
即是其等遊於四方。
即是於橫直至道場。
即是於豎橫豎不二即是車體即有名字大車觀行大車。
乃至究竟大車。故云高下也。 ^80a20

母能生子者。實智以為母能生佛之真子。
即圓菩薩也。 ^80a32

經云如汝所說者。
我意亦爾以法為師教。
即是法云如是也。 ^80a36

開善謂譬五時教者。
雖有五時之名。與今家天隔。
又辨最初始成而取鹿苑以立五時。
廣如下破也。 ^80a40

引釋論畢竟品者。
古人意引來證般若至於涅槃即是畢竟。
若約今家所用此為極。
鈍根人於法華未入或有後證小果。
更說般若洮汰來到涅槃。
聞常何關五時者次第也。 ^80a44

若爾者。略破向前難之也。 ^80b4

十二部小乘藏者。
立五時為四藏也。 ^80b6

修多羅即雜藏者。
修多羅通大小故。
名之為雜也。 ^80b8

後二約理者。意云理是佛藏也。 ^80b10

般若得涅槃果者。
因果是事云何稱理。
故不用也。 ^80b12

學此十二即了修多羅者。
取修行次第論五時也。 ^80b14

方等故生於般若者。
意云智從教生也。 ^80b16

從多之少等者。指十二部為多。
涅槃一句佛性為少。
而不知涅槃醍醐一味。
具諸味故涅槃為廣也。 ^80b18

義皆不然下總斥諸解。 ^80b22

豈獨是小者。先破開善小非初說今已華嚴為初。
故不用也。 ^80b24

餘經豈無長行耶者。
修多羅名通大小。
餘經亦有長行。何獨對般若也。 ^80b28

復違爾五時次第者。
汝前自立五時修多羅。
指般若即當第二。
何得至涅槃為第四。
故前後相違也。 ^80b32

乃歎他經者。前方便教因果之理。
此是與而言之非今經也。 ^80b36

非文所歎者。若從解脫次第非今教文藏王徒歎耳。 ^80b40

可不被歎者。汝云最上即是其廣云何言略。
略即不合歎。今既被歎即是廣也。 ^80b42

不覺咫尺漏失正宗者。
今經常住佛性為其正宗。
諸師所釋。於此宗中皆失其體。
於其教上猶漏現文。
故云咫尺也。 ^80b46

邯鄲學步兩無所獲者。
此是莊子中事。有人向邯鄲之鄉。
學他所行。匍匐而歸。
二種俱失。古人判教。
學他五時之說。前後俱失。
兩無所獲也。 ^80c4

窮玄極妙者。從漸入圓。
圓理深廣名為窮玄。
醍醐攝盡。名之為妙也。 ^80c10

醍醐之法成醍醐人者。
圓菩薩也。 ^80c14

中間諸法者。從乳至蘇次第四味皆成醍醐。
故云法也。法即約教。
味即約時。皆同歸常住也。 ^80c16

若望一期者。前約歎經五時次第。
今約如來一代化儀。
故云一期也。 ^80c20

物不堪大即為說小者。
物者物機。聲聞在座如聾如啞等。
即不起寂場而化鹿苑。
法華云。即脫瓔珞著弊垢衣等〔云云〕。 ^80c24

折小彈偏歎大褒圓者。
今同用古人八字。
古人云。折挫聲聞褒揚菩薩其理未盡。
今云。折小五曰聲聞彈偏。
八千菩薩歎大。唯有文殊而能問疾。
仍承佛聖旨褒圓。
即淨名居士託疾菴羅〔云云〕。 ^80c30

三人同聞者。三乘之人同坐解脫床。
利根菩薩得入一實也。 ^80c38

及住方便未證小果者。
即是法華之後涅槃之前。
猶說般若。故云摩訶衍道衍之言乘也。 ^80c42

文迦葉如來下。引同涅槃經中。
自指八千聲聞。於法華中得授記莂。
如秋收冬藏等〔云云〕。
此經亦云捃拾之教。
扶律說常也。 ^80c46

又戒廣攝如文所說者。
具如上文。大小諸戒菩薩律儀一切具足。
與華嚴菩薩行位無不具足。
以初對初。故云不相乖也。 ^81a4

以是義故者。然前五味功德皆不思議也。 ^81a10

一領旨者。領上歎教五味同一醍醐一期之說也。 ^81a12

二愍他欲起弘誓者。
如經竊復思念思則內心思度念即念。
彼未彰故云竊也。 ^81a14

經云若有眾生貪著財物者。
即是四攝之行。財物即是布施。 ^81a18

次若尊貴者。即是愛語。
然後漸當以大涅槃即是利行。
若有愛樂乃至躬往即是同事也。 ^81a22

經云周遍求索大乘經典者。
即內有宿緣大乘冥發故云求索也。 ^81a26

經云道檢者。檢字〔居儼反〕蒼頡篇檢法度也。
檢亦攝也。大品經若入聲聞正位是也。 ^81a30

次合三試者。初將半偈試其有智合之如燒。
二現可畏身合之如打。
三從索身合之如磨。
能受此試即知是真也。 ^81a34

若心堅固者。安之若空也。 ^81a40

住法不顯者。謂住法是常。
不能顯得無常之義故略。 ^81a42

但說無常一邊者。
若見無常知有於常。
即是有智。如說戒聖行。
即知有定及慧乃至一實不次第等。
故先說半文意義同也。 ^81a44

答言是無常之住者。
此住非常住即無常也。 ^81b2

無住之常〔云云〕者。
意答如汝所說。亦有大乘之常。
即無住也。 ^81b4

文云所說空義者。
如經開空法道等是也。 ^81b8

任道者是例者。涅槃之體是答無方之問。
任汝所道。道只是說亦得。
是例不例者。則不答爾問則非也。 ^81b10

正取除生除滅者。
除凡夫之生。除二乘之滅。
故云寂滅也。涅槃經疏私記卷第七
 ^81b14
