
other:: 大方廣佛華嚴經疏卷第七〔入第二經〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△第七、稱揚讚德，亦是發起序。
文中有三：初、總結威儀住三：初、結眾集。
orig::  ^660b19

爾時，如來道場眾海悉已雲集。
commentary::  ^660b23

數廣德深，故名眾海。
起於自地，集空道場，多數大身，重重無礙，雲之象也。
又浮雲無心，龍吟則起；菩薩無住，佛現爰來。 ^660b25

△二、明異相。
orig::  ^660b29

無邊品類，周帀徧滿，形色部從，各各差別。
commentary::  ^660b31

不唯上列，故云品類無邊。
旋環不空，故云周帀徧滿。
大小等形，妍#CB15525;等色，
部主徒從，各有區分，故云差別。 ^660b33

△三、結意同。
orig::  ^660b37

隨所來方，親近世尊，一心瞻仰。
commentary::  ^660b39

隨所來方，參而不雜，皆得見佛，各對目前。
其猶百川，各全覩月，同無異念，故曰一心。
諦矚欽承，瞻而且仰，不唯直覩丈六，乃徹見法界身雲。 ^660b41

△第二、總顯德行因緣者。
以上列中隨宜別歎，今方總顯德行齊均。
又與下別得法門，以為總故。
前同生眾中，共集善根，亦是別故。
又前共集，明主伴所由；今曾攝受，顯眷屬所以。
影略其文。此文多勢，且分為三：初、離障見淨，
二、受化根深，三、德行圓備。
初後是因，中一是緣。
以因奪緣，大眾自見；以緣奪因，佛力令見。
因緣和合，無定親疎，故因緣間說。
又初段德行現深，後二因緣宿著久攝。
今見即緣成因，感應道交，故常居佛會。
初、離障見淨。
orig::  ^660b45

此諸眾會，已離一切煩惱心垢及其餘習。
commentary::  ^660c20

煩惱，即煩惱障也。
心垢，即所知障也。
此障翳心，迷所知故。
言一切者，謂分別俱生，若種若現。
言餘習者，二障氣分麤重。
麤重如畢陵上慢，迦葉不安。
今皆位極菩薩，智現情亡，證理達事，心鏡瑩淨，故云已離。
若諸位圓融，一斷一切斷，亦通初位。
orig::  ^660c22

摧重障山
commentary::  ^660c32

通以喻顯，以能摧道，摧二障山，障體堅厚，崇聳如山。
又別則智障菩提，惑障圓寂；通則俱障及一切佛法，故名為重。
orig::  ^660c34

見佛無礙。
commentary::  ^660c40

斷障果也。然有二義：一、就能見以明無礙。
由斷二礙，智明、理顯。
理顯故，見法性身；智明故，見佛智身。
理、智冥一，見無礙身，無礙亦即涅槃。
二、約所見明無礙者，具十無礙，已如上說。 ^660c42

△二、受化根深二：初、總。
orig::  ^660c48

如是皆以毗盧遮那如來〔至〕以四攝事而曾攝受。
commentary::  ^661a4

如是者，指前斷障之眾。
劫海者，明攝時曠遠。
言四攝者，即攝化之方，謂布施、愛語、利行、同事。
布施是攝緣，與彼資持故。
愛語是攝體，正示損益故。
利行是攝處，安住善處故。
同事謂釋疑，令彼決定故。 ^661a6

△二別。
orig::  ^661a12

一一佛所種善根時〔至〕令其安立一切智道。
commentary::  ^661a16

別示攝相。於中向言劫海曾攝，何所攝耶？
謂一一佛所。何時攝耶？
種善根時。將何法攝？
謂種種方便。攝相云何？
謂教化成熟。教化約始，成熟就終。
攝意云何？令其定立一切智道。
道者因也，唯為佛果修佛因耳。 ^661a18

△二、德行圓備。前攝何益？
令得圓故。於中，初辨因圓，文有五句。
orig::  ^661a26

種無量善，獲眾大福。
commentary::  ^661a30

已超七地殊勝善根故。
orig::  ^661a32

悉已入於，方便願海。
commentary::  ^661a34

已超八地，大願滿故。
orig::  ^661a36

所行之行，具足清淨。
commentary::  ^661a38

已超十地，行滿障淨故。
orig::  ^661a40

於出離道，已能善出。
commentary::  ^661a42

前明德圓，此具出道。
一道、無量道，已超生死，不住涅槃，故云善出。
orig::  ^661a44

常見於佛，分明照了。
commentary::  ^661a48

結成見佛，謂德高十地，是以常見，非比量見，故日分明。
不取色相，名為照了。
又塵毛剎海，佛徧重重，有德斯覩，名分明照了。 ^661b2

△二、入果海。此一段文，望前是別，總具德中別入果故；
望後是總，四十眾中解脫標故。
今且屬前。文二：初、乘因入果。
orig::  ^661b6

以勝解力，入於如來，功德大海。
commentary::  ^661b12

是比智知。如見鸞翔，知太虗可沖；矚龍躍，知宏海可汎也。
謂以勝解力印可佛言，知福慧之深遠；
以信解力瞻仰佛化，知慈悲之廣大。
是入如來功德大海，亦是勝解印持果德。 ^661b14

△二、分得果用
orig::  ^661b20

得於諸佛，解脫之門。
游戲神通。
commentary::  ^661b22

言解脫門者，佛果障寂，大用無礙，故稱解脫。
真解脫者，即是如來通智游入，故號門也。
眾各證契，故名為得，此解脫即門。
佛得其總，眾海得別。
又佛解脫但名解脫，眾所得法稱之為門，
以能通入彼果用故，此解脫之門。
又眾所得法離障自在，名為解脫，智所入處亦名為門，
以因解脫入果解脫，亦稱為門，此解脫即門。
然總別圓融，因果交徹，重重無礙，方為真解脫門。
故下或歎佛果德，或歎因行，或約天等所得，欲影顯故。
次游戲神通，正明入相。
游戲者，出入自在；神通者，難測無壅。
故約觀心者，心境無礙，稱為解脫。
由入此理，故號為門。
若以門為門，非能通矣。
門即如實，何所通耶？
正入雙亡，為真門矣。
如此入者，則本覺湛然，名窮果海。
真非妄外，則因果圓融，心境無涯，則解脫無際矣。 ^661b24

△第三、別明得法讚佛。
四十眾中，各先長行得法，即經家序列。
後說偈讚，即當時所陳。
然眾集、偈讚，並在一時，文累書故，編之作次。
而各得一者，顯佛德無盡故。
乘別入總，盡眾不能及故。
故海慧云：如來境界無有邊，各隨解脫能觀見。
而普賢得十，顯等佛無盡故。
文中，先異生三：初、諸天三：初、色界，有五：
初、自在天長行得法。
初、法身解脫。
orig::  ^661c2

所謂妙#CB08504;海大自在天王
〔至〕寂靜方便力解脫門。
commentary::  ^661c18

法界、虗空。界即用所徧處，空即事空。
法界之言，義兼事理。
謂非但徧空，亦徧空內色心等事，及空有稱真之理。
又但言空，則一重徧。
今云法界，則重重皆徧。
何者？謂空界容一一塵處及彼事物，一一塵中皆稱真故，
各有無邊剎海，佛身大用皆悉充滿。
故下頌云無窮盡也。
言寂靜者，體也。然有二義：一、明前大用，
用無用相，不礙常寂；二、由此智用，即寂同真。
是故隨一一用，徧一切處也。
言方便者，用也。亦有二義：一、明前寂無寂相，
不礙大用；二、內同真性，不礙外應群機。
故云方便。寂用無礙，所以稱力。 ^661c20

△二、智身解脫。
orig::  ^661c40

自在名稱光天王，得普觀一切法悉自在解脫門。
commentary::  ^661c42

此有三義：一、以普眼於一切法無不能觀，
二、觀一切法不壞事而全理，三、於一法中見一切而無礙，並名自在。 ^661c44

△三、自相解脫。
orig::  ^661c48

清淨功德眼天王〔至〕不來不去無功用行解脫門。
commentary::  ^662a2

亦有二義：一、知不生等內證真理；二、無功用行外應群機。
然不生等佛法之體，釋有多門，略申一兩：
一、別釋，以不生滅約境，不來去約行。 ^662a4

初不生滅，略有五義：一、就徧計，由是妄執無法可生滅也。
又情有即是理無，故不生也；理無即是情有，故不滅也。
不滅不生，是一法也。
又求徧計相不可得，故不生；能顯無相性，故不滅。
不滅即不生，亦一法也。 ^662a8

二、就緣起性，謂法無自體，攬緣而起，生即無生。
既本不生，故無可滅也。
又緣起無性故不生，無性緣起故不滅。
中論云：以有空義故，一切法得成。
是故不生即不滅，不滅即不生，為一物也。
又推緣無起故不生，能顯無生性故不滅。 ^662a16

三、約圓成性，謂非是有為，故無彼生滅相也。
又非妄心境故不生，聖智所證故不滅。
又體非遷變故不生，隨緣令法起故不滅。
不滅即不生，為一物也。 ^662a26

四、通就三性混融於一法上，就徧計故不生，
就圓成故不滅，就依他故亦不生亦不滅，就三無性故非不生非不滅。 ^662a32

五、然此四句合為一聚，圓融無礙，頓思可見。
二、不來不去者，約行，謂正智背捨妄執而無去，
向證真理而不來；又依體起用而不去，
應機現前而不來；又往應群機而不去，恒歸寂滅而不來。
不來即是不去，無二為一味也。
由此大智無念應機，如摩尼天鼓無思成事，故云無功用行也。 ^662a36

△二、通釋者。不生不滅，亦可約行。
不來不去，亦可約境。
謂妄念斯寂，猶若虗空，何生何滅？
又雖起大用，見心無生。
用謝歸寂，了本無滅。
又常稱真理，寂照居懷。
於此心中，有何生滅？
約境釋不來去者，猶如空華，無可去來。
又緣會即來，來無所從，故無來。
緣謝而去，去無所至，故無去。
又諸法即如，如豈來去？ ^662a48

△三、展轉釋。又何以不生滅？
由無來去故。何以不來去？
由無生滅故。又既無來去，則非一異。
不生不滅，則無斷無常。
智契前理，故無功用。
不礙生等，故云行也。
是則不生之生，生之不生。
無功用故常，寂行故常用。
寂用無二，是於功用得解脫也。
斯為正法之要，義味難盡，無厭繁文。 ^662b12

△四、觀義解脫。
orig::  ^662b24

可愛樂大慧天王〔至〕一切法真實相智慧海解脫門。
commentary::  ^662b26

現見之言，揀比知故。
真實相言，略有三義：一、以智觀事實，事不虗故，
故下經云：觀有為法如實相。
二、以慧觀理實，所謂無相，無相不相，名為實相。
三、以無礙智知無二實，窮實故深，盡邊故廣，
稱智慧海，不為相縛，是解脫門。 ^662b28

△五、慈障解脫。
orig::  ^662b36

不動光自在天王〔至〕大方便定解脫門。
commentary::  ^662b38

離諸危怖曰安，適悅身心曰樂。
見佛則獲二利，故安樂也。
煩惱不生，故得定也。
佛德難思，故樂定無邊，斯為大方便也。 ^662b40

△六、悲障解脫。
orig::  ^662b44

妙莊嚴眼天王得令觀寂靜法滅諸癡闇怖解脫門。
commentary::  ^662b46

眾生癡故造業，造業故受苦，闇故不見未來，不見未來即顛墮故。
大怖之極，莫越愚癡。
令觀本寂，則癡相本空，尚不造善，豈當為惡？ ^662b48

△七、業障解脫。
orig::  ^662c4

善思惟光明天王〔至〕不起一切諸有思惟業解脫門。
commentary::  ^662c6

佛現十方，是無邊境，了無依性，稱為善入。
尚不依佛，寧造業思？ ^662c8

△八、無相解脫。
orig::  ^662c10

不愛樂大智天王〔至〕而不動無所依解脫門。
commentary::  ^662c12

雖身應十方寂然不動，智宣諸法怕爾無依，不取於相如如不動故。 ^662c14

△九、名相解脫。
orig::  ^662c16

普音莊嚴幢天王，得入佛寂靜境界現光明解脫門。
commentary::  ^662c18

佛智契如，名入寂境。
寂而能應，故普徧十方。
身智發光，又令物入。
無相故靜，無名故寂。 ^662c20

△十、能益自他解脫。
orig::  ^662c22

名稱光善精進天王〔至〕廣大境界為所緣解脫門。
commentary::  ^662c26

此天王名，與前列中少倒。
前名極精進名稱光，上下諸文多有此例，
或義存名異，或廣略參差，皆譯者不善會耳。
法門名住自等者，此離二取相，能益自他解脫門。
自悟處者，即離覺所覺，自覺聖智常現前也。
而以無邊等者，謂緣無邊法界，度無邊眾生，得廣大菩提也。 ^662c28

△二、偈頌讚佛二：初、彰說儀。
orig::  ^662c38

爾時，妙#CB08504;海天王承佛威力
〔至〕而說頌言。
commentary::  ^662c40

 #CB08504;海是當眾上首，
仰承佛力，為眾申心。
十地論云：承佛力者，顯無我慢；普觀十方，示無偏心。
今觀己眾，通局小異耳。
然頌總有四種：一、名阿耨窣覩婆頌，此不問長行與偈，
但數字滿三十二，即為一偈。
二、名伽陀，此云諷頌，或名不頌，頌不頌長行故；
或名直頌，謂以偈說法故。
三、名祗夜，此云應頌。
四、名縕#CB00501;南，此云集施頌，
謂以少言攝集多義，施他誦持故。
今此即伽陀頌也。
下皆準之。為何意故，經多立頌？
略有八義：一、少字攝多義故，二、諸讚歎者多以偈頌故，
三、為鈍根重說故，四、為後來之徒故，五、
隨意樂故，六、易受持故，七、增明前說故，
八、長行未說故。今此正唯前二，義兼五、六。 ^662c42

△二、正說中十偈次第各一。
法門結集，取此以為長行，非此頌前也。
然此中長行與偈有多不同，謂偈字則定長行多少不同，
而長行則約天得法，偈中即是歎佛，此必然也。
若二文互望，或因果之殊，或體用有別，
或互相影略，或難易更陳，或法喻不同，
或能所遞舉，故傳授者善消息之。
二文相映，於義易了。 ^663a16

二，正說。
orig::  ^663a28

佛身普徧諸大會〔至〕為救世間而出現。
commentary::  ^663a30

初二句即前所徧法界虗空，兼明能徧佛身，則十身皆徧。
無窮盡者：一、出現無盡，若高山之出雲；
二、非滅盡法，猶虗空之常住。
次句寂靜也。由無性故，不可取為一異、俱不俱等。
後句方便，合二為力。
此偈是說者自法，故不結天名。
下並準知。
orig::  ^663a32

如來法王出世間〔至〕此自在名之所證。
commentary::  ^663a42

初句是上自在，佛為法王於法自在故；
次句觀也；第三句普也；後句結法屬人，為他說故。
然其結名義同法門，恐繁不配，他皆倣此。
orig::  ^663a44

佛不思議離分別〔至〕如是淨眼能觀見。
commentary::  ^663b2

初句無功用也。不思議是標，離分別是釋。
次句即不生等，相即生等，無即不義。
第三句即行也。長行約要先知法無生，方得成無功用。
偈則要無分別，方能見法無生。
內證與外用同時，所以二文前後。
orig::  ^663b4

如來智慧無邊際〔至〕大慧入此深安住。
commentary::  ^663b12

初句明廣；次句明深，即上智慧海也；第三句自見法實，故能令物不迷事理。
orig::  ^663b14

如來功德不思議〔至〕不動自在天能見。
commentary::  ^663b18

初句方便定也，次二句與安樂也。
orig::  ^663b20

眾生癡闇常迷覆〔至〕妙眼能知此方便。
commentary::  ^663b22

初句即前癡闇，謂長迷妄境，鎮覆真心也。
次句令觀寂靜。次句因滅無明，則得熾然。
三菩提明，是前滅義。
orig::  ^663b24

如來清淨妙色身〔至〕善思惟天所觀察。
commentary::  ^663b30

初二句即善入無邊境，無邊境即所應處也，無有比善也。
次句無性者，感而應故。
無依者，思念寂故。
由此能令物不造業。
orig::  ^663b32

如來音聲無限礙〔至〕此樂智天之解脫。
commentary::  ^663b38

初二句即普往十方說法，次一句即不動無依。
orig::  ^663b40

寂靜解脫天人主〔至〕此無礙法嚴幢見。
commentary::  ^663b42

初句即入寂靜境，次二句即普現光明。
orig::  ^663b44

佛於無邊大劫海〔至〕名稱光天悟斯法。
commentary::  ^663b46

初十一字即無邊境為所緣，求菩提即自所悟處。
次句既緣其境，必起通化，前文略耳。 ^663b48

△二、廣果天二：初、長行得法。
orig::  ^663c2

復次，可愛樂法光明幢天王〔至〕說法斷疑解脫門。
commentary::  ^663c6

普觀等者，此應根授法，明於不知根說法無果障中得解脫也。
斷疑生信說法果故，謂觀機識病稱根說法藥，病無謬故疑除疾愈。
orig::  ^663c8

淨莊嚴海天王，得隨憶念令見佛解脫門。
commentary::  ^663c14

隨憶念言，略有二意：一、隨念何佛，如名應之；
二、隨念有淺深，令見佛有麤妙，此於現身得解脫也。
orig::  ^663c16

最勝慧光明天王〔至〕無所依莊嚴身解脫門。
commentary::  ^663c20

法性平等者，唯一味也。
無所依者，離能所也。
莊嚴身者，證真莊嚴，即非莊嚴。
故雖現世間，還如法性，不依諸有，此於有依得解脫也。
orig::  ^663c22

自在智慧幢天王〔至〕安立不思議莊嚴海解脫門。
commentary::  ^663c28

知世間法者，謂眾生世間心法各異，知已隨宜現通說法，故云安立。
一念速安，非人天外道所能思議，以此莊嚴如來教海，此於安立教法遲鈍障得解脫也。
orig::  ^663c30

樂寂天王〔至〕不思議佛剎無障礙解脫門。
commentary::  ^663c38

一毛等者，約偈不思議解脫力也。
無礙有二義：一、唯就所現，則毛中多剎自互無礙；
二、雙就能所，一毛不大而多剎不小，一多大小皆無礙也。
又由無大小相故，此於取著障得解脫。
orig::  ^663c40

普智眼天王，得入普門觀察法界解脫門。
commentary::  ^663c48

一門攝一切門，名為普門；隨一一門各全收法界，
故於其中觀察法界；深智契達，故名為入。
此於隨相中得解脫。
orig::  ^664a2

樂施慧天王〔至〕出現無邊劫常現前解脫門。
commentary::  ^664a8

眾生無邊根器各異，應形說法種種不同，
既根熟不休故窮劫長現，此於異苦不化生障得解脫。
orig::  ^664a10

善種慧光明天王〔至〕入不思議法解脫門。
commentary::  ^664a14

謂觀事入理，理超情表，云不思議。
此於諸業，報得解脫。
orig::  ^664a16

無垢寂靜光天王，得示一切眾生出要法解脫門。
commentary::  ^664a20

法門無邊，出者為要。
根器萬品，故出要難。
思此於著，相得解脫。
orig::  ^664a22

廣大清淨光天王〔至〕應化眾生令入佛法解脫門。
commentary::  ^664a26

種種方便但隨所應終成種智，名入佛法，
以大悲出現皆等雨故，此於不欲利生得解脫。
上云出要令離妄苦，今云入法令得真樂也。 ^664a28

△二、偈頌讚佛。
orig::  ^664a32

爾時可愛樂法光明幢天王〔至〕而說頌言。
commentary::  ^664a34

觀己眾內三類天者，上五淨居非所被故，十偈次第一如長行。
orig::  ^664a36

諸佛境界不思議〔至〕廣大意樂無窮盡。
commentary::  ^664a40

前二句即所疑境界，境界之言通分齊。
所觀普令者，觀根為說。
故生信解者，斷疑也。
信佛大用分齊難測，故斷佛上疑，生其正解。
信佛所觀之境，則斷法上疑，亦生正解。
謂如有疑云：為存因果，非真空耶？
為是空故，無因果耶？
今明秪由真空能立因果，因果立故，乃是真空也。
第四句釋一切之言，佛以利生為意樂故，
既該一切，故廣大無盡。
orig::  ^664a42

若有眾生堪受法〔至〕嚴海天王。
如是見。
commentary::  ^664b8

初句即憶念，次二句令見佛。
orig::  ^664b10

一切法性無所依〔至〕此義勝智能觀察。
commentary::  ^664b12

初句即法性平等無依。
次二句即莊嚴身，謂如法性為嚴，故無依處。
orig::  ^664b14

隨諸眾生心所欲〔至〕此智幢王解脫海。
commentary::  ^664b18

初句即了一切世間，次二句即一念安立不思議莊嚴海。
orig::  ^664b20

過去所有諸國土〔至〕愛樂寂靜能宣說。
commentary::  ^664b24

初二句即毛孔現剎，上云不思議佛剎但以橫多，
今云過去乃豎窮前際，皆示現者如鏡現像。
次一句是無障礙，令應度者見即佛神通，依佛鏡智而觀乃法性恒爾。
orig::  ^664b26

一切法門無盡海〔至〕智眼能明此方便。
commentary::  ^664b34

初二句即普門，次句即法界，末句義兼於入。
orig::  ^664b36

十方所有諸國土〔至〕愛樂慧旋之境界。
commentary::  ^664b38

初二句即為一切眾生種種出現，次句即無邊劫常現前，
謂約機隱顯，佛無去來故常現也。
orig::  ^664b40

佛觀世法如光影〔至〕善種思惟能見此。
commentary::  ^664b44

初句即觀一切世間也，次二句即入不思議法也。
若約理論深，是深非甚。
今不壞事而即理，故曰甚深。
全攬理以成事，名為幽奧。
處兼上二，法常寂然，釋上義也。
以諸法即寂，故不可以理事思也。
orig::  ^664b46

佛善了知諸境界〔至〕此寂靜天能悟入。
commentary::  ^664c6

初二句示一切眾生，次句顯出要法。
orig::  ^664c8

世尊恒以大慈悲〔至〕清淨光天能演說。
commentary::  ^664c10

初二句即觀應化眾生，次句令入佛法。
△三、明三禪天二：初、長行得法。
orig::  ^664c12

復次，清淨慧名稱天王〔至〕解脫道方便解脫門。
commentary::  ^664c16

即寂普現，名為方便。
說即是道，由說入佛解脫海故。
此於體用有礙，得解脫也。
又方便言，亦通入解脫之方便也。
orig::  ^664c18

最勝見天王〔至〕如光影普示現解脫門。
commentary::  ^664c24

隨一切等者，謂不能普現得解脫也。
光影之言略有二釋：一、謂因光發影，影但似質而不似光，
依智現形，形隨眾樂不隨自智，隨樂即應名普示現。
二、水中之月亦名光影，謂佛月不來影現心水，
影多似月少似於水，謂水動則流光蕩瀁，
水濁則似晦魄臨池，若止而且清則圓璧皎皎，此亦隨自他意也。
此就天王且隨天眾所樂，偈就佛無不應也。
orig::  ^664c26

寂靜德天王，得普嚴淨一切佛境界大方便解脫門。
commentary::  ^664c40

佛境界有二：一、如如法性是佛證境，二、十方國土是佛化境。
嚴淨亦二：離相息妄則嚴如境，萬行迴向則嚴化境。
此二無礙大方便也，此於無巧莊嚴得解脫也。
orig::  ^664c42

須彌音天王，得隨諸眾生永流轉生死海解脫門。
commentary::  ^665a2

謂大悲深厚故，隨入生死；眾生無邊故，永流轉而示導也。
此於無大悲，捨眾生障，得解脫也。
orig::  ^665a4

淨念眼天王，得憶念如來調伏眾生行解脫門。
commentary::  ^665a8

佛調眾生，或折或攝，或兼二行，雖悲願多門，皆令趣無上道。
若憶念此，居然受化，不滯於權。
此於勝所，緣有忘念，障得解脫。
orig::  ^665a10

可愛樂普照天王得普門陀羅尼海所流出解脫門。
commentary::  ^665a16

佛以稱法性之總持，包攝一切總持，故云普門。
復能流演無盡，故得稱海。
此於聞思有妄失障，得解脫也。
orig::  ^665a18

世間自在主天王，得能令眾生值佛生信藏解脫門。
commentary::  ^665a24

謂佛出難值引之令值，信心難生勸之令生，信含眾德所以名藏。
下經云：信為寶藏第一財故。
此於嫉妬邪見障得解脫也。
orig::  ^665a26

光#CB08504;自在天王〔至〕聞法信喜而出離解脫門。
commentary::  ^665a32

上令信佛，此令信法，仰依即信，領解便喜，
信可趣入，喜則奉行，因得解脫，名而出離。
此於迷覆眾生，障出離道得解脫。
orig::  ^665a34

樂思惟法變化天王〔至〕如虗空無邊無盡解脫門。
commentary::  ^665a40

謂眾生界、法界、調伏界、虗空界皆無邊無盡，
菩薩悲智以方便界開示法界、行調伏界、
等虗空界，於有限礙障得解脫故。
orig::  ^665a42

變化幢天王，得觀眾生無量煩惱普悲智解脫門。
commentary::  ^665a48

由悲故憐愍，由智故觀察，觀察煩惱知病行已化而度之，此於無悲無方便障得解脫也。 ^665b2

△二、偈頌讚佛。
orig::  ^665b4

爾時清淨慧名稱天王〔至〕而說頌言。
commentary::  ^665b8

十一頌，初十次第如前長行，依梵本列名中，此長行闕。
第十一天，彼名星宿音。
妙莊嚴天王下，言妙音者，略而未迴。
orig::  ^665b10

了知法性無礙者〔至〕令眾同歸解脫海。
commentary::  ^665b16

初二句是了達方便，依法性而現故；後二句說即是道，說不思議解脫令眾同歸。
orig::  ^665b18

如來處世無所依〔至〕此勝見王所入門。
commentary::  ^665b22

初二句明光影普現，無依故如影。
第三句成上二義，以無生故如影。
無依略不明，隨天所樂。
orig::  ^665b24

無量劫海修方便〔至〕寂靜德天之所悟。
commentary::  ^665b28

初句標方便無量劫修，兼顯大義。
次二句正明方便嚴佛境界。
orig::  ^665b30

眾生愚癡所覆障〔至〕此須彌音之解脫。
commentary::  ^665b34

初二句即眾生永流轉，謂無明所盲，覆本淨心，
造業受身，故恒居生死。
次句即隨而示之。
orig::  ^665b36

諸佛所行無上道〔至〕淨眼諦觀能悉了。
commentary::  ^665b40

總相頌。佛調生行，初句高，次句深，後句廣。
orig::  ^665b42

如來恒以總持門〔至〕普照天王此能入。
commentary::  ^665b44

初二句即普門陀羅尼，次句即所流出。
示教者，示其善惡，教使修行，稱性無偏，故偏而無盡。
orig::  ^665b46

如來出世甚難值〔至〕此自在天之所得。
commentary::  ^665c2

初二句值佛，次句生信藏。
不信即佛難值，正信唯佛能生。
既值佛生信，反覆相成，今之一遇，何得不信？
orig::  ^665c4

佛說法性皆無性〔至〕光#CB08504;天王能善了。
commentary::  ^665c10

初二句即所聞之法，以無性為法之真性。
次句即令眾生信喜出離，淨則出不信，濁成無漏故。
orig::  ^665c12

三世如來功德滿〔至〕如是樂法能開演。
commentary::  ^665c16

初句能調伏人，前因此果耳。
化眾生界即調伏行，無邊無盡為不思議，思惟悅生是名為入。
orig::  ^665c18

眾生沒在煩惱海〔至〕此化幢王所觀境。
commentary::  ^665c22

初二句即眾生無量煩惱，謂利鈍二使、
愛見羅剎，皆甚可怖也。
次句以悲愍之，以智令離。
orig::  ^665c24

如來恒於大光明〔至〕此妙音天所入門。
commentary::  ^665c28

既闕長行，對名略顯。
初二句星宿莊嚴義也，謂佛光流於法界粲若星羅。
次句即妙音莊嚴化眾生事，不出三輪。
上云妙音，舉一立稱耳。
若長行立名，應云得於光現佛輪攝化解脫門。 ^665c30

△四、二禪天二：初、長行得法。
orig::  ^665c36

復次，可愛樂光明天王〔至〕銷滅世間苦解脫門。
commentary::  ^665c40

二義：一、內證真樂。
經論共說樂有五種，謂：一、因，二、果，三、苦對除，
四、斷受，五、無惱害。
無惱害樂更有四種，謂：出家遠離樂、禪定適悅樂、
菩提覺法樂、涅槃寂靜樂。
今當第四。若通取受字，兼禪定、菩提，則含因果。
言恒受者，以無所受受諸受故。
若待境界，即非恒也。
二、而能降下。外建大義，降神現相，除苦因果。
此於涅槃體用障，得解脫門。
orig::  ^665c42

清淨妙光天王〔至〕一切眾生喜樂藏解脫門。
commentary::  ^666a8

謂無緣大悲，與性海相應，拔世憂患故，
出生喜樂，無盡名藏。
此於惱害，心得解脫。
orig::  ^666a10

自在音天王〔至〕一切眾生福德力解脫門。
commentary::  ^666a14

修福德因，感依正果，福之力也。
雖多人多劫所感，念劫融之頓現，此於時劫得解脫也。
orig::  ^666a16

最勝念智天王〔至〕皆悉如虗空清淨解脫門。
commentary::  ^666a20

謂以佛力不動，成住壞三皆如空劫，常清淨也。
此於遷變得解脫也。
orig::  ^666a22

可愛樂淨妙音天王〔至〕一切聖人法解脫門。
commentary::  ^666a26

謂信樂佛菩薩法，敬奉修行，則於二障得解脫也。
orig::  ^666a28

善思惟音天王〔至〕一切地義及方便解脫門。
commentary::  ^666a30

地謂地智，義謂清淨，即離念超心地也。
方便者，教導及入地之由入住出等也。
以無盡辨演無盡法，故能經劫。
orig::  ^666a32

演莊嚴音天王〔至〕大供養方便解脫門。
commentary::  ^666a38

通有二義：一、現多身與多供，供於多佛，
皆稱真故，名大方便，即長行意；二、一念八相徧法界故，
名大方便，即偈中意。
於上自在，名為解脫。
orig::  ^666a40

甚深光音天王，得觀察無盡神通智慧海解脫門。
commentary::  ^666a46

於定慧障得解脫也。
orig::  ^666a48

廣大名稱天王〔至〕出現世間方便力解脫門。
commentary::  ^666b2

果滿應機，此於現身化生，無堪任性得解脫。
orig::  ^666b4

最勝淨光天王〔至〕發生深信愛樂藏解脫門。
commentary::  ^666b6

見佛大願雲：愛樂隨學此，於自輕障得解脫。
△二、偈頌讚佛。
orig::  ^666b8

爾時可愛樂光明天王〔至〕而說頌言。 ^666b12

我念如來昔所行〔至〕以佛威神令悉見。
commentary::  ^666b14

前三句明寂靜樂，通舉因樂以顯果樂。
後句降現之用。
orig::  ^666b16

佛身無相離眾垢〔至〕此是妙光之解脫。
commentary::  ^666b20

初句即所相應海。
次句即能應大悲，大悲荷物，故名為地。
次句即生喜藏，憂除故喜，患除故樂。
orig::  ^666b22

佛法廣大無涯際〔至〕自在音天解脫力。
commentary::  ^666b26

初句能現，次二所現。
orig::  ^666b28

佛神通力無與等〔至〕勝念解脫之方便。
commentary::  ^666b30

初二句即普使成住等。
次句如虗空清淨，以三災彌綸，而淨土不毀故。
然三四二偈，似有前却，且順文釋耳。
orig::  ^666b32

如諸剎海微塵數〔至〕此妙音天法門用。
commentary::  ^666b38

初二句，咸敬奉是愛樂，餘是聖人。
次一句，即上法及信受也。
orig::  ^666b40

佛於無量大劫海〔至〕善思音天知此義。
commentary::  ^666b44

初句經劫住，次二句即地義，方便無邊是一切也。
orig::  ^666b46

如來神變無量門〔至〕此莊嚴音之解脫。
commentary::  ^666b48

通頌八相普周，略無供養。
orig::  ^666c2

威力所持能演說〔至〕此光音天解脫門。
commentary::  ^666c4

初句是前智慧，次句神通，次句無盡及海，以隨根令淨是深廣故。
orig::  ^666c6

如來智慧無邊際〔至〕廣大名天悟斯道。
commentary::  ^666c10

初二句即德海滿足，次句出現世間。
orig::  ^666c12

佛昔修習菩提行〔至〕最勝光聞大歡喜。
commentary::  ^666c14

三句通明前昔誓願力，第四結中便顯深信愛樂藏，以文云大歡喜故。 ^666c16

△五、初禪天二：初、長行得法。
orig::  ^666c18

復次，尸棄梵王〔至〕所行清淨無染著解脫門。
commentary::  ^666c20

大用應機，故普徧說法；用而常寂，故行淨無染。
得心無行，故行淨；了境無相，故無染。
orig::  ^666c22

慧光梵王得使一切眾生入禪住解脫門。
commentary::  ^666c26

佛為定境，住定則所見深故。
orig::  ^666c28

善思慧光明梵王，得普入一切不思議法解脫門。
commentary::  ^666c30

法海難量，名：不思議；一言演盡，名為：普入。
orig::  ^666c32

普雲音梵王，得入諸佛一切音聲海解脫門。
commentary::  ^666c34

圓音隨類，名音聲海，要無分別，方入佛聲。
orig::  ^666c36

觀世言音自在梵王〔至〕教化一切眾生方便解脫門。
commentary::  ^666c38

化生即是趣菩提行，故以宿住智明記。
orig::  ^666c40

寂靜光明眼梵王〔至〕業報相各差別解脫門。
commentary::  ^666c42

眾生報異，隨業有差，佛示現受，令生正信。
orig::  ^666c44

普光明梵王〔至〕品類差別皆現前調伏解脫門。
commentary::  ^666c46

於法自在，方能隨類調生。
orig::  ^666c48

變化音梵王〔至〕清淨相寂滅行境界解脫門。
commentary::  ^667a2

佛身無相，等法性之清淨現，而同化為寂滅之行矣。
orig::  ^667a4

光耀眼梵王〔至〕無依止常勤出現解脫門。
commentary::  ^667a8

不著諸有故能常現，三業無邊更無可依。
orig::  ^667a10

悅意海音梵王，得常思惟觀察無盡法解脫門。
commentary::  ^667a12

觀性無相，猶如虗空，何有可盡？
察用隨宜，如擊水文，隨擊隨生，復何可盡？ ^667a14

△二、偈頌讚佛。
orig::  ^667a16

爾時尸棄大梵王承佛威力〔至〕而說頌言。
commentary::  ^667a18

上首觀眾，開成四天，合即梵，身即眾。
亦有經云：梵眾、梵身、梵輔、梵眷屬。
身即是眾，輔即眷屬。
orig::  ^667a20

佛身清淨常寂滅〔至〕譬如空雲如是見。
commentary::  ^667a24

初句法身普徧道場；次句知光說法；次句行淨無染境相，
知行既亡，則大用影像亦寂；後句通以喻顯，
雲不離空，空不礙雲，以況寂用。
orig::  ^667a26

佛身如是定境界〔至〕此慧光王之所悟。
commentary::  ^667a32

初二句入禪之境。
如來法身即是心性，若能觀之，為上定故。
次句示入。方便雖多，同入一寂。
orig::  ^667a34

佛剎微塵法門海〔至〕善思慧光之解脫。
commentary::  ^667a38

初句即不思議法，次二句明普入義，以一言說盡故。
一言說盡之辨，劫海亦不能窮，顯法無盡也。
約能包，則一言說盡；約能久，則劫海莫窮。
然一言但說剎塵，未是無盡。
設欲一言盡者，則二、三兩句相違，一言說盡，劫海更何所演而得無窮？
更有所演，前則不盡，又不可重說。
若欲通者，總望則可說盡，隱映重重，則不可盡。
如擊水文，小擊、大擊、徧擊，各隨文生，盡未來際擊，
盡未來文生，為難思法也。
orig::  ^667a40

諸佛圓音等世間〔至〕普音梵天如是悟。
commentary::  ^667b8

圓音之義，文略有三義：一、廣無邊，二、別詮表，
三、無分別。如次三句，餘如出現品辨。
orig::  ^667b10

三世所有諸如來〔至〕自在音天之解脫。
commentary::  ^667b14

初二句即教化眾生方便行，三世諸佛皆以利他為向菩提自清淨業故。
次句前就梵王故云憶念，今據如來故身現耳。
一毛尚現，何況全身。
orig::  ^667b16

一切眾生業差別〔至〕寂靜光天能悟入。
commentary::  ^667b22

初句業相差別，次句報相差別，次句現同世間。
orig::  ^667b24

無量法門皆自在〔至〕此是普光之境界。
commentary::  ^667b26

前二句即隨類調生，調法自在，故能隨類廣徧。
次句顯明前義，無思成事故。
orig::  ^667b28

佛身如空不可盡〔至〕變化音王悟斯道。
commentary::  ^667b32

初二句明佛體性，即前清淨寂滅。
不可盡下，略顯四義如空。
次句佛用應現為行，故皆如化不失寂滅。
orig::  ^667b34

如來身相無有邊〔至〕光耀天王入此門。
commentary::  ^667b40

初二句所現無有邊，次句勤觀無依著。
orig::  ^667b42

法王安處妙法宮〔至〕此海音王之解脫。
commentary::  ^667b44

初二句常思大用無盡，謂安住大悲宮能現大事故。
次句常觀法體無盡。 ^667b46

△二、欲界諸天七：初、他化天王二：初、長行得法。
orig::  ^667b48

復次，自在天王〔至〕無量眾生自在藏解脫門。
commentary::  ^667c4

謂現眾生前自在調伏，使其成熟化法無盡，故名為藏。
orig::  ^667c6

善目主天王〔至〕樂令入聖境界樂解脫門。
commentary::  ^667c10

觀世樂相皆苦故應捨，觀世樂性即入聖樂。
orig::  ^667c12

妙寶幢冠天王〔至〕種種欲解令起行解脫門。
commentary::  ^667c14

隨樂斷疑，令起正行。
orig::  ^667c16

勇猛慧天王得普攝為一切眾生所說義解脫門。
commentary::  ^667c18

一音普攝諸義，徧於時處，為物而說。
orig::  ^667c20

妙音句天王〔至〕增進自所行解脫門。
commentary::  ^667c22

倣佛修慈
orig::  ^667c24

妙光幢天王〔至〕摧滅一切憍慢幢解脫門。
commentary::  ^667c26

大悲十力摧彼高慢而無摧心，故云示現。
orig::  ^667c28

寂靜境天王，得調伏一切世間瞋害心解脫門。
commentary::  ^667c30

以智慧光照諸世間，令離三毒之闇，則無惡趣之果。
瞋癡障重，故與偈互陳。
orig::  ^667c32

妙輪莊嚴幢天王〔至〕佛隨憶念悉來赴解脫門。
commentary::  ^667c36

念佛三昧純熟故，隨念何佛即能得見，如休捨解脫等。
orig::  ^667c38

華光慧天王，得隨眾生心念普現成正覺解脫門。
commentary::  ^667c42

應念現成。
orig::  ^667c44

因陀羅妙光天王〔至〕大威力自在法解脫門。
commentary::  ^667c46

寂用自在，現世調生，總名威力。
△二、偈頌讚佛。
orig::  ^667c48

爾時自在天王承佛威力〔至〕而說頌言。 ^668a2

佛身周徧等法界〔至〕於法自在能開悟。
commentary::  ^668a4

初句體徧，次句用周，故能現前。
次句教藏能成，後句所成自在。
開於法藏，悟深法門，即成熟也。
orig::  ^668a6

世間所有種種樂〔至〕妙眼天王觀見此。
commentary::  ^668a10

初二句二樂，次句令入。
orig::  ^668a12

如來出現徧十方〔至〕勇猛慧天之解脫。
commentary::  ^668a14

三四可知。
orig::  ^668a16

世間所有廣大慈〔至〕此妙音天之所得。
commentary::  ^668a18

三句共顯如來大慈。
初二句舉劣顯勝，次句以喻正顯。
謂世慈有相，若須彌之高，大海之廣，終可傾盡。
佛慈稱性，若芥子之空，投刃之地，即不可盡。
又如空有，普覆常攝，廣容無礙，難壞無盡，略舉一無盡耳。
orig::  ^668a20

一切眾生慢高山〔至〕此妙輪幢之解脫。
commentary::  ^668a30

文並可知。
orig::  ^668a32

如來自在不可量〔至〕此解脫門華慧入。
commentary::  ^668a34

初二句，明佛體普徧，無成不成。
次句，隨眾生心，現成正覺。
orig::  ^668a36

無量無邊大劫海〔至〕此主光天之所悟。
commentary::  ^668a40

普現十方，即普入一切世間；餘皆威力自在。
△二、化樂天二：初、長行得法。
orig::  ^668a42

復次，善化天王得開示一切業變化他解脫門。
commentary::  ^668a46

為物開示諸行如化，化雖體虗而有作用為力，業又從緣無性而報不亡。
orig::  ^668a48

寂靜音光明天王，得捨離一切攀緣解脫門。
commentary::  ^668b4

攀取緣慮，是惑病之本。
若心境無得，則捨攀緣。
orig::  ^668b6

變化力光明天王〔至〕令智慧圓滿解脫門。
commentary::  ^668b8

闇滅智生，如月盈缺。
orig::  ^668b10

莊嚴主天王，得示現無邊悅意聲解脫門。
commentary::  ^668b12

梵聲微妙，故云悅意。
應徧十方，故云無邊。
orig::  ^668b14

念光天王，得了知一切佛無盡福德相解脫門。
commentary::  ^668b16

此義三義：一、福德之相，有十蓮華藏世界微塵數，故無有盡。
二、謂清淨慈門等，無限因所生故，一一因果皆稱真故，
一一即無有盡，皆同虗空。
三、大慈悲行，是福德相，使盲聾視聽等，皆慈善根力。
故涅槃經中，有聞讚佛為大福德，怒云：
生經七日，母便命終，豈謂大福德相？
讚者云：年志俱盛，而不卒暴，打之不瞋，
罵之不報，是故我言大福德相。
怒者聞而心伏，故慈為無盡福相，然與前義相成。
orig::  ^668b18

最上雲音天王〔至〕過去一切劫成壞次第解脫門。
commentary::  ^668b34

三達圓智，了三世劫。
此就天王，且言宿住耳。
orig::  ^668b36

勝光天王得開悟，一切眾智解脫門。
commentary::  ^668b38

此門闕偈，上下文中屢有開悟，即同法華開示悟入，
以開攝示、以悟攝入，謂開示約能化、悟入約所化。
彼論云：開者無上義，謂除一切智智更無餘事，
即雙開菩提涅槃，謂以知見之性為涅槃、
知見之相為菩提，眾生本有障翳不現，佛為開除則本智顯故。
示者同義，三乘同法身故。
悟者不知義，不知唯一實事故，今令知成報身菩提故。
入者令證不退轉地故，即是因義，為證初地已上為菩提涅槃因故。
廣如彼釋。
orig::  ^668b40

妙髻天王得舒光，疾滿十方虗空界解脫門。
commentary::  ^668c10

稱性之光，有何難徧？
orig::  ^668c12

喜慧天王得一切所作無能壞精進力解脫門。
commentary::  ^668c14

謂契理具修，長劫無倦，故眾魔外道所不能摧。
orig::  ^668c16

華光髻天王，得知一切眾生業所受報解脫門。
commentary::  ^668c18

善惡等殊，苦樂等異，皆知性相。
orig::  ^668c20

普見十方天王〔至〕眾生形類差別解脫門。
commentary::  ^668c22

無邊品類，一毛頓現，更無來去，尤顯難思。
△二、偈頌讚佛。
orig::  ^668c24

爾時善化天王承佛威力〔至〕而說頌言。
commentary::  ^668c28

脫於第七，唯有十偈：
orig::  ^668c30

世間業性不思議〔至〕一切眾生差別業。
commentary::  ^668c32

初句總，次句開示，後二句顯。
如化力差別業者，果不亡故。
orig::  ^668c34

種種觀佛無所有〔至〕此法寂音之所見。
commentary::  ^668c38

初句所攀緣，後二無得。
然緣境有二：一、真，二、妄。
真佛有緣亦成妄惑，況於妄耶？
種種觀者，五求不得故。
謂佛有耶？常見為惑。
謂佛無耶？耶見深厚。
四句百非所不能加，故無所有。
非唯一佛，十方亦然，應化示現非真實故。
求實無得即見真身，真即無緣，佛尚應捨，何況餘境？
orig::  ^668c40

佛於劫海修諸行〔至〕入此解脫莊嚴主。
commentary::  ^669a4

三四可知。
orig::  ^669a6

世間所有眾福力〔至〕此念光天所觀見。
commentary::  ^669a8

初二句福德相，次句無盡相。
相好經云盡人中福不及一天，乃至云盡世間不及如來一相等。
orig::  ^669a10

三世所有無量劫〔至〕最上雲音所了知。
commentary::  ^669a14

約天之智普知，約佛一毛能現。
orig::  ^669a16

十方虗空可知量〔至〕妙髻天王已能悟。
commentary::  ^669a18

初二句明毛孔過空，謂靈智證理非如虗空，真理超事故亦非比。
無限理智不可分析，隨其少分則融攝重重，故一毛之量便越虗空。
次句別示越相，謂毛孔不大而無涯，即廣陋無礙，故杜絕思議之境。
前即光外展，今即一毛內廣，文綺互耳。
一毛本自徧空，十方豈得難滿？
orig::  ^669a20

佛於曩世無量劫〔至〕喜慧能知此法門。
commentary::  ^669a32

初句長時修，次句無餘修，次句無間修，具此三修故進力難壞。
而言廣大波羅蜜者，至第五經釋。
orig::  ^669a34

業性因緣不可思〔至〕此是華光之入處。
commentary::  ^669a38

初句總顯業之性相，即緣生果報之不亡，
便是無性之非有，故不可有無思也。
次句佛如是說，天如是知。
次句以法性示業性。
orig::  ^669a40

汝應觀佛一毛孔〔至〕此普見王之所了。
commentary::  ^669a46

初二句小，一現大多，為一難思。
次句現時不來，不現不去，又難思也。
大方廣佛華嚴經疏卷第七
 ^669a48
