華嚴懸談會玄記卷第二十九
collector:: 蒼山再光寺比丘　普瑞集
orig:: 
疏一性、無性等者，躡前出現品以明佛性。
上來展轉三義，皆於一性義分。
commentary::  ^307a41

鈔：十住菩薩者，即十地菩薩也。
▲鈔：答中答第一問等者，以經中第一義空，
即是佛性之體；名為智慧，即是佛性之相。
故有本前注云一問體、相，此為正義也。 ^307a45

▲鈔：薦福釋云下，薦福寺法寶大師疏釋也。
言有自性遍照下，即起信論文。
彼疏云：心性不起，即是大智慧光明義故。
〔既起念，即是不覺無明故；不起，即是本覺智明。〕
若心起見，則有不見之相。
〔妄見不周。〕心性離見，即是遍照法界義故。
〔真照圓明。〕鈔：明修得性等者，以經云不見空與不空，故釋為修得也。
離有、無相故者，即以所觀雙遮。
辨中言空即遍計下，所觀真、俗，能觀雙照，故名中道。
空、不空等既爾，常、無常，苦、樂，我、無我，准上知之。
言亦有深理者，明不全非之。
但者字約人，有少異耳。 ^307b6

鈔：今正釋者下，清涼更釋也。
言該通心、境者，釋上雙標所以也。
問：何不但名第一義空，復名智慧耶？
故此答也。以性從緣，情、非情異，為性亦殊。
今言智慧，揀異瓦礫，非情無覺性故。
故智論云：在非情為法性，在有情名佛性故。 ^307b26

▲鈔：以空、有雙絕者，釋義，故云不見空與不空。
此非性見、修見，但以不見空、有表絕空、
有，名第一義空也。
〔薦福為修得者，非也。〕 ^307b34

▲鈔：若具應云者，問：經既不言，何知應爾？
答：釋前第一義空，牒云所言空者。
今例准，應云所言智慧者，牒前標詞故。
言能見於空及與不空者，問：第一義空雙絕空、有。
今既是即空之智，何故雙見空、有？
答：第一義空約遮詮顯示。
云絕空、有，明非相違智慧；雙見空、有，明非戲論，
亦應非增益、損減。
既離四句，百非斯遣，方真佛性。 ^307b38

鈔：若無本智下，反顯釋成。
若無本智，不見空、不空；修生智，何能知空、不空？
即今雖義歸本有，以修生顯之。
亦猶鏡之本明，能鑒青、黃；新明，方能鑒青、黃耳。
則功歸於本也。我、無我等，等取常、無常；
苦、樂等，亦爾。 ^307c6

▲鈔：今以即智明空下，逐難重釋。
前佛性者，名第一義空。
即空之智釋前第一義空，名為智慧，方是常、恒。
智性下，釋佛性常、恒，無有變易。 ^307c14

▲鈔：空等二文者，即前古德引云佛性云何為空等，是一處文。
下文云一切諸法等，是一處文。
今觀却是證空如來藏義。
以經言隨其滅處等，故是空藏。
言云何非空下，即從前所引云何非空，
以其常故；云何非空非非空，能與善法作種子，
故方是證，名為智慧，即不空藏義。
言空、智下，雙具二藏，方為真佛性義。
則知下，明二義相須。 ^307c18

鈔又言第一義空者下，上約空、有二諦，
釋成二藏不相捨離，空、智相成故；此約三諦，
復釋是第一義諦上論空、有。
故前明第一義即空，此明第一義之空。
既第一義貫通空、有，故空、智相融，無有二也。
言故初言即是第一義空者，引證也。
即前薦福引兩段經，於初段中文云一切諸法皆是虗假，
隨其滅處，即是第一義空等。
既云滅處是第一義空，即顯第一義是第一義諦。
虗假寂滅，即是於空，則證成第一義諦上論空也。 ^307c34

▲鈔：又云：見一切空，不見不空，乃至名為佛性者，
因前薦福，釋此段經中疏云：諸佛、菩薩真、
俗雙觀，有、無齊照，故名中道。
由是故清涼牒經，以難薦福也。
上即牒經。若爾，雙見下，正中難。
故知下，申今正義。
如上，可知。上來所明，多就所同義釋，欲會彼故。
若與前段勾、鎻，以唯一性，故說一成一切成，即會同入別也。
orig::  ^308a2

疏又出現云等者，疏云：一、明無一眾生不有，
則知無性者非眾生數，謂草、木等過五性之見。
此即所會。二、眾生在纏之因已具出纏之果，故云有如來智慧。
非但有性，後方當成，亦非理先智後。
是知涅槃對昔方便，且說有性。
後學尚謂談有藏無，況聞有果智，誰當信者？
即能同中別義也。
三、彼因中之果智即他佛之果智，以圓教宗自、
他因果無二體故，非華嚴無有斯理。
無不有者下，即是疏詞，由一性故，成一乘也。
commentary::  ^308a16

鈔：以諸緣起等者，由諸法既託緣方起，
明皆無自性，即以緣生無性成下無性緣生。
故中論等者，但證無性緣生義，正所用故。
又離真心下，別就真性堅實靈明名心，以催妄心也。 ^308a32

鈔：以不生滅與生滅和合下，即起信論文，
如立教、開宗、終教所詮中已釋。
即是具分下，即鈔詞釋成會意也。 ^308a40

▲鈔有云下，敘異解，揀具分之名也。
今以真、妄和合為具分，不同法相以質影、俱影為具分也。
然法相、質影義者，若決擇云：小乘宗中除正量部，
餘十九部說以自相如鏡中影，得名唯識。
本質在於識外，不名唯識。
取之不全，故號其半。
大乘若影若質，皆從心變，咸名唯識，乃號具分。
若集玄及纂玄云：影即前七所變相分，如明鏡上所現影故。
虗而不實，故名為影。
質目第八相、見二分，謂前六識託第八識所變相分以為本質，
中間別變相分影也；其第七識託第八識所變見分以為本質，
亦中間別變相分影也。
如是七識所變相分，各從自識之所變起，名為唯識。
質非七變，而在影外，故半非唯識，名半頭唯識。
若第八識所變相分，望前七識以為本質，
望第八識頓緣變時，亦名影像。
以此質、影同是第八識之所變，俱得名影，
故云質影、俱影。質非影外，故云具分。
寂照又云：第八識所變相分，望自識自證分，亦名影像。
是故本質、影像，俱名為影，為具分唯識。
上來總是法相宗之具分，故不同此也。 ^308a44

鈔：覺林偈者，疏云：照心本、末，名為覺林。
言先有喻者，即疏所引偈最先有此總喻之偈也。
彼疏云：初句總喻一心；次句喻隨緣熏變成依他；
次句不了依他，故成遍計；末句喻依他相盡，體即圓成。
言初句合譬如工畫師等者，彼疏鈔云：
初句總相，心也，含真含妄，有能有所。
諸世間者，即諸彩色。
此句為總。下出諸相，即蘊、界、處，故云無法不造。
言次引證，亦合分布諸彩色者，彼疏云：
謂如世間五蘊從心而造，諸佛五蘊亦然；
如佛五蘊，餘一切眾生亦然，皆從心造。
然心是總相，悟之名佛，成淨緣起；迷作眾生，成染緣起。
緣起雖有染、淨，心、起不殊。
然佛果契心，同真無盡；妄法有極，故不言之。
若晉經云：心佛與眾生是三無差別。
然應云：心佛與眾生體性皆無盡。
以妄體本真，故亦無盡。
是以如來不斷性惡，亦猶闡提不斷性善。
若約一人，心即總相，佛即本覺，眾生即不覺，乃本覺隨緣而成。
此二為生滅門，應知佛與心等。
此二體性無盡，即真如門，隨緣不失自性故。
正合前文大種無差別。
若謂心、佛、眾生三有異者，即是虗妄取異色也。
准此，即合下半。今鈔云亦合分布諸彩色者，
猶成前諸言，故合分布諸彩色。
復進義釋，故致亦言。
言並如下，向已略明。
orig::  ^308b34

疏心性是一下，彼疏云：自性清淨心既一，
云何而有五趣、諸根？
總、別報殊，故云種種不同。
言即緣性相違難者，是疏釋詞也。
覺首答云下，彼疏鈔云：初句即上心性是一，
是不變義；次句答上云何見有種種差別，是隨緣義。
唯心變現，全攬真性，以離如來藏無有實體為能、所熏。
以生非實生，故云示現。
謂既攬真生，生相即虗，故云示生。
言即真如隨緣答者，亦疏釋詞。
又云下，彼疏云：言諸法者，總該一切有為法也。
果從因生，果無自性；因由果立，因無體性。
因無體性，何有感果之用？
果無體性，豈有酬因之能？
又互相待，故無力也；以他為自，故無體也。
言明隨緣不失下，亦疏什詞也。
commentary::  ^308c30

鈔：緣從真起者，能成諸法之緣，皆從真起，故一切法皆依理成。
此言依者，如波依水。
離如來藏下，釋成上義。
如問明品下，前已略明。 ^309a6

鈔：明非但無徧計下，揀法相宗也。
此有二義揀別：一、彼但空徧計，不空依他故；
二、彼宗三性，不相即故。 ^309a12

鈔：力林菩薩偈者，彼疏云：智了三種世間性、
相，諸邊不動，故名力林。
三偈連綿者，彼疏云：初二句徵蘊名體。
世以蘊為體，蘊以何為體？
次二句標答。上句答體，下句答名，應名無生五蘊。
次偈釋成空故不滅，亦非事在不滅，即染分依他無性，即是圓成。
則知本自不生，是無生義。
後偈例出世間，顯智正覺。
世間亦應緣無自性，應身淨分依他無性，即圓成也。
然世間有二義：一、約事，地前為世間，登地為出世；
二、約相名世，約性名出世。
今當後義。又證無性之理為自體，故真身無性也。
〔此約真身論無性也。〕 ^309a18

▲言即如響忍者，彼疏云：准晉經及大品，
喻一切法：一、谷，喻如來藏圓成也；二、聲，
喻無明習氣，此二是緣；三、響，喻依他也，
即所起一切法；四、有而非真，此彰無性，
依他即圓成也，故云而與法性而無相違；
五、愚小，謂有徧計所執也，既亦與法性無有相違，則徧計亦即圓成也。 ^309a36

▲言即勝慧下，彼疏云：以解佛勝智，隨空心淨，故以為名。
今有了因，翻於外取，謂了一切法即心自性，性亦非性。
此釋疏中二句：了一切法，依他性也；即心自性，
別無所有，即圓成也。
下半云下，彼疏云：情破理現，則見舍那稱於法性，
無內、外也。亦徧計妄情既破，真理顯現，
令計所執，即圓成實，名見舍那真法身也。
此前有一偈下，彼疏云：取內蘊相，不了蘊性，故不見佛。
若緣取，即依他；若執取，即徧計。
不了蘊性，即不了圓成，則是三性不即之失也。
亦是愚法小乘，故名無知者。
其中深旨下，如上略明。 ^309a48

鈔：佛子！假使等者，彼疏云：明相無增減。
初舉喻問答，以化現無形喻成、否莫異，
化多心者喻修多因，化成多佛喻證多果。
普賢下，讚善以合。 ^309b22

鈔：言雖小異，文義多同者，彼經云：舍利弗！
大險難者，所謂：取眾生增，堅著妄執；眾生減，
堅著妄執，未來世墜諸惡趣。
一切愚癡凡夫不如實知一法界故，不能實見一法界故，
起邪見心，謂眾生界增，眾生界減等。 ^309b28

鈔：即隨緣之中等者，前依理成事，正是隨緣義。
今事望於理，能隱真理，兼有隨緣，故名別義。
以隨緣成事，猶躡於前，言此事遍於真理。
下法界觀云：然此事、法既違於理，遂令事顯，理不顯也。
玄鏡云：既違於理，故隱也。
有本云：既匝於理，然不及違字。
今遍字與匝字義同，以此是相害對，故稱違也。
故事彰顯，隱於真理。 ^309b38

鈔：即法身不增不減經下，法身隨緣，名曰眾生。
法身、眾生，義一名異。
從本已來，未曾動、靜，亦無隱、顯；以名異故，
互有隱、顯。言即問明品者，彼疏鈔云：依言論令尋思名等入如實觀，
謂了名、義唯是意、言，分別無別，名等何緣？
意謂意識分別，言即名言。
名、言既唯意之分別，名下之義亦無別體，
故所言論以兼名、義。
既隨分別，則意流妄計外塵，皆是世論。
尚未了唯心，安入法性？
若能如是自覺通達，不受外塵，即非世論，是入唯識之方便也。
即復此心無相可得，妄想不生，便入法性。
上約心乖，體非不即。
又不入者，妄想體虗，無可入故。
釋曰：今約事能隱理，正是約心乖義也。
鈔云體虗，兼顯別義故。
orig::  ^309c4

疏以是法無我理故者，出所以也。
若是但空出於事外，則不即事。
今以即法為無我理，離於事外，何有理耶？
故理虗無，全將事法本來虗寂為真理。
故理即事，全為一耳。
空即色故，般若經文理即事下，體無別故。
commentary::  ^309c30

鈔：以事必依理者，躡第三門。
理虗無體故者，躡第六門。
是故下方成此門也。 ^309c38

鈔：具云等者，彼疏云：初對約所相之法體論性、
相無違，後對約能相四相辨無違，略舉一生耳。
性不違相，真理即事也。
orig::  ^309c42

疏謂緣集等者，無自性即顯理之詮，與所顯理合，故云舉體即真。
故中論云：若法從緣生是則無自性若無自性者云何有是法。
無自性者，即真理也。
故事即理。
commentary::  ^309c48

鈔：即精進林者，彼疏云：勤觀理、事無差，
離身、心相，故名精進。
言諸法無差別下，約法雙標能知、所知。
初句標所知心、心所等五類之法，皆無差別；
餘三句對人以顯；次句揀非餘境；下半唯佛究盡。
如金與金色下，釋所知，即體色無別喻。
上半喻下半法。言一善法下，橫論。
異法相望，即事事無差。
雖順標中諸法之言，非今所用。
二者下，竪約事、理交徹。
法相為法軌，生物解故；法性為非法理，絕行解故。
如金之黃色與金體斤兩，性無差別，隨取互收，故喻二諦相即。 ^310a8

鈔：故密嚴經下，上半法說，下半喻釋。
指鐶即約形色、名色，其性無差別，真、妄和合故。
orig::  ^310a28

疏須彌偈云下，正取初二句證成四相同時義，餘句皆因便引來。
言凡夫行者，遷流名行，取細四相。
莫不速歸盡者，顯四相同時也。
若依下，疏釋云：初偈正顯。
盡即有為，諸行無常，速起滅故；有為之性湛若虗空，
便是無為，體常徧故。
後偈拂跡入玄。初二句拂前無為，謂既如虗空，何有無為之相？
後二句拂前有為，謂既約自性論無盡，
則不壞於盡，故曰難思盡也。
則同時下，疏詞釋成。
不待後無，即揀法相。
commentary::  ^310a32

鈔：以事虗無體故者，即正生便虗，無體故滅，故得同時。
善慧菩薩者，疏云：成就般若，慧鑒不動，可謂善矣。 ^310a48

鈔亦令究竟等者，以盡理，故名究竟。
然引十地下，證成離能、所斷也。
如立教開宗中、終教所詮中已明。
言三時無斷者，相即性故；方能斷故者，性即相故。
言後一句是般若相者，以初句斷惑，通於二智；
此句證理，唯一無分別智。
此智正是證理之智，兼於斷惑，故云亦為能斷故。
謂無分別智下，釋論意也。
言不同聲聞者，揀劣顯勝也。
謂聲聞之人依於聲教，真智得起；此則真智內發，故不同也。
涅槃疏第一云：入佛法有三門：一、教，二、
義，三、行。教淺，義深，行最勝。
聲聞根劣，從教為名。
聲者是教，飡聲悟解，故曰聲聞。
緣覺次勝，從義立稱。
緣者是義，於義悟解，故名緣覺。
菩薩故勝，從行彰名。
以能成二利之道，故名菩薩也。
故優婆塞戒經云：從聞、思、修，立三乘名。
既為下，結歸能斷。 ^310b6

▲鈔：迴向品下，言亦證斷惑等者，然觀疏意，
似引十地品證斷惑，能、所不二；引迴向品證證理，
能、所不二。今云亦者，意云：非但只證證理，亦證斷惑。
謂既能、所證無礙為事、理無礙，其能、所斷無礙亦理、事無礙也。
或可鈔本意者，只是二段引文，皆證、證斷不二，故云亦爾也。
言義如前說者，前終教所詮中已明。 ^310b32

鈔謂即事之理等者，此門明隨緣即不變非異處，辯非一也。
故玄鏡云：此門即隨緣非有之法身，恒不異事而顯現；
後門即寂滅非無之眾生，恒不異真而成立。
又此門理望於事，而有三對：一、是真，二、
是實，三、是所依。則顯第十門是妄，是虗，是能依故。
如即波之水下，喻；是則下，合，可知。
orig::  ^310b46

疏慚愧林偈者，疏云：拒妄崇真，拒迷崇悟，名為慚愧。
一、非色謂心，緣慮質礙，體性不同，故借喻理、
事不同；二、理、事相反，生死、涅槃，真、妄相反。
雖同一體，分別義門不相是故。
commentary::  ^310c10

鈔：謂全理之事等者，此門體空即成事，即全不異之異也。
性、相異故者，并前對二門，應各有四對，互影略故。
是故下，收結。如全水喻、合，反前，可知。
orig::  ^310c18

疏：第四、迴向云等者，疏云：若約相即，為即無為，
無可滅壞；無為即為，亦無可分別。
又事能即理，而非理；理能即事，而非事。
事、理相即，性、相歷然，故為、無為非一非異。
示，謂顯示有為界分、無為界性。
commentary::  ^310c24

鈔：用前四門等者，為法性佛身有為，且言無為。
若約顯深，則非有為，非無為也；若約具德，何所不通？
然大品下，初善吉雙問。
言無高、下者，在聖不增，故無高；在凡不減，
故無下，後佛答雙融。
不合，不散，非一，非異。
orig::  ^310c32

疏上之十事同一緣起者，以理、事無礙，
要具十門；苟闕一門，非真緣起。
如無理徧事門，則真理不全徧事中；若無事徧理門，則一塵不徧法界。
餘門例然。故知十事同一緣起無礙也。
問：十門皆約理、事，何得但云十事耶？
答：以約義門，通云十事；或十門各別，故云十事。
又如所依體、事中有理、事一對，亦通標體、事。
皆斯義也。
commentary::  ^310c42

鈔：理望於事等者，皆先明理，尊於理故。
▲鈔：上來相參下，以但約義相當，不依十門次第，故云相參。
理望事，有成事、壞事一對，即事、離事一對；
事望理，有顯理、隱理一對，與是一、是異一對。
故云四對八義。而初相徧二門下，通妨也。
問：前別釋中具說十門，今收束中何唯八義？
故此答也。理、事相望，但言其徧，故云相似。
非如一理成事，一理壞事，義門相翻，等取即離。
隱、顯，一、異，皆義相翻，故不顯相徧二門。
問：既不顯相徧，應是但束八門以成八字，何言束十門耶？
又相徧下，答也。既由互相徧，方有成、壞等八義。
文雖會後八門，義已備於十門。
問：若由相徧，互有關涉，方有成、壞等。
爾理不成事，何能徧事等耶？
若欲攝下，答也。有二義故，攝相徧二門：
一、事、理相即，二義所收；二、不即，二門所攝。 ^311a8

▲鈔：依理成事下，謂第三成第七，即理順事也；
五、奪，九、非理逆事也；四、顯，八、即事順理也；
六、隱，十、非事逆理也。
玄鏡云：其相徧言，亦是順也。
隨一一對，各別得俱，故云同時。
四對總無前、後，故云頓起。 ^311a34

▲鈔上約義別下，總結也。
已上多約不齊義釋，故有八字。
若統收下，不以義參，但次第約義齊釋，直成五對。
理、義於前，二、相成對者，問：前說事但顯理，不許云成。
今何故成耶？答：若但依前義，何須重說？
此依相待、相成並立之意。
對事方能說理，豈非成耶？
又由事方能顯理，何無成義？
三、相害對者，此不依本門之名。
問：前云真理常住，故但云隱。
此中何與事齊言害？
答：此約相待、顯空雙拂之意。 ^311a42

鈔：五中，前四下，收歸。
不即，不離，為入理、事無礙法界之詮門故。
夜摩偈讚疏云：然實事、理，若約相成，二門峙立；
若約相奪，二相寂然。
雙照此二，非即，非離。
若說一者，離之令異；若云異者，合之令同。
善須得意，勿滯於言。
上來所說非一、異等，亦是假言。
又玄鏡云：不即，不離，成緣起相。 ^311b12

▲鈔：又五對之中下，收五對以成三義。
言成顯一對者，依本門名。
若依五對，是相成對。
今為相作對。〔下皆准知。〕 ^311b22

▲鈔：又由第二下，顯五對相由也。
准玄鏡云：又由相徧，故有相作；有相作，
故有相即；由相違，故有不即。
又若無不即，則無可即，乃至相徧；由相徧，故相對皆成。
評曰：生起義順，當以玄鏡為優。
以玄鏡作於縱心之歲，後自改也。 ^311b26

▲鈔：故說真空下，承前起後。
理望於事，以理為己，以事為他。
四、自、他俱泯義中問：真理即事，理泯可然，事云何泯？
由其即故下，答也。
理既廢已同他，事對誰立？
故亦泯也。問：真空四義，豈不收理徧於事門耶？
又由初下，答也。由初廢己成他義及第三自、
他俱存義中以真理自存，故舉體成他。
是故真理徧於事也。 ^311b36

▲鈔：後事望於理下，以事為己，以理為他。
四、自、他俱泯義下，問、答如前。
又由初下，准前，可知。 ^311b48

▲鈔：故說妙有下，總結。
甚深有本是幻字，妙有約法，幻有約喻，
但法、喻之別爾。有以幻有劣於妙有者，非也。
orig::  ^311c4

疏深思下，玄鏡云：祖師激勸，令修成觀，
學而不思，罔無所得。
體達於心，即凡成聖等。 ^311c10

疏：第四、周徧含容者，此名帶因明宗，故鈔云：
以理有普徧、廣容二義，融於諸事，皆能周徧含容。
所以法界觀云：事如理融，徧攝無礙。
通玄記云：前但明一真理體有緣起用，
故與事、法融通無礙。
此猶約理而談妙用。
今則一一事、法如理融通，包徧自在。
此約差別事、法而論體、用也。
若釋名者，謂一一事、法竪無不窮曰周，
橫無不極曰徧，外無不包曰含，內無不攝曰容。
commentary::  ^311c16

鈔：然法界觀立十觀名者，一、理如事門，
二、事如理門〔此二猶兼事、理無礙。
有此二，故有事事無礙，故屬事事無礙攝〕，
三、事含理事門，四、通、局無礙門，五、廣、狹無礙門，
六、徧容無礙門，七、攝入無礙門，八、交涉無礙門，
九、相在無礙門，十、普融無礙門。
故云與十玄不同。
然玄鏡中以十門指配十玄，云：第十觀總融前九，
即同時具足相應門；九、即因陀羅網境界門，
由第八交參，互為能、所，有隱、顯門；第七、
即即相入門；六、具相即、廣狹二門；五、即廣狹門；
四、不離一處而徧有相容門，即一、多相容不同門，
中一入多，多攝一義；三、事含理，故有微細門；
前二總成，謂理、事相如，故有純、雜門；隨一為首，
故有主、伴門；現於時中有十世門，以諸法皆爾，故有託事門。
是故十玄亦自於此出。
以十觀門文隱義深，後學難解，故且依賢首十玄也。 ^311c30

鈔：全依賢首者，依探玄中也。
〔亦恐全鈔新修略疏。〕
而教章等中尚從至相，後方改易故也。 ^312a10

▲鈔：其第二、廣狹自在門，同法界觀等者，即當觀中第六徧容無礙義。
然觀中第五雖云廣狹無礙門，正明不壞一塵，而廣容法界唯廣容義耳。
今以不壞一塵廣容法界為即廣之狹，
即此一塵普徧法界為即狹之廣，故云自在。
此但義同，故云而名小異也。
〔上會解義。〕若寂照云同法界觀，廣容、普徧，總義中一分之義。
問：普徧如廣可爾，廣容同狹不？
然以玄鏡釋廣容義云：一一包含無外，無有一法出纖塵故。
下釋狹義云：華葉不壞本位故。
狹豈得同耶？答：既由廣容、普徧二義，乃有十門，故是總義。
今者狹義但取廣容中不壞本位義，不取容他義，但少分同也。
其普徧義亦但分同，以普徧義中有多義故。
評曰：寂照分同其總義，會解則別同第六門。
各有所以，二釋隨取。 ^312a12

▲鈔：此門賢首新立者，問：法界觀以立第五廣、
狹無礙門，何言新立？
答：以至相不立廣、狹，唯立純、雜，令改純、
雜，別立廣、狹，故云新立。
又今廣、狹與法界觀詮義不同。
觀中唯就廣容，約不壞相立廣、狹義。
今具徧、容二義，亦新立也。
意云下，出賢首以廣、狹替純、雜之意也。
實不濫，但恐有濫，所以改之。
義如教迹中說。 ^312a38

▲鈔：主伴一門下，明賢首特立至相未立，而至相別立唯心迴轉善成門。
故教義中猶存此門。
至造探玄記，乃為玄門所以也。 ^312b4

鈔：彼云下，至相，十門次第也。
廣鈔第四云：儼尊者稟受於文殊化身杜順和尚，
既精通，自制釋十玄之文一卷，云：一、如海一滴，
具百川十德；二、一中有一切，一切中復有一切，
重重無盡；三、約緣說，此有力不得與彼有力俱等；
四、約相說，一切法於一法中炳然齊現；
六、約萬行；七、約理〔如一、多緣起，皆是法界，
實得法性也〕；八、約用〔彼、此全相作故〕；九、
從心；十、從智。餘如廣鈔所引。 ^312b14

▲鈔：今不依下，明取、捨之意。
一、同時下，出次第行相。
言以是總故者，同時明無前、後，具足明無所遺，相應顯不相違。
故下云具餘九門義等，方成此門。
問：此既具下九門，何故更說餘九門耶？
答：若無下九，此具於何？
若不具下九，云何名總？
冠者〔音貫〕其猶冠冕，必冠〔音貫〕束於首、
髮，故喻置九門之初也。 ^312b26

▲鈔：是別門之由者，以具廣容普徧之義，故為別門事事無礙之由也。
言由上事、理無礙中下，舉例也。
既由理、事相徧，得有下八門理、事無礙，
例今廣、狹門。且廣容普徧，故得有後八門事事無礙。
且如下，且約普徧釋廣、狹也。
若作廣容釋者，且如事如理容，故廣；不壞事相，故狹。
具此二義，故為別中之始。 ^312b38

▲鈔：所徧有多下，躡前徧義。
以能徧之一為己，望所徧處為多也。
以所徧是能容，所容即能徧，故成一多相容門。
言相容，則二體俱存下，明相入，約力、用說也。
問：既云力、用交徹，何言二體俱存？
答：為揀相即門，必須一有體，一無體也。
今但力、用交徹，二體不泯，故云爾也。 ^312c2

▲鈔：四、由此容彼等者，第四躡，第三成也。
一容多，故多即一；多入一，故一即多。
由相徧，故成相即也。 ^312c14

▲鈔：五、由互相攝下，五、由四起也。
謂攝他，他可見者，此非眼見，但表不泯，故云可見。
或以智見名見也。
不爾，業用可然，德相豈待見之，方名顯耶？
以十對法，俱可以智知，豈皆眼見？
言攝他，他雖存，而不可見者，亦欲彰隱義，
非待不見，方名為隱。
故廣鈔云：隱、顯門約緣說，豈佛證此有所不見？
但約法體之德，不可見故。
問：既佛皆見，何名為隱？
答：若但證顯，而不知隱，何名一切智耶？
言以為門下，即前三以為義，門各別故。
雖汎言攝，乍同，於義各異。
欲令三門不同，故作是說，非為定耳。
如下緣起相由中云即顯入隱，同顯異隱等，豈待攝耶？
無執一文以為定量也。 ^312c18

▲鈔：六、由攝他下，六因五成。
此要一能齊攝一切。
彼所攝中，隨一為能攝。
其義亦然。 ^312c40

▲鈔：七、由互攝下，七因六起。
由六互攝，乃重現無盡。
八、由下，由重現故，隨應依託一法，即是一切無盡之法。
九、總由前八所依之法為門，既融通無礙；
次辨能依之時為門，亦融也。
十、由上諸法皆融，故隨舉其一：有力為緣者，
名主；連帶無力者，為起，名伴。 ^312c44

▲鈔：此四、互出下，縱、奪，以明各互出其所以。
故縱云：其德、相、業、用，各有十門。
奪云：若以德、用互歷，同者合之，異者開之，便成十二。
何其增耶？有本云：二十亦只縱也，然不如十二。
問：德、用各立十玄，於義朗然，何以不許？
今明下，答也。其猶百法中唯立八識通漏、
無漏，而不須立有漏八識、無漏八識也。
例此，可知。 ^313a6

鈔：德相亦有下，問。
前說四門，彼有德、用，互無所以。
此云何通？故此答也。
以入作不唯局業、用。
依此下，縱；統其下，奪。
以體、事無別，德、用互融故。
是知下，總結。 ^313a20

▲鈔：又德相不能入作下，上正理量，此下聖可量也。
或可以果翻，難於因也。
以德相之原不無入、作，則能融真如之因；
應缺此德，翻顯真如之因。
既不缺此德，則德相之果亦有作、入也。
不應有三字，文雖在初，義貫次一。
言普攝下，正引真如相迴向中。
經云真如普攝諸法，即百門德中第四十三德。
真如既本具普攝諸法之德，故隨一事、
法稱性，亦普攝諸法，即攝他入己也。
及字下，經云真如徧在一切處，即第一德。
疏云顯在緣中無不徧故，事亦稱理，舒己入他。
此證德相中有相入義。
言亦應下，以無有二字貫下三德。
能安立者，經云真如有能守立，即第九德；
經云真如持諸世間，即第五十五德；經云真如成就一切諸佛、
菩薩，即第九十九德。
安立、成就，作之異名；持，則作已不失。
事、法稱理，亦本有作義。
此證德相有相作義。
故常入作下，結也。
或上句結聖言量，下句結正理量。 ^313a26

鈔：如有頌下，重引聖教，證德相常入。
又真如下，通指當經及餘經等，證前作義。 ^313b10

▲鈔：其同體成即下，會彼德相中，六、七同此託事，帝網等此託事等。
既通德、用，彼何局在德、相？
又若唯德、相，不應根者，今何知耶？
今既了知，豈不應根？
又彼下，明不依賢首，似依至相。
欲同至相，而分德、用以為二門。
言而彼下，刊定二種十玄，皆無十世門。
彼用時為所依體、事，不為玄門故。
彼下，刊定亦立所依體、事。
則攝下，總許其立。
今明時無別體，故不別立為所依體、事。
以但依色、心等法分位差別而立於時，故入玄門耳。
亦如下本門會之。 ^313b12

鈔：以近初列，故不標次者，疏中以近初段列十門，
故不標云一，如下文等。
言此中正意下，即一蓮葉，具前十對體、事。
略而言之下，以法性融通之因最顯故。 ^313b32

▲鈔：然古德下，敘異義也。
此中正意，一華頓具十對事、法。
今但就一華上，義有十對，似但同體，而不收餘十對體、事。
言表令生、解者，於此一華，五教之根生、
解各異：小教生緣亦無我之解；始教生唯識所變之解；
終教生真如隨緣所成之解；頓教生相本自盡、
性本自現之解，如世尊拈華、迦葉破顏等；
圓教生容、攝等無礙及華嚴、華藏之解。
言如下勝音菩薩蓮華處說者，現相品云：爾時佛前有大蓮華忽然而現。
疏：錢、示通，表華嚴經。
有以此經下，展例釋也。
既可以內行之智為外事之境，應以所觀之境為能觀之智，
以色性、智性無二性故，又知一切法即心自性故。
四、是萬行華，隨成位別故。
如淨行品者，經云：若見華開，當願眾生神通等法，如華開敷等。
五謂此華望後果為因，望前因為果故。
六如國土身下，以國土身佛坐蓮華座故。
八全攬為人下，如依說人中引經云剎說眾生說及與國土說等，
皆名說人故。又國土身等亦人，故集玄云恒融作人，不壞軌持故。
九逆等者，集玄云生染名逆〔如將華莊嚴女人生欲染，
故名逆也〕，生淨名順。
或約性同故，或約緣起相由故，融逆即名逆，融順即名順故。
言五熱者，如勝熱婆羅門四面火炙，上有日炙，
華向日開，故亦同也。
十度如下，釋起中華有十義，同十度故。
十華為能應赴羣機戴獻等事故，華為能感感激眾生令生貪愛好樂等心故。 ^313b38

▲鈔：如異自十對既爾等者，謂如一華事，具自義說。
十對既爾，彼華葉且前異體。
十對體事，十門亦然。 ^313c38

▲鈔：釋曰：下清涼義斷也。
明一事華，則具十箇十對。
〔於上十門體事十對，上一一說於十對故也。〕
亦有下，縱。今此疏意下，奪也。
明今但直具前異體十對，體事已無，不收不須也。
華上約義說十對也。 ^313c42

鈔：若唯具當門等者，問：前具當門，已無不收；今者何以更具餘門？
答：若約實義，但具當門，已無不收；今欲彰總義，更以具餘方便顯之。
或可前無所不收，是收當門中義；今收餘門中義，方為總故。
後義為勝。 ^314a2

▲鈔：然九門具教下，法體雖同，義門則別。
教廣、狹者，一語言，狹也；演說無邊契經海，
廣也；十地品云於一一句法無量劫說不盡，
義廣、狹也；迴向疏云正在一法取不可盡，
如芥子之空，即理廣、狹等。 ^314a10

鈔：即普智眼等者，疏云：即第四禪、第三天。
於異生善果，此最廣故；所有功德，勝下三禪。
故長行云：得入普門觀察法界解脫門。
上半偈云一切法門等，即是普門，一門普攝一切故。
如是法性，佛所說，即觀法界。
末句義兼於入。 ^314a20

鈔：華藏偈下，疏云一一稱性故，即同時具足相應門也。
心、塵准思。今但引下，釋。
疏只引上半偈意，以所、所具教、義等及能具廣、
狹等，即總無彰礙法界故。
問：但言下，恐為塵但含理法界，即事理無礙，非事事無礙也。
下半云下，疏云寶光現佛者，次前經云一切寶中放淨光，於寶光中現也。
依、正互融故。問：寶光為依？
現佛為正？互融無礙，即事事無礙，何開塵含法界？
答：但以寶光現佛、事事無礙義釋塵所含法界中一分之義，
故前鈔云教、義等，廣、狹等，即法界故。
若直用文，應是塵合事事無礙法界。
今取差別義，故云含事法界也。 ^314a30

鈔：舉細況麤者，塵細葉麤，約分量言之。
上來消疏已竟。 ^314b4

▲鈔：妙嚴品下，復廣引經證，明非臆說。
明文甚廣，故可依行。
疏但束為一門，令頓曉其旨，使隨見經文，即能解義。
下同此者，皆可准知。
又晉經下，初二句舉時取法。
次根等，名諸根。上言心，即心王；下言心法，即心所有法。
次句別說難盡，故云一切；揀上佛法，云虗妄法。
次二句上皆現於佛身。
次句承前說佛之心，亦能現諸法。
以經言是故二字，明所現如前故，菩提即佛心故。
次句近言佛智無量，遠亦通上佛身無邊，亦約下鈔詞。 ^314b6

▲鈔：又普賢下，疏說普賢入如來藏身三昧，
內含因、果智力，外令塵容法界。
法界之言亦無所不具，由塵全依法界藏現，同真性故。
據能令下，即由上入三昧力。
由深定用，故名業用。
總由德相者，即上入依法界，同真性故。
法性融通，名為德相。
此即定之業用。依藏性，德相方起。
藏性本然，名德相；定令根見，名業用。
言下業用准之者，同時門既爾，下九門例然。
或隨門所引，經文雖有，但似業用，亦皆由德相本然。
以此為例也。 ^314b22

▲鈔：第十、行云下，即真實行菩薩，疏云：
身中現剎等，皆得性融故。
此明菩薩由證法性融，彼三世間於自身現，同時具足故。 ^314b40

▲鈔：八十、經云下，即義引法界品，經文甚廣。
疏云觀見奇特，即毛內合三世間也。
言斯並下，上來別引諸文，皆歸一門總意。 ^314b44

鈔：出其所以等者，法性融通因也。
即此分限事、相能如理，故無分狹，不礙廣也。
以前廣，故名無分；即不壞相，故名分廣，不礙狹也。
此上皆是同體廣、狹，以但一華、葉上明廣、
狹無礙，不望餘法故。
華嚴懸談會玄記卷第二十九
w:: 音釋
note:: 鐶 ^314c4

〔胡關切，脂鐶也。〕纖
〔息尖切，微細小也。〕
冕
〔音免，冠冕也。〕激
〔公的切，感激也。〕峙
縱 ^314c19

〔音從七十曰從也。〕
 ^314c21
