第四之一妙法蓮華經解卷第四之一
author:: 溫陵開元蓮寺比丘　戒環　解
other:: 
# 五百弟子授記品第八

orig:: 
妙法蓮華經五百弟子授記品第八
commentary::  ^317c16

△二、下根領悟得記二：初、無學眾領悟得記二： ^317c18

初略敘標科。 ^317c20

三周說法，各隨機領悟，而述成與記。
前化城品因緣說一周以被下根，滿慈與五百羅漢等於此領悟，
佛為述成與記五，故曰百授記品。
然此先記滿慈，次記五百千二之眾，而特取五百名品者，
滿慈乃大弟子，內祕外現為眾標領，雖先與記非是當機，又千二居末不當名品故也。
十大弟子無非上根，領悟得記本無先後，但各專一德隨機總眾耳。
滿慈說法第一，而五百羅漢常說無上道，
故號為普明，是當說法之機，故以滿慈總之。
如阿難、羅云亦大弟子而總學眾，各有以也。 ^317c22

△二、依文正解五 ^317c40

初，滿慈領悟。
orig::  ^317c42

爾時富樓那彌多羅尼子〔至〕瞻仰尊顏目不蹔捨。
commentary::  ^317c44

聞智慧方便隨宜說法，通領三周之說也。
又聞大記，通領舍利弗等受記事也。
復聞因緣，即別領大通王子之事。
復聞神力，別領導師神化之事。
罕聞故得未曾有，惑除故心淨踊躍。
於是避座致恭，而後申歎發誓。
orig::  ^317c46

而作是念〔至〕能知我等深心本願。
commentary::  ^318a10

前乃經家敘置，此正滿慈之辭。
言奇特希有至處處貪著，總嘆三周說法也。
我等於佛功德言不能宣，總歎授記，乃至導師神化之德不能備宣也。
唯佛世尊已下，申本願而誓護持也。
深心本願，謂精進護持助宣佛法，乃至過去未來助宣之事，
非謂願求記也。 ^318a12

△二、如來述成。
orig::  ^318a22

爾時佛告諸比丘〔至〕無能盡其言論之辨。
commentary::  ^318a24

述成其深心本願也。
問眾見不者，以眾等徒知滿慈之迹，而不知其深行，故開端以示之。
說法第一，述其正行也。
種種功德，述其眾行也。
精進護持，述其本願也。
言論之辯，述其才辨也。
orig::  ^318a26

汝等勿謂〔至〕常作佛事教化眾生。
commentary::  ^318a34

上總述，此廣陳也。
舉九十億佛所，即廣陳護宣遠因也。
於佛空法明了通達者，非若二乘滯於斷空也。
得四無礙清淨說法者，如所如說不泥名相也。
菩薩神通，非二乘比也。
隨其壽命，言盡形壽也。
令立菩提者，令於正道有立也。
為淨佛土故化眾生者，藉利他行成己行也。
故淨名云：菩薩隨所化眾生而取佛土。
所謂淨佛土者，自淨其心以致佛土之淨也。
為淨佛土而必須教化眾生者，要即塵勞而能淨，非若二乘厭塵勞以求淨也。
由是觀之，其木乃大權聖人示現弘法耳。
故偈以內祕外現頌之。
orig::  ^318a36

諸比丘〔至〕漸漸具足菩薩之道。
commentary::  ^318b10

上陳遠因，此舉三世，皆明說法宣化之深行也。
七佛，即毗婆尸、尸棄、毗舍浮、拘留孫、拘那含、
迦葉、釋迦是也。上三屬前劫，下四屬今劫。
三劫三千佛，始於妙光佛末法出家修道，
聞五十三佛名，深心仰慕，復化他人滿三千眾，
深心敬禮，即超多劫生死之罪，得證佛果。
其初千人於莊嚴劫成佛，華光為首，至毗舍浮是也。
其次千人於賢劫成佛，拘留孫為首，至樓至是也。
其後千人於星宿劫成佛，日光為首，至須彌相是也。 ^318b12

△三、滿慈得記二。
一、正記。
orig::  ^318b28

過無量阿僧祇劫〔至〕天人師佛世尊。
commentary::  ^318b30

滿慈既於多佛植因之遠，而猶過僧祇劫，乃得菩提。
號法明者，謂於無數劫量法門，一時明達，
即成佛道，非如情見久遠劫也。
華嚴記發心菩薩，過千不可說劫，當得作佛，號清淨心。
論謂明達如是劫量法門，總清淨故，正此意也。
餘記劫數，深意並同。
orig::  ^318b32

其佛以恒河沙等〔至〕無有婬欲。
commentary::  ^318b42

此皆依報清淨之相，由因中常修梵行，
廣化眾生，令立正道，故果地無邪穢之事，而交接皆上善之人也。
orig::  ^318b44

得大神通〔至〕普皆金色三十二相而自莊嚴。
commentary::  ^318c2

既以化生，離諸欲染，故本來體相淨妙若此。
如是妙體，人固有之，特為麤濁欲惡染蔽而已。
故阿難曰：欲氣麤濁，腥臊交遘，不能發生勝淨妙明紫金光聚。
苟斷欲愛，不受胎生，則本來體相無復染蔽，通光莊嚴自能發現。
以世考之，精華之氣或化列星，吐納之人猶能輕舉，
則滓濁既盡，妙體精明，飛行自在，無足疑矣。
orig::  ^318c4

其國眾生常以二食：一者、法喜食，二者、禪悅食。
commentary::  ^318c18

不由胎藏故，不假段食，唯飡采法喜禪悅而已。
orig::  ^318c20

有無量阿僧祇千萬億那由他諸菩薩眾
〔至〕及八解脫。
commentary::  ^318c22

上明國土人民，此明同德法侶。
滿慈具足菩薩神通之力，得四無礙智，
審諦說法，教化眾生，明了通達。
故報緣法眾，其德皆類。
orig::  ^318c26

其佛國土〔至〕起七寶塔徧滿其國。
commentary::  ^318c32

結前也。劫有法寶真明，故名寶明。
國無女人惡道，故名善淨。
由三世說法，續佛壽命，故佛壽無量，法住甚久，
滅後起塔，徧滿其國，又以餘德散沾也。 ^318c34

△二、重頌三。 ^318c38

初、頌述成二：
初述權應。
orig::  ^318c40

爾時，世尊欲重宣此義，而說偈言： ^318c42

諸比丘諦聽〔至〕心則懷疑惑。
commentary::  ^318c44

此通舉諸大弟子權應之德，述成滿慈內祕外現之行也。
自善學方便至度無量眾悉得成就，皆權應之德也。
小欲懈怠漸令作佛，言善化也。
少欲厭生死則外現之事，實自淨佛土則內祕之事。
示三毒現邪見等者，諸大弟子權迹皆由示化彼類，
如舍利弗與羅度爭勝即示瞋也，難陀愛婦示貪也，
調達害佛示癡也，是謂三毒。
憍陳如、三迦葉等昔為外道，即現邪見也。
其大權難測，故聞者疑惑。 ^318c46

△二、述護法。
orig::  ^319a12

今此富樓那〔至〕護持法寶藏。
commentary::  ^319a16

通頌三世宣護之行也。
現居弟子上者，謂於諸佛所皆示現為眾標領也。
度大神通，言已超越小聖也。 ^319a18

△三頌正記。
orig::  ^319a22

其後得成佛〔至〕亦無諸惡道。
commentary::  ^319a24

通頌劫國眾德，文義同前。
以是等為僧者，言其國僧眾皆三明四智，無凡流也。 ^319a26

△三、頌結前。
orig::  ^319a28

富樓那比丘〔至〕我今但略說。
commentary::  ^319a30

△四千二百得記四。
初請記。
orig::  ^319a32

爾時千二百阿羅漢〔至〕不亦快乎。
commentary::  ^319a34

△二通許。
orig::  ^319a36

佛知此等心之所念〔至〕三菩提記。
commentary::  ^319a38

迦葉為眾上首，故告之。
△三別授二。
初記憍陳。
orig::  ^319a40

於此眾中〔至〕天人師佛世尊。
commentary::  ^319a42

憍陳最初得度為眾首，故特記之。
號普明者，偈云：常放大光明，一切之所敬。
又云：常說無上道，故號曰普明。
謂以智慧明破諸癡暗，普使眾生明了法性，即今住世應真之首也。 ^319a44

△二記五百。
orig::  ^319b2

其五百阿羅漢優樓頻螺迦葉〔至〕盡同一號，名曰普明。
commentary::  ^319b4

五百威德具足，為千二之傑故。
又別記目連記末云：我諸弟子威德具足，其數五百。
即此也。餘七百眾，但於前通許，於頌通記。
優樓頻螺等，即序分所列羅漢上首，詳略互舉也。
同號普明，以德同故。 ^319b8

△四重頌三。 ^319b14

初頌記陳如。
orig::  ^319b16

爾時，世尊欲重宣此義，而說偈言： ^319b18

憍陳如比丘〔至〕故號為普明。
commentary::  ^319b20

頌正報也。常放大法光明，普照迷暗也。
orig::  ^319b22

其國土清淨〔至〕有如是神力。
commentary::  ^319b24

頌依報也。
orig::  ^319b26

佛壽六萬劫，正法住倍壽，像法復倍是。
commentary::  ^319b28

頌化緣也。
△二頌記五百。
orig::  ^319b30

法滅天人憂，其五百比丘，次第當作佛，同號曰普明。
commentary::  ^319b32

前法既滅，天人失望，則後佛繼出，安隱天人。
orig::  ^319b34

轉次而授記〔至〕亦如我今日。
commentary::  ^319b36

此詳記五百次第出興事也。
我滅度之後等，乃五百轉次相授之辭，
以轉次不一，不可定指，故云某甲，非謂釋迦指五百眾，釋迦次補自當彌勒也。
orig::  ^319b38

國土之嚴淨〔至〕皆如上所說。
commentary::  ^319b44

五百依正之，果皆如憍陳。
△三、通記餘眾。
orig::  ^319b46

迦葉汝已知，五百自在者，餘諸聲聞眾，亦當復如是。
commentary::  ^319b48

引五百之事，而例記七百之眾，通為千二之記。
orig::  ^319c2

其不在此會，汝當為宣說。
commentary::  ^319c4

令迦葉宣揚勝事，以勉後進。
△五。五百自慶。四。 ^319c6

初陳情。
orig::  ^319c8

爾時五百阿羅漢〔至〕而便自以小智為足。
commentary::  ^319c10

悔責者，悔昔之失，慶今之得也。
如來智慧，即一切種智，我等應得，而悔不早悟。 ^319c12

△二設喻二。
一、喻昔因。
orig::  ^319c14

世尊！譬如有人至親友家〔至〕若少有所得便以為足。
commentary::  ^319c18

親友繫珠，譬佛預十六菩薩時，為說法華，結大乘因也。
醉酒而臥，譬我預千萬億眾時，皆生疑惑，昏昏如醉也。
官事當行，即佛化將畢，餘處利生，公而不黨，
故譬官事起已，遊行轉迷也。
到於他國，棄本也。
為衣食等，樂小也。 ^319c20

△二、喻今緣。
orig::  ^319c28

於後親友會遇見之〔至〕常可如意，無所乏短。
commentary::  ^319c30

親友會遇，譬今復值佛。
咄叱警戒，譬呵小進大。
言丈夫者，指大乘種性而警進之也。
餘意如下，合顯。貿易所須，譬即性發揮，當得大利也。
以時物遷貨曰貿，以有易無曰易。 ^319c32

△三、合顯二。
一合昔因。
orig::  ^319c38

佛亦如是〔至〕一切智願猶在不失。
commentary::  ^319c40

令發智心而廢忘不覺，如繫珠醉臥也。
既得羅漢而未離法縛，是資生艱難也。
智願不失，如衣珠現在。 ^319c42

△二、合今緣。
orig::  ^319c46

今者世尊覺悟我等〔至〕而汝謂為實得滅度。
commentary::  ^319c48

合咄吒，警戒也。
orig::  ^320a2

世尊！我今乃知實是菩薩〔至〕甚大歡喜得未曾有。
commentary::  ^320a4

合貨寶如意也。
△四重頌四。
初頌陳情。
orig::  ^320a6

爾時，阿若憍陳如等欲重宣此義，而說偈言： ^320a8

我等聞無上〔至〕便自以為足。
commentary::  ^320a10

頌得記歡喜，悔過自責也。
△二、頌設喻二。
初頌喻昔因。
orig::  ^320a12

譬如貧窮人〔至〕有無價寶珠。
commentary::  ^320a16

△二、頌喻今緣。
orig::  ^320a18

與珠之親友〔至〕五慾而自恣。
commentary::  ^320a20

△三、頌合顯二。
初頌合昔因。
orig::  ^320a22

我等亦如是〔至〕自足不求餘。
commentary::  ^320a24

△二、頌合今緣。
orig::  ^320a26

今佛覺悟我，言非實滅度，得佛無上慧，爾乃為真滅。
commentary::  ^320a28

△四頌總慶。
orig::  ^320a30

我今從佛聞，受記莊嚴事，及轉次受決，身心徧歡喜。
commentary::  ^320a32

以記為決，謂決定道果也。
other:: 
# 授學無學人記品第九

orig::  ^320a34

妙法蓮華經授學無學人記品第九
commentary::  ^320a36

△二、有學眾得記二。
初略敘科名。 ^320a38

此記小聲聞眾也。
舊說裂此為二，謂學與無學。
然無學即羅漢，已在千二之記，不當重列，此即學於無學小聲聞而已。
研真斷惑名學，真窮惑盡名無學。
此未得無學而亦預佛記者，若有聞法者，無一不成佛故也。 ^320a40

△二、依科釋文二：初、請佛授記二： ^320a48

初，二師請記。
orig::  ^320b2

爾時，阿難、羅睺羅而作是念〔至〕我願既滿，眾望亦足。
commentary::  ^320b4

阿難多聞，護持法藏，羅云密行，皆大弟子，
而與學眾同授記者，示彼亦內祕外現密行之儔也。
觀學眾記云，當供微塵數佛，護持法藏，
即與阿難羅云同德，故以二師總之。
阿難羅云親邇於佛，既為眾所見知，若不得記，則無塞眾望也。
菩薩為通達佛道，無所不現，故淨名佛道品，
以法喜為妻，慈悲為女，誠善為男，而釋迦所以有耶輸羅云，
皆為示現，非同世俗妻子也。 ^320b6

△二、學眾請記。
orig::  ^320b20

爾時學無學聲聞弟子〔至〕住立一面。
commentary::  ^320b22

△二、大眾得記七。
一，阿難得記。
orig::  ^320b24

爾時佛告阿難〔至〕然後得阿耨多羅三藐三菩提。
commentary::  ^320b26

山海慧自在通王者，高莫逾於山，深莫浚於海。
阿難宿持法藏，多聞博達，智慧等之，於諸法中得大通達，
自在如王，故得果以因為號。
當供多佛，護持法藏，然後成佛，蓋其本願也。
orig::  ^320b28

教化二十千萬億恒河沙諸菩薩等〔至〕劫名妙音徧滿。
commentary::  ^320b36

阿難！當來作成如此其多者，為宿持法藏化緣深故，幡表尊勝之德。
阿難！多聞第一，故國名常立勝幡；宣傳法藏，
故劫名妙音徧滿，為由法音宣流也。
orig::  ^320b40

其佛壽命無量千萬億阿僧祇劫〔至〕復倍正法。
commentary::  ^320b48

佛壽無量劫，而正像之法又復倍倍者，
由其宣傳法藏，因力綿遠也。
問：壽劫之說，悠然不窮，何所據依，視不覩睫，況渺冥乎？
曰：萬物死生而不亡者存，壽有終窮乎？
古今代謝而曾無紀極，劫有終窮乎？
聖人離死生，至道無代謝，則雖倍倍之劫，未足盡其靈長矣。
orig::  ^320c2

阿難是山海慧目在通王佛〔至〕稱其功德。
commentary::  ^320c14

為其護持法藏，報得殊勝，名聞十方故。
orig::  ^320c16

爾時，世尊欲重宣此義，而說偈言： ^320c18

我今僧中說〔至〕種佛道因緣。
commentary::  ^320c20

頌文大意同前。佛有大威德，名聞滿十方，頌諸佛共歎也。
壽命無有量，以愍眾生故，非徒羨久生也。
眾生於法中種佛道因緣者，能持法藏，故群類資焉。 ^320c22

△二、初心生疑
orig::  ^320c28

爾時會中新發意菩薩八千人〔至〕而諸聲聞得如是決。
commentary::  ^320c30

阿難果號劫國教化作成等事，特異眾記，
初心不知遠因，故疑其何緣而得。 ^320c34

△三、佛為決疑。
orig::  ^320c36

爾時世尊知諸菩薩心之所念〔至〕故獲斯記。
commentary::  ^320c38

此告其遠因，以同佛發心，功深願廣，宜得是記也。
校其遠因，則功已齊佛。
但彼願護持法藏，故常樂多聞；佛願成道利生，故常勤精進。
由是佛已成道，而阿難尚須護法教化，然後成佛。
葢其本願如是，非由根智勝劣而有先後也。
俱舍論說：空王佛，乃釋迦三僧祇劫中間所逢之佛。 ^320c40

△四、阿難獲益。
orig::  ^321a2

阿難面於佛前〔至〕如今所聞亦識本願。
commentary::  ^321a4

即時憶念等者，因佛與記，又敘往因，於是得法性覺自在三昧，
能憶過佛法藏，又識本昔願持之因也。
orig::  ^321a6

爾時阿難而說偈言： ^321a12

世尊甚希有〔至〕護持諸佛法。
commentary::  ^321a14

謝記自勵也。既識本願，所以無疑，而益勤方便。
△五、羅云得記。
orig::  ^321a16

爾時佛告羅睺羅〔至〕猶如今也。
commentary::  ^321a20

蹈七寶華，乃妙淨密行之應也。
作長子者，常以密行繼續佛道也。
如華嚴以普賢為長子，亦表大行能建佛家法也。
葢弘道以德行為尚，故儒門四科，亦先德行。
orig::  ^321a22

是蹈七寶華佛國土莊嚴〔至〕當得阿耨多羅三藐三菩提。
commentary::  ^321a30

多聞密行，常相資故。
羅云國劫，正像之果，並同阿難，而當來亦為阿難長子。
orig::  ^321a34

爾時，世尊欲重宣此義，而說偈言： ^321a38

我為太子時〔至〕以求無上道。
commentary::  ^321a40

記羅云：繼續佛道，綿緜不絕也。
隱大權之跡，而示現為佛子，功德不可數，
唯佛能知之，是謂密行也。 ^321a42

△六、二千得記。
orig::  ^321a46

爾時世尊見學無學二千人〔至〕天人師、
佛、世尊。
commentary::  ^321a48

此亦昔日所化，故今與記。
其意柔軟，謂根機已熟，問其見不，默示昔因也。
而阿難多聞博達，固已默知二千果號皆同，以因同也。
了學無學，即證實相，是謂實相。
orig::  ^321b2

壽命一劫，國土莊嚴，聲聞菩薩，正法像法，皆悉同等。
commentary::  ^321b10

言二千同時成佛，依報法化皆同。
orig::  ^321b12

爾時，世尊欲重宣此義，而說偈言： ^321b14

是二千聲聞〔至〕漸入於涅槃。
commentary::  ^321b16

名聞周徧，漸入涅槃者，出興功成，則反一無迹，佛佛然也。 ^321b18

△七、學眾讚謝。
orig::  ^321b20

爾時，學、無學二千人，聞佛授記，歡喜踊躍，
而說偈言：世尊慧燈明，我聞授記音，心歡喜充滿，如甘露見灌。
commentary::  ^321b22

慧燈明，讚也。聞記歡喜，謝也。
妙法蓮華經解卷第四之一第四之二妙法蓮華經解卷第四之二
author:: 溫陵開元蓮寺比丘　戒環　解
other:: 
# 法師品第十

orig::  ^321b26

妙法蓮華經法師品第十
commentary::  ^321b38

△二授廣記圓該前記二。
初分科略敘。 ^321b40

能持正法，足以師人，謂之法師。
此授廣記，以圓該前記，而號法師品者，
所以廣記持經之人，而推尊之故也。
經舉現前八部四眾等類，及佛滅後，聞經隨喜，
皆與授記，是謂廣記。
前雖對三周法，授三根記，而收機未盡，
故此圓該，乃圓教之統要也。
既為統要，允屬正宗，而舊科於此，遂分流通，亦隨所見。 ^321b42

△二、依科釋文二：初、廣記推尊五：初、授廣記二： ^321c8

初現前廣記。
orig::  ^321c10

爾時世尊因藥王菩薩〔至〕當得阿耨多羅三藐三菩提。
commentary::  ^321c12

將授廣記，而因藥王告大士者，以廣記渺漠，
法利勝妙，非深知宿契，及大菩薩，無能證知故也。
藥王，即喜見菩薩，久持此經，燒身然臂，可謂深知宿契矣。
八萬大士，即經首八萬菩薩。
現前八部四眾，皆與授記者，所謂若有聞法者，無一不成佛也。 ^321c16

△二、後世廣記。
orig::  ^321c24

佛告藥王〔至〕我亦與授阿耨多羅三藐三菩提記。
commentary::  ^321c28

言滅後有人，則其機未兆，亦懸記之。
則此品廣記，無所不圓，無所不該矣。 ^321c30

△二、推尊其人
orig::  ^321c32

若復有人〔至〕愍眾生故生此人間。
commentary::  ^321c34

自受持讀誦至合掌恭敬，為六種法師：
一、受持；二、讀；三、誦；四、解說；五、書寫；六、供養。
能備六種難故，必由供佛宿福及大願也。
orig::  ^321c36

藥王若有人問〔至〕於未來世必得作佛。
commentary::  ^321c42

令藥王宣明勝因也。
orig::  ^321c44

何以故若善男子善女人〔至〕生於惡世廣演此經。
commentary::  ^321c46

釋上以顯緣勝人尊，故當作佛。
但於一句，能具六種法師之功，猶足推尊瞻奉，而當成菩提。
況於一經，盡能受持，則其緣愈勝，其人愈尊，其作佛必矣。
自捨淨報者，當是淨土果人，示生惡世。
orig::  ^321c48

若是善男、善女人〔至〕廣為人說。
commentary::  ^322a8

使即將命之人，遣有付托之義。
此令敬持經人，視同將如來命，為如來付托，
讚揚大事，宜在尊尚也。 ^322a10

△三、戒勿輕毀。
orig::  ^322a14

藥王！若有惡人以不善心〔至〕其罪甚重。
commentary::  ^322a16

萬德慈尊，不可毀也。
然毀之其罪尚輕者，以無能損故。
毀持經之人，其罪尤重者，以斷佛種故。 ^322a18

△四、勉人信向
orig::  ^322a20

藥王其有讀誦法華經者〔至〕天上寶聚應以奉獻。
commentary::  ^322a24

以佛莊嚴而自莊嚴者，謂具佛眾德也。
則為如來肩所荷擔者，謂佛所尊重也。
佛尚尊之，則人者固當隨方欽向尊重之也。
orig::  ^322a26

所以者何〔至〕三菩提故。
commentary::  ^322a32

徵釋所應尊重之意也。
△五重偈頌五。
初頌教師承人法。
orig::  ^322a34

爾時，世尊欲重宣此義，而說偈言： ^322a38

若欲住佛道〔至〕并供養持者。
commentary::  ^322a40

自然智，即本覺真智也。
欲住佛道，成就此智，必藉法師發明，故當勤供養持法華者。
一切種智，即諸佛果智也。
欲求佛果，疾得此智，必依此經修證，故當持是經并供持者。 ^322a42

△二頌推尊其人。
orig::  ^322a48

若有能受持，妙法華經者，當知佛所使，愍念諸眾生。
commentary::  ^322b2

頌：於諸佛所，成就大願，愍眾生故，生此人間。
orig::  ^322b4

諸有能受持〔至〕供養說法者。
commentary::  ^322b6

頌：是人自捨清淨業報等自在，所欲生者所欲生處隨願自在。
orig::  ^322b8

吾滅後惡世〔至〕冀得須臾聞。
commentary::  ^322b12

此令推尊，以求妙法。
orig::  ^322b14

若能於後世，受持是經者，我遣在人中，行於如來事。
commentary::  ^322b16

非如來遣，則莫之能。
△三頌誡勿輕毀。
orig::  ^322b18

若於一劫中〔至〕其罪復過彼。
commentary::  ^322b20

如科。
orig::  ^322b22

有人求佛道〔至〕其福復過彼。
commentary::  ^322b24

顯讚美之福也。
△四頌勉信向。
orig::  ^322b26

於八十億劫〔至〕我今獲大利。
commentary::  ^322b28

頌華香伎樂人中上供等文，於八十億劫言不倦，
持久之志以冀須臾之聞，須臾聞之即得菩提，故為大利。 ^322b30

△五、結告顯勝。
orig::  ^322b34

藥王今告汝，我所說諸經，而於此經中，法華最第一。
commentary::  ^322b36

故宜信向也。
△二顯勝勸持十一。
初、深妙難解。
orig::  ^322b38

爾時佛復告藥王〔至〕此法華經最為難信難解。
commentary::  ^322b40

已說即般若等，今說即法華，當說即涅槃。
而獨法華所詮皆妙法，所示皆實相，非眾生知見，
所以難信；是諸佛祕要，所以難解也。 ^322b42

△二、非機勿授。
orig::  ^322b46

藥王此經是諸佛祕要之藏〔至〕況滅度後。
commentary::  ^322b48

祕密法要，妄授則上慢退席，顯說則窮子怖父，而怨誹憎嫉生焉。
如來現在尚爾，況滅後惡世，可不擇機？ ^322c2

△三、能持為勝。
orig::  ^322c6

藥王當知〔至〕則為如來手摩其頭。
commentary::  ^322c8

是經難得，聞信受者亦難。
故凡書持讀說，非假如來覆護，及自有信願善根，莫之能矣。
為如來衣覆，謂得佛忍力也。
與如來共宿，謂栖心同佛也。
為如來摩頂，謂蒙佛慰安也。
如此故能於後惡世持說是法。 ^322c10

△四、在處應敬。
orig::  ^322c18

藥王在在處處〔至〕此中已有如來全身。
commentary::  ^322c20

三周開示，及餘助顯，無非如來全身也。
orig::  ^322c22

此塔應以一切華香〔至〕三菩提。
commentary::  ^322c24

為其因正而緣勝故也。
△五為道津要。
orig::  ^322c26

藥王！多有人在家出家〔至〕乃能善行菩薩之道。
commentary::  ^322c28

行菩薩道而不聞是經，如欲濟渴而不知須水也。
orig::  ^322c30

其有眾生求佛道者〔至〕三菩提。
commentary::  ^322c32

如人鑿井，已近泉源。
△六、設譬津要。
orig::  ^322c34

藥王！譬如有人渴乏須水〔至〕其心決定知水必近。
commentary::  ^322c36

高原鑿水，譬修菩薩道不得其要。
猶見乾土，施功不已，譬從乾慧地由漸而進。
轉見濕土，喻歷聞般若。
逐漸至泥，喻初聞法華。
然尚滯修習，則於佛智水近之而已。
若夫脫然造其真源，則妙湛圓發，不勞功用，視前所為皆滓濁矣。
經不言此者，所謂引而不發，使其自進。
葢無功用處，不容言諭也。 ^322c38

△七、合顯所譬。
orig::  ^322c48

菩薩亦復如是〔至〕今佛教化成就菩薩而為開示。
commentary::  ^323a4

佛果菩提，皆屬此經。
則未聞未解，安可得道。
開方便門，猶鑿井也。
示真實相，猶見水也。
法華經藏，即眾生如來藏也。
於眾生則蘊在塵勞，於菩薩則蘊在萬行，
於寶所則過乎五百由旬，可謂深固幽遠也。
人無能到，故唯菩薩可以開示。 ^323a6

△八、辨明非機。
orig::  ^323a14

藥王！若有菩薩〔至〕當知是為增上慢者。
commentary::  ^323a16

大根有新發意，小根有增上慢，皆非機也。
△九、具體乃說。
orig::  ^323a18

藥王！若有善男子、善女人〔至〕云何應說。
commentary::  ^323a22

先標，次釋。
orig::  ^323a24

是善男子善女人〔至〕廣說是法華經。
commentary::  ^323a26

夫說法教化之道，必己有所處，然後能安人；
己有所服，然後能伏人；己有所據，然後能達人。
如來以慈悲為室，柔忍為衣，法空為座。
入慈悲室，則己有所處也；著柔忍衣，則己有所服也；
坐法空座，則己有所據也。
如此則具佛之體，乃可廣說斯經。
苟未體此，自無主正，何以為人哉？
故曰：安住是中，然後以不懈怠廣說是法。
今夫據寶華座，而聖讀庸行者，宜深鑒乎此。
一切法空者，非斷空也，即一切法廓然了達之謂也。 ^323a28

△十、佛化護助。
orig::  ^323a44

藥王！我於餘國〔至〕我還為說令得具足。
commentary::  ^323a46

此佛力變化讚揚大事也。
餘國則他方世界，在異國而令見，所謂隱顯化眾生。 ^323a48

△十一、以偈重宣六 ^323b2

初頌顯勝勸持。
orig::  ^323b4

爾時，世尊欲重宣此義，而說偈言： ^323b6

欲捨諸懈怠，應當聽此經。
是經難得聞，信受者亦難，
commentary::  ^323b8

欲於正道易進而無懈者，當依此為津要。
△二、頌譬津要。
orig::  ^323b10

如人渴須水〔至〕決定知近水。
commentary::  ^323b14

△三頌合顯。
orig::  ^323b16

藥王汝當知〔至〕近於佛智慧。
commentary::  ^323b18

決了聲聞，直入佛慧。
△四頌具體乃說。
orig::  ^323b20

若人說此經〔至〕念佛故應忍。
commentary::  ^323b22

以佛為念，當忍諸惡，所謂著如來衣。
△五、頌佛化護助。
orig::  ^323b24

我千萬億土〔至〕能令大眾喜。
commentary::  ^323b28

皆餘國遣化護助事也。
若人具是德，謂具慈悲柔忍德也。
空處讀經，得見我身者，令於法空座行柔忍德，
使心空境寂，則此中全身昭然可見，是謂清淨光明身也。
若未具是德，徒誦此經，而欲以色相見我，是行邪道。 ^323b30

△六、結勸師承。
orig::  ^323b38

若親近法師，速得菩薩道，隨順是師學，得見恒沙佛。
commentary::  ^323b40

恒沙諸佛，全身在此。
other:: 
# 見寶塔品第十一

orig::  ^323b42

妙法蓮華經見寶塔品第十一
commentary::  ^323b44

△三、會諸佛圓證前法二。
初、標科敘義。 ^323b46

自開會至此，三周法備，四眾記圓，法身已全，
本願已足，故感過去多寶踊願，塔現全身，
盡集十方說法分身諸佛，圓會圓證。
所以然者，示十方三世過現諸佛，說示修證之道，圓備於此。 ^323b48

△二依科釋文二十三。 ^323c6

初，寶塔踊現。
orig::  ^323c8

爾時佛前有七寶塔〔至〕高至四天王宮。
commentary::  ^323c10

寶塔殊勝，乃果行依報。
諸莊嚴具，彰果行德用也。
種種莊校，即萬德之像。
五千欄楯，即總持之力。
龕室千萬，應慈悲無量也。
幢幡無數，應摧邪表正也。
垂寶瓔珞，即眾善下化。
寶鈴萬億，即法音廣振。
四面出香，表神通四達，如意周徧。
七寶幡葢，高至天宮，表眾德尊勝也。 ^323c12

△二、諸天供塔。
orig::  ^323c22

三十三天雨天曼陀羅華〔至〕恭敬尊重讚歎。
commentary::  ^323c24

知有如來全身故。
△三、印讚釋迦。
orig::  ^323c26

爾時寶塔中出大音聲〔至〕皆是真實。
commentary::  ^323c28

平等大慧，即一乘實智也。
△四、四眾喜怪
orig::  ^323c30

爾時四眾見大寶塔〔至〕恭敬合掌，却住一面。
commentary::  ^323c32

聞歎大慧真實之說，故得法喜。
△五、樂說問緣。
orig::  ^323c34

爾時有菩薩摩訶薩〔至〕又於其中發是音聲。
commentary::  ^323c36

△六、釋迦明告。
orig::  ^323c38

爾時佛告大樂說菩薩〔至〕讚言善哉。
commentary::  ^323c40

多寶滅度，全身不散，如入禪定，而能隨願在處證經。
此示法身無滅無生自在之力，使聞妙法者了無滅生，
頓悟實相，故示現作證如此。
orig::  ^323c42

彼佛成道已〔至〕應起一大塔。
commentary::  ^323c48

敘塔緣起也。
orig::  ^324a2

其佛以神通願力〔至〕讚言善哉善哉。
commentary::  ^324a4

不獨此處。
orig::  ^324a6

大樂說〔至〕讚言善哉善哉。
commentary::  ^324a8

結示今緣也。
△七、願見多寶。
orig::  ^324a10

是時大樂說菩薩〔至〕我等願欲見此佛身。
commentary::  ^324a12

欲表圓證當現全身，此非小緣，故假如來神力發起。 ^324a14

△八、當集分身。
orig::  ^324a16

佛告大樂說菩薩摩訶薩〔至〕然後我身乃出現耳。
commentary::  ^324a18

必待十方說法，諸佛畢集，然後出現者，表圓會圓證也。
分身諸佛，即千百億化水月應物者。
orig::  ^324a20

大樂說〔至〕今應當集。
commentary::  ^324a24

當副多寶之願也。
△九願見分身。
orig::  ^324a26

大樂說白佛言〔至〕禮拜供養。
commentary::  ^324a28

△十、釋迦光召。
orig::  ^324a30

爾時佛放白毫一光〔至〕徧滿諸國為眾說法。
commentary::  ^324a32

此皆釋迦分身在十方說法者。
orig::  ^324a34

南西北方四維上下，白毫相光所照之處，亦復如是。
commentary::  ^324a36

徧照十方，咸召使集。
△十一、因召將至。
orig::  ^324a38

爾時，十方諸佛各告眾菩薩言〔至〕并供養多寶如來寶塔。
commentary::  ^324a40

△十二、初變淨土。
orig::  ^324a44

時娑婆世界即變清淨〔至〕移諸天人置於他土。
commentary::  ^324a46

變士，將容分身之眾也。
瑠璃為地等者，現佛國之淨相。
無諸聚落等者，滅眾生之染緣，移天人置他土。
如淨名說：菩薩斷取大千擲沙界外，其中眾生不覺不知。 ^324a48

△十三、東方來集。
orig::  ^324b6

是時諸佛各將一大菩薩以為侍者〔至〕猶故未盡。
commentary::  ^324b8

一方，即東方也。釋迦分身，譬如一燈然百千燈，
真應無盡，而器界有窮，故雖大千，不能容受。 ^324b10

△十四、再變淨土。
orig::  ^324b12

時釋迦牟尼佛〔至〕諸天寶華徧布其地。
commentary::  ^324b16

目真隣陀此云石。
△十五、復變淨土。
orig::  ^324b18

釋迦牟尼佛〔至〕諸天寶華徧布其地。
commentary::  ^324b20

淨名丈室能廣容多座，釋迦化土如自在天宮，
涌出之眾有無量河沙，各詣靈山未聞迫窄，
而此必三變淨土乃能容受分身者，特因事顯法耳。
葢淨土妙境生佛本共，法身化體物我無虧，
唯眾生識心自染自局，故聖人因分身之來特與開示。
初於娑婆一變者，滅眾生染緣也；次於八方再變者，
遣識心限礙也；後於八方復變者，廓法界真境也。
三變之後分身畢集、多寶全現者，示染緣既滅、
礙心既遣、真境既廓，則法身化體當處現前，
一多圓融隨念自在，妙法大旨明此而已，故茲因事特與開示也。
淨名直示不思議境，故即丈室而廣容；
法華意在引權入實，故自穢土而三變。
宗趣有異故建立不同，得旨歸根夫何異也？ ^324b22

△十六、分身畢集。
orig::  ^324b46

爾時東方釋迦牟尼佛所分之身〔至〕徧滿其中。
commentary::  ^324b48

前初變土，東方已集，此復舉者，言東方集後，十方次第而集。 ^324c2

△十七、問訊咨請
orig::  ^324c4

是時，諸佛各在寶樹下坐師子座〔至〕亦復如是。
commentary::  ^324c6

分身之來，不躬覲佛者，體同故也。
皆遣侍者致問開塔者，願同故也。
與音預，同欲也。 ^324c8

△十八、開塔見佛。
orig::  ^324c10

爾時釋迦牟尼佛〔至〕如却關鑰開大城門。
commentary::  ^324c14

右表順道開發也。
一指聊舉，關鍵脫然，如來全身，於是可見。
orig::  ^324c16

即時一切眾會〔至〕而來至此。
commentary::  ^324c20

信知諸佛，雖不實滅，而言滅度。
△十九、眾喜散華。
orig::  ^324c22

爾時四眾等〔至〕及釋迦牟尼佛上。
commentary::  ^324c24

△二十、多寶分座。
orig::  ^324c26

爾時，多寶佛於寶塔中〔至〕坐其半座結加趺坐。
commentary::  ^324c28

妙法實際，一切圓融，物我不分，古今一致。
是以過去多寶與現在釋迦，於寶塔中共坐一座，
以示三界之相，無有生死，若退若出，亦無在世及滅度者，
非實非虗，非如非異，斯妙法之極致也。
故作證如此。 ^324c30

△二十一、眾獲親近。
orig::  ^324c38

爾時大眾〔至〕接諸大眾皆在虗空。
commentary::  ^324c40

塔在空中，故升空乃可親近。
△二十二、釋迦宣傳。
orig::  ^324c42

以大音聲普告四眾〔至〕付囑有在。
commentary::  ^324c44

說證事圓，於是付囑。
言有在者，傳布法利，期在得人也。
日月燈明說是經已，即於眾唱滅，授記付托。
今佛至此，亦云不久涅槃，付囑有在。
足知三周開示，至此乃畢。
此後顯妙勸持，別是一番。
故雖唱滅結經，而復有後說。
至神力品涌出之眾，方請流通。
則神力品前，猶屬正宗明矣。
此乃經之節目，歷然可辨。 ^324c46

△二十三、以偈重頌八。
初頌多寶作證。
orig::  ^325a10

爾時，世尊欲重宣此義，而說偈言： ^325a12

聖主世尊〔至〕以難遇故。
commentary::  ^325a14

因多寶勉眾也。
△二、頌多寶本願。
orig::  ^325a16

彼佛本願：我滅度後，在在所往，常為聽法。
commentary::  ^325a18

△三、頌分身來意。
orig::  ^325a20

又我分身〔至〕故來至此。
commentary::  ^325a22

化佛為欲聽法及見多寶故，捨妙土諸事而來作證，令法久住。 ^325a24

△四、頌三變淨土。
orig::  ^325a26

為坐諸佛，以神通力，移無量眾，令國清淨。
commentary::  ^325a28

△五頌分身畢集。
orig::  ^325a30

諸佛各各〔至〕令法久住。
commentary::  ^325a32

此皆頌美化佛來儀也。
如風吹枝，言眾生喜心靡然向佛也。 ^325a34

△六頌釋迦宣傳。
orig::  ^325a36

告諸大眾〔至〕當知此意。
commentary::  ^325a38

初四句詢求其人，次下令發願持經，則多寶釋迦及分身佛當為作證。
orig::  ^325a40

諸佛子等〔至〕及諸化佛。
commentary::  ^325a44

再求其人也。此中已有如來全身，故能護能說，則為供我見我及多寶化佛也。
嚴飾世界，指化佛來儀也。 ^325a46

△七、顯難勸持二。
初令眾諦思。
orig::  ^325b2

諸善男子〔至〕未足為難。
commentary::  ^325b4

諸餘經典，教理行果，未圓未頓故也。
△二、引喻顯難六。 ^325b6

一說難。
orig::  ^325b8

若接須彌〔至〕是則為難。
commentary::  ^325b10

接須彌，動大千，則神通等於菩薩；立有頂，
說餘經，則大辨壓於諸天。
未若惡世說此之為難。
何以故？惡世心高，不啻如須彌之難接；
無明堅厚，不啻如大千之難動；慢心增上，不啻如有頂之難壓。
故有頂天，即色界頂也。 ^325b12

△二書難。
orig::  ^325b20

假使有人〔至〕是則為難。
commentary::  ^325b22

掊，把也。有象可把，虗空難掊。
即言可書，離言莫寫。
葢由此經言辭相寂故。 ^325b24

△三讀難。
orig::  ^325b26

若以大地〔至〕是則為難。
commentary::  ^325b28

以大地置足甲升梵天，喻末世下根能舉重任，
以極高明之道，是誠不易也。 ^325b30

△四、持難。
orig::  ^325b32

假使劫燒〔至〕是則為難。
commentary::  ^325b34

末世暴惡過於劫燒，於中持經易遭魔難，故能持為難。 ^325b36

△五聽難。
orig::  ^325b38

若持八萬〔至〕是則為難。
commentary::  ^325b40

持八萬藏，未如一乘之頓；得六神通，孰若證性之圓。 ^325b42

△六奉難。
orig::  ^325b44

若人說法〔至〕是則為難。
commentary::  ^325b46

諸餘法化，終滯權乘，奉持斯經，疾得佛道。
△八、頌結勸持。
orig::  ^325b48

我為佛道〔至〕則持佛身。
commentary::  ^325c4

結顯勸持也。則持佛身者，所謂此中已有如來全身。
orig::  ^325c6

諸善男子〔至〕自說誓言。
commentary::  ^325c10

前已詢求持人，今自說誓，此復諄諄者，欲以妙法付囑有在故也。
orig::  ^325c12

此經難持〔至〕無上佛道。
commentary::  ^325c16

此及下文，皆結顯勸持也。
古之所謂持經，非手執口誦而已，要以是道內自攝持。
由是得無畏力故，是則勇猛；超不退地故，
是則精進；內外自正故，是名持戒；塵勞自淨故，是為頭陀。
如此乃可疾得佛道。
所以蹔持為難，而諸佛喜歎也。
若雖書持讀說，而不能造此，其猶蠹虫食木，
野禽鳴春，風氣宣使，曾無意謂。
又何貴於書持，而稱難若此？
學者當明深旨，以盡持經之道。
orig::  ^325c18

能於來世〔至〕世間之眼。
commentary::  ^325c34

化澆漓世，必藉淳風；開人天眼，實資解義。
orig::  ^325c36

於恐畏世，能須臾說，一切天人，皆應供養。
commentary::  ^325c38

所謂若見此法師，生心如佛想。
此尊師重道，勉進弘持也。
三周開示，文終於此。
總而言之，初於法說，歎二智，明十如，全提妙法，開佛知見。
次喻說，斥羊鹿，示白牛，明迷此則墮火宅，悟此則造佛地。
後因緣說，顯所迷之通智，示教導之遠因。
滅化城，指寶所。皆所以開而示之，使見自己本來佛性。
以見是性，則無不成佛。
故領悟之後，各示佛記，而卒於圓該圓證之事。
是為三周開示之終也。
妙法蓮華經解卷第四之二第四之三妙法蓮華經解卷第四之三
author:: 溫陵開元蓮寺比丘　戒環　解
other:: 
# 提婆達多品第十二

commentary::  ^325c40

△二顯妙勸持二。
初分科略敘。 ^326a18

顯法妙利，勸進弘持，令深證妙法也。
orig::  ^326a20

妙法蓮華經提婆達多品第十二
commentary::  ^326a22

△二、依科釋文七：初、顯法妙利二：初、釋尊獲因二： ^326a24

初略敘科名。 ^326a26

提婆達多，亦曰調達，此云天授，為斛飯王子禱天而生也。
昔為仙人，授佛妙法，如來因之，遂致成佛。
今欲明其所授，而顯法妙利，故以名品。 ^326a28

△二正釋文義七。 ^326a32

一，敘昔求法。
orig::  ^326a34

爾時佛告諸菩薩〔至〕心不退轉。
commentary::  ^326a36

欲以正道優於天下。
orig::  ^326a38

為欲滿足六波羅蜜〔至〕不惜軀命。
commentary::  ^326a40

欲以正行，率彼貪迷。
orig::  ^326a42

時，世人民壽命無量，為於法故，捐捨國位，委政太子。
commentary::  ^326a44

由道之優裕，故君遂無為。
orig::  ^326a46

擊鼓宣令四方求法〔至〕吾當終身供給走使。
commentary::  ^326b2

兼忘天下，惟道是從。
△二、仙人應求。
orig::  ^326b4

時有仙人來白王言〔至〕若不違我，當為宣說。
commentary::  ^326b6

△三、屈己尊道
orig::  ^326b8

王聞仙言，歡喜踊躍〔至〕精勤給侍，令無所乏。
commentary::  ^326b10

此終身供給也。以身為床座，示忘身為法，無疲厭也。 ^326b12

△四、以偈重宣
orig::  ^326b14

爾時，世尊欲重宣此義，而說偈言： ^326b16

我念過去劫〔至〕身心無懈惓。
commentary::  ^326b18

屈己如此，使天下知有至貴者，不在國爵也。
阿私，此云無比，其形與法皆無比也。
樹生曰菓，藤生曰蓏。
orig::  ^326b20

普為諸眾生〔至〕今故為汝說。
commentary::  ^326b26

皆頌往昔求法也。
△五、結成因行。
orig::  ^326b28

佛告諸比丘〔至〕皆因提婆達多善知識故。
commentary::  ^326b30

△六轉記提婆。
orig::  ^326b32

告諸四眾〔至〕世界名天道。
commentary::  ^326b34

號天王者，釋迦資之以成道，是為天中天之法王也。
orig::  ^326b36

時天王佛住世二十中劫〔至〕得無生忍至不退轉。
commentary::  ^326b40

記其當來住世，利被三乘。
orig::  ^326b42

時天王佛般涅槃後〔至〕至不退轉。
commentary::  ^326b44

滅後正法，亦被三乘。
△七、聞品獲益。
orig::  ^326b46

佛告諸比丘〔至〕若在佛前蓮華化生。
commentary::  ^326b48

此品明釋迦因行求法以致成佛，故聞者淨信不疑，斯可遠惡道生佛家也。 ^326c2

△二龍女獲果二。
初略敘科名。 ^326c4

前明釋尊資成佛因，此明龍女資成佛果，皆顯一乘妙利也。 ^326c8

△二正解文義十七。
一，智積發起。
orig::  ^326c10

於時下方多寶世尊所從菩薩〔至〕當還本土。
commentary::  ^326c12

作證事畢，於是告還，發起後緣。
△二、釋迦開端。
orig::  ^326c14

釋迦牟尼佛告智積曰〔至〕可還本土。
commentary::  ^326c16

△三、文殊來儀。
orig::  ^326c18

爾時文殊師利〔至〕却坐一面。
commentary::  ^326c20

序眾之初，文殊預會。
今又從海涌出者，智體周徧，十方對現，
如響應聲，無去來相，但隨機顯法耳。
今顯龍宮所化之事，故示從海出也。 ^326c22

△四、智積問化。
orig::  ^326c26

智積菩薩問文殊師利〔至〕自當證知。
commentary::  ^326c28

△五、海眾涌出。
orig::  ^326c30

所言未竟〔至〕今皆修行大乘空義。
commentary::  ^326c32

此文殊於龍宮所化之眾也。
龍宮非人所居，則所化眾生皆龍類，而一聞妙法遂成菩薩，
足知一切眾生莫不具佛知見，只欠開悟耳。
言本聲聞人等者，明所化之機亦具三乘，而由權入實也。 ^326c34

△六、文殊指答
orig::  ^326c40

文殊師利謂智積曰：於海教化，其事如是。
commentary::  ^326c44

△七、智積偈讚。
orig::  ^326c46

爾時智積菩薩以偈讚曰： ^326c48

大智德勇徤，化度無量眾，今此諸大會，及我皆已見。
commentary::  ^327a2

謂已見智德徤化之事，此領自當證知之語。
orig::  ^327a4

演暢實相義，開闡一乘法，廣導諸眾生，令速成菩提。
commentary::  ^327a6

上讚所化，此讚能化。
△八、文殊再答
orig::  ^327a8

文殊師利言：我於海中，唯常宣說妙法華經。
commentary::  ^327a10

此答前偈也。前含問意，而譯文不顯，正法華則顯矣。
彼前偈云：至仁慧無量，化海眾寶數，惟為露聖旨，分別說其意。
普首答曰：在海中唯演正法華經。 ^327a12

△九、智積重。問：
orig::  ^327a18

智積問文殊師利言〔至〕修行此經速得佛不。
commentary::  ^327a20

△十、文殊顯示。
orig::  ^327a22

文殊師利言〔至〕志意和雅能至菩提。
commentary::  ^327a24

即修行此經，速得佛之證也。
龍宮無數菩薩，皆是文殊化度。
而獨舉八歲龍女成佛者，明佛性不間男女，
不在老成，不擇異類。
但根智之利，所造之深，剎那迴光，則菩提可至。
亦乃破三乘遠繫，而進其濡滯也。 ^327a26

△十一、束教疑難。
orig::  ^327a34

智積菩薩言〔至〕不信此女於須臾便成正覺。
commentary::  ^327a36

此執別教之迹，疑圓頓之理。
△十二、龍女讚顯。
orig::  ^327a38

言論未訖時〔至〕以偈讚曰。 ^327a40

深達罪福相〔至〕無不宗奉者。
commentary::  ^327a42

因智積滯相，故讚文殊深達也。
唯其滯相，則以畜類佛身罪福有異，故不信此女須臾成佛。
唯其深達，則大智徧照，十方廓然，生佛等同。
罪福不二，則微妙淨體，觸處端嚴，不擇龍女矣。
orig::  ^327a44

又聞成菩提，唯佛當證知。
commentary::  ^327b4

言文殊許之成道，其事超絕，非小智所測。
orig::  ^327b6

我闡大乘教，度脫苦眾生，
commentary::  ^327b8

因其許可，誓度群生。
△十三、小乘對辨。
orig::  ^327b10

時舍利弗語龍女言〔至〕速得成佛。
commentary::  ^327b12

鶖子依小乘教迹辨難，示為小智釋疑故也。
言佛道懸曠，女身多障，皆小乘教迹也。
梵王淨行，帝釋少欲，魔王堅固，輪王大仁，
佛具萬德，而女人多染多欲，懦弱妬害，
具足煩惱，皆反於上，故致五障。 ^327b14

△十四、龍女現變。
orig::  ^327b20

爾時龍女有一寶珠〔至〕演說妙法。
commentary::  ^327b24

珠，表妙圓真心。持以上佛，表捨法愛也。
法愛不存，則妙心無垢。
成佛之要，無速於此。
故即往南方無垢世界，成等正覺也。
經云：法性如大海，不說有是非。
凡夫賢聖人，平等無高下。
唯在心垢滅，取證如反掌。
所以龍女纔捨法愛，遂速成佛也。 ^327b26

△十五、四眾具瞻。
orig::  ^327b34

爾時娑婆世界〔至〕心大歡喜悉遙敬禮。
commentary::  ^327b38

△十六、彼此蒙益
orig::  ^327b40

無量眾生聞法解悟〔至〕無垢世界六反震動。
commentary::  ^327b42

彼眾蒙益，彼土瑞應也。
道記者，印證其得道也。
orig::  ^327b44

娑婆世界三千眾生〔至〕而得受記。
commentary::  ^327b46

此眾蒙益，亦得道記也。
△十七、結顯勸信。
orig::  ^327b48

智積菩薩及舍利弗，一切眾會默然信受。
commentary::  ^327c2

智積、鶖子聞龍女事，初皆驚疑，而終皆默信。
葢妙法功利，顯然神速，孰當不信哉？
other:: 
# 持品第十三

orig::  ^327c4

妙法蓮華經持品第十三
commentary::  ^327c8

△二、聖眾願持二。
初分科略敘。 ^327c10

因前宣付，又因上顯勸，故眾願持說以廣道化，故名持品。
於文，初藥王等願此方持，次聲聞眾願他方持，
後大菩薩願十方持者，此方堪忍難化，
非藥王洪願不能；他方為善國土，故聲聞能之；
十方廣漠，故須八十萬億大菩薩也。 ^327c12

△二、依科解文三 ^327c20

初誓此方持。
orig::  ^327c22

爾時藥王菩薩〔至〕當奉持讀誦說此經典。
commentary::  ^327c24

此由寶塔品末顯難勸持，故藥王等發大願力，
不憚其難，而願佛無慮。
orig::  ^327c26

後惡世眾生善根轉少〔至〕種種供養不惜自命。
commentary::  ^327c30

此領入劫燒接須彌喻難之意而發誓也。
雖末世惡暴有如劫燒，上慢心高有如須彌，
難可教化而誓無所避，故云當起大忍不惜身命。 ^327c32

△二、誓他方持二。 ^327c36

一，聲聞僧眾。
orig::  ^327c38

爾時眾中五百阿羅漢〔至〕心不實故。
commentary::  ^327c40

此領立有頂，舉大地喻難之意。
而聲聞自量其力，誓化他方善國土也。 ^327c42

△二、聲聞尼眾。
orig::  ^327c44

爾時佛姨母摩訶波闍波提〔至〕俱為法師。
commentary::  ^327c46

摩訶波提，此云大愛道，欲誓持經，未奉親記，故翹竚瞻仰。
憍曇彌，此云尼眾主，女人出家，自愛道始，故號尼主。
orig::  ^327c48

汝如是漸漸具菩薩道當得作佛〔至〕三菩提。
commentary::  ^328a6

果號喜見者，因為法師，以法喜悅人故。
orig::  ^328a8

爾時羅睺羅母耶輸陀羅〔至〕佛壽無量阿僧祇劫。
commentary::  ^328a10

耶輸示迹葢表大悲，法喜稱適大智，智悲雙運然後萬德具足、
千相光嚴，故其果號具足千萬光相。
orig::  ^328a12

爾時摩訶波闍波提〔至〕而說偈言。 ^328a16

世尊導師，安隱天人，我等聞記，心安具足。
commentary::  ^328a18

謝，記也。下誓持。
orig::  ^328a20

諸比丘尼說是偈已〔至〕廣宣此經。
commentary::  ^328a22

亦量力故，怯於娑婆。
△三十方誓持三。
一，顧盻付託。
orig::  ^328a24

爾時，世尊視八十萬億那由他諸菩薩摩訶薩：
commentary::  ^328a28

此方他方，不該不徧，故青蓮迴盻，意被十方也。
八十萬億，即十方來集之眾。 ^328a30

△二、利智嘿從。
orig::  ^328a32

是諸菩薩皆是阿#CB16014;#CB02494;致
〔至〕在於他方遙見守護。
commentary::  ^328a34

彼一娑婆尚怯弊惡，則十方誠難，故歸功佛力，復求加護。 ^328a36

△三、同聲說偈四。
初，勇敢發願。
orig::  ^328a38

即時諸菩薩俱同發聲，而說偈言： ^328a40

唯願不為慮，於佛滅度後，恐怖惡世中，我等當廣說。
commentary::  ^328a42

此亦挾前顯難勸持之意說偈，故其辭皆敘末世諸難。 ^328a44

△二、廣陳忍力四。
一、誓忍無智。
orig::  ^328a46

有諸無智人，惡口罵詈等，及加刀杖者，我等皆當忍。
commentary::  ^328a48

無智昏惑，故邪正相宼。
△二、誓忍邪慢
orig::  ^328b2

惡世中比丘，邪智心諂曲，未得謂為得，我慢心充滿。
commentary::  ^328b4

此大林之荊棘，大田之根莠也。
orig::  ^328b6

或有阿練若〔至〕如六通羅漢。
commentary::  ^328b8

此寄法借勢，矯言偽行，以竊名苟利，濫膺恭敬者也。
阿練若，此云寂靜處。
orig::  ^328b10

是人懷惡心〔至〕分別於是經。
commentary::  ^328b14

以愚嫉賢，以偽謗真，正末世之情耳。
orig::  ^328b16

常在大眾中〔至〕皆當忍受之。
commentary::  ^328b18

此皆溢惡之言，所謂好出我等過也。
謗謂自作此經，故刺言汝皆是佛，皆輕慢之言。 ^328b20

△三、誓忍怖惡。
orig::  ^328b22

濁劫惡世中〔至〕護持佛所囑。
commentary::  ^328b24

惡鬼入身。如楞嚴說：惡魔能飛精附人，訐露人事。
罵者操法禁之，近於覊；詈者肆言冈之，異於罰。 ^328b26

△四、誓忍擯逐
orig::  ^328b28

世尊自當知〔至〕皆當忍是事。
commentary::  ^328b32

隨宜說法，意趣難解，故濁流昧之，惡口而謗，
顰蹙而嫌，乃至擯逐而不容。
以念前勸持之勅，故皆當忍之。 ^328b34

△三、觸處流布。
orig::  ^328b38

諸聚落城邑〔至〕願佛安隱住。
commentary::  ^328b40

世尊！使者言：假佛威力故，能無畏而善說，願佛安隱不以為慮也。 ^328b42

△四、結誓盡誠。
orig::  ^328b44

我於世尊前，諸來十方佛，發如是誓言，佛自知我心。
commentary::  ^328b46

諸來十方，即多寶及分身也。
妙法蓮華經解卷第四之三
 ^328b48
