
xu:: 
#  No. 540-A 般若波羅蜜多心經略疏序
No. 540-A 般若波羅蜜多心經略疏序
author:: 唐翻經沙門賢首大師　法藏　著
夫以真源素範，沖漠隔於筌#CB04590;；
玅覺玄猷，奧賾超於言象。
雖真俗雙泯，二諦恒存；空有兩亡，一味常顯。
良以真空未嘗不有，即有以辨於空；幻有未始不空，即空以明於有。
有空有故不有，空有空故不空。
不空之空，空而非斷；不有之有，有而非常。
四執既亡，百非俱遣。
般若玄旨，斯之謂歟？
若歷事備陳，言過二十萬頌；若撮其樞要，理盡一十四行。
是知詮真之教，乍廣略而隨緣；超言之宗，性圓通而俱顯。
般若心經者，實謂曜昏衢之高炬，濟苦海之迅航，
拯物導迷，莫斯為最。
然則般若以神鑑為體，波羅蜜多以到彼岸為功。
心顯要玅所歸，經乃貫穿言教。
從法就喻，詮旨為目，故云般若波羅蜜多心經。 ^816b9

此序文約義豐，辭無枝葉，玩其真空，未甞不有，
即有以辨於空〔云云〕。
十二轉語，撥出一個真空實相，親切嚴密，
非具雙眼者，莫能言也。
愚每誦斯文，爽酥毛骨，得其印券者多矣。
固不可掩師之善，亦不敢自私於心，敬錄卷端，
以公天下，為後來同志者的。 ^816b33

觀光
xu:: 
#  No. 540-B 般若波羅蜜多心經釋義序
No. 540-B 般若波羅蜜多心經釋義序 ^816b43

佛說心經，首尾五十三言，能了一十二部大藏經中之玅義，
非他經可比，故謂之了義心經。
經謂之心者，心所以至宰乎一身，而運用乎百骸者也。
夫心之時義大矣哉，何後之註解者，與經文無所發明。
惟唐高僧賢首諱法藏者，所註心經略疏，
及真覺諱文才者，註慧燈集，盡略疏之詳。
此二家之註，不離本文，義理切實，但言淡意清，
科條繁細，初機學者，神流氣矂，一時觀之，無入頭處。
其次如潛溪宋先生，會賢首宗泐，孤山古雲等諸師之解而為解者，
其義雖明，不無闕略。
噫，甚矣，此經之不可以漫然註解，而註解者之難也。
且佛經三藏，曰經，曰律，曰論。
凡謂之經與律者，皆世尊金口宣揚，一入阿難尊者之耳，始終不訛一字。
佛至雙林，勅阿難將四十九年所說之法，
彚集成經，凡諸經首，必用如是我聞四字，蓋示以述而不作之意也。
又佛住世時，在會菩薩如文殊、普賢、觀音、
勢至等，為十方無量菩薩之首，俱未見其說法。
縱有所說，非佛之言，阿難安敢收攝入藏，以水參乳乎？
爰是而知心經為世尊所說無疑矣。
不然，何略疏謂此一十四行之經，其文雖簡，
而義悉備，即能統攝六百卷中之要妙，則此即諸經之總持也。
略疏又以觀自在至度一切苦厄目為略標綱要分，舍利子已下目為廣陳實義分。
據此條目綱領而詳之，始知心經之脉絡。
所謂開萬古之群蒙者，此耳。
蓋心經之旨在於般若，三世諸佛依之即得菩提，十地菩薩依之即證涅槃。
明般若者，四諦等法皆不足憶也。
故曰：千日學法，不如一日學般若。
出世之流，可踰般若而慕他法乎？
愚以淺見薄識，豈敢好異與老宿強辯，亦不敢妄為註解。
以愚後來惟據賢首、文才二師之解而衍說之，
間有竊附己意，補其闕略，亦乃一得之愚。
庶使初機學者不至如矮人觀場，未必無小補云。 ^816c7

旹萬曆丁亥春福建延乎嘿壺謝觀光書于錢塘紫陽洞天深處
other:: 
# 般若波羅蜜多心經釋義
般若波羅蜜多心經釋義
author:: 閩劍一笠道人嘿壺謝子　觀光　釋
other:: 武林有髮僧了幻前進士　胡孝　校 ^817a22

〔佛謂世間一切男女，無分貴賤，但肯一念〕
觀〔心，則其人〕自〔性就〕在。
菩薩〔之道者，其法頗繁。
須要先〕行〔法空〕深般若〔之智慧，得〕波羅蜜多
〔到寂淨涅槃彼岸之〕時，〔然後始能〕照見五蘊皆
〔歸〕空〔假，惟有涅槃獨露。
蓋因先證涅槃，次破五蘊，然後始〕度〔脫〕
一切〔罣礙、恐怖、顛倒、夢想之〕苦厄。
舍利子〔曰：夫〕色〔蘊〕不異〔乎真〕空，〔真〕空〔亦〕
不異〔乎〕色色〔蘊〕即是〔真〕空，〔此節從假入空觀。
真〕空即是色受、想、行、識〔之四蘊〕，亦復如是。
舍利子〔曰〕：是諸〔五蘊之〕法〔塵，若〕空〔了之時，
定要顯出一個空了之〕相不生。
〔應了念慮靜時，似乎寂滅，彼滅中却有實相，
故滅亦〕不滅。不〔見其污〕垢。
〔應了心性恬靜之時，亦〕不〔見其清〕淨。
不〔見其有所〕增。〔長性相本來具足，故在凡位，
亦〕不〔見其有所〕減。
是故〔此真〕空〔實相之〕中，無〔諸〕色〔蘊之障，
亦〕無受想行識無〔滌〕眼耳鼻舌身意〔六根之法，
亦〕無〔掃〕色聲香味觸法〔六塵之法，亦〕無
〔轉十八界中〕眼界〔之小法〕，乃至無〔轉〕意識
〔等十八〕界無〔十二因緣法中〕無明亦無無明盡。
乃至無〔諸〕老死。亦無老死盡。
無苦集滅道。無智亦無得。
以無所得〔為因〕故菩提薩埵〔造無所得地，
由〕依〔那〕般若波羅蜜多〔時〕，故〔其〕心〔中始〕
無〔一切名利嗜欲喜怒愛惡之〕罣礙，〔因其〕
無〔諸〕罣礙〔了〕，故〔纔〕無有〔患得患失〕恐〔懼〕
怖遠離〔聲色〕顛倒〔醉〕夢〔之情〕想，〔到此地□內無惑障之倒，即惡因盡也。
這其間始〕究竟〔窮盡菩薩所證無死無生〕
涅槃〔圓寂自在之斷果。
夫十方〕三世〔一切〕諸佛依〔那〕般若波羅蜜多
〔了〕，故〔纔證〕得〔本來之〕阿耨多羅三藐三菩提 ^817a38

 ^818b12

故知〔此密〕般若波羅蜜多〔之神呪，不比尋常之呪，
乃〕是〔解宿世冤業有〕大神〔力之〕呪，是〔豁人心一切愚鈍之〕
大明呪是無〔更有在此〕上〔之〕呪〔也〕，是無
〔更有與此般若呪平〕等〔一般〕等〔平之〕呪〔也。
此呪〕能除〔三界眾生〕一切〔煩惱災障〕苦真實
〔之言〕，不〔是〕虗故，〔即〕說〔此密〕般若波羅蜜多
〔之〕呪。即說〔其〕呪曰： ^818b16

揭諦，揭諦，波羅揭諦，波羅僧揭諦，菩提薩婆訶。 ^818b32

默老所釋心經，理直義貫，甚利初機，由茲始達。
本文二百六十字，獨闡般若，實諸佛菩薩成果之正因。
雖辟支緣覺聲聞，尚未知有其要。
凡夫闡提外道，豈能傾信其神。
又非高遠在人，一念轉間顯密。
果能併行不悖者，非佛口所生之子而何。 ^818b36

了幻僧 #CB02494;般若波羅蜜多心經釋義
〔終〕
 ^818b44
