希叟和尚廣錄卷第二
other:: 
# 慶元府應夢名山雪竇資聖禪寺語錄
慶元府應夢名山雪竇資聖禪寺語錄
editor:: 侍者　普和　希革　了舜　惠洇　編
師於景定五年。四月初八日。
入院。 ^420a43

三門　千聖靈樞。
妙在轉處。爍盡玄微。
更進一步。莫來攔我毬門路佛殿　殿成不必拆。
佛生何用打。〔插香云〕燒炷兜樓香。
共說家私話。何故。
以力假人者覇。 ^420a45

據室　鴆鳥毛。烏喙藥。
毒無醫。休動著。輕動著。
盡大地人。皮膚脫落。 ^420b8

省劄　震旦心宗。
竺乾正眼。盡在大丞相國公筆頭點出。
烜赫光明。輝天鑑地。
却煩維那。分明揭示。 ^420b12

山門疏　大覺無心。
九峰饒舌。較短量長。
家私漏洩。引惹平人入禍門。
金剛腦後抽生銕。 ^420b16

法座　丈夫膝下有黃金。
爭肯與他人作禮。
〔驟步云〕須彌燈王。
脚頭脚底。 ^420b20

提綱　略露險崖機。
千丈雪飛寒瀑。全提活人句。
奩一錦簇春花。眼無筋。
聽之則聾。耳無竅。
覰之瞎。隱潭龍不善吞吐。
穩臥碧淵深。明覺老爭解品題。
虗名瀑布集。見聞俱泯。
聲色純真。兔角杖力探。
探之不窮。須彌筆強描。
描之不就。幽遠入聖人之夢。
分明示古佛之心。
松風蘿月。助發玄機。
谷鳥山雲。互分體用。
雖然如是。猶是半提。
只如開堂祝　聖。
全提一句。又作麼生道。
〔擊拂云〕四海五湖龍世界。
九洲三島鶴乾坤舉本山明覺祖師。
示眾云。莫有閙市出頭底麼。
不如#CB15081;杖歸山去。
長嘯一聲烟霧深。
〔拈云〕明覺老人。文經武緯。
韜略雙全。有八方受敵之謀。
千里折衝之策。因甚歸華山馬。
放桃林牛。只圖獨善其身。
不能兼善天下。新乳峰。
雖能褒貶。爭柰蹈入脚跡。
要知麼。武陵溪路非秦境。
貪看桃花入洞天。 ^420b24

小參。相逢不拈出。
舉意便知有。早是斫額望鄉關。
白雲千萬里。山僧四十年前。
在此六藏眾底。語不動唇。
行不動塵。佛眼覰不見。
四十年後。濫尸此席。
通身泥水。滿面塵埃。
無著慚惶處。事不獲已。
隨分將牛溲馬渤。
狼毒砒霜。阿魏水銀。
燈芯皂角。開箇小小雜貨鋪子去也。
恐有舉意知有。當場買賣底。
出來相見。不作貴不作賤。
作麼生商量。〔擊拂云〕無星秤子輕拈出。
輕若鴻毛重若山。 ^420c4

舉德山小參。不答話。
頌云。萬戟森嚴細柳營。
信威獨許漢將軍。
誰知袖隱屠龍手。
却把蒿枝箭策勳。 ^420c20

謝權管專使。東臯留兩班。
洎同聚兄弟。并天童監寺。
相送入院上堂。妙攝化權。
使不辱命。鶴唳東臯。
雲歸乳嶺。〔拈丈云〕主丈子黑#CB05523;皴。
困臥壁根。〔卓一下云〕聲前喚醒。
〔以主丈搖曳云〕舞蹈清風兩腋生。
〔靠主丈云〕安閑又入蘿窻定。
因甚如此。賓主歷然。
頭正尾正。 ^420c24

結夏上堂。謝蹈山管茶兄弟。
禁足護生。剋期取證。
掘窖深埋。不由情願。
乳峰自小不意秦法森嚴。
仁義道中。別通一線。
飯餘石鼎奏松風。
山後山前。踏斷黃雲。
一片兩片。三片四五六七片。
也教知道。草裏有人。
麥中有麵。 ^420c34

謝都寺幹齋。首座藏主秉拂。
并謝燦首座仁庵主。
上堂。南山燦燦。白石爛爛。
覿當面機。瞎人天眼。
〔拈主丈〕主丈子聞如是語。
從定而起。向香積世界。
乳竇峰前。〔卓一下〕轉法輪。
〔卓一下〕摶香飯。聽之雙耳聾。
嗅之舌頭爛。何似楊岐栗棘蓬。
秦時#CB01323;轢鑽。
〔啞〕仁義盡從貧處斷。 ^420c44

上堂。雕梁燕語。喬木鶯吟。
秋田水足。麥嶺雲深。
聲色純真渾聲色。
無端花擘祖師心。
耳無輪眼無筋。優游千聖外。
〔拍膝云〕閬蕩拾花針端午上堂。
大地藥除眾生病去。
文殊善財。不須多事。
大家相聚喫盞菖蒲茶。
幾枚茭粽子。向水邊林下。
目視雲霄。嫌佛不肯做。
雖然如是。不堪共語。
乳峰與麼道。〔拈主丈云〕也是灸瘡瘢上。
重著艾炷卓一下上堂。
宿雨初晴。嵐光翠滴。
瀑瀉懸崖。雲籠怪石。
無位真人。面門出入。
〔喝一喝云〕淨地上不許狼籍明覺祖師忌拈香。
乳竇翠峰。何分彼此。
遂府糖霜。口甜心苦。
滅却雲門一字宗。
斷崖飛瀑冤難訴。 ^421a8

上堂。雪峰輥毬。睦州擔板。
展轉神通。搆得一半。
那一半。良久戴嵩牛臥綠楊陰。
韓幹馬嘶芳草岸。 ^421a30

病中入城歸上堂。
醭醭紅塵。炎炎火聚。
著脚無踪。翻身有路。
去時山色慘愁容。
歸來幽鳥啼芳樹。
不涉去來。如何吐露。
碧眼黃頭總不知。
拈主丈問訊#CB05523;皴主丈子。
〔卓一下云〕逢人不得錯舉祈雨上堂。
杲日流金。旱苗渴雨。
投壑可期。扣天無路。
衲僧家為法忘軀。
諸庄皆旱。我總不憂。
佛性有無。須明狗子。
隱潭龍王。聞如是語。
身湧碧潭。拏雲 #CB05181;霧。
三日為霖遍九垓。
大田勃爾興禾黍。
飯抄雲子應無慮。
雖然放筯忘恩。恒河沙數。 ^421a34

解制上堂。山僧一夏。
與兄弟說黃道黑。
謗大般若。今朝自恣。
勘驗蠟人。五根完全。
一根爛壞。且道還可救也無。
〔乃吐舌云〕阿爺阿爺謝新舊兩班上堂。
山無烟雲。幽景不能發越。
樹無枝葉。春風豈識敷榮。
乳竇乖崖飛雪。枯木糝花。
向背卷舒。燦然奪目。
美則美矣。要識山中景則易。
要見境中人則難。
如何是景中人。〔以手擘開面〕驢不成馬不是。 ^421b4

八月旦上堂。八月秋何處熱。
盡大地一團銕。衲僧家向南北東西。
草鞋跟踏得裂。主杖頭挑得折。
驀劄相逢。德山棒臨濟喝。
百怪千妖。如何計結。
〔拍膝云〕噁。邪法難扶。
〔搖手云〕莫說莫說上堂。
秋氣肅金。秋暘鏖戰。
林間秋葉。片片凋零。
砌下秋虫。聲聲凄怨。
滿眼聽不聞。滿耳覰不見。
聽得聞覰得見。〔以拂擊床云〕聲前句後新羅箭中秋謝坤監寺上堂。
積癈未蘇。連遭荒旱。
銕作心腸。也須寸斷。
山僧自小。不喜煎熬。
幸遇中秋。何妨賞翫。
〔以拂子打圓相〕皓月流輝。
〔畫一畫云〕覺天雲散。
倒跨楊岐三脚驢。
深村荒草閑行看。
〔颺下拂子〕光境俱忘。
瞎乾坤眼。 ^421b18

九月一上堂。水牯牛偏捩#CB05253;。
酷暑雲林。恣情#CB01387;跳。
山前祖父田園。忍見離離荒草。
秋風正要及時畊。
脫落鞭繩無鼻竅。
去住自如。収放在我。
牧笛聲聲送暮霞。
故家深入千峰杳。
嗚咿嗚咿。拍禪床莫教忘却來時道。 ^421b42

重陽上堂。并謝殿主古西堂。
東籬菊染黃。秋浦茱凝翠。
古佛放光明。助發實相義。
淵明有眼無筋。錯認白衣人至。
金風剪剪。玉露團團。
故人知此意。〔拍禪床〕笑拍玉闌干。 ^421c4

為天童相訪。上堂。
〔拈主丈〕隰州佛放光。
遠射千峰頂。錦鏡冷交輝。
瀑花寒鬪影。非虗非實。
非色非空。舉世無人描邈得。
〔擲下主丈〕只憑這箇為流通十月半上堂。
花禁冷葉紅。草滴虗嵐翠。
清淨盧舍那。全身荊棘裏。
總饒伊眼裏著得須彌山。
耳裏盛得四海水。
裂斷千差。到休歇地。
乳峰俯順人情。向耳邊低聲道。
玄沙道底。 ^421c12

上堂。謝翠山相訪。
舉拂子翳眼藥。文武火。
〔點一點〕用得親。〔撥云〕煨得過。
翠巖落盡眉毛眼愈明。
乳竇爛却皮膚骨將槁。
家醜分明說向誰。
握手松根忘汝我。
冷地思量。誾誾而笑。
笑甚麼。曾陷迷魂八陣圖。
夢中驚入夔門道。 ^421c26

上堂。大眾問訊。侍者燒香。
曲彔棚上。說黑道黃。
七世冤憎同劫會。
泥犂#CB15072;舌自檐當。
何故。麟鳳出時山總秀。
芝蘭生處草俱芳。 ^421c36

十一月旦上堂。小春纔過。
冬至相催。光陰駒過隙。
鬚 #CB15150;雪成堆。
松根石上。槁木寒#CB01926;。
凍膝擁深霜樹葉。
禪心清點野橋梅。
喚起來打。更莫遲回。
蟄龍須奮躍。何待禹門雷。 ^421c42

上堂。〔拈主丈〕乾非上。
坤非下。〔畫一畫〕一畫先天。
包含八卦。推窮爻象。
凶吉不分。說盡繫辭。
疑難未解。吉凶分。
〔卓一下〕疑難解。〔靠主丈〕阿魏無真。
水銀無假。 ^422a2

大行追嚴上堂。統御金輪四十年。
拱垂衣化育黎元。
萬機休罷昇遐去。
四海無思不斷魂。
林間衲子。感戴深恩。
〔以手合掌云〕合掌迎歸兜率院。
當來成佛補慈尊。 ^422a8

拈香。六龍鞭御。促歸釋梵之宮。
四海遏音。哀慕唐虞之化。 ^422a14

上堂。三度拂蒿枝。
秦時#CB01323;轢鑽。
拶得火星飛。結得弓弦斷。
用盡自己心。瞎却他人眼。
千里玄樞錯踏翻。
神駒十影無覊絆。
業風吹上乳竇峰前。
點一柸茶。向伊道。
且緩緩。 ^422a18

上堂。勸兄弟。莫弄筆頭。
簇錦攢花。光騰萬丈。
鏤氷琢雪筆掃千軍。
生死岸頭。一點用不著。
豈不見。辛州賣柴个老盧。
眼不識橫畫。米不別精麤。
倩人書偈言。無物。
却受它家一鉢盂。
〔拍膝云〕衲僧門下。
天地懸殊上堂。天巧剪瑤花。
六出繽紛落。二祖立腰酸。
楊岐嗟項縮。爭似火爐頭。
柮榾高燒。紙衾包却。
煖烘烘。憨睡著。不墮凝寒一色邊。
〔拍膝云〕錯錯冬夜。
堂前揭牓。 ^422a26

 [fg_../figures/X/X70p0422_01.gif]。 ^422b2

冬至上堂。復見天地心。
舉世皆知有。山意衝寒欲放梅。
岸容待臈將舒柳。
〔拈主丈〕惟有主丈子。
黑#CB05523;皴元依舊。
受霜凍不枯。遇陽和不秀。
壁角落頭。塊然拙守。
終日談玄口不開。
〔卓一下〕噴嚏也成獅子吼上堂。
謝兩首座秉拂。都寺幹齋。
并施主王判院。毛孔聞香。
眉間挂劒。香積人歸。
梵天血濺。美則美矣。
格外一機。更須撥轉。
轉即不無。眾中驀有箇耳不聽聲。
舌不甞味底。又且如何擺撥。
〔良久云〕不願萬戶侯。
願識荊州面。 ^422b9

上堂。謝大慈和尚相訪。
大慈苕菷生。倒拈風颯颯。
掃盡大地塵。趙州驚吐舌。
驀劄相逢玉乳峰。
殷勤為掃寒巖雪。
〔拈主丈〕主丈子。愛客情深。
〔卓一下〕把火助熱。
卓破苔錢。〔畫一畫〕畫斷雲。
放出寒梅。南枝北枝。
一花兩花三四花。
疎影橫溪。暗香浮月。
無端盡把春容泄。
清不徹。惱碎心廣平似銕。 ^422b27

上堂。道至無難。惟嫌揀擇。
混俗通真。騎聲蓋色。
近在口皮邊。遠過河沙國。
慈明揭示。借鬼#CB15148;桃符。
雪竇標題。去猊懸白澤。
一見便見。迅雷陶壁奮飛梭。
擬議尋思。逆浪禹門遭點額。 ^422b39

佛成道上堂。小小星邊。
深深雪裏。骨凍將枯。
眼花難洗。喫盡飢寒走出山。
滿面慚惶。誰使你誑言。
大地一切眾生正覺成。
〔吽吽〕棒折也未上堂。
謝樵屋梨洲二西堂相訪。
樵屋雲深。梨洲花褪。
仙實纍纍。白茅剪剪。
鶴馭初閑趂負暄。
羲皇世上人希見。
好風吹上玉乳峰頭。
握手長歌。春和滿面。
雖然世諦相見即得。
佛法向上。千聖玄樞。
如何撥轉。沒機關。
〔卓一下〕通一線。〔擲下云〕聲前句後新羅箭。 ^422c4

上堂。發得一機活。
出得一言當。萬里無片雲。
青天合喫棒。不待春風著意吹。
暗香元在梅花上。 ^422c20

永明壽禪師忌。拈香。
埜客吟殘。中巖月落。
坐斷白雲。死不再活。
只將宗鏡鑑惟心。
法眼重重添翳膜。
醫無藥光爍爍。要識永明妙旨。
〔插香云〕更添香著上堂。
謝林閣主。#CB15148;成道說法二相。
〔閬州人〕道無可成。
法無可說。黃面瞿曇。
重重敗缺。家醜豈容外泄。
剛被兒孫告訐。圖形#CB15148;影與人看。
乳竇門風添煖熱。
彷彷彿彿。一似閬州城南錦屏山。
子細看來。却是鹿苑#CB03340;花。
竺峰積雪。添得時人眼中屑。 ^422c24

上堂。〔拈主丈。作彎弓勢〕柳條弓蒿枝箭。
〔卓一下〕射中虗空成兩片。
狸奴白牯。雷厲風行。
碧眼黃頭。星飛電卷。
擬搆珠林嚙鏃機。
〔卓一下〕險正旦上堂。
咸淳更號。立見昇平。
兩朝聖化。四海歡聲。
乳竇家貧開宴。用度非輕。
錦雲山瀑帽。珠雪瀑懸纓。
步步寒花翠結。關關幽鳥琴清。
排當不知因底事。
大眾萬福。慶賀元正元宵上堂。
并謝藏主副寺塔主淨頭知庫。
寂寞萬峰頭。佳節成虗度。
貧無一盞燈。好有多般事。
洞山薑索價太穹。
無縫塔入門辨主。
廁籌子動地放光。
利市官招財滿庫。
不作佛法商量。亦非世諦流布。
且道。一大藏教。還該著也無。
〔拂子打圓相云〕我見燈明佛。
本光瑞如此。 ^422c40

楓橋枯山訃音上堂。
半夜客船鍾。漁火愁眠省。
不見老寒山。淚濕吳雲冷。
幽鳥啼霜月影斜。
埜橋楓葉翻紅錦。
喚作聲得麼。喚作色得麼。
〔拂子擊床云〕擊碎重關。
枯山未泯。 ^423a18

百丈忌拈香。一喝三日聾。
大寂門風喪。深掘陷人坑。
密布漫天網。笑一上哭一上。
做盡死模活樣。乳峰子細思量。
〔插香云〕沉本無香。
何須起謗上堂。謝育王知客。
延慶座主。春山青春水綠。
鳥弄笙簧。梅飄香玉。
具足清白梵行之相。
聲色純真。豈容攢簇。
聽不足觀不足。一會靈山儼未分。
斷絃須是鸞膠續。
雖然。爭柰育王通師公。
未肯點頭在。何在。
鸚鵡喚人喫煎茶。 ^423a26

二月旦上堂。并謝元白雲藏主。
坐斷白雲。萬機#CB05903;息。
黃葉止啼。總不消得。
閑倚危闌看瀑花。
縱乾伸眼清無極。
清無極。自謂太平僧。
〔拍膝云〕豈知堯舜力上堂。
謝理兄舊住。座主隣竹外。
湖頭知庫。達磨眼睛。
天台骨髓。鈎鎻連環。
提掇不起。提得起。
湖頭春水綠成紋。
竹外清風來未已。
東土阿師即不問。
且道。西天慧理三藏。
〔卓一下〕還識這个麼。
擬議尋思。〔擲下〕劒去久矣。 ^423a42

上堂。謝同山講師。
張制屬。王判院。天高地厚。
水闊山遙。古今常理。
何用忉忉。衲僧家。
脚跟下一段光明。
十日並照。明察秋毫。
不揀候門射#CB15081;。
何須華頂降魔。孤迥迥冷蕭蕭。
〔拍床云〕無端翻黑月。
魑魅哭連宵佛涅槃上堂。
二月十五。瞿曇滅度。
足示雙趺。胷摩卍字。
山愁慘莫雲。花淚啼紅雨。
去年一次。今年一次。
明年一次。輙莫明年更明年。
百千年。年年一次。
狼籍涅槃心。此恨憑誰訴。
〔拈主丈〕賴有#CB05523;皴主丈子。
〔卓一下〕牢記取。 ^423b10

上堂。天地不仁。以萬物為芻狗。
聖人不仁。以百姓為芻狗。
〔拈主丈〕拄丈子不仁。
以三世諸佛。歷代祖師。
四聖六凡為芻狗。
化育春陽煦嫗前。
摧殘霜雪憑陵後。
截鶴續鳧。折衡剖斗。
〔靠主丈〕力盡神疲困壁根。
〔啞〕笑破他人口。 ^423b28

三月旦上堂。春日晴春雨足。
玉龍怒噴懸崖瀑。
花簇簇錦簇簇。滿山桃李嫌麤俗。
休揑目。直饒伊向聲色堆頭。
密透重塵。坐臥經行。
了無拘束。〔拍床云〕砒霜未是毒。 ^423b38

啟建壽崇節上堂。
關睢頌德。樛木垂陰。
八荒開壽域。萬國奉君心。
亘古今為諸佛母。
曇花時現覺園春。 ^423b46

祝香。世世與佛同生。
壽崇高嶽。時時體堯為善。
德化坤維。 ^423c2

乾會節上堂。黃河清。
聖人生。體天行健。
濬哲文明。率土更新堯舜化。
八荒無地著歡聲。 ^423c6

祝香。大千沙界。扇咸淳至化之風。
億萬斯年。慶乾會誕彌之節。 ^423c10

三月半上堂。并謝道舊。
錦鏡濃粧十樣花。
練拖寒瀑掛蒼崖。
無賓主句全機露。
見得分明眼著砂。
依亡妙盡。猶隔天涯。
奪取黃梅無底鉢。
且教盧老去擔柴。 ^423c14

佛鑑禪師忌拈香。
父豩頑子惡毒。熱血相噴。
嗔拳相 #CB05218;。
如風吹水自成紋。
醫得耳聾成瞎禿。
冷地思量。笑不成哭。
乳峰將底報深冤。
〔良久插香〕捩鼻木上堂。
活馬騮。百十箇。乳竇峰前。
追風跳竈。楊岐三脚驢。
盡力跂步不前。江西千里駒。
奮#CB15168;追踪不到。
更饒伊象頭檀特。
九十六種。見鞭影而行。
蹶蹄不少。未奏沙場汗血功。
便思嚼嚙天閑草。
好則甚好。明覺老人。
笑須絕倒。 ^423c20

三月廿五上堂。綠暗紅稀。
人家翠微。杜#CB15102;啼月。
紫燕 #CB05580;泥。
莫春者。浴乎沂。風乎舞雩。
詠而歸。本是儒家閑戲劇。
剛言漏泄祖師機。
是不是非不非。老倒乳峰那得知。
〔拈主丈〕松根憨睡足。
閑把瘦藤戲。〔#CB15081;杖下座〕侍者無事相隨。 ^423c36

四月初一上堂。謝耆舊#CB13747;松。
萬本青松。後人標榜。
臨濟兒孫。當機不讓。
千古清凉樹蔭人。
法門梁棟真堪賞。
初莫學黃梅道者。
貪傳破鉢盂。連累周家女。
無地著渾身空惆悵。
〔拍床云〕藂林難免無根謗滿散壽崇節上堂。
仙苑蟠桃不老春。
三千年實薦芳新。
錫開王母瑤池宴。
滿簇金盤壽聖人。
雖云絕品。未足為珍。
〔拂子打圓相云〕幸有菩提真妙果。
年年同献佛生辰。 ^423c46

祝香。德配堯仁。布母儀於天下。
心同舜善。開壽域於坤維。 ^424a14

佛生日上堂。無憂樹下風如箭。
九龍吐出水含毒。
涓滴沾身痛入心。
霎時吹面刀剜肉。
不知悉達為何因。
纔出母胎罹此酷。
後代兒孫忍見渠。
一年一度香湯浴。
浴即不無。且道。佛身無為。
不墮諸數。向甚處下手。
〔以手作澆湯勢。唱云〕我今灌沐諸如來。
淨智莊嚴功德聚。
〔拍禪床云〕只恐不是玉滿散乾會節上堂。
聞道金輪出母胎。
盡河沙界掃氛埃。
想應新整乾坤手。
多帶堯風舜日來。
普天率土。壽域宏開。
〔拈主丈〕林下野人何祝献。
〔卓云〕一莖草上玉樓臺。 ^424a18

祝香。以大椿八千歲。
仰祝堯齡。窮華藏十三重。
#CB15210;張禹甸。 ^424a38

結夏上堂。百二十日夏。
今朝始發頭。飯杪雲子白。
羮煑菜香浮。未問寒山子。
先看水牯牛。山前千頃地。
信脚踏飜休。 ^424a42

上堂。謝楊居士。一口吸西江。
赤土塗牛嬭。蕩盡聖凡情。
〔卓一下〕猶欠這一解。
丹霞馬祖。眼見如盲。
靈照龐婆。口說如啞。
驀劄相逢露一機。
驚翻巖瀑蒼龍掛。
雖然斫額望鄉關。
前頭大有路在。 ^424a48

煎笋上堂。玉版阿師。
錦綳稚子。頴脫藂林。
頭角呈露。參透油煎石磉盤。
飽經鰲煉翻身去。
塞斷咽喉。更須吞吐。
〔擊床云〕毗耶未識香來處端午上堂。
籜包角黍。茶點菖蒲。
香浮毛孔。清透肌膚。
肱枕梨床心醉月。
驅邪何用掛神符。
〔啞〕汨羅人去遠。還有獨醒無。 ^424b8

上堂。雲収麥壟。水足秋田。
繭繰白雪。鶯弄朱絃。
無象太平還有象。
蕢桴土皷樂堯年。
誰知聲色裏。心印是渠傳。 ^424b20

上堂。謝郡主汪令人。
同宅眷。入山施財。
蓋佛殿建眾寮。大哉力量人。
生極富貴家。不被富貴惑。
廣修一切善。智惠心為父。
慈悲性為母。忠孝為兄弟。
貞良為姊妹。正信為師友。
和柔為眷屬。降神釋梵宮。
秀氣鍾玉葉。非女示汝身。
助揚佛正化。香湯沐金軀。
莊嚴功德聚。法華誓流通。
俾令出火宅。賜與制#CB15962;綾。
三車無少異。凡可著力處。
悉皆善用心。竭來玉乳峰。
萬選青銅施。茂我旃檀林。
覆我覺王殿。永除諸滲漏。
不嗅其餘香。佛天展歡顏。
湖海蒙光賁。舉手加額贊。
連聲道難消。祝之以世壽。
盤石固難比。祝之以世福。
滄海淺非肩。世世願為諸佛母。
四生九有盡承恩。 ^424b26

上堂。〔拈主丈〕捉象者全其力。
捉兔亦全其力。用力既均。
厥功可奏。山僧四十餘年。
周行大澤。密透棘林。
架弩張弓。只能自射。
今朝踞萬峰頂。靈禽異獸。
雜陳乎前。試放一箭看。
〔擲下主丈〕看看。〔良久拍膝云〕比擬張麟。
兔亦不遇。 ^424b48

挂帳上堂。活衲僧生銕鑄。
吐出銕心肝。掛起銕面具。
蚊子上銕牛。無你#CB01493;#CB10437;處。
素紈搖月。碧帳含烟。
或放或収皆在我。
長伸兩脚放憨眠。
灼然如是。天地相懸。
開眼不知天大曉。
閻家催索水漿錢〔拍床一下〕閏月一日上堂。
能與諸魔外道戰鬪惟靜。
能令四大地眾生歸仰惟退。
能通三大藏人天講說惟默。
能與三世諸佛。歷代祖師。
把手共行。惟正。過此四重關。
別有一條通天活路。
是汝諸人。因甚望崖却步。
〔拈主丈〕忍俊不禁。
〔卓一下〕八字打開。
令箇箇到大休歇之地。
雖然如是。〔靠主丈〕誰知雲外千峰秀。
更有靈踪在上方。 ^424c10

上堂。〔因暴風率雨〕舉興化和尚云。
昨日赴箇村齋。遇暴風卒雨。
向古廟裏軃得過。
〔拈云〕興化老兒。人貧智短。
馬瘦毛長。恁麼說話。
敢稱臨濟兒孫。乳峰遇暴風卒雨。
亦不能軃避得。整襟危坐。
瘦#CB15081;閑嬉。
靜倚危闌看雪瀑。
懸空千丈玉龍飛。
〔拍床一下云〕不知誰薦截流機。 ^424c32

大慈環峰和尚訃音上堂。
一湖橫陳。七峰環遶。
妙轉玄樞。死生關破。
去何有偈。流水渡百灘。
來本無言。疾風號萬竅。
更問如何與若何。
珍重便行。髑髏前失照。
斷猨哭月千林曉〔辭世頌。
來本無言。去何有偈。
更問如何。珍重珍重〕七月初一。
祈晴上堂。薄福住山。
百無所取。何以表勤。
惟誠為主。祈晴便得晴。
祈雨便得雨。忽有箇漢。
出來道。長老如虫禦木。
偶爾成文。又何必趙婆酤醋。
只向他道。蒿枝箭解射紅心。
發機豈藉千鈞弩。 ^424c44

因事上堂。乳竇相從幾弟兄。
忘形骸外又忘情。
炊香好甑和蘿飯。
鼠糞無端污却羮。
隣僧扣齒。訴不平聲。
折筯何妨挑剔去。
壁根不到礙人行。 ^425a12

開山通禪師忌拈香。
虗空包不包。大地壞不壞。
行脚不遇人。出語無賴聊。
謾言密室不通風。
濕紙如何褁大虫。 ^425a18

上堂。謝慧知客。〔巴州人〕巴南巴西。
水流巴字。古篆分明。
心畫顯著。游泳江湖四十年。
與世同波無彼此。
朅來千丈岩前路。
截流機透險崖句。
辨龍蛇眼明今古。
雖然。何侶老趙州#CB05237;彴橋頭。
滴水丈波喫茶去。 ^425a24

上堂。社燕催歸。賓鴻欲返。
雪點白蘋洲。錦鋪紅蓼岸。
蝦蟆入汝鼻孔裏。
毒蛇穿你眼睛中。
即不問。且道。占波國與新羅國鬪額。
是第幾機。〔喝云〕切忌妄通消息。 ^425a32

中秋上堂。靈山話月。
曹溪指月。玉乳峰前。
相呼看月。縱饒光透十虗。
未免成第二月。諸人要見真月麼。
非暗非明。非圓非缺。
無物堪比倫。教我如何說。 ^425a38

上堂。并謝劉省元。
瑞巖仙巖和尚。并諸道舊。
目前機。真實相。張都料。
輪材底輪材。李作頭。
#CB05218;磉底#CB05218;磉。
動靜奚分兩處看。
太平基業初無象。
逈出常情。與誰共賞。
佳客歡呼自往來。
瑞巖拍掌仙巖唱。
潦倒龐公。精神迭宕。 ^425a46

上堂。從上若佛若祖。
峻機雄辯。狹路通衢。
列派分宗。圖王#CB00649;業。
殊不知。三傳作春秋廢。
九師興而易道亡。
乳峰這裏。憨憨癡癡。
百醜千拙。飢來喫飯。
困來打眠。不知寒暑之往來。
不知生死之交謝。
但見皇風成一片。
不知何處是封疆。 ^425b8

上堂。共住孤峰頂。
霜牙咬菜根。一身塵不染。
千古道長存。石竹閑眠鹿。
巖松冷掛猨。〔拍床一下〕我行荒草裏。
汝又入荒村。 ^425b18

上堂。謝監収。一二千碩糓。
四五百籮粟。#CB15873;稏熟天風。
高低布雲麓。辛勤収拾歸來。
碓擣明璣。鉢盛香玉。
無位真人手捫腹。
口唱無生曲。花簇簇。
聽不足。欵乃一聲山水綠開爐上堂。
〔拈拂子〕死柴頭無烟火。
〔吹一吹〕信口一吹。
面門爍破。可怜龍門遠知客禮首座。
火爐頭熱血相噴。
分爭你我叨叨。林鳥啼評#CB02494;了。
〔良久云〕笑倒嵩山破竈墮。 ^425b24

上堂。乳竇家私。寸無可取。
分明徹骨貧。剛道薰天富。
綱宗委地。力要匡扶。
大廈傾頹。直須撑拄。
不學老楊岐。破屋雪真珠。
縮項暗嗟吁。不學大愚芝。
脫粟淡黃 #CB16006;。
不喫從君去。千聖頭邊露一機。
〔拂子擊床云〕靈蹤不在猨啼處。 ^425b40

上堂。〔謝兄弟傳瓦。
蓋印心堂〕合水和泥。
打成一片。脫却胚腪。
重加煅煉。滲漏全無蓋覆人。
平地昇高乘快便。
若非眾手出力扶持。
心印蒙塵。光難發現。
美則美矣。只如古人道。
明堂瓦插簷。又且如何擬議。
〔良久云〕切忌鑽龜打瓦。 ^425c2

上堂。趂晴蓋却屋。
捉空種了麥。安身立命既無憂。
只須體究庭前柏。
堅守歲寒。青無變色。
喚作西來直指宗。
瞎。 ^425c12

出城歸上堂。月下扣朱門。
不會推敲句。滿面是埃塵。
低頭陪笑語。不重己靈。
諸聖不慕。拍盲入草尋人去。
歸來羞對白雲。倦倚寒巖枯樹。
〔拈主丈〕笑倒#CB05523;皴主杖子。
主杖子笑甚麼。〔卓一下〕逢人但恁麼舉理宗皇帝小祥陞座。
鳳輦昇遐恰一周。
思君心切淚交流。
攀龍無路空摧哽。
凝望蒼梧幾許愁。
莫有知恩報恩底麼。
出來吐露〔問答不錄〕提綱。
萬機休罷。龍睡碧潭。
百念凝寒。鳳栖金闕。
是以千聖受手。瞥轉玄樞。
虗徹融通。靈明炳煥。
惟精惟一。 #CB04676;執厥中。
妙入化機。深窮聖域。
不可以言語造。不可寂默通。
近在眼皮邊。遠過河沙國。
釋迦老子。棄金輪位。
逾城出家。正覺山前。
發明此事。度生已畢。
拘尸羅城。金棺七繞。
放大寂光。九有四生。
咸躋妙覺。應真不借。
隨類分身。象駕崢嶸。
降生巨宋。為我。 ^425c18

理宗烈文仁武安孝皇帝。
四十餘年。行堯舜道。
八荒開壽域。萬國奉君心。
子育黎元。砥平天下。
功回位轉。妙盡依亡。
生死情空。聖凡路斷。
正恁麼時。且道。 ^425c46

先帝即今。向甚處作佛。
帝網重重華藏界。
剎塵何處不稱尊。 ^426a4

舉僧問齊安國師。
如何是本身盧舍那。
國師云。與我過淨瓶來。
僧過淨瓶。國師云。
却安舊處著。僧安舊處。
再問。國師云。古佛過去久矣。
〔拈云〕這僧掣開金殿鎻。
國師撞動玉樓鍾。
雖然覿面全提。要且當機蹉過。
諸人要見本身盧舍那麼。
〔提起拂子云〕切忌捏目。
敬呈一頌。統御金輪四十春。
篤行舜德與堯仁。
莫言過去無踪踪。
盧舍時時現本身。 ^426a8

楓橋中庵和尚訃音上堂。
吳江風急浪翻空。
聲擊楓林半夜鐘。
驚起客船塵夢破。
踏翻大地去無踪。
寒山撫掌。龐老槌胷。
少室門庭空寂寂。
凝寒古路綠苔封。 ^426a22

至節上堂。史筆書雲。
綉閨添線。愛日舒長。
豐年取驗。衲僧不被四時遷。
妙應圓機轆轆轉。
〔喝一喝〕喝散嶺上白雲。
〔畫一畫〕掣斷脚跟紅線。
陰極陽生總不知。
曝背晴簷。手摘寒梅。
一點兩點三四點。
拈花微笑今重見。 ^426a28

上堂。如來禪。祖師意。
落葉錦翻空。亂山雲積翠。
見得分明隔萬層。
道得完全失千里。
非不非是不是。達磨大師。
無當門齒。 ^426a38

上堂。銕團欒。無縫罅。
上下三指。彼此七馬。
德山臨濟。眼見如盲。
雲門趙州。口說如啞。
〔拈主丈〕主丈子。忍俊不禁。
〔卓一下〕等閑捉敗。
休休。盡法恐無民。
且放天寒赦。 ^426a44

上堂。庾嶺春歸。溪梅早知。
雪破寒英。一點半點。
月橫疎影。三枝兩枝。
未放高樓吹笛。且聽茆舍吟詩。
十分瀟洒。一段清奇。
將謂黃梅消息絕。
〔拍床云〕暗香猶有好風吹。 ^426b4

上堂。謝天童月靈江。
靈江月中巖月。交影松蘿。
斷猿啼切。聲色純真見一邊。
騎聲盖色天然別。
別別。明覺掀眉。長庚吐舌。 ^426b12

智覺祖師忌拈香。
迅瀑千尋。懸崖萬仞。
說法聲高。驗人機峻。
要扶法眼門風。花衲元非古錦。
堪笑高麗四九僧。
面門搭了冬瓜印。
〔插香云〕乳竇謗沉無香。
〔吽吽〕是可忍。孰不可忍。 ^426b18

雪上堂。圖#CB15148;天開。
春風剪裁。爛銀庭院。
白玉樓臺。將謂乳峰貧徹骨。
敵君王富自何來〔拍禪床一下〕丙寅正旦上堂。
松頂雪簪花。山頭雲褁帽。
呼喚賀元正。粲發溪聲笑。
一不成單。二無兩箇。
漏洩元元化母機。
春風未必能包褁。 ^426b26

上堂。陌上語聲喧。
賀歲人來去。鞦韆擘曉煙。
綠蓋翻春霧。佛法無多。
兩手分付。更問如何與若何。
咸淳丙寅正月五。 ^426b36

上堂。昨夜蝍蟟吞跛鱉。
天明屙出一團銕。
平地翻身觸險崖。
擘破崑崙成八橛。
捻土為香供養伊。
細問因由不肯說。
不肯說。太饒舌。莫管他人屋上霜。
自家掃取門前雪。 ^426b42

元宵上堂。道教#CB01926;飛。
佛燈花燦。大地歡悰。
笙歌賞玩。〔拈主丈〕主丈子。
按下雲頭。得失是非。
渾然不管。一點光明耀十虗。
古今閱幾平人眼。
因甚如此。〔靠主丈〕司空見慣。 ^426c2

百丈祖師忌拈香。
未有清規。人能弘道。
纔涉典章。翻成機巧。
華屋春風錦綉圍。
草廬不見人高臥。
〔插香〕啞。刻糞為香。
是誰之過。 ^426c10

上堂。謝龍首座相訪。
天童來。飄蓬四十餘年。
夢遶晶然山路。才見廣安軍人。
便憶破庵師祖。摵破碎沙盆。
打動蝦蟇皷。驚落蛟龍虎兕威。
知音不在頻頻舉。 ^426c16

病起上堂。謝殿主藏主。
都寺副寺。修造知庫侍者。
光明幢。如來藏。八面玲瓏。
十方通暢。拭佛祖大病之瘡疣。
見鬼神幽愁之情狀。
擡你爺擡你娘。擡上方丈。
洞山寧免無根謗。
雖然。我王庫內。無如是刀。
何似楊岐破屋。盡底掀翻。
鼎新改創。金鷄飛上玉欄干。
乃作鷄聲云。#CB15937;#CB15937;#CB15937;。
低聲低聲。莫說會禪。
連侍者惡模樣。 ^426c22

佛涅槃上堂。瞿曇醜惡。
臨死猶多。足下輪輻顯露。
#CB05577;前卍字揩磨。
抱橋澡洗。寄帽投河。
舉世無人援手得。
竟隨殘夢入無何。 ^426c36

上堂。庭院春深。和風翠陰。
桃花簇錦。柳線搖金。
無眼靈雲徒說悟。
一生埋沒祖師心。 ^426c42

上堂。威音前。咸淳後。
〔拈主丈〕一箇黑#CB05523;皴。
〔卓一下〕機發牢關透。
全身游戲生死園林。
信脚踏翻聖凡窠臼。
笑釋迦客夢未醒。
耻彌勒藩籬未剖。
〔左卓一下云〕客夢醒。
〔右卓一下云〕藩籬剖。
〔擲主丈〕貶入無何有乾會節上堂。
焚香書寫佛名經。
窗外幽禽報喜聲。
次補數中添一位。
太唐國裏聖人生。 ^426c46

因事上堂鑿透耳聾。
板夾背傴。只要醫行。
不管人苦。〔拈主丈〕主丈子。
不別時宜。〔卓一下〕強行直路。
大地羊腸遶棘林。
〔喝一聲〕何處去三月半上堂。
萬物一體。天地同根。
〔喝一喝〕清平世界。
切忌訛言。〔拈主丈〕主丈子。
不是萬物。喚什麼作一體。
天不能盖。地不能載。
與什麼同根。優游千聖外。
妙密洞無痕。〔靠丈云〕三月懶行花下路。
一家閒閉雨中門。 ^427a10

無準和尚忌拈香。
玉几山前。凌霄峰下。
熱喝嗔拳。做人話#CB01665;。
犀牛扇颺向他方。
捋虎鬚攔胷便行。
一炷兜樓怨結成。
〔插香云〕貴買賤賣上堂。
浴乎沂舞雩歸。天真自性。
不涉離微。語底默底不是。
非語非默更非。明眼衲僧會不得。
〔拍膝云〕落花深院靜。
愁聽子規啼。 ^427a24

上堂。謝量田種樹。
落賴門風。大家撑拄。
量田底量田。種樹底種樹。
帶雨扶犂綠野畊。
和雲荷钁千峰去。
有甚心情。管得南泉猫兒。
趙州狗子。勘證平田婆。
連累周家女。棘林中有通天路。
飽飯狂歌。閒行幾步。
脚頭山色無重數。 ^427a36

上堂。謝摘茶看筍。
寂子撼茶。人貧智短。
老婆偷笋。馬瘦毛長。
乳峰瞥轉一機。不露槍旗。
睡魔退舍。深藏頭角。
玉版書勳。舌頭無骨人。
始解知真味。雖然如是。
原溈山夢。贈趙州掌。
是體是用。〔舉起手〕者篾籃子。
是十五錢買得。 ^427a46

上堂。桑疇雨過羅紈膩。
麥壟風來餅餌香。
揭示西來端的意。
好商量處錯商量。
鶯啼綠樹。燕語雕梁。
費盡分疎人不會。
急隨蝴蝶過蕭墻。 ^427b8

浴佛上堂。金輪王宅。
惡業無多。不知何事。
生此妖魔。打與狗噇頑不殺。
好將惡水劈頭澆。 ^427b14

壽崇節上堂。布關睢化襲宮闈。
萬國人趍奉母儀。
壽結蟠桃千載實。
年年天仗宴瑤池。 ^427b18

乾會節上堂。九曲黃河徹底清。
六龍乾會聖人生。
周行七步稱尊處。
山嶽齊呼萬歲聲。 ^427b22

上堂。謝首座秉拂。
都寺幹齋。遂府糖霜。
黃蓮未是苦。天台風樂。
烏喙不多爭。覰之眼睛枯。
嗅之腦門裂。無端更加栗棘蓬。
吞不得吐不得。百味完全。
如何咀嚼。乳峰有箇肘後靈方。
普使諸人飫甞妙味。
〔舉拂子〕看看。〔打圓相。
中間著品字三點。
畫一畫云〕會神。麼農元不識。
喚作梵天書。 ^427b26

上堂。共住不知名。
千聖亦不識。無端平地生荊棘。
兄呼弟應。與世同波。
笑獨醒人死汨羅。
恁麼也好。不恁麼也好。
〔拍床云〕手拍闌干唱竹枝。
哩哩囉天涯望遠無人到。 ^427b38

上堂。舉溈山臥次。
〔長蛇偃月勢難分〕仰山上問訊。
溈山轉面向後。〔綿#CB00399;蒺藜〕仰云。
某甲是和尚弟子。
何用形迹。〔撩鉤搭索〕溈山作起勢。
〔利動君子〕仰便出。
〔黃蘗作驢鞦〕溈喚回云。
我適來得一夢。你試為我原看。
〔滿口嚼冰霜〕仰將一盆水。
一手巾度與。溈便洗面。
〔刺腦入膠盆〕香嚴至。
溈云。我適來與寂子。
做一上神通。不同小小。
〔滿川龍虎轝。猶自說平基〕嚴云。
我在下面。一一知得分明。
〔不獨瞞人亦自瞞〕溈云。
試道看。香嚴點一盃與之。
〔幽州猶自可。最苦是新羅〕溈云。
二子神通。過於鶖子。
〔誣人之罪。以罪加之〕拈云。
細影密鋪金#CB07055;碎。
清聲微動玉玲瓏。
則不無溈仰父子。
點撿將來。總是開眼做夢。
雖然。洛陽花下路。
迷却幾多人。聊呈一頌。
撮藥場中驗作家。
一枝手髂兩條蛇。
劉寄奴草雖靈驗。
已是遭它毒口來。 ^427b46

上堂。舉藥山久不上堂。
〔古墓深深埋暗箭〕院主白云。
大眾久思示誨。〔休將游艇子。
撩撥洞庭湖〕藥山云。
打鍾著。〔皁旗閃閃陣雲橫〕院主打鍾。
〔火牛鞭起奪齊城〕眾才集。
藥山便歸方丈。〔倒携無柄#CB00416;。
六合掃胡塵〕主云。
既許示誨。因甚一言不措。
〔甲不開倉〕山云。經有經師。
論有論師。爭怪得老僧。
〔百花#CB04249;子布纏腰〕拈云。
眾中盡道。藥山閉門屋裏坐。
禍從天上來。殊不知。
院主雖得一場榮。
刖却一雙足。聊呈一頌。
九曲明珠久蘊藏。
走盤時見發寒光。
當陽拈出還収拾。
瞎眼波斯自著忙。 ^427c28

上堂。旱地奔雷。青天撒雨。
六戶不扄。龍無龍句。
田地穩密底。死汗迸流。
妙用縱橫底。寒毛卓竪。
萬別千差透密機。
〔拈主丈〕撼動憨眠主丈子。
主丈子喏。老老大大。
百念#CB01926;寒。
因甚被人唆使。只向他道。
四皓出商山。漢業歸明主。
功成依舊深藏去〔靠主丈〕上堂。
鑑在機先。妙在轉處。
碧眼胡兒。全無肯路。
行一步是一步。信脚錯踏翻。
大地無寸土。業風吹上乳竇山。
來點一盃茶。徐徐向伊道。
提鞋去。 ^427c48

中夏上堂。蒿籬關猛虎。
筆管養蒼龍。穩帖帖藏牙伏爪。
黑漫漫怪雨顛風。
臨濟小#CB03901;兒。
驚心欲折。豐干老凍膿。
睡思方濃。山濛濛水溶溶。
乾坤無碧落。収放絕行踪。 ^428a16

上堂。幕掛春烟。簟鋪秋水。
高枕橫眠。鼻雷聒耳。
爍石流金總不知。
何須殿閣薰風至。
又誰管九十日。種粟燒畬。
說甚麼十三番。悟明自己。
灼然是箇無煩惱。
閻家倒退三千里。
其或未然。〔拍床云〕莫道甕中常有米。 ^428a24

明覺祖師忌拈香。
洞庭七十二峰。飛雪一千餘丈。
晨昏說法琅琅。誰謂盧公已往。
元不往。〔插香云〕在者裏。
優曇火裏開。嗅著無香氣。 ^428a32

上堂。三伏炎蒸。汗流如雨。
一莖草上建瓊樓。
徹骨貧窮敵國富。
乳峰者裏。乾嚗曝地。
滴水也無。有甚汗臭氣。
雖然。菩薩龍王行雨潤。
遮身直上九重雲。 ^428a38

上堂。三界炎炎如火聚。
攪擾勞生困蒸煑。
邪見稠林蔽祖庭。
孰為臨濟陰凉樹。
〔拈主丈〕主丈子。回避無門。
全身荷負。〔東邊卓一下〕特立獨行。
〔西邊卓一下〕危分險布。
〔畫一畫〕掃除枝葉不留踪。
普覆大地人。徹骨清凉去。
雖然如是。趙婆酤醋〔靠主丈〕謝監収。
并祈雨上堂。一雨潤枯焦。
大地承恩澤。黃鋪畎畆雲。
青鎻郊原色。刈禾鎌子疾如風。
收放全歸掌握中。
且道。金鷄一粒粟。
又且如何拈掇。切不得道。
供養十方羅漢僧。
何故。噎殺人。 ^428a44

開山通禪師忌拈香。
未見岑大虫。狐膽先驚破。
密室不通風。家私狼籍了。
更說新開乳竇山。
〔插香云〕無端刻糞作旃檀。 ^428b14

解夏上堂。正因二字得聞。
鼠糞汙一釜羮。乳峰初無箇事。
飽噇飯了閑行。松門雨霽。
苔逕雲橫。隄防平地上。
著脚是深阬。 ^428b20

上堂。謝新舊知事頭首。
并元東山。玉乳巖花。
一花五葉。新舊聯芳。
色香奇絕。蹙紅皺碧奪天機。
琢雪鏤氷布林樾。
簇簇羣英。臨風選折。
剛被東山野老知。
瘦#CB15081;幽尋。
衝開碧嶂雲。踏破青蘿月。 ^428b26

因事上堂。寺踞千峰。
十方同聚。家賊難防。
令人驚怖。正法明王。
怒髮衝冠。作如是言。
休驚怖。〔拈主丈〕儂家自有降魔杵。
〔卓一下〕粉碎髑髏。
〔畫一畫〕裂開腸肚。
熱銕洋銅滿滿盛。
鼻繩牽入泥犂去。
佛子將謂出家行菩提路。
誰知反不如狼虎。
累及七代先靈。生身父母。
號天血洎啼紅雨。
〔拍床云〕啞。怨恨憑誰訴上堂。
有一物。全機用。塵勞之儔。
如來之種。輕若鴻毛輕。
重若丘山重。〔拈主丈〕乳峰信手拈來。
〔卓一下〕點破勞生塵夢。
剛被秋虫落葉知。
清聲戞玉寒。翠色黃金弄。
雖然不直分文。〔擲下主丈〕擲地金聲。
令人驚悚八月旦上堂。
一宿覺。三擔土。脚未跨門。
丰骨已露。等閑舉一步。
危徑結寒花。信采示一機。
斷崖飛瀑布。雖然。
要跨乳峰門即易。
要入乳峰室即難。
何故。鴻飛冥冥。戈人何慕。 ^428b34

上堂。舉馬祖百丈。
南泉西堂。翫月次。
祖云。正恁麼時如何。
〔藕絲絲牽。動五須彌〕堂云。
正好供養。丈云。正好修行。
〔渡水覔魚跡〕泉拂袖便行。
祖云。經入藏。禪歸海。
惟有普願。獨超物外。
拈云。馬師父子。一等弄光影。
就中南泉較險。何故。
拂迹成痕。復成一頌。
百戲場中賽錦標。
蜜脾古馬舞兒多。
頭籌暗被奪將去。
行主喃喃強說呵。 ^428c14

上堂。謝後堂□寮元監寺。
并踏山。地上翻瓢。
眉間掛劒。古道雖微。
惡聲難掩。窮則通通則變。
倒跨楊岐三脚驢。
踏破山前祖父田園。
一片兩片。四五六七片。 ^428c28

丙寅九月初一。退雪竇。
千丈懸崖弄險#CB06595;。
草鞋修整已多時。
秋風償盡皮毛債。
散步閑雲快活戲。
希叟和尚廣錄卷第二
 ^428c34
