
other:: 玄籤證釋卷第三
author:: 苕上沙門　智銓　述
諸境開合命章者，後籤云：命字，口令也，
即命召也，謂章初也。 ^586c33

○止觀第三記輔行十一卷。
○體力作三法，是煩惱等者，此約四聖十如說，
故以體力作是三道，與下玄第五下釋不同。 ^586c35

○止觀攝法。止觀第三卷下。 ^586c39

○與二義同者，謂無量無作也。 ^586c41

三、辨相。
○天文如史記天官書等，兵法如律書等，貨法如貨殖傳等。
塗左割右。大論云：若人以刀割一臂，若人以檀香泥一臂，心無憎愛。 ^586c43

○止觀記輔行十四卷。 ^587a2

○多識于鳥獸草木之名者等，乃郭璞序爾雅之語。 ^587a4

○大經三十五憍陳如品經文。
是阿闍世王。
○止觀第十記疑悞在第七記輔行三十卷末。 ^587a6

○四善根，聖道根本，故名善根婆沙，即阿毗曇。
毗婆沙論迦旃延子造北涼浮陀#CB02494;摩共道泰譯。 ^587a8

○如火鑽上下，初喻慧行。
如夏時聚華，次喻行行。 ^587a12

○明相在初，無漏智日亦以煖在初為相。
以上玄文皆在婆沙第四卷中。 ^587a14

○毗尼，古飜云滅。
○滿宿四句，婆沙第四云：如說：佛告馬師滿宿比丘：
我有四句法，當為汝說。
為欲知不？當恣汝意〔云云〕。
問：云何名四句法？
答：或有說者，是四諦法。
何以故？彼二人以不見諦故，造斯惡行。 ^587a18

○西方人作此論，在第四卷末。 ^587a24

○七十三人，婆沙第五卷云：此煖等善根有七十三種。
其事云何？欲界有十種，所謂一具縛凡夫，
二除一品結乃至九品盡者，初禪有九，或有除一品結乃至九品。
初禪無具縛人，即欲界說故。
如是乃知無所有處有九種。
頂、忍、世第一法亦如是。
第四十四卷：問：何故名具縛？
答：為五處所縛，亦能縛五處，故言具縛。 ^587a26

○煖頂墮地獄。四教義云：煖頂退者，何名性地？
答：此人雖造惡墮地獄，一入受罪竟，不復重入有性地善根，
故能得聖果。 ^587a38

○忍不墮地獄。論頌云：忍不墮惡道。 ^587a42

○于陰生悅適：婆沙第四卷中復有說者，
煖法于陰悅適，頂法于寶悅適，忍法于諦悅適，
以觀聖諦身中悅適故，能生世第一法。 ^587a44

○頂退應說煖退，婆沙第四卷：問曰：以何等故，
說頂有退，不說煖退？
答曰：或有說者，如說頂退，亦應說煖退。
而不說者，是有餘說。
復有說者，行者在頂之時，多諸留難。
有三時諸煩惱業，多諸留難。
如從頂至忍，爾時惡道煩惱業留難〔云云〕。 ^587a48

○忍法文。口科分三：初正明上中下三忍，
次引俱舍通明煖等，三明法忍等十六心。
初又二：初定本是悞。
次上下略明三忍，又二：初正明三忍，次言但下會中忍文。 ^587b10

○下上四諦。欲界四諦為下，色、無色二界合一四諦為上。 ^587b16

○二行一緣，在下文云：但有一行二剎那心，
觀于欲苦，名中忍滿。
今云二行者，集註云：約脩觀位說耳。 ^587b18

○婆沙云：減至苦法忍後等。
論言：緣苦忍後，得正決定。
彼四心頂同一行一緣，所謂增上忍、世第一法、
苦法忍、苦法智。二心同一行不同一緣，
所謂苦比忍、苦比智。
二心同一緣不同一行，所謂集法忍、集法智。
如此說者好。次引俱舍通明煖等，又四：初煗。 ^587b22

○□□□□唐譯俱舍二十三卷中頌云：
從此生煖法，具觀四聖諦，脩十六行，觀無常、
苦、空、無我、因、集、緣、生、滅、靜、玅、離、道、如、行。
出輔行十三卷末明。
次次辨下，明頂，又二：初、正明頂善根相。 ^587b32

○從此頂善根論中是煖善根。 ^587b38

○次頌云下，通明煖、頂、脩相，謂煖八諦。
四教儀集註云：或約上二界，四諦體同，通解云八耳。
其實只觀欲界四諦。 ^587b40

○三忍唯法下，明忍位，又三：初明忍唯法念住。
次頌云下中等，引頌別明三忍，又二：初消頌文。 ^587b44

○同煖頂位，論中是頂法同。
○頌云：一行等。論云：上唯觀欲苦，一行一剎那。 ^587b48

○次下品具足下，明三忍，又二：初別明三忍，次總顯行相。
初又三：初下忍；次中品減緣下，中忍；三、
唯有一行下，上忍。
次此中忍位下，總顯行相。 ^587c2

○三、問于上忍下，問答料簡二：初、問上忍脩減行二：
初、問；次、答。次、問苦下，留何行二：初、問；次、答。 ^587c8

○四、頌云：世第下，明世第一，又二：初正明世第一相，
次皆慧下，出四善根體性。 ^587c12

○三、言苦法忍下，明法等十六心。 ^587c14

○但作二心觀一行，集註：問：玄但云作二心觀于一行，籤何云彼四心同一行一緣？
答：中忍二心，似于忍智二心也。
以由忍智二心，雖在世第一，後心發真而得。
今中忍位，有此似解，故云如似。
約一行說，但有二心，故云但作二心觀于一行。
若籤云四心者，緣行各二，故云彼四心同一行一緣也。 ^587c16

○譬如人等，婆沙第四卷文。
○有三品不婆沙第四卷：問：世第一法，為有上中下不？
答：無也。不得一人心中有，多人心中乃有，
如舍利弗〔云云〕。 ^587c28

○最勝長尊等婆沙第二卷云：以如是第一義故，名為第一。 ^587c32

○亦分亦都婆沙第二。
問曰：言第一者，于世法中為都勝、為分勝耶？
若都勝者，彼則不勝見諦邊等智。
何以故？彼等智見道眷屬不相離，慧力勝故，一切見道慧力偏多。
復次，彼亦不勝淨脩熏禪。
何以故？熏禪者，不與凡夫同一生處。
復次，彼亦不勝得盡智時一切善根。
何以故？得盡智時，所脩善根永離一切諸垢障故。 ^587c34

復次彼亦不勝空空三昧、無願無願三昧、無相無相三昧。
何以故？空空三昧等乃至惡賤無漏，何況有漏。
若分勝者，彼煖頂忍法亦應言第一。
答曰：或有說者，應言分勝。
何以故？惟勝煖頂忍法等故。
復有說言：第一者，彼則勝一切凡夫所得禪無量解脫，除入一切入乃至第一有中思故。 ^587c48

○除入者，輔行三十卷云：二乘除入者，
除者捨也，入者解也。
捨煩惱故，而得解悟。
悟即是入，所入是處，即八勝處也。
故大論、仁王並云八除入也。 ^588a10

○或言都勝，婆沙云：或有說，彼則都勝。
言都勝者，非謂一切事業中勝，但以能開聖道門故勝。
彼見道邊等智，雖是見道眷屬，不相離慧力勝，而不能開聖道門。
如等智，淨修、熏禪、盡智、俱生善根、空空三昧等，
不能開聖道門，亦復如是。
或有說者，一切都勝，以能開聖道門故。
見道邊等智，雖是聖道眷屬，乃至慧性偏多，
若當世第一法不開聖道門者，彼則不脩。
若得脩者，皆是彼世第一法功用之力。
餘淨脩、熏禪、盡智、俱生善根、空空三昧等，亦復如是。
問曰：第一有何義？
答曰：最勝義是第一義，得玅果義是第一義，
能入勝分、破有頂義、最後心義是第一義。
問：上言最勝等，有何差別？
答：或有說者，無有差別。
所以者何？此言皆是歎說上玅之義。
或有說者，以善根故，而有差別。
于不淨、安般，名為最勝；于聞慧，名為勝；
于思慧，名為長；于煖法，名為尊；于頂法，
名為上；于忍法，名為玅。
或有說者，于地故，而有差別。
若依未至名最，初禪名勝，中間名長，二禪名尊，
三禪名上，四禪名玅〔云云〕。 ^588a16

○六地、未至、中間、四禪為六也。
玅音師五事。毗婆沙論云：大德玅音，即五百羅漢中一。 ^588a48

○或七婆沙云：尊者玅音說，依前六及欲七地也。
依欲界等，此四善根，依欲界身起。
人天九處，除北洲。 ^588b4

○亦續生，謂亦續現前也。
天亦初起第四善根，無初後一剎那故。
扇搋，集註飜黃門。 ^588b8

○聖由失地等，婆沙云：聖依此地，得此善根。
失此地時，善根方捨。
失地言，顯遷生上地。
異生于地，若失不失，但失眾同分，必捨此善根。
初二善根，亦由退捨。
由死退捨，唯異生非。
聖由失地捨，唯聖非異生。
集註云：且必至涅槃。
與終不斷善，有何異耶？
葢煖雖造惡入獄，終不久留，後必生人天，證涅槃果。
若到頂位，雖退入惡，必不起大邪見，斷善根故。
但有明昧淺深之殊，其善根一也。 ^588b12

○第一、入離生。集註云：此一剎那即入見道，故同見道離四趣生。 ^588b26

○法智，謂欲界苦諦下智也。
比智，謂上二界苦諦下智也。 ^588b28

支佛。
○止觀第二記。輔行第七卷。
○俱舍賢聖品。唐譯俱舍第二十二卷，起分別賢聖品。 ^588b32

○第三記輔行十三卷。 ^588b34

○第三記料簡同異輔行十三卷。 ^588b36

四智照境。
○止觀第三。止觀第三上，并第三下，明得失中。 ^588b38

○止觀第五記輔行二十三卷。
○境智互照。止觀義例上卷。
問：境能照智，雖引誠證，理亦難明。
答：順方便教，理不可會。
若從極說，于理易融。
以心為境，心亦能照。
能所俱心，心體俱徧。
心心相照，于理甚明。
故不可思議境初云：不可思議境即是觀。
以是得為四句分別。
境照于境，境照于智，智照于境，智照于智。
照者方照，非說可窮。
照者應說，非照可了。
說者方說，非照可窮。
說者應照，非說可了。
是故不同世謂頑境以為所照〔云云〕。 ^588b40

○仁王二句。仁王，經上下卷不見有此二句，恐是約義引。 ^588c8

五判。
○別教四智，十信為一，三十心為一，十地為一，
玅覺為一，共為四智也。
言二玅者，約證道同圓，故十地智為一玅，并佛果智為二玅也。
又亦下，復約教道，始終是權，佛亦為麤，
初地證道是實，仍是一玅。 ^588c12

○大經十六梵行品三之章安疏云：即是稱量，
一中無量，無量中一，非一非無量，是約三諦法明不可思議。 ^588c18

三、約五眼。
○止觀第三記輔行十二卷。
第九記輔行三十七卷。
止觀第五記輔行二十二卷。 ^588c24

○淨名中，古疏云：淨名以別教大乘訶滿願。 ^588c26

○六明開于諸見不動等，淨名經舍利弗章文。
荊溪云：諸見即是中道道品，故于諸見不動而脩三十七道品。 ^588c28

次別開。
○淨名云：真天眼經云：彼諸梵聞其言，
得未曾有，即為作禮而問曰：世孰有真天眼者？
維摩詰言：有佛世尊得真天眼，常在三昧，
悉見諸佛國，不以二相。
輔行云：以如來發得真天眼，對斥小宗。
脩得天眼，即顯大乘。
住不思議，名不二相。
而亦見三土不同。 ^588c34

○假名相似。五品觀行，假名位也。 ^588c42

○止觀第一記。輔行第五卷。 ^588c44

次對四十二因緣。
○以是義故等，總結甚深。
即五佛性、十二因緣，名為佛性，結因性也。
第一義空，結因因性也。
第一義空，名為中道，結正因性也。
中道名佛，結果性也。
佛名涅槃，結果果性也。 ^588c48

○又婆沙人品中明十二因緣。 ^589a6

○又準阿含中。阿含五十四卷中。
○受居初，謂四諦苦居初故，五果皆是苦故。 ^589a8

○婆沙文意。婆沙三人，唯是藏教。 ^589a10

次歷教。
○阿含生滅，各有逆順，即中阿含五十四卷。 ^589a14

二，對四諦。
○餘二亦然，謂通、別二教亦然也。 ^589a16

三，對二諦。
○止觀第二記。輔行第九卷。
○細簡云云。大略前二教界內六道色心等法，
後二教十界色心等法，三接準知。 ^589a18

次判。
○震地不聞。大論云：雷霆震地，聾者不聞。
○二、所顯三教猶麤科，推尋後文，不見此科，恐即是下科中第四顯正科。 ^589a24

○大論八十六悞，在八十四卷末，屬三慧品。 ^589a28

○第八形論意未周兼別含通。
止觀第五卷下明。 ^589a30

○陀羅尼由三昧力。
謂大師得三陀羅尼，由法華三昧力也。 ^589a32

對三諦。
○八地道觀雙流，道謂化道，觀謂空觀，
帶空出假，故曰雙流。 ^589a36

○別三智。
○地持云：地持經第二卷成熟品云：自性成熟者，
有善法種子，脩習善法，隨順二障，清淨解脫，
身心有力，真實方便，具足究竟，有佛無佛，堪能次第斷煩惱障及智慧障。 ^589a38

○圓三智。
○三智一心，大論二十七卷云：實一切智一時得。
此中為令人信般若故，次第差別說。
復次，雖一心中得，亦有初、中、後次第。
如一心有三相： ^589a44

○止觀顯體。止觀第三卷上。 ^589b2

○次三，觀。
○瓔珞本業經上卷云：三觀者，從假入空，
名二諦觀；從空入假，名平等觀。
是二觀方便道因，是二空觀得入中道第一義觀。
雙照二諦，心心寂滅，進入初地法流水中，
名摩訶薩聖種性無相法中，行于中道而不二故。
輔行云：二諦觀有四釋：初、通途約詮，能所共論，
俗是能詮，空是所詮。
若無能詮，無以識所，故立二諦名。
第二、約證況脩說，會空之日，秪應見空，
尚空假俱見，況由觀假見真，而不得云二諦觀耶？
三、約破用說，若有所破，必有能破，能破即是所用真諦，
能所不孤，是故俱立。
四、約情智說，今教行二種，以顯初脩二諦義。 ^589b4

○第二觀名平等者，非獨從第二觀得，
初觀用真破俗，此復用俗破真，兼前乃成雙用雙破，
前後相望異時，至今第二方名平等。 ^589b24

○第三、言方便者，有二：一、雙亡，二、雙照。
初空假空空，空即遮，遮即亡。
由前異時，雙亡方便。
今入中道，任運雙亡，亡即是中。
又初二觀時，用空用假。
由前異時，雙用方便。
用即是照，照即是中。
以皆中故，故得任運。
此之任運，由前作意，更互亡照，而為方便。
入中道時，故能爾也。 ^589b28

○第三記輔行十二卷。
止觀破法徧止觀第六卷。 ^589b38

五，對一諦智。
○如實智：大論二十三卷。
如實智者，一切法總相、別相，如實正知，無有罣礙。
復次，十智入如實智中，失本名字，唯有一如實智。
如十方諸流水，皆入大海，捨本名字，但入大海味。 ^589b42

○大品十一智在初品中。 ^589b48

○第三行玅。
○相須行非玅者，相須之行，是別教行，故非玅也。
能見一理而三理，一智而三智，一行而三行等，方名一行。
一切行是圓玅行。 ^589c2

○未見一理句下，略一智而三智，故云乃至。 ^589c6

○乃至六即下，復未見六即顯玅。
初即理即，約性恒開，理亦具三，謂性緣因、
性了因、性正因也。
次名字三、觀行三、相似三、分真三。
後即究竟三。故云六即俱三也。
三一不殊，下文云一而論三，三而論一，故云也。
初後不二，謂六即初後理同，故名不二。
乃至脩德下，復未見脩德性德，一念三身并脩性合離顯玅。
若如是者，謂能見一理而三理等，能見六即初後不二，
能見脩性等，方名玅行也。 ^589c8

○須約六即，大論云：初發心時，便觀涅槃行道。
涅槃即三德秘藏，三德是行，初後不二。
今明一行一切行，且約住前以明三德也。
四三昧，止觀脩大行中，明常坐常立、半行半生、非行非坐四種三昧。
三諦即理，三□□□也。
三智即智，三□□□也。
三德即行，三□□□也。
波羅蜜即涅槃，□□□□□也。 ^589c24

○一而論三三而論一。
觀心論疏第五卷。
明。 ^589c34

○一謂涅槃，三謂三德，點明三一兩字。
言三德者，法身、般若、解脫為三，常、樂、我、淨為德。
境是法身下，正明一而論三。
此約一性二脩合義，顯不縱不橫也。
又境即下，此約脩性各三離義，顯不縱不橫也。
荊溪云：又了順脩對性，有離有合。
離謂脩性各三，合謂脩二性一。
脩性離合，不縱不橫，方是圓行。
一尚無一，豈有九三？
三一俱泯，不可思議。
此中用脩性相對離合，不用脩性相成說也。
當看脩性不二門，并飜譯名義十一卷中，明脩性離合義。 ^589c36

○前境說如法相，此法相不同相宗中法相。
此中用大品、大論如法相解，如法相說法相也，即諸法實相。 ^590a4

○秘密藏等，大經哀歎品云：云何名為秘密之藏？
猶如伊字，三點若並，則不成伊，縱亦不成。
如摩醯首羅面上三目，乃得成伊。
三點若別，亦不成伊。
章安疏云：西方伊有新舊，舊伊縱橫，新伊不縱不橫，如此方草書下字。
今釋秘密藏為三：一、譬三點。
二、譬三目。三、合以三德。
此三文一往而言，是從事入理。
三點約言教，三目約脩行，三德約理。 ^590a8

○用對三德，即對涅槃秘密藏也。
不縱不橫，如集註中明。 ^590a22

○增一阿含。增一阿含有五十卷，從一法增至十一法等。
毗尼大論第二卷結集三藏云：毗尼增一。 ^590a24

○鍼導線，大論三十三卷無，第三十卷中有如鍼導綖縫衣，
縫非鍼也。九十二卷云：譬如縫衣，以鍼為導。 ^590a28

○御導牛。大論二十卷無。
第七卷云：譬如牛力雖能挽車，要須御者能有所至。 ^590a32

○但約不思議異前，謂智如導主，恐人疑同前相須行，
故云但約〔云云〕。 ^590a34

約教增數。
○增一第四卷護心品云：世尊告諸比丘：
當脩行一法，當廣布一法。
脩行一法，廣布一法已，便得神通，諸行寂靜，
得沙門果，至泥洹界。
〔今籤果字悞。〕云何為一法？
所謂無放逸行。云何為無放逸行？
所謂護心也。云何為護心？
于是，比丘！常守護心有漏、有漏法。
當彼守護心有漏，于有漏法便得悅豫，
亦有信樂，住移易，恒專其意，自力勸勉。
如是，比丘！彼無放逸行恒自謹慎，未生欲漏便能使滅，
未生有漏便不生，已生有漏便能速滅，
未生無明漏便不生，已生無明漏便能使滅。
比丘！于彼無放逸行閒靜一處，恒自覺知而自遊戲，
欲漏心便得解脫，有漏心、無明漏心便得解脫。
已得解脫，便得解脫智，生死已盡。 ^590a40

○阿含二法。增一第十一卷。
佛告比丘：阿練若比丘當脩行二法。
云何二法？所謂止與觀也。
若阿練比丘得休息止，則戒律成就，不失威儀，
不犯禁行，作諸功德。
若復阿練比丘得觀已，便觀此苦，如實知之〔云云〕。
如是觀已，欲漏心解脫，有漏心、無明漏心得解脫，
便得解脫智，生死已盡〔云云〕。
過去諸多菩阿竭、阿羅訶、三耶三佛，皆由此二法而得成就。
止觀第三記。輔行十二卷。 ^590b14

○五部彌沙塞，此云不著有無觀。
曇無德，此云法密，又法藏。
迦葉遺，此云重空觀。
婆麤富羅，此云犢子。
薩婆多，此云一切有。
止觀第六記輔行二十六卷。 ^590b28

○論云菩薩等，大論十八卷中文。 ^590b34

○觀音觀門止觀第二。
上明請觀音經。觀門輔行第七卷引請觀音疏，明四句皆是堅義。
止觀云：若謂地是有，有即實〔云云〕。
止觀第三記輔行十一卷。 ^590b36

○如是無量等已上，皆大論十八卷文。
無言童子經：佛云：一切法則為一相，謂歸無相。 ^590b42

別教增數。
○一百一十、善知識。
晉經第六十卷：善財參彌勒，彌勒復命善財見文殊。
爾時，善財辭彌勒。
如是經遊百一十城，到普門城邊，思惟觀察，一心專求文殊。
文殊遙申右手，過一百十由旬，摩善財頂〔云云〕。 ^590b46

爾時，善財得見三千大千世界微塵等諸善知識，
不違其教〔云云〕。 ^590c6

○善財入法界。晉經入法界品，從四十五卷起，
四十七卷初，文殊命善財參功德雲比丘，
德雲云：我唯知此普門光明，觀察正念諸佛三昧，豈能了知菩薩圓滿清淨智行？
〔云云〕。 ^590c8

○如幻三昧，晉經五十七卷末，善財參摩耶，
白言：文殊教我發心求善知識，我已漸求至大聖所，願為演說。
摩耶答言：佛子！我已成就大願智幻法門，
得此法門故，為盧舍那如來母〔云云〕。 ^590c14

○伊沙那，此云長直。
婆羅門，此云淨行，名勝熱。
晉經四十九卷：善財參婆羅門，名方便命，此云勝熱。
是唐經中名先發等〔云云〕。
謂我已先發阿耨多羅三藐三菩提心，
而未知菩薩云何學菩薩行、脩菩薩道。 ^590c22

○值佛聞法等。經云：值佛世難，遇善知識難，
逢善友難，得聞正教難，得正命難。 ^590c30

○金剛#CB08504;三昧光明法門。
晉經：大聖具足金剛智慧光明，精進不退〔云云〕。 ^590c32

○算沙晉經四十九卷中。
輸那國釋天主童子。 ^590c34

○書算印等。一書，二數算，三印手印符印等，
四界世界也，五處即眾生住處也，六療病，七工巧等。 ^590c36

○落叉，此云十萬。
俱胝，此云百億。那庾多，即阿庾多。
阿庾多阿庾多，為一那由他。
乃至最後，此又不可說不可說，為一不可說不可說轉。 ^590c40

○三十重算法。此據華嚴明數，從一百落叉為俱胝，
乃至不可說不可說轉，共有三十重也。 ^590c46

○壓子。史記漢高祖本紀云：高祖左股七十二黑子許，北人呼為壓子。 ^591a2

圓教增數。
○文殊一行三昧。
文殊師利所說摩訶般若波羅蜜經：文殊白佛言：云何名一行三昧？
佛言：法界一相，繫緣法界，是名一行三昧。
若欲入一行三昧，當先聞般若波羅蜜，
如說脩學，然後能入一行三昧。
如法界緣，不退不壞，不思議，無礙無相。
善男子！欲入一行三昧，應處空閒，捨諸亂意，
不取相貌，繫心一佛，專稱名字。 ^591a6

○一切無礙人等，大論釋般若相中讚般若偈： ^591a18

○止觀第一記輔行第五卷。
輔行第六卷亦明繫緣法界。 ^591a20

○兩處三界，謂三界內，三界外，兩處各立三界也。 ^591a22

○迦旃延章。淨名經弟子品籤云：由迦旃延為諸比丘敷演三藏、
四門、五義，為維摩詰通五義訶，故云：諸法畢竟不生不滅，
是無常義〔云云〕。 ^591a24

○取結成雙非等。
荊溪云：若委論者，若說生滅，唯得結歸無常義邊。
若說不生不滅，則結歸不定。
若結歸無常，即屬四枯。
結歸于常，即屬四榮。
枯歸非常非無常，即屬非枯非榮。
下之四句，準此可知。
枯屬藏通，榮屬別教，雙非屬圓。
以衍門中不生不滅義通故也。
故此中取結成雙非〔云云〕。
四念處云：非常非無常，雙照常無常。
乃至非我非無我，雙照我無我。
結成圓義也。 ^591a28

○寂滅之義等。玅樂云：初之四句，名藏義通；
後之一句，名通四教。
義局衍門，故云名通大小，不須雙非〔云云〕。 ^591a42

○即圓五門，謂此五門，四教皆有，如上取雙，非結歸圓五門也。
亦名五行等。淨名疏云：約理名五義，以智緣理，名為五行。
約定明五行，禪第六卷更釋。
第六卷下，明麤玅中。 ^591a46

○七善，疏云：即文句中，文殊引古日月燈明佛初說頓法，同七善也。 ^591b6

○法界次第在第二卷上，唯在三教，謂前三教也。 ^591b8

○觀經三七。普賢觀經云：不入三昧，但誦持故，
專心脩習，心心相次，不離大乘。
一日至三七日，得見普賢。
乃至懺悔清淨已，普賢菩薩復現其前，行住坐臥不離其側。
如是晝夜經三七日，然後方得旋陀羅尼〔云云〕。 ^591b10

五行。
○五行具在大經。
大涅槃經十一卷至十三卷明聖行。
十四卷至十八卷明梵行。
十八卷末嬰兒行。 ^591b20

○十一經初云：佛告迦葉，初標人也。
大乘大般涅槃，次標法也。
何等為五下，次列名也。
善男子下，次結勸也。
如來行，就圓人立名也。 ^591b24

○涅槃聖行等，章安疏云：聖者，諸佛菩薩之所行故，故名聖行。
又聖名為正。梵者，淨也。
涉有同塵，塵不能染。
就功能立，名天行；就諦理立，名嬰兒行；
就譬喻立，名病行；從所治立，名通稱行者。
不住名行，自證不著，令他不住，故稱為行。 ^591b28

○止觀第一。止觀第一發大心中，第五真正發菩提心中，
前兩後一，藏通為前，圓教為後。 ^591b36

○性戒，即舊戒也，不待佛制。
性是善惡，故名為性。
遮，即佛新制。 ^591b40

○大妄居首，初篇中第四波羅夷，大妄語也。
盜用為先，第二波羅夷，盜戒也，即盜三寶物。
未善媒房，第二篇中第五戒，媒嫁第六、第七房屋也。
安疑衣鉢，第三篇中有三十尼薩耆、九十波逸提，
衣與鉢戒在三十內，食、藥、屏、露四戒在九十內。
又九十中第九戒為女人說法須有男子，
第四戒不與婦女同室宿，第二十八戒不與比丘尼同船，
故云說法豈求〔云云〕。
浮囊喻出大經。 ^591b42

○五八十等，五即五戒，八即五戒。
外加不坐高廣大牀，不著華鬘衣，不往觀聽歌舞，十即沙彌十戒也。 ^591c8

○捨墮已下，謂後三篇也。
輔行十五卷，明經列五支，即大經十一卷中。 ^591c12

○偷蘭遮前眷屬。
初二篇俱有偷蘭遮，此中指初篇偷蘭遮為前眷屬。 ^591c16

○善見云：偷蘭名大遮，言障善道，後墮惡道，
體是鄙穢，從不善立名。 ^591c18

○事障性障。止觀第九卷，明未來初禪方便定，亦名未到定。 ^591c20

○卦也。孔穎達疏云：卦之為言掛也，掛萬象于上也。 ^591c24

弘誓。
○勒沙婆宗。金光明文句云：僧佉衛世師勒沙婆論。
勒沙婆，此云苦行。 ^591c28

○屠兒伽吒緣。毗婆沙七十六卷：王舍城中屠兒，名伽吒。
阿闍世王少時，親友白王言：使我于城內獨得屠殺，不聽餘人。
時王言：汝今何用是弊惡願為？
伽吒語王言：善惡諸業，悉無果報。
王語言：何以知之？
伽吒答：大王！我憶七世中屠羊，命終生天。
王疑，即白佛。佛言：此人施支佛發邪願，
使我獨殺羊賣肉，以此業故生天。
今于此身報盡，當生地獄。
止觀第二記輔行第八卷。 ^591c30

○十二誓願梵網經并大經十一卷廣明。 ^591c44

○大論十種戒，八十七卷中，兩處合明十戒，大經自在戒經中未見。 ^591c46

○初不動地等，大經疏云：即是初地，常故不動，
我故不退，樂故不墮，淨故不散。 ^591c48

○波離章中淨名經，如佛說：心垢故眾生垢，心淨故眾生淨。
心亦不在內，不在外，不在中間。
如其心然，罪垢亦然。 ^592a4

○羅云比丘。增一阿含第八卷羅雲密行。 ^592a8

○大論三十八在三十四卷。
論云：諸佛多以聲聞為僧，無別菩薩，如彌勒菩薩、文殊師利菩薩等。
以釋迦文佛無別菩薩僧，故入聲聞僧中次第坐。
有佛為一乘說法，純以菩薩為僧。
有佛聲聞、菩薩雜以為僧。 ^592a10

○止觀第四記輔行十五卷引四分律云：
式叉迦羅尼，此名為學〔云云〕。 ^592a18

○第一義光等，出梵網經。
玄籤證釋卷第三
 ^592a20
