
other:: 雜毒海卷六
editor:: 京都柏林嗣祖沙門　性音　重編
other:: 
## 雪佛
雪佛
三十二相冰骨格。
八十種好玉肌膚。
大家瞻仰莫生厭。
今日有兮明日無〔標指堂〕。 ^84c25

一花擎出一如來。
六出團團笑臉開。
識得髑髏元是水。
摩耶宮裏不投胎〔蔣生〕。
other:: 
## 香爐
香爐 ^84c29

規模脫得已周圓。
古廟埋藏知幾年。
拈起一星火種子。
寒#CB01926;發#CB08504;氣衝天
〔率菴琮〕。
other:: 
## 香印
香印 ^84c35

覆去翻來打一鎚。
羅紋結角火星飛。
誰知起滅不停處。
使得人間十二時〔野雲南〕。
other:: 
## 紙
紙 ^84c41

出身元是臥藤蘿。
做處工夫面壁多。
千里憑渠通信息。
令人笑殺備頭陀〔率菴琮〕。
other:: 
## 轎
轎 ^85a2

竹頭木屑盡兜籠。
綿密工夫不漏風。
任是兩頭扛得動。
中間自有主人翁〔止菴二〕。
other:: 
## 無絃琴
無絃琴 ^85a8

月作金徽風作絃。
清音不在指端傳。
有時彈罷無生曲。
露滴松梢鶴未眠。 ^85a14

琴到無絃聽者稀。
古今惟有一鍾期。
幾回擬鼓陽春曲。
月滿虗堂下指遲〔癩可〕。
other:: 
## 風琴
風琴 ^85a18

至竟心為造化功。
一枝青竹四絃風。
寥寥雙耳更深後。
如在緱山明月中〔貫休〕。
other:: 
## 琴枕
琴枕 ^85a24

仰山推出大溈前。
一種無絃妙不傳。
合眼黃昏開眼晝。
正音端的落誰邊〔偃溪聞〕。
other:: 
## 翦
翦 ^85a30

渾鋼打就冷光浮。
兩刃交鋒未肯休。
直截當機為人處。
何曾動著一絲頭〔石門來〕。 ^85a36

生鐵心肝解結絞。
雙收雙放不辭勞。
從來利鈍不相等。
不必疑他兩面刀〔朴菴〕。
other:: 
## 炭團
炭團 ^85a40

死柴頭上未全#CB01926;。
打破依然揑聚來。
輥入紅爐重煅過。
幾人冷地報春回〔何菴〕。 ^85a46

冷地工夫做已完。
未應便作死#CB01926;看。
等閒放兩拋三去。
多少師僧被熱瞞。
other:: 
## 釘鞵
釘鞵 ^85b2

黑漆皮膚鐵齒牙。
脚跟長短莫疑他。
入泥入水#CB15450;身去。
不涉程途即到家〔笑翁堪〕。
other:: 
## 雪
雪 ^85b8

普天匝地白漫漫。
一片虗凝照膽寒。
若謂普賢真境界。
知君已被眼睛瞞〔混源密〕。
other:: 
## 綫
綫 ^85b14

五色拈來用不偏。
針鋒影裏要爭先。
收來放去從機變。
鐵眼銅睛也被穿〔無鏡微〕。
other:: 
## 盛落
盛落 ^85b20

休言身寄在櫩頭。
解接吾家向上流。
煅煉已知無滲漏。
從教口角似傾湫〔大川濟〕。
other:: 
## 船
船 ^85b26

千刀萬斧已成功。
湖海橫行沒定蹤。
但得把艄人在後。
面前不拍打頭風〔朴菴銛〕。
other:: 
## 枰
枰 ^85b32

木石身心用得親。
箇中輕重自分明。
若人會得鉤頭意。
八兩原來是半觔〔璞菴〕。
other:: 
## 傀儡
傀儡 ^85b38

三聲畫鼓兩聲鑼。
鬼面神頭有許多。
伎倆百般都做了。
看他合煞事如何〔卍菴柔〕。 ^85b44

棚頭出沒逞風流。
引得傍觀笑未休。
縱使全身都放下。
頂門猶挂一絲頭〔斷橋倫〕。
other:: 
## 憶母
憶母 ^85b48

雪殞萱花淚濕衣。
白頭無復倚柴扉。
去年五月黃梅雨。
曾典袈裟糴米歸。
other:: 
## 蠅
蠅 ^85c6

為愛尋光紙上鑽。
不能透處幾多難。
忽然撞著來時路。
始覺從前被眼瞞〔白雲端〕。
other:: 
## 病中
病中 ^85c12

一寒一熱又輕甦。
正覓根源起處無。
夜半鼠聲成陣出。
牀頭打倒藥胡蘆〔東嶼海〕。
other:: 
## 焙籠
焙籠 ^85c18

篦纏紙裹最風流。
冷處隈藏未肯休。
看你通身都是眼。
自應推出火爐頭〔笑翁堪〕。
other:: 
## 獅子峯
獅子峯 ^85c24

踞地盤空勢未休。
爪牙安肯混常流。
天教生在千峯上。
不得雲擎也出頭〔雪竇顯〕。
other:: 
## 帽
帽 ^85c30

黑漫漫地一片。頂上聊通一綫。
等閒葢覆將來。多少討頭不見〔大川濟〕。
other:: 
## 鍼筒
鍼筒 ^85c36

函葢乾坤器量周。
銅睛鐵眼一齊收。
幾多利#CB01040;尖鋒者。
到此如何敢出頭〔無門開〕。
other:: 
## 鍋
鍋 ^85c42

鈍鐵親曾入爐鞴。
通身紅煉脫規模。
看他煑月烹風處。
漏泄如今一點無〔子元〕。
other:: 
## 扇
扇 ^85c48

一從透出劒門關。
無縫團團孰敢看。
信手等閒提掇起。
清風凜凜逼人寒〔無門開〕。 ^86a6

鹽官侍者錯商量。
贏得風流話已行。
今古有誰知柄 #CB01665;。
未曾搖動足風涼〔指堂〕。
other:: 
## 滴漏
滴漏 ^86a10

點點分明箭箭親。
壺中別有一乾坤。
若教水泄不通去。
多少違時失候人〔浮石賢二〕。
other:: 
## 跳珠泉
跳珠泉 ^86a16

竹龍昨夜戲山根。
一顆明珠吐復吞。
看即不無爭不得。
聽教撲碎又渾侖。
other:: 
## 拍掌珍珠泉
拍掌珍珠泉 ^86a22

掌一拍兮足一頓。
靈泉滾滾珍珠噴。
直饒是淚滿溪流。
消得英雄多少恨〔李又白〕。
other:: 
## 泥鶯
泥鶯 ^86a28

不離泥水見芳心。
巧囀無聲是妙音。
眼裏忽然親聽得。
何須重到綠楊陰〔浮石賢〕。
other:: 
## 白蓮
白蓮 ^86a34

碧玉長柯雪色衣。
夜深看見也相疑。
數行鷺立波心月。
拍手驚他不肯飛〔北磵簡二〕。
other:: 
## 菊枕
菊枕 ^86a40

青囊誰共實秋葩。
轉寄深雲病叟家。
驚起十年湖海夢。
夜來白髮見黃花。
other:: 
## 葡萄
葡萄 ^86a46

老爛多年一束藤。
安排上架便敷榮。
龍鬚卷處驪珠現。
不比尋常鬼眼睛〔矮翁〕。
other:: 
## 水車
水車 ^86b4

平生擔版貴清閒。
萬里無雲始踏翻。
要得滔天并葢地。
胷襟流出有何難〔梅首座〕。
other:: 
## 茶
茶 ^86b10

百草頭邊法戰時。
槍旗未展露全威。
直饒陸羽知端的。
也落吾家第二機〔松源岳〕。
other:: 
## 拄杖
拄杖 ^86b16

得處不在高峯。亦非淺谿深壑。
如今幸得扶持。老病是為依託〔神鼎諲〕。 ^86b22

多年寒谷古藤枝。
行遍湖湘採得伊。
探水敲空俱莫問。
一般輕重少人知〔虗堂愚〕。 ^86b26

頭角崢嶸勢倚空。
橫拈倒用疾如風。
要知得力全提處。
總在渠儂掌握中〔率菴琮〕。 ^86b30

與奪雙行驗是非。
芭蕉性命若懸絲。
橫拖倒拽人無數。
那箇扶持大道歸〔止翁〕。
other:: 
## 拂子
拂子 ^86b34

馬祖高懸機漏泄。
趙州馳獻意何深。
見他毛病拈他底。
豈有絲毫錯到今〔虗堂愚〕。
other:: 
## 煙火
煙火 ^86b40

輕輕點著便飛星。
轆轆機輪轉不停。
不是神仙三昧手。
都緣些子藥頭靈〔或菴體〕。
other:: 
## 草鞵
草鞵 ^86b46

草裏縱橫用處耑。
南泉曾受趙州瞞。
衲僧步步承渠力。
肯向龍牀角上懸〔吳翁〕。 ^86c4

脚下不辭泥水闊。
鼻頭打溼為人忙。
無紋印搭千峯面。
曲盡元關道路長〔菩提朗〕。 ^86c8

綿密工夫打得成。
通天活路任縱橫。
看他到處獰如虎。
無限清風足底生〔琅琊真〕。
other:: 
## 出土漢玉環
出土漢玉環 ^86c12

遮顆圜光會也麼。
泥團打破絕誵譌。
雖然不受爐中煅。
曾用工夫細琢磨〔智觀慧〕。
other:: 
## 惜煙
惜煙 ^86c18

爐無獸炭坐無氈。
三箇柴頭品字安。
家醜莫教輕放出。
聽他炙地與熏天〔大川濟〕。
other:: 
## 牛怨
牛怨 ^86c24

七十餘城一戰收。
歸家祇說便封矦。
火瘢未冷重加軛。
春雨春風暗結愁〔宜行可二〕。
other:: 
## 聽雨
聽雨 ^86c30

簷前滴滴甚分明。
迷己眾生喚作聲。
我亦年來多逐物。
春宵一枕夢難成。
other:: 
## 蠶
蠶 ^86c36

桑空柘盡始心休。
綿密工夫一繭收。
爐炭鑊湯#CB15450;得入。
為人祇在一絲頭〔默中唯〕。
other:: 
## 書懷
書懷 ^86c42

地爐無火客囊空。
雪似楊花落歲窮。
拾得斷麻連壞衲。
不知身在寂寥中〔簡堂機〕。
other:: 
## 鑄印
鑄印 ^86c48

袍著金花勒小驄。
揚鞭幾度月明中。
黃河界上空來往。
直至如今未樹功〔虗堂愚二〕。
other:: 
## 銷印
銷印 ^87a6

鐵鞵無底飽風霜。
歲晚歸來臥石牀。
一對眼睛烏律律。
半隨雲影挂寒堂。
other:: 
## 礱米
礱米 ^87a12

脫得一層又一層。
磨礱舂打莫生憎。
須經籭過堪為飯。
供養十方賢聖僧〔均實水〕。
other:: 
## 菖蒲
菖蒲 ^87a18

根下塵泥一點無。
性便泉石愛清孤。
當時不惹湘江恨。
葉葉如何有淚珠〔明顛師〕。 ^87a24

一拳石上起根苗。
堪與仙家伴寂寥。
自恨立身無寸土。
受人滴水也難消〔王沂公〕。
other:: 
## 懸巖畫蘭
懸巖畫蘭 ^87a28

嫋嫋春風一樣吹。
託身高處擬何為。
從地自作顛倒想。
要見懸巖撤手時〔黃文獻〕。
other:: 
## 苦筍
苦筍 ^87a34

紫衣脫盡白如銀。
百沸鍋中轉得身。
自是苦心人不信。
等閒齩著味全真〔常藏主〕。
other:: 
## 祖花
祖花 ^87a40

造化之功品物情。
正當生處不言生。
尋枝摘葉空勞力。
一朵開時一佛成〔東山演〕。
other:: 
## 苔
苔 ^87a46

青如蚨血染頺垣。
漢寢唐陵幾斷魂。
莫笑貧家春寂莫。
漸隨積雨上青門〔古心湻〕。
other:: 
## 葵
葵 ^87b4

絕盡寒暄態。唯存向日心。
東籬有黃菊。遙想是知音〔憨山清〕。
other:: 
## 十竹
十竹 ^87b10

城中寸土如寸金。
幽軒種竹祇十箇。
春風慎勿長兒孫。
穿我階前綠苔破〔清順〕。
other:: 
## 新竹
新竹 ^87b16

翦去東西塞逕茆。
如簪如角透谿#CB02197;。
未離紫籜皆含節。
直上青雲始放梢〔智舷〕。
other:: 
## 桂花
桂花 ^87b22

雲根桂子何年植。
西風吹落黃金屑。
光浮月影散天香。
填溝塞壑成狼藉〔抱璞璉〕。
other:: 
## 谿梅
谿梅 ^87b28

稜稜瘦骨薄煙籠。
儘日谿頭送曉風。
偏向雲中開隻眼。
冷看荊棘鬬英雄〔隱元琦〕。
other:: 
## 臥龍松
臥龍松 ^87b34

小橋為枕臥蒼鱗。
古壑無雲獨露身。
猶待春雷風雨作。
崢嶸頭角出荒蓁〔頂目徹〕。
other:: 
## 蜜蜂
蜜蜂 ^87b40

潮鳴一夕到天光。
日夜奔波有底忙。
漆桶破時家醜露。
百千孔竅看郎當〔靈章縕〕。 ^87b46

千花蕊上刺香時。
百草頭邊得意歸。
一竅透穿通活路。
遊行無礙去來飛〔天封慈二〕。 ^87c2

桶底遭君打脫時。
從前活計頓拋離。
超然不戀舊窩窟。
空有層層釀蜜脾。
other:: 
## 窗蜂
窗蜂 ^87c6

空門不肯出。投窗也大癡。
百年鑽故紙。何日出頭時〔古靈卓〕。
other:: 
## 螢
螢 ^87c12

不是祥光不是星。
飛騰活計一身輕。
看他一點光明處。
黑暗林中作眼睛〔古梅友〕。
other:: 
## 撲燈蠅
撲燈蠅 ^87c18

誰是靈光誰許泊。
茶毗一箇又還來。
癡蠅真實癡無比。
爛額焦頭趁不開〔呆翁悅〕。
other:: 
## 跳蚤
跳蚤 ^87c24

纔聞腥氣便來鑽。
引類呼朋暗打團。
觸著雖然能#CB01387;跳。
通身依舊黑漫漫〔晦山顯〕。
other:: 
## 紙帳
紙帳 ^87c30

從來不怕惡風吹。
一片寒雲四面埀。
幸自明明還白白。
休來裏許撒珍珠〔恕中慍〕。
other:: 
## 竹拂子
竹拂子 ^87c36

出得泥來節節高。
劋除枝葉嗣龜毛。
等閒拈向華王座。
大地山河也動搖〔石門剛〕。
other:: 
## 蒲團
蒲團 ^87c42

周遮無縫影團圞。
放倒全身便自安。
堪笑昔年稜道者。
無端七度被他瞞〔素嚴淵〕。
other:: 
## 雪壓梅
雪壓梅 ^87c48

柔條能任幾深寒。
野態便宜帶雪看。
小立風前撐不住。
一回斜倚在欄干〔汝風杲三〕。
other:: 
## 過雲門竹隖
過雲門竹隖 ^88a6

踏遍花溪到老槃。
一峯天外逼天寒。
我來夏盡猶堪賞。
香老蓮房露未乾。
other:: 
## 火筒
火筒 ^88a12

兩頭截斷見心空。
一竅能生萬竈風。
謾借渠儂伸口氣。
死柴頭上也通紅。 ^88a18

命根已斷繁枝盡。
隻眼圓明火宅遊。
透底為人伸氣處。
轟雷掣電死柴頭〔呆翁悅〕。
other:: 
## 煤
煤 ^88a22

抱寂千年終不了。
全身須要入鄽來。
盡機備應羣生欲。
然後身心始得#CB01926;〔笑巖寶〕。
other:: 
## 餛飩
餛飩 ^88a28

飽齁齁地出頭來。
扠手當胷擘不開。
百沸湯中輕轉側。
三心點破絕疑猜〔石門剛〕。 ^88a34

叉手人前且鞠躬。
誰知腹裏廣含容。
鑊湯深處翻身轉。
齩破方知味不同〔古梅友〕。
other:: 
## 湯團
湯團 ^88a38

工夫做倒圓成處。
自然潔白絕纖埃。
深深鍋裏翻身出。
便是癡人也口開〔石門剛〕。
other:: 
## 寄龍團茶與杲和尚
寄龍團茶與杲和尚 ^88a44

蒼壁團團不暗投。
舌端有眼似離婁。
莫言茗盌無三寸。
解問如何是趙州〔曾文清〕。
other:: 
## 東坡羮
東坡羮 ^88b2

分外濃甘黃竹筍。
自然微苦柴藤心。
東坡鐺內相容攝。
乞與饞禪掉舌尋〔洪覺範〕。
other:: 
## 聞角
聞角 ^88b8

幽幽寒角發孤城。
十里山頭漸杳冥。
一種是聲無限意。
有堪聽有不堪聽〔東山演〕。
other:: 
## 秋夜
秋夜 ^88b14

漠漠空江煙水寒。
虗窗生白亂星攢。
起看天末來鴻影。
半落黃蘆半落灘〔隱明綸二〕。
other:: 
## 漢宮秋
漢宮秋 ^88b20

摧秦夷項埽鴻溝。
百戰功高莫與儔。
禮樂荒唐溫樹死。
月華猶照漢宮秋。
other:: 
## 雷篆
雷篆 ^88b26

聽法天龍百萬俱。
空山曾駐阿香車。
千年畫棟留遺路。
雷火蒼煙秘玉書〔玉芝聚〕。
other:: 
## 翡翠
翡翠 ^88b32

見說炎州進翠衣。
網羅一日徧東西。
羽毛亦足為身累。
那得秋林淨處棲〔一初仁〕。
other:: 
## 竹蝦蟆
竹蝦蟆 ^88b38

透出根身易却形。
心空一切況蒼蠅。
不知有甚不平事。
祇是常常努眼睛〔呆翁悅〕。
other:: 
## 鐵牛
鐵牛 ^88b44

百煉爐中輥出來。
頭角崢嶸體絕埃。
打又不行牽不動。
者回端不入胞胎〔常藏主〕。
other:: 
## 謝惠數珠
謝惠數珠 ^88c2

南詢初不失程途。
收得金剛腦後珠。
兩手持來親獻我。
光明烱烱破昏衢〔應菴華〕。
other:: 
## 香爐
香爐 ^88c8

有耳聞聲一似聾。
無容餘物動乎中。
#CB01926;心未必常如此。
贏得清煙便不同〔幻有傳〕。
other:: 
## 開荒
開荒 ^88c14

莫愁荒穢草根深。
要在當人著意真。
扶起犂鉏能用力。
石頭土塊也翻身〔呆翁悅十〕。
other:: 
## 清種
清種 ^88c20

當陽揀辨絕周遮。
到手休輕放過他。
若是模糊在敗種。
異時端的見焦芽。
other:: 
## 雨糓
雨糓 ^88c26

粒粒不教落別處。
撒開揑聚任他為。
靈芽護惜還須委。
土面#CB01926;頭應待時。
other:: 
## 栽禾
栽禾 ^88c32

休云辨地實從苗。
立意栽培識用高。
手眼當人能逸格。
根靈土瘦亦堅牢。
other:: 
## 耘草
耘草 ^88c38

鉏頭如不倦殷勤。
異草何曾得見聞。
清楚本根能歷歷。
野蛙鳴呌任紛紜。
other:: 
## 颺花
颺花 ^88c44

禾秀蓬蓬花異常。
祖翁田地盡馨香。
諸禪且謾生歡喜。
風雨須防早晚狂。
other:: 
## 車溉
車溉 ^89a2

雖然眼見是嘉禾。
也要時時潤澤他。
盡道榮枯憑雨露。
機關別有得知麼。
other:: 
## 埀實
埀實 ^89a8

莖莖且喜漸低頭。
我亦欣欣望有秋。
欲得香飄須待熟。
老農不審忍饑不。
other:: 
## 刈穫
刈穫 ^89a14

到此須防沒脚泥。
和根截斷始稱奇。
逢人若問青黃色。
好舉禾鐮直示伊。
other:: 
## 炊嘗
炊嘗 ^89a20

甑香飯熟豁雙眉。
功用方知不汝欺。
白汗不緣蓑笠透。
而今安得頓忘饑。
other:: 
## 洗筆
洗筆 ^89a26

古人信文字。字字從此出。
天下心不欺。爾亦有陰騭。
濯之遺孺子。念茲未應失〔明教嵩〕。
other:: 
## 竹杖
竹杖 ^89a32

截斷塵根便不同。
拄天拄地任縱橫。
赤條條地無枝葉。
一節空兮節節空〔陽山授二〕。
other:: 
## 墨斗
墨斗 ^89a38

竟日孤圓墨與隣。
竝無文字與人論。
從他曲直難分辨。
一綫相通便見真。
other:: 
## 託#CB00647;
託#CB00647; ^89a44

一自西乾摶量出。
却來東震表單傳。
囊藏有意存函葢。
展託無心口向天〔菩提朗〕。
other:: 
## 眼鏡
眼鏡 ^89b2

作就規模自一雙。
向人鼻上露堂堂。
總饒眼有筋千尺。
一鑑分明絕覆藏〔智觀慧二〕。
other:: 
## 風鳶
風鳶 ^89b8

紙鳶紙鳶。耀日參天。
翻騰翥翼。者邊那邊。
other:: 
## 古高僧圖
古高僧圖 ^89b14

身肥似鶴#CB15150;毛秋。
拄杖橫眠大地收。
千古寒潭清徹底。
不開唇吻見咽喉〔天岳晝四〕。
other:: 
## 埽盡風波圖
埽盡風波圖 ^89b18

渠儂特煞用工夫。
萬頃風濤一埽枯。
試問未拈苕帚柄。
纖毫著得力還無。
other:: 
## 送秋濤赴明招
送秋濤赴明招 ^89b24

汝今遠走豈徒為。
莫忘扶搖直上時。
騎取毒龍布雪雨。
從來佛祖是盲龜。
other:: 
## 禪人出山乞示
禪人出山乞示 ^89b30

未著草鞋前。毒刺錐人脚。
見月忘指時。青天飛一鶚。
other:: 
## 北風上茅屋(欽山樹可)
北風上茅屋〔欽山樹可〕 ^89b36

北風上茅屋。聲聲如折竹。
竹折我不嗔。竹淺雲難宿。
other:: 
## 次覺範洪禪師捕魚韻
次覺範洪禪師捕魚韻
other:: 
### 觀津
觀津 ^89b40

守網盧公笑若為。
何如湣計向江湄。
海門乘興還來迬。
潮落潮生好趁時〔夢菴格〕。
other:: 
### 放艇
放艇 ^89b46

霜落寒潭秋水清。
西風陣陣葉舟輕。
朱涇去後誰堪紹。
舞棹呈橈幾箇明。
other:: 
### 設餌
設餌 ^89c4

投筌淺水笑孤寒。
要得鯨#CB16561;海上看。
祇有任公堪共語。
犗將五十釣頭安。
other:: 
### 埀綸
埀綸 ^89c10

撈蝦撈蜆世偏多。
斷港頹溝奈濁何。
錦鯉自然潛巨浸。
不妨千尺擿清波。
other:: 
### 浮定
浮定 ^89c16

水面飄搖莫問風。
浮沉先鑑任西東。
離鉤三寸如能道。
橈下翻身孰與同。
other:: 
### 應掣
應掣 ^89c22

不犯清波那得知。
纔吞香耳便乘時。
一聲潑剌隨竿起。
方信歬功不浪施。
other:: 
### 串穿
串穿 ^89c28

落花流水暮春天。
釣罷孤篷且晝眠。
覺後將魚收拾去。
柳條折向綠陰穿。
other:: 
### 登岸
登岸 ^89c34

既得金鱗心便休。
長歌撥棹倚歸舟。
綠楊隄畔漫天雪。
無限風光到岸頭。
other:: 
### 市鮮
市鮮 ^89c40

金沙灘外遶紅塵。
售主難逢幾度巡。
瑣子骨歸西土去。
馬郎空自憶閨人。
other:: 
### 得價
得價 ^89c46

青錢白鏹出高門。
爾汝招呼季與昆。
紅蓼白蘋恣笑傲。
逍遙澤國度朝昏。
雜毒海卷六
 ^90a4
